
Tanulmányok 


JEMNITZ JÁNOS 


MÁJUS I. TÖRTÉNETÉNEK NEMZETKÖZI 
ÖSSZEHASONLÍTÓ VIZSGÁLATÁHOZ: 


Május elsejét közel 100 éve az egész világon megünneplik, de történetét a korai 
májusi , emléklapok" és rövidebb-hosszabb cikkek mellett nagyobb lélegzetű, 
elemző írásokban mégsem dolgozták fel. Ez a hiány több mint meglepő - főként, 
ha a kérdés nemzetközi feldolgozatlanságára gondolunk? -, hiszen május 1. vi- 
tathatatlanul , internacionális munkásünnep" volt. 

Az első kérdés, ami e témával kapcsolatban felmerülhet, alighanem a , nyi- 
tás", a történet kezdetének kérdése. Az ugyanis, nem lehet válasz, hogy az első 
május elsejére 1890-ben került sor, a kérdés inkább az, hogy meddig kell vissza- 
menni az előtörténet bemutatásánál. Maurice Dommanget már említett mun- 
kájában nagyon régi kezdetekig nyúlt vissza. A szellemi és mozgalmi előzmények 
kapcsán nagyon sokféle elemet vizsgált. Egyaránt bemutatta a nyolcórás mun- 
kanap gondolatának kialakulását, a tőkés rend szocialista formációval való fel- 
váltásának eszméjét, a munkabeszüntetésnek, az általános sztrájknak az össze- 
kapcsolódását éppen május elsejével, a nemzetközi proletárszolidaritást, és e 
szolidaritás jelentkezését a munkaügyi törvényhozásért vívott harcban. Más 
szóval, a munkásság szervezetei megpróbálták előmozdítani a munkásság élet- 
körülményeinek megváltozását. Mindez valóban az első május elsejék szellemi 
előtörténetéhez tartozott, mint az is, hogy május elsejének ügye összeolvadt a 
béke, a nemzetközi háborúellenes munkásszolidaritás ügyével. Ez az erő meg- 
határozó volt már az I. Internacionálé megalakításakor is, de később, miután 
a francia-porosz háború újabb soviniszta hangulatkeltéshez, illetőleg új fran- 
cia—német súrlódásokhoz vezetett, az 1880-as években ismét sürgetővé lett, 
hogy az internacionalizmus és a béketörekvés legyen május 1. mozgalmának 


egyik felhajtó ereje. 


: E cikk az amszterdami Nemzetközi Társadalomtörténeti Intézet (Internationaal Insti- 
tuut voor Sociale Geschiedenis) megalakulásának 50. évfordulójára szervezett nemzetközi 
konferencián 1985 szeptemberében elhangzott előadás alapján készült. 

: Az első és hosszú ideig egyetlen nemzetközi igénnyel készült történeti feldolgozó 
munka a francia munkásmozgalom történetével egy életen át foglalkozó kutatótól, Maurice 
Dommanget-től származik. Amikor Dommanget könyvét megjelentette (Histoire du premier 
mai. Paris, 1953. Második, bővített kiadás: Paris, 1972.), már nemzetközileg is elismert nesztora 
volt a munkásmozgalomtörténet kutatásának. A kötet internacionális igényű, a törzsanyag 
azonban kétharmad részben francia maradt, s természetesen a kelet- és közép-európai rész 
még kevesebbet nyújt a feldolgozásban és a forrásanyagokban. 

Az előtörténet általánosan ismert mozzanata az amerikai példa hatása. Az 
1886-os május 1-jének, illetve május 4-nek," majd a chicagói anarchista mártírok 
golgotájának, kivégzésének" hallatlan mozgósító ereje volt. Meg kell jegyezni, 
hogy az 1886-os amerikai május eseményeiről valamennyi ország minden va- 
lamirevaló munkáslapja részletesen írt. Nemcsak olyan rangos anarchista or- 
gánumok, mint a londoni Freedom és a párizsi Le Révolté, vagy az akkor már 
egyre jobban az anarchistákkal rokonszenvező londoni The Commonweal, 
hanem a különféle szociáldemokrata orgánumok is. Ebben a vonatkozásban 
William Morris és Henry M. Hyndman véleménye között ugyanúgy nem volt 
lényegi különbség, mint a francia és a német szocialista vezetők, publicisták, 
szakszervezeti vezetők tiltakozásai, állásfoglalásai között. Sőt: a képet ki kell 
szélesítenünk mind politikai színskálájában, mind pedig időben. A tiltakozók 
között ugyanis ott voltak az angol fabiánusok (G. B. Shaw), a különféle értel- 
miségi radikálisok, s a szigetországban érdekes színfoltot képviselő keresztény- 
szocialisták, akiknek valóban voltak munkáskapcsolatai s orgánumukban, a The 
Christian Socialist hasábjain ébren tartották Chicago emlékét." Másrészt a le- 
tartóztatás, majd a felháborító tárgyalás felkorbácsolta a tiltakozás hullámát az 
Egyesült Államokban és az európai kontinensen, az elhangzó justizmord ítélet 
pedig ennek új lökést adott." S az ítélet után következtek az ismert fázisok: a ke- 


? Az Egyesült Államokban az akkoriban gyorsan erősödő AFL (American Federation of 
Labor) szakszervezet 1884. októberi kongresszusán határozatban követelte a nyolcórás munka- 
nap törvénybe iktatását. A rákövetkező, 1885. októberi kongresszusán meghirdette, hogy e cél 
kivívására 1886 májusára általános sztrájkot kezd. Májusban valóban 350 000 munkás lépett 
sztrájkba, akik közül 200 000-en ki is vívták a nyolcórás munkanap bevezetését (elsősorban az 
állami alkalmazottak). Mégsem ez vált a legemlékezetesebbé, hanem az, hogy május 1-jén a 
rendőrök Chicagóban a McCormick gyár sztrájkoló munkásai közé lőttek, majd május 4-én a 
Haymarket térre, a tiltakozó gyűlésre érkezettekre nyitottak tüzet. Mind a két sortűznek sok 
halálos áldozata volt. 

§ A Haymarket téri , ügyet" az államapparátus és a bíróság arra használta föl, hogy a 
Chicagóban ekkoriban erős anarchista, anarchokommunista mozgalommal leszámoljon. 
Provokátorokkal, besúgókkal teletűzdelt pert indított nyolc vezetőjük ellen, akik közül hetet 
halálra ítéltek, s végül is a hazai és nemzetközi tiltakozás ellenére négyüket másfél év múltán, 
1887. november 11-én felakasztottak. — A per körülményeiről, a vádlottak önéletrajzi soraiból, 
búcsúbeszédeiből részleteket közöl: The Autobiographies of the Haymarket Martyrs. Philip 
S. Foner ed. New York, 1977.; Magyarul 1.: A nemzetközi munkásmozgalom történetéből. 
Évkönyv (a továbbiakban: Évkönyv), 1986. 129-131. o. 

" A The Christian Socialist decemberi számában a szerkesztő, W. H. Paul Campbell tisz- 
teletes írt cikket, amelyben az oly kifejező ,, Justizmord" cím alatt ez állt: , Pénteken, november 
11-én a hét chicagói anarchistából négyet felakasztottak, egy öngyilkos lett börtönében, kettőt 
pedig életfogytiglani börtönre ítéltek. Mi is volt ezeknek az embereknek a bűne? Ezeknek 
az embereknek egyedüli bűne az volt, hogy túl jól képviselték a szenvedő szegények ügyét és 
kemény szavakkal bélyegezték meg a gazdag és kivételezett osztályokat, akik a szegények ki- 
fosztásán gazdagodtak meg. Ezért a gazdagok azt mondták kiszolgálóiknak , gyilkoljátok le 
nekünk ezeket az embereket", s azok le is gyilkolták őket. Megfontoltan, s a szavak értelmét 
kellően átgondoltan csak egyet mondhatok ezeknek az embereknek a haláláról, akiket a törvény 
hivatalnokai öltek meg: vitt gyilkosság történte." 

" Angliában pl. a The Commonwealben, a Szocialista Liga orgánumában - miután az 
amerikai Legfelsőbb Bíróság elutasította a négy elítélt fellebbezését -— William Morris szeptem- 
ber 24-én megállapította, hogy a bíróság ítélete jogilag , értéktelen". , Ennek ellenére nagyon 
valószínű, hogy ezeket az embereket, akik odáig merészkedtek, hogy Amerika köztársasági 

gyelmi kérvények elutasítása, majd végül az 1887 novemberében bekövetkező 
kivégzés. Chicagó és május elseje , véres születése" másfél éven át valójában 
a nemzetközi tiltakozás jegyében vált feledhetetlenné, amikor a munkások ügyé- 
ről, az éles szociális összeütközésekről rendszeresen írtak a lapok, akárcsak a hu- 
manitás és az igazság érvényesüléséről, valamint a haladás egyetemességének 
vállalásáról. 

Az 1886-os májuson kívül persze ott volt az amerikai példa varázsa is, 
hogy ti. az Egyesült Államokban hamar sor került a munkaidő állami korláto- 
zására, a nyolcórás munkanap bevezetésére. Hatott az európai munkásszerve- 
zetek elítélő visszhangja is. Ismeretes az is, hogy különféle okok folytán Auszt- 
ráliában és Új-Zélandon még hamarabb érték el ugyanezeket az eredménye- 
ket, amelyeket Európa szocialista orgánumaiban sűrűn jelöltek meg mint el- 
érendő célt. 

Május 1. előtörténetének fontos része a korszak nemzetközi gazdasági dep- 
ressziója, a hosszú idő óta szokatlanul nagy munkanélküliség. A belga Hector 
Denis e jelenségeknek már egykor kitűnő felmérését adta a statisztika, a köz- 
gazdasági elemzés fegyverével." A kialakult helyzet következtében került sor 
a londoni 1885. és 1886. évi munkanélküli-tüntetésekre, s a nevezetes belga 
Jacguerie-ra, amelynek Louis Bertrand és Henri Pirenne oly kitűnő és világos 
leírását adta. S végeredményben ennek a folyamatnak volt egyik állomása Fran- 
ciaországban a decazeville-i sztrájk is, amelyből megszületett a francia parla- 
mentben is az önálló munkásfrakció." Végeredményben ez a gazdasági válság 
és a nyomában fellángolt spontán tömegmozgalom rendítette meg a liberalizmus 
félévszázados hegemóniáját, azt a szellemet, amely szerint az államnak, a kor- 
mánynak csak , éjjeliőri " feladata van. S ez a szemléletváltozás egyaránt elvá- 
laszthatatlan május elseje ügyétől, előtörténetétől és lényegétől. 

Éppen az egykori legforrongóbb ország, Belgium példája utal legplasztiku- 
sabban a változásra, mivel itt tagadták meg legélesebben a munkástörvényho- 


embereinek a szabadságról beszéljenek, fel fogják áldozni a hideg, számító kegyetlenség jegyé- 
ben, ami olyannyira jellemző vonása az amerikai kereskedő szellemnek." 

Nagy-Britanniában a legkülönbözőbb szocialista orgánumok, szervezetek emelték fel 
szavukat az elítéltek érdekében, így a brit Szociáldemokrata Föderáció és a Szocialista Liga, 
sőt a radikális klubok, a Fabiánus Szövetség, a keresztényszocialisták is. A november 11-re ki- 
tűzött kivégzést megelőzően október 14-én Londonban közös tiltakozó gyűlést szerveztek, 
amelyen többek között a Szocialista Liga részéről Morris, a Fabiánus Társaság nevében pedig 
az akkor már , tehetséges fiatal íróként"? elismert George B. Shaw szólalt fel. Rajtuk kívül ott 
voltak a radikálisok, a keresztényszocialisták és a londoni külföldi emigránsok képviselői is, 
többek között az angol Királyi Társaság orosz földrajztudós tagja, akit inkább az anarchista 
mozgalom nagyjaként tartunk számon: Pjotr Kropotkin, továbbá a narodnyik forradalmárok 
másik, szibériai száműzetésből menekült vezető alakja, Sz. Sztyepnyak (Kravcsinszkij), aki 
ekkor Marx és Engels környezetéhez tartozott. (A tiltakozó gyűlésről E. Aveling és Eleanor 
Marx számolt be a To-Day 1887. novemberi számában.) 

" Hector Denis: La dépression économigue Sociale et Phistoire des pri. Bruxelles, 1895.; 
Bővebben I.: femnitz János: A liberális felfogás és politikai gyakorlat kudarca. Az 1886. évi 
francia és belga sztrájkmozgalom és következményei. Párttörténeti Közlemények, 1985. 4. sz. 
60-88. o. 

" A belga , Jacguerie? történetére, a francia decazeville-i sztrájkra, és a parlamenti 
munkásírakció megalakulására vonatkozóan magyarul részletesebben 1.: Uo. 

zás bevezetését, hogy azután a Jacguerie nyomán egyszeriben elismerjék az in- 
dokoltságát, szakértőket nevezzenek ki, s felkarolják a munkástörvényhozás 
ügyét. Ugyanezek a hatóerők érvényesültek Belgiumban, amikor az ifjú, volt 
liberális-radikális értelmiségiek vagy átkerültek a munkásság táborába (Vander- 
velde, Destrée, Volders), vagy ha radikálisok maradtak is, útjuk már elvált a li- 
berális , anyapárttól", s a munkások ügyének szószólóivá lettek (Paul Janson). 

Ez persze távolról sem csak Belgiumra volt jellemző. Ugyancsak az elhú- 
zódó februári gazdasági depresszió és a munkanélküliség vezetett Angliában 
az 1886-os Black Monday és az 1887-es Bloody Sunday jelenségére, amikor 
nemcsak a tory politika, hanem a liberális vezetők is érzékeny presztízsveresé- 
get szenvedtek." Felgyorsult a liberálisok és a munkásmozgalom szétválása, 
a lib-lab politikusok " visszaszorulása; feltűntek az , új trade-unionista" veze- 
tők. E folyamat fontos jeleként értékelhető az állami munkásvédelemnek, és a 
nyolcórás munkanapnak a korábbinál jóval erőteljesebb felkarolása. Ebben az 
eseménysorban kell elhelyeznünk az , Eight Hours League"-et! is. Ez sajátos 
koalíció volt, amelynek élén már 1886. évi londoni megalakulásakor ott álltak 
az új trade-unionista szakszervezeti vezetők, Tom Mann és John Burns, emellett 
támogatták az ismert szocialista értelmiségiek, Engels, Edward Aveling, sőt 
a keresztényszocialisták is, de Eleanor Marx is emlékezetes szerepet játszott ben- 
ne. Tipikus Tom Mann esete, aki egyaránt kapcsolatban állt az SDF-fel (Social 
Democratic Federation), a fabiánusokkal, és a Socialist League-gel,!? sőt egy 
ideig valamennyinek tagja is volt. De nemcsak ilyen vonatkozásban tanulságos 
az Eight Hours League esete. Ismeretes, hogy Mann és Burns e vonatkozásban 
beleütközött Hyndman doktrinér, szektás felfogásába, aki szerint a tőkés vi- 


" A nemzetközi gazdasági válság nem kímélte Angliát sem. A nyomasztó munkanélküliség 
miatt állandósultak a munkanélküli-tüntetések. 1886 februárjában ennek során került sor 
a Hyde Park környékén zavargásokra. 1887. november 13-án pedig még élesebb politikai 
konfrontációra került sor: a munkanélkülieknek a Trafalgar Sguare-re tervezett tüntetését a 
rendőrség betiltotta, majd amikor mégis sor került rá, rendőrök, lovasrendőrök rontottak a 
tömegre, parlamenti képviselőket tartóztattak le, börtönöztek be. S miután a liberális párt 
vezetősége hallgatott, akadt radikális liberális képviselő, aki tüntetően kivált a pártból, s a 
rendőri brutalitást a parlamentben tette szóvá. A , véres vasárnap" nagy felháborodást keltett: 
a szocialista, a radikális és a keresztényszocialista lapok élesen tiltakoztak. Az első évfordulóra 
a szocialista The Commonweal hasábjain jelent meg R. Cunninghame Graham liberális kép- 
viselő tiltakozó beszámolója a nap részleteiről, akit annak idején a téren először véresre vertek 
és bebörtönöztek, majd , bocsánatkéréssel!" egy nap múltán szabadon engedtek. , Három 
embert megöltek, 300-at megsebesítettek és letartóztattak, s mindennek egyedüli eredménye, 
amennyire én látom, csak az lett, hogy a Liberális Párt ugyanolyan gyűlöletes és megvetett párt 
lett, mint a tory párt." (R. Cunninghame Graham: Bloody Sunday. The Commonweal, 1888. 
november 10.) 

19 T ib-lab azoknak a munkáspolitikusoknak, szakszervezeti vezetőknek az elnevezése, 
akik a Liberális Párt tagjai voltak, ennek listáján lettek parlamenti képviselők és semmiképpen 
sem fordultak szembe pártjukkal. 

un A Nyolcórás Liga egyik első nyilatkozatát magyarul 1.: Évkönyv, 1986. 132. o. 

13 Az angol Szociáldemokrata Föderáció kialakulásáról, eszmei arculatáról, belső vitái- 
ról, a Szocialista Liga kiszakadásáról magyarul 1.: femnitz János: Az angol Szociáldemokrata 
Föderáció kialakulása (1881-1884). Évkönyv, 1983., valamint uő.: Az angol munkásmozgalom 
útkeresése (1884-1887). Évkönyv, 1984. 

szonyok között lényeges reformokat amúgy sem lehet (legalábbis tartósan) el- 
érni, ha pedig ilyent egyáltalán elérhetnek, akkor már magának a rendszernek 
a megdöntését is kivívhatják. Ez a vita alapkérdést érintett. Végeredményben 
újra előtűnt az a téma, amely már az I. Internacionálé alakulásakor és első 
kongresszusain ís napirendre került: a részleges reformok ügye. Ez korábban 
is az Internacionálé tevékenységének lényegi kérdése, s ekkor is a május else- 
jék egyik érdemi követelése volt. Mindkét esetben azok , győztek", akik jól kap- 
csolták össze az azonnali reformok kivívásának követelését a távolabbi, perspek- 
tivikus célok ébren tartásával. Az Eight Hours League ugyan nem vált nagy 
tömegerővé, de működése több szempontból is tanulságos, és kétségtelenül a 
május elsejék előtörténetéhez tartozik. 

Az előtörténettel kapcsolatban még egy nemzetközi mozzanatra utalnék, 
ami túlságosan is feledésbe ment. Az 1880-as éveket végigkísérték a nemzet- 
közi munkás-szocialista kongresszusok. Ezek egymásutániságában ugyanúgy 
szerepet játszott, hogy a hajdani úttörők nem törődtek bele a régi Internacio- 
nálé elhalásába, mint az, hogy nemzetközi együttműködést láttak szükségesnek 
éppen a munkásság helyzetének tényleges javítására. A már jelzett munkástör- 
vényhozás előmozdítása már az 1877-es genti, majd az 1881. évi churi kong- 
resszuson szóba került. 

A gazdasági válság mélyülése 1884 és 1887 között nyilvánvalóan visszaha- 
tott erre a folyamatra s a konferenciák sikerére is. Tény, hogy az 1883. és 1886. 
évi két párizsi nemzetközi kongresszuson e kérdések még inkább előtérbe ke- 
rültek, többek közt a munkaidő 8 órára korlátozásának ügye is. Ilyen szempont- 
ból volt jellemző és problematikus az angol küldöttek magatartása a nemzet- 
közi kongresszuson, majd utóbb az angol szakszervezetek 1886. évi, Hullban 
rendezett kongresszusán lezajlott vita, ami végül is mind az előrelépést jelezte." 
S persze a második párizsi kongresszusra is , begyűrűztek" az amerikai 1886. 
májusi hullámok. 

E folyamat újabb állomása volt az 1888. évi londoni szakszervezeti kong- 
resszus.4 A tanácskozás megint nem korlátozódott Angliára, hiszen az 1889-es 
párizsi kongresszus előzménye volt, amely ismeretes módon meghirdette a má- 
jus elsejék rendszeres megtartásának gondolatát. 

E korszakról még néhány tanulságot le lehet és le kell szűrni. Amilyen 
mértékben erősödtek a munkásszervezetek (mind a politikai, mind a szakmai 
szervezetek) ugyanolyan mértékben kerültek szembe az anarchistákkal éppen 
a munkavédelmi törvényhozás kapcsán. Ezen az sem változtatott, hogy az anar- 


3 A Huliban rendezett 1886. szeptemberi kongresszus legfontosabb döntése az volt, hogy 
az angol szakszervezetek is vállalják 1889-re egy, a nemzetközi munkavédelmi törvényhozás 
előmozdítását célzó nemzetközi munkáskongresszus összehívását. Erről bővebben Il.: Jemnitz 
János: Az 1886. évi párizsi nemzetközi munkáskonferencia. Évkönyv, 1986. 

4 Az 1888-ban rendezett londoni szakszervezeti kongresszus jelentősége az volt, hogy 
erre már a kontinensről , hivatalosan"? is meghívtak nemcsak szakszervezeti, hanem szocialista 
párti küldötteket is. A nemzetközi összefogás gondolata így még jobban előtérbe került, s a 
nemzetközi munkavédelmi törvényhozás előmozdításának ügye is elfogadottá vált, beleértve 
a nyolcórás munkanap követelését is. 

chisták és a különböző szocialista munkáscsoportok még együttműködtek a kü- 
lönféle munkásellenes terrorakciók visszaverésében. Egyre inkább a szétválás 
lett a jellemző, ami azután megmutatkozott a május 1-jék során is. 

Másfajta problémát okozott az, hogy mennyire , szűkítsék" le (vagy élezzék 
ki) követeléseiket a nyolcórás munkanap törvénybe iktatására. Sok helyütt, s 
nemcsak Kelet- és Dél-Európa elmaradott területein, vagy Belgiumban, ahol 
a szociálpolitikai törvényhozás évtizedekkel megkésett, hanem még Franciaor- 
szágban, sőt Angliában is kételkedtek a nyolcórás munkaidő kivívásának sike- 
rében. Így hiába tört már az I. Internacionálé 1866. évi kongresszusa lándzsát 
a nyolcórás munkanap mellett, a gyakorlatban még az 1880-as — sőt, mint ki- 
derült, 1890-es években is — sok munkásszervezet kiegyezett volna a munkaidő 
9, sőt 10 órára való csökkentésében. 

Ilyen előzmények után került május elseje ügye a II. Internacionálé ala- 
kuló kongresszusa elé. E kongresszuson fogadták el az ismert határozatot," 
amelynek vitájára, előzményeire e helyütt nem térek ki, hanem az első május 
elseje előzményeit, előkészítését, visszhangját tárgyalom. 

Elgondolkodtató, hogy miként reagált a meghirdetett május elseje kihívá- 
sára a polgári világ. 

Az uralkodó reagálás a félelem"" vagy az abszolút lebecsülés volt. E kettős- 
ség — a félelem és a lebecsülés — sok más felhanggal, módszerrel, manőverrel 
egészült ki. Az iparilag fejlett országokban pl. azt hangoztatták, hogy a többi 
országban semmiféle megmozdulás nem lesz, így az esetleges sztrájk sikere csak 
az illető ország munkásságának ártana. Igen tanulságos az akkori tőkés világ két 
mintaországának, Nagy-Britanniának és Franciaországnak az esete. Nagy-Bri- 
tanniában Cunninghame Graham, a parlament akkor oly sajátos arculatú, szo- 
cialistává lett képviselője már 1889-ben, majd 1890 első hónapjaiban többször 
is interpellációt terjesztett be a nyolcórás munkanap általános, vagy legalább 
a bányákban történő bevezetéséről. Egyszer sem kapott világos választ. Az ügy 
fontosságát elismerték, de meghatározatlan időre elnapolták. Arra sem kapott 
választ, hogy az angol kormányküldöttség milyen felhatalmazással utazik a ber- 


15 A határozat így hangzott: , Meghatározott időpontra nagy nemzetközi tüntetést kell 
szervezni, éspedig oly módon, hogy minden országban és minden városban egy időben, egy 
meghatározott napon azzal a követeléssel forduljanak a munkások a közhatósághoz, hogy a 
munkanapot törvény útján 8 órára korlátozzák, és a párizsi nemzetközi kongresszus minden 
egyéb határozatát is végrehajtsák. 

Minthogy az Amerikai Munkásszövetség (Federation of Labor) Saint Louis-i 1888. 
decemberi kongresszusán már kitűzte a tüntetés napját, 1890. május 1-ét, ez a nap lesz a 
nemzetközi tüntetés napja is. 

Az egyes nemzetek dolgozói úgy szervezzék meg ezt a tüntetést, ahogyan azt országaik 
körülményei lehetővé teszik." (Protokoll des Internationalen Arbeiter Congresses zu Paris. 
1889. Nürnberg, 1890. 123. o.) 

16 Paul Singer a német tapasztalatok alapján írta 1890. május 13-án Engelsnek: , Május 
elseje megijesztette a német burzsoáziát. Elképzelheted mekkora félelem fogta el a társadalmat, 
amikor mindenféle epizódokról lehet hallani." (IML CPA Moszkva, f. 1. op. 5. jegy. hr. 
6078.) 


lini nemzetközi munkaügyi konferenciára.!" S amikor 1890 februárjában a bom- 
bayi textilmunkássztrájk kapcsán azt is jelezte, hogy Indiában semmiféle mun- 
kaidő-korlátozás nem létezik, s hogy az angol kormány nem tartja-e szükséges- 
nek, hogy ilyen irányban valami mégis csak történjék, a válasz ugyanolyan bi- 
zonytalan ígéret volt. A magatartást pontosan jelzi W. H. Smith, pénzügymi- 
niszter tömör válasza: , Teljes mértékben elismerem e téma fontosságát, és 
mindent megteszek annak érdekében, hogy azt alaposan megvitathassák." Ezu- 
tán az ügyet ismét bizonytalan időre elnapolták, vagyis olyan magatartást tanú- 
sítottak, amire nálunk azt mondják: a vattába nem lehet szöget verni; a rugal- 
mas ellenállás természetesen jócskán nehezítő, késleltető tényező volt. 

Ugyancsak jellemző, hogy Angliában a Liberális Párt politikusai, részben 
éppen korábbi munkásbefolyással rendelkező tagjai — mint Henry Bradlaugh, 
az ismert ateista publicista, parlamenti képviselő — léptek fel úgy érvelve (ré- 
szint joggal attól tartva, hogy a munkásság kicsúszik a Liberális Párt és az ő 
hatásuk alól), hogy a nyolcórás munkanap kiharcolásának semmi értelme, mert 
ez csak növelné a termelési költségeket, ami az árak emelkedésére vezetne, illet- 
ve csökkentené az angol termékek versenyképességét, ez viszont munkanélkü- 
liséggel járna. Működésbe lépett az az érvrendszer, amely mindig is elhangzott, 
amikor a munkaidő rövidítésére tettek javaslatot, pl. egy félszázaddal koráb- 
ban a 10 órás munkanap bevezetésekor, s így volt ez sok nemzedékkel később is. 

Jellemző az ugyancsak jelentős plebejus befolyással rendelkező francia 
radikálisok érvelése is. Így a toulouse-i Dépéche c. lapban, ahol az akkor még 
nem szocialista Jaurés vezette a munkásrovatot, a polgári köztársaságiak töb- 
bek közt amiatt aggódtak, hogy május elseje a Boulanger-mozgalom fellendü- 
lésévé válhat. S a Dépéche hasábjain április 28-án maga Camille Palletan" írt 
ebben a szellemben aggodalmaskodó cikket. Ez is az egész korszakban tapasz- 
talható volt: részint Boulanger-val ijesztegették a polgári közvéleményt, de a 
munkásságot is, részint (nyilván szándékosan) össze is zavarták a munkásmozgal- 
mat és a Boulanger-mozgalmat. (Jean Constans belügyminiszter a parlament 
fórumán is erre tett kísérletet.) 

Ez azonban csak az egyik Írancia sajátosság volt. Jellemzőbb, érdekesebb 
és fontosabb az, ahogy a francia radikálisok ezekben a március-áprilisi napok- 
ban szívósan hangoztatták, hogy másutt, a reakciós monarchiákban (Németor- 
szágban, Bécsben, de még Olasz- és Spanyolországban, sőt Belgiumban is) má- 


" Az interpelláció során Cunninghame Graham azt is javasolta a kormánynak, hogy a 
Berlinbe utazó delegációba válasszák be John Burnst is, hogy abban a munkásoknak is legyen 
képviselőjük, ne csak , hivatalnokok és statisztikusok véleményét lehessen hallani majd ebből 
az országból" Berlinben, ahol a munkaviszonyokról döntenek. (Parliamentary Debates, 1890. 
342. k. 504-505., 876. o. 1890. március 11-i és 14-i interpelláció.) 

1 Palletan a kor egyik nagy , újságíró-fejedelme?" volt. Nemcsak a Dépéche-nek volt 
vezető munkatársa, hanem Georges Clemenceau barátjaként a párizsi Justice-nak is. Parla- 
menti képviselő és a nagy festők — Manet, Renoir, Monet -— barátja (a párizsi Jeu de Pommes 
termében ott látható azon a két nagy csoportképen, ahol az impresszionisták saját baráti 
körüket megörökítették). Palletan később, 1891-ben, a május 1-i fourmies-i vérengzés kapcsán 
hallatja majd újra hangját a parlamentben - ezúttal keményen ostorozva a kormányt és annak 
belügyminiszterét. 


? 


jus 1. véres robbanásokhoz vezethet, de náluk ez nem következhet be, hiszen 
polgári parlamenti rendszer érvényesül - vagyis a munkásságnak nincs szüksé- 
ge ilyen eszközökre. "" (Ilyen szellemben írtak párizsi és toulouse-i, castres-i és 
bayonne-i lapok, s példák sorát lehetne még idézni.) 

Ehhez az érveléshez szorosan kapcsolódott egy másik, amit jól reprezentál 
-a Dépéche hasábjain április 30-án megjelent , Május elseje" c. cikk. Szerzője 
kész volt elvben elismerni: , bizonyos, hogy sokféle gazdasági és szociális re- 
formot kell még bevezetni". Ezt a megállapítást azonban azzal folytatta, ami 
részben egybevágott az angol liberálisok hangvételével, hogy , egyébként nálunk 
a munkás tudja, hogy tüntetésekkel egyáltalán nem viheti előbbre a szociális 
problémák megoldását", ehhez az állam jóindulata, s természetesen a radikáli- 
sok, illetve Angliában a liberálisok jóindulata kell. Vagyis attól tartottak, ha 
a munkásság leválik e pártoktól, elveszítik tömegbázisukat, vagy legalábbis ez 
a bázis már nem lesz engedelmes eszköze eddigi politikájuknak. 

Nem véletlenül Franciaországban röppentették fel azt az érvet is, amelyet 
még sokszor hangoztattak a munkásmozgalommal szemben. Ugyanis a szerve- 
zett munkásmozgalom vezetőinek feje fölött szóltak , az egyszerű munkások- 
hoz", s e tömegek nevében szólaltak meg. Így az egyébként nyitott polgári 
demokrata Dépéche már idézett májusi cikkében mintegy előre írt azokról, akik 
,, Veszélyes butaságokra heccelnek", s ugyancsak előre , közölte", hogy a mun- 
kások , otthon akarnak maradni" , , tartózkodni akarnak a tumultuózus megmoz- 
dulásoktól, s nem akarnak mást, mint , békésen átnyújtani követeléseiket". A 
gondolatmenetnek nem is lehetett más vége, mint hogy a Dépéche megdicsérte 
ezeket , az egyszerű munkásokat", mert , tanújelét adták intelligenciájuknak és 
hazafiasságuknak". A polgári radikális castres-i L(Avant Garde cikkírója még 
messzebb ment, amikor e , józan munkásokat" már arra szólította föl, hogy ráz- 
zák le vezetőik igáját, akik , nagyon távol állnak tőletek"."" 

Ha még a finom tollú publicisták is így írtak, aligha csodálható, hogy a 
francia rendőrség is előzetes letartóztatásokhoz folyamodott. Ennél is durvábbak 
voltak az adminisztratív intézkedések a kelet- és a közép-európai országokban, 
Olaszországban és Spanyolországban, sőt Belgiumban is, ahol fokozottan ag- 
gódtak az anarchisták fellépései, akciói miatt. 

A polgári radikálisok, liberálisok balszárnyán azonban voltak, akik a mun- 
kásság oldalára álltak, s felléptek mind a nyolcórás munkanap, mind a munkás- 


18 Tellemző erre Louis Braud cikke a Dépéche április 28-i számában, amelyben aláhúzza, 
hogy Németországban, Ausztriában és Olaszországban feltételezhetőek az összeütközések, ott 
megjósolták , az általános sztrájkokat, a közutak megszállását, az üzletek kifosztását, s mind- 
ennek következtében a véres összecsapásokat a katonai csapatok és a munkáslakosság között. 
Mindez nagyon is lehetséges, de nagy hiba lenne hasonló félelmeket táplálni Franciaország- 
ban." (L.: L. Braud: Le premier Mai. La Dépéche de Toulouse, 1890. április 28.) 

"9 Ebben a vonatkozásban külön említésre méltó Charles Gide-nak, a munkásmozgalom- 
tól független francia szövetkezeti mozgalom teoretikusának május elsejei állásfoglalása. Gide 
ez alkalomból komoly figyelmeztetéssel fordult a burzsoázia felé a szociális reformokat sürgetve, 
de a munkásságot ugyanilyen hangsúlyozottan figyelmeztette, hogy csak fokozatos reformokra 
számíthat. Jellegzetes módon az , angol utat? ajánlotta a munkásságnak, s mint elérhető , reali- 
tást? a 10 órás munkanapot! (Charles Gide: Les trois 8. L"Émancipation, 1890. május 15.) 

ünnep mellett. Cunninghame Graham példáját már idéztük. A belga politikai, 
társadalmi életben jelentős szerepet játszott Paul Janson, aki, igaz egy évvel 
később, 1891. május 1-jén a parlamentben mondta el nevezetes beszédét: , Uraim, 
ma az egész világon ünnep van! Eddig minden szentnek megvolt a maga ka- 
lendárium szerinti ünnepnapja. Különös, hogy eddig csak egy ünnepnap hiány- 
zott, a dolgozó nép ünnepe."" Ahogy Londonban Cunninghame Graham, 
Brüsszelben Janson vállalt teljes szolidaritást a munkássággal. Az ilyen képvi- 
selők azonban maroknyian voltak. A polgári demokrata publicisták s az elit ér- 
telmiség közvéleményre ható , gondolkodói és tollforgatói" táborában sem vol- 
tak túl sokan olyanok, akik , a negyedik rend" ügyével azonosultak volna. 

Visszatérve az első, az 1890. évi május elseje történetére, világosan kell lát- 
ni, hogy ez az első május elseje a barikád innenső oldalán is nem kevés fejtö- 
rést, problémát okozott. 

Ismeretes Engels szokásos, maróan tömör és kevéssé lelkesedő kommen- 
tárja, melyet a párizsi kongresszus után, 1889. augusztus 29-én írt Lafargue- 
nak, amikor a május 1-ji határozatról megjegyezte: , Ez a legjobb, amit kong- 

. esszusunk véghezvitt.""? De ez egyelőre még csak program volt, amely még 
nagyon messze állt a megvalósítástól ! 

Mindenekelőtt ott volt az egyetemesség kérdése, az egyes országokban a 
sajátos politikai feltételekkel való szembenézés, a realitások és a kívánságok 
szembesítése, a munkásegység tényleges kialakítása és nem utolsósorban a mun- 

. kásmozgalomban is jelentkező defetizmus, kishitűség, melynek az ellenkező pó- 
lusán ekkor is megfogalmazódtak voluntarista vélemények, színre léptek az anar- 
chisták. Ha ilyen széles összefogásra volt szükség, akkor szinte automatikusan je- 

. lentkezniük kellett azoknak, akik e követelménnyel szemben érzéketlenek vol- 
tak, s doktrinér türelmetlenséggel hárították el az esetleges szövetségeseket. 
Mindezek nyilvánvalóan egyenként is problémát jelentettek, hát még akkor, 
amikor nemzetközi együttműködésre volt szükség. 

Talán a legsúlyosabb belső akadály a defetizmus volt. Jules Joffrin, a fran- 
cia munkásság nagy tekintélyű vezető alakja reménytelennek ítélte a május el- 
sejei akciót. Nem álltak tőle nagyon messze a francia posszibilisták sem, akik 
a május elsejei akciót petíciók átnyújtására kívánták szűkíteni. A baloldali posz- 
szibilisták, Jean Allemane köre és lapja is ezt tette. Az említettek azonban vég- 
letes esetek, bár természetesen nem korlátozódtak Franciaországra. Az angol 
szakszervezeti mozgalom vezérkara jó ideig szintén bizonytalankodott. Ne fe- 


"1 Discours parlamentaires de Paul Janson. Bruxelles, 1905. I. k. 498. o. - Megjegy- 
. zendő, Janson tevékenységének egy korábbi szakaszáról Marx és Engels is elismerően szólt. 
Janson e beszédében egyébként a liberális és katolikus reakciós parlamenti többséggel szem- 
ben ekkor még maga is csak korlátozott reformokat szeretett volna elérni, legalább annyit, 
hogy a bányákban vezessék be a 10 órás munkanap maximálását, de a parlament még ezt is el- 
" vetette. Jellemző volt Bernaert volt katolikus miniszterelnök, ekkor pénzügyminiszter ellen- 
érve: , Ezzel a többet dolgozni akaró munkások szabadságát sértenék!" Janson erre jegyezte 
meg: , a világ munkásai kitűnő gazdasági és politikai érzékkel megértették, hogy részleges 
. megoldás elképzelhetetlen", vagyis nemzetközi megoldásra van szükség ,, s ez az, amit javaslok 
ebben a pillanatban". (Uo. 498—499. o.) 

3 Karl Marx és Friedrich Engels Művei. 37. k. Budapest, 1977. 258. o. 

ledjük, már az első május 1-jénél felvetődött a kérdés, hogyan ünnepeljék meg: 
általános munkabeszüntetéssel vagy csak a munkanap utáni megemlékezéssel; 
szigorúan május 1-jén legyen az ünnep vagy a hónap első vasárnapján tartsák. 
meg , május elsejét". Ismeretes, hogy május elseje mellett a leghatározottab-. 
ban a francia marxisták, míg az első májusi vasárnap mellett az angol szakszerve-. 
zetiek kötelezték el magukat. A két álláspont között azonban nagyon sok átmenet: 
volt, többek között azoké, akik május elsejét szerették volna, de belátták, hogy a 
lehetőségekhez kell igazodniuk. Ennek ellenére külön, szűkebb körben meg- 
ünnepelték május elsejét is. S ott volt még az a probléma is, hogy ha már má- 
jus 1-jén tartják, akkor hogyan szervezzék meg: általános sztrájkkal, munkanap 
utáni tömeggyűléssel és tüntetéssel, vagy csak zárt helyiségben rendezett gyűlé- 
sen emlékezzenek meg róla. 

Hamar kiderült, hogy ezeknek a lényeges kérdéseknek a megválaszolása: 
nemcsak az egyes munkáspártok és vezetők eszmei irányultságától függ. Erre: 
éppen a holland Socialdemokratische Bond esete a példa, amely az általános. 
sztrájk meghirdetésére hajlott. Miután azonban több felmérést is kellett előzete- 
sen végeznie a sztrájk keresztülvihetőségéről, végül visszakozott, s maradt a má-. 
sodik lehetőség. Németországban e kérdés kisebb pártválságra vezetett, mert a 
, fiatalok"? többek között e kérdésben is opportunizmussal vádolták a Bebel-. 
W. Liebknecht vezette pártvezetőséget. Ez a vita, mint ismeretes, nemcsak né-. 
met határok között vetődött fel, s fontos tanulsága, hogy nem , spekulatív mó-. 
don" keletkezett," hanem a valóságos kérdések valóságos nehézségei következ-. 
tében." Az is tanulságos, hogy míg az első május 1-jét éppen ezért nem Német- 
országban tartották meg, a későbbiekben éppen Németország vált — Bécs mel-. 
lett - a legpompázatosabb május elsejék színhelyévé, vagyis a kérdésnek , idő- 
beli játéka" is volt. 


3  Fiatalok?"-ként tartották számon azt a jobbára valóban fiatal és túlnyomórészt értelmi-. 
ségiekből álló csoportosulást, amely ekkor élesen támadva opportunizmussal vádolta a párt-. 
vezetőséget, s május 1-re általános sztrájk meghirdetését követelte. A csoport egyik hang- 
adója Wilhelm Werner volt, és ide tartozott Max Schippel, Joseph Kampfímeier és még 
mások, akik később a párt szélsőjobboldalára tolódtak, de néhányan közülük az anarchisták felé 
is orientálódtak. A vita elhúzódott, s a párt 1890 őszi hallei kongresszusán a , fiatalok" el- 
szigetelődésével ért véget. — Részletesebben I.: femnitz János: A Német Szociáldemokrata 
Párt erfurti programjának megszületéséhez. Századok, 1966. 6. sz.; Karl Kautsky: Út a 
hatalomhoz. Kossuth Könyvkiadó, 1984. 

M Itt csak arra utalnék, amire Engels, Bebel és Liebknecht is többször figyelmeztetett: 
a kivételes törvényt ekkor még hivatalosan nem vonták vissza Németországban, csak elő- 
készítették a visszavonását. Így a párt vezetői tartottak attól, hogy egy nagyméretű utcai 
tüntetés a reakció malmára hajtaná a vizet. Mindez ráadásul a német szociáldemokraták nagy 
parlamenti sikere után éleződött ki, mivel a februári választáson a párt, valóságos gátszakadás- 
ként, szavazói számát 700 000-ről 1 400 000-re, az érvényes szavazatok 99-ában 10-ről 2097 - 
ra növelte. Az eredmény persze egyaránt érveket adott a pártvezetőségnek és az ellenzéknek is. 

:5 A problémát ugyanakkor nem lenne szerencsés leegyszerűsíteni. Az ismert , fiatalok? 
mellett Adolf Braun is (Victor Adler sógora, aki ekkoriban Nürnbergben szerkesztett német 
szociáldemokrata orgánumokat) arról értesítette Adlert 1890. április 4-i levelében, hogy 
,a tömegek készek lennének"? május 1-jén megünnepelni május 1-jét, $ szintén a parlamenti 
frakció hibáiról, sőt , August és Paul" (vagyis Bebel és Singer) , hibáiról? írt. (Victor Adler - 
Archiv. Wien.) 

Világos, hogy a német döntés azonnal hatott a nemzetközi munkásmozga- 
lomra. A Írancia defetisták ( Joffrin, de Allemane is), vagy Nagy-Britanniában 
Hyndman és a szociáldemokrata Justice részben éppen a német , csendes má- 
jus 1-re" hivatkozva bizonygatták, hogy Angliában sem lehet május 1-jén a tö- 
megeket sztrájkba vezetni."" Vagyis itt vetődött fel május elsejének egyik leg- 
sajátabb problémája: az akció egyetemességének és egyidejűségének lehetősége, 
amit már 1889-ben is hangsúlyoztak, s a hosszú előkészítés egész ideje alatt oly 
sokszor felvetődött, de minden előzetes érlelődés ellenére a politikai gyakorlat- 
ban mégis újra és újra problémaként vetődött fel. Olyannyira így volt ez, hogy 
e kérdésben ismeretes módon Lafargue és W. Liebknecht nézete is élesen kü- 
lönbözött. Mint annyiszor, Engelsnek kellett közvetítenie," hogy a különféle 
országok munkáspártjai, vezetői között a bizalmat és a lényegében együttes ak- 
ciót biztosítsa. 

A német intermezzo egyúttal újabb problémát vet fel, ami ugyancsak ele- 
ven része a május elsejék történetének: ez a május elsejék földrajzi mozgása, 
dinamizmusa. Már az első május elseje előkészítésekor nyilvánvaló volt, hogy 
a kulcsfontosságú színtér Anglia (vagyis elsősorban London) s Franciaország 
lesz. A harmadik fontos területen, Németországban várható volt, hogy az első 
május l, nem mozgat meg minden erőt. Viszont 1890. május 1-jének Ausztria, 
s azon belül Bécs volt a nagy meglepetése."" Engels a londoni és a bécsi május 


4 Hyndman és lapja több mint fenntartással fogadta a május 1-ji akció esetleges sikerét. 
A Justice április 19-i szerkesztőségi rovatában egyenesen arról írt, hogy ha a , május 1-ji 
munkásnap nem ís lesz teljes csőd, mindenesetre kétséges siker lesz". Ezt pedig azzal indokol- 
ták, hogy Londonban és Angliában egészen bizonyos csak a munkások kis csoportja hajlandó 
1-jén sztrájkba lépni. Ehhez pedig már ekkor hozzáfűzték: , Németországban és Ausztriában 
csak a szocialisták kis csoportja támogatja az akciót, s bár eddig nagy hűhót csaptak, de 
amennyire ismerjük, a valóságban nagyon kevés történt." (Critical chronicle. Justice, 1890. . 
április 19.) Ezt az állásfoglalást a Justice egy hét múlva megismételte, részben a német szociál- 
demokraták tétlenségére, visszavonulására hivatkozva, részben arra, hogy a francia posszibilis-. 
ták sem karolták fel az akciót. (The First of May Folly. Justice, 1890. április 26.) 

" A kölcsönös fenntartásokat nyomon. lehet követni az Engels-Lafargue, illetve az 
Engels-Bebel, Engels-Liebknecht levelezés nyomán. - Karl Marx és Friedrich Engels Művei. 
37. k. 352., 355., 377. o.; femnitz János: Engels és a nemzetközi MAMA KÉNEOZETTG gpssolátbs 
hoz. Százádok, 1974. 5-6. sz. 

38 Edouard Vaillant, Blangui egyik legközelebbi munkatársa, a párizsi Kommün gyik 
vezető tagja, később az I. Internacionálé londoni Főtanácsának tagja, 1880-ban a kommu- 
nárd-oknak adott amnesztia után térhetett vissza Franciaországba, s azonnal a volt blanguista 
irányzat vezetője lett. A francia marxisták Nord megyei lapjukba, a Cri du Travailleur-be 
kértek Vaillant-tól cikket. E cikk , Május elseje"? címmel március 30-án jelent ott meg, amely- 
ben aláhúzta: , akár hallgatnak, akár kiabálnak a kormányok, akár bevallják, akár tagadják, 
egy dolog nyilvánvaló: e kongresszus jelentősége tovább növekedett és új korszakot nyitott 
a proletariátus nemzetközi akciójában". 

9 A bécsi, ausztriai május elseje nagy sikerének is megvolt az előtörténete. A. francia. 
lapok nem. véletlenül várták éppen Bécsben a nagyobb robbanásokat. Az osztrák polgári 
lapok ugyancsak hasonló szellemben írtak. arról, hogy csak ,a heccmesterek"? készülnek a 
május 1-ji sztrájkra, míg a munkások tömegei , bölcsebbek és mérsékeltebbek". Erre reagált 
az Arbeiterzeitung április 30-i számának , Május 1. előestéjén? c. vezércikke. Ebben hang- 
súlyozta: , az osztrák munkások máris bebizonyították, hogy keresztül tudják vinni" a május 

elsejét tekintette a legjelentősebbnek, róluk írta, hogy , példát mutattak". Az 
osztrákokat illetően azonban megjegyezte: ,, . . .ha valaki akár csak három évvel 
ezelőtt azt állította volna, hogy 1890. május 1-jén Bécs és egész Ausztria min- 
denki másnak példát fog mutatni arra, hogyan kell egy proletár osztályünnep- 
séget megülni, kinevették volna". 

A földrajzi tényezőnél maradva, már az első május elsejénél kitűnt — s az: 
igazi siker egyik eleme éppen az volt -, hogy május elseje nem maradt Nyugat- 
Európában, hanem már ekkor erős bástyája alakult ki Közép-Európában. A si- 
ker fontos kritériuma volt az is, hogy több helyütt valóban május 1-jén tartot- 
ták meg az ünnepeket, vagyis a gyakorlatban bizonyították be, hogy a nemzet- 
közi proletárszolidaritás eleven érzés és a május elsejei sztrájk is keresztülvihető. 

Megemlítendő, hogy Bécs mögött nem sokkal maradt el Budapest sem, 
hiszen ebben az ipari nagyvárossá váló központban, egy akkoriban Nyugaton 
egzotikusnak ható ország fővárosában május 1-jén 60 000 ember vonult fel, és 
a sztrájkmozgalom behálózta az egész országot." 

De még mindig a földrajzi mozzanatot vizsgálva: Engels sem véletlenül 
írt hangsúlyozottan Bécs mellett külön is Ausztriáról. Itt ugyanúgy, mint 
Franciaországban, Svájcban, vagy Spanyolországban, a megemlékező gyűlése- 
ket, tüntetéseket egy időben tartották meg a különböző nagyvárosokban. S olyan 
országokban, mint Svájc vagy Spanyolország, ez igazán nem csekély eredmény. 
Az Osztrák-Magyar Monarchiában a sztrájkmozgalom egyszerre borította be 
Ausztriát, de elérte nemcsak Magyarországot, hanem a morva Brnót, a cseh 
Prágát és Kladnót, illetve Lemberget is. Végeredményben a földrajzi dimenzió 
vonatkozásában nem véletlenül írtak az első május elsejéről úgy, hogy az ki-- 


Sáttre— ámátattáye ETET seg S etetzENENEE 


1-ji általános sztrájkot , számunkra nincs is más módszer . . . Egy petíciót kétségtelenül milliók 
írnának alá. S a német elvtársaknak ott vannak a képviselői a Reichstagban, akik ott a petíció- 
hoz hozzá tudnák fűzni a szükséges kommentárt. Nekünk azonban a képviselőházban nincs 
képviselőnk, aki a programot és a munkásérdekeket képviselné, s a parlament jelenlegi pártjai 
iránt a legkisebb bizalmunk sem lehet... A munkásünnep valóban jelszóvá vált . . ." (Am. 
Vorabend des 1 Mai. Arbeiter-Zeitung, 1890. április 30.) 

9 Karl Marx és Friedrich Engels Művei. 22. k. Budapest, 1970. 54. o. - A bécsi 
május 1-jéről Londonban nemcsak Engels beszélt lelkesen. A The Times bécsi tudósítójától 
közölte a híreket, hogy a Práternél 120 000-130 000 ember gyűlt össze, s köztük a tudósító 
szerint 70 000 volt munkás. (The Times, 1890. május 3., 5.) 

" Ehhez a , magyar egzotikum? jelenséghez, melyről nyelvi nehézségek miatt a külföld 
nehezebben tájékozódhatott, érdemes néhány szót fűzni. A belügyminiszter még április folya- 
mán körrendeletet adott ki, amelyben a gyűléseket (rendőri felügyelettel) engedélyezte, a tün- 
tetéseket ellenben nem. A valóság azonban rácáfolt erre a betiltásra. Helyenként a budapesti 
főkapitány utasítására elkoboztak táblákat, zászlókat, s munkászenekarok sem tudtak meg- 
szólalni, végül is azonban a tüntetést nem sikerült megakadályozni. A szociáldemokrata párt 
lapja, a Népszava 1890. május 4-én így írt a magyarországi megmozdulásról: , A munkás-- 
gyűlés nagyszerűen végbement, és most a meglepetés és bámulás benyomása alatt áll minden- 
ki, ki a megtörtént dolgoknak tanúja volt." (Mindehhez hozzátehetjük: részben magyar sajá- 
tosság volt, hogy 1891-1893 között éppen itt sikerült az agrárproletariátust is bevonni a május 
elsejék mozgalmába, akkor került sor aratósztrájkokra. S szinte magától értetődő, hogy ezek- 
ben a körzetekben az elnyomás, majd a megtorlás is véresebb volt, mint az ipari centrumok- 
ban.) 

terjedt Kristiániától (ma: Oslo) Cádizig és Londontól Budapestig. Így válha— 
tott május elseje átütő sikerré." 

Az első május elsejével kapcsolatban még ki kell térni a széles munkásegy- 
ség megvalósulására. Angliában május elseje soha nem válhatott volna , átütő 
sikerré" a szakszervezetek bekapcsolódása nélkül. Az is igaz, hogy a szakszer- 
vezetek már ekkor helyet adtak a , szélbalnak", a szocialistáknak, akik nélkül 
nem született volna meg a londoni siker. Hozzátehetjük, a londoni , zenekar" 
nagyon sokhúrú volt, hiszen a szocialisták között voltak a fabiánusok és a szo- 
ciáldemokraták is, akik nem kevés doktrinér, türelmetlen és szektás ítéletet 
vágtak egymás és a szakszervezeti vezetők fejéhez, de mégis létrejött közöttük 
az együttműködés. Sőt a május elsejei akciót támogatták a kisebb súlyú keresz- 
tényszocialisták és az anarchisták, s magától értetődően a Szocialista Liga 
gyengülő szervezete is. 

Franciaországban szintén széles síkon szerveződött a májusi akció. Nem- 
csak Guesde és Lafargue pártja vett részt, hanem a blanguisták is Vaillant ve- 
zénylete alatt, s egyes baloldali posszibilisták, akiket támogatott Benoit Malon 
is. Itt az együttműködés olyan arányokat ölthetett, hogy május 1-je előestéjén. 
Malon és Vaillant is megszólalhatott a guesde-ista Le Cri du Travailleur ha- 
sábjain a gucsde-isták fellegvárában, Nord megyében. Május 1-jének az is nagyon. 
lényegi mondanivalója volt, hogy a társadalmi TENáSASSA SOT s még inkább a szo- 
cializmus valamennyi elemét vonzania kellett. Így történhetett, hogy a Le Cri 
du Travailleur hasábjain megszólalhatott Cipriani"" is. Igaz, szavai nem veszí- 

"5 Eddig csak az európai visszhangról esett szó, de a mozgalom már ezen az első májuson 
kiterjedt az , Újvilágra? is. A The Times tudósításai szerint május 1-jén kanadai városokban 
is sztrájkoltak, és sok helyütt elérték, hogy a munkaidőt 10-ről 9 órára csökkentsék. Mexikóból 
az Európából bevándorolt munkások küldtek üdvözletet a május elsejei mozgalom résztvevői- 
nek. Kubában, Havannában a közlekedési munkások léptek sztrájkba e napon. Az egyesült 
államokbeli Chicagóban a márvány és kőfaragó munkások ekkor érték el a munkaidő 9-ről 
8 órára való csökkentését (fizetéscsökkentés nélkül!) és New York német nyomdáiban a nyom- 
dászok, a kárpitosmunkások pedig az egész országban elérték ugyanezt. (The Times, 1890. 
május 3., 5., 6.) Hogy az internacionalizmus mennyire magával ragadó volt, azt az AFL. 
vezérének és stratégájának, Samuel Gompersnek egy francia szakszervezeti vezetőhöz (C.. 
Keuferhez) írott, 1890. május 9-i levele is jelezte: , Európa dolgozóinak tüntetései tanúskod-- 
nak mozgalmunk internacionalizmusáról . . . a nyolcórás mozgalom nemcsak nagy eredmé-- 
nyeket hozott a kárpitosoknak, hanem bátorságot és reményt is adott a reményvesztetteknek. 
Az ország minden munkás szakszervezetének azóta jelentősen nőtt a létszáma." (Samuel! 
Gompers: Seventy Years of Life and Labor. New York, 1957. 182-183. o.) 

5 A Cri du Travailleur hasábjain megszólalt az a Benoit Malon is, aki már az 1860-as. 
években az I. Internacionálé párizsi szekciójának egyik vezetője (és üldözöttje), majd a párizsi. 
Kommün egyik fontos szereplője volt. Az 1880-as években Malon a posszibilistákhoz állt 
közel, május elsejét megelőzően őt is megkísérelték felvonultatni a nagy lapok a marxistákkal. 
és a május elsejét szervezőkkel szemben. Malon ezzel kapcsolatban saját szerkesztésű, fél- 
havonta megjelenő folyóirata, a Revue Socialiste hasábjain 1890 áprilisában hangsúlyozta: 
,a politikai szabadság és a gazdasági jogok elválaszthatatlanok egymástól, s ezt sem a köztársa- 
ságiak, sem a szocialisták nem felejthetik el?. Malon támogatta a május 1-ji akciót. 

M Amilcare Cipriani Garibaldi egyik közvetlen fegyvertársa volt, számtalan ütközet 
részese, majd a párizsi kommün napjaiban is fegyverrel harcolt a Kommün oldalán. Ekkor 
ugyan olasz parlamenti képviselő volt, de 1890. február 2-án a Cri du Travailleur hasábjain 
így nyilatkozott: , a felkelés... a kizsákmányoltak egyetlen fegyvere a kizsákmányolókkal 
szemben". 

tették el anarchista jellegüket, de ez csak részint zavarta, egyúttal gazdagította 
is május 1. ügyét. Természetesen felkarolta a mozgalmat a maga , hangszerelé- 
sében", kicsengésében a Le Révolté, illetve a londoni anarchista Freedom is. 
Ehhez az anarchista bekapcsolódáshoz többféle fenntartás fűződött. Egy- 
felől az anarchisták befolyásáról éppen 1890. május 1-jén derült ki, hogy azt s0- 
kan túlbecsülték. Másfelől feltűnő, hogy mennyi hasonló gondolati elemet ta- 
lálunk az anarchista Freedomban," az egyre inkább anarchista befolyás alá ke- 
rülő The Commonwealben," a Szocialista Liga hetilapjában, és a Szociálde- 
mokrata Föderáció hetilapjában, a Justice-ban"" is. A közös elem, hogy nagy- 
szerűnek tartották a megmozdulást, de úgy vélték, nagy illúzió lenne komolyan 
venni a munkástörvényhozást, még a nyolcórás törvényt is. Ehelyett a szocialis- 
ta forradalomra kell koncentrálni az erőket, aminek órája tulajdonképpen má- 
TIS ütött. E gondolatokat megtalálhatjuk a német , fiataloknál", s nemcsak a 
francia és a spanyol anarchistáknál, hanem Guesde-nél és Lafargue-nál is. Egy 
évszázad távolából persze nagyon könnyű arra az ellentmondásra utalni, hogy 
ők már másnapra várták a szocialista forradalmat — s mennyire tévedtek. Nyil- 
vánvaló, hogy voluntarizmusuk és saját befolyásuk túlhangsúlyozása (Hyndman) 
sokakat taszított (erről sokan azonnal írtak). Ugyanakkor az is igaz, hogy ez a hit 
és remény ugyancsak jelentős felhajtóereje volt az első május elsejéknek. 
Még egy mozzanatról hiba lenne megfeledkezni, ti. hogy egy-egy ország 
május elsejei ünnepi emelvényén más országokból érkezett vendégek is voltak, 
sőt vendégszónokok is felszólaltak. Mindez május 1. internacionalizmusát még 
inkább elmélyítette. S ugyan ki feledkezhetne meg azokról a május 1-ji ünnepi 
lapszámokról, illetve különkiadványokról, amelyek éppen ilyen szellemben szü- 

mában címoldalon jelentetett meg egy egész oldalas értékelő cikket: , Az 1889. évi párizsi 
szocialista kongresszus hasznos dolgot cselekedett. Európa munkásait felszólította, hogy nagy 
tüntetéseken mutassák meg erejüket május 1-jén. Természetesen a kongresszus csak azt 
óhajtotta, hogy a munkások alázatosan kérjék kormányaikat: korlátozzák fáradságos napi 
munkájuk idejét. De a munkások nagy tömegei nem érik majd be azzal, hogy e tüntetéseken 
nagy eszményeiket így minimalizálják." (Labour"s March Past. Freedom, 1890. június.) 

"s A The Commonweal hasábjain hasonló értékelés jelent meg a , londoni vasárnapi? 
tüntetésről. Az N. szignóval jelzett cikk szerzője aláhúzta: , Az egész civilizált világban lezaj- 
lott hatalmas tüntetések a legszkeptikusabbakat is meggyőzhették arról, hogy nagy események 
előestéjén állunk, és hogy nincs messze a kapitalisták uralmának vége." (Sundays Eight-. 
Hours Demonstration. The Commonweal, 1890. május 10.) Ebben a szellemben írt cikket 
"William Morris is, aki szerint a május 4-i akció túlságosan szakszervezeti korlátok között 
"maradt, s túlzottan a nyolcórás munkanap kiverekedésére korlátozódott, amit ő kevésnek 
tartott. (William Morris: The , Eight Hours? and the Demonstration. The Commonweal, 
1890. május 17.) 

5" Sok vonatkozásban a Freedom és a The Commonweal voluntarista és szektás vonalá- 
val egybecsengett a Szociáldemokrata Föderáció , vezérének", Henry M. Hyndmannek a 
hangvétele is, főként a nyolcórás munkanap jelszavának lebecsülését illetően. Mindemellett el- 
ismerte, hogy Londonban , megtörtént az első lépés?, a munkásságot , felébresztették". 
Sőt bizonyos fokig korrigálta is magát, mivel ő és munkatársai pesszimistábbak voltak a siker 
tekintetében. Most viszont elismerte, hogy ,az internacionalizmus. az elmúlt néhány hét 
eseményének köszönhetően jelentősen megerősödött". Egészében véve azonban Hyndman is 
átütő harcok megvívását hirdette meg. (H. M.. Hyndman: London Awakened. Justice, 
1890. május 10.) 

lettek, s eleve más országok szocialista vezetőitől kértek és közöltek nyilatkoza- 
tokat. Elemzésükre e helyütt már nem térhetek ki, bár ez gazdag örökség, ame- 
lyet napjainkra már csak megfakultan tudtunk átmenteni. 

Végül az első májusnak volt egy még nagyobb eredménye is: az a mély 
benyomás, amelyet különböző társadalmi körökben keltett. Néhány epizóddal 
— bár csak érintőleg — megkísérlem érzékeltetni. Amikor a rendőrségi szándékok 
ellenére Floguet, a francia parlament elnöke fogadta a május elsejei munkáskül- 
döttséget (amelyet a munkásegység jegyében válogattak össze különféle szemé- 
lyiségekből), a fogadás után biztosította őket arról, hogy a követelések mélyen 
, Megindították", s a parlament figyelmébe fogja ajánlani őket. Ez pedig vala- 
mivel több volt, mint diplomáciai manőver. Palletan ugyanakkor a francia kor- 
mányt mégis Európa legretrográdabb kormányának minősítette. Olvasható volt 
a bírálókkal szemben a radikális sajtó nem kevés olyan állásfoglalása is, amely 
a francia munkásságot , hazafiasságáért és józanságáért " köszöntötte, vagyis úgy 
tett, mintha mi sem történt volna. Az önigazolók közé tartoztak a francia posz- 
szibilisták is, bár a nemzetközi akció sikere láthatóan meglepte őket. Egészében 
viszont az első május elseje után az egyik legkeményebb mondatot a , nem mun- 
kássajtóban" éppen a már idézett Charles Gide-től lehetett olvasni, aki leszö- 
gezte: , A jelszó mindenütt a nyugalom, fegyelmezettség volt. Bécsben, Auszt- 
riában minden ok megvolt az aggodalomra, a munkások mégis nagyszerű fe- 
gyelmezettségről és kitűnő szervezettségükről tettek tanúságot. Ebből a morali- 
tásból a burzsoázia, s mindenekelőtt a mi burzsoáziánk is leszűrheti a tanulsá- 
got: A szocializmus többé nem olyan lebecsülhető tényező, amit figyelmen kí- 
vül lehet hagyni... Vegyük tudomásul mi burzsoák, hogy a XX. század leg- 
nagyobb forradalma játszódik le, nélkülünk és ellenünk . . . ha továbbra is sü- 
ketek maradunk az igazság felhívásaival szemben."" 


3 Charles Gide: Les trois 8. LYEmancipation, 1890. május 15. - Charles Gide nem állt 
egyedül e figyelmeztetésével, noha láthattuk, jócskán eltért a polgári demokraták zömétől. 
Ugyanekkor a londoni nagytekintélyű liberális folyóirat, a The Nineteenth Century (melyet 
Marx is rendszeresen olvasott), 1890. május 1. hatására közölt cikket Tom Manntól az angol 
munkásmozgalom helyzetéről és hitvallásáról. Egy évvel később, május elseje előestéjén pedig 
ugyanebben a folyóiratban egy cikk jelent meg, amelynek már a címe is , megrázó? volt: 
, Polgárháború felé megyünk ??. A cikk szerzője megállapította: , Ma még nem lehet meg- 
jósolni, hogy mi lesz az eredménye a munkásmozgalomnak. Lehet, hogy az ipari polgár- 
háború felé közeledünk; ... de ha a munkáltatók értelmesek, és elismerik a munkások 
ügyének igazságát, és a szakszervezeteket tényleg barátian és liberális szellemben fogadják" 
- akkor mindenre pozitív megoldást találhatnak. (4. P. Laurice: 15 it to be a civil war? The 
Nineteenth Century, 1891. április. 614. o.) Mondanunk sem kell, hogy Laurice éppúgy nem 
tudta befolyásolni az angol, ahogy Ch. Gide sem a francia munkáltatók és kormányok maga- 
tartását. 

PINTÉR ISTVÁN 


A MUNKÁSEGYSÉG KÖRÜLI VITA 
A KMP-BAN 1933 ELSŐ FELÉBEN 


A KMP politikájára a legnagyobb hatást 1933 első felében a hazai események 
- Gömbös Gyula törekvéseinek kibontakozása — mellett a Németországban tör- 
téntek és azok következményei, illetve tanulságai gyakorolták. Hitler hatalomra 
kerülése az európai munkásmozgalom fellegvárában szinte sokkhatással volt 
a nemzetközi munkásmozgalom mindkét szárnyára. Nyilvánvalóvá vált, hogy 
a német munkásmozgalom megosztottsága döntő szerepet játszott a fasizmus 
győzelmében. Ebből következett az a felismerés is, hogy Hitler hatalmának meg- 
szilárdulását és ennek nemzetközi következményeit csak a munkásmozgalom 
— nemzetközi és nemzeti szintű — egységes fellépése akadályozhatná meg. Erre 
a felismerésre utal, hogy a nácik hatalomátvétele után a francia, német és lengyel 
kommunista pártok közös felhívással fordultak a szociáldemokrata munkások- 
hoz, hogy közösen , kovácsolják ki a proletárharc legyőzhetetlen egységíront- 
ját"." Pár nappal korábban hasonló álláspontot képviselt párizsi konferenciáján 
7 baloldali szocialista párt," amikor azzal a javaslattal fordult a Kommunista 
Internacionáléhoz és a Szocialista Munkásinternacionáléhoz (SZMI), hogy 
azonnal hívjanak össze közös tanácskozást a fasizmus elleni együttes akciók ki- 
dolgozására. Mellettük több szociáldemokrata párt is szorgalmazta, hogy a két 
nemzetközi szervezet a fasizmus elleni közös harc idejére függessze fel az egy- 
más elleni támadásokat." E nyomás hatására a Szocialista Munkásinternacionálé 
1933. február 19-én felhívást intézett a világ dolgozóihoz. A dokumentum hang- 
súlyozta, hogy a munkásmozgalom , szakadásának tragikus következményei ma 
világosabban mutatkoznak, mint valaha". Az egység , hirtelen helyreállítására. 
nincs lehetőség", kísérletet kell azonban tenni arra, hogy , fokozzuk a proletár- 
ság harckészségét", s ennek érdekében , szüntessük be a kölcsönös támadásokat 
és együtt harcoljunk a fasizmus ellen". Hitler azonban nemcsak Németország- 
ra, hanem az egész világra veszély. Új világkatasztrófa, világháború fenyeget. 
Ez ellen minden munkás kötelessége az egységes fellépés." 


! A Kommunista Internacionálé története. Kossuth Könyvkiadó, 1971. 307. o. 

: A konferencián a Norvég Munkáspárt, az angol Független Munkáspárt, az Olasz 
Szocialista Párt, Franciaország Proletáregység Pártja, Hollandia Független Szocialista Pártja, 
Lengyelország Független Szocialista Pártja és Németország Szocialista Munkáspártja vett 
részt. 

? A Kommunista Internacionálé története. 307. o. 

§ A felhívást közölte: Népszava, 1933. február 26. 

Mint a fentiek is mutatják, a Szocialista Munkásinternacionálé felhívása 
általánosságban mozgott, konkrét programot, javaslatot nem tartalmazott. Je- 
lentősége ennek ellenére nagy, hisz elismerte, hogy csak a közös összefogás hoz- 
hat eredményt a fasizmussal szemben. 

A Kommunista Internacionálé Végrehajtó Bizottsága 1933. március 5-én, 
késlekedve reagált az eseményekre. A válaszfelhívás hangsúlyozta, hogy ,,a nyílt 
fasiszta diktatúra bevezetése Németországban a legnagyobb nyomatékkal mu- 
tatta meg minden ország sok millió munkása előtt annak szükségességét, hogy 
egységes harci frontot szervezzenek a burzsoázia és mindenekelőtt a német bur- 
zsoázia fasiszta offenzívája ellen, amely lépésről lépésre a munkásosztály min- 
den gazdasági és politikai vívmányát elrabolja és a legbrutálisabb terror mód- 
szereivel próbálja leverni a munkásmozgalmat". A dokumentum leszögezte, hogy 
,,a szociáldemokrata pártok burzsoáziával való együttműködése, a skisebbik rossza 
politikája" vezetett Németországban a fasizmus győzelméhez, azaz a Komin- 
tern is a másik félre, a szociáldemokráciára hárítja a felelősséget. Egyúttal azon- 
ban leszögezte, hogy a kommunisták készek a szociáldemokrata munkásokkal 
együttharcolni a fasizmus és a háborús veszély ellen. 

A felhívás megállapította: a német kommunisták már 1932 nyarától több 
alkalommal is kísérletet tettek a szociáldemokratákkal való közös fellépésre, 
hogy megakadályozzák Hitler hatalomra kerülését, de javaslataikat mindig vissza- 
utasították. Ezért az SZMI február 19-i nyilatkozatának őszinteségét a Kom- 
intern kétségbe vonta, s úgy vélte, kényszerhelyzetben cselekedett. A Komin- 
tern ennek ellenére felszólította saját pártjait, hogy országaikban ,,a szociálde- 
mokrata pártok közvetítésével teremtsék meg az egységes harci frontot a szo- 
ciáldemokrata munkásokkal". Javasolta, hogy dolgozzanak ki közös akcióprog- 
ramot és szervezzék a fasizmus elleni tiltakozásokat és megmozdulásokat. A 
Komintern VB , e feltételek elfogadása és gyakorlati keresztülvitele esetén" haj- 
landó volt felfüggeszteni a , szociáldemokrata szervezetek elleni támadásokat"." 
A Komintern javaslata a korábbiakhoz képest annyiban jelentett előrelépést, 
hogy ,az alulról jövő egységírontot" felülről, azaz a pártvezetőségek szintjén 
is javasolta, de továbbra is elzárkózott a nemzetközi szintű tárgyalásoktól. 

Az SZMI Titkársága, majd Végrehajtó Bizottsága gyorsan elutasította 
a Komintern javaslatát. Arra hivatkoztak, hogy az nem a két szervezet közötti 
nemzetközi, hanem az országos szintű tárgyalásokat javasolta, amit az SZMI 
nem fogadhat el. A KI VB sem élt az SZMI által felkínált lehetőséggel és nem 
volt hajlandó a nemzetközi szintű tárgyalásokra. Ez hiba volt. Erre a fogyaté- 
kosságra több (a cseh, a francia, az angol) kommunista párt is felhívta a Végre- 
hajtó Bizottság figyelmét, de változtatásra nem került sor." Ezzel a Komintern 
alkalmat adott arra, hogy felhívását az SZMI manővernek tekintve akadályoz- 
za az egyes országokban erősödő egységírontos törekvéseket. A másikkal szem- 
ben megnyilvánuló bizalmatlanság, vezető szinten a felelősség áthárítása a tör- 


5 Magyar nyelven először az Új Március 1933. január-áprilisi számában jelent meg. 
" A Kommunista Internacionálé története. 309. o. 


téntekért mindkét nemzetközi szervezet részéről — nem annyira a közeledést, 
hanem a szembenállást erősítette. 

Hitler hatalomra kerülése után a nemzetközi munkásmozgalomban kiala- 
kult helyzet, a felelősség és az egységíront körül zajló viták minden ország mun- 
kásmozgalmában hasonló, néha még nagyobb hevességgel folytak, mint nem- 
zetközi szinten. Ez volt a helyzet Magyarországon is, sőt a sajátos körülmények: 
az MSZDP legalitása, a KMP illegalitása, a KMP kitartása a II. Tanácsköz- 
társaság stratégiája mellett, az MSZDP részéről ennek egyértelmű elvetése, a 
több mint egy évtizedes -— szinte testvérháborúvá fajuló -— ellentétek különösen 
bonyolulttá tették az egységíront reális megközelítését. 

A KMP - a kommunista pártok többségéhez hasonlóan eddig csak az alul- 
ról jövő — a szociáldemokrata vezetőség, sőt az egész párt ellen mint a fasizmus 
fő támasza ellen irányuló egységírontot szorgalmazta. Az MSZDP-vel mint 
párttal, sőt annak baloldali csoportjaival is elképzelhetetlennek tartott minden- 
fajta együttműködést. Ez fordítva is így volt. 

Ezt az egyszerűnek látszó képletet bonyolította Gömbös kormányra kerülé- 
se és az MSZDP-n belüli baloldali áramlat ismételt megjelenése. Az MSZDP 
hivatalos vezetői továbbra is a Bethlennel kötött paktum szellemében kívánták 
folytatni politikájukat. Ezért hajlandónak mutatkoztak-a Gömbössel való egyez- 
kedésre, s ennek fejében elvárták, hogy az új kormány biztosítsa a mozgalom 
számára a Bethlen nyújtotta kedvezményeket, vagy legalább a többségét. Göm- 
bös azonban kezdettől manőverezett, kétértelmű politikát folytatott az MSZDP- 
vel szemben. Kétségessé tette legális fennmaradását, hogy együttműködésre 
késztesse, zsarolta a szociáldemokrata mozgalmat céljai felhasználására. Ennek 
következtében Peyerék is hol az együttműködési hajlandóságot, hol a határo- 
zott szembenállást hangsúlyozták, s ezzel tömegeik körében, sőt a pártvezetőség- 
ben is zavart keltettek. 

Az MSZDP 1933. januári kongresszusán meglepetésszerűen fellépő, osz- 
tályharcosabb politikát sürgető, de közös platformot kialakítani nem tudó, meg- 
osztott ellenzék kísérletet tett egy következetesebb, a szervezett dolgozók napi 
érdekeiért, a mozgalom létéért határozottan síkraszálló és Gömbös politikájá- 
val szemben következetes magatartást tanúsító politika érdekében. E csopor- 
tot kívülről támogatta a válság alatt a peyeri politika ellen fellépő Garami Ernő 
és a mögötte állók, valamint a Böhm Vilmos vezette emigráns Világosság-cso- 
port. Az ellenzéknek a kongresszuson nem sikerült lényeges eredményt elérni, 
de fellépése fontos megnyilvánulása volt a mozgalmon belüli baloldali áramlat 
megerősödésének. A kongresszuson megválasztott pártvezetőség -— és főleg az 
új titkár, Mónus Illés -— ezért az ellenzék leszerelését tartotta fontosnak: egy ré- 
szük megnyerésén, mások félreállításán, illetve mindenképpen az ellenzék meg- 
osztottságának fenntartásán fáradozott." 

Miközben a pártvezetőség az ellenzék leszerelésén , munkálkodott", a szak- 
szervezetekben meg kellett küzdenie, illetve a rendszer számára még elfogadható 


" Bővebben I.: Pintér István: A szociáldemokrata párt története 1933-1944. Kossuth 
Könyvkiadó, 1980. 7-17. o. . 

keretek közé kellett szorítania a Gömbös bérlenyomó és terrorakciói nyomán 
erősödő bérmozgalmakat, sőt a kommunisták irányításával működő Egyesült 
Szakszervezeti Ellenzék (ESZE) több területen elért sikereit. 

1932 végén, 1933 elején több kisebb szakszervezetben a korábbinál rugal- 
masabb, a körülményekhez jobban alkalmazkodó politika következtében az 
ESZE befolyása megnőtt és sikerült elérnie, hogy a bőrösöknél, a szabóknál, a 
sütőknél fontos vezető testületeket meghódítson. Az ESZE-nek 1933 tavaszán 
a szabók budapesti szakosztályának gyűlésén sikerült kibuktatnia a hivatalos 
vezetőséget és ellenzékieket választani. A baloldali vezetőség rövid idő alatt be- 
bizonyította vezetésre való rátermettségét: a szakszervezeti munka fellendült, 
a tagok száma nőtt és sikeres bérmozgalmat is vezettek." Hasonló volt a helyzet 
a sütőknél is, ahol ugyancsak az ESZE által támogatott vezetőség ért el sike- 
reket." A bőrösöknél az ellenzék kezdeményezésére a fővárosban és több vidéki 
városban is sikeres cipészsztrájk volt 1933 tavaszán. Ez kiterjedt az egyik legna- 
gyobb cipőgyárra, a Columbiára is. A sztrájkban több mint kétezer munkás 
vett rész." 

A szakszervezeti vezetőség, látva az ESZE befolyásának növekedését, egy- 
részt megpróbálta kézbe venni a bérmozgalmakat, másrészt kiszorítani a ve- 
zetőségből, sőt kizárni a szakszervezetekből az ellenzékieket. Ennek az elhatá- 
rozásnak adott hangot a Szakszervezeti Értesítő 1933. májusi száma. ,,Meg kell 
kezdeni a rendteremtést. Nincs szükség azokra, akik nincsenek megelégedve 
a szakszervezetek irányításával. Aki nincs megelégedve ... az vonuljon ki a 
szakszervezetből. Ha nem vonul ki, ki kell zárni." Amikor pedig a fenyege- 
tések és a kizárások - ez utóbbiban az érintettek nevének közzététele!! — sem ve- 
zetett eredményre, közbeavatkozott a rendőrség. Május 18-án letartóztatták 
a szakszervezeti ellenzék 9 vezetőjét, köztük Kenéz Istvánt, Kruzslák Bélát, 
Papp Lajost és Palotás Imrét. Június 6-án 29 cipészsegédet tartóztattak le, 25 
ellen pedig eljárás indult, s mint a rendőrségi jelentés megállapította: , beavat- 
kozásunkkal elértük azt, hogy a cipészek szakszervezete a régi szociáldemokrata 
munkások vezetése alá helyezte a szakszervezeti életet". A letartóztatottak között 
volt Nezvál Ferenc, Németh János, Szalai Árpád, Liebl István."? Június 9-én 
a szabószakszervezet Almássy téri központjába visszatérő ellenzékieket roha- 
mozta meg a rendőrség. Közülük több mint félszáz embert hurcoltak el és 44 
ellen indítottak eljárást. Július 11-én újabb 11 szabómunkás, köztük Házi Ár- 
pád lefogására került sor."? A sütőknél, miután a kizárások - köztük Marosán 


" Szabók Szaklapja, 1933. június 3.; PI Archívum. 651. f. 4/267. ő. e.; továbbá Igaz 
Sándor, Tuli István, T. Szerémi Borbála visszaemlékezése: Uo. 867. f. 1/1-27., 1/t-48., 1/sz-61. 

" PI Archívum. 651. f. 4/267.; Marosán György: Tüzes kemence. Kossuth Könyv- 
kiadó, 1969. 

14 PI Archívum. 651. f. 4/270., 1/1933-7528.; Bőrös Ellenzék, 1933. március. 

u A szakszervezetből végleg kizárták Aranyi Lajost, Barát Pált, Berger Irént, Buck 
Andort, Fogarassy Jánost, Hriska Károlyt, Kun Sándort, Löffler Bertát és Böskét, Sallay 
Sándort, Schneebaum Nándort, Szabó Mihályt, Szaktó Lászlót, Szerémi Borbálát, Virágh 
Imrét, Wirth Ádámot, Weisz Józsefet, Lussch Máriát, Steiner Ernőt és Weisz Erzsébetet. 
(Szabók Szaklapja, 1933. június.) 

18 PI Archívum. 651. f. 4/270. ő. e., 614. f. 1/1933-7528. 

3 Uo. 651. f. 4/270. ő. e. Fi 

Györgyé is - nem vezettek eredményre, július 1-jén 27 embert fogtak le és ezzel 
itt is , leépült az ellenzék"." 

A szakszervezeti vonalon folyó egységírontos, ellenzéki törekvések felszá- 
molásával egyidőben folyt a küzdelem az MSZDP-ben jelentkező hasonló meg- 
nyilvánulásokkal szemben. Már a kongresszuson, főleg pedig az azt követő ve- 
zetőségi üléseken határozatokat fogadtak el, hogy minden rendelkezésre álló mó- 
don meg kell szabadulni a kommunistáktól. , A pártvezetőség végre elhatároz- 
ta, hogy komolyan kitisztítja az egyes pártszervezeteket — olvasható abban a fő- 
kapitányi jelentésben, amelyről részletesen maga az államtitkár referált a bel- 
ügyminiszternek. -— Minden pártszervezetnek ki kell zárni kebeléből azt, aki 
a bolsikkal összeköttetést tart fenn és pártellenes röpiratokat terjeszt... Nem 
tűrheti, hogy olyanok bitorolják a párt előnyeit, akik a pártot egy kanál vízbe 
fojtanák."! 

A Németországban történt események a magyar munkásmozgalomban is 
nagy zavart keltettek. A szervezett munkások körében is nőtt az okok keresése, 
a vádaskodások felerősödtek, egyben erősödött a közös fellépés, az egységfíront 
iránti vonzalom. A Népszava 1933. február 19-i egységfírontellenes cikke is 
kénytelen volt abból kiindulni, hogy általános jelenség: ahol , ma két munkás 
találkozik", ott a beszélgetés , fő kérdése az egységfront". Különösen felerő- 
södött ez az SZMI, illetve a Komintern felhívása nyomán és ez egyre több gon- 
dot okozott az ellenzékkel és az ESZE-vel csatázó szociáldemokrata vezéreknek. 
Mónus Illés márciusban kénytelen levélben fordulni a pártszervezetekhez, fel- 
szólítva őket: akadályozzák meg a munkások között kialakult egységfrontos han- 
gulat terjedését. , A bolsevizmus ürügye alatt a hatóságok jogcímet fognak ta- 
lálni a pártszervezetek elleni eljárásra és annak feloszlatására. — írja. — Nálunk 
egységírontról még beszélni sem lehet, mert ezzel elismerjük a bolseviki párt lét- 
jogosultságát. Nincs kikkel egységírontot alkotni, mert nem ismerjük őket, és 
ebben a formában minden ellenkező viszonyok ellenére sem lehetne végrehaj- 
tani." Felhívta a pártszervezetek vezetőit, hogy jelentsék a központnak, kik 
és milyen jelszavak alatt fejtenek ki az egységfront érdekében propagandát." 

Mónusnál is messzebb ment és élesebben fogalmazott Peyer Károly a 
Szakszervezeti Értesítő május 1-ji vezércikkében. Peyer hangoztatta: a fasizmus 
és a bolsevizmus ikertestvérek, mindkettő közös jellemzője, hogy a nyomorra 
alapoz és egyik sem tűri meg a demokráciát. A Németországban történtekért is 
a bolsevikokat tette felelőssé. , Az a rombolás, amelyet a bolsevizmus a német 
pártban és a szakszervezetekben véghez vitt, segítette győzelemre a német fa- 
sizmust."? Most pedig , Moszkva német különítménye" tömegesen lép be ,,Hit- 
lerék alakulataiba"?. A német események tanulsága: , minden eszközzel harcol- 
ni" mindenfajta diktatúrás törekvéssel szemben." 

E politika szellemében tiltották ki a szociáldemokrata és a szakszervezeti 


M PI Archívum. 651. f. 4/270. 6. e. 

15 To. f. 4/254. ő. e. 

16 Dokumentumok a magyar forradalmi munkásmozgalom történetéből. Összeállította: 
Borsányi György és Friss Istvánné. Kossuth Könyvkiadó, 1964. 217-218. o. 
17 Szakszervezeti Értesítő, 1933. május. 

helyiségekből a Társadalmi Szemlét és minden egyéb baloldali legális vagy fél- 
legális kiadványt. 

1933 elején tehát mind szociáldemokrata részről, mind a kommunisták olda- 
láról élesedett az egymás elleni küzdelem, éppen akkor, amikor elsősorban nem- 
zetközi hatásra középpontba került a munkásegység kérdése. A szociáldemok- 
rata vezérek hangoztatják, hogy , jogos az egységóhaj", de ennek mindenütt , 
a kommunisták a legfőbb akadályozói. A bolsevikok egyszer már megbontották 
a munkásegységet, most is azzal teszik lehetetlenné az egységet, hogy a szo- 
ciáldemokratákat tekintik fő támadási célpontjuknak. A Komintern felhívását 
pedig manőverként, az egységfront előli kibúvásként magyarázták." 

A KMP vezetését ezek a körülmények természetesen erősen befolyásolták 

negatív irányban -, amikor az egységíront kérdésében újólag ki- 
alakította álláspontját. 

A Komintern márciusi felhívása után, még március 15-e előtt (a dokumen- 
tumból ez nyilvánvaló) ült össze Bécsben a KÜB-nek - tagjai Gold Géza, Husz- 
ti Ferenc és Sebes Pál -, a hazai mozgalmat közvetlenül irányítóknak — Sebes 
István, Friss István -, és a főváros kerületi titkárainak -— Keresztes Sándor, Se- 
bes László, Sugár Lajos, a jelenleg ismert Észak, Dél és Kelet Kerület PB-tit- 
kárai — közös tanácskozása, " hogy állást foglaljon a Komintern kiáltványával 
kapcsolatban. (Kun Béla, a KB tagja, nem hagyhatta el Moszkvát a letartózta- 
tás veszélye miatt.) 

A bevezetőt Gál József, azaz Gold Géza tartotta. Megállapította, hogy 
a németországi események késztették a Kommunista Internacionálét a felhívás 
kiadására. Úgy vélte, hogy a nemzetközi munkásmozgalom számára az , egység- 
front ma életkérdés" és ez nemcsak a kommunisták ügye, mert , a munkás- 
mozgalom létéről van szó". A közös proletárérdek ma minden válaszfal ledön- 
tését sürgeti. Nekünk, magyar kommunistáknak az egységíront eszméjét min- 
denképpen propagálni kell, mégha megvalósítása elé akadályok gördülnek is. 
Gold úgy vélte, a Komintern felhívása lehetővé teszi, hogy minden ország kom- 
munista pártja ,a maga speciális viszonyaiból kiindulva vizsgálja a kérdést 
és olyan határozatokat" hozzon, amelyek , legjobban megfelelnek speciális tak- 
tikai érdekeinek" . 

Nálunk Magyarországon , köztünk és a szociáldemokraták között mind a 
mai napig ... a legteljesebb ellenséges viszony volt... erről az útról nem le- 
het hirtelen kanyarulattal letérni. Nem adhatjuk be tömegeinknek, hogy a szo- 
-ciáldemokraták javultak meg és mi maradtunk hívek az álláspontunkhoz..." 
Tehát ez az egyik gond, a másik: taktikai elhatározásunk előtt mindenképpen 
szem előtt kell tartani, hogy mi , illegális párt vagyunk, a szociáldemokrata párt 
pedig legális. Az evolúció tűrt mozgalom, a revolúció pedig külön törvénnyel 


"5 Népszava, 1933. február 19., március 10., 19. 

14 Sebes István, a KMP hazai irányításával megbízott vezető utal arra visszaemlékezésé- 
ben, hogy márciusban Bécsben járt. (PI Archívum. 867. f. 2/5-44.) A tanácskozás összehívá- 
sáról, napirendjéről, résztvevőinek nevéről nincsenek közvetlen adataink. A rendelkezésünkre 
álló jegyzőkönyvből és ott szereplő illegális nevekből tudunk csak rá következtetni. Az illegális 
nevek többségét nem sikerült feloldani. 

szabályozott bűncselekmény. Nem hiszem, hogy bennünket mint pártot a mai 
körülmények között a szociáldemokrata párt bármiképpen elismerne." Tény- 
ként kell azt is megállapítani — szögezte le -, hogy minden tapogatódzás az 
MSZDP irányában ,. csak a KMP-t diszkreditálná", veszélyeztetné illegalitá- 
sunkat, felfedné szervezeteinket. A szociáldemokraták , még gondolatban is ir- 
tóznak tőlünk, nemhogy bármely cél érdekében fegyverbarátságot kötnének ve- 
lünk". 

Gold szerint — , a magyar munkásmozgalom még nem jutott el a fejlődés- 
nek azon procedusáig, az osztályharc megerősödése még nem tart ott, hogy e 
két szemben álló fél egy cél érdekében ne csak meggyőzze, de meg is értse egy- 
mást". , A mi feladatunk egyelőre abban nyilvánul meg — összegezte mondani- 
valóját -, hogy a szociáldemokrata pártban az általunk hangoztatott elvekkel és 
akcióprogramokkal a szociáldemokrata párt még jelentős tömegeit lehetőleg bal- 
ra nyomjuk. Szóval olyan politikát és taktikát kel! folytatnunk, ha nálunk is el- 
jönnek az átalakuló politikai viszonyok, a szociáldemokrata pártban is találjunk 
egy olyan jelentős tömeget, amellyel lehet és szabad a proletárírontot megcsi- 
nálni." 

Gold Géza tehát azt javasolta, hogy a Kominternhez eljuttatott határoza- 
tukban szögezzék le, hogy a magyar politikai viszonyok és a szociáldemokrata 
párt eddig tanúsított magatartása , még nem tette éretté a helyzetet a szociálde- 
mokrata párttal való együttműködésre és ennek alapján való egységes proletár- 
front kiépítésére". A jelenlegi helyzetben fő feladatnak , a proletáregységfront- 
nak az osztályharcban nélkülözhetetlen szükségességének propagálását" tart- 
ják. 

A hozzászólók többsége helyeselte a javaslatot. Mindenki egyetértett az- 
zal, hogy a sajátos magyar viszonyok , nem teszik lehetővé" a szociáldemokrata 
párttal való együttműködést, mert ennek vállalása a forradalmi útról való le- 
mondást is maga után vonná. Messze eltúlozva a valóságot, hangot adtak annak 
is, hogy , a mi szervezeteinket már olyan nagy mértékben átitatta a forradalmi 
érzés gondolata, hogy még álmukban sem akarnak gondolni a minden tekin- 
tetben korrumpált szociáldemokrata párttal való együttműködésre". Voltak, akik 
felvetették: számolni kell azzal, hogyan hat a magyar munkásmozgalomra, ha 
valahol Nyugaton, például Németországban létrejön az SZDP és a KP egység- 
írontja. Szerintük ennek hatása alól csak úgy lehetne kivonni a magyar mun- 
kásmozgalmat, ha hirdetik a proletáríront szükségességét, kezdeményezik alul- 
ról történő megvalósítását, ugyanakkor még erőteljesebb agitációt folytatnak a 
szociáldemokrata párt vezetősége és a szakszervezeti bürokraták ellen. Volt 
olyan felszólaló is (a Pest környéki kerület képviselője), aki az elhamarkodott 
döntés helyett a , várakozás álláspontját" ajánlotta. Többen úgy vélekedtek, 
hogy Hitler hatalma nem lesz tartós, ezért a felvetődött problémák is csak át- 
menetiek. 

Az északi kerület képviselője volt az egyetlen, aki a fentiektől eltérő állás- 
pontot képviselt. Hangsúlyozta, hogy a németországi események nyomott han- 
gulatot, levertséget teremtettek a magyar munkásmozgalomban is. A párt felada- 
ta, hogy mélyrehatóan felülvizsgálja és tárja a munkások elé a Németországban 
történtek okait, benne a , testvérpártunk által elkövetett hibákat, hogy tanuljunk 

belőlük". Az MSZDP-vel való együttműködést ő sem tartotta lehetségesnek, 
ennek ellenére fontosnak vélte, hogy a szervezett dolgozók körében az egység- 
frontnak megfelelő , közhangulatot" teremtsenek, még akkor is, ha jelenleg ennek 
, nincs is meg a pártkereteknek megfelelő formája". Nem szabad figyelmen kí- 
vül hagyni, hogy az MSZDP-nek van baloldali ellenzéke, amely , hagyományai- 
nál fogva nem tud elszakadni a szociáldemokrata párttól, és nem tud, nem mer 
még nyíltan felénk közeledni, még kevésbé csatlakozni". Ezt az ellenzéket , a 
mi céljaink érdekében ki kell tudni használni". Arra kell törekedni, hogy ez az 
ellenzék átlépjen , célnélküli ellenzékiségén"", a tömegeket vonzó erővé váljon, 
és így a párt , bizonyos együttműködésre" lépjen vele. Úgy vélte, hogy a jelen- 
legi helyzetben ez volna a megoldás. Arra is fel kell készülni, hogy ha a körül- 
mények változnak, legyen olyan taktika, amely ma még nem felel meg ugyan az 
adott helyzetnek, de lehet, hogy a holnap már , feltétlenül" ezt igényli. 

Az előadó és a felszólalók is elvetették annak lehetőségét, hogy a párt ke- 
resse az együttműködést a baloldali ellenzékkel. Sem ezen a tanácskozáson, 
sem más formában nem esett szó az MSZDP kongresszusán fellépett balolda- 
liakról. Ez feltétlen összefüggött a baloldal téves megítélésével. Úgy vélték, 
hogy a baloldaliak tevékenysége csupán félrevezető manőver és munkájuk káros 
az egységíront szempontjából. Ez nem csupán magyar megnyilatkozás volt, 
a Kominternben és a nemzetközi kommunista mozgalomban általánosan érvény- 
ben lévő elvként fogadták el. Részünkről — állapította meg Gold -— csak töme- 
geiket tekinthetjük olyan , átmeneti hídnak", amelyből velünk együtt , kiforr- 
hat a forradalmi proletáregységíront".?" 

Nincs tudomásunk arról, hogy végül is e tanácskozásnak a Komintern fel- 
hívását elutasító álláspontja eljutott-e a kommunisták illetékes nemzetközi szer- 
veihez. A hazai vezetők körülbelül e tanácskozással egyidőben adtak ki , harcos 
proletár egységíront" megteremtését szorgalmazó felhívást, amelyben változat- 
lanul az alulról jövő -— a kommunista, szociáldemokrata, keresztényszocialista 
munkásokat és szervezetlen proletártömegeket összefogó — proletáregységíront 
megteremtését szorgalmazták." Majd ezt követően, 1933. április első felében 
, az európai munkások fasisztaellenes. egységkongresszusa magyarországi elő- 
készítő bizottsága" nevében , fasisztaellenes egységírontba" hívták — 1930. szep- 
tember 1. és 1932. április 7. szellemében — a szociáldemokrata szervezeteket, . 
a szakszervezeteket, a Világosság-, a Kassák-, a Demény- és más munkáscsopor- 
tokat. Felszólították őket, hogy , eddigi nézeteik, párttagságuk és szervezeti ön- 
állóságuk változatlan fenntartása mellett" vállaljanak közös harcot a fasizmus el- 
len és munkálkodjanak a fasisztaellenes világkongresszus sikeres magyarországi 
előkészítésén." 

Csak ezt követően került sor annak a röpiratnak a kiadására, amelyben 
a párt — felemás módon, de a bécsi tanácskozás döntésétől eltérően — felszólí- 
totta a szociáldemokrata vezetőket is, hogy segítsék elő a proletariátus harci 
egységírontjának létrejöttét. , Mi mindig szemben álltunk a szociáldemokrata 


20 A tanácskozás jegyzőkönyvét 1.: PI Archívum. 651. f. 2/1933-1-3713. 
u Uo. 500. f. 2/811. ő. e. 
3 Uo. Rpgy. III. 19/1933/IV. 2543-1. 


"párttal és szervezeteivel." — olvashatjuk a röpiratban. — Mert ismerjük vezérei- 
nek múltját... Az a meggyőződésünk, hogy a kormányokkal és a burzsoá ,,el- 
lenzéki " pártokkal való paktálásaik révén alaposan hozzájárultak ahhoz, hogy 
-ennyire megerősödött a fasizmus. Ma sincsenek illúzióink ezekkel a vezérekkel 
. szemben. Mégis azért, hogy megvalósulásra segítsük a proletariátus harci egy- 
ségfrontját, hívó szóval fordulunk a szociáldemokrata párt és a szakszervezetek 
vezetőihez is. Mi hajlandók vagyunk közösen harcolni a fasizmus ellen a fenti 
követelésekért. Mondják ki nyíltan a szociáldemokrata párt vezetői és a szakszer- 
vezetek: hajlandók-e ténylegesen, cselekedetekkel a proletár harci egységíront 
mellé állni?!" A javasolt közös követelések: a politikai foglyok szabadon bocsá- 
tása, a politikai emigránsok számára amnesztia; az új OTI-rendelet, a bedó- 
rendszer és egyéb bércsökkentések, elbocsátások elleni közös fellépés, a munka- 
nélküli-segély követelése; a feltételeket be nem tartó vagy akadályozó szemé- 
lyek ellen mint a munkásegységfíront árulói elleni kíméletlen harc vállalása." 

A tanácskozás és e röpirat megjelenése közötti időszakban kezdett kibon- 
takozni a párton belül és az egységíronttal szimpatizálók között is a vita az 
egységfront értelmezése és alkalmazásának módja, valamint az MSZDP megítélése 
kérdésében. A márciusi tanácskozás vitájában — mint fentebb már részleteztük - 
.sok olyan gondolat merült fel, amelynek, úgy látszik, elsődleges célja az volt, 
hogy valamilyen módon elutasítsák a szociáldemokrata párttal való együttműkö- 
.dést. Alapjában azonban olyan kérdéseket boncolgattak, amelyek valóban a magyar 
munkásmozgalom sajátos helyzetéből fakadtak és az egységfront megközelítésének 
sajátos formát igényeltek. Sajnos itt is és főleg később, a szociáldemokrata párt- 
vezetők , áruló" magatartását középpontba állítva, a magyar sajátosságot csak 
arra igyekeztek felhasználni, hogy az egységfront hiányáért a peyeri vezetőséget 
tegyék felelőssé — ami részben helytálló is colt —, és háttérbe szorult a magyar kö- 
rülmények közötti együttműködés formájának keresése. 

A magyar szociáldemokrata vezetőknek 1933 tavaszán a korábbinál is tá- 
madóbb fellépése a kommunisták és a szakszervezeti ellenzék ellen — egyértelmű 
elutasítása a KMP hozzájuk intézett egységfelhívásának -— a KMP vezetésében 
ismételten megerősítette, hogy az , árulók elleni harcot nem lehet egy pillanatig 
sem mérsékelni". Az 1933. áprilisi KB-ülésen úgy fogalmaztak, hogy Mónus 
Illés titkári megbízatásával veszélyesebb ellenfél került az MSZDP élére, mint 
elődei voltak. Minden törekvése arra irányul, hogy a német események nyomán 
., ellenünk defenzívából offenzívába" menjen át. Eddig a vezetés lebecsülte a 
szociáldemokrata mozgalomban a kommunista veszélyt, most úgy véli, elérke- 
zett az ideje a kommunistákkal való leszámolásnak, s ennek az elhatározásnak 
fő mozgatója a bizonyítani akaró Mónus Illés. Így utópia bármiféle egységfront 
keresése velük." 


3 PI Archívum. 500. f. 2/811. ő. e. 

4 PI Archívum. 651. f. 2/1933-1-3713. - Valóban igaz, hogy Mónus határozottabban 
lépett fel az ,j alulról jövő? egységfrontos törekvések ellen, attól tartva, hogy a pártban fel- 
.erősödött ellenzék a kommunisták támogatásával komolyabb politikai tényezővé válik. L.: 
Pintér István: Adalékok az MSZDP politikai arculatához. (1933-1934. július.) Párttörténeti 
Közlemények, 1975. március. 

A Központi Bizottság ülése után érkezett meg Kun Béla levele, amely 
ugyancsak az egységíront kérdésével foglalkozott. A levélből kiderül, hogy Kun 
nagy figyelemmel kíséri azokat az erőfeszítéseket, amelyeket a szakszervezeti 
ellenzék folytat a reformista szakszervezetek befolyásának növelésére. Kun 
szakszervezeti vonalon elvi kérdésekben nagyobb határozottságot, a gyakorlat- 
ban azonban több türelmet sürgetett. A levél kitért arra is, hogy a Komin- 
tern egyes pártjai keresik a két mozgalom együttműködésének jobb feltételeit, 
szorgalmazzák, hogy a két nemzetközi szervezet üljön tárgyalóasztalhoz az egy- 
ségfront kérdésében. Kun ezt helytelenítette. Ezért is figyelmeztette a magyar 
vezetőket, előfordulhat, hogy e pártok (csehszlovák, francia, angol) valamelyiké- 
nek képviselője , azzal a javaslattal jön Önhöz (Huszti Ferencről vagy Gold 
Gézáról van szó - P. I.], hogy csatlakozzanak a II. Internacionáléval való köz- 
vetlen tárgyalások iránt való ajánlathoz (nemrégiben ezt ajánlották a cseh, an- 
gol és francia barátaink), ilyen javaslathoz kérem, ne járuljanak hozzá. Prin- 
cipiálisan nem vagyok ellene ilyen tárgyalásnak megfelelő helyzetben, de a mai 
helyzetben ilyen tárgyalás csak a II. Internacionálénak bekövetkezett és folyta- 
tódó szétesését lassítaná." Kun arról is tudósít a levelében, hogy éppen most 
dolgozik azon a brosúrán, amely az egységfronttal kapcsolatos állásfoglalásának 
részletes kifejtését és megvilágltását szolgálja. Ennek kéziratát , felhasználás vé- 
gett" ugyancsak elküldi." 

A kéziratban küldött brosúra később , A II. Internacionálé bomlása" cí- 
men magyar nyelven is megjelent. Kun Béla e munkáját akkor kezdte Írni, 
amikor a német szociáldemokrata vezetők többsége készségét fejezte ki a Hit- 
lerrel való együttműködésre és felvetették a II. Internacionáléból való kilépést 
is. Ebből a tényből kiindulva Kun egyrészt bizonyítva látta a korábban meg- 
fogalmazott és a Komintern XII. plénumán általa is ismételten aláhúzott té- 
telt, hogy a szociáldemokrácia a fasizmus fő támasza. Hangsúlyozta e munká- 
ban, hogy a fasizmus a burzsoázia számára objektívan adott. Mivel pedig a szo- 
ciáldemokrácia és a burzsoázia útja lényegében azonos, az előbbi , szükségsze- 
rűen útitársa a burzsoáziának a fasizmus felé" vezető úton is. Tétele bizonyítá- 
sára a szerző végigkísérte a német szociáldemokrácia tevékenységét 1918-tól 
Hitler hatalomra jutásáig, amely időszak lényegében előkészítője volt a hitleri 
, nemzeti forradalom győzelmének". 

Kun úgy vélte, hogy a Németországban történtek után a nemzetközi és az 
egyes országok szociáldemokráciájának elhatárolódása a német párttól nem je- 
lent részükről más taktikát vagy alapelvet. , Mindnyájan vállvetve egy úton ha- 
ladnak" - szögezte le. Ennek igazolására a német után bemutatta az osztrák, 
a francia, az angol és a többi szociáldemokrata párt útját is. Megállapította, hogy 
e pártok is, feladva jórészt már formálissá váló nemzetköziségüket, mindnyájan 
saját burzsoáziájuk kiszolgálóivá váltak. Ez az út vezetett el , az opportunizmus- 
tól a szociálsovinizmuson át a szociálfasizmusig". A német események után a 
II. Internacionálé felbomlóban van, vele tehát nem lehet tárgyalni. Feladat: 


— — 35TJo. 500. f. 2/407. ő. e. 

a II. Internacionálét és pártjait leleplezve megalkotni a munkásosztály egység- 
frontját, hogy , megadja a halálos döfést" a szociálfasisztáknak." 

Kun Béla a szociáldemokrata pártvezetőséghez is eljuttatott egységíront- 
ajánlatot ugyan nem ellenezte, válaszlevelében azonban hangsúlyozta, hogy je- 
lenleg , pártunk egységfront-ajánlatai csak agitációs, demonstratív jellegűek le- 
hetnek".?" 

Az egyik oldalon az MSZDP vezetőinek fokozódó antikommunista maga- 
tartása, egységfront-ellenessége, a nekik címzett egységíront-ajánlat azonnali 
elutasítása, a másik oldalon pedig az egységíront , túlzott megszívlelését" ugyan- 
csak fenntartással fogadó és a szociáldemokrácia ellen továbbra is elszánt har- 
cot sürgető Kun-levelek és más útmutatások kétségtelenül nehezítették a hazaiak 
helyes álláspontjának kialakítását. 

A kérdés fontosságának, időszerűségének, problémaérzékenységének fel- 
ismerését jelzi, hogy a pártvezetés 1933 tavaszán — a nehéz körülmények elle- 
nére — az egységírontról több brosúrát készített és jelentetett meg. 1933 már- 
ciusában készült el az , Osztályellentétek és a fasizmus lappangó krízise" című 
munka. Ebben a belpolitikai helyzetet elemezve arra hívták fel a figyelmet, hogy 
a Gömbös kormányra kerülése utáni , lelki koncentráció" véget ért és kialaku- 
lóban van a kormányfő ellenzéke, az Eckhardt vezette kisgazdapárt körül pedig 
egy ellenzéki blokk formálódása. Jelezték azt is, hogy a szociáldemokraták támo- 
gatják a tömörülést, ami az ellenzék számára , nagyon fontos", de , formális csat- 
lakozásuk" nem valószínű, mert ez , kifelé kínzó hatást keltene". A dokumen-- 
tum szerint a blokk látszólagos szembehelyezkedése Gömbössel, ezzel egyide- 
jűleg demokratikus illúziók felkeltése — a növekvő elégedetlenség és főleg , a for- 
radalmasodó tömegek" leszerelését szolgálja. A fejtegetés fő célja felhívni a fi- 
gyelmet arra, hogy a magyar belpolitikai események is, éppen Hitler hatalomra . 
kerülése miatt, fordulathoz közelednek. 

Az egységíront szempontjából jóval lényegesebb a párt kiadásában 1933 
tavaszán-nyarán megjelentetett , Egységíront füzetek". Az első füzet?" a német- 
országi eseményekkel, azok nemzetközi hatásával, valamint a magyar munkás- 
mozgalom feladataival foglalkozott. Bevezetőben azt hangsúlyozta, hogy az , ut- 
ca embere ösztönösen érzi", hogy a német események , egy világtörténelmi 
fordulat jelentőségével bírnak" és , legközvetlenebbül érintik minden ország és 
különösen Magyarország munkásságát és mozgalmát". Az esemény ezen kívül 
, jelentősen befolyásolja Európa további sorsát". Miközben a történtek következ- 
ményeit jól látták, elismerték, hogy az események okainak értékelése körül — a 
baloldalon is — , a lehető legnagyobb zavar uralkodik". 

A dokumentum szerint a német tőke számára a válságból csak kétféle út 
ígérkezett: a proletár út vagy a fasizmus. A német burzsoázia az utóbbit, Hitlert 
választotta. A füzet Hitler hatalmát azonban csak , átmenetinek" tekintette, 


"5 Kun Béla: A II. Internacionálé bomlása. A Szovjetunióban élő külföldi munkások 
kiadóvállalata. Moszkva-Leningrád, 1933. 

" PI Archívum. 500. f. 2/407. ő. e. 

:§ A füzetek felelős kiadója: Hajdú Gyula. Az első füzet a Wilhelm Nyomdában jelent. 
meg, míg a 2. és a 3. összedolgozva egy füzetté az Admiral Nyomdában. 

:amit szerinte a német munkásság hatalomra kerülése követ. Úgy vélte, hogy 
Hitler hatalomra kerülésével , lezárult a polgári demokrácia európai szakasza". 
A történtekért a felelősség a német szociáldemokráciát terheli, amely nem csupán 
utat nyitott Hitler számára, hanem fel is ajánlotta neki további támogatását. 
A szociáldemokraták és a II. Internacionálé felelősségének további részletezésé- 
ben átvette Kun már elemzett fejtegetését. 

Melyek a történtek nemzetközi tanulságai ? — olvasható a füzet további ré- 
szében. Az első és legfontosabb, hogy a weimari köztársaság csődbe jutott, s 
ezzel lezárult a szociáldemokrácia által dicsőített polgári demokrácia korszaka. 
Egyidejűleg a német események azt is bizonyították, hogy , a polgári demokrácia 
és a fasiszta diktatúra nem egymást kizáró dolgok, hanem a polgári demokrácia 
belenő a fasizmusba". 

Megállapította, hogy Hitler győzelmében döntő szerepe volt az első világ- 
háború utáni rablóbékének, amely utat nyitott az , elállatiasodott nacionalizmus- 
nak és sovinizmusnak", s ez hatalmába kerítette , a milliónyi öntudatlan, nyárs- 
polgárilag korlátolt embert". Hitler hatalomra kerülése, agresszív terve újabb 
háborús szövetség körvonalát mutatja, a háború veszélyének felfokozott növe- 
kedését jelzi. Ez a második tanulság. És a harmadik? A szociáldemokrácia sze- 
repe. A szociáldemokrácia , félelmetes ereje", egyben történelmi felelőssége ab- 
ban van, olvasható az anyagban, hogy visszatartja a tömegeket a tőke elleni harc- 
tól, így amunkásmozgalmat eleve vereségre kényszeríti. Egyidejűleg hangsúlyoz- 
ta, hogy a német események nem a burzsoázia erejének, hanem , kétségbeesé- 
.sének, gyengeségének következményei", egyben , halálos csapás" a szociálde- 
mokraták demokratikus illúzióira. E két egymásra ható tényező , segíti a szo- 
ciáldemokrata tömegek átvonulását a forradalmi harcosok táborába" és gyorsítja 
az új forradalmi korszak kibontakozását. Ennek fontos előfeltétele a , széttört 
egység" alulról való helyreállítása. 

Az Egységfíront füzetek 2. számát a nyomdába küldésekor e feladattal meg- 
bízott Kenéz Istvánnal együtt május 17-én fogta le a rendőrség. Így tartalmát 
a rendőrségi iratokból ismerjük." Az első füzet a német eseményekkel, a má- 
sodik pedig a magyarországi helyzettel és az egységíront problémáival foglal- 
kozott. Megemlítette, hogy Gömbös antiszociális intézkedéseinek sorozata és a 
tőkések bérredukciói a tömegek radikalizálódásához vezetnek Magyarorszá- 
gon is. Ez utóbbi ellen a kormány a terror mellett a , rendteremtésre" felhasz- 
nálja a szociáldemokrata vezéreket. A magyar szociáldemokrata vezérek nem- 
csak , meghamisítják a német fasizmus győzelmének tanulságait", hanem vissza- 
utasítva a kommunistákkal mindenfajta egységfrontot , kizárással is megfenye- 
gették a szakszervezetek, sport- és kultúrszervezetek minden tagját", akik az 
egységfíront érdekében bármit tenni akarnak. 

, Mi, kommunisták, elsősorban a baloldali munkásokhoz fordulunk, de 
mozgósítani akarunk mindenkit, akik hajlandók velünk harcolni a magasabb 

. bérért, a munkanélküliség ellen, az egyesülés, gyülekezés és sajtószabadságért . . . 
az osztályharcos szervezetek és intézmények védelméért." Ehhez szükség van 

a harcos egységírontra, a , munkásságon belül emelt mesterséges válaszfalak 
ledöntésére", amelyek fő akadályai a tőke elleni eredményes küzdelemnek. Hang- 
súlyozta, hazug állítás az, hogy a kommunisták ellenségei a szociáldemokraták- 
nak. , Mi a szociáldemokrata munkásokat osztálytestvéreinknek, legbensőbb. 
harci társainknak tekintjük . . . harcunk nem ellenük, hanem a szociáldemokrata. 
vezérek ellen irányul." Úgy vélte, hogy most a kommunista és szociáldemokrata 
munkások közös harcának legfőbb célja lehetne a tavaszi béroffenzívában együtt 
részt venni. Meg kell állítani Gömbösék bérletörő ostromát. Ennek feltétele 
a küzdelem jó és összehangolt megszervezése országosan, iparáganként és egyes 
üzemekben is. Ennek érdekében a munkások legszélesebb köreiből előkészítő 
bizottságokat kell létrehozni a bér- és egyéb követelések közös kidolgozására. 
Ahol a feltételek adottak, egységírontos sztrájkbizottságokat kell életre hívni, 
amelyek előkészítenék és irányítanák is a bérmozgalmakat és a sztrájkokat. Le- 
szögezte, hogy ebben a küzdelemben központi szerep vár a szakszervezetekre és 
tagjaikra. Bár a reformista szakszervezetek részéről elsősorban osztályharcos 
vezetőinek támogatására számított, de — első ízben — nem zárta ki, hogy e küz- 
delemben, a bérharcokat támogatva általában a szakszervezeti vezetők is részt 
vállaljanak. Ha nem, akkor ellenükre is a , béroffenzíva" útjára kell lépni. 

A 2. füzet lefoglalása miatt" a következő anyag az , Egységíront füzetek 
2-3. száma" címmel látott napvilágot — feltehetően — 1933. május végén. E szám 
lényegében az 1. és 2. füzetnek, illetve Kun Béla ismertetett kéziratának fonto- 
sabb elemeit is tartalmazta. (A brosúra 32 oldalas.) Néhány kérdésben azonban 
túlment, vagy határozottabban fogalmazott, mint a már elemzett dokumentu- 
mok. Mindenekelőtt a német események, a szociáldemokrácia politikájának rész- 
letes ismertetésével cáfolni igyekezett a nemzetközi és a hazai szociáldemokra- 
táknak azt az állítását, hogy Hitlerék azért győzhettek, mert , a kommunisták 
állandóan hátba támadták a harcolni akaró és a munkásérdekeket védő szociál- 
demokráciát". Ezzel szemben fogalmazta meg, hogy , a német szociáldemok- 
rácia az egész II. Internacionáléban 14 éven keresztül iskolapéldáját adta an- 
nak, hogyan kell a tőkével való egységíront politikáját gyakorolni a munkásság 
ellen". Tehát Hitler győzelméért őket terheli a fő felelősség, vonta le végső 
konklúziójában. A II. Internacionálé pártjai, köztük a magyar szociáldemokra- 
ták, még a német események nyomán sem tudják vagy akarják megérteni, hogy 
harcos és nem az általuk szorgalmazott meghátráló egységírontra van szükség. 
Magyarországon is Mónuséknak , a harcos egységíront hátbatámadása" a kom- 
munistákkal , a nyílt szakításra", a szervezetekből való kizárásra való áttérés 
, újabb esélyt adott az uralkodó osztálynak arra, hogy tovább folytassa gazdasá- 
gi és politikai ostromát a dolgozók ellen" -— állapította meg a való helyzetet el- 
túlozva a dokumentum. 

Az Egységíront füzetek e száma, amikor a szociáldemokráciával szemben 
— mint láttuk -— a szokásos és elfogult megállapításokat ismételte, egy kérdés- 
ben eltért a korábbi lényegi megállapítástól. Eszerint a németországi események 


10 Rövidített és sokszorosított formában bizonyos változtatással jelent meg , A magyar- 
országi helyzet, a nemzetközi helyzet és a harcos egységíront útja"? címmel a meg nem jelent 
2. füzet eredeti anyaga a 3. füzetbe bedolgozva. (PI Archívum. 677. f. I. 66. ő. e.) 

legfontosabb tanulsága, hogy a fő ellenség a tőke, amely ellen létre kell hozni a 
harcos egységírontot. Mellőzte a szociálfasizmus tételét és helyette úgy fogal- 
mazott, hogy , a munkásmozgalmon belül a fő ellenség a tőke ügynöksége, a 
szociáldemokrata vezérek". Tehát a füzet összeállítói, ha nem is túl szerencsé- 
sen, de a korábbiakhoz képest megpróbálták differenciáltabban kezelni a szo- 
ciáldemokráciát. Erre a különbségre Kun Béla is azonnal felfigyelt. 

Kun június 8-i, a Központi Bizottságnak küldött levelében a brosúrának 
csupán a fenti megállapítására reflektált. , Csak a szociáldemokrácia megtörése 
útján tudhatunk eredményesen harcolni a fasizmus ellen. — szögezte le. — Egyes 
hasfájós jelenségekkel szemben, melyek kétségbe vonják, hogy a fasizmus előre- 
törése után is a szociáldemokrácia a burzsoázia fő szociális támasza, rögtön fel 
kell venni a harcot. Olyan formula, mely szerint a szociáldemokrácia nem általá- 
ban fő támasz, hanem csak a munkásosztályban fő támasz, nemcsak tautológia, 
hanem opportunizmust is takar. Csak az lehet a burzsoázia fő szociális támasza, 
aki az egyedüli forradalmi osztálynak, a munkásosztálynak a többségét befo- 
lyásolja, ez pedig még a fasiszta országokban is a szociáldemokrácia"? — hang- 
súlyozta ismételten Kun." 

Az előző füzetekhez képest ugyancsak határozottabban és egyértelműbben 
fogalmazták meg ebben a számban a , Harcos egységíronthoz" vezető utat. A 
munkások nem frázisokat akarnak az egységről, állapította meg a dokumentum, 
hanem , minden dolgozó által ellenőrizhető tetteket". Ma minden munkás kö- 
zös gondja megállítani , a tőke bérletörő ostromát" és kibontakoztatni a bér- 
offenzívát. Az ebben , a harcban való részvétel semmiféle feltételhez nincs köt- 
ve. Miatta egyetlen munkásnak sem kell feladni politikai meggyőződését, eddi- 
gi szervezetét, vagy szervezetlenségét." Ismét hangsúlyozták, hogy ebben a küz- 
delemben a szakszervezetekre központi szerep vár, s ha valóban vállalják a küz- 
delmet, az elősegíti a szakszervezetek , megújhodását" és , elveszett tekintélyük" 
visszanyerését is. A béroffenzíva Magyarország munkásmozgalmának , az a bi- 
zonyos archimedesi pontja, amely körül megoldható a magyarországi munkásság 
szervi betegsége: a széthúzás, a szétszakítottság, szervezettségének gyöngesége". 

E dokumentum szerzői azonban nem elégedtek meg ennyivel. A béroffen- 
zíva ,a munkásegység útjának csak a kezdetét jelenti" — olvasható a füzetben. 
;A béroffenzíva eredményes harcai rendkívül emelnék a munkásság öntudatát. 
önbizalmát, szervezettségének fokát és ami a legfontosabb, felbátorítaná őket 
arra, hogy lépésről lépésre továbbmenjenek a tőkés fasiszta ostrom visszaverése 
és mind magasabb rendű osztálykövetelések kiharcolása felé." A füzet lényegé- 
ben minden munkás számára elfogadhatóan megjelölte a továbblépés követe- 
léseit is. Ezek a következők: harc a 40 órás munkahétért (talán ez volt a leg- 
kevésbé elérhető követelés), a munkanélküli-segélyért, a munkásellenes OTI 
szanálás ellen; harc a tömegadók, a kilakoltatások ellen; a munkások egyesülési 
és gyülekezési szabadságáért; a fenyegető szakszervezeti és sztrájktörvény ellen; . 
a politikai foglyok szabadon bocsátásáért; Trianon kérdésében a megoldást vál- 
tozatlanul a proletárrevízióban látta, egyben harcot hirdetett az imperialista 

háború veszélye ellen, és végül küzdelem a Szovjetunió elismeréséért és védel- 
méért. 

A füzet nem tekintette véglegesnek sem a követeléseket, sem az értük foly- 
tatott harc szervezeti feltételeit, hogyanját (előkészítő, illetve sztrájkbizottságok 
létrehozása stb.), hanem azt javasolta, hogy vitassák meg a füzetben felvetett 
kérdéseket és üzemenként, szakszervezetenként alakítsák ki közös álláspontjukat. 

A munkásegység ügyében, ha eltekintünk a német kérdés nyomán felve- 
tődött felelősség, a szociáldemokráciához való viszony kérdésétől, láthatjuk, 
hogy a KMP a magyar viszonyokat figyelembe véve a , harcos egységíront" ki- 
alakításának minimális programja megfogalmazásában, gyakorlati megoldásában 
egy helyes, célravezető út megvalósításán fáradozott. Ez utóbbit azonban mind- 
untalan befolyásolta, nehezítette, esetenként zsákutcába vitte a munkásmozga- 
lom két fő áramlatának, a kommunistáknak és szociáldemokratáknak egymáshoz 
fűződő, ez időben még igen éles ellentéteket tükröző politikai állásfoglalása, 
magatartása. Éppen erre a kérdésre irányította a figyelmet József Attila, ami- 
kor az Új Harcos c. lap 3. számában , Az egységíront körül? címmel vitacikket 
írt. Mielőtt azonban a cikk tartalmáról részletesebben szólnánk, szükségesnek 
tartjuk, hogy tisztázzuk magának a lapnak a helyét, szerepét a mozgalomban 
és megnyilatkozásait az egységfronttal kapcsolatban. 

Az Új Harcos 1. száma mint , Szocialista Munkásszemle", 1933 januárjá- 
ban jelent meg Oravetz István szerkesztésében. A lap 1. számában a szerkesz- 
tőbizottság a közreadott nyilatkozat szerint a magyar proletariátus egységfrontjá- 
nak megteremtéséért szállt síkra és , ennek a célnak sikeresebb propagálására" 
indította meg a folyóiratot. Hangsúlyozta: Az Új Harcos , nem pártorgánum, 
ennélfogva sem párt, sem csoport alakítására nem törekszik. Befolyását arra 
használja fel, hogy a vele ideológiai közösségben élő elvtársa kamunkásmozgalom 
minden területén fejtsenek ki elszánt propagandát... A frakciózás helyett az 
egységes marxista front kiépítésén fáradozik. Jelszavunk: marxisták és marxis- 
ták között nem lehetnek áthidalhatatlan ellentétek." 

Beköszöntő vezércikkében a szerkesztőbizottság hasonló gondolatokat fo- 
galmazott meg. , A fasizmus előretörése kényszerítően hat az egységes mar- 
xista front megteremtésére." Arra kell törekedni, hogy olyan taktikát és egysé- 
ges akcióprogramot dolgozzunk ki, amely , a nagy tömegek gondolkodásának, 
cselekvő és teljesítőképességének legjobban megfelel". Mentesnek kell lennie 
a megalkuvó opportunizmustól és revizionizmustól, de , mentesnek kell lennie 
a túlzó, meggondolatlan, a sok hiábavaló áldozattal és kevés eredménnyel járó 
fanatizmustól is". Hangsúlyozta, hogy a szerkesztők az Új Harcost a proletár- 
egységíront problémáinak megvitatására rendelkezésére bocsátják mindazoknak, 
akik érdemben akarják vizsgálni , az egységíront megvalósításának feltételeit". 

A folyóirat — mint a nyilatkozatból és a beköszöntőből is láttuk, és erre utal- 
nak a későbbi számokban megjelent cikkek is — jelentősen eltért mind az MSZDP, 
mind a KMP hivatalos irányvonalától. Joggal vetődik fel, hogy a lap a pártok- 
tól valóban független, vagy mégis valamelyik párté volt, netán valamelyik mun- 
káspárt által befolyásolt sajtótermék? A válasz nem egyszerű. 

1933 nyarán a folyóirat elkobzásakor és betiltásakor, majd Oravetz István 
bíróság elé állításakor, a szerkesztőt éppen a bíróság által is elismert pártok- 

felettisége (erre helyezte a hangsúlyt védője Domonkos József is) mentette meg 
a börtöntől." Ugyanakkor az Oravetz lakásán tartott házkutatások során több 
hazai és külföldi kommunista lapot, folyóiratot, valamint a bécsi Világosság- 
csoport kiadványait és a Böhm Vilmossal folytatott levelezés anyagát találták 
meg. A rendőrség és az ügyészség a talált anyagok és az Új Harcos tartalmi mon- 
danivalója alapján a folyóiratot kommunistaként kezelte. A folyóirat viszony- 
lag nagy, a Társadalmi Szemlével majdnem azonos példányszámban jelent meg. 
Az 1. és 2. szám 1500, a 3. - feltehetően József Attila cikke miatt — 6000 és a 4. 
1500 példányban látott napvilágot." 

Az Új Harcos hovatartozásában, jellegének megítélésében vita folyta KMP 
vezetői között is. Sebes István, a párt hazai irányítója írta ezzel kapcsolatban 
visszaemlékezésében: , Oravetz István engedélyünk nélkül jelenttette meg az Új 
Harcost, de később hajlandó volt arra, hogy betartsa a párt vonalát. Nem mu- 
tatta be a lapot, de egyesség volt arra, hogy bennünket nem támad, tehát nem 
lehet frakciós lapnak tekinteni."" Többet tudunk a folyóirat helyéről, kommu- 
nista mivoltáról a párt Központi Bizottságának már említett áprilisi ülésén el- 
hangzott referátumból. Gold Géza a beszámolóban hangsúlyozta, hogy az Új 
Harcost"" mint legális folyóiratot a párt hozta létre és bejelentették a Komin- 
tern illetékeseinek is, akik , elhatározásunkat tudomásul vették". Ugyanakkor 
elismerte, hogy az Új Harcos 1-2. száma még nem áll azon a színvonalon, 
amelyre a , mozgalomban szükségünk van. Iránya még kezdetleges és tartalma 
szintén nem elégíti ki... az igényeket." Úgy vélte, hogy ebben szerepet ját- 
szanak konspirációs okok, elővigyázatosság. Remélte azonban, hogy az akadá- 
lyokat leküzdve ,,a lap szellemi nívója mindenképpen meg fog felelni a mozga- 
lom fejlődésének". Ezért felkérte a jelenlévőket, főleg a KÜB tagjait, hogy írá- 
saikkal, aktuális közleményeikkel segítsék a szerkesztőség munkáját, másrészt 
támogatásukkal járuljanak hozzá a folyóiratnak a kommunista emigránsok közöt- 
ti terjesztéséhez. A jelenlévők lényegében tudomásul vették a bejelentést, kifo- 
gás csupán Oravetz személyével kapcsolatban merült fel. Az egyik hozzászóló 
alkalmatlannak tartotta a feladat elvégzésére, de átmenetileg, amíg , minden te- 
kintetben? megfelelő személyt nem találnak a szerkesztőség irányítására, ,,el- 

55 Gold beszámolójából az is kiderül, hogy a pártvezetőség a Társadalmi Szemle ellen- 
súlyozására is fel akarta használni a lapot. Számos jel arra mutat, hogy ez időben — Madzsar 
József 1932. nyári letartóztatása és szabadon bocsátása után, illetve a Társadalmi Szemle 1933. 
tavaszi újraindítása időszakában - ellentétek keletkeztek a pártvezetőség és Madzsar József 
között. Gold úgy fogalmazott, hogy Madzsar a folyóirat , szellemi irányát teljesen kisajátí- 
totta és minket csak eszközül akart felhasználni?. Ennek volt bizonyos — ebben az időben a 
pártvezetésben felerősödött — értelmiségellenes éle is. Éppen a Társadalmi Szemlével kapcso- 
latban fogalmazott a beszámoló úgy, hogy , az utóbbi időben az entellektüeleknek sáskahada 
lepte meg a munkásmozgalom felületét. Van köztük sok igen érdekes elem, de a legtöbbet 
csak az érvényesülési vágy vezet." Madzsar mögött az utóbbiakból egy , egész szervezet húzó- 
dott meg?" — állapította meg ugyancsak Gold. (PI Archívum. 677. f. 1. cs. 9. ő. e.) 


33 


fogadták"." A Központi Bizottság ülésének anyagából tehát egyértelmű, hogy 
a párt saját legális folyóirataként kezelte az Új Harcost. 

Kun Béla 1933. április 23-i, a Központi Bizottsághoz intézett levele ugyan- 
csak részletesen kitért az Új Harcosra és állást foglalt ügyében. Kun informálói 
szerint a szerkesztőség vállalta, hogy , aláveti magát a mi direktívánknak, illet- 
ve cenzúránknak", és tud arról is, hogy a folyóiratnak KB-tagok is dolgoznak. 
Kun a legális lehetőség kihasználását helyesnek tartotta, a szerkesztőséget azon- 
ban megbízhatatlannak, a lapot , káros"-nak, mert , olyan baloldali elemekre tá- 
maszkodik, akik a szó legszorosabb értelmében nem baloldaliak". 

Ahhoz, hogy e kérdést jobban megértsük, néhány tényt a szerkesztőség 
tagjairól is tudni kell. Oravetz István az 1920-as évek közepén lépett be az 
MSZDP-be, 1928-tól a Népszava kiadóvállalatnál ügynökösködött. 1929-ben 
került szorosabb kapcsolatba a Világosság-csoporttal, és a peyeri politikát bírá- 
ló ellenzékiekhez csatlakozott. 1932-ben kilépett az MSZDP-ből és közeledett a 
KMP-hoz. Eddigi ismereteink szerint, amikor folyóirata megjelent, nem volt 
— később sem lett — a kommunista párt tagja, de vele és elveivel szimpatizált." 
A szerkesztőség másik két tagja, Antal János és Vértes György, kommunisták 
voltak, a szerkesztőséggel együtt dolgozó Korner Miklós és Korvin Lajos 
ugyancsak a párt vonzási körében állt. Kunnak tehát az a megállapítása, hogy 
a szerkesztőség megbízhatatlan, nem felelt meg a tényeknek. Ez a megállapítás, 
mint láttuk, a pártvezetőség álláspontját sem fedte. A levél további részéből 
azonban kiderül, hogy Kun nem elsősorban a szerkesztők személye miatt, ha- 
nem tartalmi okokból vetette el a folyóiratot. Attól félt, hogy a lap valamiféle 
,,kristályosodási pontja lehet olyan becsületes munkáselemeknek, akik egyébként 
akár közvetlenül, akár a szakszervezeti ellenzék útján a mi táborunkat növelhet- 
nék és akiket ilyen csoportosulás bent tarthat a szociáldemokráciában". Kun 
Béla attól tartott, hogy az Új Harcos cikkei az MSZDP-n belül az ellenzék 
összefogásának szorgalmazása és osztályharcos platformjának kialakítása miatt 
olyan , illúziót terjesztenek" a szervezett dolgozók körében, miszerint az 
MSZDP-t , meg lehet változtatni, az osztályharc útjára lehet téríteni?. , Én 
nem tudom megítélni, lehet-e tényleg kézbe keríteni, garantáltan kézbe keríte- 
ni a lapot — szögezte le befejezésül a levélíró -, de hogy az adott állapotában 
sem anyagilag sem ideológiailag nem támogatható, sőt fel kell ellene lépni, eb- 
ben nem kételkedem."" 

Nyilvános polémiát a kommunisták részéről az Új Harcossal a Társadalmi 
Szemle folytatott. Madzsar József , Egységfront" című cikkében az Új Har- 
cost mint az MSZDP ellenzékének újonnan kiadott lapját a beköszöntő nyilat- 
kozatban foglaltakért támadta. Úgy vélte, hogy a folyóirat azzal, hogy a munkás- 
egységfront megteremtésének szükségességéről cikkezik, eltereli a figyelmet a 
tényleges problémákról. Szerinte ma a főkérdés nem az egységfront propagálása, 
hanem annak megvilágítása, miért nincs és hogyan lehet megteremteni az egy- 


"§ PI Archívum. 677. f. 1. cs. 9. ő. e. 

" Oravetz Istvánról bővebben 1.: Varga Sándor: Egy kommunista könyvkiadó az ellen- 
forradalmi Magyarországon. Párttörténeti Közlemények, 1985. 4. sz. 

"8 PI Archívum. 500. f. 2/407. ő. e. 

ségírontot. Arra, hogy miért nincs, a válasz egyszerű - állapította meg a szerző -, 
mert szociáldemokrata vezérek akadályozzák. A másikra, a hogyanra már 
bonyolultabb a válasz. , Az egységfront megteremtése nem annyit jelent, hogy 
smindegyik engedjen valamit, hogy sborítsunk fátylat a múltrac. Az egységíront 
megteremtésének útja nem a kiegyezéseken, hanem a harcon át vezet. Az egysé- 
get nem a svezérekt megállapodása, hanem a tömegek egységesen vívott küz- 
delmei teremtik meg." Madzsar elvi megállapítása és erre alapozott polémiája 
alapvetőenhibás volt, hisz az egységfront mindenképpen kompromisszumon, a részt- 
vevők részéről engedményeken nyugszik. A gyakorlat számára megfogalmazott 
politikai kérdésekben ugyanakkor helyes véleményt fogalmazott meg és nézete 
jórészt megegyezett az Új Harcoséval. Így pl., hogy , a front közös akciókban 
születik" és legkönnyebben , kisebb nagyobb gazdasági, jóléti és más üzemi 
kérdések körül lehet megmutatni az egységfront hasznát"." 

Nem volt sokkal szerencsésebb az Új Harcos szociáldemokrata fogadtatá- 
sa sem. Mivel már az 1. számban éles bírálatot gyakorolt a januári pártkong- 
resszus felett, a , jelenlegi vezetést" e pozíció betöltésére , alkalmatlannak" , 
határozatát pedig , vénasszonyos siránkozásnak" minősítette, kihívta maga ellen 
a vezetőség , bosszúját". Ezt csak tetézte azzal, hogy a kongresszuson fellépett 
ellenzék, sőt egy annál összekovácsoltabb és tettre készebb szervezkedés életre 
hívása mellett voksolt. Későbbi számai sem kímélték a peyerista vezetőséget, sok 
tekintetben egyre jobban közelített a kommunista sajtó álláspontjához." A szo- 
ciáldemokrata vezetőség ezért egyszerűen megtiltotta a pártszervezetekben az 
Új Harcos terjesztését. 

A lap felszólításának eleget téve, az egységíront kérdéséhez már értékes 
hozzászólás is érkezett, amelyet a folyóirat a második számban közzétett. Az 
,egy aktív párttag" aláírással közölt cikk mögött — mint a szerkesztőség megje- 
gyezte -— a, MSZDP egyik aktív tagja található." A szerkesztők — részben e cikk 
nyomán is — úgy vélték, hogy a szociáldemokrata pártban megindult egy , egész- 
séges erjedés", amely éppen az egységíront körül bontakozó vita során ,, máris 
közeledést teremt a magyarországi munkásmozgalom különböző pártállású hívei 
között". Megjegyzésükkel a szerkesztők nemcsak ösztönözni akarták a vitát, ha- 
nem - mint már beköszöntőjükben is jelezték — az együttműködés kibontakozá- 
sához is hozzá kívántak járulni. Feltehetően a szerkesztőknek ez a hozzászólás- 
hoz fűzött megjegyzése és maga a cikk késztette Kun Bélát - a fentebb már idé- 
zett — a folyóiratot elmarasztaló ítéletre. 


"9" Társadalmi Szemle, 1933. 2. sz. 

4 Lásd az Új Harcos 1933. januári, áprilisi, májusi és júniusi számát. 

" A közelmúltban jelentek meg az Elvek és utak sorozatban Antal János válogatott 
cikkei és tanulmányai ,,Hit és tévedés" címmel. (Magvető Könyvkiadó, 1985.) Az anyagot 
összeállító Tóth Pál Péter minden megjegyzés nélkül betette a kötetbe, mint Antal János 
munkáját, a , Hozzászólás az egységfront kérdéséhez? c., Új Harcosban megjelent írást (62- 
66. o.). Nem kizárt, hogy Antal írta, de nem is annyira egyértelmű, hogy megjegyzés nélkül 
be lehessen tenni. A cikk írója az MSZDP tagja, Antal pedig sohasem volt az. Igazságérzeté- 
vel aligha egyeztethető össze, hogy ,jaktív"? szociáldemokrata párttag nevében írjon. Hogy 
a cikket végül ő szerkesztette, formálta azzá, ami lett, az valószínű, de szerzősége vitatható. 

A hozzászólót a Népszavában és a Társadalmi Szemlében az egységíront- 
tal kapcsolatban tapasztalható ellentmondások késztették — mint írja — véleménye 
kifejtésére. A szerző szerint az egységíront kérdése — ugyanúgy, mint a húszas 
évek legelején — , aktuálissá vált" és ebben ,jaz atmoszférában" a munkáspár- 
tok ismét arra kényszerülnek, hogy , egymáshoz való viszonyukat revízió alá 
vegyék". Olyan időket élünk, amikor a munkástömegek érzik az egységes fellé- 
pés szükségességét. Ezt azonban az egyes, az egységfrontban érdekelt pártok 
nem akarják, vagy nem támogatják kezdeményezően. Az egységfronttal kapcso- 
latos állásfoglalásokban mind a kommunisták, mind a szociáldemokraták olyan 
igényekkel lépnek fel a másikkal szemben, amelyet ha az érintett párt megtenne, 
, létjogosultságának" alapja szűnne meg. , Az egységíront feltételéül nem lehet 
olyan követelést állítani — szögezte le a hozzászóló —, amely a másik tábor elvei- 
vel a legszorosabb ellentétben áll, mert ezek már eleve lehetetlenné teszik, hogy 
létrejöjjön." Mindenki tudja, hogy a két párt között vannak olyan lényegbevágó 
különbségek, amelyek megszüntetése nem lehet az egységfront feltétele. Az alap- 
vető különbségek ellenére vannak olyan közös érdekek, amelyek az egységíront 
megteremtésének kiinduló állomásai lehetnek. 

Melyek ezek? - tette fel a szerző a kérdést. Elsőként a fasizmus elleni har- 
cot említette. Ez olyan probléma, amellyel legalábbis , elméletben" mindkét 
párt egyetért. A probléma a harc gyakorlati megvalósítása körül van. Képtele- 
nek bizonyos akciók végrehajtásában közös megállapodásra jutni. A megállapí- 
tást konkrét példával is alátámasztotta. Amikor a kommunisták közös bizottsá- 
gok demokratikus megválasztását javasolják bizonyos részletharcok lefolytatásá- 
ra, abban a reményben, hogy itt megszerzik a vezetést, a szociáldemokraták azon- 
nal riadót fújnak ahelyett, hogy felvennék a kesztyűt és maguk is aktív részt 
vállalnának a bizottság munkájában és a szorgalmazott akciókban. 

A másik ügy, amelyben mindkettő érdekelt, hogy fellépjen: a párt- és a szak- 
szervezetek védelme. , A szakszervezetek függetlensége elleni támadás küszö- 
bön áll" - olvasható a cikkben, ezt a kormány érdekvédelmi programja nyil- 
vánvalóvá teszi. Erre utal Gömbös gyűléstilalmi rendelete is. , Intézményeink 
megvédésére harci egységírontban kell egyesülnünk, hiszen egyedül a tömegek 
ereje képes a munkásságnak ezeket az utolsó egyesülési lehetőségeit megvé- 
deni." Ennek előfeltétele azonban, hogy . a . szociáldemokrata pártvezetőség 
is akarja a közös fellépést, és a gyűléstilalmat ne arra használja fel, hogy ahol 
politikáját kritizálják, ott minden mozgalmi megnyilvánulást lehetetlenné 
tegyen. 

A szerző helytelenítette Madzsar Józsefnek a Társadalmi Szemlében meg- 
jelent álláspontját is, amelyben Madzsar az egységíront szükségességének pro- 
pagálását kevésnek és az egységíront lényegéről való figyelem elterelésének tar- 
totta. A hozzászóló szerint , a magyarországi különleges körülmények között" 
már az egységíront szükségessége melletti kiállás is ,ja tettek közé tartozik". 
E téren nem lehet lebecsülni az Új harcos fellépését. , Igenis... a pártkérdés 
kikapcsolásával" együtt kell dolgozni mindazokkal, akik a fent vázolt kérdésekben 
erre hajlandók. KN 
. A legnagyobb érdeklődést (ezért is jelent meg a szám hatezer példányban), 
egyben legnagyobb vitát József Attila , Az egységfront körül" c., a májusi szám- 

ban megjelent cikke váltotta ki." Mint ismeretes, a költő a húszas évek közepén 
került közvetlen kapcsolatba a munkásmozgalommal. 1924-ben lett az MSZDP 
tagja, majd munkálkodott a Magyarországi Szocialista Munkáspártban is. A 
KMP-nak - forma szerint — 1930-tól volt tagja. Nagy érdeklődéssel kísért sze- 
mináriumokat vezetett és előadásokat tartott. Egyike volt azoknak, akik a Tár- 
sadalmi Szemlében a színvonalas marxista önképzés korábbinál jobb feltételei- 
nek megteremtését szorgalmazták, és ehhez maga is igyekezett hozzájárulni. 
1932 júliusában Sallai és Fürst statáriális bíróság elé állítása ellen saját kezű- 
leg írt röpiratban tiltakozott. 1933 februárjában ott volt a között a lefogott 41 
egyetemista között, akiket kommunista szervezkedés vádjával állítottak később 
bíróság elé. József Attilát 50 pengő bírságra büntették. 

József Attila párttagsága idején sem volt kritikátlan szemlélője a KMP po- 
litikájának. Feltehetően ez is szerepet játszott abban, hogy amikor 1932 végén, 
1933 elején erősödött a pártvezetésben az értelmiségellenes hangulat, az úgyne- 
vezett , tulkok" félreállítása vagy háttérbe szorítása (Madzsar és társai esetében 
már szóltunk erről), a bíráló József Attilával szemben is nőttek a fenntartások. 
Részben már ezzel magyarázható, hogy a Társadalmi Szemle 1933. 2. számá- 
ban éles támadás érte a , Külvárosi éj" c. verseskötete miatt. Pákozdi Ferenc, 
a kötet bírálója szerint — aki felsőbb kezdeményezésre írta kritikáját — József 
Attila , elméletileg" ugyan marxista, de , marxista meggyőződését nemtudja ver- 
seibe beleolvasztani, nem él a munkásmozgalom eleven sodrában", , nem az 
a proletárköltő, akit teljesen vállalhatunk". 

József Attila ekkor tehát már távolodóban volt a párttól, vagy a párt tőle 
(nehéz eldönteni), és éppen abban a folyóiratban érte súlyos támadás, amely- 
ben több kezdeményező elképzelése, javaslata jelent meg, és azt támadták ben- 
ne, amelyre legkényesebb volt: a költőt és nem a politikust. Az egységfrontról 
Írott cikke értékelésekor ezeket a körülményeket mindenképpen figyelembe kell 
venni. Feltehetően ez is oka lehetett annak, hogy cikke a kommunista párt bí- 
rálatában élesebbre sikeredett, mint talán a költő akarta." 

József Attilát cikke megírására — ez verseiben is tetten érhető — elsősor- 
ban az a megrendülés és mély csalódás késztette, amit a fasizmus németországi 
győzelme okozott benne. Ennek a tapasztalatnak a hatása alatt vizsgálta az ad- 
dig megtett utat, a politikai elgondolásokat, és kereste az új megoldásokat. Más- 
részt a szerkesztőség inspirálása, " valamint az Egységfront füzetek 1. számában 
foglaltak ösztönözték véleményalkotásra. (Ez utóbbira hivatkozik is.) Hogy a 
cikk igen éles, polemikus hangja és tartalma a szerkesztőket is meglepte, arra 
bizonyíték, hogy a szerkesztőség elhatárolta magát József Attila álláspontjától, 
megjegyezve, hogy a cikk , az író és nem a szerkesztőség fölfogását adja"." 


18 A cikk később megjelent a József Attíla Összes művei. III. k. Cikkek, tanulmányok, 
vázlatok c. kötetben. Sajtó alá rendezte: Szabolcsi Miklós. Akadémiai Kiadó, 1958. 140-147. o. 

8 József Attila és a kommunisták kapcsolatára bővebben 1.: Szabolcsi Miklós: József 
Attila és az illegális kommunista párt viszonyának kérdéséhez. Párttörténeti Közlemények, 
1964. 4. sz. 

4 Oravetz a bírósági tárgyalásán beszélt erről. (PI Archívum. 614. f. 1/1933-8664.) 

45 Új Harcos, 1933. május. 

A költő, mint szinte minden, az egységfronttal érdemben foglalkozó írás, 
azzal kezdte, hogy a munkások körében , forró a vágy" az egységíront iránt. 
Úgy vélte, hogy ez a követelés nem annyira elméleti probléma, mint ahogy az 
Egységfront füzetekből erre következtetni lehet, hanem sokkal inkább , gyakor- 
lati". Azzal, hogy egyesek elméleti síkra terelik e követelést, a választ pedig 
ennek , ideológiai kuszaságában" keresik, inkább akadályozzák, mint segítik az 
egységíront létrejöttét. 

József Attila — a lényegre tapintva — hangsúlyozta, hogy véleménye szerint 
mind a szociáldemokraták a szocializmusba való , békés belenővést" hirdető, 
, macskaóvatosságú taktikázása", mind a kommunisták a jelenlegi körülmények 
között realitást mellőző, a szocialista végcélt mindenek fölé helyező politikája 
alkalmatlan a munkásegység megvalósítására. Mindkét álláspont csupán eszmé- 
nyi ideál, de a konkrét gyakorlati harcban mozgósító ereje alig van. Úgy vélte, 
hogy jelenleg az egységíront kérdése a pártok politikájában inkább ezeknek az 
, eszményi" ideáloknak, mint a konkrét megvalósítható céloknak van alárendelve. 
A költő szerint tehát jelenleg, aki az egységért ilyen módon küzd, nem az össze- 
fogást, hanem a széthúzást és a szembenállást tartósítja. Végső soron kételkedett 
mindkét párt politikájának helyességében, nagymértékben felelősnek tartva 
őket a történtekért. 

A nagy ideálok helyett a munkások , naponta közvetlenül adódó követe- 
léseiért", törülközőért, mosdóért, azaz a tőkések ellen vívott közvetlen harc te- 
remthet szükségszerűen egységet a dolgozók között. József Attila tulajdonképpen 
ugyanazt hangsúlyozta ez utóbbi megállapításával, amit a KMP is röpiratai- 
ban, brosúráiban. Abban azonban igaza volt, hogy az egység hiányáért felelősök 
keresése és a célok meghatározása közepette ez a kérdés jócskán háttérbe szo- 
rult. 

József Attila, miközben mindkét párt , eszményi" ideálját a fasizmus elle- 
ni harc szempontjából károsnak tartotta, mégis lényeges különbséget tett a ket- 
tő között. Leszögezte, hogy amíg a szociáldemokraták szocializmusba való békés 
belenövés ideálja minden tudományos alapot nélkülöz, addig a forradalmi , ugrás" 
, nem vonható kétségbe". Amíg azonban azt maga a történelem nem tűzi napi- 
rendre, addig , az ugrás is ideál marad, propagandája pedig idealizmus". Magya- 
rán szólva, József Attila helyesen ismerte fel, hogy a proletárdiktatúra, a II. 
magyar tanácsköztársaság célkitűzése, azaz a KMP stratégiája az adott történelmi 
körülmények között megvalósíthatatlan. 

A költő élesen bírálta a kommunisták stratégiáját, mert nem számol a rea- 
litásokkal és még kevésbé a proletárok nagy tömegeinek tudati állapotával. A for- 
radalmi átalakulást közvetlen napirenden lévő feladatként propagálni és ennek 
szolgálatába állítani az egységírontot, ahogy ezt az Egységíront füzetek teszik, 
megállapítva, hogy ,,a tőkés uralom végének pillanata elérkezett" — súlyos hiba. 
Szélsőséges kiindulópontok nem hozzák közelebb egymáshoz az egységfrontban 
érdekelt feleket, hanem eltávolítják egymástól. Az eredménytelenségek láttán 
azután , csodálkoznak és egymást marják". , A kölcsönös ellenségeskedés" — 
szögezte le a költő — a szociáldemokrata jobboldalt , belekényszerítiegy kispolgá- 
ri demokratizmusba, a baloldalt pedig forradalmi szektarianizmusba". József 
Attila azután a proletárdiktatúra fogalmát leegyszerűsítve arra a következtetésre 

jutott, hogy az a diktatúra, amely a kommunisták felfogásában csak a munkás- 
ság és nem a politikailag tevékeny lakosság — beleértve az értelmiséget is -— 
többségével számol, aligha lehet tartós. 

Összegezve mondanivalóját, József Attila végül arra a következtetésre ju- 
tott, hogy a jobb- és a baloldal kölcsönös vádaskodása ugyan gátolja, de , mara- 
dandóan" nem akadályozhatja az egységfírontot. , Csak olyan konkrét akciók 
eredményezhetnek fokról fokra nagyobb (és nem egy csapásra teljes) egységet, 
amelyekre nézve már - ha nem is tudatosan -— egység található a munkások kö- 
zött." Úgy vélte, hogy csak munkások kezdeményezte — nem pedig , közvet- 
lenül felelősségre nem vonható" megbízottaik, azaz a pártok által szorgalma- 
zott — akciók vezethetnek el az egységíronthoz. József Attila , minden eszményi 
pártfegyelemnél" fontosabbnak tartotta, hogy a munkások támogassák , egymás 
harci akcióit", bárki is kezdeményezte azokat. 

József Attila — bár természetesen előtte sem volt teljesen világos az anti- 
fasiszta egységíront csak kialakulóban lévő új fogalma — mégis helyesen közelíi- 
tett a problémához. Ami a cikkben elsősorban kifogásolható az az, hogy az egy- 
ségíront kérdését túlzottan a valóban túlhaladott stratégia oldaláról szemlélte. 
Miközben a KMP stratégiáját és annak az egységfrontra gyakorolt negatív hatá- 
sát joggal bírálta, ugyanakkor figyelmen kívül hagyta, hogy a KMP ez időben 
gyakorlati célkitűzéseiben nem annyira a proletárdiktatúráért, hanem - ha mód- 
szereit tekintve nem is mindig szerencsésen — gazdasági akciókhoz a fasizmus 
elleni politikai harchoz szólította közös frontba a dolgozókat. Ugyancsak vitat- 
ható József Attilának az a felfogása, hogy a közvetlen üzemi akciók, gazdasági 
részharcok , önmagukban is kikerülhetetlenül a szocialista végcélba torkollnak". 
A gazdasági részharcok ilyen mérvű előtérbe állításával lebecsülte a politikai 
küzdelem jelentőségét. Így nem véletlen, hogy a két munkáspárt közreműkö- 
dése nélkül, sőt ellenére is megvalósíthatónak tartotta az egységírontot. 

József Attila írását a KMP igen élesen visszautasította. Az Új Harcos júniu- 
si számában Téglás Ferenc" válaszolt , Az egységfront körül" címen József At- 
tila azonos című írására. A szerző elismerte az Új Harcos érdemeit a hasábjain 
indított vitában, hiszen ez a kérdés , hónapok óta foglalkoztatja a magyarorszá- 
gi munkásságot". Ezután azonban megállapította, hogy sajnos a lap , teret adott 
egy politikai elefántcsonttoronyban élő embernek is, akinek zavaros és oppor- 
tunista fejtegetései" , nem egyengetik, hanem még jobban eltorlaszolják" az egy- 
ségíront útját. Arra hivatkozott, hogy a költő proletár tárgyú verseivel a balol- 
dali munkások körében szerzett tekintélyét próbálja arra felhasználni, hogy 
opportunista nézeteivel erősítse a szociáldemokrata vezérek pozícióját. 

Az elfogultságon kívül a válasz legnagyobb hibája, hogy akarva-akaratla- 
nul nem értette meg, vagy félreértelmezte József Attila mondanivalójának lénye- 
gét. Téglás a cikk részkérdéseit — a stratégia kérdését mellőzve — felnagyította, 
súlyos vádakkal marasztalta el a költőt. József Attila - mint láttuk -— mindkét 


40 Tllegális név, eddig nem sikerült feloldani. Feltehetően a cikket Réz (Rozinger) Andor 
írta, aki az Egységfront füzetek egyik szerzője volt és ez időben a KB megbízásából ideológiai 
kérdésekkel foglalkozott. Válaszcikke mindenképpen a párt hivatalos állásfoglalásának tekint- 
hető. A választ ugyancsak közli: József Attila Összes művei. III. k. 367-372. o. 

párt stratégiai célkitűzését alkalmatlannak tartotta az egységfront megvalósítására. 
Korántsem mentette azonban fel a szociáldemokrata vezéreket a felelősség alól, 
bár - joggal -— nem hagyta kritika nélkül a kommunista párt politikáját sem. 

Téglás szerint József Attila az egységfront kérdésében egyformán elmarasz- 
talta a kommunistákat és a szociáldemokratákat, holott az egységíront fő ellen- 
felei a szociáldemokraták. Szerinte a szociáldemokrata vezérek nemcsak az osz- 
tályharcos végcélt, hanem a részkövetelésekért való harcot is feladták. A felelős- 
ség kérdésében is önkényesen értelmezte József Attila megállapítását. Azt pró- 
bálta bizonyítani, hogy vitapartnere nem a szociáldemokrata vezérekre, hanem 
a tömegekre hárította a felelősséget Hitler győzelméért. Ezzel szemben a költő 
azt hangsúlyozta, hogy a politikának mindig figyelembe kell venni a tömegek 
tudati állapotát, egyetlen párt sem tűzhet maga elé olyan célt (itt végcélról 
volt szó), amelyet a dolgozók többsége nem támogat. Téglás szerint a baloldal- 
nak a szociáldemokrata vezetők elleni harca , nem személyes, kicsinyes harc, ha- 
nem politikai harc, az osztályharcos marxista munkásság, az osztály legöntuda- 
tosabb és legönfeláldozóbb részének osztálykritikája". Miközben az osztályhar- 
cos munkásság harcol a szociáldemokrata vezetők ellen, testvéri szeretettel 
küzd minden szociáldemokrata, párton kívüli, vagy szervezetlen munkás meg- 
nyeréséért. Velük szemben az egységíront kérdésében csak egy feltétel van: ,,a tő- 
ke és a fasizmus elleni harc bármilyen részterületére vonatkozó komoly harci 
készség és akarat". Egyébként hasonlóan fogalmazott József Attila is. 

Téglás végül József Attila azon megállapítására, hogy a kommunisták 
a szocializmusért vívott harcukat csak a munkásság többségére akarják alapozni 
és figyelmen kívül hagyják a dolgozók többi rétegét és az értelmiséget, a kom- 
munisták addigi álláspontján részben túlmutató választ adott: , A munkásság 
következetes tőkés- és fasisztaellenes osztályharca nemcsak a munkásegységet 
építi, hanem egyben a legjobb ajánlólevél a dolgozó parasztság és városi kispol- 
gárság szövetségének megszervezésére. A munkásosztály szabadságharca így 
népforradalom, a szó legigazibb értelmében." 

József Attilát az Új Harcosban ért éles és alaptalan kritika még jobban el- 
távolította a kommunista mozgalomtól, a költő cikke pedig a pártot József At- 
tilától. Feltehetően ez az az idő, amikor József Attilának a párttal való minden 
kapcsolata megszűnik." 

Ez időben már úgy látszott, hogy az Új Harcos teljesen a KMP hivatalos 
álláspontjára helyezkedett az egységíront kérdésében. Ezt igazolja Téglásnak a 
József Attila cikkére írt és megjegyzés nélkül hagyott válasza, és egy ugyaneb- 
ben a számban az egységfronttal kapcsolatban megjelent másik , Az egység- 
front útja" c. — alább részletezett —, aláírás nélküli cikk is. A folyóiratban ismét 
közzétett szerkesztői megjegyzés pedig arról tanúskodik, hogy igen sok hozzászó- 
lás érkezett már eddig is a lap által vitára bocsátott egységfront-problémához."" 


§" Bővebben I.: Szabolcsi Miklós már idézett cikkét. 

48 Az Új Harcos 4. számát elkobozták, Oravetz Istvánt letartóztatták, így a folyóirat 
további megjelenése lehetetlenné vált. Azok a további hozzászólások, amelyeket a szerkesztők 
említenek, így nem kaphattak nyilvánosságot. Ezeket a periratok között sem találtuk meg, 
tehát tartalmukat sem ismerjük. 

Az egységíront útja" c. cikk teljes terjedelmét a szociáldemokrata vezetők 
elmarasztalásának szentelte. Hangsúlyozta, hogy a német szociáldemokrácia 
vereségét, amelyet az , összes" szociáldemokrata párt súlyos vereségének tekint, 
ez utóbbiak azzal próbálják csökkenteni, hogy a kommunistákat vádolják a tör- 
téntekért, és az egységíront híveiként fellépve a kommunistákat az egységfront 
akadályozóiként tüntetik föl. 

Vajon egyáltalán lehet-e , a többé-kevésbé elpolgáriasodott" szociáldemok- 
rata és szakszervezeti vezetőkkel, titkárokkal, akik a tőkés rend , mániákus vé- 
delmezői és haszonélvezői", egységírontot teremteni. , Jót semmi esetre sem." 
Ezért , fölöslegesnek" tartotta , az egységíront-keretet annyira kitágítani, hogy 
a szociáldemokrata párt tagjain kívül a párt vezetői is elférjenek benne". Eb- 
ben az időben a párt központi lapja, a Kommunista, az ellenzéki szakszervezeti 
lapok — a Munkás (a Pest környéki ellenzéki munkások újonnan megjelenő lap- 
ja), az Ellenzéki Munkás és a többi is — a szociáldemokrata vezérkar teljes kizárá- 
sával és ellene folytatott kíméletlen küzdelemmel, illetve a szervezett és szervezet- 
len dolgozók többségének megnyerésével, továbbra is csak alulról látták megold- 
hatónak az egységírontot. 

1933 nyarán az egységíront körül folyó elméleti és politikai vita első szaka- 
sza lezárult. Ez részben kényszerűségből is történt. Mind az Egységfront füze- 
tek, mint az Új Harcos elkobzása, készítőinek, illetve az Új Harcos esetében 
szerkesztőjének letartóztatása és perbe fogása, a két - e kiadványokat készítő — 
nyomda ellen foganatosított retorzió lehetetlenné tette a vita folytatását. Az is 
akadály volt, hogy 1933 nyarára a szociáldemokrata pártok számára éppúgy, 
mint a kommunista pártoknál nyilvánvalóvá vált, hogy álláspontjaik megmere- 
vedtek, a szükséges kompromisszumra nemigen hajlanak, és inkább a vádasko- 
dás lett egységíront-politikájuk lényege, nem pedig a felmerült alapvető különb- 
ségek ellenére az együttműködés útjának keresése. Ez természetesen a magyar 
munkásmozgalomban is erősen érződött. 

A KMP vonatkozásában az egységfronttal kapcsolatos elvi vita első szakaszá- 
nak lezárulásában az is szerepet játszott, hogy 1933 nyarán a párt politikájának 
középpontjába az akkor kimunkált és elfogadott , Be a szakszervezetekbe!" 
jelszó megvalósítása került. Ez utóbbi az egységíront problémáját szakszervezeti 
területre irányította, oda, ahol a két párt közötti ellentétek — a konkrét gyakorlat, 
a közös feladatok, érintkezési pontok miatt — korántsem voltak olyan élesek, 
mint pártvonalon. 

1933 júniusában a Komintern két dokumentuma - a KMP munkájával kap- 
csolatos állásfoglalás, majd ennek alapján a párt Központi Bizottságához inté- 
zett levele — segítette az egységíront kérdését a , holtpontról" kimozdítani és 
új területre, a szakszervezeti vonalra terelve a kibontakozást - elindítani. Leg- 
főbb feladatnak a tömegekkel való kapcsolat, a tömegmunka megjavítását tar- 
tották. 

E dokumentumok a tömegmunka megjavításának fontos feltételét a legá- 
lis lehetőségek jobb kihasználásában, a szakszervezeti és ellenzéki vonalon elért 
eredmények megszilárdításában és további kiterjesztésében látták. Hangsúlyoz- 
ták, hogy a kommunistáknak ott kell! dolgozni, ahol a tömegek vannak, és úgy, 
hogy a legális lehetőségeket maximálisan kihasználják. Növelni kell a legális, 

féllegális szervezeti kereteket, amelyek a tömegekkel való közvetlenebb érintkezés 
mellett a párttagság és a pártkáderek , előiskolái" is lehetnek. Bár továbbra is 
fontosnak tartották az üzemi munkát, most azonban elsőbbséget adtak a refor- 
mista szakszervezetekben végzendő munkának. Rámutattak, hogy nő a szerve- 
.zett dolgozók harckészsége elsősorban az életkörülményeik megjavításáért ki- 
bontakozó bérmozgalmakban és politikai jogaik védelmében is. Növekszik ér- 
deklődésük az ESZE által kezdeményezett akciók iránt, egyben támogatják is. 
Mindez érezteti hatását a szociáldemokrata és a szakszervezeti vezetőségben. 
Ezért kombinálják politikájukban a reformista vezetők a támogatás és a fék, az 
elnézés és a terror, a visszafogás és a kizárás váltógazdálkodásos módszerét. 

A két dokumentum szerint ebben a helyzetben alapvető a reformista szak- 
szervezetekhezfűződő viszony tisztázása. ,, A párttagságnak tudnia kell, hogy atö- 
megek megnyeréséhez vezető legfontosabb út: a reformista szakszervezetekben 
állandósított szervezett munka. — szögezte le mind a határozat, mind a levél. — 
Az eddigi tapasztalatok már megmutatták, hogy a szakszervezeteken belüli ellen- 
zéki munka, ha párosul a helyi csoportvezetés vagy egyéb választott funkciók 
megszerzésével, osztályharcos irányban befolyásolhatja magát a vezetést is." 
E tapasztalatok olyan körülmények között születtek — állapították meg -—, ami- 
kor a párttagság és a kommunista befolyás alatt álló munkások nagyobb része 
nem tagja a szakszervezetnek. A történtek sürgetően követelik a szakszervezeti 
munka megerősítését, a párttagságnak ebben való aktív részvételét. Javasolták, 
hogy a KMP Központi Bizottsága vizsgálja meg, nem volna-e helyes a szak- 
szervezeti munka megerősítése érdekében kiadni a , Be a szakszervezetekbe. " 
jelszót, és párthatározatban felszólítani rá a kommunistákat és a velük szimpa- 
tizálókat. Szerintük ezzel a döntéssel a reformista szakszervezetekkel kapcsolatos 
korábbi hibák miatt elvesztegetett időt , be lehetne hozni". Hangsúlyozták, hogy 
a jövőben szorgalmazni kell a szakszervezeti tisztségek újjáválasztását és ezek 
során funkciók, elsősorban bizalmi tisztségek elnyerését, egyidejűleg bérmozgal- 
maknak, a dolgozók jogos napi követeléseinek kezdeményezését. Meg kell sze- 
rezni a szervezett dolgozók minél szélesebb körének bizalmát és megtörni, vagy 
visszaszorítani a szociáldemokrata és a szakszervezeti vezetőség befolyá- 
sát." 

A két dokumentum megszületésével szinte egyidőben hasonló problémákra 
hívta fel Kun Béla is a pártvezetőség figyelmét. Feltehetően a két dokumentum 
kidolgozásában is jelentős szerepe volt. Kun a KÜB-höz intézett levelében ag- 
godalmát fejezte ki amiatt, hogy a szakszervezetekből való tömeges kizárások 
(szabók, bőrösök, pékek stb.) bojkotthangulatot teremthetnek az ellenzék köré- 
ben, és a szakszervezeteken kívüli ellenzéki szervezkedés gondolatát erősítik. Az 
ilyen jelenségek ellen mindenképpen fel kell lépni — írta Kun. Meg kell magya- 
rázni, hogy , kizárásra kizárások elleni harccal, a forradalmi munkásoknak, az 
összes osztályharcos elemeknek a szakszervezetekbe való verbuválásával fele- 
lünk, minden választott funkcióért való harccal és a helyi csoportok vezetésé- 


§ PI Archívum. 500. f. 4/3., 2/906. ő. e. 

-nek meghódításával". Fel kell lépni azon már-már , betegséggé" fajuló nézet 
ellen, amely lebecsüli a szakszervezetek szerepét Magyarországon."" 

Július 25-én Kun újabb levélben tért ki a szakszervezetek szerepére. Eb- 

.ben bírálta az ESZE vonalán tapasztalható anomáliákat. Egyrészt azt a törekvést, 

hogy az ESZE függetlenedni akar a párttól, másrészt, hogy a kormányterror 
.és a szociáldemokrata támadások ellen nem a legalitás adta lehetőségekkel lép 
. fel, hanem az illegalitásba vonulás gondolatával foglalkozik. Különösen állt ez 
az ESZE Központi Bizottságára, amelynek , további fenntartását" is megvizs- 
gálandónak tartotta. Ugyancsak kifogásolta és megengedhetetlennek tartotta, 
hogy az ellenzék verekedésekkel próbáljon érvényt szerezni politikai szándékai- 
nak, ahogy pl. a szabók helyiségének visszaszerzésénél történt. Az elmúlt félév 
tapasztalata alapján új gondolat az is, hogy ott, ahol a szakszervezetek vezetésé- 
ben a kommunisták vagy az ellenzéki erők többséget szereztek, nincs szükség 
ellenzéki bizottságra, mert az ilyen párhuzamos szervezkedés csak zavarná a szak- 
szervezeti vezetőség munkáját."! 

Kun Béla következő, a szakszervezeti mozgalmat érintő állásfoglalása a 
KMP KB-nak a Komintern döntéseivel kapcsolatos határozattervezethez fűzött 
megjegyzéseiben található. (Megemlítenénk, hogy a KMP KB úgynevezett 
szeptemberi határozata előtt két tervezet készült.) Kun abban a reményben ké- 
szítette el megjegyzéseit, hogy a pártvezetőség a határozat véglegesítésénél figye- 

. lembe fogja venni észrevételeit. 

Ebben a levelében elsősorban azt kifogásolta, hogy ,,a tézisekben" , majd- 
. nem elvész" a szakszervezeti probléma és a szociáldemokrácia kérdése. Holott 
a Komintern júniusi határozata , különösen fontos" megállapításokat tartalma- 
.zott a szakszervezetre vonatkozóan. Ezek közül is legfontosabb , a reformista 
szakszervezetekbe való belépés szükségességének hangsúlyozása", ami , jófor- 
mán teljesen hiányzik a tézisekből". Egyetértve a Komintern határozatával ő 
.is aláhúzta, hogy , minden párttagot, minden ellenzéki munkást, ha másképp 
.nem megy, betoljuk a szakszervezetbe". Ennek kettős szerepe is lehet. Egyrészt 
megtöri a bürokrácia befolyását, másrészt ez az egyetlen lehetőség az , útépítés" - 
re, az üzemi munkások megnyerésére, az üzemekben folytatandó szervezőmun- 
.ka holtpontról való elmozdítására."? 

Joggal vetődik fel a kérdés, hogy Kun Bélának, aki — mint láttuk — a szo- 
ciáldemokráciával szemben szélsőséges álláspontot képviselt, vajon a szakszerve- 
zeti mozgalommal kapcsolatos pozitív megnyilatkozása nem csupán a Komin- 
tern határozatainak következménye-e. Mindenképpen hangsúlyozni kell, hogy 
Kun Béla már az 1920-as években lényegesen fontosabbnak ítélte a szakszerve- 
zeteket, mint a szociáldemokráciát. Bár a válság alatt átmenetileg e kérdésben 
is visszalépett, de 1932-ben már fontosnak tartotta a II. kongresszuson elfoga- 
dott szektás nézetek felülvizsgálatát és a szakszervezeti kérdésben támogatta 
a Kominternnek 1931-ben és 1932-ben tett pozitív kezdeményezéseit. Ha vol- 


1 PI Archívum. 500. f. 2/407. 6. e.; Friss Istvánné: Kun Béla a kommunisták szak- 
szervezeti munkájáról 1933-1936. Párttörténeti Közlemények, 1966. 1. sz. 

5 PI Archívum. 500. f. 2/411. ő. e. 

18 TJo, 2/407. ő. e. 

tak is fenntartásai az 1932. májusi plénumnak a szakszervezeti politikával kap— 
csolatos, határozottan előremutató döntései iránt," alapjában mégis elfogadta 
őket, sőt a döntések pozitívan hatottak rá. Erre egyik legjobb bizonyíték az 
1932 nyarán készített, a szakszervezeti kérdéssel foglalkozó terjedelmesebb mun-- 
kája.5" 

Kun Béla, aki e munkájában is rendkívül élesen lépett fel a szociáldemok- 
rácia és a szakszervezeti bürokrácia , osztályáruló" politikája ellen, fordulatot 
sürgetett a párt szakszervezeti politikájában. Megfeledkezve a pártnak a gazda- 
sági válság alatti álláspontjáról, abból indult ki, hogy a kommunisták soha nem 
törekedtek és nem is törekszenek a szakszervezetek szétrombolására. Hibásnak, . 
károsnak minősítette a hazai kommunisták körében elvétve még mindig meg- 
található felfogást, miszerint a szakszervezetek ,az osztályárulás iskolái". 
Ugyancsak károsnak minősítette, hogy sokan azzal takargatják a szakszervezeti 
munka nyílt bojkottját, hogy az üzemi munkát szembeállítják a szakszervezetek- 
ben végzettel. A reformista szakszervezeti munka elutasítása egyenlő a válságból 
a , forradalmi kivezető útért" folyó küzdelem , legfontosabb harci szakaszáról 
való dezertálással". A reformista szakszervezetekben a forradalmi munka -— kü- 
lönösen olyan országban, ahol a szakszervezeti mozgalomnak nagy hagyományai 
vannak - a , legfontosabb és elengedhetetlen feltétele annak, hogy a munkásság 
harci egységét helyreállítsuk", és a szakszervezeti bürokrácia befolyását megtörjük 
— szögezte le az említett előszóban. Egyenesen károsnak tartotta azt a magatar- 
tást, amely a szakszervezeti munkát oly módon is lebecsüli, hogy a kommunis- 
ták nem tagjai a szakszervezeteknek. A szakszervezeti ellenzék munkáját is úgy 
kell a szakszervezeteken belül (nem tőlük függetlenül) irányítani és szervezni, . 
hogy az segítse a tömegkapcsolat kiszélesítését és a szakszervezetekben az osz- 
tályharcos, a dolgozók követeléseiért síkraszálló álláspont érvényesülését. Már 
ebben a munkájában fontosnak tartotta a választott szakszervezeti tisztségek 
megszerzését. 

Kun Béla tehát röviddel az 1932. évi plénum határozatai után maga is to- 
vábblépett és megerősítette az abban foglaltakat. A bekövetkezett események 
miatt azonban mind a plénum döntései, mind Kun állásfoglalása csak egy évvel 
később - a Komintern határozata nyomán - kerültek ismét a KMP politikájá- 
nak középpontjába. 

Kun Bélát — mint ez az általa készített és imént elemzett dokumentumai- 
ból is kiderült — két elgondolás késztette a szakszervezeti kérdésben álláspontja 
részletes megvilágítására: a több mint 10 éves tapasztalata és a válság alatti né- 
hány év. Ezek bebizonyították, hogy a párt csak a szakszervezetek útján képes 
a munkások között eredményes tömegmunkát végezni, tömegbefolyását növel- 
ni. Minden egyéb, s főleg a szakszervezetek ellen is irányuló kísérlet — kudarc- 


55 Bővebben 1.: Pintér István: A KMP 1932-es plénumának előzményei és határozatai... 
Párttörténeti Közlemények, 1985. 3. sz. 

5s Biró Károly 1932 nyarán a Vörös Szakszervezeti Internacionálé határozataiból gyűjte- 
ményt állított össze és ehhez írt előszót Kun Béla. Ebben kifejtette a magyar szakszervezeti 
mozgalommal kapcsolatos megállapításait. (A forradalmi szakszervezeti munka vezérfonala. 
Moszkva, 1932.) 

ra vezet. Kun Béla pozitív kezdeményezései a párt szakszervezeti politikájában 
igen fontosak voltak, az adott időben azonban - véleményem szerint — mégis 
csak másodlagosak. Elsődleges — és ezt minden e kérdésben született Kun-do- 
kumentum alátámasztja —, hogy a pártvezető a szociáldemokráciával való leszá- 
molást, a szociáldemokrata és a szakszervezeti vezetőség politikai befolyásának 
megtörését csak ezen az úton látta eredményesen megvalósíthatónak. 

Kun felfogásának bizonyítására érdemes megvizsgálni a KMP határozatter- 
vezetéhez fűzött megjegyzéseit. Kifogásolta, hogy a tervezet nem elég határo- 
zott a szociáldemokrácia megítélésében és az ellene való küzdelem kidolgozásá- 
ban. Meg kell keresni azt a rést — írta —, , ahol beékelhetjük magunkat a szociál- 
demokrata párttagok és a vezetők közé Magyarországon". Úgy vélte, hogy ezt 
a rést nem a , nagy politika vonalán" kell keresni, hanem a gazdasági harcok 
területén. Feladat: , falhoz szorítani minden szociáldemokrata funkcionáriust", 
hogy , foglaljon állást" írásban és szóban a német kérdésben, Gömbös politiká- 
jával kapcsolatban, a bérkövetelésekben stb., és a szó és a tett közötti eltérés 
alapján kell őket a munkások előtt leleplezni."" Egy későbbi beszédében elismer- 
te, hogy a szociáldemokrácia elleni harc , nem könnyű": , bemenni a szakszer- 
vezetekbe, erősíteni az ellenzéki frontot és minden pillanatban a szociáldemok- 
rata pártot támadni, leleplezni", de nincs más megoldás."" Figyelmeztetett arra 
is, hogy a Szocialista Munkásinternacionálé párizsi tanácskozásának előkészüle- 
tei idején és a konferencián tapasztalható , baloldali frázisok nyomán egyes 
kommunista pártokban, illetve egyes vezetőikben ismét lábra kaptak bizonyos 
illúziók a szociáldemokrácia iránt. Ha netán odahaza is ilyenekre bukkanná- 
nak", akkor — mint írta — , dolgozzák meg őket" a Komintern , álláspontja ér- 
telmében"."" 

A szakszervezeti kérdésben 1933 nyarán még egy állásfoglalás született, ami 
ugyancsak befolyásolta a KMP döntését. A Vörös Szakszervezeti Internacioná- 
lé Végrehajtó Bizottsága is foglalkozott a magyar kommunisták szakszervezeti 
politikájával. Elismerte a gazdasági mozgalmak terén elért kezdeti sikereket, 
továbbra is fontosnak tartotta, hogy a gazdasági harc álljon a forradalmi ellen- 
zék munkájának középpontjában. A VB - bár a KMP már lemondott a vörös 
szakszervezetek szervezéséről — mégis fontosnak tartotta az illegális szakszerve- 
zeti munka fenntartását, elismerte azonban a reformista szakszervezetekben vég- 
zett munka elsődlegességét. A VSZI javasolta jelszó, bár eltért a Komintern 
határozatáétól, lényegét tekintve azonban nem keresztezte azt: , Be az üzemek- 
be, be a gyárakba, be a tömegekbe!"" 

A Komintern-dokumentumok, Kun Béla levelei és részben a VSZI dön- 
tése meghatározó szerepet játszottak — a több változatban előkészített és — a 
KMP KB 1933 szeptemberében véglegesített határozatában. A párt további poli- 
tikájának alakulásában nagy jelentőségű dokumentum-—a szeptemberi határozat — 
a bevezetőben áttekintést nyújtott a magyarországi politikai és gazdasági hely- 


§§ PI Archívum. 500. f. 2/407. ő. e. 
1 TJo. 2/610. ő. e. 

5" To. 2/407. ő. e. 

18 TJo. 651. f. 2/1933-1-7612. ő. e. 


zetről. A határozat — a Szocialista Munkásinternacionálé párizsi konférenciájá-. 
ra is utalva — változatlanul fontosnak tartotta a , szociálfasiszta árulók" elleni 
harcot, tömegbefolyásuk megtörését. Ezt pedig csak egyetlen módon látta meg- . 
oldhatónak, ha a kommunisták tevékenységük , középpontjába az üzemekben és. 
a tömegszervezetekben végzendő munkát állítják". Be kell bizonyítani, hogy: 
a kommunisták a legkövetkezetesebb harcosai a munkások napi követeléseinek, 
. politikai jogainak, és képesek a munkástömegek bizalmát megnyerve e harcok 
vezetésére is. 

Az elemzett dokumentumoktól eltérően a határozat első helyre az üzemi. 
munkát állította és csak ezt követően fogalmazta meg a szakszervezetekben vég- 
zendő munka fontosságát. Mivel Magyarországon a szociáldemokrácia fő szer- 
vezeti bázisa a szakszervezetekben van, így politikai befolyásának , megsemmisíté- 
se lehetetlen" ,a szakszervezeteken belüli forradalmi munka nélkül". Ezért a 
KMP KB minden kommunistát arra kötelez, hogy a szakszervezeteken belül 
végezzen aktív munkát és erre mozgósítsa az ellenzéki munkásokat, a szervezet- 
lenek széles tömegeit. , Be a szakszervezetekbe azért, hogy e munkásszervezete- 
ket újból a proletárharc szilárd bázisává, hatalmas fegyverévé tegyük. Be a szak- 
szervezetekbe, hogy megnyerjük az ott lévő tömegeket, megtörjük a szociálde- 
mokrácia befolyását, az osztályharc iskolájává változtassuk ezen szervezeteket. 
Be a szakszervezetbe, hogy biztosítsuk e proletárszervezetek harcos munkások 
általi vezetését." — olvasható a határozatban." 

A szeptemberi határozat nyomán született meg a KMP Budapesti Párt- 
bizottságának felhívása (határozata), amely mind szellemében, mind mondaniva- 
lójában következetesebben támaszkodott a Komintern dokumentumaira és job-. 
ban figyelembe vette Kun Bélának a határozattervezethez fűzött észrevételeit. 
(Megjegyezzük, a PB 1933 őszén folyamatosan épült ki. Titkára Nemes De- 
zső, tagjai Horváth Imre, Sebes László, Sugár Lajos. Közte és a KÜB között 
az összekötő Jolsvai Vilmos volt.) A Budapesti Pártbizottság felhívásában első . 
helyre került a szakszervezeti munka és ehhez kapcsolódott -— a kettőt nem kü-. 
lönválasztva — az üzemi tevékenység. A Budapesti Pártbizottság nemcsak magát 
a jelszót emelte ki, hanem keményen bírálta azokat a korábbi szektás nézeteket 
is, amelyek akadályai voltak és lehetnek a szakszervezeti tevékenységnek. ,.Pár- 
tunk eddigi munkájának egyik fő gyengesége a szakszervezetekért való harc el- 
hanyagolása volt. E hibának a gyors kiküszöbölése végett le kell számolnunk 
minden olyan nézettel, amely a szakszervezetek meghódításáért folyó harcot 
akadályozza, a szakszervezeti harci frontról való megfutamodást próbálja iga- 
zolni." — olvasható a dokumentumban. 

A felhívás ezután mintegy csokorba gyűjti azokat a szektás, negatív jelen- 
ségeket, amelyekkel a kommunistákat, az ellenzékieket korábban megpróbálták 
vagy megpróbálják távol tartani a szakszervezetektől. Elsőként megkísérelt le- 
számolni azzal a megcsontosodóban lévő hibás nézettel, hogy a szakszervezetek 
,;,5a bürokraták", az , osztályárulás" szervezetei. Hangsúlyozta, hogy a szakszer- 
vezetek a munkásság , osztályszervezetei"?" még akkor is, ha , áruló vezetés alatt 


"§ A határozat brosúrában megjelent. L.: PI Könyvtára. MM/21/b/263. 

vannak". Feladatunk éppen az, hogy ez utóbbiak befolyását megtörjük. Bí- 
rálta azt a felfogást is, amely szerint a szakszervezeti munkát csak azért kell vál- 
lalni, mert az a kommunistáknak legális keretet biztosít. Fellépett a szakszerve- 
zetekért folyó harc során tapasztalható hibás módszerek ellen. Verekedések és. 
egyéb durva módszerek, a szociáldemokraták befolyása alatt lévő munkások ön-. 
érzetét sértő megnyilatkozások nem segítik, hanem akadályozzák a célok meg- 
valósítását. A szakszervezetek megvédését is szolgálja, amikor ezek keretei kö- 
zött a párt küzd az ellenzék legalitásáért."" 

A , Be a szakszervezetekbe!" jelszó lényeges taktikai fordulatot jelentett ah-. 
hoz képest, amit a párt II. kongresszusán a szakszervezeti kérdésben megfo- 
galmaztak. Tulajdonképpen folytatása és kiteljesedése volt annak a politikának, 
amelyet a Központi Bizottság 1932. májusi plénumán megfogalmazott. A lebu- 
kások és egyéb okok miatt azonban a határozatot akkor nem sikerült a gyakorlat-. 
ba átültetni. Egy évvel később -— újabb tapasztalatok birtokában — nemzetközi 
kommunista szervezetek támogatásával, a pártvezetőség egységesebb felsorako-- 
zásával, kedvezőbb politikai és szervezeti feltételek között bontakozhatott ki e 
politika. A , Be a szakszervezetekbe!" jelszó kiadása a párt úzkereső politikájá- 
nak egyik fontos állomása volt. 

Az egységíront körül kibontakozott vita — bár nem közvetlenül - hatással 
volt a párt helyesebb szakszervezeti politikájának kialakítására és arra is, hogy 
az elkövetkező időszakban az ellentéteket kevésbé élező gyakorlati munka kap-. 
jon elsőbbséget. 

Azokat a problémákat azonban, amelyeket a féléves polémia alapvetően el-. 
méleti és politikai gondként vetett fel — a magyar munkásmozgalom és benne a 
két párt helyzete és viszonya, stratégiáik megváltoztatásának szükségessége, a. 
kompromisszum szerepe az egységfrontban, és még néhány más kérdést - ek- 
kor még nem sikerült tisztázni, még kevésbé megnyugtatóan lezárni. Mégis az-. 
zal, hogy e problémák bekerültek a mozgalom áramkörébe és újból és újból fel-. 
színre törtek, segítették a pártot, hogy előbb-utóbb megoldást találjon. 


99 A dokumentumot 1.: Új Március, 1933. Jubileumi szám. Kovácsoljuk a proletariátus 
harci egységét. 
47 


NÁGY LÁSZLÓ 


A NEMZETKÖZI KIVÁNDORLÁS NÉHÁNY KÉRDÉSE 
ÉS AZ AMERIKAI EGYESÜLT ÁLLAMOK 


A TERMELÉSI MÓD ÉS A MUNKAERŐ VÁNDORLÁSA 


Nagy tömegek vándorlása egyik gazdaságföldrajzi körzetből a másikba, egyik 
országból a másikba, sőt egyik földrészről a másikra az osztályokra bomlott tár- 
sadalmak fejlődésének objektív jelensége. A kapitalizmus tette azonban minden 
eddigit meghaladó mértékűvé és társadalmi-gazdasági jelentőségűvé a munka- 
erő: a munkások, a parasztok, az értelmiségiek, a kézművesek, a , homo sapiens" 
áramlását a földgolyón. 

Lenin , A kapitalizmus fejlődése Oroszországban" c. művének záró feje- 
zetében, mintegy összegezve a kapitalizmus történelmi küldetését a megelőző 
társadalmi formációkhoz viszonyítva, a következőket írja: ,,...a kapitalizmus 
szükségszerűen mozgásba hozza a népességet; az ilyen mozgást a társadalmi 
gazdaság korábbi rendszerei nem követelték meg, s jelentősebb mértékben ak- 
kor nem is volt lehetséges." 

A migráció indítékai mindig összetettek voltak: gazdasági, politikai, kulturá- 
lis, katonai okok keveredtek. A döntő tényező azonban a gazdasági szférában 
keresendő. (Zárójelben jegyezzük meg: a történelem - főleg új és legújabb kori 
szakasza — ismer tisztán politikai okokból történt tömeges elvándorlást is. Ilyen 
például az 1848—-49-es forradalmak leverése utáni európai, főleg németországi 
emigráció; a magyar exodus a Tanácsköztársaság vérbefojtása után, az 1930-as 
években a hitleri fasizmus elől menekülők áradata; majd -— más előjellel — a fa- 
sizmus bukása után a felelősségre vonás, a várható társadalmi változások elől 
menekülők szintén tekintélyes hada; vagy pl. a brit India megszűnése, a függet- 
len India és Pakisztán kikiáltása idején több mint tízmillió hindu és muzul- 
mán , cseréje" India és Pakisztán között stb.) 

E. P. Pletnyev szovjet közgazdász fundamentálisnak tekinthető művében 
a kapitalizmusban végbemenő munkaerő-vándorlást — Marx nyomán - olyan 
tényezőkkel magyarázza, mint a főkefelhalmozás és túlfelhalmozás; a gazdasági 
ciklusok alakulása; a nemzetközi tőke- és munkapiac kialakulása; a nemzetközi 
kereskedelem, a beruházások alakulása a nemzetközi piacon. Mindebből azt a 
következtetést vonja le, hogy ,, . . . a kapitalizmus létrehozta a népvándorlás sa- 


1 V. I. Lenin Összes művei. 3. k. Kossuth Könyvkiadó, 1964. 557. o. 

játos típusát, abban az értelemben, hogy a népesség vándorlása elszakíthatatla- 
nul egybekapcsolódott a termelés folyamatával". 

Már az eredeti tőkefelhalmozás nagy tömegek mozgásával járt. Gondoljunk 
csak olyan lényeges mozzanatára, mint a rabszolgakereskedelem, amelynek so- 
rán a XVI. század elejétől a XIX. század elejéig" mintegy 15 millió afrikait hur- 
coltak át észak-amerikai angol gyarmatokra, majd az Egyesült Államokba, a ka- 
ribi térség szigetvilágába, latin-amerikai területekre. Mintegy 60 millió afrikait 
ejtettek fogságba, de közülük csak minden negyedik érkezett meg, a többi elpusz- 
tult. Ezt a , munkaerőmozgást" természetesen nem lehet azonosítani a későb- 
biekkel, hiszen itt a keletkező kapitalizmus durva népirtással kísért erőszak- 
tevéséről volt szó, a társadalmi fejlődés alacsonyabb -— gyakorta ősközösségi — 
formáiban élő embertömegekkel szemben. Ez gazdaságon kívüli kényszerrel, 
csalással, a felbomló törzsi rendszer korrupt vezetőinek korrumpálásával és be- 
csapásával, fegyveres erőszakkal megvalósított , migráció" volt, amelynek ered- 
ményeként a nyugati félteke számos országában — mindenekelőtt az Egyesült 
Államokban, Kubában, Jamaicán, Brazíliában — jelentős néger (afro-amerikai) 
etnikumok jöttek létre." 

A XVII. század elejétől a munkáskezek egészen más típusú migrációja is 
megindult. Az Angliában, majd később más európai országokban kibontakozó 
ipari forradalom mind a városi kézművesipari népességben, mind a falusi sza- 
bad paraszti rétegekben jelentős átrendeződéseket eredményezett. Nagy töme- 
gek szakadtak el korábbi életfeltételeiktől. Az angol falvakban a , juhok meget- 
ték az embereket", a városokban a manufaktúrák, majd a kibontakozó gépi 
megmunkálás szorította ki a kézműveseket a termelésből. Ez a tömeg szolgál- 
tatta Anglia újvilágbéli gyarmatainak telepeseit, az , őslakosságot", azokat, akik- 
nek , elei" még a , Mayfilower" nevű hajón érkeztek 1620-ban a massachussett- 
si öbölbe, hogy ott megteremtsék , Új Angliát", a későbbi angol gyarmatok 
magvát. 

A termelőerők fejlődése a kapitalizmusban a társadalmi fejlődés új törvény- 
szerűségeit idézte elő. Közöttük is első helyen említendő a viszonylagos túlné- 
pesedés törvényszerűsége, amelynek folyamatát Marx ,, A tőké"-ben részletesen 
leírja." A viszonylagos túlnépesedés, az állandó munkanélküli tartalékhadsereg 
létrejötte idézi elő a tőkés rendszerben a dolgozó tömegek egy részének vándor- 
lását más, jobb feltételekkel rendelkező, vagy ilyennek vélt országokba. 

Abból a tényből, hogy a viszonylagos túlnépesedés és az ipari tartalékhad- 
sereg vele járó kialakulása a kapitalizmus , gépezetének szükségszerű alkatré- 
sze", S. A. Bogina szovjet kutató azt a következtetést vonja le, hogy , Az euró- 
pai tőkés felhalmozás eredményeként keletkezett felesleges népesség egy része 


: E. P. Pletnyev: Mezsdunarodnaja migracija rabocsej szili v kapitalisztyicseszkoj szisz- 
tyeme mirovovo hozjajsztva. Moszkva, 1962. 343. o. 

: Anglia és az Egyesült Államok 1807-ben törvényben tiltották meg a nemzetközi rab- 
szolgakereskedelmet. A rabszolgaimport ezután is csak fokozatosan szűnt meg. Az Egyesült 
Államokban 1862-ig tartott a , bennszülött? rabszolgák adása-vétele. 

§ A kérdésről I.: W. Z. Foster: The Negro People in American History. New York, 
1944. 2. és 3. fejezet. 

! Karl Marx és Friedrich Engels Művei. 23. k. Budapest, 1967. 589-591. o. 

a kapitalista gépezet szükségszerű alkatrészévé vált Amerikában. A tömeges 
bevándorlás kezdetéig az amerikai gazdaság nem rendelkezett ezzel a feltétellel 
megfelelő mértékben. Lényegében az emigráció adta Amerikának azt a munka- 
erőt, beleértve a tartalékhadsereget is, amely lehetővé tette számára az ipari for-— 
radalmat, az ipar és a közlekedés gyors fejlődését."" 

Természetesen mindez a kapitalista termelés, a tőkés rendszer világméretű- 
vé válása, nemzetköziesedése talaján mehetett végbe akkor, amikor az Amerikat 
Egyesült Államokban a nemzeti függetlenség s az óriási szabad területek birto- 
kában megindult gyors ütemű kapitalista fejlődés nagy szívóerőt gyakorolt 
Európára, s miután megjelentek azok a közlekedési eszközök, amelyek lehetővé- 
tették nagy tömegek veszteség nélküli átszállítását az óceánon. 

A századfordulóra a kapitalizmus elérte fejlődésének imperialista szaka- 
szát. Egyre jobban internacionalizálódott a termelés, erősödött a tőkés államok 
egyenlőtlen fejlődésének tendenciája. 

A tőkés termelési mód fejlődésének e késői szakasza sokféleképpen hatott 
a migrációra. 

Mindenekelőtt a viszonylagos túlnépesedés aránya növekedett. A kapitaliz- 
mus , klasszikus" időszakában az , ipari tartaléksereg" állományába általában 
azok kerültek, akik már szükségtelenek voltak az átlagprofit megtermeléséhez. 
A monopolkapitalizmus időszakában ez a kategória változik: az ipari tartalék- 
sereg soraiba azok kerülnek, akik , feleslegesek" a monopolista profit megter- 
meléséhez, ez növeli a , szabad", mozgatható munkaerő tömegét. A gazdasági 
ciklus szakaszai és a munkanélküliség arányai közötti összefüggés direktebbé, 
egyértelműbbé válik; a későbbiekben a tudományos-műszaki forradalom kibon- 
takozása a tőkés termelés strukturális átalakításával együtt a munkanélküliség 
növekedésének a ciklusoktól függetlenül ható tényezője lesz. Ugyanakkor a nö- 
vekvő állami beavatkozás a gazdaság , egészséges" fejlődése, s a tőkés termelés. 
társadalmi biztonsága érdekében igyekszik az ipari tartaléksereg létszámát a ter- 
melés számára szükséges, de a társadalmi biztonság szempontjából elviselhető 
mértékűvé tenni. 

A monopoltőke ezen az úton igyekszik tervszerűvé és szervezetté tenni 
a korábban jórészt ösztönös munkaerő-vándorlást is; innen erednek a XIX.. 
század végétől erősödő törvényhozási próbálkozások a munkaerő ki- és bevite- 
lének szabályozására. Gyökeresen változnak a munkaerő-kibocsátó államok; a 
vándorlás földrajzilag áthelyeződik a korábbi, zömében Nyugat- és Észak-Euró- 
pa-Amerika útvonalról. A fejlett nyugat-európai országokból — Németország, 
Anglia, Franciaország — gyakorlatilag megszűnik a gazdasági kényszer okozta ki- 
vándorlás, sőt ezek , befogadó" országokká válnak; megkezdődik viszont az 
olcsóbb munkaerő áramlása a kevésbé fejlett európai országokból az Egyesült 
Államokba és a nyugat-európai országokba. Ez szükségszerű következménye 
a tőkés világrendszer államai egyenlőtlen fejlődésének. 

Az imperializmus korában ezzel ellentétes folyamat is kezdődik: a gyarmat- 
tartó országokból tisztviselők, katonák és egyszerű telepesek áradata indul el, biz- 
tosítandó a gyarmatokon az anyaország fennhatóságát, ,,a civilizációt és a kul- 


" S. A. Bogina: Immigracija v SZSA. Moszkva, 1965. 204-205. o. 

túrát" — ahogyan a II. Internacionálé jobbszárnyának szociáldemokratái is vél- 
ték -, és a kevesebb munkával megszerezhető, nagyobb anyagi jólétet, a privi- 
legizált társadalmi helyzetet. Ebből a szempontból a két , élen járó" ország 
Franciaország és Anglia volt. A franciák elsősorban Algériát, az angolok min- 
denekelőtt Indiát — a birodalom gyöngyszemét —és Kenyát tekintették olyan or- 
szágoknak, amelyekben nagyobb számú , fehér" lakosság jelenlétével is biztosí- 
tani kell az angol és a francia gyarmati uralom fenntartását." 

Ilyen módon a XIX. század végén, a XX. század elején folytatódott és erő- 
teljesebb folyamattá vált az iparilag-gazdaságilag fejlettebb és a fejletlenebb tőkés 
országok közötti munkaerő-áramlás, amely később sem szűnt meg és száza- 
dunk hatvanas éveire új jellemzőket felmutatva az európai térségben is tízmilliós 
nagyságrendűvé nőtt. 

Lenin az Egyesült Államok példáját idézve rámutatott: , Az imperializmus- 
nak ... sajátosságai közé tartozik az imperialista országokból való kivándorlás 
csökkenése és az elmaradottabb, alacsonyabb munkabért biztosító országokból 
ezekbe az országokba való bevándorlás növekedése (munkások odaözönlése és 
áttelepülések) . . . Az Egyesült Államokban a kelet- és dél-európai bevándorlók- 
nak jutnak a legrosszabbul fizetett helyek, a felügyelőkké előléptetett és a leg- 
jobban fizetett munkások viszont zömben amerikaiak. Az imperializmusnak az 
a tendenciája, hogy a munkások körében is kiváltságos csoportokat hozzon lét- 
re és ezeket elszakítsa a proletariátus nagy tömegétől." 

Ez a tendencia, amelyet Lenin már 1916-ban előre látott, századunk hat- 
vanas éveiben túlsúlyra jutott, s átfogta Nyugat-Európát is. Az ipari forradalom 
újabb szakaszaként értékelhető tudományos-műszaki forradalom több hullám- 
ban bekövetkező szerkezeti változásokat okozott a fejlett ipari országok mun- 
kaerő-szükségletében is. Növekedett az értelmiségi, sőt gyakorta tudományos 
képzettséget is igénylő munkakörök száma, miközben jelentős számú, kevesebb 
szakképzettséget kívánó, sőt szakképzettség nélkül is ellátható munkakör 
maradt. 

A modern tömegtermelésben szükség van olyan , specializált" munkások- 
ra is, akiket csak néhány egyszerű művelet végzésére tanítottak be. Jórészt ezt 
a szükségletet elégítik ki az olcsó , idegen" munkáskezekkel. A , vendégmunká- 
sok" ezt a fogadó országban rendszerint az átlagosnál alacsonyabb munkabérért 
vállalják, de ez is magasabb annál, amit saját, elmaradottabb hazájukban kaphat- 
nának, ha ott egyáltalán ipari munkához jutnának. Ez lehetővé teszi, hogy a 
tőkések a képzettebb és így drágább hazai dolgozók egy részét a termelési fo- 
lyamatok irányítóivá léptessék elő, vagy legalábbis a tudományos-műszaki for- 


" Az imperializmus korában a földgolyó más részein is nagyarányú népmozgások figyel- 
hetők meg. Elegendő utalni a kínaiak tömeges — milliós nagyságrendekkel mérhető - elvándor- 
lására főleg a csendes óceáni szigetvilág és Indonézia irányába, vagy az indiaiak hasonló nagy- 
ságrendű elvándorlására Afrika keleti partjai felé. Lényeges és érdekes motívum, hogy ebben 
az exodusban ígen nagy arányt képviselt a középtőkés és kereskedő elem, amely a saját országába 
benyomuló angol, francia, amerikai tőke elői menekült a kisebb konkurrenciát jelentő 
területekre. 
" V. I. Lenin Összes művei. 27. k. Kossuth Könyvkiadó, 1979. 382., 383. o. 

radalom által követelt magasabb szakmai és általános műveltséget igénylő mun- 
kaköröket töltsék be velük. 

Elméleti síkon közelítve meg az. jiúpediálizmús korának , vendégmunkás" - 
és , bevándorló"-jelenségét, arra a következtetésre juthatunk, hogy ez az ame- 
rikai és nyugat-európai , gazdasági gyarmattartó" hatalmak, a régi , metropo- 
lis", és az elmaradott , periféria" viszonyának újabb jelensége: a neokolonia- 
Üztátjs újabb formája. 

Hipotetikus formában érintve a kapitalizmus s az imperializmus világrend- 
szerré válásából, a társadalmi termelés internacionalizálódásából eredő kölcsö- 
nös viszonyt a tőkés világrendszer fejlett és fejletlen régiói között, a következő 
nagyobb történelmi fejlődési szakaszok létére mutathatunk rá: 

A klasszikus kapitalizmus korában a fejlett és fejletlen régiók kapcsolatai- 
nak gazdasági tartalma az árukivitel volt. Marx és Engels már A kommunista 
kiáltványban utalnak erre: , A burzsoázia . . . áruinak olcsó ára az a nehéztüzér- 
ség, amellyel rommá lő minden kínai falat, amellyel kapitulációra bírja a bar- 
bárok legmakacsabb idegengyűlöletét is." 

Az imperializmus korában a gyarmatosítás politikai és gazdasági tartalma 
kiszélesedik, döntő jelentőségre tesz szert a tőkekivitel. Lenin a imperializmus 
egyik fő ismérvének tartotta, hogy ,,a tőkekivitel, ellentétben az árukivitellel, kü- 
lönösen nagy jelentőségre tesz szert".!" Ugyanebben a korban növekedik meg a 
fejletlen országokból a munkaerőbehozatal a legfejlettebb tőkés országokba. Az 
ezek kizsákmányolásából eredő monopolista profit bizonyára szerves része az 
imperializmus-korabeli tőkekivitelnek is. 

A tőkekivitelre emellett is sok magyarázat van; a legelfogadhatóbb az, hogy 
a biztonságosan őrzött gyarmatokon a tőkebefektetés, mindenekelőtt az olcsó 
munkaerő és az olcsó nyersanyagok miatt, nagyobb hasznot hozott, mint az 
anyaországban. Az imperializmus klasszikus gyarmati rendszerének felbomlása, 
a helyén keletkezett új államok ingatagsága azonban kétségessé tette a biztonságos 
tőkebefektetés lehetőségét. Ezért találta fel a századunk hatvanas éveiben kibon- 
takozó neokolonializmus az olcsó munkaerő megszerzésének újabb formáját, 
a , vendég"-munkaerőt. 

Az 1970-es években kezdett erőteljesebben kibontakozni a multinacionális 
monopóliumok kialakulásával összefüggő jelenség, hogy egyes hagyományos, 
zömmel nehézipari környezetszennyező iparágakat, továbbá sok munkaerőt fog- 
lalkoztató iparágakat (pl. kohóipar, nehézvegyipar) , kihelyeztek" a fejlődő vi- 
lág térségeibe. A multinacionális monopóliumok (amelyek túlnyomó többségé- 
nek az Egyesült Államokban van a székhelye) stratégiai elképzelései szerint a tö- 
megtermelés bizonyos ágai -— ma már idesorolhatók az elektronikai ipar rész- 
egységeinek, pl. a memória-egységek, a , chip"-ek ún. tokozása is — kihelyez- 
hetők a harmadik világ területeire, az olcsó munkaerő és nyersanyag lelőhe- 
lyeinek közelébe, míg a stratégiai szempontból fontos új, ún. csúcstechnikai 
iparágak: a számítástechnika, informatika, az elektronikával összefüggő tevé- 


" Karl Marx és Friedrich Engels Művei. 4. k. Budapest, 1959. 446. o. 
10 V. I. Lenin Összes művei. 27. k. 366. o. . 

kenység, általában a kutatás és fejlesztés, a TTF, no és természetesen, a hadi- 
ipar és a kozmikus ipar maradna az anyaországban. 

Az árukivitel-tőkekivitel-munkaerőbehozatal-termeléskihelyezés vonal ter- 
mészetesen csupán feltételes sémája a tőkés világgazdaság fejlett és fejletle- 
nebb régiói közötti gazdasági viszony történelmi változásainak. A szakaszok tá- 
volról sem kizárólagosak, pl. a tőkekivitel tömegessé válása nem jelenti, hogy 
megszűnik, vagy akár csökken az árukivitel. Az árukivitel, a tőkekivitel, a mun- 
kaerőexport és -import, a termelés geográfiai áthelyezése ma egyszerre vannak 
jelen. A séma mindenesetre utal az egyes korszakokban fellépő új jelenségekre, 
amelyekből következtetések vonhatók le a tőkés termelés fejlődésének új voná- 
saira, s a nagy embertömegek nemzetközi mozgásának okaira. 


AZ AMERIKAI EGYESÜLT ÁLLAMOK - 
A BEVÁNDORLÓK ORSZÁGA 


A migráció klasszikus , befogadó? országa az Egyesült Államok. 1821-től" 
1924-ig ötvennégymillió, zömmel európai bevándorló érkezett ide. Az amerikai 
brit gyarmatok a kezdetektől fogva az európai bevándorlás fő központjai voltak. 
A tömeges bevándorlás a XIX. században indult meg, miután az Egyesült Álla- 
mok kivívta nemzeti függetlenségét, ami elvágta a feudális viszonyok bevezeté- 
sének útját. (Az 1775-1783-as függetlenségi háború idején a 13 gyarmatnak csak 
mintegy 4 millió lakosa volt, közöttük közel 600 000 rabszolga.) Természetesen 
érvényét vesztette az angol korona korábbi szigorú — de a sguatterek által nap 
mint nap megszegett — rendelkezése, amellyel megtiltotta a gyarmatoknak az 
Alleghany hegységen túli területek betelepítését. A társadalom fejlődése végle- 
gesen és visszavonhatatlanul a kapitalizmus síneire került, elsősorban az északi 
, szabad" államokban, amelyekben nem tűrték meg a rabszolgatartást. 

A tőkés fejlődés , kilökte" az embereket Európából, és taszító tényezőket 
teremtett. Az Egyesült Államokban a hatalmas, senki által nem lakott (az indiá- 
nokat nem tekintették , lakóknak"), olcsón megszerezhető földterületek pedig 
óriási szívó-húzó tényezőt jelentettek. A kialakuló tőkés világgazdaságban a XIX. 
században az Egyesült Államok lett az Európában felszabaduló tőke, gépi beren- 
dezés és munkaerő felvevő piaca. Az amerikat kapitalizmus tehát európai lökésre in- 
dult hallatlanul gyors fejlődésnek, amelyben döntő szerepet játszott az immigráció. 
Engels egyértelműen fogalmaz: , Éppen az európai bevándorlás tette lehetővé 
az óriási fejlődést az észak-amerikai mezőgazdasági termelésben. . . Ez a beván- 
dorlás egyidejűleg lehetővé tette az Egyesült Államoknak, hogy roppant erőfor- 
rásait olyan energiával és olyan fokon aknázza ki, hogy annak rövidesen meg kell 
törnie Nyugat-Európa ipari egyeduralmát.""? 

Az Amerikai Egyesült Államok megalakulása után az egymást követő, gya- 
korta különböző politikát is folytató kormányok hosszú időn át egy dologban 


11 Természetesen korábban is voltak bevándorlók, de az Egyesült Államokban csak 1820- 
ban készült az első hivatalos statisztika a népességről. 
13 Karl Marx és Friedrich Engels Művei. 22. k. Budapest, 1970. 47-48. o. 


53 


egységesek voltak: felismerték, hogy csak akkor tudják a hatalmas kontinenst 
meghódítani, s a kontinens különböző, főleg déli, délnyugati területein már lé- 
tező spanyol és francia gyarmatosítást megszüntetni — vagy az Egyesült Álla- 
moknak alávetni -, sőt mi több, az indián őslakosságot kiszorítani, ha elősegítik 
és szervezik is a bevándorlást Európából. Az érlelődő Észak-Dél konfliktus 
specifikusan is érdekeltté tette a bevándorlás előmozdításában az ún. szabad 
északi államokat, mert az érkező bevándoroltak szabad farmerek vagy szabad 
bérmunkások kívántak lenni, s természetszerűleg potenciális ellenfelei voltak a 
rabszolgaságnak. 

A nyugatra vándorlás a XIX. században milliókat mozgósító folyamattá 
vált; Európából az Egyesült Államokba, s ez utóbbi keleti partvidékeiről a nyu- 
gati határ felé, annak mmd távolabbra tolásával egészen a Csendes-óceánig. 
A kontinens betelepítése természetesen a Csendes-óceán felől is folyt, különö- 
sen az 1848-as kaliforniai aranyláz után, de ez a folyamat az Atlanti-óceánon 
át érkezőkhöz viszonyítva marginális volt. A bevándorlás történetének ma már 
klasszikussá vált kutatója írta: , Egyszer elgondoltam, hogy megírom az Ame- 
rikába bevándorlók történetét. S akkor felfedeztem, hogy a bevándorlók történe- 
te egyben Amerika története is."!5 1790-től 1880-ig az Egyesült Államokba 
Európából 104 millió bevándorló érkezett. Az első generációs bevándorlók 
aránya az USA népességében 1870-ben 14,49/ volt. Ez az óriási tömeg, az első 
bevándorlási hullám, túlnyomórészt az Egyesült Királyságból, a német terüle- 
tekről és a skandináv országokból érkezett. (Többségükben angolok, írek, néme- 
tek.) Az európai kapitalizmus fejlődésének általános — az előzőekben leírt — tör- 
vényszerűségei mellett kivándorlásukat előmozdították olyan specifikus tényezők 
is, mint Írország angol gyarmatosítása, az ír földbérlő parasztok megfosztása 
földbérleteiktől, az 1847-es írországi burgonyavész, az 1848-49-es németországi 
forradalmak veresége. 

1862-ben Lincoln elnök a polgárháború kényszerítő körülményei között 
kiadta az ún. Homestead Actot, amelynek értelmében bárki — korábbi amerikai 
állampolgár, már naturalizált (állampolgárságot nyert) új bevándorolt, vagy ál- 
lampolgárságot még el nem nyert egyén, aki kijelentette, hogy felveszi az állam- 
polgárságot — 10 dollár névleges díj lefizetése mellett 160 acre (mintegy 80 hek- 
tár) földet kaphatott a nyugati szabad földekből azzal a feltétellel, hogy azon le- 
telepedni és azt megművelni köteles. 

A polgárháborús időszakban az amerikai demokrácia balszárnyát alakító 
emberek a hatalmas amerikai területek benépesítését úgy képzelték el, hogy la- 
kóik nemcsak amerikaiak, hanem a világ más részeiről folyamatosan érkező más 
szabad emberek is lesznek. A Köztársasági Párt választási platformja is 1864-ben 
— folytatva a korábbi kormányok hagyományos politikáját — a bevándorlás tá- 
mogatására szólított fel: , A külföldiek bevándorlását, amely a múltban oly erő- 
teljesen sokszorozta meg gazdaságunkat, tartalékainkat és országunk hatalmát, 
országunkat, amely menedéke lett minden ország elnyomottainak -— a jövőben 
is támogatni kell egy liberális és igazságos politika segítségével." 


13 Oscar Handlin: The Uprooted. Boston, 1957. 3. o. 
14 Közli: Bogina: Immigracija v SZSA. 225-226. o. 

A Homestead Act igen sokrétű és csak történelmi mércével mérhető hatást . 
gyakorolt az Egyesült Államok k fejlődésére. A rabszolgaság eltörlése mellett ez 
volt az a tényező, amely a legerőteljesebben játszott közre az amerikai kapita- 
lizmus viharos fejlődésének kibontakozásában a XIX. század utolsó három év- 
tizedében. Újabb óriási földterületeket nyitott meg a betelepülők előtt, s ezzel 
megnövelte a keleti partvidék és a Nagy Tavak vidéke lakosságának társadalmi 
mobilitását, nagy szívóerőt gyakorolt a városok dolgozó tömegeire azért, hogy 
életformát változtatva szabad farmerek legyenek. Ez azzal járt, hogy újabb nagy 
tömegek keltek útra keletről nyugatra, a kontinens belseje s a Mississippin 
túli területek felé. A fejlődő tőkés iparban keletkezett munkaerőgondok az 
európaihoz viszonyítva magasan tartották a munkabért. Így a Homestead Act 
következtében erősödött és Európára befolyással volt az amerikai szívó hatás 
mind az olcsó vagy ingyenes föld megszerzésének lehetősége, mind pedig az el- 
érhető magasabb munkabér révén. 

A Homcstead Act hatása nagyjából-egészéből egybeesik két európai folya- 
mattal. Egyrészt a korábbi munkaerő-szolgáltató országok — főleg Nagy-Bri- 
tannia és Németország — fokozatosan az imperializmus szakaszába léptek, s 
ezért csökkent tőlük az elvándorlás, sőt lassan maguk is munkaerő importőrré 
váltak. Másrészt a tőkés fejlődés erőteljesebben bontakozott ki Kelet- és Dél- 
Európában is. Európának az Elbától keletre eső területein és a cári Oroszor- 
szág európai részein, különböző variánsokban ugyan, de a mezőgazdaság tőkés 
fejlődésének az amerikai farmergazdaságtól eltérő , porosz útja" valósult meg, 
amelynek alapvető vonása, hogy lényegében megőrizte a nagybirtokot, és föld 
nélkül tette szabaddá a jobbágyok túlnyomó többségét, s ezúton létrehozta 
a zsellérek, az agrárproletárok seregét. Ez nagy paraszti tömegeket taszított 
olyan kilátástalan helyzetbe, amelyből csak a kivándorlás látszott egyedül el- 
fogadható megoldásnak. Így az amerikai húzó, s a kelet- és délkelet-európai 
taszító tényezők időbeli egybeesése újabb, zömében paraszti rétegeket indított 
útnak Amerika felé. 


, Sok urunk nem volt rest, se kába, 
birtokát óvni ellenünk 

s kitántorgott Amerikába 

másfél millió emberünk." 


JÓZSEF ATTILA: HAZÁM 


A költő feledhetetlen sorai a XIX. század nyolcvanas éveiben indult ún. , má- 
sodik bevándorlási hullám" eredetének lényegére, az áldatlan földbirtokviszo- 
nyokra utalnak, lett légyen a kivándorló magyar, szlovák, ukrán, lengyel, vagy 
kalábriai, szicíliai olasz." 


15 Puskás Julianna: Kivándorló magyarok az Egyesült Államokban 1880-1940 (Akadé- 
miai Kiadó, 1982.) c. alapvető művében a költő nagyszerű meglátását az Osztrák-Magyar 
Monarchia vonatkozásában pontos statisztikai adatokkal igazolja. Ezek szerint 1913-ban 
411 556 magyar anyanyelvű bevándorolt volt az Egyesült Államokban, míg az Osztrák-Magyar 
Monarchiából érkezettek összlétszáma, beleértve a magyarokat is, 1910-ben 1 670 574, gyer- 
snekeikkel együtt 2 729 014 volt. (Id. mű, 488., 505. o.) 


A második nagy bevándorlóhullámban érkezők mindenekelőtt földet akar- 
tak szerezni, s megműveléséből rövid idő alatt annyi pénzt keresni, amelynek 
birtokában hazatérve saját földet vehetnek. Sokat a magasabb ipari munkabérek 
vonzottak; ebből kívánták a hazai önállóság, esetleg a földvásárlás anyagi fel- 
tételeit megteremteni. Ez volt az első nagy amerikai álom, amely még a szülőföl- 
dön fogant. Ebből azonban semmi, vagy nem sok vált valóra. 

A bevándorlók második nagy hullámának többsége már nem vált szabad 
farmerré a nyugati földeken. A föld ugyan ingyenes volt, de a bevándorló olasz, 
magyar, ukrán, lengyel parasztnak nem volt pénze lóra, ekhós szekérre, mező- 
gazdasági szerszámra, házépítésre, hogy a nyugati szabad földeket valóban meg- 
hódítsa. Az 1880-as évektől Közép- és Kelet-Európából érkező bevándorlók zö- 
mükben az amerikai keleti partvidék és a középnyugat nagy iparvárosaiban és 
bányavidékein maradtak mint szakképzetlen, nehéz fizikai munkát végző mun- 
kások. A gyorsan fejlődő amerikai kapitalizmusnak éppen erre volt szüksége. 
A második hullám felszabadította a korábban érkezett, iparban, bányákban dol- 
gozó, többé-kevésbé már asszimilálódott, s bizonyos anyagi lehetőségekkel ren- 
delkező amerikai honpolgárok jelentős részét, hogy társadalmi státust változtat- 
va ők próbálják a szabad földek meghódításával, farmerként megalapozni új 
szerencséjüket. Így az újabb és újabb bevándorló hullámok mintegy maguk előtt 
tolták a korábbiakat — nyugat felé. 

Az addigi alapvető amerikai húzó tényező, a szabad föld a XX. század ele- 
jére gyakorlatilag elfogyott, 1898-ban Los Angelesben, a Csendes-óceán part- 
ján hivatalosan is bejelentették: megszűnt a , frontier", a határ. Befejeződött az 
Egyesült Államok hatalmas területeinek birtokba vétele az Atlanti-óceántól a 
Csendes-óceánig, bár a Mississippin túli területek hosszú időn át gyéren lakot- 
tak maradtak. Eltűntek azok a specifikus körülmények, amelyek korábban tom- 
pították az osztályellentéteket. , Két körülmény volt, amely hosszú időre meg- 
gátolta, hogy Amerikában a tőkés rendszer kikerülhetetlen következményei tel- 
jes ftényükben megmutatkozzanak. Mégpedig az olcsó föld könnyű tulajdonba- 
vehetősége és a bevándorlók beözönlése. Ezek sok éven át módot adtak arra, 
hogy az amerikai születésű lakosság nagy tömege korai férfikorában $vissza- 
vonuljonkt a bérmunkától és farmer, kereskedő vagy munkáltató legyen, míg 
a bérért folyó kemény munka, az élethossziglani proletársors jórészt a bevándor- 
lók osztályrésze lett. De Amerika túlnőtt ezen a korai szakaszon. A határtalan 
ősvadonok eltűntek... Az a nagy biztonsági szelep, amely meggátolta egy ál- 
landó proletárosztály kialakulását, gyakorlatilag nem működik többé. Egy élet- 
fogytiglan, sőt örökletesen proletár osztály él ma Amerikában.""" 

A tőkés termelési mód kérlelhetetlen törvényszerűségei a század utolsó 
harmadában az Egyesült Államokban is a termelés ciklikus jellegét, időről időre 
gazdasági válságok bekövetkezését eredményezte. Ez természetesen hatott a 
munkaerőpiacra, s ennek kapcsán a bevándorlás mértékének és forrásainak 
amerikai megítélésére is. Az 1880-as évektől éles politikai harcok bontakoznak 
ki az új bevándorlók áradata körül. Megalakult és országos szervezetté formáló- 
dott az ún. , Restrikciós Liga", amely törvénnyel kívánta tiltani a nem nyugat- 


14 Karl Marx és Friedrich Engels Művei. 21. k. Budapest, 1970. 243. o. 

európai eredetű bevándorlást, főleg olyan érvekkel, hogy , asszimilálhatatlanok", 
, veszélyeztetik az amerikai életformát és életszínvonalat". E küzdelmekben 
kristályosodnak ki az amerikai nacionalizmus, az amerikai , felsőbbrendűség", 
a ,, 10094-os amerikai" koncepciójának körvonalai. Ezek szerint a 1009/-os ame- 
rikai fehér, angolszász és protestáns (WASP — White Anglo-Saxon Protes- 
tant). Ez az Egyesült Államok fenntartó ereje: a nem fehérek, nem angolszá- 
szok (vagy legalábbis nem észak-európaiak, esetleg németek), és nem protes- 
tánsok mint asszimilálhatatlanok nem ereszthetők be az államokba. A Restrik- 
ciós Liga nyomásának eredményeként már 1892-ben 10 évre megtiltották a kí- 
naiak bevándorlását, majd 1908-ban egy Japánnal kötött egyezményben korlá-. 
tozták a japánok bevándorlását is. 

Erre az időszakra esik azonban a monopolizált, szabványosított tömegter-- 
melés kialakulása, amely igényelte a szakképzetlen és betanított munkaerőt... 
Ezért a Kelet- és Dél-Európából érkező nagy tömegek előtt a kapukat még nem 
lehetett bezárni. Sőt: a XX. század első évtizedeiben érkeztek az amerikai be- 
vándorlás történetében a legnagyobb tömegek. 1901-től 1910-ig 8 795 386 fő, 
1911-től 1920-ig 5 735 811 fő." 

Csak az első világháború szította nacionalista légkörben vált lehetővé, hogy: 
az Egyesült Államok kormánya, amely korábban ösztönözte és bátorította a be-. 
vándorlást, erőteljes lépéseket tegyen a korlátozásra. 1917-ben elfogadták az ún. 
írástudási teszttörvényt, majd 1921-ben és 1924-ben a Ouota Actot. Az 1924-es. 
törvény (amely 1928-ban lépett életbe) előírta, hogy az egyes nemzetek beván- 
dorlói egy-egy évben már az Egyesült Államokban tartózkodó, azonos nemzeti-. 
ségű polgárok 2 százalékának megfelelő számban (amelyet az 1890-es népszám- 
lálás adatai alapján állapítottak meg) bocsáthatók be, de az összes bevándorló. 
száma évente nem lehet több 250 000-nél. Ez a törvény a Közép- és Kelet- 
Európából érkező bevándorló tömegek feltartóztatását szolgálta, és hosszú idő- 
re véget is vetett a tömeges bevándorlásnak. 

A liberális roosevelti korszak - részben a kényszerítő nemzetközi körül- 
mények hatására -— sok vonatkozásban enyhített ezen a merevségen. A korábbi 
korlátozó törvényeket nem változtatták meg, s újabb, bevándorlással foglalkozó . 
törvényeket sem hoztak. Ebben az elsődleges szerepet az játszotta, hogy Roose- 
velt a válság tetőpontján lett az Egyesült Államok elnöke, amikor csaknem 14 
millió munkanélküli volt az országban, s az amerikai történelemben először 
— az 1929 és 1933 közötti években több volt az Egyesült Államokból kivándor- 
ló, mint a bevándorló. 

Roosevelt elnöki rendelkezésekkel lehetővé tette, hogy a fasizmus elől me- 
nekülők ezreit befogadják. A harmincas években ennek következtében jelentős, 
elsősorban értelmiségi áradat vonult Amerikába, közöttük az emberiség kultúrá- 
jának olyan óriásai, mint Albert Einstein, Thomas Mann, Enrico Fermi, Bartók 
Béla. Laura Fermi, J. Fleming és B. Bailyn adatai alapján az 1930-1940-es 
években mintegy 600 000 értelmiségi vándorolt az Egyesült Államokba." Ez el- 


1 Historical Statistics of the United States. Washington, 1961. 
18 Közli A. N. Slepakov-L. A. Szmirnova: Pohiscsenyie umov v proslom i v nasztojas- 
csem. Moszkva, 1983. 19. o. 

évülhetetlen érdeme a roosevelti korszak amerikai demokráciájának, de ebben 
a folyamatban egy csírájában már itt felbukkanó új jelenséget is látni kell. Az 
amerikai monopoltőke ekkor figyelt fel arra a lehetőségre, hogy a másutt kikép- 
zett értelmiséget a jobb kutatási körülmények és a nagyobb anyagi jövedelem 
ígéretével elcsábíthatja. Így alakult ki a migráció új változata, az ún. ,,brain 
drain" (agyelszívás), amelyben nem kétkezi munkaerőt, hanem magas képzett- 
ségű szellemi munkást , importálnak". 

A második világháború után gyökeresen megváltozott az Amerikai Egye- 
sült Államok világpolitikai és világgazdasági szerepe. Minden fontos mutató 
(gazdasági, tudományos-műszaki, katonai, energetikai fejlettség, élelmiszer- 
termelés stb.) tekintetében a tőkés világ lehatalmasabb ereje lett. Ez együtt járt 
azzal a kényszerű kötelességgel is, hogy magára vállalja a tőkés világrendszer vé- 
delmét a kibontakozó népi demokratikus, szocialista forradalmakkal és anti- 
imperialista nemzeti felszabadító mozgalmakkal szemben. Míg a XIX. század 
közepén a világkapitalizmus fő ereje és garantálója Anglia volt, a XX. század 
közepétől a világimperializmus fő ereje és biztosítéka az Amerikai Egyesült Ál- 
lamok lett. 

Ez új helyzetet teremtett a bevándorlás kérdésében is. A gazdasági indíté- 
kú bevándorlás mellett erőteljesen megnövekedett a politikai okokból az Egye- 
sült Államokba vándorlók száma. Új, világtörténeti szerepében az USA-nak 
meg kellett nyitnia kapuit a különböző okból és jelentős tömegekben érkező 
politikai menekültek előtt. 1948-tól 1952-ig volt érvényben az ún. Displaced 
Persons Act (Törvény a hontalan személyekről). Ez a törvény nem tett különb- 
séget a második világháború áldozatai és okozói között, egyformán vonatkozott 
az amerikai hadsereg által felszabadított koncentrációs hadifogoly- és egyéb tá- 
borok ama lakóira, akik ténylegesen hontalanná váltak, mert nem volt hová 
hazamenniük, s azokra is, akik nem kívántak hazatérni, mivel országukban ra- 
dikális társadalmi változások kezdődtek. A törvény egyaránt érvényes volt a fa- 
sizmus tényleges áldozataira és pl. az Anders hadsereg ama tagjaira, akik nem 
kívántak hazatérni Lengyelországba. A törvény alapján mintegy 400 000, a má- 
sodik világháború utáni európai társadalmi változások idején , helyét vesztett", 
, hontalanná" vált, többnyire közép- és délkelet-európai országokból és az 
NDK-ból elmenekült, a szocialista fordulattal szemben álló személy telepedett 
le az Egyesült Államokban. 1952 júniusában módosították a McCarran-Wal- 
ter-törvényt. A módosítás egyrészt eltörölte az 1924-es Ouota Actnak az ázsiai 
és a csendes-óceáni térségből érkezőkre vonatkozó korlátozásait; másrészt megtil- 
totta, hogy kommunistákat vagy kommunisták által vezetett frontszervezetek 
(értsd: baloldali ifjúsági, nő- és békemozgalmak, nemzeti Írontok) tagjait be- 
engedjék az Egyesült Államokba. A módosítás értelme világos: a lehetőségek 
szerint kizárni a ,kommunista beszivárgást", amelynek falra festett ördöge a 
hidegháború jellegzetes amerikai terméke volt, másrészt az Egyesült Államok 
keblére ölelni azon bukott szövetségeseit, akik az európai és az ázsiai térségben 
győztes forradalmak , áldozatai" lettek. 

1954 augusztusában fogadták el a Refugee Relief Actot, azaz a menekül- 
tek segítéséről szóló törvényt. Ez lehetővé tette, hogy a még mindig érvényes 
1924-es Ouota Act megkerülésével további 250 000, , kommunizmus elől mene- 

külő" kelet-európainak engedélyezzék az amerikai letelepedést. E törvény 1957- 
ben elfogadott kiterjesztésével biztosítottak letelepedést az Egyesült Államok- 
: ban mintegy 22 000 magyarnak is, akik az 1956-os ellenforradalom napjaiban 
hagyták el az országot. Az 1924. évi Ouota Act megkerülésével, külön elnöki 
. intézkedésekkel tették lehetővé több százezer, de statisztikailag pontosan még föl 
nem mért számú kubai menekült bevándorlását is. 

James Fallows, az Atlantic Monthly szerkesztője írta a politikai indítékú 
bevándorlásról: , A bevándorlások megnövekedésében a politika, úgy tűnik, ke- 
vésbé döntő, amennyiben azt csak nagyon szűk területen vizsgáljuk. Az Egye- 
sült Államoknak menekültként kell elfogadni mindazokat, akik politikai fog- 
Iyok voltak vagy az üldöztetés elől menekültek. De ehhez hozzá kell tennünk, 
hogy különleges a felelősségünk az olyan helyzetekben, amilyen például Viet- 
namban adódott, amikor politikánk közvetlen hatást gyakorolt külföldi életekre. 
Sokan, akik menedékjogot követelnek a salvadoriak részére, ugyanezzel érvelnek, 
mondván, hasonló a dolog értelmezése itt is, mert a kialakult helyzetet az Egye- 
sült Államok múltbéli és jelenlegi politikai befolyása teremtette meg ebben az 
országban."! A következtetés világos: a , világcsendőr" szerepének eljátszásáért 
a bevándorlás szélesítésével, politikai jellegének elismerésével is fizetni kell, 
még ha ez számos belső társadalmi, gazdasági és etnikai problémát vet is fel. 

Mind politikai, mind pedig gazdasági okok miatt az 1960-as években erő- 
teljes politikai kampány indult az 1924-es Ouota Act eltörléséért és új beván- 
dorlási törvény elfogadásáért. J. F. Kennedy még szenátor korában új beván- 
. dorlási törvény kidolgozását követelte, elnöksége alatt ezt meg is tették, majd 
a Johnson-kormányzat idején fogadták el az új törvényt. 1965. október 3-án, 
nagy pompával megrendezett ünnepség keretében a New York-i Szabadság- 
. szobor talapzatán L. B. Johnson aláírta az új bevándorlási törvényt. Ez eltöröl- 
te az 1924-es Ouota Actot. Szélesítette a bevándorlás lehetőségét a Karib- 
tengeri és a dél-amerikai térségből érkezők számára. Ez a törvény is kategóriákra 

-osztotta a bevándorlókat. Kimondotta, hogy elsősorban azok jöhetnek az Egye- 
sült Államokba, akiknek ott egyenes vagy oldalági rokonaik vannak. Az évente 
befogadhatók száma nem lehet több, mint 270 000. A törvény felhatalmazást 
adott az elnöknek különleges esetek elnöki rendelettel történő megoldására. 

A korábbiakhoz viszonyítva új vonása a törvénynek, hogy előírja: a bebo- 

.csáthatók 10 százalékának arányában előnyt élveznek azok a személyek, akik 
olyan magas fokú szakmai felkészültséggel rendelkeznek, , amely jótékony ha- 
tást gyakorol az ország gazdaságára, megfelel az ország kulturális érdekeinek és 
elősegíti az Egyesült Államok jólétének növekedését". Dean Rusk akkori kül- 
Ügyminiszter egy szenátusi meghallgatás során a következőképpen indokolta 
a bevándorlási politika módosítását: ,,A jelenlegi körülmények között az Egye- 
sült Államok ritka lehetőséggel rendelkezik arra, hogy magához vonzza a magas 

. intellektussal és képességekkel rendelkező külföldi bevándorlókat; a jól szerve- 
zett immigráció egyik legbőségesebb tartalékunkká, a munkaerő és a szellemi kapa- 

.citás forrásává válhat a megosztott világban."? (Az én kiemelésem. — N. L.) 


4 The Atlantic Monthly, 1982. november. 106. o. 
"9. Edézi: A. N. Slepakov-L. A. Szmirnova: Pohiscsenyie umov . . . 39. o. 


A szellemi munkaerő államilag szervezett importja, az , agyelszívás" — az- 
Egyesült Államok stratégiai célja lett a második világháború után. Az 1965- 
ös bevándorlási törvény többek között ennek nyitott tágabb teret. 

Az állami szinten szervezett , brain drain" első jelentős akciójaként tartja 
számon az irodalom az ún. Alsos-akciót. Ennek során a második világháború 
befejező szakaszában speciális amerikai egységek (legfőbb irányítójuk ugyan- 
az a Groves tábornok, aki az atombomba előállítását szolgáló , Manhattan-pro- 
ject" parancsnoka is) a hadiiparban dolgozó német tudósok fogságba ejtésére vál- 
lalkoztak. Az Alsos-akció keretében foglalták el a hollandiai Peenemündében 
lévő kísérleti rakétabázist, fogták el Wernher von Braunt, s vele együtt mint- 
egy 5000 szakértőt, akik közül 118 közvetlenül Braunnak dolgozott. Az Alsos- . 
akció természetesen a háború indokolta politikai hadművelet volt. A fejlődés 
azonban létrehozta a , brain drain" gazdasági szükségszerűségét is. 

A tudományos-műszaki forradalom radikálisan megnöveli az értelmiségi és a 
tudományos munkaerő iránti szükségletet. A tudományos-műszaki forradalom 
a két világrendszer harcának döntő területévé is válik, amelyben az első szakasz- 
ban a Szovjetunió bizonyos vonatkozásban (a nagy tolóerejű rakéták kidolgo- 
zásában, az atomenergia békés felhasználásában, a kozmikus térség felfedezésé- 
ben, az ember Föld körüli pályára juttatásában) átmeneti előnyt vívott ki. Ez 
sokkolta az amerikai kormányt, s a tudományos-műszaki forradalom tudatos 
gyorsítására ösztökélte. E folyamatban az Egyesült Államok tudományának szer- 
kezete is változott: míg a fejlődés korábbi szakaszaiban az ipar és a mezőgaz- 
daság közvetlen szükségleteinek megfelelő alkalmazott tudomány volt a jelen- . 
tősebb, a második világháború után e fejlődés folyamatában túlsúlyra tettek 
szert az alapkutatások, amelyek kezdeteit a harmincas években a fasizmus elől 
elmenekült német, olasz, osztrák, cseh és magyar értelmiségiek teremtették 
meg. Az 1950-es, 1960-as években hirtelen megnőtt az igény fizikusok, matema- 
tikusok, biológusok, vegyészek s - a Kennedy által kiterjesztett állami egészség- 
ügyi ellátás nyomán - orvosok iránt. Az Egyesült Államok kormánya felismerve 
a kérdés jelentőségét, gyorsan növelte a tudományos kutatásokra fordított össze-. 
geket: az 1960-as években körülbelül háromszor akkora hányadot fordított erre 
az egyébként is jóval magasabb nemzeti jövedelméből, mint Anglia, az NSZK 
és Franciaország. A hetvenes években Nyugat-Európa és Japán növelte a tudo- 
mányos ráfordításokat, hogy csökkentse az Egyesült Államok fejlettségétől 
való lemaradását. Az 1970-es évek végétől az USA ismét jelentős előnybe ke- 
rült. 1982-ben pl. 60 milliárd dollárt fordított tudományos fejlesztésre, többet, . 
mint Nyugat-Európa és Japán együttesen. S itt nemcsak az arányok, hanem a rá- 
fordítás volumene is jelentős tényező. A hatvanas években pl. az Egyesült Ál- 
lamok a nemzeti jövedelem 2,6 százalékát fordította a tudományos-műszaki 
forradalom finanszírozására, Anglia 2,1 százalékát. Ez látszólag nem nagy kü- 
lönbség, de volumenben ez tízszeres amerikai ráfordítástöbbletet jelent. Ennek 
következtében a tudományos kutatás amerikai lehetőségei szívó hatást gyako- 
rolnak a tőkés világ más térségeiben élő értelmiségiekre. 

Az 1950-1960-as években a jobb kutatási eredmény és a kutatások jobb 
gyakorlati lehetőségei reményében elsősorban Angliából és az NSZK-ból áram- 
lottak a , fejlett agyak"? az Egyesült Államokba. A hatvanas években viszont, . 

amikor nőtt a nyugat-európai országok tudományos fejlesztésére fordított be- 
ruházás is, innen csökkent az , agyak" elvándorlása, nőtt az értelmiség beván- 
dorlása az ún. harmadik világ térségéből. 1961 és 1976 között az Egyesült Ál- 
lamokba 190 813 nagy képzettségű szakember vándorolt be, közöttük 118 816 
a fejlődő országokból." Az , agyelszívás" alapvető mechanizmusa a fejlett tő- 
kés országok egyetemein kiképzett, vagy továbbképzésben, kutatómunkán 
részt vett szakemberek maradásra csábítása lett. 1979-80-ban pl. az Egyesült 
Államokban 286 300 külföldi diák tanult, ebből 86 százalék a fejlődő országok- 
ból.:? Egy amerikai kongresszusi bizottság felmérése szerint 1967-ben a fejlett 
ipari országokból érkezettek 4 százaléka nem tért vissza, míg a fejlődőkből ér- 
kezetteknek 48 százaléka maradt ott. A maradók aránya a legnagyobb a dél- 
koreai (809/), indiai (7894) és iráni (7194) illetőségű szakemberek között." Tel- 
jes joggal állítják a fejlődő világ haladó közgazdászai, hogy a , brain drain" a 
neokolonialista kizsákmányolás legújabb formája. 

Az 1960-as évektől újabb jelenség is mutatkozott. Kanada kivételével óriá- 
si a különbség az Egyesült Államok és a környező országok gazdasági fejlettsé- 
ge között, ami akkora szívőerőt jelentett, hogy tömegméretűvé vált az illegális 
bevándorlás, elsősorban Mexikóból és a karibi térség szigetországaiból. Ezt a fo- 
lyamatot támogatja a déli államok ,jagrobusiness"-e , a mezőgazdasági tőké- 
nek az a törekvése, hogy olcsó idénymunkást kapjon. A Mexikón át az Egye- 
sült Államokba irányuló illegális bevándorlás mintegy 20 millióra növelte a 
,hispano group", a spanyol nyelven beszélők etnikumát, amely így a négerek 
után a legnagyobb etnikai csoport lett az országban. 

Mexikón keresztül más közép-amerikai országokból — Salvadorból, Nicara- 
guából, a Karib-tengeri szigetvilágból — is érkeznek bevándorlók. Ez a munka- 
erő az Egyesült Államokban megállapított , szövetségi minimum?" alatti bérért 
— sok esetben annak harmadáért-negyedéért — dolgozik, s éppen illegális mivolta 
miatt nem vehet igénybe szociális szolgáltatásokat. A gazda haszna óriási: a kéz- 
zel szedett zöldség és gyümölcs mindig Írissebb, egészségesebb, mint a géppel 
szedett, s a piacon drágábban adható el. A hetvenes években Dél-Kaliforniá- 
ba özönlött a legtöbb illegális bevándorló; a statisztikusok szerint Kaliforniá- 
ban éppen ezért növekedett 25 százalékkal az egy főre jutó jövedelem. Ebben 
jelentős része volt az illegális bevándorlók alacsonyabb munkabérének, akikre 
természetesen nem terjedt ki a 25 százalékos jövedelemnövekedés."" A mező- 
gazdasági munkák idényjellegűek. A szezon végeztével azonban a bevándorolt 
vagy átszökött mexikóiak jelentős része nem tér vissza hazájába, hanem a nagy- 
városok spanyol negyedeiben, a , barriók"-ban húzódik meg, itt vállal munkát, 
főként az éttermekben, szállodákban, a városi utcák tisztogatásában, az építő- 
iparban, általában a nehéz fizikai munkát igénylő foglalkozási ágakban. A je- 
lenlegi spanyol etnikum mintegy 80 százaléka már városlakó. 


" ENSZ-adatok alapján közli Kiss Judit: A brain drain ma. Külpolitika, 1985. 2. sz. 
.56. o. 
3 Science Indicator, 1980. 38. o. 
3 Közli: A. N. Slepakov-L. A. Szmirnova: Pohiscsenyie umov . . . 178. o. 
5 The Atlantic Monthly, 1983. november. 55. o. i 

1980-ban az Egyesült Államokba legálisan bevándoroltak száma is 808 000- 
volt. Közöttük a legnagyobb a politikai eredetűek, elsősorban dél-vietnamiak, 
haitiak, kubaiak aránya. A legális és illegális bevándorlók nagy száma sokkolta, 
s az emigrációs politika újabb felülvizsgálatára ösztönözte a politikai vezetősé- 
get. Széles körű bizottságot hoztak létre. A vizsgálatok eredményeként 1981- 
ben előterjesztették az ún. Simpson-Mazzoli törvényjavaslatot (a hagyományok- 
nak megfelelően a beterjesztő szenátor és képviselő nevéről elnevezve). Ezt 
máig sem ratifikálták, mivel a köztársasági többségű szenátus kétszer is elfogad- 
ta ugyan, de a demokrata többségű képviselőház mindkét alkalommal elutasí- - 
totta. 

A javaslat adminisztratív és gazdasági eszközök kombinált alkalmazásával 
korlátozni kívánja a bevándorlást, és teljesen megszüntetni illegális formáját. . 
Ennek érdekében kezdetben 750 0000-ben, majd a második variációban évi 
500 000-ben limitálná az évente befogadható külföldiek számát. Ezzel együtt a 
törvényjavaslat két lépcsőben legalizálni kívánja az 1977 óta az Egyesült Álla- 
mok területén élő illegális bevándoroltakat. Meg kívánja szigorítani az ország 
határainak, elsősorban déli határainak őrzését, hogy azokon ne lehessen többé 
engedély nélkül átlépni. A törvényjavaslat gazdasági-pénzügyi szankciókat ír: 
elő azokkal a munkáltatókkal szemben, akik illegálisan érkezetteket alkalmaznak. 
A törvényjavaslatnak éppen ez a része váltotta ki a leghevesebb ellenállást, el- 
sősorban az ország három jelentős déli állama: Kalifornia, Texas, New Mexico 
, agrobusiness"-e részéről. 

A Köztársasági Párt választási programja, hosszú idő óta először, külön. 
fejezetet szentel a bevándorlás kérdéseinek. Egyrészt: 

,sAz Egyesült Államok története a bevándorlók története. Büszkék vagyunk 
arra, hogy Amerika mindig az ígéret földjét jelentette a világ szemében. Hazánk. 
páratlan nagylelkűséget tanúsított az üldözöttekkel és azokkal szemben, akik jobb 
életre törekedtek. Ők ennek fejében hozzájárultak ahhoz, hogy kiváló hazánk. 
még kiválóbbá váljék. 

Megerősítjük, hogy hazánkat abszolút jog illeti meg határainak ellenőrzésé- - 
ben. A hazánkba belépni kívánó embereknek eleget kell tenniük bevándorlási. 
törvényeinknek. . . "?5 

Lehántva az amerikai nemzeti büszkeség szóvirágait, az derül ki a szöveg-- 
ből, hogy a Köztársasági Párt a Simpson-Mazzoli törvényjavaslat szellemében 
az illegális bevándorlás felszámolását tűzte ki célul, de lehetővé teszi az ame- 
rikai szükségleteknek megfelelő ellenőrzött bevándorlást. 

Gary Hart coloradói szenátor — aki hosszú időn át versenyben volt a Demok- - 
rata Párt elnökjelöltségéért — az amerikai liberalizmus hagyományainak meg- 
felelő szélesebb politikai aspektusból fogja fel a kérdést. Szerinte a bevándorlási 
politika a külpolitika része. Mivel az Egyesült Államokba özönlés alapvető oka 
a ,, harmadik világ" szegénysége és fokozatos túlnépesedése, csak a , harmadik 
világ" gazdasági fejlődésének ösztönzése csökkentheti azt a nyomást, amely a 
tömegeket az Egyesült Államokba taszítja. A kérdés ilyetén felvetése szélesebb. 


5 Republican Platform. Washington, 1984. 62. o. 

látókörre vall, de még mindig nem ad teljes választ a jelenség okaira. Nem fog- 
lalkozik az amerikai monopolkapitalizmus szerkezetéből eredő szívó tényezők- 
kel, amelyek jelentős, az , elfogadott" arányt jóval meghaladó belső munkanélkü- 
liség esetén is vonzzák magukhoz a hivatalosan megállapított bérminimum fe- 
léért-harmadáért, sőt az amerikai munkanélküli-segély összegénél is kevesebb 
pénzért dolgozó olcsó munkaerőt, hogy elvégezze a nehéz fizikai és egyéb , pisz- 
kos" munkát. 


EURÓPAI INTEGRÁCIÓ ÉS BEVÁNDORLÁS 


Az állammonopolista kapitalizmus általános fejlődési tendenciájának megfelelően 
a bevándorlás Nyugat-Európában a Közös Piachoz tartozó, s az ahhoz nem tar- 
tozó országokban is nagy arányokat öltött. A mai Nyugat-Európában mintegy 
10-15 millió vendégmunkás dolgozik: törökök, jugoszlávok, olaszok, spanyo- 
lok, algériaiak, más országokból származó arabok, indiaiak, afrikai négerek. 
Helyzetük - talán a franciaországi algériaiak, valamint az Angliában élő indiaiak 
és bengáliak kivételével — specifikus. Zömük család nélkül érkezik, s nem kíván 
véglegesen letelepedni a befogadó országban. Nyaranta ingázik valódi otthona 
és a tőle több száz vagy ezer kilométerre lévő munkahelye között; havonta küldi 
haza a családnak a pénzt, s az a terve, ha elegendő pénzt gyűjtött össze, végleg 
hazamegy. A célkitűzés megvalósítása hosszú éveket vesz igénybe, ha egyáltalán 
sikerül. S ahogyan telnek múlnak az évek - kiszivárog a befogadó országba a 
család is, előbb a feleség, majd a gyermekek. A befogadó ország legnehezebb 
körülmények között élő etnikai-családi közösségeit alkotják." 

Az Európai Gazdasági Közösség 1957-ben elfogadott alapító okmánya, a 
római szerződés a tagországok közötti vámhatárok fokozatos lebontását, a tőke 
és a munkaerő , szabad cirkulációját"" írta elő. Előírta azt is, hogy az idegen or- 
szágba vándorolt munkaerőnek a fogadó ország dolgozóival minden tekintetben 
azonos elbánást kell biztosítani. 

A Közös Piacon belüli munkaerő-vándorlás az első időszakban lényegében 
az elmaradott, zömmel mezőgazdasági jellegű dél-olaszországi területek szakkép- 
zetlen tömegeinek a Német Szövetségi Köztársaságba áramlását eredményezte. 
Ez nem fedezte a hatvanas években fellendülő nyugat-európai gazdaság, különö- 
sen a Német Szövetségi Köztársaság munkaerő-szükségletét. Az NSZK-ban 
ugyanis az 1950-es évek közepétől a rendkívül magas tőkefelhalmozás a népes- 
ség rendkívül kedvezőtlen korösszetételével párosult. Belső erőforrásokból nem 
tudták fedezni a munkaerő-szükségletet. Ebben alapvető szerepet játszott, hogy 
Németország a fasizmus bűnei következtében 13 millió embert vesztett a má- 
sodik világháborúban. 

Az NSZK ezért 1960-tól a Közös Piacon kívüli országokkal államközi szer- 
ződéseket kötött munkaerő importjára; Spanyolország, Görögország, Törökor- 


0088 A SZEKI számításai szerint az 1960-as évek elején egy-egy vendégmunkás 18 hó- 
napot töltött Nyugat-Európában, az 1970-es évek elejére ez 5 évre emelkedett. - L.: Nyugat- 
Európa vendégmunkásai és a szakszervezetek. SZEKI, Budapest, 1978. 40. o. 

szág, Portugália, Jugoszlávia, Marokkó, Tunézia, s végül 1971-ben Nagy-Bri- 
tannia szerepel a munkaerőimportot szabályozó államközi szerződésekben 
partnerként. Nagy-Britannia szerepe különleges, innen a szerződés keretében 
korlátozott számban érkeznek szakemberek, akik a Nagy-Britanniából impor- 
tált fejlett műszaki berendezéseket működtetik. 

A szerződések értelmében az NSZK toborzó bizottságokat küldött az érin- 
tett országokba, amelyek a jelentkezők közül kiválogatták a teljesen egészséges, 
45 éven aluli férfiakat, elsősorban a nehéz körülmények között végzendő fizikai 
munkára. (1972-ben a Német Szövetségi Munkaügyi Hivatal adatai szerint 
.a vendégmunkások 90 százaléka volt 45 éven aluli.) 

Hasonló módon járt el a többi, a gazdasági növekedés fellendülő szakaszá- 
ban járó nyugat-európai fejlett tőkés ország — nagy és kicsi egyaránt — tekintet 
nélkül arra, hogy mekkora volt a háborús embervesztesége. 

1979-es adatok szerint a nyugat-európai fejlett tőkés országok lakosságá- 
ban és foglalkoztatottjaik között a következő arányban voltak külföldiek (tehát 
nem , naturalizált", állampolgárságot nem nyert emberek): 


94-os arány Külföldi §4-os arány 
"Ország Külföldi lakosság a népességhez munkavállalók az összes munkavál- 
képest lalóhoz képest 
Belgium 890 000 9,0 310 000 10,0 
NSZK 4 453 000 7,7 2116 000 9,6 
Franciaország 4 124 000 7,7 1 643 000 9,4 
Nagy-Britannia 2 191 000 3,9 1 012 000 44 
Hollandia 441 000 3,1 196 000 4,6 
Svédország 424 000 5,1 231 000 6,0 
Svájc 884 000 139 491 000 16,6 


13 408 000 5 899 000 


Mint a táblázatból kitűnik, a külföldiek aránya nagyobb a munkavállalók köré- 
ben, mint az egész népességben. 

Mivel Nyugat-Európában a legnagyobb vendégmunkástömeg az NSZK- 
ban él (mintegy 50 százalékuk török), következtetéseinket zömmel erre az or- 
szágra alapozva tesszük meg. 

.  Hasznos-e a vendégmunkás a fogadó államnak vagy nem? Erre nézve ele- 
gendő idézni a Nyugatnémet Szövetségi Munkaügyi Hivatal elnökének 1972-es 
nyilatkozatát: , Szükségünk van külföldi munkavállalókra. Ha nem lennének 
vendégmunkásaink, akkor az életszínvonalunknak kb. 10 százalékáról le kel- 
lene mondanunk." 

A Német Iparintézet szakértőinek 1972-ben végzett átfogó elemzése sze- 
rint a tömegméretekben alkalmazott vendégmunkások munkába állítása tekinté- 


? Az NSZK Szövetségi Munkaügyi Hivatala Munkaügyi és Szakmunkakutató Intézeté- 
nek adatai. Közli: Frankfurter Allgemeine Zeitung, 1981. október 28. 
" IPW Berichte, 1972. 6. sz. 45. o. 

lyes profitnövekedést eredményezett és kedvezően változtatta meg a munkások 
korösszetételét. Az ipari termelés és a szolgáltatások bővítését a hatvanas évek- 
ben csak a vendégmunkások bevonásával lehetett megoldani. A vendégmunkások 
mobilak és nehézség nélkül csoportosíthatók át, ha ezt a termelési struktúra vál- 
tozásai megkövetelik. Pótolják azokat a hazai munkásokat, akik — épp az előbbiek 
belépése következtében - jobb állásokba, irányító posztokra kerülnek. Az állam- 
háztartás is hasznot húz belőlük, mert az adókat és a nyugdíjjárulékot fizetik, 
de csak igen kis mértékben veszik igénybe az egészségügyi és a gyermeknevelési 
szolgáltatásokat." 

A vendégmunkás társadalmi-politikai helyzetére bizonyos jogi szabályozott- 
ság ellenére általában a jogfosztottság, a gazdasági és politikai kiszolgáltatott- 
ság jellemző még a legfejlettebb polgári demokratikus berendezkedésű tőkés 
országokban is. Rájuk nem az állam általános alkotmányos rendje érvényes, ha- 
nem azok a külön törvények, amelyek a vendégmunkások státusát szabályozzák. 
Ezek pedig mindenütt tartalmazzák az alapvető , memento mori"-t: a bármiko- 
ri kiutasítás lehetőségét akár a gazdasági konjunktúra lehanyatlása, akár a be- 
vándorolt emberi vagy főként politikai , magatartása" miatt. Az NSZK-ban a 
külföldiekre vonatkozó 1965. évi törvény értelmében a vendégmunkásnak nem 
biztosítottak olyan alapvető polgári demokratikus szabadságjogokat, mint a gyü- 
lekezési, az egyesülési jog, a szabad munkahely- és lakóhelyválasztás, vagy a kül- 
földre toloncolás elleni polgári jogvédelem. A külföldiekre vonatkozó 1965. 
évi törvény szerint kiutasítható az, , aki veszélyezteti a demokratikus és liberá- 
lis rendet, vagy a köztársaság biztonságát . . . ha veszélyt jelent a közegészségre 
és erkölcsre ... ha más okból jelenléte a köztársaság fontos érdekeire nézve 
káros". Ennek elbírálására az NSZK rendőrsége hivatott." Figyelemre méltó, 
hogy sok nyugat-európai országban a bevándorolt munkás lett az újfasiszta pár- 
tok állandó céltáblája. E pártok és csoportosulások ideológiájában, szociális de- 
magógiájában ők töltik be azt a szerepet, amelyet a harmincas évek , klasszikus", 
,skanonikus" fasizmusának szociális demagógiájában a zsidóság betöltött. 

Mindezzel összefüggésben az európai vendégmunkások esetében is felme- 
rül az alapvető kérdés: ha ilyen sanyarú a társadalmi-politikai helyzetük, miért 
vállalkoznak erre a szerepre ? Azért, mert még ilyen körülmények között is ked- 
vezőbb anyagi helyzetbe kerülnek, nagyobb jövedelemhez jutnak, mintha otthon 
maradtak volna! Számos ország külföldi devizabevételének is el nem hanyagol- 
ható forrása az a valuta, amelyet a vendégmunkások küldenek haza (pl. Spanyol- 
ország, Portugália, Törökország, Jugoszlávia). Továbbá számos esetben (Török- 
ország, az 1970-es évek közepéig Portugália, Spanyolország, Görögország) a ven- 
dégmunkások az alapvető polgári demokratikus jogoktól, a kibontakozó , üzemi 
demokráciában" való részvétel lehetőségeitől lényegében megfosztva is"! na- 


5 IPW Berichte, 1972. 6. sz. 46. o. 

"" Nyugat-Európa vendégmunkásai és a szakszervezetek. SZEKI, Budapest, 1978. 56. o. 

"1 Az I. G. Metall (Fémmunkások Szakszervezete) közlése szerint 1972-ben az üzemeiben 
működő közel 40 000 üzemi tanácstag között 131 külföldi volt, holott számarányukat tekintve 
2000-nek kellett volna lennie. - IPW Berichte, 1972. 6. sz. 48. o. 


gyobb szabadságban élnek, mintha odahaza éltek volna egy katonai vagy más- 
fajta diktatúrában. 

Az európai vendégmunkások helyzete igen korán nemzetközi problémává 
lett. Ezt többek között a reformista szociáldemokrácia lelkiismerete is ösztönöz- 
te. Így már az 1920-as évektől a Népszövetség Munkaügyi Hivatala, majd a má- 
sodik világháború után az ILO (az ENSZ Munkaügyi Szervezete) számos aján- 
lást dolgozott ki a tagállamok kormányainak számára a vendégmunkások szociá- 
lis és kulturális helyzetének javítására. Az az igény, hogy a vendégmunkások 
helyzetén javítsanak, a nemzetközi enyhülés elmélyítésének is egyik alkotóeleme 
lett. Fontossága miatt az 1975. évi Helsinki Európai Béke, Biztonsági és Együtt- 
működési Értekezlet záródokumentuma is foglalkozik vele: , A munkaerő-vándor- 
lás számos gazdasági, szociális, emberi és egyéb problémát vet fel mind a fogadó, 
mind a küldő országokban . . . a felmerülő problémákat a közvetlenül érdekelt 
feleknek kell megoldaniok." Az értekezlet számos javaslatot is tett a vendégmun- 
kások helyzetének javítására. 

Az 1973-75-ös világgazdasági válság új fejleményeket hozott a legnagyobb 
európai befogadó országok vendégmunkás-politikájában. 1974 novemberében az 
NSZK bevándorlási zárlatot rendelt el a vendégmunkásokra, s bezárta külföldi 
toborzó irodáit. A rákövetkező évtizedben mindenekelőtt a vendégmunkaerő 
visszaáramoltatását szorgalmazták. 

1981-ben a Sclimidt-kormány hozzákezdett a korábbi politika általános 
felülvizsgálatához. Ugyanis a válság ellenére a prognózisok azt mutatták, hogy 
2000-ig a külföldiek száma az NSZK-ban mintegy 7 millióra növekedhet. Meg- 
növekedett az államközi szerződések megkerülésével, illegális úton az országba 
érkező munkavállalók száma, akik a legnehezebb munkát a legolcsóbb bérért s 
mindenféle társadalombiztosítás nélkül vállalták. Az NSZK-ban mintegy 1500 
cég és szervezet keletkezett az illegális munkaerő beáramoltatására, amelyek 
mintegy 20 DM összeget vágtak zsebre egy-egy , munkaerő" -ért. 

A Schmidt-kormány törvényjavaslatai arra irányultak, hogy megszüntessék 
az államközi szerződéseken kívüli munkaerő-bevándorlást; a bevándorolt, s le- 
telepedni kész munkaerőt oly módon integrálják, hogy felszólítják őket az NSZK- 
állampolgárság felvételére és a végleges letelepedésre, aki pedig nem integrálha- 
tó (szakképzettség hiánya, betegség, öregség, egyéb okok miatt), azt véglegesen 
haza kell telepíteni az anyaországba az anyaországok kormányaival egyetértés- 
ben. Az elképzelés — belső és külső okok miatt — ma is csak jórészt terv maradt 
az érintettek, különösen a hazatelepítendők és egyes országok kormányainak 
egyet nem értése miatt. 

Újabban az NSZK és Franciaország kormányai arra az elhatározásra ju- 
tottak, hogy meghatározott összeget, , végkielégítést " adnak annak a vendégmun- 
kásnak, aki önkéntes alapon hajlandó végleg hazatelepülni. Úgy tűnik tehát, 
hogy a fejlett országok munkaerő-importja — legalábbis átmenetileg — megin- 
gott az 1973-75-ös válság s az azt követő hosszú strukturális válságidőszak súlya 
alatt. 


BEVÁNDORLÁS ÉS MUNKÁSMOZGALOM . 


A munkaerő migrációja súlyos és újszerű társadalmi, politikai problémákat ered- 
ményezett azokban az országokban, ahonnan a dolgozók elvándoroltak, és azok- 
ban is, ahová bevándoroltak. A tőkés társadalmi rend a problémákat csak óriási 
egyéni gyötrelmek árán képes megoldani, vagy csupán tompítja azokat. Té- 
mánk szempontjából két kérdés vizsgálata fontos, az egyik a bevándorlás hatá- 
sa és a bevándorlók beilleszkedése a befogadó ország munkásmozgalmába, és 
kapcsolatai az elbocsátó ország munkásmozgalmával. Ez lényegében osztálykér- 
dés. A másik a bevándoroltak asszimilációja a befogadó ország politikai, társa- 
dalmi, kulturális és gazdasági s főként az első időkben -— a nyelvi közegébe. 
Ez lényegében etnikai és nemzeti-nemzetiségi kérdés. A kettő természetesen 
összefonódik. 

A bevándorolt munkás ellentmondásos hatást gyakorolhat a befogadó or- 
szág munkásmozgalmára. Létkörülményeinél fogva kénytelen (legalábbis az első 
időkben) alacsonyabb bérért és szervezetlenül dolgozni. Ugyanakkor magával 
hozhatja hazája esetleg szervezettebb, harcosabb, elméletileg felkészültebb 
munkás- és tömegmozgalmainak tapasztalatait is. A bevándorolt munkás nem 
feltétlenül , megosztó" tényező — az adott történelmi körülményektől függően 
az egység kovácsává is válhat. . 

Az Egyesült Államok a bevándorlás , mintaországa? volt. A kérdés is tel- 
jes összetettségében itt jelentkezett először az 1848-49-es németországi forra- 
dalmak bukása után bevándorolt német kommunisták tevékenysége kapcsán. A 
német forradalmárok szellemi potenciálja, forradalmi hite és elméleti felkészült- 
sége pozitív hatást gyakorolt az Egyesült Államok társadalmára, erősítette azo- 
kat az erőket, amelyek a kibontakozó , elkerülhetetlen"? konfliktusban a szabad 
bérmunka pártján, a rabszolgaság ellen léptek fel és erősítette az amerikai mun- 
kásmozgalmat is. E pozitív hatásokat azonban gyengítette számos német kö- 
zösség elzárkózása, s az angol nyelvismeret hiánya. 

Marx és Engels Weydemeyerhez, Sorgéhoz, Clusshoz intézett leveleikben 
azt tanácsolták, hogy a német forradalmár emigránsok mielőbb tanuljanak meg 
angolul, s illeszkedjenek be az amerikai proletariátus soraiba. A német kommu- 
nisták tevékenysége, az általuk létrehozott kommunista klubok és ligák hozzá- 
járultak ama feltételek megteremtéséhez, amelyekre építve Marx és Engels ja- 
vaslatára 1872-ben az I. Internacionálét át lehetett helyezni az Egyesült Álla- 
mokba. 

Számos amerikai történész és politológus úgy véli, hogy a szocializmus 
,idegen? az amerikai gondolkodástól, s , kívülről hozták? az Egyesült Álla- 
mokba. Ám az 1848-49-es európai forradalmak bukása után érkező német és 
más nemzetiségű kommunisták már létező és a szocializmusról vallott különféle 
eszmei áramlatokat képviselő munkás egyesüléseket találtak, tevékenységüket 
ezekre építve fejtették ki. Másrészt ha az Egyesült Államok a , bevándoroltak 
nemzete", amit nem tagad egyetlen jelentős tudós sem, mi csodálkozni, sőt ki- 
vetnivaló lehet abban, hogy a bevándorlók nemcsak munkáskezüket, hanem esz- 
méiket is magukkal hozzák. c 

A XI2. század utolsó két évtizedétől folyamatosan növekvő, Európa keleti 

ésfdéli részeiből kiinduló bevándorlás sok vonatkozásban új helyzetet és új le- 
hetőségeket teremtett az amerikai munkásmozgalom számára. A beözönlő, mil- 
liós nagyságrendű, zömmel paraszti tömegek ugyan nem rendelkeztek szá- 
mottevő munkásmozgalmi tapasztalattal, de érezték, tudták, hogy szükségük 
van szervezett érdekvédelemre. Az Egyesült Államokban pedig az adott időben 
már léteztek a munkásosztály országos méretekben működő szakszervezetei: 
a legjelentősebb, a legnagyobb tömegeket átfogó szervezet az AFL (Amerikai 
Munkásszövetség) volt. Léteztek és működtek országos politikai pártok, a Szo- 
cialista Munkáspárt, majd a belőle kivált Szocialista Párt. A hatalmas beván- 
dorló tömeg szervezése megsokszorozhatta volna az amerikai szakszervezetek 
és az amerikai szocialista pártok erőit. Ettől azonban mind az AFL, mind pe- 
dig a Szocialista Párt reformista vezetői elzárkóztak, sőt, az AFL vezetősége, 
elsősorban Samuel Gompers a , restrikciós" mozgalom élharcosa lett. Ennek 
következtében a bevándorló nagy munkástömegek és a meglévő munkásszerve- 
zetek nem találkoztak; az amerikai munkásmozgalom szervezettségét, politikai 
érettségét tekintve jóval gyengébb maradt a korabeli európai, s különösen a né- 
met munkásmozgalomnál. 

Az amerikai munkásmozgalom helyzetét a századfordulón olyan elismert 
német polgári történész is elemezte, mint Werner Sombart. Sombart arra ke- 
resett választ, miért nincs az Egyesült Államokban olyan erős politikai tömeg- 
párt, munkáspárt, amilyenek a nyugat-európai szociáldemokrata pártok ? Szem- 
beszállva korának más polgári történészeivel, akik a tényt az , angolszász faj" 
pszichikai sajátosságaival magyarázták, az alapvető okot az amerikai munkásosz- 
tály soknemzetiségű összetételében kereste. Sombart azonban csak az amerikai 
munkásosztály soknemzetiségű összetételét fedte fel, ami önmagában objektív 
körülménye, nehézsége, de nem oka a viszonylagos gyengeségnek, amely az 
adott esetben az AFL és az amerikai Szocialista Párt opportunizmusából eredt.?? 

Gompers a második hullám bevándorlóit szervezhetetleneknek minősítette. 
Szakszervezeti tagságuk elé mesterséges akadályokat is gördített. Ilyenek vol- 
tak pl.: az amerikai állampolgárság megszerzése, jelentős — 20-tól 100 dollárig 
terjedő — belépési díj fizetése, a kibocsátó ország szakszervezetének tagsági iga- 
zolványa; pozitív munkáltatói vélemény (!). 

1891-től az AFL kongresszusain rendre szerepel a bevándorlás, amelyet 
úgy ítélnek meg, mint az amerikai civilizáció színvonalának süllyedését okozó 
tényezőt. A legélesebb harcok 1886-ban az AFL cincinnati kongresszusán foly- 
tak le. A Gompers javaslatára létrehozott albizottság a kongresszusban éppen 
vitatott Lodge-Corliss törvény támogatására hívta fel a kongresszust, amely 
írástudási tesztet kívánt bevezetni a bevándorlás korlátozására. Gompers a ja- 
vaslatot emígyen támogatta: , Az indítvány nem jelenthet akadályt bármely 
Angliából, Írországból, Németországból, Franciaországból és a skandináv or- 
szágokbólérkező bevándorló előtt, de eltorlaszolja a beutazás lehetőségét Ameri- 
kába számos dél-olaszországi bevándorló, a szlávok és a hozzájuk hasonló más, 


33 Plehanov értékelte Sombart könyvét: , Warum gibt in den Vereinigten Staten keinen 
Sozialismus ?? Lásd: G. V. Plehanov: Szocsinyenyija. Moszkva. 1928. 14. k. 200-201. o. 


még kevésbé kívánatos elemek előtt." Az AFL következő, nashvillei kongresz- 
szusa 1897-ben elfogadta a törvényjavaslatot támogató indítványt, majd 1904-es 
kongresszusán külön határozatot hozott az , ázsiai konkurencia" megakadályo- 
zásáról a munkapiacon. 

Lényegében azonos álláspontra helyezkedtek az amerikai Szocialista Párt 
jobboldali vezetői is, Victor Bergerrel az élükön. 

A bevándorlás megítéléséről éles viták bontakoztak ki a II. Internacionálé- 
ban is, nem utolsósorban Berger kezdeményezésére. A legélesebb vita a stutt- 
garti kongresszus bevándorlással foglalkozó. albizottságában bontakozott ki. A 
határozat elismerte, hogy a migráció ugyanolyan elkerülhetetlen kísérője a ka- 
pitalizmusnak, mint a munkanélküliség, a túltermelés. Arra hívott fel, hogy 
szervezzenek ellenakciókat ama szerződésekkel toborzott munkások importjával, 
s azzal szemben, hogy sztrájktörőkként használják fel őket. Harcra szólított vi- 
szont a tömeges diszkrimináció, s a külföldieknek a szakszervezeti életből való ki- 
zárása ellen. Lenin ezt a határozatot pozitívan értékelte: ,,. . .a kivándorlás és. 
a bevándorlás kérdésében a stuttgarti kongresszus bizottságában egészen hatá- 
rozottan kiütközött az opportunisták és a forradalmárok közti nézeteltérés. Az 
előbbiek azzal a gondolattal foglalkoztak, hogy korlátozni kell az elmaradt, fej- 
letlen munkások, kivált a japánok és kínaiak áttelepülési jogát. A szűkkeblű, 
céhes elzárkózás, a trade-unionista exkluzivitás szelleme az ilyen emberekben 
háttérbe szorította a szocialista feladatok tudatát, annak tudatát, hogy fel kell 
világosítani és meg kell szervezni a proletariátusnak a munkásmozgalomba még 
be nem vont rétegeit. A kongresszus minden ilyen próbálkozást visszautasított. 
Még a bizottságban is magukra maradtak azok, akik az áttelepülési szabadság 
korlátozása mellett szavaztak, s a nemzetközi kongresszus határozatát áthatja 
a világ munkásai szolidáris osztályharcának elismerése.""" 

Ujabb kutatások arra utalnak, hogy bár az amerikai tőke — élvezve a szak- 
szervezetek jobboldali vezetőinek támogatását — tudatosan törekedett a fejlődő 
és izmosodó soknemzetiségű amerikai munkásosztály megosztására faji és nem- 
zeti alapon, ezt nem mindig sikerült elérnie. Robert Ernst, amerikai kutató íÍr- 
ja: , a helyi és a bevándorolt amerikai munkások viszonyát rendszerint leegy- 
szerűsítik a konkurencia és a harc formulájára. Bár az összeütközések vitatha- 
tatlanok és többször is előfordultak, az őslakók és a bevándoroltak kifejezték el- 
vi együttműködésüket saját közös törekvéseik megvalósításában." J. H. Com- 
mons - ismert, s a bevándorlás korlátozásáért síkraszálló történész — írta: , Van 
valamiféle méltó megtorlás abban, hogy miután mi - arra törekedvén, hogy 
megtörjük a munkásszervezeteket — országunkba hoztuk Európa és Ázsia min- 
den munkás faját, ezek a fajok oly gyorsan kiküszöbölték a faji antagonizmust 
és egyesültek."" 

Ezen álláspontok helyességének illusztrálására mi sem kézenfekvőbb, mint 
felidézni az amerikai munkásosztálynak a XIX. század végén, a XX. század ele- 


8 F. Foner: Isztorija rabocsevo dvizsenyija v SZSA. Moszkva, 1958. 2. k. 444. o. 
u 7. I. Lenin Összes művei. 16. k. Kossuth Könyvkiadó, 1968. 78. o. 

8 Robert Ernst: Immigrant Life in New York City, 1825-1863. 1949. 99. o. 

§ g. H. Commons: Races and Immigrants in America. New York, 1920. 154. o. 


jén vívott harcos tömegsztrájkjait, amelyben egyaránt részt vettek , tősgyöke- 
res" és bevándorolt amerikaiak. Elegendő itt csak említeni az 1892-i, a Carnegie 
tulajdonában lévő acélüzemek sztrájkját a Pittsburg melletti Homesteadben 
— amelyben a tulajdonos először alkalmazta a Pinkerton detektív ügynökség 300 
alkalmazottját a sztrájk leverésére -, az 1894-i országos vasutassztrájkot (Pull- 
man-sztrájk), az 1902-i bányászsztrájkot, az 1912-i lawrence-i textiles sztrájkot.?" 

A monopolizált tömegtermelésben dolgozó bevándoroltak nem hagyták ma- 
gukat teljes mértékben kiszorítani sem az AFL-ből, sem a Szocialista Pártból. 
Erős pozíciókat szereztek a bányászatban, a kohászatban, a textiliparban mű- 
ködő szakszervezetekben. 

A bevándoroltak aktív közreműködésével jött létre 1905-ben a Világ Ipari 
Munkásai (I WW) elnevezésű munkásszervezet, amely egyik előkészítője lett 
az Egyesült Államok Kommunista Pártja megteremtésének. 

A bevándoroltak a működő amerikai szakszervezetekhez és munkáspártok- 
hoz eleinte specifikus nyelvi föderációk formájában kapcsolódtak. 1912-ben 
a Szocialista Pártban már 11 nyelvi föderáció működött: finn, szerb-horvát, 
olasz, lengyel, cseh, skandináv, litván, zsidó (jiddis), magyar, német és ukrán. 
Saját nyelvükön adtak ki lapokat, tagjaik után fejenként 5 cent havi tagdíjat, 
s a föderáció önálló létéért külön összeget is fizettek a pártkasszába. A nyelvi 
föderációk alapegységei az egyes államok pártszervezeteihez tartoztak, de megő- 
rizték föderatív felépítésükből eredő önállóságukat is: az egyes nyelvi föderá- 
ciók a párt általános ügyeiben ugyanolyan szavazati joggal rendelkeztek, mint 
az egyes államok pártszervezetei. 

A nyelvi föderációkra épülő pártfelépítést az 1919-ben megalakult Egye- 
sült Államok Kommunista Pártja is átvette. Sőt: annak, hogy 1919-ben egy- 
szerre és egyidőben (1919. szeptember I. és szeptember 2.) két kommunista párt 
is alakult lényegében azonos programmal, a Szocialista Párthoz való viszony 
kisebb jelentőségű taktikai nézeteltérései mellett a Szocialista Pártból a kommu- 
nista pártba átlépő nyelvi föderációk státusa körül kibontakozott vita volt az oka. 
Az 1919. szeptember 1-jén létrejött Egyesült Államok Kommunista Pártjában 
Charles Ruthenberg vezetésével zömm:l a bevándoroltak nyelvi föderációi tö- 
mörültek; a másnap létrejött Egyesült Államok Kommunista Munkáspártjá- 
ban John Reed vezetésével a már angol nyelvű amerikai munkások foglaltak 
helyet. A két párt 1921-ben egyesült, de a nyelvi föderációk (bár megnyirbált 
önállósággal, a demokratikus centralizmus elveinek alávetve) az 1930-as évek 
közepéig léteztek a pártban. Szerepükről Slepakov szovjet történész a követke- 
zőket írja: , A föderációknak a kommunista mozgalom kezdetén folytatott tevé- 
kenységét vizsgálva két vonást kell megkülönböztetni a mozgalomba bevont be- 
vándorlók azon tömegei körében, amelyek megőrizték nemzeti hagyományaikat. 
Az egyik, hogy a föderáció számukra a tömörülés érthető, természetes formája 
volt, először a szocialista, majd a kommunista párt jelszavai mögött. Ezzel 
együtt tapasztalható volt a másik vonás is: a bezárkózás, a megosztottság kon- 
zerválásának tendenciája, amely az európai tapasztalatok mechanikus átülte- 


" Részletesen 1.: Samuel Yellen: American Labor Struggles. New York, 1936. 

tésének kísérleteihez vezetett az amerikai feltételek között. Ez azonban nem zár- 
ta ki a szoros kapcsolatokat, a kölcsönös segítséget és együttműködést az egyes 
nemzeti föderációk között, mint ahogy nem zárta ki a nemzeti föderációk tagjai- 
nak önfeláldozó munkáját a párt soraiban."" 

A bevándorlók szembeállítása egymással s a korábban érkezettekkel ma is 
az Egyesült Államok uralkodó köreinek egyik fő törekvése. Ehhez néha mások 
is csatlakoznak. Thomas Sowell , fekete" — azaz az afro-amerikai etnikai csoport- 
hoz tartozó szociológus — pl. azon az állásponton van, hogy a karibi térségből, 
Mexikóból és egyéb latin-amerikai térségből érkező legális és illegális beván- 
dorlók, a korábban érkezett és meggyökeresedett etnikumok (főleg az afro-ame- 
rikaiak, Puerto Ricó-iak, továbbá a szegény fehérek) munkalehetőségeit és csa- 
ládi jövedelmeit csökkentik. Az általa közölt családjövedelmi index szerint való- 
ban nagyok az eltérések." 


Az amerikai családjövedelmi index etnikai megosztásban 
Átlagjövedelem: 100 


Zsidók 172 Angolszászok 107 
Japánok 132 Írek 103 
Lengyelek 115 Fülöp-szigetekiek 99 
Kínaiak 112 Mexikóiak 94 
Olaszok 112 Puerto Ricó-iak 63 
Németek 107 Feketék 62 

Indiaiak 60 


E családjövedelmi index valódiságához nincs mit hozzátennünk. Talán csak 
annyit, hogy mint minden , átlagot" mutató statisztika, torzít! Hiszen a zsidók 
átlagon felüli, 172-t mutató index-számában bizonyára , benne van" a Rocke- 
fellerek mammut jövedelme - de, a New York-i konfekcióiparban dolgozó, 
többségében zsidó nemzetiségű munkás szerényebb átlagkeresete is; vagy a len- 
gyelek 115-ös indexszámában ott van Brzezinski s a hozzá hasonló lengyelek ma- 
gasabb családi jövedelme s a lengyel származású, zömükben szénbányákban, ko- 
hászatban dolgozó amerikaiak alacsonyabb bére is. 

Ennek ellenére az átlagstatisztika is ad hozzávetőleges képet az etnikai csopor- 
tok anyagi helyzetéről és életszínvonaláról, a meglévő tényleges különbségek- 
ről. Az ebből levont helytelen következtetések azonban alkalmasak arra, hogy 
szembeállítsák egymással a dolgozók legfontosabb csoportjait: szegény fehére- 
ket, az afro-amerikaiakat, a spanyol anyanyelvűeket, az ázsiai és a csendes-óceá- 
ni térségből érkezetteket, eltereljék a figyelmet a tényleges ellenségről, az egy- 
re inkább nemzetközivé váló amerikai monopoltőkéről. 

Az amerikai történelem éppoly gazdag demokratikus tradíciókban, mint 


38 4. N. Slepakov: Immigracija i amerikanszkij rabocsij klassz v epohi imperializma. 
Moszkva, 1966. 204. o. ő 

8 Thomas Sowell: Ethnic America. A History 1981. Közli: Világtörténet, 1984. 1. sz. 
40. o. ; 


71 


konzervatív, sőt ellenforradalmi hagyományokban. Az előbbiek arról tanúskod- 
nak, hogy valóságos előrehaladás az Egyesült Államok történelmében, népessé- 
gének életében akkor történt, amikor sikerült valamiféle egységet kialakítani 
a szegény fehérek és a legjelentősebb etnikai csoportok, főleg a négerek, az afro- 
amerikaiak, továbbá a baloldali mozgalmak különböző áramlatai között. Ez még 
akkor is igaz, ha ilyen tömörülések eddig mindig csaknem kizárólag a burzsoázia 
valamely, elsősorban liberális szárnyának a vezetése alatt állottak. Megemlíthe- 
tő itt a polgárháború s különösen az azt követő , fekete rekonstrukció" idősza- 
ka a déli államokban," az 1930-as években Roosevelt mögött kialakult népi 
. koalíció; az 1960-as évek tömegmozgalmai, amelyek ma még kellőképpen nem 
elemzett szerepet játszottak mind a vietnami háború megszüntetésében, mind 
pedig (a központi kormányzat direkt beavatkozásával) az Egyesült Államokra 
nehezedő faji és szociális problémák tompításában. 

Az Egyesült Államok politikai életében a viszonylag csekély tömegbefolyás- 
sal rendelkező kommunista párt elvi következetességgel dolgozik egy antimono- 
polista koalíció megvalósításán. A XXII. kongresszuson elfogadott új pártprog- 
ram Szerint ez a koalíció ,jaz első szakaszban lehetséges, hogy még nem intéz 
általános kihívást a kapitalizmus mint rendszer ellen, de a monopóliumokat 
engedményekre kényszeríthetné és lényegesen korlátozhatná hatalmukat a poli- 
tikai és gazdasági élet fontos területein"." 

Az antimonopolista koalíció — stratégiai fogalom, amely elsősorban azo- 
kat a társadalmi osztályokat, rétegeket és csoportokat igyekszik meghatározni, 
amelyek a munkásosztály szövetségesei lehetnek az amerikai állammonopolista 
kapitalizmus ellen vívott küzdelemben. A program - és a beszámoló -— nagy 
hangsúllyal említi ebben a vonatkozásban az elnyomott faji és etnikai csopor- 
tok szerepét: , az Egyesült Államokban . . . több a faji és nemzetiségi elnyomás 
alatt élő ember, mint bármely más országban. . . Az afÍro-amerikaiak, chicanok, 
a Puerto Ricó-iak és a bennszülött amerikaiak (indiánok) mellett még számos 
olyan nemzetiségi csoport és többmillió olyan ember él az Egyesült Államok- 
ban, akik bizonyos mértékben a nemzetiségi és faji elnyomás áldozatai. . . Egyre 
több kínai, vietnami, arab, Fülöp-szigeteki, japán, koreai, hawaii és kelet-indiai 
származású ember telepedik le az Egyesült Államokban ... a különböző fokú 
faji és nemzetiségi elnyomásban szenvedő emberek száma hazánkban összesen 
40 és 50 millió között mozog . . . világosan látnunk kell azt, hogy a nemzetiségi 
elnyomás és a fajgyűlölet elleni harc szükségszerűen minden harc szerves tar- 
tozéka. A gazdasági és a társadalmi haladásért vívott küzdelemben elért győzel- 
mek és sikerek elválaszthatatlanul összefonódnak a nemzetiségi elnyomás és faj- 


49 Fekete rekonstrukció? néven ismert az Egyesült Államok déli államai fejlődésének 
1865-től 1877-ig terjedő szakasza. Ekkor a győztes északi államok hadserege megszállta a déli 
államokat, s az északról érkező politikusok és állami tisztviselők közreműködésével elvégezte 
a rabszolga-felszabadítás szükséges jogi és egyéb feladatait, átszervezte a déli államok köz- 
igazgatását s választójogot biztosított a felszabadított négereknek. Ez a folyamat azonban 
1877-ben, az ún. Hayes-Tilden-egyezmény után, amelyben a győztes északi burzsoázia meg- 
egyezett a vesztes déli ültetvényesekkel, megszakadt. A déli államokban ismét — bár már a 
, hivatalos" rabszolgaság nélkül - felvirágzott a fajüldözés. 

a SZSA, 1983. 3. sz. 124. o. 

gyűlölet elleni harccal. E küzdelem nélkül a demokráciáért vívott harc, az osz- 
tályharc, a monopóliumellenes erők harca eleve csak korlátozott eredményeket 
hozhat." 

A nemzeti, a faji és etnikai csoportok egységének szükségszerűsége mint 
a hatóképes és tényleges amerikai baloldali politika alapvető feltétele nagy erő- 
vel mutatkozott meg az egyre inkább a Martin Luther King örökébe lépő Jesse 
Jackson, néger polgárjogi vezető 1984. évi választási kampányában. 

Az Egyesült Államok történetében először indult harcba az elnökjelöltsé- 
gért néger politikus. Alapvető stratégiai és taktikai elképzeléseit, azt, hogy a vá- 
lasztók milyen rétegeit kívánja meghódítani, jól mutatta fő jelszava, a , Szivár- 
vány koalíció" (Rainbow Coalition) megteremtése. ,, A Szivárvány koalíció feke- 
te alapról fejlődhet, de felölelhet másokat: a spanyolokat, a nőket, az őslakó ame- 
rikaiakat, a fehér béke-aktivistákat, a környezetvédőket, az ázsiai amerikaiakat, 
arab-amerikaiakat — mindazokat, akik szenvednek Reagan politikájától és egység- 
be tömörülhetnek a munkát, a békét és az igazságot hirdető széles program alap- 
ján." 

A demokrata párti előválasztásokon Jesse Jackson valamennyi jelöltnél ha- 
ladóbb - ha úgy tetszik, baloldalibb — programot hirdetett mind bel-, mind kül- 
politikai kérdésekben. Egyedüli volt abban is, hogy távol tartotta magát az ún. 
, Vörösfaló", antikominunista kitételektől. Az előválasztásokon részt vett de- 
mokrata párti választópolgárok közül 3.4 millióan szavaztak a néger lelkészre. 
Ezek mintegy 2094-a fehér állampolgár volt, a többi néger, spanyol, ázsiai és 
arab. A párt elnökjelölő kongresszusán már esélytelen volt; nem őt választották, 
többek között azért sem, mert az AFL-CIO jó előre letette a voksot Mondale 
mellett; s ma még a párt legliberálisabb politikusa sem tudja elképzelni, hogy 
néger elnökjelöltje legyen. A , Szivárvány koalíció" célkitűzése azonban arra 
utal, hogy az Egyesült Államok Kommunista Pártja legfontosabb stratégiai cél- 
kitűzésének, az antimonopolista koalíció megteremtésének gerincét jelentő össze- 
fogás gondolata a különböző nemzetiségek, fajok és etnikumok között már túl- 
haladta a párt viszonylag szűk kereteit. John és Sheila Collins, Jesse Jackson vá- 
lasztási kampányának szervezői, a kampányt értékelve írták: , A tét sokkal na- 
gyobb annál, mintsem hogy a fehér amerikaiak el tudnák fogadni Jesse Jack- 
sont vagy más nem fehér politikusokat mint saját vezetőiket. A tét az, vajon 
Amerika képes lesz-e felfogni saját létét mint valóságos, ténylegesen többfajú 
társadalomét. Ma már a nem fehérek az Egyesült Államok lakosságának 259/-át 
alkotják; néhány számítás szerint közel 3094-át. A születési arányszámok és 
a bevándorlás következtében ez a százalékos arány csak növekedhet. . . Ha Ame- 
rika a reaganizmust követi és ragaszkodik ahhoz az eszméhez, hogy fehér és ke- 
resztény nemzet, visszafelé menetel, s a világot közelebb viszi a fasizmushoz és 
a nukleáris világkatasztrófához."" 


ss Az Egyesült Államok Kommunista Pártjának XXII. kongresszusa. Kossuth Könyv- 
kiadó, 1980. 66-68. o. 

8 John and Sheila Collins: Jesse Jackson and the Rainbow Coalition: Implications for 
International Peace. Krugli stol "84 socijalizam i mir. 8-12. 10. 1984. Cavtat, Jugoslavia. 8. o. 
(A konferencián hivatalosan közzétett kézirat.) 

BEVÁNDORLÁS ÉS ASSZIMILÁCIÓ 


Azok a tömegek, amelyek a befogadó országot nem átmeneti tartózkodási és 
pénzkeresési helynek tekintik, s nemcsak arra törekednek, hogy a megszerzett 
pénzzel otthon új egzisztenciát teremtsenek, óhatatlanul szembenéznek a leg- 
súlyosabb problémával: az asszimiláció, a beépülés problémájával, mégpedig 
többnyire úgy, hogy közben meg kívánják őrizni alapvető kulturális-etnikai 
sajátosságaikat. Ezzel a problémával azok is szembenéznek, akik végső soron 
haza kívánnak térni, mert az objektív feltételek olyanok, hogy a , diadalmas" 
hazatérés csupán az elvándoroltak lényegtelen töredékének sikerül, de nekik 
is hosszú éveket kell a befogadó országban eltölteniük. 

A bevándoroltak asszimilációjának problémája végigkíséri a történelem 
utolsó évszázadát. Ez is a legélesebben az Amerikai Egyesült Államokban 
figyelhető meg. 

A migrációval párhuzamos asszimiláció kérdésében a marxizmus-leniniz- 
mus klasszikusai egyértelműen foglaltak állást: a nemzetközi proletárosztály- 
harc napi és távlati érdekeinek megfelelően az assztmilációt, mégpedig a minél 
gyorsabb asszimilációt helyeselték. A napi érdekek szempontjából ez az álláspont 
a tőke azon törekvése ellen irányult, hogy a munkásosztály egységét nemzeti 
alapon bontsa meg, távlatilag pedig a nemzeti különbségektől is mentes, egységes 
kommunista világtársadalmat igyekezett szolgálni. 

Lenin, mint ismeretes, az imperializmus kibontakozásakor az asszimiláció 
folyamatát a nemzeti kérdés általa feltárt két történelmi tendenciájával össze- 
függésben ítélte meg. A kapitalizmus fejlődése a nemzeti kérdésben két törté- 
nelmi tendenciát eredményez. Az első: a nemzeti élet és a nemzeti mozgalmak 
ébredése. Harc mindenfajta nemzeti elnyomás ellen, a nemzeti államok ki- 
alakulása. A második: a nemzetek közti sokoldalú kapcsolatok kifejlődése és 
élénkülése, a nemzeti válaszfalak ledöntése a gazdasági életben, a tudomány- 
ban, a kultúrában; a tőke nemzetköziesedése és a munkásosztály nemzetközi 
egységének megteremtése. 

Lenin szerint mindkét tendencia a kapitalizmus fejlődésének egyetemes 
törvénye. Az előbbi a kapitalizmus fejlődésének kezdetén dominál, az utóbbi 
az érett, a szocialista társadalom , előcsarnokát" létrehozó imperializmusra jel- 
lemző. A marxisták programjának Lenin szerint a nemzeti kérdésben mindkét 
tendenciával számolnia kell; először is védelmezni kell a nemzetek és a nyelvek 
egyenjogúságát, nem szabad megtűrni semmiféle kiváltságot ebben a tekintet- 
ben, védeni kell a nemzetek önrendelkezési jogát a teljes állami elkülönülésig, 
másodszor pedig védelmezni kell az internacionalizmus elvét, azt az elvet, 
hogy a proletariátus engesztelhetetlenül harcoljon a burzsoá nacionalizmus 
ellen, még ha az a legkifinomultabb formákban jelentkezik is." 

Az amerikai bevándorlók asszimilációjának folyamatát Lenin a következő- 
képpen ítélte meg: , New York állam... olyan malomhoz hasonlít, amely 


4 T.: V. I. Lenin Összes művei. 24. k. 123-124. o. Kritikai megjegyzések a nemzeti 
kérdésre vonatkozóan. 

felőrli a nemzeti különbségeket. És az, ami nagy, nemzetközi méretekben megy 
végbe New Yorkban, végbemegy minden nagy városban és gyári településen is. 

Aki nem feneklett meg a nacionalista előítéletekben, annak a nemzetek 
kapitalista asszimilációjában mindenképpen hatalmas történelmi haladást, 
különféle isten háta mögötti zugok nemzeti maradiságának megszüntetését 
kell látnia, különösen ha olyan elmaradott országról van szó, mint Orosz- 
ország." 

Az asszimiláció kétirányú folyamat. Sikere attól függ, akar-e a bevándorolt 
asszimilálódni — fenntartva természetesen nemzeti, kulturális és életmódbeli 
hagyományainak értékeit; továbbá, hogy a befogadó ország ténylegesen elő- 
segíti-e vagy gátolja a bevándoroltak beilleszkedését. 

Az etnikai csoportokon belül megfigyelhető a kezdeti elzárkózás, kívülről 
pedig a kezdetben rájuk nehezedő nagy nyomás. Mindkettő a beilleszkedés 
útjában áll: az asszimiláció akkor lehet sikeres, ha ezeket az akadályokat meg- 
szüntetik. Történeti síkon szemlélve az Egyesült Államokat, itt mindkét folya- 
mattal találkozunk. Befogadó közege és északi, , szabad" kormányzatai a XIX. 
század utolsó harmadáig nemcsak eltűrték, hanem elő is segítették a bevándor- 
lást és az asszimilációt. Ezen a tényen lényegében az sem változtat, hogy az 
1850-es évek elején rövid ideig az ún. , nem tudom" (know nothing) mozgalom, 
amelyből később a Ku-Klux-Klan nőtt ki, sorozatos terrorcselekményeket haj- 
tott végre elsősorban az ír bevándorlók ellen. 

Az asszimilációs folyamat elemzése nyomán számos elmélet keletkezett, 
mögöttük különböző politikai és ideológiai indíttatású társadalmi erők állottak. 

Az Egyesült Államok demokratikus hagyományainak és lehetőségeinek el- 
túlzásából eredt az ún. , melting pot" (olvasztótégely) elmélet, amely szerint 
az országban végbemenő társadalmi-gazdasági folyamatok a föld különböző 
részeiről érkező embereket egységes amerikai jellemmé, egységes amerikai 
nemzetté formálják, amelynek alapvető jellemzője a demokratizmus és a társa- 
dalmi egyenlőség. Erre, a szerinte az amerikai demokrácia lényegét példázó 
jelenségre már Alexis de Tocguille francia arisztokrata utazó rámutatott az 
Egyesült Államokról szóló, 1833-ban megjelent könyvében." J. F. Turner, 
a , határelmélet" legismertebb amerikai teoretikus történésze szerint a határ 
állandó kiterjesztése keletről nyugatra, az ősvadon kisajátítása és az indiánok 
elleni harc szükségszerűsége forrasztotta eggyé a különböző etnikumokat egy- 
séges amerikai nemzetté. A , melting pot" teóriáját a progresszív-liberális 
irányzatú New York-i lap, a New York Tribune újságírója az 1861. július 8-i 
számban a következőképpen fogalmazta meg egy érkező norvég csoport láttán: 
,Ezek valamennyien szegények. De szőke hajukkal és kék szemükkel becsüle- 
tességet, takarékosságot, munkaszeretetet hoznak, ez a hozzájárulásuk, betétjük 
abba a hatalmas olvasztótégelybe, amelyből majd reméljük, ki kell ömlenie, mi- 
után benne eggyéolvadnak az összes idegen elemek, a jövő tiszta és fénylő fémjének, 
amelyet amerikai jellemnek hívunk." 


6 To. 125-126. o. 
" Idézi; J. F. Kennedy: A Nation of Immigrants. New York, 1964. 16. o. 
4 Közli: Bogina: Immigracija v SZSA. 226. o. 


Az olvasztótégely elmélete akkor lett világszerte közismert, amikor a cári 
Oroszország zsidóságának egyik képviselője, Israel Zangwill, a Puriskevics és 
Pelve , fekete százai" által végrehajtott pogromok elől Kisinyovból az Egyesült 
Államokba települt, s , The Melting Pot? címmel melodrámát írt, amelyet elő- 
ször 1908-ban Londonban vittek színre." 

A dráma patetikus szavainál jóval egyszerűbben látták az olvasztótégely 
gyakorlati funkcióit az üzletemberek. Nekik nem , szupermenek", hanem dol- 
gos kezek kellettek. Henry Ford például kötelezte külföldi alkalmazottait, hogy 
hetente kétszer, munka előtt és munka után nyelvtanfolyamon vegyenek részt. 
A Ford-féle angol tanfolyamnak nem az volt a célja, hogy javítsa a termelékeny- 
séget, hanem hogy munkásait , százszázalékos amerikaivá" gyúrja át. Ford 
tanárai legelőször ezt a mondatot tanították meg: , :Én jó amerikai vagyokc. 
Ezután a tanulók kis némajátékot tekintettek meg, amelynek mondanivalója 
olyan nyilvánvaló volt, hogy szavakra csakugyan nem is volt szükség. A színpad 
közepén, mint a rajta látható felirat mutatta, nagy olvasztótégely állt. A be- 
vándorlók, különféle nevetséges ruhadarabokba öltözve, kezükben táblával, 
amelyre régi hazájuk neve volt felírva, sorra bemasíroztak ebbe a tégelybe. 
Az olvasztótégely másik oldalán egy másik oszlop menetelt kifelé. Ezek az 
emberek mind egyformán, jómódú amerikaiak utcai ruhájába voltak öltözve, 
s mindegyikük kis amerikai zászlót tartott a kezében . . ."" 

Az olvasztótégely elméletének ez az illuzórikus felfogása a valóság kemény 
akadályaiba ütközött már a múlt század utolsó évtizedeiben, de még inkább 
századunk utolsó négy évtizedében, amikor is — nem utolsósorban a szocialista 
világrendszer kialakulásának és megerősödésének eredményeként — az imperia- 
lizmus klasszikus gyarmati rendszere már felbomlott. Ennek nyilvánvaló 
hatása, hogy a Lenin által elemzett, ma is ható két tendencia közül a kapitalista 
világrendszerben ismét erősödött a nemzeti önállóság, a nemzeti függetlenség 
tendenciája; ezt az is mutatja, hogy 1945 óta - amikor is az ENSZ alapító 
államainak száma 51 volt - a világ térképére 108 új, politikailag független, önálló 
ENSZ-tagállamot rajzoltak fel. Túlnyomó, mondhatnánk, elsöprő többségük 
volt gyarmat. Ez kétségtelenül hatást gyakorol a nem gyarmati — sőt a gyar- 
mattartó vagy új gyarmatosító -— országokban élő nemzeti etnikumokra is. Jel- 
lemző példája ennek Paul Robeson álláspontja az 1950-es évek közepétől fel- 
lendülő amerikai négermozgalmakról: , Mi, az Egyesült Államok négerei, a világ 
felemelkedő színes bőrű népeinek része vagyunk. Ez nem egyszerűen faji azo- 
nosulás vagy érzelmi közösség. A történelem egész folyamata alakította ezt ki. 
Az európai nemzetek kifosztották Afrikát s ez vetette őseinket rabszolgaként 
a nyugati féltekére. Ez volt egyben annak a korszaknak a kezdete is, amelyben 
Ázsia legnagyobb részét fehér uralom alá hajtották. Ez a korszak most a vége felé 
jár, s mindez elkerülhetetlenül érinti a mi sorsunkat is." 

Mindez galvanizálta az etnikai csoportokat és más megvilágításba helyezte 


8 Israel Zangwill: The Melting Pot. London, 1914. 184., 185. o. 
16 B. K. Greenleaf: Amerikaláz. Budapest, 1975. 130-131. o. 
un Paul Robeson: Itt állok. Kossuth Könyvkiadó, 1958. 128. o. 

az asszimiláció problémáját is: annál is inkább, mivel a , melting pot" illu- 
zórikus felfogásával ellentétben az Egyesült Államok életének változatlanul 
egyik legsúlyosabb társadalmi problémája a nem fehér bőrű, az afro-ázsiai, 
illetve latin-amerikai, újabban az ázsiai eredetű etnikai csoportok helyzete. 

Józanabb polgári politikusok — elsősorban J. F. Kennedy - felfigyeltek 
az Egyesült Államokat fenyegető tényleges veszélyre: az egyes etnikai csopor- 
tok — különösen a fekete-afrikaiak, továbbá a spanyol nyelvűek (mexikóiak, 
Puerto Ricó-iak és más latin-amerikai eredetűek) - robbanással fenyegető 
helyzetére. Ebből a felismerésből eredtek a hatvanas évek polgárjogi törvényei 
és különböző szociális intézkedései, amelyek munkaalkalom, egészségügyi el- 
látás, élelmiszersegélyezés tekintetében sok esetben preferálták is az említett 
etnikai csoportokat, s nagy gondot fordítottak vezető rétegeinek befolyásolá- 
sára is. Mindennek objektív alapja is van: a bevándorolt vagy behurcolt etnikai 
csoportokat a történelem erőteljesen, differenciálta. Ma már nyugodtan beszél- 
hetünk néger, spanyol stb. kis- és középburzsoáziáról, amely bár alávetett 
helyzetben van az eredeti angolszász amerikaival szemben, mégis politikai 
partnere bizonyos kérdésekben, elsősorban a militáns faji, nemzetiségi moz- 
galmak leszerelésében. Jellemző példa az idézett Thomas Sowell álláspontja, 
aki szerint a fajhoz és etnikumhoz tartozás megváltozott az idők folyamán, 
a ,,know nothing"-től napjainkig, amikor vannak olyan szenátorok, akiknek 
a nagyapja még rabszolga volt."? 

A társadalmi differenciálódás az egyes etnikai csoportokban természetesen 
nemcsak az elvtelen asszimiláció polgári híveit teremtette meg, hanem az etni- 
kumok és a fehér angolszász vagy azzá lett többséghez, továbbá a politikai 
hatalomhoz való más viszony híveit is. Ma a , melting pot" mellett erőteljesen 
hatnak azok a nézetek, amelyek az etnikumok kérdését csak kulturális, nyelv- 
használati és életmódbeli kérdésként kezelik, s az Egyesült Államokat külön- 
böző etnikumok kulturális mozaikjának tekintik. Másrészt pedig egyes etnikai 
csoportok, főleg az afro-amerikaiak szélsőbaloldali csoportjai és bizonyos mér- 
tékben a nyomukban haladó spanyol anyanyelvű ultrabaloldaliak szeparatista 
álláspontot képviselnek. Az afro-amerikaiak eme képviselői önálló afro-amerikai 
hatalmat kívánnak. Ha ez nem lehetséges az Egyesült Államokban, akkor 
Afrikában vagy valamely Karib-tengeri szigeten kell létrehozni, mert ezt indo- 
kolja az afro-amerikaiak sajátos afrikai eredetű kultúrája — mondják. A spanyol 
anyanyelvűek szélsőségesei az Egyesült Államok délnyugati államainak területén 
önálló spanyol nyelvű amerikai államot kívánnak létrehozni, vagy közbeeső 
célként az Egyesült Államokat kétnyelvű (spanyol-amerikai) országgá akarják 
tenni. Mindez arra is utal, hogy a , melting pot" ama felfogása, amelyet a XX. 
század elején Zangwill drámája képviselt, a század végére illúzióvá változott. 
A különböző nemzetiségek és etnikai csoportok együttélésének problémája ma 
az Egyesült Államokban is bonyolultabb, mint valaha. 


s Thomas Sowell: Ethnic America. A History. 1981. Közli: Világtörténet, 1984. 1. sz. 
43-44., 48. o. 

Közlemények 


EPERJESI LÁSZLÓ 


A KÖZLEKEDÉSI ÉS SZÁLLÍTÁSI DOLGOZÓK 
SZAKSZERVEZETÉNEK ELŐDSZERVEZETÉRŐL 
(1894-1905) 


Magyarországon a közlekedés és szállítás dolgozói szakmánként szervezked- 
tek. A szakszervezet alapjait 1894-ben a teherszállító kocsisok (fuvarozó- 
munkások) rakták le, amikor létrehozták a Budapesti Teherszállító és Fuvar- 
ipari Munkások Szakegyletét. (A fővárosi fuvarozó- és szállítómunkások szak- 
egylete 1912. július 14-én országos szakszervezetté alakult Magyarországi Szál- 
lítási és Közlekedési Munkások Országos Szövetsége néven.) Ez a szakegylet 
volt a mai szakszervezet, a Közlekedési és Szállítási Dolgozók Szakszervezete 
(KSZDSZ) elődszervezete. A KSZDSZ alapítási éveként azonban 1898-at 
tartják nyilván. Az újabb történeti forrásfeltárás és kutatómunka eredményeként 
bizonyossá vált, hogy az 1898-as év mint a KSZDSZ elődszervezetének meg- 
alakulási időpontja, téves.! 


! Erényi Tibor , A magyarországi szakszervezeti mozgalom kezdetei 1867-1904" (Tán- 
csics Könyvkiadó, 1962. 404. o.) című munkájában találhatók már utalásck arra, hogy az 
1898-as dátum téves: ,, . .. Wankó Károly közreműködésével alakult meg 1894 végén a 
Fuvaros Kocsisok Szakegylete? (170. o.). Erényi forrásként a Népszavát jelöli meg. A 368. 
oldalon megemlíti, szintén a Népszavára hivatkozva, hogy 1897 tavaszán alakult meg ,,a fő- 
városi teherszállító és fuvaripari munkások? szakegylete. A két eseményt nem hozza összefüg- 
gésbe. 

Tarczati Lajos , A fuvaripari munkások szervezkedése 1898-1908. A Budapesti Teher- 
szállító és Fuvaripari Munkássegédek Szakegyletének jelentése? (Világosság, 1908. 45. o.) 
című munkájának adatait felhasználva pedig azt Írja (45. o.), hogv ,.az egylet szervezése 1894- 
ben kezdődött meg, az alapszabályokat 1898-ban hagyták jóvá? (396. o.). Eperjesi László 
sA Közlekedési és Szállítási Dolgozók Szakszervezetének történetéből?" (KSZDSZ, 1973. 
103. o.) c. munkája is megemlíti Wankó Károly 1894-es egyletalapítási , kísérletét", de végül 
is a mozgalomban meggyökeresedett 1898-as évet jelöli meg a szakszervezet megalakulási éve- 
ként, Tarczai említett munkájának adatait fogadva el hitelesnek. A hibát tehát Tarczai Lajos 
követte el, mégpedig szándékosan. Amikor 1908 januárjában megírta 45 oldalas történeti 
visszapillantását, a váci fogházban ült (kilenc hónapra ítélték sajtóvétség miatt). A megírás 
körülményei eleve kizárták, hogy kutatást végezhessen a szakegylet első éveinek történetéről. 
"Tarczai 1907 márciusában került a szakegylethez mint a szabadszervezet titkára, a szakegylet 
első éveinek történetét Palkovics István (volt alelnök) tízoldalas írott visszaemlékezése alapján 
vázolta fel, rendkívül elnagyoltan. Az egylet történetének főbb adatait azonban ez a vissza- 

A fővárosi fuvarozó munkásság - teherszállító kocsisok és szállítómunká- 
sok - 1894-ben kezdtek szervezkedni. Mozgalmuk kezdetben ösztönös; ki- 
alakulásában jelentős szerepe volt Nagy István kocsisnak, aki később a szak- 
egylet első elnöke lett." 

Nagy Istvánt és néhány társát közvetlenül a kocsisok embertelen élet- és 
munkakörülményei ösztönözték szervezkedésre, de kezdetben nem gondoltak 
szakegylet alapítására. 1894 szeptemberében memorandumot állítottak össze, 
melyet Nagy István küldöttség élén vitt a főváros tanácsához és a kereskedelem- 
ügyi miniszterhez. Az emlékiratot 365 kocsis írta alá. Elmondták benne, hogy 
helyzetük elviselhetetlen; naponta 16-18 órát dolgoznak és a túl hosszú, megeről- 
tető munkáért mindössze kilenc forintnyi hetibért kapnak, amiből nem tudnak 
megélni. Gyakran e csekély bérből is jogtalanul levonnak. A munkáltatók 
(a , gazdák") a legdurvább módon bánnak munkásaikkal. Kérik a főváros taná- 
csát és a kereskedelemügyi minisztert, hogy , valamely úton és módon? járul- 
janak hozzá helyzetük javításához. A küldöttség azonban üres kézzel tért 
vissza, a kereskedelemügyi miniszter csak egy év múlva adott választ a kocsisok 
kérvényére.? 

1894. október 7-ére Nagy István kocsisgyűlést hívott össze. Ezt az alkal- 
mat ragadta meg az MSZDP, hogy kísérletet tegyen a fővárosi kocsisok között 


emlékezés is tartalmazta. Tarczai tehát csak szándékosan , tévedhetett", amikor a szakegylet 
megalakulását 1898-ra tette. 

Miért csinálhatta ezt Tarczai? Úgy gondoljuk, hogy , kegyes csalást? követett el a moz- 
galom érdekében, amikor , kiigazította? a szakegylet megalakulásának időpontját. Így az 1907 - 
ben nagyra nőtt, s a valóban nagyszerű eredményeket felmutató szakegylet 1908-ban meg- 
ünnepelhette fennállásának tizedik évfordulóját. Tarczai Lajos természetesen nem önkényesen, 
hanem a szakegylet vezetőivel összhangban dönthetett így. Munkája megjelenését egy hónap- 
pal megelőzve, a Fuvarozó Munkás 1908. február 1-ji számában szerkesztőségi cikk jelent meg 
, Tíz év után. 1898-1908."? címmel. Ez időtől kezdve gyökeresedett meg a mozgalomban az a 
nézet, hogy a szakegylet 1898-ban alakult meg. Jászai Samu 1925-ben megjelent nagy munkája, 
A magyar szakszervezetek története" ezt a dátumot rögzítette és tette a munkásmozgalomban 
széles körben ismertté. (Jászai Samu: A magyar szakszervezetek története. Budapest, 1925. 3. o.) 

" Nagy István 1894 és 1900 között, majd 1903-ban a szakegylet elnöke. Keveset tudunk 
róla. Iskolázatlan ember, aki társai közül vezetői adottságaival emelkedik ki, s talán őbenne leg- 
erősebb az akarat, hogy nyomorúságos sorsán változtasson is. Nem szocialista, és a későbbiek 
során sem tud eljutni a szocialista munkásmozgalom megértéséig. Együttműködik a Magyar- 
országi Szociáldemokrata Párttal, de erősebben hatnak rá azok a függetlenségi párti politiku- 
sok, akik a kevésbé öntudatos munkásrétegekkel igyekeztek tömegkapcsolatokat kiépíteni. 
Amikor 1898 elején Kossuth Ferenc hajlandó védnöki szerepet vállalni a kocsisok szakegyle- 
ténél, Nagy István hátat fordít a szociáldemokráciának. Jellembeli hibái is hozzájárultak ahhoz, 
hogy 1903-ban az a mozgalom, amelyet ő indított el, végül is megtagadta őt. Az 1903. szeptember 
28-tól október 1-ig tartó fővárosi általános fuvarozómunkás-sztrájk alatt tanúsított magatartása 
miatt a szakegylet október 18-án tartott rendkívüli közgyűlésén leváltották és minden kapcsola- 
tot megszakítottak vele. Nagy István a sztrájkbizottság tudta nélkül elvtelen alkudozásba kez- 
dett a munkáltatókkal, és pénzt fogadott el tőlük a sztrájk leszerelésére. (Budapest Főváros 
Levéltára (BFLJ]. Tanácsi iratok Tan. ir.) IV. 1407. B.-191584/1903-IX. t. sz. A VII. ker. 
elöljáróság jelentése a tanácsnak a szakegylet megvizsgálásáról.; Kocsisok Szaklapja, 1903. de- 
cember 15.) Nagy István ellentmondásos szerepét a kocsisok szakegyletének létrejöttében az 
egykorú szociáldemokrata értékelés is megállapítja: , Nagy Istváné főleg az érdem, hogy meg- 
született, de rajta szárad az is, hogy megsemmisült." (Tarczai L. id. mű, 4. o.) 

" Népszava, 1895. augusztus 13. 

a szocialista szakszervezet létrehozására. A párt a feladattal Wankó Károly 
cipész munkást, szocialista agitátort bízta meg. A gyűlésen az MSZDP kép- 
viseletében még hárman jelentek meg és szólaltak föl: Teszársz Károly, 
Wolitz Ferenc és Klein Jakab. 

A gyűlésre vasárnap délután a szabadban, a régi váci temető melletti réten 
került sor; mintegy ötszáz kocsis jött el. Tatai Sándor kocsist választották meg 
a gyűlés elnökének, majd Nagy István beszámolt a küldöttség sikertelen útjá- 
ról. A gyűlésről a rendőr-főkapitánynak jelentést tevő detektív szerint Nagy 
István , Igen zavaros beszéddel ecsetelte sanyarú helyzetüket" és , ennek 
orvoslását abban látja, hogy határozza el a gyűlés, hogy munkaadóiktól írás- 
belileg kérvényezzenek 12 órás munkaidőt és heti 12 forintnyi bért"." Nagy 
István után Wankó Károly tartott beszédet. , Szocialisztikus szellemben? - 
tette hozzá jelentésében a detektív. 

Wankó beszédében szenvedélyes szavakkal szólt a kocsisok elviselhetetlen 
nyomorúságáról, majd ajánlotta , a szervezkedést, létesítsenek szakegyletet és 
gyűjtsenek egy ellentállási alapra". Az ellentállási alapból finanszírozhatnák a 
bérharcokat. A kocsisok elkeseredett hangulatát mutatja, hogy az azonnali 
sztrájkba lépés gondolata is felmerült közöttük. Wankó felszólította őket arra, 
,hogy most ne sztrájkoljanak, mert célt nem érnek, azt tegyék később, amikor 
a kocsisok teljesen szervezve lesznek". A résztvevők között szép számmal 
lehettek német ajkúak is, mert Wankó beszédét Teszársz Károly németül 
megismételte. A gyűlés akkor nem reagált a szocialista agitátorok szervezkedési 
felszólítására. Választottak ugyan egy bizottságot, de csak azzal a feladattal, 
hogy — Nagy István javaslatának megfelelően — gazdasági jellegű követeléseiket 
eljuttassa a munkáltatókhoz. , Követeléseik a 12 órás munkaidő, a heti fizetés 
felemelése 12 forintra, valamint az, hogy a lovak hajnalban való etetése, tisztí- 
tása s az istálló rendben tartása ne az ő dolguk legyen." 

Wankó Károly a gyűlésen elmondott beszéde alapján cikket írt a Nép- 

zava 1894. október 26-i számában ,,A teherszállító fuvaroskocsisok helyzete" 
címmel. , A munkásság ez osztálya is megmozdult. A túl hosszú munkaidő 
dacára sem sikerült a fuvaros vállalkozóknak a kocsisokból az emberi méltósá- 
got s emberi értéket elölni. Silány helyzetük, hosszú munkaidejük kényszerí- 
tette, hogy sorsuk javulására törekedjenek" — jelölte meg a fuvarozómunkások 
szervezkedésének közvetlen okát." 

" BFL Rendőr-főkapitányság iratai. (Rendőr-főkap.) Elnöki iratok. (Eln.) Reservált. 
(res.) 560-1894. Szeder Viktor rendőrellenőr jelentése 1894. október 9-én a főkapitányi 
hivatalnak. 

" Népszava, 1894. október 12. 

: Wankó írása adalékokkal szolgál a fővárosi fuvarozómunkások élet- és munkakörülmé- 
nyeihez. , Munkaidejük 18 óra naponta. Reggel 3 órakor már munkában kell lenniük . . . 
vannak helyek, ahol a kocsis éppen 3 órakor reggel jön, már jónapot mondanak köszönésére, 
jeléül annak, hogy nincsenek vele megelégedve, későn jött . . . A munkabérük heti nehéz 124 
órai munkáért 7 forinttól 9 forintig terjed. Hogyan lehet abból megélni, mutatja a következő: 
reggelire elfogyasztanak egy darab kenyeret és pár krajcárért pálinkát. Délben szintén csak 
hideg ételre jut, kenyérre és egy kis szalonnára. A család azonban ezt sem élvezi, annak várnia 
kell este tíz óráig, míg az apa hazajön. Akkor esznek meleget, de csak olyan étel kerülhet az 
asztalra, amiből ugyan jól lakik az ember, de semmi vagy csak kevés erőt szolgáltat . . . 


A fővárosi kocsisok ösztönös mozgalma Nagy István vezetésével azonban 
nem eredményezett volna szakegylet-alakítást, ha az MSZDP át nem veszi 
mozgalmuk irányítását. A szakegylet alakításának gondolatát az MSZDP 
ültette el a kocsisok fejében, és megvalósításához minden lehetséges segítséget 
meg is adott. A kocsisok szervezkedési szándéka önmagában kevés lett volna. 
Legelső akadály például a szakegyleti alapszabályok kidolgozása volt, amely 
meghaladta az Írni-olvasni alig tudó, többnyire analfabéta kocsisok s vezetőik 
képességeit. A kocsis szakegylet alapszabályait Wankó Károly állította össze, 
a párt által már 1890-ben hasonló esetekre kidolgozott , mintaalapszabály" 
alapján, melyet csak megfelelően értelmezni kellett." 

Az MSZDP 1894. november 4-én délután, a VI. kerület Aréna u. 88. 
szám alatti vendéglőbe , fuvaroskocsis" gyűlést hirdetett meg. A gyűlés napi- 
rendjét a kiküldött rendőrségi detektív jelentéséből ismerjük: ,,1. Helyzetünk 
javítása. 2. Az alapszabályok felolvasása." 

Ez a gyűlés kevesebb kocsist mozgatott meg, mint az egy hónappal 
korábbi, mindössze kétszázan jöttek össze a szakegylet megalakítására. Ez- 
úttal nem a saját soraikból választottak elnököt, hanem a párt képviselőjét, 
Galambos Istvánt fogadták el. 

, Nagy István, Wankó Károly, Hosfeld Sándor és Galambos István be- 
szélt, utána határozatot hoztak a szakegylet megalakításáról. Az alapszabályo- 
kat felolvasták és elfogadták. Megválasztották az ideiglenesen megalakult szak- 
egylet tisztikarát és az ügyek további intézésére egy bizottságot" — jelentette 
tömören a gyűlés lefolyásáról a kiküldött detektív." A jelentéstől a Népszava 
csak annyiban tért el, hogy pontosabban jelölte meg a bizottság jellegét: a szer- 
vezet előmozdítására minden vállalkozótól egy-egy bizalmiférfit választottak." 
A szakegylet elnöke Nagy István lett. A megválasztott ideiglenes vezetőség 
névsorát nem ismerjük, ezt sem a Népszava tudósítása, sem a detektívjelentés 
nem tartalmazza. 

Az 1894. november 4-én tartott fuvarozómunkás-gyűlés tehát megalakí- 
totta a szakszervezetet, nemcsak a rendőrség, a Népszava említett tudósítása 
is így értékelte az eseményeket: , Örömmel üdvözöljük az új szakegyletet, mely 
hivatva lesz a munkásság egyik legelnyomottabb osztályát valahára felvilágosí- 
tani és sorsuk javításán működni, és a szociáldemokrácia eszméinek ez osztályt 


A vacsora áll krumpli-, bab- vagy rántott levesből, itt-ott tésztából. Hús csak egyszer egy héten 
jut nekik. Három forintot kell hetenként félretenni lakbérre, marad tehát még hat forint a hat- 
tíztagú családnak élelemre és ruházatra, valamint a többi szükségletre. Ezek után elképzelhető 
a kocsisok nyomora . . ." - Népszava, 1894. október 26. 

" Erényi T. id. mű, 121. o. - Az alapszabály szövege hasonlít a kilencvenes években 
megalakult többi szakegylet alapszabályainak szövegéhez. Példának említhetjük a Budapesti 
Ércöntők és Satumunkások Szakegyletének alapszabályait, amelyet 1894. február 11-én terjesz- 
tettek fel az illetékes hatósági szervhez, és 1894. december 29-én hagytak jóvá. (Közli: A Ma- 
gyar Munkásmozgalom Történetének Válogatott Dokumentumai. (MMTVD) 2. k. Szikra, 
1954. 225—229. o.) 

"! BFL Rendőr-főkap. Eln. res. 593-1894. Aszalay Antal detektív (det.) jelentése 1894. 
november 7-én. 

" Népszava, 1894. november 9. 


is megnyerni." Bár az alapszabályok felterjesztése a Belügyminisztériumhoz ez 
évben még nem történt meg — csak 1895-ben került rá sor," -— a szakegylet 
megalakulásáról a rendőrség 1894. évi jelentése is megemlékezett." 

A fuvarozómunkások szakegylete azonban nem kezdhette meg működését, 
s ebben nem a hatóság akadályozta meg," hanem a munkáltatók düliödt táma- 
dása. A nagyfuvaros vállalkozók nem tűrték meg a kocsisok szocialista szervez- 
kedését, azonnali hajszába kezdtek a szervezkedés vezetői ellen: , Borbély Ist- 
ván, a kocsisgyűlés jegyzője Grünhut Jakab által lett elbocsátva, Horváth 
Mihály Schön Ignác [a fuvaros ipartársulat elnöke - E. L.) által, ki béréből 
három forintot le is vont, és Schilling bizottsági tag is, miért a szervezkedést 
megkezdték" - írta 1894. november 16-án a Népszava. A munkáltatók számára 
megkönnyítette a megrendszabályozást, a szervezkedés letörését, hogy télen 
nagyobb volt a munkaerőkínálat, sok agrárproletár kocsisnak állt ekkor a fő- 
városban. 

A megfélemlítés következtében a szervezkedés átmenetileg megtorpant, 
újabb kocsisgyűlésre csak 1895. május 19-én került sor. Nem az MSZDP kezde- 
ményezte, hanem Nagy István hirdette meg a VII. kerület Damjanich utca 
15. szám alatti , nemzeti kert"-be. , A gyűlésen Nagy István elnök indítványára 
elhatározták, hogy a szállítókocsisok helyzetének javítása érdekében teendő 
lépések módját szövegezve kinyomtatják és a kocsisok közt kiosztják: módot 
nyújtanak annak tanulmányozására s csak azután hívandanak össze gyűlést, 
amelyen mindenki a célt ismerve jelenhet meg."!? A követelések kinyomtatá- 
sáról nem tudunk, valószínűleg nem is került rá sor, mert Nagy István hama- 
rosan újabb , teherkocsis"-gyűlést hívott össze. 

A gyűlésre az adott alkalmat, hogy megérkezett a kereskedelemügyi mi- 
niszter válasza az egy évvel korábban benyújtott kérvényre. 1895. augusztus 
11-én vasárnap délután a külső Váci út egyik vendéglőjében Nagy István 
ötszáz kocsis előtt olvashatta fel. , A válasz szép szavakkal van ugyan megírva, 
de tartalma üres; semmi biztatót nem mond a budapesti fuvaroskocsisoknak 
helyzetük javítására. A kereskedelemügyi miniszter válaszában azt mondja, 
hogy a budapesti fuvaroskocsisok helyzetén javítani( ?) óhajt, mégpedig akként, 
hogy ezentúl a fuvaroskocsisok nem tekintendők napszámosoknak, hanem ipa- 
rossegédeknek, akik mint ilyenek ezentúl munkakönyvet kell hogy kapjanak, 
és hogy vizsgát kötelesek tenni. A válaszban semmi nyoma sincs a munkaidő 
és munkabér szabályozásának" - kommentálta az MSZDP." 

A kocsisok kevésbé voltak kritikusak, mint a szociáldemokrata párt. 


1 BFL Tan. ir. IV. 1407. B. Tárgymutatókönyv. 1895. (Az irat nincs meg.) 

"1! A Budapest fő- és székvárosi m. kir. rendőrség működése az 1894. évben. Budapest, 
1895. 142. o. 

5 Az egyesületekre vonatkozó jogszabályok szerint, ha a hatósági szerv negyven napon 
belül nem válaszolt a benyújtott alapszabály-jóváhagyási kérelemre, az egylet megkezdhette 
működését. - Vö.: Ferenczi Imre: Munkásaink szakszervezeti joga és mozgalma történeti ki- 
alakulásában. Budapest, Pesti Kny., 1906. 96. o. 

5 BFL Rendőr-főkap. Eln. res. 407-1895. Aszalay Antal det. jelentése 1895. május 
23-án. 
14 Népszava, 1895. augusztus 13. 


A miniszter Ígérete a munkakönyvek bevezetéséről illúziókat keltett bennük, 
még nem látták be, hogy gazdasági érdekeik védelmét nem a hatóságokhoz és 
a munkáltatókhoz intézett kérvényezgetéstől, hanem csakis a szocialista mun- 
kásmozgalomtól várhatják. A gyűlésen szónokló Grünfeld Sándor nyomdász, 
szocialista agitátor szervezkedésre felszólító szavai még nem hullottak termé- 
keny talajra. A gyűlés mégis megerősítette a kocsisszakegylet megalakításának 
szándékát, és , az ügyek további vitelére" egy 15 tagú bizottságot választottak. 
A Népszava fenti tudósítása arról is tanúskodik, hogy az MSZDP átmenetileg 
elvesztette a kapcsolatot a kocsisok szervezkedésével, és nem volt meggyőződve 
arról, hogy az alakulásban levő szakegylet, amelynek alapszabályait hatóságilag 
még nem hagyták jóvá, valóban szocialista útra tér-e: , Mi, részünkről ígérjük, 
hogy a budapesti fuvarozómunkások ügyét minden tekintetben támogatni 
fogjuk. Forduljanak csak hozzánk, s mi készséggel segédkezet nyújtunk nekik, 
mert meg vagyunk győződve, hogy szakegyesületüket a modern munkásegyletek 
alapjára fogják helyezni." 

A következő, az 1896-os év nem jelentett előrehaladást a fővárosi teher- 
kocsisok szervezkedésében, sőt bizonyos közömbösség figyelhető meg. A buda- 
pesti teherszállító iparosok szakegyletének 1896. október 25-ére meghirdetett 
nyilvános gyűlésén mindössze 70 kocsis jelenik meg. A Víg utca 10. szám alatti 
vendéglőben megtartott gyűlésre azért került sor, mert a belügyminiszter mó- 
dosítás céljából visszaküldte a szakegylet alapszabályait. A közgyűlés napi- 
rendjén így a következő pontok szerepeltek: ,,1. Helyzetünk javítása; 2. Az alap- 
szabályok módosításának elfogadása; 3. Tisztviselők választása." ,,A szónokok 
a teherszállító iparmunkások helyzetét ecsetelték, továbbá a szakegyletek fon- 
tosságát fejtegették és az alapszabályokat felolvasták . . ., melyet egyhangúlag 
elfogadtak" — írta a gyűlésről jelentést tevő detektív." Nem tudjuk, miért volt 
szükség a szakegyleti alapszabályok módosítására és mely pontokra vonatko- 
zott. A már módosított alapszabályok szövegét viszont ismerjük, a hatóság is 
ezt hagyta jóvá." A gyűlésen az MSZDP nem képviseltette magát, csak Nagy 
István és a szakegylet titkára, Broczky Károly beszélt. A szocialista agitátorok 
hiányának e gyűlésen kétségtelenül szerepe volt abban, hogy fél év múltán, 
a munkásellenes , Bánffy-terror" idején, a belügyminiszter jóváhagyta a szak- 
egylet alapszabályait. Az MSZDP és a szakegylet kapcsolatának hiányát mu- 
tatja az is, hogy a szakegyletben az egymást váltó titkárok (Broczkyt hamarosan 
Krausz Mihály követte), nem szocialisták. Az 1896. október 25-én megtartott 
gyűlés megválasztotta a szakegylet első ismert vezetőségét. Elnök: Nagy 
István; alelnök: Palkovics István és Dömötör Ferenc; titkár: Broczky Károly; 
számvizsgálók: Németh Lajos és Babay István; ellenőrök: Buzás Károly és 
Polonyi Vincze; pénztáros: Halász Péter. Továbbá megválasztották a 18 
rendes és a 18 pótválasztmányi tagot." 


4 BFL Rendőr-főkap. Eln. res. 914-1896. Aszalay Antal det. jelentése 1896. október 
29-én.; Tan. ir. IV. 1407. B. Tárgymutatókönyv. 1896. (Az alapszabályokra vonatkozó irat 
nincs meg.) 

1 A Budapesti Teherszállító és Fuvaripari Munkások Szakegylete alapszabályai. Buda- 
pest, Gutenberg Ny., 1897. 16. o. 

5 BFL Rendőr-főkap. Eln. res. 941-1896. 


A belügyminiszter 1897. július 1-jén hagyta jóvá a szakegyleti alapszabá- 
lyokat.18 A szakegylet vezetősége ,a budapesti teherszállító- és fuvaripari 
munkások szakegylete végleges megalakítása érdekében" 1897. augusztus 15- 
ére (vasárnap délután három órára), a Víg utcai Molnár-féle vendéglőbe rend- 
kívüli közgyűlést hívott össze.? A rendkívüli közgyűlés jegyzőkönyve nem 
maradt fenn, de a Népszava rövid híréből és a detektívjelentésből tudjuk a 
napirendet. A vendéglő nagytermében összegyűlt 250 kocsis előtt felolvasták 
és megmagyarázták az alapszabályokat, majd ismét megválasztották a szak- 
egylet vezetőségét, pontosabban csak kiegészítették a választmánnyal." 

A szakegylet rendkívüli közgyűléséről — mint említettük -— a Népszava 
is hírt adott, a gyűlésen az MSZDP jelenléte mégis alig érzékelhető. Feltűnő, 
hogy a Népszava nem közölt részletesebb tudósítást sem erről, sem az ezt 
követő fuvarozómunkás-gyűlésekről. A közgyűlés szónokai Krausz Mihály és 
Nagy István voltak. Beszélt még Dietz József is, aki a szociáldemokrata pártot 
képviselte. Nem véletlen talán a közgyűlés és az ezt követő nyilvános , kocsis- 
gyűlések" napirendi pontjainak sorrendje sem. Egy szocialista szakegylet nyil- 
vános gyűlésén az első, szinte kötelező napirendi pont , a szervezkedés célja 
és haszna", majd az illető munkásréteg gazdasági helyzetének javítása érdeké- 
ben teendő javaslatokat, lépéseket tárgyalták meg, s gyakran határozatokat is 
hoztak róla. A szakegylet rendkívüli alakuló közgyűlésén a , teherszállító 
kocsisok helyzetének javítása" volt az utolsó napirendi pont, bár a detektív 
szűkszavú jelentése szerint erről nem is esett szó. Központi kérdésként inkább 
, a munkakönyvek és hajtási jogosítványok beszerzése érdekében teendő lépé- 
sek" vetődtek fel." 

A szervezkedés előmozdítására további nyilvános gyűlésekre került sor, 
de ezek közül csa:z kettő mozgósított nagyobb számú fuvarozómunkást. A gyű- 
léseket mindig vasárnap délután 4 vagy 5 órára hirdették meg valamelyik 
vendéglőbe, hiszen a kocsisok túl hosszú munkaideje miatt más időpont szá- 
mításba sem jöhetett. 1897. augusztus 29-én a kőbányai , Régi Sörház" című 
vendéglőben 400," 1898. január 23-án a Lipót körúti Semsey-féle vendéglő- 
ben - ahol a szakegylet központi helyisége is volt — 500 kocsis jött össze. 
A többi gyűlésen kevesebb, mintegy 70-80 fő vett részt. 

Ezeknek a gyűléseknek a napirendje mindig ugyanaz volt: a megjelent 
kocsisok előtt felolvasták és megmagyarázták az alapszabályokat, majd a szak- 
egyletbe történő belépésre szólították fel őket. Ugyanis alapszabály már volt, 
vezetőség is, de tagság nem. Erre utal, hogy az 1897. augusztus 29-én tartott 
gyűlésen az előadó, a szocialista Pollák Béla, , a szakegylet életbeléptetését 


8 A Budapesti fő- és székvárosi állami rendőrség 1897. évi működése. Budapest, 1898. 
555. o. 

8 Népszava, 1897. augusztus 13. 

1 BFL Rendőr-főkap. Eln. res. 816-1897. Aszalay Antal det. jelentése. 1897. augusztus 
19-én. 
1 Népszava, 1897. augusztus. 17. 

5 BFL Rendőr-főkap. Eln. res. 853-1897. 1897. augusztus 31., 72-1898. 1898. január 
20., 91-1898. 1898. január 31. Aszalay Antal det. jelentései. 


ajánlotta". Nincs adatunk arról, hogy a szakegylet vezetőségének hány tagot 
sikerült toboroznia, de a gyűlések csökkenő látogatottságából következtethetünk 
erre: mintegy 100 fő lehetett a taglétszám. 

A szakegylet iránti érdeklődés csökkentében szerepet játszott az is, hogy a 
kocsisok rájöttek: a hajtási jogosítvány megszerzéséhez nincs szükségük a 
szakegyletre. 1898. február 1-jén lépett életbe Budapesten a teherkocsi forgalom 
szabályozásáról szóló rendőr-főkapitányi rendelet." A több évi előkészítő munka 
után 1897 közepén közzétett rendelet szerint Budapesten teherkocsit csak az 
hajthat, aki a rendőrségen hajtási jogosítványt vált ki. Hajtási jogosítványt kap- 
hatott az, ,,ki 16-ik életévét betöltötte, magyar nyelven beszél, a hajtásban 
jártas és a hajtásra vonatkozólag itt érvényben levő szabályokat ismeri". 
A hajtási jogosítvány tartalmazta a kocsis nevét, személyleírását és illetőségi 
helyét, valamint a kocsitulajdonos nevét. A rendőrség minden kérelmezőnek ki- 
állította a hajtási jogosítványt, nem vizsgálta ,ja hajtásban való jártasságot", 
nem vizsgáztatott. A rendelet célja egyébként nem is ez volt, a rendőrség azt 
szerette volna tudni, hogy voltaképpen hányan foglalkoznak fuvarozással a fő- 
városban. , Az életbe léptetett új teherkocsi forgalmi szabályzat lehetővé tette 
a hatóságnak a fuvaros kocsisok nyilvántartását és megrendszabályozását" 
— írta nagy optimizmussal a rendőrség 1898. évi jelentése." De éppen a rendelet 
egyik pontja tette lehetetlenné, hogy ez azonnal sikerüljön. A rendőr- 
ség az üzletmenet zavartalansága és megkönnyítése érdekében felhatalmazta 
a fuvarosok ipartársulatát, hogy ideiglenes, 48 órára érvényes hajtási jogosít- 
ványokat adjon ki olyan kocsisoknak, akik hajtási jogosítvány nélkül jelentkez- 
nek munkára. Ez , kezdetben sok visszaélésre nyújtott alkalmat, ameny- 
nyiben az ipartársulat egyes iparosoknak tömegesen adott ki kitöltetlen, az 
ipartársulat bélyegével és az ipartársulati elöljárók aláírásával ellátott igazolvá- 
nyokat, s így esett meg, hogy egyes lelkiismeretlen fuvarosok valóságnak meg 
nem felelő személyadatokkal kitöltött jogosítványokkal látták el kocsisaikat, 
sőt volt olyan kocsis is, akinek birtokában 8-10 darab, különböző névre kiállí- 
tott jogosítványt talált a rendőr. Ezen visszaélések megszüntetése végett a rend- 
őrség szigorúbb intézkedéseket foganatosított" — fogalmazta meg a már említett 
rendőrségi jelentés. 

A kialakult helyzet nemcsak a rendőrségnek okozott gondot (melyen 
egyébként hamarosan úrrá lett), de hitelét vesztette a kocsisok szemében a 
szakegylet vezetésének az a programja is, amely az 1898. január 23-i gyűlés 
határozatában Így fogalmazódott meg: ,, . . . illetékes helyen eszközöljék ki, 
hogy a hajtási engedélyek kiadásával, az okmányok összeszedésével és a fő- 
kapitánysághoz való bevitelével, s úgyszintén a kocsisok szakképzettségének 
megbírálásával és véleményadással ne a budapesti fuvarosok ipartársulata, 
amint a rendeletben elő van írva, hanem a szakegylet bízassék meg?".: Önmagá- 


5 Budapest rendőr-főkapitányának 55922/f. k. I. 1897. sz. rendelete. Közli: Fuvarozási 
Közlöny, 1898. november 6. 

4 A Budapesti fő- és székvárosi állami rendőrség 1898. évi működése. Budapest, 1899. 
154-155. o. 

3 BFL Rendőr-főkap. Eln. res. 72-1898. Aszalay Antal út jelentése. 1898. január 20-án. 


ban véve is vitatható törekvés ez, és nem számol a realitásokkal. 1995-ben a 
szocialista útra tért szakegylet vezetősége is fontosnak tartotta a problémát, 
a követelés megvalósítását azonban lehetetlennek." A szakegylet időről időre 
rámutatott arra, hogy a munkáltatóknak adott jog teszi lehetővé a munka- 
nélküli tartaléksereg kialakítását s növelését, a sztrájktörők toborzását és azon- 
nali munkába állítását. Ugyanakkor vitathatatlan volt, hogy a hajtási jogosítvá- 
nyok kiadása döntően hatósági feladat és annak is kellett maradnia. A szak- 
egylet kritikája csupán a munkáltatók vonatkozásában, az ideiglenes hajtási 
jogosítványokkal űzött visszaélések bírálatában volt jogos. Joggal mutatott rá 
arra, hogy bár a rendőrség törekszik a visszaélések megszüntetésére, de a sztráj- 
kok alkalmával mindig szemet huny a munkáltatók szabálysértései felett. 
§: Míg a hajtási jogosítványok kiadási jogának megszerzésére irányuló törek- 
vés eleve meddőnek minősíthető, annál pozitívabbnak és sikeresebbnek érté- 
kelhetjük a szakegyletnek azt a követelését is, hogy minden fuvarozómunkás 
kapjon munkakönyvet. A teherkocsi-forgalom szabályozásáról szóló főkapitányi 
rendelet előírta, hogy annak a kocsisnak adható hajtási jogosítvány, aki munka- 
könyvvel vagy cselédkönyvvel rendelkezik, tehát nem minősítette egyértelműen 
ipari segédeknek (munkásoknak) a kocsisokat. A munkáltatók többsége még 
1898 folyamán munkakönyvet adatott kocsisainak, bár egyesek nem siettek a 
rendelet végrehajtásával. 1904-ben is akadt olyan nagyfuvaros, aki nem váltott 
ki munkakönyvet kocsisai számára, és ezért a szakegylet feljelentette." 
1898 februárjáig a szakegylet vezetősége a hajtási jogosítványok kiadása 
körüli bizonytalanságot, a kocsisok tájékozatlanságát igyekezett felhasználni a 
szervezet erősítésére, a tagtoborzásra. Például 1898. január 20-án, a kőbányai 
nyilvános gyűlésen Nagy István és Krausz Mihály felszólította a megjelent 80 
kocsist, hogy ,akik a rendelet szerint hajtási jogosítványt kérnek s kapnak, 
iratkozzanak be a szakegyletbe"." Ez a taktika gyorsan csődöt mondott, mivel 
a rendőrség és a munkáltatók minden egyes kocsisnak adtak hajtási jogosítványt. 
A szakegylet vezetősége is tudta ezt. Először az 1898. február 13-án tartott 
nyilvános gyűlés napirendjén találunk olyan pontokat, melyek már a kocsisok 
gazdasági és szociális helyzetével is foglalkoznak: szó esik , a munkaidő meg- 
határozásáról", , a munkadíjak megállapításáról", , a felmondási idő meghatá- 
rozásáról és pontos betartásáról", és , a munkanélküli és rokkant szaktársak 
mikénti segélyezéséről". Határozatokat nem hoztak, a szakegylet vezetése nem 
is gondolt harcos gazdasági érdekvédelemre. Így hatástalan maradt az össze- 
gyűlt 200 kocsishoz intézett felhívás ,, . . . hogy mind számosabban iratkozzanak 
be a szakegyletbe, s ezt a felhívást barátaik és ismerőseik közt terjesszék"." 
Az 1898 januárjában és februárjában tartott nyilvános , teherszállító és 
fuvarozómunkás" gyűléseken az MSZDP jelenléte nem észlelhető, a detektív- 
jelentések szocialista szónokokat nem említenek. A rendőrség 1897. évi jelen- 

tése szocialista szakegyletként regisztrálja a szervezetet," és 1898 januárjáig 
az addig is laza kapcsolat ellenére a Népszava szintén a szocialista szakszerve- 
zetek között sorolja fel. Az MSZDP és a szakegylet kapcsolata már 1897 
végén megszakadhatott, 1898 márciusában pedig a szakegylet vezetősége egye- 
nesen , nemzeti alapra" tért át, az egyesület védnökéül Kossuth Ferencet kér- 
ték fel. A Kossuth név varázsa alá került Nagy István, Kossuth Ferenc ki- 
fejezett kívánságára, minden kapcsolatot megszakított az MSZDP-vel.:! , Ezt 
az egyesületet annak idején több pártunkhoz tartozó fuvaros alapította. A fuva- 
rosok közt uralkodó közömbösség azonban lehetővé tette, hogy pártunk eszméi- 
nek ellenségei kezükbe kaparintották az egyesület vezetését . . ." kommentálta 
az esetet 1900 áprilisában a Népszava." Nemcsak a fuvarozómunkások közöm- 
bössége tette ezt lehetővé, hanem az éppen tomboló Bánffy-terror sem ösztö- 
nözte Nagy Istvánt és társait a szocialista szervezkedésre. 

Kossuth Ferenc neve sem vonzotta a kocsisokat a szakegyletbe, a csekély 
létszámú tagság közömbös maradt. , Alig-alig jelent meg 70 kocsis egy-egy ér- 
tekezleten" — írta a kortárs szocialista agitátor."? A szervezeti élet pangott, tag- 
díjat senki sem fizetett, és ennek egyenes következménye lett a szakegylet teljes 
anyagi csődje. Nagy István már 1898. február 26-án engedélyt kért a főváros 
tanácsától, hogy a szakegylet javára pénzt gyűjthessen." 1898 júniusában pedig 
a belügyminisztertől kért segélyt a szakegyletnek, melyet a miniszter , megfelelő 
pénzalapok hiányában" utasított el." A belügyminiszter hamarosan újból fog- 
lalkozni kényszerült a szakegylettel: a vezetőség anyagi visszaélései és tettle- 
gességig fajuló viszálykodása miatt 1899-ben vizsgálatot rendelt el," majd 
1900 elején Kossuth Ferenc védnökségét sem tekintve, betiltotta a szak- 
egyletet. A fuvarozómunkások szervezkedése ezzel átmenetileg megszűnt." 

Az új század első éveinek gazdasági válsága megbénította a munkásság 
mozgalmait, nem kedvezett az új szervezetek alakításának. Nem vezetett szak- 
egylet alapítására 1902 nyarán a szállítómunkások egyik szakmai csoportjának, 
a bútorszállítással foglalkozó munkásoknak és kocsisoknak a mozgalma sem. 
A bútorszállító-munkások speciális, viszonylagos szakképzettséget igénylő 
munkájuk révén ugyan különálló, viszonylag zárt csoportot alkottak a szállító- 
és fuvarozómunkásság soraiban, de a szakegylet alapításának a gondolata velük 
kapcsolatban is csak azért merült fel az MSZDP-ben, mert erre alkalom kínál- 
kozott, és egyáltalán nem volt fuvarozó- és szállítómunkás szakszervezet. 

A bútorszállító-munkások az augusztusi költözködési negyed előtt (Buda- 
pest lakossága általában májusban és augusztusban hurcolkodott), kísérletet 

tettek munkaviszonyaik javítására. Követelték a balesetbiztosítást, a beteg- 
segélyezést, a fuvaronkénti fizetést és azt, hogy a bútorszállító-kocsik tetejére 
tilos legyen a rakodás. , Ezek nagyon szerény követelések, de a munkaadók 
hallani sem akarnak róluk" - írta a Népszava, 1902. július 8-án. A bútor- 
szállító-munkások , végrehajtó bizottságot" alakítottak, amely meghívta a 
munkáltatók képviselőit a július 7-ére szervezett nyilvános gyűlésükre. A mun- 
káltatók küldöttei eljöttek, tárgyaltak is, de csak a betegsegélyezés kérdésében 
voltak hajlandók engedni." 

A munkáltatók elutasító válasza Budapest szinte valamennyi bútorszállító- 
munkását mozgósította: a , végrehajtó bizottság" által 1902. július 15-ére meg- 
hirdetett gyűlésen háromszázan jelentek meg. A gyűlés határozati javaslatban 
fenyegette meg a munkáltatókat: ha július 27-ig nem kerül sor megegyezésre, 
akkor augusztus 1-én részleges sztrájkot kezdenek.? A munkáltatók közül 
többen hajlandók voltak teljesíteni a munkások követeléseit, mások viszont 
sztrájktörők beállításával fenyegetőztek. A Népszava egyszerre tette közzé a 
követeléseket elfogadó bútorszállító cégek névsorát és a munkások , végrehajtó 
bizottságának" felhívását: , Felhívás a költözködő közönséghez! A bútor- 
szállító-munkások és vállalkozók között bérdifferenciák keletkeztek. A bútor- 
szállító vállalatok, alantiak kivételével, a munkások jogos és csekély követeléseit 
nem adják meg. Kényszerítik a szakavatott munkásokat, hogy náluk a munkát 
ne vegyék fel. Nem törődnek a vállalatok, hogy mily mérhetetlen károkat okoz- 
nak a közönségnek. A mostani negyedre a környékről beözönlött földmíves 
munkásokkal akarják a szakma munkásait helyettesíteni." 

A bútorszállító-munkások megmozdulása, amely az idézett felhívással el- 
lentétben nem bérmozgalom volt, kezdettől fogva az MSZDP irányítása alatt 
állott. A július 15-én tartott gyűlés előadója is a szocialista Teszársz Károly 
volt. Beszédében szakegylet alapítására ösztönözte a bútorszállító-munkásokat, 
s ezt a legközelebbi jövőre vonatkozóan megfogalmazták a gyűlés határozati 
javaslatában. A mozgalom sorsának további alakulásáról azonban nincsenek 
adataink. 1902 nyarán nem került sor se bútorszállítómunkás-sztrájkra, se 
szakegylet-alapításra. A bútorszállító-munkások csak 1906 végén csatlakoztak 
a szocialista munkásmozgalomhoz." 

1902 végén néhány kocsis Palkovics István volt egyleti alelnökkel az élen, 
a betiltott szakegylet újjáélesztésével, pontosabban új egylet alapításával pró- 
bálkozott. Mozgalmuk nem állt kapcsolatban az MSZDP-vel. Kapcsolatba 
léptek Nagy Istvánnal, hogy segítségével egyleti alapszabályt készítsenek és 
nyújtsanak be a belügyminiszterhez.? Nagy István azonban lényegében az 
1897-ben jóváhagyott szakegyleti alapszabályokat nyújtotta be újra, s ez később 
súlyos hibának bizonyult. Itt mutatkozott meg döntően az a hátrány, amely 
a fuvarozómunkások újból kibontakozó szakegyleti mozgalma és a munkáspárt 

kapcsolatának hiányából fakadt. Az MSZDP ekkor már kizárólag országos 
alapszabályok benyújtását szorgalmazta, és az országos szakszervezeti alap- 
szabály kidolgozásához segítséget nyújtott volna a szervezkedni kívánó kocsi- 
soknak. Az ekkor elkövetett hiba miatt — a hatóság ugyanis 1903-ban jóvá- 
hagyta az egyes szakszervezetek országos alapszabályait? - a később szocia- 
lista útra tért szakegyletnek kellett szenvednie, majd tíz évig várva, hogy orszá- 
gos szervezetté válhasson. (Többszöri visszautasítás után 1912. május 20-án 
hagyták jóvá az országos alapszabályokat. 1912. július 14-én a Budapesti Teher- 
szállító és Fuvaripari Munkássegédek Szakegylete rendkívüli közgyűlésen ki- 
mondta megszűnését és egyben a Magyarországi Szállítási és Közlekedési Mun- 
kások Országos Szövetségének a megalakulását. )" 

Az 1903. március 4-én - 17117/1903/III-a szám alatt — a belügyminiszter 
által viszonylag gyorsan elfogadott , új alapszabályban" azonban több említésre 
érdemes változtatást is találunk." Megváltoztatták a szakegylet nevét: , A Buda- 
pesti Teherszállító és Fuvaripari Munkások Szakegylete"? helyett , A Buda- 
pesti Teherszállító és Fuvaripari Munkássegédek Szakegylete" lett. Új meg- 
határozást adtak a szakegyleti tagságnak. Az előző alapszabály szerint , rendes 
tag minden feddhetetlen teherszállító és fuvaripari munkás lehet, ki a megálla- 
pított beíratási díjat fizeti és a járulék befizetésére kötelezi magát". Az új alap- 
szabályok szerint , rendes tag olyan egyén lehet, ki Budapest területén ismerős 
éjjel s nappal, a munkaviszonyokat alaposan ismeri és életének 18-ik évét be- 
töltötte, s az állatokkal szakértelemmel bánik". Feltűnő, hogy az új megfogal- 
mazásban csak közvetve jelölték meg a szakegyleti tagok foglalkozását. (Az 
1906-ban kinyomtatott tagsági könyvben, amely az alapszabályokat is tartal- 
mazta, ezt az ellentmondást úgy oldotta fel a szakegylet, hogy a könyvecske 
első oldalán a tag neve után feltüntették: , tag foglalkozása: fuvarozómunkás".) 
A tagság feltételeinek körülírásánál voltaképpen átvették az 1897. évi rendőr- 
főkapitányi rendeletnek azt a megfogalmazását, hogy kinek adható hajtási 
engedély a főváros területén. Lényeges eltérést is találhatunk azonban a fő- 
kapitányi rendelet és az új alapszabály között: a rendőrség már 16 éves kortól 
kiadta a hajtási jogosítványt, míg az új alapszabály a tagságot a 18. életév betöl- 
téséhez kötötte, és ezzel a legfiatalabb kocsisokat kizárta a szervezkedés lehető- 
ségéből. 

Egészen szokatlan, kuriózumnak tekinthető változtatás történt az alap- 
szabályok 4. §-ában. A heti tagjárulékot változatlanul 40 fillérben állapította 
meg, de az új alapszabályok szerint: ,,A 40 fillérnek 1/3-részét a gazdák, illetve 
a munkaadók fizetik baleset és munkanélküliek segélyezésére." Ez az illuzórikus 
és veszélyeket is magában rejtő elképzelés — Tarczai Lajos szavaival szólva — 
Nagy István , módja és esze" szerint került az alapszabályokba, arról tanús- 
kodva, hogy milyen elképzelései voltak a munkáltatók és munkások viszonyá- 
ról, az osztályharcról. 


5 Jászai Samu: A magyar szakszervezetek története. 80. o.; Erényi T. id. mű, 242-263. o. 

kásmozgalmak az 1903. évben. Budapest, 1904. 303. o. 


A két alapszabály között lényeges volt az eltérés a 16. §-ban, amely az 
egyik alapvető szakszervezeti funkcióról, a díjtalan munkaközvetítésről rendel- 
kezett. Az 1897. évi alapszabály szerint , az egylet beszerzett adatai alapján 
tagjai részére díjtalan munkaközvetítést teljesít, amelyben minden tag részt 
vehet. A részt vevő tagok tartoznak a sorrendet betartani." Az új alapszabály 
ezenkívül megszorításokat is tartalmazott. A szakegyleti tag , kimutatni tarto- 
zik azonban jogosítványához való igazolványán a munkakönyv folyószámát és a 
szakegylet bélyegét. Ki Budapesten hajtani akar, köteles az egylet vezetősége 
előtt a vizsgát letenni." Lényeges változást jelentett tehát, hogy csak rendezett 
tagságú munkás tarthatott igényt a szakegyleti munkaközvetítésre. A vizsgázta- 
tásra vonatkozó mondat meghagyása az alapszabályokban pedig a hatóság ritka 
felületessége volt, hiszen ellentmondásban állt nemcsak az 1897. évi rendőr- 
főkapitányi rendelettel, de a főváros tanácsának 1902. évi , a székesfőváros terü- 
letén terhes szekerekkel való közlekedés tárgyában" kiadott rendeletével is." 
Az 1904. évi fővárosi általános kocsissztrájk után, amikor ráterelődött a figye- 
lem a szakegylet alapszabályának erre a mondatára, Tisza István mint belügy- 
miniszter rendeletileg helyezte hatályon kívül. (De alapszabály-módosításra 
nem került sor.) 

A szakegylet 1903 áprilisában megkezdhette működését, de tagsága alig 
volt. A taglétszám alakulásáról nincsenek adataink, mégis következtethetünk 
rá. A szakegylet bevétele 1903 áprilisában 24 korona, májusban 40 korona volt. 
Egy tag a beiratkozáskor két korona beíratási díjat fizetett, az egy heti járulék 
pedig 40 fillér volt. Az alapítótagok száma tehát nem lehetett több 10-15 főnél. 
A júniusi 178 korona és a júliusi 238 korona bevétel körülbelül száz főnyi tag- 
ságot jelenthetett." 

Ez az alig száz főnyi tagság azonban már bizalmatlan volt, kiábrándult a 
polgári védnökökből. (Nagy István ezúttal is keresett és talált védnököt Horváth 
Gyula országgyűlési képviselő személyében.) Gyengítette a Nagy István iránti 
bizalmat, hogy korábban - az alapszabályok kidolgozása és jóváhagyatása fejé- 
ben - több szakegyleti tagtól pénzt kért. Nagy már 1899-ben sem tudott meg- 
győzően elszámolni az egyleti pénzekkel, és végül is ez vezetett akkor a szervezet 
feloszlatásához."? Az 1903. augusztus 16-án rendezett gyűlés is ezt a bizalom- 
vesztést tükrözte, ugyanis a rendőr-főkapitányi hivatalnak jelentést tevő detek- 
tív szerint , az egyleti ügyeket bírálgatták"."" 

Nagy István vezetésével és Horváth Gyula védnökségével nemcsak a tag- 
ság volt elégedetlen, néhány vezetőségi tag is szembekerült velük, és éppen ők 
vetették fel a szocialista szervezkedés gondolatát. A döntő lökést mégis néhány 
munkáltató dühödt támadása adta meg, akiknek szemében a polgári liberális 
vezetés alatt álló szakegylet is vörös posztó volt; felmondás nélkül kezdték el- 


44 Fővárosi Közlöny, 1902. 25. sz. 431—433. o. 

" BEL Tan. ir. IV. 1407 B.-264810/IX. t. sz. 

4 Tarczai L. id. mű, 10-11. o.; Kocsisok Szaklapja, 1904. február 15. 

4 Népszava, 1900. április 3. 

50 BFL Rendőr-főkap. Eln. res. 1273-1903. Hutschenreiter Sándor dt. jelentése 1903. 
augusztus 27-én. 


bocsátani a tagokat munkahelyeikről. Amikor pedig hírét vették a szocialista 
szervezkedés érdekében összehívott gyűléseknek, megfenyegették kocsisaikat."! 

1903 augusztusának közepén a szakegylet vezetősége az egyik értekezleten 
— amelyet a Váci úti- Kajlinger-féle vendéglőben tartottak — a , szociális alap" 
mellett döntött, és az MSZDP-től kért a gyűlésekre szónokokat, az egyletnek 
pedig titkárt, mivel Blazsovich István lemondott. , Nem lehet azt mondani, 
hogy tisztán a pillanatnyi hangulat vette rá a fuvarozómunkásokat erre a lépésre. 
Azt sem állíthatjuk, hogy a világos öntudatra ébredés mutatta meg azt az 
utat."5? Mindazonáltal a szocialista munkásmozgalom vonzerejét mutatja, 
hogy a szakegylet taglétszáma augusztusban a duplájára emelkedett. (A szak- 
egylet bevétele az 1903. júliusi 238 koronáról szeptemberre 476 korona 40 
fillérre nőtt.)"? 

Az MSZDP nagy energiával látott hozzá a fővárosi fuvarozómunkásság 
megszervezéséhez. Schönherr József, Goldstein Sándor, Frankl Lipót és 
Glücksmann József agitált a kocsisok között, az egyik Váci úti , teherkocsis" 
gyűlésen pedig Alpári Gyula volt a szónok." 

Az 1903. augusztus 30-án a Váci út 56. szám alatt levő Nagy Péter-féle 
vendéglőben megtartott nyilvános gyűlés főszónoka Schönherr József volt. 
(Ez a tágas udvarú angyalföldi vendéglő lett később a szakegylet , központja".) 
A gyűlésen megjelent száz kocsis a szónok szándékának megfelelően megerősí- 
tette a szakegylet vezetőségének döntését. , A gyűlés kimondja, hogy a nemzet- 
közi szociáldemokratákhoz csatlakoznak és ezek szellemében kívánnak továbbá 
eljárni." "55 j 

1903. szeptember 6-ra a józsefvárosi kocsisoknak hirdetett gyűlést a szak- 
egylet az egyik Baross utcai vendéglőbe. A gyűlésen 150 kocsis szerzett tudo- 
mást arról, hogy a szakegylet az osztályharcos szervezkedés útjára tért, ezt maga 
Nagy István elnök jelentette be. Nagy István az angyalföldi gyűlésről távol 
maradt, most azonban köpönyeget fordított. Bár a szakegylet tényleges irányí- 
tása kicsúszott a kezéből, az elnöki tisztségről nem mondott le, hanem el- 
fogadta a kialakult helyzetet és a jelenlevőknek a szocialista szervezkedést aján- 
lotta." 

1903 szeptemberének elején a szakegylet vezetősége Schönherr Józsefet 
titkárként alkalmazta, s ezzel a szakegylet szociáldemokrata irányítás alá 
került. 
tk 


Schönherr József előtt óriási feladat tornyosult: a budapesti fuvarozómunkás- 
ság megszervezése és a szocialista szakszervezet megteremtése. Schönherr 


n Népszava, 1903. szeptember 5. 

3 Tarczai L. id. mű, 5. o. 

"3 Kocsisok Szaklapja, 1904. február 15. 

"4 Népszava, 1903. augusztus 6. 

"§ BFL Rendőr-főkap. Eln. res. 1317-1903. Végh János det. jelentése 1903. szeptember 
3-án.; Népszava, 1903. augusztus 27. és szeptember 5. 

"§ BFL Rendőr-főkap. Eln. res. 1361-1903. Hegedűs Sándor det. jelentése 1903. szep- 
tember 11-én. 

tudta, ha a szocialista szakszervezet gyökeret akar verni és tekintélyt akar 
szerezni a fuvarozómunkásság közt, akkor első és legfontosabb feladata — akár 
egy bérharc vereségét is kockáztatva — élet- és munkakörülményeik javítása. 
A sikeres bérharc a szervezési munkát is nagy léptekkel vinné előbbre. , Köve- 
teljetek magasabb munkabéreket, rövidebb munkaidőt!" - adta ki a jelszót 
Schönherr a kocsisoknak."? 

A kocsisok és szállítómunkások élet- és munkakörülményei 1903-ban is 
ugyanolyan embertelenek voltak, mint egy évtizeddel korábban. A munkaidőt 
nem szabályozták, így gyakori volt a 16-18 órás munkanap. Vasárnap rendsze- 
resen dolgozniuk kellett: a kocsisoknak el kellett látniuk a lovak körüli teendő- 
ket és egymást váltva ún. istállóőrséget (Stahlwache) kellett adniuk. A fizetések 
a legtöbb ipari munkásréteg fizetéséhez viszonyítva is alacsonyak, heti 14-16 
korona. A munkáltatók ezt a munkabért is különböző jogtalan levonásokkal 
tovább csökkentették, a munkavégzés során keletkezett esetleges károkat a 
munkásokkal fizettették meg. Az elégedetlenkedőket felmondási idő nélkül 
elbocsáthatták."" 

Schönherr már a fent említett két nyilvános fuvarozómunkás-gyűlésen 
bejelentette, , hogy a kocsisok követelései memorandum alakjában a jövő hét 
folyamán közöltetni foglnak] a munkáltatókkal". Az 1903. augusztus 30-án 
tartott angyalföldi gyűlés erről külön határozatot is hozott."" 

A munkáltatók 1903. szeptember 12-én kapták meg a memorandumot, 
amelyben a szakegylet összefoglalta a fuvarozómunkásság élet- és munkakörül- 
ményei javítására vonatkozó követeléseit. Az emlékiratot Nagy István és 
Schönherr József, valamint a szakegylet vezetőségének több tagja írta alá. 

A követelések meglehetősen szerények voltak, s azokat a sérelmeket fog- 
lalták magukban, melyeknek a kivívásáért leginkább mozgósíthatták az osztály- 
tudattal nem rendelkező szervezetlen fuvarozómunkás tömegeket. Többek 
között követelték a hetibér 24 koronára emelését, a jogtalan levonások be- 
szüntetését, a 14 napi felmondási idő betartását, a tisztességes bánásmódot. 
Munkaidő-csökkentésről ekkor még nem esett szó." A szakegylet emlékiratára 
8 napon belül várt választ a munkáltatóktól. 

A szakegylet emlékiratának fogalmazása óvatos, majdnem hogy alázatos 
hangú volt, azonban elutasítás esetén, kimondatlanul is sztrájkkal fenyegette 
meg a munkáltatókat. 

A munkáltatók nem tárgyaltak a szakegylettel az emlékiratról, néhányan 
azonban nagyon is , méltányolták" az abban foglaltakat. Az Első Budapesti 
Gőzmalom Rt. bejelentette a rendőrségnek, hogy kocsisai szeptember 21-én 
(ekkor telt le az emlékiratra adandó válasz határideje) sztrájkba készülnek 
lépni. Rudnay Béla rendőr-főkapitány azonnal intézkedett, szeptember 18-án 
felhívta Gyalókay Lajos V. kerületi rendőrfőtanácsost, , hogy ezen kocsisok 


§" Tarczai L. id. mű, 6. o. 

§§ Népszava, 1903. október 1.; Kocsisok Szaklapja, 1904. január 15. 

5 BFL Rendőr-főkap. Eln. res. 1361-1903., 1317-1903. 

19 TJo. 1471-1903. (Az iratok között található röplap formájában az emlékirat.); A magyar- 
országi szocialisztikus munkásmozgalmak az 1903. évben. 335-336. o. 

sztrájkmozgalmát kísértesse figyelemmel, s ha a sztrájkba lépők a munkában 
állókat a munka abbahagyására megfélemlítéssel, erőszakkal akarnák rábírni, 
ezt akadályozza meg". Hasonló utasítást kapott Csajlik Alajos VI. kerületi rendőr- 
tanácsos. A VI. kerületben az Automobilfuvarozó Rt. és a Hoffmann Henrik 
fuvarozó cég jelentette be munkásai készülő sztrájkját." 

Ez emlékiratra adandó válasz határideje lejárt, de szeptember 21-én nem 
lépett senki sztrájkba. Mindazonáltal a rendőrséghez forduló munkáltatók 
helyesen érzékelték a sztrájkhangulatot. A szakegylet 1903. szeptember 27-ére, 
vasárnap délután négy órára nagygyűlést hirdetett meg a Nagy Péter-féle ven- 
déglőbe."" A vendéglő udvarán egybegyűlt 500 kocsis előtt Schönherr József 
beszámolt a memorandum sorsáról. Röviden számot adhatott arról, hogy a 
munkáltatók még válaszolni sem hajlandók a szakegylet emlékiratára, nemhogy 
annak pontjait teljesítenék. Schönherr szavaira a végsőkig elkeseredett kocsisok 
a sztrájkbalépést követelték. Nem változtatott a hangulaton Nagy István és 
Frankl Lipót felszólalása sem."? 

A szakegylet a gyűlést nem azzal a céllal hívta össze, hogy a fuvarozó- 
munkások azonnali általános sztrájkba lépjenek követeléseik kivívása érdeké- 
ben. Az MSZDP ellenzett egy esetleges általános kocsissztrájkot, hiszen a fő- 
városi kocsisoknak alig tíz százaléka szervezett munkás, így a vereség kockázata 
igen nagy volt. A sztrájk után a párt beismerte, hogy ez felesleges aggodalom 
volt, és elismerően írt ,, . . . a majdnem szervezetlen emberek páratlan szolida- 
ritásáról". Jellemző példaként megemlítette: , az úgynevezett spediteurkocsi- 
soknak [szállítómunkások - E. L.] már régóta megvan az a fizetés, amit a me- 
morandum követelt s mégis sztrájkolnak, sőt ők a mozgalom buzdító lelkei". 
De ezt nem lehetett előre tudni. A nagygyűlésen Schönherr József azt javasol- 
ta, hogy csak nyolc nap múlva, megfelelő agitáció s előkészítő munka után 
mondják ki a sztrájkot, és ezt a javaslatot kezdetben el is fogadták. Több kocsis 
felszólalása után azonban a gyűlés mégis az azonnali sztrájk mellett döntött, 
megválasztották a sztrájkbizottságot. A gyűlés után a kocsisok tízes csoportok- 
ban járták be a várost, szervezték a sztrájkot." , Az elkeseredettség . . . olyan 
óriási volt közöttük, hogy néhány száz emberrel sikerült vasárnap estétől hétfő 
hajnalig több ezer kocsist és teherszállító-munkást sztrájkba vinni.""" 1903. 
szeptember 28-án reggel Budapesten körülbelül 2500 fuvarozó- és szállító- 
munkás általános sztrájkba lépett, számuk hétfő estére már elérte a 3000-et. 
A sztrájkról készült rendőrségi jelentés szerint a sztrájkolók száma nem haladta 
meg az ezret."" 

A kocsisok a Váci úti Nagy Péter-féle vendéglő udvarán ütötték föl sztrájk- 


"1 BFL Rendőr-főkap. Eln. res. 1401-1903. Rendőri intézkedés a fuvarkocsisok készülő- 
ben levő sztrájkja alkalmából. Fogalmazvány. 

"5: Népszava, 1903. szeptember 26. 

5 BFL Rendőr-főkap. Eln. res. 1472-1903. Aszalay Antal det. jelentése 1903. október 
3-án.; Népszava, 1903. szeptember 29.; Friss Újság, 1903. szeptember 29. 

4 Népszava, 1903. október 6. 

ss Friss Újság, 1903. szeptember 29. 

"§ Népszava, 1903. október 6. 

" A magyarországi szocialisztikus munkásmozgalmak az 1903. évben. 335—336. o. 

tanyájukat. Szeptember 28-án, hétfőn reggel legfontosabb feladatuknakfazt 
tartották, hogy a sztrájk valóban általános legyen a fővárosban. , Nagy csapa- 
tokban járják be a várost és a még dolgozó kocsisokat vagy rábeszélik a sztrájkra 
vagy lerántják a kocsiról." A lovakat kifogják a sztrájktörők kocsijaiból, az ist- 
rángokat elvágják, az ellenszegülő kocsisokat megverik. ,,A kocsisok nem értik 
a tréfát" -— írja a Népszava." 

Már a sztrájk első napján néhány helyen összetűzésre került sor az erő- 
szakoskodó sztrájkolók és a sztrájktörőket védelmező rendőrök között, bár a 
rendőrség nyíltan még nem avatkozott be a sztrájkba. A sztrájkoló kocsisok 
öncélúan nem szegültek szembe a hatósággal; amikor például szeptember 29- 
én, kedden délután kb. 400 kocsis a sztrájktanyáról tüntető menetbenfa bel- 
városba indult, békésen eleget tettek az őket a Visegrádi utcában 20 lovas- 
rendőrrel feltartóztató rendőrfelügyelő szétoszlást követelő parancsának. Csak 
akkor csaptak össze elkeseredetten a rendőrséggel, amikor az nyíltan a munkál- 
tatók mellé állt, és védelmezte a sztrájktörők munkáját. 

A munkáltatókat, bár nem váratlanul, de felkészületlenül érte a fővárosi 
fuvarozómunkásság általános sztrájkja, magatartásuk is ellentmondásos volt. 
Leggyorsabban a Cséry-féle szemétszállító vállalat próbált egyezkedni a kocsi- 
saival, mivel a fővárossal kötött szerződése" alapján a főváros közegészségügyi 
és köztisztasági bizottsága , fölhívta a Cséry-féle telep vezetőségét, hogy a 
szemétszállítás már egy napos szünetelését alaposan okolja meg s az akadályok 
elhárításáról gondoskodjék"."" (A szemétszállítás csak Pesten szünetelt, mivel 
Budán a főváros , házi kezelésében" volt, s az itt dolgozó kocsisokat nem sikerült 
bevonni a sztrájkba.) A Cséry-féle vállalat igazgatója ezért hétfőn este meg- 
jelent a sztrájktanyán és ígéretet tett a kocsisok követeléseinek teljesítésére. 
A szemeteskocsisok gyanakodtak, nem vették készpénznek az igazgató szavait, 
és azt kívánták, hogy követeléseik megadását az igazgatóság az elöljáróság előtt 
is erősítse meg. Erre ígéretet is kaptak, másnap a szemeteskocsisok felvették a 
munkát. Még aznap kiderült, hogy becsapták őket. Az igazgató az elöljáróság 
előtt történő tárgyalás helyett megüzente, hogy a követelt 48 forintnyi! (96 
korona) havibér helyett csak 30 forintot (60 korona) kaphatnak, és a munkaidő 
továbbra is éjjel 2 órától este 10 óráig tart. A becsapott és elkeseredett szemetes- 
kocsisok újból csatlakoztak sztrájkoló társaikhoz. Kedden léptek sztrájkba 
a szódavizes kocsisok, és , ha a tejes- és jégszállító kocsisok is oda csatlakoznak, 
ami az éj folyamán dől el, a főváros válságos napok előtt áll" — írta az egyik 
napilap." 

A sztrájk hatását megérezte az egész város. Akadozott, majd teljesen 
megszűnt a szemétszállítás. Felhalmozódtak az áruk a vasúti raktárakban, a 
vasút a sztrájk harmadik napján kénytelen volt leállítani a vidékről a fővárosba 
irányuló teherszállításokat. A sztrájk másnapján a fővárosi építkezéseken kb. 
3000 építőmunkásnak abba kellett hagynia a munkát, mivel nem szállították 


"5 Népszava, 1903. október 1. 

s Vö.: Források Budapest múltjából. II. k. Források Budapest történetéhez 1873-1919. 

70 Friss Újság, 1903. szeptember 29. 

az építési anyagot. Nem tudták kirakodni a Dunán veszteglő gabonaszállító 
uszályokat. Budapest áruszállításának megbénulása érzékeny profitveszteséget 
okozott sok munkáltatónak. A századfordulón a fuvarozás elismert, de némi- 
képp megvetett mesterség volt a fővárosban. Ez a sztrájk, az áruforgalom 
napokra történő megbénulása tudatosította először nemcsak a munkásokban, de 
a munkáltatókban is a munkájuk fontosságát." 

A nagyobb szállítócégek gyorsan döntöttek: a további profitveszteségek 
elkerülése érdekében tárgyalniuk kell munkásaikkal. Szeptember 29-én, ked- 
den délután a sztrájktanyán megjelent Beck I., a nagyszállítók elnöke, 
és kijelentette, hogy a szállítók teljesítik a követeléseket, , adjon a vezetőség 
utat-módot, hogy az ő kocsisaik munkába állhassanak"." Ezzel lehetőség 
nyílott arra, hogy a kocsisok egy része és a szállítómunkások győzelemmel fejez- 
zék be a sztrájkot, ami az akkori erőviszonyok alapján reális eredmény lett 
volna. A sztrájkvezetőség azonban nem érzékelte a munkáltatóknak a konku- 
renciaharc által előidézett megosztottságát, bár maguk a munkáltatók hívták fel 
erre a figyelmet. Még egy keseresű tapasztalatot eredményező sikertelen általá- 
nos sztrájknak kellett következnie 1904-ben, hogy rájöjjenek: a munkáltatók 
közötti ellentéteket és megosztottságot ki lehet és ki kell használni. Schönherr 
József elvben nem zárkózott el a munkáltatók egy részével történő tárgyalástól, 
de csak az elöljáróság előtt volt hajlandó megállapodást kötni velük, ez egyben 
a szakegylet munkáltatói elismerését is jelentette volna. Az óvatosságot indokol- 
ta a Cséry-féle szemétszállító vállalat kétszínű magatartása. Ez a lépés a kocsisok 
szemében megkérdőjelezte a munkáltatók szavahihetőségét, és egyben meg- 
erősítette azt a meggyőződésüket, hogy csak általános, minden munkáltatóra 
kiterjedő egyezséggel érhetnek el sikert. Döntően ez, és a kocsisok hangulata 
kötötte meg Schönherr József kezét, amikor végül is visszautasította a szállító- 
cégek békeajánlatát: ,, . . míg minden munkaadó meg nem adja a követelést, 
addig nem tehetnek semmit a többi sztrájkoló miatt, akik végtelenül el vannak 
keseredve"."! Szeptember 29-én, kedden délután a sztrájktanyán tartott kb. 
2000 fős nagygyűlés egyhangúlag ugyancsak az együttes küzdelem mellett 
szállt síkra. 

Míg a munkáltatók egy része, a szállítócégek, tárgyalási készségüket nyil- 
vánították, addig egy másik csoportjuk más eszközökhöz nyúlt a sztrájk le- 
törése érdekében. Kedden a szódáskocsisok sztrájkba lépése után a szikvíz- 
gyárosok Schönherr József megvesztegetésével próbálkoztak: 800 koronát aján- 
lottak fel neki, ha a szódáskocsisok elkezdik a munkát. Schönherr visszautasí- 
totta az ajánlatot, s rögtön tudatta a sztrájkolókkal. Az Automobilfuvarozó 
Rt. hadiszállításra hivatkozva katonákat kért a hadseregtől, és ezeket alkalmazta 
sztrájktörőkként."" 

A munkáltatók közül a fuvarosok ipartársulatának magatartása volt a leg- 
szélsőségesebb: nem tárgyaltak a munkásokkal. Szeptember 29-én, kedden 

délelőtt tartott ülésükön a sztrájkoló kocsisok kiéheztetése mellett döntöttek. 
A hír óriási felháborodást keltett a sztrájktanyán a már említett délutáni nagy- 
gyűlésen. Fokozta a kocsisok felháborodását, hogy bíztak sztrájkjuk győzelmé- 
ben, látván az áruszállítás zavarait. Önbizalmukat erősítette például az is, hogy 
a sztrájktanyán megjelent a Nyugati pályaudvar állomásfőnöke és érdeklődött, 
mikor fejezik be a sztrájkot, mert a pályaudvar raktárai már nem képesek több 
árut befogadni. 

A kisfuvarosok eleve a rendőrségtől várták a sztrájk letörését. Szeptember 
29-én, kedd estére a sztrájkvezetőség taktikája következtében (nem kötöttek 
különbékét a szállítócégekkel), már valamennyi munkáltató egy táborba sodró- 
dott. , A kereskedelmi- és ipartestületek sürgősen kérték a hatósági intézke- 
dést.""s A hatósági intézkedésen a munkáltatók egyértelműen a rendőrségi 
beavatkozást értették; a hivatalos békéltető tárgyalásokat a VII. kerületi elöl- 
járóságnál csak a sztrájk harmadik napján hívták egybe, akkor is az MSZDP 
sürgetésére. 

A rendőrség nem tagadta meg a segítséget a munkáltatóktól. , Már a 
sztrájk kitörésekor nagyobb számú rendőri őrséget rendeltem ki a sztrájktanyá- 
ra és nagyobb fuvarostelepekre, valamint azon útvonalakra, hol a nagyobb teher- 
forgalom szokott bonyolódni, hogy a munkában levőket a sztrájkolók támadásai- 
tól megvédjem, s a sztrájkolók rendzavarásait megakadályozzam. Ezen intéz- 
kedéseim dacára ismétlődtek a rendzavarások, ezért folyó hó 28-án délben az 
egész rendőrséget mozgósítottam s mennyire a rendőri létszám megengedte, 
egyes fuvarosok mellé fedezetül rendőri kíséretet rendeltem ki. A sztrájkolókat 
pedig figyelmeztettem cselekedeteik következményeire. Ily széles körű intéz- 
kedésekkel sikerült az első napokban a nagyobb rendzavarásokat megakadá- 
lyozni, de azért 28-án és 29-én szórványosan előfordult, hogy a sztrájkolók 
néhány kocsist kocsijukról leszállítottak. Folyó hó 30-án azonban nagyobb 
mérvű rendzavarások és erőszakoskodások történtek." — írta Rudnay Béla 
rendőr-főkapitány a belügyminiszternek a sztrájkról készült jelentésében." 

Amit Rudnay , nagyobb mérvű rendzavarásnak és erőszakoskodásnak" 
nevezett, arról a fővárosi lapok ilyen címszavak alatt adtak hírt: , véres zendülés 
Budapest utcáin", ,ja sztrájkoló kocsisok véres háborúja". A polgári sajtó 
döbbenten állapította meg: ,jilyen véres sztrájk vagy tüntetés nem fordult elő 
még Budapesten"," de a Népszava is hasonlóan vélekedett. 

Szeptember 30-án az angyalföldi fuvarosok közül néhányan a sztrájkolók 
provokálására határozták el magukat. Walter József fuvaros reggel negyed hat- 
kor négy teherszállító kocsiját a sztrájktanya melletti útvonalon a belvárosba 
indította négy rendőr fedezete mellett. A szándékos ingerlés kihozta sodrukból 
a sztrájkolókat: mintegy háromszázan a Fóti út és az Elnök utca sarkán meg- 
támadták a négy sztrájktörőt és a védelmükre kirendelt rendőröket, kőzáport 

zúdítva rájuk. Hamarosan 12 gyalogos és 6 lovas rendőr érkezett, de a sztráj- 
kolók köveket, botokat használva velük is szembeszálltak. Többen megsebesül- 
tek, közöttük rendőrök is. A rendőrök kardjaikat használva végül is a sztrájk- 
tanyára szorították vissza az őket támadó kocsisokat. A Fóti úton levő Hoffmann 
fuvaroscég is valamennyi kocsiját munkába akarta állítani szerdán reggel. A hír 
hallatára reggel fél hét körül mintegy ezer sztrájkoló gyülekezett a Hoffmann 
cég egyemeletes háza előtt, melynek ablakait hamarosan kővel bedobálták. 
A cég udvarán már kedd reggel óta 8 gyalogos és 6 lovas rendőr strázsált, de a 
felizgatott tömeget nem merték megtámadni. , Segítségül 25 gyalogos és 16 
lovas rendőr érkezett, ezek kardjaikat használva szétoszlatták a tömeget. A sztráj- 
kolók elmenekültek" — írta a rendőr-főkapitány."" 

A sztrájkoló kocsisok és a rendőrök legsúlyosabb összecsapására a Ferdi- 
nánd (ma Élmunkás) hídnál került sor. Délelőtt fél 10-kor újabb hír hozta 
izgalomba a sztrájktanyán tartózkodó kocsisokat: tíz teherkocsi a Nyugati 
pályaudvarnál áruszállításra készülődik! Mintegy 300 sztrájkoló a sztrájk- 
tanyáról a Nyugati pályaudvarhoz indult, hogy ezt megakadályozza. A Ferdi- 
nánd hídnál 6 lovas rendőr próbálta sikertelenül feltartóztatni a pályaudvar 
felé vonuló sztrájkolókat: a sztrájkolók kőzápora meghátrálásra késztette őket. 
Újabb 14 lovas rendőr érkezett és indult rohamra a kocsisok ellen. Vesztükre 
tették, a kocsisok nem féltek a lovaktól, megragadták a zablákat, az egyik rend- 
őrt le is rántották lováról, majd összeverték. , Miután a tömeg előrenyomulva 
kőzáport zúdított a rendőrökre és körükből lövés is esett, a rendőrök önvéde- 
lemből a lőfegyverüket használták, és mintegy 25-30 lövést tettek a tömeg 
közé." — írta a rendőr-főkapitány hivatalos jelentésében." A kocsisok vissza- 
szorítását a sztrájktanyára a helyszínre érkező nagyobb létszámú rendőri erők 
— 150 gyalogos és 70 lovasrendőr — hajtották végre, és körül is zárták a sztrájk- 
tanyát. A Ferdinánd hídi , csatában" 9 rendőr és 26 kocsis sérült meg, hat 
súlyosan sebesült kocsist a mentők kórházba vittek." 

A rendőrség elhatározta a sztrájktanya feloszlatását és ehhez két század 
huszárt is kivezényeltek. Rudnay Béla főkapitány személyesen intézte az épület 
kiürítését; nem engedélyezte, hogy a sztrájkbizottság tagjai beszédet intézhesse- 
nek a kocsisokhoz. Schönherrt lecsukatással fenyegette, ha szólni mer, dr. 
László Jenőt pedig kivezettette a sztrájktanyáról."?" Az akció során 74 kocsist 
tartóztattak le. A végsőkig elkeseredett kocsisok egy 60-70 fős csoportja két- 
ségbeesett és példátlan vakmerőséggel a Lehel tér és a Ferdinánd híd között meg- 
próbálta a letartóztatottakat kiszabadítani. A kőzáporban a rendőrök sorfala 
is szétzilálódott, de a megszorult rendőrök segítségére vágtató huszárszázad 
elől a támadó kocsisok mégis kénytelenek voltak megfutamodni." 

A sztrájkot tehát a rendőrség letörte, de a véres utcai zavargások híre a 
munkáltatók jelentős részét megegyezésre és engedményekre ösztönözte. 

Szerdán délelőtt, a VII. kerületi elöljáróságon összehívott hivatalos békéltető 
tárgyaláson még tárgyalni sem akartak, s nem akarták elismerni Schönherr 
Józsefet és László Jenőt a sztrájkolók képviselőjének. Délután két órakor, a 
sztrájktanya és a sztrájkbizottság feloszlatása után azonban elfogadták az 
MSZDP közbenjárását, s megegyezés született a kocsisokat képviselő Weltner 
Jakabbal és László Jenővel. Az egyezményt lényegében a nagy szállító- és 
fuvarozócégek kötötték meg, a kisebb fuvarosok közül csak húszan kötelezték 
magukat az aláírására, mégis jelentősek voltak e vívmányok. A megállapodás- 
ban a munkáltatók két korona hetibér-emelést ígértek. Vállalták, hogy egy 
koronával díjazzák ezentúl az este 8 óra után végzett munkát. Hét közben és 
felmondás nélkül senkit sem fognak elbocsátani. A munkáltatók elismerték 
a bizalmi férfiakat, és Ígéretet tettek, hogy a mozgalomban való részvétel miatt 
senkit sem bocsátanak el. A sztrájk befejeztét és a munkáltatókkal kötött egyez- 
séget a késő esti órákban plakátokon tudatta városszerte a sztrájkbizottság." 
Másnap, 1903. október 1-jén, az árufuvarozás újra zavartalan volt a fővárosban."" 

Az egykorú szociáldemokrata értékelés szerint , a fuvarozómunkások első 
sztrájkja a fővárosban letelepedett földmívelő nép lázadása volt"." Ez annyi- 
ban igaz, hogy a fuvarozó-munkásság gazdasági és politikai harcokban még 
nem edződött meg, fegyelmezetlen volt, hagyta magát provokálni. Igaz az is, 
hogy a fővárosi fuvarozómunkások nagy többsége a falusi agrárproletariátus 
soraiból rekrutálódott. Így, bár valójában már ipari munkások voltak, de sok 
szállal kötődtek még a faluhoz. Az MSZDP élet- és munkakörülményeik vonat- 
kozásában nem tekintette őket az ipari munkásság részének, a sztrájk után 
többek között ezért is ajánlotta nekik a szervezkedést. , A szakegyletük lesz az, 
mely mihamarabb kézzelfoghatóan Budapest valamennyi kocsisát, fuvaros- 
és mindenféle szállítómunkását a falusi cseléd szánalmas szolgaságából az ipari 
munkások közé fogja emelni."" 

Az MSZDP tömör értékelése a sztrájk spontán jellegét hangsúlyozta. 
A párt valóban nem kezdeményezte ezt a sztrájkot, de amikor kitört, azonnal 
mellé állt. A Népszava több írásában is rámutatott a fiatal szocialista szakegylet 
és Schönherr József nagy szerepére a sztrájkmozgalom szervezésében, a sztrájk- 
agitációban. Schönherrnek segítőtársai is voltak: a sztrájktanya feloszlatásakor 
Rudnay rendőr-főkapitány László Jenőn és Gyuriáss Józsefen kívül még négy 
szocialista agitátort vezettetett ki." Az MSZDP tehát közvetlenül szervezte a 
sztrájkot, bár a szocialista agitátorok nem tudták befolyásolni a fuvarozómunká- 
sok hangulatát, s a sztrájk irányítása szeptember 30-án kicsúszott a kezük 
közül. 

Az MSZDP egyértelműen helyeselte a kocsisok sztrájkját, élesen támadta 

a rendőrséget a sztrájk véres leverése miatt. A Népszava 1903. október 3-i szá- 
mának , Kozákok" című vezércikke Rudnay személyes felelősségét hangoz- 
tatta. Az MSZDP XI. kongresszusának jelentése is a rendőrséget tette felelőssé 
a véres utcai zavargásokért."" 

A sztrájk leverése után a rendőrség , hatóság és. magánosok elleni erőszak 
bűntette miatt" 92 kocsist jelentett fel a Budapesti ügyészségnél." A tárgyalásra 
1903. november 30-án és az azt követő napokban került sor. A bíróság enyhe 
ítéleteket hozott, négy naptól két hétig terjedő fogházzal sújtotta a sztrájk 
során a rendőrökkel szembeszegülő kocsisokat. 64 kocsist összesen 413 napi 
fogházbüntetésre ítéltek, és a legtöbb eJítéltnél a bíróság a vizsgálati fogsággal 
kitöltöttnek vette a büntetést. A bíróság az enyhe ítéleteket azzal indokolta, 
hogy csak a megsebesült kocsisok bűnössége bizonyítható. ,, Tekintetbe kellett 
venni azt, hogy egy valóságos csata történt a rendőrség és a kocsisok között, 
többszöri rohammal, kőzáporral, lövöldözéssel, mindkét részről való sebesülés- 
sel." A bíróság erős kritikával fogadta a rendőrök tanúvallomásait, mivel ,ily 
izgalmas percekben az ember felismerő képessége korlátozott". Nem érdektelen 
a viszonylag enyhe ítéletek meghozatalának további indoklása sem. , A fuvaros 
kocsisok mozgalma, természetesen addig, míg a törvényes korlátok között moz- 
gott, jogosnak mondható. Több értelmesebb vádlott előadta a bíróság előtt 
a fuvaros kocsisok helyzetét. Ténylegesen nyomorúságos . az. . . . Figyelembe 
kellett venni azt is, hogy a teljesen műveletlen s bárdolatlan néposztály- 
ból kerülnek ki. Azok a fizikai nehézségek, melyeket foglalkozásuk közben foly- 
tonosan le kell győzniük, lelküket hajlammal ruházza fel arra, hogy minden 
dolgukban durván s erőszakosan járjanak el. De főleg tekintetbe vette a bíróság 
azt, hogy a vádlottak legnagyobbrészt olyanok, akiknek az egész mozgalomban 
alárendelt szerepük volt, s nem merült fel vád az iránt, hogy közöttük lennének 
azok, akik a tömeget izgatták és az erőszakosságra rábírták volna s így két vád- 
lott kivételével az összes elítélteket csak az erőszakoskodó csoportokban való 
puszta részvétel terhel.""" 


Tk 


A fiatal szakszervezet lényegében megerősödve került ki első tűzpróbájából. 
Sikerült a munkáltatókkal egyezményt kötni, de az elért eredinényt meg is 
kellett tartani, amit főként a munkások szervezett erejével lehetett biztosítani. 
Schönherr József tehát legfontosabb feladatnak a szakegylet szervezeti erősítését 
tekintette, hiszen a sztrájkolók túlnyomó többsége nem volt szakegyleti tag, 
de a küzdelem napjaiban kapcsolatba került a szocialista mozgalommal. Töme- 
gesen mintegy 900-an léptek be a szakegyletbe. Ezt a tagságot azonban a sztrájk 

után nem sikerült megtartani, 1903 decemberében már csak 325 fő volt a 
létszám." 

1903-1904 tele lázas szervezési munkával telt el. A fuvarozómunkások 
szervezésére megalakult a , szervezőbizottság", amely a szabadszervezet kezdeti 
formáját is jelentette. Gyűlés gyűlést követett, Schönherr József fáradságot nem 
ismerve agitált. Ezeknek a gyűléseknek szinte állandó napirendjeként beszélt 
a fuvarozó- és szállítómunkások helyzetéről, ismertette a szakegylet célját és 
hasznát, agitált a szaklap és a Népszava olvasása és előfizetése mellett. A gyűlé- 
sekre a főváros azon kerületeiben került sor, ahol nagyobb számban laktak 
fuvarozómunkások: Angyalföldön, Józsefvárosban, Ferencvárosban, Kőbá- 
nyán, Ó-Budán és a fővároson kívül is, Budafokon. A gyűléseket vendéglők- 
ben tartották, ahol , fiókszakegyleteket? létesítettek. A szakegylet bázisa to- 
vábbra is Angyalföld maradt, a központi egyleti helyiség a külső Váci út 56. 
szám alatti vendéglő. 1903 decemberében azonban már három fiókhelyisége 
volt a szakegyletnek: Ó-Budán, Kőbányán és a VII. kerületben. 1904. január 
10-én a Kálvária téren megalakult a józsef- és ferencvárosi kocsisok fiók- 
egylete." 

A kiterjedt agitáció ellenére a szakegylet taglétszáma alig növekedett. 
A gyűléseken ugyan sokan beiratkoztak tagnak, de azután elmaradtak. Schön- 
herr ekkor szerzi meg azt a tapasztalatot, amelyet a mozgalom szervezésében 
később tényként fogadnak el: télen igen nehéz a fuvarozómunkásokat szervezni, 
mivel a fuvarozóiparban olyankor szezonális munkanélküliség van. 

1903. december 15-én új fegyver került a fuvaripari munkások kezébe, 
a Kocsisok Szaklapja. A kéthetenként, Schönherr szerkesztésében megjelenő, 
szerény kivitelű négyoldalas lap a szakszervezet első sajtóorgánuma volt. A lap 
első számának vezércikke a szakegylet legfontosabb feladatának a szervezkedést 
tartotta. A későbbiekben is majdnem mindegyik írás valamely módon szervez- 
kedésre szólította föl a kocsisokat. A kiadvány mellett Schönherr József első 
dolga volt a szakegyleti könyvtár felállítása, amely vonzott egyes fuvarosokat 
az egyletbe. 

1904. február 21-én a szakegylet megtartotta első évi rendes közgyűlését. 
A közgyűlés számot vetett a végzett szervezési munkával, s egyúttal felkészült 
a várható küzdelemre: a munkáltatók közös támadásra szánták el magukat a 
szakegylet ellen, az újabb harc elkerülhetetlennek látszott. A sztrájk után 
kötött egyezményt nem tartották be. A szaklap állandóan ostorozta és leleplezte 
visszaéléseiket. , Készüljetek!", , Készüljünk!" hangzik az 1904. februári és 
márciusi szám vezércikke, figyelmeztetve a fuvarozómunkásokat: sztrájk lesz. 

A munkáltatók nemcsak a fuvarozómunkások szervezetlensége, a szak- 
egylet szervezeti gyengesége miatt rúghatták fel a sztrájk után kötött egyez- 
ményt, hanem a fÍuvarozóiparban télen fellépő nagyobb munkanélküliség 
miatt is. A munkáltatók 1994. február 11-én tartott gyűlésükön úgy döntöttek, 
hogy nem ismerik el a szakegyletet a munkások érdekképviseleteként, és külön- 
külön, munkahelyenként akartak tárgyalni és egyezséget kötni munkásaikkal. 


"3 Tarczai L. id. mű, 8-9. o. 
"5 Kocsisok Szaklapja, 1903. december 15., 1904. január 1. és 15. 

A nagyfuvarosok által összehívott gyűlés jelezte, hogy a munkáltatók levontak 
bizonyos tanulságokat az 1903. évi általános sztrájkból. Féltek a fuvarozó- 
munkások újabb sztrájkjától, és ezért tárgyalási készséget mutattak, de nem a 
szakegylettel, amely ellen nyílt támadást határoztak el." A munkáltatók gyűlése 
megelőző intézkedéseket hozott: figyelmeztették a kormányt és a rendőrséget 
a kocsisok készülő újabb sztrájkjára, és ez ügyben küldöttséggel keresték fel 
a miniszterelnököt. 

A szakegylet válaszként mozgósította a főváros fuvarozómunkásait: 1904. 
március 6-án 800 fős gyűlés tiltakozott a munkáltatók szándéka ellen. A Kálvária 
tér 19. szám alatt tartott gyűlés elfogadta a szervezőbizottság emlékiratát, 
amely 13 pontban foglalta össze a fuvarozómunkásság követeléseit." Az , Em- 
lékirat az összes budapesti teherszállító- és fuvaripar-vállalkozó s a többi 
kocsist alkalmazó urakhoz" című dokumentumot két utóbb tartott nyilvános 
gyűlés is elfogadta: március 27-én Kőbányán és április 10-én Ó-Budán. 

Ez a memorandum már túlmutatott az 1903. évin és jóval többet tartal- 
mazott annál. Tulajdonképpen ún. árszabályzat volt, melynek első része pon- 
tosan meghatározta a béreket. A szállítókocsisoknak és lerakóknak heti 28 K, 
az összes gyári és malmi kocsisnak, a nagyfuvarosoknál és a fuvarosok ipar- 
társulatán kívül levő fuvarosoknál dolgozó kocsisoknak, az üzleti és jegeskocsi- 
soknak 26 K, a szódás és sörgyári kocsisoknak 24 K, a szemétszállító és temet- 
kezési vállalatoknál dolgozó kocsisoknak 22 K, a tejeskocsisoknak 20 K bért 
követelt. A szállító- és fuvarozócégeknél a munkaidő reggel 5 órától este 6, 
illetve 7 óráig tartson, egyórás ebédszünettel. Este 7 óra utáni munkáért 40 
fillér túlórabér járjon. Vasárnap teljes munkaszünet, ha mégis dolgoztatnak, 
az órabér 40 fillér. A munkabért szombaton este, a munka befejezésekor kell 
kifizetni. Az istállókban éjjel csak a lóápolók alhatnak, az istállóőrséget szün- 
tessék meg. A nagyobb ünnepek munkaszüneti napok legyenek és évente járjon 
öt nap szabadság. Szűnjön meg a jogtalan bérlevonás. Az emlékirat követelte 
a tisztességes bánásmódot és a kötelező balesetbiztosítást, valamint 15 nap 
felmondási időt. Minden munkáltatónál az istállóban vagy más, jól látható 
helyen az iparhatóság által jóváhagyott munkarendet függesszék ki! 

A szakegylet ekkor indított először harcot több fontos szakszervezeti 
funkció megszerzéséért és elismertetéséért: követelte a szakegyleti munka- 
közvetítés kötelezővé tételét és a bizalmiférfi-rendszer elismerését, a munkások 
és a munkáltatók képviselőiből álló paritásos bizottság felállítását, amely őrkö- 
dik az árszabályzat betartása felett és dönt a vitás kérdésekben. Hangsúlyozta 
május elseje munkásünneppé való nyilvánításának szükségességét. A mozgalom- 
ból kifolyólag a munkáltatók három hónapon belül senkit sem bocsáthatnak 
el. A memorandum szerint a bérskála két évig lenne érvényes. A dokumentum 
egyúttal tárgyalásokat ajánlott a munkáltatóknak." 

A Budapest Fővárosi Fuvarosok Ipartársulata április 18-án kapta meg a 


"s Kocsisok Szaklapja. 1904. március 1. 
"s TJo.5 Kocsisok Szaklapja, 1904. március 15. 
"s PI Archívum. 670. f. vegyes 10. 


szakegylet emlékiratát, de a munkáltatók természetesen már korábban ismerték 
tartalmát, álláspontjuk is kialakult. Az 1904. április 21-ére összehívott , általá- 
nos fuvarosgyűlés"" elutasította a kocsisok követeléseit. Figyelemre méltó, hogy 
a munkáltatók nem voltak hajlandók tárgyalni a túlzott követeléseket tartalmazó 
emlékiratról, de hajlandók lettek volna elismerni a munkások érdekképviseleti 
szerveként a szakegyletet azzal, hogy felajánlják a közvetlen, a hatóság képviselői- 
nek részvétele nélküli tárgyalásokat a munkaviszony rendezéséről."" 

Tárgyalásokra nem került sor, a harc elkerülhetetlenné vált. Az 1904. áp- 
rilis 24-én, vasárnap délután fél ötkor a Hermina kertben tartott tömeggyűlés 
— mintegy 3000 fuvarozómunkás volt jelen — László Jenő beszéde után egyhan- 
gúlag kimondta az általános sztrájkot. Egyben László figyelmeztette a sztráj- 
kolókat a fegyelem fontosságára; ne üljenek fel a munkáltatók és a hatóság provo- 
kációinak; kerüljék a múlt évihez hasonló összetűzéseket. A gyűlés öt sztrájkbi- 
zottságot is választott, , hogy ha esetleg az egyiket eltennék láb alól, legyen 
rögtön másik helyette", de a sztrájkot valójában László Jenő és Schönherr Jó- 
zsef szervezte.98 7 

1904. április 25-én jsrssel minden áruszállítás megszűnt a fővárosban: kb. 
3000 fuvarozó- és szállítómunkás lépett sztrájkba." A munkáltatók nem tár- 
gyaltak a sztrájkoló fuvarozó-munkássággal, a sztrájk letörése mellett döntöttek. 
Küldöttség kereste fel Rudnay Béla rendőr-főkapitányt, akitől azt kérték, , hogy 
a munkában maradó kocsisok a sztrájkolók bántalmazása ellenében kellően meg- 
védelmeztessenek". A munkáltatók nem csalódtak várakozásaikban: április 25- 
én reggel az utcákon megjelent a rendőrség , A teherszállító fuvaroskocsisok- 
hoz" című hirdetménye. A felhívás a sztrájktörők rendőri — sőt katonai — védel- 
mét ígérte és a legszigorúbb eljárást azoknak a sztrájkoló kocsisoknak, , akik 
rendzavarásban részt vesznek vagy dolgozó társaik ellen erőszakos fellépést kí- 
sérelnek meg"."" A rendőrség azonban többet is tett a sztrájktörők védelmezé- 
sénél a munkáltatók érdekében: A Hermina kerti gyűlésen Boda Dezső rendőr- 
kapitány bejelentette, hogy az elmúlt évi zavargások miatt a rendőrség nem en- 
gedélyezi a sztrájktanyát a város belterületén, ""! a sztrájkvezetőkkel 25-én reggel 
a főkapitányságon közlik majd a sztrájktanya helyét. A tájékoztatás alapján 
László Jenő felszólította a gyűlés résztvevőit, hogy reggel öt órakor gyülekez- 
zenek a Hermina kertben, és majd innen fognak a rendőrség által kijelölt 
sztrájktanyára vonulni.!"? 


" Fuvarosok Lapja, 1904. május 1. 

"s Friss Újság, 1904. április 25.; Népszava, 1904. április 26.; MMTVD 3. k. 224-226. o. 

" A magyarországi szocialisztikus munkásmozgalmak az 1904. évben. 490-491. o. 
- Budapest fuvarozómunkásságának kb. a fele lépett sztrájkba. Tévesen tudósítottak a lapok, 
közöttük a Népszava is 1904. április 26-án: , Az összes fuvarozómunkások kimondották a 
sztrájkot, 6000 fuvaros és 500 lerakó beszüntette a munkát." A Népszava 1904. április 28-án 
kb. 3000-re módosította a sztrájkolók számát. A pontatlanság abból eredt, hogy a főváros 
fuvarozó-munkásságának létszámáról csak megközelítő adatok voltak, számuk 1904-ben 6000- 
7000-re tehető. 

106 Fuvarosok Lapja, 1904. május 1. 

101 A magyarországi szocialisztikus munkásmozgalmak az 1904. évben. 490-491. o. 

102 Friss Újság, 1904. április 25. 

Április 25-én reggel Rudnay Béla egyszerűen kidobta László Jenőt a fő- 
kapitányságról, a sztrájkbizottság munkástagjaival pedig közölte, hogy a sztrájk- 
tanyát az újpesti Szúnyog-szigeten engedélyezi. A sztrájkbizottság tagjai még 
vissza sem értek a Hermina kertbe, amikor nagy létszámú rendőri erők és három 
század huszár az automobillal ott termett Rudnay vezetésével szétoszlatta a Her- 
mina kertben összegyűlt sztrájkolókat. A sztrájkoló fuvarozómunkások ezúttal 
fegyelmezettebbek voltak, mint az előző évi sztrájk esetében, nem hagyták ma- 
gukat provokálni.!99 Az erős rendőri és katonai erők jelenléte, Rudnay fenye- 
gető hangú beszéde, és a felvonultatott sztrájktörők hatósági védelme megfé- 
lemlítette a sztrájkoló kocsisokat. , Sikerült a legnagyobb mértékben elkedvet- 
leníteni az embereket, s bár a kapuban az elvtársak tudomására hoztuk a sztrájk- 
tanyát, az első napon mindössze 300 emberünk maradt a 3000-ből. Első pillanat- 
ban magukat a vezetőket is elkábította a csapás. . ." — írta a Kocsisok Szak- 
lapja a sztrájkról készült beszámolójában."!" A sztrájkbizottság azonban nagy erő- 
feszítésekkel újjászervezte a sztrájkot. , Az első nap a 3000-ből csak 300-an je- 
lentek meg a Szúnyog-szigeten, a másodikon már 700-an, szerdán 1475-en és 
pénteken 2100 sztrájkoló volt egyben",""5 pedig a rossz időjárás is nehezítette 
a sztrájkolók dolgát. Rudnay újabb trükköt talált ki a sztrájk letörésére: nem 
engedélyezte, hogy a Szúnyog-szigetet a pesti oldalon hagyják el esténként 
a sztrájkolók, hanem Óbudán keresztül a Margit hídon át térhettek csak vissza 
Pestre. Így a nagy többségükben az Angyalföldön lakó kocsisok 15 perces út 
helyett három órás gyaloglásra kényszerültek.""" 

A fuvarozómunkások április 25-én, a sztrájk kitörésének napján hivatalo- 
san bejelentették munkabeszüntetésüket, a IV. ker. elöljáróság mint hivatalos 
békéltető szerv mégis csak a negyedik napon, április 28-án hívta össze tárgya- 
lásra a munkások és a munkáltatók képviselőit. A sztrájkbizottság mérsékelt 
programmal érkezett. A kocsisok hajlandók lettek volna lemondani az emlék- 
iratban foglalt követelésekről, ha a munkáltatók elismerik a szakegyleti munka- 
közvetítést és a bizalmiférfi-rendszert."" A munkások kompromisszumkészsége 
azonban elkésett. Három nap alatt a sztrájk győzelmi esélyei a minimumra 
csökkentek. Nyilvánvalóvá vált, hogy a munkáltatók letörhetik a sztrájkot. ,, Az 
egész városban akadálytalanul folyt a fuvarozás, mert a gazdák a sztrájkolók he- 
lyébe, részint vidékről, új kocsisokat fogadtak, a rendőrség körültekintő intézke- 
dése pedig elejét vette minden rendzavarásnak." - írta a munkáltatók lapja." 
Április 28-án délelőtt, a IV. ker. elöljáróságon lefolytatott békéltető tárgyaláso- 
kon a munkáltatók elérték azt, amire kezdettől fogva törekedtek: a szocialista 
agitátorok közreműködése nélküli, közvetlen tárgyalásokat a sztrájkoló kocsisok- 
kal. A hivatalos békéltető tárgyalásokat eredménytelennek nyilvánították, de a 


193 Népszava, 1904. április 26., 28. 

196 Kocsisok Szaklapja, 1904. május 1. 

198 Tarczai L. id. mű, 12-13. o.; Népszava, 1904. április 28.; Kocsisok Szaklapja, 1904. 
május Il. salládi 

166 Népszava, 1904. április 28. ; 

10 Friss Újság, 1904. április 29. 

108 Fuvarosok Lapja, 1904. május 1. 

munkáltatók javaslatára a tárgyalásokat még aznap délután a fuvaros ipartársu- 
lat helyiségében továbbfolytatták. A munkások tárgyalóbizottságában László 
Jenő és Schönherr József már nem kapott helyet. A sztrájkbizottság április 28- 
án este dr. Pollatsek Sándor függetlenségi párti ügyvédhez fordult, hogy képviselje 
őket a munkáltatókkal folytatott tárgyalásokon. Az ő közbenjárása ellen nem volt 
kifogása a munkáltatóknak.!"? Április 29-én a sztrájkbizottság feladta az emlék- 
iratban foglalt követeléseket, csupán azt kívánta, hogy a munkáltatók a múlt évi 
egyezményt tartsák be, valamennyi sztrájkoló kocsist fogadják vissza a munka- 
helyükre, és azért, mert valaki szakegyleti tag, bántódása ne essék. 

A munkáltatókat a fuvarozóipar májusban kezdődő szezonális fellendülése 
megegyezésre késztette, de a felvett sztrájktörőket nem bocsátották el. A sztrájk- 
bizottság kénytelen volt megelégedni azzal az ígérettel, hogy üresedés esetén a 
munkájukat elvesztett kocsisokat fogják majd elsőként alkalmazni. 1904. május 
1-jén az iparfelügyelőség előtt megállapodás született és ezzel a fővárosi fuva- 
rozó-munkásság egy hétig tartó második általános sztrájkja befejeződött. Az 
egyezményben a munkáltatók ígéretet tettek arra, hogy az elmúlt évi megállapo- 
dást betartják. Kötelezték magukat a tisztességes bánásmódra és arra, hogy a 
felmerülő panaszok intézésére közös bizottságot állítanak fel; senkinek nem lesz 
bántódása azért, mert szakegyleti tag. Mi sem jellemzi jobban a kocsisok em- 
bertelen élet- és munkakörülményeit, hogy sikerként kellett elkönyvelniük azt, 
amit a sztrájkról készült rendőrségi összefoglaló így fogalmazott meg: , A mun- 
kaidő reggel 3 órakor kezdődik, amennyiben a munka korábban kezdetnék meg, 
óránként 40 fillér kárpótlás fizetendő. .. Istálló-őrségre a gazdák lehetőleg fia- 
tal és nőtlen kocsisokat alkalmaznak, egyszersmind gondoskodnak arról, hogy az 
istállókban fekvőknek tisztességes ágy és takaró adassék."!!" 

A sztrájkot befejező megállapodás az egykorú munkásmozgalmi értékelés 
szerint a fuvarozómunkások részleges sikere volt.!!! Ugyanakkor bírálták a mun- 
kások memorandumát jó néhány túlzott követelése miatt, mert nem volt való- 
színű, hogy a munkáltatók ezeket teljesítik. Felmerül a kérdés, hogy miért tá- 
masztott a szakegylet a munkáltatók számára elfogadhatatlan követeléseket. 
Schönherr József és László Jenő nem ismerte volna fel a realitásokat? Vagy 
a magasra tartott követelésekből az egyezkedő tárgyalásokon engedni akartak 
volna? 

Inkább szindikalista tendenciáról van szó. Schönherr József és László Jenő 
1904 első négy hónapjában tudatosan általános sztrájkra készítették elő a fő- 
városi fuvarozó-munkásságot. Az 1903. évi sztrájkból azt a tanulságot vonták 
le, hogy a fuvarozó munkásokat -— szervezetlenségük ellenére — mozgósítja a 
sztrájk. 1904 áprilisában sem volt erősebb a szakegylet, mint 1903 szeptemberé- 
ben, a taglétszám kb. 300 fő."!? Schönherr József és László Jenő mégis olyan 
emlékiratot fogalmazott, amelyet a munkáltatók kénytelenek voltak visszauta- 
sítani. Mindketten biztosra vették, hogy a dokumentum visszautasítása után 


1068 Népszava, 1904. április 30., május 1.; Fuvarosok Lapja, 1904. május 1. 

H10 A magyarországi szocialisztikus munkásmozgalmak az 1904. évben. 490—-491. o. 
HM Tarczai L. id. mű, 14-15. o. 

11 Népszava, 1904. május 3. 

a kocsisok általános sztrájkba vihetők. Úgy gondolták, hogy egy újabb harcos, 
de most már fegyelmezettebb általános sztrájk végül is rákényszeríti a munkál- 
tatókat az emlékirat követeléseinek teljesítésére. 

Schönherr József és László Jenő nem tévedett a fővárosi fuvarozó-munkás- 
ság harci készségének megítélésében, viszont rosszul ítélte meg a sztrájk győzel- 
mének valószínűségét. Alapvető tévedésnek bizonyult, hogy nem vették kellően 
figyelembe a fuvarozóipar sajátosságait. Nem ismerték fel, hogy az adott időpont 
alkalmatlan a sztrájkra, mert a munkáltatóknak akkorra — igaz, hogy rejtett — 
munkanélküli tartaléksereg állt rendelkezésére, amellyel könnyedén letörhették 
a sztrájkot. Tévesen ítélték meg a hatóság várható magatartását és annak kö- 
vetkezményeit is. A rendőrség ugyanis okult az 1903. évi sztrájk eseményeiből, 
ezért rendkívül határozottan és erélyesen lépett fel, preventív intézkedéseket 
hozott, nehogy a korábbiak megismétlődhessenek. 

A sztrájkot követő napokban az MSZDP csökkenteni igyekezett a kudarc 
jelentőségét, egy évvel később viszont nyíltan beismerte az 1904. évi fővárosi 
általános fuvarozómunkás-sztrájk elbukását, és azt is, hogy vele bukott a szocia- 


lista szakegylet."! 


kél 


Már a sztrájkot követő békéltető tárgyalások alatt nyilvánvalóvá vált, hogy a 
munkáltatók taktikát változtattak: míg korábban az egyes szakegyleti tagokat 
üldözték munkahelyükön, a szakegyletet pedig támadták, most Schönherr Jó- 
zsefet vették célba. Felismerték, hogy a fuvarozómunkások szocialista mozgal- 
mának Schönherr a lelke, és sem a szakegylet, sem a vezetőség tagjai nem öntu- 
datos szocialisták. A szakegyletet szétzúzni már nem lehet, de talán le lehet té- 
ríteni a szocialista útról — vélték. Valóban: a két nagy sztrájkharc kevés időt en- 
gedett az ideológiai meggyőzésre, bár Schönherr fáradhatatlanul küzdött a fu- 
varozómunkások szocialista öntudatának kialakításáért. 

A munkáltatók erőfeszítéseit váratlan siker koronázta. 1904. május 3-án a 
fuvaros ipartársulat feljelentésére hatósági vizsgálat indult a szakegylet ellen. 
A hatósági vizsgálat a sztrájk letörését célozta, a VI. ker. elöljáróság még április 
27-én rendelte el. A vizsgálat elrendelése alkalmat adott a munkáltatóknak arra, 
hogy a szakegylet feloszlatásával fenyegetőzzenek. 

A hatósági vizsgálat egész sor szabálytalanságot állapított meg a szakegylet 
ügyvitelében és pénztárkezelésében. Schönherr Józsefet hozzá nem értéssel, az 
egyleti könyvek hanyag kezelésével vádolták. Schönherr József valóban nem ér- 
tett a könyveléshez. Szinte hihetetlen, hogy pl. az 1903. évi október és novem- 
ber havi bevételek kimutatásában egyszerű összeadási hiba fordult elő!" (A hi- 
bát a szakegylet ellenőrei sem vették észre.) 

A hatósági vizsgálat eredménye elegendő alapul szolgált volna a szakegylet 
feloszlatására is, ilyen javaslat mégsem született, a vizsgálóbiztosok megeléged- 


13 Szakszervezeti Értesítő, 1905. május. 
u4 BFL Tan. ir. IV. 1407. B.-181584/1904-IX. t. sz. A VI..kerületi elöljáróság jelentése 
a főváros tanácsának 1904. június 13-án a szakegylet megvizsgálásáról. 

tek Schönherr fejével. A szakegylet vezetőségében a munkáltatók és a hatóság 
fenyegetőzésétől megriadt emberek váltak hangadókká; Schönherr Józsefnek 
azonnal felmondtak. Schönherr elbocsátása kifejezetten a VI. ker. elöljáróság 
vizsgálóbiztosainak nyomására történt. Indokul Schönherr fizetése szolgált. ,,A 
titkári teendőket figyelembe véve, a havi 115 korona díjazás túl magasnak . . . 
mondható, olyan látszatot kelthet ... hogy ... az egyletet saját egyéni javukra 
kívánták kihasználni. Ezen körülményt az elnökség előtt felemlítettük, mire az 
elnökség nevezett titkárt állásából ... el is bocsájtotta. ""!5 Felmerül a kérdés, 
hogy miért volt viszonylag magas Schönherr fizetése, amikor a munkásmoz- 
galom sem tűrt meg e téren visszaéléseket. Nem bizonyítható, de valószínű, 
hogy Schönherr a fizetéséből finanszírozta a Kocsisok Szaklapját. A hatósági 
számvizsgáló biztos jelentésében megjegyezte, hogy , feltűnően sokat költött az 
egylet nyomtatványokra és levelezésre", a szaklapot azonban nem említette. 
Schönherr távoztával a Kocsisok Szaklapja megszűnt, utolsó száma 1904. 
május elsején jelent meg. 

Az elbukott sztrájk és a hatósági vizsgálat következményeként a szakegylet 
nemcsak Schönherr Józseffel szakított, hanem a szocialista mozgalommal is. 
Az 1904. május 12-én tartott választmányi ülés határozata értelmében a szakegy- 
let , hazafias alap"-ra helyezkedett. A vezetőség március 13-án kelt nyílt leve- 
lében a szakegyletet egyenesen Rudnay Béla rendőr-főkapitány oltalmába és 
a ,, gazdák" pártfogásába ajánlotta. A szakegylet vezetősége a szociáldemokrata 
munkásmozgalommal történő szakítást a sztrájk elbukásával indokolta. Az em- 
lített május 12-i választmányi határozat szerint a sztrájk kitörésének , egyedül 
a szocialisták az okai", és ez a sztrájk teljesen elhibázottnak bizonyult. A szak- 
egylet vezetőségének Rudnayhoz írt nyílt levele elárulja a szocialista mozgalom- 
mal történt szakítás másik motívumát: a szakítás esetén a munkáltatók hajlan- 
dók lennének elismerni a szakegyletet és tárgyalni vele." 

A szakegylet vezetőségének pálfordulása, a szocialista mozgalommal történt 
nyílt szakítása kétségtelenül megmentette a szakegyletet a további hatósági zakla- 
tástól, a felfüggesztés, illetve a feloszlatás veszélyétől. 1904. június 13-án a VI. 
ker. elöljáróság igen jóindulatú jelentést terjesztett fel a főváros tanácsának a le- 
folytatott hatósági vizsgálat eredményéről. A jelentés már első bekezdésében 
megállapította, hogy Palkovics István elnök , egyénisége azon benyomást tette 
ránk, hogy képes lesz az egyesületet odaadó működésével felvirágoztatni". A je- 
lentés a már elbocsátott Schönherrt tette meg bűnbaknak, , az elnökség kije- 
lentése szerint sok téves intézkedés és ballépés az ő ajánlatára történt"."" 

A főváros tanácsa nem siette el a döntést, csak 1905. június 15-én, egy év 
elteltével hozott határozatot a vizsgálat eredményéről. (A döntésben nem ját- 
szott szerepet, hogy a szakegylet időközben újból csatlakozott a szociáldemokra- 
ta munkásmozgalomhbhoz.) A főváros tanácsa határozatában a tapasztalt hiányos- 
ságok megszüntetésére szólította fel a szakegyletet, mert ellenkező esetben ,,a 


us BEL Tan. ir. IV. 1407. B.-181584/1904-IX. t. sz. A VI. ker. elöljáróság jelentése 
a főváros tanácsának 1904. június 13-án a szakegylet megvizsgálásáról. 

ue Tarczai L. id. mű, 14-15. o.; Fuvarosok Szaklapja, 1904. május 15. 

1 BFL Tan. ir. IV. 1407. B.-181584/1903-IX. t. sz. 

kormányhatóságnak egy egyesület felfüggesztése, esetleg feloszlatása iránt az elő- 
terjesztés meg fog tétetni"."!§ Az 1905. április 25-én lefolytatott újabb hatósági 
vizsgálat csak kisebb jelentéktelen szabálytalanságokat állapított meg a szakegy- 
let ügykezelésében.:! 

s Odaveszett minden a sztrájk után" — kommentálta tömören a kialakult 
helyzetet négy évvel később Tarczai Lajos."" De azért nem veszett oda min- 
den. Ha a fuvarozómunkások még nem is voltak szocialisták, de azt már tud- 
ták, hogy a munkáltatókkal barátkozó szakegylet nem az ő szervezetük. 1904. 
június 13-án a VI. ker. elöljáróság a főváros tanácsának tett jelentésében azt 
írja, hogy , a fuvarossegédek bizalma az egyesület irányában megcsappant, és 
így nemcsak hogy új tagokat nem tudtak szerezni, hanem a régi tagok közül is 
számosan léptek ki az egyesületből, illetve tagdíjhátralék címén sok tagot törölni 
kellett". Schönherr agitációja sem veszett kárba. Az említett jelentés azzal men- 
tegeti a , nemzeti irány" sikertelenségét, hogy ,,a szocialisták befolyásának tulaj- 
donítható szellem alól a tagok még nem tudták magukat függetleníteni"."" 

A szakegyletnek 1904 decemberére mindössze 42 tagja maradt. A bevételek 
nem fedezték a kiadásokat, év végére a szakegylet teljesen vagyontalanná vált. 

Az anyagi tönkremenéssel egyidejűleg az is nyilvánvaló lett, hogy a szak- 
egylet vezetőségének a munkáltatók barátságát kereső, a hatóságoktól segítséget 
váró , hazafias" politikája teljesen csődöt mondott, pedig a szakegylet vezetősége 
igyekezett. Törekedtek a szakegyleti munkaközvetítés elismertetésére; a ható- 
ságoktól munkanélküli segély bevezetését és a fuvarozómunkásoknak szakkép- 
zettséget nyújtó kocsisiskola felállítását kérelmezték. Levelet írtak a kereskede- 
lemügyi miniszternek, Rudnay támogatását pedig arra hivatkozva kérték, hogy 
különben nem képesek a szakegyletből , a romboló szocialista eszméket kiküszö- 
bölni" és a szakegyletet , nemzeti irányba" fejleszteni. Rudnay komolyan vette 
új és szokatlan munkásvédő szerepét, nyomására a munkáltatók kénytelenek 
voltak leülni tárgyalni a szakegylettel. A tárgyalásokon a fuvarosok ipartársulata 
beleegyezett a szakegyleti munkaközvetítésbe, a város több pontján munkaköz- 
vetítő helyeket állítottak fel.!? A szervezetileg meggyengült szakegylet azonban 
nem tudta kiaknázni a viszonylagos sikert. 1904. december 9-én megérkezett 
a kereskedelemügyi miniszter válasza a szakegylet vezetőségének még július 1-jén 
felterjesztett kérvényére. A miniszter válasza kiábrándító volt. A díjtalan mun- 
kaközvetítésről atyailag megjegyezte, hogy , semmi akadálya sincs", hiszen 
a szakegylet alapszabályai ezt lehetővé teszik. , Ami pedig a szakiskola léte- 
sítésének kérdését illeti, azzal ez idő szerint nem foglalkozhatunk, minthogy 
sokkal fontosabb igények kielégítésére nem rendelkezünk fedezettel. Annak azon- 


us BFL Tan. ir. IV. 1407. B.-285825/1904-IX. t. sz. A főváros tanácsának határozata 
1905. június 14-én a , budapesti teherszállító és fuvaripari munkássegédek" vizsgálata tár- 


ban. 
169 BFL Tan. ír. IV. 1407. B.-9860/1905-VI. ker. A VI. ker. elöljáróság jelentése a tanács- 
nak a szákegylet megvizsgálásáról 1905. április 25-én. 
180 Tarczai L. id. mű, 15. o. 
"181 BFL Tan. ir. IV. 1407. B.-18744/1904-VI. ker. 
189 Fuvarosok Lapja, 1904. május 15.; Tarczai L. id. mű, 14-15. o. 

ban nincs akadálya, hogy az ... egylet alapszabályszerű működési körén be- 
lül ... maga esetleg szakiskolát létesítsen." 

A , nemzeti alap" nyilvánvaló kudarca és a szervezet katasztrofális hanyat- 
lása hamar megérlelte a bűnbánást. Az 1905. február 19-én tartott rendkí- 
vüli közgyűlés újból és immár véglegesen a Szakszervezeti Tanácshoz, az osz- 
tályharcos munkásmozgalomhoz való csatlakozás mellett döntött. 


— a BEL Tan. ir. IV. 1407. B.-264 810/IV. t. sz. A kereskedelemügyi miniszter 76530/ 
1904-VII. sz. leirata. 

JORDÁN GYULA 


AZ ÁTMENETI IDŐSZAK KÉRD ÉSÉHEZ KÍNÁBAN 
(1949-1953) 


1949-ben a kínai forradalom győzelmének jelentőségét — bár különböző néző- 
pontból - jórészt hasonlóan értékelte barát és ellenség. A végbement forrada- 
lom és a létrejött hatalom jellegének, tartalmának és fő feladatainak megítélése 
már sokkal kevésbé volt egyértelmű. Magának a kínai vezetőségnek az álláspont- 
ja is többször változott a győzelmet követő viszonylag rövid időszak alatt. Írá- 
sunkban ennek a változásnak néhány vonatkozását vesszük vizsgálat alá.! 

Kína sajátos helyzete, mindenekelőtt az ország elmaradottsága erős befo- 
lyást gyakorolt a forradalom összes kérdésének megoldására. Az ország éppen 
csak megindult a kapitalista gazdasági-társadalmi formációba való átmenet út- 
ján, ezt a fejlődést azonban erősen deformálta az ország félgyarmati helyzete, 
az imperialista tőke behatolása. A gazdaságban a félfeudális helyzetű mezőgaz- 
daság játszotta a vezető szerepet, ahol a földet primitív, elmaradott eszközökkel 
művelték meg. A társadalmi struktúra elmosódott, gyengén differenciált volt, 
kiterjedt ún. marginális rétegek léteztek. A modern ipar és a nehézipar jelen- 
téktelen, ebből következően a proletariátus kis létszámú volt, a széles körű kéz- 
műipari termelés alig különült el a mezőgazdaságtól; az ország egész gazdasá- 
gát a sokszektorúság jellemezte. Az ország fejlettségi szintje nem szolgálhatott 
kiindulási pontul a társadalmi-gazdasági fejlődés olyan feladatainak megoldá- 
sa számára, amelyeket a szocializmusba való közvetlen átmenet tűzött napirend- 
re. Erre az elmaradott, gyenge gazdaságra súlyos csapást mért a Japán-ellenes 
háború majd az 1946-1949 közötti polgárháború, az ezek következtében fellépő 
óriási infláció, a termelőeszközök pusztulása, az amúgy is gyenge gazdasági kap- 
csolatok szétzilálása az ország különböző részei között. A nagyfokú elmaradott- 
ság következtében nyilvánvaló volt, hogy kell egy viszonylag hosszú átmeneti 
időszak, amikor a szocialista építésre való áttérés gazdasági, technikai és kultu- 
rális feltételeit megteremtik . 


:! Az 1949-53-as időszak kínai fejlődésével foglalkozó irodalom hatalmas mennyiségű. 
A felsorolhatatlan számú orosz és angol nyelvű munkák helyett itt a magyar feldolgozások 
közül (a később említetten kívül) a következőkre utalnánk: Abri Gábor: A népi forradalom 
győzelme, a demokratikus átalakulás kérdései Kínában. Tudományos szocializmus füzetek, 
56. sz. 1989. 155-187. o.; Uő.: A Kínai Kommunista Párt , átmeneti időszakra szóló általános 
irányvonala" (1953). Tájéxoztató, 1977. 6. sz. 54-66. o.; Kis Aladár: A kínai népi forradalom 
győzelme, a Kínai Népköztársaság megteremtése. TTIT, Budapest, 1954. 


Elmaradott országok esetében az átmeneti szakasz fontosságára, az ebben 
az időszakban alkalmazott módszerek változatosságára Lenin nagy hangsúllyal 
hívta fel a figyelmet: ,, . . nem fér hozzá kétség, hogy a kapitalizmusból a szo- 
cializmusba való átmenet különböző formákban képzelhető el, aszerint, hogy 
az országban már túlnyomórészt nagytőkés viszonyok vannak-e vagy a kisgazda- 
ság van túlsúlyban"." A magánkapitalizmusnak egy ilyen átmeneti időszakban 
való felhasználása, sőt bizonyos fejlődése elkerülhetetlen már csak azért is, mert 
mellette nagy kiterjedésben ott található táptalaja, a kisárutermelés. Ezért a ka- 
pitalizmus fejlődését , megtiltani", megakadályozni ebben az időszakban sem 
gazdasági, sem politikai szempontból nem célszerű. Az elmaradott kisparaszti 
országok szocializmusba való átmenetének hatalmas nehézségeit taglaló lenini 
megállapítások fokozottan érvényesek Kínára, amely gazdasági-társadalmi fej- 
lettségét tekintve messze elmaradt az 1917 előtti Oroszországtól is. 

Az átmeneti időszakra vonatkozó elképzeléseit Mao Ce-tung az 1940-ben 
írott, , Az új demokráciáról" című írásában fejtette ki. Ebben olyan demokratikus 
forradalom programját vázolta fel, amely , valamennyi forradalmi osztály szö- 
vetségének diktatúrájához", , valamennyi imperialistaellenes és antifeudális erő 
szövetségének"? diktatúrájához fog vezetni. A forradalom és az új hatalom tar- 
talmára vonatkozóan úgy foglalt állást, hogy ,, . . .a kínai forradalom a dolog lé- 
nyegét tekintve parasztforradalom. Az új demokrácia politikai rendje a dolog lé- 
nyegét tekintve azt jelenti, hogy a parasztság hatalomhoz jut."" Az új demok- 
ráciának az így létrejövő hatalmát határozottan megkülönböztette a burzsoá dik- 
tatúrától, de a proletárdiktatúrától is és egy harmadik típusnak nevezte. Gaz- 
dasági programja a nagybankok, a nagyipari és kereskedelmi vállalatok államo- 
sítását, a földreform végrehajtását tartalmazta, de ezen túl a kapitalista magán- 
tulajdont nem kívánta elkobozni, sőt a nagyfokú elmaradottság miatt szükséges- 
nek ítélte az olyan kapitalista termelés fejlesztését, amely , nem tarthatja kezé- 
ben a nép életét". Az új demokráciát egy önálló fejlődési szakaszként fogta fel, 
amely , viszonylag hosszú lesz"." Az új rendszerben a vezető szerepet a Kínai 
Kommunista Pártnak (KKP) kell a kezében tartania, amely széles osztályszövet- 
ségre támaszkodik, s amelyben alárendelt, de nem formális szerepe lesz a kínai 
burzsoáziának és a polgári értelmiségnek. Mao elképzelése felvázolásánál figye- 
lembe vette, hogy az ország elmaradottsága, termelőerői fejletlensége, a demok- 
ratikus forradalom feladatainak megoldatlansága miatt nem lehet közvetlenül át- 
térni a szocializmus építésére. A lenini átmeneti koncepcióhoz képest lényeges 
eltérés, hogy míg Lenin az államkapitalizmus alkalmazását, a piaci törvények 
felhasználását mindig a proletárdiktatúra megléte mellett vizsgálta, addig Maó- 
nál a létrehozandó hatalom nem volt proletárdiktatúra. 

A kínai forradalomban a nemzeti és társadalmi feladatok összefonódtak. A 
nemzeti függetlenséget veszélyeztető imperialista erők eltávolítása mellett alap- 
vető feladat volt az agrárreform végrehajtása, a földesurak és a komprádor nagy— 


s V. I. Lenin Összes művei. 43. k. Kossuth Könyvkiadó, 1974. 72. o. 
3 Mao Ce-tung Válogatott művei. 3. k. Szikra, 1954. 224., 233. o. 

4 To. 262-263. o. 

! To. 239., 248. o. 

burzsoázia (ahogy Kínában nevezték: a bürokratikus tőke) hatalmának likvidálá- 
sa. A győzelem lényegében eldöntötte az útválasztást, melyet az adott történelmi 
körülmények és a nemzetközi támogatás is segített realizálni. 1949-re Kína ka- 
pitalista fejlődésének realitása alapvetően csődbe jutott, ez azonban nem jelen- 
tette azt, hogy a szocialista irányba történő fejlődés , automatikusnak" volt te- 
kinthető. Éppen a forradalom vezető erejét képező kommunista pártban volt 
lényeges nézeteltérés a demokratikus forradalom szocialista forradalomba való 
átnövésének lehetőségéről. A probléma vizsgálatánál érdemes utalni arra, hogy 
a kelet-európai népi demokratikus országokban a népi demokratikus fejlődés 
kezdeti időszakában a helyzet elemzésekor az egyes pártok az átalakulás több 
alapvető kérdésére különböző válaszokat adtak. Ismeretes, hogy eltérő vélemé- 
nyeket fogalmaztak meg a népi demokratikus hatalom és a proletárdiktatúra 
egymáshoz való viszonyáról, a népírontok összetételéről (egypártrendszerű, ill. 
többpártrendszerű népírontpolitika), a népi demokrácia és a szocializmus egy- 
máshoz való viszonyáról. Ugyanakkor a kelet-európai népi demokratikus or- 
szágokban 1948-49-re (amikor a kínai forradalom a győzelem felé közeledett), 
különböző tényezők hatására, az akkori felfogásnak megfelelően lezárták a fent 
jelzett vitatémákat, tisztázódott a népi demokrácia és a szocializmus egymáshoz 
való viszonya, és határozottan amellett foglaltak állást, hogy a népi demokrácia 
hatalma a fejlődés adott szakaszában lényegét tekintve proletárdiktatúra, annak 
alapvető funkcióit tölti be. Ez az állásfoglalás lényegesen befolyásolta, megha- 
tározta az egyéb kérdésekre adott válaszokat is." 

A Kínai Kommunista Párt ekkor egyre bővülő kapcsolatokat tartott fenn 
a nemzetközi kommunista mozgalom pártjaival, mindenekelőtt az SZKP-val; 
figyelemmel kísérte állásfoglalásaikat a legkülönbözőbb kérdésekben. Gyorsan 
reagált például a Tájékoztató Iroda 1948. június végi határozatára, egyetértését 
fejezte ki vele és határozatot hozott, amely szerint a , párt valamennyi tagja kö- 
teles alaposan tanulmányozni a kommunista pártok Tájékoztató Irodája érte- 
kezletének a Jugoszláv Kommunista Párt kérdéséről szóló határozatát, hogy meg- 
szilárdítsák ezzel az osztályszellemet, a pártszellemet, az internacionalista szel- 
lemet, a pártbeli önkritikát és a fegyelmet "." Ilyen körülmények között a párt 
vezetősége nyilvánvalóan ismerte a fent jelzett, a forradalmi folyamat értékelé- 
sére, a létrejött hatalom jellegének meghatározására vonatkozó folyamatot. Ha 
tehát azoktól eltérő módon foglalt állást, akkor ezt egyrészt tudatosan, a különb- 
ségek érzékelése nyomán tette, másrészt mérlegelte az ország sajátos viszonyait. 

Az , új demokratikus" koncepció ezen sajátos körülmények számbavétele 
miatt is különbségeket mutatott a kelet-európai népi demokratikus felfogástól 
(még ha figyelembe vesszük is azokat a felfogásbeli különbségeket, melyek meg- 
létére bizonyos kérdések megítélésénél már utaltunk). Mindenekelőtt a szélesebb 
osztályszövetség felvázolására kell utalni, amely a nemzeti burzsoáziával való 
szövetség fenntartásáig terjedt az átmeneti időszakban is, a felhasználás és rész- 


" A kérdéshez 1.: Szabó Bálint: Népi demokrácia és forradalomelmélet. Kossuth Könyv- 
kiadó, 1974. 207—266. o. 
" Tartós békéért, népi demokráciáért, 1948. augusztus 10. 6. o. 

leges korlátozás politikájának kombinálásával (tekintettel a nemzeti burzsoázia 
sajátos arculatára is). 

A koncepció kialakításánál sajátos körülményként jelentkezett az egész kí- 
nai társadalmat jellemző paraszti túlsúly számbavétele, amely párosult a kis lét- 
számú munkásosztálynak a forradalomban és a majdan kialakítandó hatalom- 
ban betöltött szerepe lebecsülésével. Eltérést eredményezett az a tény is, hogy 
— mint utaltunk rá -— egy félgyarmati, félfeudális helyzetű, torz társadalmi szer- 
kezetű ország (amely épp csak megindult a kapitalista fejlődés útján) viszonyai 
között kellett az átmenet feladatait felvázolni, s emiatt a nemzeti és a polgári 
demokratikus feladatok sajátos formában jelentkeztek. 

1949 elejére a győzelem már belátható közelségbe került és a párt számá- 
ra sürgetővé vált a válasz egy sor elvi jelentőségű kérdésre. Határozni kellett 
olyan kérdésekben, mint a hatalom jellege a győzelem után, a forradalom tovább- 
fejlődésének perspektívája, a szövetségesek, a káderek kérdése stb. A feladatok 
megoldására a KB II. plénuma volt hivatott (1949. március 5—-13.). Beszámo- 
lójában Mao a következő módon fogalmazta meg az új demokratikus hatalom 
lényegét: , A nép demokratikus diktatúrája, melyet a proletariátus vezet és a 
munkás-paraszt szövetségen alapul . . . ezen diktatúra alapvető erői — az egész 
munkásosztály, az egész parasztság és a forradalmi értelmiség széles tömegei." 
Itt tehát hangsúlyozottan kiemelte a munkásosztály hegemóniáját, a munkás- 
paraszt szövetséget, de az a politika, amelyet ekkor és a későbbiekben a mun- 
kásosztállyal kapcsolatban folytattak, azt mutatta, hogy felfogásában nemigen 
volt szó gyökeres változásról, hanem csak arról a törekvésről, hogy a párt osz- 
tálybázisát kiegészítse a munkásosztállyal. Felváltva használta a , nép demokra- 
tikus diktatúrája" és az , új demokrácia állama" kifejezéseket, ezzel lényegében 
egyenlőségjelet téve közéjük. Az új hatalom osztálybázisát a korábbinál ugyan- 
akkor jóval szűkebbre szabta, nem sorolta be közvetlenül a nemzeti burzsoáziát, 
a haladó sensiket és más hazafiakat. Többször említette a forradalom szocialis- 
ta szakaszát mint közvetlenül az új demokrácia után következő fejlődési szakaszt. 
A kapitalista szektorral kapcsolatban ismételten hangsúlyozta, hogy , korlátozni 
fogjuk tevékenységi szféráját", de ezt a korlátozást igen enyhe formában képzel- 
te el: ,Ám az egész népgazdaság érdekében, a munkásosztály és a dolgozó nép 
jelenlegi és jövőbeli érdekeire hivatkozással semmi esetre sem lehet a gazdaság 
magánkapitalista szektorának kiterjedt és túl szigorú korlátozását végrehajtani, 
lehetőséget kell neki adni, hogy létezzen és fejlődjön." Ezt a politikát hosszú tá- 
vúra tervezte: ,, . . .a forradalom győzelme után viszonylag hosszú időn át még 
sokáig szükség lesz rá, hogy lehetőség szerint felhasználjuk a népgazdaság fej- 
lődése érdekében a magánkapitalizmus tevékenységét a városban és falun". Ez 
a , rugalmas" politika (mint maga is nevezi) valóban módot ad a magántőke ter- 
melési lehetőségeinek felhasználására, de a korlátozás mértéke a konkrét hely- 
zettől függ. Mint utaltunk rá, beszámolójában sokat emlegette a munkásosztály 
vezető szerepét, hegemóniáját, a munkásosztály hatalmának megteremtéséről 


" Mao Cze-dun: Izbrannoje proizvegyenyija. 4. k. Peking, 1964. 454. o. 
" Uo. 448. o. 

azonban még a távoli jövőt illetően sem ejtett szót. Nem jelölte meg a vezető 
szerep biztosításának módjait sem, korábbi álláspontjához hasonlóan inkább 
a párt vezető szerepével kívánta megoldani. 

A plénum egyik centrális problémája volt a munka súlypontjának áthelye- 
zése a városba, amellyel kapcsolatban Mao új szakasz kezdetét jelentette be a 
falu és a város viszonyában: , Most megkezdődött a svárosból a falubat perió- 
dus, a falu város által való vezetésének periódusa. A párt munkájának súlypont- 
ja áthelyeződött a faluból a városba." Ezután egy váratlan kérdést vetett fel: 
,, Kire kell támaszkodnunk a városi harcban ?"!" A kommunista párt esetében ezt 
a meglepő kérdést így magyarázta: , Egyes elvtársak zavaros fejjel úgy gondolják, 
hogy nem a munkásosztályra kell támaszkodni, hanem a szegényekre. Más elv- 
társak, még zavarosabb fejjel úgy vélik, hogy a burzsoáziára kell támaszkodni." 
Mao így válaszolt a kérdésre: , Nekünk teljes egészében a munkásosztályra kell 
támaszkodnunk. . ."!! Ezzel összefüggésben két dologra kell utalni. Egyrészt 
Mao Ce-tung az osztálymeghatározásnál általában nem a marxista ismérvekből 
indult ki, hanem a tulajdon mértékét, az életszínvonalat, majd egyre jelentősebb 
mértékben az általa kifejtett ideológiához való viszonyt, a politikai állásfoglalást 
tekintette a legfőbb osztályismérveknek. Proletariátuson lényegében a tulaj- 
donnal nem rendelkezők tömegét értette, amelybe így a tényleges munkásokon 
kívül besorolhatta többek között a földdel nem rendelkező szegényparasztok óriá- 
si tömegét is. (Az adott összefüggésben viszont valóban a városi munkásosztály- 
ra utalhatott.) Másrészt Mao Ce-tung lényegében egyenlőségjelet tett a munkás- 
osztály és a párt vezető szerepe közé, alapvetően a párt vezető szerepével he- 
lyettesítette az előzőt. 

A súlypont áthelyezésével kapcsolatban a legalapvetőbb feladatnak az irá- 
nyítás megtanulását, a termelés helyreállítását és fejlesztését tartotta." A városi 
problémakört tárgyaló egész szövegből szembetűnik a , mi" és az , ők" szemlé- 
lete. A , mi" jelenti a hadsereget, a pártot (lényegében a parasztságot), amely- 
nek meg kel! tanulnia vezetni , őket", ahol az , ők" a munkásosztály, általában 
a várossal összefüggő problémák. Itt körvonalazódik egy olyan stratégiai irány- 


19 To. 442., 443. o. 

H A pártnak a munkásosztálytól, a városi munkától való teljes izoláltsága igen megnehe- 
zítette a súlypont áthelyezésével együtt járó feladatok megoldását. Jól tükrözi ezt a KKP 
szervezési osztályának 1949 májusában összeállított beszámolója, amely megállapította, hogy 
a KKP , szociális összetételét tekintve alapjában parasztokból és értelmiségiekből áll. Ezek 
általában vagy nem érintkeztek a városi proletariátussal, vagy már régen elvesztették kapcsola- 
tukat vele; ezért a városba való bevonulás után idegenkedve, hűvösen viselkednek a munkások- 
kal és nem tudnak közös nyelvet találni velük; nem akarják bevonni a pártba legjobb képviselői- 
ket." — Idézi: Opasznij kursz. Moszkva, 1969. 140. o. 

15 A városok vezetésével kapcsolatos problémákra utalt pl. egy ebből az időből származó 
cikk is: , Miközben a nagy városokat felszabadítjuk, a gyakorlati munka folyamán menet- 
közben tanulunk. Számos esetben hibákat követtünk el, amelyek például a bürokratizmus 
megnyilvánulásában, a munkások szükségletei iránti elégtelen figyelemben nyilvánultak meg, 
valamint azokban a kísérletekben, hogy a vállalatokat olyan módszerek szerint igazgassuk, 
amilyeneket faluhelyen alkalmaznak, továbbá abban, hogy nem szenteltünk elég figyelmet a 
munkások kezdeményezésének és alkotó lehetőségeinek." — Liu Ning-ji: A munkásosztály a 
kínai nép élén. Tartós békéért, népi demokráciáért, 1949. augusztus 7. 5. o. 

vonal is, amelynek később jelentős szerepe volt: , A népi hatalom csak akkor 
erősödik meg, amikor helyreáll és kifejlődik a termelés a városban, amikor 
a fogyasztó város termelő várossá alakul."" A , fogyasztó-város" termelővé ala- 
kítása a , nagy ugrás" idején és különösen az 1960-as években teljesedett ki. 
(Tacsing)" 

Nemcsak a városok irányításával, hanem általában az ország teljes felsza- 
badulásával kapcsolatban az egyik legfontosabb feladattá vált a káderkérdés. 
megoldása. A legfőbb káderforrásul Mao a hadsereget jelölte meg: , A Népi 
Felszabadító Hadsereg munkásosztag is... Fel kell készülnünk arra, hogy a 2 
millió 100 000-es hadseregünket teljesen munkásosztaggá alakítsuk át. Akkor 
lesz elegendő káder. Úgy kell tekintenünk a 2,1 milliós hadsereget, mint egy 
gigantikus káderiskolát.""" További káderforrásul a párton kívüli demokratikus 
személyiségeket említette, a munkásosztály ebből a szempontból szóba sem ke- 
rült nála. 

A vizsgált téma szempontjából nem szükséges a plénum teljes munkájának 
áttekintése, de már a fentiek is utalnak arra, hogy Mao igyekezett megőrizni 
az új demokratikus koncepció lényeges elemeit. Továbbá beszámolója tartalmi 
elemzésénél figyelembe kell! venni, hogy szövegét a kötetbe való felvétel előtt — 
egyéb írásaihoz hasonlóan - valószínűleg átdolgozták. Erről tanúskodnak egyéb- 
ként Vang Mingnek az ülés munkájáról szóló feljegyzései, aki résztvevője volt 
a plénumnak. Állítása szerint Mao beszámolójában szerepelt az a kijelentés, 
hogy , Kínában lehetetlen a szocialista forradalom és a szocialista építés a pol- 
gári demokratikus forradalom győzelme után, az imperializmus léte, az agrár- 
forradalom megoldatlansága, a kapitalizmus fejletlensége és a nemzeti burzsoá- 
ziának a forradalomban való részvétele miatt."!§ A belpolitikára vonatkozóan pe- 
dig egy négypontos programot fogalmazott meg: ,, 1. egyformán törődni kell 
a társadalmi és egyéni érdekekkel; 2. egyenlően figyelembe kell venni mind 
a munkások, mind a tőkések érdekeit; 3. a város és a falu kölcsönös segítése; 
4. a belső és külső piacok közti csere." Az ülés több résztvevője — mindenekelőtt 
Vang Ming - viszont azon az állásponton volt, hogy a forradalom győzelme 
után azonnal meg lehet hirdetni a szocialista építés szakaszára való áttérést. 
Vang Ming feljegyzései szerint kifejtette, hogy a Mao által felhozott érvek tart- 
hatatlanok, nem megalapozottak, mert a forradalom győzelmével megtörténik 
az átnövés a szocialista forradalomba, melynek két fő feltétele a proletariátus 
hegemóniája és a Szovjetunió segítsége." 

A plénum anyagáról sajnos nem hozzáférhetők a részletes dokumentumok, 
de a későbbi fejlemények és Mao megnyilvánulásai is arra utalnak, hogy egyes 
résztvevők nem értettek egyet Maóval és nem támogatták. Az új demokratikus 
koncepcióval szemben álló tendenciák és erők éreztették jelenlétüket és Maót, . 


3 Mao Cze-dun id. mű, 4. k. 444. o. 

§ A kérdéshez 1.: V. G. Gelbrasz: Nyekotorije voproszi razvityija rabocsevo klassza 
szovremennovo Kitaja. Narodi Azii i Afriki, 1972. 3. sz. 

5 Mao Cze-dun id. mű, 442. o. 

15 Van Min: Polveka KPK i predatyelsztvo Mao Cze-duna. Moszkva, 1975. 204. o.. 

mint később kiderült, bizonyos, elsősorban szóbeli engedményekre késztették. 

Mao lavírozásának tényét tükrözte az 1949. júniusban írott cikke , A népi 
demokrácia diktatúrájáról". Ebben többször és nyomatékosan leszögezte: ,,A 
kínai nép több évtizedes tapasztalata azt mondja nekünk, hogy meg kell való- 
sítanunk a nép demokratikus diktatúráját."" Ennek társadalmi bázisáról a kö- 
vetkezőt mondta: , A népi demokrácia diktatúrájának alapja a munkásosztály, a 
parasztság és a városi kispolgárság szövetsége, alapjában véve pedig a munkás- 
osztály és a parasztság szövetsége...""? A cikkben feltűnően sok- 
szor emlegette a munkásosztály vezető szerepét, legtöbbször a párt vezető sze- 
repével párhuzamosan. Ennek fontosságára a cikk összefoglalójában is felhívta 
a figyelmet: ,, Tapasztalatainkat a következőkben összegezhetjük: a népi demok- 
rácia diktatúrája a munkások és a parasztok szövetségén alapszik, amelyet (a 
kommunista párton keresztül) a munkásosztály vezet."? Mint majd látni fog- 
juk, a pártot szociális összetétele és ideológiai állapota azonban csak erős meg- 
szorítással tette alkalmassá ennek a vezető szerepnek a betöltésére. Mao cikké- 
ben többször említette a szocializmusba való átmenetet, de minden időbeli 
pontosítás nélkül, melynek fontos nemzetközi feltétele az antiimperialista Íront- 
hoz való csatlakozás: , Nemzetközi síkon a Szovjetunió vezette imperialistaelle- 
nes fronthoz tartozunk, és valóban baráti támogatást csakis ettől a fronttól vár- 
hatunk, nem pedig az imperialista fronttól."?! Kijelentette: , A Szovjetunió 
Kommunista Pártja legkiválóbb tanítónk, akitől tanulnunk kell."?? A belső út- 
választásra is gondolva leszögezte: ,, . . .a kínai népnek vagy az imperializmus, 
vagy a szocializmus oldalára kell állnia ... harmadik út nincs ... harcolunk 
minden harmadikutas illúzió ellen."?? (Ha hitelesnek fogadjuk el Vang Ming 
feljegyzését, akkor ez a határozott elkötelezettség a nemzetközi szövetség és 
orientáció kérdésében jelentős eltávolodás a plénumon tartott beszámolójához 
képest, mert ott Vang Ming szerint Mao a külpolitikára nézve a következő 
irányvonalat javasolta: , Legalább az első néhány év során az új Kínának nem 
lesz szüksége a három nagyhatalom - Anglia, az Egyesült Államok és a Szovjet- 
unió — elismerésére, hogy ne avatkozzanak be belső dolgainkba.")?" 

Mao írásában változatlanul ragaszkodott az , új demokrácia" kifejezéshez, 
és igyekezett a népi demokráciával való azonosságát hangsúlyozni. Ebből a cél- 
ból az európai népi demokratikus országokat következetesen az , új demokrá- 
cia országaiként" emlegette, Kína vonatkozásában pedig az , új demokratikus 
társadalomból" a szocializmusba való átmenetről beszélt. Ez viszont változat- 
lanul egy önálló, új demokratikus szakaszt tételez fel, amelynek során létre- 
hozzák ezt az , új demokratikus társadalmat". 1940-ben, koncepciója eredeti 


"s" Mao Cze-dun: O gyiktature narodnoj gyemokratyii. Moszkva, 1949. 10. o.; A kínai 
forradalom diadalmas útja. Mao Ce-tung válogatott beszédei és írásai (1939-1949). Szikra, 
1950. 229. o. 

5 A kínai forradalom diadalmas útja. 232. o. 

19 To. 234. o. 

A To. 228. o. 

H To. 235. o. 

3 To. 226. o. 

M Van Min: Polveka KPK... 205. o. 

kifejtésekor a hatalomban és a vezetésben Mao szerepet szánt a nemzeti burzsoá- 
ziának is, most ezt módosítva csak gazdasági szerepére utal: ,, . . . Kínának 
minden városi és falusi kapitalista tényezőt fel kell használnia, ha ezek haszno- 
sak és nem károsak a nemzetgazdaság és a nép életszínvonala szempontjából". 
A nemzeti burzsoázia azonban nem lehet a forradalom vezére és nem foglal- 
hatja el a vezető pozíciót az államban."? A cikk alapján is megállapítható, hogy 
Mao végrehajtott ugyan némi változtatásokat, de lényegében ragaszkodott új 
demokratikus koncepciójához, mindenekelőtt ahhoz, hogy Kínában nem lehet- 
séges közvetlen áttérés a szocialista szakaszra. (Végül állásfoglalásainak értéke- 
lésénél célszerű figyelembe venni, hogy a cikket Mao a Tájékoztató Iroda 
lapja, a Tartós békéért, népi demokráciáért számára írta, ami nyilván befolyá- 
solta megfogalmazásait.) 

A forradalom győzelmének küszöbéhez tehát úgy érkezett el a párt és a 
pártvezetőség, hogy az átmenet, a létrehozandó hatalom jellege, tömegbázisa 
stb. kérdéseiben nézeteltérések voltak közöttük. Mao Ce-tung az objektív 
folyamatok, a nemzetközi kommunista mozgalommal, mindenekelőtt a Szov- 
jetunióval erősödő és szélesedő kapcsolatok hatására , új demokratikus" kon- 
cepciója bizonyos vonásairól kénytelen volt lemondani vagy elködösíteni egyes 
tételeit, ill. kiegészíteni bizonyos komponensekkel, hogy ezáltal a lehető leg- 
nagyobb marxista tekintélyt kölcsönözze neki, ugyanakkor megőrizze belőle a 
koncepció lényegét, beleértve az , új demokrácia" terminusnak a használatát is. 
Vagyis Mao Ce-tung és a pártvezetőség adott része számára a módosítások sok- 
kal inkább taktikai fogásként értékelhetők, semmint elvi fordulatként. 

1949. szeptember 21-re Pekingbe összehívták a Kínai Népi Politikai 
Tanácskozó Testület ülését — amely a forradalom bázisát képzző különböző 
társadalmi erők egységírontjának szervezeti formája volt —, hogy meghatározza 
az új hatalom alapelveit, szervezeti felépítését és megválassza a Központi Népi 
Kormányt. Az ülésszak Általános Programot fogadott el, amely 1954-ig, az 
alkotmány elfogadásáig az alaptörvény funkcióját töltötte be. Ez leszögezte: 
A Kínai Népköztársaság az új demokrácia, vagyis a népi demokrácia állama. 
A köztársaság a munkásosztály vezette népi demokrácia diktatúráját valósítja 
meg, amely a munkások és parasztok szövetségén alapszik és egybefűzi az összes 
demokratikus osztályokat és Kína valamennyi nemzeti kisebbségét." Lénye- 
gében tehát elfogadta Mao Ce-tung fentebb idézett megfogalmazását. A program 
előirányozta a földreform végrehajtását, a bürokratikus tőke államosítását, egy 
olyan iparosítást, amely , fejleszti az új demokrácia népgazdaságát és a mtző- 
gazdasági államot következetesen ipari állammá alakítja át". A dokumentum 
leszögezte, hogy az államosított szektor szocialista, a szövetkezeti szektor fél- 
szocialista jellegű, állást foglalt a , Szovjetunióval, az összes népi demokratikus 
országokkal": való szoros együttműködés mellett, de nem érintette a szocializ- 
musba való átmenet kérdését. 

A népköztársaság kikiáltása utáni helyreállítási időszakban a létrejött bel- 
politikai viszonyok, valamint a kedvező külső tényezők biztosították, hogy a 


35 A kínai forradalom diadalmas útja. 233. o. 
26 A felszabadult Kína. Szikra, 1949. 43., 45. o. 

forradalom demokratikus feladatai következetes megoldást nyerjenek. Fontos 
feladat volt ekkor a termelés helyreállítása és fejlesztése az állami és magán- 
tőkés vállalatoknál meg a kisiparban, a munkások egyidejű bevonásával a ter- 
melés irányításába. Az egyik legfontosabb feladat azonban az agrárreform végre- 
hajtása volt az 1950. június 28-án elfogadott törvény alapján. A végrehajtott 
átalakítások nagy horderejű elvi-politikai kérdéseket és problémákat vetettek 
fel. Ilyen körülmények között igen szembetűnő," hcgy Mao Ce-tung 
1949 és 1953 között mennyire tartózkodó volt e kérdéseket illetően. Átfogó, 
elemző munkára nem vállalkozott, inkább csak részkérdésekre vonatkozóan tett 
különböző megállapításokat; szót sem ejtett a szccializmusba való átmenet pers- 
pektívájáról. Igen sok zavar és ellentmondás tapasztalható nála a hatalom 
jellegével, az új demokrácia értelmezésével kapcsolatban. A legalapvetőbb ezek 
közül a munkásosztály vezető szerepének hangoztatása, amely eredeti koncep- 
ciójában nem szerepelt. Ugyanakkor a vezető szerep ismételgetésén kívül Mao 
Ce-tung változatlanul alig foglalkozott a munkásosztály helyzetének elemzésé- 
vel, a vezető szerep betöltéséhez szükséges feltételek biztosításával. Még az 
iparosítás végrehajtásánál is elsősorban a parasztság szerepét hangsúlyozta: 
A forradalom a parasztság segítségével aratott győzelmet, az ő segítségétől 
függ az ország iparosításának sikere is."?" Mao elsősorban a munkások terme- 
lési aktivitására tartott igényt és nem a politikaira. 

A Kínai Népköztársaságban (KNK) létrejött hatalmat Mao a , nép demok- 
ratikus diktatúrájaként""? jellemezte. 1950. június 6-án a KB III. plénumán 
kijelentette: , A hetedik KB második plénuma után a pártunk által vezetett 
új demokratikus forradalom győzelmet aratott az egész országban és a Kínai 
Népköztársaság megteremtéséhez vezetett." Néhány nap múlva, június 23-án 
viszont ezen időszak lezáratlanságának szellemében beszélt: , Az új demokrácia 
történelmi szakaszában a háború és az agrárreform próba minden kínai és 
minden párt számára... A háborús megpróbáltatás lényegében befejező- 
dött . . . Most előttünk áll a második próba -— az agrárreform."" Ugyancsak a 
III. plénumra készült beszámolójában Mao ismét megerősítette azt a korábban 
is többször hangoztatott nézetét, hogy a szocializmus építését nem tartja a 
közeljövő feladatának: , Azok véleménye, akik lehetségesnek tartják a kapita- 
lizmus idő előtti likvidálását és a szocializmus bevezetését, hibás és nem felel 
meg országunk helyzetének. ""? Egy másik, ugyanebben az időben tartott beszé- 
dében ismét visszatért az átmenet kérdésére: , Országunk tehát megingatha- 
tatlanul haladt és halad előre a háborún, az új demokratikus reformokon át és 


" Erre Hidasi Gábor [Tálas Barna) is felhívta a figyelmet , Gazdaság és politika a Kínai 
Népköztársaságban" c. könyvében. (Kossuth Könyvkiadó, 1979. 341—344. o.) 

8 Mao Cze-dun: Izbrannije proizvegyenyija. 5. k. Peking, 1977. 38. o. -— Ez a megállapí- 
tás feltétlenül helytálló abban az értelemben, hogy a mezőgazdaság szolgáltatta a fő felhalmozási 
alapot, az ipari nyersanyag jelentős hányadát. 

" To. 14., 40., 67. stb. o. 

9 To. 32. o. 

"1 To. 38. o. 

" To. 29. o.; L. továbbá: Ekonomicseszkije uszpehi Kitajszkoj Narodnoj Reszpubliki 
1949-1953. gg. Moszkva, 1954. 18. o. 

később, amikor gazdaságunk és kultúránk jelentősen kifejlődik, amikor meg- 
érnek a feltételek, az egész nép morálisan felkészült és mindenki egy vélemé- 
nyen lesz, országunk nyugodtan és sikeresen léphet az új korszakba — a szocia- 
lizmus korszakába."?? 

Feltehetően nemcsak az ellentmondásos nyilatkozatok, hanem elsősorban 
az adott kínai viszonyok késztették a nemzetközi kommunista mozgalom köz- 
ponti orgánumát, hogy 1950. október elsejei évfordulós köszöntőjében határo- 
zottan így foglaljon állást: , Az államhatalom Kínában nem a proletariátus 
diktatúrája — ebben különbözik az európai népi demokratikus országok állam- 
hatalmától -, ahol a népi demokrácia a proletárdiktatúra funkcióit tölti be. 
A népi demokrácia diktatúrája Kínában a munkásosztály, a parasztság, a kis- 
polgárság, a nemzeti burzsoázia és a többi hazafias demokratikus elem munká- 
sok és parasztok szövetségén alapuló és a munkásosztály által vezetett népi 
demokratikus egységírontjának államhatalma . . ." Majd idézve Maónak a plé- 
numon mondott zárszavából a fent hivatkozott mondatot, leszögezi: ,,Kína 
dolgozói előtt egyelőre még nem állanak közvetlenül a szocializmus építésének 
feladatai, amelynek a proletárdiktatúra az eszköze." 

Főként a gazdaság állapotával, az adott bel- és külpolitikai viszonyokkal 
(pl. a koreai háborúba való bekapcsolódással) lehet összefüggésben az első öt- 
éves terv kezdetének elhalasztása, de talán megkockáztatható az a feltevés, hogy 
mivel a hosszabb tervperiódusok a Szovjetunió és a népi demokráciák felfogásá- 
ban és gyakorlatában a szocialista építéshez kötődtek, az elhalasztás össze- 
függött a szocialista építéssel kapcsolatos — fent idézett — állásfoglalásokkal is. 
Arról van ugyanis szó, hogy 1950 júniusában a kormány mellett létesült pénz- 
ügyi-gazdasági bizottság üléséről a következőt jelentették: , Az egyik legfonto- 
sabb feladat, amelyet a pénzügyi-gazdasági bizottság a legközelebbi jövőre 
tűzött maga elé: kidolgozni a kínai népgazdaság helyreállítását és fejlesztését 
célzó első ötéves terv (1951-1955) alapjait, valamint az 1951. évi tervet." 
Mint ismeretes, a terv végül az 1953-—57-es időszakot szándékozott átfogni, 
de kidolgozását csak 1955-re fejezték be. 

Az 1951-es évben is a kínai vezetők különböző megnyilatkozásaikban kö- 
vetkezetesen az új demokrácia terminust alkalmazták és kifejezetten hang- 
súlyt helyeztek arra, hogy ez önálló fejlődési szakasz, és csak ezután következ- 
het a szocialista építésre való áttérés. Liu Sao-csi a pekingi népképviselők kon- 
ferenciáján 1951. február 28-án mondott beszédében határozottan az új demok- 
ratikus gazdaság és hatalom megteremtéséért szállt síkra: , Most a gazdasági 
építés országunk és népünk központi feladata. Az új demokratikus gazdasági 
építés azonban olyan vezetést és védelmet követel, melyet az új demokratikus 
hatalom biztosít. Új demokratikus politika nélkül lehetetlen új demokratikus 
gazdaságot létrehozni, azaz a népgazdaság öt szektorának egyesített gazdaságát, 


3 Mao Cze-dun: id. mű, 5. k. 38-39. o.; Tartós békéért, népi demokráciáért, 1950. 
július 2. 4. o. 
M Tartós békéért, népi demokráciáért, 1950. október 1. 1. o. 
-" 4 Tartós békéért, népi demokráciáért, 1950. július 16. 4. o. 

melyet az állami szocialista szektor vezet."" Csenr Jün PB-tag pedig teljes 
egyértelműséggel foglalt állást amellett, hogy itt önálló fejlődési szakaszról 
van szó, ami változatlan megismétlése Mao eredeti koncepciójának: , Népünk 
harcolni fog a szocializmus és a kommunizmus fölépítéséért. De ahhoz, hogy a 
szocializmust és a kommunizmust fölépíthessük, át kell mennünk a fejlődés 
jelenlegi szakaszán — az új demokrácia stádiumán -, amelyet nem szabad át- 
ugranunk.""" Az 1951 márciusában megtartott országos pártszervezési tanács- 
kozás által kidolgozott követelményrendszerbe is felvették a következőket: 
A kommunista párt jelenleg az új demokratikus rendszer megszilárdításáért 
küzd; a továbbiakban harcot bontakoztat ki az ipar államosításáért és a mező- 
gazdaság kollektivizálásáért, azaz a szocializmusba való átmenetért . . .""" 
Nagyon sok hasonló állásfoglalást lehetne még felsorakoztatni, melyből a veze- 
tők egységesen hangoztatott véleménye derül ki az adott fejlődési szakaszra 
vonatkozóan. Az ettől eltérő véleményeknek (a fentiek alapján joggal feltéte- 
lezhető, hogy voltak) különböző okokból nem adtak hangot, illetve nyilvánosan 
nem deklarálták. Az egyetlen kivétel Kao Kang PB-tagnak, az északkelet- 
kínai területi kormány elnökének cikke, amely a KNK megalakulásának har- 
madik évfordulójára jelent meg és a szocialista iparosítás kulcsfontosságú fel- 
adataival foglalkozott." Kao Kangot a kínai-szovjet barátság és együttműködés 
elkötelezett hívének ismerték. (1953 decemberében, valószínűleg az előzők 
miatt is, egyik szereplőjévé vált az ún. , Kao Kang-Zsao Su-si pártellenes 
blokk "-nak, és letartóztatása alatt öngyilkos lett.) 

A forradalom győzelme után a népi demokrácia diktatúrájaként jellemzett 
hatalom a gyakorlatban a hadsereg katonai ellenőrzése formájában valósult 
meg. Az országot hat nagy katonai körzetre osztották, melyek fölött a katonai 
ellenőrző és adminisztratív bizottságok teljhatalmú katonai diktatúrát gyako- 
roltak. A különböző szintű polgári közigazgatás csak fokozatosan, a katonai 
ellenőrzésnek alárendelve alakult ki. A néptömegek tehát közvetlenül nem vagy 
csak nagyon korlátozottan vettek részt a hatalom gyakorlásában, a részvétel 
közvetetten, a hadseregen és természetesen a párton keresztül érvényesült, 
mely teljes ellenőrzése alatt tartotta a hadsereget. A katonai ellenőrzésről Liu 
Sao-csi 1951. február 28-i, fent említett beszédében kijelentette, hogy az a 
, népi demokratikus diktatúra elemi formája"." Az általános, egyenlő, egyenes 
és titkos választójog követelése -— hangsúlyozta — a Csang Kaj-sek rendszerben 
haladó volt, majd a következő meglehetősen ellentmondásos magyarázattal 
folytatta: , De e jelszó azonnali bevezetésének követelése az új népi demokrati- 
kus hatalom mellett nem teljesen felel meg a reális viszonyoknak, amelyek 
között a kínai nép található, emiatt viszont nem is lehet teljesen megvalósítani. 
A kínai nép óriási többsége, mindenekelőtt a dolgozók, még írástudatlanok, 
a múltban nem volt módjuk a választásokon részt venni, érdeklődésük a válasz- 


" Narodnij Kitaj, 1951. III. k. 7-8. sz. 10. o. 

" Tartós békéért, népi demokráciáért, 1951. július 1. 5. o. 
" Narodnij Kitaj, 1952. 13-14. sz. 21. o. 

"9 Idézi: Hidasi G. id. mű, 331-—332. o. 

4 Narodnij Kitaj, 1951. III. k. 7-8. sz. 10. o. 

tások iránt és aktivitásuk eddig még nem növekedett kellően. Ha ilyen helyzet- 
ben mindenütt névjegyzékbe vesszük a választókat, mechanikusan kijelöljük 
a választói kerületeket, mindenütt végigvisszük a népi képviselők megválasztá- 
sát egyenlő norma alapján, a lakosság száma szerinti arányban, egyenes és titkos 
szavazás útján, az ilyen választások néhány körzetben szerzett korábbi tapasz- 
talatokból ítélve, csak formálisak lesznek."§ Különösen ellentmondásosnak 
érezhetjük ezt az érvelést, ha emlékezetünkbe idézzük, hogy a KNK első 
éveiben hatalmas tömegmozgalmakat, kampányokat bontakoztattak ki, melyek 
a lakosság jelentős részét érintették, és a legfelső vezetők a tömegek aktivitását 
és az elért eredményeket pozitívan értékelték." 

A kampányok sorozatában az egyik legelső az ellenforradalmárok ellen, 
a különböző fegyveres bandák, titkos társaságok, bűnözők felszámolására irá- 
nyult, amelynél a kivégzettek számát mintegy 2 millióra teszik. Sokkal széle- 
sebb társadalmi rétegeket érintett és nagyobb tömegeket mozgatott meg az 
elsősorban az értelmiség átnevelésére irányuló , gondolkodási reform" moz- 
galom, valamint a , három visszaélés" és az , öt visszaélés" elleni küzdelem, 
melyek főleg a nemzeti burzsoázia gazdasági csalásai ellen léptek fel, de érintet- 
ték az állami hivatalnokok erkölcsi, politikai magatartását is. Hasonlóképpen 
nagy tömegeket mozgatott meg az 1950 őszén indult , állj ellen Amerikának és 
segítsd Koreát" jelszóval indított mozgalom, nem is szólva a legátfogóbbról, 
a földreform végrehajtásáról. A különböző mozgalmak összefonódtak, átnőttek 
egymásba, milliós tömegeket hoztak mozgásba. Elsősorban a tömeges részvétel 
értelmében voltak demokratikusak, de közvetlenül nem vezettek egy demokra- 
tikus intézményrendszer kiépüléséhez. A kínai vezetés, amelynek nem volt elég 
szilárd bázisa a városokban, a kis létszámú munkásosztályban, de ugyanakkor 
együttműködött a Szovjetunióval, erősíteni kívánta a harcot a , kapitalista ten- 
denciák" ellen, elsősorban a kényszerítő, adminisztratív intézkedések és a 
tömegpropaganda módszereinek alkalmazása útján. Ebben mutatkozott a régi 
hagyomány is, amely a tudati-nevelési elemet időnként az objektív feltételek 
fölébe helyezte, de legalábbis egy szintre állította velük. A kispolgári és kapita- 
lista tendenciákkal a polgárháború idejéből származó tapasztalatoknak meg- 
felelő módszerekkel vették fel a harcot, mobilizálva a pártapparátust, a hatalom 
szerveit és rajtuk keresztül a tömegeket egy sor nagy kampányra. A koreai 
háború csak kiegészítette a burzsoázia elleni fellépések motívumait. 

A helyi népi képviseletek csak fokozatosan jöttek létre, tagjaikat nem válasz- 
tották, hanem felülről nevezték ki vagy delegálták, és a katonai ellenőrző szer- 
vek mellett csak tanácsadó funkciójuk volt. Ezekkel a folyamatokkal inkább 


a To. 8. o. 

" A tömegmozgalmakra 1. pl. Bill Brugger: China: Liberation and Transformation 
1942-1962. Croom Helm, London, 1981. 68-85. o.; Stuart Schram: Political Leaders of the 
Twentieth Century. Mao Tse-tung. Penguin Books, 1975. 266—-272. o.; L. Sz. Kjuzadzsjan: 
Igyeologicseszkije kampanyii v KNR 1949-1966. Moszkva, 1970. 24—48. o. stb. 

5 A , három visszaélés": a korrupció, a pazarlás, a bürokrácia. Az ,jöt visszaélés": 
vesztegetés; kibúvás az adófizetés alól; az állami tulajdon lopása; az állami megrendelések 
hanyag, pontatlan teljesítése; bizalmas gazdasági értesülések nyerészkedés céljából való meg- 
szerzése. 

párhuzamosan folyt az állami közigazgatási apparátus kiépülése, de tevékenysé- 
gében nagyon hamar jelentkeztek a túlburjánzás, a bürokratizálódás jelei. 
Nem véletlen, hogy az általunk vizsgált időszak végén már az ún. , öt túl sok" 
bírálatára indult mozgalom (a kádereknek túl sok feladatot kellett végrehajtani; 
túl sok gyűlést és továbbképzést kellett látogatniuk, túl sok dokumentumot, 
beszámolót kellett olvasniuk és írniuk; túl sok állást foglaltak el párhuzamosan 
és túl sok szervezet létezett)." A Senhszi tartományi kormányzat pl. 1953- 
ban egy 74 oldalas 6307 tételt tartalmazó kérdőívet dolgozott ki." Ez még akkor 
is a bürokrácia túltengésének jele, ha figyelembe vesszük, hogy 1953-ban volt 
az első modern népszámlálás, így az adott szempontból nem teljesen tipikus év. 

Az itt vázlatosan érintett tények és folyamatok tehát arra utaltak, hogy 
több forrásból táplálkozó feszültség állt fenn a nép demokratikus diktatúrája- 
ként formulázott hatalom tartalma és megvalósulási formája között. 

Szükségesnek és indokoltnak tartom érinteni a párt helyzetének, jellemzői- 
nek néhány kérdését is. Hiszen a párt vitathatatlan vezető szerepe érvényesült 
a forradalmi folyamat minden vonatkozásában; ellenőrzése alatt tartotta a had- 
sereget is. Ez is szükségessé teszi, hogy egy pillantást vessünk arra, hogy a 
párt mennyiben volt képes ennek a vezető szerepnek megfelelni. A párt taglét- 
száma a VII. kongresszustól (1945) a KNK megalakulásáig rohamosan növe- 
kedett: 1,21 millióról 3,5 millióra." A létszám többszörösére duzzadása negatív 
következményekkel is járt, melyek egy részére már a KB 1947. decemberi 
ülésén Mao Ce-tung is felhívta a figyelmet: , Sok földesúr, gazdag paraszt 
és lumpenproletár megragadta az alkalmat, hogy pártunkba férkőzzék. Vidéken 
számos párt-, kormány- és tömegszervezetet tartanak kezükben; basáskodnak, 
elnyomják a népet, elferdítik a párt irányvonalát; így ezek a szervezetek elidege- 
nülnek a néptömegektől, megakadályozzák az agrárreform következetes végre- 
hajtását. """ A párt kedvezőtlen szociális összetételének alakulása így a forrada- 
lom központi jelentőségű feladatát, az agrárkérdés megoldását veszélyeztette. 
Ezért párttisztogatást, a párt sorainak rendezését határozták el. Közismert, 
hogy a párttagság mintegy 8094-át 1949-ben a parasztság képezte, a munká- 
sok aránya nem érte el az 594-ot.§ A párt összetétele így lényegében tükrözte 
a kínai társadalom struktúráját, ez azonban önmagában nem alkalmas annak 
eldöntésére, hogy egy kommunista párt, a munkásosztály politikai pártja va- 
lóban betölti-e feladatát. 

Így az sem tekinthető meghatározó tényezőnek, hogy a VII. kongresszu- 
son megválasztott Központi Bizottság több mint felének (akikről adatok állnak 
rendelkezésre) szociális háttere a következő volt: mintegy 3094-nak az apja 


4 B. Brugger id. mű, 95. o.; L. továbbá: Mao Cze-dun id. mű, 5. k. 100-103. o. 

4 B. Brugger id. mű, 97. o. 

4 Novejsaja isztorija Kitaja. Moszkva, 1972. 256. o.; Az egész problémára I.: I. B. 
Volkova-A. Sz. Ipatova: Kommunyisztyicseszkaja partyija Kitaja nakanune i v pervije godi 
poszle pobedi narodnoj revoljucii. (Voproszi partyijnovo sztroityelsztva v 1949-1952 gg.) 
Kitaj v novoje i novejseje vremja. Moszkva, 1981. 168-196. o. 

§ A kínai forradalom diadalmas útja. 197. o. 

4 g  P. Harrison: The Long March to Power. A History of the Chinese Communist 
Party 1921-1979. Praeger Publ. Inc., 1972. 459. o. 

földesúr volt, 4394-é paraszt (nagyjából egyenlően megosztva a szegény- és gaz- 
dagparasztok között) és mintegy 2794 származott városi környezetből (taná- 
rok, hivatalnokok, kereskedők, munkások)."? Sokkal inkább meghatározó a párt 
programja, a tevékenységét irányító ideológia és az akciói. Természetesen ez nem 
azt jelenti, hogy a párt bármilyen szociális bázisból felépíthető, illetve adott eset- 
ben a paraszti többség (nem szólva az egyéb elemekről) ne vetné fel egy sor 
komoly politikai, ideológiai veszély lehetőségét. Ez utóbbiakat csak fokozta, hogy 
1949-ben a párttagok 6199-a írástudatlan volt, több mint 1399-a félanalfabéta, 
kb. 20 99-a csak alsó fokú elemi iskolát végzett."" 

A pártban, hadseregben és másutt dolgozó párttag káderek számát 1949- 
ben 720 000-re becsülték, "! és arányuk a párton belül -— az előző adatokkal össze- 
vetve — lényegében megegyezett az írni-olvasni tudó, magasabb iskolai végzett- 
ségű tagokéval. A tagok politikai műveltsége érthető módon hiányos volt, zö- 
mük a marxizmus-leninizmus alapelemeivel sem igen ismerkedett meg, és en- 
nek elsajátítására a pártpropaganda is csak korlátozottan ösztönzött, amennyi- 
ben elsősorban Mao művei tanulmányozásának fontosságát hangsúlyozta. Mind- 
ezek alapján csak erős megszorításokkal fogadható el, hogy a munkásosztály 
vezető szerepe a párton keresztül érvényesült, vagy esetleg helyettesítette azt. 

A KNK megalakulása után a párt taglétszáma gyorsan növekedett: 1950 
derekáig meghaladta az 5 millió főt (a helyi szervezetekben 3,85 millió, a had- 
seregben 1,2 millió),"? 1951-ben 5,8 millió volt," 1952-ben 6 millió, 1953 vé- 
gén 6,6 millió."" Különösen gyors volt a növekedés az első másfél évben. Ennek 
során erőfeszítéseket tettek, hogy növeljék a munkások arányát a pártban, és 
bár ez hozott eredményeket, arányuk viszonylag csekély maradt, 1953. május- 
ban is csak mintegy 6,599-ot tett ki."5" A rohamos növekedés még kiélezettebben 
vetette fel a korábbi években is már mutatkozó problémákat a párttagság ked- 
vezőtlen összetételével, alacsony képzettségi színvonalával, a párt helytelen 
munkastílusával kapcsolatban. Pl. a KB-nak a helyi pártszervekhez intézett di- 
rektíváiban 1947—-48-ban nemegyszer utaltak a pártmunkában megnyilvánuló 
katonai parancsoló módszerekre, megjegyezve, hogy ha a hasonló módszereket 
nem küzdik le, , ha nem szabadulunk meg az olyan eltévelyedésektől, mint az 
aktatologatás a pártirányítás területén... nem tisztítjuk meg a párt sorait szo- 
ciális vonatkozásban, akkor a tömegektől való teljes elszakadás veszélyével ta- 
láljuk magunkat szemben.""" Ezért a KB III. plénuma (1950. június) határoza- 
tot fogadott el a párttagok oktatásáról, a munkások fokozott felvételéről (ezzel 
egyidejűleg a felvétel korlátozásáról a falusi körzetekben), és a párttisztogatás- 
ról. A párttisztogatás eredményeiről szóló, 1953. eleji hivatalos beszámoló sze- 


5 To. 458. o. 
50 IT, F. Fedorov-V. G. Zubakov: Cslensztvo v KPK. Moszkva, 1980. 11. o. 
"1 Narodnij Kitaj, 1952. 24. sz. 11. o. 
53 Tartós békéért, népi demokráciáért, 1950. július 16. 4. o. 
"3 Narodnij Kitaj, 1951. IV. k. 1-2. sz. 3. o. (Ebből mintegy 2,7 millió dolgozott a had- 
. seregben és a kormányzati szervekben.); 7. P. Harrison id. mű, 459. o. 
54 To. 454. o. 
§5 Novejsaja isztorija Kitaja. 256. o. 
56 Opasznij kursz. 140. o. 

"rint a párttagok 1099-át zárták ki, melyből 3-5 94 volt idegen elem, 5—79/-ot 
pedig felkészületlenség, passzivitás és elmaradottság miatt töröltek."" Politikai 
előkészítő iskolákat, népi egyetemeket stb. szerveztek, ahol a marxizmus-leni- 
nizmust és Mao Ce-tung eszméit tanulmányozták, elsajátították a , kritika-önkri- 
tika" módszerét, megszabadultak , reakciós nézeteiktől"."" A kampány mind- 
azonáltal nem hozott teljes sikert, különben az , átmeneti időszakra szóló álta- 
lános irányvonal" tanulmányozására 1953 decemberében kidolgozott téziseknek 
nem kellett volna feladatként megfogalmaznia, hogy , szembe kell szállni az olyan 
jelenségekkel, hogy a párttagok uzsorakölcsönt adjanak, bérmunkásokat foglalkoz- 
tassanak, földet vásároljanak, földet adjanak bérbe, kereskedelemmel foglalkoz- 
zanak, spekulációs célú felvásárlásokban vegyenek részt stb.""" A párt szociális 
összetétele, vezető ideológiája, a pártdemokrácia erőteljes korlátozottsága a sze- 
mélyi kultusz viszonyai mellett (erre a későbbiekben utalunk) feltétlenül hozzá- 
járult, hogy Maónak és csoportjának az adott időszak tartalmára és feladataira 
vonatkozó felfogása a gyakorlati politikában és a propagandában érvényre jusson. 
Az a felfogás, amely az új demokratikus gazdaság és társadalom építését, 
megszilárdítását tekintette feladatának, változatlanul a fejlődés önálló szakaszá- 
nak tekintve azt, az 1952-es évben is végig érvényesült. Hszüe Mu-csiao, a kor- 
mány Pénzügyi és Gazdasági Bizottságának tagja, 1952. október 1-én a három 
év gazdasági eredményeinek ismertetését azzal összegezte: , Az elmondottakból 
világos, hogy Kína többé már nem félgyarmati és félfeudális ország. Nem is 
tőkés ország. A mai Kína új demokratikus állam." Magyarázatul hozzátette: 
. , Gazdaságunk ilyen gyors fejlődése új demokratikus politikai és gazdasági rend- 
szerünknek és a Szovjetunió testvéri segítségének köszönhető."" A KB szer- 
vezési osztályának vezetőhelyettese, An Cu-ven a párt nagy történelmi felada- 
tának nevezte, hogy , elvezesse a kínai népet az új demokrácia szakaszán ke- 
resztül a szocializmushoz"."" Sorolhatnánk még az idézeteket, amelyek mind ezt 
az azonos véleményt tükrözték. Még 1953. február 4-én is Csou En-laj helyes- 
.lően idézte miniszterelnöki beszámolójában Maónak a III. plénum (1950. június) 


" Narodnij Kitaj, 1953. 7. sz. 29. o. - Pl. Hebei tartományban felülvizsgáltak 49 164 
kommunistát, ezek közül 31-en földet adtak bérbe, 1003 foglalkozott uzsoráskodással, 36-an 
fektették tőkéjüket magánvállalkozásba, 31-en lettek kulákok. (Uo. 1953. 12. sz. 21. o.) 
A KB szervezési osztályának vezetőftlyettese a pártba nem való személyek valóságos galériáját 
rajzolta fel: , A pártból kivétel nélkül űzzünk ki minden befurakodott kártékony elemet: 
a kizsákmányoló osztályokból származó osztályidegeneket és a kizsákmányoló osztályok uszály- 
hordozóit; akik ellenséges magatartást tanúsítanak a párttal és a dolgozókkal szemben; az 
. opportunistákat, akik saját törekvéseik és céljaik elérésére furakodtak be a pártba; azokat, akik 
a személyüket kompromittáló fontos tényeket eltitkolták a párt előtt s becsapták a pártot; 
az elvtelen embereket, a dölyfösöket, a nyegléket, a fitymálókat és a tolakodókat; a megvásárol- 
ható elemeket, akik a burzsoá ideológia befolyása alatt és a burzsoáziától megvesztegetve kor- 
rumpálódtak; a kémgyanúsokat, valamint azokat, akik a múltban a forradalmi harc során el- 
árulták a pártot és a forradalmat." - Tartós békéért, népi demokráciáért, 1952. július 27. 6. o. 
4 Narodnij Kitaj, 1952. 1-2. sz. 15. o. 
"9" A Politikai Főiskola Közleményei, 1974. 3. sz. 126. o. A Kínai Kommnnista Párt 
átmeneti időszakra szóló általános irányvonala"? (1953). 
.§ A Kínai Népköztársaság gazdasági eredményei (1949-1952). Szikra, 1953. 117-118. o. 
a Tartós békéért, népi demokráciáért, 1952. július 27. 5. o. 

zárszavában mondott — korábban idézett — szavait az új demokrácián át való 
haladásról, és az egységíront minden tagját felszólította, hogy , vegyen részt 
abban a közös erőfeszítésben, melynek célja az új demokratikus állam felépítése, 
az előrehaladás a szocializmus felé"."? 

Csak 1953 tavaszán következett be változás, illetve gyökeres fordulat az új 
demokráciához való viszonyban. Ennek egyik jellemzője, hogy az új demokrácia 
mint átmeneti időszak jelenik meg, és már nem szerepel önálló fejlődési szakasz- 
ként. Ez először 1953. május 1-én, a Zsenmin Zsipao ünnepi vezércikkében jelent 
meg: , Országunk új demokráciája a szocializmushoz vezető átmeneti időszak, 
azaz országunk fokozatosan megvalósuló iparosításának és a népgazdaságunk 
irányában végrehajtott fokozatos szocialista átalakításoknak a folyamata."" 
Ez lényegében az új demokratikus koncepciónak egy olyan módosulása, amely- 
nek irányába — mint jeleztük -— Mao Ce-tung tett bizonyos lépéseket, de 1949-et 
követően ismét háttérbe szorult. A fordulat azonban ezzel még nem fejeződött 
be. Mao Ce-tung június 15-én a Politikai Bizottság ülésén tartott felszólalásá- 
ban a maga részéről először fogalmazta meg az átmeneti időszakra szóló általá- 
nos irányvonal alapkoncepcióját."" Miután (egy mondatban) elítélte a , balos" 
hibákat, amelyek az átmeneti időszak siettetésében, lerövidítésében nyilvánul- 
nak meg, így folytatta: , Vannak olyanok is, akik a demokratikus forradalom 
győzelme után egy helyben topognak. Nem értik, hogy a forradalom jellege meg- 
változott és a szocialista átalakítások helyett tovább foglalkoznak rúj demokrá- 
ciájukkals. Ez pedig jobboldali hibát jelent." Jobboldali elhajlásként ítélt el 
több, korábban gyakran használt megfogalmazást is (, Tartósan létrehozni 
az új demokratikus társadalmi rendet", , Az új demokráciából haladni a szo- 
cializmushoz"")."5 Ezeket bírálva , úgynevezett új demokratikus társadalmi rend- 
ről" beszélt és olyan határozottan szállt szembe vele, mintha eredetéhez és főleg 
az elmúlt években történt hangoztatásához semmi köze sem lett volna. (Az már 
a válogatott művei kötetének összeállítói — Hua Kuo-feng és mások -— számlájá- 
ra írható, hogy a beszédben elítélt koncepciót lábjegyzetben egyértelműen Liu 
Sao-csinek és másoknak tulajdonították.) A szerzőség természetesen nem lehet 
kétséges, de felvethető, nem volt-e Mao olyan helyzetben, hogy koncepcióját 
félremagyarázhatták, szándékolt hatókörén és idején túl is kiterjesztették. En- 
nek azonban egyrészt maga a koncepció fent vázolt tartalma és Mao vele kap- 
csolatos magatartása mond ellent; másrészt további nyomós ellenérv a párt- 
ban, a vezetőségben betöltött vitathatatlan vezető szerepe, mindenekelőtt a kö- 
rülötte nagy erővel kibontakozó személyi kultusz, mely nemcsak személyére, ha- 
nem eszméire is irányult. Már a párt VII. kongresszusa (1945) a szervezeti sza- 


3 A Kínai Népköztársaság gazdasági eredményei (1949-1952). 23-24. o. 

53 Hidasi G. id. mű, 335. o.; Szinte szó szerint ugyanezt a megfogalmazást 1. pl. Narc dnij 
Kitaj, 1953. 12. sz. 3. o. 

4 Valójában azonban az első megfogalmazás Liu Sao-csi nevéhez fűződik, aki 1953. 
május 2-án a szakszervezetek VII. országos kongresszusán bejelentette, hogy , hazánk most 
lép be egy új történelmi korszakba, amely új történelmi feladatot állít elénk, országunk iparosí- 
tása megvalósításának és a szocializmushoz való fokozatos átmenetnek a feladatát?, — Hidasi G. 
id. mű, 335. o. 

8 Mao Cze-dun: Izbrannije proizvegyenyija. 5. k. 105., 106. o. 

bályzatba iktatta, hogy a párt minden tevékenységét Mao Ce-tung tanítása ve- 
zeti és ezt az 1951 márciusában összehívott első országos pártszervezési tanács- 
kozáson elfogadott nyolcpontos követelményrendszer is megismételte."" Erőtel- 
jesen folytatódott az a kongresszuson is hangot kapott törekvés, hogy Mao ta- 
nításait Kínán kívülre, világméretekben is kiterjesszék. Liu Sao-csi az ázsiai és 
óceániai országok szakszervezeteinek konferenciáján (1949. november) a párt 
vezetése alatt megtett út tapasztalatait azzal összegezte: , Ez az út — Mao Ce- 
tung útja. A többi gyarmati és félgyarmati országok felszabadításának is ez le- 
het a fő útvonala ott, ahol hasonló viszonyok vannak.""" Ilyen körülmények 
között elképzelhetetlen, hogy egy felfogásától eltérő koncepció határozza meg 
a párt- és az állami vezetés, a propaganda egész irányát az adott szakasz tartal- 
mának, fő feladatainak meghatározásánál. Ellenkezőleg, teljes mértékben kifejez- 
te Mao felfogását, koncepciója koherens részét képezte. 

Elegendő itt röviden utalni a kínai vezetés felfogásában bekövetkezett gyors 
és radikális fordulat okaira, előzményeire." Az időbeli egybeesés és egyéb ténye- 
zők valószínűsítik, hogy ez a váltás Sztálin halálával van összefüggésben. Elég- 
gé ismert volt már abban az időben is, hogy Sztálin Mao Ce-tung marxista fel- 
készültségét erősen hiányosnak tartotta, sok szempontból inkább egy naciona- 
lista, narodnyik típusú parasztforradalmárnak tekintette, aki sohasem vált igazi 
marxista-leninistává. Ha a forradalom győzelme után közvetlenül a szocialista 
szakaszba való átmenetet hirdették volna meg, számos fontos elméleti kérdés- 
ben (a hatalom jellege, a proletárdiktatúrához való viszonya, osztálybázisa stb.) 
kellett volna állást foglalniuk, amely konfliktushoz vezethetett volna a nemzet- 
közi kommunista mozgalomban legfelsőbb szaktekintélynek számító Sztálinnal. 
Azáltal viszont, hogy hangsúlyozottan az , új demokratikus társadalmi rend" 
keretei között maradtak, elodázhatták az állásfoglalásokat és nagyobb lehetősé- 
gük volt saját megoldási módjaik követésére. Sztálin halálával elhárultak az 
esetleg fenyegető veszélyek. Ekkorra már körvonalazódott a kínai vezetésen be- 
lül az a stratégiai cél, amely Kínát elsőrendű világhatalommá kívánta alakítani. 

Tény, hogy ettől kezdve az új demokráciáról jóval kevesebbet beszéltek és 
akkor is egyértelműen a szocializmusba való átmenet szakaszával azonosították. 
Így például már egy június 25-i cikkben ez olvasható: ,, Az új demokratikus 
rendszer országunkban átmeneti szakasz a szocializmushoz, országunk fokoza- 
tos iparosításának folyamata pedig népgazdaságunk fokozatos szocialista átala- 
kításának folyamata. """" A felfogásbeli változás másik aspektusa, hogy a szocializ- 


"6 Narodnij Kitaj, 1952. 13-14. sz. 22. o. 

"" Tartós békéért, népi demokráciáért, 1949. december 30. 3. o. - A későbbiekben ez a 
tétel dominált rendszerint a következő megfogalmazásban : , Mao Ce-tung elvtárs tanítása a kínai 
forradalomról a marxizmus-leninizmus továbbfejlesztése a forradalom kérdésére vonatkozóan 
a gyarmati és félgyarmati országokban, és különösen a kínai forradalom vonatkozásában. Mao 
Ce-tung elvtárs tanításának jelentősége van nemcsak Kína és Ázsia számára, hanem az egész 
nemzetközi kommunista mozgalom számára világra szóló jelentősége van. Valóban új hozzájáru- 
lás a marxizmus-leninizmus kincsestárához."? (Narodnij Kitaj, 1951. IV. k. 1-2. sz. 15. o.) 

"" Hidasi Gábor említett munkájában tényekkel alátámasztva meggyőző magyarázatát 
adja a felfogásbeli változás lehetséges okainak. (L.: id. mű, 342-351. o.) Vázlatos ismertetésünk- 
ben az ő gondolatmenetét követjük. 

5 Narodnij Kitaj, 1953. 12. sz. 3. o. 

musba való átmenet kezdetét 1949. október 1-től kezdték számítani: Mao Ce- 
tung ezt 1953. augusztusban jelentette ki: , A KNK létrehozásától az alapjában 
véve szocialista átalakítás befejezéséig tartó időszak átmeneti periódus.?"" Őt 
követően aztán minden cikk, beszéd ezt tartalmazta (pl. , A népköztársaság meg- 
alapításával véget ért a félfeudális, félgyarmati régi Kína története, s Kínában 
új korszak nyílt meg: a szocializmusba való fokozatos átmenet korszaka.""! A 
párt alapvető dokumentumai is ezt ismételték és 1956-ban a párt VIII. kong- 
resszusa is ezt szentesítette. 

Teljes joggal feltételezhetjük, hogy ugyanúgy, ahogy viták voltak a II. plé- 
num időpontjában, a későbbiekben sem volt teljes egyetértés a vezetők között. 
A nézeteltérések azonban korábban és a későbbiekben sem a teoretikus kérdése- 
ket, hanem elsősorban a konkrét gazdasági, politikai lépéseket, azok sorrend- 
jét és ütemét érintették, melyek világosan nyomon követhetők az , átmeneti idő- 
szakra szóló általános irányvonal" kidolgozása és különösen a megvalósítása 
körüli harcokban. Másfelől az is megállapítható, hogy az általános, elvi kérdések 
bizonyos elhanyagolása, az irántuk mutatott némi közömbösség is hozzájárult 
a későbbiekben a konkrét feladatok megoldásánál elkövetett hibákhoz. 

Az időszak áttekintése alapján megállapítható, hogy 1953 tavaszáig a kínai 
pártvezetés Mao Ce-tung köré tömörült része, amely hegemon szerepet töltött 
be a vezetőségen belül, az új demokrácia talaján állt, azt önálló fejlődési szakasz- 
nak tartva, nem látta megalapozottnak és időszerűnek a szocialista szakaszra 
való közvetlen áttérést. Állásfoglalásuknál nemcsak szubjektív vélemények, fel- 
fogások játszottak szerepet, hanem a gazdasági-társadalmi, kulturális elmaradott- 
ság olyan objektív tényei, melyeknek figyelmen kívül hagyásával az átmenet meg- 
hirdetése jórészt formális, erőszakolt lett volna. Azon kérdés részletes vizsgá- 
latára, hogy 1953-ra megteremtődtek-e az átmenethez szükséges feltételek, itt 
nincs lehetőségünk. Ha figyelembe vesszük azonban, hogy ekkor csupán a hely- 
reállítás fejeződött be, vagyis a háborús és polgárháborús pusztítások előtti rend- 
kívül alacsony szintet érték el, vagy minimálisan meghaladták, akkor a fenti 
kérdésre nemmel válaszolhatunk. A megfelelő anyagi-műszaki bázis megterem- 
tése nélkül így a fordulat meghirdetése egy nagyhatalmi státusz elérésének, és 
a szocialista világrendszerben a nemzetközi kommunista mozgalomban meg- 
szerzendő hegemon pozíció biztosításának szubjektív törekvéséből fakadt. 

A kínai vezetés álláspontjában bekövetkezett változást az átmeneti időszak 
kezdetére vonatkozóan csak fokozatosan követték a szocialista országok tudo- 
mányos orgánumai és propagandaeszközei. Elegendő röviden érinteni a mér- 
tékadó szovjet Kína-kutatás véleményének alakulását. 1951 és 1953 között lénye- 
gében a korábbi álláspont megismétlését találjuk, tehát annak hangsúlyozását, 
hogy a szocialista építésre való átmenet még nincs napirenden, és ez még 1953 
végén is inkább a jövő feladatának látszik. 1954-ben, az , általános irányvonal" 
(1953), illetve az alkotmány elfogadásának (1954) hatására, pontosabban a ben- 
nük megismételt kínai vélemény hatására, megfigyelhető az álláspont módosu- 


m— atlan a 


"9 Mao Cze-dun: Izbrannije proizvegyenyija. 5. k. 116. o. 
"1 Tartós békéért, népi demokráciáért, 1953. október 4. 2. o. 

lása, de egyelőre szó sincs arról, hogy elfogadnák a kínai felfogást, hogy az át- 
menet 1949-cel megkezdődött. Igaz, a Voproszi Isztorii 1954. júniusi száma 
ismertette a Szueszi (Tanulás) című kínai folyóirat 1954. évi 1. számában meg- 
jelent cikket, amelyben a szerző leszögezte: , A Kínai Népköztársaság megterem- 
tését lényegében az új demokratikus forradalom szakasza befejezésének és a 
szocialista forradalom szakasza kezdetének lehet tekinteni. A Kínai Népköztár- 
saság létrejöttének pillanatától a kínai forradalom belépett a második szakaszba. 
A kínai forradalom második szakaszának feladata: a szocialista társadalom felépí- 
tése Kínában, és Kínának szocialista nagyhatalommá változtatása.""" A minden 
kommentár nélkül közölt álláspont azonnali elfogadása helyett azonban akkor 
még sokkal általánosabb volt az a nézet, amely hajlandó ugyan elfogadni Kíná- 
nak az új szakaszba való áttérését hangoztató véleményt, de egyrészt ezt az át- 
térést 1952-re, a helyreállítási időszak végére tették, másrészt csak jelentős 
megszorításokkal vették tudomásul. Pl. a KNK megalakulásának ötödik évfor- 
dulója alkalmából rendezett tudományos ülésszakon E. F. Kovaljov így foglalt 
állást: , 1952-re a forradalom lényegében befejezte az első, demokratikus sza- 
kaszt és új szakaszba - a szocialista átalakulásba lépett. — A forradalom szocialis- 
ta szakasza azonban még nem jelentette a közvetlen szocialista építést, mivel 
az országban még nem érlelődtek meg az ehhez szükséges feltételek. A szocia- 
lizmushoz való fokozatos átmenet döntő feltétele a munka termelékenységének, 
a dolgozók anyagi és kulturális szintjének emelése. A jelenlegi alapvető feladat 
a nagyipar megteremtése és megerősítése. ""? A szavakban elfogadott átmenet 
tényét tehát tulajdonképpen érvekkel alátámasztva cáfolta. Ezt követően azonban 
lényegében általánosan elfogadottá vált a kínai álláspont, és az átmenetet 1949- 
től kezdték számítani. Így E. F. Kovaljov, aki 1954-ben még amellett foglalt ál- 
lást, hogy az átmenet 1952-ben kezdődött, most leszögezte: , A Kínai Népköztár- 
saság megalakulásának pillanatától az ország fejlődésének új fokára lépett. A né- 
pi demokratikus rend, amely megszilárdult Kínában, azt jelentette, hogy a kí- 
nai forradalom demokratikus szakasza alapvetően befejeződött és a forradalom 
áttért a második szakaszba — a szocialista forradalom szakaszába."""G. V. Asz- 
tafjev 1955-ben megjelent tanulmányában kifejtette: , Miután a kínai nép lét- 
rehozta a népi demokratikus államot, lényegében befejezte a forradalom demok- 
ratikus szakaszát és a szocialista szakasz megvalósításának feladataihoz látott 
hozzá. . . " Ugyanakkor alapvető fenntartásainak adott hangot: , A népköztársa- 
ság megalakulása és a forradalom átmenete a demokratikus szakaszból a szocia- 
lista szakaszba még nem jelentette azt, hogy azonnal kialakultak a feltételek, 
az egész népgazdaság szocialista átalakításának széles körű kibontakoztatásához. 
A kínai népnek előbb meg kellett erősítenie a nép demokratikus diktatúráját, 
visszaverni az imperializmus és a feudális reakció abbeli kísérleteit, hogy vissza- 
állítsák uralmukat, véglegesen megoldani a demokratikus forradalom gazdasá- 
gi feladatait, azaz felszámolni a földesúri földtulajdont és átadni a földet a pa- 
rasztoknak, nacionalizálni a bürokratikus tőke és a japán hódítók tulajdonát, 


" Voproszi Isztorii, 1954. 6. sz. 177-178. o. 
"5 To., 1954. 11. sz. 166. o. 
"s Szovjetszkoje Vosztokovegyenyije, 1956. 6. sz. 112. o. 


valamint felszámolni a feudalizmus maradványait az emberek tudatában. Ugyan- 
csak helyre kellett állítani a népgazdaságot, melyet tönkretett a reakció uralma 
és a sok éves háború, gazdaságilag egyesíteni az országot, központosítani és 
megerősíteni a pénzügyeket, fejleszteni az állami, szocialista szektort. A helyre- 
állítási időszak (1950-1952) feladata volt ezek megvalósítása. "" Többen erőtel- 
jesebben is megfogalmazták kétségeiket. A. P. Butenko pl. miután leszögezte, 
hogy a KNK létrejöttével megtörtént a forradalom demokratikus szakaszából 
a szocialistába való átnövése, így folytatta: , De lehet-e úgy számítani, hogy már 
1949. októbertől a népi demokratikus állam fő és közvetlen feladatává a szocializ- 
mus építésének feladata vált, azaz a kapitalizmus és a szocializmus közti ellent- 
mondás megoldása? Nem, lehetetlen. . . Következésképpen, közvetlenül a Kí- 
nai Népköztársaság kikiáltása után 1949-ben a Kínai Kommunista Párt előtt 
bonyolult feladat állt: befejezve a forradalom első szakasza gazdasági átalakítá- 
sait, előkészíteni a tömegeket a szocializmusért, a szocialista forradalomért való 
harcra.""" 

A szovjet kutatóknál megtalálható fenntartások és megszorítások a gazda- 
sági-társadalmi valóság olyan tényeire utaltak, amelyek erősen megkérdőjelezik 
az 1953 tavaszán-nyarán bekövetkezett irányváltás megalapozottságát, és egy- 
értelműen azt mutatják, hogy itt nem az objektív feltételek által alátámasztott, 
azok által motivált változtatásról volt szó, hanem a vezetőség (mindenekelőtt 
természetesen Mao Ce-tung) felfogásában bekövetkezett változásról, vagyis 
szubjektív tényezőkön alapuló döntésről. Ez a döntés és a mögötte meghúzódó 
stratégiai célok és szándékok az eddig vallott felfogás elvetését jelentették, hogy 
ti. a szocialista forradalmi szakaszra való átmenetet egy hosszabb előkészítő 
szakasznak kell megelőznie. Ugyanakkor kezdete volt egy olyan irányvételnek 
amely a továbbiakban a szocialista építés kiterjesztésére, az ütemgyorsításra, 
az ugrásszerű fejlődésre törekedett. 


"§ Szovjetszkoje Vosztokovegyenyije, 1955. 5. sz. 26., 27. o. 
"s Szovjetszkoje Vosztokovegyenyije, 1956. 3. sz. 20. o. 

Életrajzok 


RIES ISTVÁN 
(1885-1950) 


A magyarországi munkásmozgalomnak sajátos alakja volt Ries István. A ma- 
gyar értelmiség azon nem túl nagy számú csoportjának markáns figurája, 
amely a társadalom milliókat sújtó igazságtalanságait látva a polgári radikáli- 
soktól eljutott a marxizmusig; meggyőződéses ellenzője lett a kapitalizmusnak 
és elkötelezett híve az új társadalmi rendnek, a szocializmusnak. Élete végéig 
vallotta, hogy az emberiséget, a magyar dolgozó osztályokat a háborútól, a 
nyomortól, a társadalmi igazságtalanságoktól csakis a szocializmus mentheti 
meg. Sajátos alakja volt Ries a szocialista értelmiségnek azért is, mert bár több 
évtizedes mozgalmi, politikai, szakmai pályafutása során országos szintű veze- 
tővé emelkedett; felszabadult hazánkban pedig fél évtizeden át miniszterként, 
politikusként igen fontos feladatot látott el a kapitalista erők elleni harcban, 
a jogélet demokratikus, majd szocialista átalakításában; neve, életútja mégis 
alig ismert, s nagyjából a feledés homályába merült nemcsak a fiatalabb, ha- 
nem az idősebb korosztályok körében is. Az eddig feltárt dokumentumok azt 
bizonyítják, érdemtelenül hallgat róla a történetírás, hiszen a holt iratok és 
kortársai egy meglepően sajátos életútról, izgalmas, érdekes személyiségről, 
egy szocialista értelmiségi eseményekben gazdag, ellentmondásos pályafutásá- 
ról, a szocialista mozgalom megbecsülendő és tanulságos alakjáról rajzolnak 


képet. 


TX 


Riez Bernát, 39 éves özvegy földbirtokos 1880. február 18-án kötött házassá- 
got a 23 esztendős, hajadon Hermann Szerinával. A házasok a Veszprém 
megyei Küngösön telepedtek le, ahol 1885. november 17-én fiúk született, s a 
Béla István József nevet kapta." A négy gyermeket nevelő Riez Bernát anyagi 
helyzetében később változás következett be, mert a kilencvenes évek végén 


! A Ries Istvánról megjelent írások a születés dátumát tévesen november 14-re teszik. 
A keresztlevél szerint azonban a pontos dátum: november 17. Ezt támasztják alá Ries egyetemi 
iratai és a Budapesti Ügyvédi Kamara Irattárában (a továbbiakban: BÜKI) található adatok, 
továbbá Esztergályos Piroskának, Ries István sógornőjének a közlése, amelyért ez úton mondok 
köszönetet. Később Ries az István Béla nevet használta, de hivatalos okmányaiban olykor (pl. 
a házassági anyakönyvi kivonatában) Ries Béla István József olvasható. 

már a fővárosban, a Csömöri úton lakó család fejének foglalkozása földbérlő." 
István ez időben - feltehetően édesanyja székesfehérvári rokonainak támogatásá- 
val -, , a székesfehérvári római katolikus főgimnázium" tanulója volt, és itt 
érettségizett." 

A fiatalember életében nagyobb fordulatot jelentett, amikor vidékről végle- 
gesen felköltözött a világvárosi rangra ekkor emelkedő Budapestre, ahol a 
Budapesti Királyi Magyar Tudományegyetem jog- és államtudományi karának 
lett hallgatója az 1903-04-es tanévtől. A végbizonyítványt (absolutoriumot) 
1907. szeptember 4-én állították ki." 

Az akkori rendszer szerint azonban az ügyvédi pályához tovább kellett 
folytatni az egyetemi tanulmányokat. Kétféle doktorátus létezett. Az egyik a 
jog- és államtudományi, amelyhez kevesebb szigorlat kellett, ezt zömében a 
dzsentrik és az arisztokraták végezték el, mivel lehetőséget adott a doktori cím 
viselésére, továbbá bizonyos állami funkciók, tisztségek betöltésére. Az egyete- 
mi hallgatók jelentős része ennél a tanfolyamnál meg is állt. A másik, amely a 
bírói, ügyészi, ügyvédi munkához kötelezővé tette a kiegészítő szigorlatokat, 
s ezt a doktorátust nehezebb volt megszerezni. Ries István továbbtanult, s 
1909. június 23-án tette le utolsó szigorlatát. Doktori értekezését , A visszaesés 
a büntetőjogban" címmel védte meg. 1909. június 30-án avatták a jogtudomá- 
nyok doktorává." Az ügyvédjelölti évek letöltése után megszerezte a jogot arra 
is, hogy a katonai bíróság elé kerülők védelmét ellássa. 1912 áprilisában meg- 
nyitotta saját ügyvédi irodáját a VII. kerület Elemér u. 5. számú házban,. 
amelyet nem sokkal ezután a 6. számú házba helyeztek át." 

A XIX-XX. század fordulóján élénk szellemi és politikai életet élő Buda- 
pesten Ries István egyetemistaként bekerült a polgári radikális mozgalomba. 
Hamarosan ennek is a haladó, radikális köre ragadta magával. Tagja lett az 
1901-ben alakult Társadalomtudományi Társaságnak, amely szorgalmazta a 
progresszív magyar társadalomtudomány fejlődését, terjesztette a polgári radi- 
kális eszméket, s folyóirata, a Huszadik Század a kor fiatal, tehetséges társa- 
dalomtudósainak gyűjtőhelyévé vált. A TTT-hez csatlakozásban feltehetően 
haladó gondolkodású tanárainak befolyása is érvényesült, hiszen neves jog- 
tudós professzora, Pikler Gyula, egyik alapítója, majd elnöke volt a társaságnak." 


" Nem felel meg a tényeknek, hogy az apa korán meghalt, és Ries István idegenekhez 
került a fővárosba, hogy tanulmányait folytathassa, valamint az sem, hogy korán árvaságra 
jutott. (Kisalföld, 1975. szeptember 14.; Népszabadság, 1965. november 14.) 

" Eötvös Loránd Tudományegyetem Levéltára (a továbbiakban: ELTE L.) Jogtudo- 
mányi végbizonyítványok 1907-08. I. 1-180/5. sz. -— Eszerint nem helytálló az, hogy Ries 
középiskoláit a fővárosban, a Reáltanoda (ma Eötvös) utcai gimnáziumban végezte. (Dunán-- 
túli Népszava Évkönyve 1947. Pécs, 32. o. - A továbbiakban: Évkönyv.; Népszabadság, 1965. 
november 14.) 

" ELTE L. Jogtudományi végbizonyítványok 1907-08. I. 1-180/5. sz.; A Budapesti. 
Királyi Magyar Tudomány-Egyetem Almanachja. (A továbbiakban: AOMABACAI .1904—-05. 
161. o., 1905-06. 163. o. 

5 ELTE L. Jogtudományi Szigorlati Jegyzőkönyv. XI./534. o.; Jog- és Áüzátágsáó 
Doktori Értekezések, 1900-II. 

§ Magyarország tiszti cím- és névtára, 1913. 524. o.; BÜKI. (sz. n.) 

" Almanach. 1902-03. 16. o. 

A TTT-nek és az 1908-ban alakult Galilei-körnek Ries megszakítások- 
kal ugyan, de megszűnésükig tagja volt. Feltehetően ekkor fordult figyelme a 
marxizmus felé, s kezdte tanulmányozni mélyrehatóbban a magyarországi 
társadalmi-politikai viszonyokat is, amelyben ügyvédi munkája nagy segítségére 
lehetett. A perek során egyre szélesebb körű bepillantást nyerhetett a kisembe- 
rek jogfosztott helyzetébe, kiszolgáltatottságába, a jogrendszer, a Út száttet 
osztályjellegébe, uralkodó osztályok érdekeit védelmező funkciójába. Ügyvédi 
gyakorlata során szerzett ilyen irányú tapasztalataira évtizedekkel későbben, 
miniszterként gyakran utalt, vitába keveredve a polgári jogászokkal. 

A TTT és a Galilei-köri tagság más szempontból is jelentős állomásnak 
tekinthető. Ezekben a szervezetekben megismerte korának jelentős, később 
a munkásmozgalomban is nagy szerepet játszó személyiségeit, politikusait, 
ideológusait, pl. Hébelt Edét, Bárd Imrét, Madzsar Józsefet, akikkel később 
együtt dolgozott. A radikalizálódó polgári értelmiségi fiatalok a tízes években 
kapcsolatba kerültek az MSZDP-vel, s jelentős részük nemcsak hogy mar- 
xista alapra helyezkedett, hanem dolgozott is a munkáspártban. 

Az első világháború kitörése sokak életében döntő fordulatot hozott. 
Riest is behívták katonának, s a keleti frontra irányították. 1915. június 21-i 
dátummal , Ő császári és apostoli királyi Felsége"? , az ellenség előtt tanúsított 
vitéz magatartása" elismeréséül , Ries Béla, 21. honvéd gyalogezredbeli tartalé- 
kos hadnagynak" a , hadi díszítményes 3. osztályú katonai érdemrendet leg- 
kegyelmesebben adományozni és legkegyelmesebben elrendelni méltóztatott". 
1915. november 1-vel pedig főhadnaggyá léptették elő." Hamarosan azonban 
orosz fogságba esett, ahonnan csak 1918 júniusában tért haza." 

Itthon folytatta ügyvédi tevékenységét s emellett egyre aktívabban kapcso- 
lódott be a forradalmi mozgalmakba. Riest, aki közvetlenül átélte az 1917 
februári és októberi forradalmat, nem lepték meg a magyarországi tömegmoz- 
galmak, a forradalmi helyzet. Az itthoni események magukkal ragadták a har- 
mincon felül járó ügyvédet. Nemcsak az 1918-as, hanem az 1919-es forradalom- 
ból is részt vállalt. A Tanácsköztársaság idején a Közoktatásügyi Népbiztosság 
propagandacsoportjának előadójaként dolgozott. Ez a terület kiemelkedő jelen- 
tőségűvé vált az egyesült pártban, mert ez a csoport végezte a szocialista eszmék 
írásos és szóbeli terjesztését." Amikor a Tanácsköztársaságra több oldalról rá- 
tört az ellenség, Ries jelentkezett a Vörös Hadseregbe és harcolt az északi had- 
járatban." 


" Rendeleti Közlöny a m. kir. Honvédség számára. Személyes ügyek. 1915. július 17 
68. sz. 917-919. o., 1918. szeptember 28. 139. sz. 3983. és 3990—3991. o. 

" PI Archívum. 651. f. 6/1937.; Népszabadság, 1965. november 14. 

1 Népszabadság, 1965. november 14.; A propagandacsoport tevékenységéről részletesen 
1.: A magyar tanácsköztársaság művelődéspolitikája. Gondolat Kiadó, 1959. Válogatott rendele- 
tek, dokumentumok, cikkek. Sajtó alá rendezte: Petrák Katalin és Milet György. XVI-XVII. o. 

n Évkönyv. 32. o.; Munkásmozgalomtörténeti lexikon. "Kossuth Könyvkiadó, 1976. 
549—550. o. 

A SZOCIÁLDEMOKRATA MOZGALOMBAN 
AZ ELLENFORRADALOM ÉVEIBEN 


A Tanácsköztársaság leverése, az ellenforradalmi erők felülkerekedése Ries 
életének is nagy megrázkódtatást kiváltó eseménye volt. A fehérterror hónapjai 
alatti életkörülményeiről, sorsáról nehéz tiszta képet alkotni. 1919. november 
13-án, majd 1920. február 23-án a Budapesti Ügyvédi Kamara fegyelmi el- 
járást és vizsgálatot rendeltelellene. 1921. szeptember 22-én ,az Ügyvédi 
Rendtartás 68.§ 6. pontjába ütköző fegyelmi vétség miatt vád alá helyezték", 
majd 1921. október 29-én , a fegyelmi ügyben a vád és következményei alól 
felmentetett"."? , Bűne", úgy tűnik, mégsem akkora, hogy ne folytathatná 
ügyvédi tevékenységét. Ennek alapján megállapítható viszont, nem valószínű, 
hogy Ries emigrációba menekült a felelősségre vonás és a letartóztatás elől, 
mint azt az eddig róla megjelent cikkek állítják." 

Ries ezekben a vészterhes hónapokban, években nem fordult szembe 
múltjával, a haladó mozgalmakkal, eszmékkel, korábbi tevékenységével. Ellen- 
kezőleg, folytatta a megkezdett munkát, határozottan szembefordult az ellen- 
forradalmi rendszerrel, amikor annak legális baloldali ellenzékéhez, a szociál- 
demokrata munkásmozgalomhoz kapcsolódott. Az MSZDP 1922. áprilisi doku- 
mentumainak adatai szerint ekkor már a párt egyik központi előadójaként tevé- 
kenykedett."" Járta a Budapest környéki, német nyelvtudása miatt zömmel 
sváb községeket, pártnapokat tartott a munkásotthonokban, kiskocsmákban és 
másutt összegyűlt munkásembereknek, párttagoknak. Ezeken az összejövetele- 
ken beszélt az aktuális politikai, gazdasági és szinte minden alkalommal nem- 
zeti kérdésekről, a hazai és a nemzetközi munkásmozgalom nevezetesebb esemé- 
nyeiről. Ismertette az MSZDP kongresszusain elhangzott beszámolókat, vitákat 
és a kidolgozott politikai vonalat, a párt tevékenységét, helyzetét. Gyakran 
foglalkozott a külpolitikai eseményekkel is. Ezt a munkát 1944. március 19-ig, 
az ország német megszállásáig folytatta, általában hetente vállalta helyi vagy 
központi pártnap megtartását. 

Nem tekinthető véletlennek, hogy Ries mozgalmi pályafutása a propagan- 
damunka vonalán indult el. Nemcsak kitűnő előadói képességei, hanemintellektu- 
álishabitusais predesztinálta őterre amunkára. Szakmájánakelméleti és gyakorlati 
problémái mellett nagy érdeklődéssel, energiával foglalkozott a társadalomtudo- 
mányokkal, a magyar és a nemzetközi munkásmozgalom eseményeivel, elméleti, 
politikai és gyakorlati kérdéseivel. Az ügyvédi munka biztosította számára nem- 
csak a megélhetést, s részben a társadalmi hátteret, hanem az elegendő anyagi 
fedezetet is ahhoz, hogy az egyébként puritánul élő Ries gyarapíthassa könyv- 
tárát. Szenvedélyes könyvgyűjtő lévén, jövedelmének tetemes részét fordította 
marxista könyveknek, közöttük Lenin műveinek, valamint politikai és szakmai 


1: BÜKI. Lajstromkönyv. - A Ries elleni fegyelmi eljárás részleteiről nem tudtunk többet 
feltárni, mert az iratok megsemmisültek. 

13 T..: Évkönyv. 32. o.; Népszabadság, 1965. november 14.; Kisalföld, 1965. november 14. 

1§ PI Archívum. 658. f. 5/73. ő. e. - Nem felel meg a tényeknek, hogy 1924-ben kapcsoló- 
dott be az MSZDP munkájába. (Népszabadság, 1965. november 14.) 

könyveknek a vásárlására. A német a második anyanyelve volt, de értette a 
franciát és az angolt is. Itthon és külföldi utazásai során az antikváriumokban 
igyekezett megvenni az érdeklődési körébe tartozó kiadványokat. A felszaba- 
duláskor kb. 15 000 könyv sorakozott a minden szobában a padlótól a mennye- 
zetig húzódó polcokon. Jogász kollégái, ismerősei szerint a jelentősebb hazai 
és a külföldi politikai, ill. jogtudományi szakkönyvekből övé volt az egyik leg- 
teljesebb gyűjtemény. Könyvszeretetét és gyűjtő szenvedélyét egész életén át 
megőrizte."5 

Olvasottsága, tárgyismerete legendás hírű volt a mozgalomban. , Vélemé- 
nyem szerint — olvasható Révész Ferenc. visszaemlékezésében -, tudása egy 
sorba emelte Mónus Illéssel és Braun Somával. Több nyelven beszélt, bárhol 
találkoztak vele, kezében mindig ott volt 2-3 idegen nyelvű, újonnan megjelent, 
a társadalomtudomány valamelyik kérdésével foglalkozó könyv. Minden nap 
éjfél utánig olvasott, és a könyv tartalmát elraktározta bámulatos emlékező- 
tehetségébe; sokoldalú, lenyűgöző tárgyismerete volt."!S Jellemezte őt az is, 
hogy tudását hasznosítani akarta, ezért ismereteit igyekezett továbbadni az 
embereknek. Meggyőződéssel vallotta: a kapitalizmus ellen, a szocializmusért 
csakis öntudatos, a saját történelmi szerepüket felismerő embermilliókkal lehet 
harcba indulni. Álláspontjában benne rejlett az a következtetés, melyet a vesz- 
tes proletárforradalom után vont le, hogy ti. az ellenforradalom többek között 
azért is győzhetett, mert a tömegek nem voltak még kellően felkészülve a hata- 
lom átvételére és megtartására. Ezért tartotta fontosnak, hogy fáradhatatlanul 
neveljen, oktasson, terjessze a marxista eszméket; tanár volt a szó nemes értel- 
mében. Az elméletet igyekezett összekötni a gyakorlattal. Ries előadásmódját 
a csendőrségi jelentést készítő ugyan , skolasztikusnak" minősítette, barátai, 
ismerősei, előadásainak, szemináriumának résztvevői, vitapartnerei viszont úgy 
emlékeznek rá, mint kitűnő előadóra. Olyan vezetőre, aki meg tudta értetni a 
legbonyolultabb gondolatokat hallgatóival. , Kiváló előadó, kiváló vitázó" 
volt — írja Révész Ferenc. 

Az 1924-es év fordulatot jelentett életében. 40. évének küszöbén, 1924. 
szeptember 20-án házasságot kötött az 1901. március 16-án született Esztergá- 
lyos Cecíliával, a mozgalomban jelentős szerepet játszó Esztergályos János 
leányával. Harmonikus életükben Esztergályos Cecília méltó társa volt férjé- 
nek a mozgalmi és a társadalmi életben egyaránt; jóban-rosszban egy ember- 
ként állt mellette a felszabadulás után is. Ries nem utolsósorban feleségének 
köszönhette, hogy szinte egész életét a mozgalomnak, szakmájának, s a már 
ekkor is közismert futball iránti rajongásának szentelhette."" 


3 A jogi egyetemmel szemben levő, jó nevű Politzer és Fia Könyvkereskedésben még 
a felszabadulás utáni években is félretették neki a szakkönyveket, s az érdeklődési körébe sorol- 
ható politikai kiadványokat, s ő hetenként betért a boltba, hogy ezeket a , kincseket? meg- 
tekintse és vásároljon. (Déri Endre, Marczali László, Ruttkai György, Sarlós Béla, Szabóky 
Jenő, Timár István, volt munkatársai, kollégái szíves közlése. Segítségükért ez úton mondok 
köszönetet.) 

16 Pf Archívum. 867. f. 1/r-187. 431. 1. 

" Esztergályos Piroska közlése. — Ries István rajongott a futballért, ezekben az évtize- 
dekben a hazai és a nemzetközi meccseken gyakran bíráskodott is. Még a felszabadulás után 

Ries életének másik jelentős :eseménye 1924-ben, hogy belépett az 
MSZDP-be, s ezzel forma szerint is vállalta a közösséget a szocialista mozga- 
lommal, az ellenforradalmi rendszer legális baloldalával, a haladó, baloldali 
jogászokkal. A Társadalmi Lexikon szerint belépésétől a pártban , élénk mun- 
kálkodást fejt ki"." 

Ries munkája szembetűnőbbé, sokoldalúbbá vált. Képzettségét, felké- 
szültségét az emigrációból 1924-ben hazatért Madzsar József kamatoztatta, 
amikor sokakkal együtt őt is bevonta a Társadalmi Lexikon szerkesztői munká- 
jába. Ezzel egyidőben bevonták őt a foglalkozásához kötődő mozgalmi fel- 
adatokba, a szocialista jogászok (Hébelt Ede, Bárd Imre, Kis Jenő, Ladányi 

in, Györki Imre és mások) által létrehozott és vezetett szervezetek munká- 
jába. A Tanácsköztársaság leverését követően felülkerekedett fehérterror és 
ellenforradalom elrettentő csapást mért a munkásosztályra, a munkásmozgalom 
harcosaira, sokan vártak segítséget, jogi védelmet a hatalommal szemben. 
Helyzetükön a munkásmozgalom elkötelezett jogászai javíthattak. 1919 őszén 
Hébelt Edének, ,a szegények ügyvédjé"-nek a vezetésével megalakult az 
MSZDP jogvédőirodája, amely a népbiztosok perében vállalta a védelmet, a 
bebörtönzöttek érdekében eljárt a hivatalos szerveknél, bár ezt a tevékenységet 
a nyílt fenyegetések miatt egy időre meg kellett szakítaniuk." 

Amikor Ries bekapcsolódott ebbe a munkába, az ellenforradalom már 
intézményesítette elnyomó apparátusát, az internáló táborokból, börtönökből 
sokakat kiengedtek, akikért az MSZDP vezetősége politikai felelősséget vállalt. 
Rengetegen sínylődtek azonban tovább, s ügyükben a szocialista jogászok jártak 
el. A húszas évek végén öltött ismét szervezett formát a szocialista jogvédelem, 
amikor a II. Internacionálé ösztönzésére 1929-ben az MSZDP-n belül létre- 
jött a Szocialista Jogászok Szervezete (SZJSZ), amely ugyanebben az évben 
kezdeményezte az MSZDP Országos Munkásjogvédő Irodájának (az OMI- 
nak) a felállítását. A világgazdasági válság idején ugrásszerűen megnövekedett 
a jogtiprások száma a gyárakban, üzemekben, munkahelyeken nemcsak politikai, 
hanem gazdasági okok miatt is. Az OMI 1929. november 1-én kelt Nyilatkoza- 
tában a szocialista jogászok vállalták, hogy az iroda tagjai fizetés, díjazás nélkül 
dolgoznak a munkásmozgalmi érdekű ügyekben, s rendszeres inspekciót vállal- 
nak. Az OMI december 2-án kezdte meg munkáját, s forgalmát tükrözi, hogy 
1930. május 31-ig 4666 esetben fordultak jogsegélyért, jogvédelemért hozzá." 
Bár az OMI 1933-ban feloszlott, az irodát létrehozó ügyvédek azután is foly- 


is számos társadalmi sportfunkciót töltött be, többek között elnöke volt az 1945 januárjában 
létrehozott Nemzeti Sportbizottságnak, a Magyar Futballbírák Szövetségének és az MLSZ- 
nek. Ha elfoglaltsága engedte, vasárnaponként végignézte kedvenc csapatainak, az MTK- 
nak és a Pesterzsébeti Atlétikai Klubnak a mérkőzéseit. (Marczali László és Ruttkai György 
közlése.) i : 

14 Társadalmi Lexikon. Szerkesztette: Madzsar József. 1928. 597. o. 

19 7, részletesen: Dr. Kárpáti László: A szegények ügyvédje. Országos Ügyvédi Tanács, 
1979. 47. és további oldalak. 

107 részletesen: Dr. Gergely Ernő: Az Országos Munkásjogvédő Iroda története. 
Országos Ügyvédi Tanács és Budapesti Ügyvédi Kamara kiadása, 1985. 

tatták karitatív jellegű munkájukat: gyakran ingyenesen vagy csekély honorári- 
umért vállalták el a rászorultak jogvédelmét. 

Ries István mindkét szervezetnek tagja lett; az SZJSZ évenként választott 
héttagú vezetőségébe 1930-ban őt is beválasztották." Bár csak egy évig maradt 
vezetőségi tag, előtérbe kerülése jelezte szakmai, mozgalmi befolyásának növe- 
kedését, helyzetének megszilárdulását a pártban és a szocialista jogászok köré- 
ben. Az MSZDP 1929-es kongresszusán létrehozott Politikai Üldözötteket Vé- 
dő Bizottság munkáját is aktívan támogatta Ries, szakmai és politikai segítséget 
nyújtott. Az 1932-es kongresszuson megválasztott bizottságba pedig már ő is 
bekerült." Ismeretes, hogy sok esetben védett kommunista bebörtönzötteket. 
Igen nehéz lenne felsorolni mindazok nevét, akiknek ügyét képviselte, de a har- 
mincas években közöttük volt Weil Emil, Gárdos Mariska, Kiss Jenő. Kis 
Zsigmond és társai ügyében Buchinger Manó társaságában szintén Ries 
interveniált Antal István igazságügyi államtitkárnál a szabályellenes eljárások 
megszüntetése érdekében. Ries a katonai bíróságok elé került ügyekben is vál- 
lalhatott védelmet, ami növelte súlyát és tekintélyét a mozgalomban. A háború 
éveiben a katonai bíróság elé került kommunisták és szociáldemokraták ügyében 
gyakran őt bízták meg a védelemmel. Az 1942-es nagy lebukás alkalmával pl. 
Simon Ferencet és 6 vádlott társát, Petrák Ferencet, Kállai Gyulát, Marosán 
Györgyöt és ismét Weil Emilt védte. Ekkor már szakmai körökben nagyra 
becsülték, ,jó nevű jogásznak", nagy tudású, képzett, intelligens, baloldali 
ügyvédnek tartották és a mozgalomban is nagy tiszteletnek örvendett. Bár a 
nem vállalt ügyek miatt akadtak reá neheztelők is, a jellemző mégis az volt, 
hogy igyekezett a kéréseknek, megbízásoknak eleget tenni, és a lefogottak meg- 
nyugvással vették, ha ő vállalta védelmüket." Ries különösen a fiatalabb bírókra 
tudott hatni, s így nagyobb esélye lehetett a vádlottnak az enyhébb ítéletre vagy 
a felmentésre. Gyakran írta meg a lefogottak helyett a BM-hez szóló kérelme- 
ket és világosította fel őket arról, hogyan érhetnek el enyhébb ítéletet, vagy mi 
nem von maga után bírói eljárást. , Dr. Ries István sok esetben adott tanácsot 
a hozzá forduló költőknek, hogy egy-egy versük milyen paragrafus ötény- 
álladékáts merítheti ki. A verseket azután kihagyták, így fordulhatott elő, hogy 
jó néhány baloldali, sőt kommunista költő kötete megjelenhetett" — írja Marko- 
vits Györgyi Riesről." 


" PI Archívum. 759. f. 6. ő. e. 

3 To. 651. f. 2/1932-4-7394. ő. e. 

35 PI Archívum. 611. f. 1/1936-Hb-215., 610-1942-H-193.; Gárdos Mariska: Százarcú 
élet. Szépirodalmi Könyvkiadó, 1975.; PI Archívum. 614. f. 1. cs. 1935-2193. ő. e.; Petrák 
Ferenc szóbeli közlése.; Kállai Gyula: Életem törvénye. Kossuth Könyvkiadó, 1980. 446-— 
447., 450-453. o.; Marosán György: Tüzes kemence. Magvető Kiadó, 1968. 654-—655. o. 
(Meg kell jegyezni, hogy Ries ekkor még nem volt a pártelnökség tagja, ahogy a szerző a 654. 
oldalon említi.); Dokumentumok a magyar forradalmi munkásmozgalom történetéből. 1935 
-1945. Kossuth Könyvkiadó, 1964. Összeállította: Pintér István és Svéd László. 74. o. 

M Kállai Gyulával pl. Ries a beszélőn közölte a hírt, hogy őt bízták meg védelmével: 
,, Köszönörmn, hogy elvállaltad. Jobb hírt nem is közölhettél? válaszolt megkönnyebbülten 
Kállai. (Kállai Gyula id. mű, 446—-447. o.) — 

138 Markovits Györgyi: Üldözött költészet. Kitiltott, elkobzott, perbe fogott kötetek, 
versek a Horthy-korszakban. Akadémiai Kiadó, 1964. 8-9. o. . 

A Horthy-rendszerben politikai kiállásnak számított, ha valaki kommunista 
perekben vállalta a védelmet, még ha igen kevés remény volt is rá, hogy az 
előre elhatározott ítéletet, büntetést valamelyest enyhíteni lehet. (De néha még 
erre is sor került.) Ries ezt a munkát még 1944 februárjában-márciusában is 
végezte." Részvétele a szociáldemokraták és a kommunisták ellen indított pe- 
rekben számára is nagy politikai és szakmai iskola volt. Beletekinthetett az ellen- 
forradalmi rendszer politikai-jogéleti mechanizmusába és jobban levonhatta a 
szükséges következtetéseket, tanulságokat, a jövőre vonatkozóan is. 

A szocialista jogászok munkájának ez csak az egyik fontos területe volt. 
Ezen kívül az MSZDP parlamenti küzdelmének, tevékenységének széles körű 
támogatása is rájuk hárult. A parlament elé kerülő törvényjavaslatokat és más 
ügyeket a szocialista jogászok vizsgálták felül, ők véleményezték, majd dolgoz- 
ták ki a párt képviselői számára a bíráló felszólalásokat. Ezekben a beszédekben 
színvonalasan és jogi szempontból támadhatatlanul mutattak rá a társadalmi 
bajokra a napirendre került konkrét kérdések kapcsán. Ez a közvetett szakmai 
tevékenység igen fontos volt, s nagy jártasságot és politikai felkészültséget 
kívánt a jogélet egy-egy szűkebb területén. Ries, specialitása a magán-, amunka- 
és a büntetőjog volt. A szocialista jogászok, köztük Ries, sokféle módon támo- 
gatták a Vörös Segélyt is. 

Növekvő szakmai tekintélyét jelezte az is, hogy részt vett jogelméleti 
és joggyakorlati problémák megvitatásában. A SZJSZ-ben gyakran szerepelt; 
1930-ban pl. a bűnvádi eljárás egyszerűsítése kérdésében benyújtott törvény- 
javaslatról nyilvános előadásban fejtette ki a szocialista jogászok véleményét 
Fürst Istvánnal közösen. 1933 februárjában a , Forradalom és jog" című elő- 
adásában mutatott rá a társadalom és a jogrendszer összefüggéseire." A Nép- 
szava 1932. augusztus 28-i számában a , törvénytelen" gyermekek érdekében 
emelt szót. A polgári jogelmélet kérdésein kívül foglalkoztatták a szocialista 
társadalom jogi problémái is. 1933-ban , Marxizmus és a jog. (Vázlat) " címmel 
a Szocializmus 3. számában cikke jelent meg, amelyben a magánjog és a szocia- 
lizmus leendő kérdéseit vizsgálta. Rámutatott a probléma feltáratlanságára s 
ugyanakkor fontosságára, feltételezvén, hogy ez az új társadalomhoz vezető 
időszakban sem veszti el időszerűségét. 

A húszas évek végén, a harmincas évek elején Ries István a munkásmoz- 
galomban, elsősorban az MSZDP-ben, baloldali beállítottságú entellektüelként 
vált ismertté nemcsak a felső vezetésben, hanem a párttagság szélesebb rétegei- 
ben is. A kongresszusokon egyre határozottabban fellépő párton belüli baloldali 
ellenzék elfogadta őt, a vezetőségválasztás során előterjesztett ellenzéki listára őt 
is felvették. Személyével, véleményével számolt a szociáldemokrata szerveze- 
tekben dolgozó kommunisták egy része is. A reformista, opportunista csoport 
is egyre jobban odafigyelt jelenlétére, tevékenységére. Népszerűsége a párttag- 
ság körében is nőtt, ami összefüggött azzal, hogy a gyakorlati munkába is be- 
kapcsolódott. A válság idején a fővárosi mozgalom egyik legjelentősebb terüle- 


"s PI Archívum. 867. f. 1/a-54.; Nemzetgyűlési Napló, 1946. augusztus-december. 

tén, a VIII. kerületi pártszervezetben elnökké választották." Ezt a funkciót 
a német megszállásig töltötte be. Elnökké választásáról a pártszervezetben mű- 
ködő baloldaliak egyik vezetője, Mező Gyula így számol be: megegyeztünk 
a vezetőségválasztás előkészítése során abban, , hogy az elnök személyében 
olyat kell választanunk, aki nem baloldalinak ismert, s mégsem Büchlerék embe- 
re, s nevével fedezi a mi irányunkat . . . A számba jöhető személyek közül én 
dr. Ries elvtársat tartottam a legalkalmasabbnak, aki több évi orosz hadifogság- 
ból került haza . . . Riesnek elmondtam, hogy az ellenzék feladatául tűzte ki a 
munkásegység megvalósítását — folytatódik a visszaemlékezés -, s azt, hogy szo- 
cialista szellemet, pártdemokráciát vigyen be a mozgalomba, és ezzel a párt- 
életbe Íriss erőket, új vérkeringést hozzon létre. Az ellenzék a megválasztandó 
új vezetőséggel és a kerület öntudatos munkásaival osztályharcos, akcióképes 
szervezetet kívánt létrehozni. Ries vállalta, hogy e küzdelemben velünk jön. 
Így létrejött a megegyezés, amit mi akkor győzelmünk egyik előfeltételének 
tartottunk. Ezzel a megegyezéssel sikerült sszalonképessék tennünk az ellenzéki 
vonalat . .. A későbbi évek folyamán több elvtársunk kizárását Szamaiékkal 
szemben éppen Ries bátor állásfoglalásával sikerült elhárítanunk."" 

Ries István elnöklése alatt a baloldaliak, az illegális kommunisták bizo- 
nyos keretek között valóban eléggé szabadon tevékenykedhettek, végezhették 
szervező, felvilágosító, mozgalmi munkájukat. A rendőrségi jelentésekből 
is tükröződik, hogy a VIII. kerületi szervezet a baloldali ellenzék, sőt a kommu- 
nista csoportok egyik gyűjtőhelye, menedéke volt. 

A szervezet elnöke meghatározta a politikai és a mozgalmi munkát, 
pozíciója minden szempontból döntő jelentőségű volt. Az 1919 augusztusa után 
szétvert forradalmi mozgalom, a munkásosztály politikai szervezetének ketté- 
válása és a kommunista párt betiltása, a legális mozgalom reformista, anti- 
kommunista, opportunista alapon való újjászerveződése mind olyan tényező 
volt (nem is számítva a hatalomra visszakerült feudális arisztokrácia és monopol- 
tőkés burzsoázia korlátlan diktatúráját, ellenforradalmi rendszerét), amely 
a munkásosztály sorait megbontotta és az ideológiai, politikai, szervezeti, 
mozgalmi problémák, ellentétek forrásává vált. A kommunista párt ellen a 
rendszer következetes és elszánt keresztes hadjáratot hirdetett és folytatott. 
A szűk korlátok közé kényszerített legális párt- és szakszervezeti mozgalom 
valójában két malomkő közé került. Jobbról a rendszer, balról a fennálló 
viszonyokkal elégedetlen radikális, baloldali, helyenként a kommunista párt 
által befolyásolt tömegek nyomása nehezedett rá. A legális párt- és szakszerve- 
zeti mozgalom gyakorta vált a két szárny és vonal összecsapásának színterévé. 

Ilyen helyzetben hosszú éveken át élen maradni, a munkásmozgalom 
egy kis területét irányítani nem volt könnyű feladat. A tények bizonyítják: 
Ries István olyan mozgalmi egységben őrizte meg befolyását, tekintélyét, poli- 


148 PI Archívum. 867. f. 1/m-15. Mező Gyula visszaemlékezése. 

9 Mező Gyula: Az MSZDP VIII. kerületi propagandabizottsága munkájáról a harmin- 

tikai súlyát, amelyben a baloldali szociáldemokratáknak, az illegális kommunis- 
táknak szavuk volt. Ries mozgalmi pozíciója azért maradhatott szilárd, mert 
nem követte Peyer Károly antikommunista, szovjetellenes gyakorlatát, nem 
helyeselte a kommunisták kiűzését a pártból és a szakszervezetekből. Az 
ellenforradalmi fasiszta Horthy-rendszer meggyőződéses ellenzőjeként fel- 
ismerte, hogy a legális mozgalom eredményt csakis a munkásosztály különböző 
csoportjainak, rétegeinek, politikai áramlatainak összefogásával érhet el.A kom- 
munista szervezkedést nem helyeselte, különösen az MSZDP ellen irányulót 
egységbontásnak tartotta, a bolsevizmust elméletileg, politikailag bírálta, a 
magyar viszonyokra alkalmazhatatlannak tekintette, de a kapitalizmus társadal- 
mi igazságtalanságai ellen lázadó-lázongó munkásokat nemcsak megértette, 
hanem belülről azonosult, együttérzett velük. A munkásmozgalom radikális, 
baloldali ellenzékével az együttmunkálkodást, a kibékülést kereste, nem pedig 
a konfrontációt, a harcot. A törvényekben és a jogéletben, az ellenforradalmi 
rendszer elnyomó apparátusának mechanizmusában járatos entellektüel Ries a 
nyílt harcot, az osztálykonírontációt kilátástalannak, felesleges áldozatnak, sőt 
a hatalom elleni káros kihívásnak tartotta, mert úgy látta, hogy következménye 
csakis a totális fasiszta diktatúra bevezetése lehet. 

Véleményét nem rejtette véka alá, s gyakran kihívta a radikálisok, a kom- 
munisták ellenvéleményét. Mégis élvezte a kommunisták és a baloldali szocialis- 
ták többségének bizalmát. Ries gyakorlati mozgalmi tevékenysége alapján a párt 
mérsékelt baloldali ellenzékéhez tartozott. Azokkal tartott, akik a párt politi- 
káját sok kérdésben balról bírálták; osztályharcosabb, átgondoltabb vonalat, 
perspektívájában más dolgozó rétegekre kiterjedő tömegszervezkedést, táma- 
dóbb mozgalmi munkát szorgalmaztak. A válság kiváltotta pauperizációt, 
a fasizálódást, a háborúra készülődést látva Ries egyre fontosabbnak tartotta 
a munkásosztály egységének megteremtését. 1933 márciusa előtt már kiállt 
az egység mellett, végzetesnek ítélte a szociáldemokrata és kommunista mun- 
kások marakodását, egymás elleni harcát, s a fasizmus, a monopolkapitalizmus 
és az ellenforradalmi rendszer elleni küzdelem alapkérdésének tekintette az 
egységet. Csakis egységes munkásosztály, erős és a tömegeket maga mögé fel- 
sorakoztató munkáspárt veheti fel a versenyt a reakcióval, a burzsoáziával, 
s az őket kiszolgáló fasisztákkal -— hirdette. Az adott viszonyokból és 
lehetőségekből kiindulva ezt az egységet az MSZDP keretei között látta el- 
érhetőnek. Nyiltan elítélte, hogy a kommunisták olykor hevesebben lépnek fel 
a szociáldemokraták ellen, mint az ellenforradalmi rendszer ellen. Az SZDP 
gyengüléséért, , a nácik ellenforradalmának" megerősödéséért is a mozgalom 
kettészakadásán kívül gyakran egyoldalúan a kommunistákat tette felelőssé. 
Pártösszejöveteleken hirdette: , óvatos és előrelátó, céltudatos taktikával lehet 
csak a munkásmozgalmat megerősíteni és céltudatos hatalommá fejleszteni . . . 
Megfontolatlanság nélkül lehet cselekedni, de a cselekvés árát mégis a tömeg 
fizeti meg." Ebben a gyakran hangoztatott szociáldemokrata érvben benne 
rejlett az ellenforradalmárok véres megtorlása által kiváltott sokk, amely min- 
den jóérzésű, humánus embert megrendített s óvatossá is tett a politikai mun- 
kában. Megértette a tömeget, , amely türelmetlen és cselekvésre vár, de a fele- 
lősség mégis a vezetőségé — mondotta -, amely a realitásokkal kell hogy számol- 

jon". Nemegyszer kijelentette: ha a bolsevisták belülről nem bomlasztanák a 
munkásmozgalom egységét, , a párt cselekvőképessége lehetőségében erősebb 
volna . . . Forradalmat könnyű hirdetni, de azt meg is kell csinálni . . . Soha se 
volt szükség olyan egységes munkásmozgalomra, mint most. A mozgalom alá- 
ásása nem nekünk, hanem az ellenforradalomnak fog javára szolgálni." - mon- 
dotta 1932 júliusában egyik pártnapi előadásán." (Az én kiemelésem. — 5. E.) 
A munkásosztály egységének problémája a német fasizmus uralomra jutása 
után foglalkoztatta élénken. Riest megrendítette a világgazdasági válság és 
hatása, különösen az, hogy a monopoltőkés erők ebből a fasizmus, a nemzeti- 
szocializmus -— a legreakciósabb csoportok - segítségével akarnak kikerülni, ami 
mindenütt a kommunista és a szociáldemokrata mozgalom gyengülését, veresé- 
gét vonta maga után. Ez számára mementó volt. A hazai szociáldemokrata veze- 
tésben az elsők között szállt síkra az egység létrehozásáért, igaz, a legális moz- 
galom talaján, de békülést keresve a baloldallal. Igen korán jutott arra a követ- 
keztetésre, hogy a fasizmussal a munkásosztály és a dolgozó tömegek MSZDP 
vezette harci egységét kell szembehelyezni. A Vigadóban 1933. június 18-án 
megrendezett képviselői beszámoló nagygyűlésen elismerően nyugtázta, hogy a 
párt hívó szavára sokan összejöttek, s , dokumentálják a proletariátus egységét 
és harci készségét. Soha nem volt szükség annyira erre a dokumentálásra, 
mint a mai válságban, amelyből kiutat nem tudnak találni". Fel kell gyújtani 
a tüzet — hangoztatta -, , amely összeforrasztja az összes dolgozókat a közös 
célért való harcban", és megmutatja az utat ,,a szocializmushoz, amely a fel- 
.szabaduláshoz vezet". Zárszavában megerősítette: , mi egységesek vagyunk a 
kapitalizmus ellen . .. Hirdetnünk kell azt, hogy megváltás csak egy van: a 
szocializmus. "" 

A kommunistákat elítélő állásfoglalásai sok esetben kiváltották a kommu- 
nisták és radikális baloldaliak ellenvéleményét, akik élesen bírálták az MSZDP 
opportunista és reformista politikáját. A baloldaliak és a kommunisták több- 
sége mégis bizalommal fordult hozzá, mert ezeket a vitákat a szervezetben nem 
követték megtorló intézkedések. 

:-. Míg cikkeiben, a különböző helyeken elhangzott előadásaiban, a pártnapo- 
kon gyakran vitázott a kommunistákkal és a velük együtt fellépő-támadó radi- 
kális baloldaliakkal, addig az országos politikai munkában azon volt, hogy az 
egység érdekében a pártvezetőség hagyjon fel a kommunisták üldözésével, tér- 
jen át széles körű, a munkásokon kívülre is, mindenekelőtt az értelmiségre, 
kiterjedő tömegmunkára és erélyesebb harcra a gazdasági és politikai követelé- 
sek eléréséért. Szorgalmazta és támogatta a pártvezetőségnek minden olyan 
kezdeményezését, amely ebbe az irányba terelte a pártmunkát, a párt politiká- 
ját. A helyi szervezetben és az országos politikában az osztályharcosabb, bal- 
oldalibb vonalat követelőket támogatta, igaz csak addig, amíg szerinte nem for- 
dultak az egész párt ellen, nem veszélyeztették az MSZDP egységét, nem a 
széthúzást, hanem az összefogást, a munka javítását, a politika aktivizálását 

szolgálták. Egyfelől egyetértett azzal, hogy a párt tiltakozzon a statáriálisfel- 
járás ellen, a vezetőség emeljen szót Sallai Imre és Fürst Sándor megmentése 
érdekében, másfelől károsnak vélte tüntetés vagy más megmozdulás szervezé- 
sét, mert ezzel — állította — csak árthatnak a bebörtönzött kommunistáknak. 
Az 1933-as kongresszuson Ries is bírálta a Népszava politikai arculatát, a párt 
szűk látókörű szövetségi politikáját, amely ad hoc jellegű és az értelmiségre 
nem , fordít kellő figyelmet". Ugyanakkor elhatárolta magát a Gárdos Mariska 
által előterjesztett, a párt politikáját élesen támadó határozati javaslattól, 
mondván, azt a VIII. kerületi pártszervezetben nem tárgyalták meg." Szemlé- 
letének ellentmondásossága ellenére a kommunisták később is tudtak vele 
együttműködni. 

A húszas évek végén, a harmincas évek elején ilyen nézeteket vallva és 
gyakorlatot követve vált Ries a többség szemében baloldaliként ismertté, és 
került nemcsak a VIII. kerületi pártszervezet élére, hanem az országos vezető 
szervekbe is. Az MSZDP vezetőségébe 1933-ban választották be, bár már az 
1931-es kongresszuson kapott szavazatokat (a listán nem szerepelt a neve), 
s bekerült a Föllebbezési Bizottságba." Az 1931-es országgyűlési választások 
alkalmával pedig a törökbálinti választókerületben 1400 aláíró javasolta képvise- 
lőnek." 

Ries párton belüli , karrierjét" többek között Peyer Károly és hívei akadá- 
lyozták, ugyanis az ügyvéd-politikus anyagilag, szervezetileg független maradt 
a párt- és a szakszervezeti bürokráciától, s így a jobboldal nem tudta maradék- 
talanul rákényszeríteni álláspontját. Peyer Károly nem szerette Riest, viszont 
egyre növekvő befolyását, tekintélyét sem hagyhatta figyelmen kívül. 1935-ben 
Ries kikerült ugyan a vezetőségből (az Ellenőrző Bizottságnak lett tagja), 1939- 
ben azonban ismét beválasztották és 1948 júniusáig, a munkáspártok egyesülé- 
séig megszakítás nélkül tagja maradt. 1943-ban az öttagú Elnökségbe is be- 
került, s ott a baloldalt képviselte." 

A párt országos vezető testületeinek tagjaként Ries előtt nagyobb lehető- 
ségek nyíltak a politika befolyásolására, bár szem előtt tartva a pártfegyelmet, 
bizonyos korlátokat is állított elé. Mozgalmi munkája a harmincas évek derekán 
kiteljesedett, amit számos tényező mutatott. Beválasztották az Országos Okta- 
tási Bizottságba, a párt ideológiai nevelőmunkáját irányító testületbe, a Gyer- 
mekbarátok Szövetségének vezetőségébe, egy ideig ellátta a pártügyészi teendő- 
ket stb. Több olyan delegációnak is tagja volt, amely a testvérpártok és a 
Szocialista Internacionálé kongresszusain, konferenciáin képviselteaz MSZDP-t. 
Országos és kerületi párt- és szakszervezeti, valamint választási rendezvényen, 
ünnepi alkalomkor volt előadó, szónok, vitavezető. 

Szembetűnő publicisztikai és oktatói munkájának fellendülése. 1931-től 
kezdve jelentek meg Írásai a Szocializmusban. Már a Révész Mihály-féle 
szerkesztőbizottságnak is tagja; 1934-ben Mónus Illés vette át a szerkesztést, 
s ettől kezdve Ries főmunkatársként dolgozott a párt tudományos folyóiratá- 
nál. Nem tartozott a leggyakrabban publikálók közé, de sok írása jelent meg, 
különösen az évtized közepén. 1931-ben 1, 1932-ben 3, 1933-ban 4, 1934-ben 
és 1936-ban 10-10, 1935-ben 3, 1937-ben 8. 

Figyelme ezekben az években a fasizmusra, a kapitalizmus válságára, 
a mozgalom és a munkásosztály belső problémáira, az államelméletre, az anti- 
marxista nézetek bírálatára, a szocialista elmélet és mozgalom történelmi előz- 
ményeire, múltjára, kiemelkedő alakjainak életére irányult. Érdekelték a mun- 
kásmozgalom. kettészakadásából származó elméleti, mozgalmi, szervezeti prob- 
lémák, az első szocialista országban történt események. Cikkeinek, kisebb- 
nagyobb írásainak, recenzióinak többségét a fasizmusról írta. Ezek az Írásai 
egyébként a benne kavargó indulatokra, elméleti-politikai vívódásokra, követ- 
keztetésekre is fényt vetnek. 

Behatóan vizsgálta az 1920-as évek elején felbukkant, majd egyre nagyobb 
tért hódító olaszországi fasizmust, és a németországi nemzetiszocializmust; 
keletkezésük okait, ill. az ellenük folytatandó eszmei-politikai harc tennivalóit. 
A fasizmus eredetét keresve, alaposan megismerte Olaszország első világ- 
háború utáni történetét, s az eseményeket nyomon követve mutatta be megje- 
lenésének szerteágazó társadalmi okait. Nem Ries foglalkozott először a Szo- 
cializmus hasábjain a fasizmussal. Rudas Béla tollából már 1926-ban meg- 
jelent egy olaszországi eseményeket és a fasizmust sokoldalúan elemző írás. 
Ries 1932-től azonban cikksorozatot indított: , A fasizmus keletkezése Olasz- 
országban" (1932. 11.), , A fasiszta uralom első évei Olaszországban" (1932. 
12.), 55A fasizmus és a szakszervezetek" (1933. 2. sz.). A sorozat itt megszakadt, 
bár a szerkesztőség előzőleg még több rész közlését megígérte. Ries továbbra 
is figyelemmel kísérte a témával foglalkozó külföldi irodalmat s időről időre 
beszámolt könyvismertetőiben róluk. Ezt jelzik , A fasizmus kilátásai Francia- 
országban" (1934. 2. sz.), , Olaszország nagy problémái" (1934. 8. sz.), ,A fa- 
sizmus jövője Angliában" (1934. 9. sz.) címmel megjelent írásai. A Szocializ- 
mus szerkesztősége az 1935. 11. számot teljes egészében a fasizmus témájának 
szentelte. Az egyik cikket Ries írta , A korporációs állam?" címmel." Még 
1936-ban (4. sz.) ismertetett egy Hitlerről szóló könyvet, amelyben a náci 
vezér és a nagytőke kapcsolatát tárta fel, s ez utóbbi döntő szerepét Hitler 
hatalomra jutásában. 

Az olasz, a német fasizmus kialakulásának és előretörésének elsődleges 
és objektív okát a kapitalizmus mély és általános válságában látta, amelyből 
a monopoltőkések az új ideológia és mozgalom segítségével igyekeztek kijutni. 
A válságot az 1917-1919-es forradalmak, majd az 1929-1933-as világgazdasági 


5 A , Szocializmus"? 1906-1938. (Kossuth Könyvkiadó, 1984. 552. o.) című kiadványban 
az áll, hogy 1930-tól jelentkezett írásával a Szocializmusban. Ez feltehetően elírás. 

"5 A Szocializmus 1935. novemberi számát részletesen ismerteti: Pintér István id. mű, 
72. és további oldalak. 

válság is tükrözte. A fasizmus térhódításában Ries szerint közrejátszott a háború 
okozta nyomor, a szociáldemokrata pártok szocialista forradalmat elvető állás- 
pontja, s a munkásmozgalom emiatti kettészakadása; a radikálisok — értsd: 
kommunisták - szerinte irreális törekvései, továbbá a dolgozó tömegek munkás- 
pártokból való kiábrándulása, amiért a szociális problémákat nem oldották meg; 
a fasiszták demagógiája, amely a marxizmustól kölcsönvett terminológiával 
burkolta a reakciós nézeteket. Ries megmutatta hogyan talált egymásra a nem- 
zetiszocializmus, a fasizmus és a monopoltőkés uralkodó osztály a kapitalista 
rendszer világméretű válsága közepette; miként lett a fasizmus a kapitalizmust 
megmentő erő a forradalmasodó, előretörő munkásosztály mindent elsöprő 
fellépésével szemben. 

A forradalmak, majd az őket követő események Riest arról győzték meg, 
hogy a társadalmi fejlődés a szocializmus küszöbéhez érkezett. A kapitalizmus 
betegsége , kétségen kívül annyira súlyos, hogy a kapitalizmus meggyógyításá- 
ról beszélni sem lehet . . . a kapitalizmus betöltötte történeti hivatását, ennél 
fogva életének erőszakos meghosszabbítása csak egy súlyosabb válságnak lenne 
előidézője. Tehát nem gyógyítani, hanem átépíteni kell!" Ezt , békés eszközök- 
kel azonban csak a proletárság tudja elvégezni". A polgárságnak, az uralkodó 
osztálynak a szociáldemokrácia programját javasolja, amely alapján együtt le- 
hetne működni ebben az átépítési munkában. , A szociáldemokrácia a proletár- 
ság osztályérdekeinek elvi alapján áll, de éppen a kapitalizmus egyoldalú 
osztálypolitikáját akarja megszüntetni, és így politikája minden dolgozónak és 
ezen keresztül az emberiségnek az érdekeit szolgálja.""" Most tekintsünk el 
gondolatmenetének, felfogásának átfogó értékelésétől. Ami okfejtésében pers- 
pektivikusan is maradandó, az a kapitalizmus történelmi bevégzettségéről és a 
szocializmus napirendre kerüléséről szóló megállapítás, amely ekkortól kezdve 
gondolkodását, állásfoglalását, majd később politikusi tevékenységét alapvetően 
determinálta. 

A kor marxista gondolkodóival együtt Riest is erőteljesen foglalkoztatta 
a világ első munkáshatalma, a Szovjetunióban kialakult társadalmi-politikai 
viszonyok, az ott lejátszódó események. Mint a szociáldemokrácia általában, 
Ries is kritikusan közelített a bolsevizmushoz, azt nem tekintette követhetőnek 
más országokban. A bolsevizmussal cikkeiben vitatkozott, ugyanakkor elismerte 
azt, hogy Oroszországban ,, a lerombolt feudalizmus helyén egészen új építés 
kezdődött ",! a fasizmust viszont mindig a monopolkapitalizmus támaszának, 
a történelmileg leáldozó kapitalista társadalom megmentőjének, tehát reakciós 
erőnek tartotta. 

Foglalkoztatták az új hatalmi formák, közöttük a totális állam, amely 
szerinte , a modern kor egyik legizgalmasabb és legtöbbet vitatott problémája". 
Úgy ítélte meg, hogy a totalitás alapján rendezkedett be Olaszország, Német- 
ország és Oroszország is. Úgy látta azonban, hogy a demokratikus államok 
a demokrácia védelmében szintén , kénytelenek olyan eszközökhöz nyúlni, 


19 Ries István dr.: , A kapitalista világrend válsága." Gróf Károlyi Imre röpirata. 
(Pantheon kiadás, 80 p.) Szocializmus, 1931. 10. sz. 301-305. o. 
4 To. 

amelyek a totális állami berendezkedéshez tartoznak". Alig van modern politikai 
vagy államjogi könyv, írta, amely ne foglalkoznék a totális állammal, mégsem 
tudunk államjogi és szociológiai gyökereiről semmit." 

A demokrácia elkötelezett híveként keserűen nyugtázta, hogy a parlamen- 
tarizmusnak egyre nő az ellenzéke a munkásmozgalom szociáldemokrata szár- 
nyán is, és vizsgálta ennek okait. Bírálta egyrészt a fasisztákat, de a szovjetet is, 
mert felszámolták a parlamentarizmust. A szociáldemokrácia  platform- 
ját tekintette helyesnek, követendőnek: demokratikus úton megvalósítani a szo- 
cializmust. Nem mérte fel, hogy ennek milyen erők állnak útjában, így ez ekkor 
valójában irreális program volt. Ries védelmezte a parlamentarizmust, de már 
ekkor sem a polgári demokrácia parlamentarizmusára gondolt. Visszanyúlva az 
eredeti forrásokhoz, népképviseletet értett rajta, ahol a demokrácia közvetlenül 
érvényesülhet és a tömegeknek engedi a hatalom gyakorlását. Ezért úgy látta, 
hogy valójában a tömegek, az MSZDP befolyása alatt állók is, az álparlamen- 
tarizmusból ábrándultak ki. 

Ries írásai, beszédei, pártmunkája tükrözik a munkásmozgalom politikai- 
ideológiai válságát, útkeresésének nyomait. Izgatta, vajon az ellenforradalmi 
rendszerben, a monopolkapitalizmus diktatúrájának talaján a marxista ihletésű, 
töltetű legális munkásmozgalomnak milyen működési lehetőségei adódnak, a 
munkásosztály képes lesz-e eredményesen harcolni a fasizmussal, a nemzetiszo- 
cializmussal, az ellenforradalmi terrorral, elnyomással. Mit kell tennie a legális 
pártnak és a szakmai szervezeteknek a munkásság, a dolgozó tömegek megnye- 
rése, összefogása, eszmei, politikai nevelése érdekében. 

Publicisztikáját jellemző témák, állásfoglalások felbukkannak oktatói tevé- 
kenységében is. Az Országos Oktatási Bizottság (OOB) működése a harmincas 
évek közepétől megélénkült. A fasizmus előretörése idején az MSZDP főleg 
eszmei vonalon vette fel a harcot a reakciós, antimarxista, a monopoltőkés érde- 
keket szolgáló ellenforradalmi ideológiákkal, Ries az OOB tagjaként igen aktívan 
vett részt az évi program elkészítésében és végrehajtásában. A párt központi 
és helyi szemináriumi sorozatain sok előadást vállalt. Ries, mint Kéthly Anna, 
Braun Soma és mások, szintén vallotta, hogy a szocialista mozgalom melletti 
elkötelezettség csak akkor maradandó és szilárd, ha elméletileg megalapozott. 
Meg kell nyerni a munkásoknak nemcsak a szívét, hanem az eszét is. Ren- 
díthetetlenül bízva a marxizmus igazában végezte nevelő, felvilágosító, a mar- 
xista elveket terjesztő munkáját. 

Sok előadást tartott. Az OOB központi előadás-sorozataiból pl. a követke- 
ző témákat: az osztrák diktatúra; a rendi állam; a totális állam; Sorel és az új 
eszmék; a szocializmus nehézségei; Engels Frigyes; a demokrácia válsága; a kor- 
porációs állam; a francia-, az angol polgári és az októberi szocialista forradalom; 
Mussolini és Machiavelli; az olasz fasizmus; válságban van-e a marxizmus; 
államformák és államelméletek; a Földközi-tenger problémái; Ausztria tegnap és 
ma; Spanyolország; Jean Jaurés; a francia szociáldemokrata párt és politikája 
stb." 1937-ben a kulturális és oktatási munkát kivonták a párttitkárság hatás- 


83 Ries István: A totális állam. Szocializmus, 1936. 12. sz. 
3 PI Archívum. 658. f. 5/169., 189., 245. ő. e. 

köréből, s az ismét működő Szabadság Budapesti Munkásképző Egylet hatás- 
körébe utalták, amelynek Szakasits Antal és Ries István — a rendőrségi bizalmas 
jelentés szerint — , ismert szociáldemokrata ügyvéd" lett az elnöke." 

A párt közép- és alsó káderei eszmei-politikai arculatának formálásában a 
harmincas évektől Riesnek fontos szerepe volt. Főleg a fővárosi és Pest környé- 
ki pártszervezetekbe járt ki rendszeresen, de megfordult a vidéki városokban, 
nagyközségekben is. A párttagság százai, ezrei hallhatták kitűnő előadásait, 
nemcsak történeti, elméleti kérdésekről, hanem a napi politikai eseményekről 
is, mint pl. a spanyol polgárháborúról, a nyugat-európai szociáldemokrata-kom- 
munista egységírontról. Korán felemelte szavát a háborús készülődés és az erő- 
södő német orientáció ellen. Írásai s hasonló tartalmú újságcikkei, szemináriumi 
és más előadásai hatással voltak az entellektüelek és a munkások széles körére. 
Befolyása a pártban a harmincas évek második felére megnövekedett, szavának, 
állásfoglalásának súlya volt, bizonyos kérdésekben beleszólhatott a párt program- 
jának, politikájának alakításába is, bár nem volt a vezetésben hangadó. 

A párt fő ideológusa az ausztromarxizmus és Otto Bauer hű követője, 
Mónus Illés volt; az MSZDP stratégiáját és taktikáját, napi politikáját Mónus, 
Peyer, Buchinger és környezete dolgozta ki, határozta meg. A húszas évek végé- 
től azonban Mónus Riest— másokkal együtt— bevonta a különböző programok 
vagy egyes résztémák elkészítésébe. 1929-től sokadmagával az ún. munkaterv- 
bizottság tagjaként részt vett a párt agrárprogramjának elkészítésében, majd az 
új programtervezet összeállításában, amely az 1930-as évek közepére készült el." 
A háború utáni időszakra szóló munkaterv alkotmányjogi részétő állította össze." 
Ez a fejezet tartalmazta Ries köztársaságról, demokratikus berendezkedésről, 
néphatalomról alkotott elképzeléseit, nézeteit is. 

Ries István tehát ekkorra már a legális munkásmozgalom élvonalában, ha 
nem is a csúcsán helyezkedett el, s ebből a pozícióból hatni tudott a politikai 
eseményekre, ismerte a vezetés országos szintjén formálódó pártpolitika hátte- 
rét, indítékait. 

A harmincas évek közepétől Ries István tevékenységét, nézeteit két lénye- 
ges nemzetközi esemény befolyásolta: a kommunista mozgalomban bekövetke- 
zett stratégiai fordulat, a KI VII. kongresszusán elfogadott munkásegység- és 
népírontpolitika, amely Magyarországon is fokozatosan tért hódított a későbbi 
években. A másik a fasizmus nemzetközi előretörése, a háború kirobbanása. 
Ries gondolkodása radikalizálódott, s balra tolódott. Az együttműködési politika 
a kommunisták és a szociáldemokraták körében, a párt- és a szakszervezeti moz- 
galomban lassan a mindennapok gyakorlatává vált, elsősorban az általa irányított 
VIII. kerületi szervezetben. Ries nem lett forradalmár, a túlzottan radikális fel- 
lépéseket, az illegális kommunisták munkáját továbbra sem helyeselte. Az el- 
lenforradalmi fasiszta rendszer és diktatúra elnyomó apparátusának, jogrendjé- 
nek működésével tisztában levő Ries tudta, hogy meddig terjednek a magyar 
munkásság legális harci lehetőségei, különösen az előretörő fasizmusnak, a kor- 


4 PI Archívum. 658. f. 6/1937. II. k., 867. f. 1/sz-76. 
5 To. 658. f. 5/239. ő. e. 
4 To. 685. f. 5/239. ő. e. 

mányzat fokozódó terrorjának körülményei között. Ismerte azt, hogy az ille- 
gális szervezkedést milyen átfogó hálózat akadályozza: a BM, a csendőrség, a HM 
illetékes osztályai, vezetői milyen széles hálózatra támaszkodva végzik , profilak- 
tikus" tevékenységüket, hogy még csírájában elfojtsanak mindenféle baloldali, 
forradalmi megmozdulást." Ezeknek a szerveknek a működéséről jóval többet 
tudott az átlagembernél, s ez fokozott óvatosságra késztette, különösen a hábo- 
rú éveiben, de mindez nem térítette le őt a kommunistabarátság és a munkás- 
egység vonaláról. A háború küszöbére a VIII. kerületi pártszervezet a , bolse- 
visták" fészke lett. Az 1940. január 2-i pártnapról szóló jelentés kétségbeesve 
állapította meg: a bolsik száma az utóbbi néhány hét óta , erősen megnövekedett, 
ami természetes is, mert hiszen semmi sem történik abban az irányban, hogy ne 
növekedjék. Ez láthatóan bátorítja őket." A jelentést tevő végül leszögezte: ,,ha 
itt nem történik valami, úgy a bolsi veszedelem ellepi ezt a pártszervezetet"." 
A háború éveiben csak tovább , romlott" ez a helyzet (erről a csendőrségi és 
rendőrségi bizalmas jelentések is beszámoltak). Ries azzal fedezte, hogy — bár 
szavakban keményen elítélte akommunista akciókat — a gyakorlatban semmit sem 
tett ellenük, sőt védelmükbe vette az üldözötteket, a lefogottakat. 

A fasizmus előretörése Európa-szerte, a magyar uralkodó osztályok német 
orientációjának erősödése, majd a második világháború kitörése és a Szovjetunió 
megtámadása a szocializmusért folyó harcnak is új perspektívát adott: az anti- 
fasizmus és a németellenesség mellé most már a Szovjetunió védelme is társult. 
Ries István, mint a párt vezetői: Szakasits Árpád, Mónus Illés, Szélig Imre, 
de még Peyer Károly is, az első perctől kezdve bízott abban, hogy ezt a világ- 
méretűvé terebélyesedett véres küzdelmet csakis a demokratikus hatalmak, ill. 
— a Szovjetunió megtámadása után —- a háromhatalmi koalíció nyerheti meg. 
Ries a háború kezdetétől hangoztatta a különböző összejöveteleken, hogy ez a vé- 
res küzdelem csakis a Szovjetunió és szövetségesei győzelmével végződhet. Ez 
volt a véleménye a szovjetekre nézve legdrámaibb periódusban is. Meggyőző- 
déssel hitte és hirdette azt is, hogy a Szovjetunió győzelme a szociáldemokraták 
legközvetlenebb érdeke. A német hadsereg előnyomulásának hónapjaiban , igye- 
kezett lelket önteni a megjelentekbe — olvasható a csendőrség bizalmas jelenté- 
sében. — A szovjet-német háborút az oroszokra kedvező menetűnek tüntette fel." 
Decemberben már arról beszélt, hogy Németország a keleti hadjáratban elszen- 
vedett többmilliós emberveszteséget , nem fogja kiheverni." Ries minden hírt, 
amely a Szovjetunió és a szövetségesek győzelméről szólt, örömmel fogadott 
és adott tovább a pártban. Reményét ő is elsősorban a Szovjetunió ellenállásá- 
ba vetette, akár a szociáldemokraták nagy többsége. A szociáldemokraták — szá- 
molt be egy 1942-ben készült rendőrségi jelentés — , mindinkább jobban kifeje- 
zik reményüket és örömüket, hogy a háborút Szovjet-Oroszország fogja meg- 
nyerni és meghozza a világ dolgozóinak felszabadulását "."" 1943 januárjában a 


§" L. bővebben: Hollós Ervin: Rendőrség, csendőrség, VKF 2. Kossuth Könyvkiadó, 
1971. 9. és további oldalak. 

4 PI Archívum. 658. f. 8/48. ő. e. 

fasiszta haderők Sztálingrádnál elszenvedett vereségét értékelő Ries kifejtette: 
a háború sorsa eldőlt, most már a béketárgyalások megnyeréséért folyik a harc." 
A kormány megtorló intézkedései és a helyzet rosszabbodása miatt még többet 
szenvedő munkásságban, szociáldemokrata tömegekben ezekkel a beszédekkel, 
értékelésekkel erősítették a hitet, amit a legális rendezvényekről, megmozdulá- 
sokról szóló csendőrségi, rendőrségi bizalmas jelentések jól tükröztek. 

Ries a pártvezetők és tagok azon széles rétegéhez tartozott, amely azt re- 
mélte, hogy a háború után kedvező körülmények között bontakozbat ki a mun- 
kásosztály és a szociáldemokrata mozgalom harca az ellenforradalmi fasiszta 
rendszer és a kapitalizmus ellen. Őszintén bízott abban, hogy a kapitalizmus 
korszaka a fasizmus vereségével leáldozik, s a háború utáni átmeneti időszak 
a szocializmusba vezet. Előadásaiban, pártnapi beszámolóiban, oktatói munkája 
során ennek hangot is adott. Ez a meggyőződés vezette őt akkor is, amikor az 
1940-es évek elején részt vett az SZDP háború utánra szóló munkaprogramjá- 
nak kidolgozásában. Az államforma, a politika, a hatalom követeléseit tartalma- 
zó részt Ries készítette el. Olyan politikai rendszer kiépítését és demokrácia ki- 
vívását tekintette a párt és a mozgalom feladatának, amely a dolgozó tömegek 
előtt nyitja meg az utat a hatalomhoz, a nép demokráciáját teremti meg. 

Ez a magyarázata, hogy a harmincas évek második felétől a munkásmoz- 
galomban felerősödő egységtörekvések idején a kommunista vezetők többek kö- 
zött Ries István útján igyekeztek az SZDP-vel megállapodásra jutni. Ez tör- 
tént 1936 végén, 1937 elején, majd a háború alatt is."" Politikai beállítottságát, 
korrektségét jól jellemzi az a tény is, hogy Szakasits őt és Mónus Illést infor- 
málta részletesen azokról a tárgyalásokról, melyeket 1941 végén és 1942 elején 
a KMP képviselőjével, Horváth Mártonnal folytatott a munkáspártok együtt- 
működésének, függetlenségi és antifasiszta harcának lehetőségeiről, a kommu- 
nista mozgalom vonaláról."? Az 1942 végén jobbratolódó szociáldemokrata ve- 
zetőségben Ries István a baloldal prominens képviselője volt. 

1944. március 19-én Ries István vidéken tartott március 15-éről előadást, 
a német megszállás hírére azonban már nem tért vissza lakásába, így hiába 
keresték őt többször is a Gestapo és Hain Péter emberei. 1944. május 11-én 
az 1210/1944. M. E. sz. rendelet 5.§ alapján hivatalból töröltetett az Ügyvédi 
Kamara tagjai sorából."! A megszállás, majd a Szálasi-uralom hónapjait illega- 
litásban vészelte át." 


1 PI Archívum. 651. f. 6/1943. I. k. 

3 L.: Pintér István id. mű, 123., 245. o. 

5 TJo. 295. o. 

4 BÜKI. Lajstromkönyv. 

§ Esztergályos Piroska szóbeli közlése. - Egyes életrajzok szerint külföldre emigrált, . 
ami nem felel meg a tényeknek. 

A FELSZABADULT ORSZÁGBAN 


A főváros pesti oldalán bujkáló Ries István 1945. január18-án került elő ille- 
gális rejtekhelyéről. Örömmel, kétségek és aggályok nélkül fogadta a felszaba- 
dító Vörös Hadsereget, mert benne a munkásosztály és a munkáspártok demok- 
ráciáért, szocializmusért folyó harcának biztos nemzetközi hátterét látta. 

Első útja az SZDP Conti utca 4. szám alatti központjába vezetett,"" ahol 
a január 16-án Bán Antal vezetésével létrejött Ideiglenes Intéző Bizottság (IIB) 
megkezdte a mozgalom újjászervezését és a párt bekapcsolását a politikai élet- 
be, a kormányzásba. Ries a választott vezetőségi tag jogán is akadálytalanul illesz- 
kedett be az országos vezetőség munkájába, s látott hozzá azoknak a feladatok- 
nak a megoldásához, amelyek a párt és a mozgalom, a munkásosztály, a népi 
demokratikus hatalom előtt állottak. 

Politikai munkája mellett ügyvédi tevékenységét is folytatni akarta, amit 
a Budapesti Ügyvédi Kamarához 1945. február 10-én jelentett be, s kérte ennek 
tudomásul vételét. Az ügyvédi kamara igazolóbizottsága az 1945. április 2-án 
készült feljegyzés alapján — mivel , a helyszínen nyert értesülés szerint politikai- 
lag megbízható. Semmiféle jobboldali megmozdulásban részt nem vett" — 1945. 
május 14-én igazoltnak mondta ki."" Ügyvédi praxisát miniszterré kinevezéséig 
— 1945. július 7-ig — folytatta a VIII. kerületi Népszínház utca 17. szám alatti 
lakásában. (Innen 1947. december végén költözött át az V. ker. Kossuth Lajos 
tér 13-15. szám alá.) Mindemellett már a felszabadulást követő hetekben is ide- 
jének nagyobb részét a mozgalomnak szentelte. 

Az ekkor már 60. évében járó, s a pártban nagy tékintálviek örvendő ügy- 
véd-politikus ifjonti hévvel vetette bele magát a munkába, a politikai életbe. 
Megadatott neki az a lehetőség, hogy ugyanazon ügyért másodszor is csatasor- 
ba álljon, most azonban nemcsak kedvezőbb nemzetközi és hazai körülmények 
között, hanem nagyobb tapasztalattal, tudással, tisztultabb programmal, világo- 
sabb és egyértelműbb koncepcióval, és nem , közkatonaként", mint 1919-ben, 
hanem országos szintű politikusként és államférfiként. A pártban megőrizte 
korábbi pozícióit: tagja volt a pártvezetőségnek és a politikai bizottságnak. Emel- 
lett számos más állami és társadalmi testületben viselt tisztséget. Bekerült az 
1945. január 22-én megalakult Budapesti Nemzeti Bizottságba (BNB), amely- 
nek Szakasits Árpád és Bán Antal társaságában akkor is tagja maradt, amikor 
a pártképviselet három-három tagra csökkent. Az újjáalakult Fővárosi Törvény- 
hatósági Bizottságba is bekerült (ezt a helyét júliusban adta át Peyer Károly- 
nak), majd az áprilisi nemzetgyűlési pótválasztáson a parlamentbe is. Elnöke 
lett a BNB által 1945. január közepén létrehozott Nemzeti Sportbizottságnak, 
tagja az év közepén megalakult Magyar-Szovjet Társaság vezetőségének, s el- 
nöke több sportszervezetnek. 

Az igen nagy politikai jelentőségű három-három tagú munkáspárti összekö- 
tőbizottságban 1945. február 6-tól dolgozott egészen 1948. március 10-ig, a bi- 
zottság megszűnéséig. A pártvezetőség döntése alapján 1945 nyarán újrainduló 


"" Esztergályos Piroska szóbeli közlése. 
" BÜKI. (sz. n.] 


Szocializmus c. folyóirat szerkesztőbizottságának, valamint az Országos Ok- 
tatási Bizottságnak is tagja lett. Nehéz felsorolni mindazon szervezeteket, testü- 
leteket, amelyekbe a későbbiek folyamán Riest beválasztották vagy delegálták. 
Még megemlítendő, hogy Szakasits Árpáddal együtt 1946 januárjáig a Rádió 
igazgatóságának is tagja volt, később pedig aktív szerepet vállalt a párt égisze 
alatt működő diákkollégiumok szervezésében: 1947 szeptemberében a DOKOSZ 
közgyűlésén elnökké választották. Ugyanez év júliusában az Országos Kossuth 
Szövetség elnökségének tiszteletbeli tagja lett. 

A teljesség igénye nélkül felsorolt funkciókból kitűnik, hogy Ries a felsza- 
badult ország mozgalmi és közéletének egyik kiemelkedő vezetője lett. A párt 
vezetésében is megnövekedett súlya, befolyása. Az SZDP ideológiai és poli- 
tikai arculatát alapvetően meghatározó csoport összetétele ugyanis megválto- 
zott. Mónus Illés és mások a fasiszta terror áldozatai lettek. Peyer Károly és több 
társa ekkor a mauthauseni táborban raboskodott. Szeder Ferenc és köre háttérbe 
szorult. A pártvezetőségbe bekerültek és hangadóvá váltak azon baloldaliak, akik 
korábban zömükben a vezetés második vonalát alkották, mint pl. Bán Antal, 
Marosán György, Száva István, Justus Pál. A titkári funkciót már ekkor is gya- 
korlatilag — Szeder helyett — Szakasits Árpád töltötte be, illegalitásból való elő- 
kerülésétől kezdve. Ebben a gárdában Ries az idősebb korosztály csoportjában 
is az egyik legtekintélyesebb volt, akit a régi vezetőség tagjai, politikai elköte- 
lezettjei és az újak is tiszteltek és nagyra tartottak. Ries Szakasits Árpád poli- 
tikai tanácsadóinak legszűkebb köréhez tartozott, s ennek révén is lehetősége 
nyílt arra, hogy a párt politikáját, a mozgalom alakulását s tágabban a népi de- 
mokratikus átalakulást saját munkájával, tudásával, politikai felfogásával befo- 
lyásolja. 

Jelenléte az országos párt- és állami fórumokon a baloldali erők pozícióit 
szilárdította, a párt baloldali politikai vonalának érvényesülését biztosította. 
A párt baloldali politikai plattormjának végleges megfogalmazásában és gyakorla- 
ti munkájának kialakításában Ries nézeteinek igen nagy szerepük volt. Politikai 
programjának fő elemei lettek belpolitikában: a munkásosztály közelebbi és tá- 
volabbi érdekeinek szolgálása, azaz a demokratikus átalakulásnak szocialista 
perspektívájú szorgalmazása, amiből szervesen következett a szoros együttmű- 
ködés a testvérpárttal; külpolitikában: barátság és együttműködés a környező or- 
szágokkal, mindenekelőtt a Szovjetunióval, amelyhez nem elsősorban gazdasá- 
gi, hanem politikai okok és az eszmei közösség fűzi a szocialista mozgalmat. 
Határozottan hirdette ezeket az elveket és fellépett nyíltan azok ellen, akik e po- 
litikát támadták, kétségbe vonták vagy megvalósításukat gátolták. Egyetértett és 
együtt dolgozott Bán Antallal, Justus Pállal, Szakasits Árpáddal és mindazokkal, 
akik a párt politikáját baloldali irányba kívánták terelni, támogatták a munkás- 
osztály egységes fellépését biztosító kétpárti összefogást. 

Politikai profiljának másik alapvetően jellemző vonása az SZDP önállósá- 
gának és függetlenségének védelme. Ries meggyőződéssel hitt abban, hogy a 
két párt léte történelmileg szükséges a fejlődésnek még hosszabb szakaszán. 
Ezek a nézetek determinálták politikai állásfoglalásait, mozgalmi és állami mun- 
kája során hozott döntéseit, s ezek a koncepcionális indítékok a forrásai maga- 
tartása látszólagos ellentmondásainak is. Ezt a párt politikájával és a baloldal 

vonalával alapvetően egybecsengő álláspontját képviselte és fejtette ki a veze- 
tőségben, a politikai bizottságban, a különböző pártfórumokon, kongresszusokon 
pártválasztmányi üléseken elhangzott beszédeiben. 

Ries az IIB-ben, majd a február 19-től pártvezetőségként működő testület- 
ben szorgalmazta baráti viszony és együttműködés kiépítését az MKP-val, 
megvédte az illegalitásban, 1944. október 10-én aláírt együttműködési megálla- 
podás szellemében kialakított kapcsolatot, a megállapodás alaptételeinek közzé- 
tételét a párt első programdokumentumában. Amikor az IIB február 12-13-i 
ülésén többen helytelenítették az SZDP január végi felhívásának a munkás- 
pártok együttműködéséről és az egyesülés perspektívájáról szóló részét, Ries 
védelmébe vette a kifogásolt részt. Visszautasította azt az állítást, hogy a meg- 
jelent szöveg úgy értelmezhető: az SZDP hamarosan beolvad az MKP-ba."" 
Az öttagú közigazgatási bizottság tagjaként sürgette, hogy az SZDP nyomuljon 
be a központi és a helyi hatalmi szervekbe, a közigazgatásba, s minél befolyáso- 
sabb hatalmi tényezővé váljon. Ennek érdekében igyekezett a párt Debrecenben 
kialakult, s általa is csekélynek minősített súlyát növelni a budapesti és környéki 
pótválasztások alkalmával. , A parlamentben súlyunk is kevés. A vidéki jelölés- 
be nem volt beleszólásunk. Szükséges, hogy most minőségben is jót adjunk." 
Ezért tiltakozott az ellen, , hogy a pártszervezeti munkát képviselőséggel jutal- 
mazzuk. Egyetlen szempont a kiválasztásnál a rátermettség lehet" — mondotta 
a kérdést megvitató március 27-i pártvezetőségi ülésen."" Ries a parlamentnek és 
benne a párt befolyásának és munkájának később is igen nagy jelentőséget tu- 
lajdonított. A párt társadalmi súlyának, tömegbefolyásának érdekében fontos- 
nak tartotta a külön ifjúsági és nőmozgalom fenntartását is. , A kommunista párt 
vezetésében megvan a lojalitás, de lent nincs meg. — fejtegette a pártvezetőség 
február 19-i ülésén, ahol az MKP-nak az ifjúsági és nőszervezet létrehozására 
vonatkozó újabb javaslatát vitatták meg. — A demokratikus szövetségnek akkor 
lenne értelme, ha más ifjúsági és nőszervezet nem létezne. Álláspontjuk Íti. az 
MKP-é. - S. E.], hogy felnőtt nem tarthat előadást" [mármint az ifjúsági szer- 
vezetben. — 5. E.], szerinte csak azt eredményezné, hogy , tömegeinket elvinné 
a kommunista párt"."9 

Az összekötőbizottság ülésein is igyekezett összeegyeztetni a párt törekvé- 
seit az együttműködéssel, s ezt az egész munkásosztály érdekeinek alávetni. 
Ez azonban ebben a rendkívüli és bonyolult helyzetben nem ment zavartalanul, 
ellentmondások nélkül. Igen jó taktikai érzéket, kompromisszumra való kész- 
séget igényelt az SZDP-n belüli és a munkáspártok közötti ellentétek feloldá- 
sa, de még inkább a koalíció ellentétes osztályérdekeket képviselő jobboldali 
és baloldali pártjai politikájának átmeneti összehangolása. Az összekötő- 
bizottsági üléseken elhangzott vitákról nehéz átfogó képet rajzolni," a töredé- 


"§ PI Archívum. 283. f. 3/3. ő. e. 

"9 To. 253. f. 1/4. ő. e. 

19 TJo. 283. f. 3/4. ő. e. 

a Az összekötőbizottsági ülésekről kevés részletes jegyzőkönyv maradt fenn, zömében 
csak a megállapodás szövegét rögzítették, így nem lehet rekonstruálni, hogy a munkáspártok 
között felmerült stratégiai és taktikai kérdések vitája során Ries milyen álláspontot foglalt el. 

kes anyagokból annyi mégis kitűnik, hogy egyrészt megegyezésre, elvi kompro- 
misszumra, a problémák kölcsönös megoldására törekedett, másrészt védelmez- 
te az SZDP érdekeit. Pártját az: MKP-val egyenrangúnak tekintve, úgy látta, 
hogy a munkásosztály ügyét mindketten felelősséggel képviselik, s a közös ügyet 
az viszi előre, ha olyan két munkáspárt működik, amelyek közelednek egymás- 
hoz. Az összekötőbizottsági tagok közül, úgy tűnik, nem Ő volt a legaktívabb; 
a hangadók Szakasits, Bán, Szélig voltak. Ries viszont egyike volt azoknak, 
akikkel az MKP vezetői, Rajk László, Révai József és mások baráti kapcsolatot 
teremtettek, és sok kérdést közvetlenül vitattak meg. Politikai és emberi súlyát 
jelzi, hogy a kommunista vezetők, különösen azok, akik a hazai mozgalomban 
együttműködtek vagy kapcsolatba kerültek vele, elismerték őt. Pl. a főváros pol- 
gármesterének posztjára nevét a kommunisták vetették fel. Sokan emlékeztek 
arra, hogy védte őket. Riest ismerem az illegalitásból — mondotta Kádár 
János 1948-ban Timár Istvánnak -— a legtisztességesebben és legbátrabban 
védett bennünket, politikailag volt sok vitánk, ezek korrekt keretek között foly- 
tak..." Párton belül sokat tett azért, hogy a két önállóan tevékenykedő 
munkáspárt ne kerüljön egymással szembe a nagy politikában és a mozgalom- 
ban; a korábbi bizalmatlanság eloszoljon, a kommunisták és a szociáldemokra- 
ták közeledjenek egymáshoz. Síkra szállt amellett, hogy az együttműködés az 
SZDP politikájának fix pontja, elidegeníthetetlen része legyen, és egész tevé- 
kenységét áthassa az összefogás gondolata. Támogatta a két párt központi appa- 
rátusának találkozóját 1945. júliusban. Az MKP közös lista javaslatával kezdet- 
től fogva egyetértett. 

. . Ries István tagja lett annak a delegációnak, amely 1945. március elején 
Debrecenbe utazott, hogy az Ideiglenes Nemzeti Kormánnyal, a többi párt 
országos vezetőivel, a SZEB szovjet, amerikai, angol képviselőivel, s mindenek- 
előtt Vorosilov marsallal kapcsolatot teremtsen. Részt vett azokon a megbeszélé- 
seken is, amelyek Szakasits Árpád és Vorosilov marsall között zajlottak le, 
s döntően hozzájárultak, hogy a földreformról szóló dokumentumot nem a 
nemzetgyűlés által jóváhagyott törvényként, hanem rendeletként, a kormány 
hatáskörében fogadták el, s így azonnal meg lehetett kezdeni végrehajtását. Ries 
részt vett a földreform-rendelet véglegesítési munkálataiban is."? 

A márciusi debreceni tárgyalásokon szóba került az SZDP és a magyar 
külpolitika új vonala is. A szociáldemokrata vezetők leszögezték, hogy a párt 
fő célja: mielőbb baráti viszonyt kiépíteni a környező országokkal, mindenek- 
előtt a Szovjetunióval. A SZEB amerikai és angol képviselőit meg is lepte az 
SZDP prominens vezetőinek ez az egyértelmű és szerintük egyoldalú állásfogla- 
lása a külpolitikai orientációt illetően."" Ries azonban későbben is kitartott akkor 
megfogalmazott álláspontja mellett. 

A párt és a mozgalmi munka mellett Ries már a felszabadulást követő 
napokban, hetekben foglalkozni kezdett a fasizmus elleni harc, a régi reakciós 
rendszer felszámolásának jogi kérdéseivel is. A pártvezetőség február 26-i ülé- 


, " Timár István szóbeli közlése. I 
8 PI Archívum. 867. f. 1/sz-147., 253/1-4. ő. e. 
"s Foreign Office (FO) Pol. 800, (Karsai Elek gyűjtése.) 

sén a minősítési törvények hatályon kívüli helyezését szorgalmazta." De más 
események is ebbe az irányba terelték, többek között a debreceni kormány 
igazságügy-minisztere, Valentiny Ágoston rendelettervezete a rendőrhatósági 
internálás szabályainak módosítása tárgyában, és a budapesti népbíróság meg- 
szervezésével kapcsolatos teendők. Valentiny rendelettervezete nagy felháboro- 
dást váltott ki nemcsak az MKP, hanem az SZDP baloldali vezetőinek körében 
is. A rendelettervezet lényege az volt, hogy az internálási ügyekben a fellebbezé- 
sekben a döntés jogát kivette a belügyminiszter hatásköréből és átruházta a nép- 
bíróságokra. Az MKP vezetőinek véleménye szerint , a magyar munkásosztály 
és a demokrácia érdekeivel ellentétes az internálás jogát kivenni a rendőrhatósá- 
gok kezéből. A munkásosztálynak a rendőrségekre nagyobb és szilárdabb, biz- 
tosítottabb a befolyása, mint a népbíróságokra, melyek — Budapest kivételével — 
még sehol sem működnek. Összetételük olyan, hogy nem lehet biztosra venni, 
hogy következetesen és kérlelhetetlenül fogják üldözni a fasisztákat." A nép- 
bíróságok szociáldemokrata és kommunista tagjai emellett még tapasztalatla- 
nok, nem mindig tudják majd ellensúlyozni a szakbírók vagy a népbíróságok 
polgári tagjainak elnéző magatartását. Ilyen körülmények között a tervezet 
gyengíti a harcot a fasiszták ellen, lemondást jelent a fasizmus elleni harc 
egyik fontos fegyveréről. A tervezet a rendőrség elleni intézkedés." 

Az MKP érvelésével az SZDP vezetői: Szakasits, Bán, Marosán, Ries 
és mások is egyetértettek. Ries véleményezte szakmailag a Valentiny-féle ter- 
vezetet, s ennek alapján Bán levelet intézett az igazság-ügyminiszterhez. ,,A tár- 
gyalások eredményeként közüljük - írta Bán -, hogy pártunk a kommunista 
párt észrevételeit teljes egészében magáévá teszi, és a maga részéről is a terve- 
Zet visszavonását kéri.""" 

Ries a népbíróságok szervezésébe is bekapcsolódott. A pártvezetőségtől 
kapott megbízás alapján még 1945 januárjában, a BNB keretein belül, hozzá- 
látott a budapesti népbíróság megszervezéséhez. , Dr. Ries István nemzet- 
gyűlési képviselővel 1945. január 28. óta dolgozom együtt a budapesti nép- 
bíróság megszervezése, megerősítése, illetve a népbírósági rendelet módosítása 
terén. — olvasható dr. Major Ákos írásában. — Támogatása nemcsak jogi, hanem 
főként politikai vonalon volt nélkülözhetetlen és eredményes, ami azzal a magá- 
tól értetődő következménnyel járt, hogy dr. Ries István lett a Budapesti Nemzeti 
Bizottságban a népbírósági ügyek legkiválóbb szakértője.""" 

Bekapcsolódásának egyik oka az volt, hogy a főváros felszabadulásával itt 
is napirendre került a közvélemény nyomására a háborús bűnösöknek és a nép- 
ellenes bűntettek elkövetőinek mielőbbi felelősségre vonása. Ezt karolta fel a 
demokratikus pártok követelésére és támogatására a BNB, továbbá az Igazság- 


" PI Archívum. 253. f. 1/3. ő. e. 

16 TJo. 2/2. 6. e. 

97 Uo. 

"§ A népbíráskodásról szóló 81/1945. M. E. sz. és az ezt kiegészítő 1440/1945. M. E. 
sz. rendelet szövege és magyarázata. Magyarázatokkal ellátta: dr. Ries István, a Népbíróságok 
Országos Tanácsának tanácsvezetője. Az előszót írta: dr. Major Ákos, a Budapesti Népbíróság 
vezetője. Politzer Zs. és Fia könyvkereskedés kiadása, 1945. 3. o. (A továbbiakban: A nép- 
bíráskodásról . . .) 

ügyminisztérium itt szerveződő részlege. Erről azonban már Debrecenben is 
történtek intézkedések. 1945 februárjában jelent meg a népbíráskodásról szóló 
81/1945. ME. sz. rendelet, amely létrehozta ezt az új intézményt és szabályoz- 
ta működését. A Debrecenben közzétett rendelettel azonban a fővárosban sokan 
nem értettek egyet, általában túlzottan humánusnak, enyhének és ellentmon- 
dásosnak tartották. A népbíráskodás, amelytől a magyar nép joggal várta el az 
ország felelős politikusok, tényezők felelősségre vonását, nagy 
vitát váltott ki, sőt vihart kavart, támadták jobbról és balról is. Leszámítva a 
bosszútól eltorzult álláspontokat, valóban több vonatkozásban hiányos volt 
az első rendelet. A fővárosban a módosítással megbízott Riesnek tehát ezzel a 
ttal kellett szembenéznie és megnyugtatóan megoldania a feladatot. 

1945 elején Ries abból indult ki: a Vörös Hadsereg felszabadító háborúja 
lehetővé tette, hogy ,,a feudális, a fasiszta Magyarország helyére egy demokrati- 
kus népi állam épüljön", amit a magyaroknak kell végrehajtaniuk. Ennek fel- 
tétele az erkölcsi romok eltakarítása és az ország pusztulásáért vétkesek felelős- 
ségre vonása is. , Ennek a felelősségre vonásnak kérlelhetetlennek és igazságos- 
nak kell lenni, annak ellenére, hogy érezzük: ezeknek a bűnöknek elkövetői 
nem várhatnak igazságot, csak megtorlást. Mi, szocialista jogászok, nem vol- 
tunk és nem vagyunk hívei a büntetőjogi megtorlási elméletnek . . . Bíróság elé 
kell őket állítani, a demokrácia még ezeknek is megadja a védekezés lehetőségét. 
Mindenkit meg kell vizsgálni. Minden esetet egyénileg kell elbírálni." Az idézet 
jól tükrözi Ries politikusi és szakmai felfogását. Elsősorban politikai kérdésnek 
tekintve a fasiszták és háborús bűnösök felelősségre vonását, a rendes bíróságo- 
kat ő sem találta alkalmasnak az eljárások lefolytatására, s a jogszabályokat 
sem érvényeseknek. A népbíróság - szögezte le másfelől -— , nem forradalmi tör- 
vényszék . . ." A politikai körökben éles vitát kiváltó kérdésre: melyik időszak- 
tól indokolt alkalmazni a felelősségre vonást, a következőt felelte: Magyar- 
ország tönkretétele nem 1944 márciusában vagy októberében kezdődött; , az 
1919. évi forradalmat követő ellenforradalom tette le a magyar katasztrófának 
alapjait". A háborúba sodródással csak tovább fokozódott a veszély. De ez 
s, logikus következménye volt a Bethlen-féle olasz, s a Gömbös megindította 
hitleri barátkozásnak. Közös ok volt az a féktelen, hazug agitáció, amely Szov- 
jet-Oroszország ellen folyt." Ries ebben a szellemben helyeselte az ideiglenes 
kormány 81/1945. M. E. sz. rendeletét, amely új bíróságot állított fel, a nép- 
bíróságot; új anyagi, jogi szabályokat alkotott, és ennek alapján készítette el 
1945 májusára az ezt módosító 1440/1945. M. E. sz. rendeletet. 

Az új bíróságokban az új demokratikus népi Magyarország és a pártok 
képviselőinek kell részt venniük - állította. A polgári körökben, a kisgazdapárt- 
ban általánosan esküdtbíróságot követeltek, amit Ries elvetett, mert ezt az 
adott helyzetben helytelen követelésnek tartotta. Az új bíróság határozottan 
politikai jellegű és nem az egész országot, hanem csak a demokratikus Magyar- 
országot képviseli. Új volt, hogy a laikus bírák nemcsak a bűnösség kérdésében, 
hanem a büntetésben is döntenek, tehát a népbíróság ítélő tanács is. A január- 
ban megszületett 81/1945. M. E. sz. rendelet módosítására azért volt szükség 
— hangsúlyozta —, mert az élet túlhaladta azt, és mert Budapest felszabadulásá- 
val a fasizmus újabb rémtetteire derült fény. A fővárosban sokan gyors és 

alapos tisztogatást követelnek, , s bár a demokratikus kormány nem alkalmaz- 
kodhat a felzaklatott népi hangulathoz . . . össze kell egyeztetnie a demokrácia 
fenséges eszméit a nép követeléseivef". A módosított rendelet — a debrecenire 
támaszkodva — pontosabban írta körül a bűnösség, a büntetés stb. fogalmát, s 
főleg meggyorsította az eljárást. Elmondható, , hogy a népbíróságok most már 
a demokráciának legélesebb és legfélelmetesebb fegyverei" — szögezte le Ries 
1945 májusában." A népbíróságok intézményét a parlamentben a jobboldal 
mindig igen élesen támadta, s Ries mindig megvédte. 

A közvéleményt, a pártot, a jogásztársadalmat ezen előzmények után nem 
érte váratlanul a hír: Valentiny Ágostont az igazságügy-miniszteri székben 
július 7-én Ries István váltotta fel. A személycsere része volt a kormány balra- 
tolását célzó politikai harcnak. Ries ezzel szinte a lehető legjobb, legmegfelelőbb 
helyre került. A húszas, harmincas évektől foglalkozott jogelmélettel, mond- 
hatni tudatosan készült arra az időszakra, amikor hozzáfoghat a jogrendszer és 
a jogelmélet demokratizálásához, szocialista átformálásához. Megadatott neki 
az a lehetőség, hogy elképzeléseit, koncepcióját megkísérelje átültetni a gya- 
korlatba. 

Abból indult ki tárcája programjának kidolgozásánál, hogy Magyarorszá- 
gon , egy feudális elemektől teljesen átszőtt jogrendszert és a negyedszázados 
reakció által átitatott igazságügyi szervezetet örököltünk" és ezt nem lehet egyik 
napról a másikra lebontani. Annál kevésbé, mert nem forradalom söpörte el a 
régi állami és társadalmi rendet, hanem a Vörös Hadsereg. Másfelől a hazai 
és a nemzetközi feltételek lehetővé teszik azt, hogy az átalakulás fokozatosan 
és békés úton menjen végbe. Ezt a felfogását tükrözi tárcájának programja, 
amelyet 1945 november végén maga fogalmazott meg. Eszerint az Igazságügy- 
minisztérium , munkájának fő tárgya a magyar jogrendszer demokratikus át- 
alakítása". Ennek érdekében a Belügyminisztériummal együtt munkába kí- 
vánta venni az államforma kérdésének és az ezzel összefüggő alkotmányjogi 
kérdéseknek a rendezését, valamint az új választójogi törvény megalkotását; 
,,a családi és öröklési jogból a feudális rendszer maradványainak eltávolítását; 
a polgári törvénykönyv ama részeinek, amelyeknek befogadására a jogi élet már 
megérett, tehát elsősorban a kötelmi jognak - megfelelő átdolgozás után való 
-— életbe léptetését; a munkajog kiépítését és rendszerbe foglalását; a szövet- 
kezeti és részvényjog reformját; a földreformmal kapcsolatos kérdések rendezé- 
sét; a büntetőjog terén a személyiségi jog hatályosabb védelme biztosítását, 
a demokratikus rendszer védelméről szóló törvény megalkotását; a sajtóeljárás, 
valamint a sajtóhelyreigazítási jog reformját és a sajtószabadság intézményes 
biztosítását". Dolgozik , a bírói szervezet demokratikus kiépítésén; a polgári és 
bűnvádi eljárási jog terén a múltban készült számos novelláris jogszabály revízió- 
ján, egységes szervezetbe foglalásán, mindkét eljárás gyorsításán és egyszerűsí- 
tésén, valamint a laikusok számára érthetőbbé tételén, természetesen az igazság- 
szolgáltatás jóságának és alaposságának sérelme nélkül"."" 

A programból világosan kikövetkeztethető, hogy Ries a régi jogrendszert 


5 A népbíráskodásról . . . 5-12. o. 
"8 UMKL XIX-E-1-b. IM. Eln. 2340/19-45. 


153 


fokozatosan akarta átformálni és demokratizálni, az új kor követelményeihez 
igazítani, s így tartani lépést a fejlődéssel. Törekvéseinek középpontjába a dol- 
gozó milliók számára sérelmes jogszabályok, rendeletek, törvények megszün- 
tetését, módosítását, újak kidolgozását helyezte. A munkaprogramot a demok- 
ratizálásnak az a szelleme hatotta át, amely a személyiség tiszteletét kívánta 
összhangba hozni a dolgozó osztályok érdekeinek védelmével. Az igazságszol- 
gáltatásba, a jogrendszerbe a képzett jogászok mellett a rátermett, politikailag 
művelt laikusokat is be akarta vonni, ezt tekintette a jogélet demokratizálása 
egyik fő útjának. 

Ez a program határozta meg tárcájának munkáját, amelynek irányítása 
nem volt számára könnyű feladat. Egyrészt azért, mert az igazságszolgáltatás 
intézményei, a bíróságok, ügyészségek, a minisztérium ekkor még minden szem- 
pontból az újjászerveződés, az újjáépítés stádiumában voltak. Azért sem volt 
könnyű, mert a bírói kar szociális összetétele, politikai arculata múltbeli tevé- 
kenysége miatt a koalíció baloldala számára megbízhatatlan volt, mellőzni viszont 
nem lehetett, lecserélni sem, tehát a régi szellemű gárdával kellett új jogászi 
feladatokat megoldani. Kikerülve az általánosítás, a kollektív felelősségre vonás 
csapdáját, egyrészt az igazolóbizottságok, majd 1946-ban a bélistázások útján 
igyekezett kiszűrni a bírói karból a politikai és szakmai szempontból megbízha- 
tatlan elemeket, másrészt mozgósítani a demokratikus jogászokat, és hasznosí- 
tani mindazokat, akik hajlandóak voltak az új eszmék szellemében dolgozni. 
"Tárcája így is, úgymond, a régi elemek gyűjtőhelye maradt lényegében a hata- 
lomátvételt követő évekig. 

Mint szociáldemokrata politikus igyekezett pártját képviselni, de a koalí- 
ció baloldalának, a demokratikus erők együttműködésének érdekeit is szem 
előtt tartani. Ez általában sikerült, bár nem volt konfliktusmentes. Még pártján 
belül és a munkásegységírontban sem talált mindig megértésre. A koalíció jobb- 
oldala pedig szinte megszakítás nélkül támadta minisztériumának minden kez- 
deményezését; a parlamentben tárcája s személye is, mint marxista gondolko- 
dású miniszter, gyakran állt a jogi-világszemléleti viták, az éles összecsapások, 
támadások kereszttüzében. Ezekben a vitákban aktívan részt vett, logikusan, 
szellemesen, nagy tárgyi és szakmai tudással, a munkásosztály iránti elkötele- 
Zettségét, marxista világnézetét nem titkolva védte meg álláspontját, koncep- 
cióját és az általa vezetett minisztérium munkáját. Retorikai képességeit, intel- 
lektuális adottságait, gazdag élettapasztalatát ezekben a gyakran kiélezett viták- 
ban sikerült kamatoztatnia, csillogtatnia, s a parlamenti baloldal általában 
méltányolta felszólalásait, de gyakran még az ellenfél, az ellenség is elismeréssel 
adózott beszédeinek. 

Balról általában kevésbé éles bírálatok érték a zömében konzervatív, pol- 
gári beállítottságú bírók joggal kifogásolható, reakciósokat mentő Ítéletei, 
döntései miatt, továbbá azért, mert az apparátust nem eléggé radikálisan tisztí- 
totta meg ezektől az elemektől. A kifogásolt ítéletek iratait Ries személyesen 
tanulmányozta és vizsgálta felül és tette meg a jogilag támadhatatlan lépéseket, 
nem avatkozva be a bíróság jogkörébe. Tény azonban, hogy minisztériuma és 
személy szerint ő is gyakran került két tűz közé. 

Ries azonban e bonyolult és ellentmondásos helyzetben képes volt a mi- 

"nisztérium egyébként kitűnően képzett, zömében régi vágású jogászi gárdáját 
új szellemű munkára fogni, tudásukat a maga elképzeléseinek megvalósítására 
.hasznosítani. Kitűnő jogászok segítették munkáját, valósították meg koncepció- 
ját a Törvényelőkészítő Osztályon és más részlegeknél."" Nehezítette Ries 
helyzetét az is, hogy a megnövekedett jogászi munkát egy létszámában erősen 
megcsappant apparátussal kellett biztosítani. 1945. december végén a miniszté- 
rium és a hatáskörébe tartozó intézmények létszáma papíron a korábbi 13 000 
fő volt, ebből azonban elhalálozás, nyugatra távozás, hadifogság miatt csak 
mintegy 8500 dolgozott. Ez a helyzet a bélistázások, szanálási gondok stb. 
miatt később rosszabbodott."? 

A minisztérium munkájának középpontjában 1945-ben a földreform-ren- 
delettel egyidőben a fasiszta maradványok felszámolása, az ország pusztulásá- 
ban bűnös politikusok felelősségre vonása, a múlt lezárása állt. 1945-1946 
fordulóján emellett a koalíció baloldalának fő követelése a köztársaság kikiál- 
tása volt, ami minisztériumára szintén nagy feladatokat hárított. Részt vett 
a demokratikus államrend és a köztársaság büntetőjogi védelméről szóló 1946. 
évi VII. tc. megalkotásában és parlamenti vitájában." Nem rejtette véka alá, 
hogy nem a polgári demokrácia és a polgári parlamentáris rendszer az ideálja. 
A demokratikus Íront csak akkor képes felépíteni a demokráciát és az országot 
— hangoztatta gyakran -, , ha a legélesebb fegyverekkel harcol a demokrácia 
ellenségei ellen"."" Sor került az örökjog és a házasságjog reformra, a házassá- 
gon kívül született gyermek jogállásáról szóló törvény és más szabályozó rende- 
letek kidolgozására, amelynek célja a jogélet és a jogrendszer demokratizálása 
volt. Kiemelt jelentőséget tulajdonított az 1947-ben kidolgozott munkásbíró- 
ságokról szóló rendeletnek, amely szintén lépés volt az új, demokratikus jog- 
rendszer felé, mint ahogyan a közalkalmazottak igazolásával és a bélistázással 
kapcsolatos jogszabályok megalkotása is, amely sok szakember energiáját kö- 
tötte le. A minisztériumra hatalmas munkát hárított az államosításokkal, a stabi- 
lizációval, a tervgazdaság bevezetésével együtt járó jogi következmények rende- 
zése. , Nem született meg döntő jelentőségű intézkedés a népi demokratikus 
Magyarország felépítése területén, amelyben az Igazságügyminisztériumnak 
része nem lett volna" -— állapította meg 1948-ban. Mindezeket a feladatokat 
— írta — a koalíciós kormányzat néha nagyon keserves periódusában és egy nem 
is minden ízében demokratikus apparátus élén kellett megvalósítani." 

Ezt a jogalkotói, a jogélet demokratizálását célzó munkát az MKP elismer- 
e. Jo gászai nem egyszer kifejezésre juttatták, hogy a jogszabályalkotás, tör- 


" UMKL XIX-E-1-b. IM. Eln. 1945. 2249.; Gellért Andor, Marczali László, Szabóky 
Jenő, Ruttkai György, Timár István szóbeli közlése. 

"3 UMKL XIX-E-1-b. IM. 1947. 26. 442.; Nemzetgyűlési Napló, 1947. január-február. 
.A nemzetgyűlés 1947. február 17-i ülése. 

"5 A demokratikus államrend és köztársaság büntetőjogi védelméről szóló 1946. VII. tc. 
Athenae um kiadás, 1946. 52 p. Az előszót írta: dr. Ries István igazságügy-miniszter. Írta 
dr. Tímár István okl. ügyvéd, rendőrezredes és dr. Ábrahám Mózes ügyvéd, Pest vm. TB. T. 
főügyésze. . 

vényalkotás természetszerűen elmarad a gazdasági és társadalmi átalakulás mö- 
gött, mert , nagy reformoknak, nagy jogi reformterveknek végrehajtása nem le- 
het egy sofort-program, ehhez hosszú idő, hetek, hónapok, sőt bizonyos esetek- 
ben évek munkája szükséges" - állapította meg Orbán László 1947 február- 
jában az 1946-47. évi állami költségvetés igazságügyi tárcájának vitájában. 
,; Meg kell mondanom - folytatta Orbán -, hogy Ries igazságügyminiszter úr 
jó munkáját dicséri, hogy ezek mellett az átmeneti feladatok mellett ő már rá tu- 
dott térni és jelentős lépéseket tudott tenni előre a jogi reformok útján, az új 
demokratikus jogszabályok alkotásának útján is." Utalt Orbán is a nagyszabású 
közjogi alkotásokra, mint amilyen a köztársaságot megalapozó törvény, vagy az 
1946. évi VII. tc., vagy a népbíróságokat megalkotó jogszabályok. Ezenfelül 
nemcsak a közjog, alkotmányjog és büntetőjog terén, hanem a magánjog ,,te- 
rületén is történtek jelentős lépések ebben az irányban. Ilyenek például a házas- 
ságjoggal kapcsolatban, vagy a törvénytelen gyermek jogállásával kapcsolatban 
hozott új jogszabályok.""" 

Miniszteri jogalkotó tevékenységét Ries egyetemi oktatómunkával telje- 
sítette ki: a Pázmány Péter Tudományegyetem jog- és államtudományi karán 
büntetőjogot adott elő." 

Pártjában minisztersége idején is aktív szerepet vállalt részben a baloldali 
politika kidolgozásában, propagálásában, végrehajtásában, részben pedig a Pe- 
yer vezette jobboldali írakcióval folytatott harcban. A külpolitika szakértője- 
ként, a párt külkapcsolatait ápoló vezetőként gyakran szerepelt a hazai és a nem- 
zetközi fórumokon, és részt vett külpolitikájának alakításában is. A külpoliti- 
kát a belpolitika , meghosszabbításaként" értékelte, s vallotta: az ország külpo- 
litikája csak akkor változik meg, ha a belpolitika következetesen demokratikus 
lesz. A demokratikus külpolitika axiómája: a környező országokkal, mindenek- 
előtt a Szovjetunióval kialakítandó baráti kapcsolat. Hosszabb időn át ő is re- 
mélte, mint oly sokan az SZDP-ben, hogy a nemzetközi helyzet alakulására, a 
demokratikus fejlődésre kedvező hatással lesz az, hogy 1945 közepén Angliában 
a Munkáspárt került hatalomra, s remélte, hogy ez a világpolitikára döntő befo- 
lyást gyakorló ország szintén a szocializmus útjára lép, és külpolitikájában a 
Szovjetunióval való baráti kapcsolatok kiépítésére törekszik. 

Az SZDP XXXIV. kongresszusán, 1945 augusztusában elhangzott külpo- 
litikai referátumában ezeket a nézeteit fejtette ki, utalva arra, hogy a szocialista 
fejlődés szempontjából a világban és az országon belül most sokkal kedvezőbbek 
a viszonyok, mint az első világháború után voltak. Az SZDP kormányzópárt- 
ként nemcsak befolyásolhatja, hanem alakíthatja is a külpolitikát — szögezte le. 
Tudatosítani kell, , hogy Magyarországnak az egész eddigi külpolitikával szakí- 
tania kell, és a maga külpolitikai irányát nemcsak érzelmi okoknál fogva, amelyek 
a két munkáspártban természetszerűen benne vannak, hanem Magyarország 
gazdasági talpraállása, felemelkedése, a magyar függetlenség és a magyar de- 
mokrácia biztosítása végett is Szovjet-Oroszország felé kel! fordítania". Beszéde 
nyílt vita volt Peyer Károllyal, aki Magyarország helyzetét súlyosabbnak ítélte, 


"§ Nemzetgyűlési Napló 1947. január-február. A nemzetgyűlés 1947. február 21-i ülése. 
" Gellért Andor, Ruttkai György, Marczali László közlése. 

mint amilyen 1919-ben volt, s a külpolitikában a nyugati tőkés hatalmakkal 
kialakítandó szoros kapcsolatot sürgette és tartotta elsődlegesnek. A szovjet vi- 
szonyban csupán gazdasági érdekeltséget látott döntőnek." 

Ries István a dunai konföderációról szólva felhívta a figyelmet arra, hogy 
a mostani koncepció nem ugyanaz, mint évtizedekkel korábban volt, most más 
a tartalma. , Itt politikai, gazdasági, katonai és külpolitikai egység létesülne a du- 
nai államok között, ami menthetetlenül felkeltené előbb-utóbb különböző nagy- 
hatalmak érdeklődését és vetélkedését." A határkérdésről sem lehet a korábban 
szokottak szerint beszélni, mert ha sikerül a szomszéd államokkal, mindenekelőtt 
a Szovjetunióval kulturális és gazdasági megállapodásokat kötni, , megszűnik 
gyakorlatilag a határoknak az a funkciója, amely a múltban a különböző orszá- 
gokban élő nemzetiségek tekintetében fennállott". A határkérdést a békekon- 
ferencia rendezi majd, amibe Magyarország aligha szólhat bele, , és kár felkelte- 
ni bizonyos illúziókat akkor, amikor pontosan tudjuk, hogy huszonötesztendős 
irredenta politikánk egyik kútforrása volt annak, hogy ezt az országot a fasiz- 
mus útjára lehetett vinni"." 

Külpolitikai kérdésekben a fő törekvéseket illetően nézete későbben se 
módosult, bár differenciálódott. 1947 közepén, amikor már a nagyvilág egén is 
tornyosultak a politikai viharfelhők, az antifasiszta koalíció eresztékei recsegtek- 
ropogtak, Ries még erőteljesebben hangsúlyozta az összefogás szükségességét. 
A június 28-29-i pártválasztmányon rámutatott, hogy a hazai- és a nemzetközi 
munkásmozgalomban nem pártot, hanem a munkásosztályt kell képviselni, s 
ezért minden erővel meg kell akadályozni azt, hogy bármely országban elsza- 
kadjanak egymástól a munkáspártok, megszűnjön az együttműködés. Ezt az ál- 
láspontot képviselte itthon és a szociáldemokrata mozgalom nemzetközi fórumain 
is a magyar párt nevében." A szociáldemokrata pártok 1947 májusában lezajlott 
Duna-völgyi konferenciájáról elhangzott beszámolójában leszögezte: az osztály- 
harc Európa-szerte egyre élesebb; ezt nem az SZDP és az MKP vívja, hanem 
a munkásosztály, s aki ezt az osztályt bármilyen címen megosztja, és gyengíti a 
munkásosztály harci Írontját, a munkásmozgalom árulója. Ebben az ellentmon- 
dásos és egyre éleződő belső és külső helyzetben még inkább hangsúlyozta, 
hogy a szociáldemokrata pártoknak baráti kapcsolatokat kell kiépíteniük és tar- 
taniuk a Szovjetunióval. Helyeselte, hogy a Duna-völgyi konferencián is kiemel- 
ték: a szociáldemokrata pártok a külpolitikát a Szovjetunió felé akarják irányí- 
tani. A magyar párt részéről ez nem taktika, amelyet a határok közelsége vagy 
a gazdag nyersanyag-bázis indokol. A fő kérdés itt az, hogy a Szovjetunióban 
szocializmus épül, tehát a szociáldemokrata pártok, amelyeknek végcélja a szo- 
cializmus, nem kereshetik más országok kizárólagos barátságát, hanem elsősor- 
ban a szocializmust építő országét. A nyugati országoktól sem zárkóznak ugyan 
el, de a velük való kapcsolat kiépítése nem irányulhat a Szovjetunió ellen, nem 
sértheti az ő politikáját — hangoztatta Ries összefoglalójában. 


" PI Archívum. 283. f. 7/33. ő. e. 

"9 To. 

9 L. bővebben: Jennitz János: A magyarországi Szociáldemokrata Párt külpolitikai 
irányvonalának alakulásához (1945-1948). Történelmi Szemle, 1965. 2—3. sz. 133-199. o. 

Pártjának a többi szociáldemokrata párthoz való viszonyát vizsgálva Ries. 
abból indult ki, hogy ez utóbbiak tömegei szocializmust akarnak, tehát az 
SZDP-k feladata a szocializmushoz vezető útra irányítani őket. Ezért a népi 
demokráciák szociáldemokrata pártjai, köztük a magyar is, ne támadják a nyu- 
gati pártokat — amint ez ekkor már a nemzetközi munkásmozgalomban gyakorta 
előfordult -, hanem állítsák maguk mellé. Helytelenítette az éles szem- 
befordulást a nyugati pártokkal és tömegeikkel. Kapcsolatot kell velük teremteni, 
hatást kell gyakorolni rájuk, mert ha ellenségesen állunk velük szemben, meg- 
akadályozzuk az együttműködési, balratolódási folyamatot. 

Az egykor Magyarországnak is fölajánlott és nagy vitát kiváltó Marshall- 
tervvel kapcsolatban kijelentette: ha politikailag lekötelezne bennünket, akkor 
nem vesszük igénybe. Megnyugtató volt számára, hogy a Szovjetunió is részt 
vesz a Marshall-tervvel kapcsolatos értekezleten. A szociáldemokrata pártok 
kongresszusain, konferenciáin, a II. Internacionálé újjászervezésén fáradozó 
COMISCO értekezletein, nemzetközi tanácskozásain Ries — pártja nevében — ezt 
az álláspontot képviselte. Megvédte pártja együttműködési, szovjetbarát poli- 
tikáját, s az internacionáléval kapcsolatban előadta azt a hivatalos álláspontot, mi- 
szerint , a magyar párt hajlandó belemenni egy internacionáléba, ami azonban 
nem a pártok internacionáléja, hanem az egész világ munkásosztályának forra- 
dalmi internacionáléja""."1 

Később, 1947-1948 fordulóján, nem titkolt csalódottsággal nyugtázta, 
hogy a nemzetközi fejlemények nem igazolják várakozásait. Nem vonták le a 
nyugati szociáldemokrata pártok a fasizmusból azt az alapvető következtetést, 
hogy , a kapitalizmussal nem lehet megegyezni és a munkásosztály a maga cél- 
jait csak forradalmi úton érheti el", valamint, hogy a saját országuk , kommu- 
nista pártjával való együttműködés" elsődleges történelmi parancs. Kezdetben 
mutatkoztak ugyan e felismerés eredményei, de az előretört ellenforradal- 
mi erők Szovjetunió és kommunista pártok elleni politikájának egyik módszere 
— ti., hogy zavart keltsenek a munkásmozgalomban és ezt az ellenségeskedésig 
fokozzák - sikerrel járt. Ries, aki jól informált volt a nyugaton végbemenő ese- 
ményekről, látta, hogy e törekvések forrása az amerikai imperializmus, amely 
céljai érdekében felhasználta a középpártoknak tekintett szociáldemokrata pár- 
tokat. A kölcsön-politikával behatolva soraikba, a pártsovinizmus felélesztésével 
és táplálásával, a pozícióharccal sikereket ért el: a munkáspártokat szembefor- 
dította egymással. Sajnálattal nyugtázta, hogy a francia, az angol párt lemon- 
dott a szocializmusért folyó harcról. Kétségtelen — állapította meg az SZDP 
XXXVI. kongresszusán 1948. március elején -, hogy itt , összeesküvés folyik 
a demokráciák és elsősorban a demokrácia és a világbéke legfőbb őre, a Szov- 
jetunió ellen". Ebben döntő szerepet játszik az amerikai imperializmus, amely 
a világon mindenütt a népellenes, reakciós erőket támogatja." 


"1! A magyar munkásosztály egységéért! A Szociáldemokrata Párt XXXV I. kongresszusá- 
nak jegyzőkönyve. Budapesten, 1948. március 6-7-8-án. Világosság Rt., 1948. 159-164. o.; 
L. részletesebben: femnitz János id. mű. 

"2 A magyar munkásosztály egységéért] 159-164. o. 

Ries nézete a Szovjetunióhoz, a szocializmushoz, a munkásosztály történel- 
mi küldetéséhez való viszonyról tehát nem változott, esetleg még markánsabb 
lett 1948-ra, amiben tagadhatatlanul szerepet játszottak az ekkorra bekövetkezett 
változások is. Továbbra is minden lépést, pártcélkitűzést, állami intézkedést 
támogatott, amely az ellenforradalmi fasiszta rendszer, a kapitalizmus felszámo- 
lását célozta. 

Másfelől továbbra is hitt a baloldali, szocialista politikát követő SZDP 
szerepében, nemcsak a nemzetközi munkásmozgalom, hanem a belpolitika te- 
rületén rá háruló sajátos küldetésében is. Az SZDP-n és a mozgalmon belül 
őrködött az egységen, szembehelyezkedett a kommunista- és szovjetellenes je- 
lenségekkel, nézetekkel, politikai akciókkal. Ezen az alapon segített háttérbe szo- 
rítani, leszerelni az 1945 nyárutójától egyre aktívabban fellépő Peyer Károly 
vezette jobboldali frakciót, s amikor 1947. augusztus első napjaiban Peyer 
Károly kilépett a pártból és a Magyar Radikális Párthoz csatlakozott, tettét 
Mussoliniéhoz hasonlította s igen élesen elítélte. 

Fenntartotta azt a nézetét is, hogy a fasizmust követő világban nagyobb 
realitása van a szociáldemokrata párt által hirdetett és követett útnak a szocia- 
lizmus felé, mint a kommunista párténak. A hatalom sáncain belülre került és 
szorosan együttműködő munkáspártok a demokrácia eszközeit alkalmazva is 
el tudják érni társadalmi célkitűzéseiket. A nézetkülönbségek ellenére a mun- 
káspártok koncepciója között nem látott áthidalhatatlan szakadékot, ezért szor- 
galmazta az összefogást, az egységes munkásosztály egyetlen céljának, a szocia- 
lizmusnak érdekében, s e véleményét 1947 végéig hangoztatta. Jól tükrözi állás- 
pontját az SZDP 1947. június 28-29-i pártválasztmányi ülésén elmondott fel- 
szólalása: , Én nem vagyok hajlandó a pártom önállóságából, a pártom függet- 
lenségéből egy jottányit sem engedni, mert hitem és meggyőződésem az, hogy 
az emberiség felszabadítását elsősorban az SZDP szolgálja. De éppen annyira 
hitem, hogy ezt a felszabadítási harcot csak az egész munkásosztály vívhatja 
együtt, és ha vannak fájdalmaink, mert a másik testvérpártunkban is vannak nem 
kommunisták, legalábbis nem jó kommunisták, ha vannak fájdalmak, amelyek 
érhetnek az együttműködés alatt, de van nagy és mindennél fontosabb cél, a szo- 
cializmusnak célja, a szocializmusnak elérése, amiért nekünk igenis áldozatot kell 
hoznunk. . . " Ha a párt ezt a felfogást nemcsak kívül, hanem belül is egységesen 
képviseli, a kommunistákat rászoríthatják az együttműködésre. , Nem szabad 
ilyen kérdések miatt az együttműködésnek a nagy kérdését háttérbe szorítani." 
(Az én kiemelésem. -— S. E.) 

Az MKP-hoz való magatartásában ekkor is meghatározó volt az, hogy álta- 
lában az együttműködést, a közös harcotamunkásosztály érdekeinek rendelte alá. 
Korrekt együttműködő volt, s az MKP vezetői szívesen tárgyaltak vele. Tagja 
volt egyébként annak a baráti csoportnak, amely az MKP vezetőivel esetenként 
összejött, s különösen nagyobb politikai akciók előtt nívós eszmei, politikai 
vitában egyeztette az álláspontokat, a követendő vonalat és taktikát." A bizal- 
mas összejöveteleken és az összekötőbizottsági üléseken közösen kidolgozott po- 


5 PI Archívum. 283. f. 2/7. 6. e. 
54 To. 283. f. 4/38. ő. e. 

litikai akciókat, lépéseket saját pártja vezetőségi ülésein következetesen támo- 
gatta." A pártvezetőségben nagy tekintélye volt, így állásfoglalása mindenkor 
sokat nyomott a latban. 

Ugyanakkor viszont személye az MKP számára az egyik legkeményebb dió 
volt. Pártja önállósága és függetlensége mellett kiállva helytelenítette az MKP 
szociáldemokrata-ellenes akcióit (bár ezt pártszerű formában juttatta kifejezés- 
re), és hosszú ideig ellenezte az egyesülést is. A legélesebben az 1947-es vá- 
lasztások idején az MKP egyesülési propagandája és az ún. kék cédula ügy 
miatt kirobbant pártellentétekben jutott ez pregnánsan kifejezésre, amikor — vé- 
leménye szerint — az SZDP érdekeit sértő kommunista lépések miatt a válasz- 
tás délutánján bejelentette időleges távolmaradását hivatalától, így adva az 
MKP értésére, hogy ellenzi a történteket." Ezt a lépést az MKP vezetői 
később sem bocsátották meg neki,s az egyesülési dokumentumokban név 
nélkül ugyan, de ,,sztrájkját" mint a népi demokrácia elleni legsúlyosabb 
akciót emlegették. 

Ilyen programmal, politikai felfogással érkezett el az 1947 végén és 1948 
elején bekövetkezett fordulathoz, majd pedig az 1948 közepére végbement vál- 
tozásokhoz, ezen belül az egyesüléshez. Az ekkor bekövetkezett nemzetközi 
események hatására azonban Ries is továbblépett, s az egyesülés mellé állt. A 
paritásos összekötőbizottság megszűnéséig, március 10-ig részt vett az előkészítő 
munkákban, s az utolsó ülésen az MEP által előterjesztett egyesülési elvek meg- 
vitatásában. Ezzel részvétele be is fejeződött, mert az itt létrehozott közös PB- 
be már nem került be." Ettől függetlenül korrektül igyekezett segíteni az 
SZDP és az egész munkásmozgalom számára nagy feladatot jelentő egyesülés 
előkészítését és kedvező lebonyolítását. 

Az egyesülést , valami rendkívüli, az egész magyar nép életére döntő ese- 
mény"-ként értékelte — az SZDP XXXVII. kongresszusán 1948. június 12-én. 
A párt sok kongresszusa közül ezt tekintette a legfontosabbnak, mert az , a szo- 
cializmus győzelmének egyik állomása". Nem csatlakozott a múlt miatt , mea- 
kulpázók", fejükre hamut hintők táborához, sőt emlékeztette a jelenlevőket 
arra, hogy ,,a felszabadulás óta állandóan hangoztattuk azt, hogy a munkásosz- 
tály egy és oszthatatlan, s a szocializmus megvalósítását csak a munkásosztály 
egészének harca hozhatja meg. Ha pedig ez igaz — szögezte le —, akkor ezen az 
úton az első legdöntőbb lépés ennek az egységnek tényleges megteremtése." 

A társadalmi fejlődés szempontjából nagy és döntő folyamatokra, problé- 
mákra irányítva figyelmét Ries István igyekezett legyőzni aggályait, amelyek nem 
is annyira az egyesüléssel, inkább egyéb jelenségekkel kapcsolatban felmerültek 
benne. Tagadhatatlan, az alapkérdésben, azaz a munkáshatalom megteremtésé- 
ben és a szocializmus felé való haladásban Ries és a kommunista vezetők között 


"§ PI Archívum. 283. f. 3/59. ő. e. 

"e Részletesen 1.: Szrassenreiter Erzsébet: A polgári ellenzék oldalán. Peyer Károly poli- 
tikai pályafutása 1944 után. Párttörténeti Közlemények, 1983. 4. sz. 

" PI Archívum. F.: MKP KB 274. f. 712. ő. e. 

"s A Magyar Kommunista Párt és a Szociáldemokrata Párt egyesülési kongresszusának 
jegyzőkönyve. Szikra, 1948. 43—44. o. 

nem volt nézeteltérés, a részletkérdésekről pedig gondolhatta, hogy a minden- 
napok forgatagában, gyakorlatában úgyis megoldódnak. A szocializmusért in- 
dítandó harccal tiszta szívből egyetértve állt az egyesülés, az egyesült párt kö- 
zösen kidolgozott programtervezete mellé. Az MDP I. kongresszusán azonban 
Ries István már nem szólalt fel. 

Tárcájának jövőbeli tennivalóit, s az MDP ide vonatkozó programját a 
Jogtudományi Közlönyben ismertette és értékelte. Örömmel üdvözölte az 
MDP programnyilatkozatát, amely követelte az igazságszolgáltatásnak és a jog- 
rendnek a termelési és társadalmi rend változásaihoz igazított gyökeres reform- 
ját. Leszögezte, hogy eddig zömében úttisztító munkát végeztek, s most az elő- 
készítés időszakából az átalakulás korszakába lépnek. A jövőre vonatkozóan el- 
sőrendű feladatnak tekintette a népi demokratikus Magyarország alkotmányá- 
nak elkészítését. Ismertette azt is, hogy milyen irányban kívánja továbbfejlesz- 
teni a tárcája körébe tartozó területet. A magyar jogrendszert összhangba kell 
hozni - írta -— a szomszédos államokéval, különösen a Szovjetunióéval."? 

Miniszteri pozícióját az 1948. augusztus 8-án végrehajtott kormányváltozás 
nem érintette. Ekkor még nem sejthette, hogy életének keserves periódusa kez- 
dődött el. Ő, aki őszintén, elkötelezetten várta az új, a szocialista társadalom épí- 
tésének időszakát, igyekezett aktívan, minden tudását mozgósítva részt venni 
e munkában. Hamarosan mégis éreznie kellett, hogy a politikai élet irányítói 
egyre kevésbé tartanak rá igényt, személye körül ritkul a levegő, iránta is nő a bi- 
zalmatlanság. 

Talán előre sejtette, hogy ez bekövetkezhet, s ezt megelőzendő, 1948 
közepén, az egyesülés idején összegezte a felszabadulás óta megtett utat, mi- 
nisztériumának, s természetesen saját magának a véleményét múltról és 
jövőről. 

Terjedelmes és véleményem szerint elvi fontosságú írásából kitűnik, hogy 
Riesnek és a: MDP vezetőségének számos alapvető téren eltért egymástól a néze- 
te. Nemcsak abban, amit már ismertettünk, hogy ti. önmaga és tárcája tevé- 
kenységét pozitívan értékelte, hanem abban is, hogy a nemzetközi viszonyok- 
ban, továbbá ezek kihatásaként a hazai társadalmi és politikai életben 1947- 
1948-ban bekövetkezett fordulatot a fejlődés egyenes következményének, az ad- 
dig megtett út szerves folyományának, eredményének tekintette. Ries védte az 
SZDP felszabadulás utáni politikáját, történelmi szerepét, a munkáspártok 
együttműködését, a koalíciós időszakot az ekkor már túlzottan és egyoldalúan 
negatívan értékelő kommunista és egyes szociáldemokrata bírálatokkal, vélemé- 
nyekkel szemben. Ezt vonatkoztatta áttételesen saját tevékenységére, felfogá- 
sára, minisztériumára is, amikor az 1948 közepétől napirendre tűzött szocialis- 
ta programot az 1944-1945-től bevezetett demokratikus intézkedések, lépések 
okozatának tekintette. Úgy ítélte meg, hogy az 1948-tól kijelölt változásokra 
azért kerülhetett sor, mert azt megelőzte az ún. koalíciós periódusban vég- 
bement változás, amely a társadalmi fejlődés szerves része, az objektív viszonyok 
által determinált és kikerülhetetlen szakasza volt. A továbblépést az addig járt 


— 99 Jogtudományi Közlöny, 1948. június 20. 

úton valójában nem a korábbival való szakításnak, hanem a választott úton 
való továbbhaladásnak, a társadalmi folyamatok kiteljesedésének tekintette. 

Ez a véleménye szorosan kapcsolódott számos korábbi parlamenti beszé- 
déhez, cikkéhez, tanulmányához, amelyek azzal foglalkoztak, hogy az Igaz- 
ságügyminisztérium s ő maga, milyen pozitív lépéseket tettek a múlt jogrend- 
szerének demokratizálása, továbbá a szocialista jogrendszer megalapozása, elő- 
készítése érdekében. Többek közöttennek a munkának tulajdonította azt, hogy az. 
egész korszakot felváltó új rendszerhez vezető átmenet nagyobb zökkenők, tár- 
sadalmi megrázkódtatások nélkül, forradalmi reformok útján következhetett be, 
a társadalom fokozatosan juthatott el az átfogó szocialista átalakuláshoz, s a for- 
radalmi erők magukkal ragadva a demokratikus tömegeket tűzhették végre na- 
pirendre a szocializmust, a szocialista jogrendszer kiépítését. 

Ries e gondolatok jegyében folytatta tevékenységét. Az egyesüléssel és az 
1948 közepére lezajlott hatalmi fordulattal látszólag nem állt be változás hely- 
zetében és munkájában. Továbbra is igyekezett igen aktívan részt venni a 
jogásztársadalom, a párt, a minisztérium és a köz életében. Az MDP Központi 
Vezetőségébe beválasztották, tehát azon néhány tucat szociáldemokrata közé 
sorolták őt, akinek az új párt vezetésében is helye és feladata lehet, bár Gerő 
Ernőnek az egyesülés előkészítő szakaszában az volt a véleménye, hogy Rónai 
és Ries nem maradhatnak ilyen fontos politikai funkcióban. Továbbra is szere- 
pelt a nagy nyilvánosság előtt; foglalkozott a minisztérium új feladataival; az 
1948 őszén Hévízen megtartott felszabadulás utáni első jogász vándorgyűlésen 
ő tartotta a főreferátumot; létrehozták az új jogászszövetséget, amelynek 
elnöke lett. Továbbra is nagy figyelmet szentelt a külpolitikai kérdéseknek. 
Az MDP 1948 decemberében indított előadás-sorozatának keretében 1949 
januárjában , Amerika igazi arca" címmel előadást tartott a párt Politikai 
Akadémiáján." 

Közvetlenül részt vett a politikai élet eseményeiben is. Az 1949. május 
15-én lezajlott országgyűlési választáson nemcsak ő, hanem az elnökletével 
működő Magyar Jogász Szövetség és az egész jogásztársadalom részt vett. 1949 
decemberében Sztálin 70. születésnapján Ries ünnepi ülésén értékelte szerepét 
a szovjet és a magyar nép életében."! Ries István nevéhez is fűződött számos, 
1948 közepe után született fontos törvény, rendelet megalkotása, közülük is 
kiemelkedik a magyar alkotmány elkészítése, amelyben szintén közreműködött, 
s amelyet miniszteri tevékenységének fontos eredményeként értékelt. 

Ries írazeológiája a felszínt tekintve azt mutatja, hogy tudomásul vette a 
Rákosi körül kialakult személyi kultuszt (bár azt korábban sem tartotta pozitív 
jelenségnek), úgyszintén a párt politikájának torzulását, amelytől pedig az egye- 
sülés előkészítése során is óvta a vezetőséget. 

Úgy látszott kifelé, hogy minden rendben van személye, pozíciója körül.. . 
Valójában az új helyzetben már nem ő határozta meg tárcája elvi és gyakorlati 
tevékenységének irányát, tartalmát, nem ő vezette a minisztériumot: 1948 


19 Dr. Ries István: Az Egyesült Államok igazi arca. Az MDP Politikai Akadémiája 
- Szikra, 1949. 3. o. 
": Jogtudományi Közlöny, 1950. január 20. 

közepétől fokozatosan háttérbe szorították. Az egyesülést és a szocialista forra- 
dalom győzelmét követően az egész állami életet, s ezen belül minden minisz- 
tériumot átszerveztek, az igazságügyit is. Négy főosztály jött létre (mindegyik 
élén volt MKP-vezető állt) s külön személyzeti osztály, amelynek munkájába 
már Ries nem szólhatott bele; régi munkatársai sorban eltűntek mellőle, ki- 
kerültek a minisztériumból is. Az új főosztályok ügymenete, ügyintézése úgy 
alakult, hogy a minisztert szinte teljesen kizárták a konkrét munka végzéséből, 
s csak a jogalkotásba vonták be." 1948 végén aa MDP Titkársága igazságügyi 
pártkollégiumot szervezett, amelynek vezetője Donáth Ferenc, titkára Timár 
István lett, aki a BM-ből került át az Igazságügyminisztériumba nem sokkal 
előbb. Tagjai között a minisztérium több vezető munkatársán kívül Ries, a 
miniszter is ott volt. A kollégium jóváhagyása nélkül az Igazságügyminiszté- 
rium és -miniszter egyetlen lépést sem tehetett. Riest de facto , gondnokság alá 
helyezték" — állapította meg Timár István. 1949-ben, a Rajk-per idején pedig 
Rákosi már nyíltan is minősíthetetlen hangon bírálta Riest. Ezzel a módszerrel 
azonban a pártvezetőségben sem mindenki értett egyet. Kádár János - Ries 
múltjáról említést téve — Timárt arra kérte, hogy nyugtassa meg Riest, teremt- 
sen a minisztériumi vezetésben harmóniát és vegye rá őt, a lehetőség szerint 
kerülje a koníliktusokat.? 

Ries ekkor már egyre gyakrabban tapasztalta a személye iránti bizalmat- 
lanságot, sőt ellenséges érzületet. Ez részben az egész közéletet elárasztó éles 
szociáldemokrata-ellenes hangulatból táplálkozott, részben abból, hogy Ries 
életének szinte minden percét, minden lépését figyelték, ellenőrizték nemcsak 
munkahelyén, hanem lakásán is. A vele és minisztériumával szembeni bizal- 
matlanságnak köszönhette, hogy az 1949-ben sorra került Rajk-perből teljesen 
kihagyták őt és tárcáját is. 1949-ben már lényegében elszigetelten magára 
maradt. Hozzá közelebb álló munkatársainak elkeseredett pillanataiban meg- 
vallotta, hogy aggódik, tele van félelemmel, s nem érti, hogy mi történik 
az országban. Helyzetét maga is nehezítette azzal, hogy nem mindig teljesítette 
a politikai vezetők kívánságait, elvárásait. Pl. a Szabad Nép szerkesztősége 
többször is felszólította, hogy írjon cikket a jobboldali szociáldemokraták ellen, 
s ő nem vállalta. 1949-ben, 1950-ben már igen sok momentum jelezte, hogy 
pozíciója igen labilis, valójában már bukott ember." 

A mesterségesen felszított szociáldemokrata-ellenes kampány, az ellen- 
séget kereső politikai légkör jelezte, hogy a pártvezetőség kikre kíván a követ- 
kezőkben lecsapni. A szociáldemokraták elleni törvénysértő perek sorozatát 
Szakasits Árpád 1950 áprilisában történt letartóztatása nyitotta meg, majd 
július 7-én a hullám elérte Ries Istvánt is. A Jogtudományi Közlöny július 
20-án megjelent számának fedőlapjáról már hiányzott a neve. Az év végén 
kiadott név szerinti tartalomjegyzékből pedig törölték nevét cikkei elől. 

Ries szervezete nem sokáig bírta a megpróbáltatásokat, szeptember 15-én 


" UMKL XIX-E-1-b.; Marczali László, Ruttkai György, Szabóky Jenő szóbeli közlése; 
Lekli Béla: Az Igazságügyminisztérium repertóriuma. (Kézirat.) 

"5 Timár István szóbeli közlése. 

4 Szabóky Jenő és Marczali László szóbeli közlése. 


163 


belehalt sérüléseibe. 65 éves volt. Letartóztatása és halála — mint a törvény- 
sértő perek többi áldozatáé is — értelmetlen. Az MSZMP 1957-ben rehabili- 
tálta. Ries István halálával a szocializmus iránt érzelmileg, értelmileg, intellek- 
tuálisan elkötelezettek tábora lett szegényebb. Tudásával, marxista felké- 
szültségével tovább is segíthette volna az új társadalom, a szocializmus építését. 


Strassenreiter Erzsébet 

BIRÓ MIHÁLY 
(1886-1948) 


Biró Mihályt napjainkban mint a , vörös kalapácsos ember" figurájának meg- 
teremtőjét ismerik, a művészettörténet pedig a magyar politikai plakátművé- 
szet egyik kiemelkedő alkotójaként tartja számon. Eletútjáról, tragikus művé- 
szi pályafutásáról ma is keveset tudunk. Műveinek egy része elveszett vagy 
lappang. Bár 62 évet élt, alkotóművészetének mintegy 10 esztendejét ismerjük 
igazán. Biró művészi pályáját a szocializmus eszméjéhez való kötődése hatá- 
rozta meg, S művészi karrierjének kiteljesedését éppen baloldali politikai maga- 
tartása gátolta. 

Biró (Weinberger) Mihály 1886. november 6-án született Budapesten, de 
családja Biatorbágyon élt, ahol ún. kantinjuk (borkimérésük) volt. Édes- 
anyjának két házasságából hat gyermeke származott. Biró Mihály egyik báty- 
ja, Biró Dezső a Magyarországi Szociáldemokrata Párt közismert személyi- 
sége lett: könyvkötő szakmunkásnak tanult, majd a Népszava , Világosság" 
kiadóhivatalának vezetőjeként tevékenykedett.! 

Biró Mihály a Markó utcai Állami Főgimnáziumban (Főreál-Iskolában) 
végezte középiskolai tanulmányait. Rajzkészsége korán megnyilvánult s ő 
szobrász szeretett volna lenni, de érdeklődéssel fordult az e korban divatossá 
váló szecessziós iparművészet felé is. Hajlama és tehetsége a művészi pálya 
felé vonzotta, ezért érettségi vizsgája után az Iparművészeti Iskolára iratkozott 
be, ahol Simay Imre osztályába került és díszítőszobrászatot tanult. Rend- 
kívüli tehetségére korán felfigyeltek és már főiskolai évei alatt több kitüntetés- 
ben részesült.? 

1908-ban a főiskola ösztöndíjával hosszabb nyugat-európai tanulmány- 
utat tett. Ellátogatott Münchenbe, Berlinbe, a szecessziós iparművészet egyik 
fellegvárába, Brüsszelbe és Párizsba is. Hazaküldött üdvözlő lapjaiból ki- 
tűnik, hogy ösztöndíjából, melyet negyedévenként kapott, szűkösen, de vidá- 
man élt, és kihasználta az utazás nyújtotta lehetőségeket." 

1909-ben Londonba utazott, ahol kapcsolatba került C. R. Ashbeevel 
és belépett a művész által alapított , Guild of Handicraft" elnevezésű ipar- 
művészeti stúdióba. 


! PI Archívum. 652. f. B. 2387.; Otta Istvánné szóbeli közlése. 

? Delmacher Anna: Biró Mihály-emlékkiállítás katalógusa. (Magyar Nemzeti Galéria, 
1967.) 
" PI Archívum. 686. f. 294. ő. e. 

Az angol iparművészek tevékenysége és szocialisztikus törekvései nem 
voltak ismeretlenek Magyarországon. Ashbee, Walter Crane munkásságát jól 
ismerték a magyar iparművészek személyes kapcsolataik révén is.! Szász 
Zsombor így írt erről a Magyar Iparművészet c. folyóiratban: , Amit Ashbee 
követel, az az, hogy a munkást vissza kell helyezni abba a környezetbe, ahol 
mint ember dolgozhatik, mert rútság, nélkülözés és szenvedés közepette érté- 
kest alkotni nem lehet. Nem a munka a fő, hanem az élet. Azért csinálják a 
forradalmat, hogy megérlelődjék a meggyőződés, hogy a gép csak eszköze s 
nem mestere a munkásnak, hogy a munkás élete fontosabb a társadalomnak, 
mint az olcsó produkció, s az az erkölcsi, humánus felfogás, amely a munka 
individualitását követeli, elsőrangú érdek." 

Biró Mihály teljes egészében elfogadta Ashbee művészi és társadalmi 
programját és kapcsolatukról rajongó hangú írásban számolt be, amely , Camp- 
deni levél" címmel jelent meg a Magyar Iparművészet c. folyóiratban." A folyó- 
irat közölte azokat a munkákat is, melyeket ebben az időben Campdenben 
készített: egy atlétikai verseny emlékserlegének tervét, több plakett és egy 
ékszeres kazetta fotóját, valamint freskóterveit. Ekkor nyerte el a The Studio 
c. folyóirat plakettpályázatának első díját is. 

Mint kitűnik, ekkoriban elsősorban plakett-tervezőként tartották számon, 
de Biró művészi kiteljesedése egy más területen, az alkalmazott grafika sajátos 
műfajában, a plakátművészetben valósult meg, és ezt politikai hovatartozása 
döntötte el. 

Biró Mihály bátyja, Dezső révén került kapcsolatba a munkásmozgalom- 
mal, e kapcsolatait angliai tanulmányai idején még inkább elmélyítette. Nyugat- 
európai tanulmányútja alkalmával nemcsak az angol iparművészeti stúdiók 
műhelymunkájával és az uralkodó stílusirányzatokkal ismerkedett meg, hanem 
megismerte a belga, a francia, a német szocialista alkalmazott grafika felhaszná- 
lási lehetőségeit is; a szocialista plakátok, folyóiratok, képeslapok, röplapok mű- 
vészi kivitelezési módszereit. 

A századforduló idején a magyar munkássajtóban elszórtan megjelenő gra- 
fikák (elsősorban a Népszava Naptáráról, a Népszava Májusi mellékleteiről 
stb. lehet szó) a XIX. század hagyományos akadémikus stílusában készültek. 
Az aprólékos túlrajzoltság jellemezte őket, és bizonyos naiv szemlélet uralkodott 
az ábrázolásokon, egyfajta patetikus fűtöttséggel ötvöződve. 

A nyugat-európai szocialista kiadók gyakran foglalkoztattak ismert művé- 
szeket. A svájci Theophi! Steinlen, a német Max Slevogt, a francia Maximilien 
Luce grafikái Magyarországra is eljutottak — elsősorban a propagandakiadvá- 
nyok útján." (An angol Walter Crane-nek pl. 1900-ban kiállítása nyílt Buda- 
pesten.) Mindezek ellenére a magyar szocialista sajtógrafikára nem mondhat- 
juk, hogy a nyugat-európai hatás különösebben érvényesült volna benne. 


" Koós Judith: Style 1900. Képzőművészeti Alap, 1979. 37. o. 

" Szász Zsombor: C. R. Ashbee és a Guild of Handicraft. Magyar Iparművészet, 
1910. 42. o. 

" Magyar Iparművészet, 1910. 67. o. 

" Aradi Nóra: A szocialista képzőművészet története. Corvina Kiadó, 1970. 53. o. 

Ugyanakkor a szocialista jelképek, szimbólumok egyre inkább elterjedtek a zász- 
lókon, jelvényeken, sajtó-illusztrációkon. A Írígiai sapkás nőalak: a szabadság, 
a forradalom szimbóluma; a bőrkötényes, kalapácsos munkás: a proletariátus 
jelképe; az egymásba fonódó kezek: a szocialista testvériséget szimbolizálták. 
Ám mindezek a motívumok a XIX. századi naturalista aprólékosság jegyeit 
viselték magukon az MSZDP kiadványaiban. 

Biró Mihály 1910 őszén tért haza tanulmányútjáról a modern európai 
művészi stílusirányzatok ismeretével, nagy mesterségbeli tudással és szocia- 
lista világszemlélettel. Természetesnek vehetjük tehát, hogy művészetét a 
magyar szocialista mozgalom szolgálatába állította. 

A Magyarországi Szociáldemokrata Párt 1910. október 23-án, vasárnap 
délutánra hatalmas tömegtüntetést és gyűlést szervezett, melyen tiltakoztak 
a munkásságra nehezedő súlyos gazdasági terhek ellen. Biró Mihály a párttól 
azt a feladatot kapta, hogy készítsen plakátokat a tüntetéshez. Az elkészült 2 
plakát sikere után megbízták a tüntetésen hordozható táblák elkészítésével is. 
Biró 3 nap alatt festette meg a 6 tablót és egy csapásra meghódította szocialista 
közönségét." 

A karikaturisztikus jellegű propagandaképek hűen fejezték ki a tömegek 
követeléseit, véleményüket a lakbéruzsoráról és az emelkedő élelmiszerárakról. 
Ettől kezdve tekinthetjük Biró Mihályt az MSZDP rajzolójának. 

1910-ben ismerkedett meg Fischer Tibor birkózóval, a későbbi világ- 
bajnokkal, aki az évben nyerte meg a nehézsúlyú bajnokságot. Győzelméhez 
Biró Dezső is gratulált, aki öccse társaságában volt. A művész szeme az erős 
izomzatú, hatalmas termetű sportolóban felfedezte a szobrász és festő számára 
egyaránt kitűnő modellt, és felkérte, legyen modellje tanulmányaihoz." Az Ipar- 
művészeti Iskola ez időből fennmaradt stúdiumrajzai azt bizonyítják, hogy a 
hallgatók igen komoly képzést kaptak az emberi test felépítésének, mozdulatai- 
nak reális reprodukálásához. (A stúdiumok között szerepelt többek között egy 
felemelt kezében gerelyt tartó atléta figurája is.) Biró Mihály a főiskola befeje- 
zése után is folytatta ilyen irányú tanulmányait s ehhez bizonyult kiváló mo- 
dellnek a bátyja révén megismert sportoló. Biró műterme ez időben a Visegrádi 
u. 9. szám alatt volt, itt állt rendszeresen modellt Fischer Tibor. 

Biró sorozatos aktrajzolásának eredményeként született meg 1911-ben az 
a Átt az Írás" feliratú plakát, amely a Népszavát propagálta. Egy hatalmas 
vörös férfiakt magasodott rajta, kezében balról jobb felé sújtó vörös kalapács- 
csal. 

A kalapácsos munkás a XIX. század szocialista ihletésű képzőművészeté- 
nek visszatérő alakja volt. Félaktban, bőrköténnyel, duzzadó izmokkal az ősi 
kovácsmesterséget idézte. Az antik Héphaisztosznak, az istenek kovácsának 
pörölyös alakja végigkísérte a művészetek történetét, a görög vázaképektől a 
klasszicista vagy romantikus táblaképekig. A hagyományos mitológiai isten- 
ábrázolás a múlt század realizmusában új értelmet nyert. A kovács munka- 
eszközével, a kalapáccsal, az osztállyá szerveződő munkásságot szimbolizálta. 


" Népszava, 1910. október 25. 8. o. . 
" Bischer Tibor: Egy világbajnok emlékei. Sportkiadó, 1964. 172. o. 

Üllőre sújtó kezével a proletárok láthatatlan láncait zúzta szét. Különös módon 
kapcsolódott ez az antik istenábrázolás egy keresztény szent ábrázolásához: 
a sárkányölő Szent György figurájához. A Népszava Naptára 1903-ban vörös 
borítóval jelent meg, fedelén egy félmeztelen kalapácsos munkás a lábához 
kúszó sárkányra sújtott." Mint egykor a keresztények katonaszentje, aki szim- 
bolikusan a gonoszság és a bűn sárkányát döfte át dárdájával, úgy csapott le 
pörölyével a munkás a kapitalizmus sárkányára. 

Ez a kalapácsos munkás már 1911 előtt is hirdette a Népszavát a plakátokon, 
és földmunkás változatával a Népszava Naptárán is találkozunk, egy V. M. 
monogrammal jelzett grafikus megfogalmazásában. (Feltehetően Vadász 
Miklós készítette ezeket, de a művész pontos meghatározása a művészet- 
történet feladata.) Kalapácsos fiúakt is szerepelt már korábban egy B. E. 
monogramú művész grafikáján a Népszava évente megjelenő Márciusi mellék- 
letének rajzai között. 

Biró Mihály vörös kalapácsos embere azonban több volt, mint a korábban 
ismert figurák. Szecessziós vonalvezetésű, erőteljes fekete kontúrok fogták 
körbe a vörös alakot. Az előrelépő láb, a félelmetesen magasra emelt kalapács 
a szervezett munkásság erejét szuggerálta. A plakáton megjelenő figura sikerét 
bizonyította, hogy csakhamar a Biró-plakátok visszatérő motívuma lett és az 
MSZDP emblémájává vált. Jelvényként is megjelent, és feltűnt a Népszava- 
kiadványokon. Biró Mihály ezzel az óriási sikert hozó plakátjával a legismer- 
tebb plakátrajzolók közé emelkedett. (A Népszava Kiadó az ,,Ítt az Írás" c. 
plakátért 90 koronát fizetett neki.) 

Számos kereskedelmi reklámra is megrendelést kapott. A legsikeresebbek 
közé tartozott a Palma-gumigyár számára tervezett reklámplakátja. Pályázatot 
nyert állatkerti plakátjával (1914-ben), de készített ex libriseket is. A plakátter- 
vezés mellett nem hanyagolta el a szobrászi tevékenységet sem. Elkészítette 
az Országos Társadalombiztosító Intézet reliefjeit, melyeken ismét kifejezésre 
jutott monumentalitásra való hajlama. Erőteljes alakjai megformálásakor ugyan- 
azok az erényei tüntek fel, mint politikai plakátjain: figuráinak előrevivő 
dinamizmusa, remek arány- és ritmusérzéke. A Világosság Kiadó számára 1913- 
ban elkészítette Marx portréját. Még az évben megrendezte gyűjteményes ki- 
állítását. A szociáldemokrata párt számára tervezett politikai plakátjait képes 
levelezőlapokon is terjesztették, illusztrációival jelentek meg a Népszava bro- 
súrái, ismeretterjesztő kiadványai stb. 

Biró Mihály 1914-ben már sikeres művész volt. Elkötelezettsége minden- 
ben a szociáldemokrata párt tevékenységéhez kötötte, hiszen rajzaival, plakát- 
jaival az ő propagandájukat szolgálta, akár antiklerikális, akár választójogi har- 
cukról stb. volt szó. 1914-ben a Kossuth Zászló c. ellenzéki lapnak készített 
címlapot, melynek közlését nem engedélyezték. Sajtópert indítottak ellene 
lázítás címén, de felmentették. !! 

A közelgő háború ellen antimilitarista plakátot készített. A háború ki- 
törése után be kellett vonulnia. A frontélmények azonban újabb művészi 


i 10 Kővágó Sarolta: A kalapácsos ember története. Népszabadság, 1982. március 21. 4. o. 
NH PI Archívum. 659. f. 1914/2. ő. e. 

tevékenységre sarkallták. Szerbiai, dalmáciai, dél-tiroli harctéri élményeit gra- 
fikai mappákban örökítette meg. E rajzokon a lövészárkok, bunkerek világa 
tárul elénk, menetelő katonák, szétlőtt állások, hegyi falvak, balkáni kisvárosok. 
Ez időben született alkotásain sokszor a tragikus hangvétel vált uralkodóvá. 

Pogány József , Biró Mihály plakátművészete" c. cikkében azt Írta róla 
1916-ban, hogy , olyan agitátora az utcának, aki minden (sic!] politikai tempe- 
ramentummal rendelkezik". Plakátjai a proletariátus háborúellenes tiltakozását 
tükrözték. Közismert volt Biró azon plakátja, melyen a háború csontvázas 
alakja önti az ágyú torkába a proletárok tömegét. A berlini Das Plakát c. lap 
1916. májusi számában Hans Sachs ismertette Biró legismertebb politikai pla- 
kátjait: az ágyútöltelék-tömeget, a vörös kalapácsos embert és a parlamentet 
döngető proletárt."? 

Ugyanakkor néhány fennmaradt fotódokumentum arról árulkodik, hogy 
a harctéren remek karikírozó készségét is kiélte. A katonai barakkok falát, me- 
lyek szálláshelyül szolgáltak, bajtársairól készült tréfás rajzokkal díszítette. Emel- 
lett a háborús évek alatt festette pl. különös, lírai hangulatú , Mediterrán város 
éjjel" c. olajképét (ma a Magyar Munkásmozgalmi Múzeum tulajdona). "? 

Huszonhét hónapot töltött a fronton. 1915 szeptemberében kadét, novem- 
berben zászlós és 1916 májusában hadnagy lett. Hét harctéri kitüntetést kapott. 
Közben megbetegedett és súlyos tüdő- és mellhártyagyulladása krónikus, gyó- 
gyíthatatlan betegséget, tüdőasztmát idézett elő nála. Betegen tért vissza a fő- 
városba 1918-ban. Ekkor már főhadnagy volt, de kinevezése a hivatalos köz- 
lönyben a bekövetkező események miatt nem jelent meg. 

Biró Mihály propagandamunkáját az MSZDP plakátrajzolójaként ott folytat- 
ta, ahol bevonulása előtt abbahagyta. Azonnal bekapcsolódott a forrongó han- 
gulatú, háborúellenes főváros lüktető életébe. 1918. március 14-én monumen- 
tális munkásfigurája mellett megjelent egy ugyancsak monumentális, frígiai sap- 
kás nőalak, amely az egyre erőteljesebben bontakozó nőmozgalom szimbólumává 
lett. Előzményei közé tartozott: Delacroix közismert festményének, a , Szabadság 
a barikádokon"? c. képének, Gustav Doré: , Marseillaise" c. festményének és 
Francois Rude azonos című domborművének főalakja a párizsi diadalíven. 
Biró Mihály egyéni stílusában fogalmazta újjá a XIX. század képi szabadság- 
motívumát. Az ő munkásnőfigurája már nélkülözi azt a kissé patetikus, hősi 
pózt, amely elődeit jellemezte. Plakátjairól ránk tekintő, elkeseredetten küzdő 
proletárasszonya az illúzióktól mentes, elszánt öntudatot képviseli. 

Az őszirózsás forradalom napjaiban készítette többek között a , Köztársa- 
ságot!" c. nagyhatású plakátját a trónszéket ledöntő proletárral. A szemtanú, 
Szélpál Árpád, Kassák Lajos Ma c. folyóiratának akkori munkatársa, így írt 
ezekről az időkről visszaemlékezésében: , A munkásság sztrájkol a lánchídi ese- 
mények miatt. Követeli, hogy a Nemzeti Tanácsot egészítsék ki munkás- és ka- 
tonatanáccsal. A falakon, a hirdetőoszlopokon megjelent Biró Mihály vörös ka- 
lapácsos embere, a munkásság erejének szimbóluma. A polgárok félve és re- 
ménykedve nézik. Többet várnak tőle, mint a Nemzeti Tanács papírszalagjá- 


5 To. 721. f. 2/198. 6. e. 
35 Magyar Munkásmozgalmi Múzeum. Képzőművészeti Gyűjtemény L. sz. 81. 112. 

tól, rendet és védelmet a fővárosba szoruló, munka nélkül lődörgő lumpenpro- 
letariátussal szemben." " 

Ezekben a napokban Biró Mihály grafikai plakátjai és Várnai Zseni ,,Ka- 
tonafiamnak" c., falragaszként megjelent verse a forradalmi hangulat hű ki- 
fejezőivé váltak. A megalakult Országos Propaganda Bizottság Biró népszerűsé- 
gét kívánta felhasználni, amikor tőle rendelt propagandarajzokat az antant kö- 
vetelésével szembeni tiltakozáshoz. Ezeken a szimbolikus vörös férfiakt a tör- 
téneti Magyarország területi szétdarabolása ellen tiltakozott. A Károlyi-kor- 
mány idején tervezte meg Biró a , Bitangok, ezt akartátok ?" c. plakátját is, me- 
lyen a proletárok vörös ökle a hatalmasok tárgyalóasztalára sújt le. (A plakátot 
már 1919. március 21. után nyomtatták ki.) 

A Magyarországi Tanácsköztársaság kikiáltása után Biró hitet tett a prole- 
tárdiktatúra mellett. Aktívan dolgozott a Képzőművészek és Iparművészek 
Szakszervezetének Szövetségében. Jelentkezett a Vörös Őrségbe és 1919. április 
28-án a budapesti I. Vörös Gyalogezredhez sorolták be. Ugyanakkor folytatta 
grafikusi tevékenységét. Dolgozott a Vörös Katona és a szocializált Borsszem 
Jankó c. szatirikus lap művészeti szerkesztőjeként, de elsősorban a párt rajzo- 
lója volt. Sajtógrafikai munkásságát egészen a Tanácsköztársaság leveréséig 
folytatta; a Közoktatásügyi Népbiztosság képesplakát-részlegének vezetője lett. 

1919 áprilisában jelent meg Szamuely Tibor felhívása, amely május elseje 
megünneplésének alkalmából a főváros feldíszítésére szólított fel. Biró Mihályt 
bízták meg a művészi munkálatok összefogásával és irányításával. A hatalmas 
munka fantáziájának kibontakoztatása mellett szervezőkészségének is bizonyíté- 
ka lett. A művészi munkában a legnevesebb művészek vettek részt. Bár a de- 
korációk nem váltottak ki egyértelmű tetszést, a jelentős mesterek alkotásai ki- 
emelkedtek az összképből. Ismét csak Szélpál Árpádot idézem, aki akkor az 
avantgarde aktivizmus geometrikus absztraktba hajló képzőművészeti stílusának 
híve volt. ,— Látta a nagyszerű Marx és Engels-szobrokat? Láttam. Elrémül- 
tem tőlük. . . De a millenniumi emlékművet takaró lepedőkre Uitz-íreskók ke- 
rültek, azokra büszkék voltunk. Pór Bertalan vyAnyaságxr c. plakátját is értékel- 
tük. Tetszettek a Körönd vörös gömbjei, amelyek elfödték a király által aján- 
dékozott négy szobrot."" 

Biró a monumentális díszítőművészet mellett tovább folytatta a sajtógrafi- 
kák készítését, és illusztrálta pl. a Népszava 1919. május 1-i mellékletét is. 

A Tanácsköztársaság leverése a történelmi tragédián kívül Biró Mihály 
személyes tragédiája is volt. Művészi pályája, önkifejezése összeforrott a ma- 
gyarországi munkásmozgalommal, személyes sikereit, művészi fejlődését e moz- 
galom segítette. Addigi pályájának csúcsát a grandiózus vörös május 1. jelen- 
tette, amikor az ünneplőbe öltözött főváros képét ő alakíthatta ki és érzékelte 
vörös kalapácsos emberének diadalát. Művészi sikereinek tetőfokán érte a fáj- 
dalmas történelmi változás és menekülnie kellett az országból. 

Bátyjával 1919 októberében Bécsbe emigrált, ahol Biró Dezső az osztrák 
szociáldemokratákkal való kapcsolatai révén segítségre számíthatott. Ő a bécsi 


14 Szélpál Árpád: Forró hamu. Magvető Könyvkiadó, 1984. 381. o. 
:5 TJo. 502. o. 

"szocialista könyvkiadó munkatársa lett, és öccsének sajtógrafikai megrendelé- 
seket tudott biztosítani. 

Biró Mihály sem volt ismeretlen Bécsben. Már 1910-ben beszámoltak az 
"Osztrák lapok művészi sikereiről, és vörös kalapácsos embere, politikai plakátjai 
ismertté tették művészetét a monarchiában. Így nem volt nehéz bekapcsolód- 
.nia az osztrák főváros művészeti életébe. Grafikai munkákat készített az Arbei- 
ter Zeitung, a Die Bühne c. színházi lap és különböző emigráns lapok számára. 
(Magyarországon ezalatt lakásán házkutatást tartva keresték.) 

Még 1919 folyamán megkezdte 20 lapból álló rajzsorozatát, amely Horthy- 
album néven vált híressé. Ezeken a grafikai lapokon a fehérterror borzalmait 
örökítette meg, tiltakozva a Horthy-uralom rémtettei ellen. A magyar törvény- 
hozás és személyesen Horthy nem bocsátotta meg Biró Mihálynak e rajzso- 
rozat elkészítését. 1922-ben pl. egy Német János nevű cipészmesternél megta- 
lálták az albumot, azonnal lefoglalták, és a magyar nemzet meggyalázása címén 
eljárást indítottak Biró ellen." 

Biró 1920-ban Bécsben karikatúrákat készített Diószeghy Tibor , Bök" cí- 
mű szatirikus verseskötetéhez és illusztrálta Ernst Klein , Der Fluch des Al- 
ten" című kötetét is." 

1920. december 11-én a magyar hatóságok 85508./k. n. 1920. sz. alatt , saj- 
tó útján elkövetett izgatás" címén nyomozólevelet bocsátottak ki ellene amiatt, 
hogy még a Tanácsköztársaság alatt, 1919. május 30-án a szocializált budapesti 
Kunos Nyomdában személyesen rendelte meg 500 példányban a , Mit akarnak 
a román bojárok?" feliratú plakátot. Mivel Biró Bécsben élt, az eljárást termé- 
szetesen nem tudták lefolytatni ellene.! 

1921. április 10-én a Nagy (Gross) Andor által Bécsben szerkesztett Bunkó 
c. időszaki lapban, melynek Biró művészeti szerkesztője volt, megjelent egy 
rajza, melyen két tigris és egy szuronnyal átdöfött akasztott ember volt látható. 
A kép aláírása: , Micsoda állatok ezek a Horthyék!". Az újság főszerkesztője és 
Biró Mihály ellen Budapesten 1924-ben vádiratot adtak ki. A , magyar állam 
és a magyar nemzet megbecsülése ellen elkövetett vétség miatt" idézték meg 
hirdetmény útján Bírót a per 1925. november 5-én tartott főtárgyalására. A tár- 

gyaláson Birót távollétében Lukács Leó képviselte. Nagy Andort (aki a Tanács- 
köztársaság idején a Vörös Újság munkatársa volt, és Bécsben a Jövő, a Bécsi 
Magyar Újság, s az Ember c. lapok szerkesztésében vett részt) és Biró Mihályt 
az 1921. III. tc. 7. § 1. bekezdése elleni vétséggel vádolták. Minthogy azonban 
a lap és a rajz megjelenése, valamint a főtárgyalás között három évnél hosszabb 
idő telt el, ezért az esetet elévültnek tekintették, és a vádlottakat felmentették." 

Biró Mihály vádlottként szerepelt a Magyar Királyi Ügyészség 137232/ 
1923. számú vádiratában is, amely Schwarz Richárd egykori biztosítótársa- 
sági alkalmazott és társai ellen irányult. Schwarz Richárd a Tanácsköztársaság 


16 Magyar Munkásmozgalmi Múzeum. Iratgyűjtemény L. sz. 84.220. 1-2. 

" PI Archívum. 721. f. 2/198. ő. e. 

18 Bajkay Éva: A magyar grafika külföldön. Bécs, 1919-1933. Kiállítási katalógus. Békés- 
csaba, Munkácsy Mihály Múzeum, 1982. 

16 PI Archívum. 638. f. 1/1919-IV-5-221. 

idején tagja volt a munkás- és katonatanácsnak, és egyúttal egy német nyelvű. 
időszaki lapot is szerkesztett. A Tanácsköztársaság leverése után Bécsbe emig- 
rált, s kapcsolatban volt Vértes Marcellal és Biró Mihállyal. Schwarz terjesztet- 
te a Bécsi Magyar Újságot és Biró Horthy-albumát. 1922. augusztus 22-én a 
stockholmi Social-Demokraten című lapban megjelent Schwarz Richárd írása 
a Horthy-uralom ellen Vértes Marcell és Biró Mihály illusztrációival. Ekkor a 
, nemzet rágalmazása és kormányzósértés" clmén emeltek vádat Schwarz Ri- 
chárd, Vértes és Biró ellen. Természetesen távollétükben nem tudták az eljá- 
rást lefolytatni ellenük, de letartóztatásukat elrendelték.? 

Biró Mihály 1920-ban Bécsben hat plakátot készített az osztrák szociálde- 
mokrata párt megrendelésére, választási agitációjukhoz. A monumentális pro-- 
letáralak most már az osztrák munkásság érdekeit képviselte. , A kapitalizmus 
egységírontja ellen -— a dolgozók egységírontját!" — hirdette. Mint Berhard 
Denscher megállapította egyik plakátfiguráról: , A söprő, szemetet eltávolító 
alak típusa a következő évek politikai grafikájában állandó képséma lesz, amit 
a választások idején más pártok, a konzervatívok plakátjain is megtalálha- 
tunk..." , Mivel a különböző pártok ebben a gazdaságilag nehéz időszakban 
csak kevés figuratív plakátot tudtak felhasználni a választási harcban, már meny— 
nyisége miatt is uralkodóvá vált a nagyvárosok falain Biró Mihály hat plakátsé- 
mája. Biró grafikai munkái így olyan publicitást értek el Bécsben, ami csak ke-- 
vés művésznek jutott osztályrészül."?? 

Az 1923. évi nemzeti tanácsválasztásokhoz újabb plakátokat készített a szo- 
ciáldemokrata párt megrendelésére. De nemcsak Ausztriában foglalkoztatták a 
művészt. A Népszava 1923-ban hírt adott arról, hogy a holland szociáldemok- 
rata párt is kért tőle választási plakátot. Ismert volt a neve Németországban, 
Csehszlovákiában, Jugoszláviában és az Egyesült Államokban is. 

A politikai plakátok mellett készített kereskedelmi, színházi és filmplaká- 
tokat is. 1923-ban elkészítette pl. a Bécsi Nemzetközi Vásár kereskedelmi pla-- 
kátját. Rendkívüli sikerei megjavították anyagi helyzetét és 1924-ben megnősült. 
Jenni Zehman osztrák tisztviselőnőt vette feleségül, és házasságukból egy kislá- 
nyuk született. 1925-ben bátyja, Biró Dezső hazatérhetett Magyarországra, de 
Biró Mihály részére a magyar hatóságok nem adtak amnesztiát. Sőt, 1927. ok- 
tóber 27-én a budapesti büntetőtörvényszék újabb nyomozólevelet adott ki el- 
lene, és elrendelték letartóztatását !? 

Bécsben leghíresebb reklámplakátjai - a MEM cég, a Humanic-cipőgyár, 
a Warenmarkt c. kereskedelmi folyóirat reklámjai — mellett 1928-ban megrende- 
lést kapott a Brockhaus Lexikonhoz készítendő grafikára. Közben nem szakadt 
meg kapcsolata a magyar munkásmozgalommal sem. Rendszeresen küldött ha- 
Za grafikákat a Világosság Kiadó számára. 1928-ban a Népszavában Révész Béla 
számolt be a művész bécsi tevékenységéről." 

Biró 1928 végén Berlinbe költözött. Kapcsolatban állt a német szociálde- 

mokrata párttal, és terveket készített a párt politikaiplakát-pályázatára. E pályá- 
zatra 60 művészt hívtak meg, és több mint 100 pályamű érkezett be. A beérke- 
zett pályaművekből rendezett kiállításon a közönség szavazatai alapján a pályá- 
zatot Biró Mihály nyerte meg. Ugyancsak tőle rendelték meg a német nőmun- 
kásszervezet nőnapi plakátját. Készített kereskedelmi és filmplakátokat, és ka- 
pott megrendelést könyvillusztrációra is a magyar származású Glöckner Ernő 
:könyvkiadótól. 

A bécsi Der Abend c. időszaki politikai lap 1929. november 16-i és 1930. 
február 27-ig száma megjelentette Horthy Miklós 10 éves kormányzói jubileuma 
. alkalmából az 1922-ben Stockholmban publikált Horthy-ellenes írásokat Vértes 
Marcell és Biró Mihály rajzaival. Ezért Budapesten ismét vádindítványt adtak 
ki Biró ellen, bár a Népszava 1930. március 2-i számában a művész úgy nyilat- 
kozott, hogy az újraközlés a tudta nélkül történt." 

Biró Mihály Hitler hatalomátvétele után Berlinből visszaszökött Bécsbe. 
1933. október 21-én Budapesten újabb nyomozólevelet adtak ki ellene. Ennek 
előzménye az volt, hogy az év májusában a külügyminisztérium értesítette a ha- 
tóságokat, hogy a bukaresti magyar nagykövetség azt jelentette: egy isme- 
retlen román fiatalember a Horthy-albumot kiadásra ajánlotta fel a bukaresti 
Universal cégnél. Az album tehát feltűnt Romániában, de terjesztőjének kilétét 
a magyar hatósági szerveknek nem sikerült kideríteni. A Budapesti Kir. Bün- 
. tetőtörvényszék 1933. december 18-án ismételten elrendelte az inkriminált al- 
bum lefoglalását, Biró Mihály ellen azonban újabb bűnvádi eljárást már nem in- 
dítottak."" (Az album később megjelent Dél-Amerikában, fekete-fehér levelező- 
lap-sorozat formában. Az eredeti grafika színes krétával készült.) 

Alig egyéves bécsi tartózkodás után, az 1934. februári bécsi fasiszta puccs- 
kísérlet miatt ismét menekülnie kellett. A szociáldemokratákat Bécsben vagy le- 
tartóztatták, vagy internálták. Egy lehetőségük maradt, önként elhagyni Bécset. 
1934 márciusában az osztrák és a csehszlovák szociáldemokrácia segítségével töb- 
bek között Böhm Vilmos, Garbai Sándor, Fenyves László társaságában Pozsony- 
ba menekült, itt kaptak először egy-egy hétre szóló tartózkodási engedélyt. (Ide 
menekült Otto Bauer és Julius Deutsch is.) Ezt követően egyeseknek Prágába 
kellett utazniuk; Biró Mihály pozsonyi tartózkodási engedélyét meghosszabbí- 
 tották."" 

Pozsonyban a Tátra kávéházban gyűltek össze a politikai menekültek. A 
kávéház a szlovák szociáldemokrata párt székházában volt. Az épület eredeti- 
leg munkásotthonnak épült; itt szerkesztették a Robotnicky Novini c. párt- 
lapot is. A magyar emigránsok közül rendszeresen megfordult itt Garbai Sán- 
dor, Dovcsák Antal, Horovitz Jenő, Szende Pál, Fényes László. A menekülte- 
ket havonta különböző munkásszervezetek támogatták anyagilag, igen szű- 
kösen. Munkavállalási engedélyt nem kaptak. Biró Mihály családja Bécsben ma- 
radt, nagyon nehéz helyzetben. Bár felesége osztrák állampolgár volt, férje miatt 
állandó, ún. , fix" állást nem kaphatott. Biró Mihály Pozsonyban egyedül, biz- 

tos állás lehetősége nélkül, teljes lelki és művészi válságba került. 1934. november 
12-én levelet írt Mónus Illésnek, amelyben rettenetes állapotáról panaszkodott. 
Honvágy gyötörte, alkotni képtelen volt. Mónus megbízta Somogyi Ödön ügy- 
védet, nézzen utána, milyen lehetősége lenne Biró Mihálynak a hazatérésre. 
Hazatérését nővére, Biró Erzsébet is szorgalmazta. Sajnos az ellene indított több- 
szöri bűnvádi eljárások nem évültek el, és a Horthy-rendszer a szociáldemokra- 
ta vezetők körültekintő közbenjárása ellenére sem tette lehetővé a művész haza- 
térését.?? 

Biró 1934 decemberében krónikus asztmája következtében kórházba 
került. Mónus Illés közbenjárására az MSZDP vezetősége a tragikus helyzet- 
ben lévő művésznek 1935 folyamán adott bizonyos anyagi támogatást, de Mó- 
nusnak a miniszterelnöknél Biró érdekében tett lépései eredménytelenek ma- 
radtak. Úgyszintén elutasították nővérének Horthyhoz küldött kérelmét, mely- 
ben pertörlést kért bátyja részére. 

A nagybeteg festő Csehszlovákiában baráti megrendeléseket kapott, Ma- 
gyarországra is küldött grafikákat, de jelentősebb hivatalos megbízatásokat 
nem teljesíthetett. 1937 nyarát a szlovákiai Stósz fürdőn, gyógyüdülőben töl- 
tötte; itt is állandóan festett, krétarajzokat készített. Feltehetően ez időből szár- 
mazik önarcképe."" A képről egy hosszúkás arcú, fáradt tekintetű, megtört, ötve- 
nes éveiben járó férfi tekint a nézőre, a sötét háttérből őszülő haja és sápadt, 
kemény vonású arca éles kontraszttal emelkedik ki. A korábban lendületes stí- 
lusú művész megdöbbentően statikus kompozíciója híven tükrözi a harmincas 
években eluralkodó depresszióját."" 

1938-ban a müncheni egyezmény és a november 2-i első bécsi döntés kö- - 
vetkeztében a szociáldemokrata emigránsok helyzete Szlovákiában tarthatatlan- 
ná vált, Prágába kellett menekülniük. Ügyüket a Szocialista Munkás Interna- 
cionálé intézte, elsősorban az észak-európai államokba biztosítottak számukra 
vízumot és beutazási engedélyt, de néhányan Franciaországba és Hollandiába 
utazhattak tovább. 

Biró Mihály gyenge egészségi állapotára való tekintettel nem szívesen távo- 
zott Pozsonyból, és Prágából még egyszer visszatért oda. Befolyásos magyar - 
barátai megpróbáltak segíteni rajta, de tartózkodási engedélyét ők sem tudták 
meghosszabbíttatni. Így letörten utazott vissza Prágába, ahol közölték vele, hogy 
néhány társával együtt (Fényes László, Kéri Pál, Leser Lajos és Garbai Sándor) 
Franciaországba kapnak beutazási engedélyt. Biró Pozsonyban jó viszonyban 
állt az ottani Írancia konzullal. 

Franciaországba ekkor már csak politikai menekültek kaphattak letelepedé- . 
si engedélyt, és a pozsonyi konzul politikai menekülteknek deklarálta őket, így 
állandó letelepedési engedéllyel utazhattak Párizsba. Biró Mihályt azonban csa- 
ládja nem követhette. Biró Párizsban megélhetési nehézségektől rettegett. Azok 
az emigránsok, akik az északi államokba utaztak, hivatalos állami segélyre szá-- 
míthattak, a Franciaországba utazók számára ez nem volt biztosítva. 

Csehszlovákiából való távozása szerencsétlen előjelekkel kezdődött. A gép, 
mellyel Prágából felszálltak, meghibásodott és vissza kellett térniük. Egészségi 
állapota is rendkívül gyenge volt és félt a repüléstől. 1938. november 30-án vi- 
haros időben érkeztek meg Párizsba. Itt többek között dr. Váradi Aladár és 
Hajnal Jenő fogadta őket; Hajnal Jenő elszállásolásukról is gondoskodott. Az Ho- 
tel Libertyben, a Rue de Nancy 16. szám alatt kaptak szállást, ahol egymás kö- 
zelében lakott Hajnal Jenő, Róbert Oszkár, Kéri Pál, Garbai Sándor és Biró 
Mihály. A szálloda , régi, használt, kopott volt"? — mint azt Garbai Sándor 
visszaemlékezésében olvashatjuk, és zömmel Németországból elüldözött zsi- 
dók lakták. A tulajdonos nagyon segítőkész ember volt, megengedte, hogy la- 
kói szobájukban főzzenek, s ez lényegesen olcsóbbá tette megélhetésüket. 

A magyar emigránsok a Champs Elysée-n lévő Café Sélect-be jártak, gyak- 
ran megfordult itt Biró Mihály is. Itt találkozott ismét a már Berlinből ismert 
Glöckner Ernő könyvkiadóval, aki Párizsban is folytatta kiadói tevékenységét. 
Glöckner grafikai megbízást szerzett Birónak, amelyért 3000 frank előleget kapott, 
bár ez az összeg nagy segítséget jelentett számára, változatlanul rossz anyagi kö- 
rülmények között élt. Különböző iparművészeti műhelyek számára dolgozott, és 
reklámgrafikákat készített. Kezdetben eljárt a Világosság-csoport politikai meg- 
beszéléseire, de lassan a háttérbe húzódott. Depressziója ismét kezdett elural- 
kodni rajta. 

1940. július 14-én a németek harc nélkül bevonultak a francia fővárosba. 
Az Hotel Liberty tulajdonosa bezárta szállodáját és elmenekült. Biró Mihály 
is elmenekült Párizsból. Egy kis csomaggal gyalog indult el, és 240 km-t gya- . 
logolt a Loire mentén, amikor egy éjszaka a németek elfogták és internáló tá- 
borba vitték. A táborban tüdőbaja ismét fellobbant és 1942-ben kórházba szál- - 
lították, de rendőri felügyelet alatt tartották. 

Súlyos betegen érte meg Párizs felszabadulását. Az Hőpital Rotschildban 
feküdt, itt keresték meg barátai levélben és személyesen is. Az SZDP vezető- 
sége már 1945 áprilisában tudakozódott utána, és a szocialista emigráción ke- 
resztül anyagi segítséget is kapott. Barátai és elvtársai hívták haza a nagybeteg 
festőt, de betegsége miatt egyelőre nem vállalkozhatott az utazásra. 

1940 óta nem festett és semmiféle anyagi támasszal nem rendelkezett, sem . 
bútora, sem személyes holmija jóformán nem volt. 

Budapesten elvtársai lakást és állást biztosítottak számára. A Képzőművésze- - 
ti Főiskolára tanári kinevezést kapott, Budán lakást s műtermet rendeztek be ré- 
szére. Hosszas gyógykezelés után 1947 tavaszán tért haza. A régi barát, a vörös 
kalapácsos ember modellje, Fischer Tibor utazott ki érte Párizsba. 

A Keleti pályaudvaron ünneplő tömeg fogadta. Vörös kalapácsos emberét . 
ott láthatta a plakátokon, zászlókon, jelvényeken. A népi demokráciától meg- 
kapta mindazt az elismerést és megbecsülést, amelytől emigrációs éveinek ül- 
döztetései közepette megfosztották. 

Mindennek azonban már nem sokáig örülhetett, további művészi terveit 
sem válthatta valóra. Betegségéből nem tudott felépülni, és 1948. október 6-án 
meghalt. 

IFJÚSÁGMOZGALOM-TÖRTÉNETI TANÁCSKOZÁS 
A MADISZ I. KONGRESSZUSÁNAK 
40. ÉVFORDULÓJA ALKALMÁBÓL 


Az MSZMP Központi Bizottsága Párttörténeti Intézete és a KISZ Központi Bizottság közös 
rendezésében 1985. szeptember 26-27-én a KISZ Komócsin Zoltán Központi Iskolájában 
került sor arra az ifjúságmozgalom-történeti tudományos tanácskozásra, amely az 1945 előtti 
időszak történelmi eseményeiről mint előzményekről sem feledkezve meg, az ilyen rendezvé- 
nyek közül először választotta tárgyát a felszabadulást követő korszakból. A kétnapos rendez- 
vényen közel 30 előadás, korreferátum és felkért hozzászólás hangzott el, zömmel az 1945 és 
1950 közötti évek problémáiról. Az ülésszak délelőtti és délutáni rendezvényeit mindkét este 
kötetlen beszélgetések egészítették ki, amelyekkel a rendezők lehetőséget adtak a hallgatóság- 
nak is, hogy az előadókkal közvetlen eszmecserében kifejthessék véleményüket. Az első estén 
az 1945-1949 közötti koalíciós pártok ifjúsági mozgalmának néhány vezetőjével találkozhattak 
az érdeklődők, a másodikon pedig az 1945 utánszületett nemzedékek politikai szocializációjáról, 
a nemzedékek egymáshoz való viszonyáról és konfiiktusairól beszélgetett Sükösd Mihály író 
irányításával Kéri László (MSZMP KB Társadalomtudományi Intézet) az erre az alkalomra 
erősen megfiatalodott összetételű hallgatósággal. Az ülésszak résztvevői megtekinthették az 
intézetünk KISZ-szervezetének rendezésében készült , Bemutató a: MSZMP KB Párttörténeti 
Intézete ifjúságmozgalom-történeti dokumentumaiból" című kiállítást. 

Beszámolónkban ezúttal a tanácskozás kötött programjainak eseményeit vesszük sorra. 

A tudományos konferenciát Huszár István, az MSZMP Központi Bizottságának tagja, 
intézetünk igazgatója nyitotta meg, majd Emőd Péter, a KISZ KB titkára tartott ünnepi meg- 
emlékezést. Hangsúlyozta, a rendezvény szervesen illeszkedik hazánk felszabadulása 40. év- 
fordulójának ünnepi rendezvénysorozatába, de külön tisztelgés is az 1945-ben megújuló ifjú- 
sági mozgalom haladó hagyományai előtt. Ismeretes, hogy az ifjúság az elmúlt években egyre 
nagyobb érdeklődéssel fordult a történelem felé, amit pozitív jelenségnek kell tekinteni, mert 
a jelen megismerésének, a jövő tervezhetőségének igénye játssza benne a fő szerepet. Érvényes 
ez az ifjúsági mozgalom történetére is, különösen a felszabadulás nyomán végigjárt út alapos 
és értő elemzésére, amelynek részletei részben feltáratlanságuk miatt a fiatal kommunisták 
többsége előtt alig ismertek. Ezért fontos az, hogy döntő lépést tegyünk ezen a téren az elkövet- 
kezendő években. Az ifjúsági szövetség aktívabb szerepet kíván vállalni a tudományos kutatá- 
sokkal kapcsolatos mozgalmi-politikai igények megfogalmazásában, a kutatások összehangolásá- 
ban, szervezeti mechanizmusuk kiépítésében. A Kommunista Ifjúsági Szövetség vezető szervei 
arra törekednek, hogy a kommunista ifjúsági mozgalom hét évtizede ne csak epizódszerűen 
éljen a fiatalok tudatában, hanem sikereinek, kudarcainak egységében, folyamatosságában 
egészen máig, az egységes ifjúsági szövetség jelenéig. 

Svéd László (Párttörténeti Intézet) , Haladó törekvések az ifjúsági mozgalomban 1919- 
1945 között? című előadásában annak hátterét mutatta be, miért bontakozott ki olyan lassan 
a Horthy-rendszer baloldali ifjúsági ellenzékének tevékenysége, és szándéka ellenére súlya 
miért maradt csekély. A parasztifjúság társadalmi megkötöttségében, tehetetlenségében, izolált- 
ságában döntő szerepet játszott, hogy a hatalom ehhez a réteghez szinte kizárólag a leventét 
és az egyházat engedte közel. A többé-kevésbé önálló ifjúsági életet élő fiatal munkások, a 
szervezett munkásifíjúság szembefordulása a hatalommal gyorsan végbement ugyan, egységes 
cselekvésüket azonban a két munkáspárt ellentéte sokáig hátráltatta. Más utat járt be az értel- 

miség, más motiválta a diákság potenciális baloldali erőinek viszonylag kései eszmélését. 
Az egzisztenciális fékek mellett ebben legtöbb figyelmet a patriotizmus, a nemzeti öntudat 
eltorzulásának visszahúzó hatása érdemel, amelynek sajátos megnyilvánulása, hogy a kor 
politikailag érettebb diákjai is jórészt Szabó Dezső művein nevelkedtek. A húszas évek közepé- 
től induló, döntően szociografikus szellemiségű ifjúsági szervezeteikben ezért csak fokozatosan, 
nemegyszer jobboldali köntösbe rejtve jelentkezhetett a baloldali gondolat, egyes esetekben 
pedig a marxista indíttatású eszmei tevékenység. 


Svéd László előadása második felében a Komintern VII. kongresszusának a hazai kom- 
munista és ezen keresztül az egész baloldali ifjúsági mozgalomra gyakorolt hatásáról szólt. 
A Kommunista Ifjúsági Internacionálé VI. kongresszusán kidolgozott taktika, mely az ifjú- 
sági mozgalom új, demokratikus szervezeti formáinak megteremtését, a demokratikus erőkkel 
való akcióegységet tűzte ki célul, fordulatot jelentett a kommunista pártok ifjúságpolitikájában. 
Magyarországon az új típusú szövetség fundamentumát a szociáldemokrata intézmények 
keretei között lehetett megvetni. Az Országos Ifjúsági Bizottságban való kölcsönös megértésen 
alapuló munka mellett a kommunista fiatalok az antifasiszta ifjúság szélesebb egységírontja 
érdekében sokat tettek a nemzeti hagyományok, a különböző ifjúsági rétegek törekvéseinek 
felkarolása érdekében. Így építettek ki kapcsolatot igen sok Hitler-ellenes, népi orientációjú 
polgári csoporttal, de ezek a szálak a csoportok heterogén politikai mentalitása miatt sosem 
fonódhattak teljesen egységes kötelékké. 

Ezek a törekvések mind azt jelzik, hogy a magyar ifjúság magatartását a háborúban nem 
a mozdulatlanság és a cinkosság jellemezte. A béke és a függetlenség, a társadalmi felemelkedés 
hívei számára azonban a hazai mostoha viszonyok csak araszos haladást tettek lehetővé. Arány- 
érzékkel csak ezeknek a körülményeknek a mindenoldalú számbavétele után ítélhetünk ifjú- 
ságunk helytállásáról. 

Svéd László előadásához kapcsolódott M. Kiss Sándor (Művelődéskutató Intézet) korrefe- 
rátuma a fiatalok szervezetszerű antifasiszta ellenállási mozgalmáról, ezen belül is a harcot 
népfrontos egységbe tömöríteni igyekvő Magyar Ifjúság Szabadságfírontjáról és előzményeiről. 
A két világháború között jelentkező ellenzéki szellemi áramlatok - a kommunista, szociál- 
demokrata, polgári radikális, népi — közül az előadó a népi írók hatását emelte ki a rendszer 
reprezentatív ifjúsági szervezetében, a Turul Szövetségben, mint amely a középrétegek egyetemi 
ifjúságában indított kedvező változásokat. Ennek nyomán jött létre a Turul-ellenzék, amely 
legális szervezkedési lehetőséget jelentett a népfrontos kommunista politikai törekvések 
számára is. Az előadó szerint a legális és illegális vonulat egymással alig találkozó, párhuzamos 
életet élt. 1944 nyarán ennek megfelelően két ifjúsági ellenállási csoport létezett a fővárosban: 
a györffystákból alakult és a kommunista párthoz kapcsolódó Nemzeti Ellenállás Diákmozgal- 
ma, és a Fitos Vilmoson keresztül Tildy Zoltánhoz kapcsolódó Szabad Élet Diákmozgalma. 
A csoportok közeledése a Magyar Front összekovácsolódásával párhuzamosan indult, és ennek 
nyomán jött létre a népírontegységet demonstráló Magyar Diákok Szabadságfrontja, amely 
nevével ellentétben több volt diákszervezetnél. 1944. október 15-e után a KISZ súlya növeke- 
dett a szervezeten belül. Ezt jelzi a Magyar Ifjúság Szabadságfrontjának megalakulása, vagyis 
a KISZ akciógárdáinak csatlakozása. M. Kiss Sándor szerint a legszerényebb becslések 
alapján a Magyar Diákok Szabadságfrontjában legalább 1000 munkás, paraszt, értelmiségi 
fiatal harcolt a fasizmus ellen. 

Gál Lajos (MSZMP KB Politikai Főiskola) , Az ifjúság helyzete a társadalomban 1945- 
1950 között"? című körképe sokoldalúan, az egész ifjúságot és legfontosabb rétegeinek helyzetét 
egyaránt érintve szólt azokról a változásokról, amelyek a felszabadulást követő években e több 
mint kétmillió lelket számláló rétegben végbementek. Szociális körülményeik a gyorsuló 
infláció, a súlyos gazdasági helyzet következtében rosszabbodtak, és őket sújtotta legjobban 
a munkanélküliség is. A nemzedék nehéz anyagi helyzetéhez azonban kedvező társadalmi 
körülmények járultak. Ezt jelzi az 1945. évi VIII. törvénycikk, amely minden 20. életévét 
betöltött magyar állampolgárt választójoggal ruházott fel. Ezzel egy időben a nagykorúságot 
is húsz évre szállították le. Megnyílt a fiatalok előtt a társadalom ügyeibe való érdemi bele- 
szólás lehetősége, érdekeikért ifjúsági és felnőtt politikai szervezetek harcoltak, a legtöbb eset- 
ben sikerrel. Az ország újjáépítésében való részvétellel, saját munkájukkal egyéni helyzetük 
javulását segíthették elő. Politizáló és országépítő nemzedékké válhatott 1945 ifjúsága. Joggal 
állapította meg Gál Lajos előadása végén, hogy a fiatalok többségének élete és magatartása 

pozitív irányba változott, gondolkodásuk demokratikusabbá vált, megindulhatott azoknak a tár- 
sadalmi válaszfalaknak a lebontása, amelyek a háború előtti évtizedekben szétszabdalták az 
azonos korosztályokat. 

Feitl István (Párttörténeti Intézet) a MADISZ I. kongresszusáról emlékezett meg. Kitért 
azokra a körülményekre, amelyek között a MADISZ létrejött, beszélt a kongresszusig, 1945. 
szeptember 13-ig elért fontosabb eredményekről, azokról a politikai körülményekről, amelyek 
az előkészítő munkát és a negyven évvel ezelőtti tanácskozást befolyásolták. Hangsúlyozta. 
a kongresszus programalkotó munkájának jelentősége az volt, hogy olyan forradalmi demokra- 
tikus tartalmú társadalmi elhivatottságot tükröztek követelései, amelyek a társadalom és ifjú- 
ság helyzetének reális elemzésére épültek, szövetségeseiket a társadalmi progresszió legszéle- 
sebb táborában keresték, célkitűzéseik pedig egységük és fiatalos radikalizmusuk miatt vonzó, 
követhető példát jelenthetett a tizen- és huszonévesek számára. 


Urbán Károly (Párttörténeti Intézet) , Szocializmus, válság, ifjúság" című előadásában 
az ötvenes évek első fele történeti rekonstrukciójának néhány olyan fontosabb kérdését helyez- 
te górcső alá, amelyeknek megválaszolása az ifjúság politikai magatartásában 1953 után be- 
következett változások megértéséhez elengedhetetlenek. Elsősorban azoknak a válságjelensé- 
geknek az elemzését tartotta fontosnak, amelyek Magyarországon ebben az időszakban a fel- 
színre törtek. Ezzel kapcsolatban megállapította, hogy az 1953. június 27-28-i központi 
vezetőségi határozat alapjában helyesen jelölte meg a legfőbb problémákat és a konkrét tenni- 
valókat. 1953 júniusát nem az ellenforradalmi lázadás előzményének, hanem olyan mélyre- 
ható változások kiindulópontjának keli tekinteni, amelynek kiteljesedése, következetes végig- 
vitele 1956 után következett be. A belpolitikai válság felszámolására irányuló kísérletek kudar- 
cának döntő oka az volt, hogy a párt vezetősége politikai egységének felbomlása miatt nem 
bizonyult alkalmasnak a kedvező változások következetes végigvitelére. A politikai folyama- 
toknak ezt az ellentmondásos képét kell szemünk előtt tartani akkor, amikor az ifjúság 1953 
utáni illúzióvesztésének történetét akarjuk rekonstruálni. Ebből a szemszögből válik érzékel- 
hetővé Révai József Társadalmi Szemlében megjelent cikkének (1957. május) egyoldalúsága, 
az, mennyire nem vette észre, hogy az 1953 utáni évek nemcsak bizonytalanságot, hanem alap- 
vetően fontos felismerések sorát hozták meg különösen az értelmiségi ifjúság számára, első- 
sorban a XX. kongresszust követően. Egyoldalú volt Révai balról jövő, éles elmarasztalása 
a DISZ-szel szemben is. A , szocializmus ellen forduló ifjúság"? képlete, a DISZ sommás el- 
ítélése nem is vált az MSZMP politikájának részévé. Ifjúság s párt kapcsolatának a válság 
időszakában való vizsgálatához a párt 1957-es ifjúságpolitikai alapvetése ennél elfogulatlanabb 
viszonyt követel meg. 

Az első délután korreferátumait az , Ifjúság, ifjúságpolítika 1945-1950" téma köré csopor- 
tosították a szervezők. 

Deme Péter (Párttörténeti Intézet) , Az MKP és az MDP ifjúságpolítikájának fő vonásairól" 
beszélt a fenti korszakban. Az MKP felszabadulás utáni ifjúságpolitikáját a népírontpolitika 
alapozta meg, ennek jegyében kezdeményezte a párt a demokratikus tömegszervezetek meg- 
alakítását, a társadalmi rétegek széles körének összefogását. Történelmi irodalmunknak régen 
vitatott kérdése azonban, hogy vajon megfelelt-e hazai viszonyainknak az egyetlen, egységes 
demokratikus ifjúsági szervezet. Tény, hogy ez a koncepció, ha elvileg nem is, gyakorlatban 
már februárban léket kapott. A párt taktikája a helyzet reális felmérése alapján 1945 második 
felében fokozatosan megváltozott, s ennek gyümölcseként jött létre 1946 márciusában az ifjúsági 
szervezetek akcióegységét reprezentáló MIOT. A stratégiai cél, az egységes ifjúsági szervezet 
létrehozása azonban nem változott. Az 1948. március 22-én a szocialista átalakulás segítését 
céljai közé iktató, rétegszervezetekre épülő MINSZ megalakulásával ez a folyamat új szakaszba. 
lépett. 1949 elejétől a pártvezetőség növekvő türelmetlensége és voluntarizmusa következtében 
az egységes ifjúsági szövetség mihamarabbi megvalósítása vált az ifjúságpolitika szinte egyetlen 
célkitűzésévé. A DISZ megalakítása ekkor sok vonatkozásban korainak és főleg formális aktus- 
nak tekinthető. 

Strassenreiter Erzsébet (Párttörténeti Intézet) , 4 két munkáspárt ifjúságpolitikai együtt— 
működéséről!" beszélve arra a kérdésre keresett választ, mi okozta, hogy miközben a legtöbb 
területen az MKP és az SZDP között sokrétű együttműködés alakult ki, az ifjúsági szervezetek 
kérdése alig szerepelt a pártok összekötőbizottsága előtt. Ez egyrészt összefüggött azzal, hogy 
a felszabadulást követő, nagy társadalmi átrendeződéseket hozó időszakban az ifjúságpolitika 

kérdései óhatatlanul háttérbe szorultak, és alá lettek rendelve a pártok általános politikai cél- 
kitűzéseinek, sőt napi politikai gyakorlatának. Másrészt rontotta az együttműködés lehetőségét 
az, hogy az MKP és az SZDP az ifjúsági mozgalom szervezeti struktúrájáról 1945 februárjában 
ellentétes álláspontot alakított ki. Az MKP szerint az ifjúság demokratikus nevelése egy és 
egységes szervezetet követel, az SZDP viszont a pártifjúsági mozgalmak csúcsszervbe való 
tömörítésével látta megoldhatónak ezt a feladatot. A két koncepcióval kapcsolatban az előadó 
annak a véleményének adott hangot, hogy az egyetlen ifjúsági szervezet keretein belül megvaló- 
sítandó egység koncepciója ugyanúgy irreális volt, mint szakszervezeti vonalon az iparági szer- 
vezkedés szorgalmazása, mert nem számolt a társadalmi fejlődés fő tendenciáival, az osztályok 
hatalmas méreteket öltő átrendeződésével, polarizálódásával és újraegyesülésével. A két párt 
közötti feszültség csak a MIOT megalakításával oldódhatott. Az 1946. januári összekötőbizott- 
sági ülés így tudott megállapodni a MADISZ, a SZIM és a SZÍT együttműködéséről, a munkás- 
ifjúság üzemi egységéről. 

Szeredi Péter (MSZMP XI. Ker. Bizottsága) , 4 Szociáldemokrata Párt és az ifjúság" 
című korreferátumában a Szociáldemokrata Ifjúsági Mozgalom történetét vázolta fel. Az elő- 
adó részletesen szólt a szervezeti keretek kiépüléséről, az újjáépítésben végzett munkáról, 
a pártvezetés és az ifjúsági szervezet kapcsolatának mechanizmusáról, tevékenységük egy sor 
területéről. Ismertette az 1945. november 19-én megnyílt első kongresszus eredményeit, majd 
a szervezet vezetésében kialakult éles ellentéteket, amelyeknek következtében Justus Pál 
tanítványai és a SZIT-ben tevékenykedő szociáldemokrata fiatalok vették át a vezetést 1946 
áprilisában. A pártvezetőség jobboldalának nyomására azonban újabb személycserékre került 
sor. 1947 őszétől a SZIM történetére az önálló pártifjúsági szervezet fenntartása mellett és a 
rétegszervezetekre épülő egységes ifjúsági szervezet mellett kiálló csoportok küzdelme nyomta 
rá bélyegét, szoros összefüggésben az MKP ifjúságpolitikájában beállt változásokkal. A vita 
1948 elejére dőlt el, amikor kizárták a helyi szervezetekből a jobboldalinak tekintett ifjúsági 
vezetőket. A MINSZ létrejöttével a Szociáldemokrata Ifjúsági Mozgalom tagjai is az új szer- 
vezeti keretek között folytatták munkájukat. 

Tóth Pál Péter (ELTE Szociológiai Intézet) hozzászólásában azokról a történetszocioló- 
giai kutatásokról számolt be, amelyek az értelmiségi ifjúság és egyetemi hallgatóság körében 
1945 után a kommunista mozgalomhoz való közeledés okait vizsgálták. Beszélt többek között 
a kommunista párt egyértelmű és határozott fellépésének és programjának, a szovjet hadsereg 
felszabadító szerepének, a Szovjetunió népszerűségének hatásáról, a párt célkitűzéseiben kör- 
vonalazódó jövőkép racionalításáról és humanitásáról, a marxizmussal való megismerkedés 
erejéről, a párt szervezeteinek közösségi vonzerejéről, a párt sikereinek egyéni sikerként való 
átélhetőségéről és annak az , osztálybűntudatnak? a szerepéről, amely a felsőbb rétegekből 
származó fiatalok saját múltjukkal való szembehelyezkedését motiválta. 

Pásztor István (Zrínyi Miklós Katonai Akadémia) , 4 Nemzeti Parasztpárt és a fiatalok" 
címmel a Népi Ifjúsági Szövetség történetével ismertette meg a hallgatóságot. Mondandóját 
három téma köré csoportosította: először a szervezet 1946-ban kifejtett tevékenységét foglalta 
össze, majd külön részletesen kitért a NISZ 1947. március 15-16-i kongresszusára, végül a 
mozgalomnak a parasztifjúság egysége megteremtésében játszott szerepére. A NISZ - állapí- 
totta meg az előadó - a kor leghaladóbb szervezeteivel szövetségben álló baloldali, demokratikus 
paraszti ifjúsági szervezet volt. Pozitív szerepet töltött be a népi kollégiumok szervezésében; 
több mint 700 helyi szervezet jött létre, bár a parasztfiataloknak így is csak kis százalékát 
tömörítette soraiba. Működésének második szakaszában jelentős mértékben szembefordult a 
, harmadikutas" népies elképzelésekkel, a hamis , paraszti romantikával". Ennek szellemében 
vett részt az egységes parasztifjúsági szervezet, az EPOSZ létrehozásában. 


Az első nap két utolsó felszólalója a katolikus egyház ifjúságpolitikai szerepével foglalko- 
zott. Gergely fJenő (ELTE Bölcsészettudományi Kar) ,, A katolikus egyház és ifjúság"? kapcsolat- 
rendszerét vizsgálva leszögezte: kettejük között az iskolaügy volt a hagyományos hivatalos 
kapocs, de ezt a két világháború között kiegészítette az állam támogatta ifjúsági szervezetek 
tevékenységének fellendülése. Az 1930-as évek derekától új típusú, szociális töltetű, populáris 
igényű, de a baloldali törekvésektől elzárkózó, korporatív ifjúsági mozgalmak keletkeztek. 
Közülük a KALOT és a KALÁSZ volt a legjelentősebb. Az egyházi források szerint 1942-ben 
csak Budapesten 44 ifjúsági egyesület vagy intézmény működött, 1940-1945 között az ország- 
ban megjelenő 174 katolikus lapból 23 kimondottan az ifjúságnak szólt. 1945-1948 között, bár 

erősödött az egyházi iskolák állami felügyelete, az egyház megtartotta iskolai oktatási és nevelési 
lehetőségeit. Újjászerveződött az Actio Catholica, a KIOE, a KALOT, a KALÁSZ és néhány 
új szervezeti forma is alakult. Mindszenty József hercegprímás kezdettől elzárkózott a katoli- 
kus és a demokratikus szervezetek együttműködésének támogatásától, amivel elszigetelt helyzet- 
be hozta őket, és gyakorlatilag arra a kényszerpályára kerültek, hogy a kibontakozó demokratikus 
átalakulás oppozícióját jelentsék. Gergely Jenő részletesen foglalkozott a katolikus ifjúsági 
egyesületek 1946. júniusi feloszlatásával, az ekörül kialakult politikai manőverekkel, majd a cser- 
készet és a KALOT sikertelen újjászervezési kísérletével. A szervezetek megszüntetése gyengí- 
tette a kisgazdapárt falusi bázisát, és leszűkítette az egyháznak az iskolán kívüli ifjúsági nevelési 
lehetőségeit. Ezzel megszűnt a baloldal ifjúság közötti térnyerésének egyetlen számottevő 
akadálya; helyenként azonban nem volt megnyugtatóan indokolt a baloldali ifjúsági szervezetek 
hegemóniájának adminisztratív eszközökkel való megteremtése. 


Balogh Margit (ELTE Bölcsészettudományi Kar) a KALOT és a demokratikus átalakulás 
viszonyát vizsgálva leszögezte: a katolikus legényegyletek vezetői 1945 után már nem pusztán 
szociális, hanem politikai mozgalom újjászervezésére gondoltak, olyan mozgalomra, amely 
bázisa lehetett volna egy kereszténydemokrata pártnak. Ennek szellemében törekedtek a de- 
mokratikus Magyarország állami szerveivel és politikai csoportosulásaival való együttműködés- 
re. A kapcsolatok azonban nem lehettek hosszú életűek részben Mindszenty József merev kon- 
zervativizmusa, részben a baloldali ifjúsági mozgalmakkal való konfliktusok állandósulása miatt. 
Az előadó térképpel, adatokkal szemléltette a KALOT területi elhelyezkedését. 

A második nap délelőtti hozzászólások az , Ifjúsági rétegek, rétegszervezetek 1945-1950" 
téma köré csoportosultak. 

Molnár István (Budapesti Műszaki Egyetem) korreferátumában a Szakszervezeti Ifjú- 
munkás és Tanoncmozgalom történetének néhány kérdésével foglalkozott. A SZIT - mint isme- 
retes - az 1945-1950 közötti időszak egyetlen, végig működő ifjúsági szervezete volt, s ezért, 
meg a munkásifjúság egyre növekvő szerepe miatt is, az egész ifjúsági mozgalmon belül ki- 
emelkedő helyre került. Az előadó részletesen szólt a SZIT érdekvédelmi tevékenységéről, 
amely a SZIT-ben más ifjúsági réteghez képest nagyobb súlyt kapott, s eredményesebb is 
volt. Rámutatott, hogy e tevékenység dinamizmusát 1948 végétől megtörte az a tény, hogy a 
SZIT-ben is egyoldalúan a termelést, illetve annak segítését állították a mozgalmi tevékenység 
középpontjába. Szólt arról is, hogy a népi demokratikus forradalom kibontakozásával a köz- 
vetlen politikai nevelő munka, a politikai harcokban való részvétel, az erre való felkészítés is az 
ifjúmunkás-mozgalom fontos területe lett. Végül hangsúlyozta, hogy , máig élő tanulsága a kor- 
szaknak, hogy az érdekvédelem és a politikai nevelőmunka kölcsönös összefüggésben áll, és 
nem zárja ki egymást, igazi tömegszervezeti munka pedig sohasem létezhet e két tevékenységi 
terület nélkül". 

Torzsa István (ELTE Természettudományi Kar) , Az EPOSZ és a parasztfiatalok" cím- 
mel tartott korreferátumot. 

Az Egységes Parasztifjúság Országos Szövetsége 1948. március 16-án alakult meg, utolsó- 
ként a rétegszervezetek közül. Munkájának sarkalatos pontja a szocialista építés feladatainak 
propagálása és a termelőmunka segítése volt, de egyúttal kiemelt feladatnak tekintette a paraszt- 
ifjúság érdekeinek védelmét, nevelését, művelését, kulturális életének megszervezését. Az 1949 
elejétől elharapódzó túlkapások, hibák növelték a bizalmatlanságot az EPOSZ-szal szemben, 
tevékenységében pedig a korábbinál jóval egyoldalúbb termelésközpontúság vált jellemzővé. 

Micheller Magdolna (József Attila Tudományegyetem, Szeged) az egyetemisták réteg- 
szervezetének, a Magyar Egyetemi Főiskolai Egyesületek Szövetségének a tevékenységét ismer- 
tette 1945 és 1948 között. Az egységes egyetemi és főiskolai ifjúsági szövetség létrehozására 
1945 nyarán Balatonlellén a MADISZ tett javaslatot, miután több hónapos kísérletezés után 
sem sikerült e réteget sikeresen bevonni a MADISZ-ba. Az előadó ismertette az itt elfogadott 
programot, majd az évenként megtartott ún. diákparlamentek lényegesebb eredményeit. Nem 
utolsósorban ezeken a tanácskozásokon dőlt el a küzdelem a MEFESZ-ben a baloldali egyetemi 
hallgatók javára, s az országos eseményeknek is a hatásaként 1947-ben a jobboldal kiszorult a 
MEFESZ vezetőségéből. 

Az előadó hangsúlyozta, hogy 1947 végére lezárult az a folyamat, amely az egyetemista 
fiatalok egységes rétegszervezetté válását eredményezte. Erre a sok lehetőséget kínáló alapra 
épült ráa MINSZ megalakulásával az új MEFESZ, amely mint az öt rétegszervezet egyike, 

1948 őszétől leszűkített területen mozogva, tevékenységében főként a tanulmányi munkára és. 
az aktuális politikai kérdések magyarázatára szorítkozott. 

Vaskó László (Kossuth Lajos Tudományegyetem, Debrecen) a Diákszövetség történetéről 
adott összefoglalót. Véleménye szerint 1947 őszére ért meg az a gondolat, hogy a diákok egy. 
egységes szervezetet alakítsanak, amely hivatva lesz a diákság kulturális, társadalmi és szociális 
problémáit megoldani. A Magyar Diákok Nemzeti Szövetsége megalakulására így 1947. október 
21-én került sor. Az előadó kitért arra a csatározásra, melyet a szövetségnek elismertetéséért 
kellett folytatnia az iskolában, s egyetértőleg vázolta azokat a törekvéseket, melyek a jobb tanul- 
mányi eredmények elérésére ösztönözték a tanulóifjúságot. A konferencia résztvevőit megismer- 
tette az iskolák államosítása körüli küzdelmekkel; több példával illusztrálta az egykori reakció. 
ellen szervezett felvonulásokat. 

Csatári Dániel (József Attila Tudományegyetem, Szeged) NÉKOSZ-szal foglalkozó 
hozzászólása - a széles irodalom miatt is - nem kívánt átfogó értékelést nyújtani a népi kollé- 
giumokról. Hangsúlyozta, a népi kollégiumokat az akkori történelmi időszak valóságos társa- 
dalmi-politikai szükségletei hívták életre. A háború után a népi demokratikus átalakulás folya- 
matában meg kellett oldani a közoktatás demokratizálását, s hozzá kellett látni az uralkodó 
osztályok műveltségi monopóliumának megtöréséhez. Az MKP vezetői, személy szerint Révai 
József az erre alkalmas intézményi modellt a Györffy István kollégiumban jelölte meg. Végül 
is a györffysták alakították meg 1946. július 10-én a Népi Kollégiumok Országos Szövetségét. 

Csatári Dániel utalt azokra a nevelési elvekre, melyek jellemzőek voltak a népi kollégiu- 
mok tevékenységére. Ezek közül a társadalmi-politikai elkötelezettség volt a legfontosabb, mely- 
nek alapján kivették részüket a népi demokratikus átalakulás küzdelmeiből. A másik fontos 
célkitűzés volt, hogy igyekeztek a legkorszerűbb szakmai képzettséggel és a leghaladóbb világ- 
nézettel felfegyverkezni. 

Az öntevékenység kibontakoztatása érdekében a kollégiumok olyan sajátos pedagógiai 
mechanizmust alakítottak ki, amelynek megítélésében már megoszlanak a vélemények. Tény, 
hogy pedagógiai elveikben volt maximalizmus, és bizonyos avantgardista vonások is előfordul- 
tak, ezeket azonban inkább gyermekbetegségeknek kell tekintenünk. Talán ezért is volt olyan 
tragikus a népi kollégiumok feloszlatásáról 1949-ben hozott döntés. 


Szarvas Lászlóné (Semmelweis Orvostudományi Egyetem) a MINSZ és a rétegszervezetek 
tevékenységével ismertette meg a tanácskozás résztvevőit. Leszögezte, hogy bár mindössze két 
évről van szó, a téma szempontjából sem lehet egységes időszakról beszélni. Az országos politika 
torzulásai az ifjúságpolitikát sem hagyták érintetlenül. A különböző fejlettségi szinten levő 
rétegszervezetek tényleges szövetségeként jött létre 1948. március 22-én a Magyar Ifjúság 
Népi Szövetsége. A rétegszervezetek és a MINSZ kettős kötődése már kezdettől fogva meg- 
nyilvánult a feladatok kijelölésében és a szervezési, irányítási gyakorlatban. A MINSZ-központ 
hirdette meg a közös politikai akciókat, s adott ki központi segédanyagokat, ajánlásokat, s a ke- 
reteket a rétegszervezetek önállóan, sajátosságaiknak megfelelően töltötték ki. A rétegszerveze- 
tek saját programot dolgoztak ki (főként a MEFESZ és a Diákszövetség érdemel ezzel kapcso- 
latban említést), saját lappal rendelkeztek (pl. Magvető [EPOSZ], Fiatal Magyarország 
IMEFESZTI]J), ugyanakkor a MINSZ felvállalta s közvetítette az egyes rétegek érdekeit az illeté- 
kes állami fórumok felé. 

A MINSZ-ben felépítésének megfelelően kettős belső irányítási struktúra alakult ki, 
amelyben kezdetben a különböző szintű (megyei, járási stb.) MINSZ-központok szava volt 
a döntő. 1948 júniusa után azonban megerősítették a rétegszervezetek vezetőségeit, hiszen a 
fiatalokat ők tudták bekapcsolni a mozgalomba. Bár az MDP felső vezetésében az egységes 
ifjúsági szervezet koncepciója kezdettől fogva megtalálható, 1948-ban még az ifjúság állapotát 
reálisan figyelembe vevő szervezkedést támogatták. 1949 tavaszától azonban az egyetlen szer- 
vezetre való áttérést kezdték erőltetni, s ebbe a képbe a rétegszervezetek nem illettek bele. 
Lényegében a MINSZ-központ vette át — már csupán a párt akaratának közvetítőjeként — az 
ifjúsági mozgalom irányítását, s 1949 őszétől a rétegszervezetek beolvadtak a centralizált 
apparátusba. Ezzel párhuzamosan elszegényedett a rétegmunka, megszűntek a réteglapok, a 
mozgalmi oktatás, visszaszorult az érdekvédelmi tevékenység, s minden mást megelőzve a ter- 
melésre, falun pedig a kollektivizálásra való mozgósítás vált középponti programmá. 

Nagy István (Juhász Gyula Tanárképző Főiskola, Szeged) hozzászólásának első részében 
a felszabadulás után kibontakozó fiszártúli demokratikus ifjúsági mozgalom főbb jellemzőiről 

beszélt. Ezután a szegedi ifjúsági mozgalom kezdetéről, a szegedi MADISZ 1945. január 7-i 
megalakításának előkészítéséről adott áttekintést, a fő hangsúlyt a kommunista fiatalok tevé- 
kenységére helyezve. Véleménye szerint, bár a MADISZ névadójának a debreceni szervezetet 
kell tekintenünk, , a felszabadult országrészben a szegedi KISZ fogalmazta meg a különböző 
ifjúsági rétegszervezetekbe tömörülő fiatalok összefogásának konkrét tervét és országos prog- 
ramját?". 

Knausz Imre (Párttörténeti Intézet) a középiskolák 1948 és 1950 közötti helyzetéről tárt 
érdekes adatokat a konferencia hallgatósága elé. Többek között rámutatott, hogy az iskolai 
oktatás tömegessé válásával együtt az iskolai rend és fegyelem meglazult, s mind több fegyel- 
mezetlenség fordult elő. A kialakult helyzet a közösségi nevelést ekkorra legyűrő tekintélyelvű 
nevelési módszerek kudarcát is tükrözi. De emellett szólni kell a tantervek nyomasztó hiányá- 
ról, a növekvő diáklétszámról, az oktatói kar csekély létszámáról és alacsony színvonaláról. 
Mindazonáltal a közösségi nevelés, a népi kollégiumok feloszlatása egy elszalasztott lehetőség 
kontúrjait mutatja, valamint azt, hogy a tömeges oktatás és a megfelelő fegyelem, színvonal 
nem egymást kizáró tényezők. 

Petrus György (Ifjúsági Lapkiadó Vállalat) , Az ifjúság társadalmi helyzetének változása 
1950-1956 között" címmel elhangzott korreferátuma a konferencia utolsó nagyobb témaegysé- 
gét vezette be. j 

A konferencián — mint az eddigiekből olvasható volt - többen is állást foglaltak a DISZ 
megalakulásának időszerűségét, jogosultságát vagy jogosulatlanságát illetően. Petrus György 
álláspontja szerint a , DISZ megalakulása fordulatot jelentett a felszabadulás utáni magyar ifjú- 
sági mozgalom fejlődésében, . . . hiszen lehetővé tette, hogy a magyar ifjúság a párt mögött 
felsorakozva betöltse hivatását a szocializmus építésében . . . Az egységes szervezet megteremté- 
sében lényegét tekintve találkozott az ifjúság minden rétegének elképzelése a társadalom és a 
párt törekvéseivel." 


Az előadó mondanivalójának középpontjába az ötvenes évek termelési eredményeit, 
mozgalmait, illetve az ifjúság ilyen értelmű pozitív reagálásának bemutatását helyezte. A DISZ 
tevékenységét is ennek fényében értékelte. Eszerint a DISZ , tevékenységének alapelvei helyt- 
állónak bizonyultak, s egész munkájára mindenekelőtt a pozitívumok voltak a jellemzőek." 

Fábián György (József Attila Tudományegyetem, Szeged) a DISZ Csongrád megyei 
történetét tekintette át, de álláspontját több kérdésben a DISZ egészére vonatkoztatva is kifej- 
tette. Hangsúlyozta, a DISZ-nek országosan is meglehetősen szűk volt a mozgástere, ami 
az egyes megyékben még korlátozottabbá vált. A szervezetek még a helyi folyamatokat sem 
voltak képesek jelentősen befolyásolni, a helyi érdek, a helyi társadalom, a helyi politika és 
maga az ifjúság is csak a központi döntések végrehajtása szempontjából jött számításba. 
A DISZ alsóbb szervei tevékenységének egyetlen mércéje volt, hogyan hajtsák végre a szűk 
hatalmi centrumnak a DISZ országos vezetőségén keresztül közvetített akaratát, döntéseit. 
A helyi pártszervek közvetlenül utasították, irányították a DISZ egyes területi szerveit. Hozzá 
kell tenni, ezt el is várták; minden kérdésben a párttól vártak útmutatást. Az előadó is állást 
foglalt a DISZ megalakításának kérdésében. Véleménye szerint az egységes ifjúsági szervezet 
gondolata alapvetően helyes volt. Az egységet azonban csak szervezetinek felfogó, a szervezeti 
egységet fetisizáló, a párt és a munkásifíjúság vezető szerepét mennyiségileg felfogó koncepció 
alapján megvalósult szervezet e célok nagy részét nem vagy csak átmenetileg tudta elérni. 

Fábián György kitért az 1953 júniusát követő pozitív változásokra, majd megakadásukra 
1955 márciusa után. Röviden elemezte az 1955 végétől tapasztalható ismételt fellendülést, de 
- mint hangsúlyozta - elsősorban a DISZ-en kívüli körülmények miatt ezek nem vezethettek 
eredményre. Ezt a folyamatot tükrözi a végpont felé haladva a szegedi József Attila-kör 
létrehozása, a , DISZ vagy MEFESZ" kérdés felvetődése, amely megkérdőjelezte a DISZ 
létét, s egyúttal a szocialista keretek szétfeszítését célozta. 

Ólmosi Zoltán (Párttörténeti Intézet) korreferátuma a DISZ megújulási kísérleteit, az új 
szakasz politikájának irányvonalára való áthangolását kísérte nyomon az MDP KV 1953. júniusi 
határozatát követően. A DISZ, bár ellentmondásoktól terhesen és sok vitával tarkítva, jó né- 
hány olyan kezdeményezést indított útjára 1953 júniusa után, amely magában hordozta egy 
sikeresebb ifjúságpolitika lehetőségét. A júniusi párthatározat tanulságait feldolgozó szeptemberi 
DISZ KV-ülés e szándék jegyében ült össze, s vitatott meg számos, fiatalokat érintő gondot. 
A KV-ülés után több határozatot hoztak az ifjúság egyes rétegeit érintő negatív jelenségek fel- 

számolására (új egyetemi ösztöndíj-javaslatot készítettek, felléptek a gyermektelenségi adó, 
továbbá, az ifjúmunkás-szállások tűrhetetlen helyzete ellen vagy az ipari tanulók képzése, el- 
helyezkedése érdekében stb.). Ezek a javaslatok már egy differenciáltabb rétegpolitika szán- 
dékát is tükrözték, ami létérdeke volt a DISZ-nek. Annak okát, hogy az ígéretes elképzelések 
végül is miért nem valósultak meg, a korreferens szerint az adott politikai viszonyokban 
s a júniusi párthatározatot követő ellentmondásos helyzetben kell keresni. 

Pósa Zsolt (MSZMP KB Politikai Főiskola) ,, 1956 és az ifjúság"? című korreferátuma arra 
keresett választ, milyen része volt a magyar ifjúságnak az 1956-os ellenforradalomban, és 
hogyan kerülhetett sor erre a szerepvállalásra. Az előadó röviden vázolta azokat a folyamatokat, 
amelyek az ifjúságot (főleg a diákifjúságot) az ellenforradalom felé hajtották. 

Pósa Zsolt ezután statisztikai adatok tükrében mutatta be az ifjúság , szerepvállalását?" 
és veszteségeit az ellenforradalmi cselekményekben. 

Hangsúlyozta, míg a fegyveres harcokban számarányuknál nagyobb arányban részesedtek, 
a különböző szintű politikai és igazgatási szervekben szerepvállalásuk nem volt lényegi. A sok 
alakuló párt és szervezet tagjai között viszont szép számmal találunk fiatalokat. Bár e téren az 
ifjúság súlya nem volt túl nagy, az országot elhagyók között számukat igen nagyra becsülhetjük. 
Az összes disszidálónak legalább 5094-a 25 éven aluli volt, s ez mutatja azt a hatást, amit az 
ellenforradalom kifejtett az ifjúságra. 

Eperjesi László (SZOT) , Az MSZMP ifjúságpolitikája 1957-1964 között"? címmel tar- 
totta meg korreferátumát. Vázolta azokat a körülményeket, melyek között az új egységes 
ifjúsági mozgalom megteremtéséért folytatott küzdelem lezajlott. Ezek között különösen fon- 
tos volt a rétegszervezetekben -— főként a MEFESZ-ben - tevékenykedő rendszerellenes erők- 
kel folytatott harc. A viták során, az ellenérzések dacára 1957 márciusára megértek a feltételek 
a KISZ megalakítására. Ebben az értelemben foglalt állást az MSZMP KB , Az ifjúság nevelé- 
sének néhány kérdéséről és a Magyar Kommunista Ifjúsági Szövetség megalakulásáról" című 
1957. március 16-án nyilvánosságra hozott határozata is, amely hosszú évekre megszabta a 
párt ifjúsági politikáját. Az előadó ismertette a KISZ kezdeti tevékenységét, akcióit - a 
tömegszervezetté válás időszakát. Eközben kitért arra is, hogy e folyamatot lassította egyes 
KISZ-szervezetek és -tagok befeléfordulása, szektás elzárkózása. 

Az 1964-ig eltelt időszak a KISZ nagykorúvá válásának éveit jelentette. Az 1957 őszi 
170 000 fős létszán 1964 decemberére, a KISZ VI. (1957 óta II.) kongresszusának idejére 
800 000 tagra növekedett. Kiépültek a tömegszervezeti keretek, kialakultak azok az elvek, kap- 
csolatok, melyek között a KISZ az MSZMP-vel szorosan együttműködve a gyakorlatban 
végezte a munkáját. 

Kmetykó Lajos (KISZ Csongrád Megyei Politikai Képzési Központ, Szeged) hozzá- 
szólásában az országos viszonylatban is jelentős Csongrád megyei, a haladó ifjúsági mozgalmak 
történetét 1867-től máig feldolgozó kutatás helyzetét, eredményeit, lehetőségeit tárta a hallga- 
tóság elé. Tájékoztatott a jelenleg folyó munkálatokról, a már megjelent kiadványokról, a feltáró 
munka módszereiről és az ismeretterjesztés különböző területeiről, sőt a kutatások finanszíro- 
zásáról, az anyagi fedezet mind nehezebb előteremtéséről is. 

Huszár István zárszavában sikeresnek értékelte a tanácskozást, amely mutatta, már nem- 
csak a felszínt vizsgálják e diszciplína kutatói. Véleménye szerint a konferencia szellemére 
a közgondolkodásban is kívánatos reális számvetés volt jellemző. A múlt minden tanulságának 
levonása és összegzése azonban még nem zárult le, mint ahogy a tanácskozással a viták sem 
tekinthetők befejezettnek. Jónak tartotta, hogy az ifjúságmozgalom-történeten kívül ifjúság- 
politikáról, társadalmi vonulatokról is szó esett a konferencián. Végezetül reményét fejezte ki, 
hogy az elhangzott anyag beépül az ifjúsági vezetők képzésének rendszerébe. 


Feitl István - Ólmosi Zoltán 

RÖVID HÍREK 


Kende János, a Párttörténeti Intézet tudo- 
mányos munkatársa 1985. október 06-12. 
között az újvidéki Történettudományi Inté- 
zet vendégeként levéltári kutatást folytatott 
Karlócán a Vajdasági Levéltárban, az 1918 
előtti közigazgatási iratokban. 


k 


Szücs László, a Párttörténeti Intézet Archí- 
vumának vezetője 1985. október 6. és 20. 
között az Országos Ösztöndíj Tanács ösztön- 
díjával Dániában járt, ahol a koppenhágai 
Arbejderbevaegelsens  Bibliotek og Arkiv 
(Munkásmozgalmi Könyvtár és Levéltár) 
vezetőivel folytatott konzultációt és tájékozó- 
dott az intézmény magyar vonatkozású anya- 
gairól. 


gk 


A Hazafias Népíront Országos Tanácsa, a 
Magyar Történelmi Társulat, az Országos 
Pedagógiai Intézet és aa MSZMP Megyei 
Bizottságának Oktatási Igazgatósága ,40 év 
a helytörténeti-honismereti kutatások tükré- 
ben" címmel 1985. október 7-8-án országos 
tanácskozást rendezett Egerben. A konferen- 
cia politikatörténeti szekciójában Sipos Leven- 
te és Strassenretter Erzsébet, intézetünk tudo- 
mányos munkatársai, a Gazdaságtörténeti 
szekcióban Botos János és Földes György 
tudományos munkatársak, a társadalomtörté- 
neti szekcióban Urbán Károly osztályvezető 
szerepelt felkért hozzászólóként. A vitát 
Vass Henrik, a Történelmi Társulat alelnöke 
foglalta össze. 


gk 


A prágai Magyar Kulturális Intézet, a CSKP 
KB Marxizmus-Leninizmus Intézete és az 
SZLKP KB Marxizmus-Leninizmus Inté- 
zete 1985. október 8-án tudományos emlék- 
ülést rendezett Prágában, Schönherz Zoltán 
születésének 80. és mártírhalálának 43. év- 
fordulóján. A tanácskozáson Viliam Plevza 
akadémikus, a szlovák intézet igazgatója 
Schönherz Zoltánnak a csehszlovák kommu- 
nista mozgalomban betöltött szerepéről, Pin- 
tér István, a történettudomány doktora, a 
Párttörténeti Intézet tudományos tanács- 
adója a kiemelkedő kommunista vezető élet- 
útjáról, valamint a magyar és a csehszlovák 

kommunista mozgalom két világháború kö- 
zötti kapcsolatairól tartott referátumot. 


k 


Petrák Katalin kandidátus, intézetünk Vissza- 
emlékezés-gyűjtő Csoportjának vezetője 1985. 
október 21-26. között Bratislavában, a Szlo- 
vák KP KB Marxizmus-Leninizmus Inté- 
zete vendégeként folytatott levéltári kutatást 
Kun Béla és más magyar kommunista emig- 
ránsok tevékenységére vonatkozóan. 

Az MSZMP Politikai Főiskola Nemzetközi 
Munkásmozgalom Története Tanszéke ,A 
népi demokratikus forradalmak elméleti-poli- 
tikai kérdései" címmel 1985. október 24-én 
tudományos vitaülést rendezett Budapesten. 
A Lipkovics Károly rektorhelyettes elnökleté- 
vel tartott tanácskozáson a Politikai Főiskola, 
az ELTE és a Magyar Külügyi Intézet szak- 
emberei mellett referátumot tartott Szrassen- 
reiter Erzsébet, intézetünk tudományos mun- 
katársa is, aki a munkásegység kérdéseit ele- 
mezte. 

Su Shao-zhi, a Kínai Társadalomtudományi 
Akadémia rendes tagja, a marxizmus, leniniz- 
mus, Mao Ce-tung gondolatait tanulmányozó 
intézet igazgatója hosszabb magyarországi 
látogatása során 1985. október 31-én találko- 
zott Molnár Jánossal, a történettudomány 
doktorával, a Párttörténeti Intézet igazgató- 
helyettesével, aki tájékoztatta Őt az intézet 
működéséről és legfontosabb feladatairól. 

A szocialista országok tudományos akadémiái 
együttműködésének keretében tevékenykedő 
A nagy október és az azt követő szocialista 
forradalmak"? problémabizottság 1985. no- 
vember 12-19. között nemzetközi tudományos 
tanácskozást rendezett Hanoiban, melynek 
témája volt Ho Si Minh hozzájárulása a világ- 
forradalom ügyéhez. A konferencia munkájá- 
ban a Magyar Tudományos Akadémia meg- 
bízásából részt vett és , Ho Si Minh és a 
magyar nép barátsága? címmel előadást tar- 


tott Borsányi György kandidátus, intézetünk 
tudományos főmunkatársa. 

1985. november 13-14-én kétoldalú kerek- 
asztal-megbeszélésre került sor Berlinben az 
NSZEP KB Marxizmus-Leninizmus Intéze- 
te rendezésében. A tanácskozáson a fejlett 
szocialista társadalom építésének tapasztala- 
tairól, problémáiról és eredményeiről folyt 
vita. A magyar delegációt Urbán Károly, a 
Párttörténeti Intézet osztályvezetője vezette, 
tagjai voltak Balogh István kandidátus, a Tár- 
sadalomtudományi Intézet osztályvezetője 
és Botos János, a Párttörténeti Intézet tudo- 
mányos munkatársa. 

Az ELTE Bölcsészettudományi Karának 
"Tudományos  Szocializmus Tanszéke az 
ELTE alapításának 350. és a tudományos 
szocializmus szakoktatás 25. évfordulója al- 
kalmából 1985. november 15-én , Társada- 
lomelmélet, szocialista fejlődés"? címmel el- 
méleti tanácskozást rendezett. Számos meg- 
hívott mellett a konferencián , Társadalmi 
változások és  munkásmozgalomtörténet"? 
címmel előadást tartott Erényi Tibor, a törté- 
nettudomány doktora, a Párttörténeti Intézet 
igazgatóhelyettese is. 


xk 


A Koreai Munkapárt megalakulásának 40. 
évfordulója alkalmából a Művelődési Minisz- 
térium és a Műcsarnok kiállítást rendezett 
a kőbányai Pataky István Művelődési Ház- 
ban, melyet 1985. november 15-én Molnár 
János, intézetünk igazgatóhelyettese nyitott 
meg. 

Az MSZMP Központi Bizottsága Párt- és 
"Tömegszervezetek Osztálya, ÁAgitációs és 
Propaganda Osztálya, valamint a Politikai 
Főiskola 1985. november 21—-22-én , A párt- 
demokrácia helyzete és fejlesztésének fel- 
adatai" címmel országos elméleti tanácsko- 
zást rendezett Budapesten. A vitaindító elő- 
adást Németh Károly, az MSZMP főöőtitkár- 
helyettese tartotta. A pártdemokrácia fejlődé- 
sének történelmi tanulságai című szekcióban, 
melynek munkáját Huszár István, a Párttör- 


téneti Intézet igazgatója vezette, , A párt és a 
helyi hatalmi szervek a felszabadulást követő. 
években" címmel - mások mellett — korrefe- 
rátumot tartott Molnár János, a történettudo-. 
mány doktora, az intézet igazgatóhelyettese.. 

Kun Béla születésének közelgő centenáriuma 
és a KMP megalakításának 67. évfordulója 
alkalmából 1985. november 22-én emléktábla 
avatására került sor Budapesten, a Kresz 
Géza utca 27. számú ház falán, ahol egykor 
a KMP első központja, majd Kun Béla lakása 
volt. Az avató beszédet Hámori Csaba, az 
MSZMP Politikai Bizottságának tagja, a 
KISZ KB első titkára mondotta. 

A Varjas Sándor Emlékbizottság és az 
ELTE Természettudományi Kara 1985. 
november 22-én Varjas Sándor születésének 
100. évfordulója alkalmából  emlékülést 
rendezett Budapesten. A tanácskozás meg- 
nyitó előadását Erényi Tibor, a Párttörténeti 
Intézet igazgatóhelyettese, az emlékbizottság 
elnöke tartotta. 

Heinz Moritz, az NSZEP KB Marxizmus-. 
Leninizmus Intézete Hely- és Üzemtörténeti 
Osztályának vezetője és Manfred Beck tudo- 
mányos munkatárs 1985. november 26-29. 
között intézetünk vendégeként Budapesten 
tartózkodott. Kollégáink konzultációt folytat- 
tak a Magyar Történelmi Társulatban, a 
Hazafias Népfront Országos Tanácsa Hon- 
ismereti Bizottságában és a Történettudo- 
mányi Intézetben a magyarországi hely- és 
üzemtörténeti, valamint helyi munkásmoz- 
galomtörténeti kutatások eredményeiről és 
problémáiról, és fogadta őket Molnár Jos 
intézetünk igazgatóhelyettese. 

A TIT Budapesti Történelmi és Irodalmi 
Szakosztálya 1985. december 2-án könyv- 
premier keretében mutatta be a Hazafias 
Népíront kiadásában megjelent , Ezer év" 
című portrékötetet a szerkesztőbizottság tag- 
jai: Benda Kálmán, Erényi Tibor, Kristó 
Nagy István, Mód Aladárné és Szabad 
György részvételével. 

.Deme Péter, a Párttörténeti Intézet titkára 
1985. december 2-5. között az NSZEP KB 
Marxizmus-Leninizmus Intézete vendége- 
"ként Berlinben tartózkodott. Útja során ta- 
- nulmányozta az NDK-beli testvérintézet fel- 
.építését, irányítási gyakorlatát és informáló- 
dott a legfontosabb tudományos feladatokról. 

A TIT Csongrád megyei szervezete, a József 
. Attila Tudományegyetem, az MSZMP Csong- 
rád Megyei Oktatási Igazgatósága, a Szegedi 
Akadémiai Bizottság és a Magyar Történelmi 
. Társulat 1985. december 10-én emlékülést 
rendezett Szegeden a Komintern VII. kong- 
resszusának 50. évfordulója alkalmából. Az 
ülés munkájában intézetünk részéről Székely 
. Gábor kandidátus, tudományos főmunkatárs 
A Komintern VII. kongresszusa megszer- 
vezésének körülményei", Pintér István, a tör- 
ténettudomány doktora, tudományos tanács- 
adó , A magyar munkásmozgalom és a Kom- 
intern VII. kongresszusa? című előadással 
vett részt. 

A szocialista országok tudományos akadémiái 
együttműködésében tevékenykedő , A nagy 
október és az azt követő szocialista forradal- 
.mak" nemzetközi problémabizottság 1985. 
december 10-12. között ülést tartott Moszkvá- 
ban. Ezen a problémabizottság magyar tago- 
zata képviseletében Mileit György, a Párttör- 
téneti Intézet tudományos főmunkatársa vett 
részt. 


k 


F. N. Szmikov, a Voproszi Isztorii KPSZSZ 
című szovjet testvérfolyóirat szerkesztőségé- 
nek felelős titkára 1985. december 16-tól 21-ig 
a Párttörténeti Közlemények szerkesztőségé- 
nek vendégeként Budapesten tartózkodott, 
ahol megbeszélést folytatott a két folyóirat 
együttműködésének kérdéseiről. 

Mező Imre születésének 80. évfordulója tisz- 
teletére Budapest XVII. Kerületi Tanácsa és 
a Dózsa György Művelődési Központ ki- 
állítást rendezett, melyet 1985. december 17- 
én Habuda Miklós kandidátus, a Párttörténeti 
Intézet tudományos tanácsadója nyitott meg. 


k 


A Párttörténeti Intézet és a Budapesti Mű- 
szaki Egyetem Tudományos Szocializmus 
Tanszéke együttműködésével elkészült és a 
Kossuth Könyvkiadónál megjelent , A SZIT 
1945-1950" című dokumentumkötet, melyet 
Deme Péter és Molnár István állított össze, 
Habuda Miklós szerkesztett. Ugyancsak a 
Kossuth Könyvkiadó jelentette meg Urbán 
Károly , Lukács György és a magyar munkás- 
mozgalom" című munkáját, valamint ,A 
Komintern VII. kongresszusa"? című tanul- 
mány- és dokumentumkötetet, mely a Párt- 
történeti Intézet, a Politikai Főiskola és a Tör- 
ténettudományi Intézet együttműködésével 
készült, Harsányi Iván, Jemnitz János és 
Székely Gábor szerkesztésében. , Népfront 
Magyarországon"? címmel eredeti dokumen- 
tumokat tartalmazó kötet jelent meg a Kos- 
suth Könyvkiadónál, melyet Sipos Attila 
szerkesztett, bevezetőjét pedig Pintér István 
írta. 

, Munkásosztályunk fejlődése 1945-ig??" cím- 
mel a Magyar Történelmi Társulat és az 
MSZMP Győr-Sopron Megyei Bizottsága 
jelentette meg az 1984 januárjában Győrött 
rendezett tudományos tanácskozás anyagát 
Sipos Levente szerkesztésében. 

Az ELTE Állam- és Jogtudományi Kará- 
nak Tudományos Szocializmus Tanszéke a 
Politikatudományi Füzetek sorozatban adta 
ki a , Szakszervezetek és államhatalom. Doku- 
mentumok a szovjet-oroszországi szakszer- 
vezetek történetéből 1917-1923"? című köte- 
tet Béládi László és Krausz Tamás szerkesz- 
tésében. 


.A NAGY OKTÓBER 


ÉS A MAGYAR TANÁCSKÖZTÁRSASÁG" 


1983-ban a moszkvai Nauka kiadó a fenti 
-címmel , tanulmánykötetet jelentetett meg a 
Magyarországi Tanácsköztársaság korábban 
ünnepelt 60. évfordulója tiszteletére. A kötet- 
. ben zömmel konferenciákon elhangzott olyan 
. előadások kaptak helyet, amelyek az 1917-es 
oroszországi forradalmak magyarországi ha- 
"tásával, a Tanácsköztársaság történetének 
részkérdéseivel és oroszországi visszhangjával, 
valamint a magyar internacionalisták orosz- 
:"országi tevékenységével foglalkoznak. Ezek 
az említett konferenciák a szovjet-magyar tár- 
" sadalomtudományi együttműködési bizottság 
"történész vegyesbizottságának rendezésében 
. zajlottak le Moszkvában, Taskentben és 
Ungváron. A tanulmányok között vannak 
. olyanok is, amelyek a budapesti nemzetközi 
" történészkonferenciára készültek. 

A kötet főszerkesztői P. N. Fedoszejev és 
. Pach Zsigmond Pál akadémikusok, a szerkesz- 
-tőbizottságon belül a felelős szerkesztő a 
magyar történelem itthon is jól ismert szovjet 
kutatója, T. M. Iszlamov. 

A kötet terjedelmes bevezetőjét Iszlamov 
:írta. A szerző a szovjet olvasó számára Össze- 
foglalja a magyar történelem azon sajátos 
vonásait, amelyek következtében szinte tör- 
vényszerű volt, hogy itt robbant ki a világ 
:második szocialista forradalma és alakult ki, 
ha viszonylag rövid időre is, a munkásosztály 
hatalma. Az említetteken kívül vázolja a 
"Tanácsköztársaság tevékenységének legfonto- 
:sabb momentumait. 

A bevezetőt követő 25 tanulmány három 
"témakörre oszlik. E tanulmányok zöme szov- 
jet olvasók számára készült, és így a tájékozot- 
"tabb magyar olvasó számára viszonylag kevés 
rúj ismeretanyagot nyújt. Ezért a továbbiak- 
"ban elsősorban azokat említjük meg, amelyek 
fontos, még feltáratlan adatokat is tartalmaz- 

Az első, , A nagy október, a Magyar Ta- 
nácsköztársaság és a világforradalmi folyamat"? 
című témakört P. N. Fedoszejev cikke vezeti 
be, amely a marxizmus-leninizmus módszer- 
tani alapjairól kiindulva általánosítja és elemzi 
a Magyar Tanácsköztársaság tapasztalatait, 
a szocialista internacionalizmus talajáról tárja 
fel a Szovjetunió és Magyarország népei ba- 
rátságának gyökereit és eszmei-politikai for- 
rásait. 


Érdekes és kevéssé ismert dolgokat közöl 
I. N. Melnyikova és I. M. Kulintics: ,, Szovjet- 
Ukrajna és az 1919-es Magyar Tanácsköztár- 
saság" című tanulmánya. Mivel a szárazföl- 
dön való utazás a frontokon keresztül rend- 
kívül veszélyes és bizonytalan volt, az össze- 
köttetés legmegbízhatóbb formája a rádió- 
kapcsolat volt. Ezenkívül megkísérelték, hogy 
állandó légi kapcsolatot hozzanak létre Szov- 
jet-Oroszország és Magyarország között. 
Külön repülőosztagot állítottak össze a leg- 
tapasztaltabb  pilótákból. A  repülésekhez 
Proszkurov (ma: Hmelnyickij) város központi 
repülőterét jelölték ki, de ezzel egyidejűleg 
felkészítették a vinnyicai repülőteret is. Az 
első , bevetést? április 9-én V. A. Hodorovics, 
a kijevi repülőiskola instruktora hajtotta vég- 
re. A gép fedélzetén magyar kommunistáknak 
szánt nyomdai kiadványokat hozott, valamint 
a Budapest és Moszkva közötti rádióadások 
rejtjelkulcsát. Budapesten, ahol nagy öröm- 
mel fogadták, április 12-én felszólalt a Buda- 
pesti Munkástanács ülésén, majd április 20- 
án repült vissza Vinnyicába. 


Magyar részről a Forradalmi Kormányzó- 
tanács szintén erőfeszítéseket tett a kapcsola- 
tok kiépítésére. Budapestről az első gép ápri- 
lis végén érkezett Kijevbe, és friss informá- 
ciókat vitt magával az itthon kialakult hely- 
zetről. Lebovics Farkas magyar megbízott 
találkozott a szovjet-ukrán kormány tagjai- 
val, május 1-én részt vett az ünnepi gyűlésen, 
ismertette a hallgatósággal a Tanácsköztársa- 

ság helyzetét, beszélt a csehszlovák és román 
csapatok intervenciójáról, és segítséget kért a 
magyar munkások számára. 1919. május 21-én 
pedig Szamuely Tibor érkezett Kijevbe, és 
megbeszéléseket folytatott az ukrán vezetők- 
kel, N. I. Podvojszkijjal és V. P. Zatonszkij- 
jal. 

Mind Szovjet-Oroszország és Ukrajna, 
mind pedig a Tanácsköztársaság nagy jelentő- 
séget tulajdonított a gazdasági kapcsolatok- 
nak, különösen a mindkét felet sújtó blokád 
körülményei között. Áprilisban Budapesten 
kidolgozták az együttműködés előzetes tervét. 
Eszerint Volocsanszkba, Kijevbe, Harkovba, 
Bahmutba stb. magyar bányászok és olaj- 
munkások érkeztek volna, hogy segítsenek 
a szén- és olajbányászat, a gázkitermelés 
megszervezésében, a Tanácsköztársaság pedig 
ezekből a termékekből kapott volna szállít- 
mányokat. Mivel azonban mindkét ország 
frontjain romlott a helyzet, erre már nem 
került sor. 

Szovjet-Oroszország igyekezett közvetlen 
katonai segítséget is nyújtani. Ezt a feladatot 
Ukrajna Vörös Hadserege kapta. 1919 ápri- 
lisában Lenin két fő feladatot tűzött az Ukrán 
Front elé: az első halaszthatatlan feladat az 
volt, hogy nyújtson segítséget a Donyec-me- 
dencének a gyenyikinisták ellen vívott súlyos 
harcokban, a másik pedig, hogy előrenyomul- 
va Galícián és Bukovinán át, teremtsen kap- 
csolatot a Magyar Tanácsköztársasággal. 
Az ukrán parancsnokság ezeket a feladatokat 
figyelembe véve úgy határozott, hogy u. Vörös 
Hadsereg keretei között internacionalista 
alakulatokat hoz létre. Az ukrán hadügyi nép- 
biztosság mellett a szervezés terén nagy mun- 
kát végzett az OK(b)P Magyar csoportjának 
tagja, Boskovics Gyula, aki korábban ÁAsztra- 
hanyban és Caricinben volt a magyar inter- 
nacionalisták egyik vezetője, valamint rajta 
kívül Barabás Gusztáv, Gavró Lajos, Fekete 
Rudolf, Garasin Rudolf, Horváth István, 
Szabó István és mások. Munkájukat segítette 
a Magyar csoport lapja, a Vörös Újság, amely 
1919. május közepétől jelent meg Kijevben. 


Ismeretes, hogy Szovjet-Oroszország és 
Ukrajna kormányai ultimátumot küldtek 
Romániának, amelyben követelték, hogy 
azonnal szüntesse be az agressziót és vonja 
ki csapatait Magyarországról, Bukovinából 
és Besszarábiából. Miután választ nem kap- 
tak, az ukrán hadügyi népbiztosság parancsot 
adott csapatainak a támadásra. Május 12-én 
a szovjet csapatok átkeltek a Dnyeszteren és 
felszabadították Tyiraszpolt. A román csapa- 

tok kénytelenek voltak tartalékaikat ide irá-- 
nyítani és ezzel gyengült a nyomás a magyar - 
fronton. A sikert azonban nem tudták ki-. 
aknázni, mert a Donyec-medencét Gyenyikin 
fenyegette, Keletről Kolcsak támadott, ezért 
a Vörös Hadsereg erőit el kellett vonni. Május 
végén a helyzet a Déli Fronton rosszabbodott. 
A Vörös Hadsereg hátában nacionalista ban- 
dák tevékenykedtek. Ekkor úgy határoztak, 
hogy az internacionalista alakulatokat a belső 
ellenforradalom elleni harcra vetik be. A ma- 
gyar internacionalisták részt vettek a kulák- 
lázadások leverésében Poltava, Kijev, Viny- 
nyica, Cserkasszi térségében. A Tanácsköz- 
társasággal viszont nem sikerült felvenni a 
közvetlen kapcsolatot, s Így az együttműkö- 
dési tervek sem valósulhattak meg. 


Pontos, részletekbe menő, jelentős részük- 
ben új adatokat ismertet E. 5. Juszupov 
, Magyar internacionalisták harcban a szovjet- 
hatalom  megszílárdításáért Turkesztánban" 
című tanulmánya. Egyes forradalmár osztrák 
-magyar hadifoglyok az első napoktól kezdve 
részt vettek a szovjethatalomért vívott harc- 
ban. Később, amikor az internacionalisták 
moszkvai kongresszusa tisztázta mozgalmi 
tevékenységük szervezeti formáit, Turkesz- 
tánban is kezdték létrehozni a külföldi kom- 
munisták pártcsoportjait. A külföldi párt- 
csoportok között a magyar volt a legnagyobb: 
1920 májusában 17 szervezetében 884 párttag 
volt. Erősödő szerepüket mutatja, hogy ami- 
kor 1919 októberében a külföldi munkások 
kommunista pártjának III. határvidéki kon- 
ferenciája újraválasztotta vezetőségét, elnökül 
Gábor Józsefet, helyetteséül Székely Józsefet 
és Lóránd Ferencet választották. 

A katonai segítség, amit az internacionalis- 
ták nyújtottak, különösen a polgárháború 
kezdetén volt jelentős, amikor a szovjet köz- 
társaság erői még alakulóban voltak. 1918 
közepén, pl. a Turkesztáni Vörös Hadsereg 
soraiban 10 000-12 000 ember szolgált, köz- 
tük 2200 internacionalista. Április 18-tól júni- 
us 25-ig a 25. Csapajev-hadosztály a déli had- 
seregcsoport keretében súlyos, döntő jelentő- 
ségű harcokat vívott az egész fronton. A har- 
cokban sok internacionalista vett részt. Csak 
a Csapajev-hadosztályban több mint 2000 ma- 
gyar volt. Az aktyubinszki front parancsnok- 
ságában 1919-ben jelentős szerepet játszottak 
többek között a magyar internacionalisták. 
Sipka Lajos pl. a front parancsnokának a he- 
lyettese volt. 

A szerző a továbbiakban is rengeteg nevet, 
adatot sorol fel az internacionalista magyarok 


turkesztáni tevékenységével kapcsolatban, 
majd befejezésül megemlíti, hogy a volt hadi- 
foglyok nemcsak az ellenforradalmárokkal 
vívott harcba kapcsolódtak be, hanem a ter- 
melésbe is. Ezrével dolgoztak a vasútnál, a 
szén- és olajbányászatban, a sócserje- és fa- 
kitermelésen, gyárakban, üzemekben, szovjet- 
hivatalokban, egészségügyi intézményekben, 
"a mezőgazdaságban. Nem teljes adatok szerint 
1918 nyarán pl. a lajstromozott 24 285 egész- 
-séges hadifogoly közül 13085 (köztük 152 
tiszt és orvos) vett részt termelő tevékenység- 
ben, 1919 májusára pedig számuk 15 339-re 
emelkedett. 

Ugyancsak nem közismert azoknak az ada- 
toknak jelentős része, amelyek 7. A. Piszarjev 
. 4 Magyar Tanácsköztársaság és a jugoszlá- 
viai forradalmi mozgalom" című tanulmányá- 
ban találhatók. Miután ismertet egy sor meg- 
 mozdulást, valamint katonai egységeknél ki- 
tört lázadásokat, megállapítja, hogy más 
okok mellett ez is arra kényszerítette a szerb- 
horvát-szlovén kormányt, hogy az antant 
követeléseit elutasítva ne vegyen részt a 
"Tanácsköztársaság elleni intervencióban. A 
párizsi békekonferencián részt vevő delegá- 
. ció vezetője, Pasi€, Sz. Protic miniszterelnök- 
höz írt április 7-i levelében, amelyben ismer- 
teti az antant követeléseit és konstatálja a szerb 
hadseregben tapasztalható forradalmi han- 
"gulatot, ezeket a következtetéseket vonta le: 
, Állami szempontból lehetetlen elvonni az 
. erőket, amikor lázadás fenyeget bennünket . . . 
amikor a nép igen izgatott állapotban van." 
A másik ok, ami miatt egyelőre nem akartak 
belemenni ebbe az új kalandba, az volt, hogy 
a szerb-magyar határon a Tanácsköztársaság 
békés politikája következtében nyugalom 
volt. Más volt a helyzet a román, a bolgár, az 
. olasz és az osztrák határon. Anglia, Francia- 
ország és Olaszország ekkor még nem ismerte 
el az új határok között a szerb-horvát—szlovén 
államot, ezért az említett határokon állandó- 
:sultak az összetűzések. 


1919 nyarára a helyzet kezdett megváltozni. 
Az Egyesült Államok, Anglia és Francia- 
ország elismerték a szerb-horvát-szlovén 
királyságot, ennek fejében viszont azt követel- 
ték, hogy aktívabban vegyen részt a magyar- 
országi intervencióban. A kormány ígéretet 
tett rá, hogy 14 zászlóaljat, összesen mintegy 
20 000 embert ad az intervencióhoz. 

Az antantnak végül is sikerült megtévesz- 
tenie a szerb kormányt. Megígérték ugyanis, 
hogy jutalmul az intervencióban való rész- 
"vételéért Szerbia megkapja a Bánát keleti 


részét. Néhány nap múlva azonban Clemen- 
ceau és Foch úgy határozott, hogy a Bánát 
keleti részét át kell adni Romániának; Pasic 
tehát elszámította magát. Hamarosan tisztá- 
zódott az is, hogy a Magyar Tanácsköztársa- 
ságot a szerbek segítsége nélkül is le tudják 
verni. 

M. V. Trojan és D. D. Danyiljuk ,, A szov- 
jet historiográfita a dolgozók hatalmának létre- 
hozásáról Kárpátalján 1919-ben? című cikke 
részletesen ismerteti a már széles körű kuta- 
tásokat ebben a témakörben. A szerzők meg- 
állapítják, hogy a nagy történelmi, valamint 
elvi-politikai kérdések ma már tisztázottnak 
tekinthetők, ugyanakkor még sok apró rész- 
kérdés vár kutatásra. Példaként említik az 
ukrán-magyar kapcsolatok létrehozására irá- 
nyuló kísérleteket. 


V. A. Lamin és L. B. Szanzsieva ,, A ma- 
gyar internacionalisták szibériai tevékenysé- 
gének historiográfiájához"? című rövid írásuk- 
ban rámutatnak, hogy ez a kérdés azért is 
fontos, mert a polgárháborúban részt vett 
több mint 100 000 magyar internacionalista 
jelentős része Szibériában harcolt. A szovjet 
historiográfiában ennek a szibériai tevékeny- 
ségnek a tanulmányozása széles fronton in- 
dult meg, s a szibériai történészek jelentős 
részt vállaltak e munkában. A szerzők szá- 
mos feldolgozás, monográfia, tanulmány fel- 
sorolásával utalnak az eddigi eredményekre, 
melyek sok új ténnyel és dokumentummal 
egészítik ki a szibériai szekciókban dolgozó 
magyar internacionalisták történetét, helyi 
jellegük miatt azonban nem adnak teljes képet 
a tevékenységükről. A sokrétű munkásságu- 
kat legátfogóbban bemutató mű nemrég je- 
lent meg a szovjet és a magyar történészek kö- 
zös munkájának eredményeként , Magyar 
Internacionalisták Szibériában és a Távol- 
Keleten? címmel. 

A második, , A Magyar Tanácsköztársa- 
ság" című témakör A. I. Puskas , Az 1919-es 
Magyarországi Tanácsköztársaság és törté- 
nelmi jelentősége"? című terjedelmes bevezető 
tanulmányával indul. 

A témakör tanulmányai közül megemlítjük 
Kővágó László , Az 1918-1919-es magyar 
forradalmak nemzetiségi politikája és az ukrán 
kérdés"? című cikkét. A szerző összehasonlítja 
a polgári demokratikus forradalom és a szo- 
cialista forradalom álláspontját a nemzeti, 
nemzetiségi kérdésben. Rámutat, hogy a 
Károlyi- és a Berinkey-kormány igyekezett 
a magyarországi nemzetiségeknek úgy meg- 
adni az önrendelkezési jogot, hogy ugyan- 

akkor megőrizze az ország területi egységét. 
A Károlyi-kormány ilyen irányú tevékenysége 
terén éppen azért az ukrán kérdés vonja 
magára a figyelmet, mert 1918. december 
25-én nyilvánosságra hozták az első nemzeti 
törvényt ,A Magyarország területén élő 
ruszinok nemzeti autonómiájáról?" címmel. 
A kísérletre azért választották ki Kárpátalját, 
mert ez a terület a világháborút követő első 
időben mintegy , gazda nélkül"? maradt, stá- 
tusát, más területektől eltérően, még nem 
döntötték el. A kárpátaljai vagyonos ukránok 
egy része várakozó álláspontra helyezkedett: 
Ukrajnában polgárháború folyt a proletár 
forradalom hívei és a nacionalista ellenforra- 
dalmi erők között. Csehszlovákia és Románia 
az első időszakban nem avatkozott be aktívan 
ezen elmaradt területnek az ügyeibe. Ez a 
helyzet elősegítette a magyarbarát elemek be- 
folyásának erősödését Kárpátalján. Amikor a 
Károlyi-kormány úgy döntött, hogy autonó- 
miát ad ennek a más nemzetiségi területekhez 
képest , nyugodt" körzetnek, igyekezett érde- 
keltté tenni a többi nemzetiséget is az egységes 
állam fenntartásában. 1919. január 29-én 
született meg a törvény a németek, március 
12-én pedig a szlovákok önrendelkezéséről. 

A Tanácsköztársaság a köztársaságok szö- 
vetségének létrehozása útján akarta rendezni 
a nemzetiségi kérdést. Ugyanakkor az ön- 
rendelkezés alapján biztosítani kívánta a nem- 
zetiségek számára az elkülönülés, az önálló 
állam létrehozásának vagy más olyan orszá- 
gokhoz való csatlakozásának a jogát is, ahol 
a nemzet többsége élt. 

Megemlítjük még I. I. Pop , A forradalom 
művészete (politikai plakát) az 1919-es Ma- 
gyar Tanácsköztársaság idején? című cikkét. 


A szerző, miután áttekinti a magyar forra-- 
dalmi művészet születésének történetét és a. 
Tanácsköztársaság művészetpolitikai tevé-- 
kenységének legfontosabb eseményeit, ismer- 
teti a Tanácsköztársaság fennállásának rövid 
ideje ellenére legtermékenyebb művészeti 
ágát, a hallatlan nagy eredményeket elért 
politikaiplakát-művészetet. Ezzel olyan terü- - 
letet érint, amelyről már sokat írtak ugyan, 
de amelyet jelentőségének megfelelően még . 
nem dolgoztak fel. 


A harmadik témakör , 4 Magyar Tanács- : 
köztársaság történelmi tapasztalata és a Ma- 
gyar Népköztársaság" cím alatt a következő . 
tanulmányokat fogja össze: Nemes Dezső 
4 Magyar Tanácsköztársaság történetének : 
és historiográfiájának néhány kérdéséről" ; G. I, 
Smanyko , Az 1919-es Magyar Tanácsköztár- - 
saság eszméinek valóra válása a népt Magyar- 
országon"? ; Lakos Sándor , A Magyar Tanács- - 
köztársaság és a munkásosztály politika: ha- - 
talmi rendszerének fejlődése". Ezek a cikkek 
mintegy megmutatják a kapcsolatot a Tanács-- 
köztársaság és a Magyar Népköztársaság 
között, amely megvalósítja mindazokat a célo- - 
kat, amelyekért az 1919-es forradalmárok küz— 
döttek. Lakos Sándor cikkében olyan kérdé-- 
seket elemez -— a diktatúra és a demokrácia 
összefüggései, az államapparátus és az egész 
politikai rendszer működése -, amelyek az: 
1919-es proletárdiktatúra és a mai körülmé— 
nyek között egyaránt fölvetődtek. 


A Tanácsköztársaság kulcsproblémáinak :. 
megértését segíti elő Nemes Dezső tanul— 
mánya, melvben összegzi a marxista histori- 
ográfia eredményeit. I 


Lengyel István. 


JÓZSEF FARKAS e ÉRTELMISÉG ÉS FORRADALOM 


KULTÚRA, SAJTÓ ÉS IRODALOM 


A MAGYAR TANÁCSKÖZTÁRSASÁGBAN" 


József Farkas új könyve egy életmű betető- 
zése. Jó negyedszázad telt el azóta, hogy első, 
a magyar irodalom 1917-1919-es forradalmi 
éveit tárgyaló kötete, majd ennek nyomán a 
,, Mindenki újakra készül"? című, nemcsak ter- 
jedelemre súlyos, négykötetes szöveggyűjte- 
ménye megjelent. (, Rohanunk a forradalom- 
ba." A modern magyar irodalom útja 1914- 


$ Kossuth Könyvkiadó, 1984. 297 p. 

1919. Bibliotheca, 1957., második kiadás: 
Gondolat, 1969.; , Mindenki újakra készül." 
Az 1918/19-es forradalmak irodalma. Szöveg- 
gyűjtemény. Szerk. és a jegyzeteket Írta: 
József Farkas. 1-4. k. Akadémiai Kiadó, . 
1959-1967.) Új munkája több és korlátozot- 
tabb is ezeknél, nem tárgyalja témáját átfogó 
monografikus igénnyel, s címénél fogva szá- 
mon kérhetnénk rajta 1919 kulturális forra- 
dalmának nem egy, éppen csak érintett olda- 


lát, ha értelmét látnánk annak a recenziós 
módszernek, amely egy műről szólva azzal 
foglalkozik, amiről nincs szó benne. Ámde 
mi, a szerző kortársai, inkább arra tesszük a 
hangsúlyt, amit a mai olvasó bizonyára ter- 
mészetesnek vesz: József Farkas olyan köz- 
ismert igazságokat magyaráz, mint például 
Kassák Lajos központi szerepét 1917-1919 
forradalmában és irodalmában, aminek első- 
ként való kimondásáért bizony még meg 
kellett harcolnia első kötete (s egyben disszer- 
tációja) elfogadtatásánál. 

Örömmel üdvözöljük a könyvet azért is, 
mert a legutóbbi évtizedben megcsappant 
azoknak a tanulmányoknak a száma, melyek 
a Tanácsköztársaság történetét tárgyalják. 
Azt sem remélhetjük, hogy Kun Béla születé- 
sének közelgő centenáriuma, mely jó alkalom 
lett volna erre, valami új áttörést ígérne első 
szocialista forradalmunk történetének fel- 
dolgozásában, további kutatásában. Pedig 
változatlanul tapasztalhatjuk, hogy külföldön 
mindenütt a magyar történelem legfontosabb 
és legérdekesebb témái között tartják számon 
1918-1919 problematikáját. 

A Tanácsköztársaság történetének egyik 
nemzetközi szempontból is figyelemre méltó 
vonása az értelmiség nagy részének konst- 
ruktív magatartása. Látták ezt a kortársak is, 
és a szerző méltán idézi Pogány József nép- 
biztost: az orosz intelligencia kezdeti szabo- 
tázsával ellentétben , Magyarországon effajta 
ellenállásnak nyoma sincs. A termeléshez, az 
oktatáshoz és az igazgatáshoz szükséges mér- 
nöki, tanítói és hivatalnoki munkaerő a he- 
lyén maradt, és a proletárság hatalma és 
akarata alá helyezte magát." (17. o.) 

Nem jelenti ez, hogy a magyar értelmiség 
vagy akár a progresszív irodalom egy ember- 
ként és egyformán támogatta volna a forra- 
dalmat. A szerző elutasítja az ilyen jellegű 
publicisztikai általánosítást, mint Írja: ,az 
emberek minden forradalmi változástól saját 
vágyképeik megvalósítását várják. Többeket 
elsősorban a nemzeti érzés, a Tanácsköztár- 
saság forradalmi honvédő küzdelme állított 
érzelmileg az új társadalmi rend mellé. Máso- 
kat a szociális igazság áhított világának vér- 
ontás nélküli megvalósítása, megint másokat 
háborúellenes szenvedélyükből fakadó huma- 
nizmusuk, amely az imperialista háborúért 
felelős tőkés rendszer elítéléséhez vezetett . . . 
Ennek a bonyolultan összetett folyamatnak 
szinte természetes velejárója lett, hogy ami- 
kor az osztályharc egyre jobban kiélesedett és 
a proletárforradalom fokozatosan forradalmi 


terrort kényszerült alkalmazni a burzsoázia: 
ellenállásának, a nyílt ellenforradalmi kísér- 
leteknek a letörésére, a haladó értelmiségiek. 
egy része értetlenül állt e jelenség előtt, és. 
fokozatosan visszahúzódott - elsősorban azok, 
akik pacifista szemléletük révén sodródtak a. 
Tanácsköztársaság igenléséig." (9. o.) 

A könyv három fő részre tagolódik. Az 
első: A Tanácsköztársaság művelődéspoliíti-- 
kája tulajdonképpen első kísérlet a téma 
összefoglalására, de címénél kevesebbet ad. 
Vagyis éppen az összefoglaló értékeléssel. 
marad adós, bár Újfalussy József, Magyar 
Bálint és mások monográfiái ma már elég 
támpontot nyújthatnának egy ilyen összeg- 
zéshez. Amit ír az egyes részkérdésekről, az 
jó és érdekes, de bizonyítja, hogy elsősorban 
mégiscsak saját szakterülete, az irodalom és 
határterületei: színház, publicisztika stb. vi- 
lágában van otthon, s amit ezekről mond, az 
valóban páratlan anyagismeretről, érett, fölé- 
nyes áttekintőképességről tanúskodik. 


A második fő rész, 4 Tanácsköztársaság 
sajtója, nem kimondott sajtótörténet, nem 
sorolja fel a megjelent lapok címét és adatait, 
de éppen a legfontosabb sajtópolitikai problé-- 
mákat ragadja meg, mint pl. a polgári lapok 
nagy részének beszüntetése (és a kiválasztás. 
szempontjai, vitái) vagy a cenzúra problémái. 
Az újságírók szakszervezetében kitört zendü-- 
lés történetét ugyan többen is leírták, Kassák 
Lajostól Lengyel Józsefig, de leginkább a 
maguk személyes szerepét domborították ki. 
Itt azonban éppen a zendülés főszereplője, 
Szász Zoltán memoárjából kiindulva a ki-- 
bontott lényeget kapjuk. A tanácskormány 
mindenképpen gondoskodni akart a pillanat- 
nyilag állás nélkül maradt polgári újságírók— 
ról, ezért lázadásukat , szakszervezeti ügynek"? 
tekintette. Szászt beidézték ugyan Korvin. 
Ottóhoz, de egyórás beszélgetés után, némi 
fenyegetés kíséretében, szabadon bocsátották. 
Joggal írja József Farkas: , különös fintora a 
történelemnek", hogy az ellenforradalom 
győzelme után Szászt kitüntetés helyett fél- 
évnyi börtönnel jutalmazták, mert még min- 
dig ragaszkodott a sajtószabadságról vallott 
sajátos elképzeléseihez. 

A sajtóról, cenzúráról folytatott viták nyílt- 
ságát, őszinteségét a szerző az állásfoglalások 
egész sorával érzékelteti. Míg például a pol- 
gári többségű újságíró-szakszervezet 1919. jú- 
lius 7-i határozatában azt hangoztatta: , Bár 
tagadhatatlan, hogy proletárdiktatúrától ment 
társadalmakban is a sajtó szabadsága sok 
visszaélésre adott alkalmat s temérdek kor- 

rupciónak volt a szülője, bizonyos, hogy egy 
ilyen megkötött és beszennyezett szabadságú 
sajtó is erkölcsileg még mindig magasan 
felette áll egy katonai diktatúrát szolgáló 
pártsajtónak."? (167. o.) Lukács György nép- 
biztos viszont kendőzetlenül kimondta: ,,a 
kapitalizmus véleményszabadsága csak ál- 
szabadság", mert az újságíró , éppen azt kény- 
telen eladni, ami emberi szabadságának lé- 
nyegét teszi... A proletárállamnak tehát 
ezzel a szabadsággal éppen úgy le kell szá- 
molnia, mint a nagybankkal, mint a prosti- 
túcióval... És itt ne tévesszen meg senkit 
az, hogy a proletariátus a diktatúra előtt a 
sajtószabadságért küzdött. Az a küzdelem 
éppen úgy az osztályharc egy fázisa volt, 
mint például a választójogért való küzdelem, 
mely értelmét veszítette abban a pillanatban, 
amikor a forradalmi fejlődés ezt a fázist meg- 
haladta." (170-171. o.) 

A szerző új adatok közlése mellett módot 
talál arra is, hogy megcáfoljon olyan makacs 
legendákat, mint a Kassák lapjának Kun 
Béla által való , betiltását". 

A harmadik fő rész, 4 Tanácsköztársaság 
irodalma vagy az egyik alcím szerint , az írók 
és a kommunista állam?" , József Farkas eddigi 
munkásságának tömör, érett összefoglalása. 
Írók és művek biztos ismeretében részrehaj- 
lás nélkül, jó arányérzékkel kerek tablót fest 
az írók szerepéről, tevékenységéről a forrada- 
lom napjaiban, nem hagyva el semmi lénye- 
geset. Megismerhetjük belőle az olyan nem 
mindig a valóságnak megfelelően emlegetett 
forradalmi jelenségek pontos képét, mint az 
írói direktórium, az írói kataszter, Biró Lajos 
és Kun Béla vitáját az írók szakszervezeti 
tagságáról, Kunfi és Lukács irodalomirányító 
tevékenységét, a különböző írócsoportok he- 
lyét és vitáit a diktatúrában, s a legfontosab- 


bat: klasszikus íróink munkásságának hát- 
terét ezekben a hónapokban. A forradalom 
kronológiai keretein túlmutató, érdekes gon- 
dolatokat és  megnyilatkozásokat találunk 
munkáspárt és irodalom, irodalom és párt- 
irodalom viszonyáról. Különösen alapos és az 
e tárgyban megszokott túlzásoktól, elfogult- 
ságoktól mentes az avantgarde irodalomról 
szóló fejezet. 

Jó a hagyományos, szokványos általánosí- 
tással , polgárinak" nevezett irodalom ismer- 
tetése is, de itt a szerző, hogy elkerülje a sema- 
tizmus veszélyét, talán egy kis ellensematiz- 
musba esik, mikor alkalmazza a , haladó író"? 
sok használatban színtelenné nyűtt fogalmát. 
Így a , haladó polgári írók? táborába kerül a 
szocialista eszmékhez közel álló Nagy Lajos, 
Tóth Árpád, Juhász Gyula, és a Petőfi Társa- 
ság néhány tagja, noha a Petőfi Társaságban 
a szerző szerint , a konzervatív irodalom kép- 
viselői töltöttek be minden helyet". Az álta- 
lánosítás ellentmondásokra vezet, ilyen pl. az, 
hogy míg a fentebb idézett bevezető szerint 
azok, akik inkább pacifista rokonszenvből 
támogatták a forradalmat, az első 1-2 hónap 
után visszahúzódtak, később ellenben ezt 
olvashatjuk róluk: , A haladó magyar írók 
jórészt a Tanácsköztársaság utolsó percéig 
az új világrend szellemében alkottak." (220. o.) 
Ilyen ellen-nyilatkozattal aligha  találkoz- 
nánk, ha van a kötetnek figyelmes szerkesztő- 
je, aki felhívja rá a szerző figyelmét. 

Tanulságos az utolsó fejezet, mely bemu- 
tatja, hogyan érvényesültek a külföldi írók 
kiadásánál, kiválasztásánál a hazai problémák. 
Vázlatos, de igen hasznos a kitekintés, mely 
fényt vet az irodalom állapotára az ellen- 
forradalom győzelme után. 


Hajdu Tibor 


V. P. KARCOV o. KRZSIZSANOVSZKIJ" 


A közvéleményünk egyre figyelmesebben 
követi nyomon a szovjet történetírás jelen 
századi életrajzsorozatait, amelyek ma már 
mennyiségben és minőségben messze felül- 
múlják a nagy francia forradalom hasonló 
kiadványfolyamait. Szovjet-Oroszország elő- 
történetének és históriájának alapfalaira nem 
utolsósorban a részletes életrajzok emelik rá a 
méltó boltozatot. Karcov Krzsizsanovszkij- 


ok Moszkva, 1980. 383 p. 


192 


ról szóló életrajza a ,, Nevezetes emberek 
élete"? című, nagy tetszést aratott Szovjet 
sorozatban látott napvilágot. Más művekkel 
együtt ez a kötet is ennek a nemzetközi jelen- 
tőségű munkálatnak alkotja részét. 


Ami a század elejét és a szovjet korszakot 
illeti, a régebben megjelent életrajzok inkább 
rövidebb távon ábrázolták hőseiket. Elő- 
szeretettel fordultak a drámai gyorsasággal 
ellobbanó életek felé. Örömmel látjuk azon- 
ban, hogy napjainkra ez a történetírói ágazat 


a több korszakon áthúzódó, különösen hosz- 
szan tartó és összefoglaló jelentőségű életmű- 
ábrázolások technikáját is meghódította a 
maga számára. 

Az előttünk fekvő Kirzsizsanovszkij-biog- 
ráfia egyik általános jellegű érdeme, hogy a 
hosszú életek irodalmában is rekordot állított 
fel, hiszen Krzsizsanovszkij élete közel hét 
évtizeden át, a múlt század kilencvenes éveitől 
az ötvenes évek végéig mondható történelmi 
horderejűnek. Szerencsés körülmény továbbá, 
hogy ezúttal éppen egy sikerekben gazdag élet 
került az ábrázolás középpontjába. Ami emi- 
att nem halványítja, hanem a szóban forgó 
időszakkal összhangban aláhúzza, hangsú- 
lyozza Oroszország legújabb kori történeté- 
nek győzedelmes alapirányzatát: a világélre 
ugrás kiteljesedését. 

Az életrajz nem előzmények nélküli. 
A szerző már összemérhette ismereteit Flak- 
szerman és mások szintén átfogó jellegű 
Krzsizsanovszkij-feldolgozásaival. Ez a körül- 
mény pontosabb és színesebb összefoglalást 
tett lehetővé. 


Karcov eme szakmunkák adatai és az 
újabb  dokumentumkiadványok segítségével 
intenzív módon, a részletek közelségéből és 
jó írói tollal rajzolta meg Gleb Makszimilia- 
novics Krzsizsanovszkij munkásmozgalmi 
szempontból is nevezetes ifjúkorát, a kötet 
első három fejezetében (Szamara, A pétervári 
évek, Börtön és száműzetés). 


Eleddig innen kaptuk a legplasztikusabb 
képet a szamarai születésű Krzsizsanovszkij 
szövevényes családi körülményeiről, a Volga 
menti és a Volga mögötti Oroszország egy- 
kori diákéletéről, főleg pedig Krzsizsanovsz- 
kij emberi természetéről. Alkatának az a ritka 
háromrétegűsége, amelyet az életrajz ezeken 
a lapokon éles fényben emel ki, mindvégig 
jellemzők Krzsizsanovszkijra: az érdeklődés 
a természettudományok iránt, másodjára a 
versírás, a szóművészet, vagyis a tevékeny 
jelenlét az irodalmi életben, és harmadikként 
a politikai-közéleti szervezői láz, elhivatottság. 


A múlt század nyolcvanas éveinek végén 
Krzsizsanovszkij személyében sokoldalúan 
tehetséges fiatalember iratkozott be a szent- 
pétervári Technológiai Intézet hallgatói közé. 
Abba a mérnökképző intézetbe, ahonnan már 
több, hozzá hasonlóan összetett arculatú 
egyéniség került az oroszországi demokrati- 
kus mozgalom első soraiba: Korolenko, a 
világhírű író, vagy Szahnyin, aki Párizs bari- 
kádjain küzdött a kommün idején, és mások. 


Krzsizsanovszkij korai szentpétervári kor- 
szakának legfontosabb mozzanata az volt, 
hogy közvetlen közelről szemlélhette Lenin 
ottani megjelenését és hatását. 1893-ban 
úgy ismerte meg a szintén Volga mellől érkező 
Vlagyimir Uljanovot, hogy az a magával 
hozott tudományos-elméleti útipoggyásszal 
politikailag azonnal megnyerte a kiváló el- 
mékből álló fővárosi illegális diákkört, amely 
őt vezetőjévé vállalta. A politikailag gyengé- 
nek bizonyult Herman Kraszint, Leonyid 
Kraszin testvérét, a kötet szerint Lenin szinte 
lerobbantotta kollektívájuk éléről. Krzsizsa- 
novszkij sok mindent megérzett Lenin, vagy 
ahogy ifjú ismerősei nevezték, az , Öreg?" ki- 
vételes képességeiből és társául szegődött. 
Amikor 1895-ben megalakult a , Harci Szö- 
vetség a Munkásosztály Felszabadítására" 
nevű lenini szervezet, az egyik hatósági jelen- 
tés Lenin után a szövetség második vezető 
embereként Krzsizsanovszkijt nevezte meg, 
bár csak Lenin tanítványa volt. A szibériai 
száműzetésben is együtt találjuk Leninnel, 
aki rövid idő leforgása alatt politikai intézke- 
déseinek egyik színvonalas kivitelezőjévé for- 
málta Krzsizsanovszkijt. 

A szerző közben széles körképet fest a kor- 
szak oroszországi mozgalmairól, beleértve a 
lengyel diákszervezkedést is. Az utóbbinál 
azonban hiányzik a lengyel irányzatok kü- 
lönbségeinek ábrázolása, hasztalan keressük az 
oroszbarát, demokratikus lengyel áramlat raj- 
zát, illetőleg más oldalról az oroszellenes, 
nacionalista lengyel irányzatok kritikáját. 
Ennek megfelelően elmaradt Krzsizsanovszkij 
hozzájuk történő különféle kapcsolódásainak 
leírása is. 

A száműzetés után Krzsizsanovszkij Szibé- 
riában, Szamarában és másutt különféle 
vasúti tisztségekben dolgozott. Az Iszkra 
című bolsevik lap szervezésének klasszikus 
korszakában munkahelyei lehetővé tették a 
forradalmi lap továbbítását, hatásának ellen- 
őrzését, egyéb illegális küldemények szállí- 
tását. A szamarai , satrafa"? — ahogy Krzsizsa- 
novszkij nevezte magát — változatlanul Lenin 
letéteményesének bizonyult a bolsevik párt 
szervezeti kialakulásának korszakában. 1901- 
ben Kirzsizsanovszkij Műünchenben ismét 
személyesen tárgyalt Leninnel. Később Genf- 
ben erősítette a kapcsolatot a lenini vezetés- 
sel. Maga azonban Oroszországban maradt, 
amint ezt a 4. fejezet előadja (A párt kezdetei- 
nél). A forradalom előtti utolsó esztendőben, 
1904-ben a kijevi vasútállomás vezető tiszt- 
viselőjéként az ottani, illetőleg az összorosz- 

országi illegális mozgalom egyik irányítója. 
Ám az az időszak már nem minden tekintet- 
ben egyértelmű Krzsizsanovszkij élettörténe- 
tében. Noha Lenin nagy nyomatékkal igé- 
nyelte Krzsizsanovszkij együttműködését, az 
utóbbi ekkor nem eléggé igazodott el a bolse- 
vikok és mensevikek közti küzdelemben. 
Lenin oldaláról elmaradt, mi több, alkatilag 
Lenin politikai követelményei ellen lépett fel. 
Jóllehet az élet gyorsan igazolta előtte Lenin 
igazát, megsértődve lemondott a párt Köz- 
ponti Bizottságának tagságáról, és indoko- 
latlanul visszahúzódott a párt vezetésétől. A 
konfliktus hosszú évekre kedvezőtlenül befo- 
lyásolta politikai tevékenységét. 

Az 1905. évi polgári demokratikus forra- 
dalom így is a kijevi tömegsztrájk élén találta. 
A következő esztendőben szintén az orosz- 
országi forradalom egyik jeles propagandis- 
tájaként mutatkozott be. 

A forradalom leverése utáni években 
Krzsizsanovszkij még messzebb került a bol- 
sevik párt csúcsaitól, de végre foglalkozásá- 
nak megfelelően mérnökként tudott elhelyez- 
kedni Szentpétervárott és Moszkvában. Ezt 
a legális pozíciót felhasználva sokszor és kü- 
lönféleképpen segítette a párt illegális mun- 
káját. Különösen 1910 után, az új forradalmi 
fellendülés korszakában talált magára. 

Krzsizsanovszkij polgári foglalkozása, el- 
helyezkedése szerves kapcsolatban volt Orosz- 
ország radikálisan modern technikai átalakí- 
tásával. Ő ugyanis, ahogy Lenin és a bolsevi- 
kok zöme óhajtotta, igyekezett utat törni az 
ország villamosítása merész vállalkozásának. 
Ezért lépett , Az 1886-ban alapított Villamos 
"Társaság" (Szentpétervár) szolgálatába, majd 
később a moszkvai kábelhálózati felügyelőség 
kötelékébe mint annak vezetője. Tervei még 
messzebb terjedtek. Karcov könyvének 5. 
fejezetéből (Az elektromérnök) kitűnik, hogy 
Krzsizsanovszkij a technika forradalmi szel- 
lemű, romantikus lovagjaként még a világ- 
háború előtt az elsők között hirdette meg az 
oroszországi nagy villamos erőművek prog- 
ramját. 1910 és 1913 között dolgozta ki a 
szovjet korszak későbbi roppant alkotásának, 
a Volgai vízi erőműnek a terveit. Közben 
1912-től elvállalta az első oroszországi, tőzeg- 
gel működő Moszkva környéki erőműnek, az 
Áramszolgáltató nevű cég büszkeségének ve- 
zetését. Az Áramszolgáltató erőműve 1914-re 
már csakugyan villanyt termelt Moszkva 
számára. A februári forradalom idején az 
Áramszolgáltató igazgatói állását töltötte be 
Krzsizsanovszkij. 

Idáig tart az értékes kötet nagyobbik része, 
kétségkívül kissé aránytalanul alakítva ki a 
súlypontot a szovjet korszak rovására. Ám 
annyi előnnyel, hogy jobban megvilágíthatta 
Krzsizsanovszkij korai korszakának számos. 
eddig homályban maradt részletét. 

Az élet csúcsán című 6. fejezet Krzsizsa- 
novszkij világtörténetileg még izgalmasabb 
életszakaszát tárja fel: az október utánit, a 
húszas évek végéig terjedőt. A csendes, vissza- 
húzódó természetű Krzsizsanovszkij a februári 
és az októberi forradalom között mérnöki 
állásában megmaradva a Moszkvai Szovjet el- 
látási osztályát vezette. Anélkül, hogy ekkor a 
párt legmagasabb fórumain tevékenykedett 
volna, aktív részt vállalt a moszkvai bolsevi-— 
kok tanácskozásain. Amint az októberi forra- 
dalom időszaka is bebizonyította, Krzsizsa- 
novszkij nem lett hűtlen régi eszméihez, s így 
személyesen is ismét el kellett jutnia Lenin- 
hez. 1918 májusában következett be ez az 
esemény, miután Lenin és a szovjet kormány 
Moszkvába érkezett. Az első forradalom 
idején, 1906-ban történt találkozásuk óta, kö- 
zel tizenkét éve nem látták egymást. Viszont- 
látásuk a politikai szolidaritás, az emberi 
rokonszenv jegyében ment végbe, de jellemző 
módon elsősorban a szovjet műszaki-gazda- 
sági építés témaköréhez kapcsolódott. Lenin 
azután rendszeresen a Kremlbe hívatta magá- 
hoz az Állami Szerelvénybizottság elnökévé,. 
illetőleg a Népgazdasági Tanács Villamossági 
Főigazgatóságának elnökévé lett Kírzsizsa- 
novszkijt. 1920-tól Oroszország Villamosí- 
tása Állami Bizottságának (ismert rövidítés- 
sel a GOELRO-nak) elnöke. Lenin pontosan 
felismerte, hogy a villamosítás a szovjet hata- 
lom egyik legnagyobb politikai-gazdasági adu- 
ja. Az ország elektrifikálásának ugyanis csak 
a magántulajdon eltörlése, a konzervatív né- 
zetek leküzdése, a tervgazdálkodás adhatott 
igazán szárnyakat. 

Lenin és Krzsizsanovszkij között a nagy 
lendületű villamosítás és tervgazdálkodás 
céljával újult fel a személyes együttműködés. 
A sebesen megépülő és Petrográdnak villany- 
áramot szolgáltató Volhovi erőmű továbblen- 
dítette a nagyobb méretű vízi erőművek terv- 
munkálatait. A villamosítási bizottság irodái- 
ban 1920-ban igen hangsúlyos módon foglal- 
koztak a Dnyeperi elektromos vízi erőmű váz- 
lataival. Bármily meglepő, munkaasztalaikon 
már ott szerepelt a második világháború után 
csakugyan megépülő bratszki és más vízi erő- 
művek tervezete. Krzsizsanovszkij néhány 
vöröskatonával maga utazott el a Volgához, 


hogy újabb tapasztalatokat gyűjtsön a Volgai 
vízi erőmű munkálataihoz. Az új történeti kor- 
szak erőteljesebben orientálta őt az atom- 
energia villanygerjesztő távlatára. 1920-ban 
egyik tanulmánya bátor gondolatokkal nyi- 
tott utat a későbbi atomerőművek felé. 
Munkája mégsem haladhatott előre nehéz- 
ségek nélkül. A polgárháborúban a régi világ 
igyekezett visszakövetelni a magáét. A húszas 
években pedig a kapitalista eszmei nyomás- 
nak engedő Rikov a párton belül még Lenin- 
nel szemben is ellenezte a villamosítás szá- 
mos részletét, és politikát csinált ebből az 
ellenzék zászlaja alatt. Trockij, aki szívesen 
támadta a szovjet tervügyi szerveket, a 
GOELRO egyik bábáját, Krzsizsanovszkijt 
sem hagyta nyugton. Az ,, elektrifikálókkal" 
szemben ún. , metallifikálók", vagyis fém- 
pártiak kezdtek agitációt. Lenin és Krzsizsa- 
novszkij ifjúkori, vállvetve végzett illegális 
munkájának mása kezdett feltűnni abban a 
titkos intézkedéseket is magában foglaló 
együttműködésben, amely az oroszországi 
munkásmozgalom két veteránja között a vil- 
lamosításért folyó harcban kialakult. 


Karcov kötete meggyőzően bizonyítja, 
hogy ebben a küzdelemben mindvégig Lenin 
irányította Krzsizsanovszkij kezét. Nemegy- 
szer ő dolgozta ki Krzsizsanovszkij munkái- 
nak vázlatát. Előfordult, hogy személyesen 
javította, tömörítette vagy átíratta annak dol- 
gozatait. A mérnökügyben folyó politikai 
csata Így kezdett kibontakozni. Ahhoz a nagy 
fellendüléshez viszonyítva, amelyet Orosz- 
ország további modernizálásának, a nagy vil- 
lamosítási munkának folyamata megkövetelt, 
néha még Krzsizsanovszkij poetikai ereje, 
szónoki művészete is kevésnek bizonyult. 
Megtörtént, hogy Lenin éppen száraznak 
találta a GOELRO propagandadokumentu- 
mát, és élénkebb színeket követelt az otthon 
verseket is író Krzsizsanovszkijtól. 

Sztálin azok közé tartozott, akik erőtelje- 
sen támogatták a villamosítás és gazdasági 
tervezés körül Lenin vezetésével folyó offen- 
zívát. , Az elektrifikáció terve"? című munkát 
elolvasva, amelyben Krzsizsanovszkijnak is 
tetemes munkája feküdt, Sztálin Leninhez 
címzett levelében így írt: , Kitűnő, jól össze- 
állított könyv. A valóban egységes és valóban 
állami gazdasági terv mesteri alapvetése." 
A pártellenzék elképzeléseire célozva Sztálin 
hozzátette: , Micsoda nyomorúság, micsoda 
elmaradottság a GOELRO tervéhez képest." 
Sztálin csak azt kérte, hogy minél kevesebb 
általános frázis hangozzék el a tervgazdálko- 


dásról. Ez az észrevétel teljes mértékben meg- 
felelt Lenin elképzeléseinek, ezért ebben az 
irányban igyekezett befolyásolni Krzsizsa- 
novszkijt, állandóan tényeket és a terv-gon- 
dolatok individualizálását kérve tőle. 

A kötet Krzsizsanovszkij politikai kapcso- 
lataival foglalkozó adatai még izgalmasabbak 
lennének, ha az előzőekben Szverdlovhoz 
való viszonyáról is értesülhettünk volna. Ez 
olyannyira kimaradt a könyvből, hogy Szverd- 
lovnak még a neve sem fordul elő benne. 
Dzerzsinszkiíj személyisége csak 1922-nél 
bukkan fel. Sztálinnal sem sokkal jobb a 
helyzet, őt az ezt megelőző esztendőnél kap- . 
csolta be a szerző. 

Lenin halála után Krzsizsanovszkij köz- 
vetlenebbül kapott Sztálintól buzdításokat. 
Amikor 1929-ben Krzsizsanovszkij a szovje- 
tek V. kongresszusán elmondta híres beszá- 
molóját az első ötéves tervről, a Kremlben 
Sztálin írásos üzenetben is gratulált neki. 

Krzsizsanovszkij a húszas és a harmincas 
évek fordulóján hűségesen igyekezett követni 
a Központi Bizottság és az azt irányító 
Sztálin politikáját. Annál inkább, mert hosz- 
szú szünet után éppen Lenin halálát követően, 
1924-től lett ismét a párt Központi Bizottsá- 
gának tagja. A polgári eredetű értelmiségi 
körök, főleg pedig a műszaki értelmiség meg- 
határozott részének újabb nyugtalansága ide- 
jén, a hírhedt ,iparpárt? ellenforradalmi 
földalatti szervezkedése és annak leleplezése 
korszakában azonban Krzsizsanovszkij ismét, 
mint 1904-ben, politikailag elbizonytalano- 
dott. Még 1929-ben lemondott a Tervhivatal 
elnöki tisztségéről és azt a körülményt fel- 
használva, hogy ez évben Pokrovszkijjal és 
Gubkinnal együtt az Akadémia tagjává, őt 
magát pedig alelnökévé választották, bizonyos 
fokig az Akadémia berkeibe húzódott vissza. 
1931-től ő lett az Energetikai Intézet igazga- 
tója — egész életére. 


Amikor lemondott a Tervhivatal elnöksé- 
géről, Sztálin tanácsolta, hogy a Tervhivatal- 
ban legalább , hagyja sapkáját a fogason", 
vagyis maradjon meg ott alelnöknek. Krzsizsa- 
novszkij eleget tett ennek az igénynek, és 
1939-ig visszajárt régi hivatalába. Neve az új 
szovjet korszakkal is összeforrt, hiszen nem- 
csak a harmincas években, de egészen 1945-ig 
a szovjet parlament képviselőjeként tevé- 
kenykedett. Számos fontos tudományos és 
közéleti funkciót töltött be, jelentős bizalom 
Övezte. 

A kötet ábrázolási módja némileg lebe- 
csüli a Krzsizsanovszkij iránt megnyilvánuló 

kormánybizalmat. Elismeri viszont, 
Krzsizsanovszkij Sztálin dicsérő gesztusait 
akkor már nem viszonozta mindenben. Le- 
velei a harmincas évek végén elhidegülten 
emlékeztek meg Sztálinról. 1939-ben így 
megismétlődött Krzsizsanovszkij kiválása a 
párt Központi Bizottságából, a Lenin életé- 
ben végbement fordulatra emlékeztetve. A 
szerző igyekezve megmagyarázni és meg- 
védeni Krzsizsanovszkij nemkívánatos poli- 
tikai eltolódásait, még mindig felújítja az öt- 
venes évek Sztálin-kritikájának egyik túlzás- 
ba csapó, konjunkturális, kritikai vizsgálatnak 
alá nem vetett sztereotípiáját. Úgy véli, hogy 
a szovjet kormányzat a Krzsizsanovszkijnak 
tulajdonított energiapolitika helyett valami- 
féle hibás energetikai irányvonalat vezetett 
be a harmincas években, s ez késztette a nagy 
mérnököt a politikai visszahúzódásra. A szer- 
ző személyesen Molotov miniszterelnököt is 
felelőssé kívánja tenni a teljesen más jellegű- 
nek feltételezett energiapolitikáért. Nézetünk 
szerint az idevágó sorok tudományosan tart- 
hatatlanok és csak terhelik az életrajzot. Kar- 
cov feledi, hogy a húszas évek végétől meg- 
romlott a nemzetközi helyzet; azt, hogy a 
védelmi kiadások ugrásszerűen növekedtek, 
s hogy ilyen körülmények között az energeti- 
ka ügyét fokozott mértékben kellett külpoli- 
tikai és katonai összefüggésben szemlélni. 
A mezőgazdaság akkor kibontakozott kollekti- 
vizálása is roppant többletkiadásokat követelt. 
Vagyis a második világháború előtti évek 
még lehetővé tették a húszas évek második 
felében megkezdett nagyobb erőmű-építkezé- 
sek befejezését, de azonnal már nem tették 
se lehetővé, se ésszerűvé, hogy újabb nagy 
erőművekkel lássák el a Szovjetunió nyuga- 
tabbra eső területeit. A kormány a kisebb 
méretű erőműveket egyébként azért is indo- 
koltan szorgalmazta, nehogy egyoldalúvá 
váljon a villamosítási program, aminek ve- 
szélye már kirajzolódott. A szerző beállításá- 
val ellentétben arról szó sem volt, hogy a szov- 
jet kormány távlatban elfordult volna a nagy- 
méretű erőművek építésétől. Ez az a rész, ahol 
Karcov mások véleményét hibásan átvéve, va- 
lamilyen ökonomista látókörrel, néhány kor- 
látozott horizontú mérnök struccszemléleté- 
vel egyenesen ,,rothadt"-nak minősíti az 
akkori szovjet kormány energiapolitikáját, és 
azt állítja, hogy az első ötéves terv korszaká- 
ban hibás koncepció folytán több évre vissza- 
zuhant a szovjet energiaipar fejlődése. Ez- 
által a szerző nem tényleges hibákra mutat rá, 
hanem olyan , hibát" kreál, ami nem létezett. 

hogy 


E téves nézetek meghirdetését bizonyára már 
az is megelőzte volna, ha a szerző könyvében 
konkrétan kifejti, hogy pontosan mit irány- 
zott elő a GOELRO, s hogy ezt miként telje- 
sítették, illetőleg, hogy miben különbözött a 
GOELRO a hosszabb távú elektrifikálástól. 

Noha Krzsizsanovszkij politikai ingadozásai 
jelentősek voltak, a könyv némileg túlszínezi 
a Tudományos Akadémia alelnökének poli- 
tikai helyváltoztatásait. A tények azt mutat- 
ják, hogy Krzsizsanovszkij a harmincas évek- 
ben akadálytalanul kiadhatta munkáinak rep- 
rezentatív gyűjteményét, a szovjet kormány, 
a Szovjetunió közvéleménye várakozásaival 
összhangban kidolgozhatta a Szibérián át- 
ívelő villamos fővezeték tervét, illetőleg az 
Európát és Ázsiát átívelő fővezetékek össze- 
kapcsolásának messze előre mutató, mára már 
megvalósult, nagyon indokolt elképzelését. 
Végül is ő volt az, aki az Ukrán Akadémia 
képviselőit eltérítette attól a téves szándé- 
kuktól, hogy az Urál-vidék számára szüksé- 
ges energiafejlesztést is maguknak igényeljék. 

Az élet tudományos építése című 7. fejezet 
még kitér a nagy honvédő háború periódusára 
és a második világháborút követő korszakra. 
A honvédő háború elején, hosszú hónapokon 
át maguk az energetika tudósai sem foglalkoz- 
hattak erőműépítéssel, technikai tudásukat 
meghatározott katonai feladatok megoldásá- 
ban kellett kamatoztatniuk. Ez a Kazányba, 
majd Észak-Kazahsztánba evakuált Krzsizsa- 
novszkijra is érvényes volt. De 1943-ban 
már visszatérhetett Moszkvába, hogy ismét 
régi terveinek és munkakörének szentelhesse 
magát. 

A szovjet kormányzat éppen a nagy hon- 
védő háborúban aratott győzelme, vezér- 
győztesi szerepe alapján láthatott jobban 
hozzá a Szovjetunió további villamosításához. 
A történelem bebizonyította, hogy az akkori 
szovjet kormányzat sem volt ellenzője a nagy- 
vonalú energetikai terveknek. Sőt éppen a 
háborút követő esztendőkben kezdett meg- 
valósulni Lenin és Krzsizsanovszkij 1919- 
1920 táján megtervezett, később pedig az elő- 
készítő fázisokon továbbmunkált energetikai 
programja. A technikai világrekordokat je- 
lentő szovjet vízierőmű-óriások megépítése 
közben Krzsizsanovszkij 1954-ben megérhet- 
te, hogy a Szovjetunióban áramot szolgálta- 
tott a világ első atomerővel működő vil- 
lanytelepe, amelyet a negyvenes és ötvenes 
évek munkája helyezett üzemképes állapotba. 

Krzsizsanovszkij még mindig az Energe- 
tikai Intézet kollektívájának igazgatójaként 


élte át ezt a rövid korszakot, amely páratlan 
technikai sikereket eredményezett a Szovjet- 
unióban. Összegyűjtött munkáinak újabb ki- 


adását még közreadbatta. 1959-ben nagy és 
eredményes élet után hunyt el. 


Dolmányos István 


FORRÁSOK BUDAPEST TÖRTÉNETÉHEZ 1950-1954" 


Budapest Főváros Levéltárának forráskiad- 
vány-sorozata, a Források Budapest múltjából 
hosszú idő után újabb kötettel gyarapodott. 
Az 1973-ban megjelent negyedik kötet 1950- 
nel zárult, a két kötetre tervezett folytatás 
pedig 1958-ig igyekszik számba venni a do- 
kumentumközlés sajátos eszközeivel a kor- 
szak várostörténetének legfontosabb momen- 
tumait. A sorozat folytatásának Gáspár 
Ferenc és Szabó Klára által szerkesztett V/A 
jelzésű kötetét vehetjük most kézbe, amely 
az 1950-54 közötti időszakot öleli fel. A soro- 
zat szerkesztői nem követik az elfogadott 
szokást - az ország történetében cezúrát 
jelentő események periodizáló szempontként 
való alkalmazását -, hanem a tanácsi intéz- 
ményrendszer történetének fontosabb mozza- 
natait teszik meg időhatároknak. Így adódik, 
hogy a jelen kötet 1950. június 15-ével, az 
ideiglenes tanácsok működésének kezdetével 
indul, és az első választott tanácsok mandá- 
tumának négy esztendejét foglalja magában. 
A szerkesztők által alkalmazott periodizációs 
elv akceptálható, hiszen a közölt források több- 
sége a főváros tanácsának irata. 

A szerkesztés elve a kronologikus szempont 
szigorú alkalmazása, ettől csak a közös főcím 
alá vont dokumentumok esetében térnek el 
egyszer-egyszer. Ez a szerkezet arra minden- 
képpen jó, hogy folyamatában tekinthessük át 
a korszakot, sokoldalú képet nyerve róla, emel- 
lett kizárja a tematikus jellegű tagolással 
óhatatlanul fellépő nehézségeket, következet- 
lenségeket, bár a tartalmi jellegű tájékozódást 
nem könnyíti meg. Az a tematikai sokszínűség 
pedig, amely abból az igényből ered, hogy a 
közölt dokumentumok az ötvenes évek első 
felének széles spektrumú képét adják, to- 
vább nehezíti-lassítja a specifikus tartalmi in- 
formálódást. Azért kell szóvá tenni e körül- 
ményt, mert egy ilyen terjedelmes, kizárólag 
időrendi beosztású kötet megkívánná a tárgy- 
mutatót, mely nemcsak a használók dolgát 
könnyítené meg, hanem a könyv tudományos 
színvonalát is nagyban emelte volna. 


$ Források Budapest múltjából. V/A k. Szerkesz- 
tette: Gáspár Ferenc, Szabó Klára. Budapest Főváros 
Levéltárának kiadványa. Budapest, 1985. 453 p. 


A forráskiadvány tudvalevően sajátos mű- 
faja a történetírásnak, az eredeti iratok által 
szól témájáról, a korról, s a hozzá fűzött kom- 
mentár csak kiegészítheti, csak segédeszköz 
lehet ahhoz, hogy az olvasó maga értelmezze 
a dokumentumokat. Ez még akkor is így van, 
ha a válogatás és szerkesztés is kikerülhetet- 
lenül értékszempontokat érvényesít, befolyá- 
solva az összképet. Bármilyen gondosan vá- 
logatott gyűjtemény sem képes azonban a 
József Attila-i igény szerint tükrözni a kort: 
az igazat mondva, nem csak a valódit. A kér- 
dés felvetendő, mert akár tagadjuk, akár nem, 
a korszakot tárgyaló történetírás nem mentes 
sokféle gyanú árnyékától, amit a források las- 
san oldódó hozzáférhetetlensége tovább táp- 
lál. Fontos tehát újra és újra leszögezni: 
illúzió pusztán az eredeti források megisme- 
résétől várni az igazságot. Az előttünk fekvő 
könyv például hemzseg a személyi kultusz 
jelenségének jegyeitől, bő példatára a szocia- 
lizmus eltorzult fejlődésének, de messze nem 
jelenti a történelmi folyamat lényegének meg- 
ismerését. Ehhez már - túl a forrásokban fel- 
lelhető széttagolt tényeken -— megfelelő szem- 
lélet kell az egészről. Különben beleveszünk 
a szocializmus akkori történetének megemészt- 
hetetlen ellentmondásaiba, és nem marad 
más lehetőség, mint az erkölcsi megítélés. 


.A dokumentumok olvasója megfelelő szemlé- 


let híján könnyen ebbe a csapdába eshet, és 
mert a könyvet használók jelentős része való- 
színűleg nem a korszak történetével hivatás- 
szerűen foglalkozók közül kerül majd ki, 
talán nem lett volna haszontalan, ha az igen 
színvonalas bevezető még határozottabban 
foglal magában egy, a történelmi folyamatra 
mint egészre utaló vonatkozást. 

Ságvári Ágnes bevezetője, bár nem vállal- 
hatja magára az egész feladatot, sokat tesz 
annak érdekében, hogy a főleg várostörténeti 
vonatkozású dokumentumok általánosabb ér- 
vénye, az egész ország történetének proble- 
matikus folyamatába való beágyazottsága 
megfelelő hangsúlyt kapjon. Annál szüksége- 
sebb ez, mert a szerkesztők a dokumentumok 
válogatásával sikeresen kerülték el a partta- 
lanság csapdáját, de ezzel egyben igényt is 

támasztottak az összképbe való beillesztésre. 
Az előszó rövid, de jó áttekintést nyújt a szo- 
cialista államigazgatás működésének kezdetei- 
ről annak tükrében, ahogyan az a főváros köz- 
igazgatásában megvalósult; megragadja és 
értékeli mindazon politikai aktusokat és kö- 
vetkezményeiket, amelyeknek tárgyunk szem- 
pontjából nagyobb jelentősége van, ezzel se- 
gítően hozzájárul a dokumentumok értelme- 
zéséhez, emellett felvillantja a szintetikus fel- 
dolgozás igényét és lehetőségét is. 


, Proletárdiktatúra szovjet forma nélkül" 
— ez a formula jelentette a párt népidemok- 
rácia-koncepciója átértelmezésének forduló- 
pontját 1949 elején. Hamarosan hozzáláttak 
azonban a , hiányosság" pótlásához, a prole- 
tárdiktatúra államának a szovjet formához 
igazításához. A kötet élén álló iratok jól do- 
kumentálják, hogy e folyamatban a tanács- 
rendszer kialakításának milyen szerepe volt: 
, Ezzel a szocializmus építésének újabb erő- 
forrásait nyitjuk meg és még közelebb kerü- 
lünk nagy példaképünknek, a Szovjetunió- 
nak az egész világon a legmagasabbrendű 
államszervezetéhez: a szovjet formához." 
(Pongrácz Kálmán vb-elnök székfoglaló be- 
széde, 1950. június 15. 9. 0.) A dokumentu- 
mok a szovjet példa részletekig menő másolá- 
sának számos esetét mutatják be: a város- 
rendezési tervektől a lakóbizottságok felállí- 
tásáig terjed a szovjet példára való hivatko- 
zás, néha bizony a körülmények konkrét 
vizsgálatát helyettesítve. A , szovjet forma" 
mechanikus megvalósítása az akkori magyar 
viszonyok között nem jelentett mást, mint a 
népi öntevékenység és az önkormányzati ele- 
mek mellőzésével végrehajtott teljes centra- 
lizálást és hierarchizálást, a vele járó bürokra- 
tikus merevségekkel. A dokumentumok, ha 
nem is tárják fel, adalékokkal szolgálnak 
ahhoz a súlyos ellentmondáshoz, amely a 
vezetés tevékenységét jellemezte: intézkedé- 
seiket a szocialista fejlődés céljai, a köz érde- 
kében tették, de közben a nép elvont érdeke 
oltárán feláldozták azt a formát, amely a 
hazai viszonyok között sikeresebben hordoz- 
hatta volna a szocialista tartalmat. A közölt 
források bemutatják azon jelenségek széles 
skáláját, amelyek a fenti ellentmondást jelzik, 
meg azt is, hogy minden elvont jóakarat elle- 
nére az ellentmondások kezelésének módja, 
az eluralkodó voluntarizmus és ezzel együtt 
a —— nehézségek  fennmaradása-fokozódása, 
mely csak erősítette az adminisztratív szigort, 
milyen módon és milyen okokból távolította 
el az államtól a történelemnek szubjektívan 

immár csak tárgyává váló tömegeket. Ebből a 
szempontból egyaránt érdekesek és tanulsá- 
gosak azok a dokumentumok, amelyek a köz- 
ellátással, a politikai hangulattal, a dolgozók 
helyzetével foglalkoznak, meg azok is, ame- 
lyek a negatív jelenségek okait döntően szub- 
jektív tényezőkben vélik fellelni. Az iratokból 
kitűnik, hogy egyes részkérdésekben a hibá- 
kat többnyire helyesen mérték fel, de a lényegi 
okokat rosszul ítélték meg, így a megszünte- 
tésükre hozott intézkedések jó része hatásta- 
lan maradt. Arra is fény derül, milyen lehe- 
tetlen helyzetbe kerültek gyakorta az állam- 
igazgatás funkcionáriusai, miközben a felülről 
kapott utasítások végrehajtásával próbálkoz- 
tak, s minden területen (pl. kirívó módon a 
kultúrában is) nagy erőfeszítéssel próbáltak 
az előírt mutatóknak legalább formálisan meg- 
felelni. A problémáknak a konkrét realitások 
helyett a felső szinten megadott elvekhez való 
igazítása következtében a direktívák gyakran 
életidegen elvi állásfoglalásokból kerültek , le- 
bontásra", így az eredményesség sokszor 
csak a véletlenen múlott. Az adminisztratív 
intézkedések elburjánzása természetszerű kö- 
vetkezménye volt annak a mereven hierarchi- 
kus, centralizált berendezkedésnek, amely az 
egész állami és társadalmi életet jellemezte, 
nem pusztán a hivatal bürokratikus hajlamai- 
nak tobzódása volt. Számos dokumentum 
tükrözi azt a törekvést, amely konkrét kérdé- 
sekben megkísérel a bürokrácia, a túlzott 
centralizmus, a voluntarizmus gyakorlatával 
és következményeivel megküzdeni, miközben 
nem mulaszt el hűségnyilatkozatot tenni az 
érvényes irányvonal mellett, kiemelve, hogy 
a napirenden levő kérdésben azt tekinti mérv- 
adónak. 

A társadalom szinte összes szférájának 
, agyonpolitizáltsága?" — olyan  szimptóma, 
amely szervesen fakadt a megvalósult szocia- 
lizmus kötelezővé tett modelljének sajátossá- 
gából, az , állami jelleg? túlzott dominanciá- 
jából. A közvetlenül politikai döntésekkel 
való irányítás azzal a következménnyel járt, 
hogy minden problémát okozó ügy közvetle- 
nül a politika hatáskörébe került. Az így mű- 
ködő rendszerben szinte , genetikailag" kó- 
dolva van a hibákra adott bürokratikus válasz 
mechanizmusa. A kötet szerkesztőinek figyel- 
me kiterjedt a társadalom életének vala- 
mennyi jelentős területére, a kötet sokolda- 
lúsága révén jól illusztrálja, hogy e valóban 
létező jelenség, minden terület erőszakos át- 
politizáltsága a korszak egyik jellegzetes ténye. 
Csak így fordulhattak elő olyan, ma már egé- 


szen extrémnek tűnő esetek, mint amely 
magától értetődően hozta összefüggésbe 
, Rajk és áruló bandája" ügyét bizonyos békás- 
megyeri ingatlanok juttatása jogosságának kér- 
désével és egyes lakosok , demokráciaellenes 
magatartásával". (113. o.) Az ilyen esetek 
dokumentálása is felettébb hasznos a tényle- 
ges politikai súlyúak mellett, mert érzékelhe- 
tővé teszi a politika behatolásának módját a 
hétköznapok világába. 

Hogy ilyen egyoldalúan komor kép alakul 
ki az ötvenes évek első éveiről a dokumentu- 
mok áttekintése nyomán, az talán nem egye- 
dül a recenzens sajátos olvasatának következ- 
ménye. A tornyosuló problémák megoldásáért 
folytatott küzdelem — amelynek persze ered- 
ményei is tükröződnek valamelyest a doku- 
mentumokban, gyakran éppen a fejlődés te- 
remtette új ellentmondások feltárásaként - 
kevés módot és időt hagyott azt kutatni, hogy 
a nagy és bonyolult problémák krónikus 
megoldatlansága mennyiben fakadt a helyzet 
objektív súlyosságából, az eszközök hiányá- 
ból, illetve mennyire a megoldási kísérletek 
meg nem feleléséből. Ez a tisztázatlanság vilá- 
gosan megmutatkozik a könyv olvasása során, 
s nyilván az egyik fő oka annak, hogy a kötet- 
ben közzétett iratokban a pozitívumok szám- 
bavétele háttérbe szorul, inkább csak a törek- 
vésekben és tervekben érhető tetten. Ráadá- 
sul az akkor eredménynek tartottak egy része 
ma már megmosolyogtató (gondoljunk a 
számtalan mondvacsinált mozgalomra), egy 
másik része pedig inkább a torzulásokhoz 
tartozik. Annál fontosabb lenne azonban, 
hogy a valóságos eredmények tükröződjenek, 
.de úgy tűnik, az itt közzétett korabeli források 
önmagukban nem képesek ezekről megfele- 
lően számot adni. 

Az 1953. júniusi párthatározat esélyt adott 
arra, hogy az ország megkezdje a kilábalást 
a korábbi évek hibás politikájának következ- 
ményeiből. A közölt dokumentumok képet 
adnak a fordulat váratlanságáról; a júniusi 
határozat előtt még nyoma sincs a változás 
szellemének, ellenkezőleg, az április-május 
során keletkezett iratok agresszív tónusban 
keresik a bajok mögött az ellenség kezét vagy 
-elégségesnek vélik a formális önkritikát a hi- 
bák okainak feltárásaként. A kötetben részle- 
tek jelentek meg Nagy Imrének a fordulatot 
bejelentő országgyűlési programbeszédéből, 
majd olyan dokumentumok következnek, 
amelyek tükrözik egyrészt a kormányprogram 
fogadtatását mindazzal az örömmel, de zava- 
rodottsággal, bizonytalansággal ís, amelyet 


kiváltott, másrészt az új program szellemében 
megindult munkát, annak eredményeit és 
nehézségeit. A közszolgáltatások javításával, 
a közszükségleti cikkek gyártásának fokozásá- 
val, a közkegyelemben részesültek beillesz- 
kedésének segítségével és számos más munka- 
területtel kapcsolatos irat érzékelteti az 1953. 
júniusi fordulat jelentőségét. A kötet záródo- 
kumentuma a fővárosi tanács négyéves mun- 
kájáról szóló beszámoló, de nem marad ki a 
következő időszakra meghatározó érvényű 
1954. évi tanácstörvény részleges közlése 
sem, amelynek hatásáról nyilván a sorozat 
következő kötetéből nyerhetünk majd képet. 


A forráskiadvány dokumentumainak több- 
sége — mint erről a szerkesztői tájékoztató be- 
számol - Budapest Főváros Levéltárából szár- 
mazik, a törzsanyagot a fővárosi és egyes kerü- 
leti tanácsok vezető testületeinek jegyzőkönyvi 
anyagai képezik, és egyebek között jelentős 
forrásbázisul szolgáltak a vezető tisztség- 
viselők iratai is. A fővárosi levéltár anyagai 
mellett a kutatómunka kiterjedt a Párttörté- 
neti Intézet Archívuma, az MSZMP Buda- 
pesti Bizottsága Archívuma, az Új Magyar 
Központi Levéltár, a Minisztertanács Titkár- 
sága Irattára, a SZOT Központi Levéltára 
iratanyagára is, és természetesen bekerült né- 
hány már publikált dokumentum, újságcikk 
is a kötetbe. A kiterjedt és gondos anyag- 
gyűjtés eredményeként a szerkesztőknek sike- 
rült mind tematikában, mind időben a meg- 
felelő arányokat biztosítani. A gazdasági életre 
vonatkozó iratok közül azonban feltűnően hiá- 
nyoznak a termelés, különösen az ipar helyze- 
tét, fejlődését és problémáit bemutató doku- 
mentumok, a kötet inkább csak a közlekedés, 
a szolgáltatások, az építőipar, a kommunális 
beruházások területéről közöl anyagokat, sőt 
még a mezőgazdaság is nagyobb súllyal szere- 
pel. A közölt forrásokból a gazdasági életet 
jellemző súlyos nehézségekről csak nagyon 
közvetve kapunk képet, főleg a közellátás 
akadozása, a sorban állások és hasonló jelensé- 
gek ismertetése révén. A másik hiányosság 
már kevésbé róható fel az összeállítóknak, 
inkább abból a körülményből fakad, hogy a 
korszakot tekintve úttörő jelentőségű forrás- 
kiadvány megelőzte az országos jelentőségű 
dokumentumok közzétételét. Így fordulhat 
elő, hogy a politikatörténet számára kevés a 
közvetlenül felhasználható dokumentum, in- 
kább csak illusztrációs adalékokkal szolgálhat- 
nak, ezért a források nem lehetnek képesek 
a hatalmi struktúra, a politikai intézmény- 
rendszer és a gazdasági mechanizmus egymás- 

sal adekvát, könyörtelen logikájú működésére 
fényt vetni, amely éppen az államigazgatás 
középső szintjén minden jószándék ellenére 
kevés mozgásteret hagyott a rugalmasságra. 


A közlés formai követelményeinek a leírá- 
sok maximálisan megfelelnek. Az iratok címei 
jól tájékoztatnak, utalnak a dokumentum tar- 
talmára és jellegére is. Különösen értékesek 
az egyes iratokat követő kommentárok, me- 
lyek számos információt tartalmaznak nem- 
csak az irattal, készítésének körülményeivel 
és későbbi sorsával kapcsolatban, hanem lé- 
nyeges tudnivalókkal szolgálnak az általa 
érintett témáról is. Ugyancsak dicséretesen 
magas színvonalú a dokumentumok jegyze- 
telése; szinte valamennyi helyen, ahol a 
szöveg kiegészítésre, pontosításra, ismertetés- 
re szorul, megtaláljuk azt a jegyzetben, aho- 
gyan részleges közlés esetén a kihagyott ré- 


TANÚSÁGTEVŐK" 


Két újabb kötete jelent meg a közelmúltban 
a ,, Tanúságtevők? c. sorozatnak. A 4/B kötet 
az 1933 és 1941 közötti időszaknak a párt 
életében történt gazdag és sokirányú, felettébb 
jelentős eseményeiről és történéseiről nyújt 
szemléletes képet. Olyan korszakról, amely 
eseményekben, történelmi fordulatokban tár- 
sadalmi-politikai megrázkódtatásokban egy- 
aránt bővelkedik. A kötet kezdőhatára a nagy 
világgazdasági válság utáni nehéz gazdasági 
helyzet, amely a fasizmus nemzetközi méretű 
előretörésének hátterét is adja, s egyben a há- 
borús előkészületek nyitányát jelenti; záró- 
szakasza - a nemzeti történelem nagy esemé- 
nyéhez igazodva - 1941, Magyarország belé- 
pése a második világháborúba. Ez az a nagy 
történelmi háttér, amely a magyar munkás- 
mozgalom mozgásfeltételeit meghatározza és 
tevékenységének, feladatainak legfontosabb 
összetevőit szinte determinálja. S e tevékeny- 
ség középpontjában a megváltozott világhely- 
zetből adódó új feladatok állnak: a fasizmus 
elleni harc, s ennek legfőbb feltétele a munkás- 
egység, a népírontpolitika s a társadalmi meg- 


tt Tanúságtevők.  Visszaemlékezések a  magyar- 
országi  munkásmozgalorn történetéből 1933-1941. 
4/B k. Válogatta és szerkesztette: Petrák Katalin. A be - 
vezető tanulmányt írta: Pintér István. Kossuth Könyv - 
kiadó, 1984. 625 p. 

Tanúságtevők. Visszaemlékezések a magyarországi 
munkásmozgalom történetéből 1941-1944. 4/C k. Vá- 
logatta és szerkesztette: Petrák Katalin. A bevezető ta- 
nulmányt írta: Pintér Istoán. Kossuth Könyvkiadó, 
1985. 664 p. 

szek tartalmát is jelzik. Ami sajnálatosan hi- 
ányzik: a mutatók. A kötet végén csak egy 
rövidítésjegyzék árválkodik, sem név-, sem 
tárgymutató nem csatlakozik hozzá. A szer- 
kesztői tájékoztató hangsúlyozza, hogy a kiad- 
vány 1958-ig két részben jelenik ugyan meg, 
de ez elsősorban terjedelmi okok miatt törté- 
nik így, tehát van még remény, hogy közös 
mutató készül majd a két kötethez. 

Mindent összevetve megállapíthatjuk, hogy 
a forráskiadvány készítői megfeleltek a maguk 
által kitűzött magas mércének, megvalósítot- 
ták elképzelésüket, és a szűkebb szakmán 
kívül szélesebb olvasóközönség érdeklődésére 
is számot tarthatnak. A jó kiállítású, korabeli 
fényképekkel bőven illusztrált kötet jelentősen 
gazdagította az ötvenes évek korszakát tár- 
gyaló történetírást. 


Ripp Zoltán 


újhodásért folytatott küzdelem, amely ebben a 
történelmi szakaszban a demokráciáért, illetve 
- Magyarország esetében - a demokratikus át- 
alakulásért folytatott küzdelmet állítja a tár- 
sadalmi küzdelmek középpontjába; a korszak 
második felében pedig az egyre jobban fenye- 
gető új világháború elleni harcot. A 4/C kötet 
— folytatva a kronológiai sorrendet — a nemzet 
egyik legtragikusabb időszakáról, a második vi- 
lágháborúról ad gazdag, sokoldalú és igen meg- 
rázó képet. A visszaemlékezésekben egyének 
élményei, küzdelmei és szenvedései elevened- 
nek meg, az egyéni sorsok mögött azonban a 
nemzet nagy és feszítő sorsproblémái húzód- 
nak és fejeződnek ki. Kétségtelen, hogy e kö- 
tetek írásaiból az olvasó sokirányú áttekintést 
nyerhet az ország s a munkásmozgalom ese- 
ményekkel zsúfolt éveiről, a munkásmozga- 
lom céljairól és harcairól, az e harcokban 
résztvevők, a küzdelmet vállalók személyes 
megpróbáltatásairól. 

A Tanúságtevők 4/B kötetének fülszövegé- 
ben a következőket olvashatjuk: , A változa- 
tos témájú memoárok színesebbé, differenci- 
áltabbá teszik és közelebb hozzák az olvasó- 
hoz a kor munkásmozgalmának szervezetei- 
ről, résztvevőiről $ azok áldozatvállalásairól 
eddig ismert képet." Valóban, a Tanúság- 
tevők szerkesztője arra törekedett, hogy a kor 
minden fontosabb kérdéséről közöljön vissza- 
emlékezést, arra is ügyelve, hogy a jelentőseb- 
beket a közölt visszaemlékezések számarányá- 


val is érzékeltesse, s ily módon lehetővé tegye, 
hogy a közvetlen résztvevők emlékeinek meg- 
elevenítésével adjon betekintést a munkás- 

osztály gazdasági, politikai harcaiba csakúgy, 
mint kulturális életébe, a legális és illegális 
munka különböző területeibe, a mozgalmi 
munkával járó áldozatvállalásokra és meg- 
próbáltatásokra. Mindezt a korszak már emlí- 
tett fő küzdelmi céljának a munkásegységért, 
az antifasiszta népfrontért, illetve a háború 
ellen a függetlenségi mozgalom kibontakoz- 
tatásáért és a demokratikus erők összefogásáért 
folytatott küzdelemnek rendeli alá. A kötet 
szerkesztési elvét és metodikáját sajátos kettős- 
ség jellemzi: úgy igyekszik kronológiai sorren- 
det tartani, hogy egyidejűleg viszonylagos 
tematikai teljességre is törekszik. Ebben a 
műfajban ennek az elvnek következetes meg- 
valósítása a műfaji jellegből eredően termé- 
szetesen nem lehet teljes és tökéletes, a köte- 
teket olvasva azonban úgy tetszik, amit opti- 
málisan biztosítani lehetett, azt a szerkesztés 
viszonylag kielégítően oldotta meg. 

A recenzens számára valamivel nagyobb 
gondot vet fel a kötet jellege. A bevezető a 
köteteket egyaránt ajánlja kézikönyvnek és 
olvasmánynak. A visszaemlékezés csakúgy, 
mint a napló és az interjú, személyes és szub- 
jektív műfaj és közvetlen kapcsolatban van a 
személy, a visszaemlékező személyiségével 
és történeti szerepével. Ezért kézikönyv jelle- 
ge - legalábbis szakmai szempontból -— két- 
séges. 

Rokonszenves vonása a kötetnek, hogy a 
korszak vezető munkásmozgalmi személyisé- 
gei mellett megszólaltatja a küzdelem egy- 
szerű közkatonáit is, akik helyzetükből adódó- 
an a történelemformálás , perifériáján" mun- 
kálkodtak, ezért , rálátásuk? a történelmi 
folyamatok egészére természetesen más, mint 
azoké, akik a történelem nagy sodrásában küz- 
döttek. Éppen ezért esetleges szubjektivitá- 
suk nagyobb, a történelmi eseményekről 
szóló véleményük behatároltabb, amelyet a 
történeti kritika -— politikai beállítottságától 
függetlenül is - fanyalogva fogad. Van azon- 
ban ennek egy erénye és hasznossága főleg 
a szakmabeliek számára, nevezetesen az, hogy 
érzékelteti, hogyan látta az egyszerű küzdő 
kortárs a korszak nagy történelmi feladatait, 
mit érzett meg belőle, hogyan értelmezte a 
teendőket, s azt utólag hogyan értékeli, hiszen 
az egyén és a közösség történelemszemlélete 
korántsem történelmen kívüli, az maga is tör- 
ténelmi produktum. Egy korszak viszont csak 
akkor válik igazán érthetővé, ha annak légkörét 


is érzékeli az utókor és az olvasó. Erre kétség- 
telenül legalkalmasabb műfaj a visszaemléke- 
zés, még akkor is, ha a visszaemlékezésnek 
lehetnek és vannak szakmai fogyatékosságai 
és túldimenzionált, szubjektív vonásai. Meg- 
rostálásuk szaktörténészek feladata. 

Ami az egyszerű, ám érdeklődő olvasót 
illeti, számára a kötetekben közöltek olvas- 
mányt - tegyük hozzá többségében érdekes 
olvasmányt — jelentenek. Természetesen nem 
minden gond nélkülit. A kis részletekre bon- 
tott tematikus jellegből adódóan az olvasóban 
nem alakul ki az a bevezetőben megfogalma- 
zott remény, melynek realizálására a kötet 
összeállítása során a szerkesztő láthatóan tö- 
rekedett, hogy , összefüggő képet kapjanak"? 
az adott időszak legfontosabb eseményeiről, 
hiszen a történeti összkép nem úgy áll össze 
az olvasóban, hogy a részeket egymás mellé 
rakjuk. Ezt a közhelynek számító igazságot 
a szerkesztő is tudja, s hogy a visszaemlékezé- 
sek elkerülhetetlen atomizáltságából a törté- 
neti összkép is kibontakozzon, a köteteket 
a visszaemlékezéseket magyarázó, s a korszak 
fő kérdéseit is érintő, s részben értékelő be- 
vezetővel látták el. Ugyancsak dicséret illeti 
a szerkesztést a közölt írások szerzőiről adott 
rövid, ám tartalmas és gondos életrajzokért, 
jegyzetekért, névmutatókért. 

Egy megjegyzés azonban, úgy véljük, ide 
kívánkozik: kétségtelen, hogy egy kiadvány 
olvasottságát a tartalom jelentősen meghatá- 
rozza. Arányait azonban a kiadvány ára is be- 
folyásolja. A kötetek reprezentatív jellege 
nemcsak a kiadót dicséri, szépérzékünket is 
kielégíti. A szélesebb körű kelendőség érde- 
kében azonban úgy véljük, valamivel egysze- 
rűbb kivitelben és ezzel arányban álló ala- 
csonyabb árral talán még kelendőbb lett vol- 
na, növelve az olvasóközönség körét, hatéko- 
nyabban szolgálva a nemes célt: a történelmi 
tudatformálást. 

A Tanúságtevők 4/B és 4/C kötetének 
megjelentetésével befejeződött az ellenforra- 
dalmi korszak huszonöt esztendejét felölelő 
visszaemlékezés-sorozat. E két utolsó kötet 
abból a szempontból is érdekes és különleges 
figyelmet érdemel, hogy a , közkatonák" mel- 
lett az új korosztály szólal meg a kötetek 
hasábjain. Azok a munkásmozgalmi harco- 
sok, akik a magyar munkásmozgalom nagy 
korszakaiban és kiemelkedő harcaiban még 
nem vettek részt. A 4/B kötetben csak két 
olyan személyiség szólal meg, aki vezető sze- 
repet játszott a Tanácsköztársaság idején; a 
4/C kötetben pedig egy; a többi már az új 

had katonája. Az előzményeknek nem részt- 
vevői, szánukra az már történelem, áttételes 
és nem közvetlen élmény. Gondolkodásukra 
és cselekvésükre ezért közvetett a hatásuk, 
csak a hagyatkozó emlékek és a történések 
értékeléséből adódó következtetések hatottak 
rájuk. Személyes élményük már az új kor- 
szak, amely sokkal nagyobb nehézségek és 
megpróbáltatások elé állítja őket, mint a fel- 
felé ívelő szakasz és annak csúcspontja, a két 
forradalom és a Tanácsköztársaság. Nemcsak 
a kor, a politikai hátország változott meg, 
ebből adódóan a nemzet és a munkásmozga- 
lom előtt álló feladatok is módosultak. Az 
ellentmondásoktól sem mentes útkeresésről 
nyilatkoznak a kötetek hasábjain az emléke- 
zők, érzékeltetve a múlt politikai felfogásai- 
nak visszahúzó erejét csakúgy, mint a valóság 
követelte változtatás igényét. 


A recenzens nem kíván visszatérni az előző 
kötet értékelésére, hiszen azt a korszakhoz 
értő szakember már igényesen elvégezte. 
Egynéhány ponton azonban kénytelen kap- 
csolódni annak kritikai észrevételeihez: az 
egyik a szociáldemokrata párt és a szociál- 
demokrata mozgalom küzdőinek szerepe, 
illetve szerepeltetése a kötetekben. A 4/B és a 
4/C kötetekre nem mondható el ugyan, hogy 
nem vagy keveset foglalkoznak a szociálde- 
mokrata mozgalommal, hiszen a KMP 1936- 
os feloszlatását eredményező Komintern- 
döntés után (melyről sajnos nincs a kötetben 
visszaemlékezés) a kommunista párt tagjai 
a szociáldemokrata pártban, illetve a szak- 
szervezetekben dolgoztak. E tény eleve meg- 
határozza, hogy a szociáldemokrata pártról 
és mozgalomról a kommunista visszaemléke- 
zőknek részletesen kell szólniuk. Ám ezek a 
visszaemlékezések inkább arról szólnak, hogy 
a kommunisták miként dolgoztak és harcol- 
tak a szociáldemokrata pártban és a szakszer- 
vezetekben, s kevés szó esik arról, hogy a 
szociáldemokraták hogyan küzdöttek saját 
szervezetükben a közös célért. Kifogásunkat 
azonban nemcsak az motiválja, hogy kommu- 
nisták szólnak a szociáldemokrata párt mun- 
kájáról, hiszen a történeti valóságnak meg- 
felelő az elbeszélésük. A szociáldemokrata 
párti visszaemlékezők visszafogott szerepel- 
tetése akarva-akaratlan keresztezi azt a beve- 
zetőben megfogalmazott célkitűzést, hogy a 
korabeli munkásmozgalmat a két kötet sok- 
oldalúan kívánja bemutatni. Ez a szerkesztő 
akarata ellenére is csökkenti a szociáldemok- 
rata mozgalom jelentőségét, mert -— egyet- 

értve az előző recenzenssel - a munkás- 
mozgalom pártjairól, jelentőségükről, szere- 
pükről a visszaemlékezés-kötetnek bizonyos 
értékelést is ki kell fejeznie a válogatással. 

E két kötet - más formában ugyan - magán 
viseli az előző kötet szűkkeblűségét a szociál- 
demokrata mozgalommal szemben. A 4/B 
kötet 36 visszaemlékezést közöl, tíz származik 
szociáldemokrata párti  visszaemlékezőtől, 
akik közül öt a felszabaduláskor a kommunis- 
ta pártba lépett be. A 4/C kötet 35 vissza- 
emlékezője között pedig csak öt szociáldemok- 
ratát találunk. 


A másik hiányérzetünk a szegényparaszti 
rétegeknek, elsősorban a földmunkásoknak 
a mellőzése a kötetekben. A 4/B kötet , Be- 
vezető"-je Önkritikusan elismeri, hogy a kö- 
tetben , alig találkozunk a vidéki mozgalom- 
ról szóló, a munkás-paraszt kapcsolatokra 
vonatkozó írásokkal", s ennek okát a kormány- 
terrorban és a munkáspártok politikájában 
találja. Mind a kormánypolitika bírálatával, 
mind a mozgalom elmarasztalásával egyet 
lehet és kell érteni. Ez azonban nem indokolja 
a falusi visszaemlékezők teljes mellőzését, 
mert ebből az következik, hogy ez alatt az idő 
alatt szinte teljesen megszűnt a szocialista 
és a kommunista mozgalom falusi kapcsola- 
ta, s a falu vagy teljesen elnémult, vagy siker 
koronázta a bevezetőben említett szélsőjobb- 
oldal demagógiáját. Egyik feltételezés sem 
felel meg a valóságnak. A kommunista moz- 
galmat valóban szinte szeparálták a falutól 
(bár nem abszolút értelemben), s a szociál- 
demokrata mozgalom is rendkívül nagy mér- 
tékben visszaesett, ez utóbbinak azonban az 
üldözés és a visszaesés ellenére is volt állandó 
szervezeti kerete vagy személyi kapcsolata 
falun, s tagjaiktól lehetett volna visszaemléke- 
zést közölni. Mert igaz ugyan, hogy a kor- 
mány és a szélsőjobb megpróbálta maga mögé 
sorakoztatni a falut, ahogyan a várost is, de 
ez sohasem sikerült olyan mértékben, hogy 
a munkásmozgalmat teljesen ki tudta volna 
szorítani a faluból, illetve a parasztság köré- 
ből. 


A két visszaemlékezés-kötet - a bíráló 
megjegyzések ellenére - érdekes, hasznos, 
jól megszerkesztett kiadvány, kétségtelen, 
hogy az olvasó számára sokat nyújt, jól érzé- 
kelteti annak a korszaknak a légkörét, amely 
közvetlenül megelőzte nemzeti megújhodá- 
sunkat. 


Szakács Kálmán 


-A PÉCSI-BARANYAI MUNKÁSMOZGALOM TÖRTÉNETÉRŐL" 


. A magyar forradalmi munkásmozgalom vá- 
: rosokhoz, megyékhez, régiókhoz kötött helyi 
- eseményeinek, emlékeinek feltárása és értéke- 
lése — egyes korai kísérletektől eltekintve — a 
. mozgalom történetének átfogó országos kuta- 
tásával közel azonos időben, az 1960-as évek 
első felében indult útjára. Természetesen 
az esetek döntő többségében először rész- 
tanulmányok, forráspublikációk láttak nap- 
világot és egy-egy nagyobb munka körvonalai 
: ekkor még csupán a háttérben bontakoztak ki. 
Létrejöttük ott vált valósággá, ahol a kutatá- 
: sok személyi feltételei, beleértve a módszer- 
"tani tapasztalatokat is, kedvezően alakultak. 
Pl. így születtek a hajdú-bihari és debreceni 
monográfia, a szeged-csongrádi önálló tanul- 
mányok, a borsod-miskolci dokumentum- 
kötetek bevezetői, a győr-soproni részmonog- 
ráfiák. Műfajukban, stílusukban, feldolgozá- 
suk mélységében eltérő munkák ezek, ame- 
lyek azonban igen sok adattal gazdagítják 
egy majdani újabb országos összegzés adat- 
bázisát, színezhetik annak látásmódját, diffe- 
. renciálhatják egy-egy részkérdés értékelését. 
A sor most újabb művel bővült. Sokéves 
-előkészítés:  dokumentumkötetek  összeállí- 
tása, tanulmányok, cikkek közzététele után a 
pécsi kutatók tiszteletet parancsoló munkában 
foglalták össze a vidék kiemelkedően jelentős 
munkásmozgalmának múltjára vonatkozó is- 
mereteiket. A csaknem nyolc évtized (1867- 
1944) eseményei a szűkebb földrajzi határok 
között a magyar munkásmozgalom történe- 
tének teljes keresztmetszetét tükrözik. 
Részletes statisztikai vizsgálatokból bon- 
"takoznak ki a pécsi munkásság összetevői: a 
kisipari műhelyektől a manufakturális üze- 
meken át a klasszikus gyáriparig vezető úton 
éppúgy, mint a faluról érkező munkaerő- 
utánpótlás beilleszkedése az üzemi munkás- 
ság soraiba; ez utóbbi szerepe a bányamunkás- 
. ság számszerű gyarapodásában. A gazdasági 
fejlődés és a társadalmi átalakulás elemzése 
szerencsésen ötvöződik a munkásosztály hely- 
zetének vizsgálatával, aminek különösen nagy 
súlyt ad, hogy - talán a hazai kutatásokban 
először -— meghatározó forrásként támaszko- 
dik a korabeli gyári munkarendekre, azoknak 
a munkaidővel, a bérezéssel, a belső gyári 


£tA beranyai-pécsi munkásmozzalom története. 
.Szerk.: Szíta László. 1. k. 1867-1921. 574 p., 2. k. 
1921—-1944. 452 B Kiadja a Baranya Megyei Tanács VB 
megbízásából a Baranya Megvei Levéltár. Pécs, 1985. 


hierarchiával és más kérdésekkel kapcsolatos 
információira. 

A pécsi munkásmozgalom szervezeti kez- 
detei, a polgári és az osztályharcos nézetek 
harca 1869-től nyomon követhetők az Álta- 
lános Munkásegylet és az Általános Munkás- 
képző Egylet, majd a néhány évvel később 
létrejött szakegyletek helyi történetében. Szá- 
mottevő volt a Magyarországi Általános 
Munkáspárt pécsi szervezetének 1880-1882 
közötti működése, és nagyon jelentősek az 
első bányászmegmozdulások, munkabeszün- 
tetések (1876, 1882). A kötet fejezetei mind- 
végig időrendben veszik sorra a különböző 
eseményeket, a pécsi szociáldemokrata párt- 
szervezet megalakulását, a munkássajtó meg- 
teremtését, a századforduló sztrájkharcait, 
a szakegyleti, szakszervezeti életet. Külön is 
említést érdemel azonban olyan kérdések tár- 
gyalása, mint az MSZDP szerepe az 1905- 
1906. évi kormányzati válságban, viszonya a 
koalícióhoz; a pécsi szociáldemokrata törvény- 
hatósági frakció kialakulásának (1909, 1911) 
elvi és gyakorlati jelentősége, a munkásműve- 
lődés (könyvtárak, olvasókörök, munkás- 
iskola) kulturális és ideológiai hatóerejének 
feltérképezése. Az ipari munkásság mozgal- 
mairól felvázolt képet az agrárszocializmus 
terjedésének bemutatása, a dunántúli viszony- 
latban legjelentősebb agrárszocialista meg- 
mozdulások leírása egészíti ki. Felvillan a sok- 
nemzetiségű Dél-Baranya pártszervezeteinek 
összetétele, kapcsolata a pécsi, zágrábi és az 
alföldi szocialistákkal és jelentőségüknek meg- 
felelő hangsúlyt kapnak az 1898-as mohácsi, 
siklósi és drávaszögi , zendülések"? esemé- 
nyei. 


A korábbi feldolgozásokból már főbb rész- 
leteiben ismertek az első világháborúban és 
különösen utolsó éveiben lejátszódott helyi 
akciók, mindenekelőtt az 1918. májusi katona- 
és bányászfelkelés tényei. Tárgyalásuk a moz- 
galom fejlődésének egységes folyamatában 
azonban éppoly nélkülözhetetlen e helyütt is, 
mint a polgári demokratikus forradalom, a 
Tanácsköztársaság, a jugoszláv megszállás és 
a magyar ellenforradalmi terror bemutatása. 
Itt érezhető először a feldolgozás néhány 
egyenetlensége. Például a világháborús évek 
ábrázolása elnagyoltra sikerült, s nem csupán 
a szakirodalom e korral kapcsolatos művei 
(Farkas Márton, Nevelő Irén, Merényi 
László és mások írásai) hiányoznak a háttér 

felvázolásából, de a forrásfeltárás is éppen- 
csak a sajtó szűk körére terjedt ki. Hasonló 
módon az alaposabb bizonyítás igénye fogal- 
mazódik meg a KMP 1918. decemberi-1919. 
márciusi működéséről szóló összefoglaló ol- 
vasása közben. 


Az előbbiekkel ellentétben többoldalúan 
és árnyaltan sikerült felvázolni a Pécsi Szo- 
cialista Párt (1920. február-1921. augusztus) 
közel másfél esztendős működését, s nagy 
jelentőségű az, amit a monográfia a szerb 
megszállás után újjáéledő szociáldemokrata 
munkásmozgalomról, főként a jobboldali 
vezetők hatalomból való kiszorulásáról, Vági 
István működéséről megállapít. Részletesen 
szól továbbá a baloldali szociáldemokrata 
ellenzék küzdelméről Vági kiutasítása után, 
a Magyarországi Szocialista Munkáspárt 
szervezési — sikereiről, melyekben ismét 
Vági személyes befolyása figyelhető meg. 
A két világháború közötti évek munkásműve- 
lődéséről csak a húszas évtized kapott önálló 
fejezetet. A munkásképző egyesület, az eszpe- 
rantisták, a munkássportkörök és -dalárdák 
működésének sok apró mozaikja tovább bővíti 
a magyar munkáskultúra mind teljesebbé váló 
tablóját. Szerkezeti probléma, hogy a követ- 
kező másfél évtized szervesen ide illeszthető 
adatai miért szakadtak el innen és sikkadtak 
el más kérdések tárgyalása között. A választ 
erre éppúgy nem tudjuk, mint arra sem, hogy 
a bányamunkás-mozgalmak részletes és alapos 
tárgyalása mellett miért nem vállalkoztak a 
szerzők az 1929 és 1944 közötti évek szak- 
szervezeti mozgalmainak átfogóbb és mélyebb 
tárgyalására. Ugyancsak sokat jelenthetett vol- 
na a kommunista szervezkedések krónika- 
szerű számbavételén túl a párt társadalmi 
bázisának, mozgalmi hatóerejének és cselek- 
vési lehetőségeinek elemzése; vagy olyan 
jelentős helyi párt- és szakszervezeti vezetők, 
mint Dick György és Tolnai József pályájá- 
nak, politikai-emberi portréjának átgondol- 
tabb, összegzőbb elkészítése. 

Szólnunk kell a munka forrásfeltárásának 
irányairól, mélységéről, továbbá a köteteket 
kiegészítő információs adatbázisról. A forrá- 
sok elsősorban a pécsi helyi sajtót, a pécsi- 
baranyai közigazgatási, rendészeti, igazság- 


ügyi hatóságok, az üzemek iratait foglalják. 
magukba. A mozgalom első évtizedeit tár- 
gyaló fejezetek bőven merítettek az országos 
párt- és szaksajtóból. Használták a szerzők a 
nyomtatásban megjelent emlékiratokat, a 
Párttörténeti Intézet Archívumában levő bel- 
ügyminisztériumi iratokat, néhány helyen a 
szakszervezeti iratokat. Kimaradtak viszont 
- a jegyzetekből is láthatóan - az Országos 
Levéltár minisztériumi iratai, a Párttörténeti 
Intézet Archívumának gazdag visszaemléke- 
zés-gyűjteménye, olykor az országos szak- 
szervezeti sajtó. S esetenként, miként erre 
utaltunk, az indokoltnál kevésbé éltek a szer- 
zők az országos munkák forrásközlő és az 
általános fejlődési irányokat tükröző infor- 
mációknak a felhasználásával. 

Kitűnően sikerült a magyar forradalmi 
munkásmozgalom ikonográfiáját gazdagító 
illusztrációs mellékletek -— fényképek, röp- 
lapok, plakátok, iratok — válogatása, amelyek 
a lényeges eseményeket alátámasztják, ki- 
egészítik. Ehhez csatlakozik a függelékben 
közölt sztrájkstatisztika 357 munkabeszün- 
tetés adataival 1867 és 1944 között. Hasznos 
a kronológia eseménysora (feltehetően nyom- 
dahiba, hogy 1939 eseményei kimaradtak), 
valamint a szervezetek, személyek, helynevek 
mutatója. 


Említésre méltó egy újszerű szerkezeti 
megoldás a monográfia tördelésében. Neveze- . 
tesen az, hogy bizonyos fontosnak vélt idéze- 
teket és a hozzájuk kapcsolódó rövid magya- 
rázó kommentárokat nem a jegyzetekben, 
hanem petittel szedve és ily módon is el- 
választva, a tanulmányok szövegében közlik, 
megkönnyítve ezzel a gyorsabb tájékozó- 
dást. 


A magyar munkásmozgalom történetének 
kutatása és jobb megismerése szempontjából 
fontos e kiadvány megjelenése, amely hosszú 
ideig nélkülözhetetlen kézikönyve lesz min-- 
denkinek, aki e régió múltja iránt érdeklődik. . 
Elismerés illeti a kiadásért Baranya Megye- 
"Tanácsát, a Szita László levéltárigazgató ve-- 
zetése alatt álló szerzői kollektívát és vala-- 
mennyi közreműködőt. 


Gecsényi Lajos 


A MAGYAR MUNKÁSMOZGALOM 


"TÖRTÉNETÉRŐL SZÓLÓ CIKKEK JEGYZÉKE 
: 1985. JÚLIUS-AUGUSZTUS-SZEPTEMBER 


. Ács Irén: Töretlen hittel a szocializmusért. 
Mózes Viktor születésének 90. évforduló- 
jára. — Népszabadság, 1985. július 8. 6. p. 


. Albert Mihály 1885-1919. — Jelenkor, 1985. 
3. sz. 56. p. [A fehérterror tabi mártírja.) 


.Apró Antal: , A harcban nem lehet meg- 
álini!" A nagy építőmunkássztrájkról ötven 
esztendő múltán. — Népszabadság, 1985. 
július 26. 6. p. [Budapest, 1935. július 24. 
-augusztus 18.] 


. Balázs Béla utolsó éveiről. (A leveleket közzé- 
teszi és a bevezetőt írta: Szilágyi János.) 
sz Kritika, 1985. 8. sz. 33-36. pp. 


. Balogh Sándor: A népfront negyven éve. 
(1-3. rész.) — Magyar Nemzet, 1985. 
augusztus 6-8. 


. Benkő Péter: A Magyar Kommunista Párt 
és a Nemzeti Parasztpárt tulajdonpolitikai 
koncepciói 1947-1948 fordulóján. — In- 
formációs Szemle, Elmélet és Politika, 
1985. 1. sz. 133-145. pp. 


. Beránné Nemes Éva: A MOKAN-komité 
tevékenysége. — Hadtörténelmi Közlemé- 
nyek, 1985. 1. sz. 3-28. pp. 


. Botos János: Életútja a helytállás példája. 
Nyolcvan éve született Varga István. — 
Népszava, 1985. szeptember 3. 5. p. 
[1905-1976.] 


. Botos János: Életútja példa a helytállásra. 
Kilencven éve született Keresztes Sándor. 
sz Népszabadság, 1985. augusztus 9. 6. p. 


.Botos János: A fasizmus elleni harc mártírja. 

Hetvenöt éve született Richtmann Sándor. 

sz Népszava, 1985. szeptember 24. 7. p. 
.11910-1944.] 


Botos János: A Magyarországi Munkásnő 
Egyesület alapítója. Száz éve született 
Bogdány Simonné. — 6 Népszava, 1985. 
szeptember 5. 7. p. [1885-1965.] 


Botos János: Pártkongresszusaink krónikája. 
2. rész. — Propagandista, 1985. 2. sz. 
63-78. pp. 


Bujdosó Dezső: A megvalósulásra törő gondo- 
lat. (Vázlat Lukács György pályaképéről 
1957-1971 között.) — Tájékoztató, (Műv. 
Min.), 1985. 2. sz. 7-22. pp. 


Decsi Imre 1885-1919. — Jelenkor, 1985. 
3. sz. 56-57. pp. [A fehérterror áldozata, 
a  Prónay-különítmény 1919. augusztus 
29-én kivégezte.] 


Egy barátság dokumentumai. Ernst Bloch 
levelei Lukács Györgyhöz. (Közli: Mester- 
házi Miklós.) — Kritika, 1985. 8. sz. 28- 
33. pp. 


Egy internacionalista halálára. — Népszabad- 
ság, 1985. július 9. 4. p. [Ráth Károly 1903 
-1985.] 


Egységfronttal a fasizmus ellen. Kun Béla 
állásfoglalása a Komintern VII. kongresszu- 
sán. (Közli: Milei György.) — Népszava, 
1985. augusztus 5. 7. p. [Részlet Kun Béla 
beszédéből.] 


Erdős Ferenc: Nemzeti bizottságok Fejér 
megyében. (1945. március-1945. június.) 
zs Fejér Megyei Szemle, 1985. 1. sz. 49- 
60. pp. 


Erdős Ferenc: Népi kollégiumok Székes- 
fehérváron. — Közművelődés Fejér me- 
gyében, 1985. 1. sz. 12-13. pp. 

Erdős Ferenc: A Tanácsköztársaság gazdaság- 

PE3IOME 


EMNMMU, ÁHon 


MEXAIYHAPOZJHbI CPABHUTEJIDHbi! AHAJIM3 UCTOPUM 
NPAZZHOBAHUA 1-TO MAAA 


B crTaTbe HONYEepKHBAECTCA, UTO Y3Ke IIOUTH CTOJIETHAA HCTODHA NMPA3ZNHOBAHHA 
1-ro Mag HMeeT CKYOŐHYIÓ C TOUKH 3PeCeHHA MEKOYHAPOHHEIX TODHS3OHTOB HCTODH4Ue- 
CKYIO JIHTEpaTYpy, 4TO He BHACHeHAa HEpPHONHZ3ANHHA CAMOH KIIPENBICTODHW. ONHAKO 
H3ZBECTHO, uTO 3Ta TeMa 3ATDPATHBACGT MHO3KECTBO BOIIDPOCOB (BBbIJ(IBHIKeHHEe TPEŐOBa- 
HHA BOCBMHUACOBOTO paőouero JHA, BOIDPOC OŐ OXxXpaHe H Őez3oraCHOCTH TpyJa, 
BO3MOJKHOCTH OŐBABJCHHA BCeOŐIMIEeH 3aŐACTOBKH H ONHOBDEMEHHOTO HIDOBEHNeHHA 
e€e€ BO MHOTHX CrTpaHaXx). [IOBOJIBHO xXopomo pazpaőoraHa HCTODHA NpoBeneHHA 1-ro 
n 4-ro Mas 1886 rona B AMepHKRe, HO FTOPaA3HO MEHBIHHE€ BOIDPOC 0 TOM, KAKOH OTK.IHK 
BbI3BAJIO AMepHKAHCKOC KPOXJHEHHEI 1-rO MaA B EBpPOIHECÁCKOM paŐOgeM HNHBHIKEHHH 
H B COHHAJIHCTHUCCKOM H HODOTDPEeCCHBHOM OŐIIECTBEHHOM MHEHHH, OTYACTH IHMIOTOMY, 
UTO TOFrJMAa HCTEK BCEerFO JIHIIIb TON ME:KIY IDHTOBODOM, BEIHECCEHHLHIM aHapXxHCTaM, 
H HX KAa3HbIO, FON, BO BPeEMA KOTODPOTO PA3BepHYJIOCB OHCHBb MHDOKO€C JIBHIKEHHE 
nporecra. K NMPeJnHICTOPHH 1-ro MaA OTHOCHTCA H rNIyőoKkHH Kpuznc 1885-1886 ro- 
NOB, NDAMEeNMHÁCA Ha BDEMA HNHDOHNOJUKHTEJIBDHOTO 3KOHOMHUCCKOTO yIlIanKka. Be3- 
PAŐOTHUA H CONHDOBOJXKHAIOIIHEe €€e CIIOHTAHHBI€e HBHIKCHHA — ŐeJIBTHÜCKAJ IHakepHA 
H HNEKAZBHJIBCKAA 3AŐACTOBKA — HAHEeCIIH TDANHIHOHHBIM JIHŐEpDAJIDHBIM B3rJIAJAM 
ŐOJIBIHOH yNap H NOJYUHJIH COHHAJIBHO-IIOJIHTHUECCKO€ IIDH3HAHHEe. Ho H 3To ripo- 
HZOIMIO HE ABTOMATMUECKH, a B ŐODBŐ€e, ONJHOBPEMEHHO C YCHJIEHHEM paőoYero HnBH- 
EHHA H B OCHOBHOM TIIOH BJIHAHHEM 3TOrOo bakropa. IlepBoe npoBeneHHne 1-ro Mas 
YIJIYŐHJIO PA3DPDHB Me:KILY JIHŐEDAJIAMH H PDAŐOUHM IHIBYIKEHHEM B BeJIHKOŐDHTAHHUM, 
DpaHnyuy H Benxpruu. JÍHIUIb HEŐOJIBIIIO€e UHCJIO panHKaJoB (IIoJip jKaHCoH B DesIb- 
THH, KaHHHHTXJ3M ÍpP3xoM B ÁHFrJIHH) OKa3aJIHCb COJIHHADHEIMH C PAŐOUHM JIBH- 
eHHeM. HO H B 3THX cTpaHaX HAaXOJHMHJIOCb MHOTFTO SIIOJeŐ, KOTODHE HE CHHTAJIH BO3- 
MOJKHBIM IIDPDOBEI€HHE TAKHX JHEMOHCTDATHBHBIX HI€ÁCTBHÁ H XOTCJIH CBECTM BbI- 
CTYIUJICEHHA DAŐOUHX TOJIDKO K IHOJMa4e rHeTHUHII (HarIpHMep, NOCCHŐHJIHCTB1). C npy- 
TOK CTODOHBI, AHADPXHCTHI HMECJIH HHHIE IIDPDENHNYŐEeJIEHHA, T. €. TAKHE CEKTAHTCKHE 
B3rJIAJIbI, KOTODHE He IIPH3HABaJIH, TO H HACTHUHHBIe TPEŐOBAHHA, HAINDHMep, Tpe- 
ŐOBAHHE BOCDMHYUACOBOTrTO paŐo3yero JIHA, TOXKe OŐJIANAIOT MOŐHJIH3AHHOHHON CHJIOH 
H MOTYT IIDHBeCTK K HEHHBIM pegyJIbTaraM. HakoHeH, ŐVP:KYA3HAA HEHATBb, 3KOHO- 
MHCTBI H HNHOJIHTHKH CTApaJIHCb HOKAZATB, KAKOÜ yiHepŐ HAHEeCeT HDOMHINLICEHHOCTH 
TPCEŐOBAHHE BOCBMHUACOBOTO paőotero nHA. IIPeonNoJIeB MHOTFOUHCIIEHHBI€ KOHTDP- 
ADFYMEeHTBI, aAHTHIIATHIO, HúHHNeA 1-ro MaA IHMOŐeJjiHJIa Ha IDAKTHKE OHNHHHM MaXoOM. 
IIosnHee oHa pacnpocrpaHAJaCb BCe IIHPDe — H FEOTDAÓHUECCKH, H C HHHX TOWEK 
3PeHHA. 

rfinwrep, Vinursan 
AHCKYCCHA B KIB NO SÓHEGGAN PABOUÚUETFrO EJH HCTBA 
B NEPBOÚ NONOBUHHE 1933 TOMA 


PazBepHyBumaAcA HMocIie NpHxona TurnJepa k BJIACTH NUCKYCCHA B MEJXRNYHApoON- 
HOM, B IIEPBYIO OgepeJHb, B KOMMYHHCTHUECKOM NBHIKCHHH IIO BOHDOCAM paőoyero 
CJIIHHCTBA OKA3aJIA CBOC BIJIHAHHE H B BenrpHH. B CHEeINIMHÓHJgeCKHX BEHTEpDCKHX yC- 
JOBHAX — COIIHAJI-NEMOKDATHUEeCKAA HADTHA ŐbIJIA JIETAJIDHON, aA KOMMYHHCTHYEe- 
CRAA HADTHA HMONNOJNBHON — B KIIB BeJaCb NMHCKYCCHA 0 TOM, MO3XKHO JIH BOOŐIICe 
Z3AKJIIOUHTB — COrFJIANMEHHE 0 ENHHCTBE HNeMCTBHK Mexkny  CoIIHaJI-KeEMOKpa- 
THUeCKOH H KOMMYHHCTHUECKOH NapTHAMH BeHrpHMH. Xon 3TOH NHHCKYCCHH 
pazőHpaerTcA B NHAHHOH crarbe. PyKOoBoncrTBOo KIIB ocosHasIo, uTO B CIHENHÓHHECKOM 
BEHFEpCKOM HOJIOJMKOEHHH MEJXKIYHADONHBIH OIIBIT H PEKOMCHHAUCHH HEeIIPHMEHUHUMBI, 
HO OHO He MOFJIO HaTb OTBeT Ha TO, Kak HNOCTYyIIATb HaJIbime. Ilexbio KIIB, B repByio 
Ogepenb, OCTABAJIOC5 pa30OŐJAYHEHHE tCONHHAJI-ÓAMACTCKOI HMOJHTHKM COLIIHAJI-Je- 
MOKpDATHUCCKOTO DYKOBOJHCTBA, a HE OCOZHAHHEe OŐHNIHX HHTEPEGYB: ÁHAJNHOTHUHBIM 
ŐBUIO HMHOBECHNECHHE COIHIHAJI-NJEMOKDATOB. 

IÍIpH COHeÁCTBHH KOMMYHHCTOB, BbBICTYIIABINHX 3a COTDYOIHHHECTBO, B HaA4ya1e 
1933 rona BHIIIIeJI B CBeT 3XypHaJI cYH Xapnony (HoBnü BopeH), KOTODHR HOCTaB11JI 
CBOCÁ HEJIBIO COZHNHAHHE NOJIHTHUCCKHX H HIECOJIOTHUCCKHX YCIOBHÜŐ NJIA COBMECTHOTO 
BBICTYILICEHHA NDOTHB damy3Ma. B 3TOM 3xXypHaJIe ŐblJIa OHYŐJIHKOBAHA CTATBA Be- 
AHKOTO BeHTFEépCKOTO HNIpoOJeTApCKOro Hosra ATTHAH Hoxedha 0 paőoyeM enyHH- 
crTBepx. IIO3T YXBATHJI CYTB BOIHDOCa, FOCKOJIDKY TFJABHOC IIDPDENATCTBHE Ha IIVYTH 
COZHAHHA ENHHOTO DOHTA BHICJI B HDOTHBOIOJIOJKHBIX IDPYTr NIpyry CTPATEeTHHECKHX 
HeJIAX, BEIIIIBHHYTBIX IIBYMA 3THMH HapTHAMH. B HHTepecax eNHHCTBa, CHHTa.I ÁTTFI- 
na Moxed, 0Őe NAPTHH, OTJIOZMKRHB CTPATEeNFHUHECKHE HEJH, MOJDKHEI MOCTABHTL B 
HEeHTD CBOCH HMEeATEIBHOCTH TPEŐOBAHHA H 3AaNAHH, MOŐHJIHZ3yYIO HÉ paőouHü KaJacc 
Ha őopbőy c bamuH3MmoM. IlpenJokeHne ATTHJIBI Mosxkedha ŐBIJIO OTBEpTHYTO OŐCITMI! 
IIADTHAMH, a BCJI€NCTBHEe TPVYŐLIX HarlanNOK CO CTOPOHLI KIIB Arrnaa Hoxedp Pce 
6oJlee OTXONMJI OT KOMMYHHCTHYECCKOTO HBHIKEHHI. 

B To Bpema kak KIIB BeJa HEéeH3MeHHO 3KECTKYIO SIHHHIO B OTHOLNCHHAX C 
CIITIB, NPOHZOLIJIH ŐJIATONDHATHHE HZMEHEHHA B SIHHHY KIIB NO OTHOME€HHIO K 
PeEÓODMHCTCKHM IIDOdcoIz3aM. KIIB orkazajacb OT HNHJaHa COZNAHHA HDACHHIX 
HDOÍCOIOZOB H, BHDAŐOTAB H IHDHHAB HOJHTHKY cBcryriat B NHNpodbcoio3 b, o0Azzana 
KOMMYHHCTOB BCTYIIATBb B HDOÓCOIOZBI, HPOBONHTB TAM HHHIMATHBHYIO HEATE1b- 
HOCTb, CTAPATBCA 3AHHMATb IDOÜCOIOZHHIe NOJDKHOCTH. JTOT IMIar, XOTA H HE CBO- 
ŐONHHÁ OT PeUHNHBOB, OZ3HAUaJI B BEHTepCKOM paŐoOyeM ABHIKEHHH HaYa 10 ŐJaÁaro- 
HDHATHOTO, HINIYIIErO B HAINDABJICHHH ENHHCTBA HEÁCTBHÜŐ HNpoLecca. 


Haas, JIlacno 
HECKOJIDKO BONPOCOB MEXZAZYHAPOZHONŰ MUTFPAUUHU 
111 CIA 


B craTbe B JMOBOJIBHO ŐOJIBINOK HCTODHUECCKOH TEepCIEKTHBE paCCMaTDPHBACTCA MHF- 
PaUugyAa paőouekt CHIIH IIPH KANHTAJIH3Me, MHIPAHHA, B XOHN€ KOTODOH HNHPoHn3011no 
HBHIKEHHE HYTBb JIH HE CTOMHJLJIHOHHOH MaCCbI, UTO TIO HpaBy MOXKET CUHTATBCA 
eíIIepeceJIeHHEeM HADPONHOB$ B HOBYIO H HOBCÁNITYIÓ 3HIOXH. ÁBTOD YKA3BIBACT HA 3KO- 
HOMHUEeCKMEe, HNOJIHTHUCCKHE H KYIIBPTYDHHEé ÖAKTODH 3TOTO HepeceJIEHHA HADONOB, 
HONYEepKHBAECT, UTO TJIABHYIOÓ HDHUHHY 39MHTDPALIHH H HMMHTFDAOHHM CJEMYEeT HCKATb 
B 3KOHOMHUECCKHX ÖAKTODAX, BOZ3HHKIIIHX Ha PA3JIHUHBLIX CTYNEHAX DPA3BHTHA KaA- 
IHTAJIHCTHUCCKOTO CHOCOŐA HDOHZBONCTBA H B PA3JIHUHHIX 3KOHOMHKO-reorpadbii- 
UECKHX perHOoHaXx, 

ÁBTOD HejlaeT CBOH BBIBOJIBI, B NHEDpBYIO Ogepenb, H3 o§30pa ncropuH CIA or 

BOHHEI 34 HE3ABHCHMOCTBb HO HAHIHX NHEH, B3AB B OCHOBY TOT ÖakT, 4TO HCTODHA 
CIIIA — HCTODHA HMMHTDPAHHH. ÁBTOD paCCMaTPHBAEeT TPH FJIABHBIE BOJIHBI HMMU- 
TPAUuHH, YHEJNAA ŐOJIDINHO€ BHHMAHHEC IIPDHUHHAM 3MHFPANONHHH — c 80-HIX TOHOB 
XIX Beka — MHJJIHOHOB JIONCH, IPDHŐLIBMIHX co CpenHero Bocroka 4 JOxHott EB- 
POrIHI, aA TaAK3íKke — IIOCIIE BTODOH MHDOBOK BOHHH — H3 MekKCHKH H JIATHHCKOH 
AMEepHKH, IIDOCJI€:?KHBAeT HX CyübŐy B CIIIA, paccMaTPHBACT CBAZAHHYIO C 3THM 
IOJIHTHKY AMEpHKAHCKROFTO IIDABHTEJIDBCTBA H HMMHTDAHOHHOHHBI€ 3AKOHBI. 

HJHAYHHTEJIDBHOC BHHMAHHE YHEJIEHO B CTATBE CBA3AM HMMHIDAHTOB C PAŐOUHM 
HBIGKEHHEM HIPHHABUICH HX CTPAHBI, DOJIH HMMHTFDAHTOB, CTABINIHX B ŐOJIBIIIHHCTBE 
CBOGCM pPAŐOSHMH. ÁBTOD pa3ŐHpaeT OŐWMIHe BOIIDOCHI ACCHMHJIAUHH, CIIHAHHI 
HMMUTDAHTOB. ÁBTODP YyCTAHABJIHBAeT, UuTO COeIHHEHHEIE IIÍTATH — XOTA ŐOJIDNIHH- 
CTBY HMMHTDAHTOB T. H. IMEDBOH BOJIHKHI, T. €. IPDHŐHBIUIHX H3 3ArIANHOCBpoNle 4CKHX 
crpan no 1880 roga — YJHAJIOCb ACCHMHJIHDOBATBCA — 3TO BCe-TAKMH He TOT €fIJIAa- 
BILIBHBIÁ KOTeJD (Melting Pot), KAKHM OHH HZOŐDAXMECHBI B H3BECTHOH MeJOoOnpaMe 
J3aHrBHJIAa. 

OTHOLICHHA DPA3JIHUHBIX HALIMOHAJIBHBIX H 3THHUECKHX FDYIIII, BKJIIOgAA H 
ajbpO-AMepHKAaHIIEB H KODCHHOC HaCeJIEHHE ÁAMEDHKH — HHHICÁLEB — MEXKIY COGOH 
HM C ŐCJIBIMH AHrJIO-CAKCOHCKOTO HNHDOHCXOIKICEHHA, ONHA H3 CAMBIX CEDBE3HBIX 06- 
IIECTBEHHBIX HDOŐJIEM CeronHALIHef AMepHKM. 

B craTbe 3aTparHBAIOTCA H HNPyrHe IIDOŐJIEMH, CBAZAHHEBIE C HMMHIPHDOBAB- 
IHIHMH IIOCJI€ BTODOH MHDPOBOH BOHHBI B PA3BHTBIe 3aIIANHOCBDOHCÁCKHE CTDAHEI T. H. 
CPDAŐOUHMH-TOCTAMID ; 3ATEM CIHCUHÓHUHECKOC ABJICHHE HMMHTIDPAHHAH B CIIIA, cBAz3aH- 
Hoe c HTP — cckKyHKa MO3ZTOB$, eErO ÖVHKIIHH H MEXAHH3M. 

János Jemnitz 


A LÉTUDE COMPARATIVE INTERNATIONALE DE LHISTOIRE 
DU PREMIER MAI 


Létude souligne combien est rare encore la littérature historigue a horizon réellement 
international du Premier Mai, célébré depuis il y aura bientót cent ans, et n est méme pas 
mise au point la périodisation de sa epréhistoires. I1 est cependant clair gu"il touche beaucoup 
de sujets (Vapparition de la revendication de la journée de travail a huit heures, en général 
Ja cause de la protection du travail, la promotion internationale et simultanée de la protection 
du travail, la possibilité d"application de la gréve générale et la réalisation de celle-ci simulta- 
nément dans plusieurs pays). L"histoire du 1ler et du 4íme mai 1886 en Amérigue est élaborée 
davantage, mais moins bien le fait guel retentissement cette enaissances américaine a eu dans 
le mouvement ouvrier européen et dans Vopinion publigue socialiste, respectivement progres- 
siste, en partie parce gue un an s7est écoulé entre la peine ejustizmord$i prononcée contre 
les anarchistes et son exécution, pendant leguel un mouvement de protestation trés large 
s"était dégagé. Fait partie de la préhistoire du IeT mai le point le plus bas de la crise de 1885- 
1886, pendant la grande récession économigue. Le chőmage et les mouvements spontanés 
gui Vaccompagnaient, la fameuse jaguerie belge et la gréve de Décaezville ont blessé gravement 
la conception libérale traditionnelle et firent accepter la reconnaissance de la politigue sociale. 
Mais cela n7est pas arrivé automatiguement, plutót dans la lutte, parallélement avec le raf- 
fermissement du mouvement ouvrier et en grande partie sous son influence. Dans ce sens 
le premier Premier Mai a approfondi la séparation entre les libéraux et le mouvement ouvrier 
en Grande-Bretagne, en France et en Belgigue. Il ny eut gufun petit nombre de radicaux 
(Paul Janson en Belgigue, Cunninghame Grahame en Angleterre) gui acceptaient de solida- 
riser avec le mouvement ouvrier. Mais méme dans le mouvement il y eut beaucoup gui 
ne voyaient pas possible, dune maniére défaitiste, une action aussi démonstrative et voulaient 
la réduire, a la remise des pétitions (par exemple les dits possibilistes). D"autre part il y avait 
les anarchistes, avec d autres sortes de préjugés, ou les sectaires gui ne reconnaissaient pas 
la force mobilisatrice des revendications partielles, celle de la journée de travail de huit 
heures et le résultat riche gue cela pouvait donner. Enfin la presse bourgeoise, les économistes 
et les politiciens discutérent combien la revendication de la journée de travail de huit heures 
ruinerait Pindustrie. En surmontant les divers contre-arguments et hostilités, Vidée du premier 
mai a vaincu dans la pratigue, pour ainsi dire dés la premiére attague et par la suite s7était 
répandue géographiguement et aussi autrement. 

István Pintér 


LA DISCUSSION SUR LUNITÉ OUVRIÉRE AU PCH, 
DANS LA PREMIÉRE MOITIÉ DE 1933 


La politigue d"unité se dégageant dans le mouvement ouvrier, en premier lieu communiste, 
international aprés la montée au pouvoir d "Hitler et la discussion gui se déroulait A ce propos, 
firent sentir leur effet aussi en Hongrie. II y eut la discussion dans le Parti des communistes de 
Hongrie (PCH) sur la situation spécifigue en Hongrie: parti socialdémocrate légal et parti 
communiste illégal — s"il était possible de faire Punité d"action entre le Parti des communistes 
de Hongrie et le Parti socialdémocrate de Hongrie. L"étude présente les suites de cette 
discussion. La direction du PCH a reconnu gue dans la sítuation particuliére hongroise les 
expériences et recommandations internationales n"étaient pas applicables, mais elle na pas 
su comment faire. En premier lieu le but était de dénoncer la politigue ssociale-fascistes 
de la direction socialdémocrate, plutót gue de reconnattre les intéréts communs. Les tendances 
étaient semblables aussi du cőté socialdémocrate. 

C"est avec le concours des communistes souhaitant la coopération gula paru au début 
de 1933 la périodigue intitulée e Nouveau Combattantr gui s7est fixé comme but la création 
des conditions politigues et idéologigues de Paction commune contre le fascisme. Cest dans 
cette revue gu"a vu le jour Pécrit dAttila József, le plus grand poéte prolétarien, intitulé: 
tAutour de Vunité ouvriéres. Touchant au fond de la guestion, le podte voyait le plus grand 
obstacle du front uni en les objectifs stratégiígues opposés des deux partis. I1 était davis gue 
dans Pintérét de Punité, les deux partis, mettant de cőté leurs objectifs stratégigues, devaient 
placer dans le centre les táches et les revendications mobilisant les ouvriers a la lutte contre le 
fascisme. La proposítion du podte fut refutée par les deux partis et a cause de Vattague 
grossiére du PCH, Attila József s"était éloigné de plus en plus du mouvement communiste. 

Alors gue le PCH occupait une posítion invariablement rigide face au PSDH, ses 
rapports avec les syndicats réformistes ont changé favorablement. Il a abandonné son projet de 
créer des syndicats rouges et en élaborant et acceptant le politigue djadhésion aux syndicats 
il obligeait les communistes d"adhérer aux syndicats, dy mener une activité dinitiatíve et de 
se procurer des fonctions syndicales. Cette décision représentait le début djun processus 
-— si non exempt de rechute - favorable, aussi dans le mouvement ouvrier hongrois, allant vers 
V unité d"action. 


László Nagy 
XAUELGUES AUESTIONS DE LA MIGRATION INTERNATIONALE 
ET LES ÉTATS UNIS DAMÉRIOUE 


L"étude parcourt dans une plus grande perspective historigue le mouvement de la main 
doeuvre dans le capitalisme gui a déplacé une masse denviron cent millions de personnes 
et peut étre considéré a juste titre comme la migration des peuples de Vépogue moderne. 
Elle démontre les facteurs économigues, politígues et culturels de cette migration, et souligne 
awil faut chercher la raison principale de Vémigration et de PVimmigration dans les facteurs 
économigues apparaissant dans les diverses phases et diverses régions de géographie écono- 
migue du développement du mode de production capitaliste. 

L7auteur tire ses conclusions en premier lieu du bref tour dhhorizon de Phistoire des 
Etats Unis dAmérigue de la guerre diindépendance jusguwá nos jours, prenant comme base le 
fait gue Phistoire des Etats Unis est celle des immigrés. Il fait connaftre les trois grandes 
vagues dimmigration, en consacrant une plus grande attention aux causes de Vémigration 
des millions d"étres venus d"Europe centrale, orientale et du Sud, a partir des années 80 du 
XIXe siecle, ainsi gula celles des millions arrivés aprés la seconde guerre mondiale du 
Mexigue, de la zone dAmérigue latine, a leur sort en Amérigue, a la politigue les concernant 
du gouvernement des USA et aux lois dimmigration de ce dernier. 

L"étude s occupe des rapports entre les immigrés et le mouvement ouvrier du pays 

daccueil; du rőle des immigrés devenus en leur majorité des ouvriers. Elle examine la guestion 
de Vintégration générale, de Vassimilation. L"auteur constate gue les Etats Unis - bien gue 
la majorité de ceux, gui sont arrivés par la dite premiére vague, jusgujen 1880, des pays d 
Europe occidentale, a réussi de s"assimiler - ne sont guand méme pas ce eMelting Pot 
(pot a fondre) gue veut présenter le fameux mélodrame de Zangwill. 

La relation établie entre les divers groupes de nationalítés et ethnigues - y compris les 
afro-américains et les indiens autochtones — entre eux et avec les blancs dorigine angilo- 
saxonne, est un des problémes sociaux les plus graves de VAmérigue daujourd"hui. 

L"étude mentionne certains problémes concernant les ouvriers immigrés aprés la 
seconde guerre mondiale dans les pays développés de VEurope occidentale; ainsi gue les 
phénoménes spécifigues liés a la révolution technigue et scientifigue de Vémigration aux 
USA, le ebrain-daine, les fonctions et le mécanisme de eYVYaspiration cérébrales. 

János Jemnitz 
TO AN INTERNATIONAL COMPARATIVE ANALYSIS 
OF THE HISTORY OF 1ST MAY 


In the study ít is emphasised how rare the historical literature of Ist May is on the really 
international level, although it has been celebrated for almost a hundred years, and even the 
periodization Of its pre-history is unclear yet. It is clear, however, that it touches upon a great 
number of subjects (the appearance of the demand for an eight-hour workday, labour safety 
in general, the international and simultaneous promotion of labour safety, the possibilities of 
general strikes and their implementation in more countries at the same time). The history of 
lst and 4th May 1886 in America is more or less elaborated, but it is much less so in case of 
the great echo of the American "birth? in the European working-class movement and in the 
socialist and progressive public, partly because a year passed between the miscarriage of 
justice in the verdict against the anarchists and their execution, when a wide-range protest 
movement could develop in the meantime. The worst of the crisis in 1885-1886 during the- 
long economic recession also belongs to the pre-history of Ist May. The unemployment and the 
accompanying spontaneous movements (the famous Belgian Jacuerie and the Decaezville- 
strike) gave a serious blow to the traditional liberal view and made social politics be accepted. 
However, it was not automatical, it came about in the course of a struggle, parallelly with the 
strengthening of the working-class movement and mostly upon its effect. The first celebration 
of 1st May thereby deepened the breach between the liberals and the working-class movement 
in Great Britain, France and Belgium. Only few radicals (as Paul Janson in Belgium and 
Cunninghame Grahame in Great Britain) identified themselves with the working-class move- 
ment. Yet there were several who, in a defeatist manner, did not find such a demonstrative 
action possible and wished to límit the movement to a handing over of petitions (e.g the possi- 
bilists). On the other hand, there were the anarchists who appeared with other prejudices and. 
those sectarians who did not recognize that partial demands, such as the eight-hour work-day, 
have a great mobilizing force and may bring about valuable results. Finally, bourgeois press, 
economnists and politicians discussed and stated that the eight-hour work-day would cause the 
ruin Of industry. Yet, the idea of Ist May triumphed in practice almost at the very first attempt, 
despite the lots of counter-arguments and antipathies and later it spread even wider geog-- 
raphically and otherwise. 


István Pintér 
THE DEBATE ABOUT WORKING-CLASS UNITY 
IN THE HPCIN THE FIRST PART OF 1933 


After Hitler"s take-over the unity policy and the debate about it developing within the 
international working-class and mainly communist movement exercised its effect in Hungary 
as well. Among the special Hungarian circumstances (the Social Democratic Party existed 
legally, but the Hungarian Party of Communists was underground) there was a debate in the 

HPC about the possibility of bringing about a unity of actions between the Hungarian Party 
of Communists and the Social Democratic Party of Hungary. The study deals with the 
results of this debate. The leadership of the HPC recognized that in the special Hungarian 
situation international experiences and suggestion could not be applied, but they could not 
answer the guestion of "how"?. Their aim was, first of all, to unmask the "social-fascisr? 
policy of the Social Democratic leadership, and not the recognition of common interests. 
The endeavours were similar on the Social Democratic side as well. 

It was with the assistance of communists who supported cooperation that the journal 
55Uj harcos"? (New Fighter) was published at the beginning of 1933, setting its aim in the 
establishment of the political and ideological conditions of a common action against fascism. 
Attila József, the greatest poet of the Hungarian proletariat published "his "Around workers 
unity" in this journal. Touching the essence, the poet revealed the greatest obstacle to the 
unity front in the opposite strategic aims of the two parties. He stated that in the interest of 
unity both parties had to put strategic aims aside and had to place demands and tasks in the 
centre which could mobilize workers to fight fascism. The poets suggestions were turned 
down by both parties and, because of the savage attack of the HPC, Attila József more and 
more withdrew from the communist movement. 

Whereas the HPC maintained its uncomplying attitude towards the SDP, its connections 
changed favourably with the reformist trade unions. It gave up the plan of the establishment 
of red trade unions and, by the working out and the acceptance of a policy under the slogan 
"Into the trade unions!" it obliged communists to join the trade unions, to carry out 
incentive work there and to obtain positions. This step meant, although not without set- 
backs, the start of a favourable process towards the unity of action within the Hungarian 
working-class movement. 


László Nagy 
SOME GUESTIONS OF THE INTERNATIONAL MIGRATION 
AND THE UNITED STATES OF AMERICA 


The study gives a survey of the migration of labour power in capitalism in a great historical 
perspectíve, as it moved a mass of about a hundred million people and it may rightly be 
regarded as the great migrations of modern and most recent times. The economic, political and 
cultural factors of this migration are shown, and it is given emphasis that the main causes 
of both migration and admission are to be found in the economic factors which emerged 
in the different phases of the development of the capitalist mode of production and in the 
different economic geographical regions. 

The conclusions have been drawn mostly on the basis of an outline of the history of the 
United States of America from the War of Independence until today, based on the fact 
that the history of the United States is the history of immigrants. The three great waves of 
immigration are described, and great attention is paid to the reasons of the migration of the 
millions who arrived after the 1880s from Central, East and South Europe and also of the 
further millions from Mexico and the Latin American region after World War II., their life 
in America, the policy of the US government concerning them and the immigration regula- 
tions. 

The study deals at length with the connections between the immigrants and the working- 
class movement of the receiving country and with the role of the immigrants who mostly 
became workers. Examining the guestions of general adaptation and assimilation the study 
comes to the conclusion that the United States (although the majority of those who arrived 
from West European countries during the first wave before 1880 managed to assimilate) is 
not the melting pot shown by ZangwilVs well-known melodrama. 

The relations of the different national and ethnic groups (including Afro-Americans 
and Amerindians) among themselves and with the white population of Anglo-Saxon origin 
mean one of the most serious social problems of America today. 

"The study also touches upon certain problems connected with the so-called guest workers 
who immigrated to the developed West European countries after World War II, as well as the 
special phenomenon of migration to the United States connected with the technical and 
scientific revolution; brain drain, íts functions and mechanisms. 

A KUN BÉLA CENTENÁRIUMI 
TUDOMÁNYOS ÜLÉSSZAK ANYAGÁBÓL?" 


ÓVÁRI MIKLÓS 


KUN BÉLA — A CSELEKVŐ 
INTERNACIONALISTA ÉS HAZAFI 


Tanácskozásunkon - születésének 100. évfordulója alkalmából - Kun Bélára, 
a magyar történelem, a magyar munkásmozgalom kiemelkedő alakjára, a Kom- 
munisták Magyarországi Pártjának megalapítójára, a Magyar Tanácsköztársa- 
ság vezetőjére, a nemzetközi kommunista mozgalom bátor harcosára és ismert 
személyiségére emlékezünk. Fmlékezünk és tanulunk is. Az emlékező és hálás 
utókor kifejezi tiszteletét s egyben azt a törekvését is, hogy jobban megismerje 
és ezáltal jobban becsülje saját múltját, a történelmi gyökerek és tapasztalatok 
feltárásával jobban megértse a jelent, s az elődök példájából is tanulva erőt me- 
rítsen a jövő küzdelmeihez. i 

Kun Béla életútja több nemzedék számára is tanulságos. Alig élt többet 
ötven évnél, mégis hatalmas ívű pályát járt be. Egy szilágysági falucskában, 
Lelén született 1886. február 20-án, s korában a magyar munkásosztály leg- 
kiemelkedőbb vezetőjévé vált, aki Ady Endrének - egyik tanítójának és példa- 
képének, majd barátjának — szép szavaival élve vaz Értől indul el, s befut a 
szent, nagy Óceánba". 

Hatalmas erejű forradalmi megmozdulások, világháború, történelmi mé- 
retű átalakulások jellemzik a kort, emelyten élt és küzdött. Ez a kor az imperia- 
lizmus kialakulásának s egyben a történelem első dizdalmas szccialista forra- 
dalmának a kora volt, Kun Béla pedig korának szülötte, aki nemcsak megértette 

a társadalmi folyamatok lényegét, hanem ifjú szívvel, minden erejével vállalta 
a küzdelmet is. 

Kun Béla megértette korát, levonta a következtetéseket, vállalta a harcot, s 
ezért lehetett hazájának hű fia, népének elismert vezetője az első világháború 
utáni sorsdöntő hónapokban, s a magyar munkásság érdekeinek következetes 


tt A Kun Béla születésének 1C0. évfordulója alkalmából 1986. február 11— 12-én rende- 
zett nemzetközi tudcmányos ülésszak anyagai közül itt közöljük Óvári Miklós, Milei György, 
Szató Ágres, Székely Gátcor előadását, valemint Huszár István zárszavát. A tanácskozás 80b1 
anyegáról részletesen beszémolunk e szám Krónika rovatában. 


képviselője évtizedeken át. Életművében az osztályszemlélet, a hazafiság, a prole- 
tár internacionalizmus természetes egységbe olvadt. 

Életútja egy olyan Magyarországon kezdődött, amelyben feudális marad- 
ványok lassították és nehezítették a kapitalista fejlődést, s a társadalmi ellent- 
mondásokat a nemzetiségi kérdés megoldatlansága súlyosbította. De ugyan- 
ebben az országban a munkásosztály kialakulásával létrejött és fejlődésnek in- 
dult az a társadalmi erő is, amely az ország demokratikus átalakulását, végső 
célként pedig mindenfajta elnyomás felszámolását, az ember ember által való 
kizsákmányolásának megszüntetését, az osztálynélküli társadalom megteremté- 
sét tűzte ki célul. Kialakult a munkásmozgalom, megkezdődött a tudományos 
szocializmus eszméinek terjedése. 

Mindez nem jelentette, hogy törvényszerű, természetes lépés volt egy 
kolozsvári gimnazista számára a csatlakozás a munkásmozgalomhoz. A fiatal 
Kun Béla találkozása a munkásmozgalommal mégsem a véletlen műve volt. Ért- 
hető és mai viszonyainkra is érvényes, sok példa is bizonyítja, hogy egy te- 
hetséges, sokat olvasó, gondolkodó és tenni akaró fiatalember a munkásmozga- 
lomban találja meg igazi otthonát. 

Kun Béla tudatos életének már a legelején elkötelezte magát a haladás 
ügye mellett. Tizenhat éves korában a szociáldemokrata párt tagja lett. Mint 
jogászhallgató, majd mint hírlapíró életét az erdélyi munkásmozgalomnak szen- 
telte, s hamarosan a kolozsvári munkások népszerű vezetőjévé vált. 

Tevékenységére felfigyelt az államhatalom is, s huszonegy éves korában a 
szegedi Csillag börtönbe zárták. A harcot itt sem adta fel: május elsején tünte- 
tést szervezett a különböző nemzetiségű foglyok közt. Ekkor, még nem gondol- 
hatta, hogy néhány év múlva, 1919. május 1-jén százezrek örömteli felvonulásá- 
nak tanúja lehet a vörös Budapesten, s a felvonuló dolgozókat a magyar tanács- 
hatalom vezetőjeként, a nemzetközi munkásmozgalom ismert személyiségeként 
ő fogja köszönteni. 

A magyar munkásmozgalomhboz való korai csatlakozás és a soknemzetiségű 
erdélyi környezet kitűnő iskolának bizonyult Kun Béla számára. Sztrájkokat 
szervezett a Zsil-völgyi favágók között, intézte a kolozsvári munkások betegsegé- 
lyezését és társadalombiztosítását, szocialista újságokat alapított, terjesztette a 
tömegek között a marxizmus eszméjét. 

Mozgalmi tevékenységének felfelé ívelő szakaszában érte Kun Bélát azfelső 
világháború kitörése. Ekkor már országosan is jól ismerték, hiszen például a 
magyar szociáldemokrata párt 1913. évi kongresszusán felszólalásában kritiká- 
val illette a tömegmozgalom jelentőségét lebecsülő, a polgári pártok felé nyitó 
Garami Ernőt és társait. A háború kitörése után sem járta a legtöbb hazai szo- 
ciáldemokrata politikus útját, akik kezdetben támogatták vagy elfogadták az 
uralkodó körök militarista politikáját. Osztozott népe sorsában. A kolozsvári 21- 
es gyalogezred katonájaként az orosz frontra került, ahol közvetlen közelről 
megismerte a háború borzalmait. 

A háborús tapasztalatok megerősítették antimilitarista meggyőződését. 
Újabb lehetősége nyílt a cselekvésre (mert Kun Béla a tettek embere volt), ami- 
kor 1916 nyarán hadifogságba esett. Hazájától sok ezer kilométerre, Tomszk- 
ba, Szibéria kulturális és munkásmozgalmi centrumába került. Hamarosan a 

táboron belül, sőt még a drótkerítésen kívül is hűséges elvtársakra talált. A 
hadifogolytáborban már érkezése előtt is működött egy háborúellenes csoport. 
, Kun Béla megjelenése -— írta dr$. Münnich Ferenc, a szemtanú - határozottan 
a forradalmi munkásmozgalom irányába terelte a csoport működését... A cso- 
port kapcsolatot teremtett a szibériai bolsevik szervezetekkel, és itt jutottak elő- 
ször Lenin néhány írásához." 

A tomszki magyar hadifogoly-csoport tevékenységében Kun Béla megje- 
lenése ezúttal is, mint később annyiszor, katalizátorként hatott. Más történelmi 
léptékben ugyan, de így történt a soknemzetiségű hadifogoly tömegek balratoló- 
dásakor 1918-ban, Pétervárott és Moszkvában, s később Magyarországon is a 
Kommunisták Magyarországi Pártja megalapításakor és a Tanácsköztársaság 
kikiáltásának napjaiban. 

A fiatal, harmincéves Kun Bélát meghatározó impulzusok érték a forra- 
dalmi Oroszországban. Még a cárizmus megdöntése előtt felvette a kapcsola- 
tot az illegalitásban dolgozó tomszki bolsevikokkal. Behatóan tanulmányozta 
Lenin írásait, s felismerve a bolsevikok és a mensevikek közti elvi különbséget, 
a bolsevikokhoz csatlakozott. Nemcsak a környezet hatott rá, maga is hatott 
környezetére. Rendszeresen elemző cikkeket közölt a szibériai sajtóban, később 
pedig gyakran publikálta írásait a Pravda és az Izvesztyija. 

Már Tomszkban megkezdte hadifogoly társai felkészítését a további harcok- 
ra. Az egyik ilyen gyűlésen , beszélt a háború kitörésének közvetett okairól, az 
imperializmus törekvéseiről . . . a lezajlott februári forradalomról, annak gazda- 
sági és politikai okairól, a mensevikek gyalázatos árulásáról, a bolsevikok hősies 
forradalmi elszántságáról és a biztosan eljövendő magyar forradalomról, amely- 
nek legelső soraiban ott leszünk mi is, az orosz proletárforradalom aktív har- 
cosai, a magyar hadifogoly munkások. . . Ez az első hadifogoly forradalmi gyű- 
lés Tomszkban történelmi jelentőségű volt. 

Innen indult útnak később - egy esztendő múlva - a Magyarországon hiva- 
talosan megalakított Kommunisták Magyarországi Pártja." — írta Rabinovics 
József, a század eleji magyar munkásmozgalom kitűnő harcosa, a Tanácsköz- 
társaság népbiztosa. 

Az októberi forradalom újabb mérföldkő volt Kun Béla életében. Miután 
Tomszkban pártmunkás tapasztalatokat szerzett, Pétervárra hívták. Kun Béla 
egész pályájának egyik legfontosabb mozzanata volt találkozása Leninnel. Ettől 
a naptól kezdve Lenin személyes tanítványának és harcostársának tartotta ma- 
gát. , Az a tudat - írta 1922-ben erről -, hogy van vezetőnk, aki a legnagyobb 
pontossággal megállapítja, miként változtak meg a társadalmi viszonyok, a nem- 
zetközi helyzet, és ezeket számításba véve megmutatja, hogy a proletariátusnak 
hol, milyen irányban kel! kifejtenie tevékenységét -— mindez óriási erőt ad annak 
az osztálynak, amely jelenleg történelmet csinál." Hasonló tanítványi és elv- 
társi tisztelettel mutatta be Kun Béla Lenint a magyar hadifoglyoknak az 1918. 
június végén megírt legelső rövid, magyar nyelvű Lenin-életrajz lapjain: 
, Lenin az első, legelső vezére azoknak az embereknek, akik kezdik már saját 
történetüket maguk csinálni, s az általuk mozgásba helyezett társadalmi ható- 
okok útján túlnyomóan és állandóan fokozódó mértékben kezdik az akart hatáso- 
kat kiváltani." 


Lenin és elvtársai viszont hamarosan az oroszországi nemzetközi 
hadifogoly-mozgalom elism:rt vezetőjének, sodró lendületű agitátornak te- 
kintették Kun Bélát. Elnöke lett annak a szervezttnek, amelyet a bolsevik párt 
a külföldi minkások közötti forradalmi tevékenység szervezésére hozott létre. 
Ebben a vonatkozásban tehát Kun Béla tevékenysége mír 1917 végén, 1918 
elején nemzetközi jelentőségűvé vált. Röpiratai — közöttük a , Mit akarnak a 
kommunisták?" című - egyre több nyelvza láttak napvilágot és erjesztően 
hatottak a nemzetközi forradalmi mozgalomra. 

Munkájának egyik fő célja a magyar hadifoglyok között végzett kommu- 
nista agitáció volt. Még 1918 márciusában Kun Béla kezdeményezésére jött 
létre a bolsevik párt magyar csoportja, amelynek ő lett az elnöke. Szerkesztette 
a magyar hadifoglyok lapjait, a Nemzetközi Szocialistát, majd a Szociális For- 
radalom című orgánumot. 

Nemcsak agitátor volt, ha kellett, habozás nélkül fegyverrel cserélte fel a 
tollat. A szovjethatalmat fenyegető veszély óráiban, a Vörös Hadsereg megszü- 
letésének napjaiban, amikor a ném2t csapatok Pétervárhoz közeledtek, egy inter- 
nacionalista csoportot szervezett, és annak élén kim:nt a frontra. Az 1918. 
július 6-i moszkvai ellenforradalmi lázadás óráiban magyar internacionalis- 
tákkal, lett lövészekkel és az Uxrán Kommunista Párt Központi Bizottságának 
tagjaival, akik közkatonaként álltak be Kun Béla csapatába, Lenin utasítására 
visszafoglalta a távírda stratégiai fontosságú épületét a felkelőktől. Az 1918-as 
esztendő őszén már egy egész frontszakasz politikai megbízottja volt. A fronton 
írta meg , Gyakorlati internacionalizmus" című terjedelm:s5 cikkét, amelyben 
az oroszországi hadifogoly-mozgalom első jelentős eredményeit foglalta össze. 

A nagy októberi szocialista forradalom győzelme példát mutatott a világ 
gok más országának népe számára. A békére vágyó tömzgek számára megmu- 
tatta a kiutat az imperialista háborúból: a világháború éveiben fokozottabban 
kizsákmányolt munkások, parasztok számára megmutatta a társadalmi felem:l- 
kedés útját: a soviniszta gyűlölködéstől, a nemzetiségi megkülönböztetésektől 
és elnyomástól szenvedő népek számára megmutatta a különböző nemzetiségű 
dolgozók testvéri szövetségének az útját. 

A dolgozó tömegek fokozódó kizsákmányolása és jogfosztottsága, a háború 
okozta szenvedések, a monarchia küszöbönálló katonai veresége miatt Magyar- 
országon is nagymértékben megerősödtek, kiterjedtek az antimilitarista forra- 
dalmi megmozdulások. Érlelődtek a forradalom belső feltételei, s 1918. október 
31-én győzött a polgári demokratikus forradalom. 

Az őszirózsás forradalom győzelm:? lehetővé tette a Szovjet-Oroszország- 
ban szervezkedő magyar kommunisták hazatérését. Kun Béla még Moszkvában 
elhatározta, hogy hazatérve létrehozzák a Kom nunisták Magyarországi Pártját. 
Hazatérése után a rá jellemző dinamizmassal azonnal hozzálátott a párt m?g- 
szervezéséhez. 

A Kommunisták Magyarországi Pártjának megalakulása a magyar társada- 
lom fejlődésének szükségszerű mozzanata volt. A forradalom további m:nete, 
az ország, a nép sorsa attól függött, hogy van-e olyan tudatos szervező és vezető 
erő, am:ly képes megfogalmazni és következetesen képviselni, a munkásosztály, 
a nép érdekeit, forradalmi céljait. Magyarországon ekkor mír voltak - nem 

is kevesen - olyan forradalmárok, akik a társadalmi rend gyökeres megváltoz- 
tatását tűzték ki célul. Közéjük tartoztak a hazai forradalmi mozgalmakban 
megerősödött baloldali szociáldemokraták, s azok a forradalmi szocialisták, akik 
1917-18 folyamán internacionalista elveket vallottak és felléptek az imperialista 
háború ellen. Kezdeményezően léptek fel az Oroszországból hazatért forradal- 
márok, akik magukkal hozták az októberi forradalom vezérlő eszméit és gyakor- 
lati tapasztalatait. 

Kun Béla történelmi érdeme, hogy felismerte az új típusú forradalmi mun- 
káspárt megalakításának szükségességét. Felismerte, hogy az adott történelmi 
helyzetben nem a munkásmozgalom egységének minden áron való fenntartása a 
legfontosabb, hanem a forradalmi cél érdekében vállalni kell a szakítást is az 
opportunistákkal. Egyéniségének magával ragadó erejével, elméleti tudásából és 
gyakorlati tapasztalataiból fakadó tekintélyével határozottan szembeszállt a 
szakítás kérdésében tapasztalható bizonytalankodással, és rendkívül meggyorsí- 
totta a pártalakítás folyamatát. 

Kun Bélának nagy érdemei vannak abban is, hogy az 1918. november 24-én 
megalakult párt nem lett szűk szekta, hanem igazi munkáspárt, amely tömöríteni 
tudta az öntudatos munkásokat és nyitott volt a szegényparasztság és a haladó 
gondolkodású értelmiség előtt is. 

A központi bizottság első elnöke Kun Béla lett. Javaslatára létrehozták az 
első hazai magyar kommunista lapot, a Vörös Újságot; őt keresték tanácsért és 
segítségért szerb, horvát, cseh, osztrák és ruszin kommunisták. 1918 ősze és 
1919 tavasza forradalmi megmozdulások, sztrájkok, tüntetések közepette telt el. 
Szinte nem volt olyan megmozdulás, amelyben Kun Bélának közvetlenül vagy 
közvetve ne lett volna szerepe, hiszen mindenki úgy tekintett rá, mint tapasztalt 
forradalmárra, a lenini október eszméinek első, autentikus képviselőjére. Kun 
Bélának meghatározó szerepe volt abban, hogy az új párt néhány hónap lefor- 
gása alatt a munkásosztály vezető pártjává lett. 

Amikor a polgári-szociáldemokrata kormány parancsára 1919. február 
20-ról 21-re virradó éjjel a Kommunisták Magyarországi Pártja több vezetőjét, 
köztük Kun Bélát is letartóztatták, a párt már jelentős politikai tényező volt Ma- 
gyarországon. A letartóztatás ténye és Kun Bélának e drámai napokban tanúsí- 
tott helytállása hallatlanul megnövelte a párt népszerűségét és befolyását. Egy 
hónapon keresztül Kun Béla a Gyűjtőfogház rabjaként irányította a párt har- 
cát. A börtönben írta nevezetes levelét Bogár Ignáchoz, amely a Magyar Ta- 
nácsköztársaság kikiáltásának elvi alapjává lett: , Hogy ki csinálja meg a pro- 
letárdiktatúrát Magyarországon — amit olyan sokat hánytorgatnak egynéme- 
lyek -, az nekem körülbelül mellékes. Úgy gondolom, hogy semmi esetre sem 
személyek, hanem maguk a proletár tömegek, s a tömegek élén az fog járni, akit 
meggyőződése, s hozzáteszem: bátorsága állít oda. Én nyugodtan mondhatom 
innét a fogházból, hogy nekem nem fontos az, hogy az osztozkodásnál ott le- 
gyek az elsők között, csak azt akarom, hogy a küzdelemben ott legyek a prole- 
tariátus első harcvonalában Magyarországon is, mint ahogy ott voltam Orosz- 
országban. A cselekvés a próbája a forradalmárnak." 

1919. március 21-én új szakasz kezdődött a magyar történelemben. Szov- 
jet-Oroszország után Európában elsőként a magyar munkásosztály magához 

ragadta a hatalmat. Bár az új kormányban Kun Béla formálisan a külügyi, majd 
a hadügyi népbiztos tisztét töltötte be, barát is, ellenség is egyaránt tudta: a 
tanácskormánynak Ő a tényleges vezetője. Lenin szavai jól jellemzik, mit jelen- 
tett Kun Béla személye a Tanácsköztársaság megitélése szempontjából: , Kun 
Béla elvtársat jól ismertem már akkor, amikor hadifogoly volt Oroszországban, 
és nemegyszer jött hozzám beszélgetni a kommunizmusról és a kommunista 
forradalomról. Ezért, amikor értesítés jött a magyar kommunista forradalom- 
ról, méghozzá olyan értesítés, amelyet Kun Béla elvtárs írt alá, szerettünk vol- 
na beszélni vele és pontosabban tisztázni, mi a helyzet ezzel a forradalommal . . . 
Nos, mindjárt a magyar forradalomról kapott első értesítés utáni napon szikra- 
táviratot küldtem Budapestre, amelyben megkértem Kun Bélát, hogy jöjjön a 
készülékhez, olyan természetű kérdéseket tettem fel neki, hogy ellenőrizhessem, 
ő van-e ott, és megkérdeztem, hogy milyen reális biztosítékok vannak a kor- 
mány jellegére, tényleges politikájára vonatkozóan. Az a válasz, amelyet Kun 
Béla elvtárs adott, teljesen kielégítő volt és eloszlatta minden kételyünket." 

Kun Bélának a Tanácsköztársaság élén kifejtett tevékenysége hallatlanul 
sokirányú volt. Szinte nincs az életnek olyan területe, ahol ne találkoznánk ne- 
vével. A legnagyobb aktivitást természetesen a Tanácsköztársaság külügyeinek 
irányításában fejtette ki. Hiszen — amint az a kortársak számára ugyancsak nyil- 
vánvaló volt — Magyarország sorsát az első világháború utáni helyzetben első- 
sorban a nemzetközi erőviszonyok alakulása határozta meg. 

Kun Béla mindent elkövetett azért, hogy kihasználja az imperialisták egy- 
más közötti ellentéteit a Tanácsköztársaság javára. Tárgyalásokat folytatott az 
antant diplomatáival és még ezek a kommunizmus iránt egyébként mélységes 
ellenszenvvel viseltető emberek sem tudtak megtagadni bizonyos rokonszenvet 
tárgyalópartnerüktől. Smuts tábornok budapesti tárgyalásairól megemlékezve 
memoárjában megjegyzi: , tetszett nekem Kun". Elismerő vélemény csendült ki 
Brown amerikai diplomata jelentéseiből is. 

Az igazi elismerést persze Kun Béla nem ellenfeleitől, hanem a nemzetközi 
munkásmozgalom soraiból kapta. Barcelona munkásai Kun Béla utcának nevez- 
ték el a város egyik sugárútját, Angliában korábbi Pravda-cikkeit jelentették 
meg egymás után, Szovjet-Oroszországban Kun Béla-páncélvonatot építettek 
a moszkvai vasutasok. Csicserin külügyi népbiztos kormánya nevében közölte 
a külföldi sajtóval: , Szovjet-Oroszország a legmélyebb testvéri ragaszkodás- 
sal tekint Tanács-Magyarországra és csodálattal tekint teljesítményeire. Kun 
Bélát Lenin és az egész Szovjet-Oroszország nagyra becsüli és méltányolja, 
ragyogó teljesítményeit pedig nagyon elismeri." 

A Tanácsköztársaság politikáját irányító Kun Béla sokat fáradozott a Szov- 
jet-Oroszországgal való kapcsolatok kiépítésén. Külpolitikai vonalát a béke- 
politika és a nemzetek önrendelkezési jogának határozott képviselete jellemez- 
te. Ezt azonban az akkori történelmi helyzetben kizárólag tárgyalásokkal igen 
nehéz volt keresztülvinni. Amikor az antant intervenciót szervezett a Magyar 
Tanácsköztársaság ellen, Kun Béla 1919. április végén a Forradalmi Kormány- 
zótanács ülésén a defetista tervekkel szembeszállva javasolta, hogy hívják ösz- 
sze a Budapesti Munkástanácsot, s ott vitassák meg az ország további sorsát. 
A Budapesti Munkástanács ülésén megtartotta azt a magával ragadó beszédet, 


amellyel megfordította a testület hangulatát, és el tudta érni, hogy megkezdőd- 
jön a munkások mozgósítása a Vörös Hadsereg soraiba. Tagja lett a Hadügyi 
Tanácsnak, részt vett az északi hadjárat előkészítésében és megindításában. 

Kun Béla a külügyi és hadügyi problémák mellett sokat foglalkozott 
gazdasági szervező munkával is. Tisztában volt azzal, hogy milyen rendkívül ne- 
héz feladatot jelent a háborúban tönkrement, dezorganizálódott gazdaság szo- 
cialista átalakítása. A nehézségeket többek között a szakszervezeteknek a ter- 
melés irányításában való minél szélesebb körű bevonásával és a régi, valamint 
az új típusú bürokrácia elleni küzdelemmel akarta ellensúlyozni; minden lehet- 
ségest megtett azért, hogy a hadigazdálkodás kényszerű körülményei közt is 
enyhítse a dolgozó osztályok gondjait. 

Realista politikusként szembe kellett néznie a szocializmussal kapcsolatos 
illúziókkal is, hiszen széles tömegek tudatában a szocializmus mint az egyenlő- 
ség és a bőség társadalma szerepelt. Ezt a célt azonban - ahogy Lenin is figyel- 
meztetett rá a magyar munkásoknak küldött üdvözletében -— , nem lehet egy 
csapásra elérni, ehhez a kapitalizmusból a szocializmusba való átmenetnek 
meglehetősen hosszú időszakára van szükség, azért is, mert a termelés át- 
szervezése nehéz dolog, azért is, mert időbe telik, amíg az élet minden terén 
gyökeres változásokat hajthatunk végre, azért is, mert a kispolgári és polgári 
gazdálkodás megszokottságának hatalmas erejét csak hosszú, kitartó harccal 
lehet leküzdeni". 

Magyarországon a munkásegység megvalósításával lényegében békés úton 
került a hatalom a dolgozók kezébe. A magyarországi forradalomnak ezt a sajá- 
tosságát Lenin is több korabeli felszólalásában méltatta. Kun Béla a lenini 
felfogás szellemében válaszolt, amikor az egyesült szocialista:kommunista párt 
1919. júliusi kongresszusán a szociáldemokrata centrum ideológusa, Kunfi Zsig- 
mond azzal vádolta a kommunista politikusokat, hogy másolják a bolsevik 
pártprogramot a , sajtóhibáival együtt", Kun Béla keményen visszautasította 
az elhangzottakat és kijelentette: , Ez ellen a vád ellen, amely egyike a legsúlyo- 
sabb vádaknak, mert azt jelenti, hogy sablonok után indultunk, hogy nem 
értünk a módszerek alkalmazásához - ez ellen tiltakoznom kell. Már annak ide- 
jén, mielőtt egyesültünk volna, sokszor felmerült ez a kérdés, és én akkor is 
hangsúlyoztam mindenkor, hogy nekünk nem szabad onnan kiindulnunk, ahon- 
nan kiindult az orosz proletárforradalom, nekünk azonban az orosz proletár- 
forradalom összes módszereinek elméleti és gyakorlati eredményeit értékesí- 
tenünk kell." 

Kun Béla igen sokat tett a munkásegység megteremtéséért és fenntartásá- 
ért, mert tudatában volt annak, hogy a nemzetközi politikai tényezőkön kívül 
ezen áll vagy bukik a Tanácsköztársaság léte. Energiája nagy részét az egységet 
jobbról, de néha balról is fenyegető támadások elhárítására fordította. A szó 
igazi értelmében kétírontos harcot folytatott, amelynek néhány részlete mind- 
máig nagyon tanulságos. 

A Tanácsköztársaság vezetőinek, a magyar nép legjobbjainak a hősies erő- 
feszítése ellenére az ország katonai helyzete 1919 nyarán megromlott, s mindezt 
csak súlyosbította, hogy Szovjet-Oroszország Írontjain is a fehérek lendültek el- 
lentámadásba. Bár a magyar Vörös Hadsereg csapatai egy ideig győzelmesen 

nyomultak előre Szlovákia területén -— ami hozzájárult a Szlovák Tanácsköz- 
társaság kikiáltásához -, a magyar kommünnel szemben álló erők nyomasztó 
túlerőt képviseltek. 

A hadi helyzet kedvezőtlen alakulása együtt járt a belső problémák felerő- 
södésével. A legnagyobb nehézséget az jelentette, hogy a közép-európai ellen- 
forradalom erőinek minden csapása a magyarországi proletárhatalomra nehe- 
zedett. Amikor a Clemenceau-jegyzék a magyar Vörös Hadsereg csapatait ki- 
"vonulásra szólította fel az északi fronton, Kun Béla felmérte a nemzetközi erő- 
viszonyokat, és arra a reális következtetésre jutott, hogy eleget kell tenni a köve- 
telésnek a Magyar Tanácsköztársaság diplomáciai elismerése és a lélegzetvétel- 
nyi szünet kedvéért. A breszti békéhez hasonló megoldás foglalkoztatta. 

Ez a döntés hosszú időn át viták forrása volt, mindenesetre tény az, amit 
Kun Béla a Komintern IV. kongresszusán mondott: , Meg szeretném jegyezni, 
hogy a magyarországi proletárforradalomnak nemcsak a terve hiányzott a visz- 
.szavonuláshoz, de nem volt visszavonulási területe sem." Lenin is utalt erre 
.az el nem hanyagolható tényezőre, amikor közvetlenül a forradalom veresége 
után megjegyezte, hogy Szovjet-Oroszországot az óriási területe mentette meg 
.és fogja megmenteni, Magyarország viszont túlságosan kicsiny ahhoz, hogy 
minden ellenségét visszaverhesse. 

Tény az is, hogy az antant által szervezett intervenció nagy túlerőben volt. 
A királyi román csapatok támadása visszavonuláshoz, a tanácskormány lemon- 
.dásához, s az ellenforradalmi rendszer hatalomra jutásához vezetett. Kun 
Bélának el kellett hagynia forrón szeretett hazáját, ahova soha többé nem térhe- 
tett vissza. Olyan évek következtek életében, amelyet végigkísért a honvágy. 

A forradalmárt azonban új feladatok várták. Kun Béla már az ausztriai 
internálás nehéz körülményei között is igyekezett mindent megtenni, hogy ki- 
szabaduljon és visszatérjen a forradalom fÍrontjaira. Végül 1920 nyarán a szovjet 
kormány közbenjárása és a nemzetközi munkásszolidaritási akciók eredménye- 
ként elhagyhatta Ausztriát. 

Pétervárott és Moszkvában tíz- és tízezrek fogadták lelkesen, de nem ha- 
gyott magának időt a pihenésre. Leninnel való megbeszélései után 1920 szep- 
temberében már Bakuba indult, ahol a Komintern nevében felszólalt a Keleti 
Népek I. kongresszusán. 

Következő feladata — a Vrangel tábornok ellen küzdő Déli Front politikai 
munkájának irányítása volt. Szovjet katonák és hadvezérek egész sora emléke- 
zett rá, hányszor találkoztak Kun Bélával a tűzvonalban. Legveszélyesebb meg- 
bízatása alighanem az volt, amikor kíséret és fedezet nélkül Mahno bandájának 
főhadiszállására küldték tárgyalni. A Déli Front egyik katonai vezetője, Szemjon 
Bugyonnij így emlékezett erre: , Az a tény, hogy Kun Béla e bandita tanyájára 
utazott, sok mindenről tanúskodott. Ehhez nemcsak bátornak kellett lenni, ha- 
nem jó diplomatának is. És Kun Béla nagyszerűen elvégezte ezt a nehéz fel- 
adatot." Mire pedig a Krím-félszigetet felszabadították a Vörös Hadsereg csa- 
patai, Mihail Frunze, a Íront parancsnoka, és Kun Béla büszkén jelentette 
Leninnek: , A polgárháború véget ért." Ezután még egy ideig a magyar forra- 
dalmár a helyi szovjet kormány, a Krími Forradalmi Bizottság munkáját irá- 
nyította. 

1921 elejétől Kun Béla munkájának nagyobb részét a Kommunista Inter- 
nacionáléban végezte. E minőségében hallatlanul sokirányú tevékenységet foly- 
tatott. Elvhűségét és állhatatosságát megismerték Németországban csakúgy, 
mint A usztriában, Bulgáriában, Romániában. Jól tudjuk, hogy munkáját olykor 
forradalmi türelmetlenség jellemezte. 1921 nyarán például sokat vitatkozott 
Leninnel az akkori európai forradalmi helyzet megítéléséről. Kevéssé ismeretes 
azonban , pedig ez is hozzá kell hogy tartozzék az 1920-as évek Kun Bélájáról 
alkotott képünkhöz, hogy éppen 1921 őszétől sorra jelentek meg írásai a nem- 
zetközi munkásmozgalomban mutatkozó szektásság ellen, Lenin ,,:Baloldali- 
ság a kommunizmus gyermekbetegsége" című művének szellemében. A szov- 
jet párt fontos feladattal küldte az ország legnagyobb ipari vidékére, az Urálba, 
ahol az új gazdasági politika bevezetésében segített. Mindmáig tanulságosak 
azok a szavak, amelyeket a Komintern IV. kongresszusán Lenin előadásának kor- 
referenseként mondott arról, hogy az orosz forradalom tanulságait alkalmazni 
kell a nyugat-európai feltételekre. 

Az 1920-as években Kun Béla a Kommunista Internacionálé számos bi- 
zottságának, vezető testületének volt tagja. Egy ideig a kommunista világpárt 
"agitációs és propagandamunkájának koordinálását bízták rá. Nagy felelősséget 
és sokirányú műveltséget kívánó munka volt ez. Útmutatásokat kellett adnia a 
világ kommunista sajtója számára, hozzá tartoztak a kommunista pártok legális 
és illegális pártiskolái, valamint az elméleti igénnyel fellépő kiadványok. Nagy 
.szerepe volt Lenin műveinek a világ számos nyelvén való sajtó alá rendezésében 
és kiadásában. Közben kiterjedt elméleti tevékenységet is folytatott. A nemzet- 
.közi helyzettel foglalkozó, rövidebb lélegzetű írásai mellett mély elemzéseket 
.is publikált mindenekelőtt a magyar társadalom szerkezetéről, ellentmondásai- 
ról a várható, elkövetkező magyar forradalom jellegéről, mozgatóerőiről, felada- 
tairól. Egyik művében írja: , Megtanultuk, hogy a diktatúra sokkal hosszabb át- 
menet a kapitalizmus és a szocializmus között, mint valamennyi bolsevik hitte 
: annak idején, megtanultuk, hogy a szocializmus építése nem történik a shala- 
déktalan szocializmust szellemében. . . hanem a hatalmon lévő proletariátus ve- 
zette szocialista gazdaság és a kapitalista maradványok hosszú harcának folyama- 
tában." 

Nemzetközi tevékenységével egy időben Kun Béla az illegalitásba szorított 
Kommunisták Magyarországi Pártjának vezetője maradt. 1920 és 1936 között 
tagja volt a KMP Központi Bizottságának, legtöbbször ő képviselte a pártot a 
"Komintern vezető testületeiben. E munkájának feltérképezésében, a KMP 
ttevékenységének reális ábrázolásában történészeink előtt még sok feladat áll. 

A Horthy-rendszer terrorja, az illegalitás rendkívül nehéz körülményei 
közepette a magyar kommunisták önfeláldozó harcot vívtak a fasizmus és a 
háború ellen, s a magyar munkásosztály, a dolgozó nép érdekeinek legkövet- 
-kezetesebb képviselői, a szó szoros értelmében véve sírig hű szolgálói voltak. A 
Kommunisták Magyarországi Pártjának szerepét és történetét, s ezen belül 
vezetőinek életútját nem lehet megérteni, még kevésbé értékelni kizárólag vagy 
-elsősorban a konspirációs válságokból, az emigrációban szinte szükségszerűen 
jelentkező frakciós küzdelmekből, személyi ellentétekből kiindulva. Egy tudo- 
. mányos tanácskozáson talán erről is érdemes szólni, nem a tények megszépítése 

vagy elhallgatása céljából, hiszen erre sem a mozgalomnak, sem vezetőinek nincs. 
szüksége. Meggyőződésem szerint éppen a tudományosság igénye követeli meg, 
hogy különbséget tegyünk a történelmet alakító objektív folyamatok, s az azt 
kísérő szubjektív mozzanatok közt. 

A párt mély illegalitása és a magyar dolgozó tömegektől való kényszerű tá-. 
volság közrejátszott azonban abban, hogy az 1930-as években Kun Béla csupán 
vívódások után jutott el a népírontpolitika elfogadásához. Levelei és cikkei 
azonban egyre inkább tükrözték azt a felismerést, hogy a fasizmus elleni közös 
harc érdekében nemzetközi viszonylatban és a magyar munkásmozgalomban is 
felül kell emelkedni a kommunisták és a szociáldemokraták közötti valódi ellen- 
téteken és az indokolatlan kölcsönös vádaskodásokon, a helyzet követelményei- 
nek megfelelő szövetségi politikát kell folytatni, változtatni kell a munkásszer- 
vezetekben és a parasztság, az értelmiség körében végzett munka korábbi szek- 
tás módszerén. A Komintern történetében jelentős fordulatot hozó VII. kong- 
resszuson elhangzott felszólalásában követendő példaként szólt a francia kom- 
munista párt politikájáról, a proletár-egységfírontról, a fasisztaellenes népíront- 
ról, a népírontkormányról. A kongresszus befejezése után Kun Béla felszóla- 
lásának szövege eljutott Magyarországra, s hozzájárult a hazai kommunista. 
mozgalom népfírontpolitikájának formálódásához. 

A népírontpolitikával foglalkozó gondolatgazdag írásai jórészt még ismeret- 
lenek a szélesebb közvélemény előtt. Pedig tanulságos, hogyan alkalmazta 
Kun Béla az antifasiszta népírontpolitika elveit a harmincas évek második 
felének magyar valóságára. Talán utolsó, nyomtatásban megjelent írásában, 
1936 márciusában többek között megállapítja: , A Gömbös-uralom bele akarja 
vinni Magyarország népét egy reakciós táborba, nemcsak a Szovjetunió, de 
még a többé-kevésbé demokratikus államok ellen is. Ki akarja szolgáltatni ágyú- 
tölteléknek Magyarország dolgozó népét egy olyan háború számára, amelynek 
vége - ez nem is lehet kétséges az adott erőviszonyok mellett — csupán M agyar- 
ország újabb, minden eddiginél katasztrofálisabb veresége lehet. Soha nem 
készítettek elő nemcsak reakciósabb, de könnyelműbb háborút sem, mint 
aminőt Gömbös és társai készítenek elő Hitler oldalán. Soha nem volt azono- 
sabb a nemzeti érdekkel a békéért, a háború ellen folyó harc, mint aminőt a 
KMP folytat ma Magyarországon a háború- és fasizmusellenes világíronttal 
való egységben." 

Kun Béla politikai pályája, majd élete sajnálatos módon kettétört. Koholt 
vádak alapján 1937-ben letartóztatták, majd két évvel később a börtönben meg- 
halt. Nevét hosszú éveken át hallgatás vagy rágalom övezte. A személyi kultusz 
elítélése, a törvénytelenségek felszámolása során 1956-ban teljes mértékben 
rehabilitálták. Neve azóta tisztán él a kommunisták, a haladó emberek, népünk 
emlékében. Hagyatékának politikai feldolgozása azonban részben még előttünk 
áll. Ezt a célt szolgálja mostani tanácskozásunk, s az ezt követő munka is. Tuda- 
tában vagyunk annak is, hogy emlékét mindenekelőtt művének folytatásával, a. 
szocialista Magyarország további építésével becsüljük meg, hiszen mélységesen 
igaz az a megállapítása, hogy ,,a proletárforradalom, ha visszanyúlnak is gyöke— 
rei a múltba, a jövőben találja meg feladatát". 


MILEI GYÖRGY 


KUN BÉLA -— A LENINI ESZMÉK 
ELSŐ MAGYARORSZÁGI TERJESZTŐJE, 
A KMP MEGALAKÍTÓJA 


Ismeretes, hogy Lenin 1917. április közepén történt hazaérkezése jelentős for- 
dulat előkészítését indította el Oroszország és a világ történelmében. Az áprilisi 
tézisekben fölvázolta a polgári demokratikus forradalom szocialista forradalomba 
való átnövésének bolsevik stratégiáját és taktikáját. Lenin megérkezése, föllé- 
pése ünnepi fogadtatást és rendkívüli érdeklődést váltott ki Petrográdon. 

Az 1918. november 17-én dr. Sebestyén Emil álnéven illegálisan Buda- 
pestre érkező Kun Bélát nem várták tömegek. Hazaérkezése Szovjet-Oroszor- 
.sszágból és fellépése mégis hasonló jelentőségű esemény volt Magyarország, a 
magyar munkásmozgalom történetében, mint Lenin érkezése az orosz nép S a 
világ számára: mindkét fellépés felgyorsította a szocialista forradalom erőinek, 
feltételeinek a kibontakozását. Kun Béla is új stratégia és taktika rendszerét 
vázolta fel a magyar munkásmozgalom baloldali képviselői előtt. Ennek lényege 
— az átmenet előkészítése az 1918-as októberi polgári demokratikus forradalom- 
tól a szocialista forradalom megvalósításához -— a magyar realitásokhoz hasonlítva 
megegyezett Lenin áprilisi politikai irányvonalával. Kun Béla a XX. században 
.sok országban, így Magyarországon is felvetődött kérdésekre adott lenini, 1917- 
től gyakorlatban is kipróbált válaszokat közvetítette a magyar munkásmozga- 
lom számára. 

Az új forradalmi elmélet megvalósítása érdekében Kun Bélára akkor az a 
feladat is várt, hogy társaival létrehozza a magyar proletariátus új pártját, amely 
a marxi-lenini forradalmi eszmék hordozója, alkotó alkalmazója lehet. 

Mi volt az, ami az adott időben Kun Bélát másoknál alkalmasabbá tette a 
feladat megoldásának kezdeményezésére, vezetésére? Mi az, amiben Kun Béla 
felkészültsége különbözött társaiétól, mind a vele hazatérő hadifogoly kommu- 
nistákétól, s még inkább az itthoni forradalmi erők képviselőitől ? Neki volt széles 
körű áttekintése a lenini, bolsevik elmélet akkori rendszeréről (mégha nem is 
hiányok, tévedések nélkül). Ő rendelkezett alapos tapasztalatokkal e nézetrend- 
szer gyakorlati alkalmazásáról a szocialista forradalom kivívásának, a proletárha- 
talom megszilárdításának a menetében. Neki voltak tettekkel megalapozott 
kapcsolatai a szovjetállam vezetőivel, Leninnel. 

Hogyan lett Kun Béla a lenini eszmék képviselőjévé ? 

Élete nagy fordulata a tomszki hadifogságban kezdődött. Ide a háború vi- 

hara sodorta. Itt már a maga választotta úton haladt akkor is, amikor a táborban 
vállalta a szocialista tiszti csoport vezetését, s akkor is, amikor kapcsolatba kerül t: 
az , ellenség" képviselőivel, a tomszki katona-forradalmárokkal. Azzal a bol- 
sevik gárdával, amely a cári hadseregbe 1916 őszén behívott száműzöttekből 
alakította meg az önkényuralom és az imperialista háború ellen küzdő, inter- 
nacionalista Szocialista Katonai Szövetséget. Vezetői — N. Jakovlev, A. Koszar- 
jev, S. Sotman és társaik — régi bolsevikok, többségük emigrációban is élt, nyel- 
veket tudott. Némelyikük Lenin párizsi iskolájának volt hallgatója, nagy mar- 
xista ismerettel és forradalmi tapasztalattal rendelkezett. A szövetség 1916 
második felében rendszeresen levelezett Leninnel. A hadifogoly Kun Béla 
Tomszkban mindvégig velük s általuk, a , katonafrakción" keresztül volt ösz-- 
szeköttetésben a helyi szocialistákkal. Ez befolyással volt Kun Béla indíttatá- 
sára. 

1917 márciusában a szövetség vezetésével jöttek létre napok alatt a katona-- 
szovjetek a 70 000 fős helyőrségben (a város lakóinak száma 100 000!), ami 
kezdettől nagy befolyást biztosított a bolsevikoknak az erősen kispolgári város— 
ban. Nem véletlen, hogy Tomszkban 1917. március elején és december kez- 
detén is békés úton győzött a polgári demokratikus, illetve a szocialista forra- 
dalom. (Mindennek hatása 1918-1919-ben tapasztalható volt a KMP-t vezető 
Kun Béla politikájára!) 

Kun 1916-1917 fordulójától rendszeres olvasója volt a tomszki egyetem 
könyvtárának. Tanulmányozta ,,A tőké"-t, Marx és Engels más műveit, a Die 
Neue Zeit számait, Csernyisevszkij írásait és a márciustól megjelenő helyi mun-— 
káslapokat, amelyek meglepően alapos, gyors tájékoztatást adtak az orosz tár— 
sadalom, a világ ügyeiről. 

Ami Kun eszmei fejlődését illeti, az természetesen nem előzte meg, hanem: 
követte az egyesült szociáldemokrata, majd a bolsevik pártban tevéke nykedő. 
tomszki bolsevikok fejlődését. A Kun későbbi tevékenységére nagy hatást gya— 
korló áprilisi tézisek megismerésére akkor kerülhetett sor (1917 máj usában), 
amikor a nyugat-szibériai szervezetekkel együtt a tomszkiak is megvitatták és. 
elfogadták a párt új irányvonalát. Előttünk álló feladat, hogy felmérjük: mikor, 
milyen más lenini, bolsevik dokumentumeck jutottak el Kun Bélához Tomszkban... 

Tény, hogy Kun Béla a Szocialista Katonai Szövetség tagjaival együtt 
nyilvánosan üdvözölte március 23-án a februári forradalom győzelmét. 1917 
márciusától Kunnak több nyilvános felszólalása hangzott el, több cikke jelent 
meg a helyi sajtóban, amelyeket egyelőre csak részben ismerünk. 

. November 3-án a petrográdi fordulat előtt megjelent cikkében Kun szem- 
befordult az ellenforradalmi burzsoázia és a kispolgárság hatalmával, s nyíltan 
hitet tett a proletárdemokrácia, a szovjetek hatalma mellett. 

Részese a szovjethatalom tomszki győzelmének. A helyi bolsevik sajtóban 
megjelent cikkei jelzik: több kérdésben bolsevik állásponton állt. Követendő 
példaként mutatta fel az oroszországi proletárforradalmat, amely nem hagyta 
megrekedni a forradalmi folyamatot a kispolgári demokráciánál. Meggyőződés- 
sel vallotta, hogy ez új típusú, proletárforradalom, hogy , ez a forradalom nem- 
zetközivé válik". Vitázott az addig előtte abszolút tekintélyű Kautskyval, aki 
a szocialista forradalom lehetőségét az ország teljes iparosításához kötötte. El— 

ítélte a II. Internacionálét mint a forradalom tétlen várásának, az imperializ— 
mussal való együttélésnek a menedékhelyét, s kiállt a harmadik, a születőben 
lévő forradalmi Internacionálé mellett. 

1917-1918 fordulóján a bolsevik párt, a szovjet kormány képviselői a béke, . 
a szocialista forradalom eszméinek az ellenséges katonák közötti terjesztése 
és a hadifoglyok közötti propagálása céljából Petrográdra, majd Moszkvába gyűj- 
tötték a hadifogoly szocialisták újságírásban jártas csoportját. Közöttük volt 
Kun Béla is. 1918 januárjától a Nemzetközi Szocialista c. magyar nyelvű újság 
hasábjain szólította fel a béke forradalmi kivívására a fronton lévő magyar kato- 
nákat, és a lap segítségével megkezdte a szocialista hadifoglyok összoroszor- 
szági szervezését. Januártól a Pravda és az Izvesztyija rendszeres cikkírója lett.. 
Kun Béla ekkor került közel a bolsevik forradalom vezérkarához. Ekkor gyorsult 
fel korábbi marxista ismereteinek kritikai áttekintése. 

Kun e hónapokban ismerte meg az imperializmus és a proletárforradalmak 
koráról szóló lenini elméletet. Ekkor értette meg teljesen október és az első 
munkásállam nemzetközi jelentőségét; azt, hogy az orosz proletariátus, amikor 
szovjetköztársaság formájában létrehozta a proletárdiktatúrát, megtalálta azt az 
archimédeszi pontot, amelyre támaszkodva a nemzetközi, a magyar proletariá- 
tus — ha támogatja és követi a példát - kifordíthatja sarkaiból a burzsoázia. 
hatalmát. 

1918 elején, a breszti béketárgyalások idején Kun Béla a , baloldali" kom- 
munisták hatására ellenezte a béke megkötését. Lenin szükségesnek tartotta, 
hogy személyesen vitázzon vele. Az ő tanácsára ment ki Kun Béla a frontra és a 
harcokban győződött meg róla, hogy nincs lehetőség a , forradalmi háború" foly- 
tatására. (Röviddel később fegyverrel szállt szembe a háborút provokáló balol- 
dali eszerekkel.) 

E hónapokban oszlottak szét Kun Bélának azon illúzióknak bizonyult remé- 
nyei is, amelyeket mindeddig az MSZDP vezetőinek a forradalmasodásához. 
fűzött. Ekkor gyorsult meg a szociáldemokráciától való elszakadása. Az 1918.. 
januári általános sztrájk leszereléséről, a februári rendkívüli kongresszusról 
rendszeresen érkező hírek az MSZDP vezetői, Garami, Weltner és társai ellen 
irányították Kun nyilait. Cikkei — , Az elvtelenek kongresszusa", ,,A császári és. 
királyi szociáldemokraták" — már címükben is jelezték elmarasztaló ítéletét. 
s, Elvtelenségre elvtelenség, árulásra árulás, apró kiskereskedelmi jellegű kal- 
márkodás a proletariátus érdekei rovására merész lendületű forradalmi tömeg- 
cselekvés helyett, amire pedig minden ok és alap megvan Magyarországon" — 
írta előbbi cikkében. A Pravdában (1918. április 5.) megjelent cikkének utóiratá- 
ban nyilvánosan is bejelentette kilépését az MSZDP-ből. 

1918. március közepén Moszkvában Kun Béla dolgozta ki és hozta nyilvá- 
nosságra a különböző nemzetiségű hadifogoly kommunisták szervezésének elve- 
it. Ennek szellemében Kun kezdeményezésére, Szamuely, Pór, Jancsik, Rud- 
nyánszki részvételével -— Lenin és Szverdlov egyetértő támogatásával — 1918. 
március 24-én Moszkvában megalakult az OK(b)P Magyar Csoportja, a magyar 
munkásmozgalom első kommunista szervezete. Kun aktív közreműködésével 
gyorsan létrejött több más nemzetiségű kommunista csoport, s májusban a fö- 
derációjuk is. A magyar csoport és a föderáció is őt választotta elnökéül. E kül- 

földi kommunista szervezetek előkészítő szerepet játszottak országaik kom- 
munista pártjainak és a Kommunista Internacionálénak a megalakításában. 

Kun Béla a magyar és más nemzetiségű hazatérő hadifoglyok százezrei 
között hirdette — a Szociális Forradalom című, 1918. április 3-tól megjelenő ma- 
gyar újság, de más nyelvű lapok, valamint röpiratok, brosúrák, agitátoriskolák, 
előadások, gyűlések útján -— a forradalom eszméit. A , Mit akarnak a kommu- 
nisták?" c. röpirata — a bolsevik tanítások népszerű foglalata — 1918-1919-ben 
több magyar és német, valamint más nyelvű kiadásban sok tízezres példányban 
jelent meg. 

Kun Moszkvában tanulmányozta Marx, Engels és Lenin elérhető írásait, 
a bolsevik párt, a szovjethatalom dokumentumait, ismerkedett tapasztalataik- 
kal. 1918-ban Kun számos alkalommal találkozott Leninnel, aki beszélgetett 
vele , a kommunizmusról és a kommunista forradalomról". Így formálódtak 
Kun Bélában a magyar kommunista mozgalom kezdeti szakaszának elvi alapjai, 
ezek hatására értette meg a lenini teória nemzetközi és magyarországi érvényes- 
ségét. 

Erre utal a magyarul először Kun Béla által felvázolt kép Leninnek és az 
általa kidolgozott elméletnek a helyéről, szerepéről a szocializmus történetében. 
Az 1918 júniusában kelt írásában (Kun Béla: Lenin. Előszó Lenin: , A harc 
útja" c. könyvéhez) Kun úgy jellemezte Lenint, mint Marx tanításának, szel- 
lemének örökösét, folytatóját és megvalósítóját, mint a kor legkiemelkedőbb 
forradalmárát és teoretikusát, századunk forradalmi marxizmusának megalko- 
tóját, akinek életműve , elméleti kifejezője annak az irányzatnak, amelyet világ- 
szerte bolsevizmusnak neveznek manapság. .." A bolsevizmus lényegét össze- 
foglalva Kun Béla megállapította, hogy Lenin nem állt meg a , Marx és Engels 
által megállapított gazdasági és történelmi szükségszerűségek" ismétlésénél, ha- 
nem követve a marxizmus élő szellemét, alkotóan továbbfejlesztette őket a 
, mának meghatározott gazdasági fokán és a történelmi folyamat mai, különálló 
szakaszán". Lenin kutatta, megtalálta és alkalmazta a történelemben először 
sikeresen a szocializmushoz vezető átmeneti eszközöket, amelyek segítségével 
az orosz munkásosztály, a bolsevik párt vezetésével győzelemre vitte a proletár- 
forradalmat; megvalósult a jelszó: , Minden hatalmat a munkások, katonák és 
parasztok tanácsainak." Valóra vált , a proletároknak a falusi szegénységre tá- 
maszkodó diktatúrája". Ezzel Lenin utat mutatott , valamennyi ország proletár- 
jai nemzetközi szociális forradalmának", a magyar munkásság számára is - 
írta Kun Béla. 

Kun Leninnek a szovjetek III. kongresszusán 1918 januárjában mondott 
beszédéből ismerte meg álláspontját arról, hogy Marx és Engels múlt század- 
ban kialakult nézetével ellentétben - amely szerint a szocialista forradalom a 
fejlett tőkés országokban kezdődik: ,ja francia kezdi, a német pedig befejezi" 
— a XX. század elején új feltételek alakultak ki. , Most a nemzetközi szocializ- 
mus erőinek más kombinációját látjuk. Azt mondjuk, hogy könnyebben kezdő- 
dik meg a mozgalom azokban az országokban, amelyek nem tartoznak a kizsák- 
mányoló országok közé. . . " Lenin szerint az új helyzetben a proletárforrada- 
lom könnyebben bontakozhat ki és vezethet sikerre azokban az országokban, 
amelyek a tőkés fejlődésben elmaradtak ugyan az élen járó országoktól, de 

társadalmi ellentmondások feszítik, a burzsoázia viszonylag gyenge, s a prole- 
tariátusban van önfeláldozó, kezdeményező, szervező erő a forradalmi cselek- 
véshez. Ezen országok proletariátusának, kedvező forradalmi helyzetben - a 
szociáldemokrata felfogással ellentétben — nem kell, nem szabad arra várni, hogy 
a fejlett tőkés országokban győzzön először a szocialista forradalom. A lenini 
forradalomelmélet e tanítása különösen bátorító volt az oroszországi társadal- 
mi viszonyokhoz sok tekintetben hasonló Magyarország proletariátusa számára. 
Ez tárta fel a forradalmi cselekvés — rövid ideig már 1918-1919-ben sikert 
ígérő, 1944—1945 után pedig hazánkban és más országokban is — sikerre vezető 
útjait. 

Kun Béla, írásaiban Lenin tanításait alkalmazva, a hazai helyzetet elemezve 
bizonyította, hogy a tőkés rend Magyarországon is az imperializmus szakaszába 
lépett, hogy a magyar proletariátusnak nem távoli, hanem közeli feladata, hogy 
győzelemre vigye a szocialista forradalmat. 

A proletárforradalom 1918-1919-es magyarországi időszerűségét Kun Béla 
Leninnel egyetértve az európai haladás akkori forradalmi lehetőségét jelző 
világforradalmi koncepció keretében szemlélte. Nézete összhangban volt azzal, 
amit Lenin , A proletárforradalom és a renegát Kautsky" lapjain fejtett ki 
az 1918. őszi gazdasági, politikai helyzetet elemezve, bebizonyítva, hogy Euró- 
pában forradalmi helyzet van, s hogy ebből következően az európai forrada- 
lomra számítani, azt a bolsevik taktikát követni, amely többé vagy kevésbé kö- 
zeli, de nem meghatározott időpontban számít az európai forradalomra — , kö- 
telező a marxistákra nézve". A Kun Béla vezette magyar kommunisták 1918- 
1919-ben Lenint követve e kérdésben forradalmi realitásról és felelősségérzetről 
tettek tanúbizonyságot. A forradalmi helyzet lehetővé tette olyan kis ország 
számára is, mint Magyarország, hogy az elsők között elinduljon. De a fennma- 
radást — saját harca mellett — csak az európai forradalom előrehaladása, a Szovjet- 
Oroszországgal való kapcsolat létrejötte biztosíthatta. Ennek 1918 végén, 1919 
elején volt realitása, s ezt Kun Béla érzékelte, amikor a KMP élén harcba ve- 
zette a magyar proletariátust. 

A proletárforradalmat azonban Kun Béla legtöbbször nemcsak közeli, ha- 
nem közvetlen feladatként említette. Bár többször szólt a proletárpárt vezető 
szerepéről, a proletariátus önálló osztályérdekeinek képviseletéről a polgári 
demokratikus harc időszakában is, a kérdés nem került figyelme középpontjába. 
Ez több politikai hiba forrása lett 1919-ben és a kommunista mozgalom későbbi 
történelmében is. 

A lenini elvek hazai terjesztése és alkotó alkalmazása szempontjából külön- 
legesen jelentős volt akommunista párt szerepének a megértése. Kun Béla a bol- 
sevik párt példájából tudta, hogy a proletárforradalom aktualitása nem jelenti 
azt, hogy az magától létrejön; ezernyi tényező befolyásolhatja a győzelmet, 
amelyek megkövetelik, hogy a proletariátus forradalmi eszmék alapján álló párt- 
jai felkészítsék, mozgósítsák a munkásosztályt és szövetségeseit a harcra. 

1918 márciusától Kun Béla számos dokumentumban foglalkozott a magyar- 
országi kommunista párt megalakításának távolból elvégezhető feladataival. 
Figyelemmel kísérte a magyar proletariátus forradalmi megmozdulásait, s ve- 
zetőiket mint a bolsevizmus magyarországi előharcosait. Kiváltképpen 1918 

októberében, az európai forradalmi hullám fellendülése nyomán erősödött az 
MSZDP tevékenységének a bírálata, az új párt szükségességének a hangoztatása. 
Akkor, amikor Lenin , A proletárforradalom és a renegát Kautsky" c., a Pravdá- 
ban közzétett újságcikkében is éppen azt hangsúlyozta, hogy s: Európa legfőbb 
baja és veszélye az, hogy nincs Európában forradalmi párt. . 

Az MSZDP vezetőinek a polgári pártokkal, célokkal kapcsolatos 1918. 
október-november eleji alárendelt szerepe késztette Kun Bélát annak megállapí- 
tására, hogy az MSZDP nem képes a proletariátus előtt álló harc vezetésére. 
,, Új párt új alakulása, tömörülése a munkásosztálynak kell Magyarország szá- 
mára is: ...a forradalmi kommunista párt". — írta. 

Október 24-én a Magyarországról származó, különböző nemzetiségű kom- 
munisták első moszkvai értekezletén akcióprogramot terjesztett elő, s ezt elfo- 
gadták , Kiáltvány Magyarország dolgozó népéhez" címmel. Ebben a polgári 
demokratikus reformok politikáján túlmutató, a munkásosztály és forradalmi 
pártja vezetésével végrehajtandó proletárforradalomra, proletárdiktatúrára, 
munkások, katonák, földművesszegények tanácsköztársaságának, a tanácsköz- 
társaságok nemzetközi föderációjának a létrehozására irányuló politikát követelt. 
Az 1918. november 4-i, második konferencia Kun Béla javaslatára deklarálta a 
nemzetközi kommunista mozgalom szerves részét alkotó Kommunisták Ma- 
gyarországi Pártjának a megalakítását. A konferencia döntései a hazatérésre 
vonatkozó határozattal együtt meggyorsították a KMP otthoni, tényleges meg- 
alakítását. —. 

Kun Béla 1918. november 3-án még együtt beszélt Leninnel a volt Oszt- 

rák-Magyar Monarchiában zajló forradalmak tiszteletére rendezett tüntetés 
résztvevőihez, és november 6-án - Leninnel, Szverdlovval történt MISEDESZEIESS 
után — hazaindult. 

Az 1918-as magyar polgári demokratikus forradalom eseményei megmutatták, 
hogy a hatalomra került polgári-szociáldemokrata kormány jelentős reformok 
megvalósítására törekedett, de ezek a forradalmi folyamat megállítását, a polgári 
rend új formában való megszilárdítását célozták. Kun Béla írásai és szavai már 
Moszkvában, majd hazaérve, a magyar kommunista csoport nevében itthon is 
leleplezték e szándékot, s lenini szellemben bizonyították a szocialista forradalom 
időszerűségét Magyarországon; azt, hogy a forradalom továbbhaladása érdeké- 
ben elkerülhetetlen az önálló kommunista párt megalakítása. Az itthoni ellen- 
zékiek többsége már az előző hetekben s most is egyetértett a szocialista forra- 
dalom, a proletárdiktatúra , a tanácshatalomeszméjével, de nem értette meg, hogy 
a forradalom átnövéséhez kommunista pártra van szükség. Az MSZDP régi 
tagjainak egy része a párt belülről való meghódításában reménykedett. Mások 
az MSZDP és a szakszervezetek összefonódása miatt kételkedtek az új párt 
alakításának sikerében. Néhányan, a mozgalomba újonnan bekerültek közül 
kétségbe vonták párt szükségességét a munkásmozgalomban. E nézetek elfoga- 
dása azzal a veszéllyel fenyegetett, hogy a proletárdiktatúrát és a tanácsokat pro- 
pagálók szűk körű szektává változnak, amely képtelen lesz a tömegek vezetésére. 

Veszélyes volt az is, hogy egyes Oroszországtól hazatértek nem törődtek azzal, 
hogy jönnek-e a pártba olyan , visszamaredt" szociáldemokraták, akik össze 
vannak nőve a tömegekkel. Arra hivatkoztak, hogy a KMP már meg is alakult 
Oroszországban. ,.Mi azonban úgy láttuk — mcendotta később, a korabeli té- 
nyekkel összhangban Kun Béla -, hogy ott helyben, Magyarországon kell a 
KMP-t a munkásosztály legjobbjaiból kisarjasztani és ezért nem is említettük 
azt a határozatot, amelyet még Oroszországban a KMP megalakításáról hoz- 
tunk." Kun Béláék számítottak a magyar munkásoknak az egységhez való ra- 
gaszkodására, s mint a munkásosztály egységének a hívei úgy látták, hogy a mun- 
kásosztály, a szakszervezetek, a munkástanácsok egységének megőrzése együtt 
jár a reformista párt egységének elkerülhetetlen megtbontásával, ez az előfelté- 
tele annak, hogy később a proletariátus forradalmi egysége helyreálljon. A soro- 
zatos megbeszéléseken Kun Béla az ellenzékiek jelentős részét néhány nap alatt 
megnyerte a bolsevik elveken alapuló párt létrehozásának. A vita során követ- 
kezetesen hirdette, hogy a tömegek aktivitása, a társadalmi továbbhaladásért 
kiáltó vágya új, forradalmi ideológia által vezetett, tudatos, szervezett erőért ki- 
ált. Kun Béla kezdeményezésére ezt az erőt, a Kommunisták Magyarországi 
Pártját alakították meg Budapesten, 1918. november 24-én a Szovjet-Oroszor- 
szágból hazatért kommunista hadifoglyok (Jancsik, Pór, Rabinovits, Seidler, 
Vántus, a később hazatérő Szamuely), a háború utolsó éveiben itthon megerő- 
södött baloldali szociáldemokraták (Chlepko, Fiedler, Hirossik, László, Rudas, 
Szántó, Vágó) és a forradalmi szocialisták (Korvin, Mikulik). Őt választották 
a párt Központi Bizottságának elnökévé. Közel hét évtized távlatából vissza- 
tekintve megállapíthatjuk, hogy a KMP életrehívásával Kun Béla és társai a 
magyar történelem legnagyobb hatású politikai szervezetét hozták létre. 

Néhány hét alatt kialakult a párt vezető, szervező és agitátorgárdája, amely- 
re gigászi feladat várt. A sürgető történelem azt követelte, hogy a párt egyidejű- 
leg tegyen erőfeszítéseket önmegformálására (szervezeteinek, egységes elvi- 
ideológiai platformjának, politikájának a kialakítására), a szervezett proletariá- 
tusnak az MSZDP politikájától való leválasztására, és arra, hogy a széles dolgozó 
tömegeket megnyerje a közelinek tudott proletárforradalom ügyének. 

Az új párt ideológiai alapjai Marx, Engels és Lenin magyarra fordított írá- 
sai, a bolsevik párt, a szovjetállam, majd az alakuló III. Internacicnálé dokumen- 
tumai, és a Kun Béla írásai által közvetített kommunista nézetek voltak. Kun 
határtalan intenzitással törekedett eljuttatni a kommunista eszméket a párt tag- 
jaihoz, a proletártömegekhez. Az ő vitalitásának, forradalmi ismereteinek, ta- 
pasztalatainak, meggyőző erejének rendkívüli szerepe volt abban, hogy kitűnő, 
tehetséges társakat keresett, talált és ragadott magával. Tévedés veszélye nélkül 
állíthatjuk: a magyar kommunisták első nemzedékének minden tagja a Kun 
Béla által közvetített, a vezetésével alkalmazott lenini eszmék útján, az ő 1918- 
1919-es tanítványaként, követőjeként jutott el a kommunista harcosok sorába. 
(Azok is, akik később elfeledkeztek erről.) 

Kun Bélának rendkívüli érdeme volt abban, hogy a KMP fő jelszavai: 
a szocialista forradalom lehetőségéről és szükségességéről, a tőkés rend meg- 
döntéséről, a proletárdiktatúráról, a proletár demokráciáról, a tanácsok hatal- 
máról, a tőkés termelőeszközök, a nagybirtokok kisajátításáról, az új külpoliti- 

kai irányvonalról, a Szovjet-Oroszországgal kötendő szövetségről, a forradalmi 
pártról, a III. Internacionáléról — gyorsan terjedtek a munkások, a katonák, 
a szegényparasztok s a fiatal értelmiségiek soraiban. 

A KMP forradalmi agitációjának sikereihez hozzájárult, hogy Kun Béla 
irányításával a magyar kommunisták összeegyeztették a tömegek napi gazda- 
sági, politikai követelésekért vívott harcát a hatalom meghódításáért, a proletár- 
diktatúráért folytatott küzdelemmel. ,, A párt a tömegek élén haladt, de össze 
is volt nőve a tömegekkel!" - emlékezett erre Kun Béla. 1919 tavaszára tízezrek 
tartoztak a KMP soraiba, de százezrek követték jelszavait az MSZDP tagjai és 
a szervezetlen dolgozók közül. A párt tevékenysége hozzájárult, hogy a forra- 
dalmi helyzetben ismét a proletárok, katonák és szegényparasztok nagy tömegeit 
magával ragadó föllendülés bontakozott ki, de most már a szocialista forra- 
dalom célkitűzéseivel. 1918-1919 fordulóján, a nemzetközi forradalmi helyzet- 
ben ez kiegészült a több országban erősödő forradalmi föllendüléssel, s a Kár- 
pátok felé előretörő, Ukrajnát felszabadító szovjet Vörös Hadsereg sikereivel. 
E tényezők együttes hatására a magyar proletariátus KMP, Kun Béla vezette 
harca 1918 végén, 1919 első felében valóban a haladás forradalmi lehetőségét 
tárta fel Magyarországon. 

Kun Bélának és az őt követő forradalmároknak az a felismerése, hogy a 
leninizmus alkalmazása választ adhat a magyar társadalom kérdéseire, utat 
mutathat a megoldásukhoz - ez a felismerés a századelő magyar progressziójának 
a legjelentősebb, máig ható, történelemformáló társadalomtudományi felfede- 
zése volt. Kun Béla kezdeményező akciójával — az úttörő hibáival és tévedéseivel 
együtt -— nagy szolgálatot tett. Azoknak a magyar patriótáknak a példáját kö- 
vette, akik az évszázadok során az emberi haladás nemzetközi érvényű, világot 
formáló eszméit közvetítették hazánkban. Korának legfőbb tennivalóira irányí- 
totta a figyelmet s mozgósított megvalósításukra. 


SZABÓ ÁGNES 


A KMP VEZÉRKARÁBAN. 
AZ ÚTKERESÉS ESZTENDEI 


Kun Béla alig két esztendő alatt, 1918 tavasza és 1920 eleje között, több írásában 
megfogalmazta a magyar kommunista párt előtt álló feladatokat. Egyik első 
írása a Szovjet-Oroszországban írt , Mit akarnak a kommunisták?" c. cikk, 
ez amint azt a szerző az 1919 februárjában már Budapesten kiadott röpirat 
előszavában meghatározta, , a bolsevizmus rövid foglalata" volt. Azt vizsgálta, 
hogy az imperializmus új körülményei között melyek a proletárforradalom 
útjai és módjai, és ebben milyen feladat hárul a kommunistákra. Amikor a füzet 
1919 tavaszán Magyarországon megjelent, nagyban segítette a politikai küzde- 
lemben álló KMP-t, de maga a szerző nem sejtette, hogy alig néhány hét múlva 
konkretizálnia kell a , hatalomhoz vezető utakat és módokat" is, és meg kell 
válaszolnia, miként képzeli el az új hatalom első intézkedéseit. Mint ismeretes, 
a letartóztatásban levő Kun Béla a Bogár Ignáchoz írott levelében elvégezte eze- 
ket a feladatokat. Tíz nap múlva a levélben kifejtett platform alapján egyesült 
a két munkáspárt, Magyarországon kikiáltották a Tanácsköztársaságot, azaz 
1919. március 21-ig az élet igazolta a Kun írásaiban kifejtett elveket. Csakhogy 
a Tanácsköztársaság kormánya 133 nap után, 1919. augusztus 1-én lemondani 
kényszerült. Az antanttal történt megegyezés értelmében Kun Bélának és nép- 
biztostársainak el kellett hagyniuk Magyarországot. A KMP feladatainak új 
megfogalmazására már az internálásban, az alsó-ausztriai Karlstein várának 
sivár falai között került sor. , Forradalomról forradalomra" a munka címe, 
amelyben Kun Béla a kommunista emigránsok közül elsőként vállalkozott arra, 
hogy szembesüljön az elmúlt hónapok eseményeivel, értékelje őket, és felmérje 
az alapvetően megváltozott körülmények között a kommunisták lehetőségeit és 
feladatait. S bár ismerjük Lenin kritikai észrevételeit is e munkáról, mi mégis 
a jelentőségét szeretnénk kiemelni. Nemcsak azért, mert ez az első értékelés 
a Magyarországi Tanácsköztársaságról, hanem azért is, mert szinte mindazokat 
a gondokat tartalmazza, amelyekkel az emigráció hosszú évei alatt Kun Bélának 
szembe kellett néznie; nyomon követhetők benne mindazok a gondolatok, ame- 
lyek későbbi munkásságát is jellemezték. 

A szakszervezeti kormány tevékenysége és bukásának körülményei már 
ekkor kérdésessé tették a polgári demokrácia esélyeit és minőségét Magyarorszá- 
gon. A fehérterrorban létrejött ellenforradalmi rendszernek e munkában fel- 
vázolt belső ellentmondásai és a belőlük fakadó gyengesége az elkövetkező 

években a változó körülmények között és változó politikai átcsoportosulásban 
ismételten felbukkannak, megcsillantva a rendszerváltozás utóbb hamisnak 
bizonyuló reményét. A munkásosztály, amely forradalmi aktivitásból 1919. már- 
cius 21-én és később is jól vizsgázott, a megnehezült körülmények között for- 
radalmi öntudatban és cselekvésben már nem , jeleskedett", az elfáradás jeleit 
mutatta. A legálisan újjászerveződött szociáldemokrata párt elleplezte a nyílt 
diktatúra tényét, úgy tűnt, többé nem a proletariátus érdekeiért harcoló testvér- 
párt, hanem a burzsoázia támasza. Ezek a , Forradalomról forradalomra" azon 
megállapításai, amelyekből Kun Béla megkísérelte felvázolni a KMP feladatait. 
A nemzetközi munkásmozgalomban végbemenő folyamatokat is szem előtt 
tartva, a burzsoá diktatúrával szemben egy új proletárdiktatúráért való harcot 
tűzött ki feladatként. Ezzel - 1920-ban - nemcsak az elbukott proletárforra- 
dalom, hanem a megvalósítandó proletárforradalom eszméje mellett tett hitet. 

A KMP újjászervezéséről szólva megállapította, , a KMP legális szervez- 
kedésének lehetősége teljesen ki van zárva". A pártépítési elveket igyekezett az 
illegalitás körülményeinek figyelembevételével meghatározni. A pártépítésben 
óvatosságot, a pártéletben aktivitást ajánlott. , A kommunista pártnak nem 
csupán fizető tagokra van szüksége - írta -, hanem cselekvő, küzdő és kitartó 
forradalmi harcosokra, akiknek önzetlen áldozatkészsége nemcsak a forradalmi 
felkelés megvívását, de annak fegyelmezett, tervszerű előkészítését, a proletár 
tömegek forradalmi öntudatának kimélyítését szakadatlan munkával lehetővé 
teszi." 

Az 1920 júliusában hazatérő orosz hadifoglyokat szállító vonaton elhagyta 
Ausztriát. Mielőtt elutazott, idézett megállapításait az akkor induló, Bécsben 
szerkesztett, Csehszlovákiában készített és Magyarországon terjesztett folyó- 
iratban írott cikkében útmutatásként ismét összegezte: , Nincs semmi okunk 
a kétségre -— annál több az ébresztő, a szervező munkára, mert eredményes, 
fölrázó, öntudatosító és szervező munka nélkül nem használhatjuk ki a fehér- 
terrortól való szabadulásra a nemzetközi forradalom újabb lendületét." Kun 
Béla 1920. augusztus 11-én érkezett meg Szovjet-Oroszországba. A világ 
második Tanácsköztársasága vezetőjének kijáró tisztelettel fogadták. S bár 
az volt a célja, hogy hamarosan visszatér Ausztriába vagy más, Magyarország- 
hoz, a magyar munkásmozgalomhoz közelebb fekvő országba, hogy a KMP 
újjászervezésében maga is részt vegyen — különböző szovjet-orosz pártmeg- 
bízatásai miatt erre nem kerülhetett sor. Csak 1921 januárjában lépett köz- 
vetlen kapcsolatba a KMP KB Bécsben dolgozó tagjaival. Hirossik János 
1921. január végi leveléből értesült, miként folyik Magyarországon a pártépítő 
munka. 

S bár a KMP némi eredményt már tudott felmutatni, úgy látszik, hogy 
ezt Kun Béla nem tartotta kielégítőnek. , A pártszervezés kérdései" címmel 
két cikket tett közzé a moszkvai Vörös Újságban. A cikkekben a gyors és töme- 
ges hazatérésről és szervezkedésről kifejtett álláspont arra utal, hogy Kun meg- 
feledkezett arról az óvatosságról, melynek szükségességét a , Forradalomról 
forradalomra"? c. munkájában még fontosnak tartotta. Mentségéül talán az 
hozható fel, hogy a polgárháború győzelmes befejezése a Szovjetunióban erőt 
adott a nemzetközi munkásmozgalomnak; elsősorban a németországi kommu- 

nista mozgalomban mutatkozott újabb fellendülés, várható volt a mozgalom 
további erősödése, ezt akarta kihasználni a Németországi Egyesült Kommunista 
Párt Nyílt Levelében megfogalmazott, a lenini útmutatásokat tükröző és a konk- 
rét helyzetnek megfelelő új taktikai irányvonal. De sajnos nem ez érvénye- 
sült. Az NEKP vezetésében felülkerekedtek azok, akik azt vallották, hogy 
, a pártnak minden körülmények között támadó" akciókat kell indítania, figyel- 
men kívül hagyták a reális osztályerő-viszonyokat, az objektív szituációt. 
A KI egyik megbízottjaként 1921 márciusában Berlinbe érkező Kun Béla tá- 
mogatta az offenzíva-taktika elméletét, s jóllehet a gyakorlatban győződhetett 
meg e taktika kudarcáról, szorgalmazta annak a KMP gyakorlatába való át- 
ültetését. A hazai pártépítést bíráló cikkei, valamint az offenzíva-taktikáról al- 
kotott nézete volt a kiindulópontja annak a személyi motivációktól sem mentes, 
de alapjában véve elvi-politikai területen folyó vitasorozatnak, amelyet frakció- 
harcokként regisztrált a kortárs és jegyzett fel a történetíró. 

Kun Béla a Komintern III. kongresszusán még az offenzíva-taktika védői- 
nek sorában állott. A frakcióharcok a magyar pártban is folytatódtak, de a két 
frakció újságjaiban, a Kun-frakció szerkesztésében megjelenő Proletárban, vala- 
mint a Landler-frakció szerkesztette Vörös Újságban (Bécs) nyomon lehet 
követni, hogyan bontakoztak ki a magyarországi helyzetet reálisan értékelő, 
az illegális pártépítést körültekintően folytató pártmunka körvonalai, miközben 
a frakciós ellentétek és viták tovább gyűrűztek a párt emigrációban lévő vezetői 
és tagsága sorában. 

A viták felszámolására a KI megszüntette az emigrációban élő magyar 
kommunisták pártcsoportjait. A két frakció vezetőjét, Landler Jenőt és Kun 
Bélát eltiltotta a magyar párt irányításától. Kun Béla 1922-ben az Urálban 
kapott pártmegbízatást. Az eredményes pártmunka mellett nyilván meditációra 
is fölhasználta az itt eltöltött időt. Korábbi álláspontjának átgondolására utal a 
Komintern IV. kongresszusán elmondott beszéde: , nekünk az orosz forra- 
dalom összes tapasztalatát össze kell szednünk - mondta -, hogy gondos kri- 
tikai elemzés után, saját forradalmi harcainkban használni tudjuk. Mindany- 
nyian, akik részt vettünk az orosz forradalomban, vezettük az orosz forradalom 
tapasztalataiból kiindulva a nyugati világ harcait, mi mindannyian egy sor 
többé-kevésbé helytelen, éretlen és általánosító elméletet gyártottunk. Nekem 
úgy tűnik, az orosz forradalom jelentősége éppen az, hogy útmutatásait figye- 
lembe véve ne kövessünk el további hasonló hibákat. E! kell kerülni mindenfajta 
utópikus felfogást, és kritikai taglalás után az orosz forradalom tapasztalatait a 
nyugat-európai feltételek szerint kell alkalmazni." Felszólalásának további 
részei is megerősítik ilyen irányú készségét. Latolgatja a forradalmi fejlődés 
lassúbbodásából levonható következtetéseket. Pártépítési elveiben viszont vál- 
tozatlanul a centralizáció áll előtérben - s ez egy illegális pártot életre hívó 
vezetőnél indokolt is. Szembeötlő viszont itt is az az ellenérzés, szinte gyűlölet, 
amellyel a szociáldemokrata pártok munkáját - és nemcsak reformista veze- 
tését — megítéli. 

Önkritikára és nézeteinek felülvizsgálatára való készségéről tanúskodik az 
az előszó és a jegyzetek is, amellyel a Munka és Tudás Könyvtára által magyar 
nyelven közreadott Komintern-anyagokat bevezette és kommentálta. , A Kom- 

munista Internacionálénak új harci körülmények között, új harci tapasztalatok 
birtokában vissza kellett térnie ahhoz a kérdéshez, hogy milyeneknek kell len- 
niük a kommunista pártoknak, hogy minden ország konkrét viszonyai között 
betölthessék hivatásukat; a tömegeknek a forradalmi harc céljaira megnyerését, 
az államhatalomnak a munkásosztály által a parasztsággal szövetségben való 
elfoglalását. Az V. kongresszus jelszava: a tömegekhez - a kommunista pártok 
bolsevizálása révén" — hangoztatta. Mint láthatjuk, maga a Kommunista Inter- 
nacionálé adott inspirációt a tömegek megnyerését célzó reális taktika kidolgo- 
zásához, de a proletárdiktatúra stratégiai célkitűzésének fenntartásához, vala- 
mint a mechanikusan értelmezett pártépítéshez. E kettős útmutatás érezhető 
a húszas évek közepén a KMP és személy szerint Kun Béla munkásságában is. 

A hazai forradalmi munkásmozgalom 1923-ban megerősödött. Jelentős 
ellenzéki mozgalom alakult ki a szociáldemokrata párton belül, és nagyot lépett 
előre a kommunista párt építése is. Időszerűvé vált a Írakciós ellentétek felszá- 
molása, és a párt vezető testületének ismételt életre hívása. Erről Kun Béla 
1924. március 5-én egy levelében így nyilatkozott: , a KMP érdekében kötele- 
zőnek tartok egy megegyezést az emigrációban, olyan megegyezést, amely el- 
hárítja a KMP útjából az emigrációban gyökerező akadályokat". 

A megegyezés a KI már említett V. kongresszusán megtörtént. Alpári, 
Kun, Landler részvételével életre hívták a párt ideiglenes vezető szervét, az 
Organizációs Bizottságot. , Nagyon sokat várunk X [Kun Bélaj jelenlététől. — 
írta Alpári és Landler egy a KI Végrehajtó Bizottságához írott kikérő levél- 
ben. - Nemcsak tekintélye, hanem szuggesztív ereje is nagymértékben hozzá- 
járul, hogy . . . valóban jó kommunista pártot hozzunk létre." Az elkövetkező 
évek igazolták az Organizációs Bizottság tagjainak optimizmusát. A hazai 
munkásmozgalom megerősödött, nőtt a kommunisták befolyása, a KMP nem- 
csak újjászervezéséért küzdött, politikai tényezővé lett. Kun Béla idejének je- 
lentős részét Bécsben vagy Berlinben töltötte, közvetlenül részt vett a KMP 
irányításában, gyakran találkozott a hazai mozgalomból ismert vagy a kommu- 
nista mozgalomhoz 1919 óta csatlakozott fiatalokkal. Örömmel számolt be 
pl. Stromfeld Auréllal való találkozásáról , nagy meghatottsággal fogadott, 
vigyázállásban, . . . kijelentette, hogy a találkozóból sokat visz haza". Nem 
tévedünk talán, ha megállapítjuk, hogy Kun hosszú emigrációjának ezek voltak 
a legeredményesebb, legkiegyensúlyozottabb évei (bár ezekben az években is 
voltak nehézségek: a Zinovjev-vita a KI-ban, a magyarországi pártvezetőség le- 
tartóztatása 1925 őszén és a Rákosi-per 1926-ban). Részt vett az Organizációs 
Bizottság munkájában, jelentést írt 1925. április 16-án Zinovjevnek a legális 
forradalmi munkáspárt, a korabeli MSZMP megalakulásáról, amely pártban 
azok a gondolatok testesültek meg, amelyeket Kun 1922-ben a hazai tennivalókat 
latolgatva a szociáldemokrata párt szakításáról, a szakszervezeti egység meg- 
teremtéséről kiérleletlen formában ugyan, de papírra vetett. Részt vett a Kom- 
munisták Magyarországi Pártja első olyan értekezletén, amely már egy funk- 
cionáló párt eredményeit összegezte és egy olyan illegális mozgalom feladatait 
határozta meg, amelynek sikerült az MSZMP révén áttörnie az illegalitást, 
népszerűsíteni a forradalmi munkásmozgalom elképzeléseit. 

Az 1925. augusztus 18-21. között megtartott összejövetel, a KMP I. kong- 

resszusa az első nagy lehetőség a diktatúra leverése után a nyílt eszmecserére. 
Kun Béla két napirend előadója: , A politikai helyzet Magyarországon, a mun- 
kásosztály és a KMP", valamint , A KMP és a parasztkérdés". Mindkét refe- 
rátumból azt állapíthatjuk meg - ezt a kongresszus tézisei csakúgy bizonyítják, 
mint a KMP elméleti folyóiratában megjelent Kun-cikkek -, hogy szerzőjük 
reális információk birtokában van, ismeri a terepet, ahol a kommunistáknak 
dolgozniuk kell. A Horthy-rendszerről, a magyar társadalomról pontos és 
átfogó analízist ad. Helyesen látja az uralkodó osztályok között kialakult erővi- 
szonyokat mindenekelőtt a társadalom gazdasági életében, túlértékeli viszont a 
legitimizmus veszélyét (ez későbbi megnyilatkozásaiban is nyomon követhető). 
Helytállóak a középrétegekre és a parasztságra vonatkozó megállapításai, és jól 
látja, hogy a polgárság pártjai csakúgy, mint a szociáldemokrata párt reformista 
vezetői — nem vállalják az 1918-as polgári demokratikus forradalom programját. 
Kun mindkét cikkében kiemelte a demokratikus szabadságjogokért vívott harc 
fontosságát, de a kongresszuson elfogadott tézisek és kongresszusi beszédének 
vázlata is azt tükrözte, hogy a demokratikus szabadságjogokért vívott küzdelmet 
a proletárforradalomért folytatott harc keretébe ágyazza. Mégis, a párt gyakor- 
latában, a legális MSZMP egész politikájában és mindenekelőtt a köztársaság 
jelszavában — amelynek megfogalmazásában Kun 1926 nyarán vett részt - 
egy munkás-paraszt demokratikus diktatúrára való áttérés, a revízió, a felül- 
vizsgálás lehetősége is benne van. Bár Kun 1926 októberében Stromfeld Aurél- 
hoz írott levelében óva intette a hazai mozgalmat, hogy a köztársaság követelését 
stratégiai változásnak tekintse, de azt is hangoztatta, hogy a forradalmi változást 
csak a demokrácia összes követelésének napirenden való tartásával reméli elérni. 

Kun Béla , Tanuljunk a paraszttól" című cikkében egyértelműen elma- 
rasztalta a Tanácsköztársaság agrárpolitikáját és hangoztatta egy új szövetségi 
politika fontosságát. , A kommunisták megtanulták a parasztkérdés fontossá- 
gát . .. belátták, hogy a földkérdés, a parasztkérdés egyik központi kérdése 
a magyar forradalomnak." Ez a felismerés jutott kifejezésre a kongresszuson 
elfogadott paraszttézisekben éppen úgy, mintaz MSZMP 1926 márciusában. 
megjelent agrárprogramjában. Mindkét dokumentum Kunnak a magyarországi 
politikai munkával kapcsolatos álláspontját tükrözi, de azt is, hogy mindezekben 
a kérdésekben teljes volt az egység a KMP vezető testületeiben. 

1926 végéig tartotta magát az az elképzelés, hogy az MSZMP legalitását 
felhasználva türelmes munkával lehet és kell a KMP tömegkapcsolatait meg- 
erősíteni. A decemberi plénum külpolitikai beszámolója, melyet Kun Béla tar- 
tott, valamint a szociáldemokrata párttal folytatott egységíront-politikai törek- 
vések elvetése már arra utalt, hogy a kommunista mozgalomra jellemző szektás 
türelmetlenség ismét eluralkodóban van a magyar párt vezetésében, ez nyomot 
hagyott Kun Béla felszólalásában éppen úgy, mint másokéban. Szántó Zoltán 
és társai 1927-es letartóztatása megtorpanást okozott a hazai pártépítésben, 
új problémák elé került a magyarországi kommunista mozgalom. 

Kun Béla 1927-1928 elején aktívan részt vett a pártépítés munkájában azzal 
az igénnyel, hogy. választ talál az újabb és újabb kérdésekre; nem sejtette, hogy 
élete újabb súlyos fordulóponthoz érkezett. 

1928. április 26-án Bécsben letartóztatták, enyhe, mindössze három hónapi. 

fogházbüntetés után szabadult, azonnal a Szovjetunióba utazott, hogy részt 
vegyen a Kommunista Internacionálé VI. kongresszusán. Még semmi sem utalt 
arra, hogy súlyos, válságos évek állnak előtte, olyanok, amelyekről úgy véljük, 
ha neki is módjában állott volna küzdőtársaihoz és vitapartnereihez hasonlóan 
emigrációban töltött éveit értékelni, maga is vissza-visszatért volna a KOPETE 
soktól, frakcióharcoktól terhes korszak elemzésére. 

A kongresszus küldöttei illő tisztelettel fogadták. A bécsi bíróság előtt 
tanúsított magatartása miatt új nimbusz övezte és megerősítette nemzetközi 
tekintélyét. A kongresszuson beválasztották a Komintern Végrehajtó Bizottsága 
Elnökségébe. De nem sokkal megérkezése után született egy olyan határozat is, 
amely elkeserítette. A Komintern VB döntése értelmében Kun Béla nem hagy- 
hatta el többé a Szovjetuniót, nem utazhatott többé külföldre. Találóan jegyezte 
meg a hír hallatán Alpári Gyula, káros a határozat, Kun ideges lesz, hiányozni 
fog neki a közvetlen kapcsolat a hazai munkásmozgalommal, a HISZEN 
pedig Kun Béla nagy tapasztalata. 

1928 nyarán a KMP politikájában is megkezdődött a balos fordulat. 
A júliusi plénum a hazai munkásmozgalom eseményei, az egyes szakszerveze- 
tekből történő kiválások következményeként a munkásmozgalom gyors balra- 
tolódását remélte. Politikáját e folyamat üteméhez kívánta igazítani. Ezzel egy- 
időben vált ismertté a Komintern VI. kongresszusa elé kerülő programtervezet, 
amely összegezte a kommunista pártok feladatait , elemezte a nemzetközi forra- 
dalmi folyamatok erőviszonyait, tendenciáit meg lehetőségeit, és megállapí- 
totta, hogy a közepesen fejlett kapitalista országokban a szocialista forradalom- 
hoz vezető út a polgári demokratikus forradalmon át vezet, amelyben azonban 
adottak a szocialista forradalomba való átmenet lehetőségei. A forradalom 
különböző típusairól készített elemzés elgondolkoztatta, de zavarba is ejtette 
a KMP KÜB-jének tagjait. Az Új Március 1928. júliusi számának cikkei a 
programtervezetről szólva kiemelték a tervezetnek azt a megállapítását, mely 
szerint a kapitalista fejlődés csúcspontjára még el nem érkezett országokban 
előállhat olyan helyzet, amelyben majd a polgári demokratikus forradalom 
átnő a szocialista forradalomba, vagyis a munkások és parasztok demokratikus 
diktatúrája átalakul a proletariátus szocialista diktatúrájává. Egyik cikk (felte- 
hetően Lukács György tollából) mindjárt aktualizálta a konkrét magyarországi 
viszonyokra. Ugyanakkor Révai a programtervezet vitáján szót kívánt emelni 
az ellen, hogy Magyarországot egyértelműen eme 2. típusú országok sorában 
szerepeltetik. Kun Béla és Varga Jenő eltanácsolta ettől a felszólalástól. Később 
Révai nehezményezte, hogy a lengyel és az olasz delegáció közbelépése kellett 
ahhoz, hogy a közepesen fejlett országok előtt álló forradalmaknak két kategóriája 
szere peljen, nevezetesen a polgári demokratikus forradalom átnövése szocialista 
forradalomba, és a közvetlen irányvétel a proletárdiktatúrára, amennyiben a 
munkásság harcait erős agrármozgalmak kísérik. 

A hogy nyomon követhető, Kun 1928 őszén maga is foglalkozott a stratégia 
kérdéseivel. Erre utalnak a KÜB-höz írott levelei, terve, hogy a KMP II. kong- 
resszusára készülve maga is készít tanulmányt a demokratikus diktatúra témá- 
járól. Nem tudjuk, hogy a tanulmány elkészült-e, de kétségtelen, hogy Kun 
Béla első bíráló megjegyzésében a Blum-téziseket csak enyhén marasztalta el. 

. Nehéz követni a viták politikai vonalát, mert át- meg átszövik azok a frak- 
. ciós vádaskodások, amelyek 1928 tavaszától kezdve a Szántó Béla által írott ún. 
Róbert-tézisek kapcsán ismét hangot kaptak a Kommunisták Magyarországi 
. Pártja Külföldi Bizottságában. A frakcióharcokban Kun Béla sem volt vétlen, 
bár 1928 őszén írott leveleiben találunk számos kísérletet arra, hogy feloldja vagy 
legalább csillapítsa az egyre erősödő, senkit sem kímélő személyeskedéseket. 
Ugyanakkor azt is meg kell állapítanunk, hogy nehéz helyzetben volt. Levelei- 
nek tanúsága szerint kevés információt kapott a hazai mozgalomról, már érezte, 
hogy elszakadóban van. Ugyanakkor balról bírálták, mivel a Szántó-féle szak- 
szervezeti tézisek ügyében Szántó Béla mellett foglalt állást. Szántó Béla e té- 
zisekben a KMP korábbi helyes, és Kun Béla által is támogatott szakszervezeti 
politikáját: a szakszervezetek egységét védte. Csakhogy tézisei ellentmondottak a 
Vörös Szakszervezeti Internacionálé IV. kongresszusán elfogadott határozatnak, 
.annak a balos fordulatnak, amely a vörös szakszervezetek életrehívását szorgal- 
mazta olyan országokban is, ahol nemhogy a kommunisták által vezetett vörös, 
hanem a szociáldemokrata szakszervezetek is a burzsoá állam állandó támadá- 
sainak kereszttüzében végezték munkájukat. Állásfoglalásában Kun Bélának lé- 
nyegében igaza volt, de nézetét a KÜB tagjainak egy része frakciós társa iránti 
elfogultságnak minősítette, olyan elvtelen magatartásnak, amely a jobboldali op- 
portunizmus malmára hajtja a vizet. A jobboldaliság lett a következő hónapok- 
ban a vitákban leggyakrabban hangoztatott vádpont. S ez veszélyes vád volt, mi- 
vel a Kominternben ez idő tájt ment végbe az a szektás fordulat, amely a VI. 
kongresszus reális határozatait háttérbe szorította. Mint ismeretes, a jobboldali- 
ság vádja és a Kommunista Internacionáléból való kizárástól való félelem kész- 
tette Lukács Györgyöt 1929. május 2-án arra, hogy önkritikát gyakoroljon. 
S jóllehet éppen Kun volt az, aki jobboldalisággal vádolta ekkor már a Blum- 
tézisek szerzőjét, ő maga sem mentesült a jobboldaliság gyanúja, vagy legalábbis 
az ingadozás vádja alól. Az 1929 szeptemberében zajló vitában Révai a KMP 
első kongresszusának határozatait, az MSZMP politikájában megmutatkozó 
stratégiai és taktikai felfogásokat tette felelőssé a Blum-tézisekben is kifejezésre 
jutó jobboldali nézetekért. 

A hosszú és elhúzódó vitát a Nyílt Levél zárta le, amelyet Kun Béla, Révai 
József és a hazai mozgalom akkor fiatal képviselője, Szerényi Sándor fogalmazott 
meg. A Nyílt Levéllel új korszak kezdődött a Kommunisták Magyarországi 
Pártja munkájában. A magyar kommunisták a németországi, a lengyelországi 
és más országok kommunista pártjai ez időben keletkezett nyílt leveleivel össz- 
hangban, a húszas évek reális pártpolitikai értékeléseit — a gazdasági világválság 
jelenségei alapján — baloldali forradalmi fellendülést remélő, azt szorgalmazó 
szektás nézetekkel váltották fel. Egyetértünk a Szerényi Sándor most megjelent 
visszaemlékezésében olvasható értékeléssel, amelyben állást foglalt a Nyílt 
Levél eredményeiről, de politikai gyengeségeit is hangsúlyozza: ,,A Nyílt 
Levél kétségtelen pozitívumaként állapítható meg ma is - írja -, hogy 1. Hatá- 
rozottan fellépett a nagyon káros Írakciózás ellen, kimondta, hogy annak eset- 
leges folytatóit ki kell zárni a pártból. 2. Határozott a pártvezetés egységének 
helyreállításáról és a vezetés súlypontjának Magyarországra helyezéséről. 3. 

.Szigorú rendszabályokat hozott a konspirációs tevékenység megjavítására. . . 

Ugyanakkor kétségtelen, hogy a stratégia és taktika legfontosabb kérdései— 
ben a Nyílt Levél nem helyesbítette, hanem megerősítette a KMP politikájá-- 
nak szektás-dogmatikus irányvonalát." 

A Nyílt Levélben foglaltakat erősítette meg a KMP II. kongresszusa. Kun 
Béla referátuma és az annak szellemében megfogalmazott tézisek ezt a szektás. 
fordulatot tükrözték. Helyes elemzések és helytelen következtetések követték . 
egymást, szinte az 1928-29 vitáiban jelentkező torzulások összefoglalásaként. 

A szektás fordulat a párt egész politikájában tovább erősítette Kun Béla 
szektás nézeteit a szociáldemokrata pártok megítélésében. Míg a húszas évek 
közepén bizonyos megértést tanúsított az alulról jövő egységíront iránt, és vala- 
melyest támogatta az MSZMP ilyen irányú törekvéseit, a húszas évek végén, 
a harmincas évek elején a , szociálfasizmus" legkérlelhetetlenebb hirdetője lett. . 
A Tanácsköztársaság, a két párt egyesülése, szétválása, majd az MSZDP-nek 
az ellenforradalmi rendszerben való működése nyomán újra és újra megerősö- 
dött benne az a vélemény, hogy ,ja szociáldemokrácia, amelynek a szocialista 
forradalom elnyomása és lefékezése, a proletárdiktatúra elleni harc lett törté-- 
neti hivatása, szükségszerű útitársa a burzsoáziának végig az egész úton, az 
utolsó leheletig. Ez a szociáldemokrácia fejlődése az opportunizmustól a szo-- 
ciálsovinizmuson át a szociálfasizmusig." 

Kun Béla lényegében ezt a nézetet hangoztatta már a , Forradalomról forra- 
dalomra" c. írásában, bár ott még nem használta, használhatta a szociálfasizmus 
jelzőjét. Tartalmilag azonban megállapításai szinte mit sem módosulnak. Ugyan- 
akkor, elsősorban magyarországi viszonylatban, változatlanul nem tagadta a szak- 
szervezeti munka fontosságát, legfeljebb az egész időszakban a szakszervezetek- 
ben való teljes feloldódástól féltette a kommunista mozgalmat. 

Mégis a szociáldemokrata pártok megítélésében kezdődött el nézeteiben 
az a változás, amely hosszú vívódás, az 1919-1929 közötti útkeresés, majd. 
szektás elzárkózás után az új helyzetnek megfelelő új politikai feladatok meg-— 
fogalmazására késztették. A kommunista párt új feladatainak programadó mun— 
kájából azonban már csak nagyon rövid ideig vehette ki a részét. 


" SZÉKELY GÁBOR 


KUN BÉLA A KOMMUNISTA 
INTERNACIONÁLÉBAN 


Kun Béla életpályájának legkevésbé feltárt szakasza az a másfél évtized, amely- 
nek során a Komintern, pontosabban a nemzetközi kommunista mozgalom 
vezetésében részt vett. Ez életének egyben utolsó szakasza is. Az életpálya e 
szakaszának teljes rekonstrukciójához még ma sem állnak rendelkezésre a meg- 
felelő források: sok esetben teljesen hozzáférhetetlenek az alapvető dokumen- 
tumok (főleg az 1928-tól 1935-ig terjedő időszakra vonatkozóak). Ezért különö- 
sen fontosak számunkra Kun Béla kevéssé ismert publikációi a korabeli sajtó- 
ban. 

Elsőként egy cikket említenék, mely egyben első kapcsolódása az élete ké- 
sőbbi szakaszában oly fontos szerepet betöltő szervezethez, a Kominternhez. 
Alig ismert, hogy Kun Béla a Pravda 1918. február 3-i számában elsőként ve- 
tette fel a Komintern átfogó koncepcióját, Lenin áprilisi téziseinek erre utaló 
10. pontját interpretálva. Vázlata egy világpártot körvonalaz, amely a világforra- 
dalom célkitűzésével, a demokratikus centralizmus -alapelveit figyelembe 
véve, a reformista irányzattól elhatárolva magát, de vállalva a II. Internacionálé 
haladó hagyományait ,ja világ proletárjainak összeforrott valódi szövetsége 
lesz". Ez az elképzelés teljes mértékben megfelelt az 1919 januárjában, a Kom- 
munisták Magyarországi Pártja nevében Kun Béla által is aláírt, a Komintern 
alapító kongresszusát összehívó dokumentumnak. 

Nézzük meg, hogy a kutatás jelenlegi állása szerint milyen posztokat töltött 
be Kun Béla a Kominternben. 

Mint ismeretes, Kun 1920. augusztus 11-én érkezett Pétervárra ausztriai 
fogság-száműzetéséből. Nem tudjuk, hogy rögtön, formálisan is kooptálták-e 
a Komintern VB-be, annyi azonban bizonyos, hogy szeptember elején a Keleti 
Népek Kongresszusán, majd szeptember végén az OK(b)P IX. pártkonferen- 
ciáján, a Komintern legfelső vezetőségéből álló delegáció tagjaként szólalt fel: 
az előbbin Grigorij Zinovjev, a Komintern VB elnöke és Karl Radek mellett 
tartotta az egyik főreferátumot, az utóbbin Zinovjev, Nyikolaj Buharin, Clara 
Zetkin, Kurt Geyer és Radek vitájába kapcsolódott be. 

Az elkövetkező két és fél hónapot Kun a Déli Front Katonatanácsában töl- 
tötte, ahonnan december közepén tért vissza Moszkvába. Ettől kezdve részt vett 
a Komintern VB ülésein, majd a vb 1921. január 14-i ülésén beválasztották 
.a Komintern ekkor hét tagból álló testületébe, a Szűkebb Irodába. Egyetlen 

forrás (e tekintetben másodlagosnak tekinthető), a Lenin életrajzi krónika közöl 
egy rövid napló-feljegyzést, mely szerint Lenin február 26-án fogadta Kun 
Bélát, a Komintern VB titkárát. Komintern-dokumentum e megbízatásról 
nem áll rendelkezésre, s Kun Béla ismert írásaiban sem történik említés róla. 

1922 márciusától 1924 júniusáig Kun Béla — a KMP-ben zajló frakcióhar- 
cok következtében - nem tagja a Komintern vezető szerveinek, az OK (b)P Ural 
Bürójának osztályvezetője, majd 1923 szeptemberétől az OK(b)9P küldötte a 
Komszomol KB-ban. Ugyanebben az időben azonban a Komintern VB II. 
plénumán, 1922 júniusában beválasztották a Komintern programját előkészítő 
bizottságba, a Komintern IV. kongresszusán pedig a Írancia és a jugoszláv 
bizottságba, majd korreferátumot tartott Lenin , Az orosz forradalom öt éve és 
a világforradalom távlatai" c. előadói beszédéhez. 1924 januárjától Kun írásaiból 
arra lehet következtetni, hogy ekkor kaphatott megbízást a Komintern agitácós . 
és propagandamunkájának összefogására. A Kommunyisztyicseszkij Internacio- 
nalban, tehát a Komintern központi elméleti folyóiratában, a március-ápriiisi 
számban jelent meg például átfogó cikke , A leninizmus propagandája a Kolm- 
internben" címmel. 

Dokumentálhatóan a Komintern V. kongresszusán választották be újra Kun 
Bélát a Komintern VB-be, ekkor lett az Agitációs és Propagandaosztály vezetője. 
1926 novemberétől, a VB VII. plénumától egészen a Komintern VI. kongresz- 
szusáig emellett a Komintern VB Elnökségének póttagja is volt. 

Nem világos, hogy meddig töltötte be Kun Béla az osztályvezetői tisztsé- 
get; írásaiból és egyéb tevékenységéből arra lehet következtetni, hogy legföljebb . 
1926 végéig, ettől kezdve ideje nagy részét Berlinben és Bécsben töltötte és a 
KMP ügyeivel foglalkozott. 

Bécsi letartóztatását és perét követően Kun Béla 1928. július 31-én érke- 
zett vissza a Szovjetunióba s kapcsolódott be a Komintern VI. kongresszusának 
munkájába. Nem lett tagja az operatív vezető szervnek, a Politikai Titkárság- 
nak. A kongresszuson viszont a vb tagjává, majd a VB Elnökségének tagjává 
választották. E pozíciót a Komintern VII. kongresszusáig megőrizte, ahol újra 
beválasztották a vb-be, az Elnökségbe azonban nem. 

A VI. és a VII. kongresszus közötti időszakból csak forrástöredékek állnak 
rendelkezésünkre arról, hogy Kun Béla milyen megbízatásokat kapott a Komin- 
tern apparátusában. 1928 júliusától 1929 augusztusáig nincs adatunk. 1929. 
augusztus 3-án megbízták a Komintern ún. Balkáni Titkárságának vezetésével. 
Másodlagos forrásokból úgy látszik, hogy e tisztséget legföljebb 1933 tavaszáig 
látta el. Tény, hogy ilyen tárgyú írásai 1932 novemberéig jelentek meg a kommu- 
nista pártok, ill. a Komintern lapjainak hasábjain. 

Most vázlatosan kitérek néhány elméleti és gyakorlati kérdésre, amelyekkel 
Kun Béla kominternbeli tevékenysége során hangsúlyozottan foglalkozott, 111. 
törekedett megoldásukra. E kérdések zöme végigkíséri Kun Bélát a másfél év- 
tizeden, az egyes időszakokban hol jelentősebb, hol kevésbé jelentős szerepet 
töltve be gondolkodásában és tevékenységében. 

Elsőnek a pártkérdésről. A történeti irodalomból kiderül, hogy kevéssé 
ismert Kun Bélának az a nézete, amely szerint -— jórészt a magyarországi tapaszta- 
latok alapján — nem számít arra, hogy Közép- és Nyugat-Európában hosszabb . 

időszakon át tisztán bolsevik típusú kommunista pártok létrejöjjenek. Két 
dokumentumot említek, melyekben vázolja e gondolatokat, mindkettő Leninnek 
írt levél, az első 1919. december 7-i, a másik 1920. május 4-i keltezésű. Kun 
Béla úgy gondolja, hogy a Kominternhez csatlakozott pártokban továbbra is 
számolni kell a centrista szociáldemokratákkal, valamint a velük rokonszenve- 
zőkkel — Serratit, Lazarit és Paul Levit említi név szerint. Az OK(b)P IX. 
pártkonferenciáján, immár a Komintern II. kongresszusán elfogadott 21 fel- 
vételi feltétel után — amelyek egyik fő célja éppen a centristáktól való elhatáro- 
lódás volt — Radekkal vitázva ismét hasonló gondolatot fejt ki abban a remény- 
ben, hogy Németországban megnyerhető a pártból kiszakadt, Kun által is 
s;balosnak" ítélt csoport. Leszögezi: , Nem szabad azt gondolni, hogy Nyugat- 
Európában lesz idő arra, hogy olyan párt nevelődjön föl, mint az Oroszországi 
Kommunista Párt." A pártok e jellegéből vonja le azt a következtetését, hogy a 
bolsevik pártnak különleges feladatai vannak a nemzetközi mozgalomban, még- 
pedig két okból is: mert birtokolja a tényleges hatalmat és mert pozitív forra- 
dalmi tapasztalatokkal rendelkezik, ez utóbbit különösen súllyal emeli ki. 

Meg kell jegyezni, hogy e pártok jellegeltérései a későbbiekben mind alá- 
rendeltebb szerepet játsszanak a Kun-életműben. A szovjet párt tapasztalatai- 
nak, s ennek kapcsán később a leninizmus alap mondanivalójának konkreti-- 
zálása és alkalmazása az egyes országok sajátos feltételeihez viszont egyre fonto-. 
sabb helyet tölt be. Csak jelzésszerűen: ezeket a gondolatokat emeli ki Kun 
Béla 1924 elejétől több írásában, majd foglalja össze az Inprekorr 1925. január 
3-i számában megjelent , Az alapfokú pártoktatás munkaterve" c. írásában, 
amely , a pártok bolsevizálása" irányvonal egyik első megjelenése. (A ,, Tézisek 
a Kommunista Internacionálé pártjainak bolsevizálásáról" c. dokumentumot 
három hónappal később a Komintern VB V. plénumán fogadják el.) Hasonló 
gondolatokat fejt ki az V. plénumon elhangzott felszólalásában is, most már 
általában a Komintern , ideológiai bolsevizálásáró!" szólva. S itt egy dolgot 
szeretnék hangsúlyozni: áttekintve a bolsevizálásról a plénumon elhangzottakat 
— beleértve Kun Béla hozzászólását, majd később az e tárgykörben publikált. 
cikkeit is — megállapítható, hogy az eredeti szándék korántsem volt azonos 
azzal a balos, a szovjet példa másolását erőltető elképzeléssel, amely különösen 
1926-1927-től honosodott meg a Kominternben. Ekkor valóban a lenini ha- 
gyaték hatékonyabb felhasználásán, eszmei-ideológiai, módszertani és szervezeti. 
alapelveinek következetesebb alkalmazásán volt a hangsúly. 

S még egy megjegyzés a bolsevizálás témakörhöz. Kun Béla egyike azon 
keveseknek, akik még a húszas évek végén is vállalkoztak a mind formálisabbá 
váló , bolsevizálás"-program érdemi elemzésére. Az , osztály osztály ellen" 
és a , szociálfasizmus" megítélés előtérbe kerülésekor ugyanis — nem utolsósor- 
ban a forradalmi válsághoz fűzött remények következtében —- a Komintern ve- 
zetésében előtérbe kerültek azok az erőfeszítések, amelyek a proletárdiktatúráért 
folytatott közvetlen harcot voltak hivatva szolgálni. Kun még a gazdasági válság 
kirobbanása előtt publikálta , A bolsevizálás kérdései" című cikkét (az írás. 
fontosságát jelzi, hogy megjelent mind az Inprekorrban, mind a Pravdában), 
amelyben visszanyúlva a Komintern III. kongresszusán Lenin által követelt 
— és akkor éppen Kun által ellenzett — állásponthoz, a bolsevizálás két szakaszát 

a következőképpen határozta meg: az első szakasz , a proletár élcsapat eszmei 
meghódítása", a második , a munkásosztály többségének a megnyerése". Majd 
hozzátette, hogy csak a következő szakaszban, , a Komintern újabb évtizedében 
jutnak el a munkások, parasztok és elnyomott népek széles tömegei a végső győ- 
zelemhez". Ugyanezeket a gondolatokat elemzi Kun egy későbbi cikkében is, 
amely a Kommunyisztyicseszkij Internacional szeptember—-októberi számában 
jelent meg az , OK(b)P és a Kommunista Internacionálé címmel. Az , Orosz 
tapasztalatok alkalmazása" c. alfejezetben szól a bolsevizálásról, hangsúlyozva 
, Ha voltak is esetek, amikor ténylegesen voltak törekvések az oroszországi bol- 
sevik tapasztalatok mechanikus alkalmazására, úgy e törekvések mindig magával 
a bolsevizmussal voltak ellentétesek." 

Kun Béla forradalmi helyzetértékelései. Kiindulópontként utalni szeretnék 
két dokumentumra: Kun Béla 1920. május 4-i, Leninhez írt levelére, ill. az 
OK(b)P IX. pártkonferenciáján elmondott beszédére. Mindkét dokumentum- 
ban Radekra hivatkozva Kun úgy véli, hogy Európában 10-20-30 évig való- 
színűsíthetően nem alakul ki forradalmi helyzet. (Megjegyzem, ez szöges ellen- 
tétben állt Zinovjev és Buharin akkori felfogásával, akik véleményüket a IX. 
pártkonferencián ki is fejtették.) Ebben az időben és később is találhatunk vi- 
szont olyan írásokat, amelyekben Kun Béla ennek ellenkezőjét fogalmazta meg, 
ezek az írások azonban vagy üdvözlő beszédek fogalmazványai, vagy propagan- 
disztikus céllal készült cikkek, melyek Szovjet-Oroszországban hangzottak el, 
ill. kerültek kinyomtatásra, hogy a forradalmi optimizmust szolgálják. Kun elem- 
ző írásaiban és a rendelkezésünkre álló néhány Komintern-dokumentumban 
található hozzászólásában ilyenekkel nem találkoztunk. 

E kérdéskörhöz kapcsolom a fentieknek ellentmondó és az irodalomban 
igen elterjedt állítás vizsgálatát, mely Kun Béla talán legfontosabb Komintern- 
megbízatásával, az 1921. márciusi németországi szerepével kapcsolatos. Hadd ne 
soroljam fel azt a nagyszámú írást, amely egyrészt Lenin szigorú és megalapozott 
Kun-kritikáját félreértve, másrészt a kortárs ellenfelek írásait is helytelenül ér- 
telmezve interpretálják a történteket. 

Először az elterjedt állítás: Kun Béla 1921. március első napjaiban mint 
Komintern megbízott azért érkezett Németországba, hogy ott részt vegyen az 
úgynevezett , offenzíva-taktika" kidolgozásában (szélsőségesebb megfogalma- 
zásban: e taktikát az Ő irányításával dolgozták ki), továbbá, hogy a Komintern 
utasítására forradalmi fegyveres harcot robbantson ki. 

Mit mondanak a tények: 

Három alapvető forrás áll rendelkezésünkre, melyek egyértelműen cáfol- 
ják a fenti állításokat. Kurt Geyer korabeli szigorúan bizalmas jelentése a Kun 
utazását megelőző február 21-i KI VB Szűkebb Iroda üléséről és a vb február 
22-23-i üléséről; magának a vb-ülésnek a rövidített jegyzőkönyve; valamint egy 
naplófeljegyzés arról, hogy Lenin február 26-án este 8 órakor fogadta Kun 
Bélát. A két első forrás egyértelműen bizonyítja, hogy a Kominternben szóba 
sem került egy közeljövőben lehetséges németországi forradalmi helyzet. Ami- 
ről szó volt, az a német párt Nyílt Levelének, azaz az egységfront-taktikának a 
megítélése. (Ezzel szemben foglalt állást Zinovjev és Buharin, Kun Béla nem nyi- 
latkozott, védte a taktikát Radek és Kurt Geyer.) A másik vitakérdés a német 

kommunista pártvezetőség két irányzatának a minősítése volt, amelynél Zinov- 
jev igen élesen szólt a társelnök, Paul Levi ellen, s az volt a véleménye, ha Levi 
felajánlja lemondását a német pártban viselt társelnöki tisztségéről, akkor el kell 
fogadni. , Ezt azonban - idézem Zinovjevet - át lehet és át is kell engedni ma- 
gának a német pártnak." A többiek mérsékeltebben nyilatkoztak, köztük Kun 
Béla is, Levi mellett egyedül Kurt Geyer szólt. A lényeg: Kun Béla olyan két- 
pontos határozat birtokában utazott Németországba, amely szerint feladata a 
pártvezetőség két szemben álló csoportjának, az opportunistának ítélt Paul Levi-, 
ill. a radikális Heinrich Brandler-irányzat ellentéteinek az áthidalása volt, ki- 
mondottan a Brandler-szárny erősítésével. Korabeli ellenfelei sem állítanak 
mást, maga Paul Levi sem. Sőt, mint az események után lapjában, az Unser 
Wegben írja, Kun megérkezése után táviratot kapott a német pártvezetőség 
Moszkvából (Trockij aláírásával), melyből Levi a következő sorokat idézte: 
, amennyiben K. B. ostobaságokat kezd elkövetni, küldjék vissza Oroszország- 
ba". S hogy ez nem a forradalmi akciókra vonatkozott, hanem a Levi-csoporttal 
szembeni esetleges túl kemény fellépésre, azt bizonyítja, hogy a távirat feladása 
után még jó tíz nappal (egy szintén Levi által teljes terjedelemben közölt Radek- 
levél bizonysága szerint még március 14-én is) ehhez adnak Kun Bélának taná- 
csokat Moszkvából. Nem tudták, hogy Németországban már a központi bizott- 
ság február 22-24-i ülésen bekövetkezett a szakadás. 

E dokumentumok tehát egyértelműen cáfolják azt a feltételezést, hogy a né- 
metországi harcokat a Komintern, ill. az ő utasítására megbizottja, Kun Béla 
kezdeményezte. 

Az állítás második fele, hogy ti. Kun Béla részt vett-e a fegyveres akciót 
megalapozó , offenzíva-elmélet" kidolgozásában vagy sem, egyszerűbben megvá- 
laszolható. A szakirodalom egyöntetűen elismeri, hogy e taktika, ill. az ennek 
megfelelő politikai irányvonal a német párt központi lapjának, a Die Rote Fahné- 
nak március 4-i számában jelent meg, hangsúlyozva, hogy , A német munkás- 
osztályon már csak a közvetlen harc segíthet: a német burzsoá kormány meg- 
döntése." Ennek a megírásában pedig Kun Béla nem vehetett részt, mert ekkor 
még nem volt Németországban. Ezt bizonyítja az a tény - amely 1979-ig nem 
volt ismert -, hogy Kun február 26-án este 8 órától Leninnel folytatott megbe- 
szélést. Kun Németországba utazását korábban a Komintern VB ülésének 
másnapjára, február 24-re tették. Ennek alapján, figyelembe véve a 6 napos utat 
(az utazáshoz szükséges időt nagy gonddal tárta fel az irodalom) Kunnak már- 
cius 1-én már Berlinben kellett volna lennie. Az újabb forrás, a lenini doku- 
mentum ismeretében azonban legkorábban csak három nappal később, éppen 
március 4-én lehetett ott, mely nap reggelén a Die Rote Fahne már az utcára 
került. 

Összefoglalva: Kun Béla nem tehetett eleget Komintern-megbízatásának, 
mert alapvetően más helyzet várta, mint amire Moszkvában számítottak. Levi 
és csoportja már elhagyta a pártvezetőséget, s a Brandler vezette többség már 
kiadta harci jelszavait. Amiért Kunt joggal bírálták — és elsősorban Lenin -, 
az volt, hogy ő is túlértékelte a lehetőségeket, támogatta, majd védelmezte, igaz, 
csupán egyes elemeit, az úgynevezett offenzíva-taktikának. 

A történeti irodalomban és publicisztikában Kun Béla megítélése kapcsán 

a másik fő kérdés Kun Béla viszonya az 1933 tavaszától a Kominternben ki- 
bontakozó egységfront- és népíront-irányvonalhoz. A marxista Komintern- 
irodalomban is szinte egyöntetűen állítják, hogy 1934-1935-ben Kun Béla azok 
közé tartozott, akik a legtovább kitartottak az egységíront szűkebb értelmezése 
mellett (néhol álláspontját röviden ismertetik, leggyakrabban azonban csak egy 
hosszabb-rövidebb névsorba illesztik a nevét). E negatív példákat felsoroló 
lista meglehetősen hosszú. Csak a magyarok közül rendszeresen említik Kun 
mellett Varga Jenőt, Hevesi Ákost (az úgynevezett Parasztinternacionálé elnöke 
volt 1933-ig) és Révai Józsefet. (A Komintern vezető gárdájából Vilhelm Kno- 
rint, Joszif Pjatnyickijt, Fritz Heckertet, Vang Minget és Szamuil Lozovszkijt.) 
A pozitív felsorolás mindössze három névre korlátozódik: Dimitrovra, Manuil- 
szkijra és Kuusinenre, de nála már utalnak bizonyos fenntartásokra. Majd kö- 
vetkezik egy negyedik, immár a népfíronttal kapcsolatban, Maurice Thorezé. 

Mielőtt a kérdést behatóbban megvizsgálnánk, egy alapvető tényre fel kell 
hívni a figyelmet: a Kominternben a népfront irányvonala az egységfíront-vitát 
követően 1934. október végén, november elején fogalmazódott meg, és Kun 
Bélának, akárcsak az egységíronttal kapcsolatban fenntartásokat hangoztató 
Komintern-vezetők többségének, nem volt kifogása a népfront ellen. Az ennek 
ellenkezőjét állító irodalomban Kun Bélára vonatkozóan egyetlen dokumentumra 
sincs utalás. (Az irodalomban több helyen idézett egyetlen ilyen jellegű írás 
Révai József tanulmánya.) Nem is lehet, mert míg Kun Béla 1934 októbere és 
1935 augusztusa között az egységfírontról tíz jelentősebb publikációt jelentetett 
meg a Pravda, a Kommunista Internacionálé és a Rundschau, valamint a Sarló 
és Kalapács hasábjain, addig a népfront behatóbb elemzésére egyetlenegy cikk- 
ben sem tért ki. Ennek oka azonban korántsem az, hogy nem értett egyet a nép- 
front-irányvonallal, hanem az, hogy Kun Béla számára a népfront közel sem 
jelentett olyan problémát, mint az egységíront új értelmezése. 

Kevéssé ismert, hogy Kun Béla a Komintern megbízásából már 1924-ben 
felügyelte a Münzenberg vezette, a munkáspártok egységírontját megvalósítani 
nem tudó, de széles értelmiségi és polgári alapokon építkező Antifasiszta Világ- 
ligát; hogy ő volt megbízva az 1932-ben induló, már szociáldemokrata pártokat 
is megnyerő, Romain Rolland és Henri Barbusse nevével fémjelzett, a népfront 
előzményének tekintett háborúellenes Amszterdam-Pleyel-mozgalom instruá- 
lásával; s a hasonló alapokon politizáló, Thálmann kiszabadítására alakult bi- 
zottság munkájáért is Ő volt felelős a Kominternben egészen a VII. kongresz- 
szusig. E mozgalmak történetéhez tartozik, hogy a Szocialista Munkásinterna- 
cionálé mindahányszor elzárkózott a bennük való részvételtől. És ez az a mo- 
mentum, ahol Kun Béla korabeli, valóban meglévő fenntartásai megfogalmaz- 
hatóak. 

Kun Béla 1933 végétől fokozatosan felülvizsgálta a , szociálfasizmusról" 
s ezzel kapcsolatban az egységfront szűkebb értelmezéséről vallott nézeteit, maga 
a pejoratív jelző 1934 tavaszától már nem fordul elő írásaiban. Nagyszámú pub- 
likációiban a háborús veszély és a fasizmus elleni széles összefogás hangoztatása 
fokozatosan kiegészül a különféle szabadságjogok (sajtó- és gyülekezési szabad- 
ság, egyenlő és titkos választójog stb.) védelmének konkrét követelésével, s ezek 
kapcsán, hangsúlyozottan 1934 júniusától, a munkáspártok egységírontjával. 

Egyik első ilyen jelentős cikke a Kommunyisztyicseszkij Internacional 1934. 
június 20-i számában jelent meg, mely még megelőzte Dimitrovnak július 1-én 
Sztálinhoz intézett levelét, amelyben a szociáldemokráciához való viszony át- 
értékelését javasolta kérdések formájában. 

Ha válaszolni akarunk arra, hogy Kun Béla a Komintern irányvonalában 
tulajdonképpen mivel szemben élt fenntartással, két pontot jelölhetünk meg. Az 
első és alapvető, hogy Kun ha több írásban felvetette is a két munkásinternacio- 
nálé akcióegységét, megvalósíthatósága iránt minden alkalommal kétségei vol- 
tak. (Egyik ilyen írása a Pravda 1934. október 20-i számában megjelent , A II. 
Internacionálé és a spanyol proletariátus" című cikke.) A másik már kevésbé 
karakterisztikus és kevésbé is dokumentálható, jórészt magyar vonatkozású fenn- 
tartás: kételkedett abban, hogy a fasizmus szétzúzását, a népíront győzelmét 
egy átmeneti hatalmi forma fogja követni, s nem a tanácshatalom. E kétségeit 
első ízben még a Komintern VI. kongresszusán lezajlott programvitában fejtette 
ki, utalva a Tanácsköztársaság tapasztalataira, majd egy 1933. november 27-i 
dátummal ellátott, a Komintern VB Politikai Bizottsága számára írott, a KMP 
helyzetéről és feladatairól szóló anyagban. Erről készült későbbi keltezésű doku- 
mentum nem ismert. Az viszont tény, hogy magának az átmeneti időszaknak a 
problémája csak közvetlenül a Komintern VII. kongresszusát megelőző napok- 
ban, tehát több mint másfél évvel Kun idézett dokumentuma után került be Di- 
mitrov referátumába, amint arról Dimitrov a már kész anyaghoz fűzött pár- 
szavas ismert széljegyzete tanúskodik: , Ide az átmeneti időszak kormányáról." 

1936. szeptember 5-én, a Komintern VB Titkárságának ülésén, amikor Kun 
Bélát felmentették valamennyi tisztsége alól, a vádpontok élén a Komintern 
vonala és a Komintern VB vezetése ellen folytatott kampánya állt. Ez egészült 
ki a KMP soraiban és az emigrációban kifejtett , bomlasztó tevékenységével". 
Kun Béla már e dokumentum ismeretében, még a döntést megelőzően, 1936. 
május 7-én levelet írt Dimitrovnak: , A párt helyzetéért politikai felelősség ter- 
hel a KB valamennyi tagjával együtt; sőt az én felelősségem még súlyosabb. 
Azonban kétszínűség nélkül nem vállalhatok olyan felelősséget magamra, ame- 
lyért személyesen nem érzem magamat felelősnek. Én nem szabotáltam a VII. 
kongresszus határozatainak a végrehajtását, amennyire lehetőségem volt rá, 
még a határozatok kidolgozásában is részt vettem. .. Én sohasem hazudtam a 
Kominternnek, ahogyan azt a tervezet általában a szakszervezeti kérdéssel össze- 
függésben rólam is állítja." Nem tudjuk, hogy a Komintern VB Politikai Tit- 
kársága milyen anyagok alapján állította össze vádakat megfogalmazó doku- 
mentumát. De ismerjük ezeknek a hónapoknak a légkörét, melyben a nemzet- 
közi kommunista mozgalom számos kiemelkedő vezetőjének történelmet for- 
máló érdemeit elvitatták, és hibáikat, tévedéseiket megbocsáthatatlan bűnökké 
torzították. 

Összefoglalva: Kun Béla a Kominternben valamennyi korszakában a ve- 
zetőség tagja volt; munkatársa Leninnek, Zinovjevnek, Buharinnak és végül 
Dimitrovnak. S azok közé a kommunisták közé tartozott, akik ha tévedtek is, 
azt mindig a nemzetközi kommunista mozgalommal együtt tették, sohasem 
ellenében. 

HUSZÁR ISTVÁN 
A KUN-PÁLYAKÉP ÉRTÉKELÉSÉHEZ 


Kétnapos tanácskozásunk végén is nehéz és nagy felelősség - különösen össze- 
gezésként -— Kun Béláról, tevékenységéről, koráról szólni. 

Bevezetőmben említett reményemben nem csalatkoztam. Tudományos 
ülésszakunkon úgy tisztelegtünk Kun Béla emléke előtt, hogy az előadók, hoz- 
zászólók számot adtak az életpályával kapcsolatos legújabb kutatások eredménye- 
iről, s esetenként utaltak a jövőbeni kutatómunka irányaira. 

Természetesen aligha vállalkozhat valaki is arra, hogy az elhangzottakat 
részletekbe menően értékelje. Erre a továbbiakban -— éppen a tudományos alko- 
tótevékenység révén -— bizonyára sor kerül. Engedjék meg, hogy a következőkben 
néhány kérdésre, hogy úgy mondjam, csomópontra ráirányítsam a figyelmet, s 
az itt-ott — néhol határozottan kicsendülő vitában — saját véleményemet el- 
mondjam. 

1. Előadóink, kedves vendégeink Kun Béla munkásságát igen sokoldalúan 
világították meg. Itt elsőként azokra a referátumokra, korreferátumokra utal- 
hatok, amelyek az OK(b)P külföldi kommunista csoportja föderációjának élén 
kifejtett tevékenységét mutatták be. Úgy vélem, az elhangzottak alapján még 
nyomatékosabban hangoztathatjuk azt, hogy Kun Béla valóban Lenin tanítvá- 
nya, ,, cselekvő internacionalista" volt. Igen nagy érdemeket szerzett a lenini 
eszmék terjesztésében, magyarázatában és — ami a legfontosabb - gyakorlati 
alkalmazásában. Alighanem ekkor ő az egyedüli külföldi, aki rendszeres írója, 
vezércikkírója a Pravdának, az Izvesztyijának. Mint itt is kitűnt, olyan forradal- 
már volt, aki az elméletet nem öncélúan művelte, hanem abban a gyakorlati 
politika megalapozóját és ösztönzőjét látta. Igen érdekesek számunkra azok a 
felszólalások is, amelyek Kun Béla 1919 előtti, szovjet-oroszországi tevékeny- 
ségével foglalkoznak. Ezeknek a problémáknak ilyen részletes kifejtésével eddig 
nem találkoztunk. (Gondolok itt olyan fontos kérdésekre, mint Lenin és Kun 
Béla kapcsolata, Kun Béla és Ukrajna, Kun Béla ez időbeli elméleti munkássá- 
ga stb.) Több előadás is elhangzott Kun Bélának a Magyarországgal szomszédos 
országokban kifejtett pártmunkájáról, illetőleg ezen országok munkásmozgal- 
mának egyes kérdéseiről (így Ausztria, Csehszlovákia, Románia, Lengyelország, 
Bulgária és Jugoszlávia, valamint — bizonyos tekintetben — Németország vonat- 
kozásában). Ezek az előadások konkrét történelmi tényanyag alapján bizonyít- 
ják, hogy Kun Béla életműve nemcsak a magyar munkásmozgalom fejlődéséhez 
kapcsolódik, hanem szervesen beépült a kommunista világmozgalom történetébe. 
S bármennyire természetes, meg kell említeni, hogy mindez a kornak megfelelő 

volt, némely esetben ma már látható tévedésekkel, buktatókkal, egyenetlenségekkel 
is. Egy adott kor tanulságainak hasznosítása kritikai analízist, s nem idealizált 
ikonfestést igényel. Így lesz reális a kép egy korszakról, egy életpályáról. S azt 
is természetesnek tartom, hogy mindez nem lehetséges felelős viták nélkül. A re- 
ális és teljesebb, méltó értékelést nagyban szolgálta ülésszakunk. 

2. Kétségtelen tény - és ez remcsak az itt elhangzott előadásokból tűnt ki, 
hanem kitűnik a Kun Béla pályafutásával foglalkozó, szerencsére már tekinté- 
lyes mennyiségű tudományos irodalcmtól is -, hogy Kun Béla pályafutásának 
csúcspontja 1918-1919. Ezzel az időszakkal számos hazai előadó foglalkozott. 
Engedjék meg, hogy az elhangzottakhoz néhány megjegyzést fűzzek. Az előadá- 
sok, úgy vélem, meggyőztek bennünket arról, hogy Kun Béla nem - a korábbi 
szóhasználetnak megfelelően - a Kommunisták Magyarországi Pártjának 
egyik" megelapítója, hanem a KMP megalapítója volt. Bizonyára érzékelik a 
különbséget. Kun Béla sokoldalú és áldozatos munkája nélkül a KMP az adott 
történelmi időszakban és az adott módon nem alakulhatott volna meg. Joggal 
nevezhetjük tehát őt pártalapítónak, ami persze nem jelenti azt, hogy megfe- 
ledkezünk az őt támogató munkatársaknak, a magyar kommunisták első gene- 
rációjának történelmet formáló munkájáról. Az elhangzottakat figyelemte véve, 
hasonló a helyzet a Magyarországi Tanácsköztársaság tekintetében. Joggal 
mondhatjuk, hogy Kun Béla nem a Tanácsköztársaság , egyik" vezetője volt, 
sőt még csak nem is kimagasló vezetője, hanem egyszerűen a Magyarországi 
Tanácsköztársaság vezetője. Ebben az összefüggésben utalok nemcsak az itt 
elhangzottakra, hanem a Magyarországi Tanácsköztársaság Forradalmi Kor- 
mányzótanácsának rövidesen megjelenő jegyzőkönyveire is. Mindinkább vilá- 
gossá válik, hogy a Tanácsköztársaság alapvetően fontos kérdéseiben a döntő 
szó rendszerint Kun Béláé volt, a Magyarországi Tanácsköztársaság szinte min- 
den fontos alkotása az ő keze nycmát viseli. 

3. A pártalapító Kun Béla tevékenységének történelmi tapasztalatai — úgy 
vélem - elsősorban magával az új típusú forradalmi munkáspárttal kapcsola- 
tosak. Kun Béla a lenini tanításokat megértve felismerte, hogy a magyarországi 
szocialista forradalom győzelme forradalmi munkáspárt nélkül nem következ- 
het be. A történelmi fordulat végrehajtásának úgyszólván legfontosabb eszközét 
a pártban látta. Igazságát a történelmi tanulságok sokcldalúan bizonyították. 
Ami magát a párt létrehozását illeti, Kun Béla gondolkodásának számos ere- 
deti, a magyar munkásmozgalcm tredícióival kapcsolatos vonásával találko- 
zunk. Az, hogy felismerte a forradalmi munkáspárt létrehozásának szüksé- 
gességét, természetesen magában foglalta — amint ez itt is elhangzott — az oppor- 
tunizmussal való szakítás követelményét. Akkor azonban, amikor Kun Béla en- 
nek a szakításnak elméleti és politikai alapjait kidolgozta, nem feledkezett meg 
egy másik, hasonlóan fcntos követelményről: a munkásegység létrehozásáról. 
Ugy vélte, hogy a munkáshatalom nem valósítható meg akkor, ha a munkásosz- 
tály két egymással viszálykodó és versengő pártba tömörül, de akkor sem, ha a 
kcmmunisták kezdetben még viszonylag kis csoportja a munkásosztály nagy 
tömegeitől elszigetelten végzi a maga forradalmi munkáját. Kezdettől fogva arra 
törekedett, hogy lehetőleg az egész magyarországi szociáldemokrata mozgalmat 
(beleértve a párt- és szakszervezeti mozgalmat) megnyerje a kommunista prog- 

ram számára. Ennek a törekvésnek a megvalósítása — mint láttuk - nem volt 
könnyű, de végül is bekövetkezett a siker: 1919. március 21-én Magyarországon 
a két munkáspárt egyesült. Az előbbiekből kitűnik, hogy Kun Béla milyen fon- 
tosnak tartotta a párt tömegkapcsolatait, az volt a véleménye, hogy megfelelő 
tömegtámogatás nélkül, elsősorban a politikailag aktív munkásosztály támoga- 
tása nélkül az elméletileg mégoly kifogástalan kommunista politika sem vezet- 
het eredményre. j 


4. A másik kérdés, amelyet megemlítenék, már magának a Tanácsköztár- 
saságnak a történetével kapcsolatos. Tudjuk azt -— erre egyes előadások is rámu- 
tattak -, Kun Béla rendkívül nagy jelentőséget tulajdonított annak, hogy a mun- 
kásosztály közvetlenül részt vegyen az események alakításában. Ennek értel- 
mében tartotta rendkívül fontosnak a munkástanácsok tevékenységét. A tanács- 
rendszert a munkáshatalom alapvető vívmányának tekintette és létezését össz- 
hangba kívánta hozni a párt és a szakszervezetek munkájával. Ebbeli politikája 
egyik pillére lehetett volna — ha erre marad idő — a szocialista demokratizmus 
kibontakoztatásának. 


A demokratizmus kérdései közé tartozik természetesen a pártdemokrácia 
kérdése is. Kun Béla tisztában volt azzal, hogy az új típusú munkáspárt nem 
lehet holmi vitaklub; ebben a tekintetben is radikálisan különböznie kell a ko- 
rábbi gyakorlattól, egyúttal azonban többször is hangoztatta a párton, a munkás- 
mozgalmon belüli vitáknak a fontosságát. Ez annál is figyelemreméltóbb, mert 
a Tanácsköztársaság ugyancsak nehéz történelmi időszakban működött, könnyű 
lett volna a nehézségek sokaságára hivatkozva a párton belüli viták mérséklé- 
séért vagy éppenséggel megszüntetéséért fellépni. Mindehhez még annyit tehe- 
tünk hozzá, hogy Kun Béla nem volt a kérdések statikus felfogásának a híve. 
Hadd idézzek egy, röviddel a Tanácsköztársaság kikiáltása után megjelent írá- 
sából: , Ami tegnap helytelen volt, az ma, a megváltozott viszonyok következ- 
tében nemcsak helyes, de szükségszerű is, és igaza volt Leninnek, amikor na- 
ponta figyelmünkbe ajánlotta nekünk, tanítványainak, Liebknecht Vilmos mon- 
dását, hogy ptaktikámat, ha kell, minden 24 órában 24-szer megváltoztatome." 
A Tanácsköztársaság rövid fennállásának második időszakában maga is szorgal- 
mazott olyan korrekciókat, amelyek a kiütköző realitások alapján szükségessé 
váltak. (Nem valami konjunkturalizmus vezet akkor, amikor rámutatok, hogy 
ezek a korrekciók jelentős részben az anyagi ösztönzés, a társadalmi bázis törek- 
véseinek fokozottabb figyelembevételével voltak kapcsolatosak.) 


5. Számos előadó foglalkozott Kun Béla és a nemzeti-nemzetiségi kérdés 
kapcsolatával. Kun Bélának ebben a tekintetben is van időszerű mondanivalója. 
Ismét hangsúlyoznom kell: internacionalista forradalmár volt, akinek kezdettől 
fogva az volt a véleménye, hogy egy elszigetelt helyzetben lévő Magyarországi 
Tanácsköztársaság huzamosabb ideig nem állhat fenn. Politikai számításait első- 
sorban a remélt európai szocialista forradalom győzelmére építette. Ez azonban 
nem akadályozta meg őt abban, hogy a nemzeti-nemzetiségi kérdésben lényegé- 
ben helyes álláspontot foglaljon el. Kun Béla — mint hallhattuk - lemondott Ma- 
gyarország területi integritásáról, a népek önrendelkezési jogáról azonban soha 
nem mondott le. Ez nagy jelentőségű még akkor is, ha — mint hallhattuk — a nem- 

zeti-nemzetiségi kérdés végső megoldását szocialista országok konföderációjá- 
nak a létrejöttében látta. 

6. Kun Béla munkásmozgalmi tevékenységét — mint ez az előadásokban is 
visszatükröződött —- a Magyarországi Szociáldemokrata Pártban kezdte meg és a 
Kommunista Internacionáléban fejezte be. Több évtizedes munkásságáról egy 
mégoly terjedelmes ülésszak sem adhat minden részletet híven ábrázoló képet. 
Az elhangzottak alapján néhány megjegyzést kívánok tenni Kun Béla komin- 
ternbeli tevékenységéről, hiszen ott volt aláírása Lenin és a nemzetközi mun- 
kásmozgalom néhány más, kiemelkedő vezetőjének aláírásával együtt 1919 ja- 
nuárjában a Komintern összehívását kimondó dokumentumon. A legújabb ku- 
tatások fényében Kun Bélának a Kominternben végzett munkássága jóval diffe- 
renciáltabbnak látszik a korábbinál. Anélkül, hogy letagadnánk némelykor je- 
lentkező radikalizmusát, összegezően is rá kell mutatni arra, hogy számos alap- 
vető kérdésben a ma is helyesnek tartott, történelmileg igazolt álláspontot kép- 
viselte és végül — meggyőződvén helyességükről — támogatta a Komintern VII. 
kongresszusának történelmi jelentőségű határozatait. Azért tartom ezt fontosnak 
megjegyezni, mert a munkásmozgalom-történeti kérdések iránt érdeklődők kö- 
rében élnek olyan nézetek, amelyek elhomályosítják a Komintern-időszakban 
az Ő részéről is megmutatkozó útkereső kísérleteket és törekvéseket, s ezekről 
ülésszakunkon is többször szó esett. 

7. Még egy szempontra kívánom felhívni a figyelmet. Kun Béla tevékeny- 
sége elválaszthatatlan az 1918 és 1939 közötti magyar kommunista mozgalom 
történetétől, nemcsak abban a vonatkozásban, hogy neve a magyar kommunista 
mozgalom jelképévé vált, hanem abban is, hogy azok a problémák, amelyek őt 
foglalkoztatták, egyben az egész magyar kommunista mozgalom alapvető kér- 
dései voltak. Tevékenységét tehát ebben a kontextusban kell szemlélni. Több 
évtizedes pályafutásából kitűnik, hogy működése (és vele együtt az egész moz- 
galom tevékenysége) akkor volt sikeres, amikor irányát és módszereit a realitások 
szabták meg. Amikor a realitások hatása meggyengült és hibás hipotézisek, 
netán spekulatív elemek kerültek előtérbe — kudarcok következtek be. Kun Béla 
sem állította — és senki nem is állíthatja -—, hogy a kommunista politika mindig 
hibátlan politika. A mozgalom azonban - akárcsak annak idején Kun Béla is — 
elég erős volt ahhoz, hogy szembenézzen saját múltjával, kritikailag értékelje 
azt és levonja a belőle adódó tanulságokat. Ez a megújulási képesség egyik jel- 
lemvonása volt Kun Béla munkájának és egyben az egész kommunista mozga- 
lomnak is. Csak örülhetünk annak, hogy olyan történelmi korszakban élünk, 
amelyben nemcsak lehetséges, hanem politikailag és történelmileg szükséges is 
Kun Béla életművének kritikai áttekintése. Azt hiszem, ennek az áttekintésnek 
most befejeződő ülésszakunk jelentős állomása volt. Vagyis - és befejezésül - 
amikor , a múlt tüntető menete elvonult", a kutatónak, a tudósnak, a politikával 
foglalkozónak nem az a dolga, hogy - a , történelmi hűség" jegyében, vagy netán 
álarcában -— korokat, évtizedeket mumifikáljon, hogy eseményeket, jelenségeket, 
folyamatokat magáértvalóságukban rögzítsen, hanem, hogy azon is munkál- 
kodjon, miként lehet, sőt kell a vizsgált múltat tanulsággá tömöríteni. S tud- 
juk, hallhattuk, hogy az általunk áttekintett kor sorsfordító idő volt az egész em- 
beriség s hazánk számára, a forradalmi folyamat gyors és merész alakváltozásai 


39 


jellemezték. Ezért is kínál ma is jövőnk számára különösen sok tanulságot. Ez 
volt és ez marad felelősségünk. Bízom benne, hogy ilyen szellemben akarjuk 
jól érteni Kun életművét, ilyen szellemben folytatjuk a befejezetlen, de már 
eddig is sok eredményt felmutató kutatómunkát, ilyen szellemben gondoljuk 
át múltunkat, életünket. 

Köszönöm az előadásokat, a részvételt, a figyelmet, mindazt a segítséget, 
amellyel számosan hozzájárultak tanácskozásunk sikeréhez. Kívánok sok új si- 
kert mindannyiuknak a további kutatásban, a tanulságok hasznosításában. Ülés- 
szakunkat ezzel bezárom. 


TANULMÁNYOK 


VARGA LAJOS 


A MAGYARORSZÁGI SZAKSZERVEZETEK TANÁCSA 
1914-IG 


A HELYÉT KERESŐ SZAKTANÁCS AZ 1890-ES ÉVEKBEN 


A kiegyezést követő évtizedekben a magyar polgári pártok vezetői a kialakuló 
munkásmozgalomban még nem láttak ugyan különösebb társadalmi veszélyt, 
mégis a kormányzat - jóllehet nem alkalmazott abszolutista módszereket — kü- 
lönböző intézkedésekkel, törvényekkel, rendeletekkel igyekezett gátolni, meg- 
határozott keretek közé szorítani — de nem megtiltani — a kezdeti szervezkedés 
útjára lépő szocialista mozgalmat. A dualista Magyarországon eleinte az 1872. 
és az 1884. évi ipartörvények érintették a munkáskérdést, majd az 1890-es évek 
elején életbe léptették a vasárnapi munkaszünetet, s kiterjesztették a betegsegé- 
lyezést, a kötelező balesetbiztosítás azonban csak 1907-ben vált általánossá. 

Több európai országban — még a cári Oroszországban is -— törvényt hoztak a 
gyárak munkájáról, szabályozták a munkaidőt, kiterjedt biztosítási rendszert te- 
remtettek, s a munkáskérdés legkülönbözőbb problémái nemcsak a társadalom 
különböző intézményeit, hanem a kormányzat politikáját is állandóan foglalkoz- 
tatták. Magyarországon a kormányzatok a munkáskérdésben tettek kezdeti lépé- 
seket, de átfogó koncepciót nem dolgoztak ki. A magyarországi szociálpolitikai 
intézkedések lényegesen elmaradtak az osztrák, de különösen a németországi 
gyakorlattól. 

A dualista Magyarországon a különböző művelődési, altruista célokat meg- 
jelölő egyletek működése elé nem gördítettek akadályt, de tiltották az olyan 
egyletek működését, amelyek az egyes szakmákhoz tartozókat munkájukkal 
kapcsolatos gazdasági, szociális stb. kérdések megvitatására hívták egybe. A ha- 
tósági szervek főleg a XIX. század utolsó harmadában tiltottak minden olyan 
,sösszebeszélést" — ezt az érvényben levő ipartörvények is rögzítették —, amely 
bérharcra, netán sztrájkra vezetett volna. Íge gy a szakegyletek alapszabályaikban 
mindvégig kénytelenek voltak valóságos, alapvető feladatukat, céljukat — a gaz- 
dasági viszonyok javítását célzó tömeges bérmozgalmak szervezését - elhallgat- 
ni. A munkásmozgalom megerősödésével a századfordulótól kezdve a hatóság 
hallgatólagosan tudomásul vette a szakszervezetek általános tevékenységét, s el- 
sősorban az ipari munkásság körében a sztrájkok szervezését sem tilthatták meg. 

Mivel a politikai szabadságjogok csak korlátozottan érvényesültek, a mun- 
kásmozgalom politikai szerveződése és fejlődése egyfajta , titkosság", féllegalitás 

keretében zajlott. Az általános választójogot a munkásságra még korlátozottan 
sem terjesztették ki, s így a német típusú szociáldemokrata , Wahlverein"-ek 
(választási egyesületek) mint politikai egyesülések nem jöhettek számításba. 
Mivel a munkásság politikai pártjának nem volt parlamenti képviselete, követ- 
kezésképpen parlamenti frakciója sem, a politikai és a pártmozgalom szorosan 
kapcsolódott a szakmaihoz, s ez utóbbi tevékenységében közvetlenül érvényesült 
a szociáldemokrata párt szerepe, eszmei hatása. 

A szakmai szervezkedés során kialakult különféle szervezetek (szakegyletek, 
ellenállási pénztárak, szabadszervezetek) egyben a politikai tevékenység szín- 
helyei is voltak a különböző munkás- és olvasóegyletek, politikai szabadszer- 
vezetek mellett. Így Magyarországon a politikai körülmények általában nem 
tették szükségessé - és indokolatlan is lett volna — az illegalitást. Mint ismeretes, 
Magyarországon a munkásmozgalom a szakmai és a pártmozgalom szoros együtt- 
működésében és kölcsönhatásában fejlődött, ami nem jelentette a szakmai és a 
politikai tevékenység vagy a szervezetek összeolvadását.! A munkásság kezdeti 
küzdelmei során eleinte művelődési és segélyezési célt megjelölő , köreit, tár- 
saságait, társulásait" keltette életre, majd hamarosan egy város, kerület egy-egy 
szakmához tartozó munkásainak szervezetét — a szakegyletet, amelyek ugyan 
egymástól elkülönülve, de a politikai szervezettel (Általános Munkásegylet, Ál- 
talános Munkáspárt vagy a politikai hetilapok előfizetése stb.) együttműködve 
tevékenykedtek. 

Jóllehet az Általános Munkásegyletet felszámolták, s ezt a szakegyletek is 
megérezték, tevékenységük az 1870-es években folytatódott: új szervezetek ala- 
kultak, de nagyobb arányú gazdasági harc kibontakoztatásához nem sikerült 
megteremteni a feltételeket. A Magyarországi Általános Munkáspárt az 1880- 
as években a szakegyletekkel, a városok, helységek bizalmijaival, valamint az 
1870-ben alakult, autonómiát élvező Általános Munkás Betegsegélyző- és Rok- 
kantpénztár egyes megbízottaival tartott kapcsolatot. Már az 1870-es évek végé- 
től kialakultak a párt és a szakszervezeti mozgalom közötti szoros együttműkö- 
dési keretek, hiszen a politikai mozgalomban is a szakegyletekhez vagy a műve- 
lődési egyletekhez tartozó munkások vettek részt. Ez a párhuzamosság a ké- 
sőbbi évtizedekben is megmaradt. Az 1880-as években a fennálló és tevékeny- 
séget kifejtő szakegyletek összefogására, vezetésére nem állítottak fel közpon- 
tosított testületet vagy intézményt, hanem a bizalmiakkal való laza vagy rend- 
szerbe nem foglalt kapcsolattartás gyakorlata és szokása érvényesült. Az 1880- 
.as évek második felében lezajlott viták a gazdasági és politikai mozgalom fej- 


! E kérdést elemzik: Kabos Ernő: A Magyarországi Szociáldemokrata Párt és a szak- 
szervezetek kapcsolatai 1890-1918 között. In: Tanulmányok a magyarországi szakszervezeti 
mozgalom történetéről. Táncsics Könyvkiadó, 1969.; Mucsi Ferenc: Törekvések a Magyaror- 
.szági Szociáldemokrata Párt szervezeti reformjára (1890-1914). Párttörténeti Közlemények, 
1981. 1. sz. 47. o.5 Sipos Péter: A szakszervezetek és a Magyarországi Szociáldemokrata Párt 
1890-1930. Akadémiai Kiadó, 1984. 

A Szaktanács történetének összefoglalása nem tartozik a könnyű feladatok közé. A nehéz- 
ség fő oka, hogy a Szaktanács iratanyaga megsemmisült, ill. nem maradt fenn. Így levéltári 
források hiányában, döntően a nyomtatásban megjelent dokumentumokra kell támaszkod- 
nunk. 

. lesztésének előmozdítását, a szervezkedés országos méretű kiterjesztését, ki- 
. bontakoztatását szolgálták. 

Az II. Internacionálé megalakulása után ugrásszerűen fejlődött az európai 
tömeges munkásmozgalom. Az 1870-ben Németországban működő szakszerve- 
zetek összefogására Szakszervezeti Főbizottságot választottak. Az Internacionálé 
1891-es brüsszeli kongresszusa behatóan foglalkozott a szakszervezeti mozga- 
lom szinte valamennyi alapvető kérdésével. 

A Magyarországi Szociáldemokrata Párt első kongresszusa (1890) nagy 
figyelmet fordított a szakegyletek szervezésére, általában a szakszervezeti tevé- 
kenység kibontakoztatására. Hangsúlyozták az országos egyesületek (a majdani 
szövetségek) megalakításának szükségességét, a különböző szakmai egyletek 

létesítését, ellenállási pénztárak felállítását. 

1891-ben a kormányzat megtiltotta az Általános Munkás Betegsegélyző és 
. Rokkantpénztár vidéki fiókjainak létesítését (a szociális kérdésben tett kedvező, 

de mégis kezdeti intézkedéseket a kormányzat a munkáspénztár ellen használta 
fel). A pénztár vezetői a szociáldemokrata mozgalom irányításából is átmeneti- 
leg visszavonultak, s 1891 szeptemberében a pártvezetőség Engelmann Pál, 
Gion János, Jászai Samu, Poór Árpád részvételével, valamint az egyes szakmák 
.2-2 megbízottjából létrehozta a Szakszervezeti Tanácsot. Gyakorlatilag a párt- 
vezetőség látta el a Szaktanács munkáját. 

A Szaktanács az MSZDP 1890. évi kongresszusán elfogadott határozat 
szellemében segítette elő a már működő szervezetek megerősödését és új szerve- 
zetek létesítését. Vállalta a szakegyletek alapszabályainak kidolgozását, ellen- 
őrizte az egyletek tevékenységét, elősegítette a bérmozgalmak szervezettebbé 
tételét, tisztázta a szakegyletek feladatait. 1892-ben több szakma tartott orszá- 
gos kongresszust; megjelentek a szakszervezeti lapok, de országos szövetségek 
ekkor nem alakultak. 1894-ben a fővárosban a következő szakegyletek működ- 
tek: szobafestők és rokonszakmák, kőfaragók, esztegályosok, vas- és ftémmun- 
kások, vas- és fémesztergályosok, ácsok, kőművesek, vasbútor-munkások, asz- 
talosok, szabók, paszományosok, arany- és ezüstművesek, vasöntők, bőröndösök- 
szíjgyártók, mintaasztalosok, sütők, lakatosok, kefekötők, kesztyűsök, cipészek. 
A különböző szakmáknak szervezeteik voltak: Újpesten, Aradon, Eszéken, Bras- 
sóban, Debrecenben, Hódmezővásárhelyen, Győrben, Kassán, Kolozsváron, 
Kaposváron, Pozsonyban, Szegeden, Sopronban, Temesváron, Újvidéken. 

Az egyletek rendszeresen szedték a tagdíjat, különféle (oktatási, agitációs, 
kulturális) összejöveteleket rendeztek, kimutatásokat készítettek a bér- és mun- 
kaviszonyokról, megkezdték az ellenállási alap létrehozását, a munkanélküliek, 
sztrájkolók segélyezését. Mindez már számottevő előrehaladásról tanúskodott, 
jóllehet országos szakszervezeti kongresszusok összehívására, vagy országos sSzö- 
vetségek alapítására még nem kerülhetett sor. A Szaktanács tevékenységét is 
hátráltatta és akadályozta a kirobbant, számos vonatkozásban személyi jellegűvé 
mélyült pártviszály. A kölcsönös vádaskodások, kizárások, a vezetőségek gyakori 
személycseréi erőtlenítették, néhol bénították a Szaktanács rendszeres szervező- 
munkáját. Az ülésekről az egyes szakmák megbízottai el-elmaradoztak, vagy 
éppen nem tartották indokoltnak a féldöntések továbbadását, s inkább saját 
szakmájuk belső megerősítésén buzgólkodtak. E viták, villongások, vádaskodá- 

sok ellenére az egyletek száma növekedett, a szervezett munkások száma bővült, . 
jóllehet az egyes szervezetek figyelmének és energiájának nagy részét a túlíeszí- 
tett , elvi" harc kötötte le. S ahogy az lenni szokott, a tagság jelentős része nem 
tudta nyomon követni a vitákat, a szervezetek gyakran változtattak frontot, de 
lassanként kezdték felismerni a megbomlott egység helyreállításának és tevékeny- 
ségük kibontakoztatásának szükségességét. 

1896 végén a Népszava is elszomorító képet festett a Szaktanács munkájá- 
ról. Megállapította róla, hogy a kisebb szakmák jogvédelmén kívül egyéb ered- 
ményt nem tud felmutatni, mivel az egyes szakegyletek nem tartják komoly 
intézménynek. A Szaktanács korholó hangon szólította fel a bizalmiakat köte- 
lességük teljesítésére." A mozgalom belső fejlődését hátráltató viták mellett a kor- 
mányzati politika is (Bánffy-Perczel-kormány) mind gyakrabban lépett fel a. 
sztrájk és a bérmozgalmak ellen. 

1897 elejétől a pártvezetőség, a szakmák vezetői a korábbinál nagyobb figyel- 
met fordítottak a szakszervezetek helyzetére, jövőjére. Bokányi Dezső egy 1897 
februárjában? megjelent cikkében (bizonyára tudatosan) a valóságosnál is elma- 
rasztalóbb állapotokat ismertetett. Úgy vélte, hogy a kb. 40 szakegyletből csak. 
5-6 nevezhető jelentősebbnek (ez mindenképpen túlzás volt), s a többség legin- 
kább az egyletesdire emlékeztet. A szakszervezeti választmányok csak néha ad- 
nak életjelt magukról, a bérmozgalmakat nem készítik elő, s így a párt vagy a 
szakszervezet vezetősége csak a mozgalmak kezdetekor szerez róluk tudomást. . 
A Szaktanács — Bokányi szerint — nem tud megfelelni hivatásának, inkább for- 
málisan szavaz. 

Bokányi gyors változtatást sürgetett. Szerinte haladéktalanul újjá kell szer- 
vezni a szakszervezeteket, össze kell hívni a vezetőségeket, a választmányi testü- 
letet, felelősségteljes és áldozatkész személyeket kell bevonni a Szaktanács mun- 
kájába. Itt is helyre kell állítani az egységet, felesleges a különféle természetű 
viszályok utórezgésével, kiváltképpen pedig személyi villongásokkal foglalkozni. 
A Szaktanécs haladéktalanul foglalkozzon konkrét kérdésekkel: ítélje el az ipar- 
testületi munkaközvetítést, forduljon szembe minden olyan intézkedéssel, . 
amely a munkáskérdésben a munkások nélkül dönt. Bokányi írása fontos felis- 
merésről tanúskodott. Egyrészt leszögezte, hogy a korszerű szakmai, szakszer- 
vezeti mozgalom kibontakoztatása elodázhatatlanul központi irányítást és veze- 
tést igényel. Másrészt elkerülhetetlen egy olyan intézmény felállítása és rend- 
szeresített működtetése, amely az egész munkásság nevében (jóllehet szerveze- 
tileg csak kis részét tömöríti) képviseli a munkásság érdekeit és álláspontját a 
mindenkori kormányzat szociál- és munkáspolitikájával kapcsolatos döntések-. 
ről és intézkedésekről, valamint védelmezi a munkásosztályt a munkáltatók tes- 
tületeivel szemben. 

Bokányi cikkére G. aláírással érkezett válasz. A cikk szerzője a mozgalom. 
gyengeségének okát az ötletszerűségben, a szervezetek csekély számában jelölte. 


: Népszava, 1896. december 18. 

" Bokányi Dezső: Néhány komoly szó szakmozgalmunk ügyében. Népszabadság, 1897. 
február 12.; Bővebben ismerteti: Erényi Tibor: A magyarországi szakszervezeti mozgalom kez- 
detei 1867-1904. Táncsics Könyvkiadó, 1962. 187. o. 

meg. Úgy vélekedett, hogy a Szaktanács, a titkárság és a hasonló intézmények 
.csak ott működhetnek sikerrel, ahol erőteljes szervezetek léteznek. A szerző 
nem tartotta időszerűnek valamilyen központi csúcsintézmény felállítását, in- 
kább a műhelyekben végzendő szervezőmunka kibontakoztatását ösztönözte. 
Vagyis ne intézmények, titkárságok legyenek, hanem műhelyszervezetek. G. 
véleménye szerint a központosított titkárság gyengítené a politikai munkát, s 
esetleg elszigetelné a szakszervezetet a szélesebb társadalmi küzdelemtől. Ugyan- 
akkor helyesen állapította meg, hogy semmilyen haszon sem származna a gaz- 
dasági és politikai mozgalom mesterséges szétválasztásából.! A szerző jogosan 
sürgette a szervezetek számának gyarapítását, de a központi irányítástól való 
félelme a széttagolt és elavult egyletesdi partikuláris érdekeinek kívánságát 
jelentette. Előnyösebb - s ebben G-nek igaza volt — a már létező egyleteket 
közös irányítás alá vonni, de egy felsőbb szervezet is ösztönözheti az alsóbb 
szervezetek egész hálózatának kiépítését többé-kevésbé azonos, egységes rendező 
elveknek megfelelően. Való igaz, hogy Németországban a párt és szakszervezet 
szétválásának voltak nyugtalanító jelei, mivel a párt egyes vezetői lebecsülték 
a szakszervezeti munkát. Magyarországon ez a veszély nem állt fenn, s G. ez 
irányú aggodalma felesleges volt. 

1897 tavaszától (ez a rendkívül gyér források alapján is megállapítható) 
kezdett rendszeressé válni a szervezetek munkája, fellendült a sztrájk- és bér- 
mozgalom. Rendszeresebbé vált a Szaktanács, a pártvezetőség tevékenysége, 
gyakrabban hívták össze a bizalmiakat." 

A szakmai mozgalom erősödését is elősegítette az 1897-ben kibontakozó 
nagyarányú választójogi tömegmozgalom. Így pl. a szeptember 19-i, mintegy 
50 000-es tömegtüntetés fő résztvevői a főváros ipari munkásai voltak. 

Az 1897-ben a földmunkásság hatalmas méretű és országos jelentőségű 
agrárszocialista mozgalma mellett fellendült az ipari munkásság bér- és sztrájk- 
harca (a téglagyári munkások sztrájkja a több hétig tartó általános kőműves- 
.sztrájk, az ácsok bérmozgalma stb.). E gazdasági küzdelmekben még sok volt 
.az ösztönös elem, az anyagi tartalékok is rendkívül korlátozottak voltak, mégis 
szinte valamennyi megmozdulás általános jellemzője a szocialista eszme hatása, 
.a szocialista vezetők részvétele, a tartós szervezkedés előmozdítása. A fájó 
kudarcok, vereségek csak igen szerény és részleges eredménnyel ötvöződtek, 
nagyobb haladást és előrelépést a szakszervezeti szervezkedés szükségességé- 
nek felismerése jelentett. Minden bizonnyal a tömegmozgalmak fellendülése 
is sürgette a Szakszervezeti Tanács tevékenységének megjavítását. A Szakta- 
nács körlevelet juttatott el az egyletek választmányaihoz, amely 1898. január 
2-ára értekezletre hívta össze őket a munka fellendítése céljából. 

Az egész napos értekezleten 28 szervezetből mintegy 200 fő vett részt. 
Az ülés elnöke Matos Jenő volt, a beszámolót Teszársz Károly tartotta, aki 


§ G.: Szakszervezeteink ügyében. Népszabadság, 1897. március 26. 

5 Így pl. a Szaktanács 1897. április 6-ára hívta össze a bizaimiakat értekezletre, a Szak- 
rtanács július 7-én is ülésezett; a pártvezetőség júliusban pedig arról döntött, hogy asztal- 
társaságok bizalmiértekezletre nem küldhetnek megbízottakat, s ajánlották, hogy ezek a társa- 
:ságok a munkásképző egyleteket támogassák. — Népjólét, 1897. április 2., július 2.; Népjog, 
1897. július 16. 

az 1897-ben megválasztott ötös bizottság (Szaktanács) munkájából a kisebb: 
szakmák közös jogvédelmének továbbfejlesztését, a sztrájkalap megteremtésé-. 
nek kibővítését, a hazai és külföldi szervezetek kölcsönösségi kapcsolatának 
megteremtését sorolta a kezdeti eredmények, ill. a soron lévő feladatok közé. 
A javaslatot élénk vita követte." 

Az ülésen megvitatták a Szaktanács szervezeti felépítésének tervezetét, 
körvonalazták tennivalóinak fő irányát. A tervezet az öt helyett már héttagú 
Szaktanács (elnök, elnökhelyettes, pénztárnok, egy-egy magyar és német jegyző, 
két ellenőr) létesítésére tett javaslatot. Eszerint a héttagú operatív vagy vég- 
rehajtó bizottság mellett a Szaktanácsba az egyes szakmák 2—2 küldöttet 
delegálnak, akikhez a szakszervezeti lapoknak szintén 2-2 megbízottja csatla- 
kozik. A végrehajtó bizottság havonként köteles a Szaktanácsot összehívni,. 
a szakmáknak pedig minden tag után évi 4 krajcár tagdíjat kell a költségek 
fedezésére befizetniük. A szaklapok kötelesek a végrehajtó bizottság határo- 
zatait nyilvánosságra hozni. Az értekezleten a Szaktanács fő feladatait a kö- 
vetkezőkben határozták meg: a szervezkedés fejlesztése valamennyi ipari szakmá-- 
ban, országos. szervezetek kialakítása; a kölcsönösség megteremtése a hazai és. 
a külföldi szervezetek között; jogvédelem, munkanélküli- és utassegélyezés, . 
szakszervezeti munkásközvetítés; ellenállási pénztárak létesítése; statisztikai 
adatfelvétel, statisztika összeállítása a sztrájkokról; rokonszakmák közötti szö-- 
vetség létesítése; a szaksajtó fejlesztése, felügyeletük megszervezése; a szak-- 
szervezeti kongresszus összehívása." 

A résztvevők a beterjesztett javaslatokat alapos és élénk vita után lelkesen 
elfogadták s megválasztották a végrehajtó bizottságot, melynek tagjai lettek: 
Arnold Nándor cipész, Bauer János kőműves, Kiss Károly szabó, Jászai. 
Samu nyomdász, Seidner Izidor aranyműves, Szabó Albert asztalos, Teszársz 
Károly vasöntő. Elnöknek Teszársz Károlyt választották meg." 

Kétségtelen, az 1898. január 2-i értekezlet kimagasló jelentőségű a szak-— 
szervezeti mozgalom történetében. Az értekezlet megújította az 1891-ben léte— 
sült Szaktanácsot, és egyben biztosította egyenletes munkáját. Míg korábban 
a Szaktanács az egyesületek küldötteiből állt, s leginkább az egyletek közötti. 
kölcsönösség fejlesztésével foglalkozott, a választmányi üléseken pedig inkább. 
belső viták folytak. s nem az általános kérdések tisztázása volt a cél, addig. 
az 1890-es évek végén a munkásdemokrácia szabad elvei alapján jött létre 
a szakszervezeti mozgalom központi irányító szerve, intézménye. Önállóan, de 
a szociáldemokrata párt eszmei útmutatása alapján összegezte és kezdte koor- 
dinálni az egyes szakmák, majd szövetségek belső autonómiájának messzemenő. 
érvényesítésével az országos szakszervezeti mozgalmat. A Szaktanács valód 


— —— " Népszabadság, 1898. január 14.; Vas- és Fémmunkások Szaklapja, 1898. január 20. 
A Budapest fő- és székvárosi állami rendőrség 1898. évi működése. Budapest, 1899. 350-352. o. 
- A Szaktanács számszerű összetétele gyakran változott. A források ötös,. hetes bizottságról. 
szólnak, de ezen a Szaktanácsot kell érteni. 

" Jászai Samu: A magyar szakszervezetek története. Kiadja a Magyarországi Szakszer- 
vezeti Tanács. Budapest, 1925. 103-104. o. 

" A Budapesti fő- és székvárosi állami rendőrség 1898. évi működése. 350-352. o.;. 
Erényi Tibor id. mű, 369. o. 

irányító, egyeztető szervként való létrehozása elodázhatatlan feladat volt, s- 
ebben a pártvezetőség is fontos szerepet vállalt, ugyanakkor a Szaktanács 
megújítása kedvezően hatott a pártvezetőség munkájának centralizálására és 
egységesítésére. Nem véletlen, hogy a Szaktanács újjáalakítása a magyaror- 
szági munkásmozgalom kiemelkedően fontos eseménye. 


A SZAKTANÁCS ÁLTAL ÖSSZEHÍVOTT KONGRESSZUSOK 
A SZÁZADFORDULÓN. 
AZ ORSZÁGOS SZÖVETSÉGEK MEGALAKULÁSA 


A Szaktanács újjáalakulását követő hetekben a kormány drasztikus intézke- . 
déseket foganatosított a munkásmozgalom ellen. A kormány szocialistaellenes 
terrorhadjárata nem érte el célját: a munkásság hősies ellenállást tanúsított, 
s a szervezett munkások befolyása tovább nőtt. 1898 tavaszától a megfiatalí- 
tott (Garami, Weltner bevonása) pártvezetőség felismerte, hogy a munkásság 
parancsoló és objektív érdeke az országos szakmai szervezetek kiépítése, a szűk 
egyletesdi visszaszorítása, a centralizált vezetés megszilárdítása, a különféle 
egyoldalú nézetek és felfogások tisztázása, s egységes álláspont kialakítása a 
munkásság alapvető érdekeinek védelmében. 

A Szaktanács 1899. február 10-re választmányi ülésre hívta össze a szak- 
egyletek bizalmijait. A 34 szakegylet közül 26 egylet 150 bizalmija jelent meg. 
A szűkszavú beszámolóból megállapítható, hogy itt határozták el az ipari 
munkások kongresszusának összehívását. A héttagú Szaktanácsot kilenc főre 
bővítették. Az ülésre meghívást kaptak a szakszervezeti lapok szerkesztői is. . 
Elhatározták, hogy a kongresszus előkészítő munkálatait az egyes szakszer- 
vezetekben - többek közt nyilvános gyűléseken -— bonyolítják le. Az érte- . 
kezlet a központi elvi irányítással értelemszerűen a kibővített Szaktanácsot 
bízta meg." 

A pártmozgalomban dúló, az újabb szakadást sejtető viták (Mezőfi)," 
valamint az 1899-es MSZDP-kongresszus feloszlatása nem gátolták az előké- 
születeket, sőt a feltételek 1899 májusára valamelyest javultak és az elvi állás- 
foglalások is egyértelműbbé váltak. 

A Népszava 1899. május 5-i száma közölte a Szaktanács kongresszusi 
felhívását, amely egyben ismételten meghívta a szakszervezetek, a szakegy- 
letek képviselőit. Minden egylet két (mandátummal ellátott) küldöttel képvisel- 
tethette magát. A lap Teszársz Károly aláírásával közölte a javasolt napirendet 
is: 1. a Végrehajtó Bizottság jelentése; 2. a szakszervezeti szervezkedés alakja; 
munkanélküli-, utassegély, szállásügy; 3. szaktanács, esetleg munkástitkárság . 
szervezése és a bizottság megválasztása; 4. munkásvédtörvény-hozás; 5. a szak- 
sajtó; 6. munkaközvetítés; 7. sztrájkügy és egyesülési szabadság. 

A szerkesztőség fontos, elvi figyelmeztetést is közölt. Elsősorban a vidéki 


" Népszava, 1899. február 21. 
19 LT. erről bővebben: Varga Lajos: Viták és ellentétek az MSZDP 1900-ban történt 
szakadásának előestéjén. Párttörténeti Közlemények, 1983. 4. sz. 

szervezetek figyelmét hívták fel arra, hogy csak az ipari munkások szakegy- 
letei képviseltethetik magukat. Munkásképző egyletek, pártszervezetek nem 
küldhetnek küldötteket, mert a kongresszus csak a szakszervezetek ügyével 
foglalkozik.!! Ez a figyelmeztetés egyben azt is jelentette, hogy csak az ipar- 
törvények által meghatározott üzemek munkavállalóinak érdekvédelmével kap- 
csolatos kérdéseket tárgyalja, ill. képviseli. Így a földmunkásság, amelyre az 
ipartörvény rendelkezései nem vonatkoztak, a Szaktanács által 1905 előtt 
összehívott országos kongresszusokon nem képviseltethette magát. A föld- 
munkások országos kongresszusait, értekezleteit a földmunkásokból álló 9-es 
vagy 11-es bizottság szervezte a pártvezetőséggel egyetértésben. Éppen az 
1890-es évek végén elfogadott törvények (pl. az 1898/II. tc. — , a rabszolga- 
törvény") tiltották meg a szakegylet jellegű szervezkedést. Kétségtelen, hogy 
.a mezőgazdasági munkásság kényszerű távolmaradása érződött az első szak- 
szervezeti kongresszusok munkáján, mégis az ipari munkásság hatásos érdek- 
védelme elodázhatatlan központosítást igényelt. A felhívásnak az ipari mun- 
kások képviseletére vonatkozó nyomatékos hangsúlyozás nem jelentette a föld- 
munkásság érdekképviseletének feladását, csupán annak tudomásulvételét, 
hogy a fennálló törvények és rendeletek — s ez már a magyarországi ,libe- 
rális" politikai rendszer jellemzője volt — különböző módon szabályozták az 
ipari, ill. a mezőgazdasági munkásság szervezkedési szabadságát és érdek- 
védelmét. Ekkor a Szaktanács figyelme döntően az ipari munkásságra irányult, 
s kétségtelen, hogy a földmunkásság érdekvédelmével kapcsolatos feladatok 
. ellátása a második vonalba szorult. A földmunkásság mozgalmának a század- 
fordulón kialakult többirányúsága gyakorlatilag elkerülhetetlen volt, és ezt az 
útkeresést, többirányúságot tovább mélyítette az ipari munkásság nekilendülő 
és erősödő szakszervezeti mozgalma. Némelyek ezt úgy értelmezték, hogy a 
párt és a szakszervezet vezetői lemondanak a földmunkásság szervezéséről, 
holott elsősorban a munkásság érdekvédelmének intézményesített megterem- 
téséről volt szó. A tőkés termelésben visszamaradt, még döntően agrárjellegű 
Magyarországon a modern, a német és osztrák példát követő, szakszervezeti 
mozgalom kibontakoztatása a szocialista jellegű földmunkásmozgalom átmene- 
ti, majd tartós visszaesésével, ill. politikai és ideológiai polarizálódásával 
járt együtt. Ez a kikerülhetetlen ellentmondás a későbbiekben több súrlódás, 
vita, ellentét forrása lett. 

A pártvezetőség - helyesen - nem kevés erőt összpontosított a szakszer- 
vezeti kongresszus összehívására. A kongresszust üdvözlő cikk utalt a köz- 
ponti irányítás megvalósítását szándékozó 1899-es pártkongresszus részleges 
tanácskozására, a földmunkások kongresszusára. Hangsúlyozta, hogy a szak- 
szervezetek önállóan - a párttól függetlenül — tárgyalják meg a nagy fontosságú 
kérdéseket. A kongresszus, ha világrengető munkát nem is végezhet, sikeresen 
verheti vissza a kormány és a munkáltatók támadásait és szívós munkával 
kedvező feltételeket biztosíthat a szervezkedés kibővítésének és az érdekvéde- 
lem országos méretű kifejlesztésének. !? 


H Népszava, 1899. május 5. 
5 Népszava, 1899. május 19. 


A szakszervezetek első kongresszusát 1899. május 21-—22-én tartották 
Budapesten a szobafestők, mázolók, címfestők szakegyletének nagytermében. 
(A VII. kerületi Alsóerdősor 24. szám alatti vendéglő.) 

A kongresszus tanácskozásain" a főváros 37 szakegyletét 70 küldött kép- 
viselte, míg a főváros környékéről — Újpest 4 egylet (asztalosok, szita- 
szövők, szobafestők, szövőmunkások) 8 fő, a budafoki kádárok 2 fő — összesen 
10 fő jelent meg. Vidékről 19 szakegylet képviseletében 24 küldött vett részt. 
(Többek közt Pécsről 5 küldött 5 egyletet képviselt. Kolozsvár, Győr, Szeged, 
Debrecen 2-2 fő, Arad, Temesvár, Kassa, Süttő, Anina 1-1 fő.) 

Általában a kisebb létszámú egyletek 1, míg a nagyobbak 2 küldöttet 
választottak. A szakmai megoszlás szerint a kézmű-, kisipari túlsúlyt 10 
szakegylet reprezentálta, míg a 19 vidéki szakegyletből 5 asztalos, ugyanakkor 
a vidéki cipészeket csupán 2 fő képviselte, a szabókat viszont senki. A kong- 
resszuson természetesen nemcsak a 104 küldött vett részt. A Szaktanácsot 
Teszársz Károly, Bauer János, Seidner Izidor, Grünfeld Sándor, Szigeti Gábor 
képviselte. A tanácskozásba bekapcsolódtak a szaklapok szerkesztői, az egyle- 
tek meghívott vezetői is. A pártvezetőség Garami Ernőt és Weltner Jakabot 
delegálta. 

Rövid megnyitó beszédében a Szaktanács nevében Teszársz Károly emlé- 
keztetett a szakegyletek feladataira. Hivatásuk , a munkásságot a kapitalizmus 
kizsákmányoló törekvései ellen védelmezni, az osztálytudat felébresztésével fel- 
világosult, a társadalmi és gazdasági helyzetet tisztán látó munkásnemzedéket 
nevelni, s a gazdasági felszabadulásért való küzdelemre előkészíteni"." Te- 
szársz azonnal hozzá is tette, hogy a csaknem egy évtizedes múltra vissza- 
tekintő szakegyletek e nagy feladatoknak nem, vagy csak igen kis részben 
tettek eleget. Mégis eredménynek tartotta, hogy egyáltalán az első kongresz- 
szus összehívására sor kerülhetett, amelynek fő feladata az lesz, hogy a , Világ 
proletárjai, egyesüljetek!" alapgondolat jegyében kimunkálják a szakszerve- 
zet eredményes működésének legfontosabb eszközeit. E gondolathoz szorosan 
kapcsolódik Kiss Károlynak, a 2. napirendi pont előadójának egyik megálla- 
pítása ,,. . . a beérkezett kérdőíveken a szakszervezetek kivétel nélkül szociál- 
demokratikus elvi alapon állóknak jelentették ki magukat"."" Az alapelvekhez 
való ragaszkodás ekkor már csaknem természetes volt. A Szaktanács létrehozá- 
sa és valóságos működtetése azonban tovább erősítette a szociáldemokrata 
alapelvekhez való kötődést. 

A Szaktanács rövid beszámolóját Grünfeld Sándor nyomdász ismertette, 
aki az , első" Szaktanács (1891-1897) munkájának áttekintésére nem vállal- 
kozott. Az adott helyzetben ez helyes is volt, hisz a korábbi valós vagy 


5 A kongresszus tanácskozását tárgyalja Erényi Tibor id. művében 198-204. o.; A leg- 
fontosabb forrás: A magya rországi szakegyletek és szakszervezetek 1899. évi május 21. és 22. 
napján tartott első országos kongresszusának jegyzőkönyve. Kiadja a Szakszervezeti Tanács 
11-es Végrehajtó Bizottság a. Népszava Kiadó, [é. n.] 55. o.; Jegyzőkönyvszerűen tartalmazza 
a tanácskozás anyagát a Jelentés a Budapest fő- és székvárosi állami rendőrség 1899. évi 
működéséről. Budapest, 19 00. 427-455. o. 

4 A magyarországi szakegyletek . . . 5. o. 

3 A magyarországi szakegyletek . . . 11. o. Idézi: Erényi Tibor id. mű, 199. o. 


valótlan viták felelevenítése teljesen káros lett volna. Így röviden ismertette 
az 1898 elejétől — tehát a Bánffy-terror csúcspontjának idején - működésbe 
lépett Szaktanács tevékenységét. A hatósági zaklatások, üldöztetések, házku- 
tatások, letartóztatások, kitoloncolások naponta sújtották a munkásmozgalom 
különböző szervezeteit. Ilyen körülmények között a meglévő szervezetek meg- 
őrzése is eredménynek számított. A beszámoló azonban utalt rá: a Szaktanács 
visszamaradásában szerepet játszott az is, hogy , szakszervezeteink egy jelenté- 
keny része még mindig nem fogja fel kellő komolysággal a szakszervezeti 
tanács hivatását s ennél fogva annak fenntartásához úgy anyagi, mint erköl- 
csi tekintetben nagyon csekély mértékben járul hozzá"."" 

Az újjáalakított Szaktanács igyekezett biztosítani az összeköttetést az 
egyes szakszervezetek között — mondotta Grünfeld. - Fórumot biztosított 
a szakszervezetekben felmerült problémák megvitatására, s tanácsokat is adott 
megoldásukra. Figyelemmel kísérte a szaklapok működését, irányát. Megszer- 
vezte a kisebb szakmák közös jogvédelmét. Megkezdte a sztrájkmozgalmak 
fölötti felügyeletet, az előkészítetlen sztrájkok megakadályozását. Foglalkozott 
a szakegyletek országos kiterjesztésének gondolatával. 

A Szaktanács (a külföldi példák nyomán) pontos statisztikai adatok alap- 
ján kívánt tájékozódni a munkásság anyagi, társadalmi helyzetéről, életkö- 
rülményeiről, a munkaviszonyokról, a szakegyletek működéséről, a szervezett- 
ség fokáról. A beérkezett (rendelkezésünkre nem álló) statisztikai adatok alap- 
ján 126 szakegyletnek 23 603 tagja volt (a szaklapok példányszáma 11 000). 
Grünfeld ehhez még hozzátette: a szakmailag (?) szervezett földmunkások 
száma mintegy 35 000, s így Magyarországon a szervezett munkások száma 
60 000 fő. 

Ez az utóbbi adat mindenképpen túlzás és megalapozatlan. A föld- 
munkásság megemlítésében nem is a számszerűség a fontos, hanem a meg- 
említésük. Valószínű, hogy a felmérés és a statisztikai lapok szétküldése még 
nem kötődött a szigorú és rendszeres tagdíjbefizetéshez, s így a számok in- 
kább a lapok előfizetőinek, a rendezvényeken részt vevőknek a számát, s nem 
a befolyt tagdíjat mutatják ki. (Erről egyébként Grünfeld jelentése nem is 
közöl adatot.) A szervezethez való szoros tartozás ekkor még nem azonosult 
a rendszeres befizetéssel (hisz a későbbi statisztikák az egyetlen minősíthető 
adat — a tagdíj -— alapján mutatják ki a szervezettséget). Valószínű, hogy 
az egyes szakmai művelődési vagy segélyegyletek, pénztárak, körök is küldtek 
be adatlapokat. Ha a szervezettséget bizonyos összefüggésbe állítjuk a Népszava 
olvasóinak, levelezőinek lakhelyével (pl. 1898-as, 1899-es levelezések, beszá- 
molók, üzenetek stb.), nem is látszik túlzóan soknak a Grünfeld beszámo- 
lójában közölt húszezer körüli adat. Grünfeld statisztikájának viszont ellent- 
mond: a kongresszuson részt vett szakegyletek és küldöttek száma. A statisztiká- 
ban kimutatott 126 szakegylet helyett a kongresszuson csak 62 egylet képviselője 
vett részt. Grünfeld adatainak hitelességét Jászai Samu sem vonta kétségbe a 

szakszervezet történetéről írt könyvében," noha később készített összefogla- 
lókban a tízezres létszámot közölték. 

Kétségtelen, hogy az 1899-ben, a szervezett munkások számáról közölt adat 
még nem egyezett meg a rendszeres tagdíj-járulékot fizetett szervezett mun- 
kások számával, de a szervezethez, szakegylethez való tartozást többé-kevésbé 
kifejezte. A későbbi létszámadatok teljesen a befolyt tagdíj-járulékra épültek. 

A szakegyletek országos kiépítéséről s a szakszervezeti tevékenység fellen- 
dítésének módozatairól Kiss Károly szabó tartott referátumot, melyet Te- 
szársz Károly egészített ki. Az előadók úgy vélték, hogy a fennálló szak- 
egyletek a befizetett járulék ellenében keveset nyújtanak tagjaiknak szellemi és 
szakmai képzés terén, a munkanélküli- és utassegélyt kevés szakegylet képes 
biztosítani. 

Kiss Károly szerint feltétlenül növelni kell a járulékot, mert a tagoknak 
nyújtott segély növelheti a taglétszámot. Meg kell valósítani a munkanélküli- 
és utassegélyt, s a szakegyleteknek vállalniuk kell a munkaközvetítést."" 

Teszársz Károly éles szavakkal bírálta a helyi szervezkedést akadályozó 
önkényeskedést, de arra is rámutatott, hogy kevés az alkalmas vezető a szak- 
egyleti feladatok ellátására. Szerinte inkább csak néhány nagyobb városban lehet 
a mozgalmat elindítani, s a kisipar sem a legalkalmasabb a szervezkedésre, 
míg a nagyobb ipartelepeknél (bányák, kohók) valóságos ázsiai állapotok 
uralkodnak, ahol szinte lehetetlen a szervezkedés. 

A vitában felszólalók általában helyeselték a különféle segélyek megho- 
nosítását, de némely szakmában kivihetetlennek vélték a járulékok felemelé- 
sét. Kohn József időszerűnek tartotta a segéd- és betanított munkások és 
munkásnők szervezését. Egyedül Pelczéder Ágoston utasította el a segélyek 
rendszeresítését és eléggé meggondolatlanul, a tagjárulékok leszállítását tar- 
totta szükségesnek. Pelczéder javaslatait — helyesen -— elutasították. 

Az elfogadott határozat a szakegyletek lényeges feladatának jelölte meg a 
munkásság képzését, oktatását, különféle segélyek biztosítását, valamint a 
munkaközvetítés rendezését. A kongresszus , szükségesnek látja a szakegye- 
sületek működésének az egész országra való kiterjesztését . . . " Tulajdonképpen 
e határozat megvalósításának jegyében tárgyalták meg a Szakszervezeti Ta- 
nács feladatait, esetleg egy munkástitkárság létesítésének kérdését (ez utóbbit 
egyébként ekkor időszerűtlennek tartották), mivel a több tagból álló, függetle- 
nített apparátus felállításának feltételei hiányoztak. Seidner Izidor aranyműves 
rövid beszédben tisztázta a Szaktanács szerepét, helyét, megalakulásának sa- 
játos körülményeit. !? 

A kongresszus végül meghatározta a Szaktanács feladatait: 1. a szakegyleti 
kongresszus határozatainak végrehajtása, ill. végrehajtásának elősegítése; 2. az 
utassegély kialakításának elősegítése az egyes szakszervezetek között; 3. ellen- 


5" L.: Jászai Samu: A magyar szakszervezetek története. 

"1 A magyarországi szakegyletek . . . 13. o. 

5 Amíg külföldön a szakszervezeti tanács a már megerősödött szervezetekből forrott ki, 

állási pénztárak létesítése, a sztrájkmozgalmak feletti felügyelet gyakorlása; 
4. a szaklapok irányának és működésének felügyelete; 5. statisztikai kimuta- 
tások a szakszervezetek helyzetéről; 6. a szakszervezeti kongresszusok előké- 
szítése és lebonyolítása. 

Az általános feladatok meghatározása mellett tisztázódott a Szakszervezeti 
Tanács szervezeti felépítése is. Eszerint a 11 tagú végrehajtó bizottság tag- 
jai: elnök, alelnök, titkár, jegyző, pénztáros, pénztáros-helyettes, két ellenőr 
a belső kezelés ellenőrzésére, három a szakszervezetek tevékenységének felül- 
vizsgálatára. A végrehajtó bizottság hívja egybe esetenként az egyes szakszer- 
vezetek és szaklapok 2-2 képviselőjéből álló szakszervezeti tanácsot, amely a 
szakszervezetek közös kérdéseiről határoz a szakszervezeti kongresszusok kö- 
zötti időben. 

A végrehajtó bizottság a szakmák paritásos képviseletét is tükrözte. A bi- 
zottság tagjai valamennyien budapestiek: Grünfeld Sándor nyomdász, Buchin- 
ger Manó könyvkötő, Scheuermann Sándor asztalos, Seidner Izidor arany- 
műves, Drahovszky Antal vasesztergályos, Teszársz Károly vasöntő, Golub 
Antal kőműves, Szabó Imre cipész, Morgenstern Ignác vasbútormunkás, 
Reisch Ferenc szabó, Reitter Ármin mázoló. 

A szaksajtó kérdése szorosan kapcsolódott a szakszervezeti kérdéshez. 
Az előadók (Schiff Rezső, Schafranek István) beszámolója és a határozati 
javaslat felett nem volt vita. A beszámoló és a határozati javaslat a szak- 
sajtó feladataként jelölte meg a munkásság osztályharcos felvilágosítását, hogy 
, az indifferens körökre befolyást gyakoroljon, mindenütt emelje az osztály- 
tudatot, és az összetartozandóság érzetét növelje". Az előadók kevesellték a 
szaklapok számát, példányszámát s javasolták, hogy a rokonszakmák (s ne a 
kisebb szakmák) létesítsenek lapot, így a szaklapok elősegíthetik a rokon- 
szakmáknak országos szövetségekbe való tömörülését. A szaklap nemcsak fel- 
világosít, nevel, harcol, hanem szervez is. A határozat a centralizációs törek- 
vések szellemében hangsúlyozta , a szaklapok és azok vezetése a kongresszus 
által választott Szakszervezeti Tanács felügyelete alatt áll és annak hirdet- 
ményei kívánatra szaklapban közzéteendők... Új szaklapok alapításánál és 
kiadásánál a Szakszervezeti Tanács jóváhagyása kikérendő."" A határozat 
továbbá sürgette, hogy minden osztálytudatos munkás anyagilag és szellemileg 
támogassa saját szaklapját. 

A kongresszuson élénk vita alakult ki a munkásvédelem kérdéseiről. 
A napirendi pont előadója ismét Kiss Károly és Teszársz Károly volt. Kiss 
Károly a kormányok munkáspolitikáját, a balesetvédelemről szóló törvényeket 
bírálta. Ha a kormány tett is valamilyen intézkedést — állapította meg Kiss 
Károly -, azon mindenkor rajta volt a vállalkozók érdekeinek bélyege. A tör- 
vények megalkotásánál nem kérdezték meg a munkásokat, így azok hiányosak 
és a munkaadók számára biztosítanak előnyöket. Élesen bírálta az 1884-es 
törvényt, mivel ez a munkaadó és munkás viszonyát szabad egyezkedés tárgyá- 
vá tette. A látszólag liberális paragrafus a munkaadónak biztosított korlátlan 
lehetőséget. A határozat a törvény módosítását követelte. , A munkaadók 

köteleztessenek segédeiknek a viszonyoknak megfelelő minimális bért fizetni, 
mely időről időre ugyanazon szakmában munkaadókíból] és munkásokból 
álló vegyes bizottság által állapíttassék meg. Szabad megállapodások csak akkor 
bírjanak érvénnyel, ha azok a szakmában a munkások[kal] és munkaadókkal 
közösen állapíttattak meg. Felnőtt munkásokra nézve, különbség nélkül, a leg- 
magasabb napi munkaidő 10 órában állapíttassék meg."? 

Teszársz Károly beszédében a különböző iparágak munkakörülményeit 
bítálta. Kijelentette, hogy nem lehet rendszeresített munkavédelemről beszél- 
ni." A felszólalók helyi példákkal támasztották alá a Teszársz által elmon- 
dottakat (a Zsolnay-gyár hiányos munkásvédelmét, a bányászok 16 órás 
munkaidejét említették), ill. az egyes szakmákban foganatosítandó munkavé- 
delmi intézkedések bevezetését sürgették. Többen a 10 órás munkaidő beve- 
zetése helyett a 8 órás munkaidő bevezetését követelték. Végül is, a kong- 
resszus a 10 órás munkaidő általános bevezetését követelte. Figyelembe vették, 
hogy az országban 12-13, vagy több órás munkanap volt általános.?? 

A munkásvédelemmel kapcsolatos határozatok az egész ipari munkásság 
jogos, mértéktartó és reális követeléseit fogalmazták meg. E követelések konk- 
rétak és megalapozottek voltak, amelyek egyben szakszerű bírálatot is gya- 
koroltak a kormányzat munkáspolitikája felett. 

A munkásvédelemmel függött össze a munkaközvetítésről szóló napirendi 
pont. A határozati javaslatot Poór Árpád és Reisch Ferenc ismertette. Elvi- 
leg helyénvalónak tartották az állami munkaközvetítés intézményének felálli- 
tását, de elutasították az ipartestületek vagy más, a munkaadókból álló közve- 
títő irodák fenntartását. Mindaddig, amíg nem születik határozat a paritásos 
alapon létesített közvetítésről — szólt végül az elfogadott határozat — , köteles- 
sége a munkásoknak, hogy saját szakegyletük kebelében önálló munkaközve- 
títést"" létesítsenek". 

Az utolsó napirendi pont, a , Sztrájkügy és egyesülési szabadság" elő- 
adója Weltner Jakab volt. Az újdonsült pártvezetőségi alkalmazott rendkívül 
lendületes beszédében alapos marxista elemzést adott kapitalista viszonyokról. 
A munkavállalók — fejtegette Weltner — nem kifogásolhatják a munkaadók, 
gyárosok szervezkedését, megegyezését a munkások ellen. Ámde - tette hozzá 
azonnal - a tőkés osztályállam politikai hatalmát felhasználva olyan törvénye- 
ket foganatosított, amely a munkások szervezkedését meggátolja, ezért a munká- 
sok részére is szabad szervezkedést kell követelni az államtól. Weltner arra is 
figyelmeztetett, hogy mindezt nem elég csupán követelni, felszólította a mun- 
kásságot egységének megteremtésére az állammal folytatandó nehéz küzde- 
lemre. 

Az elfogadott határozat félreérthetetlenül hirdette a sztrájk alkalmazásá- 
nak jogosságát és szükségességét. Nem hagyott kétséget alkalmazásának gya- 
korisága felől. A kongresszus egyöntetű és határozott állásfoglalása harcba 


H To. 30. o. Idézi: Erényi Tibor id. mű, 203. o. 
"3 A magyarországi szakegyletek . . . 30-31. o. 

:3 TJo. 34. o. 

14 TJo. 43 —44. o. 

szólította a munkásságot nemcsak a kormányzat munkásüldöző politikájával, 
hanem a tőkés társadalommal szemben is. 

Weltner beszéde, s a határozati javaslat egyöntetű lelkes támogatásra ta- 
lált. Mindezt kétségtelenül bizonyítja, hogy a kongresszus résztvevői nehéz és 
elszánt harcra számítottak, amikor a munkásság gazdasági helyzetének javí- 
tására vállalkoztak. 

A szakszervezetek I. kongresszusának munkája sikeres és eredményes volt. 
Lerakta a korszerű szakszervezeti mozgalom elvi alapjait, körvonalazta az in- 
tézményes munkás érdekvédelem legfontosabb feladatait, tisztázta a szakszer- 
vezet által vezetett osztályharc fontosabb eszközeit, megteremtette az autonó- 
miára épülő, s a centrális irányítást igénylő mozgalom szervezeti kereteit. 

A párt és a szakszervezeti sajtó elismeréssel és egyetértéssel méltatta a 
kongresszus munkáját. Azt remélték, hogy a szakszervezeti mozgalom mély 
gyökereket ereszt a munkásság körében, s a munkásosztály alapvető érdekei- 
nek védelmezése egyben társadalmi és politikai szerepének növelését is 
elősegíti. 

A Szaktanács még 1899 szeptemberében eljuttatta Hegedüs Sándor keres- 
kedelemügyi miniszterhez a kongresszus jegyzőkönyvét, valamint a munkásság 
fő követeléseit tartalmazó memorandumot. A minisztertől érkezett válasz 
ugyan általánosságokat tartalmazott, mégis a  munkásbiztosítás kérdé- 
seivel foglalkozó ankétra meghívták a Szaktanácsot mint az ipari munkásság 
érdekeit képviselő testületet. Jóllehet a kormány nem tudott koncepciózus 
munkáspolitikát kialakítani, mégis tett néhány bizonytalan lépést az érdek- 
egyeztetés irányába. A Szaktanács bizonyos kapcsolatba került a szociális és 
munkáskérdéssel foglalkozó kormányzati szervekkel. 

A biztosítási törvénymódosításról széles körű eszmecsere folyt a kormány- 
Zati és a tőkés — polgári körökben, s nem véletlen, hogy október 29-re a Szakta- 
nács is ankétot hívott össze , a betegsegélyezési ügy tárgyában". Az ankéton, 
amelyen 30 szakegylet és több pénztár képviseletében több mint 100 fő jelent 
meg, kiderült, hogy a biztosításról nincs egységes elvi álláspont. Csillag Zsig- 
mond, Kiss Károly, Matos Jenő, Teszársz Károly a biztosításban a kerületi 
és magánpénztárak jogosságát ismerték el, és ellenezték a betegpénztárak 
államosítását. Csillag Zsigmond a kormány iránti bizalmatlanságát hangoztatta, 
s úgy vélte, hogy az államtól nem várhatnak jótéteményt. Matos sem fogadta 
el a biztosítás államosítását, mivel nincs mit remélni a bürokratikus állam- 
tól. Csak akkor érdemes szólni erről, ha a munkásságnak jogai is lesznek. 

Az ankéton résztvevők többsége a pártvezetőség álláspontját osztotta, 
melyet Weltner Jakab ismertetett. Ennek lényege a kötelező állami baleset- 
biztosítás bevezetése, az egész betegsegélyezési ügy egységesítése, államosítása, 
a munkásság arányos (kétharmad-egyharmad vagy fél-fél) képviselete a bizto- 
sítási intézmények egész hálózatában, az autonómia fenntartása. Garami Ernő 
a kérdés elvi és perspektivikus jelentőségét hangsúlyozta. Megállapította, hogy 
Csillag Zsigmond ellentmondásba keveredett, amikor a balesetbiztosítás jóté- 
teményét elfogadja az államtól, a betegbiztosításét nem. , Nem szabad a pénz- 
tárak érdekeit nézni, hanem kizárólag a munkásokét kell keresni. A szabad 
orvosválasztást a munkások érdekében kell követelni." Teszársz Károly nem 

kapcsolódott be a vitába, s korábbi, az államosítást elutasító véleménye meg- 
ingott, s közeledett a többség felfogásához." 

Az elfogadott határozat a munkásság egyik alapvető érdekének kifejezése 
volt. Az egységesítés és államosítás a partikuláris érdekek visszaszorítását, a 
különféle visszaélések felszámolását célozta, s egyben a korszerű szociálpolitika 
kiszélesítésére is konstruktív javaslatot tett, anélkül, hogy valamilyen illúziót 
keltett volna a fennálló társadalmi vagy államrend iránt. 

Az 1900-1901-ben az MSZDP-ben kirobbant és elmérgesedett vita és 
szakadás" visszhangra talált az ipari munkásság egy részének körében is; 
több szervezet (cipészek, festők, öntők), a gyári-üzemi vasmunkásság jelentős 
része, nem szólva a földmunkásszervezetekről, átmenetileg Mezőfi Vilmos párt- 
ját követték, ami nagyjából meghatározta a Szaktanácshoz való viszonyukat is. 
Mezőfi pártja átmeneti befolyásának több oka volt. Nagyobb figyelmet fordí- 
tottak a gyári és üzemi munkásság megnyerésére; tágabban értelmezték a 
pártkereteket, mint az MSZDP; a szakmai szervezetek centralizálását nem sür- 
gették; felléptek a pártalkalmazottak tevékenysége ellen; szorosabb kapcsolat 
fenntartását hirdették a földmunkásokkal. Nagybirtok-ellenességük visszhangra 
talált az ipari munkások körében is. Ez a viharos és zaklatott két év a szer- 
vezetek jelentős részét lekötötte, s a figyelem az erők megtartására, Mezőfiék 
visszaszorítására irányult. Az MSZDP-hez vagy a Magyarországi Újjászervezett 
Szociáldemokrata Párthoz (MUSZDP) tartozó egyleteknek valamiféle arányos 
szaktanácsi képviselete az 1900-as mélypont idején sem merült fel, s az 1901 
második felétől, pillanatnyi tanácstalanság és megingás után az MSZDP-t 
követő szervezetek lassú és fokozatos megszilárdulása állapítható meg, ami 
szerény és elfogadható körülményeket teremtett a szakszervezetek II. országos 
kongresszusának megtartásához, noha aza MUSZDP befolyása is számottevő 
volt. 

A kongresszust 1901 karácsonyán tartották. A fővárosból 42 egylet (1899- 
ben 37) képviseltette magát. E szerény számszerű növekedést mérsékli, 
hogy 7 szakegylet, amely korábban elküldte megbízottait, 1901-ben távol ma- 
radt a kongresszustól (cipész, csizmadia, kesztyűs, szűcs, szobrász, pipakészítő, 
acéltoll készítő). Ezek az egyletek az újjászervezett pártot követték. A kong- 
resszusra viszont meghívtak 7 munkásképző egyletet, köztük az olasz, a cseh 
és a német egyletet, s ezek képviselői a Szaktanácsot erősítették. (Munkás- 
képző egylet nem képviseltette magát 1899-ben, s a későbbi kongresszuso- 
kon sem.) Az 1899-es képviselethez viszonyítva mindössze 6 új szakegylet 
(cipőfelsőrész-készítők, kazánkovácsok, kovácsok, kereskedelmi alkalmazottak, 
kéményseprők, mechanikusok) küldöttei jelentek meg. Vagyis a két kongresszus 
közötti másfél évben nem növekedett lényegesen a fővárosi szakegyletek száma, 
s a Szaktanács irányító szerepe több szakmában nem, vagy csak részben ér- 
vényesült. 


15 Népszava, 1899. november 3.; Jelentés a Budapest fő- és székvárosi állami rendőrség 
1899. évi működéséről. 457—468. o. 

2 Varga Lajos: Az MSZDP 1900. évi szakadása. A Magyarországi Újjászervezett Szo- 
ciáldemokrata Párt megalakulása. Párttörténeti Közlemények, 1984. 3. sz. 91. o. 

A főváros környékéről az újpesti és a budafoki küldöttek mellett, megjelen- 
tek a kispestiek és az erzsébetfalviak is. 

A vidéki fejlődés számottevőbb volt. Míg az I. kongresszuson a küldöttek 
10 város szakegyleteiből utaztak a fővárosba, 1901-re számuk 20-ra (az I. kong- 
resszus résztvevőin kívül Brassó 6 egylet, Fiume 1 egylet, Kaposvár 1, Nagy- 
kanizsa 1, Pozsony 2, Resica 1, Sopron 1) emelkedett. A 42 vidéki szakegyletet 
33 küldött képviselte. A vidéki küldöttek egy része a helyi általános munkás- 
képző egyletek (Heinz Frigyes a pozsonyi , Vorwárts", Húsvéth Emil a lugosi 
népművelő egylet, Tokody József a pécsi munkásképző, Fülöp Bertalan a 
miskolci általános munkásképző egylet) tagságát képviselték; s a 33 küldött 
1/3-a szabó volt. Ez mindenképpen nagy aránytalanságot fejezett ki, nemcsak 
azért mert az I. kongresszuson e szakmából senki nem vett részt, hanem a szer- 
vezett munkások számához viszonyítva is. (A szabómunkásokországok szövetsége 
nem tartozott a népes szövetségek közé.) A II. kongresszuson való aránytalanul 
magas jelenlétük a mezőfista újjászervezettek ellensúlyozását szolgálta. 

A szocialista mozgalomban kialakult és elmélyült konfliktus és szakadás el- 
lenére a szociáldemokrata irányítású szakszervezeti mozgalom lassú fejlődésnek 
indult, jóllehet a II. kongresszus nem a legkedvezőbb időpontban végezte el 
munkáját. A szervezeti válságot még nem sikerült felszámolni, több (főleg a 
vasas) szakmában még dúlt a harc, ámde az újjászervezettek sem tudtak átütő 
sikereket felmutatni. 1901 második felében már egyre több szakegyletből kezdtek 
kiszorulni, bár meghatározó befolyást gyakoroltak a bőripari munkások tábo- 
rára, s továbbra is jelentős befolyásuk, bázisuk volt a fővárosi munkások 
körében. 

Így nem véletlen, hogy a Szaktanács nem készített írásos beszámolót. A 
kongresszuson nem kívántak foglalkozni az MUSZDP-vel és a Szaktanácstól 
független munkásszervezetekkel, hisz az esetleges vita viszálykodássá fajult vol- 
na.?" A kongresszuson a mezőfista szervezetekről, tevékenységükről érdemi 
vita nem alakult ki. Teszársz rövid beszámolója nem adhatott számot nagyobb 
haladásról. A taglétszámra és a szakegyletre vonatkozó adatok nagyon hiányo- 
sak, hisz az egyletek jelentős része nem közölt adatokat, s így a hiányos adatok 
49 szakegyletet és 8222 tagot regisztráltak. Teszársz a visszaesést a nagyarányú 
fluktuációval magyarázta. A kifizetett segélyek még rendkívül szerények 
(35 egyletben mindössze 21 800 korona munkanélküli segélyt fizettek ki). A 
beszámolóból is kiderült, hogy csak a nyomdász egyletnek volt fizetéses tiszt- 
viselője, a többi egyletben a megbízottak díjtalanul látták el feladatukat. 

A jelentés megemlítette, hogy az egyletek 19 sztrájkot jelentettek be. (Köz- 
tük az állami gépgyárban 3500 fő, a Ganz-gyárban 2300, a Riegler-féle papír- 
gyárban 280, a resicai vashengerműben 4500 fő sztrájkolt.) Az egyletek több 
mint 14 000 koronát költöttek a sztrájkokra, a Szaktanács 2200-at. A beszámoló 


? A kongresszuson heves szóváltásra került sor a mezőfista Beller Ferenc és Groszmann 
Miksa között. Groszmann ajánlatára Beller Ferenc és Reich Gotthald mandátumát megsemmi- 
sítették. Teszársz Károly, aki éppen a legnagyobb vitát folytatta velük a sajtóban és a szerveze- 
tekben, további részvételük mellett szólt, javaslatát azonban elutasították. Hasonló okok 
miatt ugyancsak érvénytelenítették a bécsi magyar egylet (Ledner Gyula) mandátumát is. 

azonban nem értékelte a sztrájkokat, semmiféle tanulságot nem összegzett. A. 
szűkszavú beszámolóból az is kiderült, hogy a végrehajtó bizottság 119 ülést (!) 
tartott, a Szaktanács pedig 25 alkalommal tanácskozott." (A részletes ismerte- 
tés ebben az esetben is elmaradt.) 

A beszámoló felett nem bontakozott ki érdemi vita. Csupán néhány vidéki 
szakegylet képviselője adott rövid ismertetést a helyi viszonyokról. Így a kong- 
resszus hamarosan hozzáfogott a munkásvédelem c. napirendi pont megvitatá- 
sához, melynek előadója Izrael Jakab volt. Az előadói beszéd keményebben és 
határozottabban hangzott, mint két évvel korábban. Izrael felszólította a tör- 
vényhozást a 8 órás munkaidő meghonosítására, a 14 éven aluli gyermekmunka 
megtiltására, a vasárnapi munkaszünet általános bevezetésére, a női munka 
szabályozására, a hetenkénti 36 órás munkaszünet létesítésére. (Ezek a követe- 
lések bekerültek az MSZDP 1903-as programjába is.) Az előadó élesen támadta 
az iparfelügyeleti intézményt (beszédébe ugyan túlzások, egyoldalúságok is be- 
kerültek), s joggal kifogásolta, hogy a felügyelet a 20-nál kevesebb munkást 
foglalkoztató ipari intézményekre már nem terjed ki. Bírálta a felügyelet kezdet- 
legességét, részrehajlását, egyéb fogyatékosságát. 

A szónok a munkásvédelemmel kapcsolatos szociálpolitikai követeléseket 
összekapcsolta a politikai (egyesülési, szervezkedési) kérdéssel és a sztrájkjoggal. 
Az érvelés egyébként alig tért el az 1899-es állásponttól, legfeljebb a formai egy- 
bekapcsolás jelentett új elemet, s ezzel meggyőzőbbnek tűnt az osztályállam 
bírálata. 

A felszólalók számos helyi példával egészítették ki a referátumot. A kong- 
resszus elfogadta Friedrich Rezső resicai küldött javaslatát, amely szerint a vég- 
rehajtó bizottság járjon közbe a helyi bányamunkások érdekében." 

Teszársz Károly a munkásbiztosításról tartott referátumot. A tíz éve alko- 
tott betegsegélyző törvényről - állapította meg - bebizonyosodott, hogy nem 
felel meg a követelményeknek. A pénztárak közül különösen a gyári pénztárak 
nem elégítik ki az igényeket, mivel a munkás a gyárból való távozásakor vagy el- 
bocsátásakor elveszíti befizetett pénzét is. A kerületi pénztáraknál pedig inkább 
az intézményt s nem a munkást védik. Ajánlotta, hogy a németországi biztosítási 
törvényt honosítsák meg, amely betegségre, rokkantságra és öregségre egyaránt 
vonatkozik. Megemlítette, hogy a szociáldemokraták elvi álláspontja a bizto- 
sítás ügyének államosítása, amihez hozzátette korábban is hangoztatott vélemé- 
nyét, hogy első fázisként egyesítsék a különféle pénztárakat, s a munkásság tö- 
rekedjen a pénztárak vezetőségébe bejutni. 

A beterjesztett határozati javaslat megállapította az 1891. XIV. tc. fogya- 
tékosságait s követelte , a kötelező állami betegsegélyezés, baleset-, rokkant- és 
aggkorbiztosítás törvénybe iktatását a munkások anyagi megterheltetése nélkül 
és önrendelkezési joguk biztosításával"."" 

A felszólalók egyetértettek a határozati javaslattal, helyeselték a pénztárak 


3 A magyarországi szak- és munkásképző egyletek II. kongresszusának jegyzőkönyve. 
(A továbbiakban: Jegyzőkönyv.) Budapest, 1902. 8-13. o. 

" Tegyzőkönyv. 27-42. o.; Erényi Tibor id. mű, 238-239. o. 

" Tegyzőkönyv. 44-45. o. 


államosítását, míg többen sürgették a gyári pénztárak megszüntetését, a szerve- 
zett munkások nagyarányú részvételét a pénztárak igazgatóságaiban. 

A biztosításra vonatkozó határozat az egész munkásság legközvetlenebb 
érdekének intézményesített védelmét célozta, a biztosítás áttogó megreformálá- 
sát tűzte ki célul. A kongresszus véglegesen szakított a biztosítás gyakorlati szét- 
aprózottságával s határozottan az államosítás mellett döntött, amit összekapcsolt 
a korábban kialakult önrendelkezés biztosításával. Az egész munkásság érdeké- 
ben elfogadott határozat előkészítette az 1907-ben kidolgozott biztosítási tör- 
vényt, és a pénztárak összevonását. 

Drahovszky Antal terjesztette elő a kongresszus újabb napirendi pontját, 
amely a magyarországi szakszervezetek kölcsönösségi viszonyáról és a nemzet- 
közi kapcsolatokról szólt. Az előadó megállapította, hogy a szakegyletek a kitű- 
zött céloknak nem tudnak hiánytalanul megfelelni, mivel csak két országos szö- 
vetség alapszabályát hagyta jóvá a kormányzat. Az előrehaladás érdekében 
azonban - szögezte le -— nem szabad várni a hatósági jóváhagyásra, meg kell 
teremteni a helyi, vidéki és fővárosi szakegyletek szoros kapcsolatát. Szorgal- 
mazta a városi szervező-, összekötő bizottságok létesítését. A határozat meg- 
állapította az ellenálló harci szervezetek szükségességét, az egyletek együtt- 
működésének fontosságát. A referátum alapján elfogadott határozat (amely az 
országos szövetségek felállítását sürgette, a szervezetek együttműködését szor- 
galmazta, a központi vezetés erősítését, segítését támogatta) jelentős előrelépés 
volt az 1899-es kongresszus hasonló határozatának konkretizálásában. 

Szakszervezeti kongresszuson először szerepelt ,,A szakszervezeti irodalom 
és önképzés" c. téma. Előadója Buchinger Manó volt. Az agitációs munka fő 
hibájának tartotta a szakszervezeti irodalom hiányát. Szorgalmazta a szakszer- 
vezetek keretében rendszeresen szervezendő tanfolyamok meghonosítását. 
Sürgette a központi (a majdani Szakszervezeti Értesítő) szakközlöny kiadását. 
Felhívta az egyes szakszervezetek vezetőinek figyelmét az agitáció, az irodalom, 
a sajtó anyagi támogatására. A szakszervezeti sajtó fellendítésére, az oktatás rend- 
szeressé tételére vonatkozó s a szakszervezetek anyagi áldozatát vállaló határoza- 
tot elfogadták, s ezzel a szakszervezetek fontos kulturális, nevelőmunkáját elvileg 
15 megalapozták. 

A II. kongresszuson megválasztott Szakszervezeti Tanács tagjai lettek: 
Drahovszky Antal vasesztergályos, Gogolya György kőműves, Izrael Jakab 
bádogos, Kitajka Lajos szabó, Kun Sámuel nyomdász, Lakner László nyom- 
dász, Seidner Izidor aranyműves, Tatai Gyula nyomdász, Teszársz Károly vas- 
öntő, Vanczák János lakatos, Vischnovszky Ignác vasesztergályos. 

A Szaktanácsban még helyet kaptak az 1880-as évek szűk szakegyleti gya- 
korlatában gondolkodó idősebb generáció tagjai, de a túlnyomó többség már az 
országos szövetségek kiépítésén fáradozó fiatalabb, agilisabb nemzedékből tevő- 
dött össze. 

Talán elsősorban hozzájuk szólt Weltner rövid zárszavában is: A kong- 
resszus olyan határozatokat hozott, melyekkel elérhető a helyes szervezkedés. 
Olyan szakegyletek alakíthatók az országban, amelyek képesek a munkásokat 
művelni s az osztályharc ügyének megnyerni. Arra kérte a küldötteket, hogy 
a szakegyletben a pártmozgalmat is honosítsák meg. 

A szakszervezetek II. kongresszusa megerősítette az első kongresszus elvi 
" jelentőségű határozatait. A tanácskozás egyértelműen az országos szövetségek 
létrehozása mellett foglalt állást. Ez a kongresszus jelentősen meggyorsította a 
modern értelemben vett szakszervezeti mozgalom és intézményrendszer ma- 
gyarországi megteremtését. 


k. dt j 


Az 1902-1904 közötti két-két és fél év a magyarországi szakszervezeti mozgalom 
rohamos fejlődésének, tömegméretűvé válásának időszaka. A gyors fejlődést 
. a taglétszám ugrásszerű növekedése is bizonyítja. A Szaktanács adatai szerint 
1902. január elején 10 000 fő fizetett tagdíjat. Ez az adat 1904. június 30-án 
52 410, 1905. január 1-én pedig 53 169. A leggyorsabb növekedés az 1903-as 
.évben volt, amikor 25 868 taggal bővült a szervezett munkások száma. 1904- 
.ben a szakszervezetek bevétele meghaladta a 846 000 koronát, a kiadás pedig 
106 520 korona volt. (A kiadási rovatban a munkanélküli-, utazási és tartózkodási 
segély, oktatás, jogvédelem, agitációs és propagandaköltségek szerepeltek. Az 
. alkalmazottak fizetése 38 531 koronát tett ki.) 1994-ben a fővárosi munkások 
.3094-a (a peremközségek stb. nélkül) szervezett munkás volt, míg vidéken 
7,799-a.? 

E szembetűnő változásnak több oka volt. A gazdasági válság 1902 közepé- 
"től már túljutott mélypontján, s a gazdasági fellendülés nyomán keletkezett 
. munkaerő-igény érezhetően enyhítette a súlyos munkanélküliséget, a konjunk- 
.:túra kibontakozása pedig kedvezett a gazdasági és bérmozgalmaknak. 1903- 
:ban hozzávetőlegesen 800 munkabeszüntetés és sztrájk volt. 1904-ben a Szak- 
"tanácsnak 325 sztrájkot jelentettek be 31 472 résztvevővel. A sztrájkok három- 
negyede a munkások teljes vagy részleges győzelmével végződött. A munka- 
:bérek 10-1599-kal nőttek, míg a munkaidő fél- egy órával csökkent. 

A szakszervezetek kiegyensúlyozottabb működése szempontjából a kor- 
mányzat munkáspolitikájának egyik leglényegesebb eleme az volt, hogy ezekben 
.az években engedélyezték a szakszervezetek országos szövetségeinek szabály- 
szerű tevékenységét. Így az országos szövetségekhez (számuk 1904 közepén 15) 
-tartozó egyletek, valamint az önálló szervezetek működését egy 1902-ben kelt 
miniszterelnöki rendelet szerint nem szabad háborgatni, s a rendőrségnek csak 
.kihágási esetben van beavatkozási joga. 1902 közepétől a felügyeletet gyakorló 
kereskedelemügyi miniszter bevonta a Szaktanács képviselőit (Buchinger 
Manót, Teszársz Károlyt, Groszmann Miksát és másokat) a fővárosi munka- 
közvetítő tevékenységébe. Noha lényeges változás nem történhetett a képvi- 
selet arányában, de annyit elértek, hogy a városi munkaközvetítő bérharcban 
.álló munkahelyekre nem irányított munkásokat. Egy 1903. júliusi kereske- 
delemügyi miniszteri rendelet megtiltotta, hogy a hatóságok a sztrájkolókat 
"karhatalommal a munka felvételére kényszerítsék. Mindez természetesen még 
.nem jelentette a sztrájkjog törvényes elismerését. A sztrájk kérdésével Tisza 


"1 Szakszervezeti Értesítő, 1904. november. A munkásszakszervezetek tagforgalrna.; 
. Szakszervezeti. Értesítő, 1905. május. A magyarországi szakszervezetek 1904-ben. 

István miniszterelnök is foglalkozott 1904. november 17-i leiratában: ,,. ..a: 
munka föltételeinek módosítására irányuló mozgalmat és szervezkedést a mai 
gazdasági életnek olyan jogos és törvényes eszközének tekintem, hogy valamely 
munkás szakegyesület csak azért, mert annak vezetősége kedvezőbb munka-.- 
bér elnyerésére irányuló mozgalomban részt vesz, föloszthatónak nem tar-- 
tom még abban az esetben sem, ha ez a szakegyesület alapszabályszerű 
céljai közé nincs is fölvéve". E liberális szellemű felfogás jelentőségét érez-. 
hetően mérsékelte a helyi hatóságoknak szóló eljárási záradék: , Mihelyt. 
azonban beigazolást nyer az, hogy valamely munkás-szakegyesület vagy an-- 
nak vezető tagjai a törvényes keretből kilépve akár a saját egyesületük tag- 
jai, akár más munkásokkal szemben, akár erkölcsi, akár fizikai eszközökkel oly 
terrorisztikus működést fejtenek ki, amelyek célja az egyes munkások szabad. 
elhatározásának korlátozása, az illető szakegyesületet föl fogom oszlatni."?? 

Tisza István politikus elvbarátainál vagy ellenfeleinél korábban és alapo- 
sabban ismerte fel a munkáskérdés nagy horderejű társadalmi feszítő erejét, s 
nem is vonta kétségbe a szervezett munkásság céltudatos harcát a tőke ellen, ez 
a felismerés azonban mit sem változtatott konok, számos reakciós vonással meg- 
tűzdelt politikai konzervativizmusán: még a háborús évek alatt is kérlelhetetlenül . 
ragaszkodott a választójog lehető legminimálisabb kiterjesztéséhez. Szinte 
korlátlan jogi és hatalmi lehetőséget nyújtott - az egyéni szabadság védelme- 
zésének örvén - a hatóságoknak a szakszervezetek ellen. Hogy aztán a minden- 
kori kormányok vagy hatóságok az elvi állásfoglalás mely passzusát alkalmazták, . 
az már a konkrét viszonyoktól függött. (1904-ben folytatódott az országos. 
szövetségek elismerése, a sztrájk- és bérmozgalmak kibontakozása, de a vasutas- 
sztrájkot katonai eszközökkel számolták fel, Élesden sortűzzel vetettek véget 
a tüntetésnek stb.) 

Ezek és más kormányzati intézkedések kedveztek a tömeges szakszervezeti 
mozgalom kibontakozásának. Nagyobb jelentősége annak volt, hogy 1902-1903- 
ra véglegesen konszolidálódott a centrális irányítást megvalósító párt és szak- 
szervezeti vezetőség helyzete. Időben felismerték a nagyarányú szervezőmunka 
kibontakoztatásának lehetőségeit, felkarolták a munkásság legalapvetőbb - a lét- 
fenntartással legszorosabb kapcsolatban álló — gazdasági követeléseit, s tudatosí- 
tották azt a gondolatot, hogy az uralkodó osztályoktól a legkisebb engedménye- 
ket is csak szívós és állandósított harcban lehet elérni. A mindennapi küzdelem- 
ben elért eredmények mellett a legnagyobb vívmány a szervezett tömegmozgalom 
megteremtése, a munkásosztály politikai erővé, tényezővé való formálása volt. 

1902-1903-ra lényegében visszaszorult, ill. megszűnt a Magyarországi Újjá- 
szervezett Szociáldemokrata Párt befolyása az ipari munkásság körében, viszont 
az MSZDP ezekben az években átmenetileg visszaesett falun. A siker lendítője 
volt a párt 1903-as marxista programjának és szervezeti szabályzatának elfoga- 
dása, valamint az igen népes és tevékeny 1904-es pártkongresszus is. 

1903-1904 folyamán a szakszervezetek általános tevékenységében, az oktató - 
és agitációs munkában, a bérmozgalmak időpontjának kiválasztásában, vala- - 
mint a követelések összeállításában nőtt a Szaktanács koordináló szerepe. 1903- - 


5 A rendeletet idézi: Jászai Samu id. mű, 132. o. 


: ban lehetővé vált hogy a Szaktanács függetlenített titkárt alkalmazzon. A válasz- 
tás Jászai Samura esett, aki a cipőfelsőrész-készítők szakegyletének gyakran za- 
jos, népes olvasójában kezdte meg szervezői, adminisztratív tevékenységét, a 
statisztikai kérdőívek adatainak feldolgozását, a különféle értekezletek, tanács- 
kozások előkészítését. 

1904. szeptember elsején havi kiadványként megjelent a Szakszervezeti Ér- 
tesítő. A beköszöntő cikk megállapította, hogy a szakszervezetek egyöntetű mű- 
ködéséhez nélkülözhetetlen a központi irányítás. Az értesítő feladata a külön- 
böző szakmákhoz tartozó munkások szolidaritásának elősegítése a munka és 
bérviszonyokról, a munkásság gazdasági helyzetéről, a sztrájkokról, a munka- 
piacról; figyelemmel kíséri a különféle betegpénztárak, békéltető bizottságok, 
iparfelügyeletek tevékenységét; mindenütt védi a munkásság érdekeit és kímé- 
letlenül bírálja azokat az intézményeket, amelyek megsértik ezeket az érdekeket. 
Az értesítő rendszeresen tájékoztatott a Nemzetközi Szakszervezeti Titkárság 
határozatairól, állásfoglalásáról, beszámolt a szakszervezeti mozgalom fonto- 
.sabb nemzetközi eseményeiről. 

A Szaktanács 1903 karácsonyára bányászértekezletet hívott össze. A külön- 
böző bányatelepekről 23 küldött jelent meg 20 000 bányamunkás képviseleté- 
ben. Az értekezlet egyhangúlag az országos bányaszövetség felállítása mellett 
nyilatkozott. Az előmunkálatokra titkárságot létesítettek, amelyeknek célja az 
alapszabályok kidolgozása, bányász-szaklap kiadása, a meglévő bányászegyesü- 
letek, asztaltársaságok egyesítése volt. Az előkészületek meggyorsítása érdeké- 
ben a Szaktanács hamarosan kidolgozta az alapszabályokat és jóváhagyás végett 
fölterjesztette a belügyminiszterhez. Onnan átkerült a pénzügyminisztériumba, 
majd a bányatulajdonosokhoz, s láttamozás nélkül vissza a Szaktanácshoz. Ez 
több ízben megismétlődött. A Szaktanács hiába hivatkozott 1854-es, az 1886-os 
bányatörvények szükséges revíziójára (Teszársz Károly az említett értekezleten 
a bányászok jogi helyzetét a cselédekével azonosította), a hatóságok különböző 
indokokkal utasították el (bányászszövetség nem működhet Budapesten, mivel 
.a fővárosban nincsenek bányászok; a pécsvidéki bányászok pedig nem alakíthat- 
nak országos egyesületet stb.). Ennek ellenére sok helyütt (pl. Mecsekszabolcs, 
Pécs, Anina, Resica, Tata, Brennbergbánya) működtek bányászegyletek, s szám- 
talan sztrájkot szerveztek, de a központi szervezet hiánya érzékenyen sújtotta a 
magyarországi bányász társadalom szocialista fejlődését. A Bányamunkás c. lap 
csak 1913-ban jelent meg, de 1917-ben már 9000 előfizetője volt. Ennek ellenére 
a bányamunkások szövetségének alapszabályát csupán 1918. január végén 
hagyták jóvá. 

A Szaktanács egyengette a vasút munkásainak szakmai szervezését is. 1903. 
július 26-án az Újvárosháza tanácstermében gyűlést tartottak a , sínek rab- 
szolgái", ahol ezrével jelentek meg a fűtőházak, a pályaudvarok munkásai, 12 
vidéki város képviselői. A Szaktanács a szervezőmunka előmozdítására 800 
koronát folyósított. 1903 decemberében a Szaktanács vezetésével küldöttség 


5 Népszava, 1903. július 28.; A vasúti munkásság szervezésére 1.: Gadanecz Béla: 
A vasutas munkásmozgalom története. Kiadja a MÁV Vezérigazgatósága és a Vasutasok 
Szakszervezete, 1985. 351. o. 

jelent meg a kereskedelemügyi miniszternél és átadta a munkásság követelését : 
tartalmazó memorandumot. 1904 tavaszán a vasúti munkások körében kiszéle- 
sedett a szervezőmunka, április 15-én megjelent a Magyar Vasutas c. szaklap. 
1904. december 25-én pedig a vasúti munkások országos értekezletet tartottak, 
melyen a Szakszervezeti Tanács is képviseltette magát. 

Sikerekben és eredményekben gazdag három esztendő összegzésére, vala- 
mint a sikertelenségek okainak, a fejlődés gyenge pontjainak vizsgálatára és a 
főbb feladatok kijelölésére ült össze 1904. december 25—26-án a szakszervezetek 
III. országos kongresszusa. 

A kongresszus napirendjén szerepelt a végrehajtó bizottság jelentésének vi- 
tája, a szervezkedés és agitáció, a sztrájk és bojkott kérdése, a munkásvédelem— 
munkaközvetítés, valamint az új végrehajtó bizottság megválasztása és a Szak- 
tanács működési szabályzata. 

A 104 küldött 50 060 szervezett munkást képviselt, akiket 15 országos szö-- 
vetség, 13 önálló helyi szervezet, 4 vidéki szervezet delegált (a helyi szervezetek 
főleg a fővárosban működtek, nem csatlakoztak az országos szövetséghez, pl.. 
az ácsok, aranyművesek, de helyinek számított a mecsekszabolcsi bányászegylet 
is). Megjelent a sütők szabad szervezetének küldötte is, amely korábban az 
MUSZDP-hoz csatlakozott. (Ez is jelezte az újjászervezettektől való elszaka- - 
dást.) A kongresszuson - első ízben -— megjelent az osztrák szakszervezeti tanács 
képviselője is. A részvételt az új szabályzat szerint bonyolították le. Az előző 
két kongresszuson még a kisebb szakmáknak is kedveztek (minden szervezet 
2-2 küldöttet választhatott), hiszen még az országos szövetségek sem épültek . 
ki; az 1904-es kongresszuson viszont a legnépesebb szövetségek — építőmun- 
kások, vasasok, famunkások, nyomdászok - 66 delegátusa vett részt a kong- 
resszus munkájában. A MÉMOSZ-t és a vasasszövetséget 25—25 fő képviselte, . 
a famunkásokat 6, a szabókat 4, a nyomdászokat 6, a kisebb szakmákat 1-1 
küldött, esetleg 2 (molnárok, malommunkások). A női konfekció munkások 1 
főt delegáltak. A részvételi szabályzat úgy rendelkezett, hogy a szakszervezet 
minden 500 tag után egy-egy főt delegálhat, míg az 500 alattiak csak egy kül- 
döttet. A képviselet szépséghibája a fővárosi túlsúly volt: a 85 országos szövet- 
ségi küldöttségből 74 fővárosi vagy elővárosi. A helyi egyletek közül is 16 fővá- 
rosi és csak 4 vidéki (debreceni ácsok, pécsi bőrmunkások, zombori munkás- 
egylet, mecsekszabolcsi bányászok) küldött volt. Az országos szövetségek dele- 
gátusai között kevés volt a vidéki, noha már megjelentek a városi szervezőbizott- 
ságoktól is (Szeged, Losonc, Keszthely)."" Kétségtelen tehát, hogy az új sza- 
bályzat arányosabb képviseletet biztosított, de a területi megoszlásban az egy- 
oldalúság veszélyét is magában hordta. 

Az eredményes munkát összegző jelentést a kongresszus vita nélkül elfo-. 
gadta, s tárgyszerű, magabiztos hangulatban vitatta meg az egyes kérdések elő- : 
adóinak referátumát. Teszársz Károly a szervezkedésről és agitációról szóló be-- 
szédében joggal állapította meg, hogy a szervezkedés célját már szükségtelen 
magyarázni. Sőt, nagyjából a központosítást is. A munkás szervezetek által ki- 


54 Az 1904. évi december 25-én és 26-án Budapesten tartott III. szakszervezeti kong-- 
resszus jegyzőkönyve. Budapest, [é. n.] 55-56. o. 

vívott eredmények a munkáltatókat saját szervezeteik létrehozására kényszerí— 
tették. A munkáltató szervezetek — fejtegette Teszársz Károly — a hatóságokhoz 
folyamodtak, azt kérve, hogy a munkásszervezeteket oszlassák fel, a vezetőket 
tartóztassák le, börtönözzék be, de a gazdasági-társadalmi problémákkal nem 
foglalkoztak. A kormány, de leginkább a helyi hatóságok tettek is nekik enged- 
ményeket. 

A szakszervezeti mozgalomnak - állapította meg - el kell érnie, hogy a mun- 
káltató szervezetek a munkavállalók szervezetével tárgyaljanak. Amíg kicsi 
és szétszórt egyletek működnek, a munkaadók szinte korlátlan előnyökkel ren- 
delkeznek a munkásokkal szemben. Éppen ezért a beterjesztett határozati 
javaslat is ajánlotta az egyes szakszervezetek közötti szoros kölcsönösség meg- 
teremtését, a rokonszakmák csatlakozását a már fennálló szövetségekhez, uta- 
zási és munkanélküli-segély folyósításával.?5 

A központosítást a kisebb szakmák is elismerték, a csatlakozás azonban zök- 
kenőkkel haladt. Garbai Sándor, mint a MÉMOSZ országos titkára azzal vá- 
dolta a Szaktanácsot, hogy az eltűri a kis és , önálló" egyletek alakítását. Síikra- 
szállt a kisebb szakmáknak az országos szövetségekhez való csatlakozása mellett.. 
, Megtörténhetik, hogy a munkaadók megtámadnak bennünket az egész vonalon 
akkor, amikor az erők széjjel vannak forgácsolódva . . . Azt ajánlom, hogy a kong- 
resszus hozzon egy elvi határozatot, mely szerint morális kötelességük az egy 
iparágba tartozó egyleteknek szövetkezni." 

Teszársz Károly egyetértett Garbaival, de úgy vélte, várni is kell tudni a 
központosítás elfogadásával és inkább a csatlakozási szándék ösztönzését és nem 
annyira a kényszert támogatta, hisz a kisebb szakmák ha nem is a szövetség, de 
a Szaktanács irányítását elismerték. Garbainak a központosítást sürgető felszó- 
lalása ugyan kisebb vihart kavart az egyes szakmák kongresszusi képviselői. 
körében (festők), de javaslatának fő mondanivalóját egyhangúlag elfogadták. 

Tulajdonképpen ezzel a kérdéssel is összefüggött a Szakszervezeti Tanács 
újonnan kidolgozott szervezeti, működési szabályzata. A külföldi, elsősorban 
osztrák mintára készült szabályzat kimondta: , a szakszervezeti tanács a modern 
munkásmozgalom alapján álló gazdasági szervezetek központi képviselete". 
Ez a meghatározás véglegesen rögzítette, hogy a Szaktanács a magyarországi 
szakszervezetek központi irányító szerve, amely elvi és gyakorlati útmutatással 
látja el a szervezett munkásságot, képviseli a magyar szakszervezeteket a nem- 
zetközi fórumokon és megvalósítja — a kölcsönösség alapján — a nemzetközi szak- 
szervezeti szövetségekkel a sokoldalú együttműködést. A központosítást az is 
kifejezte, hogy a szakszervezetek a tagdíjjárulék, valamint a beíratási díj 299-át 
kötelesek a Szaktanácsnak befizetni. A Szakszervezeti Tanács, mint központi 
intézmény képviselte a munkásság érdekeit a hatóságokkal, a különböző kor- 
mányzati szervekkel folytatott tárgyalásokon. 

Az új működési szabályzat megszüntette a szélesebb Szaktanácsot, és a már 
korábban is jól működő 11 tagú Tanácsot jelölte ki operatív, végrehajtó testület- 
nek, amelynek feladatai lényegében nem tértek el a II. kongresszus meghatáro- 
zásától. A Szaktanács működésének felügyeletére állították fel a szakszervezeti 

választmányt, melynek tagjait a szakszervezeti kongresszusra megválasztott 
küldöttek arányában évenként újjáválasztották. Az új szabályzat szorgalmazta a 
vidéki szakszervezeti bizottságok felállítását (nagyobb központokban — Nagy- 
várad, Szeged, Temesvár - titkárságok létesítését is javasolta). 

A szakszervezetek központi irányításának kérdése véglegesen lezárult. A 
.döntés időszerű volt és megfelelt a munkásmozgalom pillanatnyi és hosszútávú 
.érdekeinek. A döntés egyben biztos és megalapozott kereteket teremtett a Ma- 
gyarországi Szociáldemokrata Párt tevékenységének is. 

A III. kongresszus fontos napirendi pontja volt a sztrájkszabályzat kidol- 
gozása. A Szaktanács már 1904 júniusában kidolgozta a sztrájkszabályzat-terve- 
zetét, amelyet 30 szervezet képviselőjének bevonásával megvitattak és elfogad- 
tak.§ A szabályzatot Vanczák János ismertette a kongresszuson. Utalt arra, hogy 
a nemzetközi munkásmozgalomban nincs egységes álláspont a sztrájkokról. 
Az egyik felfogás (a szindikalistáké) teljesen szabadjára engedi a sztrájk alkalma- 
.zását, amelynek nem szabnak semmilyen gátat. Egy másik, ezzel ellentétes felfo- 
gás (a kispolgári szocializmus válfajai) tagadja és kategorikusan elutasítja a 
sztrájk szükségességét és hasznosságát. Eléggé elterjedt felfogás — utalt Vanczák 
a nemzetközi szociáldemokrata irányítású szakszervezetek gyakorlatára —, hogy 
a sztrájk, a bojkott fegyverét csak jól szervezett és hidegen számító munkások 
képesek sikeresen alkalmazni. A magyarországi munkások ez utóbbihoz csat- 
lakozva a sztrájkot és bojkottot szükséges és nélkülözhetetlen fegyvernek isme- 
rik el. Leszögezte, hogy a sztrájkot rendelettel vagy törvénnyel nem lehet meg- 
gátolni vagy lehetetlenné tenni, s állást foglalt a sztrájkszabadság mellett. 

Vanczák beszédében sértő és lebecsülő kijelentéseket tett a szervezetlen 
munkásokról, akik között — úgymond - sok a sztrájktörő, s a szervezettek anyagi 
áldozata csak kárbavész. Közöttük - mondta - csak felvilágosító munkát kell 
végezni, s az egyéb támogatást meg kell vonni tőlük. 

Ez a kijelentés mélyen sértette Teszársz Károly érzelmeit. A tapasztalt, 
már ekkor kissé veteránnak számító harcos, a munkásügy szószólója és minde- 
nese elutasította Vanczák kijelentését. Nem lehet magukra hagyni a szerencsét- 
leneket! A bányászok sem szervezettek — említette. , Az állami üzemekben a 
munkavezetők szabályozzák a szervezkedést. Azért mert nem lehet, vagy most 
nem volt alkalom a szervezkedésre, vagy mert nem lehetnek tagjai a szervezet- 
nek, azért nem szabad őket cserben hagynunk. Minekünk támogatni kell mind- 
nyájukat. "97 

Több felszólaló (Weil Miksa, Schwarz Ambrus, Heischer Dávid) Vanczák- 
kal szemben Teszársz Károly véleményét osztotta. A felszólalók sokkal éleseb- 
ben utasították el a munkások által összeállított feketelistákat, mint Vanczák 
János. Nem tettek valamiféle jogi egyenlőséget a munkavállalók sztrájkszabad- 
sága és a munkaadók fekete listája közé, mint ahogy ezt Vanczák beszédében - 
a munka és a tőke , paritásos " harcára utalva — tette. 

A kongresszus elvileg megállapította ,, . . .a magántőkés [az én kiemelésem 


36 Népszava, 1904. június 7. 
57 1904. december 25-és és 26-án Budapesten tartott III. szakszervezeti kongresszus 
jegyzőkönyve. Népszava, 1905. 37. o. 

— V. L.) termelési rendszer mellett a sztrájk és a bojkott nélkülözhetetlen esz- 
közei a munkásosztály ama küzdelmének, mely a munkaviszonyok jobbítására 
irányul... A munkás. . . feltétlen joga, hogy társaival egyesülve bérharcok se- 
gítségével javítsa munka- és életviszonyait... A munkásság követeli a gyűjtési 
tilalom visszavonását és a teljes sztrájkszabadságot oly módon, hogy a szakegye- 
sületek a sztrájkolókat segélyezhessék."? A kongresszus ugyanakkor óvta a mun- 
kásokat a könnyelmű és meggondolatlan sztrájkoktól. 

A 11 pontból álló sztrájkszabályzat a szervezkedésben jelölte meg a sztrájk 
és a bojkott sikerét. Felhívta a szervezetek figyelmét az anyagi feltételek meg- 
teremtésére, s kötelezte a szervezeteket az ellenállási alap létesítésére. Eszerint 
bérharc csak a szakszervezeti szövetség és a Szaktanács jóváhagyásával kezd- 
hető. A szabályzat eredetileg a bejelentést legalább 4 héttel a bérharc kezdete 
előtt jelölte meg. A vita során ezt több felszólaló kifogásolta, s az előzetes beje- 
lentést 8 napban kívánták megjelölni. A kongresszus a kategorikus , legalább" 
helyett a diplomatikus , lehetőleg" 4 hét előtti bejelentést véglegesítette. 

A szabályzat meghatározta az anyagi támogatás forrásait, s a segélyezés 
kezdő terminusát (a bérharc második hete). Jóváhagyás nélkül kirobbant bér- 
harc anyagi támogatást nem kaphat, kivételt a védelmi sztrájk és a munkáskizá- 
rás képezhet. A Szaktanáccsal szembeni kötelezettségek mulasztói nem számít- 
hatnak anyagi támogatásra. Részleges bérharcban állók csak szakmai támoga- 
tásra számíthatnak. 

A sztrájkszabályzat kidolgozása és elfogadása a szakszervezeti mozgalom 
belső szükségszerűsége volt. Helyesen ismerték fel a meggondolatlan és előké- 
szítetlen sztrájkok demoralizáló következményét, az egész munkásságot érzéke- 
nyen sújtó hatását. A sztrájkszabályzat persze a kormányzatnak is demonstrálta, 
hogy a Szaktanács mozgósítható, s egyben irányítható tömeggel rendelkezik. 

A szabályzat elfogadásával a sztrájkok száma nem csökkent, s a későbbi visz- 
szaesésnek is egyéb okai voltak. A szabályzat sztrájkokat mérséklő pontjai a mun- 
káltatók, valamint a munkáskérdéssel józanabbul foglalkozó polgári politikusok 
és közgazdászok, jogászok körében némi kedvező visszhangot váltott ki, s a mun- 
ka és a tőke antagonizmusa helyett konstruktív együttműködést olvastak ki, 
amire a valóság rácáfolt. 

Jóllehet a Szaktanács hangsúlyozta a törvényes keretek betartását, s tárgya- 
lási készségéből nem csinált titkot, de a nagyarányú sztrájkok szervezéséről egy 
pillanatra sem mondott le, sőt még a szövetségi központokkal szemben kezde- 
ményezte is. A mérséklés negatív következménye inkább abban jelentkezett, 
hogy a nagyon fontos statisztikai és könyvelési szemlélet nem számolt kellő- 
képpen a munkásság különböző osztagainak szervezettségi fokával és lehetőségé- 
vel. Természetesen a szervezett munkásság befizetéseinek gondos és felelősség- 
teljes felhasználása, valamint az elért fontos gazdasági vívmányok megőrzése és 
növelése elsőrendű feladat, de ennek túlhangsúlyozása egyoldalúsághoz, befelé- 
forduláshoz, az egész munkásság érdekeinek szűkebb értelmezéséhez, a refor- 
mok illúziójához is vezethet. 

A munkásvédelemről Garami Ernő tartott konkrét adatokkal, számos kül- 
földi példával alátámasztott tartalmas referátumot. Beszédes példáit abból a 
szempontból csoportosította, hogy a munkáskérdéssel kapcsolatos ismert elő- 

ítéleteket megcáfolja és visszautasítsa (ahol csökkentették a munkaidőt, nem 
ment tönkre az ipar; a nők éjjeli munkaidejének eltörlése nem utópia; sikerült 
több országban csökkenteni a gyermekmunkát). Áttérve a magyarországi viszo- 
nyokra, megemlítette, hogy a női munka védelméről beszélni is képtelenség, s jól- 
lehet a vasárnapi munkaszünetet törvénybe iktatták, de ki lehet bújni alóla.:" 

A munkásvédtörvényekre vonatkozó határozati javaslat lényegében megis- 
mételte a korábbi követeléseket: tartalmazta a minimális munkabér megállapítá- 
sát, a 8 órás munkaidő bevezetését, a 14 éven aluli gyermekmunka feltétlen eltil- 
tását, a Truck-rendszer megszüntetését, a heti bérfizetést. Az alapelvekkel egyet- 
értett a kongresszus, vita csak néhány gyakorlati kérdésről (a munkakönyvek el- 
tiltásáról, a heti egy csütörtöki bérfizetésről) folyt. 

A munkaközvetítésről Buchinger Manó mondott tartalmas és összefogott 
referátumot. A szervezetekben - állapította meg — nagy figyelmet kell fordítani a 
a munkaközvetítés védelmére akkor, amikor a munkaadók minden eszközzel tá- 
madják a szakszervezetek munkaközvetítő tevékenységét: Az állam érdeke — je- 
lentette ki Buchinger - nem az, hogy a közvetítést elfogadhatóvá tegye, hanem, 
hogy kivegye a szakszervezetek kezéből. Ugyanakkor nem követelte az állami 
munkaközvetítő intézmények teljes elutasítását, hanem demokratizálásukat, a 
képviselet paritásos rendezését, de annak egyértelmű leszögezése mellett, hogy 
a szakegyletek minden állami vagy városi intézménynél jobban tudják elvégez- 
ni a munkaközvetítő intézetek igazgatásának, paritásos összetételének felállítását 
pártatlan (?) elnökkel; , a közvetítés az igazgatóság által kinevezett és a mun- 
kásosztályból kikerült hivatalnokok által történik"; bérminimum alatt, vala- 
mint sztrájkok és kizárások alatt nem közvetítenek. Kétségtelen, hogy mind 
az elvi, mind a gyakorlati állásfoglalás megfelelt a munkásosztály érdekeinek, 
megvalósításában azonban csak részleges, bár semmiképpen sem jelentékte- 
len eredmények születtek. 

Végül a kongresszus megválasztotta az új működési szabályzatnak is meg- 
felelő Szakszervezeti Tanácsot. A leadott 98 szavazat alapján a Szaktanács tag- 
jai lettek: Horovitz Gábor kárpitos, Czédli István asztalos, Drahovszky Antal 
vasesztergályos, Frankl Lipót cipőfelsőrész-készítő, Jászai Samu nyomdász, 
Kitajka Lajos szabó, Knittelhoffer Ferenc kőműves, Rády Sándor vaseszter- 
gályos, Sterbinszky Lipót ács, Teszársz Károly vasöntő, Toncsák János laka- 
tos." 

A szakszervezetek harmadik, 1904-es kongresszusa már jelentős eredménye- 
ket összegezhetett. Túljutva az előző évek botladozásain, a gyors szervezeti 
növekedésnek köszönhetően a szakszervezeti mozgalom országos méretekben 
kezdett kibontakozni, míg a fővárosban szinte valamennyi iparágba benyomult 
és mély gyökereket eresztett. 

A mozgalmat irányító Szaktanács bebizonyította életképességét s gondosan. 


38 Az 1904. december hó 25-én és 26-án Budapesten tartott III. szakszervezeti kong- 
resszus jegyzőkönyve. 44. o. 

39 TJo. 33-34. o.; A magyarországi szocialisztikus munkásmozgalmak az 1904-es évben. 
Budapest, 1905. 319. o. 

ügyelve a szervezetek autonómiájának erősítésére, érvényt szerzett a szakszer- 
vezeti mozgalmat befolyásoló elvi döntéseknek. Szervező munkájával pedig hoz- 
zájárult az MSZDP társadalmi és politikai pozícióinak erősítéséhez. 


A SZAKTANÁCS TEVÉKENYSÉGE 1905-1914 KÖZÖTT 


Az 1905-1906-os év a szakszervezeti mozgalom tömegméretűvé válásának idő- 
szaka volt. A politikai válság idején, valamint a koalíciós kormányzat működésé- 
nek első hat hónapjában rohamosan növekedett a taglétszám, az egyletek száma, 
a bérharcok hevessége. 1905-ben 300 új szakegylet alakult, s 1905. végén szá- 
muk meghaladta a 760-at. 1906-ban tovább folytatódott ez a fejlődés. Az 1906- 
os év végén a 25 országos szövetségnek és a 13 helyi egyesületnek 147 829 férfi és 
5503 nő tagja volt (a földmunkásokkal együtt). 1907 decemberében a statisztikai- 
lag, pénzügyileg is kifogástalan taglétszám 142 030. Csak az ipari munkások 
egyesületi taglétszáma 1906-ban 129 332, ami az ipari munkásoknak kb. egyne- 
gyede (az 1900-as népszámlálás adatai szerint 417 950 18 éven felüli ipari mun- 
kás volt, az 1900-as adatok szerint ez 30,9994 lenne). A MÉMOSZ-nak 1906 
decemberében 24 757 igényjogosult tagja volt, a Vas- és Fémmunkások Szövet- 
ségének 21 057, a vasúti munkások szövetségének 16 401, a famunkás szövet- 
ségnek 14 637." 

Ezekben az években (1907 közepéig) hatalmas fejlődést ért el a Földmun- 
kások Országos Szövetsége. Az 1904-es kongresszuson a Szabó Ervin körhöz 
tartozó Nuszbaum (Naszódi) Zsigmond és társai indítványozták a földmunkások 
részére is az ipari munkásságéhoz hasonló gazdasági szervezetek alapítását. Ja- 
vaslatuk felszólította az ipari munkásságot a földmunkások szervezkedésének 
elősegítésére. Az 1904-es szakszervezeti kongresszus határozata szerint a Szak- 
tanács is elősegítette a földmunkások szervezkedésének kibontakozását, s együtt- 
működött a földmunkások 11-es bizottságával. Kétségtelen azonban, hogy a 
pártvezetőség a földmunkások szervezésének fontosságában messzebbre tekin- 
tett, mint a Szaktanács. 

A Szaktanács véleménye szerint az egyoldalú politikai szervezkedés nem 
vezethet eredményre. , Az eszményi javakért való küzdelem csak akkor kecseg- 
tet sikerrel, ha párhuzamos a közelfekvő gazdasági harccal." A Szaktanács véle- 
ménye szerint a szervezkedés legfontosabb feltétele az anyagi eszközök biztosí- 
tása, s nyilvánvaló, hogy az ipari munkások nem fogják megtagadni a segítsé- 
get, de ezt mégsem lehet állandósítani."! Annak ellenére, hogy az egyes szakszer- 
vezetek, s a Szaktanács fontosságát hangsúlyozták és elő is segítették a földmun- 
kások szervezését, mégis a támogatás amolyan kényszeredett adományozásnak 
tűnt. Kétségtelen, hogy ebben a magatartásban érződött az ipari és mezőgazdasá- 
gi munkások közti valós különbség, a szövetségek saját anyagi érdekeinek túl- 


49 Szakszervezeti Értesítő, 1906. május.; Szakszervezeti Értesítő, 1907. május.; Szak- 
szervezeti mozgalom Magyarországon 1904-1907. A magyarországi szakszervezeti tanács 
jelentése. Népszava, 1907. 

11 Szakszervezeti Értesítő, 1905. április. A földművesek gazdasági szervezkedése. 

hangsúlyozása, s az, amit Jászai Samu bizonyos egyoldalúsággal, tanulságként, 
megállapított ,, . . .a hatóságok a földmunkások szövetségét üldözték a legjobban 
de tény az is, hogy a földmunkások osztálytudatában és különösen áldozatkészsé- 
gében, amely nélkül szakszervezetet nem lehet fenntartani, sokan csalódtak". 
Ennek a megállapításnak részben ellentmondott az a tény, hogy a Földmunkás- 
szövetség a szakszervezetek szabad szervezeteitől kapott közel 6000 koronát 
visszafizette, s 1907-es pénztári forgalma meghaladta az 1906-os 88 000 koronás 
forgalmat. A bevétel zömét agitációs költségekre fordították, a szövetség segé- 
lyezésre nagyon kevés összeget használt föl (3337 korona). (Összehasonlítás- 
képpen megjegyezzük, hogy a lényegesen kisebb létszámú famunkás szövetség 
1906-os bevétele 161 123 korona volt, kiadásai 146 533 koronára rúgtak, s ebből 
munkanélküli segélyre 31 234 koronát fordítottak.) "" Kétségtelen, hogy a Szakta- 
nácsban kevés figyelmet fordítottak, néhol kevés megértést tanúsítottak a föld- 
munkásszövetség többi szakmától eltérő működési sajátosságaira. Márpedig a 
földmunkások szervezésében is kiemelkedő sikerek születtek. 1906-1907-ben 
a szövetségnek 2500 községgel volt kapcsolata, lapjuk a Világszabadság 31 500 
példányban jelent meg, 597 csoport alakult, s a tagok száma meghaladta a 70 000 
főt.5 A földmunkásszövetség zuhanásszerű visszaesésében a koalíciós kormány- 
zat munkásüldöző politikája játszotta a fő szerepet. A belügyminiszteri körren- 
deletek alapján 1907 második felében több mint 400 egyletet oszlattak fel, a 
nem alapszabályszerű működésre hivatkozva. Bár a Szaktanács elősegítette a 
Földmunkások Országos Szövetségének megalakítását, s az ipari munkásság 
hozzájárult az agitációs, szervező munka elindításához, a helyi szervezetek ki- 
építéséhez, mégsem értette meg a mezőgazdasági munkásság sajátos helyzetét, 
s a visszaesés okait a kormányra, valamint a földmunkásság szalmalángszerű 
érdeklődésére hárította. 

A koalíciós kormányzat munkásellenes politikája nem korlátozódott a mező- 
gazdasági munkásságra. Feloszlatták a Vasúti Munkások Országos Szövetségét, 
s megtiltották, hogy a vasút alkalmazottai részt vegyenek a szocialista mozga- 
lomban, több országos szervezet tevékenységét felfüggesztették, s csak 1909-től 
— miután a szervezeteket érezhető vereség érte — mérséklődött a kormányzat 
munkásellenes politikája. 

Az 1905-1907-es évek között az ipari munkásság hatalmas gazdasági és bér- 
harcot folytatott az egyes munkáltatókkal vagy a munkáltatók szervezeteivel. A 
Szaktanács kimutatása szerint a munkáltatók szövetsége 1905-ben 36 esetben 
(elsősorban az építőiparban) folyamodott a munkáskizáráshoz, a munkaadók 344 


2 Jászai Samu: A szakmozgalom útmutatója. Budapest, 1909. 15-16. o. 
431, bővebben: Szakács Kálmán: Mezőgazdasági munkás-érdekképviselet. MEDOSZ, 
1981. 125-130. o. 

44 Szakszervezeti mozgalom Magyarországon 1904-1907. 16-22. o. 

48 Az MSZDP XIV. pártgyűlésének jegyzőkönyve. Népszava Kiadó, 1908. 66. o.; 
Szakszervezeti Értesítő, 1908. február.; Szakács Kálmán id. mű, 511. o. - A Szaktanács 
összesítő jelentésében a 24 000 fős taglétszám szerepel az 1906-os évről, míg 1907-ről 11 900. 
(L.: Szakszervezeti mozgalom Magyarországon 1904-1907. 13. o.; Szakszervezeti Értesítő, 
1908. május.) A szaktanácsi összesítésben nem szerepelnek az év közben feloszlatott szerveze- 
tek. Igényjogosult tagságot csak tartós befizetés után ismertek el. 

esetben rendeltek el műhely- vagy építkezési zárlatot. Az ipari munkások 346 
sztrájkot folytattak, ebből 251 a munkások teljes győzelmével végződött, s csak 
80 volt eredménytelen. A munkáskizárások és egyéb, a munkáltatók által elren- 
delt zárlatok általában részleges megegyezéssel fejeződtek be. A sztrájkokban 
58 500 munkás vett részt (vasmunkás 27 300) s ebből 32 000 munkásnak csak- 
nem 2 órával csökkent a munkaideje (a legjelentősebb az építőiparban volt, ahol 
3,5 órával csökkent a munkaidő). Csaknem 40 000 munkásnak nőtt a bére (na- 
ponta 10—60 fillérrel). A sikeresen sztrájkolók 1905-ben több mint 3 millió 
korona béremelést értek el."" 

Az 1906-os év sztrájk- és bérmozgalmai védelmi jellegűek voltak, hiszen a 
munkáltatók fokozták fellépésüket az előző évi vívmányoknak a megsemmisíté- 
sére. A munkáltatók 70 ízben alkalmazták a kizárást, elbocsátást, míg a Szakta- 
nács statisztikája 652 sztrájkot regisztrált (a statisztika a közlekedési és a mező- 
gazdasági munkások bérharcát nem tartalmazta). A sztrájkban részt vevők szá- 
ma nem növekedett érdemlegesen, de meghaladta a hatvanezret (60 780). Csak- 
nem 400 sztrájk volt sikeres, a többi kompromisszummal vagy eredménytelenül 
végződött. 65 000 munkásnak napi átlagban 58 perccel rövidült a munkaideje, 
míg csaknem 80 000 munkásnak évi átlagban egyenként 83 koronával nőtt a bére. 
Az eredmények közül kétségtelenül a munkaidő csökkentésének volt nagy jelen- 
tősége, mivel a béremelések nem fedezték a lakás- és élelmiszerdrágulást." Az 
1906. évi sztrájk és bérmozgalmak részleges jellegűek voltak (gyakran sztrájkol- 
tak a cipészek, szabók; 21 000 építőmunkás a munkáltatók kizárása ellen folyta- 
tott több hónapos szívós küzdelmet), az egyes sztrájkokban részt vevők száma 
nem volt magas. Gyakoriságuk miatt pedig növekedtek az eredménytelenül 
végződött sztrájkok is. 

Az 1907-es évben tovább csökkent a sztrájkok, s főleg a sztrájkokban részt- 
vevők száma. 488 sztrájkban alig több mint 25 000 fő vett részt, ezzel szemben a 
tőkések által előidézett 133 kizárás 19 334 munkást érintett. Fokozatosan terjedt 
a békés megegyezést rögzítő kollektív szerződés gyakorlata. 1907-ben 176 kol- 
lektív szerződést kötöttek, amelyek 36 801 munkást érintettek, s így követelé- 
seik teljesítésére nem kellett bérmozgalmat indítaniuk. 

Az 1907-es évi sztrájkok kb. 20 000 munkásnak napi 14 000 óra (egyénen- 
ként kb. 3/4 óra) munkaidő-csökkenést eredményeztek. A sztrájkok, békés 
egyezmények, kollektív szerződések 75 000 munkás bérét emelték, évi átlagban 
75 koronával." (A szerződések inkább béremelést, kevésbé munkaidő csökken- 
tést konstatáltak.) 

E száraz és nem teljes adatok alapján is megállapítható, hogy a Szaktanács 
kötelékéhez tartozó, a szociáldemokrata velleitású magyarországi szervezett 
munkásság három év alatt kiemelkedő eredményeket ért el a tőkésekkel folyta- 
tott szakadatlan gazdasági küzdelemben. Példátlan gyorsasággal nőtt a szerve- 
zett munkásság száma, az egyletek az ország jelentős részét behálózták. Három 
év alatt a 160 000 szervezett munkás (statisztikailag alátámasztott, ténylegesen 


46 Szakszervezeti Értesítő, 1906. június. 
47 Szakszervezeti Értesítő, 1907. június. 
4 Szakszervezeti Értesítő, 1908. június. 


ennél több) valamilyen bérküzdelemben - többször is -— részt vett, nem szá- 
mítva most a politikai megmozdulásokat. Jelentős munkabéremelést csaknem 
200 000 fő kapott (egyes számítások szerint ez 15 millió korona volt), míg 120 000 
munkásnak jelentősen csökkent a munkaideje. Mindez nem a jótékonykodók, a ha- 
zát mentők hangoskodásának vagy a korszerű szociálpolitika bevezetését sürgető 
liberálisoknak, vagy a nagy társadalmi kérdéseket boncolgató, de a szociáldemok- 
rata munkásságot fölényeskedéssel kezelő, annak tanácsokat osztogató, polgári 
radikálisoknak volt köszönhető, hanem az imponáló szervezettséget felmutató 
és a tömegméretekben áldozatot vállaló magyarországi szervezett munkásságnak. 

E sikeres három esztendő tanulságainak összegzését, valamint a koalíciós 
kormány munkásellenes politikájával szembeni feladatok megjelölését a szak- 
szervezetek IV. kongresszusa végezte el 1908. január 5—7-én. 

A Szaktanács által beterjesztett jelentés összegezte három esztendő gazdasá- 
gi küzdelmeinek eredményeit, szólt a Szaktanács különféle szervezési és nem- 
zetközi tevékenységéről. A dokumentum közölte a Szaktanácsnak azt a Kossuth 
Ferenc miniszterhez küldött feliratát, melyben elutasítják az Országos Iparta- 
nácsban való részvételt. (Kossuth Ferenc a 100 tagú tanácsban mindössze egy 
helyet biztosított volna a Szaktanácsnak.) 1907 végén a Szaktanács megelőző 
lépéseket tett a sztrájkjog korlátozásának kormányzati terve ellen. 

A Szaktanács 1904-től vett részt a szakszervezetek nemzetközi titkárságának 
munkájában. Rendszeresen tájékoztatást nyújtott a magyarországi bér és munka- 
viszonyokról, a sztrájkmozgalmakról. A Szaktanács képviseltette magát az 1905- 
ös amszterdami, az 1907-es krisztiániai (Osló) nemzetközi titkári értekezleten. 
A Szaktanács a II. Internacionálé 1907-es stuttgarti kongresszusának a szak- 
szervezetekre vonatkozó határozatához igazodva nem fogadta el a szakszerve- 
zetek semlegességét és elkülönülését a politikai párttól, de mindvégig hangsú- 
lyozta az önállóságot, a mellérendeltségi viszony erősítését. 

A szakszervezeti kongresszust köszöntő cikkben a pártvezetőség is a két 
mozgalom egységének erősítésére hívta fel a figyelmet. ,, A szakszervezetek veze- 
tőinek egyetlen pillanatra sem szabad elfelejteniök, hogy a szakszervezet a mun- 
kásosztály nevelő iskolája és a legnagyobbszerű szociálpedagógiai intézmények 
egyike. Ennek a nagy intézménynek nevelő erőit pedig a szociáldemokrácia szol- 
gálatába kell állítani, mert csak ebben az esetben állnak a munkásosztály igazi 
érdekeinek, végleges felszabadításának szolgálatában." Mintegy erre a figyel- 
meztető-emlékeztető megjegyzésre reflektálva utalt a jelentést kommentáló rövid 
beszédében Jászai Samu is: , Olyan országban, hol a munkásnak sem politikai, 
sem gazdasági téren semmi joga sincsen, természetes állapot az, hogy a mun- 
kásság túlzottnak látszó erőkifejtéssel küzd a politikai jogaiért. Nem helyes az az 
irányzat, mely bizonyos oldalról jött és a szakszervezeti mozgalmat el kívánja 
választani a politikai mozgalomtól." Felszólalásában Weltner Jakab is szem- 
befordult a semlegességet, a két mozgalom elkülönítését szorgalmazó nézetek- 
kel: ,,. . .a szakszervezeti és politikai mozgalom egymás nélkül nem létezhetik, 


4 Népszava, 1908. január 5. 
50 Az 1908. január 5., 6., 7-én Budapesten tartott IV. szakszervezeti kongresszus jegyző- 
könyve. Népszava Könyvkereskedés, 1908. 44-45. o. 

mert minálunk feltétlen szükséges, hogy e két szervezet együttműködjék, együtt 
dolgozzék. A szakegyleteknek nemcsak az a céljuk, hogy munkanélküli és utas- 
segélyt nyújtsanak, hogy a munkásoknak bérjavítást kiküzdjenek, hanem a poli- 
tikai mozgalommal együtt oly célokért küzdjenek, melyeknek megvalósítása a 
jelenlegi termelési mód megdöntésével az egész emberiség felszabadítására ve- 
zetne. Ezt pedig csak úgy érheti el, ha a szakszervezeti tanács tagjai közül egy- 
kettő mindig ott van a pártvezetőségben, aki a politikai mozgalom jelenségeit 
figyelemmel kísérje.""! A szakszervezetek semlegességét vagy az egyes szak- 
szervezetek autonómiáját hirdető nézetek bírálata állandó kísérője volt a külön- 
féle napirendi pontok feletti vitának. 

A kongresszuson 206 küldött vett részt, 144 a fővárosból, 62 vidékről. 

A IV. kongresszus fontos napirendi pontja volt a kollektív szerződés fölötti 
vita. E szerződések ügye egyre aktuálisabbá vált: egyrészt a különböző szövet- 
ségek immár gyaran kötöttek kollektív szerződéseket a munkáltatók szövetségé- 
vel, másrészt éppen 1907-ben a nyomdászok szakszervezetének kollektív szer- 
ződése hozzájárult a nyomtatványárak felemeléséhez. E kérdés körül nagy vita 
bontakozott ki a szociáldemokrata sajtóban, a nyomdászok szakszervezetét az 
osztályharcról való letéréssel vádolták."? 

A kérdés előadója Horovitz Gábor volt, aki utalt ugyan a Népszava és a 
Typographia közötti éles polémiára, de nyomban leszögezte — nyilván a szakszer- 
vezetek egységének megőrzése érdekében -, nem annak megállapítására gyűltek 
össze, hogy vajon a nyomdászok letértek-e az osztályharc álláspontjáról vagy 
sem. Azt kell tisztázni: milyen előny vagy hátrány származik a kollektív szerző- 
désből. Az előadó azt bizonyította (s erre számos ország - köztük Magyarország — 
szakszervezeti mozgalmától vett adatokat), hogy a munkásság sztrájk nélkül, 
kollektív szerződésekkel is nagy eredményeket tud elérni (pl. a nyomdászok évek 
óta nem sztrájkolnak, s elérték 15 forintos bérminimumukat, a 8,5-9,5 órás 
munkaidőt). Horovitz a munkaadók, valamint az ipar fejlődése szempontjából 
is előnyösnek tartotta a kollektív szerződés megkötését. 

Olyan kollektív szerződést azonban ellenzett, amely kizárná a munkáltatók 
közti szabad versenyt, s a munkásság bevonásával drágítaná az előállított ter- 
mékeket. A kollektív szerződést célszerű rövid időre kötni, s ne elsősorban a 
munkabér emelése legyen a cél, hanem a munkaidő csökkentése (a munkabér 
szerződési szabályozása nehéz, hisz függ a konjunktúrától, a munkáskereslettől 
stb.). A munkaidő csökkentése újabb munkaalkalmak megteremtésével jár együtt. 

A beterjesztett határozati javaslat megállapította, hogy a kollektív szerző- 
dések megkötését a munkások és a munkáltatók szervezete tette lehetővé és szük- 
ségessé. A kollektív szerződés a munkaadóknak előnyösebb (a munkavállalók- 
nak nincs módjuk az esetleges beálló konjunktúrát kihasználniuk). A szerződé- 
sek megkötésénél a legnagyobb óvatosság ajánlandó, szabályai is megegyeztek a 
referátum megfogalmazásaival: 

A határozati javaslat, az előadói beszéd feletti élénk, néhol szenvedélyes 


s TJo. 50. o. 
5: Bővebben 1.: Varga Lajos: A Magyarországi Szociáldemokrata Párt ellenzéke és tevé- 
kenysége 1906-1911. Akadémiai Kiadó, 1973. 16-20. o. 

vita is igazolta a kollektív szerződések kötésével kapcsolatos fenntartásokat. A 
többség inkább szükséges és kikerülhetetlen, de semmiképpen sem kívánatos 
egyezségnek tartotta. Peyer Károly a vasasszakszervezet vezetősége nevében 
javasolta, hogy minden megkötendő kollektív szerződést a hatályba lépés előtt 
nyújtsanak be a Szakszervezeti Tanácsnak. Hasonló szellemben szólalt fel 
Pelczéder Ágoston is, aki egyben az osztályharcról való letéréssel vádolta a 
nyomdászok szakszervezetét. 

Peidl Gyula a nyomdászszakszervezet álláspontját védelmezte, fontosabb 
indokai közé tartozott a magas fokú szervezettség, a szakszervezet anyagi gya- 
rapodása, az egy főre jutó segélyek összegének növekedése. Peidl szerint: ,a 
szervezetek megerősödésével meg kell annak az állapotnak szűnnie, hogy má- 
ról holnapra sztrájk állhasson elő". Végül a Szaktanács határozati javaslatát, 
valamint a Szaktanács felügyeleti hatáskörét is elvetette. 

A könyvkötő Bíró Dezső szerint a kollektív szerződés megkötésével az osz- 
tályharc nem szűnik meg, hanem kitolódik. A szerződés előnye, hogy pénz és 
véráldozat nélkül érnek el eredményt a szervezetek, s hozzájárul megerősödésük- 
höz. Hátránya a megkötöttség, s főleg az — erre az összefüggésre a szaktanácsi 
referátum sem utalt -, hogy az emberek elpuhulnak, ellustulnak. Kovács Ferenc 
a fővárosi vegyipari munkások küldötte pedig elvileg utasította el a kollektív 
szerződést, mivel a szerződéssel , megakasztjuk az osztályharcot. . . lehetetlenné 
tesszük, hogy a kereslet nagyobbodásával a munkásság a helyzetet a maga elő- 
nyére kihasználhassa." Kovács Géza az üveges munkások küldötte is bírálta a 
nyomdászok kollektív szerződését, és síkraszállt a Szakszervezeti Tanács fel- 
ügyeleti jogának kiszélesítése mellett. 

Garbai Sándor elkerülhetetlen kompromisszumnak tekintette a kollektív 
szerződést. A nyomdászok szerződése azonban -— fejtegette — már nemcsak a 
munkaidő és a bér kérdéseit érinti, hanem a termékek árát is. , Mikor a nyom- 
dászok a polgári hasznot a maguk számára biztosítják, lelépnek az osztályharc 
álláspontjáról. Ha a kollektív szerződés elintézné magát a termelés kérdését, 
akkor hozzájárulnék ehhez a kérdéshez. .., de a tőke természete olyan, hogy 
amikor szükségessé válik, felrúgja a szerződéseket... Azok a szervezetek, me- 
lyek ma Magyarországon kollektív szerződéseket kötnek, hamis gondolatban 
ringatják magukat, mert nem szabad hinnünk, hogy a kollektív szerződéssel 
meggyógyítjuk magát a bajt, ha mi ezt szem elől tévesztjük, akkor megbénítjuk 
nemcsak magunkat, hanem azt a gazdasági erőt is, mely a szövetségekben rej- 
lik. "5" Garbai , összefoglaló" jellegű felszólalása után nem alakult ki érdemi vita. 
Az elfogadott határozati javaslat — jóllehet a szavazásban a nyomdászszakszer- 
vezet küldöttei nem vettek részt — kötelezte a szakmákat a megkötendő kollektív 
szerződés szaktanácsi elbírálására. 

Az elfogadott határozat elvi és gyakorlati jelentőségű volt. Elutasított min- 
den olyan kisérletet, amely a szakszervezetet a tőkésekkel vagy a munkáltatók 
szövetségével való tartós együttműködésre, valamiféle partneri szerep vállalására 
indította. A nyomdászok kollektív szerződésében tulajdonképpen ezt a veszélyt 
fedezték fel. De éppen a realitásokból kiindulva a párt és a szakszervezetek irá- 


"3 A szakszervezetek IV. kongresszusának jegyzőkönyve. 52-67. o. 


nyítói elvileg sem utasították el a kollektív szerződést, noha tisztában voltak a 
munkásokat érintő anyagi hátrányokkal és az esetleges politikai passzivitás kö- 
vetkezményeivel. A kollektív szerződés kétségtelenül hozzájárult a szakszervezet 
jelentőségének, tekintélyének növeléséhez, a munkásság gazdasági küzdelmének 
szervezett irányításához, a szervezetek belső megerősödéséhez. Ugyanakkor 
többen észrevételezték a szerződések okozta hátrányokat, a túlszabályozottsá- 
got, a vállalt feltételek teljesítéséből fakadó , elpuhulást", a küzdelmek elől való 
kitérést, az alkotó és kezdeményező spontaneitás visszaszorulását. A szakszerve- 
zetek dekonjunktúra idején mégsem térhettek ki a kezdeményezést lefojtó komp- 
romisszumok megkötése elől, hisz a munkáltatók összehangolt támadással, a 
tömeges elbocsátással, kizárással könnyedén idézhettek elő munkanélküliséget. 
A munkásság mindennapi érdekeinek védelme, valamint a tőkés társadalommal 
szembeni ellenállás szellemének fejlesztése ellentmondásba került a nyomdá- 
szok kollektív szerződésével, s a szakszervezetek IV. kongresszusán elfogadott 
határozat ezt az ellentmondást oldotta fel. A kongresszus ugyanakkor igyekezett 
a nyomdászok szakszervezetével a konfliktust megszüntetni, s az együttműködés 
feltételeit megteremteni. A kollektív szerződésekről elfogadott határozat tovább 
növelte a Szaktanács elvi irányító és felügyelői hatáskörét. 

A kongresszus megtárgyalta a szakszervezeti tanács szabályzatának módo- 
sításáról szóló javaslatot, valamint élénk eszmecserét folytatott a szervezkedés 
és agitáció kérdéseiről. 

A Szaktanács működését módosító szabályzat lényege a centralizáció to- 
vábbi erősítése, a párt és szakszervezeti feladatok bizonyos elkülönítése, az átfe- 
dések csökkentése. Vanczák János előadói beszédében úgy értelmezte, hogy a 
szervezés, a szervezetek létesítése legyen a szakmai szervezetek fő feladata, míg 
a politikai nevelést a szociáldemokrata párt végezze el. Vanczák is — Peidl Gyu- 
Jával egyetértésben - síkraszállt a Szaktanács és a pártvezetőség személyi és tevé- 
kenységi elhatárolása mellett. (Ez a felfogás ekkoriban a szakszervezetek sem- 
legesítését célzó felfogást erősítette.) 

A Szaktanács irányító szerepének erősítését, a centralizáció növelését szol- 
gálta az a javaslat is, hogy olyan helyi szervezetet nem vesznek fel a Szaktanács- 
ba, melynek már van országos központja. A módosítás javasolta — és a kongresz- 
szus elfogadta -, hogy az egyes szövetségek, szervezetek bevételük 759/-a után 
30/0-ot a Szaktanács pénztárába kötelesek befizetni (az egyes szövetségek bevéte- 
leik egy részét eltitkolták). A szakszervezetek a korábbi 500 helyett 1908-tól 1000 
tag után választhattak 1 küldöttet. Az új szabályzat a Szaktanács -— amely a mo- 
dern munkásmozgalom alapján álló munkás szakszervezetek központi képvise- 
lete — tagjainak számát 11 főben állapította meg, a pénzügyek ellenőrzésére pedig 
3 ellenőrt választott a kongresszus. A szakszervezeti választmány -— amely az 
országos szövetségek és a budapesti helyi szervezetek kiküldötteiből áll — a Szak- 
tanács tevékenységét segíti (vagyis nem tölt be ellenőrző, felügyelői funkciót). 
A szabályzat pontosan és részletesen meghatározta a vidéki szakszervezeti bizott- 
ságok feladatait, s tartalmazta a vidéki szakszervezeti bizottságok szabályzatát is. 

A szervezkedés és az agitáció feladatairól Teszársz Károly referált, aki idő- 
szerűnek tartotta a szervezkedés térbeli kibővítését. Megemlítette, hogy az ország 
északi megyéiben, valamint a krassói iparvidéken alig vagy rendkívül gyenge a 

:szervezőmunka. , Vannak a Felvidéken régi munkaüzemek, gyárak, hol a mun- 
:kásokat évszázadok óta kizsákmányolják és nagyon ügyelnek arra, nehogy világ- 
látott ember jusson a munkások közé. . . Oda csak úgy hatolhatnak be az agitá- 
torok, ha szerzetesnek öltözködnek" - túlozta el némileg a társadalmi viszo- 
nyokat. (Ezt Jócsák Kálmán szóvá is tette.) Ha túlozva is, de jogosan hívta fel a 
figyelmet az elmaradott területek munkásainak felvilágosítására. 

Teszársz szót emelt egyes szervezetek túlkapásai, a szakmai sovinizmus 
. ellen. Előfordult, hogy a malommunkások a malmokban dolgozó vasmunkáso- 
kat saját (malom) szervezetükbe akarták beléptetni. Csizmadia Sándor ugyan- 
akkor azt tette szóvá, hogy egyes szervezetek nem voltak hajlandók átvenni — ko- 
rábban más szervezethez tartozókat. "! 

Teszársz Károly javasolta a tömegkizárások kivédése céljából a központi 
ellenállási pénztár felállítását (hetenként 2 fillér tagonként, melyet a szabad- 
szervezetek szednek be és juttatják el a Szaktanácshoz). 

Egyúttal sikraszállt a párt és a szakszervezet szoros kapcsolata mellett, 
aminek szerinte abban is ki kell fejeződnie, hogy a munkások foglalják el az őket 
megillető helyet a pártvezetőségben. (Teszársz ugyanakkor értelmiségellenes, 
hangulatkeltő kijelentést is tett. ,, . . nem volnék hajlandó olyan politikai pártot 
támogatni, melyben különféle intellektuális csavargók intéznék az ügyeket" . ) 
Ezt a kijelentést többen visszautasították. 

A párt és szakszervezet különválasztásának kérdése élénk vitát váltott ki a 
párt- és a szakszervezeti sajtóban, valamint az MSZDP 1908-as és 1909-es kong- 
resszusain. Míg az 1905-1906-os években a szakszervezetek vezetői is a párt és a 
szakszervezetek szoros együttműködése mellett foglaltak állást, addig 1907 vé- 
gétől felerősödött az egyértelműbb elkülönítés kívánalma. Az okok természetesen 
többrétűek: a koalíciós kormánnyal, valamint a munkáltatók szervezeteivel foly- 
tatott küzdelemben egyes szakszervezetek meggyengültek; más, nagyobb szak- 
szervezetek csak saját belső problémáikkal foglalkoztak; a szabadszervezetek 
feladatának növekedésével a bizalmiak munkája összetorlódott stb. 

A IV. szakszervezeti kongresszus szervezeti kérdésben hozott határozatával 
ellentétben az MSZDP 1908-as kongresszusán elfogadott szervezeti szabályzat 
a kongresszusi részvétel kérdésében a kisebb szakmáknak, szervezeteknek ked- 
vezett. Jászai Samu szerint e határozatok nem méltányolták eléggé a szakszer- 
vezeti szempontokat, a nagyobb szakmákat pedig egyenesen elkeserítették. Egy- 
értelműbben fogalmazta meg e gondolatot egyik írásában. Mivel a pártmozgal- 
mat a szakszervezeten keresztül bonyolítják le, ez kényelmetlenné válik a szak- 
szervezeteknek. Lehet, hogy ami fontos pártérdek - fejtegette a Szaktanács tit- 
kára -—, összeütközésbe kerülhet a szakszervezeti érdekkel. A szakszervezetek 
nincsenek abban a helyzetben, hogy minden kérdésben kövessék a pártot. , Meg- 
szűnt az a helyzet, hogy a párt mindent a szakszervezettől vár." Jászai az 
MSZDP 1909-es kongresszusán is a párt és a szakszervezet különválasztása 
mellett szállt síkra.5" 


"4 A szakszervezetek IV. kongresszusának jegyzőkönyve. 87. o. 

55 Népszava, 1907. augusztus 11.; Szakszervezeti Értesítő, 1908. május, június.; Jászai 
Samu: Kerületi párt- és szakszervezetek. Szocializmus, 1908-1909. 2. sz.; MMTVD 4/A. k. 
198. o. 

A pártvezetőség nem fogadta el ezeket az érveket és nézeteket, s az MSZDP 

"1909-es kongresszusán elutasították a két szervezet szétválasztására irányuló 
" törekvéseket. Kötelezték a szakmai szabadszervezeteket a politikai munka foly- 
" tatására, s egyben a politikai pártszervezetek létrehozásáról is határoztak, de a 
. döntő hangsúly továbbra is a szakmai szabadszervezetekre hárult. Ezzel a koráb- 
. ban kialakult, s a magyarországi helyzethez jobban igazodó kereteket fenntar- 
tották, vagyis a pártmozgalom döntően a szakmai szabadszervezetekre épült a 
továbbiakban is, jóllehet a háború előtti években létesültek más pártszervezeti 
keretek. 

Visszatérve a ÍV. szakszervezeti kongresszus tanácskozásaihoz, a szervező- 
"munka kerületi szélesítését szorgalmazó határozat szelleme a két mozgalom 
egységes erősítését szolgálta. Teszársz és mások a szoros együttműködés további 
fenntartását hirdették, jóllehet bizonyos fokig ouvrierista értelmiség-ellenességük 
megalapozatlan volt. A IV. kongresszuson ugyanakkor már határozottabban 
érvényesültek a szervezeti önállóságot, az autonómiát képviselő nézetek, a fel- 
adatok és funkciók egyértelműbb elkülönítése. Jogos volt az a felfogás, hogy szak- 
szervezeti tisztségviselők pártmegbízatásai a tisztán szakszervezeti feladatok 

-ellátását akadályozhatják, hátráltathatják. Az MSZDP 1907-es kongresszusán 
megválasztott pártvezetőség - különböző okok miatt — a paritás elveinek ér- 
vényesítésével tisztán szakszervezeti vezetőkből állt. Ez nem bizonyult helyes 
gyakorlatnak, de az is hiba lett volna, ha a pártvezetőségben a szakszervezetek 
nem kaptak volna megfelelő képviseletet. A IV. szakszervezeti, illetve az 1908-as 
pártkongresszus vitái tisztázták a helyes álláspontot. 

A ÍV. szakszervezeti kongresszus foglalkozott a sztrájk, az egyesülési jog, 
a munkásvédelem kérdéseivel is, és lényegében megismételte a korábbi hatá- 
" rozatokat. 

A kongresszus megválasztotta a Szaktanácsot, melynek tagjai lettek: Czédli 
István, Farkas István, Jászai Samu, Rozs József, Knittelhoffer Ferenc, Markó 
Elek, Kitajka Lajos, Malasits Géza, Teszársz Károly, Peidl Gyula, Bárdos 
Ferenc. 

A három évre (1911-ig) megválasztott Szaktanács bonyolult körülmények 
között kezdte és végezte munkáját. A gazdasági fejlődés megrekedt, ill. stagnált, 
kevés új beruházásra került sor, az építkezések leálltak. Ezekben az években a 
létfeltételek, az életkörülmények rosszabbodtak, elsősorban a lakás- és élelmi- 

. szeruzsora miatt. Jelentősen növekedett a munkanélküliek száma, az állandósuló 
"munkanélküliség fokozta a társadalmi feszültséget. 

A belpolitikai életben is jelentős változások történtek, kettéhasadt a Függet- 
lenségi Párt, felbomlott a koalíció, s Nemzeti Munkapárt elnevezéssel a volt 
Szabadelvű Párt Tisza István vezette csoportja ragadta kezébe a nagypolitika 
vezetését a konzervativizmus, a reakció, a militarizmus, a háborús készülődés 
fokozásának irányában. 

A munkásszervezetek ellen állandósuló kormányterror, a szervezetek, szö- 
vetségek felfüggesztése vagy feloszlatása, a gyülekezési és szervezkedési jog 
korlátozása is előidézte a mozgalom fejlődésének megtorpanását, visszaesését, 
.a szervezett munkások számának csökkenését. 

Ezekben az években az MSZDP-ben felerősödött a baloldali ellenzéki 

mozgalom, amely az egyes szakszervezetekben is megnyilvánult. Néhány szö-- 
vetségből, pl. a MÉMOSZ-ból több szakosztály kivált, s egyik szakosztálya or-- 
szágos szövetséget alapított (üvegmunkások); 1910-1911-ben a Szaktanáccsal 
szemben álló szervezkedés is történt a fővárosi kőművesszakosztályban (Mar- 
kó Elek csoportja). A Szaktanács azon fáradozott, hogy a nagy szövetségek egy- 
ségét megőrizze, s amikor ez kivihetetlennek bizonyult, arra törekedett, hogy 
az újonnan alakult szövetségek a Szaktanács irányítása alatt fejtsék ki te- 
vékenységüket. A famunkások szövetségéből kivált csoport a Szaktanáccsal is 
megszakította kapcsolatát, míg az Alpári-féle ellenzék kapcsán 1910 decemberé- 
ben a Szaktanács is időlegesen kizárt egyes csoportokat, szakosztályokat. 

1908-1911 között a szakszervezetek védelmi harcot folytattak, s bár a tag- 
létszám csökkent, ennek ellenére a munkabérek leszállítását és a munkaidő hosz- 
szabbítását célzó törekvéseket sikerült megakadályozniuk. 1908-ban a taglétszám . 
102 054, míg 1910-ben 86 478, a csökkenés tehát több mint 15 000 fő. Területi 
megoszlás szerint a fővárosban és környékén 46 002 szervezett munkás volt 100 
csoportban, míg vidéken 40 476 volt kb. 700 csoportban. Ebből 43 nagyobb vi- 
déki városban 300 csoport működött 20 699 taggal. A sztrájkok száma 1909- 
ben 181, 1910-ben 162, a sztrájkban részt vevők száma 15 000 körül mozgott. 
1910-ben 107 kollektív szerződést kötöttek."" A szakszervezetek 1909-ben 
327 256 koronával támogatták a munkanélkülieket, míg 1906-ban erre csak 
185 000 koronát költöttek, ezzel szemben jelentősen csökkent az oktatásra, 
szaklapokra fordított összeg. 

1908. október 4-6. között a szakszervezetek rendkívüli kongresszust tartottak, . 
amelyen az elfogadott határozati javaslatok összefoglalták a munkásvédelemre 
vonatkozó legfontosabb korábbi határozatokat: a kongresszus tiltakozott az 
ipartörvény tervezet ellen, követelte a teljes sztrájkszabadságot és az egyesülési 
jog biztosítását; fellépett a katonaságnak sztrájkok letörésére való igénybevétele 
ellen; határozottan állást foglalt a szakszervezeti munkaközvetítés mellett. A 
betegsegéllyel és baleset-biztosítással kapcsolatban a kongresszus megállapította, . 
hogy az 1907. XIX. tc. nem felel meg a követelményeknek. A törvény megnyir- 
bálta a munkásság önkormányzatát, a bürokratikus állami hivatal pedig megnehe- 
Zítette az ügyintézést, a segélyezést. A határozat ezért keményen bírálta az 
Állami Munkásbiztosítási Hivatal tevékenységét. A dokumentum végül új tör- 
vény megalkotását sürgette."" 

A Szakszervezeti Tanács a IV. és a rendkívüli kongresszus határozatai. 
alapján végezte munkáját. 1908 novemberében hosszas előkészületek után ha- 
tároztak a közös ellenállási alap létesítéséről. A szakszervezeti választmány 1908. . 
november 24-i ülése kimondta, hogy azon szervezetek, amelyek , nem tesznek. 
eleget a kongresszus határozatának, sztrájk vagy kizárás esetén az összmunkás- 


46 Szakszervezeti mozgalom Magyarországon 1907-1910. A Szaktanács jelen tése az V. 
kongresszushoz. 13-28. o.; Szakszervezeti Értesítő, 1911. május, június.; A Szakta nács jelen- - 
tését és a fontosabb határozatokat közli: MMIVD 4/A. k. Kossuth Könyvki adó, 1966. 
391-—-405. o. 

5 A rendkívüli szakszervezeti kongresszus határozatai. Szakszervezeti Értesítő, 1908... 
november. 

ság részéről segélyben nem részesíthetők". A nagyobb szervezetek e határozat- 
nak eleget tettek, míg a kisebb szervezetek a szabad szervezeti pénztárból fizet- 
"ték a heti 2 filléres járulékot, jóllehet ezzel saját szervezetüket gyengítették (vi- 
szont nem akarták újabb költséggel terhelni tagjaikat). 

A Szaktanács a kisebb szakmák, szövetségek részére megszervezte a közös 
jogvédelmet, noha a nagy szövetségek továbbra is ragaszkodtak saját jogvédel- 
mükhöz. Ezen a téren a vidéki szakszervezeti bizottságok mutattak fel nagyobb 
eredményt. 

Ezekben az években a Szaktanács kezdeményezte és elősegítette a vidéki vá- 
rosokban, a városi és megyei hatáskörű szaktanácsok létrehozását. 40 városban 
kezdte meg munkáját a szakszervezeti bizottság. Feladatuk az agitáció, a szer- 
vezés, a nevelés mellett a bérmozgalmak összehangolása, városi munkásottho- 
nok létesítése, a szakmák egymáshoz való közelítése. A vidéki városokban a közös 
munkásotthonok, könyvtárak, kulturális csoportok egyesítése a szakszervezeti 
mozgalom megszilárdítását erősítette."" 

A Szaktanács folytatta korábban megkezdett nemzetközi tevékenységét, 
képviseltette magát a párizsi, koppenhágai titkári értekezleten. 1911. augusztus 
10-én Budapesten tartották meg a szakszervezeti titkárok nemzetközi tanács- 
:kozását. 

Az V. szakszervezeti kongresszust 1911. augusztus 13-15. között tartották 
Budapesten, amelyen 91 000 küldött képviseletében 100 küldött vett részt. A 
figyelem középpontjába a munkáskérdés, a szociális, szociálpolitikai kérdések 
kerültek, közülük is első helyre a munkanélküliség elleni biztosítás. Erről a kér- 
.désről Böhm Vilmos tartott tartalmas referátumot és Ő terjesztette elő a hatá- 
:rozati javaslatot is. Megállapította, hogy a munkanélküliség a tőkés termelés el- 
kerülhetetlen velejárója, hisz a tőkésnek szüksége van az ipari tartalékseregre. 
Az objektív helyzet által előidézett munkanélküliséget a tőkések, az államhata- 
lom még mesterségesen is továbbnöveli. Az előadó kitért a munkanélküliség- 
ből származó tőkés haszon elemzésére, majd ismertette a munkanélküliség eny- 
hítését célzó intézkedések - a munkaalkalom szaporítása, a rendszeres munka- 
közvetítés meghonosítása, a munkaidő leszállítása, a munkanélküliek társadalmi 
segélyezése vagy a munkásoknak a munkanélküliség ellen való biztosítása — széles 
körű alkalmazását. A magyar hatóságok figyelmébe ajánlotta a munkanélküliség 
enyhítését szolgáló ún. genti rendszer bevezetését. Böhm Vilmos megállapította, 
hogy a leghatékonyabb eszköz a munkanélküli-segély bevezetése. Jóllehet a 
szakszervezetek jelentős mértékben segélyezték tagjaikat, ez a segélyezés csak 
részleges lehet, hisz nagy munkanélküliség esetén a szakszervezeti pénztárak 
kimerülnek, míg más szakszervezetek nem is gondolhatnak a munkanélküli- 
segély folyósítására. 

Javasolta, hogy a munkanélküli segélyezést tegyék társadalmi kérdéssé. A 
segélyezés feladata szálljon át az államra, a községekre. Az állami és községi 
segélyezés céljaira a munkáltatókat is meg kell adóztatni, de oly módon, hogy 
mindez a szakszervezetek bevonásával történjen. A hatósági ellenőrzés azonban 


6 Szakszervezeti Értesítő, 1908. december.; Szakszervezeti mozgalom Magyarországon 
1908-1911. Népszava, .1911. 30-32. o. 

nem mehet e szakszervezetek autonómiájának megnyirbálására. Böhm elismerte - 
— a szakszervezeti mellett — a hatósági vagy ipartestületi munkaközvetítés tényét, . 
s hangsúlyozta, ezen intézményekben is a paritásos elvet kell érvényesíteni. 

A határozati javaslat (a kongresszus egyhangúlag elfogadta) leszögezte: 
, a munkanélküliség elválaszthatatlan kísérő jelensége a kapitalisztikus termelő- . 
rendnek, megszüntetése csak a magántulajdon alapján álló társadalmi rend. 
megdöntésével érhető el, csak a termelőrend köztulajdoni jellegén felépülő - 
kollektív termelési rend biztosíthatja a termelőerők birtokosainak a munkához 
való jogát". 

Az elfogadott határozat síkraszállt a munkaidő törvényes szabályozása 
mellett, válságok idejére közmunkák elrendelését sürgette, s követelte a mun- - 
kanélküli pénztáraknak közpénzből való támogatását, a munkanélkülieket se-- 
gélyező szakegyletek anyagi támogatását, a szervezetek autonómiájának meg- - 
őrzése mellett."" 

Jóllehet, a határozat távlati célokat is megjelölt — s a vitában a küldöttek . 
főleg a közelebbi, a munkaközvetítés kérdéseit boncolgatták -—, e súlyos tár- 
sadalmi probléma megoldását elvi-politikai, valamint szociálpolitikai szem- 
pontból is helyesen válaszolta meg. A korszak szociálpolitikusai ilyen világos . 
és átfogó választ e súlyos társadalmi problémára nem tudtak adni. 

A kongresszuson Bokányi Dezső tartott előadást a munkásbiztosítás kér- 
déséről. Visszautalt az 1870-es, 1880-as évek autonómiára épülő munkás- 
pénztárainak működésére. Bár a munkásság fenntartotta kritikai álláspontját 
saját intézményével szemben, a pénztár 20 éves működésére mégis büszke- 
lehet. A kormányok 1891-től kezdve megnyirbálták a munkásság autonómiá-- 
ját. Az 1907-es XIX. törvény a biztosítás kötelező kiterjesztésével a képvisele- - 
tet munkáltatók és munkavállalók között már a paritás (1891: 2/3:1/3 a mun- 
kások javára) elvére helyezte. A gyakorlatban azonban a munkásság érdekeinek: 
képviselete és védelmezése megnehezedett az Állami Munkásbiztosítási Hivatal. 
felállításával, amely tovább csorbította a már megnyirbált önkormányzatot. . 
Bokányi beszédének lényege ebből következően e hivatal megszüntetésének . 
követelése volt. Az előadó ugyanakkor a balesetbiztosítási törvény fogyaté-- 
kosságait is bírálta, síkraszállt az országos pénztár autonómiájára épülő egy- - 
ségesítése mellett. A határozati javaslat követelte e törvény revízióját, a bizto-- 
sítás szélesebb társadalmi kiterjesztését, a gyógyszertárak állami vagy községi 
kezelését. Ezenkívül a biztosításban részt vevők segélyezésének részletes . 
programját is tartalmazta. 

Az autonómia kérdéséről élénk vita alakult ki. A felszólalók (Peidl Gyula, . 
Preusz Mór, Rothenstein Mór, Garbai Sándor) elutasították Bokányinak az 
autonómiára vonatkozó túlzásait, s a központosítás és az egységesítés mellett 
nyilatkoztak. Garbai azzal érvelt: az 1907-es biztosítási törvény fő és egyetlen 
pozitívuma, hogy keretet teremtett a biztosításba bevonható szélesebb rétegek 
számára, hisz az elszórt pénztárak taglétszáma 600000 volt, 1907 után a 
létszám hamarosan egymillió fölé nőtt. Garbai is keményen bírálta az Állami 


"s Az 1911. augusztus 13., 14., 15. napján Budapesten tartott Y. szakszervezeti kong-- 
resszus jegyzőkönyve. Budapest, 1911. 53-71. o. 

Munkásbiztosítási Hivatal működését , A kongresszusnak a munkásbiztosítás: 
érdekében nyíltan ki kell mondani, hogy az Állami Hivatal, amely lehetetlen 
intézkedéseivel önmagát tette feleslegessé, megszüntetendő és a munkásbizto- 
sítás terén az új törvény a legteljesebb önkormányzatot tegye lehetővé." 

A határozat végül állást foglalt a munkásbiztosítás önkormányzata mel-- 
lett, s követelte az Állami Munkásbiztosító Hivatal megszüntetését, valamint az- 
Országos Pénztár és helyi szervei közötti zavarok megszüntetését. 

A kongresszus foglalkozott még a szervezés, a sztrájktaktika és a kollektív 
szerződések kérdéseivel, de lényegében megerősítette a korábbi határozatokat, . 
majd megválasztotta a Szaktanácsot, melynek tagja lett: Böhm Vilmos, Czédli 
István, Hubay János, Jászai Samu, Kitajka Lajos, Knittelhoffer Ferenc, . 
Lerner Dezső, Rády Sándor, Rothenstein Mór, Schubert Zsigmond, Teszársz 
Károly." 

A háború előtti éveket a szakszervezetek lassú fejlődése jellemezte. Az 
1911-es évben a gazdaság hirtelen megélénkült, majd 1912-1913-ban több- 
iparág termelése jelentősen visszaesett, sokszáz vállalat csődbe jutott. 1914 első 
felében újabb élénkülés kezdődött. 1912-től 1914 elejéig a gazdasági pangás. 
következtében hatalmas méretű munkanélküliség bontakozott ki, a munka- 
nélküliek száma a fővárosban és környékén megközelítette a százezret. 

A tárgyalt években a szakszervezeti taglétszám lassú növekedésnek indult, . 
1911-ben 95 180 volt az igényjogosult tagok száma, míg 1912-ben 112 000. 
Nőtt a szakszervezetek befolyása a textil-, a vegyipari munkások körében.. 
1913 szeptemberében hosszas előkészítő munka után megalakult a bányamun- 
kások országos szabadszervezete (még jóváhagyott alapszabályzat nélkül), s 
kiadták - Peyer Károly szerkesztésében -— a Bányamunkás c. lapot. 

Örvendetesen fejlődött a vidéki mozgalom."! 1913-ban a 32 országos szak— 


50 TJo. 78-85. és 116. o. 
81 1912 végén a statisztikai adatok alapján a nagyobb vidéki városokban a következő-- 
képpen alakult a szervezett munkások száma: 


Város Taglétszám 
I 1911. dec. ] 1912. dec. 


Arad 1737 2955 


Debrecen 2068 2874 
Győr 848 1455 
Gyula 395 439 
Hódmezővásárhely 775 826 
Kaposvár 712 763 
Pécs 2999 2953 
Pozsony 1515 2132 
Szabadka 686 718 
Szeged 1292 1406 
Szombathely 466 564 
"Temesvár 1748 2032 


Szakszervezeti mozgalom Magyarországon 1911-1913. Budapest, 1913. 17-25. o.; Szak-- 
szervezeti Értesítő, 1913. július. 

szervezetnek és 8 helyi önálló szakszervezetnek 920 csoportja volt; a főváros- 
ban és környékén 56 704, míg vidéken 48 271 taggal. A legnépesebb szövetség, 
a vasasoké 30 000 tagot számlált (2/3-a fővárosban és környékén). A MÉMOSZ 
tagjainak száma 13420 fő, a famunkásoké 10665, a földmunkások száma 
3000 fő, míg a bányamunkás szabadszervezetnek 3200 tagja volt, a szervezett 
vasúti munkások száma pedig meghaladta a 6500 főt. (Az 1912-1913-as évben a 
munkanélküliek nem fizettek tagdíjat.) 

1912-1913-ban csökkent a sztrájkok, a sztrájkolók száma: 1913-ban 133 
sztrájk volt mindössze 11 862 résztvevővel, a kizárások száma viszont növeke- 
dett. A lanyhuló bérmozgalmak ellenére is az említett két évben kb. 40 000 
munkásnak nőtt a bére és 20 000-nek csökkent a munkaideje. 1911-1913 között 
528 kollektív szerződést kötöttek, melynek hatása csaknem 80000 munkásra 
terjedt ki."? 

A Szaktanács erélyes akciókat indított a munkanélküliség leküzdéséért. 
(1912 végén, 1913 elején az Országos Balesetbiztosító Pénztár adatai, a buda- 
pesti kerületi pénztár adatai szerint több mint százezer fővel csökkent az 
iparban foglalkoztatottak száma.) A Szaktanács a szervezetek vezetőivel elha- 
tározta a munkanélküliek összeszámlálását. Tudatában volt annak, hogy ez nem 
lehet teljes, hisz a kérdőíveket a szervezetekhez, a különböző munkaközve- 
títő intézményekhez juttatták el, így nem törekedhettek teljességre. A munka- 
nélkülieket 1913. február 17-én számlálták össze. A 10 373 értékelhető kérdőív 
alapos betekintést ad a munkanélküliségről. 

A beérkezett kérdőívek száma is azt jelenti, hogy ezen a napon a fővá- 
rosban több tízezer fő keresett munkát és nem kapott. A munkanélküliek 
85—-9099-a az ipari munkásság legmunkaképesebb (20-45 év közötti) rétegéből 
került ki. A tízezer munkanélkülire 4370 gyerek jutott. A tízezer főből csak- 
nem ötezer 2-3 hónapja volt munka nélkül, 2000-3000 szakmunkás pedig már 
4-5 hónapja nem dolgozott rendszeresen." 

Ez a felmérés csak megalapozottabbá tette a Szaktanácsnak 1913 elején 
a fővárosi tanácshoz benyújtott beadványát a munkanélküliek helyzetéről. 
A Szaktanács által szervezett január 8-i munkanélküli gyűlés határozataira 
épülő beadvány követelte a munkanélküliek gyors és jelentős segélyezését, 
nagyarányú közmunkákat, a munkanélküliség elleni biztosítás elrendelését. 
Miután a Szaktanács többször is készített beadványt, a főváros tett bizonyos 
bátortalan lépést a súlyos probléma enyhítésére (50000 koronát szavaztak 
meg, jóllehet a fővárosi tanács szociálpolitikai osztálya ennél sokkal radiká- 
lisabb, bár a gondokat nem felszámoló programot dolgozott ki), ami termé- 
szetesen senkit nem elégített ki. 

1913. szeptember 9-én a Szaktanács ismét tiltakozó gyűlésre szólította a 
főváros munkanélkülijeit. A gyűlés előadója Böhm Vilmos volt, aki rendkívül 
tartalmas, a szociálpolitikát részletesen elemző beszédében 40000 főre be- 
csülte a fővárosi munkanélküliek számát, az országban pedig 100 000-re."" 


"3: Szakszervezeti Mozgalom Magyarországon 1911-1913. 40-42. o.; Szakszervezeti 
Értesítő, 1913. május. 

$3 Szakszervezeti Értesítő, 1913. március. 

". Böhm Vilmos beszédét közli: MMTYD 4/A. k. 664-669. o. 


A Szaktanács a gyűlés határozata alapján újabb beadványt terjesztett elő a 
kormányhoz és a fővároshoz, amit a munkanélküliek küldöttsége 1913. szep- 
tember 30-án nyújtott át. A beadványoknak nem lett túl sok foganatja. 
Ezzel szemben a szakszervezetek néhol már erejüket meghaladva segélyezték 
a munkanélkülieket, 1911-ben még 258 165 koronát fizettek munkanélküli-se- 
gélyre, 1913-ban már 686838 koronát (csak a nyomdászok közel 200 000 
koronát)."5 

1913. december 14-én rendkívüli szakszervezeti kongresszust hívtak össze, 
melynek két célja volt: az egyik, felhívni a hatóságokfigyelmét a téli munka- 
nélküliség nyomasztó veszélyeire, s a segélyezés korszerű bevezetésére; a másik, 
a munkásság küzdelmének egységes irányítása. 

A kongresszuson a kormány, a főváros is képviseltette magát. Előadói 
beszédet Böhm Vilmos mondott, aki szuggesztív erővel, hatalmas tényanyagra 
támaszkodva bizonyította a hatóságok, a kormány felelőtlenségét, tétlenkedését 
e szociális probléma rendezésében."" 

Böhm a munkásság nevében tiltakozott a kormány alamizsna-osztogatása 
ellen (100 000 koronát adott a kormány a fővárosi munkanélkülieknek a 2000 
millió évi bevételből). A határozat követelte, hogy a kormány és a községek 
rendeljenek el közmunkát (és nem szükségmunkát). Síkraszállt a munkanél- 
küliek közpénzből való segélyezése s annak az 1914-es költségvetésben való 
szerepeltetése mellett. 

A kongresszus kötelezte a Szakszervezeti Tanácsot a munkanélküliek 
érdekében folytatott erélyes fellépésre és alkotó közreműködésre. 

A Szaktanács 1914 közepétől már új helyzetbe került. Még elkészítették 
a VI. szakszervezeti kongresszushoz szóló jelentést (a kongresszust 1914. augusz- 
tus 15-17. között kívánták lebonyolítani). A napirenden elsősorban a szociális 
törvényhozás kérdései (betegsegély és balesetbiztosítás; vasárnapi munkaszünet; 
az iparbíróságokról szóló törvénytervezet) szerepeltek. A kongresszust azonban 
már nem tartották meg. Kirobbant az első világháború. 

A Szaktanács csaknem két évtizedes történetének vázlatos áttekintése — a 
kulturális, oktató, művelődési tevékenység önálló vizsgálódást igényel, s e kere- 
teket szétfeszítené — bizonyítja e munkásintézmény működésének kimagasló 
fontosságát. A Szaktanács határozottan elősegítette és meggyorsította a szakegy- 
leteknek országos szövetségekké való fejlesztését, elmélyítette a szakszervezetek 
közötti szolidaritást, a szövetségek önállóságának megőrzésével egységes keretbe 
foglalta a magyarországi munkásságnak a tőkésekkel és a tőkés társadalommal 
folytatott gazdasági küzdelmét. A Szaktanács lényegében biztosította a szoci- 
alista eszmék terjesztését, a szervezett munkásság szocialista szellemű kép- 
zését, az MSZDP politikájának a szakszervezetekben való érvényesítését. 

A Szaktanács, a szakszervezeti kongresszusok határozatai is elősegítették 
a nagyarányú és szervezett formában lezajló sztrájk- és bérmozgalmak jelentős 
eredményeit és sikereit. Kétségtelen, hogy a gazdasági küzdelmek erősítették 


. §6 Szakszervezeti Értesítő, 1913. október.; Szakszervezeti mozgalom Magyarországon 
1911-1913. 35. o. 
"s Szakszervezeti Értesítő, 1914. január. 

a munkásság összefogását, szolidaritását. A Szaktanács ugyanakkor ügyelt a 
szervezeti fegyelem betartására, a gyakran támadt, különféle ellentétek kedvező 
megoldására. Ez a gazdasági küzdelem igazolja, hogy a magyarországi mun- 
kásság nemcsak a szélesen értelmezett politikai jogokért harcolt, hanem az 
anyagi, a szellemi felemelkedésért is. 

A Szaktanács, mint a munkásosztály autonóm intézménye, nemcsak bírál- 
ta és támadta a kormányzat munkás- és szociálpolitikai törvényeit és rendeleteit, 
hanem olyan szociálpolitika alapjait dolgozta ki, amelyek elvi és gyakorlati 
szempontból egyaránt a sürgető és a távlati tennivalókat is meghatároztak. 
A Szaktanács által kidolgozott szociálpolitikai javaslatok a korszerű szociál- 
politika bevezetését és megvalósítását körvonalazták. 

A mozgalom fejlődése során előállt súrlódások, viták, konfliktusok néha- 
néha megtörték az előrehaladás felfelé törekvő ívét, mégis a mozgalom fej- 
lődése előrehaladt. Jóllehet nem aknázott ki minden lehetőséget, a Szaktanács 
s a szakszervezeti mozgalom fejlődésének első két évtizede mégis a magyar- 
országi szocialista munkásmozgalom egyik nagy korszaka volt. 


GÁL LAJOS 


AZ IFJÚSÁGI SZERVEZETEK 
AZ 1945-ÖS VÁLASZTÁS UTÁN. 
A MIOT LÉTREJÖTTE 


Az 1945. évi őszi választás erőpróba volt a demokratikus ifjúsági mozgalom- 
ban is. Az ifjúsági szervezetek politikai törekvéseinek és a pártok választási 
programjának hatásaként nyíltabban felszínre került, felmérhető lett befolyásuk 
ereje. Az ifjúsági mozgalom szervezeti és politikai tekintetben erősen differenciá- 
lódott. Az ifjúsági szervezeteknek négy típusa létezett ebben az időszakban: 

1) A Magyar Kommunista Párt (MKP) kezdeményezésére létrejött Ma- 
gyar Demokratikus Ifjúsági Szövetség (MADISZ), amely a fiatalok minden 
rétegének egységes szervezését kívánta megvalósítani. 

2) A pártcélokat követő pártifjúsági szervezetek: a Szociáldemokrata 
Pártnak a Szociáldemokrata Ifjúsági Mozgalom (SZIM), a kisgazdapártnak a 
Független Ifjúság (FI), a parasztpártnak a Népi Ifjúsági Szövetség (NISZ), 
a Polgári Demokrata Pártnak a Polgári Demokrata Ifjúság (PDI). 

3) Az ifjúsági rétegszervezetek: a munkásfiatalokat tömörítő szakszerve- 
zeteknek a Szakszervezeti Ifjúmunkás- és Tanoncmozgalom (SZIT), valamint 
az egyetemi és főiskolai hallgatókat tömörítő Magyar Egyetemi és Főiskolai 
Egyesületek Szövetsége (MEFESZ). 

4) Az egyházak által irányított ifjúsági egyesületek: közöttük a nagyobb 
befolyással bíró Katolikus Agrárifjúsági Legényegyletek Országos Testülete 
(KALOT), a Katolikus Agrárifjúsági Leányszövetség (KALÁSZ), a Katolikus 
Diákszövetség (KDSZ), és a református Keresztyén Ifjúsági Egyesület (KIE). 


AZ IFJÚSÁGI SZERVEZETEK 
DEMOKRATIKUS EGYSÉGFRONTJÁNAK MEGALAKULÁSA 


1945-46 telén az ifjúság szociális helyzete is rohamosan romlott. A munkás- 
fiatalok a magántulajdonban lévő üzemekben kevés természetbeni juttatást 
kaptak, keresetük gyorsan elértéktelenedett. A munkanélküliek többsége is a 
fiatalokból tevődött ki. A diákok fűtetlen iskolákban tanultak, az egyetemisták 
nagy részének ruba-, cipőgondjai voltak. A városokban akadozott az élel- 
miszer-ellátás, a tanoncotthonokban, a kollégiumokban és a menzákon alig 
tudtak egy tál ételt biztosítani. 


Az ifjúsági szervezetek mozgalmi tevékenysége hanyatlott. Soraik megrit- 
kultak, vidéki szervezeteik, főleg a községekben felbomlottak. Az infláció kö- 
vetkeztében pénzügyi nehézségekkel küszködtek, ezért csökkentették központi 
és területi apparátusuk létszámát, helyi szervezeteik anyagi ellátását. 

A polgári ifjúsági szervezetek a kisgazdapárt választási győzelmének hatá- 
sára fokozták támadásukat a baloldali ifjúsági szervezetek, elsősorban a 
MADISZ ellen. A választás után a kommunista pártban a párttagság, főleg 
a fiatal párttagok egy része felvetette, hogy nem lenne-e célszerű az adott 
helyzetben, amikor minden párt létrehozta önálló ifjúsági szervezetét, a 
MADISZ helyett kommunista ifjúsági szövetséget szervezni. Azzal érveltek, 
hogy a többi párthoz tartozó fiatalok egyértelműen, de a pártonkívüliek 
nagy többsége is az: MKP szervezetének tekinti a MADISZ-t, ugyanakkor a 
kommunista fiatalok nem tudnak megalkudni a MADISZ-szal.!! Az MKP 
Ifjúsági Titkársága 1945. november 12-i ülésén megvitatta a KISZ vagy 
MADISZ kérdést. Kevesen támogatták a kommunista ifjúsági szövetség meg- 
alakításának tervét. Hollós Ervin (MADISZ) és Lajtai Vera (SZIT) átmeneti 
megoldásként javasolták, hogy az MKP a MADISZ mellett önállóan is szer- 
vezze a kommunista fiatalokat, mert így elháríthatja a vádat, hogy a MADISZ 
, kommunista fedőszervezet". Hosszas vita után a többség elutasította a 
KISZ megalakítását javaslók érveit azzal az indokkal, hogy élcsapattá válna 
és nem lenne képes magával vonni az ifjúság tömegeit. A MADISZ meg- 
szüntetése pedig elősegítené a jobboldali ifjúsági erők mesterkedését a kom- 
munista fiatalok elszigetelésére. Az MKP Ifjúsági Titkársága a MADISZ 
fenntartását javasolta, de megállapította, hogy felül kell vizsgálni a szövetség- 
ről 1945 elején kialakított álláspontot,? ti. hogy egyedüli, párton kívüli szer- 
vezetként tömörítse az ifjúság minden rétegét. 

A demokratikus ifjúsági mozgalomban ekkorra kialakult helyzet, a polgári 
pártok jobboldali erőinek támadása, a baloldali koalíciós pártok ellentá- 
madásának előkészítése szükségessé tette, hogy az MKP elemezze ifjúságpoli- 
tikáját. A párt vezetőivel való megbeszélések után az ifjúsági titkárság 1945. 
december elején készített jelentése leszögezte, hogy a kommunista fiatalok 
továbbra is a MADISZ-ban végezzenek mozgalmi munkát. A szövetség új fel- 
adatként arra törekedjen, hogy harcosabban képviselje az MKP és a vele együtt- 
működő pártok politikáját. A MADISZ demokratikus jellegét a kommunisták 
többsége nem változtatja meg, sőt ez a többség annak ,,. . . egyenesen egyik 
előfeltétele". A MADISZ segítse elő az ifjúsági csúcsszerv felállítását, amelybe 
igyekezzen bevonni minden ifjúsági szervezetet, de ezen belül ,,. . . létre kell 
hozni egy szoros baloldali szövetséget . . ."? 

Az MKP Politikai Bizottsága 1946. január 10-i ülésén elfogadta az Ifjú- 


! Kapás Sándor (MADISZ budapesti VI. ker. szervezet) előterjesztése a KISZ meg- 
alakítására. — Párttörténeti Intézet Archívuma. (A továbbiakban: PI Archívum.) 274. f. 18/3. ő. e. 
"! Jegyzőkönyv (a továbbiakban: Jkv.) az MKP Ifjúsági Titkárság 1945. november 
12-i üléséről. PI Archívum. 274. f. 18/3. ő. e. 
" Az MKP Ifjúsági Titkárság jelentése az ifjúságpolitikai helyzetről. Közli: A MADISZ 
1944-1948. Dokumentumok az ifjúsági mozgalom felszabadulás utáni történetéből. Kossuth 
Könyvkiadó, 1984. 153-158. o. (A továbbiakban: A MADISZ 1944-1948.) 

sági Titkárság jelentését, s a javaslatokat a MADISZ új feladatairól. Határoza- 
tában leszögezte, hogy a MADISZ-t a párton belül népszerűsíteni kell 
mint ,,... Saját szervezetünket". A MADISZ-t ugyanakkor demokratikus 
ifjúsági szervezetnek kell tekinteni, amelyben a ,,. . . kommunista pártnak nem 
formális, hanem döntő befolyása . . ." van." 

1946 elején a MADISZ és a SZIT vezetői nehéz körülmények között, 
de kettőzött energiával fogtak az új mozgalmi feladatok megvalósításához. 
Arra törekedtek, hogy rendezzék saját szervezeteik sorait, nyilvánosságra ke- 
rüljenek aktuális érdekvédelmi és politikai állásfoglalásaik, részt vegyenek a 
sürgős gazdasági feladatok megoldásában. Január végétől aktívan részt vettek 
a politikai küzdelmekben, a demokratikus vívmányok, a földosztás megvédése, 
a közigazgatás megtisztítása érdekében. 

A MADISZ és a SZÍT vezetői a még 1945. november végén létrejött, 
az ifjúság megsegítésére folytatott akció közös bizottságának december 14-i 
ülésén felvetették, hogy politikai téren tovább kellene fejleszteni az érdekvé- 
delmi együttműködést a már többször javasolt ifjúsági csúcsszerv felállításá- 
val. Az akcióbizottságban a SZIM, a NISZ és a MEFESZ képviselői tá- 
mogatták a javaslatot és sürgették egy közös platform kidolgozását." A FI veze- 
tői különböző aggályokat emlegettek, hogy időt nyerjenek. Az időhúzás célja 
azonban hamarosan kiderült. A FI 1946. január 16-ra tanácskozást hívott 
össze azzal a céllal, hogy saját vezetésével és platformja alapján tömörítse az 
ifjúsági szervezeteket. Előzetesen sajtójában, a Független Ifjúságban megjelent 
, Kiáltvány a magyar ifjúság egysége ügyében" bejelentette, hogy elérkezett- 
nek látja az időt arra, hogy az összes működő ifjúsági szervezet megalkossa 
közös intézőbizottságát. Ebben a MADISZ-nak mint az egyik , pártiíjúsági" 
szervezetnek helyet kel! biztosítani, ,,. . . félretévén azt az igényét, hogy - ma- 
ga az összefogó szerv". A kiáltvány megjelölte a közös szerv feladatait: kép- 
viselje az ifjúságot a kormánynál, a hatóságoknál és külföldön, hozza össz- 
hangba az ifjúság kulturális és politikai életét, gondoskodjon az ifjúság anyagi 
megsegítéséről, egyeztesse az ifjúsági szervezetek között felmerült vitás kérdése- 
ket." Az ifjúsági szervezetek vezetőinek többsége nem ment el az értekez- 
letre, nyíltan azonban nem támadta a FI kezdeményezését és platfcermját. 

A MADISZ, a SZÍT és a SZIM vezetői ugyanakkor közvetett módon 
bizonyították, hogy a FI nem alkalmas az ifjúsági szervezetek többségének 
politikai tömörítésére. Közös levélben tiltakoztak a FI országos vezetőségé- 
nél az ellen, hogy egyik budapesti kerületi csoportjuk ülésén a központi 
előadó Bárdossy Lászlót, a népbíróság által halálra ítélt és kivégzett háborús 
bűnöst védelmébe vette. Állítása szerint az ítéletet és annak végrehajtását 
egy kisebbség erőszakolta ki. A levél feltételezte, hogy a FI vezetősége nem 
osztja az előadó véleményét, kizárja őt tagjai sorából, és ,, . . . a saját érdeké- 
ben is megtesz mindent, hegy a jövőben ne kompromittálják ilyen elemek a 


s Jkv. az MKP PB 1946. január 10-i üléséről. PI Archívum. F. PB/6/1946. 
§ Tkv. az akcióbizottság 1945. december 14-i üléséről. PI Archívum. 274. f. 18/23. ő. e. 
" Független líjúság, 1946. január 15. 

magyar és a külföldi közvélemény előtt"." A FI vezetősége ténymegállapító 
vizsgálat után január végén az előadót kizárta tagjai sorából, és erről érte- 
sítette a három ifjúsági szervezet vezetőségét." Hamza András, a , Független 
Ifjúság" szerkesztője, január 29-i vezércikkében elisemerte, hogy a FI léte és 
becsülete forog kockán a reakció megítélése kérdésében, ezért ,,. . . kíméletlenül 
pusztulni kell közülünk mindenkinek, aki mozgalmunkat fedőszervnek akarná 
felhasználni a reakció és a fasizmus érdekében". 

A kisgazdapárt vezetőinek tanácsára a FI nem vállalta a nyílt ellenzéki 
elkülönülést. Januári kiáltványának platformja alkalmassá tette arra is, hogy 
rendezze kapcsolatait a baloldali ifjúsági szervezetekkel. Január végén a szék- 
házukban tartott megbeszélésen az ifjúsági szervezetek képviselői úgy döntöt- 
tek, hogy létrehoznak egy közös intézőbizottságot. A bizottságra hárul az a fel- 
adat, hogy kidolgozza az együttműködés elvi alapjait. A FI ragaszkodott a 
KALOT és a KIE képviselőinek a bizottságba való meghívásához is." 

A résztvevő ifjúsági szervezetek vezetői — köztük a KALOT és a KIE 
képviselői - 1946. február 5-án közös intézőbizottságot választottak, és elfogad- 
ták azokat az együttműködési programpontokat, amelynek ,,. . . szellemében 
kívántak együtt dolgozni". Az intézőbizottság megbízta a MADISZ, a NISZ 
és a FI vezetőit, hogy a közös program alapján felhívást készítsenek a magyar 
ifjúsághoz." 

Az ifjúsági szervezetek március 4-én megjelent felhívása hivatalosan beje- 
lentette a Magyar Ifjúság Országos Tanácsa (MIOT) megalakulását, ismer- 
tette programját. A MIOT követelte a fasizmus , szellemi és politikai marad- 
ványai" elleni harc fokozását, a háborús bűnösök szigorú megbüntetését, a népi 
demokratikus vívmányok - elsősorban a földreform - megvédését és tovább- 
fejlesztését, a közigazgatás megtisztítását, a köztársasági államforma megszilárdí- 
tását, az ifjúság demokratikus szellemű átnevelését és újjáépítésben való rész- 
vételének növelését, a közoktatás reformját, a DIVSZ 1945. novemberi lon- 
doni alakuló kongresszusa határozatainak elfogadását, a szomszéd népekkel a 
barátságon alapuló együttműködést és a békét." 

A MIOT felhívását tíz ifjúsági szervezet - MADISZ, SZIT, SZIM, 
NISZ, FI, PDI, MEFESZ, Magyar Cserkészszövetség, KALOT, KIE - veze- 
tői írták alá. A PDI képviselője később kimaradt a tanácsból, mert a szervezet 
csekély taglétszáma nem indokolta részvételét. Mindszenty József hercegprímás 
utasítására a KALOT vezetője is hamarosan bejelentette, hogy csak megfi- 
gyelőként vesz részt az üléseken. 

A MIOT az ifjúsági szervezetek akcióegységét koordináló szerv volt. 


" Levél a Független Ifjúság vezetőségéhez 1946. január 19-én. PI Archívum. 286. f£. 
5. Ő. e. 

" B. Rácz István levele a SZIM vezetőségéhez 1946. január 23-án. PI Archívum. 
274. f. 18/33. ő. e. 

" Tkv. az egyesületközi értekezletről 1946. január 31-én. PI Archívum. 274. f. 18/24. ő. e. 

10 Tkv. az ifjúsági szervezetek közös intézőbizottságának megalakulásáról 1946. február 
5-én. In: A MADISZ 1944-1948. 169-170. o. 

nA MIOT felhívása megalakulásáról és célkitűzéséről, 1946. március 4. Uo. 175- 
177. o. 

Az egyes ifjúsági szervezetek továbbra is megtartották szervezeti és politikai 
önállóságukat. Apparátusa az elnökségből és az egyes munkacsoportokból állt. 
1946. március 27-én a tanács tagjai megválasztották B. Rácz Istvánt (a FI 
elnöke) a MIOT elnökének, Lányi Bélát (a SZIM főtitkára) alelnöknek, Nonn 
Györgyöt (a MADISZ főtitkára) főtitkárnak." A MIOT munkájának operatív 
irányításával a főtitkárt bízták meg. 

A MIOT megalakulásával létrejött a baloldali ifjúsági szervezetek vezeté- 
sével az ifjúsági szervezetek demokratikus egységfírontja, megindulhattak a közös 
akciók. Ténylegesen a március 5-én megalakult Baloldali Blokk követeléseinek 
támogatására mozgósította az ifjúság demokratikus erőit. 


IFJÚSÁGI AKCIÓK A NÉPI DEMOKRÁCIA ELLEN. 
A FIATALOK MOZGÓSÍTÁSA AZ ÚJJÁÉPÍTÉSRE 


A MIOT vezetői elsődleges feladatuknak tekintették, hogy az állami és társa- 
dalmi intézmények elismerjék és támogassák az új ifjúsági egységszervet. 
1946. március 7-én B. Rácz István vezetésével ifjúsági küldöttség kereste fel 
Nagy Ferenc miniszterelnököt (aki elfoglaltsága miatt személyesen nem fogad- 
ta ugyan a küldöttséget, így személyi titkárának adták át a MIOT megala- 
kulásáról szóló memorandumot) és felkérték arra, hogy tolmácsolja a miniszter- 
elnöknek: a kormány segítse az egységszervet programjának megvalósítá- 
sában." 

A MADISZ és a SZIT azonnal bekapcsolódott a Baloldali Blokk által 
szervezett megmozdulásokba. A Hősök terén rendezett, március 7-i tömeggyű- 
lésen a fiatalok is nagy számban vettek részt." 

A baloldali ifjúsági szervezetek az összefogás jegyében kívánták meg- 
ünnepelni március 15-ét is. Január végén megalakult a MADISZ, SZIT, 
SZIM, NISZ, MEFESZ, PDI és a cserkészszövetség képviselőiből a Márciusi 
Bizottság, amely ülésein kidolgozta az ünnepségek közös programját." A FI és a 
KALOT vezetői kezdettől fogva vonakodtak a közös ünnepléstől, végül beje- 
lentették, hogy önálló rendezvényt tartanak, mert ,,. . . nem látják biztosítva 
a zavartalan együtt ünneplést az ifjúsági szervezetek között".!§ 

1946. március 15-e a magyar ifjúság demokratikus erőinek politikai meg- 
nyilvánulása volt. A fővárosban a Nemzeti Múzeum kertjében tartott köz- 
ponti ünnepségen felolvasták az ifjúság 12 pontban foglalt követelését, amely 
a MIOT felhívása alapján fogalmazódott. Az országszerte megtartott gyűlése- 
ken a baloldali fiatalok demonstrálták, hogy az 1848-as forradalmi ifjúság 
szellemében harcolnak a demokratikus vívmányok megvédéséért, a Baloldali 
Blokk követeléseinek megvalósításáért. !" 


13 Tkv. a MIOT 1946. március 27-i üléséről. PI Archívum. 274. f. 18/24. ő. e. 

3 Független Ifjúság, 1946. március 14. 

M Szabad Nép, 1946. március 8. 

:5 Tkv. a Márciusi Bizottság 1946. január 28-i üléséről. PI Archívum. 274. f. 18/23. ő. e. 
1 T : A MADISZ 1944-1948. 169-170. o. 

" Szabad Nép, 1946. március 17.; Ifjúság, 1946. március 24. 

A MIOT programjának megfelelően a MADISZ március 20-27. között 
megrendezte Budapesten a világifíjúsági hetet a DIVSZ programjának nép- 
szerűsítésére. A SZIÍT-tel közösen , A magyar ifjúság útja" címmel kiállítás 
nyílt a fővárosban, amely bemutatta a felszabadulás óta eltelt egy év ifjúság- 
mozgalmi munkájának eredményeit. A MIOT előadássorozatot hirdetett, az első 
előadást Révai József tartotta a márciusi ifjúságról. 

A MADISZ a világifjúsági hét alkalmából felhívással fordult a világ ifjú- 
ságához. Ebben feltárta az ország háború utáni súlyos gazdasági helyzetét, a 
magyar ifjúság válságos szociális körülményeit. Szólt a fiataloknak az ország 
újjáépítéséért tett erőfeszítéseiről, a reakció elleni harcról. A felhívás bejelen- 
tette a MIOT megalakulását, s hangsúlyozta, az ifjúsági egységfíront mindent 
megtesz a DIVSZ londoni határozatainak megvalósításáért. Végül kéréssel for- 
dult a DIVSZ-hez, tegye lehetővé, hogy ,,. . . a külföld és a külföldi segély- 
szervek támogassák hazánkat"."? 

Az MKP Ifjúsági Titkársága március 16-i ülésén beszámolót hallgatott 
meg a demokratikus ifjúsági mozgalom, a MADISZ helyzetéről. A megvita- 
tott beszámoló alapján április elején részletes útmutatást készített az ifjúság- 
politikai feladatokról. Az ifjúsági titkárság úgy értékelte, hogy a MADISZ 
politikája harcossá, baloldalivá vált. Szervezeti célja nem az egybeolvasztás 
azonnali keresztülvitele, hanem a csúcsszervpolitika. Önkritikusan azt is meg- 
állapította, hogy ,,... már az első hónapok sikertelen próbálgatása után 
meg kellett volna változtatni?" az egységes ifjúsági szervezetért folytatott 
harcot, , és azt a politikát folytatni, amit ma folytatunk". Ugyanakkor azon- 
ban továbbra is hangsúlyozták, hogy a népi demokrácia megszilárdítása meg- 
követeli az egységes ifjúsági szervezet létrehozását. Ezért az MKP stratégiai 
célja az ifjúságpolitikában változatlan maradt: , A MADISZ-t hatalmas, az 
összes demokratikus erők ifjúsági szervezetévé kiépíteni, idővel az összes ifjúsági 
szervezetet beolvasztani, vagy pedig az összes ifjúsági szervezetet, amikor erre 
az általános és az ifjúságpolitikai helyzet alkalmas lesz, egy szervezetté 
egyesíteni." 

Az ifjúsági titkárság e stratégiai célnak megfelelően vázolta a taktikai 
feladatokat. A MADISZ-t szervezeti téren meg kell erősíteni, hogy a MIOT 
legnagyobb tagszervezete legyen. Ennek megvalósítására a MADISZ folyama- 
tosan szervezzen központi és megyei szintű vezetőképzést, dolgozzon ki egy 
új akcióprogramot, hívja össze második kongresszusát, alkalmazzon a belső 
mozgalmi élet fellendítésére új szervezési módszereket. A pártifjúsági szerve- 
zetekben pedig törekedni kell egy erős balszárny kiépítésére, ,,. . . mely haj- 
landó a legszorosabban együttműködni a MADISZ-szal, egyre jobban kiter- 
jeszti befolyását és a döntő időben képes lesz keresztülvinni az egyesülést". 
A SZÍT szervezze az ifjúmunkások többségét, legyen az ifjúmunkás egység 
bázisa, mert csak így válhat az egységes ifjúsági szervezet ifjúmunkás ta- 
gozatává. A SZIT-nek ez a törekvése valószínűleg ,,...a két munkáspárt 
egyesülésénél fog megoldódni". Végül a MIOT-ot komoly, harci szövetséggé 
kell fejleszteni, amely határozottan állást foglal minden fontos ifjúságpolitikai 


18 Tfjúság, 1946. március 24., 31. 

kérdésben. A MADISZ a többi ifjúsági szervezettel együttműködve városon- 
ként és községenként szervezzen ifjúsági tanácsokat közös akciókkal. Ezen túl- 
menően a MIOT-ra úgy kell tekinteni, mint amely ,,. . . alkalmas lehet a jö- 
vőben arra, hogy egyesítse az összes szervezeteket"! 

Az MKP Ifjúsági Titkárság útmutatása meghatározta a kommunista ifjúsá- 
gi vezetők politikai és mozgalmi munkáját a következő időszakra. Nem rajtuk 
múlott, hogy nem tudták ezeket a feladatokat maradéktalanul végrehajtani.. 
Az , egy ifjúsági szervezet" megteremtésére való törekvés erőltetett straté- 
giai cél volt, elvesztette realitását a népi demokratikus politikai viszonyok 
között. A gyakorlati politikában azonban az , ifjúsági egység" ebben az idő- 
szakban tágabb értelmezést kapott. Olyan széles együttműködést jelentett, 
amely minden demokratikus platformon álló ifjúsági szervezetet összefog a tár- 
sadalmi előrehaladás feladatainak végrehajtására. Szervezeti szempontból is több. 
formát kínált: egységszervezet, a tagegyesületek önállóságának megtartásával, 
csúcsszerv. A vázolt taktikai feladatok egy része (a MIOT erősítése, a bal- 
szárny kiépítése a pártok ifjúsági szervezeteiben) jobban segítette, míg a többi 
része (a MADISZ-szal és a SZIT-tel kapcsolatos koncepció) inkább lassította 
a demokratikus , ifjúsági egység"? megteremtését. Hangsúlyozni kell, hogy az 
MKP ifjúságpolitikájában az új értelmezésű , ifjúsági egység" hirdetése nem. 
volt alapvetően helytelen célkitűzés, de reálisabban kellett volna meghatá- 
rozni demokratikus tartalmát és formáját. Ennek elmulasztása vezetett oda, . 
hogy a MADISZ-ra hárított feladat — legyen az összes demokratikus ifjú- 
sági erő szervezete — megvalósíthatatlanná vált. 

A márciusi ünnepségek fényét beárnyékolták 1946 tavaszán egyes ifjú- 
sági megnyilvánulások és szervezkedések, amelyekben fasiszta érzelmű fel- 
nőttek, nyugatról hazatért fiatalok, diákok, a Független Ifjúsághoz ésa KALOT- 
hoz tartozó fiatalok is részt vettek. A napilapok szinte folyamatosan közöltek. 
tudósításokat olyan eseményekről, nem egy esetben felnagyítva a valóságos. 
tényeket, hogy fiatalok fasiszta jellegű fegyveres összeesküvésben vettek részt. 
A szervezkedések többségénél nem , összeesküvésről"? volt szó, hanem arról, 
hogy a felnőttek felbujtására a politikailag éretlen fiatalok felelőtlen tetteket 
hajtottak végre. 

Közülük P. Kis Szaléz gyöngyösi katolikus pap (az 1945 őszén alakult 
Keresztény Demokratikus Ifjúsági Munkaközösség vezetője, a FI országos. 
nagyválasztmány tagja) szervezkedése váltotta ki a közvéleményből a legna- 
gyobb felháborodást. A közel harminctagú ifjúsági csoport terrorcselekmé- 
nyek sorozatát követte el, szovjet katonákat gyilkolt meg." 

E megnyilvánulások hatására a MADISZ és a SZÍT erélyesen bírálta a 
FI propagandájában és politikai munkájában jelentkező népidemokrácia- 
ellenes tendenciákat. Ez a bírálat szorosan kapcsolódott az MKP követelésé- 
hez, hogy a kisgazdapárt vonja be a központi vezetésbe a saját pártjában 
lévő baloldali politikusokat, valamint vidéki szervezeteit és a FI-t tisztítsa meg 


8 Az MKP Ifjúsági Titkárságának feljegyzése az ifjúsági politika eredményeiről és 
problémáiról. (1946. április.) In: A MADISZ 1944-1948. 181-186. o. 
20 Szabad Nép, 1946. május 3., 4., 8.; Kis Ujság, 1946. május 5.; Ifjúság, 1946. május 17.. 


az antidemokratikus gondolkodású vezetőktől. Vidéken a Baloldali Blokk párt- 
jai szintén követelték a FI-szervezetek megtisztítását. Debrecenben felhívással 
fordultak az FKP helyi vezetőségéhez és kérték többek között, hogy zárják 
ki a városi FI-szervezetekből a rendbontásra bujtogató vezetőket.? 

A SZÍT április 6-i összvezetőségi ülése szintén sürgette az egységes fel- 
lépést az ellenséges tevékenységet folytatók ellen.? Nonn György, a MADISZ 
főtitkára nyílt levelet intézett a sajtóban Kovács Bélához, az FKP főtitká- 
rához. Kifejtette, hogy a FI eszközül szolgál azoknak, akik a béketárgyalások 
előtt nacionalista és soviniszta hangulatkeltésre törekszenek, akik támadják a 
demokrácia szervezeteit, rendelkezéseit, az esetleges túlkapások indokolatlan 
felnagyításával szítják az elégedetlenséget az ifjúság soraiban. A levél leszögezte, 
hogy a kisgazdapártnak és a FI[-nek egyaránt érdeke a MIOT programjá- 
nak megvalósítása, a Független Ifjúság ,,. . . szűnjék meg a reakció és a fasiz- 
mus fedőszerve lenni". 

A MADISZ, a SZÍT és a SZIM vezetői a MIOT április 30-i ülésén 
bizalmatlanságukat fejezték ki a FI vezetői iránt. Kijelentették, hogy a további 
együttműködést csak akkor látják biztosítva, ha a FI vezetői felszólítják szer- 
vezeteiket a MIOT márciusi programjának megvalósítására, állást foglalnak a 
-demokráciaellenes megnyilvánulások ellen."" Május elején az Athenaeum Nyom- 
da SZIT-es nyomdász fiataljai megtagadták a FI lapjának kinyomtatását a , de- 
mokráciát sértő" cikkek publikálása elleni tiltakozásul." 

A MIOT május 8-án a Múzeum kertben tiltakozó gyűlést rendezett 
közel tízezer fiatal részvételével. Nonn György főtitkár beszédében a FI 
vezetőit tette felelőssé az , ifjúság eltévelyedéséért". Kijelentette: , Mi továbbra 
is együtt akarunk működni a kisgazdapárt ifjúságával, de csak úgy fogjuk 
tudni ezt megtenni, ha a mostani vezetőség helyébe egy őszintén demokra- 
tikus vezetőség lép. Követeljük, hogy tisztítsák meg a Független Ifjúságot 
a reakciós vezetőségtől." A gyűlésen elfogadott határozat követelte a gyöngyösi 
szervezkedők szigorú megbüntetését, a demokráciaellenes tevékenységet foly- 
tató ifjúsági vezetők eltávolítását a FI és a cserkészszövetség éléről, a közok- 
tatás demokratizálását, az ifjúság jogos szociális és kulturális sérelmeinek or- 
voslását. A MADISZ, a SZÍT, a SZIM, a NISZ, a MEFESZ vezetői egysé- 
gesen támogatták a határozatot." A gyűlés után a fiatalok tüntető menetben 
Tildy Zoltán köztársasági elnök háza elé vonultak, és egy küldöttség átnyúj- 
totta a határozatot a FI patrónusának. 


un A felhívás előzményéhez tartozik, hogy a városi rendőrség letartóztatta Hódy Bélát, 
a Független Ifjúság megyei vezetőjét és néhány társát, mert a szakszervezetek gyűlését meg- 
zavarták a villanyvezetékek elvágásával. -— Szabad Szó, 1946. március 21.; Szabad Nép, 1946. 
március 10. 

"" ]Jkv. a SZIT 1946. április 6-i összvezetőségi üléséről. PI Archívum. 286. f. 35. ő. e 
Szabadság, 1946. május 1. 

33 Tkv. a MIOT 1946. április 30-i üléséről. PI Archívum. 286. f. 4. ő. e. 

M Népszava, 1946. május 5.; Szabadság, 1946. május 7. 

: A demokratikus ifjúsági szervezetek tiltakozó gyűlésének határozata. (1946. május 8.) 
In: Egységbe ifjúság! Válogatott írások a magyar ifjúsági mozgalom történetéből. 1944. 
-október—1948. március. Kossuth Könyvkiadó, 1973. 290-291. o. (A továbbiakban: Egységbe 
ifjúság!) 

A kisgazdapártra nehezedő politikai nyomás intézkedésekre késztette a 
"pártvezetőséget ifjúsági téren is. A párt balszárnya, elsősorban az értelmiségi 
. csoport, március elején javasolta, hogy szervezzék át a FI központi vezetőségét, 

vonják be az irányításba a háború idején alakult baloldali ifjúsági csoport 
tagjait." A pártvezetőség elutasította a javaslatot, április 28-án azonban fel- 
függesztette a FI autonómiáját és házi vizsgálatot rendelt el. Az Ortutay 
" Gyula, Dancs József és Bognár József nemzetgyűlési képviselőkből alakult 
bizottság vizsgálatot folytatott a FI központi apparátusában. A kisgazdapárt 
központi kiküldöttjének rendelték alá B. Rácz elnököt és a központi vezetőséget. 

Ezekről a kisgazdapárti intézkedésekről a május 2-i értekezleten tájékoz- 
-tatták a FI megyei vezetőit. Imre Lajos főtitkár referátumában kénytelen 
volt elismerni, hogy a szövetség elleni támadások ,,. . . nem alaptalanok, szer- 
 vezeteinkben ma már van egy tekintélyes réteg, amely a demokráciával 
. szemben ellenzéki magatartást tanúsít. Ezek a demokrácia kibontakozásának elő- 
-segítése helyett az impotens kritikában élik ki magukat."?"" Az értekezleten 
ismertették a FI központi vezetőségének hivatalos nyilatkozatát, melyben az 
.egyetért Nagy Ferenc bel- és külpolitikájával és ehhez ,,. . . célkitűzésében is, 

módszerében is alkalmazkodni fog". Ennek érvényesítése érdekében a Független 
Ifjúság felszólította szervezeteit, hogy tagjai sorából távolítson el mindenkit, aki 
.93 . . esetleg más célok megvalósításáért akar a Független Ifjúságban elhelyez- 
.kedni". A tisztogatás idejére meghosszabbították a már életbe lépett május 1-jéig 
tartó tagfelvételi tilalmat, július 1-jéig. A nyilatkozat ugyanakkor hangsúlyozta, 
.hogy ,,. . . az ifjúságnak az életre, egyénekre és közösségekre vonatkozó kritikai 
:-jogát természetesen fenntartjuk, de mindenkor a koalíció lehetőségén belül . . . 
a felelőtlen kritika hangját elítéljük és nem fogjuk gyakorolni."" 

A kisgazdapárt sajtója május közepén jelezte, hogy a házi vizsgálat még nem 
fejeződött be, de azt már megállapították, hogy a FI országos vezetősége 
-s3- . egyes külső támadásokkal ellentétben, semmilyen illegális tevékenységet 
nem fejtett ki, s ilyenekkel semmilyen kapcsolatban nem volt". A tisztogatási 
-akció pedig csak a vizsgálat befejezése után indulhat meg a szervezetekben. "?" 
A pártvezetőség tehát visszautasította a FI vezetői ellen emelt vádakat és igye- 
kezett mérsékelni a tisztogatást ifjúsági szervezeteiben is. 

Május végétől folyamatosan történtek kisebb személyi változások a FI 
"országos vezetőségében, de B. Rácz István elnök és Imre Lajos főtitkár megma- 
radtak funkciójukban. Dancs József képviselőt nevezték ki a FI lapja főszer- 
kesztőjévé, a MIOT-ban B. Rácz helyett Hám Jenő vette át a képviseletet, aki 
.a kisgazdapárt baloldali csoportjával is tartott kapcsolatot. Kisebb személycse- 
.rékre került sor a nagy-budapesti és a megyei vezetőségekben is." A helyi szer- 


14 Vida István: A Független Kisgazdapárt politikája 1944-1947. Akadémiai Kiadó, 
11976. 162. o. 

" ]Ikv. a FI megyei vezetőinek 1946. május 2-i üléséről. PI Archívum. 286. f. 5. ő. e. 

"8 Kis Újság, 1946. május 3.; Magyar Vezetők, 1946. május 15. 

3 Kis Újság, 1946. május 11. 

1 Kis Újság, 1946. június 27. 


vezetekben csak a feltétlenül szükségesnek mutatkozó kizárásokat hajtották: 
végre, a nagyarányú tisztogatás elmaradt. 

A kisgazdapárt ösztönzésére a FI országos vezetősége május-június hó-- 
napban lendületes agitációs és propagandatevékenységet folytatott nyilatkozatá- 
nak népszerűsítésére. Ugyanakkor bizonyítani akarta, hogy ifjúsági tömegeket 
is meg tud mozgatni a párt politikájának támogatására. Május közepén 25 000 
fiatal hallgatta meg Nagy Ferenc miniszterelnök Székesfehérvárott elmondott. 
beszédét. Június 8-án és 9-én, pünkösdkor, több tízezer fiatal részvételével or- 
szágszerte ifjúsági napokat rendezett. B. Rácz István részt vett az orosházi 
járási ifjúsági napon, ahol bejelentette, hogy a kisgazdapárt vizsgálóbizottsága 
befejezve munkáját megállapította, ,, . . . alaptalan volt az a vád, amely bennün- 
ket a fasiszta szervezkedések istápolásával, sőt irányításával vádolt". Beszédé-- 
ben a MADISZ-t hibáztatta azért, hogy a MIOT-ban az ifjúsági együttmű- 
ködés megszakadt a két szervezet között. Azzal fenyegetőzött, ha ez az állapot. 
megmarad, akkor a FI nem ismeri el a MIOT-ot az ifjúság tényleges képviselő 
szervének." 

Ugyanez a hangvétel uralkodott a , tájegységenként" rendezett nagyatádi, . 
soproni, csongrádi, veszprémi, szombathelyi, szarvasi járási ifjúsági rendezvénye- 
ken. A FI a Parasztszövetséggel karöltve szervezte országszerte június 29-én és 
30-án az aratóünnepségeket. Több tízezer fiatal vett részt az istentiszteletek 
után tartott ifjúsági gyűléseken (harminc gyűlésen a FI központi kiküldöttjei 
beszéltek), és a délutáni, esti műsoros ünnepélyeken, aratóbálokon. 

A MADISZ és a SZIT a Független Ifjúság egyes szervezeteiben tapasztalt. 
demokráciaellenes megnyilvánulások bírálatával nem tudta elérni, hogy meg- 
bontsa a kisgazdapárti ifjúság egységét, háttérbe szorítsa a nyíltan jobboldal: 
vezetőket, s a parasztfiatalok zöme sem került a baloldali ifjúsági szervezetek 
vonzásába. A MADISZ vezetői úgy vélték, az a nagy baj, hogy a FI vezetésé- 
ben ,,. . nekünk nincs ott egy baloldali egységünk"."" Ebből azt a következte- 
tést vonták le, hogy , felülről" továbbra is bírálni kell a FI vezetőinek a ,, de- 
mokrácia érdekeit sértő" megnyilatkozásait, jobban támogatni a jobboldali ve- 
zetők ellen fellépőket, ugyanakkor , alulról!" szorgalmazni kell az együttműkö-- 
dést a kisgazdapárthoz tartozó demokratikus érzelmű fiatalokkal. 

Az ifjúsági mozgalomban folyó politikai csatározás az infláció tombolása ide- 
jén zajlott. A fiatalok szociális helyzete szinte a mélypontra süllyedt, sokszor 
jogos volt az elégedetlenség, a bíráló hangvétel soraikban. Az ifjúsági szerveze- 
tek vezetőinek többsége jól látta, hogy a fiatalok politikai harckészsége csökken, 
elsősorban életkörülményeik, napi gondjaik megoldásával kénytelenek törődni. 
Ezért a politikai agitációban jobban előtérbe helyezték a fiatalok érdekvédelmét 
szolgáló, a gazdasági stabilizációt elősegítő feladatokat és elsősorban erre igye- 
keztek összpontosítani a gyakorlati tennivalókat is. 

A MADISZ vállalta a kezdeményező szerepet. Május végén felhívást inté- 


"A Független Ifjúság, 1946. május 19., 26., június 23.; Magyar Vezetők, 1946. július- 
augusztus. 

32 Jkv. az MKP Ifjúsági Titkárság 1946. május 16-i üléséről. Nonn György beszámolója . 
az ifjúsági helyzetről. PI Archívum. 274. f. 18/5. ő. e. 

:zett szervezeteihez, hogy ifjúsági rohammunkák megindításával támogassák az 
értékálló pénz, a forint megteremtését, és szervezzék meg a helybeli ifjúsági szer- 
vezetek között a , rohammunkaversenyt".? Főként a MADISZ- és a SZIT- 
szervezetek, csekély mértékben a SZIM- és a NISZ-szervezetek fiataljai vettek 
.részt a társadalmi munkaakciókban.?! 

A MADISZ és a SZIT július közepén újabb mozgósító jelszót adott ki: 
., Fiatalok a hídra!" Az első ifjúsági hídépítők a győri híd helyreállításában vet- 
tek részt. Budapesten július végén a Déli összekötő vasúti híd és ezzel párhuza- 
mosan a Szabadság híd újjáépítésének a munkálatai is megkezdődtek. A MA- 
DISZ kerületi szervezetei, a SZIT ifjúmunkásai rendszeresen, csoportokban 
mentek hét végén rohammunkát végezni a Déli összekötő vasúti hídon." 

A magyar fiatalok elismerést vívtak ki maguknak külföldön is. Az 50 tagú 
Dózsa György-brigád a jugoszláv ifjúsági szövetség meghívására a Brcko-Bano- 
vici közötti vasútvonal építésén dolgozott július elejétől augusztus huszadikáig 
jugoszláv, csehszlovák, albán, lengyel, szovjet, francia fiatalokkal együtt. 

A MADISZ társadalmimunka-akciója, ha nem is vált tömegméretűvé, 
"mégis sikeres volt. Augusztus elejéig 108 szervezet 4272 fiatalja több mint egy- 
millió munkaórát dolgozott a jó pénz megteremtéséért." 

A MADISZ 1946 tavaszán nagyobb figyelmet fordított a belső szervezeti 

"élet alakítására. Vezetői az április 2-i megyei titkári értekezleten, utána a me- 
gyei ifjúsági konferenciákon sürgették az új tömegszervezési módszerek alkalma- 
zását."" A MADISZ-központ májusban módszertani útmutatót adott ki a szer- 
vezeteknek. Ebben megállapította, hogy az eddigi mozgalmi munka során ki- 
.-derült, a diákokat, az ifjúmunkásokat és a parasztfiatalokat nem lehet egy szer- 
vezeti keretbe tömöríteni az eltérő társadalmi helyzet és politikai véleménykü- 
lönbség miatt. A jövőben a szervezeti életet tagolni kell az ifjúsági rétegek érde- 
keinek megfelelően. A MADISZ-szervezetekben alakuljanak külön ifjúmunkás- 
-és diákcsoportok, leánykörök; sportkörök, ének-, népitánc- és színjátszó körök. 
Ezek a körök önállóan működjenek, s vonjanak be szervezeten kívüli fiatalokat 
is progra mjaik megvalósításába." 

Először a leánykörök szervezése indult meg. László Lenke vezetésével Orszá- 
gos Leánybizottság alakult a MADISZ-központban. A bizottság készítette 

elő a szö vetség első leánykongresszusát, amelyet május 31-én rendeztek meg a 


"5 Ifj úság, 1946. május 31. 

4 A fővárosban nyolc ifjúmunkás másfél hónapos rohammunkával tetőt épített a Ganz- 
gyár egy ik műhelyére, hogy a termelés itt is megkezdődjön. A MADISZ VI. kerületének 
húsz főnyi brigádja társadalmi munkában dolgozott a Nyugati pályaudvar vágányainak javí- 
tásán. A jászapáti diákok fakitermelést végeztek. A nyíregyháziak rohambrigádja segédkezett a 
baktalór ándházi tüdőszanatórium felépítésénél. Miskolcon 300 fiatal vett részt a vasúti sín- 
pályák újj áépítésében. A várpalotai MADISZ segítette a községi iskola építését. -— Szabad Nép, 
1946. máj us 15., július 10.; Ifjúság, 1946. június 21., július 12. 

3 Népszava, 1946. május 4.5; Ifjúság, 1946. június 28., július 19., augusztus 2.; 
Szabad Né p, 1946. július 25.;5 Fiatalok, 1946. augusztus 13. 

56 Tfj úság, 1946. augusztus 9. 

" Ifj úság, 1946. április 7., 28. 

"s Nevelési útmutató. Városi MADISZ-szervezetek részére. Budapest, 1946. 

fővárosban.? A kongresszus után meggyorsult a MADISZ szervezőmunkája: 
a lányok körében. Sorra alakultak a leánykörök a községi, városi szervezetek- 
ben, főző- és varrótanfolyamokat, egészségügyi előadásokat indítottak. 

A MADISZ országos taglétszáma és szervezeteinek száma fokozatosan 
emelkedett a tavaszi hónapokban. Amíg 1946. februárban 750 szervezetéhez 
csak 85 000, május végén 1200 szervezetéhez már 120 000-140 000 fiatal tarto- 
zott. Új irányító gárda került a fővárosi és a megyei vezetőségek többségébe.. 
A MADISZ apparátusa ugyanakkor több megyében csonka létszámmal műkö-- 
dött, mert nem voltak alkalmas ifjúsági vezetők." 

A SZÍT is jobban törekedett 1946. március elején megtartott első kongresz- 
szusa után az ifjúmunkásmozgalom szervezeti és politikai erősítésére. Dénes . 
István, a SZIT főtitkára április 6-án összvezetőségi ülésen ismertette a kongresz- 
szusi program alapján összeállított, öthónapos munkaterv első részét. Ezután. 
kilenc szakszervezet SZIT-vezetősége vitatta meg küldöttközgyűlésen a szak-- 
mai sajátosságoknak megfelelő mozgalmi feladatokat. Az üzemi és a szak-. 
szervezeti SZIT-csoportok a súlyos gazdasági helyzetben csak töredékesen tud- 
ták végrehajtani az öthónapos munkatervben rögzített sokrétű tennivalókat (tag- 
toborzás, politikai szemináriumok szervezése, kulturális tevékenység, szociális. 
helyzet javítása stb.). Az üzemi csoportok tevékenysége jóformán kimerült a 
termelőmunka segítésében. Az érdekvédelem is a sürgősen orvoslást kívánó. 
bajok elintézésére korlátozódott. 

A SZÍT változatlanul harcolt a tanoncok nehéz életkörülményeinek javí— 
tásáért. Március 21-én a SZIT-központban Tanoncszervező Bizottság alakult: 
Baranyai T ibor vezetésével. Az április 25-i és a július 4-i tanoncgyűléseken hatá-- 
rozatba foglalták a tanoncokra vonatkozó kongresszusi követeléseket. Ezeket 
eljuttatták Bán Antal iparügyi miniszterhez, aki július végén ígéretet tett arra, . 
hogy jelentős részüket teljesítik a pénzügyi fedezethez mérten."?" A Tanoncszer- 
vező Bizottság segítette a tanoncok érdekvédelmi ügyeinek intézését. Júniusig 
250 rászoruló tanoncot helyezett el otthonban, eljárt 500 fiatal bérkérdési és 
400 tanonc szabadulási ügyében, lehetővé tette 1000 szegénysorsú tanonc nya-- 
raltatását."? 

A SZIT iránt nőtt a bizalom az ifjúmunkások között. A SZIT kérésére a. 
Szaktanács május végén úgy döntött, hogy ahol nincs SZIT-vezető az üzemi 
bizottságban, ott az üzemi ifjúság képviseletében a helyi csoport titkárát kell 


" Ifjúság, 1946. június 7. 

4 A MADISZ-központ szervezési osztályának jelentése 1946. május 21-én. PI Archí- - 
vum. 296. f. 31. ő. e. 

a Jkv. a SZIT 1946. április 6-i összvezetőségi üléséről. PI Archívum. 286. f. 35. ő. e.;.. 
Ifjúság, 1946. április 14., 21. 

2 Ifjúmunkás, 1946. május 1.; A SZIT levele az iparügyi miniszterhez 1946. július. 
6-án. Bán Antal válasza a SZIT levelére 1946. július 23-án. PI Archívum. 286. f. 35. ő. e. 

4 Baranyai Tibor beszámolója a SZIT-mozgalomról 1946. június 11-én. PI Archívum. 
283. f. 10/79. ő. e.; A tanoncok életkörülményeinek javításáért folytatott küzdelemre 1. bőveb- 
ben: Molnár István: Ifjúmunkás-mozgalom Magyarországon 1945-1950. Kossuth Könyvkiadó, . 
1981. 129-137. o. 

meghívni az ülésekre tanácskozási joggal." Az intézkedés növelte a SZIT tekin- 
télyét az üzemekben, a munkásfiatalok valóban gondjaik és problémáik szószóló- 
jának tekintették. 

Hogyan oszlott meg a fővárosban a két munkáspárt befolyása a munkás- 
fiatalokra ? 1946 nyarán az OTI adatai szerint 45 250 huszonnégy éven aluli mun- 
kavállaló dolgozott a fővárosi nagy- és kisüzemekben, a kisiparban. Ebből be- 
csült adatok alapján 15 923 ifi a SZDP, 11 725 az MKP tagja volt, 17 602 pár- 
ton kívüli. A 24 éven aluli munkásfiatalok 619/-a tartozott a két munkáspárthoz.. 
A szociáldemokrata fiatalok létszáma nagyobb volt a vasutasoknál, a postások- 
nál, a nyomdászoknál, a vasmunkásoknál, a könyvkötőknél, a magánalkalma- 
zottaknál, a mérnököknél és a technikusoknál. A kommunista fiatalok erősebbek. 
voltak létszámban a sokkal nagyobb tagságot tömörítő vasasoknál, bányászok- 
nál, textileseknél és a többi szakszervezetben. 

Ezek a létszámmegoszlások nem tükröződtek a SZIT vezetőségének ösz- 
szetételében. A központi, a szakmai és a nagyüzemi vezetőségekben 18 kom- 
munista és 12 szociáldemokrata függetlenített funkcionárius dolgozott 1946. jú- 
niusban. A kommunista fiatalok töltötték be legtöbb helyen a szakmai ifjúsági 
titkári funkciót."" A szociáldemokrata SZIT-vezetők szinte állandóan követelték 
a paritás megvalósítását a szakmai ifjúsági titkárságokban. A paritásért folytatott. 
harc személyi összetűzéseket váltott ki több szakszervezetben. A kommunista 
fiatalok azzal igyekeztek enyhíteni a paritásvitákat, hogy a vezetőségválasztó- 
gyűléseken támogatták az ifjúmunkásegységhez hű SZIM-vezetőket. A két 
munkáspárt versengett egymással a munkásfiatalok politikai és szervezeti meg- 
nyeréséért. Ez a vetélkedés elsősorban az üzemekben folyt, és természetesen 
fékezte az együttműködést a két munkáspárt fiataljai között az üzemi SZIT- 
csoportokban. 

A szociáldemokrata fiatalok mozgalmi tevékenysége 1946 tavaszán stag- 
nált. Lányi Béla főtitkár és néhány SZIM-vezető bírálta a pártvezetőséget,. 
amiért nem támogatja kellő mértékben az ifjúsági szervezetet, ugyanakkor vi- 
szont egyes pártfunkcionáriusok illetéktelenül beavatkoznak a SZIM ügyeibe. 
Azt állították, hogy az SZDP ,,...nem áll következetesen a munkásegység. 
alapján", és helytelenítették a vádaskodásokat. A pártvezetőség konkrét intéz- 
kedéseket tett a SZIM anyagi támogatására, ugyanakkor kritizálta Lányit és. 
társait , ideológiai zavarosságukért, politikai éretlenségükért és fegyelniezetlen- 
ségükért, kommunistagyanús tevékenységükért".§ A SZIM megyei vezetői 
is elégedetlenek voltak a központi vezetők magatartásával, elsősorban a vidéki. 
szervezés elhanyagolása miatt. 

A SZIM , vezetési válságba" került. A személyi ellentétek elmérgesedtek. 
a SZIM-vezetők között. A SZIT-ben dolgozó szociáldemokrata ifjúsági vezetők. 


4 A SZÍT levele a Szaktanácshoz 1946. május 4-én. PI Archívum. 286. f. 35. ő. e.; 
Népszava, 1946. május 28.; Ifjúmunkás, 1946. június 2. 

4 Baranyai Tibor jelentése a SZIT-ről 1946. június 11-től október 23-ig. PI Archívum. 
283. f. 19/15. ő. e. 

45 SZIM-vezetők beadványa az SZDP pártvezetőségéhez 1946. február 6-án. Uo. 19/6. 
ő. e.; Jkv. a SZIM központi titkárságán elhangzott nyilatkozatokról 1946. április 12-én. Uo. 
274. f. 18/33. 6. e. 

Lányi Béla eltávolítására és vezető pozíciók megszerzésére törekedtek. Lányi és 
társai helyzete tarthatatlanná vált. 1946. április 11-én Lányi Béla és négy 
SZIM-vezető - Bán Róbert, Csillag Pál, Dósai István, Lopata János - lemon- 
dott minden SZIM-ben viselt funkciójáról és kérte párttagságának törlését is. 
AZ SZDP pártvezetősége elfogadta a négy SZIM-vezető lemondását, s kizárta 
őket a pártból."" Lopata kivételével hárman azonnal átléptek az MKP-ba, rövi- 
desen a MADISZ-ban és a SZIT-ben kaptak különböző tisztségeket. Hosszabb 
rábeszélés után Lányi Bélát az SZDP Hajdú megyei vezetőségébe küldték párt- 
munkára. 

Az SZDP pártvezetősége lépéseket tett a SZIM-ben keletkezett zavar 
felszámolására, s megbízta Justus Pált, a párt baloldalának egyik vezetőjét, a 
SZIM általános felügyeletével." Justus ösztönzésére a SZIM április 17-i 
öÖösszvezetőségi ülése megválasztotta a baloldali beállítottságú Egri Györgyöt fő- 
titkárnak, aki május elején a SZIM budapesti küldöttközgyűlésén ismertette a 
szociáldemokrata fiatalok háromhónapos munkaprogramját. Úgy nyilatkozott, 
hogy ,, . . .az alapelvek nem változtak és nem változik meg a módszer sem". A 
legfontosabb feladatnak pedig a SZIM szervezeti fejlesztését jelölte meg." 
E programnak megfelelően a SZIM tagtoborzási versenyt hirdetett májusban 
a fővárosban, júniusban vidéken. Röplapot bocsátott ki 20 000 példányban, 
ebben felszólította a fiatalok minden rétegét a szociáldemokrata pártba való 
belépésre. Erőteljesebb agitáció folyt az ifjúmunkások megnyeréséért, gyűlések 
sokaságát tartották az üzemekben. A kívánt 6000-8000-es taglétszám-növekedés 
azonban elmaradt, csak mintegy 3500 fiatal lépett be a pártba. 

A SZIM ifjúsági rendezvényein is népszerűsítette az SZDP és saját politi- 
káját. A május 26-i fővárosi SZIM-majálison a Hűvösvölgyben 12 000, a kapos- 
vári nagygyűlésen 2500, a június 23-i debreceni országos SZIM-találkozón 
30 000 fiatal vett részt." A tagtoborzás, az önálló ifjúsági rendezvények szerve- 
zése lekötötte a SZIM erejét, így szervezetei jóval kevesebb figyelmet fordítottak 
a MIOT közös megmozdulásain való részvételre. 

A SZIT-ben dolgozó szociáldemokrata fiatalok mozgalmi munkájának 
összehangolására és irányítására áprilisban Baranyai Tibor vezetésével létrejött 
a SZIM Ifjúmunkás Bizottsága. Az ifjúmunkás SZIM-vezetők tapasztalati té- 
nyek alapján megállapították, hogy a szociáldemokrata ifjúmunkások is a 
93 " . . SZIT-ben akartak dolgozni, mert így az üzemek összes lehetőségét ki tudták 
használni, és befolyásra tettek szert a párton kívüli ifjúmunkások fölött is, mert 


" Lányi Béla, Bán Róbert, Dósai István, Csillag Pál és Lopata János lemondólevele 
.az SZDP Főtitkárságához 1946. április 11-én. PI Archívum. 274. f. 18/33. ő. e.; Népszava, 
1946. április 14. 

4 Tkv. az SZDP Politikai Bizottságának 1946. április 15-i üléséről. PI Archívum. 283. 
f. 4/22. 6. e. 

§ Tustus Pál jelentése az SZDP Főtitkárság Szervezési Osztályához 1946. április 18-án. 
PI Archívum. 283. f. 10/76. ő. e.; Népszava, 1946. április 18.; Jkv. a SZIM budapesti kül- 
döttközgyűléséről 1946. május 4-én. PI Archívum. 274. f. 18/33. ő. e. 

"9 Népszava, 1946. május 28.; A SZIM kongresszusi jelentése az 1945. február 15-től 
1947. október 30-ig végzett mozgalmi tevékenységéről. SZIM kiadás, 1947. 25. o. 

nem szektaszerű kis körben (üzemi SZIM), hanem egy nagy szakszervezeti 
tömegmozgalomban mozoghattak"."! 

A SZIM szervezkedését az ifjúmunkások között nem tekinthetjük , egy- 
ségbontásnak", ahogy a SZIT kommunista vezetői nem egyszer állították. Az 
SZDP és a SZIM természetesen munkásjellegénél fogva törekedett munkás- 
ii júsági bázisának növelésére. Az üzemekben azonban a SZIM 1946 tavaszán 
és nyarán nem igyekezett önálló SZIM-csoportokat szervezni. Arra utasította 
tagságát, hogy végezzenek a SZIT-ben és az üzemi pártszervezetekben mozgal- 
mi munkát. Justus Pál, és a Szaktanács szociáldemokrata funkcionáriusai, 
Kisházi Ödön, Vas Miklós is támogatták a SZIM Ifjúmunkás Bizottságának 
szervezési koncepcióját. A SZIM ebben az időszakban politikailag nem veszé- 
lyeztette az ifjúmunkás-egységet, szervezeti vonatkozásban sem bontotta meg 
a SZÍT üzemi csoportjait. 

Hamarosan két oldalról is támadták ezt a szervezési koncepciót. Az SZDP 
jooboldali vezetői az , önálló arculat" feladásának tekintették, s a többségében 
kommunista irányítású SZÍT -tel szemben erőltették az üzemekben is az önálló 
SZIM-szervezetek létrehozását. A SZIM vezetőinek egy része hajlott ezen állás- 
pont elfogadására. Ugyanakkor a SZIT kommunista vezetői is felléptek a SZIM 
üzemi szervezkedése ellen. Úgy vélték, ez gátolja a kommunista befolyás terje- 
desét az ifjúmunkások között. A megértőbb magatartás jobban segítette volna 
az együttműködést a SZIM-mel, a baloldali szociáldemokrata fiatalok is ered- 
ményesebben léphettek volna fel a jobboldali törekvések ellen. A frakcióharcok 
újból kiéleződtek a SZIM vezetésében, amit a SZIM pártellenőrzési jogának 
megszerzéséért az SZDP pártvezetőségében folyó politikai harc is erősített."? 

A Nemzeti Parasztpárt ifjúsági szervezetei a nehéz inflációs körülménvek 
között lassan és fokozatosan jöttek létre. 1946 tavaszán nagyobb létszámú köz- 
ségi szervezetek csak Hajdú, Békés, Szolnok, Csanád és Csongrád megvében 
működtek. Azokban a megyékben, ahol a parasztpárt szervezetei erősek voltak, 
ott a NISZ is hamar gyökeret eresztett. A NISZ-központ nem tartott rendszeres 
kapcsolatot a vidéki szervezetekkel, így azok elég öntevékenyen végezték moz- 
gairmii munkájukat. A parasztpárt anyagi ellátottsága szűkös volt, kevés pénzt 
tudott fordítani ifjúsági szervezeteinek támogatására. A NISZ ezért szinte egész 
fennállása idején anyagi nehézségekkel küszködött, ez gátolta szervezeti és moz- 
galmi életének fejlődését. 

A parasztpárti ifjúsági vezetők a parasztpárt 1945. szeptemberében nyil- 
vánosságra hozott kiskátéját tekintették a NISZ politikai irányvonalának. 
Ugyanakkor törekedtek sajátos ifjúsági feladataik megfogalmazására is."? 

Hosszú ideig tisztázatlan volt a parasztpárt irányító szerepének érvénye- 
sülési módja a NISZ-ben. Kezdetben a pártközpont egyes osztályai gyakoroltak 
telügveletet a NISZ-központ hasonló osztályai fölött. A NISZ egyes vezetői 


"1 Pi Archívum. 283. f. 10/79. ő e.; Népszava, 1946. március 28. 

52 Molnár János: Irányzatok harca az SZDP-ben 1946-1947-ben. Párttörténeti Közle- 
mények, 1977. 1. sz. 21. o. 

§§ A Nemzeti Parasztpárt programjából. In: Pártok és pártprogramok Magyarországon 
1944-1948. Tankönyvkiadó, 1977. 217—-227. o. 

felmerülő problémáikkal felkeresték az illetékes pártvezetőket, tőlük kaptak ta- 
nácsokat a gyakorlati munkához. Ennek következtében a parasztpártban lévő 
irányzatok erősen hatottak a NISZ munkájára, politikai tevékenységére. A NISZ 
országos vezetőségében hatásköri viták folytak, politikai véleménykülönbségek 
keletkeztek aszerint, hogy a NISZ-vezetők melyik pártirányzathoz tartoztak. 
Sz. Szabó Pál, Borsos Sándor, Benkő Zoltán Kovács Imre hívei voltak, Gosz- 
tonyi János, Széchy András és a györffysták Erdei Ferencet követték, többen 
Veres Péter útmutatásait tekintették irányadónak. 

Kovács Imre 1946. augusztusban szorgalmazta a párt szövetségesi orien- 
tációjának megváltoztatását, a kommunistáktól való eltávolodást. Arra buzdí- 
totta NISZ-ben lévő híveit, hogy törekedjenek nagyobb , önállóságra", vagyis 
jobban függetlenítsék magukat a párt irányító szerveitől. Így a pártifjúság 
bátrabban kifejtheti , saját véleményét" valójában az ő politikai koncepcióját. 
Az NPP politikai bizottsága augusztus 6-i ülésén a baloldali vezetők fellépésének 
hatására mégis úgy döntött, hogy az ifjúsági szervezet ,,...a párt égisze alatt 
működő szerv, nem lehet független a párttól". Kovács Imre hívei ezután Veres 
Péterhez intéztek memorandumot. Követelték a kommunistákkal szorosan 
együttműködő györffysták eltávolítását a pártvezetőségből, akik — véleményük 
szerint - akadályozzák a párt önálló irányvonalának megvalósulását. 

Az NPP parasztképviselőinek tanácskozása augusztus végén úgy határo- 
zott, hogy a párt nem változtatja meg eddigi baloldali, a munkás-paraszt szövet- 
ségen alapuló politikáját. Személyi kérdésekben azonban engedett a követelések- 
nek, a volt györffystákat —- Sipos Gyulát, Szűcs Ferencet, a párt politikai bizott- 
ságának tagjait, valamint Medve Zsigmondot - leváltották funkciójukból. 
Ugyanakkor a párt főtitkári tisztségével Sz. Szabó Pált a NISZ elnökét bízták 
meg." A parasztpártban történt személyi változások átmenetileg mind a pártban, 
mind a NISZ vezetésében gyengítették a baloldal cselekvőképességét. Hasonló 
indítékú politikai csatározás nem volt a NISZ vezetőségében, a baloldali ifjúsági 
vezetők megtartották pozícióikat. 


HARC A KÖZÉPISKOLAI DIÁKBIZOTTSÁGOK 
ELISMERTETÉSÉÉRT. 

A POLITIKAI KÜZDELEM ÉLEZŐDÉSE 

AZ EGYETEMI DIÁKMOZGALOMBAN 


Az aktív diákvezetők az 1944/45-ös tanév végén kísérletet tettek a fővárosban az 
állami középiskolákban működő diákbizottságok egybefogására és közös irányí- 
tására. Megalakult az Iskolai Bizottságok Országos Központja (IBOK) a Madách 
gimnáziumban, ideiglenes vezetőségében tanárok és diákok egyaránt részt vet- 
tek.5 Az IBOK a MADISZ-központtal tartott kapcsolatot, szabályzatot ké- 


"4 Tóth István: A Nemzeti Parasztpárt története 1944-1948. Kossuth Könyvkiadó, 
1972. 179-180., 183-186. o. 

"5 A Magyar Rádióban 1945. október 25-én elhangzott diákműsor jegyzete. (A szerző 
tulajdonában.) 


szített a diákönkormányzatok működési elveiről, szervezeti felépítéséről. Azt 
kívánta elérni, hogy a diákönkormányzatok a MADISZ diákszervezeteként 
működjenek a középiskolákban. A szabályzat szerint a diákbizottságok iskola- 
bizottságokká alakultak volna át, az igazgatók és a tanárok is nagyobb szerepet 
kaptak volna irányításában." Az IBOK megküldte a szabályzattervezetet a Val- 
lás- és Közoktatásügyi Minisztériumnak (VKM) jóváhagyásra, ott azonban nem 
foglalkoztak vele érdemben, ugyanakkor bizonyos fenntartásokat hangoztattak 
a MADISZ-szal szemben. Kifogásolták alapszabályának azt a paragrafusát, hogy 
a szövetségbe belépő diákok nem tartoznak számot adni ottani cselekedeteikért 
iskolai feletteseiknek. A MADISZ ilyenképpen ,,. . nevelési törekvéseinkkel 
egyenesen és élesen szemben álló törekvéseknek is szabad befolyást biztosít, 
illetve biztosíthat a jövőben a tanulóifjúságra""."" A baloldali pártok és ifjúsági 
szervezetek különösen az iskolákban történt ellenséges megnyilvánulások láttán 
joggal kezdték bírálni a VKM elzárkózó, konzervatív felfogását, aminek követ- 
keztében a ,,. . tanári ka rokban nem teremtődött demokratikus közhangulat, 
az iskolákban nem kezdődött meg haladó szellemű nevelőmunka; nem alakult 
ki egy demokratikus, a reakciós megnyilvánulásokat elfojtó diákblokk"."? 

Az IBOK irányító szerepe nem érvényesülhetett a fővárosban sem, s 1945 
végén megszűnt funkcionálni. Az iskolabizottságok nem igényelték a segítségét 
saját problémáik megoldásához. Mindezek következtében az iskolai önkormány- 
zatok nehezen találták meg önállóan a számukra legmegfelelőbb feladatokat, te- 
kintélyük mind a diákok, mind a tanárok között fokozatosan csökkent. Több 
helyen az iskolák igazgatói igyekeztek korlátozni szerepüket."" 

A középiskolákban 1945. december közepétől 1946. február végéig szénhiány 
miatt szünetelt a tanítás. A tanév megkezdése után a diákbizottságok kevés helyen 
éledtek újjá. A VKM az 1945 / 46-os tanévben nem adott ki sem elvi állásfogla- 
lást, sem konkrét utasítást a diáíkönkormányzatokról. A pedagógusok és a diá- 
kok pedig várták az utasítást, hiszen a VKM a túlzott centralizációval erre szok- 
tatta az iskolákat. 

A demokratikus törekvéseket támogató diákok, a MADISZ és a pártifjúsági 
szervezetek különböző politikai megfontolásból nem értettek egyet a VKM 1945 
tavaszán hozott rendelkezésével, amely a tanulóknak megtiltotta az ifjúsági szer- 
vezetekbe való belépést. A diákok keresték az új lehetőségeket a politikai nevelés 
előmozdítására. A MADISZ-központ kezdeményezésére 1946. május 4-én 
megalakult a Petőfi Sándor Diákkör, amely tömörítette az aktív középiskolás 
fiatalokat. Az iskolán kívül működő Petőfi-diákkör vitákat rendezett oktatás- 


5 A MADISZ diákszervezet szabályzata. Új Magyar Központi Levéltár. (A továbbiak- 
ban: UMKL) VKM III. Ügyo. 4737/1945. 

"5" A VKM átirata a belügyminiszterhez 1945. október 22-én a MADISZ alapszabálya 
felülvizsgálata ügyében. BM irattár. 5642/158. 

"8 Király István: A kultúrpolitika aktuális kérdései. Társadalmi Szemle, 1946. július. 
518. o. 

"9 Várhegyi György: Diákságunk három éve. In: Negyvennyolctól negyvennyolcig. 
A magyar ifjúság könyve. MINSZ, 1948. 213. o. (A továbbiakban: Negyvennyolctól negy- 
vennyolcig.) 

0 Szabadság, 1946. május 4.; Ifjúság, 1946. május 17. 


politikai kérdésekről, például az iskolai irodalomosztatásról. Június 12-én tartott 
ankétján követelte, hogy távolítsák el az iskolákból a reakciós tanerőket, s hogy 
a diákönkormányzati szervek minél előbb újból működhessenek."! A kör befo- 
lyása azonban csak a középiskolák néhány száz diákjára terjedt ki. 

A pártifjúsági szervezetek is létrehozták saját diákegyesületüket, először 
a Független Ifjúság 1946. augusztus közepén, majd a NISZ 1946 őszén, végül 
a SZIM 1946. december közepén." A FI Kossuth Lajos, a NISZ Móricz Zsig- 
mond, a SZIM Ady Endre Diákkör néven működtette a diákszervezetét. 

A közvélemíny és az ifjúsági szervezetek nyomására Keresztury Dezső 
kultuszminiszter is elérkezettnek látta az időt, hogy felülvizsgáltassa a közép- 
iskolás diákok politikai nevelésének kérdését. 1946. júniusban bizottságot hoz- 
tak létre a javaslatok kidolgozására. A bizottság, amelybe bevonták a politikai 
pártok és az ifjúsági szervezetek képviselőit is, amellett foglalt állást, hogy ,,A 
tanulóifjúság 14 éves korig csak társadalmi jellegű egyesületekben vehet részt, 
14 éves koron túl tagja lehet a pártok ifjúsági csoportjainak." Az év végéig min- 
den iszolában létre kell hozni a diákönkormányzatot."? Az előterjesztés szeptem- 
ber végén a Minisztertanács elé került, amely levette a napirendről azzal az in- 
dokkal, hogy célszerű megtárgyalni a többi tárca illetékeseivel is a diákönkor- 
mányzatok ügyét."" Ezzel a diákok politikai nevelésének kérdése adminisztratív 
útra terelődött. 

A tanítási szünet hosszú ideig, 1946. március elejéig tartott azegyetemeken 
is, az egyetemi mozgalmi élet pedig ezalatt a minimálisra csökkent. A MEFESZ 
Központi Intézőbizottsága 15 csak február 4-én ült össze először 1946-ban, ame- 
lyen részletes tervezetet vitattak meg a progresszív tandíjrendszer bevezetéséről. 
A progresszív tandíjrendszert már a MEFESZ eiső, alakuló diákparlamentje 
(1945. augusztus) is követelte. Vezetősége a tervezetet megküldte a VKM diák- 
szociális ügyosztályának azzal a kéréssel, hogy legalább a második félévben vezes- 
sék be a progresszív tandíjrendszert. Az ügyosztály elvben elfogadta a progresz- 
szivitás gondolatát, és ígéretet tett egy rendelkezés előkészítésére." 

1946 márciusában megjelent a MEFESZ első nyomtatott kiadványa ,,Röp- 
irat a magyar egvetmi ifjúság ügyében" címmel, amelyet a MEFESZ különböző 
világnézeti és politikai álláspontú vezetői írtak. A kommunista párti főnás Pál, 
a MEFESZ elnöke, bevezető cikkében megállavította, hogy az ellenforradalmi 
korszak nevelésének hatására a ,, . . . hallgatók nagy része a demokrácia erőfeszí- 
téseit közömbösen nézi". A MEFESZ-ben tömörült diákegyesületek feladata, 
hogy meggyorsítsák a hallgatók demokratikus szellemű átnevelését. Leszögezte, 
hogy a MEFESZ az egyetemi ifjúsági mozgalom forradalmi és demokratikus 
hagyományainak folytatója. Ezután felsorolta a szövetség működését akadá- 
lvozó tényezőket: a szövetségnek nincs székháza, nincs önálló sajtója, nincsenek 
jól képzett diákvezetőt. 


"1 Szabad Szó, 1946. május 22.; Szabad Nép, 1946. június 14.; Ifjúság, 1916. június 21. 

"2 Kis Újság, 1946. augusztus 15.; Jelentés a NISZ munkájáról 1946. október 30-án. 
PI Archívum. 284. f. 11/2. ő. e.; Fiatalok, 1946. december 23. 

"3 Köznevelés, 1946. július 1.; Ifjúság, 1946. július 12. 

"4 Fiatalok, 1946. október 15. 

A kisgazdapárti Lányi Ákos, a MEFESZ sajtóosztályának a vezetője , Kriti- 
ka vagy reakció" című cikkében a diákságnak a demokráciához való viszonyát 
elemezte. Álláspontja szerint a diákok nagy részében él a , tiszta demokrácia? 
iránti vágy, s felháborodik, ha megsértik annak elveit. , Az egyetemi ifjúság 
különbséget tesz a demokrata elvek és a mai demokrácia között. Az előbbi mellett 
kiáll (noha lényegét kevesen értik), de a rendszert még nem tartja megfelelő 
nek." Lányi igyekezett demokratáknak beállítani az egész egyetemi hallgatósá- 
got, velük együtt ,, . . . harcolunk a régi és minden vonatkozásban megbukott esz- 
mék hirdetői és visszacsempészői ellen", de homályban hagyta, hol van ilyen 
veszély. Befejezésül a feladatokról írt: , Meg kell tanítani ezt az ifjúságot a de- 
mokrácia tiszteletére. A szabadságjogok feltétlen és fenntartás nélküli tisztele- 
tére, a humánum eszméinek befogadására. Az alkotmányos életre, a jog becsü- 
lésére, a reformok iránti fogékonyságra." Írása a haladás és a reformok polgári 
értelmezésének dicsőítése volt. 

A röpirat többi cikke a MEFESZ kulturális, külügyi, szervezési munkájá- 
nak kezdeti eredményeit és a jövőbeni terveket ismertette. Végül közölte a 
szövetség február 4-én elfogadott, a tandijreformra vonatkozó javaslatát." 

Egyedül a MADISZ lapja bírálta 1946. március végén nyilvánosan a 
MEFESZ röpiratát. Az Ifjúság cikke egyetértett Jónás Pál megállapításaival, 
de kritizálta Lányi írását: ,, . . .a tudatos és következetes önkritikát hiányoljuk, 
hisz nincs annak semmi értelme, hogy demokratákká mossuk az egyetemistákat, 
amikor nem ez a helyzet." 

A politikai és ideológiai ellentétektől gyengített, a haladó gondolkodású 
hallgatóknak még csak szűk rétegére támaszkodó MEFESZ nem volt képes a 
megalakuláskor elfogadott balatonlellei demokratikus programot következetesen 
megvalósítani. A gyors ütemű infláció, az ebből fakadó nélkülözés és elkeseredés 
is gyengítette a hallgatók mozgalmi aktivitását. Csökkentette a MEFESZ poli- 
tikai hatékonyságát a szervezeti centralizáció fogyatékossága. A budapesti kari, 
főiskolai egyesületeknek is nagy önállóságuk volt, a vidékiek pedig csaknem tel- 
jesen izolálódtak a fővárostól, a központi vezetéstől. A MEFESZ és az egyesüle- 
tek szervezeti egysége ennek következtében formálissá vált. Az egyetemeken 
működő pártiíjúsági frakciók pártjaik politikai álláspontját hangoztatták, saját 
akcióikat szorgalmazták. Véget nem érő szócsaták folytak a MEFESZ és a diák- 
egyesületek koalíciós összetételű vezetőségeinek ülésein, a rendszeres mozgalmi 
tevékenység azonban akadozott."? 

1946 tavaszán a baloldali gondolkodású diákok elszigetelt helyzetbe kerül- 
tek, a jobboldaliak pedig nyíltan előretörtek. Míg az országos politikában a Bal- 
oldali Blokk és a kisgazdapárt között folyt a küzdelem, az egyetemeken a ME- 
FESZ baloldali (MADISZ, SZIM, NISZ) diákcsoportjai és a katolikus egyház 
(elsősorban a KDSZ) egyetemi csoportjai között éleződött ki a politikai harc. 

A katolikus egyetemi ifjúsági vezetők 1946. február 19-től március 1-ig 


"s Röpirat a magyar egyetemi ifjúság ügyében. MEFESZ, 1946. 
"7" Ifjúság, 1946. március 31. 


"s Ozvári György főtitkár beszámolója a IV. diákparlamenten. In: Egységbe ifjúság! 
434. o. 

Balatonzamárdiban konferenciát tartottak, amelyen állást foglaltak az erők egye- 
sítése, a KDSZ összefogó szerepének erősítése mellett. A KDSZ tagegyesületei- 
nek száma további katolikus szervezetek csatlakozásával (Egyetemi Mária-kong- 
regáció, a Szent Margit Kör stb.) 45-re emelkedett. A március közepén rende- 
zett közgyűlésen új tisztikart választottak, s megállapították, hogy a ,, . . . főisko- 
lai fronton elvileg és szervezetileg a rend helyreállt... A KDSZ jelenlegi tag- 
egyesületeivel és létesítendő kari csoportjaival teljesen egybefoghatja főiskolá- 
saink világát." A KDSZ vezetői a közgyűlés után kihallgatást kértek Mind- 
szenty hercegprímástól, és kifejtették neki terveiket. 

A KDSZ igen intenzív, sokirányú, centralizált munkába kezdett, növelte 
befolyását a diákok soraiban. Az egyetemi lelkészek külön miséket tartottak a 
budapesti egyetemi templomban a diákoknak. , Manrézába" vonulva rendsze- 
resen lelkigyakorlatokat tartottak, terjesztették a katolikus egyház kiadványait az 
egyetemisták között. A KDSZ áprilisban egyetemi menzát nyitott a fővárosban; 
külföldi katolikus szeretetadományokból ruha- és élelmiszersegélyt osztott első- 
sorban a katolikus vallású egyetemi hallgatóknak. Megerősödését elősegítette, 
hogy az Actio Catholica Ifjúsági Bizottsága anyagilag támogatta, s a katolikus 
egyház felső vezetői is külön figyelmet fordítottak az egyetemi hallgatók vallásos 
nevelésére, továbbá mögötte állt az egyetemi oktatók egy része. A KDSZ igye- 
kezett befolyását kiterjeszteni a Független Ifjúság egyetemi csoportjaira is."? 

1946 tavaszán a MEFESZ és a diákegyesületek baloldali vezetőinek az volt 
a célja, hogy szervezzék és erősítsék egyetemi csoportjaikat, nyilvánosságra 
hozzák aktuális érdekvédelmi és politikai állásfoglalásaikat, leleplezzék a népi 
demokratikus fejlődést támadó propagandát. Nem vállalkozhattak a jobboldali 
diákvezetők elleni általános támadás megindítására, arra meg egyáltalán nem 
volt erejük, hogy kiszorítsák őket a diákegyesületek vezetéséből. 

A MEFESZ baloldali vezetői támogatták a MIOT létrehozását és prog- 
ramját. A MIOT-hoz való csatlakozás lehetővé tette, hogy fokozatosan létrejöj- 
jön a MEFESZ-ben a baloldali pártifjúsági csoportok cselekvési egysége. 
Az egység elérését szolgálták a közös előadások és viták a kül- és belpolitikai 
kérdésekről, a baloldalt támogató tüntetéseken való részvétel, s nem utolsósor- 
ban a reakciósnak tartott megnyilvánulások elleni tiltakozások. 

A MEFESZ vezetői tárgyalásokat folytattak a hatósági szervekkel március- 
ban egy önálló újság megjelentetéséről. A lapengedélyt azonban - elsősorban 
papírhiány miatt — nem sikerült megkapniuk," így csak rövid életű egyetemi 
lapok jelenhettek meg. 1946. március és július között Fórum címmel havonta 
kiadták a szövetség körlevelét, amelyben hírt adtak a MEFESZ tevékenységé- 
ről és a diákegyesületi munkáról. 

Az egyetemi ifjúság mégsem maradt sajtóorgánum nélkül. A MADISZ 
Valóság címmel az , új értelmiségnek" szóló folyóiratot indított még 1945 őszén 
Szabó Zoltánnak, a MADISZ elnökének szerkesztésében, aki igyekezett a 


8 Gál Lajos- Menyhárt Lajos-Tokody Gyula: Politikai küzdelmek az egyetemi ifjúsági 
mozgalomban 1946 elejétől 1947 nyaráig. In: Tanulmányok a MEFESZ történetéből 1945- 
1948. Budapest, FPK, 1981. 42-43. o. 

79 Beszámoló a MEFESZ 1945-46. évi munkájáról. MEFESZ, 1946. 5., 14. o. 

fiatal, tehetséges szakembereket, kutatókat bevonni a lap munkájába. Elsősorban 
az Eötvös- és a Györffy-kollégisták — és volt kollégisták — írásaira számított, 
akik közül többen a Valóság állandó munkatársai lettek. 

A Valóság népszerű lap volt az egyetemisták és a fiatal értelmiségiek 
között. Az egykori kritika szerint is egyetlen ,,. . . folyóiratunk van, amely 
szellemi küzdőtér, a Valóság . . . Eddig megjelent számai arra vallanak, hogy 
nem retten vissza a tényektől, nem húzódozik a bírálattól és a való helyzet 
szigorú számbavételétől.""! 

1946 tavaszán a MEFESZ követelésére a VKM rendelkezése alapján 
folyt az egyetemi hallgatók igazolása. A baloldali pártok sajtói bírálták az 
igazolóbizottságok munkáját. A Szabadság hírt adott arról, hogy a műegyete- 
men 200 diákot igazoltak másfél óra alatt, pedig zömük a Hungária Baj- 
társai Egyesület tagja volt. Bejelentés csupán egy hallgató ellen érkezett, aki 
1944-ben rohambrigád-parancsnok volt, s 300 egyetemistát vitt a halálba, en- 
nek ellenére igazolták."" A műegyetemen 1946 nyarára 9094-ban befejeződtek 
az igazolási eljárások, de egyetlen hallgatót sem távolítottak el. Az igazoló bi- 
zottságok hasonló módon végezték munkájukat a többi egyetemen és főiskolán 
is. Elenyészően csekély hallgatót zártak ki a felsőoktatási intézményekből a 
felszabadulás előtti politikai tevékenysége miatt. Az eredménytelen igazolási 
eljárások következtében a diákegyesületekben — főként a vidéki egyetemeken - 
nem gyengült a jobboldali erők befolyása. 

A MEFESZ diákegyesületei foglalkoztak az érdekvédelemmel és sürgették 
a felsőoktatás reformját. A szövetség központi vezetősége is bekapcsolódott az 
oktatási kérdések megvitatásába. Támogatta a diákok kezdeményezéseit a ta- 
nulmányi munka feltételeinek javítására. A Szegeden tartott kétnapos diákve- 
zetői értekezleten május végén Keresztury Dezső vallás- és közoktatásügyi 
miniszter megígérte, hogy rövidesen rendelet jelenik meg a progresszív 
tandíjrendszerről, de emellett ,,. . . mindent el kell követnünk, hogy a tanyai és 
falusi gyermek is hozzájuthasson a főiskolai vagy egyetemi oktatáshoz.""" 
Hasonló problémákról esett szó azon a felsőoktatási ankéton is, amelyet a 
MEFESZ a Györfty-kollégiumban rendezett június közepén. Kardos László, a 
kollégium igazgatója referátumában megállapította, hogy a ,,. . . Horthy-rezsim- 
ben több munkás- és parasztdiák tanult az egyetemen, mint ma". Ezen a 
megengedhetetlen helyzeten változtatni kell, új diákkollégiumok felállítására 
van szükség. Az ankét ezért sürgette az állami kollégiumok számának nö- 
velését, s azt, hogy az orvostanhallgatók kapják meg a Ludovika Katonai 
Akadémiát oktatási és szociális célra." 

A MEFESZ meghívást kapott Prágába a Nemzetközi Diákszövetség 
(NDSZ) augusztus 18-27. között alakuló kongresszusára. Pártközi megállapo- 
dás alapján héttagú, koalíciós összetételű magyar küldöttség utazott a kong- 
resszusra: Jónás Pál és Nagy András (MKP), Herman József és Mező 


n Szabad Szó, 1946. április 14. 

Zsuzsa (SZDP), Göncz Árpád és Diósszilágyi Zoltán (FKP), valamint Medve 
Zsigmond (NPP). A magyar delegáció tagjai élénk tevékenységet fejtettek 
ki a különböző szakbizottságokban; ismertették a MEFESZ eredményeit és 
problémáit. Bejelentették, hogy részt vesznek az NDSZ munkájában, elfogad- 
ják alapszabályát és iránymutatásait. A MEFESZ nemzetközi elismerését je- 
lentette, hogy három képviselőjét megválasztották az NDSZ diáktanácsba."" 
Az NDSZ munkájában való részvétel bővítette a MEFESZ külföldi kapcsola- 
tait, hozzájárult, hogy külügyi tevékenysége intenzívebbé váljék. 


A KALOT, A KALÁSZ ÉS MÁS IFJÚSÁGI EGYESÜLETEK 
FELOSZLATÁSA. 
A NÉPI KOLLÉGI UMI MOZGALOM MEGINDULÁSA 


A MIOT súlya, szerepe nem növekedett kellő mértékben megalakuiása után 
Ülésein a Független Ifjúság vezetőinek átmeneti távolléte miatt enyhültek a 
politikai viták. A május 17-i tanácskozáson az ifjúsági vezetők úgy értékelték 
a tanács működését, hogy ,,. . . konkrét munkát nem fejtett ki programjának 
megvalósításában". Elhatározták, hogy a helyi ifjúsági tanácsok létrehozásá- 
val fokozzák a MIOT működőképességét: 8 (külügyi, kulturális, sajtó, sport, gaz- 
dasági, munkásifjúsági, parasztifjúsági, diákifjúsági) munkabizottságot hoznak 
létre, hogy ezekben a MIOT-hoz tartozó ifjúsági szervezetek képviselői meg- 
vitathassák a magyar ifjúság ,,. . . szociális, kulturális, közoktatásügyi, erkölcsi, 
testnevelési, külképviseleti és egyéb kérdéseit, keresve azoknak legcélravezetőbb 
s legsürgősebb megoldását az őszinte barátság és a kölcsönös megértés szellemé- 
ben." 

A nyári hónapokban Budapesten és több vidéki városban megalakultak 
ifjúsági tanácsok, de ezek nem fejtettek ki produktív tevékenységet." A párt- 
ifjúsági szervezetek különböző politikai megfontolásból távol tartotték magukat 
a közös politikai akciók szervezésétől. 

A július 13-i ülésen elfogadtak egy működési szabályzatot, amely rögzi- 
tette, hogy a MIOT ,,. . . a demokratikus szellemű ifjúsági mozgalmak akció- 
és munkaközössége. Célja: a demokratikus ifjúsági erők összefogása a március- 
ban kibocsátott telhívásban foglalt nyolc pontból álló program megvalósítása 
érdekében." A szabályzat megszabta a főtitkár hatáskörét, továbbá kimondta, 
hogy a határozatokat ,,. . . minden szervezet saját hatéskörén belül hajtja 
végre"."§ 

Május elején a MADISZ kezdeményezésére határoztak a MIOT-ban arról, 


"5 A szociáldemokrata ifjúsági vezetők jelentése az NDSZ alakuló kongresszusán részt 
vett magyar delegáció munkájáról. In: Egységbe ifjúság] 319-322. o. 

"§ Jkv. a MIOT 1946. május 17-i üléséről. PI Archívum. 274. f. 18/24. ő. e.; Ifjúság, 
1946. május 24. 

"" Szabad Nép, 1946. július 30.; Ifjúság, 1946. augusztus 9. 

"§ Ikv. a MIOT üléséről; határozatai a legfontosabb politikai kérdésekrél és működési 
szabályzatáról. (1946. július 13.) In: A MADISZ 1944-1948. 200-202. o. 

hogy mozgósítják az ország ifjúságát a második Magyar Ifjúság Napja (MIN) 
megrendezésére (az első 1945-ben volt). E célból felhívás jelent meg a sajtó- 
ban." A fővárosban több mint 20 000 fiatal vonult fel június 2-án, közülük 
10 000-et a MADISZ, 10 000-et pedig a SZIT mozgósított, a SZIM 150, 
a NISZ 200 tagú, a Független Ifjúság csak húsztagú küldöttséggel menetelt. 
A kétórás felvonujás után a fiatalok juniálist tartottak a Városligetben, kultu- 
rális műsorokat és sportbemutatókat tartottak. A vidéki városokban nagyobb, 
a községekben csekély számban, főleg MADISZ-fiatalok vettek részt a ren- 
dezvényeken."9 

A második MIN elsősorban a MADISZ és a SZIT rendezvénye volt. A 
többi ifjúsági szervezet alig kapcsolódott be az ünnepségek előkészítésébe és 
megtartásába; nem sikerült a MIOT-hoz tartozó ifjúsági szervezetek nagysza- 
bású közös ünnepségévé tenni. 

A koalíciós pártok között 1946 tavaszán, a magyar békeszerződést előké- 
szítő tárgyalások idején élénk vita folyt a békecélok megfogalmazása körül. 
A MIOT július 13-i ülésén állást foglalt a nacionalista, revizionista hangulat- 
keltéssel szemben és leszögezte, hogy a magyar ifjúságnak is látnia kell: az úri 
Magyarország esztelen, fasisztabarát politikája miatt a magyar nép nem ringat- 
hatja magát illúziókban az országhatárok módosítását illetően: , A magyar ifjúság 
nem akar a jövőben egy vak, a magyar nemzetet katasztrófába vivő, revi- 
zionista politikát követni. Következetesen harcolni fog a kisebbségben élő ma- 
gyarság jogainak biztosításáért és ebbe a harcba bekapcsolja a többi nemzet 
ifjúságát is." A MIOT határozott állásfoglalása lehetővé tette, hogy a magyar 
ifjúsági szervezetek fejlesszék a baráti kapcsolatokat a szomszéd országok ifjú- 
ságával. A magyar-csehszlovák ifjúsági kapcsolatok alakulását azonban akadá- 
lyozta a magyar-szlovák lakosságcsere miatt a két ország között kialakult fe- 
szült viszony. 

1946 nyarán számos politikai kérdésben vita folyt a Baloldali Blokk és a 
kisgazdapárt között. A kiéleződött politikai légkörben újabb ellenséges meg- 
nyilvánulásokra került sor." A Baloldali Blokk Végrehajtó Bizottságának 
június 18-i ülésén elhatározták, hogy föllépnek a szélsőjobboldali akciók ellen 
és nyílt levélben szólítják fel a kisgazdapárt tagjait, támogassák e föllépést. 
A belügyminiszter rendelete a ténylegesen fennálló veszélyre is tekintettel 
július 4-én, 5-én és 7-én több mint kétszáz, többnyire helyi, már nem mű- 
ködő szélsőjobboldali egyesületet oszlatott fel. 


"5 Felszólítjuk a Magyar Ifjúság Országos Tanácsába tömörült ifjúsági szervezeteket, 
hogy minden városban, községben és faluban alakítsák meg a Júniusi Bizottságokat és az 
összes ifjúsági szervezetek ünnepeljék meg közösen június 2-át.? - Ifjúság, 1946. május 10. 

"0 Ifjúság, 1946. június 7., 14.; A második Magyar Itjúság Napja (1946. június 2.) In: 
A MADISZ 1944-1948. 188-195. o. 

"u" A MADISZ 1944-1948. 200-202. o. 

": Szabad Nép, 1946. június 19., július 10. — A legnagyobb felháborodást a fővárosban 
június 17-én elkövetett merénylet váltotta ki. A Teréz (ma Lenin) körút egyik házának tetejé- 
ről fényes nappal több lövés dörrent az utcán közlekedő szovjet katonákra. Két szovjet tiszt 
és egy ott haladó leány meghalt, többen megsebcsültek. A merénylő egy fiatalkorú fiú volt, 
aki a helyszínen öngyilkos lett. 

A Magyarországgal kötött fegyverszüneti egyezmény betartásának ellen- 
"őrzését végző nemzetközi testület, a Szövetséges Ellenőrző Bizottság (SZEB) 
július 7-én jegyzéket nyújtott át a kormánynak a szovjet katonák elleni me- 
rényletekkel kapcsolatban. A jegyzék a terrorcselekmények megelőzésének poli- 
tikai feltételeit rögzítette. Kérte többek között a magyar kormánytól, hogy 
oszlassa fel a demokráciaellenes tevékenységet folytató ifjúsági szervezeteket, 
:köztük a KALOT-ot és a Magyar Cserkészszövetséget, váltsák le a FI veze- 
"tőségét, állítsák bíróság elé azokat a kisgazdapárti képviselőket - köztük B. 
Rácz Istvánt -, akiknél felmerült a fasiszta jellegű szervezkedésekhez való 
kapcsolat gyanúja. A SZEB jegyzéke olyan megoldást javasolt, amelyet a 
Baloldali Blokk már hónapok óta követelt. 

A kisgazdapárt vezetői, bár nehezményezték, hogy a Baloldali Blokk a 
SZEB segítségét is igénybe veszi követeléseinek elfogadtatásához, hozzájá- 
rultak a kérések túlnyomó részének teljesítéséhez. Nagy Ferenc miniszter- 
elnök július 10-én a SZEB-nek küldött válaszjegyzékében a személyi köve- 
teléseket kivéve ígéretet tett a kérések gyors megvalósítására." A belügy- 
miniszter július 18-27. között rendeletileg feloszlatta a KALOT 631, a 
KALÁSZ 576, a Katolikus Legényegyletek 136, és egyéb katolikus ifjúsági 
egyesületek 170 helyi csoportját." Július 20-án a Magyar Cserkészszövet- 
ségre, július 23-án pedig a KALOT központjára került sor." Július végén fel- 
függesztette a KIE Nemzeti Szövetség önkormányzatát, és miniszteri biztost 
(Nagy Gyula református lelkészt) nevezett ki a szövetség működésének vizs- 
gálatára. 

A MADISZ közel 70 ifjúsági gyűlést rendezett a rendeletek megjelenése 
idején a feloszlatás következetes végrehajtásának sürgetésére. A MIOT - a 
MADISZ, a SZIT és a SZIM kezdeményezésére - július 23-án nyilatkozat- 
ban fejezte ki egyetértését a belügyminisztérium intézkedésével." A baloldali 
ifjúsági szervezetek határozott fellépésére azért került sor, mert Mindszenty 
József hercegprímás a püspöki kar megbízásából a miniszterelnökhöz küldött 
július 22-i levelében tiltakozott a katolikus ifjúsági egyesületek feloszlatása el- 
len, a vallásszabadság megszegését látva benne. 

A katolikus ifjúsági egyesületek feloszlatása érzékenyen érintette nemcsak a 
katolikus egyházat, hanem a polgári erőket is. Olyan ifjúsági egyesületekre 
nem számíthattak, amelyeket pártpolitikai szempontok nélkül felhasználhattak 
burzsoá-klerikális nézetek, a népi demokratikus fejlődést fékező akciók támo- 
gatására. Azokat az ifjúsági egyesületeket vesztették el, amelyeknek elsősorban 
a paraszt- és a diákiíjúság soraiban volt erős a befolyásuk. Természetesen 
mindezzel a jobboldali ifjúsági erők nem szorultak ki teljesen a politikai 
küzdőtérről. A Független Ifjúságban megmaradt eszmei-politikai hatásuk, és az 
nem lebecsülhető akadályt gördített az ifjúság népi demokratikus szellemű 
nevelésének meggyorsítása elé. 


13 Vida István id. mű, 196-197. o. 

14 Új Ember, 1946. augusztus 4. 

545 Magyar Közlöny, 1946. július 20., 23. 
56 Ifjúság, 1946. július 19., augusztus 2. 

Társadalmi és politikai igény szülte a népi kollégiumi mozgalmat. A fel- 
"szabadulás után a kultúra demokratizálásának, az új népi értelmiség kialakí- 
tásának lehetősége és szükségessége benne gyökerezett a társadalmi valóság- 
ban. Ez a kiáltó hiány megfogalmazódott a koalíciós pártok, az ifjúsági szer- 
vezetek nevelésügyi programjaiban is. A pártok vezetői számtalanszor hang- 
súlyozták, hogy a fiatal népi demokráciának égetően szüksége van saját szak- 
-rembergárdára. 

A Györffy István Kollégium (GYIK) vezetői felismerték mind a társadal- 
"mi, mind a politikai igényt. Közöttük érlelődött meg a gondolat, hogy társa- 
-dalmi támogatással a GYIK mintájára hasonló kollégiumok sokaságát kell lét- 
rehozni. Kardos László szerint: , úgy emlékszem vissza, hogy már 1945 őszén 
felmerült: nem egy, de több kollégiumra lenne szükség, és ezért már az 
.1945/46-os tanév során lényegében a Népi Kollégiumok Országos Szövetségének 
a tervét kényszerültünk végiggondolni. . ."" Hogy mennyire nem maradt 
meg a gondolat a Györffy-kollégium falai között, arra jellemző, hogy spontán 
"kezdeményezésre sorra alakultak a fővárosban főiskolás kollégiumok még a 
mozgalom meghirdetése előtt. 1945 őszén megnyitotta kapuit a Petőfi Sándor 
kollégium, 1946. júniusban a Zrínyi Ilona leánykollégium, az orvosok Pápai—- 
: Páriz Ferenc kollégiuma és az NPP bábáskodásával az Agrártudományi Egye- 
"tem mellett működő Áchim András kollégium." 

A Györffy-kollégium fiataljai július 10-i közgyűlésükön ismertették javas- 
 latukat a népi kollégiumok szervezése ügyében a meghívott állami, párt- 
vezetők, valamint az ifjúsági szervezetek képviselői előtt. A közgyűlésen Kar- 
dos László igazgató beszámolt a kollégium egyéves munkájáról: , Az 1945/ 
-46-os esztendő a demokratikus népi kollégium alaptípusának nagy kísérleti 
éve volt, és el lehet mondani, hogy mind a kollégium fiatalságán észlelhető 
fejlődés, mind pedig a kollégium egészének szervezeti, nevelésmódszertani, 
de ugyanakkor társadalmi és politikai kiépülése igazolta ennek a kísérletnek 
a szükségességét és sikerét." Utána Halász József, a kollégium titkára olvasta 
fel a GYIK kiáltványát: , Mi Györffy-kollégista diákok, saját fejlődésünk 
tapasztalatai alapján egy országos mozgalom megindítására szántuk el magun- 
kat, amely céljául tűzi ki, hogy diákotthonokat és kollégiumokat szervez, 
hoz létre és épít fel a középiskolák és főiskolák mellett, amelyekben a sze- 
. gényparasztoknak és munkásoknak fiai - tömegesen - anyagi gondoktól 
mentesen, demokratikus szellemben nevelődhetnek népünk értelmiségévé . . ." 
A felhívás bejelentette, hogy a mozgalom sikere érdekében a györffysták 
vállalják a beindítás és szervezés úttörő munkáját. Ugyanakkor kérték az állami 
szerveket, a politikai pártokat, a szakszervezeteket és a tömegszervezeteket, 
hogy anyagi erejükhöz mérten nyújtsanak segítséget a kollégiumok felállítá- 
sához, valamint a szükséges felszerelésekkel való ellátásukhoz. 

A közgyűlésen elhangzott javaslathoz elsőnek Tildy Zoltán köztársasági 
:elnök szólt hozzá, aki elvállalta a mozgalom fővédnökségét. Nagy Ferenc 


-a7 Beszélgetés Kardos Lászlóval a népi kollégiumokról. Tiszatáj, 1983. szeptember. 45. o. 
"5 A fényes szelek nemzedéke. Népi kollégiumok 1939-1949. Akadémiai Kiadó, 1978. 
I. k. 530. o. 

miniszterelnök az FKP, Rákosi Mátyás főtitkár az MKP, Szakasits Árpád 
főtitkár az SZDP, Veres Péter pártelnök az NPP nevében ígéretet tett a népi 
kollégiumokat építő mozgalom anyagi és erkölcsi támogatására. Gerő Ernő, 
Rajk László miniszterek, és Erdei Ferenc, az NPP alelnöke konkrét intézke- 
déseket jelentettek be a kollégiumok létesítése érdekében." 

A népi kollégiumok szervezésére és irányítására július 16-án ideiglenes 
vezetéssel megalakult a Népi Kollégiumok Országos Szövetsége (NÉKOSZ;. 
A NÉKOSZ első közgyűlésén, augusztus 30-án választották meg a végleges 
tisztikart. Vezetésében kommunista és baloldali gondolkodású parasztpárti 
fiatalok vettek részt: Gyenes Antal (MKP) ifjúsági elnök, Szabó Gergely 
(MKP) főtitkár, Szücs Ferencné Morva Zsuzsa (NPP) titkár, Kerek Gábor 
(NPP) szervezési, Kardos László (MKP) nevelési, Tóth Benedek (NPP) pro- 
paganda és sajtó, Nagy Lajos (NPP) gazdasági osztály vezetők. A szövetség 
tanácsának első elnöke Darvas József volt."? 

Széles társadalmi megmozdulás bontakozott ki 1946 nyarán a kollégiumok 
létrehozásáért. Rajk László belügyminiszter körrendeletben utasította a tör- 
vényhatóságok vezetőit, hogy tegyék lehetővé minden megyében egy népi 
kollégium felállítását. Intézkedett arról is, hogy adják át a feloszlatott ifjúsági 
egyesületek helyiségeinek egy részét a népi kollégiumok céljára. Erdei Ferenc 
a Földművesszövetkezetek Országos Központja nevében vállalta 100 kollégista 
ellátását. Tildy Zoltán köztársasági elnök augusztus közepén rádiófelhívással 
fordult a társadalom minden tagjához, hogy pénzzel és egyéb adományokkal 
segítse a népi kollégiumok megnyitását. A MADISZ, a SZÍT, a SZIM és a 
NISZ politikai és anyagi támogatásukról biztosították a NÉKOSZ akcióját. 
A Független Ifjúság vezetői július közepén arról értesítették a NÉKOSZ-t, 
hogy készségesen segítik a ,,...népi származású ifjúság érdekében vállalt 
mozgalmat". A kommunista szakszervezeti vezetők mozgósították a szakszer- 
vezeteket. A szervezett munkások sok ezer munkaórát ajánlottak fel a kollé- 
giumok helyreállítására, berendezéseinek elkészítésére, és vállalásaikat teljesi- 
tették is." 

Maguk a györffysták vállalták a legtöbbet, a legfáradságosabb munkát. 
Hetven 18-20 éves leány és fiú áldozta teljes nyarát a szervezőmunkára. 
Bejárták az egész országot, tárgyaltak pártvezetőkkel és állami funkcionáriu- 
sokkal, kisajátítottak volt földesúri kastélyokat és villákat, gyűjtöttek beren- 
dezési tárgyakat, toborozták és válogatták a kollégiumokba jelentkező diáko- 
kat. A helyi vezetők, politikai pártállásuktól függően vagy segítették, vagy 
akadályozták a szervezést. A györffysták nehezebben értek volna el sikereket 
a maguk erejéből, ha nem támogatják őket az említett , felülről!" jövő intéz- 
kedések. 

A népi kollégiumok szervezése jól sikerült. Szeptember 19-én, a kollé- 
giumok első ünnepélyes tanévnyitóján Darvas József beszédében bejelent- 


"9 A fénycs szelek nemzedéke. 533-—540. o. 

"9 Szabad Szó, 1946. július 19.; Jkv. a NÉKOSZ első közgyűléséről 1946. augusztus 
30-án. UMKL VKM III. Ügyo. 106 519/1946. 

" A fényes szelek nemzedéke. I. k. 544-547., 558-572. o. 

herte, hogy a tervezett 35 kollégium helyett 44 kollégiumoan kezdődhet el a 
muaka 1627 diákkal." 

Kezdetben a kollégiumoknak igen sok genddal kellett megküzdeniük, el- 
sösorban biztosítaniuk kellett a létfeltételeket. A diákok, amire csak képesek 
voltak, megtették kollégiumaikért. Romos helviségeket takarítottak, élelmet 
gyűjtöttek a falvakban, tüzelőt és üveget szereztek, hogy ne dideregjenek a 
szopákdan. A NEKOSZ kevés anyagi támogatást kapott a VKM-től, ezért 
októberben — a tél beállta előtt — társadalmi gyűjtést szervezett a hiányosan 
felszereit kollégiumok ellátására. Közel félmillió ember pénzzel és más ado- 
mányokkal segítette a kollégiumokat.? A NÉKOSZ 1946 telén, bár rendkívül 
szűkös körülménvek között, de biztosítani tudta a népi kollégiumek fenn- 
tartását. 

Hamarosan jelentkeztek a politikai ellentétek a népi kollégiumi mozgalom 
körül. A kommunista párt a parasztpárttal egyetértésoen arra törekedett, hogy 
a mozgalom támogatásában a koalíciós elv érvényesüljön, a NÉKOSZ irá- 
nyitását nem szándékozott pártérdekeknek alávetni. Az indulásnál úgy látszott, 
hogy sikerült megvalósítani ezt az elvet, hiszen a pártok és ifjúsági szerve- 
zeteik készségüket fejezték ki a mozgalom istápolására."" Ennek bizonyítéka, 
hogy a társadalmi segítségre épülő mozgalom pártiogó testületében a köztár- 
sasági elnök, a miniszterelnök, a koalíciós pártok vezetői mellett a művelő- 
dési ügyért felelős politikusok, művészek és tudósok vállaltak tagságot. A kol- 
légiumok szervezésekor azonban kiderült, hogy gyakorlatilag csazx az MKP 
és az NPP tekinti szívügyének a mozgalmat, a többi párt húzódozik az aktív 
támogatástól. 

A NÉKOSZ vezetői kezdettől fogva hangoztatták, hogy számítanak a 
pártok, az állami és a társadalmi szervezetek erkölcsi és anyagi támogatására, 
de határozottan tiltakoztak a pártok közvetlen irányítása ellen. Az önkor- 
mányzatot tartották a népi kollégiumi mozgalom egyik lényeges elvének, erre 
hivatkozva hárítottak el minden külső beavatkozást. Kardos László (MKP) a 
népi kollégiumok évnyitóján világosan leszögezte: ,,. . . nem vagyunk politikai 
iskolája sem egyik, sem másik demokratikus pártnak, s jóllehet kollégistárnk 
kis törejéke fejlettségüknek megfelelően a haladó pártok valamelyikében íog- 
ial helyet, de nekünk is megvannak a magunk egyetemes politikai elvei . . . 
a népi xoilégiumok a népi demokrácia megvalósításának következetes harcosai, 
meggyéződésből mindvégig kitartanak a munkásság és a parasztság szövetségé- 
nek ügve mellett." 

A népi kollégisták álláspontjával az MKP és az NPP vezetői is egyet- 
értettek. Révai Józset ugvancsak az évnyitón elmondott felszólalásában nelye- 
selte, hogy a mozgalom ,,. . . pártokon felül álló mozgalem, és az is kel! hogy 
maradjon. Helyes, hogy kitárja kapuit mindenki előtt, aki részt akar venni 
komoly építő szándékkal a mozgalomban, de ugvanolyan helyes, hogy bezárja 


9" Nepi kollégista, 1946. május. 

"3 A rényes szelek nemzedéke. I. k. 687-689. o.; Ifjúság, 1946. október 11. 

94 Szemere Vera: A NEKOSZ történetéhez. Párttörténeti Közlemények, 1975. 4. sz. 
10-12. o. 

kapuit azok előtt, akik, mint mondottam, a parcellázás elvét próbálják érvé-- 
nyesíteni ebben a mozgalomban.""5 Rajk László később ezt kiegészítette azzal, . 
hogy a kommunista párt még arra sem tart igényt, hogy a kollégiumokban a 
marxista világnézet uralkodjon, de arra igen, hogy demokratikus, népi szellem . 
hassa át a kollégiumok életét."" 

A parasztpártban Veres Péter, Erdei Ferenc és Darvas József többször 
kijelentették, hogy nem akarnak pártkollégiumokat szervezni, mert a népi. 
kollégiumok létesítése nem pártkérdés, hanem nemzeti érdek. Veres Péter egyik . 
cikkében azt is felvetette, hogy a kollégisták maguk döntsék el melyik pártnak . 
lesznek a tagjai: , Mi hisszük, hogy a dolgozó nép pártján fognak állni és ez 
nekünk elég.""" A parasztpárt természetesen nagy figyelmet fordított az agrár- 
jellegű kollégiumok létrehozására, különösen ezeknek a szervezését szorgalmazta. 

A koalíció másik két pártja kezdetben rokonszenvezett, majd nyíltan szem- 
befordult a mozgalommal. A kisgazdapártban Tildy Zoltán és a baloldal kép- . 
viselői jóhiszeműen nyilatkoztak róla, a pártvezetők többsége azonban kezdte 
hangoztatni aggályait. Szószólójuk Halassy Nagy József szegedi filozófiaprofesz- - 
szor volt, aki a Szegedi Kis Újságban írt cikkében kifejtette, hogy a , tehetséges . 
munkás- és parasztsarjakat" nem kell külön nevelni , janicsárok gyanánt", 
hanem együtt a többivel, azonos feltételek között. Fájdalmas volna, írta a. 
továbbiakban, ha ,,. . . már megszűnt kiváltságok helyébe új kiváltságokat és a 
régi gőg helyébe új gőgöt termelnénk akármilyen formában . . . Semmiféle ok 
és cél sem teszi kívánatossá az egyetemes szükség mellett új kiváltságos osztály 
vagy osztályok tenyésztését. """ Ettől kezdve az egyházi és jobboldali politikai. 
körök állandóan visszatérő vádja lett, hogy a kollégiumok a pártpolitika esz-— 
közévé váltak, e célra képeznek , janicsárokat". 

A baloldali publicisztika visszautasította a kollégiumokat ért vádakat. Szá- 
mos írás közül Révai József , Népi kollégiumok" és Veres Péter , Népi kollé-- 
giumok és új értelmiség" c. cikke érdemel bővebb méltatást. Révai félreért-- 
hetetlenül megállapította, hogy a népi kollégiumok nem fejlesztenek ki osztály-- 
gőgöt, de elősegítik a ,,. . . munkásság vezető szerepének, a munkásság és a pa- - 
rasztság egymásrautaltságának és vezető szerepének tudatosítását, demokrati— 
kus öntudat kialakítását. Éppen ezzel járja el a népi kollégium a sjanicsár-- 
képzést útját. " Veres Péter is azt hangsúlyozta, hogy a népi kollégiumok: 
nem , janicsárokat", hanem , előőrsöket" nevelnek, hogy a dolgozó nép végre. 
saját gyermekeiből kiválasztódott embereivel vegyen részt majd az állam irá- 
nyításában. Nem politikai vezető gárdát, nem politikus élcsapatot kell nevelni, . 
hanem olyan értelmiséget, amelynek ,,. . . nem kell újra és újra demokratikus 
átképző tanfolyamra járnia, hogy megértse a népi kormány szándékait, hanem . 
magától értetődően tudja, hogy hol mit kell cselekednie és hogyan kel!, 
viselkednie?" .!99 


"5 A fényes szelek nemzedéke. I. k. 597-598., 600. o. 
"" Szabadság, 1946. november 5. 

"" Szabad Szó, 1946. október 13. 

"s Szegedi Kis Újság, 1946. augusztus 4. 

"5" Szabad Nép, 1946. szeptember 8. 

100 Szabad Szó, 1946. október 13. 

A kisgazdapárt jóváhagyásával a Független Ifjúság vezetői szeptemberben: 
tárgyalásokat folytattak a NÉKOSZ vezetőivel. Támogatásuk fejében irányító. 
pozíciókat kértek a NÉKOSZ-ban. A NÉKOSZ vezetői elutasították a FI. 
igényeit. Ezután Nagy Ferenc és Kovács Béla javaslatára a FI elhatározta, . 
hogy önállóan szervez kollégiumi mozgalmat. A Magyar Kollégiumi Egyesület. 
(MAKE) 1946. szeptember 13-án tartotta alakuló közgyűlését, ahol B. Rácz. 
István ismertette az indokokat az egyesület felállításáról. A Független Ifjúság 
követelte, hogy a MAKE részére a kormányzat biztosítsa a kollégiumoknak 
nyújtott államsegély 5794-át. Az alakuló gyűlés után a kisgazdapárt vezetőt. 
nyilvánosan is bejelentették — október 15-én Kovács Béla a rádióban, október 
20-án Nagy Ferenc a békési beszédében -, hogy a MAKE megkezdte szer-- 
vezőmunkáját a párthoz tartozó, továbbtanulni akaró fiatalok kollégiumi el- 
helyezése céljából.""! 1947 elején a MAKE-hoz 13 kollégium tartozott, ebből 
6 főiskolás kollégium volt. A MAKE irányítását és nevelési munkáját a 
korabeli értékelés szerint a , szakértelem nélküli jóindulat" jellemezte, szá-- 
mottevő befolyást azonban ténylegesen nem tudott elérni a kollégiumi moz-. 
galomban.!"? 

Az SZDP eleinte nem tulajdonított különösebb politikai jelentőséget a 
népi kollégiumi mozgalomnak. A pártvezetők azonban hamarosan felfigyeltek a 
mozgalom gyors fejlődésére. A Főtitkárság 1946. július 18-án megadta a kért 
hozzájárulást egy szociáldemokrata egyetemi kollégium felállítására. Utasította az 
Értelmiségi Titkárságot, hogy a szükséges lépéseket tegye meg egy épület meg- 
szerzésére." Október elején a Szent László laktanya egy részében, amelyet ak- 
kor kollégiumnak használtak, a (a VKM engedélyével) 10 fővel megnyílt az. 
Ady Endre kollégium." 

Az SZDP Politikai Bizottsága augusztus közepén úgy határozott, hogy. 
vezetői nem vesznek részt a NÉKOSZ pártfogó testületében. A baloldali 
vezetők egy része, köztük Szalai Sándor, kérték ennek a határozatnak a meg- 
változtatását. Szalai Sándor szeptember 20-án Horváth Zoltánhoz, az SZDP 
egyik vezetőjéhez küldött feljegyzésében azzal érvelt, hogy bár a NÉKOSZ. 
93" : . bizonyos értelemben fedőszerv a kommunista párt ún. demokratikus kép- 
zése számára, de mégis itt marxista képzés folyik". Javasolta, hogy a párt. 
vezetői ne vonuljanak ki a NÉKOSZ pártfogó testületéből, küldjenek előadó- 
kat a népi kollégiumokba és az MKP-val és az NPP-val közösen tárgyal-. 
ják meg a NÉKOSZ irányításában való részvételt. Az SZDP Főtitkársága 
szeptember 30-án mégis úgy döntött, hogy a NÉKOSZ-szal kapcsolatos korábbi. 
határozatát ,,. . . változatlanul fenntartja?.195 Az MKP vezetői sem tartották. 
időszerűnek, hogy pártközi tárgyalások elé vigyenek kollégiumi ügyeket. 


191 A fényes szelek nemzedéke. I. k. 799-801. o. 
103 TJo. 803-804. o. 
193 A SZIM-vezetőség kérése a pártvezetőséghez 1945. október 27-én. Az SZDP Fő-. 
titkárság levele az Értelmiségi Titkársághoz 1946. július 18-án. PI Archívum. 283. f. 10/83. ő. e 
194 Népszava, 1946. október 6.; A VKM átirata az SZDP Titkárságához az Ady Endre 
kollégium ügyében 1946. október 10-én. UMKL VKM III. Ügyo. 116. 552/1946. 
1066 Dr. Szalai Sándor levele Horváth Zoltánhoz 1946. szeptember 20-án. Az SZDP 
Főtitkárság levele dr. Szalai Sándorhoz 1946. október 11-én. PI Archívum. 283. f. 10/83. ő. e. 

Az SZDP Értelmiségi Titkársága és a NÉKOSZ megbízottai 1946 telén 
és 1947 elején hosszas megbeszéléseket folytattak arról, hogy a szociálde- 
mokraták milyen módon vehetnének részt a NÉKOSZ munkájában. Azt kér- 
ték, hogy mind a diákok felvételében, mind a NÉKOSZ vezetésében a szociál- 
demokraták kapjanak megfelelő arányú képviseletet.!9 Végül is nem született 
megállapodás. Az SZDP 1947 közepétől hozzáfogott saját pártkollégiumainak 
szervezéséhez (Dolgozók Kollégiumának Országos Szövetsége — DOKOSZ;. 

Nemcsak anyagi és politikai jellegű gondok voltak a népi kollégiumi 
mozgalomban. Megteremtődött egy mozgalmi keret, amelyet meg kellett tölteni 
megfelelő szintű világnézeti és pedagógiai tartalommal. Az 1946-47-es tanévben 
kellett ezt a feladatot megoldani a Györffy-kollégiumban már kipróbált, de egy 
tömegmozgalomban még nem alkalmazott koncepció alapján. 


AZ IFJÚSÁGI SZERVEZETEK TEVÉKENYSÉGÉNEK ÉLÉNKÜLÉSE 
A STABILIZÁCIÓ UTÁN 


1946. augusztus elsején kibocsátották az értékálló pénzt, a forintot. A gazdasági 
stabilizáció kedvezőbb feltételeket teremtett az ifjúság szociális, kulturális 
helyzetének javítására. Szigorú állami rendeletek védték az új pénzt az infláció 
idején elburjánzott feketézés, árurejtegetés ellen. A rendeletek megtartásának 
társadalmi ellenőrzésére július végén a MADISZ az , Acélfedezet mozgalom" 
megindítását kezdeményezte. A mozgalomhoz a SZÍT, a SZIM és a NISZ is 
csatlakozott, feiszólította szervezeteit forintvédő bizottságok létesítésére." A FI 
nem vett részt a mozgalomban azzal az indokkal, hogy a rendőrsegnek és 
nem a fiataloknak a feladata figyelni, ellenőrizni és feljelenteni a szabálv- 
sértőket."99 

Az Acélfedezet-csapatok a fővárosban többségében a MADISZ, vidéken 
hétvégeken ellenőrizték a piacokon és az üzletekben az árakat, leleplezték az 
árdrágítókat, a csempészeket, az árurejtegetőket.!9" Természetesen elsősorban a 
hatósági szervek szigorú ellenőrzési tevéxenysége eredményezte, hogy a vártnál 
kevesebb volt a kirívó szabálytalanság. Az Acélfedezet-csapatok azonban jó! 
segítették a hatóságokat a forint megvédésében, a spekuláció meggátlásában. 

A MADISZ és a pártifjúsági szervezetek augusztusban, kihasznáiva a ka- 
tolikus ifjúsági egyesületek feloszlatása után bekövetkezett bizonytalanságot, 
agitációs kampányt indítottak elsősorban vidéken a szervezeten kívüli paraszt- 
fiatalok, a demokráciával szimpatizáló volt KALOT- és KALÁSZ-tagok be- 
szervezésére. A MADISZ-központ szervezőket küldött az ország valamennyi 
megyéjébe, akik mozgósították a legjobb vidéki szervezeteket a nyári tag- 


106 Tustus Pál és a NÉKOSZ vezetői között többszöri levélváltás a NÉKOSZ támogatása 
ügyében 1946. december-1947. február. PI Archívum. 283. f. 10/83. ő. e. 
107 Ifjúság, 1946. július 26.; Népszava, 1946. augusztus 1.; Szabad Szó, 1946. augusztus 2. 
108 Kis Újság, 1946. július 27. 
109 Ifjúság, 1946. augusztus 9., 16., 23., szeptember 13. 

toborzó munkára. Pest-Pilis-Solt-Kiskun megyében 35, Veszprémben 30, Nóg- 
rád-Hont megyében 28, Szabolcsban 26, Baranyában 15, az országban össze- 
sen 162 új MADISZ-szervezet alakult, többnyire a községekben." A 
MADISZ kampánya során népszerűsítette mozgalmi eredményeit, egyben se- 
gítette a második kongresszusra való felkészülést is. 

A SZIM csak néhány szervezőt küldött vidékre, elsősorban a szociál- 
demokrata pártszervezeteket ösztönözte a fiatalok toborzására. A SZIM- 
központban kiújult frakcióharc és vezetési válság akadályozta a vidéki szerve- 
zetekkel való kapcsolat erősítését.""" 

A NISZ országos vezetősége július végén megtárgyalta féléves munka- 
tervét. Kiemelt feladatnak jelölte meg a vidéki szervezőmunka fokozását. 
A NISZ vezetői azt tervezték, hogy ősszel a megyékben vezetőképző tan- 
folyamokat szerveznek, hogy a téli időszakban mind a megyékben, mind a 
járásokban már felkészültebb vezetők irányítsák a szervezeti életet. A cél az 
volt, hogy az év végére járásonként 2-3 olyan mintaszervezetük legyen, ame- 
lyik serkenteni képes az ifjúsági munkát a parasztfiatalok soraiban.:!? A NISZ- 
központ augusztus 24-e és szeptember 2-a között Dunavecsén táborozást ren- 
dezett mintegy 80 NISZ-vezető számára. Veres Péter, Erdei Ferenc, Darvas 
József és mások tartottak előadásokat. A parasztpárti Györffy-kollégisták ve- 
zették a vitaköröket, az esti beszélgetéseket az aktuális politikai és ifjúsági 
kérdésekről. A táborozás igen sokat adott a vidéki résztvevőknek, amit az őszi 
fellendülés is bizonyított.!!? 

A Független Ifjúság vezetői nem kezdeményeztek nagy szervezési kam- 
pányt, mivel arra számítottak, hogy a feloszlatott egyesületek tagjainak többsége 
belép szervezeteikbe. A volt KALOT-vezetők is arra törekedtek, hogy át- 
mentsék egyesületeiket, ezért több megyében (Somogy, Zala, Vas) a közsé- 
gekben testületileg átléptek a FI-be. A KALOT munkájában részt vevő papok 
nyíltan felszólították a fiatalokat, hogy ne széledjenek széjjel, hanem sorakozza- 
nak fel a Független Ifjúság táborába." A FI taglétszáma dinamikusan emel- 
kedett a nyári-őszi időszakban, politikai-világnézeti tekintetben azonban még 
heterogénabbá vált. A volt KALOT-fitalok bevonásával utat nyitott a kleriká- 
lis befolyás erősödéséhez, a konzervatív politikai nézetek hangoztatásához. 

A Független Ifjúság augusztus közepétől tevékenyen bekapcsolódott a 
Parasztszövetség szervezte Országos Parasztnapok előkészítésébe és rendezésébe. 
Fővárosi szervezetei vállalták a Budapestre érkező vidéki parasztgazdák el- 
szállásolását a párttagok lakásán, laktanyákban és iskolákban. A kisgazdapárt 
a parasztnapok megrendezésével akarta demonstrálni a Baloldali Blokkal 


ne Az MKP KV Ifjúsági Titkárságának jelentése az ifjúsági helyzetről 1946. augusztus 
15-én. In: Egységbe ifjúság! 313-319. o.; Jkv. a MADISZ 1946. szeptember 11-13-i megyei 
titkári értekezletéről. PI Archívum. 286. f. 31. ő. e. 

"u ]Ikv. a SZIM országos vezetősége 1946. október 26-i üléséről. PI Archívum. 283. f. 
19/3. ő. e. 

u: Tkv. a NISZ országos vezetőség 1946. július 26-i üléséről. PI Archívum. 274. f. 18/24. 
Ő. e. 

ns Népi Ifjúság, 1946. november. 

ne Egységbe Ifjúság! 314-315. o. 


113 


szemben a párt erejét, akcióképességét. Az eseménysorozatra szeptember 
7-8-9-én került sor, országszerte kb. 150 000-200 000 ember vett részt a 
rendezvényeken, köztük sok ezer Független Ifjúsághoz tartozó fiatal.!! 

A FI országos tanácsa szeptember 9-én ülést tartott, határozatot hoztak 
az őszi II. nagyválasztmányi ülés összehívásáról. Héttagú intéző bizottságot 
választottak a FI ügyeinek további intézésére, a nagyválasztmányon előter- 
jeszthető akcióprogram kidolgozására. Ezzel a júniusban létrejött ún. elnöki. 
tanácsot megszűntnek tekintették." 

A hivatalos katolikus irányvonal a KALOT feloszlatásában igazolva látta 
azt a nézetét, hogy lehetetlen az együttműködés a baloldali politikai erőkkel. 
Mindszenty hercegprímás még a feloszlatás előtt bírálta a KALOT tevé- 
kenységét, nem találta elég erélyesnek a vallás és az egyház védelmében való: 
fellépését, és 1946. július elején megvonta bizalmát az egyesülettől.:" Való- 
jában az váltotta ki a bizalmatlanságot, hogy a KALOT egyes vezetői már 
korábban bírálták a hercegprímás merev politikai nézeteit. Nagy Töhötöm 
jezsuita pap, a KALOT egyik vezetője, június végén Mindszentyhez küldött 
levelében kifejtette a KALOT politikai vonalát, ezzel közvetve bírálta az egy- 
házfő elképzeléseit: , Az intranzigencia politikájával párhuzamosan, szerény 
véleményünk szerint, a magyar katolicizmusnak szüksége van a modus vivendi 
taktikájára is." A KALOT támogatásáról biztosította Mindszentyt a legfon- 
tosabb politikai kérdésekben: a kereszténység és a vallás védelme, antikom- 
munizmus, forradalomellenesség. Ennek érdekében a taktikai célokat a békét 
segítő külpolitikában, az együttműködést kereső belpolitikában jelölte meg a 
hercegprímás háborút váró, a belső ellenállást fokozó, a hatalom kérdését fel- 
vető felfogásával ellentétben.!"" 

A KALOT volt vezetői a feloszlatás után szinte azonnal keresték az újjá- 
szerveződés lehetőségét. A kisgazdapárti Barankovics István, aki már korábban " 
sürgette egy katolikus párt létrehozását, hivatalosan is kezdeményezte a KALOT 
jogutódaként Katolikus Parasztifjúsági Szövetség (KAPSZ) néven egy új kato- 
likus ifjúsági egyesület megalakítását. Barankovics, mint az előkészítő bizottság 
vezetője, erről előzetesen tájékoztatta a belügyminisztériumot, és megszerezte a 
püspöki kar elvi hozzájárulását is. Az augusztus 11-i alakuló gyűlésen ő ismer- 
tette az új egyesület célját: a kereszténydemokrácia elveinek hirdetése, a vallá- 
sosság erősítése a parasztfiatalok soraiban. A résztvevők megválasztották a 
tisztikart többségében világi ifjúsági vezetőkből, és elfogadtak egy alapszabályt, 
amelyet jóváhagyásra megküldtek a BM-nek.!!? 

Mindszenty József hercegprímás nem helyeselte új katolikus párt létre- 
hozását, és határozottan ellenezte a KAPSZ támogatását is. A BM sem tö- 
rekedett az egyesület hivatalos elismerésére. Így a KAPSZ gyakorlatilag nem 


us Vida István id. mű, 215-216. o.; Kis Újság, 1946. augusztus 23., szeptember 7., 8. 

n6 Kis Újság, 1946. szeptember 14.; Értesítő (FI), 1946. 1. sz. 

1" Gergely fenő: A politikai katolicizmus Magyarországon (1890-1950). Kossuth Könyv- 
kiadó, 1977. 256. o. 

18 Nagy Töhötöm: Jezsuiták és szabadkőművesek. [H. n. 196?) 177-190. o. 

19 ]Ikv. a KAPSZ 1946. augusztus 11-i alakuló közgyűléséről. UMKL BM Egyesületi. 
Főoszt. 293 943/1946. 

vált működőképessé, helyi szervezetei kevés helyen jöttek létre. A katolikus 
egyház 1946 őszétől más irányban kezdte keresni a katolikus ifjúság szervezé- 
sének módját ,,. . . elvben azt kell mondanunk, hogy az egyházközségi kereteken 
kívül álló ifjúsági szervezkedés nem korszerű, illetve csak abban az esetben 
tekinthető annak, ha a fiatalságot hatékonyan ráneveli arra, hogy a diákkori 
keretekből kinőve, katolikus életét saját egyházközségében beszervezetten élje 
tovább.""" 

Az ipari termelés fokozatosan növekedett a stabilizáció után, sok ezer új, 
képzett szakmunkásra volt szükség. A SZÍT állandóan követelte: a kormányzat 
tegye lehetővé, hogy a munkás- és parasztszülők fiai és lányai minél nagyobb 
számban tanuljanak, művelődjenek. A fiatalok ezrei akartak szakmát tanulni, 
de főként a vidékiek nem tudtak szállást kapni a kevés városi tanoncotthonban, 
így többségük kénytelen volt lemondani tanulási szándékáról. 

Az Iparügyi Minisztérium kimutatása szerint mindössze 60 tanoncotthon 
működött 1946. augusztusban az egész országban, amely ,, . . . csak a háború előt- 
ti létszám töredékének adott szállást és nagyon hiányos kosztot". A kormány- 
zat szűkében volt az anyagiaknak, augusztusban összesen 5000 Ft jutott a tanonc- 
otthonokra az Iparügyi Minisztérium havi költségvetéséből. Ez az összeg még a 
fenntartást sem fedezte, nemhogy az otthonok számát növelni lehetett volna 
belőle.!?! 

A tanoncotthonok építésének szükségességét tehát maga az élet vetette fel. 
A háború után tömegével csavarogtak az utcán fiatalok, akiknek megélhetést 
és szakmát kellett biztosítani. Ebben a helyzetben a SZIT felismerte, hogy csakis 
társadalmi összefogással lehet megoldani a tanoncotthonok építésének ügyét. 
A NÉKOSZ kezdeti sikerei is arra ösztönözték az ifjúmunkás-vezetőket, hogy 
a MIOT-ban felvessék a Tanonc- és Ifjúmunkásotthon Építő Mozgalom 
(TIÉM) megindításának tervét. A SZIT 1946. augusztus végén kérte a MIOT 
Ifjúmunkás Bizottságát, hogy az ifjúsági szervezetek erejét összefogva a pártok, 
a szakszervezetek, valamint az államhatalom segítségével kezdeményezzen tár- 
sadalmi mozgalmat az otthonok létesítése érdekében.""? A MIOT baloldali ve- 
zetői támogatták a SZÍT tervét, mert tudták, hogy az adott viszonyok között 
maguknak az érdekelteknek - a tanoncoknak és az ifjúmunkásoknak - kell kézbe 
venniük a társadalmi segítőkészség megszervezését. 

A MIOT 1946. szeptember 16-án ankétot rendezett a budapesti város- 
háza közgyűlési termében, hogy ismertesse és útnak indítsa a Tanonc- és Ifjú- 
munkásotthon Építő Mozgalmat. Nonn György, a MIOT és Dénes István, a 
SZÍT főtitkára a meghívott párt-, szakszervezeti és állami vezetők előtt konkrét 
tényekkel bizonyították, miért szükséges a TIÉM megindítása, vázolták cél- 
kitűzését, és támogatást kértek a társadalomtól: , Kérjük a kormányzatot, tör- 
vényhatóságokat, pártokat s szakszervezeteket, gyárakat és segélyakciókat, te- 
gyenek meg minden lehetőt, hogy otthont adhassunk sok ezer nélkülöző magyar 


130 Egyházi Körirat, 1946. augusztus 7. o. 

121 Ifjúság, 1946. augusztus 30. 

"22 Jkv. a MIOT Ifjúmunkás Bizottságának 1946. augusztus 30-i üléséről. PI Archívum. . 
284. f. 11/2. ő. e. 

ifjúmunkásnak." A mozgalom fővédnökének felkérték Tildy Zoltán köztársa- 
sági elnököt, aki az ankéton bejelentette, hogy örömmel és szívesen vállalja a pat- 
ronálást. Kossa István, a Szaktanács főtitkára 10 000 Ft-ot ajánlott fel a mozga- 
lom támogatására. Bán Antal iparügyi miniszter is megígérte, hogy a minisz- 
térium jobban fogja segíteni a tanoncotthonok létesítését. A SZIM és a NISZ 
képviselői is vállalták az otthonok szervezésében való részvételt."?" A SZIT 
1946 őszén nagy lendülettel fogott hozzá a TIÉM szervezéséhez. 

A MIOT-ba tömörült baloldali ifjúsági szervezetek tevékenysége fellendült 
a stabilizáció után. Arra törekedtek, hogy határozottabban körvonalazzák esz- 
mei-politikai nevelőmunkájuk irányát, érdekvédelmi követeléseiket. Erőtelje- 
sebben kibontakozhatott küzdelmük a fiatalok tömegeinek megnyeréséért, népi 


Ld ,9 


demokratikus szellemű neveléséért, az ország újjáépítésében való részvételéért. 


113 Ifjúság, 1946. szeptember 27.; Fiatalok, 1946. szeptember 21. - A TIÉM-központ- 
hoz 1946. december elején 3 vidéki és 4 fővárosi otthon tartozott és hozzákezdett 6 vidéki és 
15 fővárosi otthon felállításához. (L.: bővebben: Molnár István id. mű, 140-146. o.) 


Közlemények 


PETRÁK KATALIN 


ADALÉKOK A MAGYAROK RÉSZVÉTELÉHEZ 
A SZOCIALIZMUS ÉPÍTÉSÉBEN 
SZOVJET FÖLDÖN AZ 1922-36-OS ÉVEKBEN" 


1919. augusztus 1-jén a Tanácsköztársaság kormánya lemondott, s a hatalmat a 
Peidl Gyula vezette, rövid életű, úgynevezett szakszervezeti kormány vette át, 
vállalva a közreműködést a kapitalista restaurációban és a proletariátus lefegyver- 
zésében. 

Már augusztus 2-án, 3-án megkezdődött a Tanácsköztársaság alatt tiszt- 
séget viselők, vöröskatonák, vörösőrök stb. letartóztatása, bár ekkor még nem 
vált tömegméretűvé. A következő kormányok idején azonban már intézményes- 
sé vált a fehérterror. 

Törvényes és törvénytelen eszközökkel megkezdődött a kegyetlen leszá- 
molás, mely nemcsak a munkáshatalom képviselőit, hanem a rendszerrel szim- 
patizálókat is sújtotta. 

Az országban dühöngött a fehérterror, több mint 5000 forradalmár életét 
oltották ki. Száznál több tömegsírt találtak. 70 000 embert - férfit, nőt, gyerme- 
ket — zsúfoltak össze az ország börtöneiben és internáló táboraiban. A gyorsított 
eljárású bíróságok a vádlottakra 5000 esztendei fogságot szabtak ki. 

A még szabadon lévő volt tisztségviselők, kommunisták, hogy letartóztatá- 
sukat elkerüljék, menekülni kényszerültek. Sokan szöktek át a határokon a szom- 
szédos országokba. Néhányuknak születési illetőségük alapján sikerült legálisan 
átjutniuk Csehszlovákiába, Romániába, Jugoszláviába. Az ellenforradalmi kor- 
mányok kopói azonban mindenhol a nyomukban jártak, s nem egy családot 
haza toloncoltattak, majd börtönbe, internáló táborokba zártak. 


:! Az alább közölt tanulmány első kísérlet arra, hogy 1922 és 1936 között képet adjon 
a Szovjetunióban élt magyar emigrációról s tevékenységéről a szocializmus alapjainak lerakása 
-— vagyis az első, második ötéves tervek - idejéből. A munka megírásához kutatásokat végeztem 
a Szovjetunió különböző területein levő állami és pártarchívumokban, Csehszlovákiában és 
az NDK-ban, ezenkívül igen sok visszaemlékezést gyűjtöttem. Felhasználtam a PI Archívum 
501. f. 1. csoportban található, az SZKP magyar tagjaira vonatkozó iratanyagokat. A fentieken 
kívül nagy mennyiségű könyvet, folyóiratot és napilapot néztem át, ezek közül is kiemelném 
a Pravdát, a Puty Moprát, az Ogonyokot, az Internacionalnij Majakot, a Szputnyik Moprovcit, 
a Zsizny Nacionalnosztyit, a Sarló és Kalapácsot, a Proletárt, a Kassai Munkást, a Munkást, 
az Új Előrét, az Új Előre Naptárt stb. Terjedelem hiányában azonban a hivatkozásokat a 
minimálisra kellett csökkentenem. 

Több mint 100 000 ember hagyta el az országot. Jutott belőlük nemcsak 
Európa minden államába, de sokan találtak új hazára az Amerikai Egyesült 
Államokban, Kanadában, Argentínában és letelepedést, megélhetést keresve 
eljutottak szinte a földkerekség minden részébe. 

Abban, hogy a fehérterror híre eljutott az ország határain túlra, nagy sze- 
repe volt a nyugati haladó szellemű, főleg Ausztriában megjelenő kommunista 
és szocialista sajtónak. 

A nemzetközi munkásmozgalom akciói, főleg a szállítómunkás-bojkott? és 
a szovjet Vörös Hadseregnek az intervenciósok elleni hadjáratokban elért sikerei, 
jelentős morális és politikai segítséget nyújtottak ahhoz, hogy a magyar kormány 
szabadon engedje az internáltak jelentős részét. A Teleki-kormány azonban 
meg akarta gyorsítani a perbe fogott népbiztosok ügyének lezárását, hogy ezt 
majd újabb kommunista ellenes akciókra használja fel. Ezt akadályozta meg a 
szovjet kormány közbelépése a népbiztosok megmentése érdekében. A hosszú 
ideig elhúzódó tárgyalások végül is sikerrel jártak, csaknem négyszáz súlyosan 
elítélt politikai fogoly — akiket később családtagjaik is követtek — hagyta el az or- 
szágot. Cserébe visszakerültek Magyarországra a szovjet-oroszországi hadifog- 
ságban lévő magyar tisztek." A népbiztosok életének megmentése érdekében 
tett szovjet közbelépés rákényszerítette az ellenforradalmi kormányt a kivég- 
zések beszüntetésére. 

1921. október közepén elindult Szovjet-Oroszországba a politikai elítéltek 
első 60 fős csoportja." Prágáig a foglyok bilincsbe verve, éhesen utaztak a vasrá- 
csokkal felszerelt vagonokban. Utjuk Németországon át vezetett tovább. Ri- 
gában átvették őket a szovjet kormány képviselői. Fogadásukra egy magyar kül- 
döttség is odautazott. Amikor a csoport átlépte a szovjet határt, Nyisztor György 
személyében bizalmit választott. 

A kicseréltek elhelyezéséről, ellátásáról a szovjet állami és pártvezetés már 
jóval megérkezésük előtt intézkedett. Kun Béla ezekben a napokban szinte 
éjjel-nappal az ő ügyeiket intézte. Több ízben tárgyalt Leninnel a kiérkezettek 


: A Nemzetközi Szállítómunkás Szövetség az Amszterdami Szakszervezeti Internacioná- 
léhoz tartozott, de együttműködött a II. Internacionáléval is. A magyar proletariátussal való 
együttérzése és szolidaritása kifejezése jeléül Magyarország ellen 1920. június 20. és augusztus 
8. között bojkottot hirdetett. Az erről szóló dokumentumokat 1.: Dokumentumok a magyar 
forradalmi munkásmozgalom történetéből. 1919-1929. Összeállította: Imre Mátyásné, S. 
Mándi Maeda, Szabó Ágnes. Kossuth Könyvkiadó, 1964. 82-93. o. 

5 A fogolycsere alapja az 1920. május 29-én Koppenhágában megkötött egyezmény 
volt a magyar és orosz hadifoglyok, továbbá polgári személyek kölcsönös kiadásáról. A nép- 
biztos-per, a Tanácsköztársaság idején tisztséget viselők elleni perek súlyos ítéletei arra kész- 
tették a szovjet kormányt, hogy további tárgyalásokat kezdeményezzen kiszabadításuk érdeké- 
ben. 1921. július 28-án Rigában újabb egyezmény jött létre. Ennek alapján hat csoportban, 
összesen 329, súlyos büntetésre ítélt politikai fogoly szabadult és került családtagjaival együtt 
Szovjet-Oroszországba. Amikor a KMP újjászervezése során a magyar hatóságok újabb kom- 
munistákat tartóztattak le és ítéltek súlyos börtönbüntetésre, a szovjetkormány újabb tárgyalá- 
sokat folytatott az elítéltek kiszabadítása érdekében. Az egyezményt kiegészítették, melynek 
alapján az újabb, 1922., 1923., 1924-ben lefogott kommunistákat is távozni engedték Magvar- 
országról. 

§ Moszkvába 59 fő érkezett meg, mert Csehszlovákiában a kormány utasítására Janousek 
Antonint, a Szlovák Tanácsköztársaság volt népbiztosát visszatartották. 

elhelyezéséről, munkába állításáról. Kun a megbeszéléseken hangsúlyozta, hogy 
ezeknek a kérdéseknek megoldása különösen fontos a nehéz körülmények kö- 
zött dolgozó KMP számára, de munkába állításuk nem érdektelen a szocializ- 
must építő Szovjet-Oroszországnak sem, mert, mint Kun Béla írta 1921. augusz- 
tus 16-án Leninhez küldött levelében: ,, A szabaddá lett elvtársak között azon- 
ban nagy tömeg kitűnő, vezető szerepre alkalmas munkás van; közöttük több 
elsőrendű értelmiségi erő és végül sok olyan személy is, akik az ingadozó elemek 
közé tartoznak. Az ingadozó elemek között viszont találunk egy sor jóindulatú, 
fejlődőképes, nagy munkásmozgalmi múlttal rendelkező barátot. Nagyon fon- 
tosnak tartom, hogy e megkínzott emberek számára, amennyiben ezt Szovjet- 
Oroszország jelenlegi gazdasági helyzete megengedi, három hónapig olyan 
életet biztosítsanak, amely a soraikban kifejtendő propagandámat támogatná."" 

A szovjet állami és pártszervek e nehéz időszakban mindent megtettek, 
hogy Kun kérését teljesítsék. A szovjet fővárosban a nehézségek ellenére tata- 
rozták azokat az épületeket, ahol a kicserélteket elhelyezték. A Moszkva kör- 
nyéki szanatóriumokban 30 ágy várta a betegeket, de megvolt a lehetőség arra 
is, hogy a rászorulókat a Krímben gyógykezeljék. A nehéz ellátási viszonyok 
közepette is szanatóriumi fejadagot biztosítottak nekik. 

1921. november elsejéről másodikára virradóra futott be az a vonat a moszk- 
vai Vindovszki pályaudvarra, mely a kicseréltek első csoportját szállította. A 
csarnokban megjelentek a Moszkvában élő magyarok, élükön Kun Bélával. 
A Kommunista Internacionálét Rákosi Mátyás képviselte. A pályaudvarról 
egyenesen szálláshelyükre vitték őket, ünnepélyes fogadtatásukra csak másnap 
került sor a Kommunista Internacionálé küldötteinek jelenlétében." 

Moszkvában ezekben a napokban már beköszöntött a tél. A kiérkezettek 
számára mindenekelőtt az időjárásnak megfelelő ruházatról kellett gondoskodni. 
Nagy mennyiségű fehérneműt adott részükre a moszkvai kommuna." Ruhase- 
gély ügyében Kun is több ízben fordult a bécsi, a csehszlovákiai, a németországi 
magyar emigrációhoz." Pénzt gyűjtöttek és az azon vásárolt ruhaneműt küldték 
ki Szovjet-Oroszországba." 

A KMP Központi Bizottsága több millió osztrák korona értékű ruhaneműt, 
tisztálkodáshoz szükséges szereket vásárolt Bécsben, ezeket a szovjet kereske- 
delmi szervezeten keresztül juttatta el Moszkvába." 

1921. december 8-án Bécsben több százan jelentek meg azon a gyűlésen, 
melynek két napirendje volt. Az első: a Tanácsköztársaság mártírjairól való meg- 
emlékezés, a második a kicseréltek segítése, valamint az otthoni börtönökben és 
internáló táborokban maradtakról név- és adatlista összeállítása. 

Ezt az utóbbi feladatot a kiérkezettek is megkapták, mert az így összeállí- 


: PI Archívum. 500. f. 1/1. ő. e. Közli: Szabó Ágnes. Párttörténeti Közlemények, 1960. 
4. sz. 187-188. o. 

" A kicseréltek Moszkvában. Proletár. 1921. november 17. 7. o. 

" PI Archívum. 500. f. 12/69. ő. e. 

" Vo. 

" Pártügyek. Proletár, 1921. november 17. 

19 PI Archívum. 500. f. 16/65. 6. e. 

"H Pártközi gyűlés. Proletár, 1921. december 8. 

tott névjegyzékek nagy segítséget jelentettek a további csoportok összeálli- 
tásánál. 

A kicseréltek munkába állítása — mint azt Kun Bélának a KMP Központi 
Bizottságához intézett 1921. október 23-i leveléből tudjuk — már a Leninnel 
folytatott megbeszélésen is felmerült. , Beszéltem Leninnel - írta levelében 
Kun Béla -, aki azt a tanácsot adta, hogy mindent kövessünk el, hogy a kiszaba- 
dultak ne mint emigránsok éljenek, hanem lehetőleg már itt kapcsolódjanak 
bele produktív párt- és kereső tevékenységbe már a három hónapi szanatóriumi 
ellátás letelte után, vagy akiknek ez nem kell, azok már előbb." 

Lenin nem véletlenül adta ezt a tanácsot. Ő maga hosszú évekig élt emig- 
rációban és saját tapasztalatából tudta, hogy milyen lényeges az emberek sorsa 
és jövőjük alakulása szempontjából, hogy beilleszkedjenek annak az országnak 
életébe, amely hosszú ideig a hazájuk lesz. 


AZ EMIGRÁCIÓ ÖSSZETÉTELE 


A Tanácsköztársaság megdöntése után a legnagyobb magyar politikai emigráció 
a Szovjetunió területén alakult ki. Pontos adatok nem állnak rendelkezésünkre, 
de - eddigi kutatásaink alapján — több tízezerre becsüljük azok számát, akik Ma- 
gyarország felszabadulásáig a Szovjetunióban éltek. Ez a nagyszámú emigráció 
lényegében három fő rétegből alakult ki: 

1. Több ezer internacionalista és volt hadifogoly, akik az októberi szocialista 
forradalom és a polgárháború évei után a hadifogoly-csere keretében nem tér- 
tek vissza Magyarországra, hanem letelepedtek a Szovjetunió legkülönbözőbb 
területein, családot alapítottak, részt vettek a polgárháború utáni újjáépítésben 
és a szocializmus építésében. 

2. A Tanácsköztársaság megdöntése után fogolycserével kikerültek és csa- 
ládtagjaik. 

3. Az 1919 és 1945 között különböző utakon a Szovjetunióba kerültek s 
ott letelepedtek. 

Ez a réteg is több csoportból állt: 

a) 1919 után - s erre már utaltunk - a menekülők a legkülönbözőbb európai 
országokba és más kontinensekre is eljutottak. Egy részük a későbbi évek során 
a Szovjetunióba került, főleg Ausztriából, Németországból, Franciaországból, 
az Egyesült Államokból stb. Sokat káderképzésre küldtek, hogy majd az egye- 
tem, a Lenin-iskola stb. elvégzésével erősítsék a küldő ország kommunista moz- 
galmát, ill. a KMP rendelkezésére álljanak. Sok esetben azonban előfordult, 
hogy tanulmányaik befejezése után már nem tudtak visszatérni ugyanabba az 
országba, ahonnan a Szovjetunióba küldték őket, s Magyarországra sem utaz- 
hattak. Így, míg ennek az ideje eljött, átmenetileg vagy véglegesen a Szovjet- 
unióban maradtak. Egy részüket pártmunkára küldték a Kommunista Inter- 
nacionáléba vagy intézményeibe, olykor a különböző szovjet köztársaságokba, de 
sokan kerültek üzembe fizikai munkára eredeti szakmájukba. Ez a réteg gya- 


12 PI Archívum. 500. f. 12/65. ő. e. 

rapodott a csehszlovák, a román és a jugoszláv kommunista párt magyar nem- 
zetiségű tagjaival is, tekintélyes részük később a magyar kommunista pártban 
tevékenykedett. 

b) Az 1920-as, majd főleg az 1930-as évek elején a szovjet állami és társa- 
dalmi szervek hívására nagyszámú — köztük sok magyar -— szakember érkezett 
Németországból, Amerikából, Szlovákiából, akiknek egy része a magukkal ho- 
zott termelési eszközökkel ipari és mezőgazdasági szövetkezeteket alakított. A 
magyar szakmunkások, mérnökök egy része a nagyiparban helyezkedett el, má- 
sok orosz nyelvtudás híján a magyar emigráció életében vettek részt. 

c) Magyarországról a húszas évek végén és a harmincas évek elején a szov- 
jet szervek Bécsben és Szlovákiában működő toborzó irodáin keresztül — több 
évre szóló munkaszerződésekkel -— ipari és mezőgazdasági szakemberek kerül- 
tek a Szovjetunió legkülönbözőbb területeire. 

d) A két világháború között Magyarországról illegális módon kiküldött párt- 
munkások. 

e) Törökországból kitoloncolt magyar politikai emigránsok, akik Odesszán 
át kerültek a Szovjetunióba. 

f) A spanyol polgárháború magyar önkéntesei, akik nem térhettek vissza 
hazájukba. 

£) A második világháború alatt a fronton átszökött kommunista és más an- 
tifasiszta katonák. 

h) Az Erdélyből Moldáviába szökött magyarok, akik főképpen Kisinyov- 
ban és környékén telepedtek le. E csoport jelentős része — mint adataink bizo- 
nyítják — korábban már részt vett az erdélyi munkásmozgalomban. 

A magyar emigráció központja Moszkva volt, de már a polgárháború ide- 
jén is igen nagy számban éltek magyarok Szibériában és a Távol-Keleten. Ez a 
szétszórtság csak fokozódott az újjáépítés és a fogolycsere után a köztársaságokba 
történt telepítésekkel az ötéves tervek idején pártmunkára vezénylésekkel, az 
ipari centrumok kialakításával, a mezőgazdaság szocialista átszervezésével. S0- 
kan megbízatásuk elvégzése után nem tértek vissza Moszkvába, hanem letele- 
pedtek. Tudomásunk szerint több mint 30 nagyvárosban éltek nagyobb szám- 
ban magyarok, közülük a legtöbben: Moszkva után sorrendben Leningrád, Ki- 
jev, Szamarkand, Taskent következett, majd a Volgai Német Autonóm Köztár- 
saság fővárosa, Engels (Pokrovszk) és e köztársaság más városai, továbbá Alma- 
Ata, Kisinyov, Odessza, Baku, Rosztov, Krasznodar, Irkutszk, Szaratov, Mag- 
nyitogorszk, Novoszibirszk, Sztalingrád, Tbiliszi, Frunze, Dnyepropetrovszk, 
Szverdlovszk, Vlagyivosztok, Harkov, Cseljabinszk, valamint számtalan kisebb 
város és település. 

Az emigráció életkori megoszlását vizsgálva — a volt internacionalistákat is 
beleértve — megállapíthatjuk, hogy többségük munkaképes, ereje teljében lévő, 
30-40 év közötti emberből állt, kivéve azokat, akik vagy mint internacionalisták 
sebesülésük, vagy mint politikai foglyok a börtönökben elszenvedett kínzások 
következtében megrokkantak. Róluk a szovjet állam gondoskodott. 

A legidősebbek 1860-ban és az 1860-as évek végén, az 1870-es évek elején, 
a legfiatalabbak 1900 és 1906 között születtek. Az emigránsok főleg az 1880- 
1890-es korosztályba tartoztak. 

A kicseréltek hozzátartozóiként nagyszámú, különböző korú gyermek is 
érkezett és az évek során sok gyermek született, sokan megházasodtak a Szov- 
jetunióban és leszármazottaik ott nőttek fel. Egy részük bekapcsolódott az emig- 
ráció életébe és munkájába. Az új generáció zöme azonban már szovjet állam- 
polgárként alapított családot és a felszabadulást követően nem tért haza még 
akkor sem, ha szülei visszatelepültek Magyarországra. 

Születési helyüket vizsgálva — az Osztrák-Magyar Monarchia területét 
figyelembe véve -— az ország minden megyéjéből származtak. Többek között ez 
az egyik magyarázata annak, hogy soraikban nagy számban voltak olyanok, akik 
a magyaron kívül anyanyelvi szinten beszéltek más nyelveket: németet, szlová- 
kot, horvátot, románt stb. 

Az emigráció foglalkozás tekintetében is tarka képet mutatott. 

Az első világháborúba Magyarország területéről bevonultatottak döntő több- 
sége az agrárproletárok, a kevés földű nincstelen parasztok és az ipari proletariá- 
tus soraiból került ki. Mint Milei György írja: , A fogságba esett magyarok mint- 
.egy kétharmadát a falusi szegények, a kis- és középparasztok tették ki. Jelentős 
volt — különösen az altisztek között — a kispolgárság aránya. Az ipari munkások 
közül került ki a foglyok mintegy 1094-a annak ellenére, hogy a hadiipari fel- 
mentések miatt a munkások aránya ennél kisebb volt a hadseregben. A fogoly 
tiszteknek kb. 2094-a a hivatásosok, 8099-a a tartalékosok, a közép- vagy főis- 
kolát, egyetemet végzett értelmiségiek közül került ki. Az ő soraikat egészítették 
ki az ún. önkéntesek, a még legénységi állományú értelmiségiek."! 

Szinte mindegyik fenti rétegből maradtak kint Szovjet-Oroszországban. 
Legnagyobb számban a volt agrárproletárok és ipari munkások. 

A nagy létszámú paraszti tömegből mindenekelőtt azok maradtak ott, akik 
Magyarországon is cselédek, földnélküli agrárproletárok voltak. Többségük le- 
telepedett s földműves lett azon a területen, ahol korábban hadifogolyként dol- 
gozott, vagy internacionalistaként harcolt. 

A húszas évek elején - főleg a volt internacionalisták — az ipari munkások- 
kal összefogva kommunákat hoztak létre. Őket a későbbi években is ott találjuk 
a mezőgazdaság szocialista átszervezéséért vívott küzdelemben. Szép számmal 
akadtak olyanok, akik a húszas évek közepén szakmát tanultak és ipari munkássá 
váltak. Ezek előtt az iparosításkor, az ötéves tervek idején megnyílt a lehetőség 
arra, hogy szakmailag továbbképezzék magukat, s felsőfokú képesítést szerez- 
zenek. 

A hadifogság helyén letelepedett ipari munkások száma lényegesen keve- 
sebb. Ezt a réteget inkább azok tették ki, akik ott helyben családot alapítottak, 
s így már nehezebben változtattak helyzetükön. Az ipari munkások közül sok 
.ezer, főleg a korábbi szervezett munkások, a Vörös Hadsereg soraiban harcolta 
végig a polgárháborút. Több ezren a hadsereg kötelékében maradtak és főleg 
Szibériában, a távol-keleti köztársaságok létrejöttekor részt vettek a helyi szov- 
jet szervek és a pártapparátus létrehozásában, a határőri és a belügyi szervek 
kialakításában és megerősítésében, az ellenforradalmi bandák elleni harcokban. 
Feladatuk teljesítése után egyetemet, felsőfokú iskolát, katonai akadémiát vé- 


15 Milei György: A mi forradalmunk is. Táncsics Könyvkiadó, 1979. 14. o. 

geztek és a népgazdaság különböző posztjain nyertek beosztást; sokan hivatásos 
katonatisztek lettek. 

E rétegekből lényegesen kevesebb azoknak az értelmiségieknek a száma, 
akik mint volt hadifoglyok vagy internacionalisták telepedtek le Szovjet-Orosz- 
országban. A kintmaradottak főleg a néptanítók köréből kerültek ki, de nem nagy 
számban találunk még orvosokat, volt egyetemi hallgatókat és gimnáziumi érett- 
ségi előtt álló diákot is. (Egy részük később befejezte megkezdett tanulmányait, 
majd egyetemre került vagy szakmát tanult.) Valamennyien már Magyarorszá- 
gon is a haladó, a forradalmi 1848-49 emlékét ápoló, az ország demokratizálását 
sürgető értelmiségiek közé tartoztak, ezért vettek részt az álmaikat megvalósító 
októberi forradalomban, majd az annak vívmányait védő harcokban. Részben 
az ő soraikból kerültek ki az első magyar pártiskolák, az alsó- és felsőfokú katonai 
iskolák és tanfolyamok tanárai. 

Az 1920-as évek elején kiszabadultak ausztriai internálásukból a KMP 
Központi Bizottságának és a Magyar Tanácsköztársaság kormányának tagjai. Rö- 
videbb-hosszabb ausztriai tartózkodás után legtöbbjük a Szovjetunióban telepe- 
dett le. E réteg főleg ipari munkásokból és értelmiségiekből állott. 

A kicseréltek között is sok volt az olyan internacionalista, aki a munkás- 
hatalom idején fontos tisztségeket töltött be vagy a proletárdiktatúra megdöntése 
után a KMP újjászervezésében vett részt. 

A kicseréltek zömét az ipari munkások és az értelmiségiek adták. A pa- 
rasztszármazásúak legtöbbje az agrárproletariátus soraiból került ki, s a Tanács- 
köztársaság idején főleg a vidéki direktóriumok elnökeiként, tagjaiként, a Vörös 
Hadsereg és a karhatalmi alakulatok katonáiként védelmezték a munkáshatal- 
mat. 

Feltétlenül szólni kell az emigráció szakmai megoszlásáról. Így lehet kimutatni 
azokat a változásokat, amelyeken az emigránsok a húszasévek végén és a harmin- 
cas évek elején átmentek. 

Előzőleg már szóltunk arról, hogy az emigráció többségét az agrárproletá- 
rok és az ipari munkások tették ki. A parasztszármazásúak Magyarországon cse- 
lédként vagy néhány hold földön gazdálkodó parasztemberként éltek. Soraik- 
ban csak elvétve akadni olyanra, akiknek szakmája is volt. Iskolai végzettségük 
általában 3-6 elemi, azt is többnyire osztatlan falusi iskolában végezték. 

Figyelemre méltó, hogy az ipari munkások képzettsége mindössze néhány 
szakmára korlátozódik. Ez a korabeli Magyarország ipari és technikai fejlettsé- 
gét, pontosabban fejletlenségét tükrözi. A rendelkezésünkre álló anyagokból 
kiderül, hogy az idősebb korosztály még valcolni járt, vándorlásuk során elju- 
tottak egész Európába. Legtöbben (főleg a vasas, a nyomdász és a bőrös szak- 
mából) Németországot és Ausztriát járták be, hogy szakmai tudásukat, műveltsé- 
güket gyarapítsák. Szinte valamennyien szervezett munkások voltak, vagy a 
külhoni szervezett munkások hatására kapcsolódtak be az országok munkás- 
mozgalmába. 

Az emigrációban élő szakmunkások zöme a vasasszakmákból került ki, leg- 

többjük lakatos, esztergályos, kovács, mechanikus gépész, autószerelő, de akadr 
néhány villanyszerelő és rézműves is. Soraikban nem ritka a polgári iskolát, de 
főleg az alsó és felső technikai iskolát végzett ember. Létszámban a nyomda- 
ipariak követték őket: betűszedők, gépnyomók, könyvkötők. Majd a bőrösök kö- 
vetkeztek, főleg cipészek és csizmadiák. Ennél lényegesen kevesebben képvisel- 
ték a fa- és építőipart. Itt csak három szakmát érdemes megemlíteni: kádár, kő- 
műves, szobafestő. Ugyancsak elég kevés bányász került ki; számuk később 
nőtt olyanokkal, akik ott választották ezt a szakmát. Kis számban találunk még 
textilmunkást és vasutast, közülük is főleg mozdonyvezetőt és fűtőt. 

Az emigránsok közt meglepően elenyésző volt a betanított gyári munkások 
száma. Találtunk viszont egy-két mezőgazdasági szakmunkást, aki itthon a 
szőlő- és zöldségtermesztésben vett részt. A felsorolt szakmákon kívül említésre 
méltó még egy-egy fodrász, néhány sofőr, pék, szabó, szakács stb. 

Az értelmiségiek szakmai megoszlását tekintve megállapítható, hogy sok 
a tanító és tanár, jogász, orvos, kereskedelmi és banktisztviselő, de volt néhány 
mezőgazdasági szakember, mérnök, újságíró, író, továbbá néhány képzőművész 
és zenész, egy-két volt hivatásos katona- és rendőrtiszt. 

Az emigráció munkaképes tagjait a húszas évek elején főleg a férfiak adták. 
A nők közül eleinte inkább azok álltak munkába, akik már itthon is dolgoztak, 
szervezett munkások voltak, résztvevői a hazai munkás-, főleg a nőmozgalom- 
nak. A harmincas évekre azonban ez az arány is megváltozott. 


AZ EMIGRÁCIÓ BEILLESZKEDÉSE 


Az emigráció ügyeinek intézésére felállították a Magyar Emigránsok Ügyeivel 
Foglalkozó Hivatalt, amely a Szovjetek Összoroszországi Központi VB-jének 
volt alárendelve és annak irányításával működött. Vezetésével az OK(b)P KB 
és amagyar KMP KB Garasin Rudolfot bízta meg, aki e munkája mellett a hadi- 
fogoly-csere befejezéséig a Vengerszkaja Rabocsaja Druzsinának (Magyar 
Munkás Kommunának) az irányítását is ellátta. 

A párttitkári s egyben a nyelvtanítás megindításával járó teendőket Kelemen 
Andorra bízták, aki korábbi munkája folytán (tanító és pártiskolai tanár volt) 
mindkét területen már nagy tapasztalattal rendelkezett. Az iroda vezetőségi tag- 
jait úgy válogatták össze, hogy a testületben egyaránt képviselve legyenek a ki- 
cseréltek és a volt internacionalisták." 

A pártvezetőség a hivatal fő feladatának a kicseréltek egészségének helyre- 
állítását, a szovjet politikai és gazdasági élet megismertetését, valamint az egész- 
séges emberek munkába állítását jelölte meg. 

Már utaltunk rá, hogy a kiérkezettek munkába állításával Lenin szemé- 
lyesen is foglalkozott. A kérdés fontosságára való tekintettel az elhelyezés problé- 
máinak megoldásába magas szintű szovjet állami és társadalmi szerveket is be- 
vontak. 


NN 1pI Archívum. 500. f. 12/69.; Garasin Rudolf: Vörös sipkások. Kossuth Könyvkiadó, 
1967. 

A tárgyalások igen biztatóan folytak. Kun Béla így számolt be róluk a KMP 
 KB-jának: , Holnapi napon [1921. november 7. - P. K.] tárgyalok a Népgazdasá- 
gi Tanács elnökével, Bogdanovval ez irányban. Ő a legnagyobb örömmel haj- 
landó szakmunkásokat mintaüzemekben elhelyezni, vagy esetleg belőlük kva- 
lifikálatlan munkásokkal egybekapcsoltan mintaüzemet alkotni. Ugyancsak be- 
szélt velem ebben az irányban Zinovjev is, aki viszont Pétervárott akarná őket 
gyárba telepíteni."!5 

Feltételezhető, hogy e tárgyalások alapján küldték az első nagyobb létszámú 
magyar csoportot Pétervárra. A városban akkor már éltek magyarok. Többen 
maradtak ott családostól a korábban Péterváron működő volt tiszti iskola hall- 
gatói és tanárai közül. A húszas évek végén újabb csoportok érkeztek. 

1922 után folyamatosan leszerelték azokat az internacionalistákat, akiket a 
polgárháború idején az intervenció és a bandák elleni harcra mozgósítottak. A 
hadifogoly-csere keretében nagy részük hazatért ugyan Magyarországra, de ad- 
dig is, míg ez bekövetkezett, gondoskodni kellett megélhetésükről. Legtöbbjük 
a moszkvai Magyar Munkás Kommunában dolgozott. Azoknak is munkalehe- 
tőséget kellett azonban biztosítani, akik véglegesen Szovjet-Oroszországban ma- 
radtak. Az ő elhelyezésüket is az említett hivatal végezte. 

Megérkezésükkor a kicseréltek többsége reálisan mérte fel az előtte álló feladato- 
kat. Sokan igénybe sem vették a pihenésre kapott három hónapot, azonnal mun- 
kába álltak. 

A magyar emigráció — mint ezt a fogolycsere 10. évfordulóján megtartott 
ünnepi beszédben is kiemelték — már 1922-ben, az újjáépítés idején egész sor 
üzemben fontos szerepet töltött be. Szinte megállapítani sem lehetne azok szá- 
mát, akik ezekben az években a Vörös Hadsereg, a határőrség, a belügyi, a kül- 
ügyi és a külkereskedelmi népbiztosságok területén vagy a Kommunista Inter- 
nacionálé különböző szerveinél voltak vezető tisztségekben vagy beosztottként 
dolgoztak ott. A németet anyanyelvi szinten beszélők közül már ekkor sokan 
kerültek a német nemzetiségűek által lakott Volga menti vidékre. 

A leggyorsabban a szakmunkások helyezkedtek el, kisebb részük a már 
helyreállított nagyüzemekbe ment dolgozni, nagyobb részük a helyreállítás fo- 
lyamatába kapcsolódott be, főleg Moszkvában. Amikor már nyelvismeretük is 
volt, a különféle köztársaságokba kerültek. 

Az emigráció vezetősége a munkalehetőségek biztosítása végett egy sor 
olyan kommuna felállítását kezdeményezte, amelyekben a magyar szakemberek 
hasznosítani tudták szakmai felkészültségüket. Mindehhez segítséget nyújtott a 
moszkvai párt- és tanácsi apparátus. 

Lenin, különösen a szocialista építés kezdeti szakaszában, nagy jelentőséget 
tulajdonított a kommunáknak. 1922—-23-ban írt munkáiban vissza-visszatér e 
kérdés elméleti és gyakorlati vonatkozásaira. 

A szövetkezetek formáinak kialakításáért évekig folyt a harc. A magyarok 


4 PI Archívum. 500. f. 12/66. ő. e. 

közül sokan már a húszas évek elején erre a területre kerültek, pl. Varjas Elemér, 
aki Magyarországon a Tanácsköztársaság idején népbiztosi megbízottként mű- 
ködött az Országos Központi Hitelszövetkezetnél, 1923-tól a moszkvai Szövet- 
kezeti Központban dolgozott egy ideig a nemzetközi osztály munkatársaként, 
majd rövid időn belül a nemzetközi export-import osztály vezetője lett. Ezzel 
egyidőben a szövetkezeti mozgalom elméleti kérdéseivel és nemzetközi tapaszta- 
lataival is foglalkozott, egyúttal G. Oszvald néven a Kommunista Internacionálé 
szövetkezeti szekciójában is tevékenykedett. Egy sor állam (Anglia, Norvégia, 
Svédország, Franciaország, Csehszlovákia, Bulgária) szövetkezeti szakemberé- 
vel tartott kapcsolatot és részt vett több nemzetközi szövetkezeti tanácskozáson 
és kongresszuson. Munkásságát bizonyítják azok a könyvek, tanulmányok és 
cikkek, amelyeket a szövetkezeti mozgalom történetéről és nemzetközi tapasz- 
talatairól írt. 

Mint már utaltunk rá, a húszas évek elején a magyarok kezdeményezésére 
több ipari és mezőgazdasági kommuna alakult nemcsak Moszkvában és környé- 
kén, hanem a köztársaságokban is. Létrejöttüket a párt- és állami szervek min- 
denütt támogatták az ország újjáépítése, a szövetkezetek fejlesztése, nem utolsó- 
sorban pedig a lakosság ipari és mezőgazdasági árucikkekkel való ellátása végett. 
Példaként röviden a három legnevezetesebbről szólunk. 

A Magyar Munkás Kommuna (Vengerszkaja Rabocsaja Druzsina, Moszk- 
va, Baumanszkij Rajon, Krasznoszelszkaja ul. 65.) tudomásunk szerint ezen a 
néven 1927-ig vagy 28-ig működött. Ekkor vette át vezetését a Bauman Kerületi 
Tanács helyi üzemi igazgatósága. Akommuna, mely több száz főt foglalkoztatott, 
fő feladatának tekintette, hogy szolgáltatásaival hozzájáruljon Moszkva kommu- 
nális és ipari szükségleteinek kielégítéséhez. Különféle műhelyeiben kezdetben 
a hazatérésükre váró és a letelepedett internacionalisták jutottak munkához, 
majd a fogolycsere után főleg olyan magyar szakmunkások, akiket orosz nyelv- 
tudásuk híján másutt nehezen tudtak volna elhelyezni. 

A kommuna tevékenysége igen szerteágazó volt. Építőipari részlege, mely 
eleinte Moszkva romos épületeit állította helyre, több mint 200 embert foglal- 
koztatott. Emellett szabó-, cipész-, asztalos-, és autójavító-műhelye is működött. 
A szabóműhely a jelohovi zálogház épületében rövid időn belül ruhagyárrá ala- 
kult, ahol fehérneműt, ágyneműt és női felsőruhát készítettek. Később a moszk- 
vai városi tanács felkérésére a város több pontján divatszabóságokat nyitottak. 

Moszkva határában 50 hektár földön konyhakertészetet létesítettek. Meleg- 
házaiban télen zöldségfélét termesztettek, melyből nemcsak a kommunát látták 
el, hanem az Internacionalista Központi Kórház és más szervek, pl. a Bauman 
kerület közkonyháit is. 

A kommuna műhelyei alig győzték a sok munkát. Pártalapszervezetük,. 
amely a moszkva Bauman kerületi PB-hez tartozott, több mint 200 tagot szám- 
lált. A kommunát a kerületi pártbizottságban két fő, a Moszkvai Városi Tanács- 
ban egy fő (Garasin Rudolf), a Bauman Kerületi Tanácsnál pedig tíz fő képvi— 
selte.!e 


"6 Garasin Rudolf id. mű.; PI Archívum, 867. f. p-2/213., 867. f. g-217. és mások 
visszaemlékezése alapján. 

Említésre méltó a Moszkva környéki, Mozsajszki Járásban fekvő Bulicsevo- 
magyar kommunája. Ezt 50 fővel (ebből 10 orosz nemzetiségű volt) 1924. január 
28-án alakították. Tagjai olyan leszerelt internacionalisták és kicseréltek voltak, . 
akik Magyarországon is mezőgazdasági munkásként dolgoztak. A járás vezetői 
1924. augusztus 20-án tett látogatásukkor tapasztalták, hogy a tagok példát. 
mutatnak arra, hogyan kell dolgozni egy gépekkel felszerelt kommunának. 
Gépeikkel segítették az egyénileg dolgozó parasztgazdaságokat is. Kis- 
mértékben foglalkoztak állattenyésztéssel, ezenkívül asztalos- és kovácsműhelyük. 
is volt. 

Már 1924-ben tervbe vették, hogy saját iskolát állítanak fel. Mozsajszkban 
klubjuk, mozijuk, könyvtáruk működött, amelyet magyar nyelvű könyvekkel 
és újságokkal láttak el." A moszkvai magyar klub patronálta a kommunát; főleg 
a terménybetakarítás idején siettek segítségükre. 

A köztársaságokban működő kommunák közül az Interhelpót emelném ki, . 
ami eszperantó nyelven a nemzetközi kölcsönös segítségnyújtást jelenti. Ez Kir- 
giziában, a mai Frunzéban működött és egyike volt a Lenin felhívására létreho- 
zott szövetkezeteknek. 

A kommuna kezdeményezése a Csehszlovák Köztársaságból indult el: Ma- 
recsek Rudolf volt internacionalista harcos vetette fel a szövetkezet megalakí- 
tásának gondolatát. Mint a Sarló és Kalapács cikke írta: ,, . . . jól tudta, hogy a 
polgárháborúban minden összerombolódott és a fiatal Szovjetuniónak munkás-- 
kézre, specialistákra és gépekre van szüksége; nagy mozgalmat kezdett egy olyan 
szövetkezet megalakítására, amely a Szovjetunió segítségére siet". A kezdemé- 
nyezés lelkes visszhangra talált Szlovákia magyar és szlovák dolgozói körében. 
Valóra váltásához nagy segítséget nyújtott (mint azt későbbi visszaemlékezése- 
ikben írják) a túrócszentmártoniaknak a Kassai Munkásban megjelent felhívása, . 
melyben a szövetkezet megalakításához való csatlakozásra szólítják fel a lap 
olvasóit. 

Először a túrócszentmártoni építőszövetkezet dolgozói határozták el, hogy 
az összegyűjtött pénzen olyan termelőeszközöket vásárolnak, amelyekkel a Szov- 
jetunióba való áttelepülésük után szövetkezetet alakíthatnak. Az alapítók között. 
több kommunista is volt. A szövetkezetet még otthoni megalakulásakor, 1923. 
május 1-jén Interhelpónak nevezték el. A kezdeményezés sikere érdekében élénk 
agitációt fejtettek ki, hangsúlyozva, hogy nem elég a Szovjetunióval együttérez- 
ni, tettekkel is hozzá kell járulni a szocializmus építéséhez. Felhívásukra egyet- 
len hónap alatt annyian jelentkeztek, hogy még 1924 tavaszán összehívták az ala- 
kuló közgyűlést. Itt elfogadták a zsolnaiak javaslatát, hogy hozzanak létre ipari 
szövetkezetet, és Közép-Ázsiában, Kirgiziában telepedjenek le. Elhatározásukat 
azzal indokolták, hogy ipari termékekkel akarják hozzásegíteni a félgyarmati 
sorból felszabadult nomád kirgizeket életformájuk megváltoztatásához."" 

A közgyűlés kimondta, hogy minden belépő tag köteles részjegyet venni. 
Az így befolyt összegből vásárolták a szövetkezet felszerelését, amelyet maguk- 
kal vittek. Ugyanezen a közgyűlésen határozták el, hogy milyen szakágakat állí- 


!" PI Archívum. 501. f. 17/1. ő. e. 
18 Szabó János: Internacionalisták Kirgizföldön. Kossuth Könyvkiadó, 1975. 11. o. 

tanak fel: gyapjúszövetgyártás, felsőbőrkészítés, bútorgyártás, fafeldolgozás, 
vas és fém közszükségleti cikkek, valamint gépalkatrészek gyártása. 

A szervezést és az áttelepülést a csehszlovák kommunista párt is támogatta. 
Az első csoport 1925. március 29-én indult el 303 fővel Pispekbe (ma Frunze).!" 
A különvonat 20 teher- és 13 személykocsiból állt. Már az első csoportban - 
melyet a következő években újabbak is követtek — sok volt a magyar. A szövet- 
kezet magyar tagjai később kapcsolatot tartottak a moszkvai magyar klubbal, 
leveleztek a Sarló és Kalapáccsal, anyagiakkal támogatták a KMP-t. A szövet- 
kezet tíz év alatt hatalmas kombináttá fejlődött, melyet gyakran kerestek fel a 
nemzetközi munkásmozgalom Szovjetunióban járó küldöttségei. Meggyőződ- 
hettek a szlovák, a magyar és a kirgiz dolgozók eredményeiről. 

Sajnos keveset tudunk arról a mezőgazdasági kommunáról, melyet 1922 
és 1926 között, szintén a lenini felhívásra az Egyesült Államokból áttelepültek 
hoztak létre az ukrajnai Herszon mellett. Magukkal hozták a kommuna teljes 
gépi felszerelését. Soraikban szintén sok volt a magyar nemzetiségű.?" 

Tudomásunk van arról is, hogy magyar kommuna létezett az azerbajdzsáni 
Kara-Csalában és Lakiban is. 

A húszas évek elején előfordult az is, hogy magyarok teljesen lerombolt 
gyárak vagy üzemek helyreállítását, majd működtetését vállalták. Ilyen volt pl. 
az AMO autójavító és szerelőkommuna is, mely a későbbi években Moszkva 
legnagyobb autógyárává fejlődött. A kommunában főleg a vasasoké volt a fő- 
szerep. Kezdetben csak olyan kisebb teherautók javítását végezték, amelyekre az 
áruszállítás lebonyolításánál volt igen nagy szükség. Később a kommuna veze- 
tését szovjet szervek vették át. Az ott dolgozó magyar szakemberek egy részét 
Szovjet-Oroszország különböző vidékeire küldték dolgozni, de az AMO-ban 
a későbbi években is sok magyar szakmunkás dolgozott. 

Nehéz és hosszú lenne azokat az üzemeket, gyárakat és szövetkezeteket 
felsorolni, ahol a magyar szakemberek elhelyezkedtek, vagy amelynek a helyre- 
állításában részt vettek. Ezek közül csak néhányat említünk, főleg azokat, ame- 
lyekre még más vonatkozásban, e munka folyamán visszatérünk: Elektrozavod, 
Frezer gyár, Burevesztnyik cipőgyár, a Kaganovicsról elnevezett golyóscsapágy- 
gyár, az állami izzólámpagyár, a Frunze gyár, a Gorkij autógyár, a Krasznij 
Puty stb. 

Az értelmiségiek zöme több nyelvet beszélt, így beilleszkedésük könnyebb 
volt. Őket főleg olyan munkaterületre helyezték, ahol nyelvtudásukat és szak- 
mai felkészültségüket kamatoztatni tudták. 

Az értelmiségiek közül leghamarabb Biermann István, Magyar Lajos, dr. 
Landler Ernő, dr. Engel József, Kelen József, Hevesi Gyula, Hevesi Ákos és 
mások nyertek elhelyezést. Varga Jenő 1921 augusztusában Lenintől kapott 
megbízatást egy Nemzetközi Munkásmozgalmi Tájékoztató Szolgálat meg- 
szervezésére Berlin székhellyel. Felállítása után az intézményben több olyan ma- 


19 Más források szerint 1925 májusában 418-an indultak el. 
1 pI Archívum. 867. f. m-35. 


"128 


gyar is dolgozott, aki a húszas évek végén a moszkvai emigráció tagja lett." 
1924-től neves értelmiségiek dolgoztak a Glavlitnél (Kiadói Főigazgatóság): 
Sík Endre, Szabados Sándor, Berei Andor, Illés Béla, Barta Sándor, Mácza 
János, Szabó Gyula és mások. 

Voltak, akik átmenetileg, míg az orosz nyelvből a legszükségesebbet elsajá- 
títják, fizikai munkát vállaltak, később szakmájukban helyezkedtek el, pl. Gerő 
Ernő, aki a Karikás Frigyes vezette Kardolenta textilgyárban vállalt munkát; 
dr. Balogh János a moszkvai Klopstok gyárban lett kazánfűtő, majd a rendőrség- 
hez került; Illés Béla a Sarló és Kalapács gyárban dolgozott. 

Sokan már a húszas évek elejétől vezető állami és párttisztségeket, fontos 
gazdasági funkciókat töltöttek be, kiküldöttként részt vettek a szovjet párt- és ál- 
lami szervek kongresszusain, plénumain. Gavró Lajos 1921-1923 között a kijevi 
I. Önálló Lövészdandár parancsnoka, majd a Kijev Területi Különleges Karha- 
talmi Osztagok vezetője, 1923-tól a Kijev Városi Tanács tagja; küldött a VII. 
Összukrajnai Szovjetkongresszuson. László Aladár a Jakutszki Népgazdasági 
Tanács elnöke. Sugár Andor a húszas évek elején az OK(b)P Irkutszki Járás 
titkára. Orosz Nándor a moszkvai Bauman kerületi VB tagja. László Ferenc 
a leningrádi Kereskedelmi Akadémia tanára. Bokányi Dezső a Munkaügyi Nép- 
biztosságon dolgozott. Az ipar területén Biermann István, Karikás Frigyes, Helf- 
gott Ármin, Hevesi Gyula és mások kerültek vezető beosztásokba. Már ezekben 
az években a Szovjetuniót képviselte külföldön: Boskovits Gyula, a Szovjetunió 
németországi külkereskedelmi konzulja; Pór Ernő mint az egyik erdészeti ex- 
portvállalat, az Exportlesz londoni megbízottja; dr. Landler Ernő a Szovjet- 
unió stockholmi, majd oslói követségén gazdasági és jogügyi tanácsos. Többen 
dolgoztak a Szovjetunió berlini kereskedelmi kirendeltségén is: dr. Háy László, 
Lengyel Gyula, Garai Károly, Seidler Ernő és mások. 

Érdemes néhány példát említeni a húszas évek elejéről a Vörös Hadsereg, 
az állam- és határvédelem területéről is: Varga István a Horezmi Népi Szovjet 
Köztársaság hadügyi népbiztoshelyettese; Varga Gyula András az V. Hadsereg 
vezérkaránál dolgozott; Kendra András a petrográdi magyar katonai iskola pa- 
rancsnoka, s a tanárok között voltak Jenei Jenő, Káldor János, Kapitány Gyula 
és mások." Kugler György 1921-től a jakutszki lovaskülönítmény parancsnoka. 
Lőwi Gyula az akadémia elvégzése után a Hadügyi Népbiztosság vezető munka- 
társa. Radnóti (Róth) Andor a Bajkál melléki hadsereg vezérkara egészségügyi 
osztályának vezetője volt. Brandesz Emil, Fekete Rudolf, Kelemen Andor, Lebo- 


nun A témáról: V. I. Lenin Összes művei. 53. k. Kossuth Könyvkiadó, 1980. 125-127., 
161-163., 169—-170., 423. o.; Varga Jenőné, Háy László és mások visszaemlékezését 1. a Tanú- 
ságtevők c. sorozat 4/d kötetében. ( Jelenleg nyomás alatt.) Válogatta és szerkesztette: Perrák 
Katalin. 

32 A magyar vörösparancsnok-képzők célja volt katonai káderek kiképzése a második 
magyar munkáshatalom számára. Ilyen működött Moszkvában 262 hallgatóval; ezt később 
Bakuba vezényelték. A tanfolyamot elvégzett hallgatókból 100 fővel 1921-ben különleges 
katonai főiskolát szerveztek, amelyet Petrográdra telepítettek át, ennek Kendra András lett 
a parancsnoka. Moszkvában is működött parancsnokképző iskola 200 hallgatóval. A végzettek 
közül számosan szolgáltak a húszas-harmincas években magas beosztásokban a Vörös Had- 
seregben. (L.: Tanúságtevők 3/a kötet. Válogatta és szerkesztette: Milei György és Petrák 
Katalin. Kossuth Könyvkiadó, 1977. 46. o.) 

vitz Farkas, Pataki Ferenc, Körösi Sándor, Berkovits Sándor, Horváth Gedeon 
az államvédelmi szerveknél; dr. Kartali István, dr. Zilahi István, Szabó Gyula a 
rendőrségnél töltöttek be vezető beosztást. 1922-től Hisma Károly a verhnye- 
ugyinszki rendőrség parancsnoka, 1923-tól a távol-keleti belügyi szervek vezető- 
je volt. 

Ezekben az években már többen kaptak módot arra — mindenekelőtt a ka- 
tonák -, hogy felsőfokú képesítést nyerjenek. Ezek közé tartozott pl.: Gavró La- 
jos, Gál (Gálicz) János, Farkas Gyula, Fried Dezső, Kapitány Gyula, Lőwi 
Gyula, Papp József, Kidais Viktor. Sokan szolgáltak alacsonyabb katonai beosz- 
tásban 1s. 

Többen dolgoztak a Lenin Intézetben, majd a Marx-Engels-Lenin In- 
tézetben: Biermann Béla, Czóbel Ernő, Sallai Imre, Horváth Imre, Balogh Já- 
nos, Hajdú Pál, Lukács György, Csillag Rózsa, Kun Béláné, Molnár René, 
Krammer Mária (Szántó Béláné), Dienes László, Sorger Ignác és mások. 

Már 1921-től, de főleg 1922-1923-tól rendszeresen írtak szovjet napilapok- 
ba és folyóiratokba: Kun Béla, Magyar Lajos, Révai József, Varga Jenő, Varjas 
Elemér, Boross F. László, Hevesi Ákos. 

Gondot okozott azoknak az asszonyoknak a beilleszkedése, akik Magyar- 
országon csak a család ellátásával foglalkoztak. A húszas évek elején még azoknak 
a nőknek is nehéz volt munkát találni, akik politikai fogolyként kerültek ki, és 
szerettek volna a szocialista építés valamelyik területén dolgozni. Ezenkívül 
megoldásra várt a sok iskolás gyermek sorsa is. 

A KMP vezetői, ismerve a csoport összetételét, már a kicseréltek kiérkezése 
előtt számítottak arra, hogy néhányuk rövid idő leforgása alatt el fogja hagyni 
Szovjet-Oroszországot és máshol, főleg Ausztriában telepszik le. Erre utal Kun 
Béla is a KB-hoz intézett levelében: , Bizonyára fognak akadni olyanok, akik 
nem tudnak beilleszkedni a speciális orosz viszonyokba, vagy akik politikailag 
nem szimpatizálnak velünk. Ezek minden bizonnyal igyekezni fognak nyugatra 
jutni és egész természetesen elsősorban az emigráció Mekkájába, Bécsbe.""" 
A KMP vezetőségének az volt a véleménye, hogy további sorsának alakításában 
senkit sem szabad akadályozni. 

A kiérkezés után a gyakorlat is igazolta a pártvezetőknek ezt a feltételezését. 
Sokan a polgárháború és az intervenció nehéz körülményei okozta politikai 
és gazdasági helyzet láttán kétségbeestek. Köreikben kishitűség ütötte fel a fe- 
jét. Nem bíztak abban, hogy a szovjet nép úrrá tud lenni a helyzeten és le tudja 
küzdeni a nehézségeket. Lekicsinyelték a népgazdaság helyreállításához rendel- 
kezésre álló felszerelést. E hangulat kialakulásához hozzájárultak azok az asszo- 
nyok, akik itthon is távol álltak a politikai élettől, és csak a háztartással, a gyer- 
mekneveléssel foglalkoztak. 

Sokan Moszkvát csak néhány hónapos átmeneti tartózkodás helyének te- 
kintették. Bíztak a második Tanács-Magyarország megvalósulásának közeli le- 
hetőségében. Ezt erősítette bennük a Vörös Hadsereg nagy sikersorozata 
a polgárháborúban, majd az antant intervenció feletti győzelem, a szovjetellenes 
blokád megszüntetése. Az idő azonban azt bizonyította, hogy túlságosan derű- 

látóan szemlélték a nemzetközi helyzetet és a világforradalom ügyét, s ebből a 
szemszögből ítélték meg a hazatérés távlatait is. Ezért csak kis időre akartak 
berendezkedni, s amikor számításukban csalódniuk kellett, egyre türelmetleneb- 
bé váltak. Ez egyeseknél indokolatlan elégedetlenkedésben jelentkezett; nyug- 
talanságukkal zavarták a többiek életét és munkáját is. Néhányan, pl. Dovcsák 
Antal és Ágoston Péter — a Tanácsköztársaság volt népbiztosai — elhagyták 
Moszkvát. 

Az emigráció egy részének hangulatáról tudomást szereztek a szovjet állami 
és pártvezetők is. Így történt azután, hogy az Orosz Szovjet Köztársaság Köz- 
ponti Végrehajtó Bizottságának elnöke, Mihail Ivanovics Kalinyin több ízben is 
személyesen elment a voroncovói emigránsházba, hogy meghallgassa a panaszo- 
sokat." A visszaemlékezők elmondották, a beszélgetések után javult a hangulat 
a magyarok körében. 


AZ EMIGRÁCIÓ SZERVEZETI ÉLETÉNEK KIALAKULÁSA 


Néhány évig a voroncovói ház lett az emigráció és a Moszkvában élő magyarok 
gazdasági és politikai központja. A később -— főleg a Nemzetközi Vörös Segély 
munkájának kibővülésével — a házban más nemzetiségű politikai emigránsok is 
helyet kaptak. Itt intézték az emigráció ügyes-bajos dolgait, itt kezdtek bekap- 
csolódni a pártéletbe, s itt történt gyakorlatilag a munkahelyek kijelölése is. Ide 
jártak a , hazaiakkal elbeszélgetni" a volt internacionalisták és hadifoglyok, s itt 
alakult meg először a magyar klub is. 

A kicseréltek első csoportjának megérkezésével csaknem egybeesett az 
OK(b)P magyar szekciójának feloszlatása (1921. szeptember), mivel a volt hadi- 
fogoly kommunisták többsége a hadifogoly-cserével hazatért, s a szervezet bevé- 
gezte feladatát. 

A magyarok összefogását — akárcsak a más, kisebb lélekszámú nemzetisé- 
gekhez tartozó, Szovjet-Oroszország területén élő vagy letelepedett kommunistá- 
két, internacionalistákét és politikai emigránsokét - az OK(b)P apparátusában 
működő nemzetiségi kisebbségi osztályok végezték. A velük való sokirányú fog- 
lalkozást ez az osztály csak egyéb társadalmi szervezetek bevonásával tudta el- 
látni. Ilyenek voltak pl. a nemzetközi klubok, a Nemzetközi Vörös Segély stb. 

A KMP KB :is rövid idő alatt felismerte a politikai nevelőmunka mielőbbi 
megkezdésének jelentőségét. Véleménye szerint ez is elősegítené és meggyor- 
sítaná az emberek beilleszkedését a szovjet társadalom mindennapi életébe. Úgy 
gondolta: addig is, amíg ez megtörténik, az embereknek szükségük van egy olyan 
szervezetre, mely magyar környezetet biztosít a politikai és kulturális élet meg- 
indításához, kapocs lesz régi otthonukkal, Magyarországgal és biztosítja szá- 
mukra a visszatérésre, a még közelinek remélt második Tanácsköztársaság meg- 
valósítására való felkészülést. 

A szovjet állami és pártszervek egyetértésével és segítségével már az emig- 


on Balogh János: Tíz év a moszkvai emigránsok Zagorszki elvtársról elnevezett nemzet- 
közi klubja magyar csoportjának életéből. Sarló és Kalapács, 1932. december. 11. o. 

ránsok megérkezése utáni napokban megkezdődött a magyar klub szervezése. 
Az előkészítés munkálatait többnyire Kun Béla és a szintén volt internaciona- 
lista Kelemen Andor végezte. A tervek kidolgozásához és kivitelezéséhez min- 
denekelőtt segítséget kaptak a Kommunista Internacionálétól, az OK(b)P KB- 
tól és közvetlenül a Moszkvai Városi Pártbizottságtól. 

A Magyar Tanácsköztársaság mártírjáról, Korvin Ottóról elnevezett klub 
megnyitására 1921. november 8-án került sor. Az ünnepélyes megnyitón meg- 
jelentek az OK(b)P KB és a Kommunista Internacionálé képviselői, akik méltat- 
ták a klub névadójának tevékenységét és a nagy októberi szocialista forradalom 
jelentőségét." 

Másnap már Kelemen Andor vezetésével megkezdődött az orosz nyelv- 
tanfolyam. A kiérkezetteknek, mivel oroszul nem tudtak, naponta lefordították 
az Izvesztyija és a Pravda legfontosabb híreit. Dornbusch Richárd irányításával 
pedig politikai szeminárium indult. 

Rendszeresen előadások hangzottak el a magyar és a nemzetközi munkás- 
mozgalom történetéről, a szovjetállam bel- és külpolitikájáról, a Kominternben 
történt eseményekről. Gyakran szerepelt az előadók között Kun Béla, Bokányi 
Dezső, Szabados Sándor, dr. Landler Ernő, Hevesi Ákos és mások. Többször 
megfordultak a klubban az OK(b)P vezetői is, akik nemcsak előadásokat tartot- 
tak, hanem beszélgettek a jelenlévőkkel sorsuk alakulásáról." 

Egy-két hónap múlva az élet kezdett rendeződni. Akik munkához jutottak, 
elhagyták az emigránsházat, legtöbbjüknek a tanács vagy a munkahely biztosított 
lakást. Sokan családtagjaik megérkezése után vidékre kerültek. 

A Voroncovo poljén lakók közül az egészségeseket és a fiatalokat beosztot- 
ták a CSON-ba (Különleges Rendeltetésű Osztag), mely állandóan készenlét- 
ben állott arra az eshetőségre, ha a városban ellenforradalmi lázadás ütné fel a 
fejét. Nekik rendszeres katonai kiképzést tartottak. 

Az OKK(b)P felhívására, amelyben önkénteseket toboroztak az éhínség 
enyhítésére indított különböző akciókra, a magyarok közül is sokan jelentkez- 
tek. A volt internacionalisták leginkább a fegyveres osztagokban vettek részt, 
amelyek a gabonában gazdag vidékeken (Dél-Szibériában, az Altáj-vidéken és 
másutt) felkutatták a fellelhető gabonakészleteket és eljuttatták Moszkva és 
Pétervár éhező lakosságához. A sok ezer kommunista, vöröskatona és pártmun- 
kás soraiban a magyarok közül több mint 300-an indultak erre a munkára, közöt- 
tük Garasin Rudolf, Gyuricza Mátyás, Iványi János, Varga András és mások. 
Többen jelentkeztek a kicseréltek közül is, pl. Zagyi József, Lex Ferenc, sőt 
még Berzeviczy Gizella is, aki éveken át dolgozott ezen a területen. Sokan 
áldozták életüket a bandák és a kulákok elleni harcokban. 


1 PI Archívum. 500. f. 12/69. ő. e. 

1 Gyakori vendég volt Kun Béla, aki sok segítséget nyújtott a klub munkájához. Erről 
tanúskodik Kelemen Andor hozzá írott levele is, melyben arra kéri, hogy az OK(b)P vezetői 
közül valakit kérjen fel előadás megtartására, egy másik levélben arra: , Szíveskedjék eljárni 
Lunacsarszkijnál, hogy a színház- és hangversenyjegyeket megkapjuk." Továbbá, hogy a 
Szociális Akadémia könyvtárának meglátogatására is adjanak a klub tagjai számára jegyeket. 
(PI Archívum. 500. f. 12/69. ő. e.) 

A vidéken való elhelyezkedés következtében a klub látogatottsága egy időre 
csökkent, s a Moszkvában maradottak is új munkahelyük megismerésével és a 
szovjet életbe való beilleszkedéssel voltak elfoglalva. 


A PÁRTÉLET ALAKULÁSA. ÁTIGAZOLÁS 


Már utaltunk arra, hogy az emigráció politikailag nem volt egységes. Többségük 
a Magyarországi Szociáldemokrata Pártban és a szakszervezetekben nyerte po- 
litikai iskolázottságát. Sokan közülük a századforduló után párt- és szakszer- 
vezeti tisztséget viseltek. Azok az ipari munkások és értelmiségiek, akik évekig 
Nyugat-Európában éltek, főleg a német és osztrák szociáldemokrata párt és a 
szakszervezetek munkájában vettek részt. Számosan alapítói lettek a Kommu- 
nisták Magyarországi Pártjának, mások (egy-két kivételtől eltekintve) a Tanács- 
köztársaság idején váltak az egyesült párt tagjává. 

Ebből következik, hogy a marxizmus tanainak és a lenini eszmének az is- 
meretében is igen nagy különbségek voltak köztük, akadtak körükben elmé- 
letileg jól képzett marxisták, kitűnő szónokok és agitátorok, akik már itthon is az 
MSZDP élvonalához tartoztak: Bokányi Dezső, Varga Jenő, Nyisztor György, 
Hamburger Jenő és sokan mások. De megtalálható volt soraikban a szakszer- 
vezeti vezetők minden rétege, a kevésbé képzett üzemi bizalmitól az újságolvasó 
szervezett munkásig. A Magyarországi Szociáldemokrata Párt szervezeteiben, 
a szakszervezetekben, de még a megalakult KMP-ban is másképp folyt a párt- 
munka, mint a bolsevik pártban és a szovjet szakszervezetekben. A forradalom 
előtti Oroszországban a munkásosztály gazdasági, politikai küzdelmei más tör- 
ténelmi körülmények között zajlottak, mint Magyarországon, és ha voltak is 
hasonlóságok, mégis egészen mások voltak a szocialista építés feltételei, mint 
itthon a Tanácsköztársaság idején. A szovjet pártélet normái is eltértek a ma- 
gyarországitól. Így az emigráció tagjainak többsége — eltekintve a sok ezer 
internacionalistától — merőben más politikai és gazdasági körülmények közé 
került. 

A Komintern határozata értelmében az emigráns köteles volt átjelentkezni 
annak az országnak a kommunista pártjába, amelyben hosszabb ideig él. Ezért 
meg kellett oldani a kiérkezettek átigazolását az OK(b)P-be. Arra azonban, hogy 
ez ilyen nagyszámú emigráció esetében hogyan történjék, a bolsevik pártnak 
ekkor még nem volt kellő tapasztalata. Ezért az átigazolás előkészítésére az emig- 
ránsházban létrejött egy bizottság Hajdú Pál, Münnich Ferenc és Szántó Rezső 
részvételével, s az emberekkel való beszélgetés alapján ők tettek javaslatot a 
Moszkvai Városi Pártbizottságnak, ahol az átigazolásokat hivatalosan intézték. 
A Moszkvai Városi Pártbizottság felülvizsgáló bizottsága ellenőrizte a magyar 
bizottság javaslatát, és minden egyes személyt meghallgatott. A kérelmezők 
döntő többségének a KMP-ba való belépésétől kezdődően elismerték a párt- 
tagságát. Voltak, akiket visszaminősítettek tagjelöltnek, egy-két személyt pedig 
kizártak a pártból. Ezek egy részét később új tagként vették fel az SZKP-ba. 

A pártátigazolások lezárásával ünnepélyt rendeztek a magyar klubban, 
ahol kiosztották a már korábban, 1922. november 3-i dátummal kiállított párttag- 

sági könyveket. A moszkvai pártbizottság küldötte hivatalosan is bejelentette, 
hogy véget ért a kiérkezettek átigazolása és felszólította a hallgatókat, hogy kap- 
csolódjanak be a párt- és társadalmi életbe, legyenek hasznos tagjai a szocializ- 
must építő szovjet társadalomnak. Ezt követően kisebb zökkenőkkel megindult 
a pártélet, mely 1922-ig döntően az emigránsházban zajlott. (Akik üzemi vagy 
hivatali pártszervezet tagjai lettek, ott vettek részt a pártéletben.) 

1922 novemberében, még az emigránsok Voroncovo poljei házában, meg- 
választották a moszkvai magyar klub vezetőségét, többségében a volt hadifog- 
lyok közül. Ez azért is indokolt volt, mert ők már évek óta éltek Szovjet-Oroszor- 
szágban, jól ismerték a szovjet életet, s emellett ők alkották a magyarok zömét 
is. Ez a vezetőség azonban csak rövid ideig funkcionált, még az év végén új 
vezetőséget választottak. 

1923-ban a magyar klub kiköltözött az emigránsházból és a Bauman utcai 
Május elseje klubban kapott új otthont. A tagokat szeretettel és nagy segítőkész- 
séggel fogadták, és a klub vezetősége mindent megtett, hogy munkájukat biz- 
tosítsa. 

Sokan éppen a szovjet párt- és gazdasági életben kapott beosztásuk, mások 
külföldi tartózkodásuk miatt csak ritkán vettek részt a munkában, de anyagiak- 
kal támogatták a klubot és a KMP-t. 

A Moszkvai Városi Pártbizottság részt vett a klub alapszabályainak kidolgo- 
zásában, majd a végleges tervezetet ez a testület hagyta jóvá. A klubot az alap- 
szabályok értelmében a vezetőség irányította, melynek tagjaiból kommunista 
frakciót választottak. 

A klub első titkára Szántó Rezső volt, aki ettől a tisztségétől londoni ki- 
küldetése miatt vált meg. 

A szovjet élet megismerése és a politikai nevelés tekintetében a magyar klub 
már megalakulásától kezdve nagy feladatot töltött be.?" 

A klub vezetősége a politikai oktatáshoz segítséget kapott a szovjet párt- 
szervektől és a KI-tól, ezenkívül bevonta a munkába legképzettebb tagjait is 
egyrészt előadóként, másrészt szemináriumvezetőként. A legnépszerűbbek 
voltak a tagság körében: Bokányi Dezső, Hevesi Ákos, Hevesi Gyula, Natonek 
István, Pór Ernő, Pogány József, Dornbusch Richárd, Sallai Imre, Szabados 
Árpád, Magyar Lajos, dr. Landler Ernő, Szántó Rezső, Perényi Mór. 


$ K 


mezt Sen 


:"" Ennek bizonyságául hadd idézzünk az 1923-24-es programból: Kun Béla ez idő alatt 
hét előadást tartott a következő témákról: az orosz szakszervezetekről (két alkalommal), a német 
forradalomról, a nemzetközi helyzetről, a nagy októberi szocialista forradalom 6. évfordulójá- 
ról és a világforradalom perspektívájáról, az OK(b)P helyzetéről és a NEP-ről. Alpári Gyula 
a kétésfeles Internacionáléról; Varga Jenő a németországi helyzetről; Rákosi Mátyás a nemzet- 
közi helyzetről; Rabinovics József a szovjet-oroszországi társadalombiztosításról; Platten 
Fritz Németország helyzetéről; Dornbusch Richárd a vallás kérdéseiről; Bokányi Dezső az 
októberi forradalomnak a magyar proletariátusra gyakorolt hatásáról; Szabados Árpád a 
politikai pártok és amunkásmozgalom viszonyáról. Ezenkívül viták zajlottak le a pártdemokrácia 
kérdéseiről, az SZSZSZR új alkotmányáról, a CIK (Központi Végrehajtó Bizottság) ülés- 
szakáról és a NEP-ről. (PI Archívum. 501. f. 17/1. ő. e.) 

A moszkvai magyar klub 1924-től mint a politikai emigránsok nemzetközi 
klubjának magyar szekciója működött a Leontyevszkij pereulok 18-ban. A nem- 
zetközi klub vezetőségét a különböző szekciókból a tagság által megválasztott 
küldöttek alkották, munkájukat a Moszkvai Városi Pártbizottság Nemzetiségi 
Kisebbségek II. osztálya és a Moszkvai Szovjet Kulturális Bizottsága irányította. 

A magyar klubban különféle bizottságok működtek választott vezetőséggel: 
oktatási, sport-, kulturális, nőbizottság stb. Ezek szoros kapcsolatot építettek- 
ki a moszkvai pártbizottság megfelelő osztályaival. Működött még úttörő- 
és Komszomol-szervezet is, amelyek a Moszkvai Városi Komszomol és Úttörő 
Bizottságokkal álltak összeköttetésben. E szervek vagy osztályok képviselői 
rendszeresen jelen voltak azokon az üléseken, amelyeken a klub vezetősége mun- 
kájukat értékelte." 

Ezekben az években egy sor más városban: Leningrádban, Kijevben, 
Bakuban, Odesszában, Taskentben és másutt szintén működtek magyar klubok, 
melyekkel a moszkvai klubvezetőség igyekezett kapcsolatot tartani és munkáju- 
kat segíteni. Ezek a klubok a moszkvaihoz hasonlóan tevékenykedtek. 

1924. január 24-én hosszas és súlyos betegség következtében elhunyt Lenin. 
A gyász napjaiban a dolgozók ezrei, közöttük igen sok magyar is felvételét kérte a 
kommunista pártba. Az új tagok nagy része az ipari munkások soraiból került ki. 

Az OK(DDP XIII. pártkongresszusa kötelezte a pártszervezeteket, hogy az 
új tagokat vonják be a pártéletbe és fokozzák a nevelőmunkát a párttagság sorai- 
ban. A határozat felhívta a figyelmet a munkások és az értelmiségi szakkáderek 
képzésére is. A KMP vezetősége vagy Kun Béla személyes javaslatára sokan 
ekkor kerültek a termelőmunkából a már évek óta működő különböző típusú 
előkészítőkre, egyetemekre és főiskolákra, mint pl. a RABFAK-ra (Rabocsij Fa- 
kultyet -— Munkásfakultás), a Szverdlov egyetemre (KOMVUZI - kommu- 
nista egyetemek) vagy a Vörös Tanárképzőre (Insztyitut Krasznoj Professzuri) 
tanulni. Sokan tanulmányaik után az ifjabb nemzedék tanárai lettek. A húszas 
évek végén -— a sok magyar hallgatóra való tekintettel — pl. a Nyugati Népek 
Egyetemén magyar tagozat is nyílt, s az oktatás egy része magyar nyelven folyt. 
Az évek során az említett főiskolákon tanultak és tanítottak: Andics Erzsébet, 
Fickert Ferenc, Kun Béla, Sík Endre, Safrankó Emánuel, Varjas Sándor és 
mások. 

A moszkvai magyar klub saját keretében magyar nyelvű pártiskolát szer- 
vezett. Tanterve megegyezett a moszkvai pártbizottság mellett működő párt- 
iskola tananyagával. Ott képezték a magyar pártiskola előadóit és ugyancsak 
nekik tartoztak beszámolni a hallgatók előmeneteléről is. Az oktatáshoz nagy 
segítséget nyújtott a moszkvai pártbizottság metodikai bizottsága. De már a hú- 
szas évek második felétől szerveztek alapfokú szemináriumokat és úgynevezett 
I-II. fokú politikai iskolákat is, tananyaguk a Komintern és az SZK(b)P tör- 
ténete volt. Később ezt kibővítették a Komintern gyakorlati munkájának meg- 
ismertetésével. Előadtak, szemináriumot vezettek itt Czóbel Ernő, Hevesi Gyula, 
Rudas László, Dornbusch Richárd, Farkas Gábor, Rákosi Zoltán, Lippai Zoltán, 


26 PI Archívum. 501. f. 17/1. ő. e. 

Perényi Mór, Sik Endre, Szántó Rezső, Sziklai Sándor, Pollák Károly, Sugár 
Andor, Gold Géza, Engel József, Forbát József és még sokan mások. 


MAGYAROK AZ IPAROSÍTÁSBAN 
ÉS A MEZŐGAZDASÁG ÁTSZERVEZÉSÉBEN 


A népgazdaság szocialista rekonstrukciója az iparosítással kezdődött, hiszen ez 
volt az alapja a népgazdaság új gépekkel való felszerelésének. Az ipar átszer- 
vezése már 1925—1926-ban megkezdődött, 1926-1927-ben pedig megindultak 
az első nagy beruházások, melyekre egymilliárd rubelt fordítottak, elsősorban 
a kohászat és a gépgyártás fejlesztésére. A párt a tervek teljesítése érdekében 
szigorú takarékosságra szólította fel az ország lakosságát. A gazdasági év végére 
az ipar össztermelése már jelentősen felülmúlta a háború előtti színvonalat. 

A magyar emigráció életébe nehézségekkel köszöntött be az 1926-os esz- 
tendő. A népgazdaság rekonstrukciója - egy sor gyár és üzem bezárása, profil- 
változása, a hadsereg átszervezése — következtében sok volt köztük az átmeneti 
munkanélküli, különösen a fiatalok körében. A magyar klub vezetősége 1926. 
évi jelentésében is olvashatunk erről. Az átmenetileg munka nélkül maradotta- 
kon kívül , A komszomolisták között a munkanélküliség élesebben jelentkezik 
[mint az idősebb korosztálynál — P. K.], közülük néhányan hónapok óta munka- 
nélküliek". A legnagyobb gondot a 14-16 évesek, tehát az általános iskolából 
kikerültek munkába állítása jelentette, noha a kérdés megoldásában a Moszkvai 
Városi Komszomol Bizottság is közreműködött. "? 

A jelentés azt is megállapította, hogy a kint élő magyarok nagy részének 
van munkahelye. Vizsgálataink alapján megállapítható, hogy közepes és a köze- 
pesnél magasabb volt a munkabérük. 

Ebben az időszakban már a háziasszonyok is igyekeztek munkát vállalni, 
de az említett okok miatt csak kis részük dolgozhatott. 

A nagy októberi forradalom 10. évfordulóját a szovjet emberek már a szo- 
cialista építésben elért sikerekkel ünnepelhették. A munkaidőt a bérek csökken- 
tése nélkül 7 órára szállították le, s tervbe vették egy sor szociális és kulturális 
intézkedés bevezetését. Az évforduló alkalmából rendezték meg a Szovjetunió 
Barátainak kongresszusát Moszkvában, amelyre 45 országból érkeztek vendégek. 
A küldöttek saját maguk is meggyőződhettek azokról a hatalmas változásokról, 
a szocialista építés területén elért sikerekről, melyekről a kongresszuson is sok 
szó esett. 

Az első és a második ötéves terv idején a magyar klub feladatai is bővültek, 
hiszen a vázolt célok gyakorlati végrehajtásában ők is részt vettek. Mind a 
moszkvai, mind a vidéki nagyvárosok magyar klubjaiban előadássorozatok in- 
dultak az első ötéves terv céljairól. Ezek közül említésre méltó Hevesi Gyula: 
A szocialista építés eredményeiről és a műszaki tudás elsajátításának szükséges- 
ségéről; Sugár Andor: Kollektív munkásszerződések a Szovjetunióban; Stein- 
metz István: A városok rekonstrukciója és az ezzel kapcsolatos közlekedési 


2 PI Archívum. 501. f. 17/1. ő. e. 

problémák a Szovjetunióban; Münnich Ferenc: A szovjet olajipar fejlődéséről; 
Révész Imre: Az 1932-es terv első negyedévi teljesítéséről. 

Évenként beszámoltak a terv teljesítéséről, megvitatták a következő tervév 
feladatait, az iparosítás és a mezőgazdaság szocialista átszervezésének elvi és. 
gyakorlati kérdéseit pedig szemináriumokon is feldolgozták. Szántó Rezső pl. 
1930-31-ben tanulóköri foglalkozásokat vezetett a kolhozok és a szovhozok 
helyzetéről, a mezőgazdaság szocialista átszervezéséről. 

1931. június 1-jére összehívták a Szovjetunióban élő magyar fiatalok III.. 
összoroszországi konferenciáját." A konferencia fő témája a Szovjetunióban 
élő magyar ajkú ifjúság feladatának megtárgyalása volt. A felszólalók között 
volt a Kommunista Internacionáléban a KMP-t képviselő Farkas László (Poll 
Sándor), valamint a moszkvai Komszomol Bizottság küldötte is. 

A Szovjetunióban működő magyar klubok igyekeztek hozzájárulni az öt- 
éves tervekhez szükséges szakemberképzéshez. 1931-ben pl. alapfokú és tovább- 
képző számtan, fizika, mértan, mechanika, géprajz, építési munka, tervrajz tan- 
folyamok, tanulókörök és munkásegyetemi előkészítők működtek üzemi szak-- 
munkásoknak. Természetesen kötelező tantárgyként az orosz nyelv is szerepelt. 
Az előadók közé tartoztak: Steinmetz István vasútmérnök, Perényi Mór tanár, . 
Lóránd Ferenc elektromérnök és mások. 

Már az iparosítás évei alatt, de különösen az első és a második ötéves tervek 
idején számos kiváló régi szervezett munkást emeltek ki és küldtek egyetemre, 
katonai akadémiára, pl.: Révész Gézát, Perényi Andrást, Ellenbogen Pált, Szi- 
nyovszky Ignácot, Krepeta Sándort, Szemotán Alajost, Pusztai Gazda Jenőt, . 
Kummer Ferencet, Varga Jenőt (a leningrádi autójavító vállalat osztályveze- 
tőjét). 

A Nyugati Népek Egyeteme magyar tagozatán 1931-ben fejezték be tanul- 
mányaikat: Mata Mária, Matusán Béláné, Rabatáné, Tardos Árpád, Réthy Lajos- 
né és mások. Minden tanévben indítottak esti tagozatot is. A hallgatók beiskoláz- 
tatásáért a klubban Kocsis János volt a felelős. A jelentkezés előfeltétele volt 
a párttagság és hároméves munkaviszony. 

1931-ben a Szovjetunió állami és pártszervei felhívást intéztek az üzemi 
munkásokhoz: jelentkezzenek mindazok, akik vállalják, hogy három évi munka- 
felmentés mellett felsőfokú képesítést szereznek. Kérték a társadalmi szerveket,. 
így a magyar klubot is, vegyenek részt főleg a fiatalok toborzásában. A magyar 
kommunisták soraiból többen ekkor kezdték meg egyetemi tanulmányaikat egy- 
részt a klub és a KMP Moszkvában élő vezetőinek, másrészt munkahelyük párt- 
és állami vezetőinek ajánlására. 

Szép számmal voltak, akik előbb lettek gyárigazgatók és azután, munka köz- 
ben szereztek mérnöki, közgazdasági vagy más diplomát. Közülük is emeljünk 
ki néhányat: 

Karikás Frigyes internacionalista, a KMP egyik alapító tagja, a magyar 
Vörös Hadsereg legendás hírű 39-es dandárjának politikai biztosa, aki a moszkvai 
Kardolenta Textilgyár igazgatója volt, gazdasági és ipari akadémiát végzett. 

Biermann István, a Tanácsköztársaság idején a Budapesti Munkás- és Ka-. 


"9 Az I. és a II. konferenciáról nincsenek adataink. 

tonatanács egyik vezetője volt. Már a polgárháború utáni helyreállítási munká- 
ban is részt vett. 1923-tól vezető beosztásokban dolgozott a kohászat központ- 
jában a Glavmetalban, majd a Jugosztalnál. Munkáját, szervezőképességét 
igen nagyra értékelte F. E. Dzerzsinszkij, majd később G. K. Ordzsonikidze, 
akikkel évekig dolgozott együtt. Később a Népgazdasági Tanács tervgazdasági 
osztályát vezette, majd 1932-ben saját kérésére — mivel részt akart venni az Öt- 
éves terv gyakorlati végrehajtásában — kinevezték Dnyepropetrovszkba, az or- 
szág akkor legnagyobb, Petrovszkijról elnevezett fémipari kombinátja igazgató- 
jának. Munkája elismeréseként Lenin-renddel tüntették ki. A Nehézipari 
Népbiztosság felkérésére tapasztalatairól könyvet szándékozott írni. Váratlan 
halála miatt azonban a tervezett könyvnek csak egyes fejezetei készültek el." 


kk 


Már több helyen utaltunk arra, hogy az első és a második ötéves tervek idején 
különböző utakon sok szakember érkezett a Szovjetunióba, köztük magyarok is. 
Egy részük Moszkvában maradt, de többségük Leningrádba, a Volgai autógyár- 
ba, a sztálingrádi traktorgyárba és különböző köztársaságokba került. Ezeknek 
a szakembereknek csak egy kis részét fűzték érzelmi szálak a Szovjetunióhoz, 
sokan a gazdasági világválság okozta munkanélküliség következtében, munka- 
lehetőséget keresve jutottak el oda. Éppen ezért a velük való foglalkozásban - 
— minthogy az orosz nyelvet nem ismerték - fontos szerephez jutottak a nemzeti- 
ségi klubok. A magyar klubok olyan feladatot kaptak, hogy az újonnan érkezet- 
teket szálláshelyükön látogassák meg s hívják meg őket a klubba, szervezzenek 
nekik külön programokat. Nyújtsanak segítséget ahhoz, hogy minél hamarabb 
beilleszkedjenek az ottani életbe, tanulják meg a nyelvet, ismerkedjenek meg az 
ötéves terv céljaival. Ebbe a munkába bekapcsolódtak a KMP kint élő vezetőitől 
kezdve mindazok a magyarok, akik a klubokban aktívan tevékenykedtek." 

A gazdasági válság éveiben Magyarországot is sok ezer ember hagyta el, 
hogy a világ különböző országaiban munkát keressen. A harmincas évek elején 
egyrészt féllegális utakon, másrészt szakmai folyóiratokban (pl. a Magyar Állat- 
orvosok lapjában) is hirdetések jelentek meg a Szovjetunió bécsi toborzó irodá- 
jának nevében, melyben közölték, hogy több évre előnyös feltételek mellett bá- 
nyászok, mérnökök, állatorvosok és más szakemberek munkát vállalhatnak a 
Szovjetunióban. A Magyar Királyi Államrendőrség jelentéseiből tudjuk, hogy 
szép számmal voltak, akik legálisan vagy illegálisan jelentkeztek a Bécsben és 
Csehszlovákiában működő irodákban. Akinek szándékáról a rendőrség értesült 
— mivel a legálisan utazóknak a belügyi szervekhez kellett folyamodniuk útle- 
vélért -—, azokat minden módon igyekezett elhatározásukról lebeszélni, ennek el- 
lenére sokan elindultak (pl. Csepelről, Kispestről szakmunkások). A vasasok 


NM Petrák Katalin: Biermann István. Párttörténeti Közleménvek, 1971. 4. sz. 151- 
171. o. 

52 Az 1931. év folyamán a Szovjetunióba érkezett magyar nyelvű dolgozókhoz! Sarló 
és Kalapács, 1931. december. 55. o. : 

"egy része Tulába, a bányászok a Donyec-medencébe és másutt lévő bányákba 
kerültek. 

A magyar rendőrség által elkobzott levelekből kiderül, igen sokan Észak- 
Magyarország Csehszlovákiával határos területéről — a gazdasági válság idején fő- 
leg a Rimamurányi Vasművekből elbocsátott munkások közül -— illegális úton 
jutottak el a Szovjetunióba. Rendszeresen leveleztek itthon maradt hozzátarto- 
zóikkal, barátaikkal, s tudatták, hogy új környezetükben jól érzik magukat, 
munkájukat jól megfizetik és megbecsülés övezi őket. Ez derül ki a salgótarjáni 
rendőrkapitányságnak a Belügyminisztériumhoz küldött 1933. január 10-i 
jelentéséből is. , Azok, akik ez ideig már kimentek, azt írják itthon maradt hozzá- 
tartozóiknak, hogy jó fogadtatásban részesültek, " néhányan még pénzt is küld- 
tek haza. Majd arról számolnak be, hogy Ózdról és környékéről nagyobb szám- 
.ban hagyták el lakóterületüket olyan szakmunkások, akiknek uticélja a Szovjet- 
unió. 

A levelekből és a moszkvai rádió magyar adásaiból az itthoniak képet kap- 
tak az iparosításnak, a mezőgazdaság szocialista átszervezésének eredményeiről, 
s arról a kibontakozóban lévő új életformáról -— szociális, kulturális felemelkedés- 
ről -, melyet a tervek megvalósítása során a kinn dolgozók elértek. Ennek ha- 
. tására érdeklődés mutatkozott a szovjet szervek által biztosított munkalehetőség 
iránt. Ezért nemcsak a korábban kijutottakhoz, hanem a moszkvai rádió magyar 
. adása szerkesztőségéhez küldött levelekben is kérték, tájékoztassák őket a mun- 
kavállalás feltételeiről. Természetesen számos ilyen levél nem a címzettekhez, 
. hanem a magyar hatósági szervekhez került. 

Sokan bécsi turista útlevéllel utaztak az osztrák fővárosba, majd onnan az 
Inturiszton keresztül jutottak ki a Szovjetunióba, ott munkát vállaltak, majd 
. letelepedtek. Hasonló módon érkezett más kapitalista országokból is igen sok 
magyar. Ez a folyamat a második ötéves terv idején olyan arányokat öltött, hogy 
.a KMP vezetősége kénytelen volt a Sarló és Kalapács című folyóirat hasábjain 
felhívást közzétenni, hogy akik turistaként érkeztek a Szovjetunió területére, 
semmiképpen sem maradhatnak ott. Letelepedést csak azok kaphatnak, akiknek 
részére már lakást és munkahelyet biztosítottak és így kapták meg a beutazási 
engedélyt." A szerződés lejárta után többen további munkát vállaltak. Akik 
viszont Magyarországra visszatértek, munkanélküliek és megbízhatatlanok let- 
tek, s a felszabadulásig , megfigyelés alatt" álltak. A második világháború idején 
internálták őket, sőt pl. Győrből Urbantsok Tibort elhurcolták, és életével 
fizetett azért, mert egy ideig a Szovjetunióban vállalt munkát. 

1931-ben az Egyesült Államokból sok magyar szakember érkezett szovjet 
földre, lényegesen több, mint a húszas években. Nagy részük a század elején 
vagy 1919 után emigrált Amerikába. Leningrádban és a különböző köztársasá- 
: gokban telepedtek le, kis részük Moszkvában maradt. Leningrádban nagy épít- 


3 PI Archívum. 651. f. 2/1934-5-2120. - Tudunk arról is, hogy 1931-ben 11 csepeli 
munkanélküli elindult, hogy Bécsen keresztül kijusson munkavállalás céljából a Szovjetunióba. 
Az orvosi vizsgálaton azonban alkalmatlannak minősítették őket és kénytelenek voltak vissza- 
fordulni. (PI Archívum. 500. f. 2/340. 362. 6. e.) 

"5" Sarló és Kalapács, 1935. május 1. 16. o. 

kezéseken és üzemekben dolgoztak, egy részük a leningrádi famegmunkáló gyár- 
ban helyezkedett el. Ez utóbbi csoport egy asztalosipari szövetkezet megalakí- 
tásához szükséges teljes felszerelést hozott magával. 

A Leningrádba kerültek a viborgi kerületben kaptak lakást. A leningrádi 
magyar klub egyik vezetője, Horti Emil meglátogatta őket, s mint benyomásai- 
ról 1932 augusztusában Írta, ideiglenes házakban, két-háromszobás lakásokban 
helyezték el őket. , Persze lehetett volna szebbet, modernebbet építeni — írja 
cikkében -, de nem engedte az idő. A hajó, amely áthozta amerikai testvéreinket, 
már kifutott a New York-i kikötőből, amikor még ezeken a házakon éjjel-nappal 
serényen dolgoztak a munkások. Amire az amerikai elvtársak megérkeztek, a be- 
bútorozott lakások már készen várták őket."" 

Az Amerikából érkezettek tucatszámra kapták a leveleket az ott maradt 
magyaroktól, hogy szeretnének utánuk jönni, és kérték közbenjárásukat áttele- 
pülésükhöz. Az új hazában sorsuk alakulásáról számoltak be azok a harmincas 
évek elején összegyűjtött visszaemlékezések, amelyek Leningrádban, Moszkvá- 
ban és másutt megjelentek."" 

Az első és a második ötéves terv idején a magyar emigráció tagjai közül 
több százan lettek kitüntetett élmunkások és újítók. Munkasikereikről meg- 
emlékeztek a szovjet napilapokban, az üzemi újságok és szaklapok hasáb- 
jain. Megérdemlik, hogy néhányuk nevét megemlítsük: 

Kámán József brigádvezetőként vett részt a Moszkva környéki Elektrosztal 
acélóriás építkezésén. Chlepkó Ede a Frunze gyárban volt főművezető. 
Mihala Ferenc a moszkvai metró-építkezésnek, Mezei Lajos esztergályos a 
Krasznij Puty gyárnak, Hencz Gizella és társai az Elektrozavodnak, Kummer 
Mária a moszkvai 32-es gyárnak volt kitüntetett dolgozója. 

Élmunkás bányászok dolgoztak a Moszkva-melléki szénmedence csokinói 
bányatelepén, valamint a donyeci szénmedence bányáiban. 

Bakuban dolgozott Debreceni József, Horváth István, Savró Sámuel és a 
legkülönbözőbb városokban még sokan végeztek jó munkát, akiknek nevét e 
munka keretében nem tudjuk felsorolni. 

Az első ötéves tervek más nagy építkezésein is dolgoztak magyar szak- 
emberek: Magnyitogorszkban a kohóüzemben, Szaratovban, Novoszibirszkben, 
Omszkban, Kalugában, Kolomnában, Krasznodarban, Kadijevkán, Frunzéban, 
Harkovban, Rosztovban, Irkutszkban, valamint Marjupol, Groznij és Baku olaj- 
mezőin, a sztálingrádi traktorgyárban és másutt. 

Az újító munkások közül a legismertebb Grün Arnold volt. 

Több magyar kapott különböző elismerést a gorkiji autógyár építésénél 
és üzembe állításánál végzett munkájáért. Egy részük Amerikából telepedett oda, 
s korábban a Ford-gyárban sajátították el az autógyártást. Közülük kiemel- 


5 Horti Emil: Amerikai magyar munkások között. Sarló és Kalapács, 1932. augusztus- 
szeptember. 51-52. o. 

"s Ezek között az írások között akadtunk rá nem egy kapitalista országból érkezett ma- 
gyarnak, köztük az Egyesült Államokból Leningrádba, az említett asztaloscsoport tagjaként 
" áttelepült Liebermann Tibornak az írására: V szocialisztyicseszkom otcsesztve. Szbornyik 
ocserkov inosztrannih rabocsih v SZSZSZR. Moszkva, 1932.; Rabinovíts József: A külföldi 
specialisták, mérnökök és technikusok kongresszusán. Sarló és Kalapács, 1933. január. 15-18. o. 

kedett Kadorján Mircsa, akinek nevével az üzem termelésének beindítása 
után Szovjetunió-szerte megismerkedtek, mert az első Ford típusú autó előállí- 
tásában szerzett érdemeiért a szovjet kormány Lenin-renddel jutalmazta." 

Szólni kell azokról a mérnökökről is, akik az ipar különböző helyein 
tudományos munkájukkal és technikai újításaikkal járultak hozzá az ötéves 
tervek megvalósításához. Közülük megemlítjük Hevesi Gyulát, a Legfelsőbb 
Népgazdasági Tanács Találmányügyi Osztályának vezetőjét, Szűcs Istvánt, a 
Mozsorez gyár mechanikai műhelyének mérnökét, Halász Györgyöt, a dorogo- 
milovszki vegyipari gyár mérnökét, Róth Ferencet, a bobrujszki faüzem egyik 
vezetőjét. 

Az élmunkások munkájának elismeréseként a kormánykitüntetésen kívül a 
jutalmazás számtalan formáját honosították meg. A találmányok és szabadal- 
mak után a népgazdaságban való alkalmazásuk alapján elért haszon mértéké- 
től függően megfelelő anyagi javadalmazásban részesültek. 

1933-ban a moszkvai magyar klub tagjai közül 282-en voltak élmunkások. 

Meg kell említeni néhány olyan magyart, aki az ötéves tervek idején 
gyárigazgató, főmérnök volt és az általa vezetett gyár kiemelkedő eredménye- 
ket ért el: Vitéz Sándor a Moszkva Butirszki kerületében működő állami 
vegyészeti gyár igazgatója, Garasin Rudolf a Moszkvai Nyomdaipari Tröszt 
vezetője, Lipsitz Ernő a kalinyini vagongyár igazgatója, Pór Ernő a lenin- 
grádi Krasznij Triugolnyik Kombinát igazgatóhelyettese, Münnich Ferenc 
az ásványolajipari ellenőrzőbizottság elnöke, Maszár Rudolf a gépjavító tröszt 
igazgatóhelyettese, Lóránd Ferenc a harmincas évek elején Moszkvában meg- 
indult Izolit gyár műszaki igazgatója, Timcsák András a moszkvai Május 1. 
gyár igazgatója, Talabér László Leningrád közelében egy üveggyár gazdasági 
igazgatója, Helfgott Ármin a leningrádi Szvetlána Lámpagyár műszaki igaz- 
gatója, Klein Ignác a moszkvai 3. sz. kenyérgyár igazgatója (többszörös újító, 
1935-ben felterjesztették Lenin-rendre, küldött volt a szovjetek VII. kong- 
resszusán), Seidler Ernő a Színesfém Tröszt vezetője. 

Az ötéves terv idején nagy jelentőségű volt a kapitalista országokkal 
folytatott kereskedelem. A magyarokat a külkereskedelem területén is megtalál- 
juk: Halász József 1929 és 1931 között a milánói szovjet kereskedelmi ki- 
rendeltség vezetője; dr. Háy László a berlini kirendeltségen dolgozott, akárcsak 
Lengyel Gyula, aki Berlinből visszatérve 1930-tól a Szovjetunió Kereskedelmi 
Népbiztosságának egyik vezető munkatársa volt. Kelen József 1931-ig dolgozott 
a berlini szovjet kereskedelmi kirendeltségen. Kiküldetéséből visszatérve lett a 
Hőerőművek Országos Tervező Trösztjének vezérigazgatója és az Elektri- 
csesztvo c. akadémiai folyóirat szerkesztője. E téren végzett kimagasló tevé- 
kenységéért 1935-ben Vörös Zászló-renddel tüntették ki. 

Az ötéves tervek idején a gyárakon és üzemeken kívül a magyar klubban 
is több ízben került sor a termelésben kitűnt dolgozók megünneplésére. 


KK 


9 Illés Béla: A mi Kadorjánunk. Sarló és Kalapács, 1934. augusztus. 5. o.; Gen Garcsin: 
Zsizny nacsinaetsza. Ogiz, 1933. 

Az ipar szocialista átszervezése megkövetelte a mezőgazdaság átalakítását is, . 
mely szerves része volt a szocializmus felépítésére kidolgozott lenini tervnek. 

A szovjet kormány rendeletei alapján már 1923-tól több új üzemben 
kezdték meg a hazai traktorok gyártását, ennek eredményeként már 1926-ban 
14 000 traktor dolgozott a földek megművelésén. 

Ugyancsak a mezőgazdaság fejlesztésének meggyorsítását szolgálta, hogy 
több ezer pártmunkást, komszomolistát, városban dolgozó mezőgazdasági szak- 
embert mozgósítottak vidéki munkára. 

A falura küldött szakemberek között is szép számmal találhatunk magya- 
rokat, pl. Zagyi Józsefet a Baku mellett szervezett Korvin Ottó kommunába, 
Tóth Lászlót a bolsojcarini juhtenyésztő kolhoz elnökének, Jancsár Józsefet 
az észak-kaukázusi Szejatyel kommunába küldték. 

A szovjet párt és a szakszervezetek által mozgósítottak soraiban is ott. 
találjuk a magyarokat: fizikai munkásokat, értelmiségieket, közöttük szép szám- 
mal írókat is. Az utóbbiak közül kiemeljük Zalka Mátét, aki hosszabb ideig 
Kazahsztánban, főleg Alma-Ata környékén tevékenykedett; Gyura Jánost, aki 
nemcsak a kolhozok szervezésében, hanem mezőgazdasági központok építésé- 
ben is részt vett, majd 1931-től Miloszlavszkojéban szovhozelnök lett; Gulá- 
csi Jánost, a volt zsellért, a novocserkasszki mezőgazdasági akadémia elvég-- 
zése után a Ciniljanszki Szőlőtermelő Szovhoz igazgatójává nevezték ki. 
Kovács Aladár az Avgyejevkai Járás főagronómusaként dolgozott. Szántó. 
Rezső az SZK(b)P Titkárságán a külföldi sajtó referensének munkáját 
cserélte fel a mezőgazdaság szocialista átszervezésének feladatával; így került 
1930 elején saját kérésére a gabonatröszt központjába. Részt vett Szaratov 
környékén az Alsó-Volga menti gabonaszovhozok szervezésében. Novák 
Kálmán 1932-től az armaviri szovhoz igazgatója, majd kinevezték a köztár- 
saság Földművelésügyi Népbiztosságára az észak-kaukázusi szovhozok gazda- 
sági ellenőrévé. Ezekben az években elért eredményeiért kapott Lenin-rendet. 
Kovacsik Mihály, a karaszibazari Eskino szovhoz igazgatója." 

A magyar pártmunkások közül ebben az időszakban került kb. 30 fő. 
a Moldovai Köztársaságba. Közöttük volt Balog Mihály (Pácza Vazul) is, aki 
különböző vezető posztokat töltött be, majd a Kamenka Kerületi Szovjet 
Végrehajtó Bizottsága elnöki tisztségéből emelték ki és a Moldovai Autonóm 
Szocialista Köztársaság Végrehajtó Bizottsága alelnöke lett. Munkásságát több. 
magas kormánykitüntetéssel ismerték el, köztük két ízben, 1921-ben és 1933-ban 
kapta meg a Vörös Zászló-rendet. Szatmári Antal tanító és költő egy ideig 
a Grigoriopol Kerületi PB-nél dolgozott, majd a Moldovai Kommunista 
Párt nemzetiségi kisebbségi osztályán volt vezető beosztásban. Kahána Mózes 
író pártmunkásként került oda, Fekete Rudolf a tyiraszpoli konzervgyár: 
igazgatójaként. 

Ebben az időben kerültek pártmunkára a Volgai Német Autonóm Köz- 
társaságba, Engelsbe (Pokrovszk): Huszti Ferenc, aki 1928-tól az SZK(b)P 
Szaratov Kerületi Bizottság harmad-, majd másodtitkára volt, 1930-tól tagja a 
Szovjetunió Össz-szövetségi Központi VB-jének, küldötte az SZK(b)P XI. és 


ns Sarló és Kalapács, 1932. március. 20-21. o. 

XVI. pártkonferenciájának. Sallai Imre a Dobrinka (Kamonka) területi: 
pártbizottságon dolgozott vezető beosztásban. Halála után az e területhez tarto- 
zó, korábban Galka nevű kolhozt róla nevezték el. Ugyancsak a köztársaság- 
ban dolgozott felesége, Pallós Margit, majd 1933-tól Fried Dezső is mint a. 
157. lövészezred parancsnoka és komisszárja; Greiner Józsefet pedig a 
köztársaság német nyelvű napilapjához, a Nachrichtenhez küldték főszer-- 
kesztőnek. 

Klauber József 1927 és 1930 között az Odesszai Határterület Szpar- 
takovo kerületi pártbizottság titkára volt, majd 1930-tól Kazahsztánban szov- 
hozokat szervezett, 1932-1933-ban a szaratovi, ill. a sztálingrádi CGabona- 
tröszt igazgatója; Szaton Rezső a Krasznodar területi pártbizottság titkára; 
Hujber Ignác Habarovszk területi párttitkár, és még sokan mások. 

1930-ban nyílt meg Moszkvában a , Kolhozokban dolgozó asszonyok kong-- 
resszusa". A küldöttek soraiban a magyar asszonyokat a hazai nőmunkás- 
mozgalom két kiemelkedő egyénisége, Csorba Mária és Müller Ernőné 
képviselte." 

A mezőgazdaság átalakításának befejező szakaszában a kolhozok szervezeti 
és gazdasági megerősítése volt a feladat. Falusi politikai munkára újabb párt-. 
munkásokat mozgósítottak. Ebben a munkában szerzett kimagasló érdemeket 
pl. Lusztig Arnold az észak-kaukázusi Vannovszki Kerület páttitkáraként. 

Ezekben az években sok üzem, gyár, hivatal vállalt védnökséget kolho- 
zok, szovhozok felett. Ebbe a munkába a magyarok országszerte bekapcso- 
lódtak. A patronálási munkák szervezésében a nők messzemenőleg kivették ré- 
szüket: Csorba Mária, Bogdány Simonné, Bajáki Ferencné és mások. 

Több köztársaságban az ott működő magyar klub is védnökséget vállalt 
egy-egy kolhoz felett. 


XX 


A Szovjetunióban élő magyarok között számos olyan író, tudós, művész volt, . 
aki az évek során a világ legkülönbözőbb tájairól érkezett a Szovjetunióba... 
Egyesek munkássága egybeolvad a magyar és a szovjet nép tudományos, . 
művészeti, irodalmi életének múltjával és jelenével. Voltak, akik rövid, mások 
hosszabb idő alatt illeszkedtek be az ottani életbe, ahol lehetőséget kaptak te-— 
hetségük kibontakoztatásához, kísérleteik folytatásához, műveik megjelentetésé- 
hez. A húszas évek végére majdnem valamennyien bekapcsolódtak a szovjet 
és a nemzetközi irodalmi életbe. Sokan hosszú éveken át egyetemi katedráról 
nevelték az új szovjet értelmiséget. 

Az írók, újságírók magvát azok a polgárháborúban részt vettek alkották, . 
akik a harcok befejezése után Szovjet-Oroszországban maradtak, pl. Zalka 
Máté, Somogyi Pál, Gyöngyösi Iván. Az ő soraikat gyarapították a Tanács- 
köztársaság megdöntése után fogolycserével kikerültek: Kiss Lajos, Mathejka 
János, Lányi Sarolta, Hajdú Pál és mások. Őket követték a különböző or- 


1 Csorba Márra: A kultúr nyugat és a barbár kelet. Sarló és Kalapács, 1930. január. . 
53—54. o. 

:sszágokból, mindenekelőtt Ausztriából, Németországból, Csehszlovákiából, a ké- 
sőbbi években Franciaországból és Amerikából érkezett emigránsok: Barta 
Sándor, Hidas Antal, Illés Béla, Karikás Frigyes, Mácza János, Újvári 
Erzsi, Madarász Emil, Lengyel József, Lándor Béla, Lukács György, Réz 
Andor, Kenyeres Júlia, Lippay Zoltán, Gergely Sándor, Gábor Andor, Boross 
F. László, Sarló Sándor, a néhány évet Moszkvában töltött Sinkó Ervin és 
mások. 

Szinte kivétel nélkül bekapcsolódtak a magyar klub munkájába, emellett 
élénk irodalmi tevékenységet folytattak. Írásaik egy része kezdetben főleg a 
korabeli magyar nyelvű kommunista sajtóban és az 1926 novemberében Bécs- 
ben kiadott Sarló és Kalapács című antológiában jelentek meg. 

Néhányan kiemelkedően tevékenykedtek az 1923-tól működő és 1925-től 
kiszélesedő RAPP(Rosszijszkaja Asszociacija Proletarszkih Piszatyelej) tevékeny- 
ségében, majd az 1926-ban létrejött Magyar Nyelvű Forradalmi Írók és Mű- 
vészek Szövetségében, mely tevékenységét egész Európára kiterjesztette , pl.: 
Zalka Máté, Illés Béla, Mathejka János, majd Hidas Antal. A magyar íróknak 
szerepük volt az 1927-es, majd az 1930-as harkovi nemzetközi írókongresszu- 
son. Az előbbin Gábor Andor, az utóbbin szinte az összes kint élő magyar 
író jelen volt. 

Az 1927-ben megalakult Forradalmi Írók Nemzetközi Szövetségének tit- 
kárává Illés Bélát választották. A szövetség 1928-ban megjelent lapja, a 
Vesztnyik Inosztrannij Lityeraturinak 1928 és 1930 közötti szerkesztéséhez, 
melyben Lunacsarszkij és Bruno Jasienszki is részt vett, jelentősen hozzájá- 
rult Illés Béla és Hidas Antal is. A húszas évek végétől egyre több írótól 
jelentek meg írások a szovjet napilapokon kívül irodalmi folyóiratokban is."" 
Illés Béla , Revolvert vegyenek" című drámáját 1925-ben bemutatta a Moszkvai 
Művész Színház Zalka Máté rendezésében. , Ég a Tisza? című regényét 22 
nyelvre fordították le, s orosz kiadásainak példányszáma meghaladta a fél- 
milliót. Hasonlóan népszerűek voltak Zalka Máté és Karikás Frigyes Írásai. 
Mindkettőnek, más irányú elfoglaltsága miatt, kevés ideje maradt az írásra. 

A húszas évek témáit, melyeknek nagy része a Tanácsköztársaság esemé- 
nyeiből táplálkozott, a harmincas években már felváltotta a szovjet élet 
bemutatása. Az új típusú ember, a szocialista építés került írásaik közép- 
pontjába. De új próbálkozások is születtek: pl. Gábor Andor, aki Németor- 
szágból került a Szovjetunióba, írásaiban az európai irodalomban az elsők között 
leplezte le a fasizmust. Saját tapasztalatai alapján megrázóan mutatta be a 
korszak légkörét, a fasizmus gyökereit, embertelenségét. 

Voltak, akik elméleti munkásságukkal nagyban hozzájárultak a szocialista 
irodalom egyes kérdéseinek tisztázásához. Lukács György 1929-ben telepedett 
le Moszkvában. Kezdetben a Marx-Engels-Lenin Intézetben Marx és Engels 
esztétikai nézeteinek elemzésével foglalkozott, majd rövid berlini tartózkodása 
után a Lityeraturnij Krityik című szovjet irodalmi-elméleti folyóirat munka- 


9 Lityeratura Mirovoj Revoljucii 1931-1932. Inosztrannaja Lityeratura 1933-1943. 
-— A különböző szovjet folyóiratok, napilapok sok, Magyarországon mind a mai napig ismeret- 
len verset, elbeszélést, riportot közöltek. 

társaként folytatta tevékenységét. A Szovjetunióban töltött évei alatt több ta- 
nulmánya és monográfiája jelent meg. 

Révai József is a KI munkatársaként, a Lenin Iskola tanári teendői 
mellett elméleti munkásságot fejtett ki. 

Mácza János 1928-tól a Moszkvai Állami Egyetem művészetelméleti 
és -történeti tanszékének tanára volt. Már 1926-ban megjelent oroszul , A mai 
Európa művészete" című munkája; egymás után adták ki könyveit. Élete végéig 
művészetelméletet és -történetet adott elő, kiterjedt fordítói munkát is folyta- 
tott. Utolsó könyve, az , Esztétika és forradalom" magyarul is napvilágot 
látott. 

A Szovjetunióban élő magyar írók fordítói tevékenységükkel is sokat tettek a 
két nép irodalmi hagyományainak és költészetének megismertetéséért. Közülük 
megemlíthetjük Lányi Saroltát, akinek költészetét a forradalmi átalakulás páto- 
sza hatotta át és a költői munkássága mellett jelentős fordítói munkát is 
végzett. 

Az újságírók közül Boross F. László 1922-től a Kommunista Internacio- 
nálé megbízásából Berlinben élt és az Internationale Presse Korrespondenz c. 
nemzetközi kommunista folyóirat szerkesztőségében dolgozott. Hitler hatalomra 
kerülése után a KI VB-ben a sajtóügyek osztályának vezető munkatársa lett. 
Garai Károly szintén Berlinből került Moszkvába, ahol kezdetben a Világgazda- 
sági Intézet tudományos munkatársaként, majd a Deutsche Zentral Zeitung c. 
lap szerkesztőjeként dolgozott. 

Balázs Bélát 1931-ben a Moszkvai Filmakadémiára hívták meg tanárnak. 
Emellett filmesztétikai és kritikai tevékenységet folytatott. Számos nagy sikerű 
film művészeti tanácsadója volt. 

Szabó Ferenc (későbbi kétszeres Kossuth-díjas) zeneszerző Kodály Zoltán 
tanítványa volt. 1932-ben Berlinből került a Szovjetunióba, ahol számos tömeg- 
dalt komponált. Illés Béla cikket írt róla a Sarló és Kalapács c. folyóriatban 
abból az alkalomból, hogy megnyerte a Pravda által hirdetett országos dalpályá- 
zat harmadik díját (az első díjat nem adták ki)." 

A képzőművészeti ágazatokban tevékenykedő magyarok közül jó néhány- 
nak ismertté vált a neve mind a Szovjetunióban, mind Magyarországon. Közü- 
lük kiemelkedő Uitz Béla munkássága, aki 1926-tól az Össz-szövetségi Iparművé- 
szeti Főiskola festőművész tagozatának dékánja volt. 1930-ban lett a: OSZSZK 
érdemes művésze. Munkái nemcsak Moszkvában, hanem Leningrádban, 
Frunzéban is megtalálhatók. Ék Sándor festőművész képei, grafikái, de főleg 
politikai plakátjai szintén mindkét országban ismertek. Tóth Viktor volt 
internacionalista képzőművész főleg kék kerámiáival több nemzetközi kiállítá- 
son nyert díjat. Élete utolsó éveiben a moszkvai , Proletar?" Kerámiagyár 
művészeti vezetője volt. Munkáit több szovjetunióbeli múzeum őrzi. Mészáros 
László szobrász 1935-ben került családjával a Szovjetunióba. Csak rövid ideig 
éltek Moszkvában. Ott-tartózkodása alatt egy iskola részére munkást ábrázoló 
szobrot készített, megmintázta Kun Béla portréját is. 1936-ban Frunzéban 
telepedett le. Munkásságával hozzájárult a város arculatának kialakításához. 


a Illés Béla: Szabó Ferenc muzsikál. Sarló és Kalapács, 1936. április 15. 14. o. 

, Közép-Ázsia első szobrászati iskolájának ő az alapítója. Számára és az iskola 
számára a kormány támogatásával műterem épült. """ Több művét ma is őrzik a 
frunzei városi múzeumban. Jenei Jenő festőművész, volt internacionalista, a 
Lenin-rend kitüntetettje, 1924-től haláláig a Lenfilm Stúdió fő díszlettervezője 
volt. Szilágyi Jolán és Szilágyi Ilona grafikusként tevékenykedett. 

A szocializmus lenini tervének megvalósítása során jelentős szerephez 
jutott a tudomány minden ága. A szovjet állam az ötéves tervek megva- 
lósítása során nagy anyagi áldozatokat vállalt, hogy az összes köztársaságban 
kiépítse a kutatói hálózatot. A kutatók között híres magyar tudósok is dolgoztak. 

Benedikt Ottó elektromérnök 1932-ben a szovjet kormány meghívására 
telepedett le Moszkvában. Kezdetben a moszkvai Dinamo gyár tudományos 
tanácsadója volt. Tanított a moszkvai Közlekedési Minisztérium Műszaki 
Főiskoláján. Számos találmányát megvalósították a Szovjetunióban, többre 
pedig az egész világra szabadalmat kapott. Tudományos munkássága alapján 
nemzetközileg is ismertté vált. 

Perényi Imre a fogolycsere-egyezmény alapján egészen fiatalon, édesapjá- 
val, Perényi Mórral került a Szovjetunióba. Moszkvában végezte el az egyete- 
met. Munkássága során több lakótelepet és ipartelepet tervezett, pl.: a Bar- 
nauli Textilkombinátot. 

Weisz építészmérnök a Moszkvai Városi Tanács építészeti osztályának 
egyik vezető mérnökeként részt vett Moszkva rekonstrukciójában. A Sarló és 
Kalapács egyik cikkéből is tudjuk, ő tervezte meg a Moszkva folyót átszelő 
hidak átépítését és a folyó rakpartjait, valamint a városból a folyóba való 
szennyvízlevezetőket. 

Az orvosi tudományok területén mindenekelőtt dr. Hamburger Jenőről, a 
Magyar Tanácsköztársaság földművelésügyi népbiztosáról tennék említést. 
1923-tól kezdve részt vett a szovjet egészségügyi szervek kiépítésében, mint 
az Össz-szövetségi Röntgenológiai Intézet aligazgatója. Munkája elismeréseként 
1933-tól a Szovjetunió Röntgenológusainak és a Radiológusainak Társasága 
elnökévé választotta; szerkesztője volt a Szovjetszkaja Rentgenologija c. 
folyóiratnak. E munkája mellett politikai publikációs tevékenységet is folyta- 
tott. Haláláig érdekelte és foglalkoztatta a földkérdés marxi-lenini megoldása. 

Bauer Ervin (Balázs Béla fivére) szintén a szovjet állami vezetés meg- 
hívására utazott a Szovjetunióba, hogy továbbfolytassa megkezdett biológiai 
kísérleteit. Eleinte a moszkvai Munkaegészségügyi Intézet biológiai labo- 
ratóriumában dolgozott, majd tanszékvezető egyetemi tanári kinevezést kapott 
a Moszkvai Állami Egyetemre. 1934-ben megbízták a leningrádi Össz-szövet- 
ségi Orvostudományi Kísérleti Intézet biológiai osztályának megszervezésével. 

Szólnunk kell még két magyar neves mikrobiológusról. Dr. Weiszfeiler 
Gyula 1932-ben Svájcból került a Szovjetunióba és a moszkvai Központi 
Tuberkulózis Intézet mikrobiológiai osztályának vezetőjeként dolgozott. 
Ugyanitt vezető munkatárs volt dr. Havas András, aki tbc-kutatással foglal- 
kozott. (Havas hazatérve Kossuth-díjat kapott a gyermekek BCG-oltásának 
területén végzett kutatómunkájáért.) 


2 Kontka Sándor: Mészáros László 1905-1945. Képzőművészeti Alap, 1961. 26. o. 

Dr. Pollacsek László 1928-tól a Kreml Kórház fül-orr-gége osztályának 
vezetője, majd az egész kórház igazgatója volt. Kutatómunkát végzett dr. 
Gortvai László a világszerte ismert Szocsi melletti Maceszta szanatóriumá- 
ban, dr. Szántó Rózsa mikrobiológus, dr. Lantos Albert sportorvos, dr. 
Jakab József és még sokan mások, akik hozzájárultak a szovjet egészség- 
ügyi intézmények eredményes munkájához. 

A társadalomtudományok területéről mindenekelőtt a világhírű közgazdászt, 
a Lenin-renddel többszörösen és számtalan nemzetközi elismeréssel kitüntetett 
Varga Jenőt említenénk. 

Czóbel Ernő 1922-től, a Marx-Engels, majd az összevont, Marx- 
Engels-Lenin Intézetben dolgozott igazgatóhelyettesként, igen eredményes tu- 
dományos munkát végzett. Nemzetközileg is elismert érdemeket szerzett Marx és 
Engels dokumentumainak összegyűjtésében és kiadásában. Ugyancsak az 
intézetben dolgozott a sok nyelvet ismerő fordító, a klasszikusok kiadásában 
közreműködő tudományos munkatárs, Sorger Ignác. 

Dienes László a német fasizmus elől menekülve telepedett le Moszkvában. 
Először a Marx-Engels-Lenin Intézetbe került, majd egyetemi tanár lett az 
Idegennyelvű Főiskolán. Több bibliográfiai és könyvtárügyi munkája jelent 
meg a Szovjetunióban. Rudas László szintén főmunkatársa volt a Marx- 
Engels-Lenin Intézetnek. E munkája mellett több főiskolának a tanára: a 
Vörös Tanárképzőn és a Nemzetközi Lenin Iskolán történelmet, filozófiát, 
politikai gazdaságtant és dialektikus materializmust oktatott. Tagja volt a KI 
Pod znamenyem markszizma c. elméleti folyóirata szerkesztőbizottságának. 

A Moszkvai Állami Egyetem tanára volt Varjas Sándor. Számtalan 
filozófiai tanulmánya, cikke jelent meg főleg a filozófiatörténet, a dialektika 
és a logika problémaköréből. Ugyanitt adott elő történelmet és diplomácia- 
történetet Bolgár Elek, emellett tudományos kutatómunkát is végzett. Sik 
Endre, a Keleti Egyetem tanára, már a Szovjetunióban töltött éveiben 18 
elismert Afrika-kutató volt. Fiedler Rezső a moszkvai Gépipari Főiskola 
igazgatójaként tevékenykedett. 

Berzeviczy Gizella, Krammer Zsófia, Bartos Erzsébet különböző főisko- 
lákon, Kelen Jolán Moszkvában a Nyugati Népek Egyetemén a Német Tanár- 
képzőben, majd az Idegennyelvű Főiskolán tanítottak pedagógiát és nyelveket. 


kk 


Az ötéves tervek idején megerősödött a moszkvai magyar klub kapcsolata az 
ország különböző városaival. Sok új magyar klub kezdte meg működését, 
ezek az SZK(b)P helyi nemzeti kisebbségi osztályai és a MOPR (Nemzet- 
közi Vörös Segély) irányítása alatt álltak. A moszkvaiak az új klubokat 
gyakran felkeresték, előadásokat tartottak, tanácsot adtak munkájukhoz. Több 
ízben járt a leningrádi klubban Kun Béla, Rabinovics József, Münnich Fe- 
renc. Pl. az 1933-ban megalakult szelmassztroji csoportot Szántó Rezső kereste 
fel, s előadást tartott a nemzetközi helyzetről. De felkeresték a vidéki klubokat, 
szövetkezeteket a Sarló és Kalapács munkatársai is, aztán a lap hasábjain 
számoltak be útjuk során szerzett élményeikről. 


147 


A fogolycsere 10. évfordulójára a magyarok országszerte ünnepségekkel 
készülődtek. A KMP vezetősége ezt az alkalmat használta fel arra, hogy a 
magyar klubok munkáját kiterjessze és így növelje a magyarok szervezettségét. 
E munkájukat különösen a volt internacionalisták körében akarták fokozni, 
akik a polgárháború után szétszóródtak a Távol-Keleten és Szibériában, emiatt 
több ezer embernek megszakadt a kapcsolata a KMP-vel és a más területeken 
élő magyarokkal. Mozgalmat indítottak főleg a kicseréltek, de általában a ma- 
gyarok számbavételére. Kun Béla felhívásban kérte föl a kicserélteket vissza- 
emlékezéseik megírására. Nemcsak a magyarországi munkásmozgalomban vég- 
zett tevékenységük leírását kérte, hanem azt is, hogy mit tettek, mióta a Szov- 
jetunióban élnek. A beérkezett anyagokat egy közös kötetben kívánták megje- 
lentetni. Ennek érdekében nemcsak Moszkvában, hanem a vidéki magyar 
klubokban is visszaemlékezési esteket szerveztek. 

Többek javaslatára a KMP vezetői egy országos konferencia megszer- 
vezését kezdeményezték, melynek célja a magyarok feladatának meghatározása 
volt a szocializmus építésében. A szervezőmunka egy részét Bokányi Dezső 
vállalta magára, noha a Nemzetközi Vörös Segély szervezetében volt jelentős 
funkciója. 

1932. november 21-én megtartották az első magyar munkásszervezetek 
konferenciáját Moszkvában. A főreferátumokat Kun Béla, Münnich Ferenc, 
Sztaszova Jelena Dmitrijevna és Bokányi Dezső tartotta. Határozati javas- 
latban rögzítették mindazokat a feladatokat, melyek az emigráció előtt álltak. 
A dokumentumban fő hangsúlyt kapott a KMP támogatása, a Sarló és Kala- 
pács havi kétszeri megjelentetése, új magyar klubok alakítása, amelyekben 
a gazdasági emigránsokon kívül - mint Kun Béla megállapította -— , nagyon 
fontos az internacionalisták bevonása, akik sokkal többen vannak, mint az 
emigránsok és jobban el vannak szakadva a KMP-től". Kitértek a munkás- 
levelezés továbbfejlesztésére, s arra is, hogy a Szovjetunióban élő magyarok 
körében meg kell szüntetni minden megkülönböztetést a politikai emigránsok 
és a volt internacionalisták között." 

Egy nappal később, november 22-én a moszkvai vasúti munkások kétezer 
főt befogadó klubjában ünnepi gyűlésen emlékeztek meg a KMP megalapí- 
tásáról, a fogolycseréről és a párt mártírjairól. A vendégek között megjelentek 
a Nemzetközi Vörös Segély világkongresszusának delegátusai. Sztaszova tol- 
mácsolta a kongresszus üdvözletét, majd három pontban foglalta össze a 
Szovjetunió területén élő magyarok kötelességét: a szocializmus építése, a 
Szovjetunió védelme és a KMP támogatása." 

A kicserélés 10. évfordulójára való felkészülés során a moszkvaiak a helyi 
ünnepségek megrendezése érdekében 44 vidéki magyar klubbal létesítettek 
összeköttetést. 

A különböző városokkal való kapcsolat eredményeként a KMP, valamint a 
magyar börtönökben sínylődő kommunisták támogatására indított mozgalom 
is fellendült. Ennek szervezése szintén a magyar klubok egyik feladata volt. 


5 Sarló és Kalapács, 1933 január. 83-89. o. 
44 To. 87. o. 

Ez a mozgalom különösen a KMP vezetői ellen indított magyarországi nagy 
perek idején erősödött meg: 1925-ben Rákosi Mátyás és Vas Zoltán, 1927-ben 
Vági István és Szántó Zoltán budapesti, majd 1928-ban Kun Béla Ausztriában 
történt letartóztatásakor. Tömegméretűvé azonban 1932-ben, Sallai Imre és 
Fürst Sándor bebörtönzésekor, az életük megmentéséért folytatott küzdelem 
idején vált. A KMP által kibocsátott emlékbélyegek eladása útján rendezett 
gyűjtés, a Szovjetunió legkülönbözőbb területein megtartott tiltakozó gyűlések 
—- amelyeken teljes gyári, üzemi kollektívák jelentek meg - kifejezték több 
százezer szovjet ember tiltakozását, mély és őszinte felháborodását a kivégzés 
ellen. Ez a nagyarányú mozgalom szorosabbra fűzte az egy munkahelyen 
dolgozó szovjet és más nemzetiségű dolgozókat; ez az internacionalista 
szellem nemes, gyakorlati megnyilvánulása volt. 

Moszkvában és másutt a szovjet emberek szívesen látogatták a klubok 
kulturális rendezvényeit, ahol megismerkedhettek a magyar munkásmozgalom 
forradalmi dalaival, költészetével, a magyar népdalokkal és táncokkal. 

A harmincas években kezdett elterjedni Moszkvában és vidéken is a pat- 
ronáló mozgalom. A moszkvai magyar klub úttörőszervezetét a moszkvai 
üveggyár munkásai támogatták. A klub tagsága viszont patronálta a 17. sz. 
moszkvai általános iskolát és egy lovasezredet, melynek parancsnoka a polgár- 
háború hőse, Uszenko volt. A párizsi kommün 63. évfordulóján, 1934. 
március 18-án a moszkvai magyar politikai emigráció harminctagú küldött- 
sége élén Chlepkó Ede adta át a lovasezrednek azt a zászlót, melyet Francia- 
országban a KMP-t támogató Szeptember 1. bizottságok tagjai készítettek 
erre a célra. A zászlóhoz mellékelt díszoklevél szövegét, mely a KMP 
Központi Bizottságának üzenetét tartalmazta, Hajdu Pál olvasta fel. Az ünnep- 
ség keretében a lovasezred felvette — a többi címe mellé -— , a magyar proleta- 
riátus lovasezrede" nevet."5 

A moszkvai klubban működő kultúrcsoport a harmincas években sokszor 
szerepelt gyári munkásklubokban. Baráti összejöveteleket rendeztek különböző 
moszkvai gyárak dolgozóival a magyar klubban. Különösen szoros volt a kap- 
csolat azokkal az üzemekkel, ahol sok magyar dolgozott. Szívesen hívták 
meg találkozókra, ünnepekre a klub tagságát olyan üzemekbe, szövetkezetek- 
be, kolhozokba, szovhozokba, ahol már jártak. 1930. április 29-én pl. a moszkvai 
kaucsukgyár új klubjában baráti találkozót tartottak. Hasonlókra került sor 
1930 májusában a klub nőbizottságának kezdeményezésére: a magyarok meg- 
látogatták a 3. sz. moszkvai kenyérgyárat és az ételgyárat. 

1934-ben a KIMSZ megalakulásának 16. évfordulóján ünnepséget rendez- 
tek a magyar klubban, melyen megjelentek azoknak a katonai egységeknek 
a képviselői is, akikkel a klub KIMSZ-szervezete kapcsolatot tartott. A meg- 
hívottak között sok moszkvai élmunkás is volt. Jelen volt és felszólalt Kun 
Béla is." 

Gyakran zajlottak le jó hangulatú közös klubestek azoknak az üzemek- 


6 N. E.: A magyar proletariátus lovasezrede. Sarló és Kalapács, 1934. április I. 4. o. 
4 Kun Béla: ,, Miénk a fiatalság! Miénk a jövendő!" Sarló és Kalapács, 1934. december 
1. 9-10. o. 

nek a kultúrházaiban, ahol magyar szekciók működtek, pl. a moszkvai Elekt- 
rozavodban, az Avtozavodban, az Ordzsonikidze szerszámgépgyárban és 
másutt. 

A meghívások, találkozások kezdeményezéséből és megszervezéséből igen 
tevékenyen kivették a részüket a magyar klubok nőbizottságai. Kezdeménye- 
zésükre egyes üzemek, gyárak vagy munkásklubok (pl. a moszkvai vasutas- 
klub nőbizottsága) védnökséget vállaltak egy-egy, magyar börtönben sínylődő 
kommunista és családtagjai felett. Ekkorra már azoknak a háziasszonyoknak is 
akadt munkájuk, akik addig nem vettek részt a termelésben. A klub vezető- 
sége a moszkvai tanáccsal egyetértésben bevonta őket a kerületekben folyó 
társadalmi munkába (pl. szövetkezetek, iskolák, egészségügyi létesítmények 
ellenőrzése). 

A klub igyekezett minél szorosabbra fűzni a szovjet földön élő magyarok 
kapcsolatát a szovjet élettel, tájékoztatást nyújtani a KMP és a más orszá- 
gokban élő magyar kommunista emigráció tevékenységéről, a magyarországi 
helyzetről. 

Amikor 1929-ben Moszkvában megjelent a Sarló és Kalapács című folyó- 
irat, a lap összekötő kapocs lett nemcsak a szovjetunióbeli, hanem a világ 
más részein élő magyar emigráció körében is. Havonta, majd kéthetenként 
megjelenő számaiban a lap rendszeresen beszámolt a Szovjetunióban folyó 
szocialista építésről, az abban részt vevő magyar emigránsok munkájáról és 
sikereiről, a magyar klubok tevékenységéről, a magyarországi helyzetről, a más 
országokban élő emigrációról. A lap lehetőséget nyújtott a szocialista irodalom 
megismeréséhez is. 

1930-ban a moszkvai Magyar Klubban 91 fővel működő munkáslevelező 
részleg volt. Munkájukat írók, újságírók is segítették, pl. Balogh János, 
Kiss Lajos, Hidas Antal, Hajdu Pál, Rabinovits József. A Sarló és Kalapács- 
ban , Munkáslevelezők" c. rovatot nyitottak, itt közölték az írások egy részét, 
és válaszoltak a Szovjetunióból és külföldről érkező levelekre, kérdésekre is. 
Kezdeményezésükre egy sor vidéki városban munkáslevelező körök alakultak. 
A magyar klubban többször hívtak össze munkáslevelező konferenciát. 

Az emigráció helyzete a Szovjetunió gazdasági helyzetével együtt évről 
évre javult. Már az első ötéves terv lehetővé tette az emigráció szakképzett 
munkásainak, hogy a termelésben fontos szerephez jussanak és élvezzék a jó 
szakmunkásoknak járó gazdasági előnyöket. Módjuk nyílt arra is, hogy szakmai 
tudásukat fejlesszék. Nőtt anyagi és erkölcsi megbecsülésük, gyermekeik 
előtt minden tanulási lehetőség nyitva állott. Az új nemzedéknek, amely már 
a Szovjetunióban nőtt fel és csak a szülőktől és a klub előadásaiból ismerte 
Magyarországot, nem okozott gondot a beilleszkedés. Az idősebbek döntő 
többsége pedig, ha messze volt is az az idő, de hazakészült, a második 
Magyar Tanácsköztársaság megvalósítására. De addig is, míg ennek eljön az 
ideje, teljes szívvel és önfeláldozással vették ki részüket a szocializmus építé- 
sében, dolgoztak, tanultak, gyűjtötték a tapasztalatokat hogy majd a magyar 
nép jobb jövőjének építésében itthon felhasználják. A Szovjetuniótól kapott 
szabadsággal élni tudtak — mint erről Kun Béla írta a kicseréltekhez intézett 
felhívásában: 

A szabadságot majdnem mindegyikük arra használta ki, hogy a szocialista 
építés és a forradalom védelmének nagy munkájára alkalmasabbá tegye 
magát, mint amire képessé tette az a nevelés, amelyet a kapitalista Magyar- 
országon a szociáldemokrata pártban, vagy más kispolgári pártban szerzett. 

Mint az uralkodó munkásosztály tagja a legtöbb kicserélt magyar forra- 
dalmár a szovjet állam és annak vezető pártja, a Szovjetunió Kommunista 
Pártja munkájában felelős helyet tölt be. A szovjet állam gazdasági, igazga- 
tási és egyéb szerveiben, az ipar, a mezőgazdaság, a szovjetigazgatás minden 
terén találni kicserélt magyar forradalmárokat fel egészen azokig az intézmé- 
nyekig, amelyek a 160 milliós proletárállam méreteiben végzik tevékenységüket. 

A szabadság, amelyet a proletárdiktatúra a munkásságnak, szegény- és közép- 
parasztságnak juttat, olyan energiákat váltott ki belőlük, amelyek a kapita- 
lista kizsákmányolás és elnyomás alatt Magyarországon veszendőbe mentek 
volna." 

Mindaz, amit Kun Béla a kicseréltekhez intézett évfordulós üzenetében 
mondott, vonatkozott a szovjetunióbeli magyar emigráció minden rétegére és 
minden tagjára. Az emigránsok éltek azokkal a lehetőségekkel, amelyet a szovjet 
párt és állam a proletárszolidarítás nevében biztosított számukra. A szocializ- 
mus győzelmébe vetett hittel végezték munkájukat a Szovjetunió építésében, 
védelmében. Erejükhöz mérten, ha szerény mértékben is, de hozzájárultak az 
elért eredményekhez. 


" Kun Béla: A kicseréltek kötelessége. Sarló és Kalapács, 1931. augusztus. 13-14. o. 


SZOKOLÁY KATALIN 


ELKÉPZELÉSEK A FORRADALOM LEHETŐSÉGEIRŐL 
ÉS JELLEGÉRŐL A LENGYEL MUNKÁSMOZGALOMBAN 
1943-1944-BEN 


Az európai népi demokratikus forradalmak kibontakozásáról és belső vitáiról 
az utóbbi évek történetírásának jóvoltából már az eddigieknél valamivel diffe- 
renciáltabb képet kapunk. 

A megjelent visszaemlékezések, forráskiadványok és feldolgozások sejtetik 
a ránk maradt pártdokumentumok mögötti eltérő álláspontok ütközését. A kor 
persze nem volt a legalkalmasabb az ilyen vitákra, különösen nem nyilvá- 
nosságra hozatalukra. 

Eddigi ismereteink valójában az egyes politikai pártok közötti felfogás- 
beli eltérésekre vonatkoznak, de hogy a pártokon, különösen pedig a kommu- 
nista párton belül kik hogyan vélekedtek a forradalom esélyeiről, a követendő út- 
ról, és hogy voltak-e a párton belül, és ha voltak, mire vonatkoztak nagyobb né- 
zeteltérések — arról keveset tudunk. Az újonnan előkerülő anyagokból úgy 
tűnik, hogy egy-egy jelentősebb kérdéstől eltekintve, többségében csak a hang- 
súlyokban, megfogalmazásokban érzékelhető árnyalatnyi véleménykülönbsé- 
gekről lehetett szó. De ezek minden esetben a forradalom hazai esélyeit, a po- 
litikai partnerekkel való együttműködés lehetőségeit, ill. a partnerek körének 
eltérő értelmezését érintették. 

A munkásmozgalom elméleti hagyatékának további sokoldalú, értékelő 
feldolgozása még előttünk álló feladat." E feladat megoldása során talán majd 
ahhoz a mindannyiunkat joggal foglalkoztató kérdéshez is közelebb juthatunk: 
vajon az egyes kommunista pártok az adott időszakban a népi forradalom leg- 
jobb megoldásait választották-e; figyelembe vették-e az adott ország sajátos 
történelmi, társadalmi és gazdasági feltételeit; ill. voltak-e olyanok a pártokon 
belül, akik figyelmeztettek e feltételek fontosságára. Mindent megtettek-e 
annak érdekében, hogy szövetségesül megnyerjenek mindenkit, aki a népi 
demokratikus fejlődés cselekvő részesévé válhatott. 

Ezeknek a problémáknak a kutatása persze nagy körültekintést igényel. 
Az eltérő nézetek, viták feltárása még korántsem jelenti, hogy feltétlenül a 
más véleményt hangoztatóknak volt igazuk. Az a veszély is fenyeget, hogy 


! Jelen esetben nem a magyarországi történeti irodalomra gondolok, hanem a kelet- 
európai egyetemes történeti összehasonlító írásokra. 

kutatásainkkal meghatározott politikai csoportok identitás-törekvéseihez, nem- 
zedékcsoportok önigazolási kísérleteinek felerősödéséhez járulunk hozzá, ill. 
újabb illúziókat teremtünk. 

Mindezek ellenére azt hiszem, tartozunk történelmi közelmúltunk objek- 
tív feltárásával, nemcsak azért, hogy választ kapjunk a bennünket érdeklő 
problémákra, hanem mert fontos adósságot törlesztenénk le ezzel mind a hazai, 
mind pedig a nemzetközi munkásmozgalommal szemben. Ehhez persze arra 
is szükség lenne, hogy a levéltárak hozzáférhetőbbé tegyék anyagaikat a kutatók- 
nak. A részben már feltárt lengyel történeti anyag talán nyújt némi segít- 
séget a magyar olvasó számára is, hogy közelebb kerüljön a kor belső logi- 
kájához. 

Az a különös és tragikus sors, ami a lengyel társadalomnak a második 
világháború során osztályrészül jutott, állandó politikai aktivitásra késztette 
a különböző politikai erőket, amivel együtt járt a politikai megnyilvánulá- 
soknak egyfajta dinamizmusa és bizonyos mértékű nyilvánossága is. Ez persze 
korántsem jelenti azt, hogy az ezekre vonatkozó anyagok már teljes mértékig 
hozzáférhetőek, de tudunk róluk, mint ahogy a vitákról is, melyek még a fel- 
szabadulás utáni időszakban is világosan nyomon követhetők. Az 1960-as, 
1970-es évek kutatói már ráirányították a figyelmet ezekre a kérdésekre, de 
főleg a Gomulka-ügy? tisztázásának kényszerűsége helyezte újra és újra reflek- 
torfénybe az 1943-1948-as évek eseményeit. Mindezek nyomán több érdekes 
történelmi munka született. A kutatómunka az 1980-as években újabb lendü- 
letet vett. Ösztönző hatással volt rá annak a bizottságnak a munkája is, ame- 
lyet a LEMP IX. kongresszusán a KB a válságok történelmi okainak a fel- 
tárásával bízott meg.? 

A lengyel történettudomány mindig jeleskedett a történelmi források 
kiadása terén. Az utóbbi években ez a munka haszonnal folytatódott. Kiemel- 
kedik a forráskiadványok közül a LEMP KB Központi Archívumának a perio- 
dikus kiadványa, az ,, Archivum Ruchu Robotniczego"." Eddig kilenc kötete 
jelent meg. A szerkesztőbizottság a lengyel munkásmozgalom alapvető, eddig 
hozzáférhetetlen forrásainak és visszaemlékezéseinek a közzétételére vállal- 
kozott. 

A monográfiák közül különösen két olyan munkára szeretném felhívni a 
figyelmet, amely hazájában nagy érdeklődést, egyben nagy vitát is kiváltott. Az 
egyik J. Jagietto: A szocializmushoz vezető lengyel útról. Viták a Lengyel Mun- 
káspártban és a Lengyel Szocialista Pártban az 1944-1948-as években c. könyve." 


: Wtiadyslav Gomulka 1982 őszén bekövetkezett halála után újságcikkek, könyvek sora 
kezdett el foglalkozni a Gomulka-életművel. Különösen az 1943-1948-as időszak és Gomulka 
törvénysértő meghurcolása került a figyelem középpontjába. 

" Jelentés a LEMP KB által a népi Lengyelország történelmében előforduló társadalmi 
konfliktusok okainak és lefolyásának tisztázására alakított bizottság munkájáról. Nowe drogi 
(Varsó), 1983. október. 

§ Szerk.: Feliks Tych, Aleksander Kochajski. Kiadja a LEMP KB Központi Ar- 
chívuma. 

! Jerzy Jagielto: O polska droge do socjalizmu. PWN, Varsó, 1984. — Jagietto könyvét 
fölhasználtam tanulmányom írásához, mivel több, eddig ismeretlen momentumra hívja föl a 
figyelmet. 

A másik J. Ptasiúski: A három fordulat közül az első, avagy Wtadystaw Gomul- 
káról." Mindkét könyv éppen a bennünket érdeklő kérdésekkel foglalkozik, ezek- 
ről tartalmaznak gazdag anyagot, néhány megállapításukat tanulmányomba is 
átvettem. Tudomásunk van róla, hogy újabb Gomulka-életrajzok is készülnek, s 
még hosszan sorolhatnám az e témakörben már megjelent egyéb monog- 
ráfiákat." 

Az egyik igen fontos és jellegzetes kérdés, amelyre az utóbbi években meg- 
jelent munkák választ keresnek: milyen elméleti és politikai meggondolások 
vezették a lengyel kommunistákat 1944-1945-ben, amikor egy meglehetősen 
bizalmatlan közegben vállalták a munkáshatalom felelősségét; voltak-e a válasz- 
tott megoldásokra más lehetőségek; s ha több esélyes megoldás kínálkozott, 
melyik lehetett közülük az optimális ? 

Lengyelország összeomlással járó, 1939-es hatalmas megrázkódtatása mind- 
azoknak a politikai értékeknek a megsemmisülését jelentette, amelyek az 1918- 
ban - sajnos csak rövid időre — visszanyert nemzeti függetlenséget fenntartani 
látszottak. Összeomlott az önerőbe vetett hit; illúziónak bizonyult, hogy a pil- 
sudskizmus politikai törekvései tovább élhetnek. A hitlerizmus barbár megszálló 
politikája és elutasító magatartása bármiféle együttműködési kísérlettel szem- 
ben (bár ilyen csak elvétve akadt), a társadalom demokratikus, hazafias erőin 
kívül valamilyen formában a szélsőjobboldalt is belesodorta az ellenállási moz- 
galomba. A szovjet hadseregnek a Lengyelország keleti területeire való bevonu- 
lása fokozta széles társadalmi rétegeknek az amúgy is bonyolult szovjet-lengyel 
viszony miatti szorongását és ellenérzését. Szinte kilátástalannak látszott, hogy 
a társadalom valaha is felocsúdik súlyos depressziós állapotából. 

A nyugatra menekült politikusok részvételével megalakult emigráns kor- 
mány 1939 őszétől módszeresen építette ki a megszálló hatalom ellenőrzését 
megkerülő társadalmi, politikai, kulturális életet és a közigazgatás illegális há- 
lózatát, a feldarabolt Lengyelország , második társadalmát". Fő célját a nemzet 
.,átmentésében", lelki talpra állításában látta. 

A háború előtti pluralista politikai struktúra tovább élt az illegalitás körül- 
ményei között mind az emigrációban, mind pedig az ország területén szerveződő 
ellenállásban, újabb és újabb katonai és politikai szervezetekkel is gyarapodva. 
Ezt a sokrétű politikai és katonai struktúrát az 1939-ben a franciaországi An- 
gers-ben, majd 1940 nyarától Londonban tartózkodó emigráns kormány ún. 
Hazai Képviselete (Delegatóra Rzadu) útján próbálta meg egységes keretek közé 


6 7. Ptasinski: Pierwszy z trzech zwrotów czyli rzecz o Wiadystawie Gomulce. Krajowa 
Agencja Wyd., Varsó, 1983.; Hosszabb ismertetését magyarul 1.: Szokolay Katalin: Két 
könyvről és egy vitáról. Politika- [udomány, 1985. 2. sz. 148-157. o. 

7 Az alábbiakban csak néhány fontosabbat említek. Franciszek Ryszka: Polska Ludowa 
.1944-1950. Wroclaw. Varsó-Krakkó-Gdaúsk, 1974.; R. Nazarewicz: Drogi do wyzwolenia. 
Varsó, 1979.; Wi. Góra-R. Halaba: O utworzenie i utrwatenie wladzy ludowej 1944-1948 
Varsó, 1968.; N. Kolomejczyk-Br. Syzdek: Polska w latach 1944-1949. Varsó, 1971.; 
M. Malinowski: Geneza PPR. Varsó, 1972.; 7. Pawlowicz: Z dziejów konspiracyjnej KRN 
1943-1944. Varsó, 1961.; A. Przygonski: Z zagadnien fÍrontu narodowego PPR 1942-1945. 
Varsó, 1976.; Br. Syzdek: PPS w latach 1944-1948. Varsó, 1974.; M. Turlejska: Prawdy i 
fikcje. Varsó, 1966. 

. fogni. A nagyszámú katonai és félkatonai egységet a (későbbi nevén) Honi Had- 
sereg vezetősége vonta központi irányítás alá. 

Az emigráns kormányban és a hazai ellenállási mozgalomban tovább éltek, 
sőt tovább éleződtek mindazok a politikai ellentétek, amelyek a háború előtti 
Lengyelországot jellemezték. Mérgezték a levegőt az összeomlás miatt egymás- 
nak szegezett vádak, a politikai pályáról való leszorításra irányuló kísérletek, a 
gyűlölködés és az ezeket leplezni igyekvő kompromisszumok, a nagyhatalmak 
intrikái. 

Annak ellenére, hogy az illegalitásban kialakult intézményrendszerben, sőt 
az emigrás szervezetekben is túlsúlyban voltak az ún. demokratikus, szanáció- 
ellenes? polgári és kispolgári pártok, a szociáldemokráciát és a baloldali paraszt- 
mozgalmakat is beleértve, az emigráns kormány arculatát mégsem ezek határoz- 
ták meg elsősorban, sokkal inkább az állandó belső harcok bizonytalansága és 
bizonyos csoportok előtérbe kerülő indulatai. 

Jogosnak tűnik Franciszek Ryszka lengyel történész megállapítása: ,,vaz, 
hogy emigráns kormányt —- nem is megfelelő fogalom. Inkább az emigráció- 
ban (Angliában és az Egyesült Államokban) tartózkodó politikusok és értelmi- 
ségiek köreiről kellene beszélnünk, amelyek létszámuktól és harciasságuktól 
függően befolyásolták az adott politikai lépéseket. Inkább a háború előtti pár- 
tok, politikai áramlatok bonyolult politikai halmazáról kellene beszélnünk." 
Érdekes még, hogy szinte mindegyik csoport ellenzéke volt az önmagukat túlélt 
. szanációs erőknek és szanációs politikának, ugyanakkor bizonyos vonatkozás- 
ban mégis szövetkezett velük, amennyiben a szanáció minden törekvés ellenére 

.erős pozíciókat tartott kézben a kormányon belül, de különösen a hadseregben. 

Erről a bonyolult politikai tabelláról 1939-1941-ben hiányzott egy nagyon 
fontos elem: a forradalmi munkásmozgalom. Annak, hogy 1938-ban a Komin- 
ternben hozott téves döntés alapján feloszlatták és valójában likvidálták Len- 
gyelország Kommunista Pártját, az lett a következménye, hogy a lengyel forra- 
-dalmi erőket az 1939-es német támadás szinte teljesen szétzilálva, dezorganizálva 
találta. A volt kommunisták megpróbáltak ugyan ellenállási csoportokat szer- 
vezni,"" de mindentől és mindenkitől elszigetelten ez nem járt jelentős eredmény- 
nyel és egyes kivételes esetektől eltekintve a korábbi szektás nézetek továbbélését 
eredményezte. Ebben a jelentős munkásmozgalmi múlttal rendelkező országban 
a forradalmi munkásmozgalom nemcsak vezető erő nélkül maradt, hanem a bi- 
zalmatlanság és gyanakvás fojtogató légköre vette körül. Ez természetesen nem 
maradt hatástalan a munkásosztály többi pártjára, szervezetére sem, megbéní- 
totta az egész munkásosztályt. Mindez csak fokozta a Szovjetunióval és a kom- 
munista mozgalommal szembeni bizalmatlanságot. 


" Szanációs rendszernek nevezték a Pitlsudski 1926-os államcsínyével hatalomra került 
rendszert. 
" F. Ryszka id. mű, 22-27. o. 

"" L. erről: M. Malinowski, 7. Paulowicz, W. Poteranski, A. Przygonski, Im. Wilusz: 
Polski ruch robotniczy w okresie wojny i okupacji hitlerowskiej. Wrzesieú 1939 - styczeú 1945. 
Ksiazka i Wiedza, 1964.; R. Nazaretwwicz id. mű.; Szokolay Katalin: A Hitler-ellenes nemzeti 
összefogás néhány kérdése a közép- és a kelet-európai országokban. 1941-1942. Párttörténeti 
Közlemények, 1971. 1. sz. 32-70. o. 

A baloldali, forradalmi erők konszolidációja csak 1942-ben indult meg: 
januárban megalakult a Lengyel Munkáspárt (Polska Partia Robotnicza — PPR, 
a továbbiakban: LMP). A konspiráció súlyos körülményei között a szerveződő 
párt nemcsak a megszállók terrorjával, de — a konspiráció íratlan szabályai miatt 
- a már működő ellenállási mozgalommal is szemben találta magát. Ennek elle- 
nére rövidesen sikerült a szétszórtan tevékenykedő kommunista csoportokat tö- 
mörítenie és létrehoznia a Népi Gárda harcképes, aktív fegyveres ellenállási 
szervezetét. 

Megalakulása után az LMP a Komintern irányelvei alapján a nemzeti front 
koncepciójának a talajára helyezkedett abból a helyzetértékelésből kiindulva, 
hogy az ország előtt álló egyetlen feladat , minden erőt egyesíteni a megszállás 
elleni élet-halál küzdelemben", s ennek érdekében létre kell hozni , a független, 
szabad Lengyelországért folyó harc nemzeti fÍrontját".!! 

Az új párt ebből kettős következtetést vont le. Az egyik, hogy egy ilyen 
nemzeti front vezető ereje csak egy egységes munkásosztályra és széles dolgozó 
rétegekre épülő párt lehet. Ennek érdekében szélesebbre kell tárni a párt kapuit, 
mint ahogy korábban a kommunista párt tette. , A Lengyel Munkáspárt sorai- 
ban egyesíti mindazokat a tisztességes munkásokat, parasztokat és értelmiségie- 
ket, akik korábbi pártállásuktól függetlenül támogatják ezt a kezdeményezést.""!? 
Az LMP szervezői tehát a Lengyelország Kommunista Pártja (LKP) szekta- 
szerű elzárkózásával ellentétben az új pártot sokkal szélesebb bázisra épülő, a 
népfírontot szinte már a párton belül megvalósító szervezetté akarták tenni. A 
párt még 1943. novemberi programnyilatkozatában is szükségesnek tartotta ezt 
hangsúlyozni: , A Lengyel Munkáspárt mint a munkások, a parasztok és a haladó 
értelmiség képviselője, . . . elsőként emelte magasba a szabad és független Len- 
gyelországért vívott szervezett fegyveres harc zászlaját." Később pedig követ- 
kezőképpen fogalmazott: , A Lengyel Munkáspárt mint a széles néptömegek -— a 
munkások, a parasztok és a dolgozó értelmiség - törekvéseinek és akaratának ki- 
fejezője"!" stb. A párt nagy súlyt helyezett dokumentumaiban a dolgozó töme- 
gekkel való szövetségének, sőt azonosulásának kiemelésére. Ez a régi kommunis- 
ták körében heves ellenzést váltott ki. Sokan azt is nehezményezték, hogy a párt 
nem vette fel akommunista nevet. Úgy vélték, ez csak a háború időszakára szóló 
taktika. 

Másodszor, a párt rögtön az elején tisztázni akarta: célja nem az, hogy meg- 
bontsa az ellenállási mozgalom egységét, éppen fordítva, ennek a megteremté- 
sére törekszik. , A Lengyel Munkáspárt nem törekszik konkurenciára más, a 
lengyel nemzet felszabadulásáért őszintén harcoló pártokkal szemben, ellen- 


11 Polska Partia Robotnicza. Dokumenty programowe 1942-1948. Ksiazka i Wiedza 
Varsó 1984. 51-55. o. 

12 Uo. 

13 Harc a hatalomért 1943-1948. Az európai népi demokratikus forradalmak válogatott 
dokumentumai. ELTE VTK TITI, Budapest, 1973. II. k. 125-152. o. Lengyelül: Ksztaito- 
wanie sie podstaw programowyh Polskiej Partii Robotniczej w latach 1942-1945. Ksiazka : 
Wiedza, Varsó, 1958. 140-163. o. 

kezőleg, a legszorosabb együttműködést akarja megvalósítani és kész együtt har- 
colni velük a közös ellenség ellen." — írta első felhívásában. 

Ezt az álláspontját a párt 1942, 1943 eleji írásaiban, dokumentumaiban 
többször is megismételte. 1942 őszén meg is kísérelte, hogy fölvegye a kapcso- 
latot az emigráns kormánnyal. Az izolációból azonban az új párt nem tudott 
könnyen kilépni. 1942-1943 telénsorkerült ugyan levélváltásra és konkrét tárgya- 
lásokra az LMP megbízottai, az emigráns kormány Hazai Képviselete ésa Honi 
Hadsereg parancsnoksága között, a levélváltás hangneme azonban azt érzékel- 
teti, hogy a kommunistákkal szemben még csak fokozódott a bizalmatlanság. 
1943 tavaszára szinte teljesen szertefoszlottak ennek az együttműködésnek az 
esélyei. 

Érthető tehát, hogy ilyen körülmények között a nemzeti frontnak az LMP 
vezetői által megfogalmazott politikájával a párttagok sem mindig tudtak azono- 
sulni. Gomulka visszaemlékezéseiből!§ még az is kitetszik, hogy a vezetők kö- 
rében sem volt teljesenegységes a vélemény. Az 1942-1943-as illegáliskommunis- 
ta sajtóban fellelhetők disszonáns hangok, az erősödő türelmetlenség megnyilvá- 
nulásai. A Trybuna Wolnosécinak az LMP egyéves tevékenységét méltató, 1944. 
január 1-jén megjelent cikkében pl. a következőket olvashatjuk: , A semmiből 
kezdtük felépíteni a szervezetet, ma mindenütt ott vagyunk. . . De nem ez a leg- 
fontosabb. Nem a tömeg dönt. Mint ahogy azt a fizikából tudjuk, az erő — a 
tömegmozgás. Ilyen erő ma Lengyelországban az LMP. . . Az első tánadásban 
elnyertük a legértékesebbet - elnyertük a győzelem bizonyosságát... biztosak 
vagyunk benne, hogy minden elkövetkező nappal, hónappal közelebb kerülünk 
a győzelemhez." 

Néhány bekezdéssel lejjebb a cikk afelől sem hagy kétséget, hogy nem csu- 
pán a fasizmus feletti győzelemre gondol: , A függetlenségért harcolván, egyben 
a szocializmusért harcolunk." 

Az emigráns kormány és hazai képviselete elleni bizalmatlanság és a velük 
való szakítás követelése kimondatlanul több más cikkben is érzékelhető. A szov- 
jet hadsereg győzelmeinek hírei még fokozták is ezt a hangulatot. 

A Lengyel Munkáspárt és a , londoni tábor" közötti tárgyalások 1942 őszén 
mindenesetre impulzusul szolgáltak ahhoz, hogy a párt pontosabban körvonalaz- 
za elképzeléseit. Kezdetben még az első helyen szerepelt a pártdokumentumok- 
ban a nemzeti szolidaritás, a közös harc lehetőségének hangsúlyozása. Az állam- 
hatalomnak, az eljövendő Lengyelország társadalmi, politikai berendezkedésé- 
nek jellegére nem helyeztek nagyobb hangsúlyt. 1943. januári nyílt levelében, 
amelyet az emigráns kormány hazai képviseletéhez intézett, az LAP még csak 
azt veti a , londoniak" szemére, hogy nem folytatnak aktív fegyveres harcot a 
megszállók ellen. 

1943 tavaszán az LMP , Miért harcolunk" című márciusi nyilatkozatában 
már változott a hang is, és radikális követeléseket találunk benne a tulajdonra, a 
társadalmi és gazdasági átalakulásra vonatkozóan. Ezek korábban is szerepeltek 


4 Polska Partia Robotnicza. 51-55. o. 
15 Archiwum Ruchu Robotniczego. IV. k. Varsó, 1977. 233-249. o. 
16 Publicistyka konspiracyjna PPR 1942-1945. II. k. Varsó, 1964. 189-194. o. 

ugyan az egyes dokumentumokban, de rendszerezve, programformában most 
először. S ami a legfontosabb: itt található meg először az önálló, népi államha— 
talom kiépítésének gondolata. 

Érdemes e dokumentumot kicsit alaposabban megvizsgálni. , Mérföldes. 
léptekkel közeledünk a győzelemhez. A Vörös Hadsereg hatalmas csapásai alatt 
összeomlik a hitleri hatalom... Szélesedik és fokozódik fegyveres harcunk a 
megszállók ellen. Nő és szilárdul az egész népet összefogó közös front." , Mi- - 
lyenek legyenek első lépéseink, miután szabad, független hazánk proklamálás- 
ra került?" Mit kell tennünk, hogy Lengyelország valóban szabad és független 
legyen, és ne ismétlődhessék meg sem 1918, sem 1939? - olvasható a program. 
bevezetőjében. Nézzük meg, milyen megoldásokat javasolt az LMP KB (ter- 
mészetesen csak néhány fontosabb pontot kiemelve). 

, 1. Semmissé kell tenni az összes önjelölt mindenfajta mandátumát . . . 
létre kell hozni mind a járási, helyi tanácsok, mind pedig a kormány ideiglenes 
hatalmát. Azonnal hozzá kell kezdeni a demokratikus nemzetgyűlési választások, 
az elnök és a kormány megválasztásának előkészítéséhez. . . "" 

,4. Minden lengyel területet a lengyel államhoz kell csatolni — a vitás terü- 
leteken a lakosság akarata dönt. El kell ismerni a nemzetek önrendelkezési jo-. 

Aloe 
5. Ki kell hirdetni a teljes lelkiismereti, szólás-, gyülekezési és társulási sza- 
badságot. 

6. Ki kell sajátítani az összes, németek által elkobzott bankot, ipari, kereske- 
delmi és mezőgazdasági vállalatot. Meg kell tenni a szükséges lépéseket, hogy a 
megszállók által elhurcolt lengyel nemzeti vagyon visszakerüljön; 

a) társadalmasítani kell a bankokat és a nagyipari vállalatokat, be kell ve- 
zetni a társadalmasított ipari vállalatok termelésének a gyári bizottságok által 
való ellenőrzését; 

b) vissza kell adni tulajdonosának, különösen a tulajdonukból kitelepített 
parasztoknak - kisparasztoknak, kiskereskedőknek - gazdaságukat, kisvállala- 
taikat; 

c) kártérítés nélkül ki kel! sajátítani az 50 hektár feletti földesúri birtokokat, 
és ki kell osztani a kisparasztok és mezőgazdasági munkások között.""!" 

A továbbiakban a kisajátítás módjait részletezte. Beszélt továbbá a tervgaz- 
dálkodás bevezetéséről, a szociális intézkedésekről, a nyolcórás munkaidőről, a 
bérminimum bevezetéséről, a munkához való jogról, majd a kulturális intézke- 
désekről. A mintegy kétoldalas dokumentum elsősorban társadalmi követelése- 
ket fogalmazott meg. A politikai elképzelések részletesebb kidolgozására nem 
került sor, viszont az emigráns kormány legitimitását egyértelműen kétségbe. 
vonta, ezzel mintegy jelezte a teljes szakítást. 

A program, amelyet létrehozói is minimális programként kezeltek, éles kri- : 
tikát kapott a Szovjetunióban élő lengyel emigráns kommunistáktól, de Dimitrov 
is elégedetlenségét fejezte ki. Pawel Finderhez intézett táviratában (1943. április . 
2. A KI VB főtitkára és az LMP első titkára közötti illegális rádiótávirat-váltás-- 
ról van szó.) többek között figyelmeztetett rá: , a jelen időszakban nem tűzzük 

napirendre a szocialista rendet". Különösen a tervgazdálkodásra és a gyári bi- 
zottságok munkájára vonatkozó megállapítások váltották ki kritikáját, azt is 
hangsúlyozta, hogy az eljövendő Lengyelországnak , demokratikusnak és nem 
szovjetnek" kell lennie.!" Kétségtelen, hogy az előzőkhöz képest valóban túl-. 
zottan radikálisnak tetszik ez a változás. 

A történészek véleménye megoszlik arra nézve, hogy ez a radikálisabb fel- 
fogás a korábbi merevebb koncepciók túléléseként vagy felelevenedésként ke- 
rült-e a dokumentumba, vagy a , londoni táborral" folytatott tárgyalások serken- 
tettek erre, esetleg a tárgyalások kudarcának a jelei késztették az LMP vezetőit 
korábbi elképzeléseik megváltoztatására. A dokumentum értékelése körül nap- 
jainkban is megoszlanak a vélemények. Egyesek úgy látják, hogy ez már teljes 
szakítás a , londoniakkal". Mások éppen a megfogalmazások rugalmasságát 
hangsúlyozzák, kiemelik a dokumentum demokratikus megközelítési módját, a 
kormány későbbi átalakítására irányuló utalásokat, vagy a határok kérdésének 
kompromisszumos megoldását. 

1943 nyarára úgy látszott, hogy az ellenállási mozgalom más vezető cso- 
portjainak többségében fokozódott a kommunistaellenes és szovjetellenes be- 
állítottság, s ez lehetetlenné tette az LMP-nek az , árulók és kapitulánsok nél- 
küli" széles nemzeti front megteremtésére irányuló stratégiáját. 

Az LMP vezetősége megpróbált emancipálódni és teljesen önálló politikai 
koncepciót kialakítani. Kapóra jött a Komintern feloszlatása, amelyet rendkívül 
jelentős lépésnek tartott. Erdemes néhány mondatot idézni az Okólnik c. lapnak 
a Komintern feloszlatását indokoló cikkéből: ,,...az angol-amerikai-szovjet 
szövetség és blokk fenntartása a hitlerizmus feletti győzelem után is szükséges 
és lehetséges. A nagy Hitler-ellenes blokk, a polgári demokráciák és a szocialista 
állam közötti szövetség feladata nemcsak a hitlerizmus elleni közös harc és győze- 
lem, hanem a háború utáni világ közös felépítése és átépítése. Ezek a most átélt 
történelmi korszak alapelvei, olyan elvek, amelyekből egyértelműen következik, 
hogy a munkásmozgalomnak is megfelelő módon meg kel! változtatnia straté- . 
giáját. . . Pártunk, a Lengyel Munkáspárt, kezdettől fogva ezeknek az elveknek 
az alapján fejtette ki tevékenységét... Ugyanúgy, mint világméretekben, ná- 
lunk Lengyelországban is történelmi szükségszerűség a munkásmozgalom és a 
polgári demokrácia közötti megállapodás és együttműködés a hitlerista megszál- 
lók és a lengyel reakció körében meglévő ügynökeik és segítőtársaik ellen. 
Együttműködés nemcsak ma fontos, hanem a megszállók kikergetése után is, 
az új, szabad Lengyelország felépítésében és kiépítésében. A mai együttműködés 
politikai platformja — a közös harc a megszállók ellen Lengyelország felszabadí- 
tásának meggyorsításáért, az együttműködés holnapi platformja — a demokrati- 
kus és haladó Lengyelország. . . ""?" Ez a cikk mintha az 1942-es korábbi állás- 
ponthoz való visszatérést jelezné. Némi bizonytalanság érződik az állásponto- 
kon. Gesztus volt talán, hátha a Komintern megszűnte csökkenti a , londoni 
tábor" kommunistákkal szembeni bizalmatlanságát? Hogy a feloszlatást nem 


§ L. erről: Autony Przygonski: Rozmowy PPR z Delegatóra Rzadu w 1943 r. Archiwum 

tudták könnyen elfogadni a pártban, azt mutatja az is, hogy a cikkben foglalkozni 
kellett azzal a kérdéssel: lemondott-e a munkásosztály a szocializmusról, a szo- 
cialista társadalmi rendről. A cikk válasza: nem mondott le róla, de felépítését 
hosszabb átmeneti időszak után tartja elképzelhetőnek. 

Nem tudjuk, ki írta a cikket; az Okólnik az LMP vezetőségének belső kiad- 
ványa volt. Az álláspontok alakulása szempontjából azonban érdekes, hogy 
júliusi cikkeiben már sokkal sarkosabban fogalmazott a szövetségi politikát ille- 
tően: , A munkásmozgalom fejlődése során Lengyelországban a munkás-paraszt 
szövetség és a népfíronttaktika jelszavai, valamint a nemzeti Íront a megszállók 
elleni harcban — a munkásosztályt állították előtérbe, mint a megszállók, a kapi- 
tuláns reakció ellen, az ország létéért és függetlenségéért folytatott harc hege- 
mon vezetőjét. """ Az előző cikk után talán túl gyors a váltás, a munkásosztály 
hegemóniájának ilyen erőteljes kihangsúlyozása, sőt új megfogalmazásként talán 
itt jelenik meg először a kapituláns reakció fogalma is, amely itt egyértelműen 
,a londoni táborra" utal. 

A teljes szakítás tehát valamikor 1943. július-augusztus körül következhe- 
tett be. 1943 nyarán ugyanis egyértelművé vált, hogy a , londoniakkal" való tár- 
gyalások teljes kudarcot vallottak. Az LMP tehát a nemzeti fÍrontnál jóval szű- 
kebb társadalmi bázisra számíthatott programelképzelései megfogalmazásánál. 
Míg a Komintern feloszlatását méltató cikkben még egy szélesebb összefogás 
irányába mutató nyitásról beszéltek az LMP vezetői, 1943 nyarán ellenkező 
irányú tendenciák voltak tapasztalhatók. Jagielto hívja fel rá a figyelmet, hogy 
az erre vonatkozó elképzeléseket először Wiadyslaw Gomulka fogalmazta meg 
; A lengyel demokrácia politikai eszméi" című cikkében. Gomulka itt írta le elő- 
ször: az LAP számára , elérkezett az idő az önálló cselekvésre" s a párt , bátran 
hozzákezdett" az egész nemzet érdekeinek megfelelő, , messze tekintő politikai 
és önálló cselekvése, a demokratikus tábor önálló, csak a nemzet érdekeit tekin- 
tetbe vevő politikai eszméi, és önálló fegyveres ereje, a Lengyel Hadsereg — eze- 
ket a feladatokat kell pozitívan megoldania a lengyel demokráciának, ha a nem- 
zet lelki és politikai vezetője akar lenni.""! Az LMP ennek a politikai gondolko- 
dásnak két tartóoszlopát az eljövendő Lengyelország demokratikus és szabad- 
ságra épülő társadalmi rendjében (amelyben a döntő szó a munkás-, paraszt- és 
értelmiségi tömegeké kell hogy legyen), valamint a Lengyelország keleti szom- 
szédjával kialakítandó jószomszédi, baráti és megértő viszonyban látta. 

Ennek az eszmei-politikai felfogásnak a részletesebb kidolgozására a párt 
1943. novemberi programnyilatkozatában került ser. Ami a program társadalmi 
és gazdasági követeléseit illeti, a novemberi deklaráció néhány pontban korrigál- 
ta a márciusi nyilatkozatban foglaltakat. Újra megfogalmazták a nagyipar, a 
bankok és a közlekedés államosítását, a termelés munkásbizottságok által való 
ellenőrzését az államosított üzemekben (ennek szükségességét Gomulka Dimit- 
rovhoz intézett korábbi levelében tisztázta), s a földreformot (a birtokmaximu- 
mot ezúttal nem határozták meg). 


20 Publicistyka konspiracyjna PPR 1942-1945. II. k. 189-134. o. 

Ebben a deklarációban az LMP hivatalosan állást foglalt a Lengyelország és 
a Szovjetunió közötti határvita kérdésében (a keleti etnográfiai határok fontos- 
ságát hangsúlyozta), követelte viszont, hogy nyugaton és északon csatolják visz- 
sza Lengyelországhoz történelmi területeit. Kiemelte, hogy a felszabaduló or- 
szágban a teljes hatalmat az országban alakult ideiglenes kormánynak kell gya- 
korolnia. Ez a passzus már egyértelmű szakítást jelentett az emigráns kormány- 
nyal. , A Lengyel Munkáspárt tisztában van a londoni kormány és hazai képvi- 
selete céljaival, szerepével, feladataival és jellegével, éppen ezért határozottan 
tiltakozik az ellen, hogy a felszabadult Lengyelországban ezek a tényezők ra- 
gadhassák kezükbe a hatalmat. Az LMP a továbbiakban a valamennyi antifa- 
siszta, reakcióellenes társadalmi erő alkotta nemzeti frontra épülő ideiglenes kor- 
mány megalakítását tűzi napirendre. Ezeket az erőket a munkásosztály egysége, 
a munkás-paraszt együttműködés szilárdítja meg... Az ideiglenes kormány 
megalakítására a jogot a Lengyelország felszabadításáért kiontott vér, az érte 
hozott áldozatok adják meg, amelyek nagy részét a munkások és a parasztok 
vállalták."?? Az ideiglenes kormány új politikai intézményként szerepel a doku- 
mentumban, mint ahogy az antifasiszta mellett új fogalomként jelent meg (vagy 
újra megjelent) a , reakcióellenes" jelző. Valójában ez annak a bejelentése volt, 
hogy a baloldali erők — élükön az LMP-vel - kívánják kezükbe venni a hatalmat. 
A lengyel történészek, főként J. Jagietto véleménye szerint a novemberi dekla- 
ráció először fogalmazza meg ,,a szocializmushoz vezető lengyel út" fő vonalait." 
Ugyanakkor a nyilatkozat több olyan követelést is tartalmaz, amely a sajátos 
lengyel történelmi fejlődés terméke. 

Nincs lehetőségünk az egy ívnél hosszabb nyilatkozat részletes elemzésére. 
Összehasonlítva az összes korábbi dokumentummal ez a program már sokkal 
érettebb, kidolgozottabb politikai koncepciót képvisel. Attól függetlenül, hogy 
a mai történészek egyetértenek vagy egyetérthetnek-e minden megállapításával, 
elméleti tételével, éppen felépítése, történelmi és korrajza, fejlődéselemzése 
avatta sajátosan lengyel dokumentummá. A korabeli kommunista pártdoku- 
mentumok nagy többségét ebben az időszakban még a politikai és társadalmi 
célok általánosabb megfogalmazásai jellemezték. Ez a dokumentum megpróbál- 
ta ezeket a kérdéseket a lengyel fejlődésbe beilleszteni és Lengyelországra alkal- 
mazni (bár így is sok benne a leegyszerűsítés). 

Talán nem túlzás az a következtetés, hogy mindkettőben -— a nemzeti vo- 
nások hangsúlyozásában és a leegyszerűsítésekben is — szerepet játszhatott a 
tény, hogy a novemberi deklaráció szerzőségében oroszlánrésze volt Wiadyslaw 
Gomulkának. Az 1943 őszétől az LMP élére került kommunista politikus tevé- 
kenységében két tendencia rajzolódott ki mind egyértelműbben: a dolgozó tö- 
megek mind szélesebb rétegeinek megnyerését célzó törekvés a forradalmi nem- 
zeti politika talaján, s a leghatározottabb szembefordulás az emigráns kor- 
mánnyal. 

A novemberi nyilatkozat olyan feltételrendszert képviselt, amely igen szi- 
gorú korlátok közé vonta a politikai erők közötti együttműködés lehetőségét. 


— —— 12TJo. 140-169. o.; Harc a hatalomért 1943-1948. 125-152. o. 

A demokratikus és szabadságjogokat képviselő jelszavak igaz voltának és 
őszinteségének öt próbakövét állította fel: 

- Az emigráns kormányhoz és hazai képviseletéhez való viszony; 

-— a polgárháborús akciókhoz való viszony (az emigráns kormány, ill. a jobb- 
oldali csoportok kommunistaellenes támadásairól van szó); 

— a nagyipar, a bankok és a közlekedés államosításához való viszony; 

— a földbirtokosok földjének kérdéséhez való viszony; 

— a keleti területekhez és a nemzeti önrendelkezéshez való viszony. 

Ezeknek a feltételeknek a keménységét csak akkor érthetjük meg igazán, 
ha tudatában vagyunk annak, hogy a lengyel társadalmat a második világháború 
alatt két kérdés bontotta külön táborra: 

1. Lengyelország keleti határainak érinthetetlensége és ezzel szoros össze- 
függésben a Szovjetunióhoz való viszony; s 

2. a londoni emigrációs kormány jogfolytonosságának, vagyis egyértelmű 
vezető szerepének az elismerése. 

E program mindkét kérdésre nemet mondott és ennek jóváhagyását köve- 
telte a potenciális szövetségesektől is.? 

A londoni kormánnyal szemben egy munkások, parasztok, értelmiségiek 
össz nemzeti képviseletére támaszkodó népi kormány létrehozását szorgalmazta. 

Hogy az LMP a forradalmi baloldal kezdeményezésére kialakítandó össz- 
nemzeti képviselet működését hogyan képzelte el, azt a lengyelországi de- 
mokratikus társadalompolitikai és katonai szervezetek , Manifesztuma" pon- 
tosította. 

A Manifesztumot az LMP KB dolgozta ki, de már a Nemzeti Kezdemé- 
nyező Bizottságban addigra egyesült 13 szervezetre hivatkozhatott, és a legfon- 
tosabbról, az Országos Nemzeti Tanácsnak az életrehívásáról is döntött: , A de- 
mokratikus szervezetek, társadalmi-politikai és katonai csoportosulások alul- 
írott képviselői a pillanat súlyának, a nemzet és a lengyel állam sorsáért való fe- 
lelősségüknek tudatában elhatározták, hogy kezdeményezik az 

Országos Nemzeti Tanácsnak 
mint a lengyel nemzet tényleges képviseletének létrehozását [hivatalosan itt szerepel 
először ez az elnevezés - Sz. K.] és felhatalmazzák, hogy a nemzet nevében 
fellépjen és irányítsa a nemzet sorsát mindaddig, amíg Lengyelország felsza- 
badul a megszállás alól. ? , Az Országos Nemzeti Tanács arra fog törekedni, 
hogy Lengyelországot a legszélesebb demokrácia szellemében építse át politikai 
és gazdasági vonatkozásban. "?5 A , gazdasági demokrácia" itt annyit jelent mint 
a radikális földreform és a nemzetgazdaság szempontjából döntő szerepet játszó 
, nagyipar, bankok és közlekedés államosítása". A politikai demokrácia az Or- 
szágos Nemzeti Tanács ideiglenes hatalma, amely az alsóbb szintű nemzeti 
tanácsok révén gyakorolja funkcióját. 

Egyes történészek 1943 tavaszára teszik a hatalom önálló formája gondola- 
tának megszületését. A történelmi események ismeretében inkább Whiadystlaw 
Gomulka állítása látszik logikusnak. E! kellett telnie egy bizonyos időnek és ösz- 

szegyűlnie némi tapasztalatnak, hogy az LMP ilyen radikális lépésre szánja rá 
magát. 

Wiadyslaw Gomulka visszaemlékezésében azt mondja, hogy az Országos 
Nemzeti Tanács megalakításának gondolata csak 1943 szeptemberében, októ- 
berében öltött konkrétabb formát. , Az Országos Nemzeti Tanács létrehozására 
vonatkozó gondolat tőlem eredt" - írta Gomulka. - , Az olyan események, mint 
a Népi Gárda partizánegységének Borów melletti kiirtása 1943 augusztusában, 
és az a légkör, amit az ún. Országos Politikai Képviselet életre hívása váltott ki, 
szülték és érlelték meg ezeket a gondolatokat. . . """ 

, Attól kezdve, hogy Pawel Finderrel ismertettem arra vonatkozó elképze- 
lésemet - írja az LMP volt főtitkára —, amely szerint a földalatti Lengyelország- 
ban sajátos vállamcsínytr kellene végrehajtani oly módon, hogy létrejöjjön az 
Országos Nemzeti Tanács mint ideiglenes földalatti parlament, ez az ügy ket- 
tőnk között többször volt tárgyalások és viták tárgya... csak amikor egységes 
álláspontunk kialakult, akkor terjesztettük az ONT megalakításának ügyét az 
LMP KB Titkársága elé, és nem sokkal azután az LMP KB ülésének is a napi- 
rendjére tűztük." Gomulka szavaiból is kitűnik, az LMP vezetői tisztában vol- 
tak azzal, hogy a társadalomnak egyelőre csak kisebbségét tudhatják maguk 
mögött, és hogy ezzel a huszárvágással a lengyel ellenállási mozgalmon belül 
egyébként is éles ellentéteket legalábbis átmenetileg a további konfrontáció irá- 
nyába terelték. 

A történészben akaratlanul is megfogalmazódik a kérdés: nem siették-e el 
az ONT megalakítását, tényleg lezárult-e már minden lehetősége annak, hogy 
az LMP tagjai az emigráns kormány körül még mindig elég szorosan tömörülő 
demokratikus erőkkel közös platformot alakítsanak ki, vagy legalábbis várakozó 
álláspontra helyezkedjenek. Számoltak-e azzal a lengyel párt vezetői, hogy bár 
a tömegekben kétségtelenül nőtt a bizalmatlanság az emigráns kormány iránt, 
még a legdemokratikusabb erők sem voltak készek a leválásra. S ha voltak is 
köztük ilyenek, még ezek is igen messze voltak a hajlandóságtól, hogy a kom- 
munistákkal együttműködjenek. Talán nem is az LMP társadalmi programja 
riasztotta el ezeket az erőket. Nagyon hasonló törekvéseket más baloldali pártok 
elképzeléseiben is találunk, ha nem is ilyen kiérlelten és ennyire radikális meg- 
fogalmazásban. Az alapvető kérdés, amelyen ezek a balra tolódó erők nem tud- 
ták, sőt nem is merték túltenni magukat (nehogy nemzetelleneseknek tűnjenek 
fel), Lengyelország keleti határa volt. Ennek megoldása igen bonyolult prob- 
lémát jelentett. Nemzetközi vonatkozásban a szovjet kormány és a lengyel emig- 
ráns kormány közötti viszonyban kellett volna némi előrelépésnek történnie, erre 
azonban akkor nem sok kilátás volt. 

Úgy tűnik, az LMP más vonatkozásban is túl derűlátóan ítélte meg a saját 
akkori helyzetét. Már a márciusi deklaráció is azzal fejeződött be, hogy ,,A len- 
gyel társadalom túlnyomó többsége ebben a szellemben nyilatkozik és magáénak 
érzi ezt a programot.""" A novemberi programnyilatkozat mintha már valamivel 
óvatosabban és árnyaltabban elemezte volna a párt helyzetét, a lengyel múlthoz, 

a demokrácia kérdéséhez, a nemzeti kisebbségek problémájához stb. való viszo- 
nyát. Amikor , az LMP fellép a helyes tevékenységi programmal, a munkásosz- 
tályon belüli szakadáson szeretne felülkerekedni. A munkásosztály egysége 
megkönnyítené a munkások, a parasztok és a dolgozó értelmiség szorosabb 
szövetségét és a közös célok megvalósítását. Az LMP nem törekszik kizárólagos 
vezető szerepre a megszállók elleni harcban, nem zárkózik el azoktól a szerveze- 
tektől, amelyek őszintén harcoltak az ellenséggel. Az LMP annak érdekében, 
hogy a hitlerizmussal vívott harcban minden erőt egyesítsen, széles, árulóktól 
és kapitulánsoktól mentes antifasiszta nemzeti frontot létesít. A megszállók 
elleni harc talaján, a mindennapi nehéz csatákban, a lakosság támogatásával 
alakulnak a Néphadsereg sorai.""" Ez a nemzeti front azonban már egy alulról 
jövő nemzeti egység megvalósítására irányul, mely kizárja magából az emigráns 
kormány körül tömörülő polgári pártokat és szervezeteket. 

Az Országos Nemzeti Tanács programnyilatkozata még egyértelműbb: 
,, Lengyelország jövője szorosan összefügg azzal, hogy részt veszünk-e a napja- 
inkban zajló eseményekben; hogy milyen lesz a lengyel nép részvétele a közös 
győzelemben. Lengyelország helye és szerepe... a háború utáni világban attól 
függ, hogy a lengyel nép milyen utat választ. 

Ebben a történelmi pillanatban szükségszerűvé vált, hogy az országban 
olyan vezető szerv alakuljon ki, amely a legszélesebb lengyel dolgozó tömegek 
akaratát, törekvéseit és érdekeit képviseli. E körül a vezetés körül kell tömörül- 
nie az egész nemzetnek a megszállók elleni harcban, a győzelem mielőbbi kivívá- 
sáért.""" 

A dokumentum tehát nemcsak egyértelmű szakítás minden együttműködési 
kísérlettel, hanem a hatalom megragadásának egyértelmű vállalása is. A szovjet 
hadsereg közeledése is erre késztette az LMP-t. 

A rendelkezésünkre álló források szerint az Országos Nemzeti Tanács 
létrejötte megalkotóinak teljes egyetértését tükrözte. Annál érdekesebb, hogy az 
ONT szervezeti felépítése körül milyen indulatos vita robbant ki a párt két 
korabeli vezetője, Bolestlaw Bierut és Wtadystaw Gomulka között. Bierut ragasz- 
kodott egy országos tanácshálózat kiépítéséhez. Gomulka ezt attól való félel- 
mében ellenezte, hogy az sokakban a szovjetrendszer utánzásának gondolatát éb- 
resztheti.?? Gomutlka föltehetően az ONT-nek mint a demokratikus erők illegális 
parlamentjének kiépítésére kívánta fordítani a figyelmet. 

Az ONT megalakulásának pillanatában igen szűk társadalmi és tömegbá- 
zisra támaszkodhatott, 1944 tavaszán is csak igen nehezen sikerült bázisát széle- 
sítenie. Sikertelennek látszottak a Lengyel Szocialista Munkáspárt, ill. a Néppárt 
(Stronnictwo Ludowe) balszárnyának megnyerésére irányuló kísérletei. 

1943 nyarán, őszén a lengyel politikai pártok térképén másutt is mutatkoz- 
tak szakadások. Az emigráns kormány tehetetlensége, határozatlansága és belső 
vitái elégedetlenséget váltottak ki. A szovjet hadsereg közeledése, a felszabadulás 

reális reménye, ugyanakkor a határok kérdésének megoldatlansága fokozta a 
nyomasztó hangulatot és polarizálta a legjelentősebb lengyel demokratikus 
ártokat. 

8 1943 áprilisában a lengyel szocialisták VI. kongresszusán egy viszonylag kis 
létszámú csoport nyíltan szakított a WRN (Wolnosé, Równosé, Niepodtegtosé 
- Szabadság, Egyenlőség, Testvériség) köré csoportosuló jobboldallal 
és Lengyel Szocialista Munkáspárt (Robotnicza Partia Polskich Socialistów 
- RPPS) néven különvált. Ez a párt több, az LMP-éjéhez hasonló célkitűzést 
fogalmazott meg programjában, többek között a proletárdiktatúra követelését, 
de az LMP-vel való szoros együttműködésre még hosszú ideig nem volt haj- 
landó. Sőt, saját néphatalmi szervezetet hozott létre, ami legalábbis átmenetileg 
nem az ONT-t erősítette, hanem éppen ellenkezőleg. Az LMP vezetői Dimit- 
rovhoz írott levelükben minderről a következőképpen számoltak be: , Tárgyalá- 
sokat folytattunk a Lengyel Szocialista Munkáspárt KB jobbszárnyával, ennek 
során olyan messzire elmentünk, hogy 7 helyet felajánlottunk a Központi Népi 
Bizottságnak (KNB) az Országos Nemzeti Tanácsban. Pártunk nem helyezett 
súlyt a mandátumokra, arra törekedett, hogy megállapodásra jusson a Köz- 
ponti Népi Bizottság politikai deklarációjának a kérdésében, és azt összeegyez- 
tessék az Országos Nemzeti Tanács deklarációjával."?! Az LMP még az ONT 
nevének a megváltoztatására is hajlandónak mutatkozott, de ez sem járt ered- 
ménnyel. A parasztmozgalomban is hasonló folyamatok zajlottak le. 

Bár katonai vonalon számtalan esetben együttműködtek az LMP és a fenti 
politikai irányzatok, sőt nemegyszer a Honi Hadsereg szervezete is, ahhoz azon- 
ban, hogy szakítsanak az emigráns kormányhoz és politikájához fűződő il- 
lúziókkal, csak az utolsó pillanatban, a háború végén jutottak el. 

A Lengyel Munkáspárt KB 1944. májusi, júniusi üléseiről készített heve- 
nyészett feljegyzések arról tanúskodnak, milyen nagy vitát váltott ki annak a 
megítélése, hogy milyen álláspontra helyezkedjenek a polarizációs folyamatban 
balra tolódó, de az emigráns kormánytól végleg leszakadni képtelen szocialista, 
ill. néppárti erőkkel kapcsolatban." 

1944 tavasza már az LMP politikájába is új elemeket hozott: a politikai 
hatalom elnyerésére nagyobb volt az esély, mint korábban. Nem volt mindegy, 
hogy ez mikor, milyen társadalmi és politikai támogatás mellett következik be. 
Ez tovább árnyalta a párt politikáját. A vezetőség egy része (feltehetően ide 
sorolhatjuk Gomulkát) még nagyobb erőfeszítéseket kívánt tenni a tömegbázis 
kiszélesítésére, akár némi kompromisszum árán is. Mások inkább az egyértelmű 
politikai elhatárolódásra hajlottak. Az említett KB-üléseken két álláspont kör- 
vonalazódott a legélesebben: az első az ONT és a KNB közötti minderáron 
való fúziót képviselte; a másik inkább a KNB felbomlasztására törekedett és 
csek az onnan leszakadó, az emigrációval szakító baloldali csoportokat akarta az 
ONT hatáskörébe vonni. A vitából úgy tűnik, hogy Tomasz (Bierut) túlhang- 
súlyozta azokat a tényezőket, amelyek elválasztották az ONT-t és a KNB-t, így 
csak a megszállók elleni harc frontján tartotta elképzelhetőnek az együttműkö- 

dést; Józwiak-Witoldnak az volt a véleménye, hogy a KNB olyan társadalom- 
politikai alakulat, amely gátja a konszolidációnak, s amelytől el kell zárkózni és el- 
kerülni. Wieslaw (Gomulka) velük vitatkozva azt bizonygatta, hogy egyedül a ha- 
tárok kérdése választja el a KNB-t és az ONT-t, és , mindent meg kell tenni, 
hogy csatlakozzunk és együttesen lépjünk fel?" - mondta. Álláspontját Loga- 
Sowiúski és A. Kowalski is támogatta. 

Ezek a viták (bár a rendelkezésre álló anyag alapján csak nagyon vázlatos 
képet kaphatunk) a szövetségi politika vonatkozásában az LMP vezetőségében 
legalább két eltérő irányzat kikristályosodását sejtetik. De hogy mennyire bo- 
nyolult volt ez a probléma, bizonyítja, hogy az egyik későbbi ülésen a Néppárt 
balszárnyához való viszony kapcsán már úgy merült fel a kérdés, nem köny- 
nyebb-e az LMP és Néppárt között kialakítani az együttműködést, mintsem 
az ONT -val; feltehetően arról volt szó, hogy ez esetben a Néppárt nem kény- 
telen felülvizsgálni a londoni kormányhoz való viszonyát. 

Az LMP KB Dimitrovhoz írott levelei igen érdekesen tükrözik azt a dilem- 
mát, amellyel a pártnak meg kellett küzdenie, és azokat a vádakat, amelyekkel 
szembe kellett néznie az adott időszakban. A levelet, amelyet valószínűleg Go- 
mulka írt, Jagieito jóvoltából idézhetjük bővebben: 

, Nem lehet szektásságot felfedezni sem tevékenységükben, sem a párt 
politikai vonalában. Nem tagadjuk, néhány fórumunkon a párt által meghatáro- 
zott irányvonalat, a demokratikus Lengyelországért folyó harc vonalát egyesek 
eltorzítják. Ez kifejeződik abban, hogy sokan úgy vélik, a párt megfogalmazta 
jelszó, a demokratikus Lengyelországért folyó harc jelszava csak taktikai jelszó, 
s csak a német megszállás időszakára szól, s ennek megszűnte után a párt a szov- 
jet Lengyelországért jelszót fogja kitűzni. 

Ennek az értelmezésnek az a forrása, hogy az osztályharc Lengyelország- 
ban, ahogy más országokban is, nemcsak hogy nem került le a napirendről az or- 
szág német megszállása után, hanem — miután mindinkább láthatóvá vált a há- 
ború ideológiai jellege és ennek következményeként a lengyel reakció veszélyez- 
tetve látta osztályérdekeit Lengyelország szomszédja, a hatalmassá vált Szovjet- 
unió miatt — az osztályharc inkább még kis polgárháborúvá fokozódott. Ez a tény 
az LMP néhány politikailag gyengébben felkészült aktivistáját és tagját arra a 
szektás felfogásra késztette, hogy Lengyelország vagy reakciós lesz, vagy szovjet; 
közbeeső történelmi szakaszt nem ismertek el. Ezenkívül másik két elem is köz- 
rejátszott abban, hogy az LMP-ben ilyen tendenciák jelentkeztek. 

1. A reakció féktelen kampányt indított az LMP mint kommunista, 
yszovjetx párt ellen. Ebből az következne, hogy az LMP-be elsősorban azok lép- 
tek be, akik az eljövendő Lengyelországot szovjetesíteni akarják. 

2. A szovjet hadifoglyok és partizánok jelenléte egységeinkben szintén 
erősíti az LMP tagjainak sorában az eljövendő Lengyelország szovjetesítésére 
irányuló tendenciákat. Az LMP KB számára nagyon megnehezíti az e tendenciák 
elleni harcot az, hogy a pártot ért hatalmas érvágás miatt igen kis létszámú a 
politikailag jól képzett vezetők csoportja és rendkívül nagyok a nehézségeink, 
különösen a pénzügyek területén." 

Hogy a kommunisták ki ellen, kivel, milyen formában, milyen program 
alapján dolgozzanak a felszabaduló országban, vita tárgyát képezte a Szovjetunió- 
ban élő lengyel kommunisták körében is. A lengyel kommunista mozgalom itt 
1942-1943-ban meglehetősen nehéz körülmények között konszolidálódott. 
Sorsuk szorosan összefüggött a Szovjetunió és a lengyel emigráns kormány 
közötti pillanatnyi viszonnyal. A két kormány között elmérgesedett kapcsolat 
a szovjet álláspont átértékelését eredményezte , a lengyel kérdésben" és ezzel 
megnövekedett a Szovjetunióban élő lengyel politikai csoportok szerepe. 1943 
júniusában a Lengyel Hazafiak Szövetsége ideológiai nyilatkozatot tett közzé. 
A nyilatkozat (amelyet feltehetően Alfred Lampe fogalmazott) talán túl általános 
volt ahhoz, hogy a tényleges cselekvés gyakorlati programja lehessen, de érdekes 
vitának vált kiindulópontjává a szovjetunióbeli lengyel kommunista emigráció 
körében. 

A nyilatkozat az emigráns kormányt érintő bírálatában igyekezett megma- 
radni azon keretek között, amelyet a Churchill-Sikorski-vita lehetővé tett. El- 
ítélte az emigráns kormány politikáját, de úgy, hogy ez nem jelentett szakítást 
azokkal, akik támogatták. 

, Az, hogy a Lengyel Hazafiak Szövetsége elítéli Sikorski tábornok kormá- 
nyát, korántsem jelenti azt, hogy negatív álláspontra helyezkedik mindazokkal 
szemben, akik ezt a kormányt még mindig bizalmukban részesítik. — írja be- 
fejező passzusában. — Mindenki, aki harcol a hitlerista zsarnokság ellen — függet- 
lenül attól, hogy milyen a viszonya Sikorski tábornok kormányához -, legyen bár 
pilóta Angliában, tengerész, katona, vagy Sikorski tábornok kormányát támo- 
gató olyasvalaki, aki valóban harcol a megszállók ellen — mindenki barátunk 
és testvérünk. 

A Szovjetunióban élő lengyeleket egyesítő és a harcoló nemzet erőfeszíté- 
seiben részt vevő Lengyel Hazafiak Szövetsége felszólít minden lengyelt: egye- 
süljön a cselekvésben, lépjen egységre a megszállók elleni könyörtelen harc 
jegyében a hazának a hitlerista zsarnokság alól való felszabadításáért.""" 

Ami a felhívásban meghirdetett társadalmi, politikai programot illeti, az 
nem haladta meg az általános polgári demokratikus követeléseket: a , demokrati- 
kus Lengyelországért", a , parlamentáris Lengyelországért, a modern, igazságos 
Lengyelországért ", amely felszabadul a földesurak, a kartellek, a bankuzsora 
kizsákmányolása alól stb. Mindez megfelelt a nemzeti Íront politikája Ko- 
mintern VB által meghirdetett elképzeléseinek, valójában azonban nem tükrözte 
az országban és az emigrációban már megindult polarizációs folyamatot. 

A deklarációhoz kommentárként készült egy dokumentum, amely ,,1. sz. 
tézisek "-ként vált közismertté. Elsősorban politikai és katonai kérdésekkel fog- 
lalkozott; az állam ügyében igen leegyszerűsített álláspontra helyezkedett. Az 
állam akkor alakul meg, amint a lengyel fegyveres erő megjelenik az országban, 
az lesz a Szovjetunióval szövetségben ennek az államnak és rendszernek a záloga. 
Ezt a társadalmi, ill. politikai rendszert az ,,1. sz. tézisek" , szervezett demokrá- 
ciának" nevezte. 

, A Lengyel Hazafiak Szövetsége ideológiai platformjára helyezkedő Di- 

vízió [a Kosciuszko hadtestről van szó — Sz. K.] a munka bizonyos szakaszát 
már elvégezte: létrehozta és kiképezte azt a katonai erőt, amelyet a németek elleni 
gyűlölet és a Szovjetunió iránti szövetség kovácsolt ideológiailag egybe. Ezen- 
kívül megfogalmazásra kerültek a belpolitikai viszonyokra vonatkozó jelszavak 
is: ami 1939 előtt volt, nem ismétlődhet meg. A fasizmust nem engedjük visz- 
szatérni, harcolunk a sszervezett demokráciáérte. Eljött az ideje, hogy a vszer- 
vezett demokráciánakkt konkrét tartalmat adjunk." 

A demokrácia politikai formái — írta a dokumentum - Lengyelország törté- 
nelmi múltjában keresendők. A következőkben igyekezett megmagyarázni, 
,, mit kell érteni szervezett demokráciác-n, a phagyományos demokratikus elvek- 
nek a célszerű alkalmazásán, amelyek lehetővé teszik a lengyel nép tömegei 
számára, hogy szabadon és boldogan élhessenek". 

s A politikai hatalomba be kell engedni minden állampolgárt, politikai 
múltjától, vallásától, nemzetiségétől függetlenül... A politikai életet egy poli- 
tikai tábornak kell vezetnie (yszervezett demokráciac), amelynek kifejezője az 
erős kormány. . . azaz: le a háború előtti fasizmussal, de úgyszintén le a korábbi 
pártok közötti politikai káosszal. . . Az a ypszeudodemokráciak anarchiát jelen- 
tett. ..795 Ez a, felülről létrehozott", katonai erővel biztosított rendszerkoncep- 
ció sajátos keveréke volta plebejusi demokráciának és az elitszellemnek. Az ,,1. sz. 
tézisek" igen élénk ellenkezést váltott ki a lengyel kommunisták körében. Szerzői 
a viták tapasztalatai alapján új programot dolgoztak ki, ez lett a ,,2. sz. tézisek". 

A két dokumentumban közös volt, hogy mindkettő kihangsúlyozta a Szov- 
jetunióban alakult Lengyel Hadsereg önálló szerepét és eljövendő politikai 
misszióját a felszabadult országban. A részletekben már több eltérés volt. A má- 
sodik dokumentum a , szervezett demokráciát" már a parlamenti demokráciával 
helyettesítette. A társadalmi-gazdasági programban található eltérések még fel- 
tűnőbbek. Az ,,1. sz. tézisek "-ben pl. még szó sincs földreformról, az agrárkérdés 
elsősorban a munkaerő szempontjából jött számításba, s csak homályos utalás 
volt a szövetkezetekre. A ,,2. sz. tézisek" , demokratikus, függetlenségi" moz- 
galomról beszélt, amely a , független, erős és demokratikus Lengyelországért" 
harcol s alapelve a nemzeti egység. Sokkal részletesebb az első dokumentum- 
nál; három kérdéscsoport köré próbálja felépíteni mondanivalóját: kiterjedt poli- 
ik ai demokrácia, gazdasági demokrácia; demokratikus békés külpolitika. Ebben 
már részletesen szó van a politikai struktúráról, a földreformról, az iparosításról. 
A magánkezdeményezést tiszteletben tartja, de fellép a monopóliumok uralma 
ellen."§ 

A deklaráció körül kibontakozott vita az egypártrendszer-többpártrendszer 
-nemzeti front kérdéseire összpontosult. A hozzászólók többé-kevésbé egyet- 
értettek abban, hogy a háború utáni Lengyelországnak , demokratikus, parla- 
mentáris" Lengvelországnak kell lennie. De hogy ennek milyen lesz a társadalmi 
berendezkedése, abban már nagyon eltértek a nézetek: , Nem szocialista Len- 
gyelország, hanem olyan Lengyelország, amely alapjában véve megőrzi kapitalis- 
ta berendezkedését, osztályfelosztását, ugyanakkor nem fasiszta rendszerű Len- 

gyelország... A demokratikus, parlamentáris Lengyelország megfogalmazás. 
megfelel annak a célnak, amelyre most, az adott időszakban törekszünk, amely- 
nek körvonalai nemcsak Lengyelország, hanem az egész megszállt Európa szá- 
mára kirajzolódnak."?" 

Az írásos anyagokból úgy tetszik, hogy bár a Szovjetunióban élő lengyel 
kommunisták 1943 második felében igen dinamikus tevékenységbe kezdtek, sőt 
hatalmi aspirációik is voltak, elméleti elképzeléseik, programjuk tisztázatlan, 
bizonytalan volt. Következtetéseik lényegesen eltértek a hazai mozgalom cél- 
kitűzéseitől. Ehhez hozzájárult persze, hogy nem ismerték az akkoriban otthon, . 
a megszállt országban és ellenállási mozgalmában kialakult valóságot. 

A Szovjetunióban élő lengyel kommunistáknak 1943 őszén lényegében min- 
den kapcsolatuk megszakadt a hazai mozgalommal, s csak 1944 kora tavaszára. 
sikerült ezen változtatni. A hazai mozgalomban ez volt a legaktívabb időszak.. 
Az LMP emancipálódása, a hatalom megragadására irányuló törekvése ezekben 
a hónapokban érlelődött gyakorlattá. 

Jórészt a kapcsolatok hiányából következett az az alapvető eltérés is, amely 
egyes esetektől eltekintve a két tábor (a hazaiak, valamint a Lengyel Hazafiak 
Szövetsége és a Lengyel Kommunisták Központi Irodája) koncepciójában fel- 
ismerhető. Gomulkáék abból indultak ki, hogy a megszállók terrorja által meg- 
tiport lengyel tömegek mindinkább megértik az LMP törekvéseit, a párt pedig 
társadalmi programjával képes lesz felülkerekedni az emigráns kormányhoz fű- 
ződő illúziókon, amihez a szovjet hadsereg közeledése jelentős lökést fog adni; te- 
hát elsősorban a belső tényezőkből indultak ki. A Szovjetunióban tevékenykedő 
lengyel kommunisták elsősorban a külpolitikai tényezőket tekintették megha- 
tározónak Lengyelország sorsa szempontjából, politikai elképzeléseiket is ettől. 
tették függővé. Így aztán meglepődve és bizonyos ellenérzéssel fogadták a hírt, 
hogy az LMP önálló illegális hatalmi szervet hozott létre. 

Egy ilyen rövid tanulmányban nagyon nehéz még csak jelezni is, hogy m1- 
lyen kérdésekben állhattak fenn nézeteltérések az adott időszakban a lengyel 
kommunisták különböző csoportjai között. A politikai dokumentumokat több- 
nyire azonos Írazeológiával írták: népíront, nemzeti front, demokrácia, függet- 
lenség, Szovjetunió iránti barátság, demokratikus társadalmi berendezkedés stb. 
fogalmak ismétlődtek bennük. A megfogalmazott gondolatok mélyén mindenütt 
a szocializmushoz vezető út keresése húzódott meg. Nemigen akadt olyan do- 
kumentum, amely ezt ne a népfront, a nemzeti Íront megvalósulásának útján 
vélte volna elérhetőnek. A különbség , csak" annyi volt, hogy míg egyik a nép- 
frontban azt látta, , amire most, az adott időszakban törekszünk" (azaz a , nem 
szocialista Lengyelország" időszakában), a másik (itt főleg Gomulka nevét kell 
említenünk) a népíronton, a demokratikus, parlamentáris úton a szocializmushoz 
vezető lengyel utat értette. 

A kérdés lényege itt a szovjet úthoz való viszony. A kortárs lengyel kommu- 
nisták közül nemigen akadt, aki 1943-1944-ben időszerűnek tartotta volna 
Lengyelország számára a szovjet utat. Voltak, akik úgy vélték, azért nem járható. 
a , szovjet út", mert Lengyelországban kezdetben nem aktuális a proletárforra- 

: dalom. Majd ha a forradalom továbbfejlődik - jön az új szakasz, a , szovjet út" 
. szakasza. 

Ezzel szemben a hazaiak úgy vélték, hogy Lengyelország számára semmikor 
sem járható , a szovjet út", hanem a szocializmus saját lengyel útját kell meg- 
" találni. Gondoljunk csak az LMP vezetőinek Dimitrovhoz írott, idézett leve- 
. lére. Ebből világosan kiderül, hogy az LMP szerint e sajátos lengyel körülmé- 
nyek között kibontakozó forradalmi folyamat a szocializmus új megfogalma- 
zását követeli. 

A másik vitatott kérdés: kikre számíthatnak szövetségesként. Az LMP- 
"nek a hatalom megragadására irányuló lépései kétségtelenül megnehezítették 
. (legalábbis átmenetileg) jelentős társadalmi rétegeknek, hogy csatlakozzanak a 
párt hirdette népírontpolitikához. A történészben is felmerül a kérdés, nem 
volt-e rá lehetőség, hogy megértőbb okfeltáró politikával, nagyobb erőfeszítések 
. árán leküzdjék azt a bizalmatlanságot, amivel az LMP-t a potenciális szövetsé- 

gesek kezelték. 

Azt hiszem, a probléma lényegére a legjobban Alíred Lampe tapintott rá, 
. mégha nem volt is mindenben igaza. 

A Szovjetunióban tartózkodó lengyel kommunisták közül különleges szerep 
jutott Alfred Lampénak. Ő volt az egyedüli, aki életben maradt az 1938-ban 
. feloszlatott Lengyelország Kommunista Pártja Politikai Bizottsága Szovjet- 
unióba került tagjai közül. Jelentős szerepe volt a lengyel emigráció konszolidá- 
lJlásában, de itt már semmilyen hivatalos funkciót nem vállalt. Része volt azok- 
nak a legfontosabb elvi nyilatkozatoknak a megfogalmazásában, amelyek a Len- 
gyel Hazafiak Szövetségének tevékenységét meghatározták, s az ő nevéhez 
. fűződik a Lengyel Nemzeti Bizottság programjavaslatának kidolgozása is. 
Felesége, Rozalia Lampe szerint élesen bírálta mind az ,,1.", mind a ,,2." sz. 
" téziseket. Jegyzeteket készített, melyeken tovább kívánt dolgozni. Politikai néze- 
-tei csak szűkebb körben voltak ismertek, korai halála (1943. december 10.) meg- 
akadályozta, hogy tevékenyen részt vehessen a népi Lengyelország koncepció- 
jának végleges megfogalmazásában. Nézetei csak tézisek, ill. jegyzetek" formá- 
jában maradtak hátra. Érdekes elképzelései nagyon érett és megfontolt, alkotó 
politikai gondolkodást tükröznek. Rendkívül reálisan mérte föl a helyzetet, annak 
ellenére, hogy neki sem voltak bővebb ismeretei a hazai viszonyokról. Hátrama- 
.radt írásaiból kiolvasható, milyen elszántan kutatta, hogy melyek a lengyel nem- 
.zeti realitásoknak legmegfelelőbb törekvések a forradalmi mozgalom számára. 
. Következetesen, stratégiai értelemben alkalmazta a nemzeti Íront jelszavát. Ke- 
:reste a társadalmi fejlődésnek azokat az útjait és lehetőségeit, amelyek leginkább 
megfelelnek Lengyelország sajátos történelmi és társadalmi helyzetének. Tézi- 
seiben felvetette, hogy milyen legyen az új Lengyelország. , Létezhet-e Lengyel- 
ország a la Csehszlovákia?" , Milyen Lengyelország lehet nem szovjetellenes 2" 

Arról azonban, hogy mit értett az , a la Csehszlovákiá"-n, megoszlik a törté- 
nészek véleménye. Egyesek szerint a politikai pluralizmusnak azt a formáját 
értette rajta, amely lehetővé teszi a kommunista párt legális részvételét a ha- 
talomban; mások szerint a csehszlovák-szovjet viszonyra mint jó példára helyezte 

: a hangsúlyt. Megint mások szerint csak összehasonlításképpen volt szüksége 
e fogalomra. 
Hogy Lampe hogyan képzelte el Lengyelország háború utáni lehetőségeit, 
érdekesen bizonyítja 2. sz. vázlata: 
551. Osztályerőviszonyok a háború után: 
.a) a proletariátus és a meggyengült burzsoázia; 
.b) a parasztság, kispolgárság szerepe; 
. c) sajátosság: a reakciós vezető erők nincsenek jelen. 
Ebből lehetőség: 
. a) a kapitalista-reakciós körök restaurálódása lehetetlenné vált; 
b) a földbirtokosság megszüntetése; 
. c) Lengyelország társadalmi-politikai újjáalakulása. 
Új eszme: 
. a) az összes párt túléli önmagát; 
. b) a nemzeti újjászületés — saját út — se nem kapitalista (liberális), se nem 
fasiszta, se nem 1917-es szovjet, a saját talaján; 
. c) nem kell forradalom; 
. d) a háború után széles nemzeti Íront; 
e) Nemzeti Alap - a megszállónál felgyülemlett termelőeszközök, német, 
zsidó és más tőke széthurcolás előtti kisajátítása; 
. f) a közép- és kisipar, kézműipar, kereskedelem tulajdonjogának garan- 
ciája; 
. g) földreform; 
h) a nemzeti terv szerinti újjáépítés; 
.1) a terv irányelvei: 
iparosítás 
a paraszti egyéni gazdaság fejlődése 


a dán-amerikai-szovjet út — lengyel út." 

Folytathatnánk e tézisek idézését, de elégedjünk meg e fejezet utolsó mon- 
datával; , A nagy helyreállítás elvének összekapcsolása a nemzeti szolidaritás 
elvével." 

A gondok egyik sarkalatos pontját a lengyel-szovjet viszony problémájában 
látta. , A Szovjetunió nem engedheti meg, hogy a háború után egy vele ellensé- 
ges beállítottságú lengyel állam épüljön újjá. — írta. — De még ha a Szovjetunió 
kormánya szívesen látna is egy ellentétes társadalmi berendezkedésű, de a Szov- 
jetunió iránt pozitív beállítottságú Lengyelországot - a történelmi valóság nem 
teszi lehetővé Lengyelország újjáépülését gyökeres belső társadalmi átalakulás 
nélkül. A kommunistákat kivéve minden hagyományos lengyel irányzat szov- 
jetellenes volt. . ., ahol nem oroszellenesség volt, ott a társadalmi berendezkedés 
váltott ki szovjetellenességet. Olyan szovjetorientáció, amilyet Csehszlovákiában 
látunk, nem volt és nem is lesz Lengyelország egyetlen pártjában sem. Nem is 
lehet, Lengyelország és Csehszlovákia fejlődése más úton ment végbe, teljesen 
eltérnek a két ország politikai hagyományai." 

Világosan látta azt is, hogy az 1942-ben, tehát négyéves kiesés után megala- 
kult LMP egyelőre nem tehetett szert nagy tömegbefolyásra, különösen a kom— 
munisták fennmaradt szektássága miatt és jelentősebb vezető egyéniségek 
hiányában. 

Elképzeléseiben a politikai demokrácia új típusát fogalmazta meg a lengyel 
fejlődés számára. 

, Elméletileg elképzelhető, mindenesetre nem kizárt az a lehetőség, hogy 
Lengyelország gazdasági, politikai fejlődése békés úton megy végbe polgárhábo- 
rú nélkül, sőt a burzsoázia kényszerű kisajátítása nélkül. 

Ez az elméleti lehetőség a proletariátus új stratégiájának és taktikájának 
alapját képezheti." 

4. számú tézisében pedig már ezt írja: , Lengyelország előtt nem a szociális 
forradalom útja áll. Az a hatalmas pusztítás, amit a németek végeztek a gazda- 
ságban, a lakosság állapotában, nem a polgárháborút, hanem az erők egyesíté- 
sét, minden alkotó erő egyesítését tűzte napirendre. Oroszország 1917-es útja 
nem út - az 1943-as Lengyelország számára." 

, Lengyelországnak saját út kell, nem szabad majmolnia sem Nyugatot, sem 
Keletet. . . A nemzeti újjászületés első alapköve a saját fejlődést út kialakításának 
szabadsága." 

Wiladystaw Gomulka és Alfred Lampe szinte egy időben, más és más 
körülmények között, de hasonló belső elszántsággal keresték Lengyelország tár- 
sadalmi fejlődéséhez a legkedvezőbb utat. Nem jutottak teljesen azonos követ- 
keztetésre. Valószínűleg csak az újnak, a korszerűnek a keresése kapcsolta őket 
igazán egybe. Gomulka talán nagyobb hatással volt Lengyelország sorsának ala- 
kulására, mint Lampe, de a történelem mindkettőjükön átlépett. A kül- és bel-- 
politikai tényezők bonyolult szövevénye döntötte el a lengyelországi fejlődés ál— 
talunk már ismert kibontakozását. 

"NEMZETKÖZI TUDOMÁNYOS ÜLÉSSZAK 
"(KUN BÉLA SZÜLETÉSÉNEK 100. ÉVFORDULÓJÁRA 


1986. február 11-12-én a Kun Béla Emlékbizottság, a Magyar Tudományos Akadémia, az 
MSZMP KB Párttörténeti Intézete, az MSZMP KB Politikai Főiskolája és a, MTA Történet- 
tudományi Intézete rendezésében az akadémia székházában nemzetközi tudományos konferen- 
ciát tartottak Kun Béla születésének 100. évfordulója alkalmából. A kétnapos ülésszakot 
Huszár István, az MSZMP Központi Bizottságának tagja, Párttörténeti Intézetének igazgatója 
nyitotta meg, majd Óvári Miklós, az MSZMP Politikai Bizottságának tagja, a Központi Bizott- 
ság titkára tartott bevezető előadást. Referátumát, valamint Milei György, Szabó Ágnes, 
Székely Gábor előadását és Huszár István zárszavát e számunk teljes terjedelemben közli. 
Az ülésszak többi előadását és a korreferátumokat elhangzásuk sorrendjében ismertetjük. 

K. V. Guszev, az SZKP KB Marxizmus-Leninizmus Intézetének igazgatóhelyettese 
,Kun Béla, a lánglelkű internacionalista, a szovjetek országának hű barátja? címmel tartott 
előadást. Elöljáróban kiemelte, hogy Kun Bélát a Szovjetunió dolgozói úgy ismerik, mint a 
magyar munkásosztály felszabadításáért és a szocializmus győzelméért harcoló forradalmárt, 
aki aktív részese volt a nagy októberi szocialista forradalomnak, a polgárháborúnak, majd 
a szocializmus építésének és a kominternbeli több mint 10 évig tartó kiemelkedő tevékenysé- 
gével nagy népszerűséget szerzett. Kun Béla büszke volt arra, hogy Lenin tanítványának 
és munkatársának vallhatta magát. Lenin műveiben mindig talált választ az őt foglalkoztató 
kérdésekre és a lenini eszméket élete végéig igyekezett alkalmazni a gyakorlatban. Erre utal- 
nak 1918-ban írott brosúrái is (, Mit akarnak a kommunisták ?"", , Kié a föld ?? , , Ki fizet a hábo- 
rúért??", , Milyen a Szovjetköztársaság ?""), amelyekben népszerű formában ismertette a mar- 
xizmus-leninizmus alapelveit. Az 1920-as évek végén azon fáradozott, hogy Lenin legfonto- 
sabb műveit több európai és ázsiai nyelven is kiadják. Előadása további részében K. Guszev 
részletesen beszélt Kun Béla 1918-ban, majd a Tanácsköztársaság megdöntése utáni idő- 
szakban, Szovjet-Oroszországban végzett tevékenységéről. 

Mucsi Ferenc, az MTA társadalomtudományi főosztályának vezetője , A század elejt 
progresszió balszárnyán. Adalékok Kun Béla pályakezdéséhez"? címmel tartott korreferátumot. 
Bevezetőjében utalt az elmúlt másfél évtizedben napvilágot látott művekre, melyek Kun Béla 
pályakezdésének, ideológiai-politikai eszmélésének, az erdélyi munkásmozgalomban betöltött 
szerepének megvilágításához járultak hozzá. Felhívta azonban a figyelmet az eddig tisztázatlan 
mozzanatokra, melyek további pontosításra várnak, mivel Kun életének további szakaszaira 
döntő hatással voltak, meghatározták sorsának alakulását (pl. hogyan került Kun a zilahi 
kollégiumból a kolozsvári református főgimnáziumba; miért szakadtak meg jogi tanulmányai). 

Előadása első részében a fiatal gimnazista és egyetemista tevékenységéről, a Magyarországi 
Szociáldemokrata Pártban betöltött szerepéről, a szocialista diákok szervezetéhez való csatla- 
kozásáról és Szabó Ervin Kunra gyakorolt nagy hatásáról beszélt. A továbbiakban részletesen 
foglalkozott a gyermek Kun Béla közvetlen környezetével, hiszen , Kun Béláné - forrásértékű 
emlékezéseiben - nagy jelentőséget tulajdonít Erdély bonyolult történelmének, forradalmi 
múltjának, a századfordulón egyre erősödő osztály- és nemzetiségi harcoknak, az erdélyi 
városok . . . pezsgő szellemi, politikai életének". Feltehetően a vegyes, magyar-román lakosságú 
területre vezethető vissza érdeklődése a nemzeti-nemzetiségi problémákra. Alátámasztja ezt a 
megállapítást az 1905. április 29-én, a Kolozsvári Friss Újságban megjelent ,, Nemzetiségek 

és demokrácia? c. cikke. , A cikk egyértelműen mutatja, hogy a fiatal publicista lényegéber-i 
helyesen, marxista módon tisztázta a nemzeti-nemzetiségi kérdés és a politikai demokrácia . 
elvi összefüggéseit . . . érthető tehát, hogy a népek önrendelkezési joga internacionalista el-- 
ismerése sem 1918-1919-ben, sem a későbbiekben nem taktikai megfontolásokból eredt, . 
hanem gyakorlati tapasztalatokon alapuló mély meggyőződésből fakadt? -— állapította meg. 
Mucsi Ferenc. Előadása befejező részében azokról a személyekről, :korabeli magyar szellemi. 
élet progresszív képviselőiről szólt, akik a fiatal Kun Bélára a legnagyobb hatást gyakorolták. 

Józsa Antal, a Hadtörténeti Intézet és Múzeum tudományos főmunkatársa , Kun Béla, . 
az internacionalisták katonai mozgalmának kezdeményezője"? című felszólalásában részletesen 
clemezte Kun Béla oroszországi hadifogsága alatti tevékenységét. Bevezető szavaiban válaszolt 
a sokakban felmerült kérdésre, miért Kun Béla és miért nem az Oroszországban oly jól 
ismert, ugyancsak cári fogságba esett Otto Bauer vált a kibontakozó internacionalista hadi- 
fogoly-mozgalom vezetőjévé. 

A továbbiakban az omszki hadkerület és a tomszki helyőrség (ahova Kun is került) hely- 
zetéről beszélt. A februári forradalom után Tomszkban nem a mensevikek és az eszerek, 
hanem a bolsevik katonai frakció vette át az események irányítását, és kezdte meg a hadsereg: 
demokratizálását. Kun Béla, valamint szociáldemokrata hadifogolytársai megértették és követ- 
ték a bolsevikok kezdeményezését. Amellett szálltak síkra, hogy a demokratizálást a hadi- 
foglyokra is terjesszék ki, és élénk szervező-, valamint propagandamunkába fogtak az önálló - 
bolsevik szervezet megalakításáért. 

Az októberi forradalom után nagy szükség volt olyan hadifogoly internacionalista szociál- - 
demokrata pártmunkásokra, akiket a különböző nemzetiségek is partnerként fogadtak el.. 
Így került Kun Béla 1918 januárjában Moszkvába. Arról folytatott tanácskozásokat Leninnel, . 
hogyan lehetne a Tomszkban már megoldott problémát -— a hadifogoly-bizottságokban a bolse- 
vik befolyás érvényre juttatását — országos méretűvé szélesíteni. Kun ekkor már a külügvi 
népbiztosság megbízottja, a Nemzetközi Szocialista c. lap szerkesztője volt, és élvezte a szovjet 
kormány bizalmát. A Nemzetközi Szocialistában közzétett felhívás eredményeként 150 ezren 
jelentkeztek Lenin kormányának támogatására. Egy felmérés szerint a jelentkezők több 
mint 5099-a magyar hadifogoly volt, amihez kétségtelenül Kun Béla fáradozása nagy mértékben 
hozzájárult. 

J. Scserbakov, a Szovjet Tudományos Akadémia Szlavisztikai és Balkanisztikai Intézeté- 
nek tudományos főmunkatársa Kun Béla 1918-ban folytatott politikat tevékenységének és gon-- 
dolkodásának szovjet-oroszországi fejlődését követte nyomon. Az előadó méltatta az internaciona- 
listák szerepét a bolsevizmus terjesztésében és rámutatott, hogy Kun tovább bővítette az 
internacionalizmus-értelmezést. A hadifoglyok politikai mozgalmában mutatkozó különböző 
áramlatok harcában sokat tett a bolsevik típusú kommunista irányzat szervezeti és ideológiai. 
erősítésében. Nagy tekintélyt vívott ki magának a csehszlovák, német, lengyel és román hadi- 
foglyok körében is. Mint az OK(b)P külföldi kommunista csoportjai föderációjának vezetője, 
jelentős tevékenységet végzett a szovjethatalom támogatása és védelme terén is, mozgósítva 
erre különböző nemzetiségű kommunista érzelmű hadifoglyokat. Előadása befejező részében 
méltatta Kun Béla ez időben írt tanulmányait, cikkeit és felsorolta, hogy milyen nyelvekre 
fordították le, hol, mikor és hány példányban adták ki őket. 


, Kun Béla eseményekben gazdag forradalmi életpályájának legjelentősebb szakasza az 
1918-1919-es forradalmak és a Magyarországi Tanácsköztársaság idejére esik." — kezdte , Az 
első magyar munkáshatalom vezetője" című előadását Liptai Ervin, a Hadtörténelmi Intézet és 
Múzeum parancsnoka. Bár Kun Béla csak az egyik népbiztos volt a többi között, mégis min- 
denki a munkáshatalom első emberének tekintette. Az előadó arra a kérdésre kereste a választ, 
vajon milyen tényezők járultak hozzá, hogy Kun 1919 tavaszára a magyar és a nemzetközi 
politikai élet kiemelkedő személyiségévé vált. 

Az előadó a régi munkásvezérek népszerűségének csökkenése mellett ezt elsősorban a 
KMP és vezetője változást ígérő politikájában látta. A két munkáspárt egyesülése és a Tanács- 
köztársaság megalapítása után Kunnak döntő szerepe volt abban, hogy nem csupán egy új 
kormányt hoztak létre, hanem alapvetően megváltoztatták a hatalom jellegét is. Kun, a lenini - 
gondolatok legautentikusabb képviselője, helyesen ismerte fel, hogy a kapitalizmusból a szo- 
cializmusba való átmenet csak a proletárdiktatúra révén lehetséges. Liptai Ervin kitért Kun 
Bélának, a volt szociáldemokrata párt vezetőihez való kapcsolatára, hiszen az egység megőrzése - 

szempontjából a jó viszony fenntartását az egyik legfontosabb feladatnak tartotta. A szerző. 
a Forradalmi Kormányzótanács tevékenységét vizsgálva megállapította, hogy helyes és szük- - 
séges intézkedések egész sorát hozta, de olyan döntései is voltak, amelyek végrehajtásához-. 
, a társadalmi, gazdasági, tudati feltételek még nem teremtődtek meg"?. A hibákat azonban 
nemcsak Kun Bélának, a Tanácsköztársaság vezetőjének kell elsősorban tulajdonítanunk, ha- - 
nem , a nemzetközi munkásmozgalomban uralkodó felfogásnak is". 

Nem véletlen, hogy Kun Bélát bízták meg a legfontosabb feladattal, a Külügyi Népbiz- - 
tosság vezetésével, hiszen mindenki világosan látta, , a Tanácsköztársaság sorsa elsősorban 
a forradalom és az ellenforradalom nemzetközi erői között folyó harc alakulásától függ". 
A továbbiakban az előadó részletesen elemezte a Tanácsköztársaság külpolitikáját és Kun. 
Bélának mint az egyik hadügyi népbiztosnak a tevékenységét, majd ezzel összefüggésben a Vö- 
rös Hadsereg létrehozásában végzett munkáját. , A fegyveres honvédelem kérdéseivel nem 
kívülálló politikusként, hanem valóságos katonai vezetőként foglalkozott? -— állapította meg : 
Liptai Ervin. Előadása befejező részében értékelte Kun Béla szerepét az oly sok bírálatot ki- - 
váltó Clemenceau-jegyzékkel és a tisztai offenzívával kapcsolatban. 

Az októbert követő forradalmi fellendülésben születő kommunista pártok számára rend- 
kívül fontos volt tisztázni viszonyukat a munkásosztály legnagyobb osztályszervezeteihez, . 
a szakszervezetekhez? - kezdte , 4 szakszervezetek kérdése Kun Béla 1918-1919-es tevékenysé- 
gében"? című előadását Kende fános, z MSZMP KB Párttörténeti Intézet tudományos munka- . 
társa. Bevezetőjében utalt arra az ismert tényre, hogy a megalakuló kommunista pártok jelen- 
tős része elzárkózott a szakszervezetekkel való együttműködéstől. Kun Béla és társai azonban 
világosan látták, hogy az új forradalmi párt nem maradhat távol a munkásság javát tömörítő . 
szakszervezetektől, mert a KMP vezetőinek nagy része tisztában volt a szakszervezeteknek a 
hazai munkásmozgalomban betöltött szerepével. Az Oroszországból hazatért Kun Béla is. 
felismerte ezt, és azon a véleményen volt, hogy a szakszervezetek egységét meg kell őrizni. . 
A történelem bebizonyította, hogy a KMP politikája ebben a tekintetben is helyes volt, ugyan- - 
is a szakszervezetek támogatása és közvetlen segítsége is hozzájárult a proletárdiktatúra elfogad- - 
tatásához. A továbbiakban az előadó a Tanácsköztársaság kikiáltása utáni helyzetet elemezte. 
Ekkor a szakszervezetek tevékenyen kivették részüket az üzemek szocializálásából, a termelés : 
irányításából. Megítélésükről azonban heves viták alakultak ki a KMP-n belül. Egyesek azt 
hangoztatták, hogy a szakszervezetekre a jövőben már nem nagyon van szükség, Kun viszont azok 
táborába tartozott, akik felismerték, , hogy a proletariátus önkormányzatának egyik megnyilvá- - 
nulása épp a szakszervezet?. Végezetül Kende János beszélt a Népgazdasági Tanács meg- . 
teremtéséről, méltatta a szakszervezetek Vörös Hadseregbe mozgósító, sikeres tevékenységét 
és utalt szociálpolitikai és kulturális tevékenységükre is. 


Péter Tános, az Országgyűlés alelnöke , 4 Magyar Tanácsköztársaság összefüggései a 
breszt-litovszki, a bufteat és a trianoni béketárgyalásokka!? címmel tartott korreferátumot. A 
breszti békével kapcsolatban Kun Béláné emlékirataiból Kun azon gondolatait idézte, melyek a . 
Clemenceau-jegyzék megérkezése után merültek fel benne. Mint ismeretes, Kun eleinte ellene - 
volt a a breszti békeszerződés aláírásának, de miután Lenin tanácsára kiment a frontra, rá- 
jött, hogy , Leninnek igaza van, lélegzetvételnyi szünetet kell nyerni . . . Nekünk is idő kell. 
most". Az előadó rámutatott, hogy Kun gondolkodásában két ellentmondásos tényező mű- 
ködött 1919-ben. Várta a világforradalmat és ettől a Magyarországi Tanácsköztársaság támo- 
gatását, másrészt nem látta világosan, hogy Magyarországon egészen más a helyzet, mint 
Oroszországban, ahol a tömegek a tanácshatalmat mint a béke bástyáját védték az intervenció - 
ellen, Magyarországon viszont nem voltak meg a feltételek a tanácshatalom fenntartására. 
Az 1918. márciusi bufteai béketárgyalások elemzését azért látta fontosnak az előadó, mert ezek 
részben magyarázatot adnak a román csapatok magatartására, valamint egyik mozgató rugóját . 
képezték az első és a második világháború utáni párizsi béketárgyalásoknak. 

Ormos Mária, a pécsi Janus Pannonius egyetem rektora , Kun Béla és a Clemenceau- 
jegyzék"? című korreferátuma bevezetőjében vázolta azt a külpolitikai helyzetet, amelyet a 
"Tanácsköztársaság a Károlyi-kormánytól örökölt. Ismertette a szociáldemokrata és kommunista 
vezetők azon véleményét, miszerint az ország helyzete már nem lehet rosszabb, mint amilyen 
1919 márciusában volt. Egyrészről abban reménykedtek, hogy a Szovjet-Oroszországgal fel- 
vett diplomáciai és katonai kapcsolat a jövőben potenciális támasz lesz, másrészről, hogy be- 
következik a , világforradalom". 

Az előadó részletesen elemezte Kun Béla elképzelését egy leendő közép-európai berendez- 
kedésről. , Kun a maga részéről nem csinált titkot abból, hogy egy olyan, autonóm részekből 
álló föderáció létesítésére gondol, amely gazdasági szempontból megőrzi egységét." Ez az 
elképzelés a Tanácsköztársaság első időszakára volt jellemző, amihez hozzájárult a kormány idő- 
húzó politikája is. A szovjet katonai segítség és a világforradalom elmaradása miatt új taktikát 
kellett keresni és ekkor határozták el a fegyveres ellenállás megszervezését. Az északi hadjárat 
szükséges, logikus és egyben előnyös lépés is volt. Szükséges a cseh-szlovákok támadása miatt, 
logikus, mert a Szovjet-Oroszországgal létesítendő kapcsolatot tűztéx ki célul, és előnyös, 
mert a békekonferencián véglegesítette az északi és keleti határokat. Előadása befejező részé- 
ben Ormos Mária beszélt a júliusi tiszai támadás előzményeiről és értékelte ezt az , egyedül 
lehetséges utolsó kísérletet", mely több tényező együttes hatása következtében összeomlott. 

L. Nagy Zsuzsa, az MTA Történettudományi Intézetének főmunkatársa , Kun Béla, 
.a Forradalmi Kormányzótanács, és a külpolitika néhány kérdése"? című korreferátumában azokra 
a kérdésekre igyekezett választ adni, hogy a Forradalmi Kormányzótanács és Kun Béla mennyi- 
ben ismerték fel a nemzetközi erőviszonyokat, az égető nemzeti kérdéseket, s hogyan reagáltak 
rájuk. Kun Béla kezdettől fogva következetesen azon a nézeten volt, hogy a Tanácsköztársaság 
fennmaradása a nemzetközi erőviszonyoktól függ és , csak akkor maradhat fenn, ha széles 
körű nemzetközi támogatást kap, ha nem marad egyedi, elszigetelt kísérlet Közép-Európában". 
Az előadó jogosnak tartotta Kun és a Forradalmi Kormányzótanács tagjainak meglátását, 
hogy ti. Ausztria és Németország helyzetének, állapotának elsőrendű jelentőséget tulajdoní- 
tottak, és mindkét országban döntő fordulat bekövetkezését várták. Ebben látta az okát annak, 
hogy a Forradalmi Kormányzótanács ülésein miért tárgyalták oly gyakran Ausztria belpolitikai 
helyzetét és hangsúlyozták a Németországgal való jó viszony fenntartásának szükségességét. 
Abban a reményben került sor gazdasági szerződés aláírására és élelmiszer-szállításra, hogy 
ezzel is növekszik majd a Tanácsköztársaság iránti rokonszenv és létrejön Ausztriában is a 
proletárdiktatúra. A győztes nagyhatalmak és az Egyesült Államok éppen ennek megakadályo- 
zására vonták be az egykori ellenséget, Ausztriát segélyprogramjukba. 


Előadása második részében L. Nagy Zsuzsa Kun Bélának és a kormányzótanácsnak a 
nemzeti, , leegyszerűsítve, a területi" kérdésekben elfoglalt álláspontját vizsgálta, értékelte. 
Kun e problémáról először egy osztrák újságírónak adott interjúban beszélt: , mi nem állunk 
a területi integritás alapján". Ezzel a kijelentésével elismerte a szomszédos országok bizonyos 
területi igényeit és szakított a területi integritás addig követett elvével. A Tanácsköztársaság 
elleni katonai tánadás azonban megváltoztatta a területi kérdésekben kialakult nézetet. Kun 
Wilsonhoz és a szomszédos országok kormányaihoz küldött jegyzékében már ezt olvashatjuk: 
, Fenntartás nélkül elfogadjuk az Önök összes területi-nemzeti követeléseit." Bár , történetileg 
indokolt és szükséges, a Tanácsköztársaság elveivel teljesen összhangban álló volt", e kijelenté- 
sét hibásnak kell minősítenünk —- mondta L. Nagy Zsuzsa -, mert a szomszédos országok jogos 
nemzeti követelései , területszerzési törekvésekbe mentek át". A területi kérdésekről Kunnak 
és a kormányzótanácsnak nem volt olyan kiérlelt álláspontja, mint más kérdésekről, mivel a 
nemzeti problémákat és ellentéteket csak átmeneti jelentőségűnek ítélték, melyeket a szocia- 
lista rendszerek automatikusan megszüntetnek - fejezte be felszólalását L. Nagy Zsuzsa. 

Szücs László, z MSZMP KB Párttörténeti Intézete Archívumának vezetője , Kun Béla 
a Forradalmi Kormányzótanácsban? c. korreferátumát a kormányzótanács feladatkörének 
taglalásával kezdte. A kormányzótanács összetett funkciókat látott el, egyszerre volt az állam- 
hatalom, az államigazgatás és az igazságszolgáltatás legfőbb szerve. Befelé és kifelé reprezen- 
tálta a proletárállamot és a kezdeti időszakban a pártvezetőség szerepét is betöltötte. Ugyan- 
akkor a belső ellentétek, összecsapások színtere volt, hiszen mindkét korábbi munkáspárt úgy 
gondolta, hogy e testületben őt illeti meg a hatalom. A továbbiakban az előadó arról beszélt, 
miért éppen Kun Béla lett ennek a testületnek a tényleges vezetője, kezdettől fogva meghatá- 
rozó személyisége. Majd vázolta más területen végzett tevékenységét, hiszen nemcsak a kor- 
mányzótanácsban, hanem az öttagú direktóriumban, a politikai bizottságban és április 3-tól 
a Hadügyi Népbiztosság ötös kollégiuma munkájában is vezető szerepet vállalt. A kormányzó- 
tanácsi jegyzőkönyvekre utalva Szücs László kiemelte Kun Béla külügyi népbiztosi tevékeny- 
ségét, ugyanis munkássága elsősorban és alapvetően a külügyi kérdésekhez kapcsolódott. 
Hangsúlyozta, hogy Kun bármennyire is meghatározó személyisége volt a diktatúrának, a kül- 
ügyi kérdésekben népbiztostársai véleményét is kikérve tette meg a szükséges intézkedéseket. 

A felolvasott idézetek tanúsága szerint Kun rendkívül komolyan vette, alapkérdésként kezelte 
a pártegységet és viszonylag korán felismerte az e téren elkövetett hibákat. Az április 3-i 
kormányzótanácsi ülésen kijelentette: , A mi egyesülésünk tényleges és becsületes egyesülés 
volt, ... de követtünk el két taktikai hibát. Az egyik: nem tisztáztunk egy sereg kérdést az 
egyesülés előtt... A másik hiba az volt, hogy nem csináltunk a forradalom jogán valami 
közös szervet, vagy a meglevő munkástanácsot nem alakítottuk át." Az előadó érintette Kun 
agrárkérdésről vallott felfogását és rámutatott tévedéseire, melyek a rossz helyzetfelismerésből 
fakadtak. 

Vadász Sándor, az Eötvös Loránd Tudományegyetem Bölcsészettudományi Kar docense, 
Kun Béla és a forradalmi küldetéstudat"? címmel tartott korreferátumot. Párhuzamot vont a 
francia jakobinusok és a XX. századi kommunisták között. E párhuzam alapját a Saint Just 
megfogalmazta gondolkodás- és magatartásforma képezte, mely szerint a forradalmi küldetés- 
tudat egyrészt a még elnyomás alatt élő népek felszabadításának kötelességéből, másrészt az 
elszigetelődéstől való félelemből, a jogos önvédelemből tevődik össze. Az előadó azt hang- 
súlyozta, hogy ,, . . .a forradalmi küldetéstudat lényege nem valamiféle irracionális hit a jövő- 
beni győzelemben, hanem az objektív helyzetből levont következtetések összessége". 

Az októberi forradalom győzelme, a Komintern I. kongresszusa, az adott időszak nemzet- 
közi helyzete azt a meggyőződést mélyítette el Kun Bélában, hogy a világforradalom szinte 
küszöbön áll. A Bajorországi Tanácsköztársaság kikiáltása is ezt erősítette benne. Ennek alap- 
ján számára nemcsak elméletileg, hanem gyakorlatilag is kézenfekvőnek tűnt, hogy a Magyar- 
országi Tanácsköztársaság sorsa a nemzetközi proletárforradalommal függ össze. Ezért is tett 
sokat Ausztria és a szomszédos országok forradalmasítása érdekében. Bár az események nem 
igazolták a kommunisták elvárásait, kétségtelen, hogy Kun Bélának és társainak 1919 tavaszán 
meg kellett ragadnia a történelem által felkínált lehetőséget. 

Viliam Plevza, az SZIKP KB Marxizmus-Leninizmus Intézetének igazgatója , Kun Béla 
és az első munkáshatalom Cseh-Szlovákiában?" című korreferátumát Jan Hutira igazgató- 
helyettes olvasta fel. Rámutatott, hogy Kun Béla helyesen ismerte fel az 1918 őszén kialakult 
helyzetet. A Tanácsköztársaság megalakulása után gyakran foglalkozott a csehszlovák forradal- 
mi mozgalom problematikájával. Egyrészt bírálta a nemzeti burzsoázia szolgálatában álló 
szociáldemokrata párt nacionalista politikáját, másrészt kifejezte rokonszenvét a csehszlovák 
szociáldemokrácián belül kialakuló ellenzéki, baloldali irányzat iránt. 


Előadása második részében emlékeztetett az OK(b)P Magyar Kommunista Szekciója 
és Csehszlovák Kommunista Szekciója nézetének azonosságára és különbözőségére. Egyet- 
értettek a forradalmi helyzet jellegének megítélésében, a csehszlovák szekció azonban köztársa- 
ságot, míg a magyar szekció a magyar királyság egész területén a proletárdiktatúra megterem- 
tését tűzte ki célul. Kun Béla a KMP alakuló ülésén már figyelembe vette a megváltozott hely- 
zetet, elhatárolta magát a magyar királyság integritásának követelésétől, de a nemzetiségi kér- 
déssel csak általánosságban foglalkozott. Az előadó részletesen elemezte a Tanácsköztársaság 
és Csehszlovákia viszonyát. A kezdeti időszakban Kun Béla nem tartotta szükségesnek felvetni 
Szlovákia, ill. a nemzetiségek kérdését, hiszen a nemzetek forradalmi erőinek fellendülésére 
számított. Az intervenció támadásának visszaverése — a szerző megfogalmazása szerint -, 
Szlovákia egy részének elfoglalása és a Szlovák Tanácsköztársaság kikiáltása új helyzetet ered- 
ményezett. Erről a területről kellett volna kiindulnia az egész Csehszlovákiára kiterjedő forra- 
dalmi mozgalomnak, mely a cseh és a szlovák szocialista állam létrehozásához vezetett volna, 
és föderációs kapcsolat jött volna létre a már fennálló proletár államokkal. 

Kóvágó László, az MSZMP KB Párttörténeti Intézet tudományos tanácsadója ,, Kun 
Béla és a nemzetiségi kérdés az első magyarországi szocialista forradalom idején? című korreferá- 
tumában arról beszélt, hogy a nemzeti-nemzetiségi kérdést a proletárdiktatúra hogyan szándé- 
kozott megoldani. A kommunista párt 1918 végén — ahogy ezt a Vörös Újság első, december 7-i 
száma is bizonyítja — foglalkozott ezzel a kérdéssel. Elutasította Jászi nemzetiségi miniszter 
politikáját, , mert a területi integritás és a nemzetek önrendelkezésének kérdése nem fér 
össze". Azon az állásponton volt, hogy a nemzetiségi kérdést a proletariátus győztes nemzetközi 
diktatúrája fogja megoldani. Egyedül a KMP ismerte el a nemzetiségek elszakadását is magában 
foglaló önrendelkezési jogot. Az oroszországi tapasztalatokat figyelembe véve Kun Béla azt a 
nézetet vallotta, hogy létre kell hozni a KMP nemzeti pártszekcióit. Erre még 1918 végén sor 
is került. Ezzel összefüggésben Kővágó László beszélt Kun Bélának és a KMP vezetőinek arról 

az elképzeléséről, hogy föderatív államszövetséget akarnak létrehozni, melynek alapja a kör- 
nyező országokban kitörő szocialista forradalomba vetett remény volt. 

A továbbiakban a Tanácsköztársaság tervezett nemzetiségi politikáját elemezte, mely 
, a valóságos megoldások felé vitte volna előre a Duna-medence bonyolult nemzetiségi politi- 
káját". Utalt az alkotmányban tükröződő nemzetiségi politikára, mely a lenini nemzeti önren- 
delkezési elv alkalmazását tanúsította. Megállapította, hogy a nemzetiségi kérdésnek kettős 
hatása volt a Tanácsköztársaság vonatkozásában. Egyrészt segítette a tanácsállam megalakulá- 
sát, másrészt viszont demoralizáló hatással volt a tömegekre, mert nem valósult meg az a remé- 
nyük, hogy a szocialista forradalom továbbterjed Magyarországról a szomszédos államokra. 
Előadása befejező részében Kővágó László Kun Béla nemzeti-nemzctiségi kérdéssel kapcsola- 
tos terveit és politikáját elemezte. 

Hajdu Tibor, az MTA Történettudományi Intézet tudományos tanácsadója , Kun Béla 
a Tanácsköztársaság utolsó napjaiban? című korreferátuma bevezető részében leszögezte , Kun 
Béla 1919 véres nyarán megméretett és méltónak találtatott: mindent megtett, amit megtehetett, 
az utolsó napig." Az előadó részletesen elemezte és idézte Kun Béla július 15-i, utolsó itthoni 
politikai beszédét, valamint a világ proletariátusához intézett felhívását. E dokumentumokból 
világosan kitűnik, hogy az egyre kilátástalanabb helyzetben is, amíg lehetett kitartott, mert 
hitt a világforradalom eljövetelében. Ugyanakkor Kun tisztában volt a valós helyzettel, hiszen 
hozzájárult, hogy Böhm Vilmos tárgyaljon az antant képviselőivel, bár ezzel kiadta a kezéből 
a külpolitika irányítását. A július végi sikeres román ellentámadás Kunt is a fronton találta, 
segített a visszavonulásban, s igyekezett megakadályozni a pánikot. Majd Pestre utazott és a 
Keleti pályaudvaron beszélt a frontra induló csepeli munkásszázadhoz. A továbbiakban Hajdu 
Tibor ismertette Kun Rudnyánszky moszkvai követnek küldött táviratát, az antanttal történt 
bruck-királyhidai megbeszélését, ceglédi útját, ahol a katonai helyzetet vitatták meg, és a csa- 
patok előtt tartott lelkesítő beszédét. 

Hozzászólása befejező részében az augusztus 1-jén történteket vázolta. 


Siklós András, az ELTE BTK egyetemi tanára , Adalékok a Kun Béla-kérdés historsiográfiá- 
jához" címmel tartott korreferátumot. Hozzászólása első részében az ellenforradalmi rendszer 
publikációiról szólt, majd a két világháború között legálisan tevékenykedő ellenzéki irányzatok 
kiadványait elemezte. Megállapította, hogy a Kun Béla-kérdést illetően a polgári radikálisok, 
a szociáldemokraták és a népi írók tartózkodó magatartást tanúsítottak. Kiemelte, hogy az 
utóbbiak táborába tartozó Illyés Gyula volt az egyetlen a két háború közötti Magyarországon, 
aki a Pesti Naplóban 1939-ben megjelent visszaemlékezésében Kun Béláról pozitív képet 
igyekezett rajzolni. 

Korreferátuma második részében rátért a kommunista szerzők műveire és az 1920-as 
évek elején megjelent kiadványokkal kezdte ismertetését. Utalt a kommunista párton belüli 
frakcióharcra és azt a véleményét hangsúlyozta, hogy , az ún. Landler-frakció tagjainak táma- 
dása egyértelműen Kun Béla ellen irányult". A húszas évek végén Moszkvában megjelent ki- 
adványok közül kiemelte Illés Béla , Ég a Tisza? c. regényét, Lengyel József , Visegrádi utca? 
c. történelmi riportját és utalt a Sarló és Kalapácsban közzétett írásokra. Részletesen kitért a 
felszabadulás utáni időkre és vitába szállt azzal a nézettel, hogy , Kun Béla a tabuk közé tarto- 
zott, . . . nevét hallgatás fedte?. Vázolta az 1956 után megjelent megemlékezéseket, melyek 
lehetőséget nyújtottak Kun Béla rehabilitálására, tevékenységének bemutatására. Utalt Borsá- 
nyi György könyvére, elmarasztalóan bírálta egyes megállapításait és hangsúlyozta ,,a szerző 
alapállását tekintve nem szerencsésen nyúlt a választott témához". Végezetül méltatta Kun 
Béláné 1965-ben megjelent emlékezését, Nemes Dezső, Milei György és Józsa Antal munkás- 
ságát. 

Réti György, a Magyar Külügyi Intézet munkatársa , Romanelli és Kun Béla Magyar- 
országa? címmel tartott korreferátumában Guido Romanellinek, az olasz katonai misszió 
vezetőjének , Küldetésem Kun Béla Magyarországán és a román megszállás alatt"? című memoár- 
járól beszélt. Romanelli alezredesnek jelentős szerep jutott, hiszen ,,1919 májusa és novembere 
között annak az olasz katonai missziónak a vezetője volt, amely az antanthatalmak képviseletei 
közül egyedül maradt a bolsevik Magyarországon". A bevezetőben Réti György vázolta Roma- 
nelli feladatait, tevékenységét, első találkozását Kun Bélával. 

Kun és Romanelli viszonylag kiegyensúlyozottnak mondható kapcsolata a június 24-i ellen- 
forradelmi lázadás után megváltozott, miután Romanelli a lázadók pártjára állt és jegyzékben 

tiltakozott kivégzésük ellen. Ezt Kun a Tanácsköztársaság belügyeibe való beavatkozásnak 
tekintette és válaszában leszögezte ,,a magyar Tanácsköztársaság Kormánya mindig humánu- 
sabb lesz azoknál a kormányoknál, akik az emberiségre a háború borzalmait hozták". Roma- 
nelli memoárjában beismerte, , ha én lettem volna a helyében, még keményebben fogalmaztam 
volna?. A továbbiakban az előadó az olasz misszió és a Tanácsköztársaság ellenségeinek kapcso- 
latát vázolta. Kun július 31-én találkozott utoljára az olasz misszió vezetőjével, amikor össze- 
foglalta a Tanácsköztársaság tanulságait, Romanelli pedig felajánlotta a misszió védelmét ,,a 
magyar Leninnek? és családjának. 

A. G. Latisev, a moszkvai pártfőiskola tanszékvezető tanára Lenin és Kun Béla kapcsolatát 
elemezte, különös tekintettel az újabb adatokra. Felhívta a figyelmet arra, hogy bizonyos 
adatokat pontosítani kell, mert nemcsak a polgári, hanem a marxista történészek is követtek 
és követnek el pontatlanságokat. 

Az előadó beszélt Leninnek Kun Béla , Forradalomról forradalomra? című könyvéhez 
írott megjegyzéseiről, amely nemrégeiben látott napvilágot. Lenin abban látta a brosúra fogya- 
tékosságát, hogy nincs tényekkel megfelelően alátámasztva. 

A korreferátum második részében Latisev Kun Bélával kapcsolatos visszaemlékezéseket 
ismertetett. Kiemelte Bugyonnij marsall , A mi barátunk, Kun Béla"? című memoárját, mely- 
ben Kun életének főbb eseményeit elevenítette föl. 

Vujica Kovacev, a belgrádi Jelenkori Történeti Intézet munkatársa , 4 fugoszláv kommu- 
nista mozgalom kezdetei és Kun Béla"? című korreferátumában az októberi forradalom győzelmé- 
től 1919 februárjáig, a magyar kommunisták letartóztatásáig vizsgálta a magyar és a jugoszláv 
kommunisták közötti kapcsolatot. Hozzászólása első részében a hadifogoly internacionalista 
szervezetek és az OK(b)P mellett működő nemzeti kommunista csoportok megalakulásáról 
és tevékenységéről beszélt. Megállapította, hogy a magyar kommunisták és elsősorban Kun 
Béla jelentős szerepet játszott a jugoszláv kommunista csoport létrehozásában, ami a jobboldali 
erőkkel vívott belső harcok után csak 1918 májusában alakulhatott meg. 

Előadása második részében az 1918 októbere után kialakult helyzetet vizsgálta. Az Osztrák- 
Magyar Monarchia összeomlásával Lenin elérkezettnek látta az időt a forradalom egész 
Európára történő kiterjesztésére. Az OK(b)P mellett működő kommunista csoportok új fel- 
adatot kaptak: minél előbb térjenek vissza hazájukba és szervezzék meg a kommunista pártot. 
November 4-én a magyar, 5-én a jugoszláv csoport hívott össze konferenciát, amelyen hatá- 
rozatot hozott a Lenin által javasoltak (kommunista párt, ideiglenes központi bizottság, a mi- 
előbbi hazatérés) elfogadására. A határozat értelmében mindkét párt azonnal munkához látott. 
Magyarországon Kun Béla irányításával november 24-én alakult meg a KMP és a Központi 
Bizottság. A jugoszláv kommunisták lassabban aktivizálódtak, csak december elején sikerült 
hozzálátniuk a terv megvalósításához. I 

Ivan Krempa, a CSKP KB Marxizmus-Leninizmus Intézetének igazgatóhelyettese 
,.Kun Béla és a csehszlovák forradalmi munkásmozgalom? címmel tartott korreferátumában 
Kun Béla tevékenységének három szakaszát emelte ki. 

Bevezetőjében az októberi forradalom győzelme után kialakult helyzetet, többek között 
az oroszországi Csehszlovák Kommunista Párt megalakulását vázolta, majd részletesen elemezte 
a Magyar Tanácsköztársaság kikiáltását követő időszakot. Hangsúlyozta, hogy Kun Béla 
,a forradalmat nem szorította szűk nemzeti keretek közé, . . . hanem a nemzetközi proletár- 
forradalom integráns részének tekintette", de , a forradalmi helyzet mélységét Csehszlovákiá- 
ban túlbecsülte". A továbbiakban azt vizsgálta, hogy a Magyar és a Szlovák Tanácsköztársaság 
a cseh területen miért nem váltott ki olyan forradalmi aktivizálódást, mint amilyet Kun Béla 
teltételezett és remélt. Ennek oka elsősorban a cseh közvéleményben uralkodó magyarellenes 
hangulat, melynek gyökerét a dualizmus szlávellenes politikájában látja. A cseh szociáldemok- 
rata párt baloldala nem tudott kellő módon fellépni a nacionalista kampány ellen, hiszen a jobb- 
oldal kezdettől fogva szemben állt a Magyar Tanácsköztársasággal. Masarykhoz küldött táv- 
iratára, melyben elismerte a csehszlovák kormány területi nemzetiségi követeléseit és azonnali 
békekötést javasolt, Kun nem kapott választ és táviratát nem is hozták nyilvánosságra. 

A korreferátum második részében a Tanácsköztársaság leverése és a fehérterror kibonta- 
kozása utáni helyzetről beszélt, és megállapította, hogy a csehszlovák szociáldemokrata baloldal 
felismerte az elkövetett hibákat és Csehszlovákia Kommunista Pártjával együtt minden segít- 
séget megadott a Horthy-rendszer ellen harcoló magyar kommunistáknak. Az előadó részlete- 

Sen szólt a magyar kommunista emigránsok tevékenységéről, akik az 1920-as években segítették 
a csehszlovákiai, elsősorban a kárpátaljai munkásmozgalmat. 

Augustin Deac, az RKP KB Történeti és Társadalompolitikai Intézetének munkatársa 
olvasta fel a munkatársával, Nicolae Popescuval közösen készített, , Román—magyar forradalmi 
szolidaritási hagyományok"? című korreferátumot. A hozzászólás bevezetőjében a szerzők 
visszanyúltak a XIX. század végi romániai forradalmi munkásmozgalom kialakulásához és mél- 
tatták a Román Szociáldemokrata Párt tevékenységét, majd részletesen ismertették Kun Béla 
életútját. A korreferátum második részében az előadó a proletárdiktatúra győzelme utáni hely- 
zetről beszélt. Hangsúlyozta, hogy a Romániai Szocialista Párt , melegen üdvözölte a Magyar 
Tanácsköztársaság megszületését és azzal is támogatta, hogy egyes román forradalmárok fegy- 
veresen harcoltak a magyarországi forradalom barikádjain?. Idézte a Socialismul című félhiva- 
talos pártlap 1919. március 21-i vezércikkét, mely szó szerint közölte a tanácskormány fel- 
hívását és méltatta Kun Béla történelmi szerepét. 

Az előadás értékelte Kun Béla Wilsonhoz és a szomszédos országok kormányaihoz küldött 
jegyzékét, majd rátért a Tanácsköztársaság leverésében nagy szerepet játszó román hadsereg 
és ezzel kapcsolatban a romániai forradalmi mozgalom tevékenységének ismertetésére. A hozzá- 
szólás Kun Béla életútjának folytatásaként részletesen szólt a Szovjetunióban végzett nagy 
jelentőségű munkásságáról, a Kominternben és a Balkán Titkárságban betöltött fontos tisztségé- 
ről. E megbízatások idején szoros kapcsolatot tartott fenn a Román Kommunista Párttal és 
tevékenyen vett részt a párt néhány kongresszusán. 

Kan Sze-tying, a Kínai Tudományos Akadémia Világtörténeti Intézetének tudományos 
főmunkatársa , Kun Béla Kínában? címmel tartott korreferátumot. A Pekingi Reggeli Hírlap 
és a Heti Szemle című kínai lapok 1919. április 5-i és 6-i közleményei tudósítottak elsőnek a 
Magyar Tanácsköztársaság megalakulásáról és programjáról. Április 7-én a Pekingi Reggeli 
Hírlap a , Legfontosabb hírek" rovatában Kun Béla életrajzát közölte. A kínai sajtóban ez volt 
a legkorábbi cikk, mely Kun Béláról tudósított. A későbbiekben egymás után jelentek meg 
közlemények a Tanácsköztársaság eredményeiről, a Vörös Hadsereg győzelmeiről, a Szlovák 
"Tanácsköztársaság megalakításáról. , A Vörös Forradalom Magyarországon? című cikk- 
sorozat pedig Kun Béla tevékenységét méltatta és értékelte. Az előadó rámutatott, hogy a kora- 
beli kínai viszonyokat tekintve , ritkaságszámba menő és igen értékelendő az a tény, hogy a 
magyarországi forradalom híre ilyen gyorsan terjedt". 

Beszéde második részében a nagy októberi forradalom és a magyar proletárforradalom 
kínai hatásáról beszélt. 1919-ben Kínában kibontakozott és országos méretűvé vált az imperia- 
lizmus- és a feudalizmusellenes ún. , Május 4-e"? mozgalom. Idézett Mao Ce-tung 1919. július 
21-én megjelent , A németek gyászos szerződése"? című cikkéből: , valamennyi ország népe 
előtt csupán egyetlen kivezető út marad: Oroszország és Magyarország példáját követve meg- 
valósítani a nagy szocialista forradalmat". 

Kirschner Béla, az ELTE BTK egyetemi tanára , Kun Béla és a KMP köztársasági kon- 
cepciójának megszületése 1925-1926" címmel tartott korreferátumot. A köztársaság kérdése a 
KMP stratégiai vonalának meghatározásával összefüggésben merült fel. Az 1925-ös bécsi 
kongresszuson a Kun által képviselt tézisekben a köztársaság a polgári demokrácia egyik köve- 
telményeként szerepelt. A polgári demokratikus vívmányokért folyó harcot olyan küzdelem- 
ként értelmezte, amely nem ellentétes a stratégiai céllal, magában foglalja a demokratikus 
szakaszt is. E gondolatmenetből logikusan következik, hogy ,, . . .a polgári demokráciáért ví- 
vott harc vezetése is a KMP kötelessége". Ezzel is magyarázható, hogy 1926 júliusában Kun 
előtérbe állította a köztársaság - felfogása szerint burzsoá köztársaság -— követelését. 


Az előadó a továbbiakban vázolta azokat az ellentmondásokat, amelyek a köztársasági 
jelszó kapcsán felerősödtek. Kun a köztársaságért vívott akciót a stratégia részeként dolgozta ki. 
A stratégiai jellegű megítélést elősegítették pl. a KMP KÜB által az MSZMP részére készített 
előadások, a KÜB 1926. november 3-i instrukciója. Az 1929-es viták során Kun ezt el is ismerte, 
azt írván, hogy a köztársasági jelző ,ja praxisunkban . . . taktikaiból stratégiaivá rukkolt elő". 
Kirschner Béla hozzászólását mintegy összegzésként a következőképpen zárta: , Kétségtelen, 
hogy a köztársasági koncepció megszületése pozitív jelentőségű, fontos kezdeményezésnek te- 
kinthető. S mivel több éven át irányadó maradt a KMP-ben, e tény is azt jelzi, hogy az eddi- 
giekhez képest a stratégiai vonal kérdése differenciáltabb, árnyaltabb értékelést kíván." 

Svéd László, az MSZMP KB Párttörténeti Intézet tudományos főmunkatársa , Kun Béla 

és a magyar forradalmi ifjúsági mozgalom? címmel tartott korreferátumot. Bevezetőjében 
vázolta a század eleji ifjúság útkeresését és rámutatott arra, hogy , az októberi forradalom 
győzelme önmagában nem szüntette meg az útkeresők bizonytalanságait". Előadása első részé- 
ben az őszirózsás forradalom győzelme és a KMP megalakulása utáni helyzetet ismertette. 
Rámutatott arra, hogy Kun a Komszomol alapító kongresszusán szerzett élményekkel és ta- 
pasztalatokkal tért haza és világosan látta, hogy a pártalapításnál a szocialista diákok és fiatal 
tisztviselők mellett mindenekelőtt a munkásifjúságra kell támaszkodni. Így válik érthetővé 
—- mondta az előadó -, hogy a KMP megalakulásával szinte egy időben merült fel a kommu- 
nista ifjúmunkás szövetség létrehozásának igénye és terve. 

Részletesen elemezte az Ifjúmunkások Országos Szövetsége létrehozásának körülményeit, 
valamint az MSZDP és KMP e szervezettel kapcsolatos álláspontját. Rámutatott arra, hogy 
a KMP taktikája a szociáldemokrata szervezeti keretek között működő IOSZ , függetlenné? 
válása volt, amit az 1918. december 30-án lezajlott összvezetőségi és összbizalmi ülésen dekla- 
ráltak is. 

Az előadó ezután a két munkáspárt egyesülését és a Tanácsköztársaság kikiáltását követő 
időszakról, a Kommunista Ifjúmunkások Magyarországi Szövetsége megalakulásáról és első 
kongresszusáról szólt, amit Kun Béla a Tanácsköztársaság , legjelentősebb, legnagyobb hord- 
erejű politikai eseményei közt" tartott számon. 

Előadása második részében a Tanácsköztársaság megdöntése utáni időszak ifjúsági moz- 
galmáról beszélt. Megemlítette a párton belüli frakcióharcokat, melyek a fiatalokra is hatással 
voltak. Szólt a Kominternnek a KIMSZ fejlődése szempontjából oly nagy jelentőségű III. 
kongresszusáról, ahol az ifjúságpolitikát illetően a Landler- és a Kun-írakció között teljes 
volt az egyetértés. Idézett Kunnak 1933 decemberében a KI VB XIII. plénumán tartott beszé- 
déből, melyben hangsúlyozta , az ifjúság egyre növekvő szerepét a társadalmi és nemzeti fel- 
emelkedésért folytatott harcban". 

Szakács Kálmán, az ELTE BIK tanszékvezető egyetemi tanára , Kun az agrárkérdésről 
és a parasztság szerepéről 1934-1936-ban"? címmel tartott korreferátumot. Bevezetőjében vázolta 
a gazdasági világválság magyarországi következményeit és ezzel összefüggésben rámutatott, 
hogy a KMP agrárpolitikájában ekkor következett be a fordulat. Részletesen beszélt a kommu- 
nista párt 1930-as II. kongresszusáról, ahol a helyzetet túlértékelve, az új proletárforradalomért 
való harc célkitűzését fogadták el; elutasították az agrárárreformot és az agrárforradalom 
mellett szálltak síkra. Kun Béla is ennek a felfogásnak a képviselője volt egészen a KI VIL 
kongresszusáig. Megállapította, hogy a fasisztaellenes népfírontpolitika alapelveinek kidolgozá- 
sába Kun és a magyar kommunista mozgalom némi fáziskéséssel kapcsolódott be. A továbbiak- 
ban ennek okai közül az ideológiait és annak következményeit vizsgálta. Rámutatott, hogy a 
történelmi helyzet követelte változás első jelei az 1935-ös választási felhívásban (A KMP 
határozata a magyar helyzetről) mutathatók ki. A párt hosszú idő után először mondta ki, 
hogy támogat és továbbfejleszt minden földreformmozgalmat. Kun 1935. november 16-i, 
a titkársághoz intézett levele is ebben a felfogásban fogant, hiszen a radikális földreform 
mellett foglalt állást, és a népífrontpolitika egyik alapfeltételét fogalmazta meg. A KMP politi- 
kájában bekövetkezett fordulat azonban még nem jelentette az addigi politika alapvető válto- 
zását, ezt maga Kun is elismerte. 

Pintér István, az MSZMP KB Párttörténeti Intézet tudományos tanácsadója , Az egység- 
front és a népfrontpolitika felé" címmel tartott előadást. Kun Béla a Komintern VII. kong- 
resszusáig nem értett egyet azokkal a törekvésekkel, amelyek a szociáldemokratákkal szembeni 
politika megváltoztatására, az egységfront megteremtésére irányultak. A fasizmus uralomra 
jutását egyfelől a szociáldemokratákkal való leszámolás, másfelől a proletárforradalom számára 
kedvező feltétel lehetőségeként értékelte. Kun álláspontja lassan ugyan, de fokozatosan módo- 
sult. Ez elsőként a szociáldemokrácia elleni kritikai hang élességének enyhítésében, egyes 
szociáldemokrata vezetőkkel való személyes kapcsolat keresésében, valamint a szakszervezetek 
körében végzett munka fokozásában nyilvánult meg. Lényegi változás azonban nem történt, 
hiszen a francia népírontprogrammal, az e fölötti vitában elhangzottakkal nem értett egyet. 

Gyökeres fordulatot a Komintern VII. kongresszusa hozott. Kun felszólalása egybeesett 
a kongresszuson elhangzott és képviselt, a népfírontpolitikát igenlő álláspontokkal. Ennek 
jelentősége azonban háttérbe szorult Kunnak és Husztinak a kongresszuson tanúsított maga- 
tartásával, melynek a KMP-t és Kun személyét is érintő következményei lettek. A kongresszus 

utáni, hosszabb ideig tartó szabadságáról visszaérkezve Kun azon munkálkodott, hogy a VII. 
kongresszus szellemében a KMP politikájában mielőbbi változás következzen be. A KÜB- 
höz intézett 1935. november 26-i levele, a decemberi KI Titkársággal együtt tartott tanács- 
kozás, a , Beszélgetés a szociáldemokrata elvtársakkal", valamint a feltehetően tőle származó 
, Arccal a KI VII. kongresszusához? c. cikkei arról tanúskodnak, hogy Kun ,, . . . nemcsak 
felismerte a gyorsabb változtatás szükségességét, hanem maga állt annak élére?. A Komintern 
vezetőinek bizalmatlansága, a KB megosztottsága, a letartóztatások következtében kialakult 
válság a vezetőség megújítását tette szükségessé, s ebbe az elképzelésbe Kun személye már 
nem illett bele. 

Illés László, az MTA Irodalomtudományi Intézet osztályvezetője , Kun Béla és a népfront- 
eszme az irodalomban" című korreferátumában Kun Béla 1936-ban írt Petőfi-tanulmányáról 
beszélt, melyet Kun egy oroszul és ukránul megjelenő válogatás előszavának szánt. , A Petőfi- 
tanulmány - mondta az előadó - politikai végrendelet, mégha szerzője nem is annak szánta." 
Ezt a feltevést sem lehet azonban kizárni, hiszen 1936 őszén már elkezdődtek a perek. Illés 
László Kun írását ugyanakkor irodalmi dolgozatnak tartotta és egyetértett azzal a vélekedés- 
sel, hogy ez az első marxista igényű Petőfi-tanulmány. Kun Béla részletesen írt a reformkorról, 
. Széchenyi és Kossuth liberalizmusáról, a jogtalan és nincstelen , elő-proletariátusró!?, amely- 
nek véleménye szerint Petőfi az igazi képviselője. Az előadó hangsúlyozta, hogy Kun tanul- 
mánya nagyon időszerű vállalkozás volt, hiszen akkoriban radikalizálódott a népi irodalmi 
mozgalom baloldali áramlata, alakult meg a Márciusi Front, jelent meg a 12 pont. 

Az előadó utalt a Horthy-rendszer Petőfiről alkotott képére, valamint Kun Béla Petőti- 
méltatására, aki hangsúlyozta , Petőfinek nem csupán forradalmi versei voltak, hanem egész 
költészete volt forradalmi". 

G. Avetiszjan, az Örmény Tudományos Akadémia Történettudományi Intézetének 
igazgatója , Kun Béla az orosz és a nemzetközi kommunista ifjúsági mozgalomban? címmel 
tartott korreferátumot, amelyben 1918-1932 között követte nyomon Kun Béla munkásságát 
a Komszomolban és a Kommunista Ifjúsági Internacionáléban. Kun 1918. október 29-én részt 
vett a Komszomol első kongresszusán, ahol felvetették a Kommunista Ifjúsági Internacio- 
nálé létrehozásának tervét. 

Kun Bélát 1921-ben a KI V. B. tagjává választották és azt a feladatot kapta, hogy tartsa a 
kapcsolatot a KI és a Kommunista Ifjúsági Internacionálé között. Ebben az időszakban vált 
egyre szorosabbá a kommunista pártok és az ifjúsági szervezetek kapcsolata, amihez Kun 
Béla tevékenysége is nagyban hozzájárult. Egymás után jelentek meg ifjúsági vonatkozású 
cikkei, tagja volt a Kommunista Internacionálé c. lap szerkesztőbizottságának és vezette egyik 
osztályát. A Komszomolban végzett aktív tevékenységét dokumentumok egész sora bizonyítja, 
amelyek közül az előadó kiemelt néhányat. Többek között Kun Béla is benne volt abban a 
bizottságban, amely kiadásra készítette elő Leninnek a fiatalsághoz szóló műveit. 


N. Sz. Derzsaluk, az Ukrán Tudományos Akadémia főmunkatársa , Kun Béla és Ukrajna"? 
címmel tartott korreferátumot. Bevezetőjében Kun Bélának az első világháború utolsó évében 
a propagandamunkában és a Vörös Hadsereg megszervezésében végzett tevékenységét elemez- 
te, majd rátért a Magyar Tanácsköztársaság és Szovjet-Ukrajna kapcsolatára. Kun részt vett 
annak a tervnek kidolgozásában, mely a két ország hadseregének egyesítését tűzte ki célul. 
Ez az elképzelés azonban Gyenyikin támadása és a Vörös Hadsereg erőinek átcsoportosítása 
miatt nem valósulhatott meg. 

Előadása további részében részletesen szólt a Tanácsköztársaság megdöntése utáni idők- 
ről. Kun 1920 augusztusában érkezett Szovjet-Oroszországba és a Déli Front Forradalmi 
Katonai Tanácsának tagjaként végzett agítációs és katonai szervezőmunkát. Az előadó vissza- 
emlékezésekből, elsősorban Kun személyi titkárának feljegyzéseiből idézett, melyek emberi 
tartásáról, bátorságáról, szervezőkészségéről, szónoki képességéről tanúskodnak. Az előadó 
méltatta Kun Krímben végzett tevékenységét, ahol részt vett a milícia megszervezésében és 
rendeletek egész sora jelent meg az ő aláírásával. Végezctül Derzsaluk Kun Béla Ukrajnában 
kiadott műveiről tett említést. 

A. I. Puskas, a Szovjet Tudományos Akadémia Szlavisztikai és Balkanisztikai Intézetének 
tudományos főmunkatársa , Kun Béla a háború és a béke kérdéséről? c. korreferátumában rá- 
mutatott arra, hogy Kun már az első világháború és az orosz hadifogság alatt szakított a szociál- 
demokrata pacifisták nézeteivel. A tomszki hadifogolytáborban, még az októberi forradalom 

előtt belépett a bolsevik pártba és megkezdte társai felkészítését a további harcokra. 1917 végén 
Petrográdon megismerkedett Leninnel és bekapcsolódott az aktív munkába, az oroszországi 
szovjethatalom megvédésébe. 1918 elején jelentek meg első írásai a Szibériai Munkásban és a 
Pravdában. Cikkeiben Szovjet-Oroszország támogatására szólította fel a különböző országok 
munkásait. 

A továbbiakban az előadó Kun Béla hazatérése utáni tevékenységéről beszélt. Részletesen 
ismertette a KMP megalakulásának, a Tanácsköztársaság kikiáltásának és a Vörös Hadsereg 
létrehozásának körülményeit, majd Kunnak a különböző fórumokon elhangzott, a hadsereggel 
kapcsolatos beszédeiből idézett, melyek a háború és a béke kérdéséről vallott nézeteit tükrözik. 

Előadásának második részében Puskas Kun Béla emigrációban végzett tevékenységéről 
beszélt. Kiemelte, hogy Kun élete végéig egy második Tanácsköztársaság megteremtésén fára- 
dozott és a világforradalomban reménykedett. Ennek érdekében az októberi forradalom példáján 
az imperializmus és a fasizmus elleni harcra buzdított. Azt hangoztatta, hogy a béke egyetlen 
garanciája a Szovjetunió, és a kommunista pártok vezetésével nemzetközi összefogásra van 
szükség. 

Jan Tomicki, a LEMP Társadalomtudományi Akadémia Munkásmozgalmi Intézetének 
igazgatója , Kun Béla és a lengyel munkásmozgalom"? címmel tartott korreferátumot. Először 
Kun Szovjet-Oroszországban végzett tevékenységét tekintette át, amikor Kun Béla Feliksz 
Dzerzsinszkijjel, Stanistaw Pestkowskival és másokkal együtt aktívan kivette részét a szovjet- 
hatalom megerősítésében és az OK(b)P mellett működő nemzeti kommunista csoportok létre- 
hozásában. Ezt követően a Magyar Tanácsköztársaság alatti kapcsolatokat vázolta. A lengyel 
közvélemény figyelme ekkor Magyarországra és elsősorban Kun Bélára terelődött, akit az újsá- 
gok magyar Leninnek neveztek. A lengyel kommunistákra ideológiailag és politikailag is hatott 
a magyarországi proletárdiktatúra, amelyet követendő példának tartottak. A közvetlen kap- 
csolatra utal, hogy Jozef Rotstadt-Krasny a Lengyel Kommunista Párt Központi Bizottságá- 
nak képviselőjeként részt vett az első tanácskongresszuson, majd átvette az intervenciós csapa- 
tok ellen harcoló lengyel brigád parancsnokságát. Kun Bélával való kapcsolatáról azonban még 
nem rendelkezünk dokumentumokkal, a jövő feladata, hogy ezt feltárja. Végül a Tanácsköz- 
társaság tapasztalatairól folytatott vitával és a Kominternben tevékenykedő magyar és lengyel 
kommunisták kapcsolatával foglalkozott, hangsúlyozva Kun Béla kiemelkedő szerepét. 


Niko Nikov, a Bolgár Tudományos Akadémia Történettudományi Intézetének főmunka- 
társa , Kun Béla és a bolgár társadalom (1918—-1923)" címmel tartott korreferátumot. Bevezető- 
jében elmondta, hogy a címben megjelölt két évszám a bolgár forradalmi mozgalom fejlődé- 
sének fontos mérföldköve: 1918-ban alakult meg az OK(b)P mellett a bolgár csoport, mely 
kapcsolatot tartott fenn Kun Bélával; 1923-ban pedig, a szeptemberi felkelés leverése után, 
a kommunista vezetők többsége emigrációba kényszerült és így került kapcsolatba a Bécsben 
és Moszkvában tartózkodó többi emigráns kommunistával. 

A továbbiakban a Magyar Tanácsköztársaság bulgáriai hatását elemezte és rámutatott, 
hogy a proletárdiktatúra győzelmét Bulgáriában , az imperializmus elleni kihívásként, élethalál- 
harcra szóló hadüzenetként értelmezték". Kiemelte, hogy Kun Béla népszerűségét cikkeinek, 
tanulmányainak lefordítása és közzététele bizonyította legjobban. Részletesen beszélt arról a 
rágalomhadjáratról, amit a burzsoá sajtóban indítottak a Magyar Tanácsköztársaság vezetője 
ellen. Ismertette Dimitrov álláspontját is, aki Gramovszki információi alapján kísérte figyelem- 
mel a Tanácsköztársaság alatti és utáni eseményeket, és igyekezett levonni a tanulságokat a 
bolgár forradalmi mozgalom számára. A továbbiakban a Bolgár Kommunista Párt I. kong- 
resszusáról emlékezett meg, amelyen határozatot hoztak a Magyar Tanácsköztársaság támoga- 
tásáról. Előadása befejező részében vázolta a bolgár szociáldemokratáknak a Magyar Tanács- 
köztársaság leverése utáni politikáját, akik igyekeztek a közvéleményt meggyőzni, hogy ne köves- 
sék a magyar forradalmi példát, és a hibákat teljes egészében Kun Bélának tulajdonították. 
A várt hatást azonban nem érték el, , a magyar forradalmi példa lelkesítette a dolgozókat". 

Trendafua Angelova, a BKP KB Párttörténeti Intézetének tudományos főmunkatársa 
, Kun Béla és a bolgár kommunista mozgalom 1929-1935 között"? címmel tartotta meg korreferá- 
tumát. Kiemelte, hogy Kun Béla az 1920-as évek végétől került a bolgár kommunista mozga- 
lom középpontjába, szoros kapcsolatot létesített a BKP-val és közvetlenül részt vett annak 
külföldi vezetősége tevékenységében. A BKP ebben az időben belső nehézségekkel küzdött, 
és Kun arra az álláspontra helyezkedett, hogy a kérdést a Komintern felsőbb fórumán kell 

megvitatni. Ő lett annak a bizottságnak a vezetője, amelynek a bolgár kérdésről egy záródoku- 
mentumot kellett kidolgoznia. Tevékenysége is hozzájárult ahhoz, hogy 1930. augusztus 13-án 
megalakult a Bolgár Kommunista Párt Külföldi Vezetőségének Központi Bizottsága, melyben 
Dimitrov, Kolarov, Iszkrov mellett Kun Bélát is ott találjuk. Az előadó a továbbiakban ennek 
a központi vezetőségnek a munkáját ismertette. A nagy gazdasági világválság idején az a 
veszély fenyegette a BKP-t, hogy elszakad a tömegektől. Kun világosan látta ezt a problémát 
és javaslatára létrehoztak egy bizottságot, melynek feladata a forradalmi átalakulás lehetőségé- 
nek kidolgozása volt. Kun mindig nagy jelentőséget tulajdonított a munkásosztály megnyerésé- 
nek, hiszen bebizonyosodott, hogy csak a tömegekkel együtt lehet a forradalmi helyzetet ki- 
használni. 

Befejezésül Angelova a Hitler hatalomra jutása utáni időszakról beszélt. A konmunista 
pártoknak ekkor új feladatokkal kellett szembenézniük. A lipcsei per során a BKP Külföldi 
Vezetősége és természetesen Kun Béla is mindent megtett annak érdekében, hogy Dimitrovot 
és társait kiszabadítsa a fasiszták kezéből. Az előadó szerint vannak adatok arra, hogy Kun 
1934 elején részt vett a BKP új irányelveinek kidolgozásában, a népíront és a fasizmus elleni 
közös harc megteremtésében. 

Herbert Steiner, az Osztrák Ellenállási Archívum nyugalmazott igazgatója ,Kun Béla és 
Ausztria? címmel tartott korreferátumot. Bevezetőjében arról beszélt, hogy a konferencia 
nagyban hozzájárult egy egységesebb Kun Béla-kép kialakításához. Hozzátette azonban, hogy 
még mindig maradtak nyitott kérdések, amelyekre a történészeknek kell választ adniuk. 


Hozzászólásában utalt Hajdu Tibor előadására, aki Kunt a Tanácsköztársaság utolsó 
napjaiban mint vívódó, tépelődő embert mutatta be és megjegyezte, hogy mennyire fontos 
ez, hiszen a történelmet emberek csinálják-alakítják. Elemezte a szociáldemokraták és a kommu- 
nisták Tanácsköztársaság alatti viszonyát és ennek kapcsán beszélt Kun Béla és a szociál- 
demokrata Otto Bauer kapcsolatáról. Kiemelte, hogy Otto Bauer, bár más nézetet vallott, a 
"Tanácsköztársaság alatt meghívta Kun Bélát és szeretett volna vele tárgyalásokat, eszmecserét 
folytatni. 

Herbert Steiner előadásának középpontjában az 1934. februári bécsi munkásfelkelés és 
annak értékelése, valamint korabeli visszhangja állt. Hangsúlyozta a felkelés nagy jelentőségét, 
hiszen Hitler hatalomra jutása után ez volt az első jelentős, spontán munkásmegmozdulás, 
amely megmutatta, hogy lehet és kell is a fasizmus ellen harcolni. A Komintern amiatt bírálta 
a bécsi munkásokat, hogy nem törekedtek tanácsköztársaság kikiáltására. Ez az álláspont nagy 
vitát váltott ki, és a VII. kongresszuson is véleménykülönbségek mutatkoztak az 1934. februári 
bécsi munkásfelkelés megítéléséről. Kun Béla egy új forradalmi hullám kezdetének tekintette, 
ami politikailag helyes elképzelés volt, de gyakorlatilag nem valósult meg. Herbert Steiner 
szerint a bécsi munkásfelkelésnek nemcsak az a jelentősége, hogy spontán megmozdulás volt. 
Ez az első nagy vereség hozzájárult a Komintern fasizmus elleni népírontpolitikájának kialakí- 
tásához. - fejezte be előadását Herbert Steiner. 

Tofik Iszlamov, a Szovjet Tudományos Akadémia Szlavisztikai és Balkanisztikai Intézeté- 
nek tudományos főmunkatársa a Kun Bélával kapcsolatos szovjet történeti irodalomról tartott 
előadást. A Szovjetunióban csak az 1950-es évek második felétől jelentek meg tevékenységéről 
szépirodalmi és tudományos feldolgozások. Két témakörbe lehet e munkákat osztani: az első 
csoportba tartoznak azok a művek, amelyek Kun Béla tevékenységét az októberi szocialista 
forradalom, a polgárháború és a külföldi intervenció időszakában vizsgálják, a második cso- 
portba pedig azok, amelyek a Tanácsköztársaság alatt és a Kominternben végzett szerepéről 
szólnak. Az előadó kiemelte a szibériai történészek nagy jelentőségű kutató- és feldolgozó- 
munkáját. Az ő kutatásaik alapján vált világossá Kun Béla oroszországi tevékenysége, bekap- 
csolódása az oroszországi munkásosztály forradalmi harcaiba, kapcsolata a szociáldemokraták- 
kal és a bolsevikokkal. Az 1960-as években indult meg a tomszki pártarchívumban levő iratok 
feldolgozása és ennek alapján adták ki a magyar-szovjet történész vegyesbizottság tanulmány- 
gyűjteményét, mely magyar és orosz nyelven is olvasható. Több tanulmány és értékelés jelent 
meg magyar és szovjet szerzőktől a KMP megalakulásának körülményeiről, a kommunista 
és szociáldemokrata párt egyesüléséről, a Tanácsköztársaság 133 napjáról és leveréséről. A Kun 
Béla életével foglalkozó magyar történészek mellett az előadó több szovjet történész nevét is 
megemlítette (Puskas, Lebovics, Trojan és Hrancsak). Örvendetes módon egyre több fiatal tör- 
ténésszel (Derzsaluk) találkozhatunk, akik Kun Béla életét és tevékenységét kutatják. Kun 

Béla egyik eddig ismeretlen cikkére is egy fiatal történész hívta fel a figyelmet. A cikk az októberi 
forradalom I. évfordulójára jelent meg , A gyakorlati internacionalizmus"? címmel, és máig 
aktuális módon kísérelte meg benne az internacionalizmus fogalmának elméleti meghatá- 
rozását. 

Gisela Jáhn, az NSZEP KB Marxizmus-Leninizmus Intézetének osztályvezetője , Kun 
Béla és az Ernst Thálmann kiszabadításáért folytatott nemzetközi küzdelen"" címmel tartott elő- 
adást. Bevezetőben elmondta, hogy néhány hét múlva, 1986. április 16-án kerül sor Ernst 
"Thálmann születése 100. évfordulójának megünneplésére. A Kun- és a Thülmann-évforduló 
jó alkalmat kínált arra, hogy megemlékezzen Kun Béla szervező és vezető tevékenységéről az 
Ernst Thálmann kiszabadításáért indított nemzetközi mozgalomban. A Komintern V. B. 1933. 
május 9-én határozatot hozott egy bizottság megalakításáról, melynek feladata a bebörtön- 
zött antifasiszták kiszabadításáért folytatott nemzetközi akció megszervezése volt és ennek veze- 
tésével, irányításával Kun Bélát bízták meg. (A történeti irodalomban ez a bizottság Kun- 
bizottság néven ismert.) Kun két alapvető szempont szerint látott munkához. Első és legfonto- 
sabb feladatnak tekintette, hogy a nemzetközi akcióba a különböző politikai és társadalmi erő- 
ket is bevonja; másodiknak, hogy ez a mozgalom ne csak a fasizmus áldozatainak támogatása, 
hanem alapvetően fasizmus elleni harc legyen minden országban. Az előadó részletesen foglal- 
kozott Kun 1934 nyarán napvilágot látott elemzésével, mely az addigi munkát tárgyalta, és ki- 
mondta, hogy csekély eredményt értek el. A kudarc okát abban látta, hogy a szociáldemokrata 
pártok vezetői visszautasították az együttműködést a kommunista pártokkal, vagy nem vettek 
tudomást felhívásaikról. Ennek ellenére hangsúlyozta, hogy ismételten fel kell hívni a szociál- 
demokrata pártok és szakszervezetek vezetőinek figyelmét az együttműködésre. , Harc az 
akcióegységért"?" címmel Moszkvában és Párizsban megjelent brosúrájában fejtette ki részlete- 
sen ezeket a gondolatait. 

A továbbiakban az előadó részletesen foglalkozott a Kun-bizottságnak azzal a tevékenysé- 
gével, melyet Thálmann védelmének előkészítésében végzett. A Kun-bizottság és személyesen 
Kun Béla tevékenysége nem volt hiábavaló - fejezte be előadását Gisela Jáhn -, hiszen tapasz- 
talataik nagyban hozzájárultak a KI VII. kongresszusa határozatainak kidolgozásához. 

Összegezésként megállapítható, hogy a kétnapos nemzetközi tudományos tanácskozás. 
nemcsak méltó megemlékezés volt Kun Béla forradalmi munkásságáról, hanem számos vonat- 
kozásban gazdagította is ismereteinket Kunnak a nemzetközi és a hazai mozgalomban egyaránt 
szerteágazó tevékenységéről. Kozáry Andrea. 

"EMLÉKEZÉS CZÓBEL ERNŐ SZÜLETÉSÉNEK 
. ZÁZADIK ÉVFORDULÓJA ALKALMÁBÓL 


. Az MSZMP KB Párttörténeti Intézete, a TIT budapesti Történeti Szakosztálya és a Kossuth 

Könyvkiadó 1986. április 8-án emlékülést rendezett Czóbel Ernő, a magyar és a nemzetközi 
:munkásmozgalom jeles személyisége születésének centenáriuma alkalmából. 

Bassa Endre szakosztályelnök megnyitója után - aki külön köszöntötte az ünnepeltnek 
:a hallgatóság soraiban szép számmal megjelent személyes ismerőseit, tanítványait és leányát, 
Czóbel Annát — Erényi Tibor, intézetünk igazgatóhelyettese emelkedett szólásra. Rámutatott: 
Czóbel Ernő 1886. október 16-án született; a technikai okokból előrehozott megemlékezés 
. ezért a hagyatéknak, az életműre vonatkozó dokumentumoknak az összegyűjtése, rendszerezése 
.és feldolgozása közepette érte a Párttörténeti Intézet munkatársait. Mindazonáltal már most 
kijelölhetők az életmű legfontosabb csomópontjai, szakaszai, a történeti feldolgozás izgalmasabb 
kérdései. 

Czóbel Ernő jómódú budapesti polgári családból származott. Az elemi iskola után a Bar- 
.csay (ma: Madách) gimnáziumba íratták, amelynek közismerten haladó szelleme nagy hatással 
volt egyéniségére. A középiskola elvégzése után a pesti egyetem bölcsészkarára iratkozott, de 
Párizsba, a Sorbonne-ra is eljutott. Doktori értekezését Heltai Gáspárról készítette. 

Erényi Tibor megkülönböztetett figyelmet fordított Czóbel Ernő középiskolai éveiben 
kialakult szoros barátságára a dinamikus egyéniségű, néptribun karaktervonásokat hordozó 
Pogány Józseffel. Pogány 1909-ben Czóbel húgát, Irént vette feleségül, s így a barátságot rokoni 
. szál is erősítette. Közös irodalmi, történelmi érdeklődésük, a szocialista diákmozgalomba való 
bekapcsolódásuk az egyetemen is megőrizte barátságuk intenzitását. Az MSZDP első értelmi- 
ségi pártvezetőségi tagja, az entellektüelek megnyerésén fáradozó Kunfi Zsigmond polgári 
radikális indíttatásuk mellett is a két fiatal mentorává szegődött. Munkásmozgalomhoz való 
viszonyukat, elkötelezettségüket nem befolyásolta az sem, hogy Pogány és Czóbel az első világ- 
háború előtt nem mindig a pártsajtóban, hanem liberális polgári lapokban publikált, hogy 
támogatójuk és tanítómesterük az a Diner-Dénes József volt, aki maga is polgári demokratából 
vált szocialistává, és akivel a pártvezetőség többször vitába keveredett. 

Czóbel Ernő első történeti, irodalomtörténeti írásai Pogány József ilyen irányú tevékeny- 
ségéhez kapcsolódtak, később - közvetlenül az első világháború kitörése előtt — azonban 
Pogány munkássága mindinkább politikai jellegűvé vált. Czóbelnak viszont nem voltak nagyobb 
politikai ambíciói, inkább tudományos munkára törekedett. 1914 tavaszán ismerkedett meg 
feleségével, Lányi Sarolta költővel, a háború kitörése után azonban hamarosan bevonult; 
a két fiatal időlegesen elszakadt egymástól. Czóbel -— akárcsak Pogány - politikai meggyőződése 
miatt nem tette le a tiszti vizsgát, ezért , póttartalékos közkatonaként"? szolgált Böhnm-Ermolli 
tábornok vezérkaránál. 1915 elején megsebesült, felépülése után a Reáltanoda utcai iskolában 
tanított, mint , segédszolgálatos"? tanár. 

A háború mind Pogányt, mind Czóbelt radikalizálta, de míg Pogány 1918-ban a katona- 
tanács kormánybiztosaként egyre nagyobb politikai ambíciókat táplált, Czóbel inkább az 
, aprómunkára?? törekedett; 1917 nyarán Ladányi Árminnal megalapította a Városi Alkalmazot- 
"tak Országos Szövetségét, az óvónők, tanárok szakszervezetét, ennek fáradságos és nem mindig 
népszerű szervezésén munkálkodott. Czóbel szenvedélyesen, egyre többet foglalkozott peda- 
gógiai kérdésekkel, oktatásireform-elképzelésekkel. 1919 elején az orosz munkások példájának 
követésére agitált, a Tanácsköztársaság kikiáltásáig, a két párt egyesüléséig azonban nem 

"lépett át a Kommunisták Magyarországi Pártjába, feltehetően részben a balra nyitó Kunfi 
Zsigmonddal való régi, szívélyes kapcsolata, részben az MSZDP egységének megőrzésére 
irányuló törekvése miatt. 

Erényi Tibor szerint Czóbel Ernőt elsősorban tanácsköztársasági tapasztalatai érlelték 
kommunistává. Egy ideig katonai vonalon dolgozott, majd bécsi követté nevezték ki. Eltökélt 
radikalizmusát jelzi, hogy támogatta az 1919-es bécsi kommunista felkelési kísérletet, amelyért 
az osztrák kormány persona non gratának nyilvánította. Hasonló radikalizmus jellemezte a 
Clemenceau-jegyzékkel kapcsolatos elutasító álláspontját is. 

A "Tanácsköztársaság megdöntése után Czóbelt bebörtönözték. 1922-ben fogolycsere 
útján került Szovjet-Oroszországba, ahol 1936-ig a Marx-Engels-Lenin Intézet egyik vezető- 
jeként dolgozva a modern tudományos Marx-kutatás egyik megalapozója lett. Az előadó befeje- 
zésül Czóbel Ernő ebben az időszakban írt két művéről, a , Marx Károly élete adatokban?" és az 
, Engels politikai tevékenységének fő szakaszai"? c. munkájáról szólt, amelyek annak ellenére, 
hogy magukon viselik a személyi kultusz időszakának jegyeit, érdekes, úttörő jellegű vállalko- 
zások. A törvénysértések egyébként Czóbel Ernőt is elérték. 1937-ben letartóztatták és csak 
1947 végén térhetett haza Magyarországra. Kiadói munkássága mellett tanácsával az akkori 
Munkásmozgalmi Intézetet (ma: Párttörténeti Intézet) is támogatta. Alig öt év múlva, 1953- 

. ban ragadta el a halál. 

Nyirő József, a Kossuth Könyvkiadó irodalmi vezetője tanítványként emlékezett vissza 
Czóbel Ernőre, a Szikra Könyvkiadó marxista lektorátusának egykori vezetőjére. Czóbel a 
moszkvai évekből gazdag tapasztalatokat hozott haza, főleg azokat, amelyeket a Marx-Engels 
Gesamtausgabe (MEGA) munkálatai során szerzett. A német és az orosz nyelvet anyanyelv- 
ként beszélte, a franciát és az angolt pedig közel hasonló szinten. Csodálatra méltó memóriája, 

" tájékozottsága a XIX. század minden fontosabb területére kiterjedt, a történelemre éppúgy, 
mint a politikai gazdaságtanra vagy a filozófiára. Ő fordította először magyar nyelvre Lenin 
,, Materializmus és empiriokriticizmus? című könyvét. Hazatérésekor mégis arra készült, hogy 
" történelmi, irodalomtörténeti munkásságát folytatja. A párt azonban a marxista klasszikusok 
. magyar kiadásának megszervezésével és irányításával bízta meg. Az előadó ezzel kapcsolatban fel- 
elevenítette személyes találkozásuk emlékét, az első megbízások történetét, a Czóbel vezette 
grandiózus munka hangulatát, az egész napos intenzív alkotómunka, a segítő együttlét életre 
. meghatározó emlékét. Valódi, tanítványokat formáló alkotóműhely bontakozott ki keze alatt. 
Tudása, munkabírása, személyes példamutatása, kommunista elkötelezettsége magával ragadó 
"volt. , Mindamellett nem volt szobatudós. — mondta Nyirő József. — A teljes emberi életet 
. szerette, s illik rá a mondás, hogy nem volt idegen tőle semmi emberi . . . Példája ma is él és hat, 
jelen van kötetekben, munkánkban, mindennapjainkban. Jó lenne, ha századik születésnapjától 
"egy utca is viselhetné a nevét." 

Győrffy Sándor muzeológus rövid hozzászólásában arra hívta fel a figyelmet, hogy Czóbel 
Ernőnek az NDK-ban megjelenő MEGA előkészítésében és sajtó alá rendezésében végzett 
munkája, értékes feldolgozatlan kéziratai, a Magyar Munkásmozgalom Történetének Válogatott 
Dokumentumai címet viselő sorozat koncepciója kidolgozásában vállalt szerepe az évforduló 
alkalmából egy nagyobb, nemzetközi jellegű megemlékezést is indokolttá tenne. Utolsó felszóla- 
lóként ehhez a gondolathoz csatlakozott Balázs György történész is, azt hangsúlyozva, hogy 
Czóbel európai igényességű kiadói metódusa tanítványai révén hatással volt az egész magyar 
-könyvkiadásra. Feitl István 

Andics Erzsébet a magyar kommunisták első nemzedékének egyik kimagasló alakja volt-. 
Mint fiatal diáklány azok közé tartozott, akik az 1918-as őszirózsás forradalmat kitörő örömmel . 
fogadták. A Károlyi-kormány idején tagja volt a Galilei Körnek, majd pedig az Ifjúmunkások 
Országos Szövetségének. 1918-ban, nem sokkal annak megalakulása után csatlakozott a Kom- - 
munisták Magyarországi Pártjához. A Veres Pálné utcai leánygimnáziumban bizalmi tisztséget 
vállaltés részt vett az ifjúmunkás-mozgalomban. A Tanácsköztársaság leverése után tett érettségi 
vizsgát, magyar egyetemre azonban már nem juthatott be. Bécsbe ment és az ottani egyetem 
bölcsészettudományi karán kezdte meg főiskolai tanulmányait. Ezzel egyidejűleg pártmunkát 
végzett az ausztriai magyar emigránsok között. Az ottani magyar pártvezetőség, személy szerint 
Hirossik János megbízására 1921 tavaszán hazajött és Budapesten Berei Andorral, Vas Zoltán- 


nal, Horváth Imrével és másokkal kezdte meg itthoni illegális pályafutását. E pártmunka szín- . 
helyét elsősorban az itthoni legális (szociáldemokrata) párt- és szakszervezeti tömörülések . 


képezték. Ezzel egyidejűleg kommunista röpiratokat terjesztettek, előadásokat tartottak és igye- 
keztek az 1919-es kommunistákat valamilyen formában összefogni. A jelszó, amelynek jegyében 
dolgoztak: , Éljen a forradalom - éljen a kommunizmus!? A csoport mintegy fél évig munkál- 
kodhatott, 1921 tavaszán a rendőrség Andics Erzsébetet és társait letartóztatta. Perre került 
sor, amelynek fővádlottja Andics Erzsébet volt. , Lázadás" címén emeltek vádat ellene, meg- 
állapítva, hogy , Célja volt a mai társadalmi rend megdöntése és a kommunizmus visszaállí- 
tása." A végül jogerőre emelt ítélet 15 évi fegyházra szólt, ennek értelmében csak 1936 nyarán 
szabadulhatott volna. 

Sorsa azonban másként alakult, mint ahogy a korabeli viszonyokhoz mérten is rendkívül 
szigorú ítéletet hozó bírái elképzelték. 1922-ben - a fogolycsere-akció keretében — a Szovjet- 
unióba került. Itt végezte el az aspirantúrát, majd különböző egyetemeken és főiskolákon taní- 
tott. A Szverdlov- és a Lomonoszov-egyetem professzora és a Nemzetközi Lenin Iskola 
tanára volt, 1943-tól pedig a Nemzetközi Antifasiszta Iskola egyik vezetőjeként dolgozott. 
Ez az az időszak, amikor a közvetlen politikai tevékenység helyett életcéljául választotta a törté- 
netkutatói és történetírói pályát, noha elsősorban pártpropagandistának vallotta magát. 


Azok közé tartozott, akikre a Komintern VII. kongresszusa igen nagy hatást tett. A fasiz- 
mus viharos európai előretörése őt is rádöbbentette arra, hogy a magyar és a nemzetközi kom- 
munista mozgalomnak új feladatokkal kell megbirkóznia. Tudatára ébredt ő is annak, hogy 
a kommunista pártmunkát nem lehet ott továbbfolytatni, ahol 1921-ben abbahagyta. Gondol- 
kodását erőteljesen befolyásolták a magyar kommunista teoretikusoknak (Révai Józsetnek, 
Lukács Györgynek, Lándor Bélának és másoknak) a magyar antifasiszta küzdelmet, annak cél- 
jait és módszereit meghatározó munkái; az a felfogás, hogy a kommunista mozgalom és általá- 
ban a haladó erők legfontosabb időszerű feladata a fasizmus legyűrése és olyan demokratikus 
állapotok megteremtése, amelyek alapul szolgálhatnak a szocialista társadalmi rend megvalósí- 
tásához. Andics Erzsébet is azok között volt, akik a szovjet fogságba esett magyar hadifoglvo- 
kat meg kívánták nyerni az antifasiszta küzdelem számára. 1943-1944-ben ő volt a kraszno- 
gorszki antifasiszta iskola vezetője. 

1945 januárjában tért haza Magyarországra. Először — Rudas Lászlóval együtt - a sokak- 
nak maradandó élményt nyújtó debreceni pártiskolát vezette, majd a budapesti pártfőiskola 

igazgatója lett, s tagja az országgyűlésnek és a MDP Központi Vezetőségének. Ismét kifejezet- 
"ten politikai területen dolgozott: 1953-1954-ben az oktatási miniszter első helyettese; 1954- 
1956-ban a központi vezetőség kulturális osztályát irányította. 1948-tól — ezt a foglalkozását sze- 
 rette legjobban — egyetemi tanár, 1950-től 1974-ig az ELTE Új- és Legújabbkori Magyar 
"Történeti Tanszékének vezető professzora. 1949-től akadémikus, ugyanekkortól 1958-ig a 
Magyar Történelmi Társulat elnöke. A Kossuth-díjat még 1949-ben nyerte el. Jelentős szere- 
"pet játszott a magyar békemozgalomban: 1950-1956 között az Országos Béketanács elnöke, 
:a Béke Világtanács tagja volt. 


Andics Erzsébet jelentős munkásságot fejtett ki a magyar népi demokrácia megszilárdí- 
"tásában, a szocialista átalakulás előkészítésében és véghezvitelében. Ezt a célt szolgálták az 
-ebben az időszakban napvilágot látott munkái. Mindenekelőtt a polgári demokratikus és a szo- 
.cialista átalakulás kapcsolatának, a forradalom továbbvitelének problémái foglalkoztatták. 
Feladatának tekintette, hogy a korábban nem kellően művelt vagy éppenséggel elhanyagolt 
: témakörökben fejtse ki a korszak körülményeinek megfelelő kommunista álláspontot. Ebből a 
: szempontból mindenekelőtt , Munkásosztály és nemzet? című munkája jelentős, amely nem 
. kevesebb, mint öt kiadásban (1945-1949) jelent meg. Ebben rámutatott, hogy a volt uralkodó 
:" osztályok eljátszották történelmi szerepüket, alkalmatlanná váltak a nemzeti érdekek képvisele- 
. tére. Osztályérdekeik mindinkább ellentétbe kerültek a magyar nép nagy többségének érdekei- 
: vel, politikájuk katasztrófába sodorta a nemzetet. , A magyar népnek az ország demokratikus át- 
. alakításában érdekelt osztályai - a munkásság, a parasztság és a népből származó s a néppel 
"tartó értelmiség - hivatottak éppen ezért a nemzetet a mai történelmi pillanatban a fejlődés 
útján továbbvezetni és ezzel a pusztulástól megmenteni." (Munkásosztály és nemzet. Szikra, 
1949. 25. o.) Andics Erzsébet fontos feladatának tekintette a kommunista szövetségi politika 
" propagálását. Sokat foglalkozott mindenekelőtt a munkás-paraszt szövetség jelentőségével. 
:. Ugyancsak 1945-ben , Szocializmus és parasztkérdés"? címmel ebből a témakörből kisebb 
: összefoglalást is publikált. Fejtegetéseiben azonban nem elégedett meg a munkás-paraszt 
" szövetség jelentőségének a magyarázásával, az idevágó lenini művek ismertetésével. Munkál- 
.kodásának egyik jellemző vonása volt az értelmiség sajátos szerepének megvilágítása. Rá- 
"mutatott arra, hogy az értelmiséget saját érdekei a munkásosztály és a parasztság mellé állítják, 
: forradalmi átalakulás az értelmiség feladatvállalása nélkül elképzelhetetlen. Ismerve az intelli- 
" gencia egy részében élő, jórészt a 25 éves ellenforradalmi nevelés nyomán kialakult és kommu- 
" nistaellenes elfogultságokat, mindenekelőtt arra törekedett, hogy az értelmiséget meggyőzze: 
. a kommunista mozgalom internacionalizmusa magában foglalja az igazi hazafiságot is. Ez az 
:igazi hazafiság alapvetően különbözik a nacionalizmustól. (E kérdéssel kapcsolatos munkái : 
. ,, Fasizmus és reakció Magyarországon" 1945., , A magyar kommunista párt nemzeti párt" 
.1946.) Azon elsők között volt, akik - a korszak lehetőségeinek megfelelően — a magyar forra- 
. dalmi hagyományokat szembeállították az ellenforradalom retrográd hagyatékával. Ez munkás- 
. ságának egyik központi gondolata volt, amelyre a negyvenes években publikált több művében 
" visszatért. (, Ellenforradalom és a bethleni konszolidáció", , Demokrácia és szocializmus 
.1918-1919-ben? stb.) 
Egyik fő kutatási területe az 1848-1849-es forradalom és szabadságharc története. Több 
: munkájában elemezte az akkori erőviszonyokat, írt a nagybirtokos arisztokrácia ellenforradalmi 
: szerepéről. 1955-ben jelent meg , Kossuth harca az árulók és megalkuvók ellen a reformkor- 
.ban és a forradalom idején"? című műve. 1848—-49-ben a magyar történelem egyik sorsfordító 
, eseménysorozatát, tanulságok gazdag tárházát látta. Nagy, népi erőfeszítést, amely jelenté- 
.kenyen hozzájárult a jövő megalapozásához. Foglalkoztatták a magyar munkásmozgalom tör- 
"ténetének kérdései is. Több kiadást ért meg (1954, 1955, 1956) , A magyarországi munkás- 
mozgalom az 1848—-49-es forradalomtól és szabadságharctól az 1917-es nagy októberi szocia- 
lista forradalomig? c. munkája, amelyet intézetünk gondozásában jelentetett meg a Kossuth 
Könyvkiadó. 

Termékenyebb szerző volt annál, mintsem valamennyi munkáját felsorolhatnánk. A mű- 
veiből kitetsző politikai és tudományos célkitűzés már szinte a címek alapján is világos: a ko- 
rábban elhanyagolt, mellőzött osztályszempontokat érvényesíteni kell, a progresszív és osztály- 
harcos hagyományt fel kell tárni, bemutatni és a szocializmusért vívott küzdelem szolgálatába 
állítani. Gyakran élt a , források beszéltetésének? eszközével, sokszor igyekezett a különböző, 
frappáns - mind haladó, mind pedig retrográd - megnyilatkozásokat egymás mellé állítani, 

s ezzel is kiváltani a megfelelő következtetések levonását. Általában nagy fontosságot tulajdoní- - 
tott a történelmi dokumentumok összegyűjtésének és kellő tudományos apparátussal való- 
közreadásának. 

1945 és 1948 között megjelent művei és előadásai gondolatébresztő, problémát meg— 
világító jellegükkel nevelték az ifjúságot, formálták a közvéleményt. A későbbi évek termése - 
már ellentmondásosabb. Andics Erzsébet politikai és tudományos működésében a korabeli 
szemlélet nem egy negatív vonása is erőteljesen érvényesült. (Így például a történetírói mun- 
kában a progresszív hagyományok gyakran szűkkeblű értékelése, a szociáldemokrácia sommás . 
elmarasztalása stb.) Ugyanakkor indokolt arra is rámutatni, hogy politikai és tudományos 
munkájában egyaránt nemegyszer törekedett az értékeket őrizni és megmenteni. (Lásd Kos- 
suth szerepének, a Kossuth-hagyománynak a kérdését.) Igyekezett — a kedvezőtlen körülmények 
ellenére — valóban elvi alapokon álló népfírontpolitikát képviselni. Amikor 1949 tavaszán eltog- 
lalta a Magyar Történelmi Társulat elnöki székét, a következőket mondotta: , Az előttünk 
álló munkaterület végtelen nagy. Mindenkit, aki becsületesen dolgozni akar, minden fenr:itar- 
tás nélkül üdvözlünk ebben a munkában." (Századok, 1948. 1-4. sz.) 

A pártmozgalom 1957-et követő, Andics Erzsébet által is igényelt megújhodása után 
tevékenységének újabb fontos szakasza következett be. Jelentős tudományszervezői tevékeny- 
séget folytatott, nemzedékeket nevelő egyetemi oktatómunkája ekkor teljesedett ki. A Magvar-- 
ország újabb kori történetének forrásai sorozatban - korábbi vizsgálódásai alapján — az ő szerkesz-- 
tésében és bevezető tanulmányával jelent meg , A nagybirtokos arisztokrácia ellenforradalmi 


szerepe 1848—49-ben?" c. nagyszabású kétkötetes forráskiadvány. (Akadémiai Kiadó, 1965., 


1981.) Ebben az időszakban adták ki több nagyobb munkáját (, Habsburgok és Romanovok 
1848—-49" 1961., , Metternich és Magyarország" 1975.). Mindkét mű a szerző által feltárt 
hatalmas forrásanyagra épült. Andics - részben 1848—49-hez visszatérve — megmutatta ezekben 
a munkáiban a magyar történet nemzetközi hátterét, a magyar és az egyetemes fejlődés- 
fontos összefüggéseit. Szerkesztője volt a magyar nacionalizmus kérdéseiről publikált tanul- 


mánykötetnek. Ebben a nacionalizmus súlyos problémáira, a nemzetközi elfogultságok elleni . 
küzdelem fontosságára figyelmeztetett, hangsúlyozva: ,, . . . ne engedjük, hogy ami holt, ma- - 


gával húzza azt, ami élő, amié a jövő?. (A magyar nacionalizmus kialakulása és története. Be- 
vezető. Kossuth Könyvkiadó, 1964. XL. o.) 


Élete utolsó éveiben nyilatkozott munkájának különböző problémáiról. Érdekes választ. 


adott arra a kérdésre, hogy mi a véleménye a személyi kultusz történelemszemléletéről, milyen 
folyamatosságot lát a marxista történetíráson belül és milyen korrigálásokat tart szükségesnek ? 


Válaszában rámutatott arra, hogy a személyi kultusz történelemszemléletének meghaladása . 


vitathatatlanul szükséges volt. , Enélkül lehetetlen lett volna a magyar marxista történettudo- 


mány továbbfejlődése s azok a komoly eredmények, amelyeket az utolsó másfél évtizedben a. 


számban és tudományos tapasztalatokban megnövekedett történészgárda kétségtelenül fel- 
mutat. Többsíkúvá vált a kutatás, csiszolódtak a módszerei, egyre mélyebbre hatolva a magyar. 


történelmi múlt egyre nagyobb területeit sikerült felszántania. A magyar marxista történet ma. 


már egyre nagyobb feladatokat tűz maga elé, ilyen például a tízkötetes magyar történelem 
megírása: megvan minden előfeltétele, hogy meg is birkózzék ezzel az óriási feladattal." 
(Kritika, 1982. 5. sz.) Ugyanitt rámutatott a marxista kritika szükségességére, a különböző anti- 
marxista nézetek megalapozott, elvi-történeti tényekkel alátámasztott bírálatának a fontossá- 
gára. Ezeknek a feladatoknak a megvalósításából Andics Erzsébet mindig is kívette a részét. 


S itt kell néhány szót szólni intézetünk és Andics Erzsébet munkájának kapcsolatairól. 
Az intézet megalakulásától szoros összeköttetésben állt a Párttörténeti Intézet munkájával, 


gyakran jelent meg körünkben, ismerte a munkatársakat és tevékenységüket. Az utóbbi év-- 
tizedben megjelent egyik intézeti kiadványban (, Munkásmozgalomtörténet - társadalom-- 
tudományok" 1978.) látott napvilágot , Lenin történeti látásmódjáról" c. tanulmánya, amely- - 
ben az alapvető lenini tételek érvényére, a lenini tanítások alkotó átgondolásának szükségessé- . 


gére és a lenini történelemszemlélet időszerűségére hívta fel az olvasó figyelmét. Lenin alapján 
hangsúlyozta, hogy az elmélet nem fogható fel dogmatikusan, mert , az elmélet azzal, hogy 


megvalósul, szükségszerűen módosul is?". (Id. mű, 23. o.) Andics Erzsébet hosszú éveken át tagja. 


volt a Párttörténeti Közlemények szerkesztőbizottságának, amelyben élete végéig jelentős 
munkát fejtett ki. 


Erényi Tibor- 

RÖVID HÍREK 


A Vajdasági Történettudományi Intézettel 
(Novi Sad) fennálló együttműködés kereté- 
ben 1986. január 15-17. között Újvidéken 
tartózkodott Erényi Tibor, a történettudomány 
doktora, a Párttörténeti Intézet igazgató- 
helyettese és Kende János tudományos mun- 
katárs. Részt vettek azon a sajtótájékoztatón, 
melyen a két intézmény együttműködésével 
készült kiadványt mutatták be. 


xk 


Mészáros Sándor, egyetemi tanár a Vajdasági 
Történettudományi Intézet tudományos fő- 
munkatársa 1986. február 4-e és 9-e között 
intézetünk vendégeként Budapesten tartózko- 
dott és kutatómunkát folytatott az Országos 
Levéltárban és az Országos Széchényi Könyv- 
tárban. 


kk 


Az NSZEP Központi Bizottsága, a KB 
Marxizmus-Leninizmus Intézete és más tár- 
sadalomtudományi intézmények 1986. már- 
cius 12-13-án nemzetközi tudományos ta- 
nácskozást rendeztek a német és a nemzet- 
közi kommunista mozgalom kiemelkedő ve- 
zetője, Ernst Thülmann születésének 100. év- 
fordulója alkalmából. A konferencián, melyen 
Horst Sindermann, a Népi Kamara elnöke 
tartott bevezető előadást, az MSZMP meg- 
bízásából részt vett és , Thálmann és a ma- 
gyar kommunista mozgalom" címmel hozzá- 
szólt Székely Gábor kandidátus, a Párttörté- 
neti Intézet osztályvezetője. Ugyanakkor 
a budapesti NDK Kulturális Központban 
"Thálmann-emlékkiállítás nyílt meg. A meg- 
nyitó ünnepségen Erényi Tibor, a történet- 
tudomány doktora, intézetünk igazgatóhe- 
lvettese tartott előadást. 


g 


Kun Béla születésének 100. évfordulója alkal- 
mából itthon és külföldön számos tudomá- 
nyos tanácskozásra és más megemlékezésre 
került sor 1986 februárjában és márciusában. 
Az alábbiakban ezekről közlünk összeállítást. 

Február 7-én az MSZMP Nógrád Megyei 
Bizottságának Oktatási Igazgatósága és az 
MTA Miskolci Akadémiai Bizottságának 


Társadalomtudományi Szakbizottsága ren-- 


dezett tudományos emlékülést Salgótarjánban. 


Gordos Jánosnak, a megyei pártbizottság tit- 


kárának megnyitója után Szabó Ágnes kandi- 


dátus, a Párttörténeti Intézet osztályvezetője 


,, Népbiztos és emigráns"; Pintér István, a 
történettudomány doktora, a PTI tudomá- 
nyos tanácsadója , A második tanácsköztár- 


saság reménye és a népíront valósága" cím-- 


mel tartott előadást. 


k 


Február 14-én a Magyar Munkásmozgalmi 
Múzeumban Berecz János, az MSZMP Köz- 


ponti Bizottságának titkára nyitotta meg az 


évforduló alkalmából rendezett emlékkiállí- - 


tást. 


xk 


Az SZKP KB Marxizmus-Leninizmus Inté-- 
zete és Társadalomtudományi Akadémiája, . 


valamint a Szovjetunió Tudományos Akadé- 
miája február 17-én rendezett tudományos 
konferenciát Moszkvában. A tanácskozás 
munkájában részt vett magyar küldöttséget 
Huszár István, a Párttörténeti Intézet igaz- 
gatója vezette, tagjai voltak és előadást tar- 
tottak Milei György, valamint Varga Lajos, 
a történettudomány kandidátusa, intézetünk . 
tudományos főmunkatársai. 


g 


A Kun Béla Emlékbizottság, az MSZMP. 
Budapesti Bizottsága és Budapest Főváros 
Tanácsa február 18-án Csepelen rendezett 
ünnepséget az évforduló alkalmából. A kerüle- 
ti pártbizottság épületének falán elhelyezett 
domborművet Szépvölgyi Zoltán, a Fővárosi 
Tanács elnöke leplezte le, majd a Csepeli. 
Munkásotthonban tartott ünnepi ülésen: 
Grósz Károlynak, az MSZMP Politikai Bi- - 
zottsága tagjának, a Budapesti Pártbizottság. 
első titkárának megnyitó szavai után Németh 
Károlv, az MSZMP Politikai Bizottságának 
tagja, a Központi Bizottság főtitkárhelyettese 
mondott ünnepi beszédet, amelyet műsor" 
követett. 


kj 


Prágában a CSKP KB és az SZIKP KB 
Marxizmus-Leninizmus Intézete, valamint 

a Magyar Kultúra rendezett kiállítással egy- 
bekötött ünnepi megemlékezést február 20- 
án. A tanácskozás munkájában a csehszlovák 
szakemberek mellett részt vett Erényi Tibor, 
a történettudomány doktora, a Párttörténeti 
Intézet igazgatóhelyettese és Kerde János 
tudományos munkatárs. 


xk 


Február 25-én Győrben, az MSZMP Győr- 
Sopron Megyei Bizottsága Oktatási Igazga- 
tósága és a Magyar Történelmi Társulat 
Győr-Sopron Megyei Csoportja rendezésében 
került sor tudományos emlékülésre, melyen 
Kirschner Béla, a történettudomány doktora, 
egyetemi tanár (ELTE) , Kun Béla és a ma- 
gyar forradalom (1919. augusztus-1936.)", 
Varga Lajos kandidátus, a Párttörténeti Inté- 
zet tudományos főmunkatársa , Kun Béla 
korai és Tanácsköztársaság alatti tevékeny- 
sége", László Hierweg (Csehszlovákia) ,A 
magyar Tanácsköztársaság hatása Szlovákia és 
a Nyugat-Szlovák Kerület forradalmi mun- 
kásmozgalmának fellendülésére"? címmel tar- 
tott előadást, melyet korreferátumok követ- 
tek. 


x 


Az MSZMP Tolna Megyei Bizottsága Okta- 
tási Igazgatósága kiállítással egybekötött em- 
lékülést rendezett február 28-án Szekszárdon, 
melyen Varga Lajos kandidátus, intézetünk 
tudományos főmunkatársa , Kun Béla tevé- 
kenysége 1919-ig?, Kirschner Béla, a történet- 
tudomány doktora, egyetemi tanár (ELTE) 
, Kun Béla 1919 és 1936 közötti tevékenysé- 
ge" címmel tartott előadást. 


ke 


Az MSZMP Vas Megyei Bizottságának ünne- 
pi műsorral egybekötött emlékülésén már- 
cius 4-én Szombathelyen Rácz János, a me- 
gyei pártbizottság titkára köszöntője után 
Botos Tános, a Párttörténeti Intézet tudomá- 
nyos munkatársa tartott előadást , Kun Béla 
politikai életpályája"? címmel. 


xk 


Az MSZMP Budapesti Bizottsága Oktatási 
Igazgatóságának  Magyar- és Nemzetközi 
Munkásmozgalomtörténeti Tanszéke 1986. 
április 9-én Kun Béla-tudományos ülésszakot 

rendezett. Ezen Pintér István, a történettudo- 
mány doktora, a PTI tudományos tanácsadó- 
ja előadást tartott , Kun Béla a KMP-ben 
1930-1936" címmel. Székely Gábor kandidá- 
tus, osztályvezető , Kun Béla a Komintern- 
ben" címmel adott elő. 


xk 


Az MSZMP Komárom Megyei Bizottsága 
Oktatási Igazgatósága március 7-én Tata- 
bányán megtartott tudományos emlékülésen 
Deák Tózsef tanszékvezető tanár megnyitója 
után Pintér István, a történettudomány dok- 
tora, a  Párttörténeti Intézet tudományos 
tanácsadója tartott előadást , Kun Béla, a 
magyar munkásmozgalom kiemelkedő veze- 
tője" címmel. Ezt követően az Oktatási Igazga- 
tóság tanárai tartottak korreferátumokat. 


kk 


Március 14-én Nyíregyházán rendeztek ta- 
nári értekezletet az évforduló alkalmából az 
MSZMP Szabolcs-Szatmár Megyei Bizott- 
sága Oktatási Igazgatóságán. Ezen Varga 
Lajos kandidátus, intézetünk tudományos fő- 
munkatársa , Kun Béla a Szociáldemokrata 
Pártban és a Tanácsköztársaság élén", Györket 
Jenő kandidátus, a Hadtörténeti Múzeum igaz- 
gatója , Kun Béla mint ember és forradal- 
már", Feigel Mihály tanszékvezető főiskolai 
docens (Mezőgazdasági Főiskola) , Kun Béla 
és Szamuely Tibor barátsága" címmel tar- 
tott konzultációs előadást. 


kk 


Az MSZMP Zala Megyei Bizottsága és Ok- 
tatási Igazgatósága március 21-én Zalaeger- 
szegen rendezett tanácskozásán Boznánszky 
Vilmos igazgató megnyitója után Kirschner 
Béla, a történettudomány doktora, egyetemi 
tanár (ELTE) , Kun Béla forradalomelméle- 
te", Székely Gábor kandidátus, a Párttörté- 
neti Intézet osztályvezetője , Kun Béla a Kom- 
internben" címmel tartott előadást. 


x 


Az évforduló alkalmából a Párttörténeti 
Intézet gondozásában, Petrák Katalin válo- 
gatásában és szerkesztésében a Kossuth 
Könyvkiadó megjelentette a , Kun Béla a kor- 
társak szemével? című visszaemlékezés-köte- 
tet, melyhez Németh Károly írt előszót. 


Az Akadémiai Kiadónál jelent meg a 
, Magyar minisztertanácsi jegyzőkönyvek" 
sorozatban , A Forradalmi Kormányzótanács 
jegyzőkönyvei 1919" című kiadvány, Imre 
Magda és Szücs László szerkesztésében és 
bevezető tanulmányával. 

Az Ifjúsági Lap- és Könyvkiadó Svéd 
László válogatásában, szerkesztésével és be- 
vezető tanulmányával adta közre a , Kun 
Béla és az ifjúság. Válogatott írások" című 
kötetet. 

A Párttörténeti Intézet és a Vajdasági 
"Történettudományi Intézet együttműködésé- 
vel elkészült a Novi Sad-on megjelent , Mun- 
kásmozgalom a Vajdaságban 1890-1914" 
című kétnyelvű (magyar és szerbhorvát) 


dokumentumkötet a , Dokumentumok a Vaj- 
daság történetéből" című kiadványsorozat 
17. könyveként. A munkában Csehák Kálmán, 
Erényi Tibor, Kende János, Lőbl Árpád és 
Mészáros Sándor vettek részt. 

A Kossuth Könyvkiadó jelentette meg 
Gábor Sándorné összeállításában, bevezető- 
jével és jegyzeteivel , Az első szocialista 
kongresszus Magyarországon" címmel a Ma- 
gyarországi Általános Munkáspárt 1880-ban 
tartott pártgyűlésének jegyzőkönyvét. 

Mi és a történelem? címmel, , Viták 
Lukács György műveiről a húszas években" 
alcímmel a Gondolat Könyvkiadónál jelent 
meg Krausz Tamás és Mesterházi Miklós 


kismonográfiája. 

A BEITRÁGE ZUR GESCHICHTE 


1982-1984-ES ÉVFOLYAMAIRÓL 


A Párttörténeti Közlemények rendszeresen 
tájékoztatja olvasóit a szocialista országok 
testvérintézetei folyóiratainak publikációs te- 
vékenységéről. Ebből a rendszeres kitekintés- 
ből természetesen nem hiányozhat a berlini 
Marxizmus-Leninizmus Intézet Beitráge zur 
Geschichte der Arbeiterbewegung (BzG) 
című, évente hatszor megjelenő, s a német és 
a nemzetközi munkásmozgalmat tudomá- 
nyos igényességgel bemutató folyóirata sem. 
A folyóirat legutóbbi, 1979-1981-es évfolya- 
mainak ismertetése óta immár több esztendő 
telt el, s ennyi idő egy folyóirat életében már 
olyan viszonylag hosszabb időegységet jelent, 
amelynek tudományos termése feltétlen be- 
mutatásra kívánkozik. 

A BzG 1982-1984-es évfolyamaiba lapozva 
feltűnhet az olvasónak, hogy az eltelt idő- 
szakban a szerkesztőség által megjelentetett 
tanulmányok és más történeti munkák igen 
nagy száma a német történelem 1918 és 1945 
közötti időszakával foglalkozik. 

Kezdjük azonban az ismertetések sorát, 
szem előtt tartva az időrendi sorrendet, a 
XIX. századi német munkásmozgalom törté- 
netét elemző tanulmányok közül annak a 
munkának a bemutatásával, amely feltétlenül 
kiemelkedik az ezen időszakkal foglalkozó 
művek közül. Ursula Herrmann az elmúlt évek 
során több tanulmányt is megjelentetett a 
XIX. század német munkásmozgalmáról, 
amelyek közül átfogó jellege miatt , 4 mar- 
xizmus térhódítása a kivételes törvények ellen 
folytatott küzdelem során? (1983/5.) című 
tanulmányát ismertetjük. Herrmann munká- 
ja bevezetőjében leszögezi, hogy az 1878-as 
, kivételes törvények" elleni 12 éves elkesere- 
dett osztályharc után a német szociáldemok- 
rácia az 1890-es birodalmi választásokból a 
legerősebb pártként került ki, politikailag, 
szervezetileg és ideológiailag sokkal szilár- 
dabb és befolyásosabb volt, mint bármikor 

DER ARBEITERBEWEGUNG 


korábban, s ezt mindenekelőtt a marxizmus 
tudatos alkalmazásának köszönhette. A párt, 
a szakszervezetek, a szociáldemokrata ön- 
képzőkörök, a munkássajtó betiltása, valamint 
a gyülekezési tilalom meghirdetése után a né- 
met szociáldemokráciának egészen más, új 
harci formákat kellett alkalmaznia. A nemzet- 
közi munkásmozgalom történetében először 
alakult ki az a helyzet, hogy egy széles tömeg- 
bázissal rendelkező munkáspártnak majdnem 
illegális feltételekre kellett átállnia. A legális. 
politikai harc egyetlen formájának csakis a 
parlamenti tevékenység lehetősége maradt 
meg, jóllehet igen korlátozott formában. 
Az új viszonyok természetesen meghatározták 
a követendő stratégiát és taktikát, s az alap- 
vető kérdés ekkor úgy fogalmazódott meg, 
hogy a megváltozott körülmények között 
hajlandó-e a párttagok sokasága követni a 
pártvezetés marxista magját, vagy sem. Az 
egész párt átállása és alkalmazkodása az új 
körülményekhez azonban szervezetten és gyor- 
sabban következett be, mintsem erre az el- 
múlt évtizedek formálta képből következtetni 
lehetett volna. A , kivételes törvények" kizá- 
rólagos célja: a párt felszámolása, a munkás- 
mozgalom visszaszorítása — nem sikerült. 
Ursula Herrmann rámutat, hogy a párt ál- 
tal választott marxista Stratégia és taktika 
helyesnek bizonyult, erősítette a Bebel és 
Liebknecht körül tömörülő marxista vezetőség 
és a helyi párttisztségviselők kapcsolatait. 
A marxizmus németországi térhódítása folya- 
matát követve a szerző bepillantást nyújt en- 
nek menetébe és a tömegpropaganda minden- 
napi gyakorlatába, de megjegyzi, hogy a párt 
által kiadott és illegálisan terjesztett nem 
minden cikk és brosúra volt marxista szelle- 
mű, egy részükben tagadhatatlanul vissza- 
tükröződtek kispolgári és reformista elkép- 
zelések és gondolatok. A párton belül s a Reich- 
stag-írakcióban továbbra is jelen voltak a 


marxizmus ellenzői, de a , kivételes törvé- 
nyek" adta körülmények között igazodniuk 
kellett a Bebel és Liebknecht által fémjelzett 
politikához. A marxizmus térhódításának fo- 
lyamata s a marxista tömegpárt is erfurti 
programjában teljesedett ki igazán, amely 
az elkövetkező feladatok megoldásának alap- 
ját is szolgáltatta. 

Alfred Förster a XIX. század végi szak- 
szervezeti mozgalom politikai küzdelmébe 
avatja be az olvasót ,, A német szakszervezetek 
1892-es halberstadti I. kongresszusának ered- 
ményei és történeti jelentősége" című tanulmá- 
nyával (1982/3.). A német szakszervezeti moz- 
galom 1892-ben politikai és gazdasági har- 
cokban gazdag negyven esztendőre pillantha- 
tott vissza. Az egységes, központosított szak- 
szervezeti mozgalom feltételeit ismertetve a 
szerző vázolja a korszak gazdasági és politikai 
viszonyait, a termelés és a tőke koncentráció- 
jának és centralizációjának folyamatát, a 
munkásosztály megváltozott élet- és munka- 
feltételeit, amelyek ösztönzőleg hatottak az 
egységes szakszervezeti mozgalomra. Ugyan- 
csak értékes ösztönzést adott a II. Internacio- 
nálé 1889-ben, Párizsban megtartott alapító 
kongresszusa, amely a szakszervezeti moz- 
galom számára egy ún. keretprogramot dol- 
gozott ki. Az alapító kongresszuson részt vett 
német küldöttek tekintélyes része is vezető 
szakszervezeti személyiség volt. 


A szakszervezeti mozgalom fellendülése, az 
elért eredmények napirendre tűzték Német- 
országban az 1890-es évek elején az egységes, 
harcos és centralizált szakszervezeti mozga- 
lom megteremtését. Förster munkájában 
részletesen ismerteti a kongresszus lefolyását 
és érzékelteti a vitapontokat a centralizáció 
és a szervezet megalapítása legcélszerűbb for- 
máiról folytatott disputában. A küldöttek 
többsége felszólalásában elhatárolta magát 
az ún. lokalistáktól, akik felléptek a szakszer- 
vezeti mozgalomnak nemzeti keretek közötti 
koncentrációja ellen. Miután a többség el- 
utasította a lokalistáknak a központi szak- 
szervezeti szövetség megteremtése ellen irá- 
nyuló határozati javaslatát, a helyileg szerve- 
zett munkások küldöttei elhagyták a kong- 
resszust, s a későbbiekben egy részük egyre 
inkább anarchoszindikalista befolyás alá ke- 
rült. Förster értékelve a halberstadti szak- 
szervezeti alapítókongresszust, a tanácskozás 
hibájául rótta fel, hogy nem fogadott el sem- 
miféle harci programot, amely pedig megha- 
tározhatta volna a német szakszervezetek 
politikai-ideológiai helyzetét. Ez valószínűleg 


a politikai-ideológiai kérdések nyilvánvaló le- 
becsüléséből eredhetett, s a szerző úgy látja, 
hogy ezeknek a problémáknak a leértékelése 
szerepet játszott az elkövetkező időkben a 
vezető szakszervezeti tisztségviselők opportu- 
nista nézeteinek és az irányzatoknak a kiala- 
kulásában. Förster összegezve az eseményeket 
aláhúzza, hogy a halberstadti alapító kong- 
resszus előremutató lépést tett az egységes, 
erős, központosított német szakszervezeti 
mozgalom megteremtése felé. 


A századfordulót követő időszak német 
munkásmozgalmát témájául választó tudo- 
mányos munkák sorából mindenképpen em- 
lítésre méltó Günter Hortzschansky tanulmá- 
nya, , 4 novemberi forradalom és a KPD meg- 
alapítása? (1983/6.). Értekezése elején a szer- 
ző az 1918-as novemberi forradalomnak és 
a KPD megalapításának történeti jelentősé- 
gét kutatva szembeszáll azon polgári és jobb- 
oldali szociáldemokrata történészek és politi- 
kusok nézeteivel, akik lebecsülve a novem- 
beri forradalmat, a német történelem véletlen 
eseményének, az uralkodó osztály által elkö- 
vetett hibák fejleményének állítják be. Véle- 
ménye szerint a novemberi forradalom a kapi- 
talizmus hanyatlásának törvényszerű követ- 
kezménye volt, amelynek alapvető feladatát 
az imperialista burzsoázia és a munkásosztály 
közötti antagonisztikus ellentmondások fel- 
számolása jelentette. A szerző ismertetve az 
1918. novemberi forradalmi eseményeket, 
fentebb vázolt gondolatait mintegy megerő- 
sítve arra a megállapításra jut, hogy a novem- 
beri forradalom , igazi népi forradalom, az 
imperializmus, a militarizmus és az imperia- 
lista háború elleni legnagyobb tömegakció" 
volt. A fentiek bővebb kifejtése után bepillan- 
tást nyújt az uralkodó osztálynak hatalma 
megtartásáért és biztosításáért kifejtett har- 
cába, amelyet demagógia, szovjetellenesség, 
a spartakisták rágalmazása és gyalázása mel- 
lett a nyílt fehérterror határozott meg. A 
munkásmozgalom megosztottsága, a jobb- 
oldali szociáldemokrata és szakszervezeti ve- 
zetőknek egy polgári demokratikus köztársa- 
ság megteremtésére irányuló politikája is az 
uralkodó osztály malmára hajtotta a vizet. 
Erős szervezeti bázisára támaszkodva az SPD 
aránylag hamar többséghez jutott a munkás- 
és katonatanácsok legnagyobb részében. A ta- 
nácsok kongresszusa 1919. január 19-én a 
burzsoázia javára döntötte el a forradalom 
alapvető kérdését, a hatalmi kérdést, amikor 
a nemzetgyűlési választások megtartása mel- 
lett döntött. Ez fordulatot jelentett a forra- 

dalomban, s előrevetítette a proletariátus 
vereségét, a fehérterror tombolása közepette 
megtartott ncmzetgyűlési választások pedig 
az erőviszonyok megváltozását eredményez- 
ték. A német munkásosztály számottevő 
részén kiábrándultság vett erőt, amelyet csak 
fokoztak a nyomasztó anyagi nehézségek. 
E politikai és gazdasági folyamatok a német 
proletariátus jelentős tömegeit arra ösztönöz- 
ték, hogy az SPD jobboldali vezetőitől egyre 
inkább eltávolodjanak. A német munkás- 
mozgalomban 1919 késő telén s kora tavaszán 
baloldali fordulat játszódott le, amelynek 
csúcspontját a Münchenben kikiáltott Bajor 
Tanácsköztársaság jelentette. A szerző érinti 
a délnémet forradalmi mozgalom véres fel- 
számolását, majd az 1918-as novemberi forra- 
dalom kudarcából levonható történelmi ta- 
nulságokat elemezve rámutat arra, hogy a 
munkásosztály egy forradalmi harci párt 
nélkül nem teljesítheti történelmi küldetését. 
A Spartakus Szövetség rendelkezett ugyan 
világos forradalmi programmal, s tagjai a for- 
radalmi harc első soraiban küzdöttek, de 
szervezeti önállósága erősen korlátozott volt. 

A KPD 1918. december 30-án alakult 
meg. Hortzschansky tanulmánya befejezése- 
ként megállapítja, hogy a párt megalapítása 
a német munkásmozgalom fejlődésének tör- 
vényszerű eredménye volt, s nem törés, ha- 
nem fordulópont a német munkásmozgalom 
történetében. Nem felel meg a valóságnak az 
az antikommunista állítás sem, hogy a párt 
megalapítása szakítást jelentett a német mun- 
kásmozgalom hagyományaival, ellenkezőleg: 
a pártnak a politikai életben való megjelenésé- 
vel a forradalmi baloldal tovább folytatta 
forradalmi hagyományait, tehát folyamatos- 
ságot biztosított jelenlétével és küzdelmével 
a német munkásmozgalom további fejlődésé- 
ben. 

A németországi forradalmi hullám elcsen- 
desülésének és a burzsoázia térnyerésének 
időszakába vezeti el az olvasót Ulrich Hessnek 
(1922-1923) tárgyaló munkája (1982/6.). 

A forradalmi apály beköszönése és az ezzel 
járó csüggedés és kiábrándultság kedvező fel- 
tételeket teremtett Németországban a reakció 
előretörésének. A KAPP-puccs után szét- 
szakadt munkásegység még inkább felerősí- 
tette ezt a folyamatot. Az első világháborús 
vereséget követő gazdasági nehézségekért a 
német társadalom jelentős rétegei, különösen 
a kispolgárság, de a munkásosztály tekinté- 
lyes része is szociális helyzetük gyors romlásá- 

ért egyre inkább a francia imperializmust 
okolták. A német burzsoázia természetesen 
támogatta ezt az elméletet, 8 a növekvő fran- 
ciaellenesség eredménye mindinkább meg- 
mutatkozott az erősödő nacionalista és sovi- 
niszta nézetek és csoportosulások térhódítá- 
sában. Az imperialista ellentétek kiéleződése, 
a németországi belpolitikai helyzet súlyossá- 
ga, s az olasz fasizmus hatalomra jutása Né- 
metországban is megteremtette a fasiszta 
tömegmozgalom reális veszélyét. Ulrich Hess 
írásában kifejti, hogy a kommunisták felis- 
merték a fenyegető fasiszta veszélyt. A párt 
sajtója már 1921-ben behatóan foglalkozott 
a fasizmussal, igaz a figyelem középpontjában 
az itáliai események álltak; cikkekben sor 
került az olasz munkásosztály által a fasiz- 
mus elleni harcban gyűjtött tapasztalatok ki- 
értékelésére is. A Kommunista Internacionálé 
IV. kongresszusa, amely néhány nappal Mus- 
solini hatalomátvétele után ülésezett, segít- 
séget jelentett a KPD-nek fasizmus elleni 
harca kibontakoztatásához. A kongresszuson 
széles visszhangra talált az egységfrontgondo- 
lat, amelyben a küldöttek a fasiszta veszély és 
az olasz fasizmus feletti győzelem zálogát lát- 
ták. Ennek a gondolatnak a megvalósítása 
állt a német birodalmi üzemi tanácsok 1922 
novemberi kongresszusa és az üzemi taná- 
csok mozgalmának megszervezése mögött is, 
amely az egységírontpolitika gyakorlati reali- 
zálását szolgálta, s a kommunista párt egy- 
ségfront-politikájának gerincét is alkotta a 
továbbiakban. 

A szerző kiemeli a párt antifasiszta politi- 
kájának más súlypontjait is, vázolja a kom- 
munistáknak a fasiszta terror elhárításáért ki- 
fejtett fáradozásait, a proletár önvédelmi 
szervezetek felállításáról szóló elképzelése- 
ket, amelyeket végül a párt VIII. kongresz- 
szusa erősített meg. Mindenképpen dicsé- 
retre méltó Hess azon igyekvése, hogy árnyalt 
képet fessen a KPD 1922-1923-as antifasiszta 
stratégiájáról s politikájáról, noha a húszas 
évek elején Németországban sokan voltak, 
akik nem ismerték fel a fasizmus fenyegető 
veszélyét. Ezt a fenyegetést nemcsak a szak- 
szervezeti mozgalomban vagy a szociálde- 
mokraták soraiban becsülték le, hanem - s erre 
többször utal a szerző - a kommunisták kö- 
zött is akadtak, akik Olaszországra korlátoz- 
ták a fasizmust. A Kommunista Internacio- 
nálé IV. kongresszusa után megalakított és 
a fasizmus elleni küzdelmet irányító bizott- 
ság vezetését Clara Zetkin vállalta el. A fa- 
siszta veszély lebecsülése természetesen nehe- 


zítette az antifasiszta munkát, s talán az is 
jellemzi a tömeghangulatot, hogy az olasz- 
országi fasiszta terror elleni tiltakozásul 1923 
tavaszán a berlini olasz nagykövetség elé 
meghirdetett tömegtiltakozáson igen kevesen 
vettek részt. 

Az NSDAP 1923. május elsejei müncheni 
puccskísérlete azonban sokakat kijózanított, 
s ez meg is mutatkozott a KPD által szerve- 
zett 1923. július 29-i Antifasiszta Nap sike- 
rében, ahol a párt a párttagok, munkások és 
szimpatizánsok százezreit volt képes mozgó- 
sítani — a szociáldemokraták és a szakszerve- 
zeti központ bojkottja, valamint a reakció 
támadása ellenére. 

Werner Branke érdekes és kevésbé kutatott 
témát boncolgat értekezésében: , A nemzeti 
kérdés a KPD politikájában (1929-19933)" 
a weimari köztársaság bonyolult belpolitikai 
életébe vezeti el az érdeklődőt (1982/4). A 
szerző viszonylag hosszú bevezetőjében a 
német társadalmat egyre inkább átitató kon- 
zervatív, soviniszta és fasiszta ideológiák tér- 
hódítását tárgyalja, majd kitekintést ad a kom- 
munista pártnak 1919 után e kérdésben el- 
foglalt álláspontjára, leszögezve, hogy ez az 
álláspont változatlannak tekinthető. 

A weimari köztársaság politikai életében 
1929 nyarán központi szerepet játszott a né- 
met reparációs fizetéseket szabályozni kívánó 
és ezt megkísérlő Young-terv megítélése. 
A német reakciós erők a Young-terv ellen fel- 
lépve, azt soviniszta-nacionalista hecckam- 
pány kibontakoztatására használták fel. A 
KPD szintén elutasította a Young-tervet, de 
hangoztatta, hogy az ellene folytatott küzde- 
lem szorosan összefügg a nemzeti kérdéssel. 
A KPD számára aránylag hamar világossá 
vált, hogy a nemzeti kérdést, bármilyen ké- 
nyes, nem lehet megkerülni, jóllehet a nácik 
és más jobboldali erők a , nemzet"? szót és 
fogalmat lejáratták, visszaéltek vele. Sok 
kommunista azonban elsődlegesen internacio- 
nalistának érezte magát és úgy gondolta, hogy 
opportunizmus az, ha a Young-terv ellenében 
a nemzet szabadságáért küzd. Thülmann a 
KPD 1930. júliusi plénumán kiállt amellett, 
hogy a Young-terv elleni kommunista agitá- 
ciónak a német nép szociális és nemzeti fel- 
szabadítása előkészítését is szolgálnia kell. 
A párt agitációs és propagandamunkájában 
1930. nyarától kezdve egyre fontosabb szerep 
jutott nemcsak a Young-terv elleni küzde- 
lemnek, hanem a versailles-i szerződés bírá- 
latának is. A szerző a továbbiakban imerteti, 
hogy a párt 1930-1931-ben egy sor publiká- 


cióban foglal állást a nemzeti kérdéssel kap- 
csolatban, s ezt különösen olyan folyóiratok- 
ban, újságokban tette meg, amelyek nemcsak 
a munkásság forradalmi részéhez juthattak 
el, hanem más társadalmi osztályokban és 
rétegekben is olvasótáborra lelhettek. Rövid 
teret szentel a nemzeti kérdés más aspektusai- 
nak is, a kommunista párt kiszélesedő szö- 
vetségi politikájának. 1932-től egészen a ná- 
cik hatalomátvételéig a párt eddig sohasem 
látott méretekben fordította agitációját a fa- 
sizmus és vele párhuzamosan a versailles-i 
szerződés ellen. Az agitációs munka közép- 
pontjába került a kisebbségi kérdés és a kör- 
nyező államokban élő német nyelvű kisebbség 
politikai helyzete is, amelyet a szélsőjobb 
soviniszta propaganda céljára használt fel. 
Branke tanulmánya végén rövid összefoglaló- 
ban elemzi a KPD nemzeti kérdésre vonat- 
kozó politikáját és arra a megállapításra jut, 
hogy a párt a nemzeti kérdés szerepének a 
kezdeti, húszas évekbeli lebecsülését nem 
volt képes az 1929-1933 közötti években ma- 
radéktalanul leküzdeni, nem mérte fel telje- 
sen e kérdésnek a tömegekre gyakorolt hatá- 
sát. Végül rámutat arra a tényre is, hogy a 
Komintern VII. kongresszusán ezeket a hibá- 
kat erős bírálatban részesítették. 


Helmut Arndt és Axel Wörner a BzG 1983. 
1. számában a , Szociáldemokrata fasizmus- 
kép"? címmel tanulmányt jelentettek meg. 
Elöljáróban hangoztatják, hogy az SPD-nek 
nem volt egységes, kiforrott, tudományos 
fasizmusképe, s ennek okát az opportuniz- 
musra jellemző politika és elmélet között 
tipikus viszonyban látják. A szociáldemokrata 
teoretikusok munkáikkal a munkásosztálynak 
a polgári parlamenti köztársaságba való integ- 
rációja napi politikájához és gyakorlatához 
igazodtak, ami akadályozta az imperializmus 
mély elemzését. Mivel a fasizmus imperialista 
jellegét nem voltak képesek felismerni, a 
jelenséget főképp külső megjelenési formái- 
val azonosították, ráadásul lebecsülték. Arndt 
és Wörner gondolatmenetének eredménye az 
a megállapítás, hogy minden antifasiszta és 
részben antikapitalista szóhasználat ellenére 
az SPD fasizmust elemző hivatalos állásfog- 
lalása a munkásmozgalomban megnyilvánuló 
polgári ideológia specifikus kinyilatkoztatása 
maradt. 

Megismerve Arndtnak és Wörnernek a 
szociáldemokrata fasizmusképről írott tanul- 
mányát, önkéntelenül is felvetődik az olvasó- 
ban, vajon milyen állásfoglalásra késztette az 
SPD-t a fasiszták 1933. január 30-i hatalom- 

átvétele. A BzG szerkesztőségét dicséri, hogy 
a folyóirat ugyanazon számában (1983/1.) 
Heinz Niíemann tollából ugyanezt a kérdést 
boncolgató másik stúdium is napvilágot látott, 
amely , Az SPD és a fasiszták hatalomra 
jutása 1933" címet viseli. Fejtegetéseinek 
lényege abban a megállapításban kristályo- 
sodik ki, hogy a jobboldali szociáldemokrata 
vezetők kapituláns politikája és személyes 
tehetetlenségük akadályozta meg őket abban, 
hogy a nácik hatalomátvételével kialakult 
helyzet valódi jelentőségét és tartalmát helye- 
sen értelmezzék. Ragaszkodásuk a polgári par- 
lamenti játékszabályok betartásához, valamint 
a vezetőségben uralkodó antikommunista né- 
zetek kiszámíthatóvá tették a nácik számára az 
SPD várható taktikáját. Niemann szerint 
1933. január 30. után az NSDAP-nak ele- 
gendő volt az SPD-vel szembeni politikája 
meghatározásakor a jobboldali szociáldemok- 
rácia két alapvető kritériumát figyelembe ven- 
ni: a legalitáshoz való görcsös ragaszkodást és 
az antikommunizmust, amely minden egy- 
ségfrontakciót meghiúsított. A szerző munkája 
rezüméjében megállapítja, hogy az SPD és 
az egész szociálreformista irányzat fasizmus- 
sal szembeni csődje a lenini opportunizmus- 
elmélet helyességét bizonyítja. Ugyanakkor 
szerinte a kommunista párt , bizonyos takti- 
kai hibái? nem befolyásolták döntően a KPD 
és az SPD közötti antifasiszta egységíront 
megvalósulatlanságát. 

Heinz Deutschland és Hans Polzin a német 
szakszervezeti mozgalom 1933. május 2-i szét- 
verésének történelmi tanulságairól festett ár- 
nyalt képet (1983/4.). A német szakszervezeti 
mozgalom elleni, májusban tetőző fasiszta 
terror része volt a munkásmozgalom megsem- 
misítésére irányuló tervnek. A fasiszta dik- 
tatúra hatalomra jutásától 1933 májusáig el- 
telt időszakot elemezve a szerzők bepillantást 
nyújtanak a szakszervezetek ellen kifejtett ter- 
ror mértékébe, a szakszervezeti tisztségviselők 
és tagok ellenállásába, sztrájkok szervezésébe, 
és ismertetik az SPD, a német szakszervezeti 
szövetség, az ADGB, ill. az illegalitásba szo- 
rított KPD között az általános sztrájk kikiál- 
tásáról folytatott polémiát. 

Hasonló témát választott tanulmánya tár- 
gyává a BzG, 1982/4-es számában Stefan 
Weber (, Ernst Thülmann letartóztatása után 
John §Schehr vezette az illegális KPD-t"). 
Weber a KPD illegalitásba kényszerítésének 
folyamatát és a párt antifasiszta harcának sok 
áldozatot követelő küzdelmét kutatja írásá- 
ban. Részletezi a párt illegalitásba vonulásá- 

nak lépésről lépésre végrehajtott folyamatát, 
a fasiszta terror erősödését. Ismerteti a párt- 
élet és a párt felépítésének új, kényszerű 
módjait és Ernst Thálmann letartóztatása 
után a pártvezetőségnek John Schehr vezeté- 
sével végzett illegális munkáját, valamint 
utal a KPD vezetésében márciusban Her- 
mann Remmele és Hermann Schubert szek- 
tás álláspontja miatt fölparázslott vitára is. 
Kitér a pártnak az illegalitásban végzett 
munkája konkrét elemzésére és a párt átszer- 
vezésének bemutatására. 


Tiszteletre méltó, hatalmas forrásanyagra 
épülő vállalkozásba kezdett a BzG szerkesztő- 
sége, mikor dokumentum-sorozatot indított 
Margot Pikarski és Elke Warning közre- 
működésével ,4 KPD antifasiszta ellen- 
állási harcáról? címmel. A párt antifasiszta 
ellenállási tevékenységét kivétel nélkül a 
Gestapo archívumából származó dokumentu- 
mok segítségével mutatják be. A folyóiratban 
két éven át (1983-1984) hat alkalommal kö- 
zölt dokumentumokból emberi sorsok és tra- 
gédiák tárulnak az olvasó elé, miközben az 
anyag hűen tükrözi a KPD illegális küzdel- 
mének mértékét, világossá teszi céljait. A köz- 
readók a dokumentum-sorozatot egy hasznos 
és tartalmas rövidebb tanulmánnyal vezetik 
be, amelyben vázolják a fasiszta Németország 
1933 után kiépült erőszak-szervezeteinek fel- 
építését és elemzik működésüket. 

A második világháborút követő német tör- 
ténelem izgalmas kérdése volt a szovjet meg- 
szállási övezetben erősödő munkáshatalom 
konszolidációja. Ennek a politikai, társadalmi 
izmosodásnak előfeltétele volt a sikeres gazda- 
sági újjáépítés mellett a kiegyensúlyozott, 
eredményes szövetségi politika, ennek elem- 
zését választotta témájául Rolf Stöckigt 
(Az NSZEP szövetségi politikájának prob- 
lémája a kapitalizmusból a szocializmusba való 
átmenet idején") (C(1983/3.). Monika Kaiser 
ugyancsak ezt a témát kutatja cikkében egy 
későbbi időre, a szocializmus építésének sza- 
kaszára vonatkozóan. Az NSZEP-nek és az 
NDK többi politikai pártjának együttműkö- 
dését veszi nagyítólencse alá , Az NSZEP 
együttműködése a DBD-vel [Német Paraszt- 
párt), a CDU-val [Keresztény Demokrata Uni- 
ó]), az LDPD-vel (Németország Liberális 
Demokrata Pártja] és az NDPD-vel (Német- 
ország Nemzeti Demokrata Pártjal a, NDK 
mezőgazdaságának szocialista dátszervezésében 
1958-1960" címmel (1984/5.). 

Günter Thomas a szakszervezeteknek az új 
munkás-paraszt hatalom megszíilárdításában 


1949-1950 között vállalt szerepét vizsgálja 
(1984/5.). Thomas bevezetőjében a szakszer- 
vezetek korabeli helyének rövid áttekintése 
után a szakszervezeti munka konkrét tényeit 
ismerteti, majd a szakszervezeti választásokkal 
foglalkozik. Aláhúzza, hogy az 1948 őszén 
megtartott választásokhoz viszonyítva ekkor 
már sokkal nagyobb volt a részvétel, s kitér 
arra is, hogy a bányászatban ekkor érzékelhe- 
tő bizonyos elégedetlenség a bányászok élet- 
-.és munkakörülményeinek rosszabbodása mi- 
att kiváltotta, a reakció támadását, amely az 
elégedetlenséget kihasználva a szakszervezeti 
választás bojkottjára szólította fel a bányá- 
szokat. "Thomas munkájából megismerhet- 
jük az NDK polgári pártjai, valamint az 
NSZEP között a szakszervezetek szerepéről 
és feladatairól folytatott vitát, a különböző 
nézeteket. 


A folyóirat 1983/2. száma tematikájában 
egységes képet mutat: a Marx-évforduló 
kapcsán Kari Marx életéről és munkásságá- 
ról, a marxizmus térhódításáról szóló cikkek 
és rövidebb értekezések sokasága jelent meg 
benne. 


Winfried Morgenstern több magyar vonat- 
kozású recenziót és rövid annotációt jelente- 
tett meg a BzG-ben. ,, 4 nemzetközi munkás- 
mozgalom történetéből. Évkönyv, 1982"-ről 
szóló recenzió az 1982/6. számban, az Év- 
könyv, 1983. számát ismertető annotációt 
pedig a folyóirat 1983/6. számában látott 
napvilágot. Szintén W. Morgenstern mutatja 
be a folyóirat olvasóinak a ,,4 forradalmi 
magyar munkásmozgalom története. A kezde- 
tektől 1962-ig"? című német nyelven megjelent 
művet a BzG 1984/4. számában. Ugyancsak 
magyar témájú Hans Piazza Varga fenőről 
készült első ízben olvasható életrajzi vázlata, 
amely a lap 1983/6. számában látott nap- 
világot. 

Végezetül essék talán néhány szó magáról 
a folyóiratról is annak kapcsán, hogy a BzG 
1983-ban ünnepelhette megjelenésének ne- 


gyedszázados jubileumát. Fritz Zimmermann 
a BzG 1984/1. számában közölt tanulmányá- 
ban feldolgozta a folyóirat történetét alapítá- 
sától egészen napjainkig. Számvetésféle ez a 
munka, olyasmi, amelyet 25 évfolyam meg- 
jelenése után nem mulaszthat el egyetlen 
szerkesztőség sem, hiszen be kell számolni 
az olvasónak az elvégzett munkáról és a fel- 
adatokról. Befejezésképpen nem célunk me- 
rényletet elkövetni a magyar olvasó ellen né- 
hány száraznak látszó statisztikai adat közlésé- 
vel, de így teljesebb képet kaphatunk a folyó- 
irat 25 évfolyamában megjelent témákról, 
sokoldalú kutatási irányairól. A BzG eddig 
megjelent 158 füzetében s összesen 15 külön- 
számában mintegy 1000 hosszabb-rövidebb 
tanulmány látott napvilágot. A marxizmus 
klasszikusairól, valamint a XIX. századi 
német munkásmozgalomról 175 munka jelent 
meg. 190 írásmű foglalkozott az 1917 és 1945 
közötti német munkásmozgalommali, 225 pe- 
dig kortörténettel, az 1945 utáni német törté- 
nelem munkásmozgalmi vonatkozásaival. 

A nemzetközi munkásmozgalom külön- 
böző eseményeit a szerzők 270 tudományos 
munkában választották témájukká, s tematikai 
csoportosulásokban több különszám is elju- 
tott az érdeklődőkhöz. 

Az említett számadatok természetesen 25 
év munkáját érzékeltetik, s a fentiekben be- 
mutatott 3 évfolyam tanulmányi, tudomá- 
nyos igényű publikációi természetesen csu- 
pán ízelítőt adhatnak egy negyedszázad tudo- 
mányos eredményeiből, de talán tükrözik azt 
a törekvést, hogy a BzG eleget tegyen az 
NSZEP által kitűzött feladatnak, a marxista 
-Jeninista történelemszemlélet terjesztésének. 
Áttanulmányozva több évfolyam termését, 
a feladat teljesítése sikeresnek mutatkozik, s 
így érthető, hogy a folyóirat rangos, meg- 
becsült helyet vívott ki magának az NDK 
történettudományában és ezzel is méltó mó- 
don járult hozzá annak fejlődéséhez. 


Gaál Miklós 

KIRSCHNER BÉLA e A KMP STRATÉGIAI VONALÁNAK 


ALAKULÁSA 


1919. AUGUSZTUS-1925. AUGUSZTUS" 


A magyar kommunistáknak és pártjuknak a 
legnehezebb időszakáról szól Kirschner Béla 
könyve. A KMP egy győztes forradalom élé- 
ről a teljes vereség állapotába került. Szerve- 
zett visszavonulásról az előzmények miatt szó 
sem lehetett, s teljesen elölről kellett kezde- 
ni mindent. A magyar kommunisták túlnyo- 
mó többsége vállalta ezt az — emigráció és az 
illegalitás körülményei között — embertelenül 
nehéz feladatot. 

A szerző korrekt módon felhívja a figyel- 
met arra, hogy a KMP jelzett időszakának 
történetével számos feldolgozás foglalkozott. 
Ezek zömükben a szervezeti újjáépítés és a 
tényleges akciók, a gyakorlati szereplés kér- 
déseit tárgyalták, noha nyilván nem kerülték 
ki a Kirschner Béla könyvének címében jel- 
zett kérdést sem. Így már eddig is kirajzolód- 
tak a KMP akkori stratégiai vonalának kon- 
túrjai, melyeket Kirschner Béla sem egészített 
ki alapvetően új vonásokkal mostani könyvé- 
ben. Mégis a munka számos új eredményt 
hozott. A recenzens meggyőződése szerint 
ehhez főként két tényező járult hozzá: a vá- 
lasztott módszer és a felhasznált anyagmeny- 
nyiség. Az előbbi lényegében azt jelenti, hogy 
a szerző alaposan szemügyre vesz minden 
összetevőt, amely hatással van a stratégia ala- 
kulására, ill. feleleveníti a KMP-nak és vezető- 
inek viszonyát ezekhez a tényezőkhöz. Elég 
tekintélyes a sor: a párt szervezeti állapota; 
a Komintern politikájának, irányvonalának 
alakulása; az európai munkásmozgalom hely- 
zete, különös tekintettel a környező országokra, 
a hazai hatalmi és politikai rendszer állapota, 
ill. változásai; a magyarországi munkásmoz- 
galom, az MSZDP politikája. A munka meg- 
győzően érzékelteti, hogy e faktorok nemcsak 
a hátteret, a közeget jelentik, hanem eleven 
hatóerőként, néha kölcsönhatásban, néha 
egyoldalúan vagy katalizátorként alakítják a 
KMP napi politikáját és startégiai irányvona- 
lának formálódását. 

A módszer lényegében meghatározza a 
munka szerkezetét is. Nem arról van szó, 
hogy a szerző egy tematikus szálat végig- 
bogoz 1919-től 1925-ig és azután folytatja 
a másik szállal. Rövidebb időszakra tago- 
lódik a hatévnyi időszak tárgyalása, lehetőleg 


$ Akadémiai Kiadó, 1985. 268 p. 

a téma szempontjából fontos változáshoz szab- 
va a cezúrát. Ily módon tagolódik öt fejezetre 
a kötet. A kronológia rendező elve, a leját- 
szódó történelem alakulása szabja meg tehát 
a tárgyalás menetét, a különböző aspektusok- 
ból való — lényegében tematikus — megközelí- 
tés, a részletes vizsgálat az elmélyítést szol- 
gálja. 

A szerző által áttekintett és felhasznált 
anyagot tekintve az a szokásos fordulat, hogy 
a szerző a teljességre törekedett ez esetben 
a valóságot fejezi ki. A feldolgozásokat hol 
csupán forrásként használja, hol hasznosítja 
eredményeiket, hol pedig úgy hivatkozik rá- 
juk, hogy az olvasót eligazítja: merre kell 
tájékozódnia egy-egy részkérdést illetően. 

A korabeli publikációk, újság- és folyóirat- 
cikkek, brosúrák és tanulmányok tömege 
rendkívül fontosnak bizonyult a téma ár- 
nyalt ábrázolása szempontjából. Az elvi fejte- 
getések, elemzések, interpretációk, prognózi- 
sok és viták zöme ezekben az írásokban volt 
feltalálható, ami a szerző egyik alapcélkitűzé- 
sét, az elmélettörténet, a politikai gondolko- 
zás története feltárását tekintve elsőrendűvé 
avatta ezt a forráscsoportot. Mindez mégsem 
szorítja háttérbe a levéltári dokumentumo- 
kat. Elsősorban azért nem, mert közöttük 
vannak a Komintern általános, valamint a 
KMP-ra vonatkozó anyagai és a magyar párt 
egyéb módon fennmaradt iratai is. Jegyző- 
könyvek, jelentések, feljegyzések, előadások, 
felszólalások, levelek sokaságának szövegeit 
vallatta meg a szerző, és ezzel a párttörténet- 
írásban még ma sem általános módon rávilá- 
gított a belső, mögöttes körülményekre, a 
mozgató rúgókra is. 

A két említett - végső soron mennyiségi — 
tényező önmagában is új, minőségi eredmé- 
nyeket ígért a szűkebb és tágabb témában. 
A megvalósuláshoz azonban szükség volt a 
szerző igényes munkájára, tárgyilagos és 
többnyire invenciózus elemzéseire. Az a nem 
mindig tapasztalható helyzet állott elő, hogy 
az anyag is, a szerző is egy nyelven beszél- 
nek. (Legfeljebb néha támad az olvasónak az 
a benyomása, hogy az anyag itt-ott mintha 
többet mondana a szerzőnél.) Mindez a té- 
mának nemcsak a teljesebb megismerését, 
hanem a mélyebb megértését is eredményezi. 

A kötet eredményei alapján és ösztönzésére 

a recenzensben néhány inkább meditatív, 
mint értékelő gondolat merül fel. Néha uta- 
lásszerűen emlegetni szoktuk a vereség utáni 
emigrációs lét lelki, pszichikai terheit. A mo- 
nográfia olvasásakor ezzel kapcsolatban fel- 
vetődik, hogy nem kellett volna-e a szerzőnek 
nagyobb mértékben figyelembe venni, ele- 
mezni ezt a tényezőt? Az adatokból, a törté- 
nelemből úgy tűnik, hogy az időszak elején 
különösen tapasztalható , illú- 
ziókergetésbe átcsapó , elvizés", belekapasz- 
kodás minden kedvezőnek látszó (néha csak 
torzító szemüvegen át annak látszó) körül- 
ménybe, részben ezzel a tehetetlenségi érzés- 
sel, a cselekvési lehetőség hiányával súlyos- 
bított lelkiállapottal függött össze. Kérdés 
az is, hogy feltételezhető-e egy fordított folya- 
mat. A helyzet állandósulása, ennek belátása 
és vállalása, a cselekvési lehetőségek és terü- 
letek megtalálása közelebb vitt-e a higgad- 
tabb, reálisabb megítéléshez ? 

Az persze nyilvánvaló, hogy a stratégiai 
vonal alakulását, alakítását leginkább a Kom- 
munista Internacionálé felfogásának alaku- 
lása, ill. — és ezt hozzá kell tenni - annak 
interpretálása befolyásolta. A dolog akkor 
vált izgalmassá, amikor a hazai viszonyokat 
reálisabban kezdték figyelembe venni, amikor 
a KI álláspontjait, irányvonalát -— de hellyel- 
közzel a marxizmus-leninizmus általánosabb 
elveit is — a magyarországi viszonyokra kezd- 
ték alkalmazni. Ennek a pontos-gondos be- 
mutatása kiemelkedő érdeme Kirschner köny- 
vének. Ha gyakran tétova kísérletek voltak is 
ezek, ha a marxizmusnak a magyar körülmé- 
nyekből kiinduló alkalmazása és alkotó to- 
vábbfejlesztése csak zsenge csírákban jelent- 
kezett is, fontos eredményekről volt szó, kü- 
lönösen, ha a következő tíz év fejleményeivel 
vetjük össze őket. 


Sajnálatosképpen örökösen visszatérő prob- 
léma, hogy a párt vezetői az eseményeket 
szubjektív túlzásokkal értékelték. Ennek tipi- 
kus formája volt, hogy egy-egy nemzetközi, 
majd egyre inkább hazai eseményt a valósá- 
gosnál jóval nagyobb súlyúnak tüntettek fel, 
s messzemenő következtetéseket vontak le 
belőle a KMP teendőire és reményeire vonat- 
kozóan. Mégsem lehet azt mondani - a 
könyv számos példát sorakoztat fel ennek 


bizonyítására -, hogy a KMP vezetői általá- 
ban nem látták a fától az erdőt. 

Amikor sikerült a napi, aktuális politikai 
események mögött a mélyebb folyamatokat, 
összefüggéseket megragadni, rendkívül érde- 
kes, fontos, helytálló következtetésekre ju- 
tottak; Révai Józseftől, Lukács Györgytől, 
Szántó Bélától, de magától Kun Bélától és 
másoktól is találunk idevágó példákat a könyv- 
ben. (Némileg zavaró, hogy a szerző nem 
mindig igazítja el pontosan az olvasót, hogy 
a sok említett esetben a pártvezetőség , hiva- 
talos" álláspontjáról, interpretálásáról vagy 
egyéni véleményről van-e szó.) Ilyen kérdés 
pl. a magyarországi konszolidáció irányáról, 
majd a rendszer jellegéről idézett álláspont 
Lukácstól és főképpen Révaitól. Az utóbbi- 
val (ti. a rendszer jellegével) kapcsolatosan az 
az olvasó benyomása, mintha az utókor vál- 
tozó álláspontjaival, vitáival csak rontott vol- 
na a KMP korabeli árnyalt értékelésén. (L. 
pl. a 196-197. o.) Vagy itt van a szövetségi 
politika problémája. Az elvi igényeket s az 
ennek alapjáról történt meg- és elítélést köny- 
nyed nagyvonalúsággal szoktuk megfogal- 
mazni. Ilyenformán szükkeblűséggel vádol- 
hatjuk és vádoljuk is a KMP-t még a politi- 
kájának legrugalmasabb időszakai közé tar-. 
tozó 1925-1926-os szakaszban is. Nem vesz- 
szük figyelembe, hogy kettőn áll a vásár. Ve- 
gyük pl. a köztársaság követelésének kérdé- 
sét, amelynek vállalásáig ekkor többé-kevésbé 
az MSZDP vezetősége is eljutott. Lehetett 
szó együttműködésről e téren a két munkás- 
párt között? Nem, mert a szociáldemokrata 
vezetők tudomásul vették ugyan a kommu- 
nisták jelenlétét, de a KMP létének elfogadá- 
sáról hallani sem akartak. 

A különféle példákat tovább sorolhatnánk. 
Kirschner könyvének alapvető érdeme, hogy 
részletes feldolgozása és gazdag anyaga révén 
új megvilágításba helyez ismert, vagy ismert- 
nek vélt összefüggéseket és Így további gon- 
dolatokra késztet. 

Kétségtelen viszont, hogy a KMP törté- 
netének, közelebbről a stratégiai irányvonal 
alakulásának feltárása kritikus ponton marad 
félbe a könyv utolsó oldalán. A képet a továb- 
biak feltárása, ábrázolása — a tragikus törések- 
kel együtt -— tenné teljessé. Serfőző Lajos. 


PÖLÖSKEI FERENC e TISZA ISTVÁN" 


A dualizmus kori Magyarország utolsó három 
évtizede legmarkánsabb vezető egyéniségének, 
Tisza Istvánnak politikai pályaképéről mind 
ez ideig nem jelent meg átfogó tudományos 
feldolgozás. 

E sokrétű problémakör vizsgálatában, s a 
jelenlegi kép kidolgozásában különböző mo- 
nográfiáival, tanulmányaival jelentős szerepet 
vállalt maga a könyv szerzője is, amelyek nél- 
kül a Tisza Istvánról szóló alapmű nem ké- 
szülhetett volna el. S ehhez hadd tegyem 
hozzá rögtön, hogy a szerzőnek munkája 
megírásánál nemcsak az alapkutatásokkal 
általában együtt járó sokfajta nehézséggel 
kellett szembenéznie. Számolnia kellett azzal 
a ténnyel is, hogy olyan személyiségről rajzol 
portrét, aki nem tartozik pozitív történelmi 
nagyjaink közé. Reakciósságát pedig, miként 
a monográfiából kiderül, nem elsősorban 
bornírtság vagy doktrinérség adja, hanem ép- 
pen annak a konfliktusnak a felismerése, 
amely végül is az általa képviselt Magyar- 
ország bukásához vezetett. 

E reakciósság legfőbb vonásainak a be- 
mutatása, amely az 1867-es liberalizmus fel- 
számolását, fokozatos, de viszonylag gyors 
megszüntetését foglalta magában, csak egyik 
területe a feldolgozott témának. Pölöskei leg- 
alább ilyen fontosnak tartja - s hozzátehetjük, 
jogosan —- annak a folyamatnak a nyomon 
kísérését is, hogyan érlelődött meg Tiszában 
ez a politikai koncepció. Ez a magyarázata 
annak, hogy a monográfia jelentős teret szen- 
tel a Tisza-féle politika változásainak, mene- 
tének, jelezve és sokoldalúan bizonyítva, hogy 
noha a dualizmus 1867-es felfogásához való 
ragaszkodás kezdettől fogva alfája és omegája 
volt Tisza politikai nézetrendszerének, nem 
egysíkú s egydimenziójú a Tisza-kép. 

Ebből adódik Pölöskeinél a rövidebb utalás 
vagy hosszabb ismertetés arról a környezet- 
ről s keretről, amely orientálta vagy megha- 
tározta, hogy Tisza politikai működésében 
milyen elem kerüljön előtérbe az egyes idő- 
szakokban. De arról vagy azokról is szó van, 
hogy időnként miért vonult a politikai szín- 
pad hátterébe s alkalmazott ilyen vagy olyan 
taktikát az uralkodó osztályok egyes csoport- 
jaival vagy képviselőivel kapcsolatban. Ezzel 
egyidejüleg azonban nemcsak a politikai te- 
vékenységre való felkészülést, vagy a módo- 
suló politika új vagy régi elemeit s a vele kap- 

csolatos háttérkörnyezetet vázolja föl. Azt a 
folyamatot is érzékelteti, hogyan válik Tisza 
az uralkodó osztályok különböző csoportjai- 
nak legprominensebb képviselőjéből a politi- 
kai hatalom realizálójává. Ugyanakkor ezt 
összekapcsolja az uralmi mechanizmus, az 
egyes törvények, rendelkezések, s ezek értel- 
mezése körüli, sok új adatot felszínre hozó 
viták ismertetésével. Ezek révén viszont a 
szerző számos olyan, eddig nem érintett vagy 
elhanyagolt fontos mozzanatra hívja fel a fi- 
gyelmet, amely velejárója lett az intézmény- 
rendszer, a politikai-ideológiai folyamatok 
alakulásának, változásának. 

Tiszát egyszerre jellemezte egyfajta világos 
látásmód a nagy, meghatározó ellentétek egy- 
másba feszülésének felfedésében, de egyben 
az ahistorizmus is, amellyel legtöbb esetben 
csak azt tartotta mérvadónak, ami szerinte 
megfelelő volt. Ez az ellentmondás lényegi 
része volt politikájának, politikai habitusára 
jellemző következetességének, s egyre na- 
gyobb merevségének is. Ezzel is összefügg, 
hogy a könyv mértéktartóan, korrektül rend- 
szeresen meghatározza a Tisza-féle elképze- 
lés vagy engedmény értékét, eligazítva az o1l- 
vasót a tekintetben is, hogy hol, miben késett 
vagy tévedett az uralmi rendszer, vagy hogy 
mit jelent ez vagy az a lépés a történelem 
mélyében lejátszódó folyamatok szempontjá- 
ból. Ennek megértetése végett idézi időnként 
a szerző nagy terjedelemben Tisza eredeti 
szövegét. Az olvasó ezáltal konkrétan is be- 
tekintést nyerhet Tisza érvelésébe, indokai- 
ba, gondolati mechanizmusába. Kétségtelen, 
e módszer következetes alkalmazása jelentős 
szerepet játszik abban, hogy életközelbe ke- 
rülhet a politikusi életpálya s kitapinthatóvá 
válnak a megtett út állomásai, kacskaringói, 
ellentmondásai, elemei, amelyben mindvégig 
alapvető jelentőségű volt - amint Pölöskei 
indokoltan megállapítja — a parlamentarizmus 
működtetésének Tisza által képviselt fel- 
fogása, pontosabban az e felfogásban bekövet- 
kezett változás. 

Az eddigiekből is kitetszik, hogy Tisza po- 
litikai fejlődésének, kvalitásának bemutatása, 
s az általa megtett útnak az értékelése egy- 
aránt témája a politikai életrajznak. Nem 
kívánja elrejteni Tisza habitusának kvalitáso- 
kat fölmutató vonásait, de politikájának tény- 
leges retrográd mivoltát sem, amelyet a ha- 
talmi csúcson képviselt legkonzekvensebben. 
Ez az oka, hogy realisztikusan jelenik meg 


Tisza alakja és politikája, valamint e politika 
csödje is a könyv lapjain. 

A monográfia első részében a szerző ismer- 
teti a családi miliőt, Tisza neveltetését. Csak 
utalásszerűen tér ki apja, Tisza Kálmán mi- 
niszterelnökségére, inkább a politikai felkészü- 
lés tényeit vizsgálja részletesebben. Ezek a 
széles körű ismeretek tették lehetővé, hogy 
1888-ban, 27 évesen, szakértelemmel szóljon 
bele a parlament költségvetési vitájába. A 
szerző utal azokra a mozzanatokra is, amelyek 
közvetlen környezetén kívül az emberi kap- 
csolatokkal nem sokat törődő államférfivá 
érlelték. Itt közölt cikkeinek, beszédeinek szá- 
mos részlete elsősorban arra szolgál, hogy 
képet kapjunk, milyen gazdasági elveket 
vallott magáénak, milyen nézeteket fejtett ki 
az 1889-es véderő-vitában,  alkalmazott-e 
kompromisszumokat saját pártjában, a Sza- 
badelvű Pártban, hogyan próbálta megvaló- 
sítani a merkantil és agrárius érdekek egyez- 
tetését, mi volt a véleménye Kossuth ügyéről 
a honossági törvénnyel kapcsolatban stb. 
Ugyanakkor azonban ezek az írások arra is 
lehetőséget adnak, hogy a szerző bevezesse 
az olvasót a dualizmus feloldhatatlan s meg- 
oldható ellentéteinek a világába, a politikai 
közélet mechanizmusába, s elmondja Saját 
véleményét erről. Így nemcsak Tiszáról tud 
meg sok újat az érdeklődő, hogy pl. milyen 

kialakításában egyes kérdésekkel kapcsolatban, 
hanem arról is, hogy miért úgy vetődtek fel 
a problémák, ahogy jelentkeztek a politikai 
életben. 


A második rész mutatja be az 1890-es 
évek s a századforduló körüli esztendők prob- 
lematikáját, s Tisza másfél évtizedes vezéri 
szerepének érvényesülését a Szabadelvű Párt- 
ban, a rendszerben. Eddigi ismereteinkhez 
képest itt is számos új tényezővel találkozunk, 
amelyek nemcsak új adalékot jelentenek Tisza 
politikai módszerével kapcsolatban (lásd pl. a 
liberális törvények melletti kiállása, az ellen- 
zék megosztására tett különböző lépései a frak- 
ciók kialakulása ellen alkalmazott eszközök, 
az átmeneti vereség elhárítására tett komp- 
romisszumai stb.), hanem teljesebbé teszik a 
róla alkotott képet, s világosabbá válnak ekkori 
politikájának kontúrjai is. Az ismertetésekből, 
s az elemzésekből azután nemcsak az tűnik 
ki, hogy Tisza külpolitikai felfogásának ve- 

lásának és erejének megőrzése volt, hanem 
az is, hogy minden lényeges kérdést ebből az 
aspektusból közelített meg. 


Jelentős teret biztosít a könyv Tisza mun- 
kás-paraszt kérdésekkel kapcsolatos nézeteinek 
az ismertetésére is. A munkáskérdéssel kap- 
csolatban így sor kerül többek között az 
1891-es parlamenti vitában elhangzott fel- 
szólalásának, az 1890-es évek második felében 
vallott nézeteinek, 1905-ös álláspontjának (a 
szakszervezetek önkormányzati szervekké va- 
ló átalakítása), s az 1910-es években az auto- 
nóm biztosítási rendszerre vonatkozó állás- 
foglalásának az elemzésére. De azt is jelzi, 
hogy Tisza az 1890-es évek második felében 
már az agrárproletariátus számára is szüksé- 
gesnek tartott bizonyos szociális engedmé- 
nyeket, különbséget téve az agrárproletariá- 
tussal mint réteggel és az agrárszocialista 
mozgalmakkal szemben alkalmazott kormány- 
zati módszerek között, amelyek magukban 
foglalták az állami erőszak alkalmazását is. 

Az 1905-1906-os periódusig terjedő rész 
legérdekesebb fejezete a századfordulónak 
s az azt követő évek politikai atmoszférájá- 
nak megrajzolása, benne a Tisza-féle politika 
különböző elemeinek a bemutatása. Itt esik 
szó Tisza tudomány- és oktatáspolitikai el- 
képzeléséről, az 1902-es véderő-reform vitá- 
ban tanúsított magatartásáról, első miniszter- 
elnöki megbizatásáról, s a párton belüli Tisza- 
ellenes frakciókról, az 1905-ös átmeneti vere- 
ségről, s átmeneti háttérbe szorulásáról. Na- 
gyon lényeges pl. azoknak a mozzanatoknak, 
körülményeknek az ismertetése, amelyek ért- 
hetővé teszik, miért tört meg az uralkodó 
osztályok egysége, s ebben milyen szerepet 
játszott a kiegyezési törvénnyel kapcsolatos 
Tisza-féle értelmezés. Ugyancsak érdekesek 
és fontosak azok a megjegyzések, amelyek 
arra vonatkoznak, hogy miben tért el, s miben 
volt hasonló Tisza s az ellenzék közjogi állás- 
pontja. Vagy miért jelentett lényeges kérdést 
az obstrukció, s ennek megszüntetése miért 
vált Tisza politikai elképzelésének lényeges 
részévé. S itt kapunk betekintést abba is, 
hogyan alakult a Fejérváry-kormányhoz való 
viszonya, miért volt az alkotmányos rendezés 
mellett, s miért ítélte el az általános választó- 
jogot, s hogy nem játszott másodrendű szere- 
pet abban, hogy a darabontkormány nem tu- 
dott megteremteni egy új kormánypártot. 

A harmadik rész, amely valamivel több 
mint a felét teszi ki a politikai életrajznak, 
a legkidolgozottabb, s egyben a legizgalma- 
sabb is. Ez vezeti ugyanis végig az olvasót 
azon az úton, amely a koalíció felbomlásával, 
s Tisza újbóli magára találásával, a régi 67- 
esek összefogásával, a Nemzeti Munkapárt 

1910-es megalakulásával, Tisza közvetlen ha- 
talomra jutásával járt együtt (előbb a parla- 
menti elnöki funkciót szerezte meg, egy évvel 
később, 1913 júniusában pedig másodszor a 
miniszterelnöki széket), ill. a háború kirob- 
banásával, az őszirózsás forradalommal s 
Tisza meggyilkolásával ért véget. 

Ennek során Pölöskei plasztikus képet 
nyújt e sokrétű folyamat menetéről, nehézsé- 
geiről, zökkenőiről is. Külön elemzi a Tisza 
politikai felfogásában jelentkező - már emlí- 
tett — fordulatot, amely az addigi kormányzati 
rendszer és gyakorlat megváltoztatására irá- 
nyult: akár a parlamenti módszerek átalakí- 
tását mutatja be a szerző (amelyben az ellen- 
zékkel való kapcsolat megszakítása mellett 
megtalálható volt a parlementi ügyrendek tár- 
gyalásának a megszüntetése, az obstrukció 
letörése, a parlamenti elnök jogkörének ki- 
terjesztése, a parlamenti fegyveres őrség szer- 
vezése, az ellenzék teljes kitiltása), akár a 
demokratikus jogok és viszonyok egyéb kér- 
déseiről van szó. Gondolok pl. a háború 
esetére szóló kivételes törvények elfogadására 
1912-ben, amelynek alkalmazása már a há- 
borús veszély jelentkezése esetén is lehetővé 
vált, s amely a jogok jelentős szűkítését, a 
statárium, az internálások, később a rögtön- 
ítélő bíróságok bevezetését biztosította. De 
utalhatnék többek között a csendőrség katonai 
és karhatalmi feladatának a bővítésére, a de- 
mokratikus általános választójog egyértelmű 
elvetésére, az ezzel kapcsolatos ideológiai ér- 
velésre. Vagy a választókerületek új beosztá- 
sára, a sztrájkokkal kapcsolatos törvény- 
javaslat elkészítésére, az 1914. májusi köz- 
igazgatási reformjavaslatra, amely a finánc- 
tőkés-nagybirtokos blokk és az ellenzéki nagy- 
birtokosok kompromisszuma volt. 

Mindebből, s a magyar progresszió, első- 
sorban Ady Endre nézeteit ismertető különö- 
sen szépen megírt részből azonban az is ki- 
tűnik, hogy Pölöskei megítélése szerint -— s ez 
Tiszával és a korral kapcsolatos mondani- 
valójának, koncepciójának az alapeleme - a 

Nemzeti Munkapárt, Tisza politikája, bár" 
az uralkodó osztályok szempontjából, mégis 
a forradalom szükségszerűségét fejezte ki. 
Prevenciós politika s egy új típusú reakció 
volt, amely arra szolgált, hogy kivédjék vele 
a forradalmat. S bár ezt nem sikerült el- 
érni, kétségtelen, hogy csak így lehetett el- 
odázni a rendszer csődjét. Tisza az uralkodó. 
osztályok valódi érdekét képviselte, amely 
viszont csak egy retrográd folyamat realizá- 
lása útján vezethetett átmeneti sikerhez. Kö- 
vetkezésképpen, az 1918-1919-es forradalmak 
ennek a politikának az elvetését jelezték mint 
a megoldásra váró társadalmi kérdésekre adan-- 
dó válasz progresszív lehetőségei. 

Ezzel függnek össze a könyvnek az ellen— 
forradalmi Horthy-rendszernek a Tisza-féle 


kormányzati rendszerhez kötődő, kontinuitást . 


jelző utalásai, s azok a megjegyzések is, hogy 


a forradalmak után a nemzetközi intervenció. 


segítségével berendezkedő hatalomnak Tiszá- 
nál is tovább kellett mennie a regresszív 
folyamatok, a regresszív hatalmi struktúra ki- 
alakításában. 


Ugyanakkor Tisza politikájának bemutatá-- 


sa szerves része s történeti előzménye annak 
a történetírói tematikának, amellyel Pölöskei 
néhány évvel ezelőtt , Horthy és hatalmi 


rendszere 1919-1922" című kitűnő monográ-- 


fiájában foglalkozott. 
Természetesen Pölöskei könyvében is van 
olyan rész vagy következtetés, amelyet a re- 


cenzens másképpen lát. Vagy esetleg más. 


megközelítési móddal próbálkozott volna, ill. 


részletesebben vagy kevésbé részletesen dol-- 


gozta volna föl. Ezek az észrevételek azonban 
nem vonnak le semmit a könyv érdeméből. 


A Tiszáról szóló politikai életrajz ugyanis. 


jelentősen hozzásegít a dualizmus történeté- 
nek megismeréséhez, e korszak politikai- 
ideológiai kérdéseinek tisztázásához. S ennek 
fontosságát azért is hangsúlyozni kell, mert 


ezeknek a problémaköröknek helyes vagy 


helytelen értékelése meghatározó a mai törté- 
neti tudat alakításában is. 


Kirschner Béla. 


"TANK ÖNYV A NÉMET MUNKÁSMOZGALOM TÖRTÉNETÉRŐL" 


Németország Szociáldemokrata Pártja ala- 
pítványának gondozásában és a Szövetségi 
Politikai Oktatási Központ anyagi támogatá- 
sával, közel ötven szerző többéves munkája 
eredményeként született háromkötetes tan- 
könyv elsősorban az iskolán kívüli politikai 
felnőttoktatás megnövekedett igényeinek ki- 
elégítését szolgálja. A kötet több vonatkozás- 
ban eredeti, egyedülálló vállalkozás. 

Elsőként a teljesen újszerű feldolgozási 
. módszer és a didaktikai tanácsok említhetők 
meg. A német munkásmozgalom napjainkig 
tartó történetét két csoportban: kronologikus 
.és tematikus felosztásban tárgyalja az ún. 
. építőkövek (tematikus blokkok) elve alapján. 

A kronológiai részben három nagy perió- 
. dusra bontva: a kezdetektől 1914-ig, az 1914- 
1945 közötti időszak, majd az 1945-1982-es 
:-évekre szakaszolva tárgyalják összesen 39 
fejezetben a német munkásmozgalom törté- 
netét. 

A tárgyalt témák elméleti alapjainak számba- 
vételekor bemutatják az állam és a demokrá- 
.cia történeti fejlődését, az állam- és demok- 
ráciaértelmezés aktuális kérdéseit, a szociali- 
zálás és a gazdasági rendszer összefüggéseit. 
Elemzik a munkásmozgalomhoz kapcsolódó 
szervezetek tevékenységét is, így például a 
párt és a szakszervezetek, a szövetkezeti moz- 
galom és a munkásmozgalom viszonyát, a 
: szocialista nőmozgalmat és ifjúsági mozgal- 
mat. Külön blokkban foglalkoznak a szociál- 
demokrácia és a kommunista párt történelmi 
kapcsolatával, a munkásművelődéssel, a szo- 
. ciáldemokrata pártnak az egyházhoz és a 
vallási közösségekhez s a békemozgalomhoz 
való viszonyával, a védelmi és nemzeti kér- 
désben elfoglalt álláspontjával, valamint az 
imperializmussal és a harmadik világgal való 
kapcsolatával. Végül a szociális változás és a 
néppárt konfliktusát, a szociáldemokráciának 
a kormányban való részvételét tárgyalják, 
s összefoglalják a munkásmozgalom közve- 
tett és közvetlen sikereit. 

A szemináriumi tapasztalatok figyelembe- 
vételével készült tankönyvben a szerzők és 
szerkesztők a kötetlen, sokoldalú és kritikus 
feldolgozás módszerét ajánlják. Valamennyi 
építőkőhöz (vagyis tematikus blokkhoz) egy- 


kt Lern- und Arbeitsbuch deutsche Arbeiterbewe- 
gung. Darstellung, Chroniken, Dokumente. Herausge- 
geben unter der Leitung von Thomas Meyer, Susanne 
Miller und Joachim Rohlfes. 1—3. k. Verlag Neue 
Gesellschaft, Bonn, 1984. 1011 p. 


úttal dokumentumválogatás (túlnyomórészt 
forrásrészletek) kapcsolódik, amely egyéni, 
esetleg kritikusabb következtetések levoná- 
sát is lehetővé teszi. 

A német munkásmozgalom történetének 
az építőkő-elv alapján gazdaság- és társada- 
lomtörténetre, a szociáldemokrácia és a szak- 
szervezetek szervezeti történetére, valamint 
a munkásmozgalom elmélet- és programtör- 
ténetre való bontása többféle feldolgozási mód- 
szert és alkalmazási lehetőséget kínál. 

A szeminárium rendelkezésére álló időtől 
függően alkalmazható az események krono- 
lógiai nyomon követése egy meghatározott 
időszakban vagy éppenséggel a teljes fejlő- 
dést felölelő feldolgozás. A felnőttoktatásban 
elsősorban a közvetlen érdeklődést kielégítő 
szelektív témakiíragadó módszer lehet sikeres; 
az építőkövek tematikus és egyúttal történeti 
csoportosítása (pl. a békepolitika vagy a szo- 
cializálás) ugyanis a történeti csomópontok 
megragadásával folyamatában mutatja be a 
munkásmozgalom egyes kérdésekben elfog- 
lalt álláspontját, ill. ennek változásait és ta- 
pasztalatait. 

Gyakorlatilag valamennyi építőkő, téma- 
egység kombinálható egymással, s így sokrétű 
variációs lehetőséget kínálnak. Újszerű, az 
oktatásban mind ez ideig ismeretlen meg- 
oldást alkalmaztak akkor, amikor a munkás- 
mozgalom történetének vitatott kérdéseit két 
szerzővel íratták meg vagy párhuzamos feje- 
zet, vagy kritikai észrevételek formájában. 
Így történt ez pl. az SPD, a szakszervezetek, 
valamint az 1945 és 1982 közötti elméleti 
viták tárgyalásakor, a kommunista párt 1945 
utáni fejlődését és a szociáldemokrácia kor- 
mányban való részvételét tárgyaló fejezetek 
esetében. Németország Kommunista Pártja 
1945 utáni történetét, ill. 1968 után a Német 
Kommunista Párt politikáját tárgyaló fejeze- 
tet kommunista szerző Írta. 

Az egyes blokkok felkészülési lehetőséget 
nyújtanak a referátumot tartó személynek, 
alkalmasak csoportokban történő autonóm 
feldolgozásra, valamint a fejezeten belüli 
részkérdések, ill. dokumentumok szelektív 
megvitatására. 

A tankönyv hasznos tanácsokat nyújt a tan- 
anyag feldolgozásának lehetséges módozatai- 
ról is. A szerzők szerint a referátum megőrizte 
helyét a politikai képzésben, ugyanakkor 
nem szabad elvágnia a hallgatóság vitakész- 
ségét sem. 20-30 percben egyéni véleményt 


205 


is tükröző, nélkülözhetetlen, könnyen érthető 
információkat kell közvetítenie, és egyenlő 
vitaesélyeket biztosítani a résztvevőknek. 
A konzultációt főképp a viszonylag azonos 
előképzettségű csoportoknak ajánlják, mivel 
a már feldolgozott témához, ill. forráshoz 
kapcsolódik és segíti az ismeretanyag aktivi- 
zálódását. 

Az építőkő-elvre épülő oktatómunka szo- 
ros kapcsolatban áll az egyéni és a csoport- 
munkával; az egyéni munka ugyanis a hallga- 
tók aktív csoportmunkájának elengedhetetlen 
feltétele. A csoportmunka minden szeminá- 
riumon nélkülözhetetlen; ez történhet össze- 
hasonlító módszerrel (ebben az esetben az in- 
tenzív munka érdekében kisebb csoportokban 
dolgoznak fel egy-egy fejezetet, aminek az 
eredményét végül is együtt összefoglalják), 
részkérdések vagy dokumentumok csoportos 
feldolgozásával, és spontán kibontakozó vi- 
tával is. 


A plénumon vagy csoportokban folyó vita 
a politikai oktatómunka strukturális elve, 
amely számot adhat a tananyag elsajátításá- 
nak szintjéről. Mindez ún. pódtumvíta for- 
májában (amely megalapozott ismereteket és 
érvelési készséget feltételez) vagy két csoport 
álláspontjának ütköztetésével történhet. A 
szerepjáték forma alkalmazásakor sajátos hely- 
zetekben jellemző politikai viselkedésmódo- 
kat, véleményeket lehet megjeleníteni ; e forma 
akkor igazán sikeres, ha a szereplőknek ele- 
gendő ismeretük és élettapasztalatuk van az 
adott korszakbeli személyek és nézetek ütköz- 
tetéséhez. Hasonlóképpen fokozott jártassá- 
got igényel az ún. tervezési játék, amelynek 
során a résztvevőknek egy objektív vagy fel- 
tételezett konfliktushelyzetben kell történeti 
döntésekre jutniuk. A tananyag igényes elsajá- 
tításának komplex módszeréhez sorolják a 
szakértőknek a szeminártumra való meghívását, 
interjúk készítését (különösen érdekes lehet 


különböző politikai irányzatokat képviselő 
kortársak egyidejű megszólaltatása), múzeum: 
és kiállítások meglátogatását. Gondos össze- 
állítás veszi számba az oktatás segédeszközeit: 
a filmeket, diasorozatokat és videokazettákat, 
hangdokumentumokat, a munkásmozgalom 
dokumentumait és dalait rögzítő hanglemeze- 
ket, daloskönyveket, valamint az ellenőrzés 
lehetséges változatait. 

A tankönyv tartalmilag is számos újdon- 
sággal szolgál. Értékítéleteit a legújabb ku- 
tatási eredményekre alapozza, amelyeket vi- 
lágos, közérthető formában, s könnyen tanul- 
ható megfogalmazásban tett közzé. A német 
munkásmozgalom történetének komplex be- 
mutatására törekszik akkor, amikor a mun- 
kásmozgalomhoz kapcsolódó szervezetek, 
irányzatok (szakszervezet, nőmozgalom, ifjú- 
sági mozgalom, vallási közösségek, békemoz- 
galom) tárgyalására is vállalkozik. Természe- 
tesen, bármennyire is differenciáltan vizsgál- 
ják a szerzők a német munkásmozgalom tör- 
ténetének egyes napjainkban is vitatott kér- 
déseit, a viták jó néhány ponton valószínüleg 
továbbra sem szűnnek meg. A tankönyv nem 
szabadult meg többek között az ún. totalita- 
rizmus-elmélettől, amely osztálytartalom nél- 
kül a demokrácia és a diktatúra formális ele— 
meit helyezi előtérbe. A kötet magától értető- 
dően a szociáldemokrácia gondolati elemeit, 
értékeit és kifejezéseit használja, melyekkel 
történetfelfogásunk nem ért egyet. Mindazon- 
által a napi politikai és a történeti kérdések- 
ről folytatott vitáinkban elengedhetetlen a 
szociáldemokrácia eszmei-politikai álláspont- 
jának és indíttatásának pontos ismerete. Is- 
mertetésünkben azonban eltekintettünk a 
számunkra elfogadhatatlan nézetek bírálatá- 
tól, s a kötet módszertani újításaira kísérel- 
tük meg felhívni a figyelmet, amelyeket a 
tankönyvírók mindenképpen felhasználhat- 
nak munkájuk során. Németh István 


TOM MANN, AZ EMBER ÉS A FORRADALMÁR" 


Az 1856-ban született Tom Mann kétségte- 
lenül az angol munkásmozgalom egyik leg- 
érdekesebb személyisége, a nagy úttörök 
egyike, azok közül a kétkezi angol munkások 
közül való, akik gyermekkorukban kerültek 
gyárba, bányába, akik nehéz körülmények 


1 V. E. Kelner: Tom Mann - cselovek i revolucio- 
nyer. Moszkva, Misz], 1983. 167 p. 

között önképzéssel , emelkedtek ki" sorstár- 
saik közül, képezték magukat s lettek helvi 
munkás- vagy szakszervezeti vezetők s így 
kerültek a szocialista mozgalomba, vagy 
mint Tom Mann, Engels közvetlen környe- 
zetébe. Később ott volt nemcsak a Szociál- 
demokrata Föderáció megalakulásának kezdeti 
lépéseinél, hanem ő lett e szervezet egvik 
munkásszervezője, majd 1886-ban már a 


Nyolcórás Liga titkára, 1889-ben pedig egyik 
legismertebb, kiemelkedő vezetője a híres 
dokkmunkás-sztrájknak. Kapcsolatban állt 
a fabiánusokkal, de amikor 1893-ban meg- 
alakult a Független Munkáspárt (ILP), csak- 
hamar ennek az új pártnak lett a titkára. Ez- 
után hosszabb vargabetű következett. Az 1880- 
as években kétkezi munkásként megfordult 
az Újvilágban; az 1890-es években Ausztráliá- 
ba és Új-Zélandba hajózott, s kiemelkedő 
szerepe volt abban, hogy az 5. világrészen 
megalakultak az új szocialista szervezetek. 
A XX. sz. első évtizedének végén tért vissza 
Nagy-Britanniába az új, harcos munkás- 
mozgalmi irányzat, a szindikalizmus leg- 
befolyásosabb úttörőjeként. Mindig is kitűnő 
szervező volt; ezúttal új lapok, konferenciák, 
gyűlések mutatják szervezőmunkájának ered- 
ményeit. 1912-ben nagy parlamenti és sajtó- 
vihart kavarva rövid időre bebörtönözték az 
1911-1912-es sztrájkok kapcsán megjelent 
cikkei, felhívásai miatt. 

1914-ben az egész nemzetközi munkás- 
mozgalomban törés következett be. Tom 
Mann egy időre minden jel szerint elhallga- 
tott (bár ez sem eléggé föltárt), de viszonylag 
korán 1916-ban újra megszólalt, újra anti- 
kapitalista szellemben, a munkásérdekek vé- 
delmében, sőt 1917-ben, a nevezetes , leeds-i 
konferencián" -—- ahol a háború és a tőkés 
rend legkülönfélébb áramlatainak képviselői 
találkoztak -, ő is az egyik szónokként tűnt 
föl. Fellépett az oroszországi forradalom 
védelmében, és már az 1920-1921-es megala- 
kulásakor a brit kommunisták soraiban talál- 
juk. Igazi politikai munkásságát azonban 
nem Nagy-Britannia Kommunista Pártja ve- 
zetőinek sorában fejtette ki: amikor 1921-ben 
megalakult a Vörös Szakszervezeti Internacio- 
nálé, abban játszott aktív szerepet. Később 
a VSZI képviseletében részt vett néhány 
nemzetközi konferencián, vállalta 1921-ben 
a propagandautat a Volga menti éhségövezet- 
ben, majd 1927-ben Kínában - ezekről külön 
kiadott brosúrában számolt be. 


Bármennyire is a nemzetközi munkásmoz- 
galom, ill. sajátos módon ,j az Európán kívüli 
világ"? eseményei, erőfeszítései kötötték le fi- 
gyelmét, mindez nem vezetett arra, hogy a 
modern angol munkásmozgalom, az ,,új szak- 
szervezeti mozgalom?" e veterán úttörője va- 
laha is megfeledkezhetett volna az angol 
valóságról. Az 1920-as években egyik vezető- 
je volt annak a Kisebbségi Mozgalomnak, 
amely a VSZI-hez tartozó angol szakszerve- 
zeteket tömörítette, később a gazdasági vál- 


ság és az 1930-as évek , fekete éveiben" a 
munkanélküliek egyik szervezője lett (amiért 
még 75 éves korában is bebörtönözték rövid 
időre). Időnként áthajózott Írországba, ahol 
az internacionalizmus jegyében az angol— ír 
munkásösszefogást hangsúlyozta. 

E rövid felsorolás is mutatja, mennyire 
gazdag életútja volt. Mann legalábbis két, de 
tulajdonképpen két és fél nemzedék életében 
maradt a harcos, mindenféle kompromisz- 
szumot elutasító, eltökélten szocialista felfo- 
gás példaképe. Utolsó jelentősebb, nagyobb 
brosúrái is ebben a szellemben fogantak: 
az 1930-as évek kezdetén, amikor felvetődött 
a kommunista párt és az ILP egyesülése, 
Tom Mann radikális szellemben írt az ILP- 
ről. Kérdés lehet, mennyiben volt felfogása 
egyedi, vita tárgyát képezheti, hogy mennyi- 
ben volt a brosúra iránya helyes, de az két- 
ségtelen, hogy szelleme Tom Mann alapfel- 
fogását tükrözte. 


Ezeket az adatokat úgy vélem előre kell 
bocsátani, ha a könyvről és a Tom Mann-his- 
toriográfiáról, problematikáról kívánok szól- 
ni, hiszen valamikor a munkásmozgalomban 
szinte mindenki ismerte a nevét (s ez nem- 
csak Nagy-Britanniára vonatkozik), ma már 
azonban, több mint 40 évvel a halála után 
már nem tételezhetjük fel, hogy közis- 
mert. 

A recenzensnek itt némiképp személyes 
hangon kell szólnia. Tizenöt év alatt úgy- 
szólván másodszor találkozom Tom Mann- 
nal. Annak idején, 1970-ben majdnem ha- 
sonló terjedelmű kis életrajzot készítettem 
róla, s természetesen bizonyos örömmel töl- 
tött el, hogy Kelner ezt a magyar Tom Mannt 
is megjelölte a Tom Mann-irodalomban. 
(I. 3.: Tom Mann. Akadémiai Kiadó, 1970. 
223 p.) S ez már a historiográfia problémái- 
hoz vezet. Ez a historiográfia ugyanis megle- 
hetősen különös. Tom Mann 1923-ban je- 
lentette meg önéletrajzi írását (Memoirs) 
(amely a rá következő évben orosz nyelven is 
megjelent), de ez bármily nagyszerű írás volt 
is, természetesen nem tartalmazhatott min- 
dent, mert az önéletrajz írója csak 1914-ig 
jutott el az események nyomon követésében. 
Később a kitűnő kommunista történetíró, 
Dona Torr vállalta magára, hogy egy Mann- 
életrajzot Írjon, ezt a munkát viszont halála 
félbeszakította. Ennek alapos első kötete, 
amely 1956-ban jelent meg, csak az 1890-es 
évekig dolgozta fel hőse életét. Néhány évvel 
később az angol kommunista történészek egy 
csoportja két újabb tanulmányt jelentetett 

meg Mannról, amelyből az egyik kifejezetten 
Mann ausztráliai és új-zélandi szervezőmun- 
káját állította reflektorfénybe. Szinte ez volna 
minden, ha nem tekintenénk azokat a kisebb- 
nagyobb megemlékező cikkeket, amelyeket 
idős veteránok különféle Mann-évfordulókra, 
ill. halála alkalmából jelentettek meg. Ezeket 
az írásokat ugyan semmiképp sem szabad le- 
becsülni, de mégsem pótolják a még mindig 
hiányzó Mann-életrajzot. Ezen a tényen pe- 
dig Kelner új életrajza sem változtat. 

Mi a magyarázata a hiánynak ? Első helyen 
mindjárt a forrásbázist említhetem. A Mann- 
életrajz megírását az is könnyíti, hogy Mann 
rendkívül sokszor jelentetett meg , politikai 
brosúrát", alapvető kérdésekről különféle 
politikai és munkásmozgalmi sorsfordulók 
idején különkiadványokat, amelyek jól hasz- 
nálhatók, de azért ez sem elégséges. Ezen- 
kívül rengeteg cikket írt különféle lapokba, 
amelyeknek összegyűjtése sem könnyű. Az el- 
múlt években több írására is rábukkantam, 
s Kelner könyvének átolvasása is erről győ- 
zött meg, amennyiben néhány jellegzetes és 
fontos cikke, állásfoglalása elkerülte a szerző 
figyelmét, noha a szovjet szerző példás szor- 
galommal, körültekintéssel dolgozott: első 
Tom Mann-tanulmánya már 10 évvel e kér- 
déses kötet előtt megjelent. De hangsúlyozom, 
olyan hőssel van dolgunk, akinek szavára az 
1880-as évektől 1941-ig kíváncsiak voltak, s 
így a sajtóforrás rendkívül kiterjedt időben, 
térben egyaránt. 


További problémának látom az archivális 
anyag hiányát. Ez ennek az egyébként sike- 
rült, tömör és mégis árnyalt írásnak is a lé- 
nyegi gyengéje, ami persze alígha róható föl 
a szerző hibájául. Kelner ugyanis képtelen 
volt archivális anyagot bemutatni, holott 
ilyen anyag nyilvánvalóan létezik. Még a mi 
szűk budapesti látószögünkből is tudjuk, 
hogy Szabó Ervin kapcsolatot keresett vele, 
ill. titkárával, G. Bowmannal, továbbá Kel- 
ner is megemlékezik arról, hogy 1913-ban 
Foster társaságában járt ismét az Egyesült 
Államokban, de ennek a kapcsolatnak a leve- 
lezési anyagára itt ugyanúgy nem utal a szer- 
ző, ahogy Mann-nak a francia CGT-vel ki- 
alakított kapcsolataira, pedig Mann-nak cik- 
kei jelentek meg a francia szindikalista, ill. 
szocialista-szindikalista sajtóban. Nem dolgoz- 
ta fel Mann és a VSZI közötti levelezést sem, 
holott Mann és Lozovszkij, valamint Pollitt 
és Lozovszkij között volt és fennmaradt a 
levelezés. Magától értetődik, hogy levelezett 
az angol kommunista vezetőkkel is. 


Tom Mann életrajzát illetően furcsa kettős 
jelenséggel találkozunk: az életút első kor- 
szakát remekül meg lehet írni, erre sokkal 
több a forrás, ő maga is sokoldalú, élvonal- 
ban mozgó szereplője volt, míg az életút 1920 
utáni második fele sokkal kevésbé csillogó 
és nehezebben követhető nyomon. Elképzel- 
hető, hogy öregkorára megfáradt Mann, 
talán még el is szürkült, de a források és a 
még nem látott források fölhasználása egé- 
szen bizonyosan jelentősen színesítené a ké- 
pet. A már említett 1920-as évekbeli levele- 
zése is arról tanúskodik, hogy az angol szak- 
szervezeti mozgalom valóságáról s a követendő 
taktikáról az angol kommunista szakszervezeti 
vezetők között is voltak viták. A hosszú és 
izgalmas 1930-as évek esetében pedig éppúgy 
elképzelhetetlennek tartom, hogy Tom Mann- 
nak ne lett volna véleménye lényegi kérdések- 
ről. Néhány fő megszólalása ismeretes, de ez 
aligha lehet minden. 

A Kelner írta életrajzhoz visszatérve, kü- 
lön elismerés illeti a szerzőt, hogy ilyen jó 
érzékkel elevenítette meg az 1880-as évek 
eseményeit és állította szembe Hyndman 
szektarianizmusát Mann széles munkásplat- 
formjával, a szakszervezeti feladatok és a 
nyolcórás munkanap programjának irány- 
vonalával. Itt említem meg, hogy az 1889-es 
nagy sztrájkharcok kapcsán az előkelő, értei- 
miségi , elit" folyóirat, a The Nineteenth 
Century 1889-ben éppen Tom Mann-nak 
adott lehetőséget arra, hogy cikkben számol- 
jon be az angol munkásmozgalom helyzeté- 
ről, fejlődéséről. (E cikket Kelner nem emlí- 
ti.) A tény önmagában is érdekes. Tom Mann 
megint nem rejtette véka alá nagyon is bíráló 
véleményét az angol valóságról. Kelner jól 
érzékelteti a munkanélküliség súlyos terhét 
az 1880-as években, de ezt mintegy angliai 
sajátosságként tárgyalja, holott a kortársak 
jól látták, mennyire nemzetközi jelenségről 
volt szó. A kövekezőkben Kelner pontosan 
nyomon követi Mann életútját 1914-ig, de az 
1914-1917 közötti időszak ismét túlzottan 
szürke nála, és nem emlékezik meg Mann 
néhány e korszakban írt cikkéről. Minden- 
nek ellenére Kelner munkáját ebben a formá- 
ban is nyugodtan ajánlhatjuk az érdeklődők 
figyelmébe jól hasznosítható historiográfiai 
áttekintése miatt is. 

Egyetlen problémát jeleznénk még, s az 
a korai, 1914 előtti munkásmozgalom történe- 
tét érinti. Kelner elfogadja azt a felfogást, 
amely az angol munkásmozgalomban is két 
irányzatot különböztet meg: egy forradalrmnit 


s egy opportunistát. Ezt a szemléletet így 
túl végletesnek tartom, akár szervezetekre, 
akár személyekre, akár az angol munkás- 
mozgalom tömegjelenségeire vonatkozik. A 
tendenciák nem mindig váltak el ennyire vi- 
lágosan egymástól, és a választóvonalat ezért 
nem a forradalmi és nem forradalmi, hanem 
valójában az antikapitalista és nem antikapi- 
talista között húznám meg, ami pedig nem 


ugyanaz. Ez magyarázza - Tom Mann eseté- 
ben is -, hogy a kezdeti tájékozódás idején 
miért lehetett szinte egyidőben a Szociál- 
demokrata Föderáció és az ILP tagja, de 
lehetett fabiánus, szakszervezeti vezető, és 
tarthatott kapcsolatot más szervezetekkel is. 
Nem utolsósorban azért, mert a forradalom 
kérdése Angliában ekkor igazán nem volt 


napirenden. Jemnitz János 


TÁRSADALMI MOZGALOM TUNÉZIÁBAN AZ 1930-AS ÉVEKBEN! 


Mustapha Kraiem tunéziai történész munkái 
mind témaválasztásukat, mind szemléletüket 
tekintve figyelemre méltóak. Munkásságának 
középpontjában a nemzeti mozgalom és a 
munkásmozgalom kapcsolatának a vizsgálata 
áll. Ebben a könyvében a gazdasági válság 
és a francia népíront időszaka társadalmi 
mozgalmának a bemutatására vállalkozott. 
Korábbi munkáinál is határozottabban ku- 
tatja azt, hogy az 1930-as évek heves politikai 
küzdelmeiben a néptömegek hogyan töreked- 
tek megfogalmazni a társadalmi felszabadu- 
lás célját és ez mennyiben sikerült nekik. 
Ez a történetírói törekvés nem gyakori az arab 
történetírásban, hiszen az arab történészek 
zöme nacionalista alapállásból vizsgálja a 
nemzeti mozgalom múltját és jelenét. A mun- 
kásmozgalomról csupán úgy ejtenek szót, 
hogy az - főként a marxista szárnya — hibák 
sorozatát követte el. Nem kísérlik meg feltár- 
ni, hogy a munkásmozgalom milyen hatást, 
netán befolyást gyakorolt a nacionalista pár- 
tokra. Így érthető, hogy ezek a történészek 
nem is , fedezik fel" a társadalmi felszabadu- 
lás eszméjét az antikolonialista nemzeti moz- 
galomban. Elsősorban a nacionalista pártok- 
nak, számos esetben vezetőiknek a tevékeny- 
ségét vizsgálják, a gazdasági-szociális környe- 
zet bemutatását elhanyagolják. Mustapha 
Kraiem viszont erre is nagy súlyt fektet, je- 
len könyvének mintegy harmadában foglal- 
kozik vele. 

A gazdasági válság Franciaországon ke- 
resztül , gyűrűzik be" Tunéziába és kissé 
késve, 1931-től sújtja az ország gazdasági 
életét. Az egyik legfontosabb ágazat, a 
bányászat, amely nagyszámú bérmunkást 
(20 000 főt) foglalkoztat, 1930-ban még 330 
millió frank értékben exportál, de két évvel 


$ Mustapha Kraiem: Le mouvement social en 
Tunisie dans les annécs trente. Tunis, CERES, 1984. 
317 p. 


később már csak 100 millió frankot tesz ki a 
kivitel. A mezőgazdaságban még rosszabb a 
helyzet, nemcsak a gazdasági recesszió sújtja 
a gabona- és olívaolaj-termelőket, hanem az 
időjárás is: 1930-ban szárazság, 1931-ben 
pedig árvíz. A tönkrement termelők földjét 
vagy az uzsorás vitte el, vagy — mivel az adót 
nem tudták kifizetni -— elárverezték. Egy 
1932. novemberi külügyminisztériumi jelen- 
tés szerint 200 000 családfőt érintett az ár- 
verés. Politikai következményektől tartva, a 
gyarmati hatóságok 1934-ben fel is függesz- 
tették az árverést. 

A nincstelenek, köztük a városok környé- 
kén megtelepedő nomádok tömegei, egyre 
nagyobb gondot okoznak a hatóságoknak. 
A francia főrezidens hivatalából származó 
helyi iratok szerint a lakosság (2.4 millió fő) 
2594-át kellett közsegélyben részesíeni. Ho- 
gyan, milyen mértékben vállalták-vállalhat- 
ták fel ebben az egyre feszültebb helyzetben 
a nemzeti mozgalom szervezetei az őslakosok 
szociális érdekeinek védelmét? A népfront 
győzelme előtt erre egyedül a kommunisták 
törekedtek. Tevékenységük gyengeségének 
okát a szerző abban látja, hogy az etnikai ösz- 
szetétel miatt (zömmel európai származásúak, 
franciák és olaszok voltak) nem tudtak azo- 
nosulni az arab kulturális-civilizációs örök- 
séggel és ezért képtelenek voltak tényleges és 
mély befolyást gyakorolni a városi és falusi 
tömegekre. S mindezek következtében az 
osztályharc fogalmát sem tudták megfelelően 
alkalmazni a társadalmi valóságra. Az őslakos 
tömegektől való elszakadást tovább növelték 
azzal, hogy 1936-ban, ha átmenetileg is, de 
lemondtak a nemzeti függetlenség követelé- 
séről. Tevékenységüket azonban összességé- 
ben pozitívnak ítéli a szerző. A könyv tartal- 
mát és mondanivalóját összegző bevezető ta- 
nulmányában a következőképpen értékeli 
a kommunista párt tevékenységét: ,egy 
maroknyi kisebbség különböző és nem köny- 

nyű módszerekkel eljutott oda, hogy elter- 
jesztette a marxista műveltséget, amely örökre 
gyökeret eresztett a jelenkori Tunézia társa- 
dalmi folyamatában?. (14. o.) 


Az őslakos dolgozók elvben 1932-től ala- 
píthattak szakszervezetet, így a kommunista 
párt mellett a szakszervezeti mozgalom vál- 
lalhatta volna szociális érdekeiknek a védel- 
mét. Ez azonban ekkor még nem történt meg, 
mert a gyarmati hatalom a gazdasági válság 
nyomán kialakult feszült helyzetben minden 
nemzeti jellegű politikai törekvést drasztiku- 
san elnyomott. 1936-ban, közvetlenül a 
francia népíront győzelme után, régi szin- 
dikalisták egy csoportja felvetette, hogy a 
tunéziai őslakos dolgozók is alakítsanak szak- 
szervezetet. Követőkre azonban még nem 
találtak, bár a politikai légkör lehetővé tette 
volna. A nyár folyamán ugyanis a tunéziai 
dolgozóknak sorozatos sztrájkokban a CGT 
vezetésével sikerült kikényszeríteniük, hogy 
a francia népfrontkormány szociális intézke- 
déseit Tunéziában is vezessék be. Az ősz 
folyamán azonban a tulajdonosok szabotálni 
kezdték a kollektív szerződésekben foglaltak 
teljesítését. 1937 elejére feszültté vált a hely- 
zet, március elején pedig a déli bányákban 
(Metlaoni, Mdhilla) fegyveres összetűzés 
robbant ki a sztrájkoló dolgozók és a rend- 
fenntartó erők között. A szerző fordulópont- 
ként értékeli az eseményeket, ugyanis a tőké- 
seknek ekkorra sikerült visszafogniuk a mun- 
kásköveteléseket (a népfrontkormány is ebben 
az időben kezdett visszakozni Franciaország- 
ban). S ez az a pillanat (1937. március), ami- 
kor megalakult a tunéziai őslakos dolgozókat 
tömörítő nemzeti szakszervezet, a CGTT 
(Confédération Générale de Travail Tunisien 
- Tunéziai Munka Általános Szövetsége). 
Ekkor már - tapasztalva a népfrontkormány 
jobbrafordulását és a szocialista irányítású 
CGT következetlenségét a szociális konflik- 
tusokban — - nagyszámú tunéziai dolgozó 
csatlakozott az új szakszervezethez. 


A CGTT-t a konkrét politikai-társadalmi 
helyzet hívta életre és nem a szakszervezeti 
egységet tudatosan megbontani akaró poli- 
tikai szándék. Bizonyítja ezt az is, hogy prob- 
lémái, konfliktusai nem a CGT-vel voltak, 
hanem az Új Desztur Párttal, vele szemben 
kellett megvédenie önállóságát. A kispolgári 
nacionalista párt nem tűrt riválist a nemzeti 
mozgalomban, a dolgozók körében viszont 
- nem lévén szociális programja — alig volt 
befolyása. Ezért semmilyen eszköztől sem 
riadt vissza (fizikai erőszak, provokáció stb.), 
hogy segédcsapatává tegye a CGTT-t és 
rajta keresztül a tunéziai munkásságot. Tö- 
rekvése nem járt sikerrel, viszont — amint a 
szerző helyesen állapítja meg - súlyos fele- 
lősség terheli az antikolonialista demokrati- 
kus erők gyengítéséért. A CGIT és a dol- 
gozók elutasították az Új Desztur Párt dikta- 
tórikus módszereit, s újra a CGT-t választot- 
ták. A két szakszervezet 1938 szeptemberé- 
ben hivatalosan is fúzionált. A CGTT rövid 
ideig tartó tevékenységével egy újabb társa- 
dalmi réteg, a bérmunkásoké, kapcsolódott be 
a nemzeti mozgalomba. Nem olvadt fel benne 
— állapítja meg a szerző -, hanem egyik vari- 
ánsát testesítette meg, a nem tulajdonosokét 
(non possédant), akik a politikai emancipációt 
összekötötték a társadalmi felszabadulással. 
(242. o.) Tunézia későbbi története — s ezt 
már a recenzens mondja -— egészen napjainkig 
nyúlóan azt bizonyítja, hogy a nacionalista 
kispolgáriságnak soha sem sikerült teljesen 
befolyása alá vonni és ott tartani a munkás- 
mozgalmat. 

Mustapha Kraiem könyve nem ,,histoire 
évenementielle", ezért az események leírását 
kedvelő olvasónak bizonyára hiányérzete tá- 
mad. Ám a társadalmi folyamatok összefüggé- 
seinek feltárásával mindenképpen közelebb 
visz Tunézia - és egy kicsit az arab országok - 
legújabb kori történelmének pontosabb, 
európai sablonoktól mentes megismeréséhez. 


]. Nagy László 

me Tibor: , Az élőknek méltányossággal 
. tartozunk, a halottaknak csak igazsággal." 
. s Magyar Tudomány, 1985. 10. sz. 755- 
: 4759. pp. (Az elmúlt idők memoár-irodal- 
mának méltatása, forrásértékük vizsgálata.) 


Erényi Tibor: Nemes Dezső 1908-1985. — 
Magyar Tudomány, 1985. 10. sz. 789- 
-791. pp. 


Fehér Pál, E.: A Szocializmus főmunkatársa. 
Ries István születésének századik évfordu- 
lóján. — Élet és Irodalom, 1985. 46 sz. 
6. p. 


Feitl István: Utak a forradalomhoz. Be- 
vezető Rudas László, a , Népi demokrá- 
cia" című kéziratához. — Tájékoztató 
(Művelődési Minisztérium), 1985. 4. sz. 
101-110. pp. 


Gál Lajos: A koalíciós pártok ifjúságpoliti- 
kája a népi demokratikus átalakulás kezdeti 
időszakában. —-— Ifjúsági Szemle, 1985. 
2. sz. 65-80. pp. 


Gerse János: A Vas megyei szakszervezeti 
mozgalom a hatalomért folyó harc idő- 
szakában (1945-1948). — Vasi Szemle, 
1985. 3. sz. 401—417. pp. 


Hajdu Titor: Választójog 1918-1919-ben. — 
História, 1985. 5-6. sz. 49-51. pp. 


Huszár Tibor: Bibó István - a gondolkodó, 
a politikus, 1945-1948. — Valóság, 1985. 
12. sz. 22—41. pp. [Politikai, tudományos 
és irodalmi tevékenységéről.) 


Haszár Tibor: Az MSZMP értelmiség- 
politikájának néhány időszerű kérdése. 1. 
rész. — Társadalomtudományi Közlemé- 
nyek, 1985. 3. sz. 337-355. pp. 


Huszár Tibor: Az MSZMP értelmiség- 
politikájának néhány időszerű kérdése. 2. 
rész. — Társadalomtudományi Közlemé- 
nyek, 1985. 4. sz. 551-567. pp. 

Kassák Lajos: Szénaboglya. Naplójegyzetek 
1955. március - 1956. február. — Alföld, 
1985. 10. sz. 15-31. pp. 


Kékesdi Gyula: Emléke élőbb, mint valaha. 
Mező Imre születésének 80. évfordulóján. 
— Népszabadság, 1985. december 13. 4. p. 


Kende János: Arató Emil 18835-1978. 
Pártélet, 11. sz. 90-92. pp. 


Kiss Endre: Lukács György száz éve. — Új 
Írás, 1985. 10. sz. 92-96. pp. 


Köves Rózsa: A Szép Szó és Szirtes Andor. 
— Kritika, 1985. 10. sz. 13. p. [Emlékezés 
Szirtes Andorra, a szociológusra, újság- 
íróra.) 


Krausz Tamás-Mesterházi Miklós: Előszó 
helyett — életrajzi vázlat Ny. I. Buharinról. 
— Magyar Filozófiai Szemle, 1984. 5-6. 
sz. 688-705. pp. 


Kulcsár Kálmán: Tudós és politikus Kelet- 
Európában. 75 éve született Erdei Ferenc. 
— Népszabadság, 1985. december 23. 4. p. 


Kun Béla születésének centenáriuma elé. — 
Társadalmi Szemle, 1985. 11. sz. 44-55. pp. 


Láng György: A történelem hullámverésében. 
Komját Irén születésének 90. évforduló- 
jára. — Társadalmi Szemle, 1985. 12. sz. 
95-100. pp. 


László Gyula: Gondolat. Visszaemlékezés 
egy évforduló kapcsán. — Élet és Irodalom, 
1985. 46. sz. 3-4. pp. [A Gondolat meg- 
jelenésének 50. évfordulóján.) 


Lipót Józset: Egy életen át az igaz ügv szol- 
gálatában. — Kerületi Pártélet, 1985. 11. 
sz. 11-12. pp. (Interjú Ságvári Magdával.] 


A magyar népfrontmozgalom négy évtizede. 
— Népfront, 1985. 11. sz. 1-5. pp. 


Merényr László: Károlyi Mihály és a 
NOBUD. — Budapest, 1985. 11. sz. 28. p. 
(A német hírszerző szolgálat, Nachrichten- 
Offizier in Budapest, a NOBUD 1916 és 
1918 között figyeltette Károlyi Mihály le- 
velezését. Az ügyet parlamenti interpelláció 
keretében leplezték le 1918. május 11-én.) 

Miler György: Fried Dezső 1895-1936. — 
Pártélet, 1985. 11. sz. 92-94. pp. 


Milei György: A lenini eszmék harcosa. — 
Népszabadság, 1985. november 7. 11. p. 
[Kun Béla , Gyakorlati internacionalizmus" 
című, 1918-as tanulmányáról, melyből 
ugyanitt részletet közöl a lap.] 


Nagy Imre: A Sarló-mozgalom az újabb tör- 
téneti források tükrében. — Debreceni 
Szemle, 1985. 2. sz. 133-142. pp. 


Nemzetiség, anyanyelv, népi kultúra. — Kri- 
tika, 1985. 10. sz. 18-20. pp. [A beszélge- 
tést Szász János András vezette, melyen 
részt vett Kővágó László is.) 


Ohati Nagy László: Muharay Elemér élet- 
útja. — Forrás, 1985. 11. sz. 52-66. pp. 
(A fegyveres ellenállási mozgalom részt- 
vevője, Fejér Lajos, Somogyi Miklós, Major 
Tamás harcostársa.) 


Petőcz Pál: Egyetemisták és főiskolások Buda- 
pesten, 1944-ben. -— Ifjúsági Szemle, 
1985. 2. sz. 51-65. pp. 


Pintér István: Ries István 1885-1950. — 
Pártélet, 1985. 11. sz. 88-90. pp. 


Rác T. János: Nehéz utakon. Egy megtalált 
magyar internacionalista. — Népszabadság, 
1985. november 7. 17. p. (Stern Dezsőről.] 


Rapcsányi László: Az utak összefutnak. 
Marosán Györggyel beszélget -- Elhang- 
zott a Kossuth Rádióban 1985. augusztus 
12-én. — Kortárs, 1985. 12. sz. 105-116. pp. 


Ruff Mihály: Böhm Vilmos tárgyalásai Prá- 
gában 1946 tavaszán. — Tudományos 
Közlemények (SOTE Marxizmus-Leni- 
nizmus Intézet), 1984. 14. sz. 245-251. pp. 


Standeisky Éva: A Magyar Kommunista Párt 
és az irodalmi közélet. 1. rész. (1946 ösze- 
1947 ösze.) — Politika- Tudomány, 1985. 
2. sz. 74-83. pp. 


Stipkovits Ferenc: A Vas megyei szlovénség 
és a népi demokratikus átalakulás kezdetei. 
— Vasi Propagandista, 1985. 5. sz. 155- 
-166. pp. ([1945-1946.) 


Strassenreiter Erzsébet: Rajk László és a 
NÉKOSZ (1945-1949). — Ifjúsági Szemle, 
1985. 2. sz. 80-95. pp. 


Strassenreiter Erzsébet: A Szociáldemokrata 
Párt a demokratikus átalakulás idején. — 
— Propagandista, 1985. 7. sz. 75-86. pp. 
[1944-1945.] 


zarvas Lászlóné: A Magyar Ifjúság Népi 
Szövetsége létrejötte, szervezeti kiépülése 
1948 tavaszán. — Tudományos Közlemé- 
nyek (SOTE Marxizmus-Leninizmus In- 
tézet), 1984. 14. sz. 260-268. pp. 


Tilkovszky Loránt: , Nem tintával, hanem 
vérrel írt levél". (Bajcsy-Zsilinszky Endre 
1943. december 27-i levele Keresztes 
Fischer Ferenc belügyminiszterhez.) — 
— Békési Élet, 1985. 4. sz. 498-503. pp. 


Tóth Béláné: A Szakmaközi Bizottságok 
megalakulása, szerepe Békés megyében, 
részvételük a területi politika alakításában. 
(1944—-1947.) — Békési Élet, 1985. 4. sz. 
450—457. pp. 


Tóth Pál Péter: A harmincas évek értelmiségi- 
ifjúsági mozgalmairól. — Ifjúsági Szemle, 
1985. 2. sz. 40-51. pp. 


,Az utókor a tényeket látja . . .?" Berecz János- 
sal beszélget Baló György. — Mozgó Világ, 
1985. 10. sz. 4-19. pp. (Az 1950-es évekről 
és a magyarországi ellenforradalomról.] 


Vadász Ferenc: A forradalom harcterein. 
Sziklai Sándor születésének 90. évforduló- 
ján. — Népszabadság, 1985. december 27. 
4. p. 


Vadász Ferenc: Őrizd a lelkedet! Emléksorok 
a 90 éve született Háy Mihályról. — Nép- 
szabadság, 1985. december 20. 6. p. 


Varga Zoltán: Adalékok a Vas megyében meg- 
alakuló és működő nemzeti bizottságok te- 
vékenységéhez (1945-46). — Vasi Propa- 
gandista, 1985. 5. sz. 135-154. pp. 


Verbai Lajos: A bányászok érdekeit hűen 
szolgálta. Blaha Béla születésének 70. év- 
fordulóján. — Népszava, 1985. október 29. 
3. p. 


Verbat Lajos: Osztályos társait szolgálta 
mindhalálig. Kalamár József születésének 
90. évfordulóján. — Népszava, 1985. 
október 16. 7. p. 


A KÖNYVTÁR 1986. ÉVI 
KÜLFÖLDI SZERZEMÉNYEIBŐL 


Anöpeee, A. T.: BHemnasz nonJuruúHka  Eildermann, W.: Die Antifaschule. 


KIICC H COBeTCKOrO rocyHnapcrBa B 
1917-1921 rr. H ee őypikya3s3Hule aJb- 
CHÓHKATODBI. JIleHunrpan, Han. JITY, 
1984. 136 crp. (Az SZKP és a szovjet 
állam külpolitikája 1917-1921-ben 
és polgári meghamisítói.] 


A nöponoe, IO. B.: JIeHHHH3M — HeHcC- 
yepnHaeMHi HCTOUHHK DEeBOJIIOIHOH- 
HOH 3HeprHM H TBOp4ecrTBa Macc. [13- 
ŐpaHHHIe peuH H cCrTarpH. MockBa, 
IIonurTHznar, 1984. 559 erp. (A leni- 
nizmus a tömegek forradalmi ener- 
giájának és alkotóerejének kiapad- 
hatatlan forrása. Válogatott beszédek 


Erinnerungen an eine Frontschule 
der Roten Armee. Berlin, Dietz, 1985. 
197 p. [Az antifasiszta iskola. Vissza- 
emlékezés a Vörös Hadsereg egyik 
frontiskolájára.]) 


Ein erfülltes Programm. Zum 40. Jahr- 


estag des Aufruís des ZK der KPD 
von 11. Juni 1945. Berlin, Dietz, 
1985. 215 p. 8 t. [A teljesített prog- 
ram. A Német Kommunista Párt 
KB 1945. június 11-i felhívásának 40. 
évfordulójára.) 


és cikkek.] Friederici, H. J.: Ferdinand Lassalle. 


Beeiham, D.: Marxists in the Face of 
Fascism. Writings by Marxists on 
Fascism from the Inter-War Period. 
Manchester, Manchester University 
Press, 1983. VII, 381 p. [Marxisták a 
fasizmussal szemben. Marxista írások 
a fasizmusról a két háború közötti 
időszakból.) 


Ceadel, M.: Pacifism in Britain 1914- 
1945. Oxford, Clarendon Press, 1980. 
X, 342 p. [Békemozgalom Nagy-Bri- 
tanniában, 1914-1945.] 


j/lepstcaatork, H. C.: Benrepckke HHTep- 


Ein politische Biographie. Berlin, 
Dietz, 1985. 240 p. 8. t. (Ferdinand 
Lassalle politikai életrajza.) 


Handbuch gesellschaftlicher Organisa- 


tionen in dr DDR. Massenorganisa- 
tionen, Verbánde, Vereinigungen, Ge- 
sellschaften, Genossenschaften, Ko- 
mitees, Ligen. Berlin, Staatsverl. der 
DDR, 1985. 207 p. [Az NDK társa- 
dalmi szervezeteinek kézikönyve. Tö- 
megszervezetek, egyesületek, társa- 
ságok, szövetkezetek, bizottságok, 1i- 
gák.] 


HALMOHAJIHCTBI B BeJIHKOH ÖTEÉ4eCT- Iistorické studie 28/1. 25 rokov Cesko- 


BeHHOH BOfHe. KneB, HaykoBa [I[yM- 
ka, 1985. 127 crp. [Magyar interna- 
cionalisták a nagy honvédő háború- 
ban.] 


Dictionnaire biographigue du mouve- 


slovensko-madarskej historickej ko- 
misie. Bratislava, Veda, 1985. 117 p. 
[25 éves a Csehszlovák-Magyar Tör- 
ténészbizottság.] 


ment ouvrier francais. Paris, Ed.  JÍCTODHA CONHAJHCTHUECKHX yY54eHHÜÁÚ 


Ouvrieres. Tome 23. Cler á Cy. 1984. 
401 p., Tome 24. Da á Del. 1985. 339 
p. [A francia munkásmozgalom élet- 
rajzi lexikona. 23. köt.] 

1985. CSOPHHK craret. MockBa, Ha- 
yka, 1985. 269 ecrp. [A szocialista 
tanok története. Tanulmánygyűjte- 
mény.] 


Komintern und Friedenskampf. Die 
Kommunistische Internationale über 
die Auígaben der Kommunistens im 
Friedenskampf. (Auswahl von Do- 
kumenten und Materialien  1917- 
1939.) Berlin, Dietz, 1985. 304 p. [A 
Komintern és a békeharc. A Kom- 
munista Internacionálé a kommunis- 
ták feladatairól a békéért folytatott 
harcban. Dokumentumválogatás 
1917-1939.] 


KIICC B pes30o0JIlouuHAXx H pemeHHAX Cbe3- 
NOB, KOHÓepeHUHA H NnyeHyMOB IIK 
(1898-1986). Tom 3. 1922-1925. Mo- 
cKkBa, IlonJuruanar, 1984. 494 crp. 
[Az SZKP a kongresszusok, konfe- 
renciák és a KB határozatainak tük- 
rében. 1898-1986. 3. köt.  1922- 
1925.] 


La proposta di alternative per il cambi- 
amento. Documento politico con gli 
emendamenti approvati dal 16. Con- 
fresso. Roma, Ed. , VUnitá", 1985. 
124 p. [Alternatív javaslat a válto- 
zásra. A 16. kongresszus politikai do- 
kumentuma az elfogadott módosítá- 
sokkal.) 


Macintyre, S.: A Proletarien Science. 
Marxism in Britain 1917-1933. Camb- 
ridge, Cambridge Univ. Press, 1980. 
286 p. [Proletártudomány. A marxiz- 
mus Nagy-Britanniában 1917-1933. 


Návrat, M.: Religion in Czechoslovakia. 
Pragua, Orbis Press, 1984. 108 p. 20 t. 
[A vallás Csehszlovákiában.) 


1921-1981. Beitráge zur Geschichte 
der Kommunistischen Partei 
Luxemburgs. Luxemburg, Centre 


Jean Kill, 1981. 239 p. [Adalékok a 
Luxemburgi Kommunista Párt tör- 
ténetéhez.] 


Tumogfeee, T. T.: KHmriepHaJIH3M H Ipo- 
Jerapnar. MockKBa, Hayka, 1985. 541 
crp. [Az imperializmus és a proleta- 
riátus. A tőkés országok munkás- 
osztályáról a XX. században.] 


Yatanoeckuű, P. A. : IlIo6enH H TPYIHO- 
CTH HAIHOHAaAJIBHO-OCBOŐONHTEJIBHOL 
ŐOpPBbŐB5I. MockBa, Ilonurusznar, 1985. 
248 crp. [Nemzeti felszabadító harc 
ME és nehézségei. Afrika és 

zsia az 1970-1980-as években.] 


PE3HFOME 


"Bapra, JIaioui 
COBET NPOGCOIHOZOB BEHTFPUHU A0O 1914 TOZA 


B rocsienoBaBuIHe 34 ABCTDO-BEHTEDCKHM CorJIaleHHeM 1867 roga JBa JeECATHJIeTHA 
B CTPAHE HE ŐBLJIO BCEBEHTEDCKOTO HEHTDPAa HMHDOÍCOIOZOB, XOTA H B CTO.IHLE, H B IIDO- 
BHHIHH ŐBbIJO COZHAHO MHOTO PaA3JIHUHBIX IIDODECCHOHAJIBHBIX OŐBEJHHeHuH. C 
ILDEJICTABHTEJIAMH IIDODCOIOZHBIX OŐBENHHEHHÜ CBA3b HMHOJJEDIKHBAJIA HOJTHTHYEC- 
KaA HapTHA (BceoőuaA paőouas raprHna). IIlocsie oőpazoBaHHA B 1890 rony BeH- 
repckoit ConrHaJI-JeMOKRKpaTHUeCKOH IMADTHH CTAJIO PA3JBHBATBCA H NDPOÍDCOIOZHOL 
UuBHKeHHe, c 1891 roJa GYHKUHH HEHTPaJIBHOTO COBEeTaA IIPODCOIOZOB BBIIIOJIHAIO 
pyKOoBoAxCTBO BCIIII, OMHAKO TAKO€ IIOJIOXKEHHE HE COOTBETCTBOBA IO BOZ3HHKAIOLIIHM 
TpeőoBaHHAM. CIoxn8BuHneca B BCIIII HpA3rH H HDOTHBODeHHA MemaJIH NMeATE-Ib- 
HocrTH CoBera. B 1898 rogy HACTYIIHJI HMOJTBeM B IIDOÍPCOIOZHOH paőore. 

B 1899 rogy CocCTOAJICA HEepBbIIf KOHTPeCC BCeéBEHTEpCKHX IIDOÍCOI030B. IJeHTr- 
PAaJIbHbIt COBeT HDOGhCOIOZOB CTPOHJICA HA ABTOHOMHH NDPDOÓDCOIOZOB H ŐblJI HEHTDasIb- 
HbIM HaAlIPABJIAIJOLIHM ODTAHOM, KOTODBIH OŐBEJHHAJI H HAaIlIpaBJIA-I 3KOHOMHUECKYIO 
ŐODPBŐV HPodbcoI1030B. [eHrpaJbHpit CoBeT BCerJMa CTOAJI Ha IDHHUHIIAX COLHAJI-Je- 
MOKDATHH H BHUCTYIIAJI NPOTHB B3rJIAJOB, NHPDONOBENOBABIHHX IIOJIHTHUECCKYIO Helt- 
TPA"IBHOCTB. PeieHHe 0 IPOBEHNCEHHH ZAŐACTOBOK, NHPDHHATOe IIeHTPAJIBHBLIM CoBe- 
TOM, CHeJIaJIO 60JIee OPrAHHZOBAHHOH ŐOPBŐyY 3a IHOBHIIICHHE 3ADPDAŐOTHONK IJIATBI. 
IlenTpa"IbHEIH COBeT HOMOT CO3HAHHIO BCEBEHTEDCKHX IIDODECCHOHAJIBHBIX COIO30B. 

ABTOD HOHJPOŐHO paccMaTpPHBAeT HHCKYCCHH H PeLlICHHA IIATH BCEBEHTEpDCKHX 
HNPODCOIOZHBIX CBE3IOB, COCTOABOIHXCA MO HMEepBOH MHDOBOMH BOHHHI, 3aTeM IIepe- 
XONHT K PAZ3ŐODY HEATCJIBHOCTH UPE3BEIgAHHOTO CbEe3Na IDPDOÍDCOIOZOB, TAKE C0O- 
CTOABIIErOCA eme Jo 1914 rona; Ha 3TOM Cbe3/Ie OŐCY:KHAJIHCb BOHDPOCHI ŐODBŐLI c 
őezpaőornuet. IleHrTpaJbmHptiit COBeT BBOJHJI B Ee€HHH5bI€ PAMKH 3KOHOMHUECKYyIO 
ŐOPBŐV BEHTEpPCRKROTFTO HpoJlerapHara IMIDPDOTHB KarIIHTAJIHCTHUECKOrTO OoŐIecrBa. IIeHr- 
panbpHEuit COBeT OŐeCrIeHHBAJI DpACIPOCTDAHEHHE COHHAJIHCTHUCCKHX HHNEH, OCYIMECT- 
BJICHHEÉ IOJHTHKRH CornmHaJt-JIEMOKDATHUEeCKOH HApPTHH. 

IIleHTpaJIbBHBIIt COBET KaK ABTOHOMHEHIH OpraH paőogero KJacCca He TOJbGKO 
KDHTHKOBAJI H BHUCTYHAN MIPOTHB PAŐOHHX H COHHASIDHO-IIOJIHTHUECKIIX 34KOHOB 
IHPABHTEJIDBCTBA, HO BbIDAŐOTAJI TAKYIO COIIHAJIbBHO-IIOSIHTHUECKYIOÓ IUIaATODMY, 
KOTOPaAA ONDPEeMHeJI ATA HACYIHHBIE AKTYAJIBHBI€ H HEPCHEKTHBHEI€C 3aNa4H. 

H xora CoBeT He HCIIOJIB3OBAJI BCeé CBOH BOZMOXKHOCTH, BCeTAKH IIEpBBIe MBA 
NECATHJIETHA ETO HEATEJIDHOCTH ŐBUIH ONHOBDEMEHHO HepBOM Őosipbmoit 3rIoxoit 
BEHTrEPCKOTO COHHAJHCTHYECKOTO paŐotero IBIMREHHA. 


Fan, JIladoui 


OPTAHU3Z3AUVHIV MOJIOZJ EK MOCIAE BbIBOPOB 1945 TOZJA. 
COZAJAHUE COBETA BEHTEPCKOÚ MONOJEKM 


C oceHH 1945 ro oceHb 1946 roja B HEMOKPATHHECKOM MOSJIOJEe/KHOM JBHARKEHHH IIDO- 
HUCXOJHIA IOJIHTHUECKAH ŐOpPPŐA MEXKIIYy JEBOHACTPOCIIHBIMH H HAXOJHAIIHMUCA IO 
Őypi:Kkya3HbIM BJIHAHHEM MOJIOJEHKHBIMH ODTAHHZ3AUHAMH 3a OŐecriegyeHHe eJHHCTBA 

neücTBHH MoJlonexku. IÍIPH HNOJmIep:kKe JEBBIX HMapTNnii B HayaJe Mapra 1946 rona 
ŐBIJI COZHAH HEMOKDPATHUCCKHŐ ENHHHLIH ÖpPOHT MOJIOH€EYKHHIX OpraHH3anüi, CoBer 
BEHTEDCKOH MOJIOJ€3KH, KOTOPBHIÁ B CBOCH IPOTFTDPaMMe IIDH3BIBaJI K IIOJUÉep:íKKe Ha- 
pPONHO-HEMOKpPaTHYUCCKOTO pa3BHTHA. CBM ŐBUI HHHIIHATODOM BHICTYIUJIECHHA IIDOTHB 
AHTHNHEMOKDPATHUHECKHX IIPOABJICHHH B CPeHNH€ MOJOHCIKH, OPTAHHZOBAJI PAŐOTBI IO 
BOCCTAHOBJICHHIO XOZAHCTBA CTPAHH, IIO COZNHAHHIO 3KOHOMHUECCKOH CTAŐHIJIH3A11H. 
IIporpecCHBHO HaCTDOCHHHIe CHJIKH CPEHOHH YUAIHNHXCA CTADPDOIHX KJIACCOB ŐODPOJIHCb 
3a NPH3HAHHe IUIKOJIBHBIX COBETOB YúÚAHNIHXCA, 3a COZHAHHE HEMOKDPATHUECCKOH ar- 
MOCÓPeDpkHI B IIIKOJIaX. ÍDYNIIHBI JEBOHACTDPOCHHBIX CTYHEHTOB CTApaJIHCb BOCIIDPeIIAT- 
CTBOBATb YCHJICHHIO ŐYP3KYa3HOFTO, KIIEPHKAJIBHOTO BIIHAHHA, ŐOPOJHCB5 39 OCYIIIe- 
CTBJICHHE AKTYAJIBHBIX TPEŐOBAHHH B OŐJACTH OŐPAZOBAHHA H 3AMIHTBI HHTEepeCOB 
cryneHyecrBa. JIeroM 1946 rona MHHHCTepCTBO BHYTPeEHHHX MeJI pacIIYCTHJIO Be- 
NnyiIHe AHTHHEMOKDPAaTH3eECKYIO HEATCJIBHOCTB, B ŐOJIBIHHHCTBE CBOGM KATOJIHUCCKHE 
MOJIOHC:KHBlIe OŐBEJAHHEHHA. B HHTepecaXx COZ3NHAHHA HOBOH, HapONHOH HHTEeJIJIHTEeH- 
UHH H IIONOJIHEHHA paőoyero KJaCCca pa3BepHYyJIOCb HBHIKEHHE 3a COZNAHHE HapoJNn- 
HBIX KOJIJIEJUKEŐ H NHOMOB HOJrMacrTepHü. B CTATBe aHaJIH3HpyeTCA, KAK NOABHJIHCB 
MOJIHTHHECKHE KOHÓJIHKTBI BOKDYTr HBHIKCHHA HADONHHHX KOJJIEeMeK. JKOHOMH- 
yeCKaA CTAŐHIIH3AUÓHHA COZHAJIA ŐJATONDHATHHE YCJIOBHA JJIA B3JIETA MOJIHTHUECKOH 
H OŐIIECTBEHHON HEATEJIBHOCTH MOJIOJ€MKHBIX OpraHn3annü. YcHnaeHHee CMoOrJIa 
PA3BepHYTECA ŐOpbőa 3a 3ABOCBaHHe MaCC MOJIONEXH, 34 OŐDAZ3OBAHHE H BOCIIHTa- 
HHe B HADONHO-JeEMOKDAaTHUECCKOM HNyX€e, 3a YyHACTHE B BOCCTAHOBJICEHHH CTDAHBI. 


Lajos Varga 
LE CONSEIL DES SVYNDICATS DE HONGRIE JUSGUTEN 1914 


Dans les deux décennies suivant la conclusion du compromis de 1867 - bien gue des associations 
professionnelles se sont formées dans dívers métiers a la capitale et en province — un centre 
national ne fut pas créé. Cest le parti politigue national (Parti ouvrier général) gui avait le 
contact avec les responsables des associations professionnelles. Le mouvement syndical com- 
menca a se développer aprés la constitution en 1890 du Parti Socialdémocrate de Hongrie. A 
partir de 1891, cCest la direction du parti gui faisait en méme temps le travail du Conseil syn- 
dical, mais cela ne convenait point aux prétentions. Les divergences et conflits établis dans le 
PSDH entravaient aussi Vactivité du Conseil syndical. Le travail syndical prit un essor a parti 
de 1898. Cest en 1899 gue le premier congrés national des syndicats eut lieu. Le Conseil 
syndical était un organe dirigeant central, basé sur PVautonomie des syndicats gui accordait et 
dirigeait la lutte économigue des syndicats. Le Conseil syndical professait toujours des prin- 
cipes sociaux-démocrates et $Sopposait aux vues se prononcant pour la neutralité politigue. 
La résolution sur les gréves du Conseil syndical a donné Vélan aux mouvements de salaires de 
grande envergure, en les rendant plus organisés. Le Conseil syndical a aussi promu la création 
des unions syndicales nationales. 

L7auteur présente en détail les débats et les résolutions des cing congrés syndicaux na- 
tionaux d/avant guerre, puis il passe aux travaux du congrés extraordinaire d"avant la guerre gui 
avait discuté la lutte contre le chómage. Le Conseil syndical a englobé dans le méme cadre la 
lutte économigue des ouvriers de Hongrie menée contre la société capitaliste. Il assurait la 
diffusion des idées socialistes, la mise en valeur de la politigue du Parti socialdémocrate. 

Le Conseil syndical, en tant gu!institution autonome de la classe ouvriére n7a pas seulement 
critigué et attagué les lois concernant les ouvriers et de politigue sociales du gouvernement, 
rnais il a aussi élaboré la base dune politigue sociale gui déterminait ce gui était á faire dans 
Vimmédiat et en perspectíve. 

Sans avoir exploité toutes les possibilités, ces deux premiéres décennies de Vactivité du 
Conseil syndical représentaient une des grandes épogues du mouvement ouvrier socialiste de 
Hongrie. 


Lajos Gál 

LES ORGANISATIONS DE JEUNESSE APRÉS 
LES ÉLECTIONS DE 1945. 

NAISSANCE DU CONSEIL NATIONAL 

DE LA JEUNESSE HONGROISE 


Dans le mouvement de jeunesse démocratigue djautomne 1945 a Vautomne 1946, la. utte po- 
litigue fut menée pour Vunité d"action de la jeunesse entre les organisations de jeunesse de 
gauche et dinfluence bourgeoise. Avec Vappui des partis de gauche fut créé au début de mars 
1946 le front dunité démocratigue des organisations de jeunesse, le Conseil National de la 
Jeunesse Hongroise (MIOT) dont le programme invitait au soutien du progrés démocratigue 
populaire. Le MIOT prit Pinitiative de se dresser contre les manifestations de jeunesse anti- 

démocraügyes, organisait des actions de travail pour aider 4 reconstruire le pays, á créer la 
stabilisation économigue. Les forces progressistes des éléves des écoles secondaires luttaient 
pour faire reconnaltre PVautonomie estudiantine, créer une ambiance démocratigue dans les 
-écoles. Les groupes de gaucbe de la jeunesse universitaire s"vefforcaient de réduire le renforce- 
ment de Finfluence bourgeoise cliéricale, luttaient pour la réalisation de la protection dintéréts 
et des revendications dans Venseignement dactualité. En été 1946, le Ministére de VIntérieur 
a fait dissoudre les associations de jeunesse menant une activité antidémocratigue, dans leur 
majorité catholigues. Un mouvement de construire des colléges populaires et des foyers des 
apprentis s"est épanoui, en vue d/assurer le recrutement des nouveaux intellectuels populaires 
et des ouvriers gualifiés. L"étude analyse comment les contradictions politigues apparurent 
autour du mouvement de colléges populaires. 

La stabilisation économigue créa des conditions favorables pour Vépanouissement de 
Vactivité politigue et de mouvement des organisations de jeunesse. Leur lutte a pu se dégager 
plus vigoureusement, pour gagner les masses des jeunes, pour les éduguer dans un esprit dé- 
mocratigue populaire et pour les faire participer a la reconstruction du pays. 


Lajos Varga 
THE COUNCIL OF HUNGARIAN TRADE UNIONS UNTIL 1914 


During the two decades following the 1867 Reconciliation, although societies were formed in 
the different trades both in the capital and in the country, no national centre was established. 
The national political party (General Workers"? Union, General Workers" Party) maintained 
contact with the trade societies. After the establishment of the HSDP in 1890, trade union 
movement began to develop as well. From 1891, the party leadership also covered the work 
of the Trades Council, but this did not meet the demands. The disagreements and antagonisms 
apperaing within the HSDP also hampered the activity of the Trades Council. A major upswing 
in trade union activity took place after 1898. In 1899 the first national congress of trade unions 
was held. The Trades Council was a central directive organ based upon the autonomy of the tra- 
de unions which unified and directed the economic struggle of the trade unions. The Trades 
Council proclaimed social democratic principles all the time and opposed the views of political 
neutrality. The decision of the Trades Council on strikes urged and organized large-scale mo- 
vements for better wages. 

"The author thoroughly describes the debates and decisions of the five national trade union 
congresses before the war, then he touches upon the activity of the extraordinary congress 
before the war, which discussed guestions of the fight against unemployment. The Trades 
Council gave a uniform framework for the economic struggle of Hungarian workers against 
capitalist society. The Trades Council also ensured the diffusion of socialist ideas and the 
enforcement of the policy of the Social Democratic Party. 

As an autonomous institution of the working class, the Trades Council not only criticized 
and attacked the governments laws concerning labour and social policy but also worked out 
the basis of such a social policy which defined the urgent and long-term objectives as well. 

Although the Trades Council did not make use of all possibilities, the first two decades of 
its activity were also a great period of Hungarian socialist workers"? movement. 


Lajos Gál 

YOUTH ORGANIZATIONS AFTER THE ELECTIONSÍN 1945. 
ESTABLISHMENT OF THE NATIONAL COUNCIL OF HUNGARIAN 
YOUTH 


From autumn 1945 till autumn 1946, there was a political struggle within the democratic youth 
movement for the assuring of the unity of action between the left-wing youth organizations and 
those infiuenced by the bourgeoisie. Supported by the left-wing parties, the democratic unity 
front of the youth organizations, the National Council of Hungarian Youth (NCHY) was esta- 
blished in the beginning of March 1946 and its program called for the support of peoples de- 
mocratic progress. NCHY initiated the action against anti-democratic youth manifestations, 
organized work actions to assist the reconstruction of the country and economic stabilization. 
Progressive forces of secondary school students fought for the acceptance of students? self- 
government, for the democratic atmosphere in schools. Left-wing groups of university students 
attempted to lessen the strengthening bourgeois clerical influence and fought for the realization 
of timely demands in respect of education and the safeguarding of interests. In summer 1946, the 

Ministry of the Interior dissolved the (mainly Catholic) youth organizations which carried on 
anti-democratic activity. Ín order to provide a new popular intelligentsia and the replacement 
of skilled workers, the movements for the establishment of peoples colleges and for the setting 
up of apprentice homes were initiated. The study analyses how political contradíctions appeared 
concerning the peoples colleges movements. Economic stabilization established suitable con- 
ditions for the upswing of the political and organizational activities of the youth organizations. 
Their struggle for the winning over of the masses of young people, for their education in a peo- 
ple"s democratic spirit and for their participation in the reconstruction of the country could. 
evolve more strongly. 

